
other:: 大佛頂如來密因修證了義諸菩薩萬行首楞嚴經正見卷第七
author:: 住婁東古興福禪寺沙門　濟時　述
commentary:: 
△五、總結大意。
問：阿難到此，身心猶未淨耶？
抑所悟未徹耶？曰：有二義故：一、阿難所悟是解門，
非行門故；悟得平等理，是素法身，無功德莊嚴故。
二、阿難傳持教體，要徹盡法源故。
如阿難生同佛時，承佛聖功，開示悟入。
假如後世無有成範，教修學人從何入道耶？
是故說圓通之後，重示三無漏學，以備教體云爾。
豈是阿難身心未淨，而悟未徹也哉？
不然，而今人小有開發，便撥去戒律，公然噉酒肉，
近婬色，自謂一切不妨，此乃是天魔外道法，非佛法矣。
不知悟後奉戒尤謹，不惟自勵，抑且勵人，
所謂處處淨佛國土，成就眾生是也。
故於未說定慧之前，先提四重禁，為後學入道之榜樣也已。 ^704c11

一、勸持戒。
orig::  ^704c33

阿難汝問攝心〔至〕一切魔事云何發生。
commentary::  ^704c37

阿難下。勸持戒。汝問攝心句。
即牒前阿難請云：欲攝其心入三摩地，
云何令其安立道場，遠諸魔事，於菩提心得無退屈？
佛答：我毗奈耶中宣說修行三決定義，
所謂攝心為戒，因戒生定，因定發慧，故知定慧從戒生。
於是先說四重律儀以為基本，本既不生，枝葉自無。
枝葉即指餘戒也。
身三口四舉其粗為重，色香味觸舉其細為小，是為餘戒相也。
總之輕重大小俱無犯，自然心地清淨，入得三昧矣。 ^704c39

△二、勸持呪
orig::  ^705a10

若有宿習不能滅除〔至〕坐寶蓮華所說心呪。
commentary::  ^705a12

宿習下。勸持呪。前來廣示戒法制止現業竟，
猶恐宿習障重不能入道，故勸持般怛羅呪。
梵語薩怛多般怛羅，此云白傘葢，是取神呪功能而言也。
何以知之？傘葢者，王侯貴人之威，大將勇健之標，
以此鎮之，小人自然退匿，魔軍自然攝伏矣。
此神呪者，無為心佛所說無見頂相之法，
以此誦之，宿習自然除滅，報障自然不生矣。
且呪乃鬼王名，又是密令之稱，若誦此呪時，
得身秘密、口秘密、心秘密，全體是定矣。
除是之外，別有定法，我不信也。 ^705a14

△三、引事證。
orig::  ^705a30

且汝宿世與摩登伽〔至〕揚於順風有何艱險。
commentary::  ^705a34

且汝下。引事證。登伽恩愛便是宿習，生為婬女便是報障，
且一聞神呪宿障消除成無學道，證果為是易也。
況聲聞斷習依此誦持，譬揚塵於順風，入道有何難乎？ ^705a36

△四、示行法
orig::  ^705a42

若有末世欲坐道場〔至〕放大悲光來灌其頂。
commentary::  ^705a44

若有下。示行法。持戒修定，非徒事爾也。
要必有法，乃得其情。
何謂法？如形端影直，師嚴道尊。
故於將事之先，擇一清淨大沙門為師。
若無有師，所學必不成就。
何也？威音王前無師則可，威音王後無師則不可。
以此觀之，要有師法為準。
師得其法已，然後閒居誦呪百八遍。
閒居者，調伏身心是也。
誦百八遍者，滅百八煩惱是也。
煩惱既滅，身心復淨，便是好器，故以道場表之。
然道場非為美觀也，非圖悅耳也，將必緣境以發心，緣心而求悟也。
故請現住十方如來灌頂者，乃是感應道交之意爾。 ^705a46

△五、明感應。
orig::  ^705b16

阿難！如是末世清淨比丘〔至〕摩頂安慰令其開悟。
commentary::  ^705b20

阿難下。明感應。持佛淨戒，即是戒學也。
於道場中發菩薩願，即是定學也。
六時行道不寐，即是慧學也。
此三學法，四眾皆得行持，果到心精冥一地位，我自現身摩頂也。
何謂摩頂？學道要須妙悟，如妙悟得，便是佛摩頂矣。
何也？覺無二覺故。
何謂現身？既有妙悟，要須徹見自己，如見自己，便是佛現身矣。
何也？體無二體故。
又前十方如來放光灌頂者，即是始覺，
以始覺從緣，故說十方如來灌頂也。
今佛自現身摩頂者，即是本覺，以本覺無所待，故說我自現身也。 ^705b22

上來因說戒相，帶勸行神呪，及請佛灌頂者，葢抑有故爾。
夫眾生惑業有淺深，而報有輕重。
如淺者，即六根對境所起見思無明惑，
纏在界內，所謂現業是也。
現業輕易脫，但秉於戒，心自止爾。
如深者，即八識中所含塵沙無明惑，纏在界外，所謂報障是也。
報障重難脫，要仗佛力神呪力所熏方盡。
至於最極深細者，即覺明體上俱生無明惑，
纏在界外，所謂根本煩惱障是也。
根本惑又細難除，進修位中，斷一品無明，
證一分真如，直至妙覺金剛道位，全是真如，無明方始盡矣。
故說三無漏學，正除三障與三惑，是為最初方便，三種決定法也。
然戒學具見上，其定慧合當詳明。 ^705b42

△二、定學二：一、頒示壇法。
二、宣說神呪。 ^705c16

一、頒示壇法四：一、稟明壇法。
二、正示壇法。三、示行法。
四、明得失。 ^705c18

一、稟明壇法。
orig::  ^705c20

阿難白佛言世尊〔至〕合佛世尊清淨軌則。
commentary::  ^705c22

承前開示戒學，因勸結界，建立道場。
夫道場者，行人所履之處也；界者，行人所緣之境也。
境則有十，而處則一。
今問：若何使一而攝於十耶？
云何使十而攝於一耶？
若一攝於十，乃是一相三昧；若十攝於一，乃是一行三昧。
阿難已悟成佛法門，已知修證無學道，
但為末世修行方便，以何為法故，稟明於世尊？
爾 ^705c24

△二、正示壇法
一，塗場地。
orig::  ^705c36

佛告阿難：若末世人〔至〕合土成泥以塗場地。
commentary::  ^705c38

場地表法，姑依諸家所見，余不論，但取本經題意釋之。
葢心元無相，相必顯於色。
今取雪山白牛，和以旃檀者，是非一色耶？
一相耶？以一色而為相，相是無相，無相為相，是之謂密也。
葢法非有因，因必彰於覺。
今取牛之茹退，藉以塗地，是非一因耶？
一覺耶？以一因而為覺，覺是非覺，非覺為覺，是之謂因也。
由是言之，以無相為相，相是無相，故謂之如。
以非因為因，因是非因，故謂之來。
但來而不能如，如而不能來者，凡夫也。
來而能如，如而能來者，佛也。
故稱如來密因，修證以此。
大槩此因太高，初學分中，決無有能行者。
雖無有能行，亦必因是而學焉。
故取雪山白牛之糞，以泥其地爾。 ^705c40

其次不能者，別當去地五尺和以十香，亦可得為行也。
何者？去地五尺者，去五濁是也；和以十香者，十波羅密是也。
又取其黃土者，自覺也；以塗場地，覺他也。
以自覺、覺他能行此十行細羅為粉者，此菩薩萬行也。
夫故別取黃土和以十香塗地爾。 ^706a14

△二示壇形
orig::  ^706a24

方圓丈六為八角壇〔至〕水中隨安所有華葉。
commentary::  ^706a26

前既塗其場地矣，今又為壇，壇必起土為之，
如行人因佛功德，發起信樂之心，信樂如來不思議，
信樂諸菩薩萬行莊嚴，故以壇表之。
方圓丈六為八角形者，葢覺位似圓，信位似方，
亦如法華八方各二面，故成丈六，此壇之形量也。
形量既立，信位已彰，當求妙法，妙法不離十方，如來得成菩提。
妙奢摩他、三摩鉢提、禪那，最初之便法也，故以金銀銅木四種表之。
金銀有堅明之義，表妙止妙觀之法也。
銅有通入之義，表禪那圓通之法也。
木有花果始終之義，表最初方便之法也。
鉢具應量之器，表三乘具何等之機，具何等之量也。
盛八月露水者，八月乃天地之中，陰陽之正，
養以定慧之水，以清涼其心也。
隨安花葉者，亦如蓮花有含敷之義，故以花葉浮於水中，正表性中含因覺之花者是也。 ^706a28

△三、示供法
orig::  ^706b8

取八圓鏡各安其方〔至〕以奉諸佛及大菩薩。
commentary::  ^706b10

眾生不覺，所以徧迷。
菩薩修行，宜應體覺，所以懸鏡於八隅者，表其智覺也。
又花則顯其色，香則明其觸，眾生之惑也。
今則不然，無令見火，乃心止不緣者也。
牛乳煎餅，沙糖酥蜜，眾生之貪也。
今則不然，一一奉諸佛菩薩，乃反妄歸真者也。
已上示奢摩他法。
又六根對境，一一皆有智兼，故八方數具十六。
葢鏡表智，花表覺，八方十六者，亦表智覺遍徹之象也。
orig::  ^706b12

每以食時，若在中夜，〔至〕張於門側，左右安置。
commentary::  ^706b28

夫遠取諸物，近取諸身者，此善譬者也。
今以食時調合，表正法也；水沐其炭，表不著也；
酥投其熾，表不味也。
不味與不著，非正法而何？
此所謂善譬者也。
又以法觀身，根自不生矣；以法觀塵，境則無生矣。
不生與無生，非正觀而何？
此所謂近取諸身者也。
又壇中徧懸幡花，於四壁間敷設形像，此所謂遠取諸物也。
若遠取諸物，物非其物，無非聖真；若覩聖真，無非一覺。
既同一覺，更有何事耶？
此所謂善譬者也。
已上表三摩鉢提法者，以別安小火爐，以表觀法爾。
又十方如來及諸菩薩所有形像一句是總，
應於當陽下別列，如文。
orig::  ^706b30

又取八鏡覆懸虗空〔至〕使其形影重重相涉。
commentary::  ^706c4

前取八鏡圍繞華鉢者，表止觀定慧法也。
何以明之？華中有鉢，鉢中有葉故。
今取八鏡與內鉢相對者，表圓通無礙法也。
何以明之？內外鏡光彼此融攝故。
又華鉢表眾生之機，圓鏡表諸佛之智。
諸佛之智無，眾生之機不顯；眾生之機無，諸佛之智不了。
故以內外懸鏡表之，又顯重重無盡故。
假如一鏡攝一華鉢，八鏡亦各攝一華鉢。
不但八鏡各攝華鉢，即一鏡內有八鏡各攝一華鉢，就一鏡內八鏡亦各攝八鏡各有一華鉢。
一鏡如是重重無盡，八鏡亦如是重重無盡。
內鏡如是，外鏡亦如是。
所謂重重無盡，無盡重重矣。
此是不思議境界無礙慧法爾。
舉事全理，舉體全用。
行人了此，即證無學道矣。
已上表禪那之法，故取所安之鏡方面相對爾。
orig::  ^706c6

於初七中至誠頂禮〔至〕身心明淨猶如琉璃。
commentary::  ^706c32

三七修持，各有所以。
初七禮佛持呪，禮佛則敬其所止矣，持呪則遮其現業矣，此表戒學法斷現障也。
二七專心發願，專心則無異緣矣，發願則有所定矣，此表定學法斷報障也。
三七一向專持神呪，一向則歷位可階矣，
專持則感應為速矣，此表慧學法斷煩惱障也。
此總標初方便法，故以禮佛、發願、持呪為示爾。
已上通前四節，為入壇行法，表示後世，
令行人依法修持，必使身心淨如琉璃，
然後菩提可冀，魔事不生也。 ^706c34

△四明得失
orig::  ^707a2

阿難！若此比丘本受戒師〔至〕汝問道塲建立如是。
commentary::  ^707a4

壇法必十人者，表十方同覺也。
又以一人為師者，表智覺為率也。
又十人以一人為標，一人以十人為的。
若失其的，則雖有妙匠，無以施其法矣。
若失其標，則雖有巧學，無以展其智矣。
是故有一不清淨，如是道塲，多不成就。
問：一人不淨，有九人在，何多不成耶？
曰：此是互徧互攝之法，如一處失，則餘處亦亡矣。
比之鏡鉢，若一鏡闕，則餘鉢亦亡矣。
故曰：如是道塲，多不成就。
是為所失。若果師得其資，資得其法，又無有所闕，
自然聖果可期，學道有進益矣。
是為所得。 ^707a6

須陀洹名入流，謂入聖流也。
今所謂入流者，非入阿含小聖之流，乃是預聞方等大聖之流也。
若入方等大聖之流者，決定自知成佛矣。 ^707a26

△二、宣說神呢五。 ^707a30

一、請說。
orig::  ^707a32

阿難頂禮佛足而白佛言〔至〕佇聞如來秘密章句。
commentary::  ^707a34

阿難前遭登伽，以梵天邪術所加，誤墮婬室。
佛勅文殊密誦神呪，#CB17658;護得脫。
然未親聞顯說，於是重請世尊〔云云〕。 ^707a36

△二、佛現神變。
orig::  ^707a40

爾時，世尊從肉髻中〔至〕放光如來宣說神呪。
commentary::  ^707a42

肉髻者，即佛無見頂相也。
眾生所以有見者，葢是識情矣。
佛無情識，故無有見。
以無見而見，故托之肉髻。
肉髻即見也，即見是無見，非乃心之光也歟？
故曰：從肉髻中涌百寶光。
心地有光即是有相，有相即是有覺，故曰：光中涌出千葉寶蓮。
有化如來坐寶華中，千葉寶華是非心之相乎？
有化如來是非心之覺乎？
覺既稱化，化是無礙也。
化既無礙，不妨化化。
化百寶光，化十恒河沙者，是心之妙用也。
化金剛密迹之容，化擎山持杵之威者，是心之妙力也。
有是力，有是用，必有所謂矣。
彼神呪者，是非心之不思議所演密音也耶？
大眾不能測議，故生畏愛爾。 ^707a44

△三、正說神呪。
orig::  ^707b18

南無薩怛他蘇伽多耶〔至〕虎#CB00292;都嚧甕泮　莎婆訶
commentary::  ^707b20

呪語，古所不翻，有五意：一、是佛密語，唯佛與佛乃能知之，
餘無能知故；二、是總持，一含多義故；三、
是鬼王名，呼之令守護故；四、是佛印，佛佛相授故；
五、是不思議，非心識境界故。
有此五意，故不翻也。
余謂不翻甚善，即翻亦無所謂。
何也？此是佛密意不思議之法也。
既稱佛密意，非他人所知，胡能翻得乎？
既稱不思議，非意識所測，又焉能翻得乎？
故曰不翻甚善。雖然，佛非密語，但眾生觸處不了，謂佛是密語也。
又佛非不思，佛是雅思淵才，文中王豈曰不思乎？
但眾生所思是五蘊法，非能離五蘊而思，謂佛不思也。
大槩佛以出情之法度世間五蘊，令離諸苦而得解脫；
佛以真語度眾生所知，令達無生而證寂滅。
是故佛令人誦此呪，人若誦此呪，全體是楞嚴大定矣。
何以知之？若人心念而不著意識，便是心秘密；
口誦而不關語言，便是口秘密；身行而不起身見，便是身秘密。
三輪一一秘密不思議，非楞嚴大定之謂乎？
故知佛令人誦此呪者，正示人習定之法也，不可不知。 ^707b22

又此心呪與觀音所證寂滅心是同。
觀音云：生滅既滅，寂滅現前，忽然超越世、
出世間，十方圓明，獲二殊勝：一者、上合十方諸佛本妙覺心，
與佛如來同一慈力；二者、下合十方一切六道眾生，與諸眾生同一悲仰。
今若持誦神呪，得秘密法門，便是同寂滅心也。
既得寂滅心，復生二種益：一者、生諸佛益；
二者、與眾生益。有此二益故，勸行神呪爾。 ^707c10

△四、敘神呪二種益四。 ^707c22

一，述正覺益。
orig::  ^707c24

阿難是佛頂光聚〔至〕遠諸魔事，無有是處。
commentary::  ^707c26

此十一種生諸佛益也。
悉怛多般怛囉者，總標呪義之名也，其義解見上。
所言呪心者，非謂呪有是心也，乃是行人所持之呪呪心也。
然此呪心不依根塵所起，不落二邊空有，
但得一心持此神呪，即是寂滅心，即是楞嚴大定之心也。
十方諸佛以此出生，以此成無上覺，以此降魔轉法輪，
拔濟群苦，度諸橫難，亦如今日悲救阿難，
攝受親因，乃至最後入大涅槃，付囑佛法，
遺教將來，一期始終無非此個呪心爾。
於是知此心無盡，此呪亦無盡，塵劫是無盡，所演章句亦是無盡矣。 ^707c28

亦說此呪下。示不持之失。
且此呪既名如來頂，在如來已度輪迴，
已證寂滅道，尚能受持不忘，況有學未度輪迴，
未到如來地位，不持此呪而欲證果，而無魔事，豈可得乎？
是為所失矣。 ^707c46

問：何謂受持？曰：即是將心印呪、將呪印心，是謂受持也。
何則？而今修行人或執心是空，以空心修行，此魔說也。
假饒此心施於家常日用之間，還空得乎？
若空不得，妄以空心修行者，非是魔說耶？
又或執心是有，以有心修行，此亦魔說也。
假饒此心至於死時、昏時、正睡著時，還有得乎？
若有不得，妄以有心修行者，是非魔說耶？
由是觀之，佛為斷此魔故，教人持此神呪。
且正持時，說有不得、說空不得，當此之際，
佛也#CB15111;不見，魔豈能侵之乎？
何者？心入正覺故。
以正覺之心誦是神呪，是謂呪心也。 ^708a6

△二、述有情益四
一、受持得三益。
orig::  ^708a26

阿難！若諸世界隨所國土〔至〕周徧了知得無疑惑。
commentary::  ^708a28

此受持得三益也。
阿難下，述身受益。
隨所國土，標其處也。
所生樺皮，標其物也。
謂書寫不必一種，所可書者即書；帶持不惟一身，所可帶者即帶。
此雖不誦，亦得沾益，是故毒不能害者，即是身受益也。
阿難，我今下，更開二益。
若我滅後下，述口受益。
口能持誦，或教他誦，離五種怖畏，謂水、
火及諸嗔、毒、魔、魅與惡覺等。
不惟不害，皆領深恩，且得口成甘露者，即是口受益也。
阿難，當知下，述心受益。
心持不揀散亂與無定，但心憶口持，得諸神隨侍。
散亂尚然，況決定心念耶？
自然菩薩加被，心精發識，且既發識開悟，
永劫不忘者，即是心受益也。
已上勸持得三益是矣。 ^708a30

△二、述廣益。
orig::  ^708b4

從第一劫，乃至後身，〔至〕不持齋戒，自成齋戒。
commentary::  ^708b6

從第一劫下，不生惡處益。
藥义等是鬼趣，有形等是異趣。
言第一劫者，持呪初因之時也。
最後身者，持呪得果之時也。
從初因至於得果，中間生生不墮惡處者，乃是呪功勝也。
至於讀誦、書寫、供養，不生不樂處者，亦是顯呪功尊貴矣。
此諸眾生下，佛與功德益。
假如此人自身無福，因持呪功德故，十方如來與之同生，是佛與之福也。
又同生喻惡义，樹其子生，必三顆同蒂。
持呪熏習亦類此，果不分散矣。
是故下，成妙行益。
是故者，承上文之意，即對上文身帶持而言也。
因帶持神呪故，生生不墮惡處。
又自身不作福，十方如來與之者，遂錯謂單持神呪，不修妙行。
葢妙行以六度為首，今略舉二三以足之，乃見妙行元備矣。
又破戒與未精進，指出家二眾言。
不清淨與不持齋戒，指在家二眾言。
已上廣其眾益。持呪生於樂處，又佛與之福，
兼成妙行，便是廣示眾益也。 ^708b8

△三、銷其罪業。
orig::  ^708b38

阿難！是善男子持此呪時〔至〕不久皆得悟無生忍。
commentary::  ^708b40

阿難下。總標輕重之業。
縱經下。別開輕業。
飲酒噉辛及著不淨等是遮罪，遮其不起。
若犯此則是故違，不懺當墮。 ^708b42

若造下，別開重業。
婬殺盜妄等是性罪，若犯此則是極惡，
不通懺悔，所謂棄罪也。
已上即是現業。阿難！
若有眾生下，即是宿業。
佛意謂心地若有纖毫疑念，則與呪體不得相應矣。
是故言行人於未持呪前，設犯禁戒，若輕若重，
若現業若宿業，今得持呪，猶湯沃雪，一時銷滅矣。
葢呪體如湯，業性如雪，妄不敵真，故消殞爾。 ^708b46

△四、隨其所願。
orig::  ^708c10

復次，阿難！若有女人〔至〕邊地下賤，何況雜形。
commentary::  ^708c12

呪是呪願，人有所求，持此神呪，無不遂願。
如男女嗣續，身命色力，報生中土，皆是人之所欲，
但誦神呪，無不得者，乃見呪力之大也。 ^708c14

△三、述器世間益。
orig::  ^708c18

阿難！若諸國土州縣聚落〔至〕諸惡災祥永不能入。
commentary::  ^708c20

上述正覺與有情益，今明器世間益也。
器世間乃是眾生之依報，依報當徵之於善惡業，
善則人心平，應之以福，惡則人心危，應之以災。
災有七難九橫，此等災橫，或眾同分中共有，
或一國一州縣一聚落，或在一家一人身上，
但當一心供養神呪，一切災厄，悉皆銷滅。 ^708c22

初阿難！若諸國土下，明家國有難，勸持神呪則免。 ^708c32

次，阿難！在在下，不揀家國所在，有呪則安。 ^708c34

三、阿難是娑婆界下，廣明眾同分中所見灾異，勸結界持呪則難解矣。
又天降曰災，外來曰祥。
祥者，詳其所來處也。
支提，云可供養處。
又有舍利曰塔，無舍利曰支。
提，脫闍翻幢。 ^708c36

△四、總結上意。
orig::  ^708c42

是故如來宣示此呪〔至〕十方如來便為妄語。
commentary::  ^708c46

是故下。總結上三世間益之文也。
身心泰然者，定力所持也。
得大安隱者，是無魔撓也。
魔既無撓，又能持定，故無災橫而入三摩矣。
葢神呪是秘密法，若不到三摩地位，便非佛意也。 ^708c48

汝及下。總結上建壇說呪之文也。
所受戒主逢清淨僧者，因戒攝心也。
於此呪心不生疑悔者，因定發慧也。
由戒生定，定生慧，故得心通十方而無#CB15145;礙矣。
葢如來是誠實語，若不得心通十方，便為妄語矣。 ^709a6

△五鬼神誓護。 ^709a14

一、諸神誓護。
orig::  ^709a16

說是語已，會中無量〔至〕得成菩提永無魔事。
commentary::  ^709a18

梵天是初禪之主，帝釋是欲界之主，夜义此云勇健，
羅剎此云可畏，富單那此云臭餓鬼，鳩槃茶云是厭魅鬼，
毗舍遮云是噉精氣鬼，頻那夜迦即是猪頭象鼻二使者。
又天神曰神，地神曰祇，人神曰鬼，已上鬼神各有所表。
金剛表破惡力用之威，梵釋表成善主持之德，
鬼王有陰翊之功，日月有明照之佐，風雨蕩其無明，
雷電震其沙惑，星辰司見，巡官察思，山神主地，
海若主水，萬物精祇是火，風神空行是風，
無色兼有色而言，有相皆不出欲界。
此等三界之相，四大之形，無非眾生善惡之雜氣，諸惑之報障也。
今若一入於三摩之定，彼諸神祇皆為我護矣，豈謂外物而却之哉？
於是知反邪歸正，破惡成善者，莫非神呪之功也。 ^709a20

△二，剛藏誓護。
orig::  ^709a44

爾時八萬四千那由他〔至〕恒令此人所作如願。
commentary::  ^709a46

那由他，此云萬億。
俱胝，此云百億。言八萬四千者，眾生一念，具八萬四千塵勞煩惱。
若以念念心，其煩惱便是無數矣。
今約一恒河沙，便是無數。
若以萬億恒河，其煩惱沙數，亦不可勝言矣。
今取以一統十，故有百億之稱。
後至發心修行，進金剛道位，所有塵勞煩惱，
皆化成萬億恒河沙百億金剛藏王者，便是楞嚴大定之力效也。
然久成菩提，不取涅般者，亦是護法心切，留惑潤生故爾。 ^709a48

世尊下。正陳誓護。
大自在天者，即欲界第六天也。
天名他化自在，謂此天不樂自果，乃假他所作以成己樂，即魔王也。
或云六欲天上別有一天，名魔王天，亦大自在天攝。
言寶杵殞碎其首者，寶杵，金剛定力也。
魔王，罔欲之心也。
以罔欲之心禦金剛大定，焉得不殞碎其首耶？
此剛藏之願保護持呪者，亦見定力之功也。
由旬，此云限量，即今傳舍也。
遠者八十里，中者六十里，最近者四十里。
葢中邊山川不同，故行里不等。 ^709b14

右從阿難請建壇法以來，至此即是定學之法也。
何以明之？眾生一向甘迷於欲境，沉淪三界。
今示以壇法，乃助其勝心，發其境量也。
眾生一向甘徇於知見，奔馳五道。
今示以神呪，乃收其放心，通其禪定也。
定非落於偏空，故建壇法，表其實體。
境非著於偏有，故說神呪，闡其密用。
密則心不漏，實則體不虗。
必使神光內凝，德容外現。
如是修行，自然得到三摩地位。
下文云：心持禁戒，舉身輕清。
心持呪印，顧盻雄毅。
便是證騐矣。已上明定學竟，下明德位。
德位者，躬行實踐之稱。
故有是德，必有是位。
不同外道法，都無位次，渾圇吞棗，必使一步步履將去。
前不云乎：斷一品無明，證一分真如，直至妙覺地位，
純覺遺塵，乃為得也。
辯見下文。 ^709b34

△三慧學三。一明二顛倒。
二明三漸次。三明地位差別。
一明二顛倒。 ^709c10

一、申請
orig::  ^709c14

阿難即從座起，頂禮佛足〔至〕佇佛慈音，瞪瞢瞻仰。
commentary::  ^709c16

阿難承前開示，攝心為戒，因戒生定，因定發慧，
遂請示壇法，併宣神呪。
於是悟真修之有益，識漏障之可憎，刳心易慮，入道無疑矣。
今者乃請行地因果位次之相。
位者，履以成行也。
從初悟處，名曰乾慧地，為本修行。
歷信、住、行、向與四加行，行共四十四心，名行。
從初地至第十地，名覺，曰地。
地者，所踐之地也。
歷十地至極位，名曰等覺。
是為五十五位妙菩提路。
然未是到家，故稱曰路。
至妙覺後，名曰涅槃。
到涅槃家已，所作皆息，行地俱隱，所謂入如來妙莊嚴海，
圓滿菩提，歸無所得。
此義列在後。阿難勿知行地因果位次名義，故為問爾。 ^709c18

△二許宣三。 ^709c38

一，贊善。
orig::  ^709c40

爾時，世尊讚阿難言〔至〕合掌刳心，默然受教。
commentary::  ^709c42

佛允可而贊善者，有二義：一、阿難所請普為大眾及末世眾生者，
是其學道之普心也；二、為修三摩提求大乘者，是其傳佛慧命之深心也。
有此二義，故佛讚善而允其請爾。
又刳心二字，正見阿難忘身為法，工夫綿密處。 ^709c44

△二明宗本
orig::  ^710a4

佛言阿難當知妙性〔至〕及大涅槃二轉依號。
commentary::  ^710a6

佛將示慧學之法，先提宗本來說。
然宗本有二義：佛言下，初則直指其本來。
本來無眾生之相，無世界之相，亦無如來之名，
無菩提之名，無涅槃之名。
何以故？此等名相，在覺明體上，一總是空。
良由本性是空，見得自己實體無別，故所謂本也。
因妄下，次則申明真妄之由。
葢由覺明明極不覺，一念妄動，流入三世，故有世界之相。
因妄有生，因生有滅，故有眾生之相。
是之謂妄也。今欲轉其不覺，依於本覺，故有菩提之名。
今欲轉其生滅，依於無生滅，故有涅槃之名。
是之謂真也。於是知名相二字，乃是世間之因，亦是出世之果。
究而論之，此等因果，在妙圓性上，一總是實。
良由諸法是實，見得自己智體無依，故所謂宗也。
此之宗本，乃是慧學之寶鑑，克因致果，臻於極位之良法。
學者不可不知，故先提於此。 ^710a8

△三、總標二倒四。
一、總標。
orig::  ^710a36

阿難！汝今欲修真三摩地〔至〕斯則如來真三摩地。
commentary::  ^710a38

此總標二顛倒也。
顛倒起於不覺，不覺由乎逐妄，逐妄遺真，是謂之倒也。
今欲修行，當先識此顛倒，顛倒不生，便可入得如來地位矣。
又前四卷中所明世間、眾生、業、果三種粗相，乃約目前成相而言。
今明二倒併十二類生，乃約因相而論。
大槩成相從世間起，因相由眾生生，所云顛倒者，正是指因相也。
十九祖告闍夜多曰：業從惑生，惑因識有，
識依不覺，不覺依心，心本清淨，無生無滅者，亦是明因相所由生也。
學者先要識得，識得是為得門矣。 ^710a40

△二、辯眾生顛倒。
orig::  ^710b10

阿難！云何名為眾生顛倒〔至〕由是故有眾生顛倒。
commentary::  ^710b12

阿難下。明倒因也。
性是本體，心是念體，明圓是覺體。
義雖有三，其體則一。
謂人之有念心者，必由於性起。
然性起必是明圓之覺，非有於塵也。
故曰：由性明心，性明圓故。
奈何人不能領明圓之覺，而受虗幻之塵。
塵者，物之虗影也。
既受是虗影，而有念心者，妄也。
大抵妄性生，亦必由性明。
故性明發妄，故有妄見生。
故曰：因明發性，性妄見生。
究而觀之，此妄見畢竟無性，塵非到故。
以塵不到而生妄見，便是妄有也。
故曰：從畢竟無，成究竟有。
有者，性之妄能也。
能必有所，所有即是虗影也。
故曰：此有所有。然此虗影，非為性之因也。
性非所因而生於妄者，性反為是妄因矣。
故曰：非因所因。又虗影不能為性之所住，而性能自為虗影住矣。
虗影雖住，畢竟無根。
性能自住，亦必無本。
故曰：住所住相，了無根本。
且虗影無根，性能無本，均是無住。
以無住建立世界眾生者，豈非同一顛倒乎？
又住所暗指世界，住相暗指眾生。
已上單提雙結者，世界從眾生倒因起故爾。 ^710b14

迷本下。明倒相也。
初謂喪本受淪者，由迷明圓之覺，而逐虗妄之性，便是顛倒。
何以故？妄元無體，非有所依。
若有所依，則有所住。
妄若有體，則有生相，便非是妄矣。
次謂厭妄希真者，遂以虗妄之法，欲復真真如性，轉見顛倒。
何以故？真如實相，而以妄求。
設求得真，已非真真如性矣。
三謂以非逐非者，宛是非真之法，妄謂真如之實，乃見展轉顛倒。
何以故？真如無生，妄謂有生，如是則為非生矣。
真如非住，謬謂有住，如是則為非住矣。
真如離於心念，而以有心得。
若爾，則成非心矣。
真如離一切諸相，故無有法，而以著相求。
若然，則成非法矣。 ^710b48

展轉下。結成顛倒。
由是展轉顛倒，展轉發妄，發妄不息，隨其顛倒輕重強弱，熏以成業而成眾生。
是故同業相感則成愛，異業相感則成憎。
由此憎愛成私，故得相生相滅，於三世中輪轉無已，是為眾生顛倒也。 ^710c22

△三、辯世界顛倒。
orig::  ^710c30

阿難！云何名為世界顛倒〔至〕窮十二變為一旋復。
commentary::  ^710c32

阿難下。明倒因。過去未來現在為世，上下四方為界。
若心不起妄，則無三世之計矣。
根不取塵，則無界位之分矣。
心無妄念，根不緣塵，與真如法一，此便是本來也。
今且不然，葢由不守本來，逐妄生心，迷留塵境，
由是真心沒而分段妄生，此便是顛倒也。
若究其生起，彼塵無性，不能為所因。
良以人自逐境，因成隔別，故有界位之分，故曰非因所因。
若考其因起，彼妄無體，亦不能為所住。
良以人自取著，妄生住相，故有三世之計，故曰無住所住。
至若以方涉世，變化類分，以世涉方，遷流不止，
三世四方，宛成十二，此即世界顛倒之因也。 ^710c34

是故下。明倒相。葢世是動相，界是定位。
動相有三，定位惟四，即聲香味觸是也。
以色是實體，法是空體，此二無位攝在諸塵，如身等之類皆具故也。
假如妄境動時必有聲到，故耳因之為注，
眼因之為睨，鼻因之為畜，口因之為說，
身因之為動，意因之為悅。
又悅之不已，意隨之狂，身隨之舞，乃至眼瞤耳熱之類，
謂之六亂想，一時起矣。
且不特聲為然，須知香味觸亦猶然也。
順境如此，而逆境亦是如此。
只一妄想流在三世四方，各各窮十二變為一旋復，旋復即輪轉也。
又如一念無明風動，心火必炎，口涎必流，
舉身不寧之類，此是業相內分四大之應也。
若是風括海湧，樹拔山崩之類，此是業性外分四大之應也。
然此內分外分無非總一妄想遷變，即世界顛倒之相也。 ^711a6

△四、別釋十二類生三。
一、總標。
orig::  ^711a34

乘此輪轉顛倒相故〔至〕若非有想若非無想。
commentary::  ^711a36

若論世界顛倒則從眾生起，由迷本圓明是生虗妄故。
今辯眾生則從世界起，由展轉發生熏以成業故，故曰乘此輪轉顛倒相故。
下列十二類生，即是明其顛倒見也。
何以知其然也？假如聲來耳畔時聞，則聞於覺，覺則更無餘事矣。
今則不然，迷本圓明遂生邪染，於是或有聲上攀緣樂著，
墮於想蘊感生卵類；或有聲上生出知見，
墮於情有感生胎類；又或於聲上留連痴愛，
墮於取趣感生溼類；又或於聲上厭故欣新，
墮於假託感生化類；更有於聲上計有計無各成四句，墮於邪見其成八倒。
此等眾生總以想等為因，以卵胎等為果，
且一聲上如此生情生計，餘香味觸亦莫不生情生計，
流於三世四方，各各窮十二變為一旋復，
此是眾生業果差別之相，無非顛倒實有其苦爾。 ^711a38

△二、別列。 ^711b16

一、動類。
orig::  ^711b18

阿難由因世界虗妄輪迴〔至〕魚鳥龜蛇其類充塞。
commentary::  ^711b20

由因者，承上文而言也。
上文云：從畢竟無，成究竟有。
又云：是有所有，非因所因。
此顛倒所由因也。
今觀虗妄之想非因，無奈境風搖動，境風則是所因矣。
葢所因是有，有必有待而然，氣得合之，是為所有也。
由是之因，卵屬得以生焉。
然其類非一種也，想非一緒也。
今言八萬四千者，不過約其業滿成數爾。
以業滿故，乘風則飛，乘氣則沉，此流類不同矣。
流類不同，虗妄顛倒之想則一，由是世間魚鳥龜蛇充塞不盡焉。
羯邏藍，此云凝滑，即胎卵未分之位也。 ^711b22

△二欲類。
orig::  ^711b40

由因世界雜染輪迴〔至〕人畜龍仙其類充塞。
commentary::  ^711b42

雜染者，不一其貪也。
貪性非因，無奈欲火煩動，欲火則是所因矣。
葢所因是有，有必有待而然，愛水滋而合之，是為所有也。
由是之因，胎屬得以生焉。
然其類非一種也，情非一緒也。
今言八萬四千者，不過約其業滿成數爾。
以業滿故，含五常之性則生竪類，含邪僻之性則生橫類，此流類不同矣。
流類不同，雜染顛倒則一，於是世間人畜龍仙充塞不盡焉。
過蒲曇，此云疱，即胎卵初分之位也。 ^711b44

△三趣類。
orig::  ^711c10

由因世界執著輪迴〔至〕含蠢蠕動其類充塞。
commentary::  ^711c14

執是執持，著是取著，謂凡見物則取著執持不捨也。
不知執著元是非因，無奈渴愛奔流趣境，渴愛即是所因矣。
葢所因是有，有必有待而然，如流沫煦煖，
皆得以合感，是為所有也。
翻覆即展轉之意，由因渴愛不捨，故得展轉趣生爾。
蔽尸此云軟肉，此類不入胎分，故無前位，
但得溼煖處即生，故無定屬也。 ^711c16

△四假類。
orig::  ^711c28

由因世界變易輪迴〔至〕轉蛻飛行其類充塞。
commentary::  ^711c30

變即變遷，易是易常，謂心性易常，隨境變遷，
倐焉於此，忽焉於彼，是受變易身也。
此變易元是非因，無奈假託不實，假託即是所因矣。
葢所因是有，有必有待而然，如地性覺觸，
得以合之，是為所有也。
新故乃是取一捨一之意，葢化生之類，
離其故質，應其新受，謂之離應也。
羯南，此云硬肉。轉蛻者，如蟲為蝶則轉行為飛，#CB15179;為蛤則蛻飛為潛之類是也。 ^711c32

△五障類。
orig::  ^711c46

由因世界留礙輪迴〔至〕休咎精明其類充塞。
commentary::  ^711c48

執色是有，有是心地之礙，是為障也。
以障蔽故，欲求明著，遂感精耀之類，懸象於世，
如星辰、日月、著草、靈龜，凡一切精爽神明之物，
此等皆能為災祥禍福，以應人之休咎云。
又羯南、不局、硬肉之類，有情無情，隨相之通稱也。 ^712a2

△六惑類。
orig::  ^712a10

由因世界銷散輪迴〔至〕空散銷沉其類充塞。
commentary::  ^712a12

執色是空，空得銷散諸有，歸之於無，是為惑也。
以惑故結暗為陰隱，如外道之無想，有情之愚蔽，及頑空無色等是矣。
空散銷沉者，凡感此類精神，敝之於上，
則為空散，敝之於下，則為銷沉，總歸之空亡田地爾。 ^712a14

△七影類。
orig::  ^712a22

由因世界罔象輪迴〔至〕神鬼精靈其類充塞。
commentary::  ^712a24

罔者，無也。象者，有也。
謂之有則又#CB00998;而不可見，
謂之無則又信而可徵，故曰罔象也。
此愚氓無知，外託影響，內專信憶，可憐本有正覺之性，
而墮虗無神鬼之趣，是非顛倒耶。 ^712a26

△八癡類。
orig::  ^712a32

由因世界愚鈍輪廻〔至〕土木金石其類充塞。
commentary::  ^712a34

性有所蔽曰愚，心無所用曰鈍。
謂修齡冀永，托想歸無。
莊子：身如槁木，心如死#CB01926;。
即痴頑無用之類也。 ^712a36

△九偽類。
orig::  ^712a40

由因世界相待輪迴〔至〕以蝦為目其類充塞。
commentary::  ^712a42

相待者，如影為形之待，罔兩又為影之待。
又自非有色，見有色即染；自非有相，見有相即生。
所謂展轉憑依，展轉虗偽矣。 ^712a44

△十性類。
orig::  ^712a48

由因世界相引輪迴〔至〕呪詛厭生其類充塞。
commentary::  ^712b2

相引者，即方士所煉符水呪訣，及刻人形等，
隨引一事，以為煉法煉性，以成厭禱，能呼召神仙，
能役使鬼物，種種邪術，欺世害人。
不知此等，實實無有外物能為呼召，縱有所成，
還是自己邪罔顛倒，業力所成也。 ^712b4

△十一、罔類。
orig::  ^712b12

由因世界合妄輪迴〔至〕異質相成其類充塞。
commentary::  ^712b14

以妄合妄，是誣罔之也。
以誣罔故，彼彼成虗，彼彼成異。
葢因地中只知誣罔以欺世，不知誣罔以欺自，
遂致種類承訛，心性失真矣。
蒲盧，細腰蜂也，又名蠮螉。
取桑蟲為子，呪七日成蜂，是誣罔之類也。 ^712b16

△十二、殺類。
orig::  ^712b24

由因世界怨害輪迴〔至〕皆遭其食其類充塞。
commentary::  ^712b26

世間以父母生子為恩，以子食父母為怨，
恩怨相值，遂致相殺，豈不怪哉？
又有想為有情，以無想為無情，無情有情相反，
遂致相害，豈非顛倒耶？ ^712b28

△三、結成。
orig::  ^712b32

是名眾生十二種類。
commentary::  ^712b34

上列十二類生者，初是情想之實，次是情想之變。
初情想之實者，如色是四大之相，五蘊之總也。
葢情非色不染，想非色不動，溼非色不流，化非色不遷。
故知色是五蘊之本，情想之實也。
然五蘊有生皆具，今以類分者，各從偏重處受生故爾。
次情想之變者，葢本是無色而作色想，如休咎精明之類是也。
本是有色而作無色想，如空沉銷散之類是也。
本是無想而作有想想，如神鬼精靈之類是也。
本是有想而作無想想，如土木金石之類是也。
已上即想所變之相。
又本非有色而成色相，即水母等是也。
本非無色而成無色相，即呪詛等是也。
本非有想而成有想相，即蒲盧等是也。
本非無想而成無想相，即土梟等是也。
已上即是情所變之相。
此等所變之相，與五蘊之妄，無非一虗妄顛倒所造。
修行人先要識破此類本來無有，由因迷此元常，故受淪溺。
今若一一勘破，便不被其所轉矣。
首楞嚴經正見卷第七
 ^712b36
