圓宗文類卷第二十二
other:: 
# 讚頌雜文類
讚頌雜文類
other:: 
## 三寶讚
三寶讚
author:: 大宋仁宗皇帝製
other:: 
### 讚佛
讚佛
　　天上天下　金僊世尊　一心十號　四智三身
　　度脫五陰　超踰六塵　生靈歸敬　所謂能仁
other:: 
### 讚法
讚法
　　萬法惟心　心須至淨　由彼一念　能生萬行
　　背覺為妄　悟真則聖　稽首法門　昭然佛性
other:: 
### 讚僧
讚僧
　　六度無懈　四恩匪常　為人眼目　助佛津梁
　　體潤一雨　心薰眾香　道無不在　此土他方
other:: 
## 大方廣佛華嚴經隨品讚
大方廣佛華嚴經隨品讚
author:: 大遼天佑皇帝御製
　　稽首於十方　一切諸三寶　我今讚此經
　　眾生悟圓通
other:: 
### 世主妙嚴品第一讚曰
世主妙嚴品第一讚曰
　　方廣大圓宗　主時成就道　四嚴別顯處
　　十身坐其中　同異眾雲集　稱揚無有窮
　　內流海慧等　共讚佛之功　六種皆震動
　　徵祥天地充　一切世界海　遍滿盡虗空
other:: 
### 如來現相品第二讚曰
如來現相品第二讚曰
　　如來能現相　所現相齊圓　念言眾諸問
　　佛地等何焉　四十齒光昭　雲奔至有緣
　　現瑞表說法　會中主普賢　蓮華怱爾出
　　流為諸教源　稱揚力靡極　無窮盡四天
other:: 
### 普賢三昧品第三讚曰
普賢三昧品第三讚曰
　　普賢三昧如來藏　十方諸佛悉加持
　　剎塵皆入起亦爾　菩薩十益在此時
　　一切微動莊嚴界　妙音演法雨摩尼
　　毛光讚已新舊請　欲觀深理次品知
other:: 
### 世界成就品第四讚曰
世界成就品第四讚曰
　　世界十緣起　立已種種依　外形各差別
　　內體亦多為　一切莊嚴具　極淨行所持
　　塵數佛現異　劫住脩短期　感人能轉變
　　包容盡現知
other:: 
### 華嚴世界品第五讚曰
華嚴世界品第五讚曰
　　華藏世界體　毗盧往昔因　菩薩清淨行
　　咸能持風輪　安布建立土　剎網說微塵
　　中有妙華光　層層上下分　諸剎皆傍遶
　　十海各右巡　行布百十一　圓融難具陳
other:: 
### 毗盧遮那品第六讚曰
毗盧遮那品第六讚曰
　　毗盧二遍照　昔說是威光　淨光勝音界
　　山出海中央　山上林東邑　林間有道場
　　前後遇四佛　勝雲照十方　王等禮足已
　　各各頌稱揚　見二得三昧　嗣位轉輪王
　　後說大方便　佛號華眼幢
other:: 
### 如來名號品第七讚曰
如來名號品第七讚曰
　　體德為名號　序分初方同　菩薩念請問
　　佛答現神通　復次文殊說　四十法門宗
　　久成三世主　示現在因中　娑婆百億界
　　佛號數無窮　種種何差別　蓋是宿成功
other:: 
### 四聖諦品第八讚曰
四聖諦品第八讚曰
　　娑婆四聖諦　具無量果因　苦者名逼迫
　　集能壞善□　滅則云寂靜　道乃一乘門
　　各有無邊號　隨心調眾人　密則等異界
　　立名如微塵　圓融為主伴　一一具難陳
other:: 
### 光明覺品第九讚曰
光明覺品第九讚曰
　　身照事法界　智照二宗源　世尊足輪下
　　四義信為前　光明放百億　剎土際無邊
　　二十有六節　十重就略詮　初重現本界
　　乃至究竟天　讚述超情理　菩提因果玄
　　偈稱八相等　體性業行全　威德法性後
　　因果遍周圓
other:: 
### 菩薩問明品第十讚曰
菩薩問明品第十讚曰
　　菩薩問明者　法問十甚深　文殊難九首
　　共配十信心　一性何差別　事在性中住
　　眾生何調伏　隨緣佛化臨　苦樂無美惡
　　迷妄業報因　一法說諸法　隨根現多門
　　福田等無異　由器差別分　即悉不斷或
　　勤惰在於人　持法起諸惑　服藥不服同
　　有慧何用五　如王臣助風　世尊唯一道
　　隨情感是功　九首問佛境　般若量虗空
　　神力皆明現　十方如是中
other:: 
### 淨行品第十一讚曰
淨行品第十一讚曰
　　淨行知首問　三業等百餘　汝今利樂眾
　　讚者是文殊　云何獲勝妙　說因願有諸
　　一百四十一　得已動必無
other:: 
### 賢首品第十二讚曰
賢首品第十二讚曰
　　文殊問信德　賢首略言宣　我今隨力說
　　海水一滴焉　發心求正覺　三寶本為緣
　　道元功德母　涅槃自初賢　持戒修學處
　　則能福慧全　三昧門有十　大用具融詮
　　龍等二十喻　菩薩萬行圓　誦持比品者
　　其福勝于前　十方皆震動　惡道息無邊
other:: 
### 昇須彌山頂品第十三讚曰
昇須彌山頂品第十三讚曰
　　忉利天宮會　十住法慧弘　本處皆齊現
　　不離一切昇　帝釋瞻佛至　座置普光明
　　請已入妙勝　止息諸樂聲　善根即憶念
　　三世盡讚稱　既坐殿廣愽　十方悉亦應
other:: 
### 須彌頂上偈讚品第十四讚曰
須彌頂上偈讚品第十四讚曰
　　須彌頂上帝釋宮　十方菩薩來斯國
　　世尊兩足指光明　普照一切在神力
　　東方法慧總稱揚　餘九別讚佛功德
　　演說十住行所依　成位不退行無極
other:: 
### 十住品第十五讚曰
十住品第十五讚曰
　　慧住於湛然　得位無有退　菩薩承威神
　　入方便三昧　界外剎塵佛　三業悉加誨
　　起定獲勝力　住處等虗空　十千信行滿
　　觀佛十緣宗　治地心悲智　積正行無窮
　　佛法家生貴　理事善巧通　正修念豈動
　　不退止觀融　童住菩提故　王子當紹隆
　　灌頂最為上　成就位滿中　顯證現祥瑞
　　偈說義重重
other:: 
### 梵行品第十六讚曰
梵行品第十六讚曰
　　行體有三種　戒四等慧詮　正念白菩薩
　　答十梵行源　觀身等非相　皆悉歸湛然
　　不生於二解　佛法疾現前
other:: 
### 初發心功德品第十七讚曰
初發心功德品第十七讚曰
　　發心功德者　三世佛智開　天王問法慧
　　答即甚難該　承力為汝說　後喻勝前來
　　發已能知際　攝勝德五圓　六種皆震動
　　他方證亦然　偈中復顯義　菩提心最玄
other:: 
### 明法品第十八讚曰
明法品第十八讚曰
　　法慧明照了　所照能所詮　精進欲請說
　　讚畢聽許然　問云修習等　答即行體全
　　從行成因德　因成果德圓　十頌義再顯
　　應後故重宣　爾時說此意　歡喜奉行焉
other:: 
### 昇夜摩天宮品第十九讚曰
昇夜摩天宮品第十九讚曰
　　夜摩宮中會　十行德林詮　不離菩提樹
　　齊昇于彼天　天王見佛已　殿座各嚴全
　　體備等有四　功德法無邊　請畢如來受
　　憶念昔因緣　說偈讚十佛　一切界同宣
　　入殿跏趺坐　寬容乃忽然
other:: 
### 夜摩宮中偈讚品第二十讚曰
夜摩宮中偈讚品第二十讚曰
　　微塵世界集於會　十林菩薩來十方
　　足趺放光百千億　一切如是悉稱揚
other:: 
### 十行品第二十一讚曰
十行品第二十一讚曰
　　順理造修行　三昧入思惟　微塵世界外
　　諸佛悉加持　功德林定起　說法不可思
　　歡喜等列十　現證盡同詞　重頌如前意
　　十地頗相梯
other:: 
### 十無盡藏品第二十二讚曰
十無盡藏品第二十二讚曰
　　十無盡藏品　三世佛說同　徵名列總數
　　自他所利通　心淨號為信　依圓遍計融
　　制止戒成就　饒益無有窮　慚能崇重善
　　遠離三毒攻　輕拒暴惡愧　來於五欲中
　　聞則教廣愽　明有置記空　輟已惠人施
　　內分差別之　決擇諸法慧　於色如實知
　　令心明為念　菩薩捨離癡　文義無忘失
　　所記在任持　巧宣知實相　諸佛典豈違
　　總歎勝能者　願向究竟期
other:: 
### 昇兜率天宮品第二十三讚曰
昇兜率天宮品第二十三讚曰
　　化主應根願　昇於兜率天　樹下皆齊現
　　不離亦如前　殿座成妙寶　興供種種焉
　　觀佛殊勝德　初後兩義詮　受請乃居殿
　　王獲益善圓　歌樂咸熾盛　承力讚無邊
　　如來就座已　一切悉亦然
other:: 
### 兜率宮中偈讚品第二十四讚曰
兜率宮中偈讚品第二十四讚曰
　　眾集兜率剎塵數　來從妙寶盡十方
　　佛膝放光能普照　首稱偈讚金剛幢
other:: 
### 十迴向品第二十五讚曰
十迴向品第二十五讚曰
　　迴向於三處　入起定前同　諸佛悉加被
　　具說十種宗　救護眾生等　隨離相圓融
　　不壞三寶信　用十境無窮　等於一切佛
　　知法如虗空　至處謂大願　善根遍處時
　　無盡功德藏　由緣無盡之　隨順堅固者
　　咸依心法持　等順一切眾　積聚善根宜
　　如相謂善合　遠離於諸迷　無縛著解脫
　　六十一門知　等法界無量　師位起大悲
　　動地生信行　周遍世界天　十方菩薩眾
　　同號至會前　偈頌勸修習　善住名普賢
　　校量此功德　莫測際無邊　群生等知數
　　佛子行難宣
other:: 
### 十地品第二十六讚曰
十地品第二十六讚曰
　　凡聖隔絕故　超居他化天　序分明四勝
　　入於智慧禪　如持已定起　普告三義詮
　　十地標名竟　金剛藏默然　三家伸五請
　　法門甚深玄　歡喜獲聖性　能益二空全
　　離垢咸具淨　懈愧是根源　發光成就定
　　總持法無邊　#CB08504;慧住最勝　成菩提分圓
　　難勝得雙運　行相令互違　現前緣起智
　　難察平等持　遠行至無相　出世道慈悲
　　不動無分別　深行難可知　善慧無礙解
　　廣說義難思　法雲謂大智　含眾蔽如空
　　影像總明喻　四河入海充　職位在佛數
　　利益十方通　無善不可得　偈頌結重重
other:: 
### 十定品第二十七讚曰
十定品第二十七讚曰
　　重會普光殿　境性為定焉　在於摩竭國
　　始成正覺圓　普眼從座起　合掌白佛前
　　欲問分四義　將答勑普賢　說十大三昧
　　稱法界無邊
other:: 
### 十通品第二十八讚曰
十通品第二十八讚曰
　　普賢告諸菩薩眾　具說他心等十通
　　住於如是不思議　三世無礙智皆同
other:: 
### 十忍品第二十九讚曰
十忍品第二十九讚曰
　　普賢告諸菩薩言　十種忍法得無礙
　　已今當說三世尊　總結頌意前文內
other:: 
### 阿僧祗品第三十讚曰
阿僧祗品第三十讚曰
　　阿僧祗品者　十大數標通　心王白佛問
　　讚許說淵宗　恭敬受尊命　明顯數重重
　　德德極無盡　深廣普賢窮
other:: 
### 如來壽量品第三十一讚曰
如來壽量品第三十一讚曰
　　如來之壽量　眾生見不同　心王告眾會
　　別舉剎十重　初說娑婆等　世界不能窮
　　玄極最後處　普賢滿其中
other:: 
### 諸菩薩住處品第三十二讚曰
諸菩薩住處品第三十二讚曰
　　菩薩隨根具悲智　住非一處名皆異
　　八方山海仙人等　城邑雜居十有二
other:: 
### 不思議法品第三十三讚曰
不思議法品第三十三讚曰
　　如來果法超言慮　眾會菩薩作念焉
　　佛國土等不思議　世尊加被三業全
　　青蓮華藏德無畏　則能通達法界圓
　　承力總告為宣說　正顯十門次第全
other:: 
### 如來十身相海品第三十四讚曰
如來十身相海品第三十四讚曰
　　如來十身標顯德　普賢誡聽盡宣暢
　　一一難思互相融　有蓮華藏微塵相
other:: 
### 如來隨好光明功德品第三十五讚曰
如來隨好光明功德品第三十五讚曰
　　逐相葢姿好　佛告寶首宣　我音為菩薩
　　放光兜率天　常有四十種　中說清淨焉
　　能照微塵界　聞益義難詮
other:: 
### 普賢行品第三十六讚曰
普賢行品第三十六讚曰
　　普賢行品內　所說平等因　復告諸菩薩
　　但隨眾生根　略演如來境　為諸無智人
　　若起瞋心者　成百萬障門　勤修法六十
　　持則少作功　明現其瑞證　諸佛悉結通
　　十方菩薩眾　一切世界中　頌顯誡聽許
　　悲智互相融
other:: 
### 如來出現品第三十七讚曰
如來出現品第三十七讚曰
　　有法三身十身通　果用化用總名焉
　　放大光明加二主　性起妙德問普賢
　　長行頌言皆悉請　如來不思現無邊
　　十門盡答平等果　內更有多具難宣
　　喻說種種無有喻　顯名受持秘密圓
　　地六震動眾供養　十方證成#CB15364;亦然
　　一切世界咸如是　偈文重重意在前
other:: 
### 離世間品第三十八讚曰
離世間品第三十八讚曰
　　八會法堂內　說離世絕通　行位顯無礙
　　前後相圓融　佛在摩竭等　人定莊嚴中
　　咸動聲皆聽　三昧起亦同　菩薩知眾集
　　發問六位宗　普賢從信答　二百門盡窮
　　結勸共宣說　現瑞一切充　人法皆證成
　　頌中意亦重
other:: 
### 入法界品第三十九讚曰
入法界品第三十九讚曰
　　說入法界會　悟證能所通　在於逝多內
　　念請眾心同　佛入頻申定　集已廣讚功
　　舉失顯其德　表是小乘宗　菩薩承神力
　　稱揚偈頌中　普賢遍開發　十種法句窮
　　白毫光照益　一切盡虗空　文殊述神變
　　十方悉滿充　無涯光大用　利益眾皆蒙
　　前後分本末　本會此云終　漸頓互交映
　　人法各相融　文殊寄十信　善財積集全
　　德雲等寄住　佛境智慧淵　善見等寄行
　　隨順解脫焉　鬻香等寄向　調香法具宣
　　婆珊等寄地　盡破癡隨眠　摩耶至慈氏
　　會攝差別緣　妙德與遍吉　因果悉周圓
　　見開此經者　獲福最深玄　如熏金剛種
　　不壞力彌堅　所作讚功德　迴向盡無邊
other:: 
## 大方廣佛華嚴經入法界品讚
大方廣佛華嚴經入法界品讚
author:: 朝散郎尚書主客員外郎輕車
author:: 都尉賜紫金魚袋　楊傑　撰
other:: 
### 毗盧遮那如來讚
毗盧遮那如來讚
　　莊嚴樓閣建幡幢　師子頻申坐道場
　　諸大聲聞猶未寤　眉間放出白毫光
other:: 
### 文殊師利讚
文殊師利讚
　　娑羅林裏象王迴　古昔如來塔廟開
　　百一十城遊已徧　云何重去涉塵埃
other:: 
### 德雲比丘讚
德雲比丘讚
　　四維上下徧尋求　勝國誰為大比丘
　　七日妙峯無所見　經行都在別山頭
other:: 
### 海雲比丘讚
海雲比丘讚
　　大海廣愽不可盡　佛功德海極淵深
　　十有二年觀境界　寶蓮華座出波心
other:: 
### 善住比丘讚
善住比丘讚
　　隱顯經行不滯留　空中鳥迹更何求
　　眾生佛界元如是　豈獨楞伽一比丘
other:: 
### 彌伽大士讚
彌伽大士讚
　　大師子座振威風　升降莊嚴市肆中
　　輪字法門誰與辨　十方世界語音同
other:: 
### 解脫長者讚
解脫長者讚
　　十方世界微塵剎　各有如來坐道場
　　彼佛不來吾不往　明明影像水中央
other:: 
### 海幢比丘讚
海幢比丘讚
　　海幢捨得施門開　普眼光明示善財
　　剎剎塵塵諸變化　便無一法外邊來
other:: 
### 休捨優婆夷讚
休捨優婆夷讚
　　心如大海全容受　志若須彌不動搖
　　坐普莊嚴金寶座　眾生病惱見能銷
other:: 
### 毗目瞿沙仙人讚
毗目瞿沙仙人讚
　　十方十剎微塵數　諸佛莊嚴諸國土
　　執手分形徧往時　童子未甞離本處
other:: 
### 勝熱婆羅門讚
勝熱婆羅門讚
　　逆順由來是強名　刀山火聚任崢嶸
　　善財底事生疑悔　賴有諸天為證明
other:: 
### 慈行童女讚
慈行童女讚
　　柱壁金鈴寶鑑中　摩尼瓔珞互含融
　　汝應觀我諸宮殿　法界重重一一同
other:: 
### 善見比丘讚
善見比丘讚
　　比丘善見住三目　言我此生方出家
　　於一念中興供養　如來三十八河沙
other:: 
### 自在主童子讚
自在主童子讚
　　我於往昔見師利　□悟入巧神通智
　　十千童子圍遶時　河渚聚沙自為戲
other:: 
### 具足優婆夷讚
具足優婆夷讚
　　素衣垂髮無纓絡　我宅資生物物空
　　一器置前誰謂小　大千諸欲悉能充
other:: 
### 明智居士讚
明智居士讚
　　無量國土諸眾生　種種所須不同欲
　　自從明智視虗空　一切有求皆滿足
other:: 
### 法寶髻長者讚
法寶髻長者讚
　　食衣寶女諸菩薩　最上層中現世尊
　　長者善財初執手　八方無不大開門
other:: 
### 普眼長者讚
普眼長者讚
　　療治眾生普十方　藤根國裏大醫王
　　善知和合諸香法　一一香中無量香
other:: 
### 無厭足王讚
無厭足王讚
　　無厭足王大方便　能令眾生斷邪見
　　刀截湯煑猛火焚　當知一切法如幻
other:: 
### 大光王讚
大光王讚
　　隨順世間三昧法　慈幢高建發明光
　　大千沙界人天類　臺殿雲雷悉向王
other:: 
### 不動優婆夷讚
不動優婆夷讚
　　安住王都金色光　遇光身意自清涼
　　我求此法無厭足　過去如來出妙香
other:: 
### 徧行外道讚
徧行外道讚
　　九十六種各異見　我悉調伏有方便
　　普令捨離執著心　山頂日光中夜徧
other:: 
### 鬻香長者優鉢羅華讚
鬻香長者優鉢羅華讚
　　調和善別一切香　成就清淨安隱樂
　　天上人間香不同　誰能平等無諸著
other:: 
### 船師婆施羅讚
船師婆施羅讚
　　大士能遊生死海　寶洲珍寶施群生
　　安危隨順都明了　止處不留行則行
other:: 
### 無上勝長者讚
無上勝長者讚
　　百千圍遶莊嚴幢　無憂林中無上勝
　　無依無作大神通　成就一切菩薩行
other:: 
### 師子頻申比丘尼讚
師子頻申比丘尼讚
　　輸那國土比丘尼　徧坐林中寶座時
　　何事善財心右遶　百千周匝木相隨
other:: 
### 婆須密多女讚
婆須密多女讚
　　頻申瞬目妙聲音　觸處能除貪欲心
　　險難國中人不識　莊嚴寶地布黃金
other:: 
###  #CB16014;瑟#CB04447;羅居士讚
#CB16014;瑟#CB04447;羅居士讚
　　三世如來不涅槃　栴檀座上白毫端
　　眾生及我元無二　開塔應須次第觀
other:: 
### 觀自在菩薩讚
觀自在菩薩讚
　　觀音常在如來所　普現眾生一切前
　　補怛洛迦山險絕　寶林香草間流泉
other:: 
### 正趣菩薩讚
正趣菩薩讚
　　正趣東方妙藏來　疾行解脫普門開
　　四維上下俱周徧　步步光明示善財
other:: 
### 大天神讚
大天神讚
　　四手長舒挹海時　面以洗濯震威儀
　　有誰得遇芥陀利　散擲金花多少枝
other:: 
### 安住地神讚
安住地神讚
　　光明徧地震同時　寶藏莊嚴處處隨
　　從往昔來常受用　云何神足按方知
other:: 
### 婆那婆演底主夜神讚
婆那婆演底主夜神讚
　　城入東門日已沉　空中身現色真金
　　光明能破諸癡暗　一一令生解脫心
other:: 
### 普德淨光主夜神讚
普德淨光主夜神讚
　　空閑止息惡音聲　遊戲神通變化成
　　開示出家門正路　死生長夜度眾生
other:: 
### 喜目觀察主夜神讚
喜目觀察主夜神讚
　　坐寶蓮華侍世尊　百千毛孔現身雲
　　妙音隨應明明說　普喜幢標解脫門
other:: 
### 普救眾生妙德主夜神讚
普救眾生妙德主夜神讚
　　普救眾生妙德神　大光從兩臂間伸
　　善財入頂身充滿　三昧智燈清淨輪
other:: 
### 寂靜音海主夜神讚
寂靜音海主夜神讚
　　念念出生廣大喜　莊嚴解脫光明海
　　普人無邊法界門　摩尼幢座蓮華裏
other:: 
### 守護一切城增長威力主夜神讚
守護一切城增長威力主夜神讚
　　無明昏寐警眾生　守護如來一切城
　　為大法師無#CB15145;礙　普賢行願自圓成
other:: 
### 開敷樹華主夜神讚
開敷樹華主夜神讚
　　娑婆世界日光沒　清淨池蓮覆合華
　　若水若山若城野　罷遊觀處得還家
other:: 
### 大願精進力救護眾生主夜神讚
大願精進力救護眾生主夜神讚
　　摩尼寶網覆虗空　日月星辰影像中
　　一切法門平等入　微塵佛剎本來同
other:: 
### 妙德圓滿主夜神讚
妙德圓滿主夜神讚
　　樓閣莊嚴接善財　諸天圍遶化門開
　　毗盧海藏吾親入　曾見世尊兜率來
other:: 
### 釋種女瞿波讚
釋種女瞿波讚
　　智光圓滿照因陀　劫海無涯展轉多
　　生死本來無過患　誰能重去問瞿波
other:: 
### 佛母摩耶夫人讚
佛母摩耶夫人讚
　　住諸世間無所住　我身非一非多處
　　寶閣蓮華納十方　三千大千菩薩母
other:: 
### 天主光女讚
天主光女讚
　　佛出母胎師子吼　至成正覺伏魔軍
　　我皆明憶先遺忘　清淨莊嚴解脫門
other:: 
### 徧友童子師讚
徧友童子師讚
　　菩薩云何修與學　人間天上徧咨詢
　　毗羅城裏真知識　非不開陳解脫門
other:: 
### 善知眾藝童子讚
善知眾藝童子讚
　　童子善能知眾藝　於諸菩薩學字智
　　昌持如是字母時　般若波羅不思議
other:: 
### 賢勝優婆夷讚
賢勝優婆夷讚
　　解脫無依處道場　利人接物為宣揚
　　六根三昧何窮盡　功德波濤智慧光
other:: 
### 堅固解脫長者讚
堅固解脫長者讚
　　勤求正法無休息　徧事如來盡信誠
　　清淨莊嚴堅固力　皆從無著念中生
other:: 
### 妙月長者讚
妙月長者讚
　　善財未離沃田城　妙月欣聞長者名
　　解智光明安可見　宅中唯有大光明
other:: 
### 無勝軍長者讚
無勝軍長者讚
　　出生城裏無勝軍　解脫了知無盡相
　　如諸菩薩大辨才　普見世尊無盡藏
other:: 
### 最寂靜婆羅門讚
最寂靜婆羅門讚
　　我以住於誠願語　未曾虗妄示眾生
　　無邊無量諸功德　隨意施為莫不成
other:: 
### 德生童子有德童女讚
德生童子有德童女讚
　　德生童子有德女　了悟世間皆幻住
　　菩薩施為本亦然　孰為生死憂悲苦
other:: 
### 彌勒菩薩讚
彌勒菩薩讚
　　樓前彈指眾門開　一一門中一善財
　　現已却從來處去　去無有處本無來
other:: 
### 再見文殊師利菩薩讚
再見文殊師利菩薩讚
　　爾時摩頂手長舒　百十由旬指坦塗
　　既置善財如所住　普門何處見文殊
other:: 
### 普賢菩薩讚
普賢菩薩讚
　　毗盧海藏泯纖塵　香象無蹤孰可親
　　不起大心開普眼　安知身在普賢身
other:: 
## 華嚴剎海變相讚
華嚴剎海變相讚
author:: 清凉　述
　　執象或亡象　取空空外求　斯人皷識浪
　　浩劫只冥搜　即象見無象　萬象歸毛頭
　　圓機覩一葉　法界知春秋
other:: 
## 毗盧遮那佛華藏世界圖讚
毗盧遮那佛華藏世界圖讚
author:: 劉禹錫　述
佛說華嚴經真人妙覺不由諸乘非大圓智不能信解。 ^555b38

德宗朝有龍象觀公能於是經了第一義居上都雲花寺名聞十方妙門嗣肇是其上足以經中九會纂成華藏俾人瞻禮即色生敬因請余讚之即說讚曰。
　　清淨不染華中蓮　捧持世界百億千
　　踴出香海浩無邊　風輪負之盡夜旋
　　大雄九會化諸天　釋梵八部來森然
　　從昏至覺不依緣　初初極極性自圓
　　寫之綃素色相全　是色非色言非言
other:: 
## 華嚴宗主賢首國師真讚
華嚴宗主賢首國師真讚
author:: 大唐中宗皇帝御製
other:: 
### 其一

　　宿植明因　專求正真　菴園悔跡　蓮界分身
　　闡揚釋教　拯濟迷津　流一雨常　恒淨六塵
other:: 
### 其二
其二
　　辯圃方開　言泉廣濬　護持忍辱　勤修精進
　　講集天華　徵符地震　運斯法力　殄茲魔陳
other:: 
### 其三
其三
　　爰標十觀　用契四禪　普斷煩惱　遐祛盖纏
　　心源鑑徹　法鏡澄懸　慧筏周運　慈燈永傳
other:: 
### 其四
其四
　　名簡紫宸　聲流紺城　梵眾綱紀　僧徒楷則
　　鎮洽四生　曾無懈息　播美三千　傳芳百億
other:: 
## 勑寫京大興唐寺華嚴新舊兩經并疏主翻經教授內殿談論三教首座清凉國師大和尚澄觀真讚
勑寫京大興唐寺華嚴新舊兩經并疏主翻經教授內殿談論三教首座清凉國師大和尚澄觀真讚
author:: 大唐文宗皇帝御製
　　朕觀法界　曠閴無垠　應緣成事　允用虗根
　　清凉國師　體象玄門　奄有法器　我祖聿尊
　　教融海岳　恩廓乾坤　首新二疏　拔擢幽昏
　　間氣斯來　拱承佛日　四海光凝　九州慶溢
　　敝金僊門　奪古賢席　大手名曹　橫經請益
　　仍師巨休　保餘遐歷　爰抒顓毫　式揚茂實
　　真空罔盡　機就而駕　白月虗秋　清風適夏
　　妙有不遷　緣息云化　邈爾禹儀　煥乎精舍
other:: 
## 終南山至相寺智儼尊者真讚
終南山至相寺智儼尊者真讚
author:: 侍讀兼翰林學士承務郎前守兵部侍郎
author::  #CB17212;知瑞書監事紫賜金魚袋崔致遠撰
　　走者之麟　飛者之鳳　猶我人傑　法門梁棟
　　雷吼一音　石排四眾　六相能演　十玄斯綜
　　後素圖真　騰光化身　葉文耀掌　蓮界栖神
　　鏡掛塵表　燈傳海濵　東林佛影　永契良緣
other:: 
## 海東華嚴始祖浮石尊者讚(并序)
海東華嚴始祖浮石尊者讚〔并序〕
author:: 同知中摳院事朝議大夫檢校司空守禮部
author:: 尚書翰林學士承　旨知制誥充史舘修
author:: 撰官朴　寅亮　撰 ^555b40

公諱義想新羅人也其遺芳餘美動滿大宋史傳三韓諺記予公隙乘閑披玩圖籍歷代高僧皆有讚頌惜哉浮石一聖未有人讚之唯新羅翰林學士崔公致遠有靈遊畵像讚十六句然此以舉佛山石體寺僧能現夢中之事述之似未盡浮石之餘美攬筆為文輙讚其德曰。
　　海印三昧　舍那獨尊　稱法界性　開一乘門
　　大雲覆世　甘露滌煩　付囑祖祖　宣布言言
　　雞貴義持　鴻才傑出　多能不群　九聖之一
　　求無上師　入終南室　學了師亡　往虗歸實
　　善妙有色　愛戀求歡　見心匪石　反誓行檀
　　金鱗負艦　利涉海瀾　鉅石浮空　蓋護寺山
　　十山遊講　磨肩爭集　眾石傾聽　點頭如答
　　西芥東針　六師同葉　前燈後燈　十聖傳法
　　手撰文義　呪投火煙　二百餘字　燼餘有全
　　字字投水　行行編貝　三十餘句　屈曲成偈
　　總華嚴義　為法界圖　煥然標的　粲若璣珠
　　寸紋知錦　一毛知鳳　略掇清芬　輙成讚頌
other:: 
## 天后朝復禮法師問天下學士真妄偈
天后朝復禮法師問天下學士真妄偈
　　真法性本淨　妄念何由起　許妄從真生
　　此妄安可止　無初則無末　有終應有始
　　無始而有終　長懷懵斯理　願為開秘密
　　祈之出生死
other:: 
## 安國寺利涉法師答
安國寺利涉法師答〔開天中天后朝人〕
　　真法本非真　妄復何曾起　妄不從真生
　　無妄何所止　既許無初末　寧容責終始
　　無始復無終　誰當懵茲理　胡不趣無生
　　乃云祈生死
other:: 
## 興唐寺華嚴疏主澄觀答
興唐寺華嚴疏主澄觀答〔元和中人〕
　　迷真妄念生　悟真妄即止　能迷非所迷
　　若得全相似　從來未曾悟　故說妄無始
　　知妄本自真　方是恒常理　分別心未亡
　　何由出生死
other:: 
## 章敬寺大德懷暉答
章敬寺大德懷暉答〔元和中人〕
　　法性非垢淨　真妄非如理　去妄復存真
　　茲妄安所止　無物本自無　強無无不已
　　有始見有終　見始非無始　諸法自無性
　　無性無生死
other:: 
## 安國寺洪滔禪師答
安國寺洪滔禪師答〔章敬同學〕
　　真妄本假名　悟妄妄不起　心源性恒常
　　恒性非終始　聖凡旨自玄　玄性玄不已
　　法界圓淨身　元來復無旨　佛國無一物
　　孰懵生死理
other:: 
## 雲華寺海法師答
雲華寺海法師答
　　真妄體常如　無滅亦無起　觸目性皆空
　　畢竟無可止　如如本不還　豈復云終始
　　若存終始見　常懵真如理　生死即涅槃
　　何祈出生死
other:: 
## 終南山草堂寺沙門宗密申明禮法師意
終南山草堂寺沙門宗密申明禮法師意 ^556a34

夫欲答他之問須善達自他之宗西域論義諸師皆以此為定軌復禮法師是經論宗匠則天時為譯經道場中上首設問因流於天下旨率爾不究諸宗乎況言問天下學士已棟却不經師學不諳教理者大乘經教統唯三宗一法相宗二破相宗三法性宗諸宗禪門精傳受者亦不出此三類已備彰都序圭峯蘭若禪藏一百卷有都序兩卷今問此是法性囓鏃關節不問二宗二宗所說無此違妨也不問法相宗法相宗者所說一切有漏妄法無漏淨法無始時來各有種子在阿梨耶識中遇緣薰習即各從自種子生起都不關真如誰言從真如生妄也彼說真如一向無為寂滅無起無止不可難他從真有妄生也不問破相宗破相宗者彼一向說凡聖染淨一切皆空本無所有設見一法勝過涅槃亦如夢幻彼且不立真何況於妄故不難云從真有妄也唯疑法性宗法性宗者以此宗經論論言依真起妄如云法身流轉五道如來藏善惡受苦樂等也悟妄即真如云初發心時即成阿耨菩提知妄本自真見佛即清淨菩薩凡聖混融如云一切眾生本來成等正覺般涅槃毗盧遮那身中具足三界六道眾生等也真妄相即證此之門尤多雖說煩惱菩提無始無終此文例無量又說煩惱終盡方名妙覺亦名始覺華嚴六七二會及起信首末之文義宗有礙自語相違又皆是了義一乘經中所說欲揀之不可取一捨一本經中便具說不可揀前取後揀後取前欲合之又難會俱用之又相違難可合為一是故試問天下學士有達者即知真入道復禮非不達也是試驗之問非求人也今諸人所答悉迷問意皆約泯相歸理所說都緣不識他所問從真起妄之由修證妄真之理然迷真起妄蓋有因由息妄歸真非無所以既不曉了不及緘詞今但自述無相無為之見何申問目復禮法師豈不知真妄俱寂理事皆如也如寂之中何有問答然有二門義理易說易解言無違妨一者一向說有妄可斷有真可證二者一向說非真非妄無聖無凡此二門皆可思可議其難說難解者是二門俱存又不違礙此乃不可思議故勝鬘說眾生自性清淨心為無明煩惱所染無染而染染而不染皆云難可了知復禮今問此議答何但說無垢染耶唯華嚴疏主和尚所答約真如不變不礙隨緣方為的當復禮釋本問宗密所申諸賢問意意在諸人通決然若不自課虗引例則何以勸人遂試答云。
　　本淨本不覺　由斯妄念起　知真妄即空
　　知空妄即止　止處名有終　迷時號無始
　　因緣如幻夢　何終復何始　此是生生源
　　窮之出生死
other:: 
## 學人多謂真能生妄故疑妄不窮盡為決此理更述一番還答前偈
學人多謂真能生妄故疑妄不窮盡為決此理更述一番還答前偈
　　不是真生妄　妄迷真而起　知妄本自真
　　知真妄即止　妄止似終末　悟來似初始
　　迷悟性皆空　空性無終始　生死因迷此
　　達此出生死
other:: 
## 和諍篇
和諍篇
　　人心南北異　佛法古今同　不壞真明俗
　　還因色辨空　探幽唯罔象　失旨併童蒙
　　有著斯為諍　妄情自可通
other:: 
## 證道頌
證道頌
author:: 清凉　述
　　欲了真如性　須遣忘執情　有心生死路
　　無念涅槃城　煩惱誰為主　菩提尚假名
　　不存分別見　佛道自然成
other:: 
## 黃蘖禪師頌
黃蘗禪師頌
　　華嚴法界大道場　不動纖毫一時彰
　　古今殊未為往來　延促何曾有短長
　　主伴互參猶帝網　聖凡交徹類燈光
　　毗盧本絕多般相　青即青兮黃即黃
other:: 
## 羅漢和尚頌
羅漢和尚頌
　　華嚴真境廓沙洲　一一塵毛法界収
　　五位覺城休湊泊　百重何處更推求
　　洞明主伴全真際　頓曉毗盧越超脩
　　休說南方曾未到　一輪明月印中秋
other:: 
## 依真空絕相詠禪
依真空絕相詠禪
author:: 白居易　述
　　須知諸相皆非相　若住無餘却有餘
　　言下忌言一時了　夢中說夢兩重虗
　　空花豈得兼求菓　陽焰如何更覔魚
　　攝動是禪禪是動　不禪不動即如如
other:: 
## 約理事無礙和
約理事無礙和〔此下四首〕
author:: 沙門思存　述
　　無相幾時離有相　有餘何處礙無餘
　　忘言謂了非為了　說夢云虗是滯虗
　　雖沒空華空結菓　寧妨幻水幻生魚
　　不禪不動常禪動　禪動鎔融方契如
other:: 
## 示圓宗周徧含容
示圓宗周徧含容
　　萬德圓融一念心　念該九世已當今
　　色空互異二無別　性相交通兩不侵
　　山岳匪高塵劫大　江湖非濬路還深
　　我宗事事元如此　君欲尋時試略尋
other:: 
## 依報
依報
　　金剛輪據大蓮華　帝網方元是我家
　　何事却來三界內　背違剎海守塵沙
other:: 
## 正報
正報
　　萬德圓融具足身　此身我體本同倫
　　何因異此生迷滯　別認虗空一聚塵
other:: 
## 真空絕相觀頌
真空絕相觀頌〔此下四首〕
author:: 沙門有誠　述
　　欲識真空理　真空空不空　溪山雖異路
　　雲月本來同
other:: 
## 理事無礙觀頌
理事無礙觀頌
　　理圓諸相盡　心廓境還如　昨夜家家月
　　清光混太虗
other:: 
## 周偏含觀頌
周偏含觀頌
　　今現在前　誰後誰先　若凡若聖　無心無偏
　　靈光遽瀉　日用洞然　瞥爾放過　東震西乾
other:: 
## 送花嚴法師傳教東歸
送花嚴法師傳教東歸
　　法非文字道無言　佛祖家風本不傳
　　扣寂要令空作響　忘機須使火生蓮
　　華嚴妙旨符三觀　方廣幽宗會十玄
　　珍重分證歸海國　一乘光闡大因緣
other:: 
## 送廣華嚴歸雪竇
送廣華嚴歸雪竇
author:: 沙門仁岳　述
　　華藏塵塵見普賢　遠尋雪竇更何緣
　　途中若有人相問　莫道休經去學禪
other:: 
## 示眾
示眾〔此下五首〕
author:: 沙門元照　述
　　超過毗盧越釋迦　這般都是鬪春蛙
　　眼中何處堪藏屑　空裏從來不著華
　　學道豈知背長道　出家誰信未離家
　　堪嗟擁毳深林下　一鉢炊粳兩椀茶
　　學教參禪四出遊　爭名競利幾時休
　　精靈但逐壺中月　身世寧知水面漚
　　奔走塵埃空沒慮　潛藏林野亦狂謀
　　年來始認真歸路　誓與彌陀作抵頭
other:: 
## 脩性齊
脩性齊
　　群居脩性若為脩　切忌勞神向外求
　　秖與麼時猶蹉過　忽相應處尚遲留
　　拈槌竪拂還成拙　討疏尋經但逐流
　　欲識筒中端的意　直須針芥兩相投
other:: 
## 資深齊
資深齊
　　逢原自得在資深　須慕前修競寸陰
　　微雨飄零盈臣海　隙塵飛聚聳高岑
　　紅衢逐利空歸死　白首窮經不了心
　　好與方朋研此理　始知無古亦無今
other:: 
## 隷業齊
隷業齊
　　諸生不遠務橫經　直擬揩磨一點靈
　　簾上未妨承夜月　囊空應更聚秋螢
　　當存大士兼懷操　莫學凡流獨自醒
　　窓案孜孜忘寢食　他年誰是出藍青
other:: 
## 策門三道
策門三道
author:: 沙門淨源　述
other:: 
### 賢首判論
賢首判論 ^556c36

問華嚴一真法界即起信一心源也然心融萬有便成四種法界故圭峯以溥該諸教逈異諸教唯就一心而談圓矣然則起信以一心為本源賢首判之則曰心於終而兼於頓且不該乎圓矣與其圭峯之辭何其異也今諸生心憤口悱其來久矣詎可默無言乎。
other:: 
### 判教有差
判教有差 ^558c14

問圭峯之論原人也始人天而終顯性五教在焉賢首之疏華嚴也先小乘而後圓教五章備矣夫賢首即圭峯之祖也圭峯乃賢首之裔也何裔之跡同而判教之効異耶然二師為道義必有在宜摭嘉言以 #CB00701;兩端。
other:: 
### 儒釋言性
儒釋言性 ^558c28

問專習三藏不見域內之文偏學六經豈知方外之教然則周孔罕言性命而佛祖之訓詳矣且皇唐李習之宗乎孟軻謂人之性善杜紫微法於荀子謂人之性惡皇甫湜稽諸揚雄謂人之性善惡混韓氏又曰上焉者善下焉者惡中焉者混聖宋縉紳如歐陽永叔章表民王陳而下其說非一乎義學窮子史究六經而諸賢之作其孰與吾教合焉。
other:: 
## 賢首國師寄海東書
賢首國師寄海東書 ^558c40

唐西京崇福寺僧法藏致書於海東新羅大華嚴法師
〔侍者〕一從分別二十餘年傾望之誠豈離心首加以煙雲萬里海陸千里限此一生不復再面抱恨懷戀夫何可言蓋由宿世同因今生同業得於此報俱沐大經特蒙　先師授茲奧典仰承上人歸鄉之後開闡華嚴宣揚法界無礙緣起重重帝網新新佛國利益弘廣喜躍增深是知如來滅後光暉佛日再轉法輪令法久住者其惟法師矣法藏進趣無成周旋寡沉仰念茲典愧荷先師隨分受持不能捨離希憑此業用結來因但以和尚章疏義豐文簡致令後人多難趣入是以具錄和尚微言妙旨勒成義記謹因勝詮法師抄寫還鄉傳之彼土請上人詳撿臧否幸示箴誨伏願　當當來世捨身受身同於盧舍那會聽受如此無盡妙法修行如此無盡普賢願行儻餘惡業一朝顛墜伏希上人不遺宿昔在諸趣中示以正道人信之次時訪存沒不具法藏和南
〔正月二十八日〕。 ^559a8

華嚴探玄記二十卷兩卷未成一乘教分記三卷玄義章等雜義一卷別翻華嚴經中梵語一卷起信疏兩卷十二門論疏一卷新翻法界無差別論疏一卷已上並因勝詮法師抄寫將歸今月二十三日新羅僧孝忠師遺金九分云是上人所寄雖不得書頂荷無盡今附西國君持澡罐一口用表微誠幸請撿謹宣。
other:: 
## 華嚴經社石記
華嚴經社石記 ^559a42

有杭州龍興寺僧南操當長慶二年請靈隱寺僧道峯講大方廣佛華嚴經至華藏世界品聞廣愽嚴淨事操歡喜發願願於白黑眾中勸十萬人人轉華嚴經一部十萬人又勸千人人諷華嚴經一卷每歲四季月其眾大聚會於是攝之以社齋之以齋自二年夏至今年秋凡十有餘齋每齋操捧香胡跪啟於佛曰願我來世生華藏世界大香水海上寶蓮金輪中毗盧遮那如來前與十萬人俱斯足矣又於眾中募財置良田十頃歲取其利永給齋用予前牧杭州時聞操發是願今牧蘇州時見操成是功操自抗詣蘇凡三請於予曰操八十一矣朝夕迨盡恐盡社與齋來者不能繼其志乞為記誡俾無廢墜予即十萬人中一人也宜乎志而贊之噫吾聞一毛之施一飯之供終不壞滅況田千畒齋四時用不竭之征備無窮之供乎噫吾聞一願之力一偈之功終不壞滅況十二部經常出於千人口乎況十萬部經常入於百千人耳乎吾知操徒必果是願若經之句義若經之功神則存乎本傳若社人之姓名若財施之名數則列于別#CB15156;斯石之文但敘見願集來緣而已。 ^559b10

寶曆二年九月二十五日前蘇州刺史白居易記
xu:: 
## 大宋諸朝賢書大方廣佛華嚴經序
大宋諸朝賢書大方廣佛華嚴經序
author:: 王欽臣　撰 ^559b48

大方廣華嚴經者蓋窮微涉變至大之迹也其心泛照非思慮所于其迹無限非象數所測度有形之外經恍惚之廷浩渺難言而有以言知其至而可以至者大方廣之義也何則夫至神無迹而存其意萬法無係而有其門微言罕識而示其宗大教非私而廓其慧故能極導方來濟其慈救去聖雖遠常若匪遙而或者眩無迹便謂不可冀味無係乃曰守其偏驚罕識則必高其誠疑非私靡不怠其入夫道之大也豈可以眩昧驚疑而論其趣舍哉然萬類至冥其來已久大雄誓振惻再有開是以如來開九會於奧區闡兜沙之至論爰集眾聖共談斯道此經所明該萬法則以門戶為諭用喜捨則以迴向為先悅歸往則以嚴侈為容亘杳莾則以廣大為目此大方廣之本也至若聖仙非一神變迭興十地同歸趣成法界大方廣之迹也自真籍東至始於晉朝非文無以見法非譯無以示眾秘語再飜群心知悟是以歷世寶其書焉大宋之興四聖丕承法輪世轉守妙道於不言之教範蒼生於無名之德俗仰大覺而此書益興人能廣道是之謂也至和二年歲次鶉火閩中沙門文用誠心浚發思建勝業以為道俗雖分心同則一至理苟會契合不差將使貴勝同風益堅外護翰林學士天水公夙悟真乘領會宏趣乃與共請公卿朝士等六十三人共書此經一部事業未半用公化去有錢塘沙門志廣贊成其志歷八稔乃終藏之于東京興國寺閤　皇帝嘉樂群心成茲法會詔錫齋供以侑其誠中外欣傾首願慕聖言久而更顯眾轍踐而有歸道固無虧茲益尊矣余以鄙薄預聞始終雖莫聞妙言而竊覩成事輙抒所知為之記述庶世之學者有以審其端焉。
xu:: 
## 華嚴經讚序
華嚴經讚序
author:: 朱長文　述 ^559c6

夫華嚴者廓諸佛之心境瑩萬法之本際也其為經廣大溥博淵邃妙乎以言其性窮法界之無盡以言其相視塵剎之交徹以言其理包空色以皆真以言其事攝一多而同現雖釋天之寶網海藏之靈珠不足以喻其光輝照徹也無來往之異無古今之辨無作之作皷舞萬類無言之言充徧群有初心既悟雖凡夫可入積學未解雖聲聞莫覩速證菩提而為功不滯兼濟六合而妙用難窺此誠離權而就實超漸而即頓也蓋降神出興為一大事始成正覺即演是經至於小乘之戒以善制惡三乘之教談空破有淨名之擎佛剎法華之變龍女咸所以應機接引隨根示化爾非華嚴之比也予甞謂釋典之有華嚴猶六經之有大易列卦以明時立爻以通變設眾以盡意而兩儀之道萬物之情具矣華嚴陳世以宅性名佛以筌德布位以表法而一真之體萬行之果備矣故學儒而不為易學佛而不為華嚴焉足以窮理盡性也嗟夫含識之類自始迄今為無明之所覆翳墮瞋焰觸貪網揭憍慢高幢行諂誑稠林入生死大苦海中波濤飄泊不求出離者滔滔皆是也萬一志樂佛乘迴向清淨又多厭苦忻寂趣求自了#CB07416;#CB07416;生民孰教孰矜若知夫華嚴之城以無明為智海用本智為法身伏請願為勝緣擴大慈為能事眾生未到波岸我不獨登正覺眾生未脫苦聚我亦輪迴世間或化而天或孕而人或主世導俗或人纏同行亦又不心蠲飾好就寥曠遁山林藉草石然後為得也是故雖通居五位而還向文殊之妙智雖總成十力而勿捨普賢之至願聖神極致安可思議哉長文自嬰禍酷衘哀持誦日用如流祥禫甫迫親恩罔極云何可報經云亦以無邊偈稱述供養人中調御者是稱讚者事佛求福之一端也於是閱逝多長者論探其指歸每品為之讚并普賢行願凡四十篇其卒章皆述薦親之誠庶幾助我先君光祿證道超生之因也噫秋毫豈足量大空勺水未能增巨海誠之所發不自知量乎自繕寫禮佛以陳威神詳昭詳鑒丹悃謹序。
xu:: 
## 華嚴九會禮文序
華嚴九會禮文序 ^560a18

世尊開大施門雨稱性法攝群經而持出融萬德以同歸文殊智燈偏剎塵而顯現普賢行海隨時處以圓成七處本不異時如帝網光交於眾寶一字莫非圓說若海滴味攝於百川二乘絕異於受持六度猶迷於修習苟非默契孰可流通華嚴法師誠公行解軼倫聞思入妙深探秘奧積有歲年撮其樞機製為偈讚蓋欲圓勝行於俄頃會大經於數章使讚唄交音顯彼十方之同說誦持得旨儼然九會之現前可謂文約義豐理圓事廣提法門之筦籥奏淨土之笙竿凡獲見聞宜深慶喜普願大心之侶頓嚴曠劫之因謹序。
xu:: 
## 法界觀門鈔序
法界觀門鈔序 ^560b40

大雄氏既自覺矣又覺一切眾生與己無異而眾生未之覺耳於是稱法界性說華嚴經連章而累偈極勸而直指欲令眾生一一自覺而皆已若也後之人雖得其說反謂其事懸遠多惶或迷悶若孝公之聞王道文侯之聽雅樂可悲也哉唐初有杜順師者痛其若是乃約華嚴經撰法界觀包總眾義列為三門其文不過數紙而備盡一經之意後有圭峯師者復因觀文而為之注今有從朗師者又憑注文而為之鈔然則鈔以釋注注以解觀觀以括經皆網舉領會言劈句#CB00701;學之者庶乎識佛之心而復己之性乎朗師專業華嚴逾二紀矣傳其法於四方者不可勝數餘力通圓覺起信及諸部大乘經論常以為去聖逾遠鬪諍堅固非處晦致柔以悲忍自立何以焰智慧燭枯煩惱林乎故雖知諸法本無染淨以方便故而持禁戒雖知諸法本無動靜以方便故而習禪定雖知諸法不在言說以方便故而恒講授雖知諸法不在文字以方便故而勤著述大矣哉古佛之言詮諸祖之心要煥乎炳焉無所不至識者覽其鈔則知其人察其道矣或曰觀之設也本束經之繁文亦既注之而又鈔之得非抱薪救火乎答曰苟曉乎注則鈔可廢矣通乎觀則注可廢矣明乎經則觀可廢矣達乎心則經可廢矣未曉若是其可廢乎則鈔之作也義有在矣嗚戲孔子修春秋無丘明傳之無元凱注之無頴達疏之則褒貶隱而學者難為功矣如來說華嚴有杜順觀之圭峯注之朗師鈔之則圓頓顯而學者易為力矣夫如是則彼三君子不得不謂之大儒矣此三上人不得不謂之高僧矣予逢掖之士與朗師迹異前年不第東歸且有天倫之戚深惑福善禍淫之語因取佛書孝之適會朗師鈔就懇囑為序故斯
〔云云〕其經觀之要則有裴相休之注序在予但嘉朗師之意述製鈔之由而已。 ^560c16

時皇宋至道元年夏四月二十有六日序
xu:: 
## 新注法界觀序
新注法界觀序
author:: 呂參政　述 ^561a30

佛無心外法則天下之物無非心也心體廓然是真法界故周徧含容而無所殊則物胡為而不然哉此一塵所以具一法界而大千經卷所以破塵而現也夫惟眾生情淪於斷常而不知心體之無寄見著於一異而不知事相之無體以故不得其門而入而念念生滅相續不斷乃至輪迴異趣往而不返甚可哀也唐有大菩薩曰社順深達是相而哀眾生之迷也故著為觀法棟去情解以顯法體鎔融事理以會無二使觀物物莫非真空者則交參攝入自在無礙此真入事嚴法界之門也慧卿聞道十有餘年矣損之又損之以求正念而未之契也及得是觀如其說而修之乃真知天下之物無非心者而吾心相不可得也故橫心之所念而無能念可念橫口之所言而無能言可言則吾安往而不知哉嗚呼昔人有以杜順為文殊師利菩薩者真不虗也若人者是真世間之眼也吾不敢以其說獨善輙以所證為之解釋有誠吾言而修之者華藏之遊吾願與之同之溫陵呂惠卿序。
xu:: 
## 法界觀門鈔序
法界觀門鈔序
author:: 沙門曇雅　述 ^561a34

原夫法界本離乎觀照故曰不可以智知總持實無於文字故曰不可以言宜雖然言不能宜未體證者如何獲證智不能如未悟入者如何得入於戲我大聖人具妙方便善於無名相中假文字顯離識知境資觀照通於是乎華嚴不得不經法界不得不觀
〔去聲〕經觀既設時則有命世開士詳而注焉集而解焉不可闕也且使義無滋蔓辭不枝岐斯為得矣譬若渾儀在眸則天地之數可準葭#CB01926;伺管則神化之用可期法界觀門誠類於此然斯文簡要旨趣幽深非淺丈夫能跂及廼有皇都大沙門錫號淨覺名有朋者甞慨眾釋繁略未馴遂自操觚搜抉精義酌其折中成一家言號為集解離為五卷以輔翼觀門用資講習其精雋可味盡在乎鈔中覽其言足以知其道矣然鈔文雖成傅寫無幾有惠慤道人甞受觀學於淨覺師欲其文之行遠以廣法化乃圖鏤板省功於肆業之士埀裕乎慕羶之流懇蘄余言以冠卷首牢辭不獲粗述元由其知淨覺之德風行狀則有端明尚書李公塔銘在今序略諸。 ^561b24

時聖宋四葉嘉祐壬寅正月十有九日敘
xu:: 
## 教義分齊章重校序
教義分齊章重校序〔此下三首〕
author:: 淨源　述 ^561c12

予稟具之初受華嚴大部於橫海法師之門
〔師諱明覃〕參承之暇甞示誨曰昔賢首國師述教義章開一乘之淵旨發五教之微言故其立宗判義獨耀古今茲實先聖之遺烈作後世之龜鑑者也若清凉之釋大經圭峯之解圓覺長水之注楞嚴皆所以抗志一乘潛神五教而章句出焉然其間標題有乖謬列門有參差傳寫有訛舛考茲三失紛然久矣何則原夫先祖之標題也以華嚴一乘教義分齊章為目而圓覺廣鈔引之詳矣比見數本或標云華嚴五教章或題云華嚴一乘分教記是豈祖師之意耶向所謂標題有乖謬其失一也又若總列章門稽諸輿本皆以義理分齊系乎第九所詮差別當於第十近有佛隴學者傳乎徑山寫本妄以第十門為中卷反以第九門為下卷向所謂列門有參差其失二也且夫三軸之文難以文定十門之義宜以義求其或舛克為堯訛鳳為風此例實繁不可具陳所謂傳寫有訛舛其失三也嗟乎法師之去也幾二紀矣後之人胸臆其說吾將誰從因與二三子詳校其辭以垂當世有霅川上人靈鳳者久奉祖訓施緡開勒於是輙書往日所稟之語告諸來裔云。
xu:: 
## 還源觀疏鈔輔解序
還源觀疏鈔輔解序 ^561c16

夫宗經為觀傳諸後嗣以教類之略有三焉昔帝心尊者集法界觀門則宗乎化教矣澄照律師述淨心誡觀則宗乎制教矣苦乃化制並宗性相互陳唯賢首國師妄盡還源兼而有之故其國頓之機權小之流悉皆普被耳源景祐中稟茲觀門於崑山慧聚法師之門
〔名諱清本〕并疏兩軸科文一冊皆法燈大師之所撰也然其間所釋序文及諸觀義雖盡乎善而未盡乎美於是舉要治繁選言發行探清凉之疏旨索演義之鈔辭補其偏善之功成其具美之績故命題曰疏鈔補解焉古人有言不截盤根無以驗其利器不剖文奧無以辨其通才後之孫謀通吾祖觀心昭昭然若杲日之麗天且不為昏情所翳者其在茲乎。
xu:: 
## 法界觀助修記序
法界觀助修記序 ^562a10

夫鈔記之作也非謂旁引教相廣敘章門而已在乎發序意通注辭使其說授者臨文到旨造解成觀此其大槩也然茲觀門作為鈔解殆盈四家西蜀仁周法師開寶守真大師浙水從朗法師景德有明大師雖皆連疏累偈託文為證而於所解之義有多互違者蓋帝心集觀文高旨遠定慧為注言約義微丞相述序本末交映以故申明其辭實難其才耳抑又行之大者莫先乎熏止習觀諸鈔發義雖列多門而圓修造詣竪無窮歸源躭味波翫有年數矣不揆荒鄙輙事操觚刪眾說之繁文補諸祖之要義勒成兩卷將傳叔世助觀心而終焉噫吾祖既沒微言在茲與我同志無隱乎爾。
xu:: 
## 西湖昭慶寺結淨行社集總序
西湖昭慶寺結淨行社集總序
author:: 大常愽士通判信州騎都尉錢〔易〕述 ^562a36

一切有為皆是塵妄於塵妄了境乃無為也大千法門不離自性於自性識本乃菩提也境泯則不著本達則無惑我三世諸佛以河沙眾生演十二因緣根於此也其有精行洞識化人無倦立一心願際諸十方以有為而至無為以利己而成利眾吾聞之於華嚴淨社焉社建於錢唐昭慶寺主於比丘省常上人上人生錢唐住昭慶寺無礙之心依古佛之行精進圓滿諸戒具足立大誓願而作是念刺指取血以血和墨寫模法式書華嚴淨行一品一字三作禮一禮一圍繞一圍繞一念佛名號然後始刻之方板畢一千本以一本施一人又以栴檀香林造毗盧聖像圓此誠感得之天匠以八十開士為一社焉白蓮之稱始繼盧阜況乎西湖之清音昭慶之精屋塵勞萬變中有靜境群動紛濁獨立戒定如風煙歊雜白雲無間薦紳大夫爭投文以求為社中人焉上自丞相宥密下及省閣名公英衮聲詩遠光江海鴻彥弄藻咸著銘紀而斯皆道契清尚以龜緺自卑夙緣堅牢有香火之約六塵灑落升堂者悉入信門三覺通明會境諸盡躋滿教故參知政事禮部侍朗武功蘇公為淨行篇序今致仕吏尚書廣平宋公為結社#CB15156;銘故起居舍人知制誥孫公為結社卑陰序今三司使給事中丁公為群公詩序墨妙筆精金相玉振以春卿之妙詞內庭輟潤色之暇以天官之文伯儒林為人之表以西坦之才高難可迴御於脩塗以計相之識廣慧通外護於內典今舊相右丞河內向公首綴風騷相繼百數以國輔之重辭臣之望非上人用大慈大悲之鴻願以身以心之真懇又何以拂當世之雲天萃鉅儒之竹素續之者如入三昧捧之者若登四禪苟或總敘勝因合歸大手如易者山陰人也文謝頭陀迹慙都講徒連叨於科第而驟司於禮樂猶且樞衣法席稽首禪扉將飲醍醐道映舟航覺海懺三業之口舌少贊大乘殊軟賊之軒車未親丈室遠承高命俾假微詞公幹病多江淹思澀他年入社願除陶謝之俗情今日序詩聊助生融之末簡。 ^562b16

時大中祥符二年冬十一月五日信州翠微亭序
xu:: 
## 施華嚴經淨行品序
施華嚴經淨行品序
author:: 翰林學士承旨中書舍人蘇〔易簡〕述 ^562c36

法界無邊際能周之者心識眾生無窮已能拔之者誓願誓願不廣不足攝眾生迷妄之性眾生不度不足契諸佛付囑之心苟暫時思惟一念迴向則法界了然無有障礙諸佛繇是悉主讚歎矧勤行而不惰哉辛卯歲有滎湯鄭生自會稽至以方廣華嚴淨行品一篇示予曰彼方沙門號省常辯才達識之士也素行燕坐不捨功用捍勞忍苦思拯焚溺居常發廣大之心挺坐固之志求與諸眾生皷精進楫登慈悲舟張悟解帆出生死海不起本處而達彼岸以為瀝懇莫若刺血傳信莫若篆版乃印是經凡一千卷結八十僧社散施念誦期於無窮俾未悟真諦者悉生歸依已種善根者悉令增長受佛禁戒入佛智慧作是果報而無所作以予樂在名教早勤熏修求為序引以示來者予聞是言即攝衣稽顙而報之曰彼上人者果能立是見解成是功德予當布髮以承其足剜身以請其法猶無瞋恨何況陋文淺學而有吝惜哉即時預千人之受持同諸佛之讚歎遂以事迹書於簡編至若報君親之恩化檀信之旨則有常公發願之文在焉。 ^562c42

淳化二#CB05194;季秋二十有四日序
xu:: 
## 西湖結社詩序
西湖結社詩序
author:: 樞密直學士權三司使右諫議大夫丁謂撰 ^563a32

夫事不能自大必因乎樹立境不能自勝必假乎指名故世之人觀其樹立而依歸之隨其指名而趣嚮之苟立事指境能如是而為眾所與者所謂不可多得之人也錢塘山水三吳百越之極品而西湖之勝又為最環水背山二百寺據上游而控勝槩者今當師所棲之寺曰昭慶者也開闔物表出入空際清光百會野聲四來雲木之狀奇魚鳥之心樂居處有遙觀游者躊躇豈非萬類之淨界達人之道場乎師勵志學佛而餘力於好事甞謂廬山東林由遠公蓮社而著稱我今居是山學是道不力慕於前賢是無勇也繇是貽詩京師以招卿大夫自是貴有位者聞師之請願入者十八九故三公四輔宥密禁林西垣之辭人東觀之史官洎臺省素有稱望之士咸寄詩以為結社之盟文自相國向公而降凡得若干篇悉置意空寂投跡無何雖軒冕其身而林泉其心噫作詩者其有意乎觀其辭皆若績畵乎絕致飛動手高情往心東南如將傲富貴趣遺逸朝夕思慕飄飄然不知何許之為東林也孰氏之為遠公也宗雷之輩果何人也遠公之道常師之知宗雷之跡群公悅之西湖之勝天下尚之則是結社之名亦千載之美談也謂愛常師能樹立其事指名其境而為當世名公鉅賢依歸趣向之若是真所謂不可多得之人也既作詩以貽之又命予為序意若十八人中使遺民著述為多。 ^563a38

景德三年春三月十日序
other:: 
## 大宋杭州西湖昭慶寺結社#CB15156;銘(并序)
大宋杭州西湖昭慶寺結社#CB15156;銘〔并序〕
author:: 翰林學士承旨通奉大夫尚書吏部侍郎
author:: 知制誥修國史判招文館兼開封府事上
author:: 挂國廣平郡開國侯食邑一千三戶賜紫
author:: 金魚袋　　宋白　撰 ^563b38

大宗在宥干大寶淳化紀號之元年天象高明七政齊而#CB17210;璣定人時上瑞五稼登而玉燭和車書混壹於寰中王帛駿奔於天下俗躋仁壽運洽升平將相名臣精通文武之教緇黃上士勤行道釋之宗由寶命以惟新致彝倫之欣敘苾蒭盛事簡冊宜書杭州照慶寺僧曰省常身樂明時心發洪願上延景祚下報四恩刺血和墨書寫真經書之者何即大方廣佛華嚴經淨行一品也每書一字必三作禮三圍繞三稱佛名良工雕之印成千卷若僧若俗分施千人又以栴檀香造毗盧像結八十僧同為一社再時經像成乃膝地合掌作是言曰我與八十比丘一千大眾始從今日發菩提心窮未來際行菩薩行願盡此報已生安養國頓入法界圓悟無生修習十種波羅蜜多親近無數真善知識身光徧照令諸有情得念佛三昧如大勢至聞聲救苦令諸有情獲十四無畏如觀世音修廣大無邊行願海猶如普賢開微妙甚深智慧門猶如妙德邊際智滿次補佛處猶如彌勒至成佛時若身若土如阿彌陀八十比丘一千大眾轉次授記皆成正覺我今立此願普為諸眾生眾生不可盡我願亦如是偉矣哉上人之言如是志如是心如北斗建之而天下春舌如南箕皷之而萬物動由是幅員四境棊布百城士人聞之則務貞廉息貪暴填刑網矜人民釋子聞之則勤課誦謹齋戒習禪諦悟苦空職司聞之則慕寬仁畏罪業尊長吏庇家屬眾庶聞之則耳苦辛樂貧賤精伎業懼憲章善者聞之而遷善惡者聞之而捨惡夫何異哉嘻世末時移風凋俗弊慳癡塞路#CB00395;很成群王化有所不懾國命有所不從上人以是因緣悉生迴向如趨寶肆如登春臺斯所謂出其言善千里之外應之也乃有朝廷措紳之倫泉石枕潄之士猗頓豪右之族生肇高潔之流皆指正途趨法會如川赴海如鱗宗龍賁然來思其應猶響非夫勵精素志奮激清心入金僊之室遊古佛之門者孰能感人心隆大教若斯之盛也上人姓顏氏字造微錢塘人也母孫氏始夢梵僧終證法器年方齠齓性絕葷茹七歲捨家十五落髮禮菩提等吳越副僧統圓明大師志興為師十七受具戒二十通性宗二十一抗牧翟守素請講大乘起信論二十五金師錢儼上表奏賜紫方袍又從五雲大師志逢傳唯心法門雍熈中夢感神僧示文殊像由是化四眾以造成擬五臺之相好次則慕遠公啟廬山之社易蓮華為淨行之名福無唐捐功已成就內學之外為詩甚工湯休皎然不相上下噫昔慧遠當衰季之時所結者半隱淪之土今上人屬升平之世所交者多有位之賢方前則名氏且多垂裕則津梁無已道光遠裔行冠前脩此而不書將遺鉅美白望風金地恭職玉堂遙贄斯文以備僧史凡入社之眾請勒名石陰銘曰。
　　牛斗之下　吳越之區　山輝韞玉　川媚含珠
　　公王奧壞　神仙下都　名聞北闕　僉曰西湖
　　中有精藍　斯為勝境　雲霞曉光　松篁翠影
　　水象龍宮　峯侔鷲嶺　云誰居之　顏僧曰省
　　有大智慧　有大聲名　層冰性潔　皓鶴神清
　　據彼靈剎　高開化城　刳香為像　墨血書經
　　乃募時賢　乃招淨者　無論玄素　不限朝野
　　以華嚴品　結蓮華社　龍必登門　鷰皆賀廈
　　惟上良緣　惟茲福田　如豫出地　如翰戾天
　　深通實際　頓悟真筌　慧燈相照　法印相傳
　　八十比丘　一千大眾　題名寶方　隨喜香供
　　金磬成音　天華浮動　如彼雲韶　來儀威鳳
　　猗與上人　擬人於倫　取諸名士　非止遺民
　　璨如珪壁　和若陽春　英聲冠古　令範長新
　　不刊不刻　孰彰名德　非頌非歌　寧宣懿績
　　將輝佛乘　宜鐫樂石　善利能仁　流芳萬億
other:: 
## 眾請僧傳講華嚴經成名疏
眾請僧傳講華嚴經成名疏 ^563c2

此疏用綾錦裝造成。 ^564b34

名人自收他皆倣此。 ^564b36

具寺院名額〔出僧家詞疏〕。 ^564b38

當寺於今月幾日眾請華嚴某師會中承稟弟子某甲傳講華嚴大教奉為祝贊。 ^564b40

聖壽及保安內外文武臣僚六軍萬姓天下安樂風雨順時年糓豐登者。 ^564b44

右伏以覺體超殊非言思之探#CB02823;法門方便設名義於筌蹄惟大方廣佛華嚴經者悲智圓融性乘該徹極普賢之聖行具遍照之神功苟非宿植上根久依大願則何以辨空中之鳥跡轉塵裏之法輪者哉。 ^564b48

座主某師慧學名流空門耆德洞究五周之秘密深明九會之網條遠迹嚮風賢能推伏承稟弟子某甲座主天機頴悟智達宿成鑽仰而奧室洞窺開示則洪鍾協叩今者時緣具美緇素僉同願聞揮麈之談上祝如山之壽冀迴嘉意曲合群心謹疏。 ^564c8

年月日　　　　　　疏
other:: 
## 具請人位
具請人位〔據人數多少資次排列他皆倣此〕 ^564c18

伏以大方廣佛華嚴經者佛為大心眾生說一乘道純真境界超絕權假當念相應即成正覺故十會說法不離菩提之場剎那成佛無待僧祇之劫諸諦平等同法界性甚深廣大過諸思議非圓通融會安能宣揚此無盡藏海誠上人聞修有本行人勝流善財遍參漸進虗明之地普賢大願會歸悲智之門此處吉祥有眾延請蓋亦示如來之知見成大事之因緣夫一切含靈下至微塵之細三世諸佛上窮多劫之先元明妙圓本同具足但以情生智隔所立照亡是致百千差殊一多總別上人以方便慧為人演說譬之指月亦同筏喻不取於相乃如實語以是功德為大福田則毗盧遮那光明遍照矣。
other:: 
## 請講大方廣佛華嚴經疏
請講大方廣佛華嚴經疏
author:: 揚傑　述 ^564c22

法界眾生本大方廣因沈苦誨誤認浮漚不知幻身實同諸佛佛稱是性說華嚴經付囑大心凡夫超絕假名菩薩色空泯寄理事相明磨鏡露光光由中出焦摸見像像匪外來塵塵具足解脫門品品含容無量義九會同時音徧於邇遐孤月三舟異目妄分於去住所謂一證一切證一斷一切斷成最正覺頓示大根非如它宗進有揩漸不遇明智孰窮指歸講主誠師從聞思修達體相用東際瞻仰早悟菩提南方遊行徧參知識皷倡一乘之教洞開三觀之門自發初心即周海藏不移本位應請河沙大眾所依當毋辭避。
other:: 
## 眾請僧傳講楞嚴經成名疏
眾請僧傳講楞嚴經成名疏〔此下三首出僧家詞疏〕 ^564c48

右伏以覺海澄圓乃妄心之元本寶絲交網由法力以現前唯大佛頂首楞嚴經者先指真心後詮實行理事則居然異致悟證則本自殊途苟非根利智深障輕德厚則何以精專於毗鉢探#CB02823;於摩提者哉某師座主志茂松筠行嚴冰雪久味七心之旨聿遵三漸之方嘉譽日喧聽徒雲委承稟弟子某甲座主久親龍部深解麈談雖成器之功資於匠#CB15510;而出藍之譽實自天成今者象眾傾依豹呈順吉願施還源之法永為祝　聖之心謹疏。
other:: 
## 眾請僧傳講圓覺經成名疏
眾請僧傳講圓覺經成名疏 ^565a24

右伏以清淨本覺在薩埵以常然光嚴住持乃婆伽之證入唯大方廣圓覺經者佛因法行藏教頓宗諦觀四病之本由即起三門之方便苟非智周隨順性出輪迴又何以辨舟岸之行移知雲月之駛運者哉某師座主志堅珪璧行固松筠深明四相之指歸妙解五名之綱目鑄顏已眾慕藺復多承稟弟子某甲座主寶月常圓精金不雜續千燈而莫盡傳五器以何虧今者大眾同心善緣成熟願騁一音之辯以開八正之門贊祝。
other:: 
## 皇明年齡億萬謹疏
皇明年齡億萬謹疏 ^565a44

右伏以始覺精真豈緣心之思議無明幻妄隨事識以輪迴九相之法甚深六染之心難辨了斯義者唯起信之謂歟某師坐主識達本源學窮秘奧了悟三乘之權實精研一性之深微開示有方汲引彌眾承稟弟子某甲座主性機頴悟志操超殊頗聞青出之名尤著朱研之美今者群心卛仰來學漸多願聞龍悅之音大演馬鳴之旨上資　聖壽遠報佛恩幸勿多謙庶全眾議謹疏。
other:: 
## 故修南山儼和尚報恩社會願文
故修南山儼和尚報恩社會願文〔此下五首〕
author:: 崔致遠　述 ^565b16

蓋聞高老西河尼父之遺風廣振玄歸北海季長之妙道遐宣是知傳教之宗唯以擇師為本則彼六籍之源流甚溢五常之疆畛非遙猶資一衖之評必俟三隅之返矧乃大雄奧旨上界真宗若非洞達方言何以闡揚圓教僅同九譯方演一乘則昔鶴林示寂滅之期金棺掩耀龍樹誦玄微之義玉軸騰芳探秘寶於淵居化群生於沙界乃有法領則躬尋聖典去涉兌郊覺賢則首唱妙音來儀震域遂識雜華之殊號始翻貝葉之正文由是遠從典午之朝近至媧皇之運仰惟開示繼有異人述微言則琢玉爭能編奇跡則貫珠靡絕其於博喻不可殫論然而仰測良緣遐尋善誘契彼東流之說諭其西學之徒使我蓬海一隅桑津四境金爐耀掌遠傳薝蔔之香玉鏡澄心盡曉芭蕉之喻者乃巨唐故終南山至相寺智儼和尚付大教於　我先師想大德之慧力也伏惟　和尚風篁激爽霜桂標貞運既叶於半千義能探於第一加以學包內外識貫古今五天之秘藉幽筌敷弘有裕四海之沈疑宿滯剖折無遺遂能挺秀於中華仍得流徽於外裔門人法藏和尚與我先師大德同叩玄揵深窺妙門無僧因升堂入室之譚有曇衍出戶面墻之論自攝齋請益當仁之意#CB28575;興及操袂言歸求友之聲共切藏和尚濬資先訓廣集異聞甞假牋函寄傳章疏則足以見嚴師誘掖益友切磋之厚也天周二十秊後有傳業弟子大德決言大德賢#CB01842;等高焦智燭繼炤慧燈山玉海珠豈假求珍之遠青藍絳茜能成受彩之深乃相與揚言於眾曰祖祖流傳師師授記閱遺文而究玄理窺曩誨而悟幽宗一言見心千載如面然則至於恤貧擢賤尚感厚恩況乃發瞽披聾難量慈化每推誠於念祖宜盡禮於尊師豈可為我國先師則己興良會為他方法祖久則不致妙筵縱欲觀空寧宜棄本遂自中和四年發大誓願每至南呂孟旬奉為　故終南和尚及天竺翻經演偈之尊宿與中國編章撰疏之法師謹選精廬同開講席高譚聖教仰報法恩伏願清涼山中迭耀奇相兜率天上齊成勝因修定力以濟眾緣假餘光而炤未學使龍宮密藏早傳上本之金言鯷壑遐陬遍誦大乘之寶偈舉足而永離前泥修身而得接後塵生也有涯固難期於泡沫歿而不朽唯共託於香華設至#CB01926;現鯨池塵飛鰈海燈燈紹焰終祛北境之昏冥葉葉傳芳不墜東林之誓約者也。
other:: 
## 海東華嚴初祖忌晨願文
海東華嚴初祖忌晨願文 ^565b36

譬夫燧人鑽木炤天下之昏冥夏禹濬川通域中之滯塞則乃發揚智矩啟導情波使明真者免盧倀倀潤學者無憂浩浩傳燈妙業雅符變燧之功歸海真宗實賴決河之力然則我東國耀佛華之光焰闢方廣之源流者其唯。
other:: 
## 杜師之慧化乎伏惟
杜師之慧化乎伏惟 ^566a22

大德高挺嶽靈深涵海量童年慕道壯志辭家捨華冑之簪裾標法門之冠冕始以教分頓漸義有淺深每嗟四郡之遐陬未達一乘之奧典乃言曰就室之火為小見炤庭之日為大智是以務學不如務求師古之遣訓豈可孔匏徒繫魏瓠虗捐自追小魯之蹤遂決入#CB15086;之計時獩戎貊 #CB04223;熢舉折警言指道途動多榛梗然而既切為山之志獨懷背水之心不憚艱危遠涉虎狼之國能逃傷害豈憑羊鹿之車直泛重溟高登彼岸於龍朔二載詣終南山至相寺以儼和尚為嚴師以藏和尚為益友受業則若飜瓴水傳宗則如走坂丸有滯必通無幽不測則悟百千偈歒三十夫執柯而既遂伐柯學海而終能至海十年精練萬里流傳振龍樹之餘芳播雞林之遠俗顯敷妙義遍諭群迷披聵以法雷開曚以智月遂得慈航廣濟化人而永謝愛河法軚長驅救物而皆離#CB05137;室一自寂滅為樂虗空是宗每懷慥慥之誠但想循循之誘不涉鷲頭之嶺自達妙音能持鵲尾之爐競尋懿躅高山仰止何日忘之是以弟子性起等悲切藏舟感深入室同成社會用報法恩每值忌晨仰談遺教伏願祖師大德兜率陀之天上汲引眾流摩竭提之國中炤臨法界海融智慧雲覆慈悲傳佛心而盡玩雜華舉寶手而長攀聖果功#CB01926;雖盡香火無盡。
other:: 
## 華嚴社會願文
華嚴社會願文 ^566a34

夫聖人之設教也示其無誑化彼有緣觀身則曉露迎風鍊性則寒潭浸月妄生妄而同拘下界空至空而莫逭大期是以麟野傷懷負手應兩#CB17219;之夢鵠林變色分身結雙樹之悲則驗去之與來有若形之與影既乃息形止影是為捨幻歸真且昔廬峯遠公與眾立誓志期西境遺美可尋況覽巨唐法藏和尚寓我祖師大德書云夙世同因今生同業願當來世捨身受身同於盧舍那會聽受無盡妙法則知儒室則顏回早逝天上修文釋門則智顗相逢山中敘舊宛如符契皆自因緣矧乃方廣真筌世雄至鑒包大空而闊視從上界以遐宣苟能叶於志斯宗必也追蹤於曩會然則同聲相應固當適我願兮諸善奉行孰曰非吾徒也既究一乘之妙義盡明三世之宿因故我業中先達龍象共締香社特營法筵如有先示滅者眾集皇福寺講經一日追冥福也噫時當像末俗尚澆浮眾病難除但仰淨名居士流年漸促誰封老壽將罕見歸人然後識行人至大覺然後知大夢莫不心存我淨目想他方聊振妙音同申弘願所願者祖師已降後進之徒永離遼海之隅高涉靈山之會棲身淨域懸智鏡而炤群迷携手香城駕慈軒而恣常樂縱銷天石繼灑雨華。
other:: 
## 華嚴經社會願文
華嚴經社會願文 ^566b32

夫以經為社者乃聚人以善緣報主以至誠之會也唐曆景午相月五日獻康大王宮車晏駕台庭重德宗室懿親相與追奉冥福成華嚴經兩部將陳妙願乃著斯文且夫生滅定期聖賢同貫君子則能知所息哲人則亦歎其萎逐逝水而云歸百身難贖寐窮泉而莫寤千載增悲未超迷妄之塵皆跼感傷之域然則既失養神於玄牝莫先歸命於梵雄能於九十剎那精心向善必使三千世界惠力分慈況乃手寫金言口傳寶偈則福滋玄路不踰一瞬之間志達紺園永在四流之表仰資妙果共託覺林伏惟先王剋己為君視民如子百揆#CB15845;乾乾之慮四聦悅諤諤之言煥乎能耀文章儼爾又安辭令闢康莊於魯道廣振儒風治蕪穢於釋門再光佛日遂使塵消九野波息四溟方當永戢干戈能蘇萬彚豈料空遺弓劒遽密八音聖上當璧嘉微嗣膺寶位陟崗餘戀離抑哀情以為報恩莫如結道緣追福莫如興法會遂教大德賢雋講華嚴經及降譚座乃上言曰竊見大和中有僧均諒等奉為宣懿王后誘緇素之徒結春秋之社各賷經卷共集仁祠薦玄福以無窮傳妙音而不絕雖名言莫及而信願增深縱谷變而陵遷永蘭芬而桂馥今欲遵依均諒故事勸誘群臣寫經敢言鍊石補天唯撮塵稗岳法能無礙志必有成仰顗聖慈俯從丹請上以孔懷興詠銜悲於鴻鴈行中幽贊求慈注意於狻猊座下既覽所奏嘉而許之仍擇侍書中窮筆妙者令寫華嚴經世間淨眼品第一特宣天旨入會至其會日則降王人捧經就席則彼梵王英之潔志為誓似滯小乘蕭帝衍之降尊就卑全輕大寶豈若玩雜花之妙偈資令萼之勝因友于之至義逾彰王者之尊威自峻遂得眾情風靡善願雲興若萬木之遇春陽如百川之歸巨寖奧有上宰舒發韓
〔新羅官名〕金公林甫國戚重臣蘇判〔官名〕金一順憲等或兼金瑞彩或盤石貴宗高標廊廟之珍深蘊棟梁之器瞻茂陵而墮睫指梵域以傾心永慕天慈同追海會遂寫義熈本經復有國統及僧錄等寫貞元新經北宮長公主聞之乃捨淨財為#CB10626;帶暨軸之直美矣哉天倫義重已垂主會之榮月姊恩深又備裝經之具至於鴛鴦清貫龍象高流響應影從隳肝瀝瞻功侔於血墨皮紙價邁於香厨寶函未浹一旬共成十袠則足以見我先大王修善化推厚恩而入人腹中之深也如是眾願僉諧年約兩會集於陵#CB05903;北寺轉讀於百編真筌伏願先王月耀金姿雲承玉趾縱賞於喜園春色娛懷於靈岫梵音設使西空芥城東沒蓬島妙緣無墜仰天上之尊良良會不虧傳日邊之盛事宜空聖眾炤達斯誠。
other:: 
## 華嚴佛國寺阿彌陀佛畵像讚
華嚴佛國寺阿彌陀佛畵像讚
　　東海東山有住寺　華嚴佛國為名號
　　主人宗衮親修置　標題四語有深義
　　華嚴寓目瞻蓮藏　佛國馳心係安養
　　欲使魔山平毒嶂　終令苦海無驚浪
　　可愛苾蒭所說施　能遵檀越奉心期
　　東居西想寫形儀　觀身落景指崦嵫
　　各於其國興福利　阿閦如來亦奇異
　　金言未必辨方位　究竟指心令有地
　　妄生妄分空對空　浮世修行在慎終
　　既能安堵仰睟容　誰謂面墻無感通
　　景行支公與遠公　存沒皆居佛國中
圓宗文類卷第二十二
w::  ^566c28

南都東大寺古藏中多蠧損僅殘此一本其餘尋之未得惜哉灑淚留焉。 ^567c5

契空 ^567c7

或時契空淨業師來訪余舘而談覃此事仍約諾而領掌頂戴歡喜不少即命滎賢慈眼法師令摸寫焉。 ^567c9

旹寶永七年載次庚寅夷則九日四聖坊法印晉性
 ^567c15
