
pin:: 大方廣佛新華嚴經合論卷第一百六
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 入法界品第三十九之十九
orig:: 
【經】爾時，彼世界中，一切輪圍、一切須彌、
一切諸山、一切大海、一切地、一切城、一切垣牆、
一切宮殿、一切音樂、一切語言，皆出音聲，
讚說一切諸佛如來神力境界；又出一切香雲、
一切燒香雲、一切末香雲、一切香摩尼形像雲、
一切寶#CB08504;雲、一切#CB08504;藏雲、
一切摩尼衣雲、一切纓絡雲、一切妙華雲、
一切如來光明雲、一切如來圓光雲、一切音樂雲、
一切如來願聲雲、一切如來言音海雲、
一切如來相好雲，顯示如來出現世間不思議相。
善男子！此普照三世一切如來莊嚴境界大寶蓮華王，
有十佛剎微塵數蓮華周帀圍遶；諸蓮華內，
悉有摩尼寶藏師子之座；一一座上，皆有菩薩結跏趺坐。
善男子！彼普智寶#CB08504;妙德幢王如來，
於此成阿耨多羅三藐三菩提時，即於十方一切世界中，
成阿耨多羅三藐三菩提；隨眾生心，悉現其前，
為轉法輪；於一一世界，令無量眾生離惡道苦，
令無量眾生得生天中，令無量眾生住於聲聞、
辟支佛地，令無量眾生成就出離菩提之行，
令無量眾生成就勇猛幢菩提之行，令無量眾生成就法光明菩提之行，
令無量眾生成就清淨根菩提之行，令無量眾生成就平等力菩提之行，
令無量眾生成就入法城菩提之行，令無量眾生成就徧至一切處不可壞神通力菩提之行，
令無量眾生入普門方便道菩提之行，
令無量眾生安住三昧門菩提之行，令無量眾生成就緣一切清淨境界菩提之行，
令無量眾生發菩提心，令無量眾生住菩提道，
令無量眾生安住清淨波羅蜜道，令無量眾生住菩薩初地，
令無量眾生住菩薩二地乃至十地，令無量眾生入於菩薩殊勝行願，
令無量眾生安住普賢清淨行願。
善男子！彼普智寶#CB08504;妙德幢如來，
現如是不可思議自在神力，轉法輪時，
於彼一一諸世界中，隨其所應，念念調伏無量眾生。
時，普賢菩薩知寶華燈王城中眾生，自恃色貌及諸境界，
而生憍慢，陵蔑他人；化現妙身，端正殊特，
往詣彼城，放大光明，普照一切，令彼聖王及諸妙寶、
日月星宿、眾生身等一切光明悉皆不現，
譬如日出眾星奪耀，亦如聚墨對閻浮金。
時，諸眾生咸作是言：此為是誰？
為天？為梵？今放此光，令我等身所有光色皆不顯現。
種種思惟，無能解了。
爾時，普賢菩薩在彼輪王寶宮殿上虗空中住，
而告之言：大王當知，今汝國中有佛興世，在普光明法雲音幢菩提樹下。
時，聖王女蓮華妙眼見普賢菩薩所現色身光明自在，
及聞身上諸莊嚴具所出妙音，心生歡喜，
作如是念：願我所有一切善根，得如是身、
如是莊嚴、如是相好、如是威儀、如是自在。
今此大聖能於眾生生死長夜黑闇之中放大光明，
開示如來出興於世；願令於我亦得如是，
為諸眾生作智光明，破彼所有無知黑闇；
願我所在受生之處，常得不離此善知識。
善男子！時，轉輪王與其寶女、千子、眷屬、
大臣、輔佐、四種兵眾，及其城內無量人民前後圍遶，
以王神力俱升虗空，高一由旬，放大光明照四天下，
普使一切咸得瞻仰，欲令眾生俱往見佛，
以偈讚曰：
　　如來出世間，普救諸羣生，汝等應速疾。
　　往詣導師所，無量無數劫，乃有佛興世。
　　演說深妙法，饒益一切眾。
　佛觀諸世間，
　　顛倒常癡惑，輪迴生死苦，而起大悲心。
　　無數億千劫，修習菩提行，為欲度眾生，
　　斯由大悲力，頭目手足等，一切悉能捨。
　　為求菩提故。　如是無量劫，無量億千劫，
　　導師難可遇，見聞若承事，一切無空過。
　　今當共汝等，往觀調御尊，坐於如來座。
　　降魔成正覺，瞻仰如來身，放演無量光。
　　種種微妙色，除滅一切闇，一一毛孔中，
　　放光不思議，普照諸羣生，咸令大歡喜。
　　汝等咸應發，廣大精進心，詣彼如來所。
　　恭敬而供養。 ^702c25

爾時，轉輪聖王說偈讚佛，開悟一切眾生已，
從輪王善根，出十千種大供養雲，往詣道場，向如來所。
所謂：一切寶蓋雲、一切華帳雲、一切寶衣雲、
一切寶鈴網雲、一切香海雲、一切寶座雲、
一切寶幢雲、一切宮殿雲、一切妙華雲、
一切諸莊嚴具雲，於虗空中周徧嚴飾。
到已，頂禮普智寶#CB08504;妙德幢王如來足，
遶無量百千帀，即於佛前，坐普照十方寶蓮華座。
時，轉輪王女普智#CB08504;妙德眼，
即解身上諸莊嚴具，持以散佛。
時，莊嚴具於虗空中變成寶蓋，寶網垂下，
龍王執持，一切宮殿於中間列，十種寶蓋周帀圍遶，
形如樓閣，內外清淨，諸纓絡雲及諸寶樹、香海摩尼以為莊嚴。
於此蓋中，有菩提樹，枝葉榮茂，普覆法界，念念示現無量莊嚴。
毗盧遮那如來坐此樹下，有不可說佛剎微塵數菩薩前後圍遶，
皆從普賢行願出生，住諸菩薩無差別住；
亦見有一切諸世間主，亦見如來自在神力，
又見一切諸劫次第世界成壞，又亦見彼一切世界一切諸佛出興次第，
又亦見彼一切世界一一皆有普賢菩薩供養於佛、
調伏眾生，又亦見彼一切菩薩莫不皆在普賢身中，
亦見自身在其身內，亦見其身在一切如來前、
一切普賢前、一切菩薩前、一切眾生前，
又亦見彼一切世界一一各有佛剎微塵數世界種種際畔、
種種任持、種種形狀、種種體性、種種安布、
種種莊嚴、種種清淨、種種莊嚴雲而覆其上、
種種劫名、種種佛興、種種三世、種種方處、
種種住法界、種種入法界、種種住虗空、
種種如來菩提場、種種如來神通力、種種如來師子座、
種種如來大眾海、種種如來眾差別、種種如來巧方便、
種種如來轉法輪、種種如來妙音聲、種種如來言說海、
種種如來契經雲；既見是已，其心清淨，生大歡喜。
普智寶#CB08504;妙德幢王如來為說脩多羅，
名：一切如來轉法輪，十佛剎微塵數脩多羅而為眷屬。
時，彼女人聞此經已，則得成就十千三昧門，
其心柔輭，無有麤彊，如初受胎，如始誕生，
如娑羅樹初始生芽；彼三昧心亦復如是，
所謂：現見一切佛三昧、普照一切剎三昧、
入一切三世門三昧、說一切佛法輪三昧、
知一切佛願海三昧、開悟一切眾生令出生死苦三昧、
常願破一切眾生闇三昧、常願滅一切眾生苦三昧、
常願生一切眾生樂三昧、教化一切眾生不生疲厭三昧、
一切菩薩無障礙幢三昧、普詣一切清淨佛剎三昧；
得如是等十千三昧已，復得妙定心、不動心、
歡喜心、安慰心、廣大心、順善知識心、緣甚深一切智心、
住廣大方便海心、捨離一切執著心、不住一切世間境界心、
入如來境界心、普照一切色海心、無惱害心、
無高倨心、無疲倦心、無退轉心、無懈怠心、
思惟諸法自性心、安住一切法門海心、
觀察一切法門海心、了知一切眾生海心、
救護一切眾生海心、普照一切世界海心、
普生一切佛願海心、悉破一切障礙山心、
積集福德助道心、現見諸佛十力心、普照菩薩境界心、
增長菩薩助道心、徧緣一切方海心。
一心思惟普賢大願，發一切如來十佛剎微塵數願海：
願嚴淨一切佛國，願調伏一切眾生，願徧知一切法界，
願普入一切法界海，願於一切佛剎盡未來際劫修菩薩行，
願盡未來際劫不捨一切菩薩行，願得親近一切如來，
願得承事一切善友，願得供養一切諸佛，願於念念中修菩薩行增一切智無有間斷。
發如是等十佛剎微塵數願海，成就普賢所有大願。
時，彼如來復為其女，開示演說發心已來所集善根、
所修妙行、所得大果，令其開悟成就如來所有願海，一心趣向一切智位。
善男子！復於此前，過十大劫，有世界，名：
日輪光摩尼，佛號：因陀羅幢妙相。
此妙眼女，於彼如來遺法之中，普賢菩薩勸其修補蓮華座上故壞佛像；
既修補已，而復彩畫；既彩畫已，復寶莊嚴，發阿耨多羅三藐三菩提心。
善男子，我念過去，由普賢菩薩善知識故，
種此善根；從是已來，不墮惡趣，常於一切天王、
人王種族中生，端正可喜，眾相圓滿，令人樂見，
常見於佛，常得親近普賢菩薩；乃至於今，
示導開悟，成熟於我，令生歡喜。
善男子，於意云何？
爾時毗盧遮那藏妙寶蓮華髻轉輪聖王者，豈異人乎？
今彌勒菩薩是；時王妃圓滿面者，寂靜音海夜神是，
今所住處去此不遠；時妙德眼童女者，即我身是。
我於彼時，身為童女，普賢菩薩勸我修補蓮華座像，
以為無上菩提因緣，令我發於阿耨多羅三藐三菩提心。
我於彼時，初始發心；次復引導，令我得見妙德幢佛，
解身纓絡，散佛供養，見佛神力，聞佛說法，即得菩薩普現一切世間調伏眾生解脫門。
於念念中，見須彌山微塵數佛，亦見彼佛道場眾會、
清淨國土；我皆尊重，恭敬供養，聽聞說法，依教修行。
善男子，過彼毗盧遮那大威德世界圓滿清淨劫已，
次有世界，名寶輪妙莊嚴，劫名大光，有五百佛於中出現；
我皆承事，恭敬供養。
其最初佛，名：大悲幢；初出家時，我為夜神，恭敬供養。
次有佛出，名：金剛那羅延幢；我為轉輪王，
恭敬供養；其佛為我說脩多羅，名：一切佛出現，十佛剎微塵數脩多羅以為眷屬。
次有佛出，名：金剛無礙德；我於彼時，為轉輪王，
恭敬供養；其佛為我說脩多羅，名：普照一切眾生根，
須彌山微塵數脩多羅而為眷屬；我皆受持。
次有佛出，名：火#CB08504;山妙莊嚴；
我於彼時，為長者女；其佛為我說脩多羅，
名：普照三世藏，閻浮提微塵數脩多羅而為眷屬；
我皆聽聞，如法受持。
次有佛出，名：一切法海高勝王；我為阿脩羅王，
恭敬供養；其佛為我說脩多羅，名：分別一切法界，
五百脩多羅而為眷屬；我皆聽聞，如法受持。
次有佛出，名：海嶽法光明；我為龍王女，
雨如意摩尼寶雲而為供養；其佛為我說脩多羅，
名：增長歡喜海，百萬億脩多羅而為眷屬；
我皆聽聞，如法受持。
次有佛出，名：寶#CB08504;山燈；
我為海神，雨寶蓮華雲，恭敬供養；其佛為我說脩多羅，
名：法界方便海光明，佛剎微塵數脩多羅而為眷屬；
我皆聽聞，如法受持。
次有佛出，名：功德海光明輪；我於彼時，
為五通仙，現大神通，六萬諸仙前後圍遶，
雨香華雲而為供養；其佛為我說脩多羅，
名：無著法燈，六萬脩多羅而為眷屬；我皆聽聞，如法受持。
次有佛出，名：毗盧遮那功德藏；我於彼時，
為主地神，名：出生平等義，與無量地神俱，
雨一切寶樹、一切摩尼藏、一切寶纓絡雲而為供養；
其佛為我說脩多羅，名：出生一切如來智藏，
無量脩多羅而為眷屬；我皆聽聞，受持不忘。
善男子！如是次第，其最後佛，名：充滿虗空法界妙德燈；
我為妓女，名曰：美顏，見佛入城，歌舞供養；
承佛神力，踊出空中，以千偈頌讚歎於佛；
佛為於我放眉間光，名：莊嚴法界大光明，
徧觸我身；我蒙光已，即得解脫門，名：法界方便不退藏。
善男子！此世界中，有如是等佛剎微塵數劫，
一切如來於中出現，我皆承事、恭敬、供養；
彼諸如來所說正法，我皆憶念，乃至不忘一文一句；
於彼一一諸如來所，稱揚、讚歎一切佛法，
為無量眾生廣作利益；於彼一一諸如來所，
得一切智光明，現三世法界海，入一切普賢行。
善男子！我依一切智光明故，於念念中見無量佛；
既見佛已，先所未得、先所未見普賢諸行悉得成滿。
何以故？以得一切智光明故。
爾時，普救眾生夜神，欲重明此解脫義，
承佛神力，為善財童子而說頌言：
　　善財聽我說，甚深難見法，普照於三世。
　　一切差別門。　如我初發心，專求佛功德，
　　所入諸解脫，汝今應諦聽。
　我念過去世，
　　過剎微塵劫，次前有一劫，名圓滿清淨；
　　是時有世界，名為徧照燈，須彌塵數佛，
　　於中出興世，初佛名智#CB08504;，
次佛名法幢，
　　第三法須彌，第四德師子，第五寂靜王，
　　第六滅諸見；第七高名稱；第八大功德；
　　第九名勝日，第十名月面，於此一佛所，
　　是初悟法門。　從此後次第，復有十佛出，
　　初名虗空處，第二名普光，三名住諸方，
　　四名正念海；五名高勝光；六名須彌雲；
　　七名法#CB08504;佛；八名山勝佛；
九名大悲華；
　　十名法界華。　此十出現時，第二悟法門。
　　從此後次第，復有十佛出：　第一光幢佛；
　　第二智慧佛。　第三心義佛。
　第四德主佛。
　　第五天慧佛。　第六慧王佛。
　第七勝智佛。
　　第八光王佛。　第九勇猛佛。
　第十蓮華佛。
　　於此十佛所，第三悟法門。
　從此後次第，
　　復有十佛出：　第一寶燄山；第二功德海；
　　第三法光明；第四蓮華藏；第五眾生眼；
　　第六香光寶，七須彌功德，八乾闥婆王，
　　第九摩尼藏，第十寂靜色，從此後次第，
　　復有十佛出：　初佛廣大智，次佛寶光明，
　　第三虗空雲；第四殊勝相；第五圓滿戒；
　　第六那羅延；第七須彌德；第八功德輪；
　　第九無勝幢，第十大樹山，從此後次第，
　　復有十佛出：　第一婆羅藏，第二世主身，
　　第三高顯光；第四金剛照；第五地威力；
　　第六甚深法；第七法慧音；第八須彌幢；
　　第九勝光明，第十妙寶光，從此後次第，
　　復有十佛出：　第一梵光明，第二虗空音，
　　第三法界身；第四光明輪；第五智慧幢；
　　第六虗空燈，第七微妙德，第八徧照光，
　　第九勝福光，第十大悲雲，從此後次第，
　　復有十佛出：　第一力光慧；第二普現前；
　　第三高顯光；第四光明身；第五法起佛；
　　第六寶相佛；第七速疾風；第八勇猛幢；
　　第九妙寶蓋，第十照三世，從此後次第，
　　復有十佛出：　第一願海光，第二金剛身，
　　第三須彌德；第四念幢王；第五功德慧；
　　第六智慧燈；第七光明幢；第八廣大智；
　　第九法界智，第十法海智，從此後次第，
　　復有十佛出：　初名布施法，次名功德輪，
　　三名勝妙雲；四名忍智燈；五名寂靜音；
　　六名寂靜幢；七名世間燈；八名深大願；
　　九名無勝幢。　十名智#CB08504;海。
　從此後次第。
　　復有十佛出：　初佛法自在；二佛無礙慧；
　　三名音海慧；四名眾妙音；五名自在施；
　　六名普現前；七名隨樂身；八名住勝德；
　　第九本性佛，第十賢德佛，須彌塵數劫，
　　此中所有佛，普作世間燈，我悉曾供養。
　　佛剎微塵劫，所有佛出現，我皆曾供養。
　　入此解脫門。　我於無量劫，修行得此道，
　　汝若能修行，不久亦當得。 ^703c12

善男子！我唯知此菩薩普現一切世間調伏眾生解脫。
如諸菩薩摩訶薩，集無邊行，生種種解，
現種種身，具種種根，滿種種願，入種種三昧，
起種種神變，能種種觀察法，入種種智慧門，
得種種法光明；而我云何能知能說彼功德行？
善男子！去此不遠，有主夜神，名：寂靜音海，
坐摩尼光幢莊嚴蓮華座，百萬阿僧祇主夜神前後圍遶。
汝詣彼問：菩薩云何學菩薩行、修菩薩道？
時，善財童子頂禮其足，遶無數帀，殷勤瞻仰，辭退而去。
commentary::  ^706a20

【論】第一、正入當位法門中，從爾時，善財童子已下，
長科為十四段：第一、爾時，善財童子已下，
至作如是願已，有六行半經，明正念喜目夜神之教，
思惟趣入，不違其善知識教分；二、往詣普救眾生妙德夜神所已下，
至放光入善財頂，充滿其身，有五行經，
明普救夜神放眉間光明，名智燈普照幢，
入善財身分；三、善財爾時已下，至令得一切智清淨光明故，
有三十九行經，明善財蒙光入身所見智燈普照法門所照境界，
及普救夜神所行之行，教化眾生境界海無邊分；
四、時善財童子見此夜神如是神力已下，
至以偈讚曰，有五行經，明善財見其夜神神力，
以偈讚德分；五、善財正說二十行半偈，
重明前所見法分；六、爾時，善財童子說此頌已已下，
至修何等行而得清淨，有三行經，是善財請問修何等行而得清淨，
及問得此解脫其已久如分；七、夜神云：
善男子已下，至我承佛神力，今為汝說，
有九行半經，明夜神推法難知，非是天、
人及二乘所能測知，推以佛神力為汝說分；
八、善男子！乃往古世已下，至示現如來出現不思議相，
有九十七行經，明轉輪王城北菩提樹前寶華光明池中蓮華十度放光，
饒益不同，及一切境界普興莊嚴雲分；
九、善男子！此普照三世一切如來已下，
至頌，有四十八行半。
經明寶華燈王城北蓮華中初佛出現，
普賢菩薩告知輪王與眷屬俱往見佛，及偈讚如來出現分。
所說十行，頌讚如來德，如經具明。
十、爾時，轉輪聖王已下，至發阿耨多羅三藐三菩提心，有七十三行半。
經明轉輪聖王及女興供，其女妙眼獲益，發菩提心分。
十一、善男子！我念過去，由普賢菩薩善知識已下，
至聽聞正法，依教修行，有十六行半。
經明都結已上修行因緣、眷屬名號，及因普賢發起善根分。
此初，佛所得法門，名菩薩普現一切世間調伏眾生解脫門。
十二、善男子！過毗盧遮那大威德世界圓滿清淨劫已，
次有世界，名寶輪妙莊嚴，劫名大光，有五百佛於中出現。
已下十佛所，此普救夜神於一一佛所受生不同，
而為供養、聽聞諸法，如文自具。
十三、善男子！此世界中有如是等佛剎微塵數劫，
一切如來於中出現，我皆承事、恭敬、供養所有法門，皆不忘一文一句。
已下，至頌，有十行半。
經明總，都結所經諸劫供養諸佛得法門分。
此段明智滿行周，自佛、他佛會為一法界，
故都舉佛剎微塵為量也，大約且以自行佛果徧故。
如下一段，頌總，都結如上所供養佛數，
作十一段，十十為首，總有須彌山微塵數佛曾所供養。
此都言十一地自行佛果，故自行相應，
他佛自會，為一體也，不可作一向自他之求。
十四、我唯知此菩薩普現一切世間調伏眾生解脫已下，是推德升進。
隨文釋義者，云往古過佛剎微塵劫，有劫名圓滿清淨者，
此是一切智之圓滿，普照之體也。
有世界名毗盧遮那威德者，此是種種差別智之純雜，
光明自在，此是精進行之徧周。
有須彌山微塵數佛於中出現者，是精進位升進差別，
智廣量高，出世間之果也。
前位舉三十二那由他，又一無量，又五百，
更有二佛，為升進見佛智之廣量，此須彌山微塵為佛量也，
明勝進高升。此世界東際輪圍山側，有四天下，
名寶燈華幢者，明東際者，及以寶燈華幢者，總明修差別智也。
有百萬億那由他諸國土者，此明一切智智主伴，
法門眷屬，攝生報居境界也。
此四天下閻浮提內一國土，名寶華燈，此明差別智自在照耀義也。
於中眾生具行十善，有轉輪王於中出現，名毗盧遮那妙寶華髻。
其王於蓮華中忽然化生者，表一切智種種差別智生，
皆無所生，而生無所染也，三十二相智所報生也。
七寶具足，表七菩提分也。
王四天下者，四智徧周也。
恒演正法，教導羣生者，正智現行，無邪行也。
王有千子者，萬行具足也。
夫人寶女，並表法樂慈悲也。
其有一女，名普智#CB08504;妙德眼者，
此是普救夜神，會智悲之行。
其此世界，淨穢合成，愚智同居，是此位會融染淨，成智悲二行。
於其城北，菩提樹前，有香池，名寶蓮華光明，此表法身戒定定體之香也。
香池之內，出大蓮華，名普現三世一切如來莊嚴境界雲者，
是於法身中，起十波羅蜜行也，能現一切諸佛境界如雲故。
須彌山微塵數佛，於中出現者，總明一切諸佛，
皆以一切智智，大慈大悲，十波羅蜜，法身池中，
起精進行，而出現故。
已下香池中蓮華，名寶華光明，十度放光，節級利生。
十千年前，此大蓮華，放淨光明，名現諸神通，成就眾生。
若有眾生，遇斯光者，心自開悟，無不了知者，
配檀波羅蜜為主，餘九為伴。
十千年後，佛當出現者，每以智波羅蜜，
為佛出現，互體為十，及以百千萬，皆以智為十佛也。
又九千年前，放淨光明，名一切眾生離垢燈者，
配戒波羅蜜為主，餘九為伴。
九千年後，佛當出現者，至智波羅蜜，是佛出現。
八千年前，放大光明，名一切眾生業果音。
若有眾生遇斯光，得自知諸業果報，次配忍波羅蜜中十波羅蜜。
八千年後，佛當出現，已下七六五四三二一總如是，以次配之。
末後云供養佛剎微塵數佛者，智滿行徧，
自心如佛，行總如佛，見總如佛，十方世界無不是佛故。
已下頌中，頌一百一十箇佛號者，配此十地、十一地因果佛位故。
頌云：第一初佛名智#CB08504;，即是初歡喜地檀波羅蜜為主。
自餘九佛，是初地中檀波羅蜜中十波羅蜜，
互為主伴，皆隨波羅蜜為佛名號。
皆審觀之，自見意況。
從此次第，復有十佛。
初名虗空處佛者，此配第二離垢地戒波羅蜜，
以戒性如虗空，以法身為戒體故。
餘九箇佛名，是此位戒中主伴波羅蜜名故。
從此後次第，復有十佛出。
第一光幢佛者，配第三發光地中忍波羅蜜，
以脩八禪，淨治三界惑障，名之為光。
惑亡成忍，不動名幢。
已下九箇佛號，是主伴波羅蜜行中果也。
如是已下，一一地中，十波羅參融，皆十佛果名號。
如上配之，自見其意。
都舉佛剎微塵數佛者，智滿行徧，無非佛故。
皆悉承事者，即聖凡同體，無一不佛，法空無間也。
以普眼觀之，徹其心境，無不佛也。
智隨敬行，一切皆佛故。
如是見者，以事而論，亦實如是；表法而論，一切總實是佛故。
若一法一物不是佛見者，當知是人即是邪見，非正見也。
即有能所是非，諸見競生，不得入此普賢、文殊智眼境界。
如是見初心及智滿不移地，地中以總別六相義明之。
經云：毗盧遮那藏妙寶蓮華髻轉輪王者，豈異人乎？
今彌勒菩薩是者，此明一切智智藏圓滿，
是佛果滿，菩薩行亦周。
其王妃圓滿面者，以智滿法悅，是圓滿面。
又面者，表見聞香味諸法滿故。
以表法悅，表如妻義也。
今寂靜音海夜神，配第五禪門，表禪悅樂也。
非如世間妻，取少分像也。
王女妙眼童女者，表以智行慈，無染淨二習也。
又經云：善男子！過毗盧遮那大威德世界圓滿清淨劫已，
次有世界，名寶輪莊嚴，劫名大光。
於中有五百佛出現，我皆承事者，此十一地中，
都行五位中，各十波羅蜜，互為其體。
一位有百，共為五百。
於中隨佛出現，事佛之身，或為夜神，或為輪王，
或為阿脩羅王，是佛果中隨位之行。
最後為妓女者，表法悅樂，明十一地中五百行滿。
約如是知，離自行法，自佛果外，一向別緣身外他佛而求真者，
本非修道見道人也。
若自行位果及者，諸佛自相應也，以自佛果相應故。
設強求而得見者，是暫化現也，非自行所及故。
此明一位中具十地法，地地之內，皆有十種十地體故。
以十波羅蜜互參而成，故同別具足也。
如是皆如帝網門，一多相徹。
此是第四#CB08504;慧地善知識，
以精進波羅蜜為主，餘九為伴，治處世間，
修慈悲懈怠，不樂精進，捨眾生障，使令專精進，教化眾生。
故此五位，十地位內佛果，一一約修行智慈所及、
所行、所到處，施設佛名，不可如情，要期立志，暫見佛化身也。
一一須立自智、自行及處而為佛名，一一以名下義，
次第配當，自見其意，不可於自法外別作安模。
善男子！我唯知此菩薩普現一切世間調伏眾生解脫者，明推德升進。
第二、推德升進中，從如諸菩薩摩訶薩已下，
至辭退而去，有八行半經，約立六門：一、
推德升進；二、示善知識所在，云去此不遠；
三、舉夜神名號寂靜音海；四、舉夜神徒眾主伴之神數；
五、勸善財往問；六、聞善知識所在，禮敬辭去。
釋曰：前云眾會中，此云不遠者，表前是精進波羅蜜，
總將眾行會菩提體，不離菩提體中，故言眾會中。
此明以禪定進修升位，於此位中習世技術、
工巧、諸餘藝能，勝前位故，不離菩提體故，
不離精進行故，而有巧能，名去此不遠。
夜神名寂靜音海者，明寂用徧周也。
寂靜是定也，音海是用故，明依此第五地禪門，
因定起慧用，如海廣大故。
坐摩尼幢莊嚴蓮華座者，明定體無垢無染著也。
百萬阿僧祇夜神前後圍遶者，明定體徧周，行亦徧周。
百者，數之長也。舉百萬阿僧祇，此方云百萬，不可數也。
數既不窮其源，但約行十方攝化益眾生之行徧故。
此寂靜音海夜神是普救眾生妙德夜神之母，表定能成精進行故。
若無定者，一切諸行皆有疲勞。
大方廣佛新華嚴經合論卷第一百六
w:: 音切
note:: 陵 ^706a38

〔力丁切。〕蔑
〔莫結切。〕倨
〔九遇切。〕恃
〔是音。〕模
〔莫胡切。〕
 ^708b16
