師子林天如和尚語錄卷之五
editor:: 小師　善遇　編
other:: 
# 佛事
佛事
other:: 
## 宗上座鎻龕(台州人)
宗上座鎻龕〔台州人〕
燈籠#CB00403;壁上天台。
且道明甚麼宗旨。
宗上座死却活句活却死句。
佛祖牢關鎻你不住。
other:: 
## 讓後堂火
讓後堂火 ^794a13

說法兜率宮。讓他第一座。
翻身涅槃岸。奪得#CB08764;初機。
離四句。絕百非。烈燄堆中更發揮。
other:: 
## 能上座火
能上座火 ^794a19

拖箇死屍來。鼻孔不對口。
能所兩俱亡。鰕跳不出斗。
擲火云。如今跳出了也。
水底火發燒虗空。
藂林盡作師子吼。
other:: 
## 報恩定長老中路轉骨(嗣高峯和尚)
報恩定長老中路轉骨〔嗣高峯和尚〕 ^794a25

道吾遷塔就石霜。
知子莫若父。報恩移骨歸天目。
家富小兒驕。雖然一種恩情。
爭奈兩家機軸。撫骨云。
若不是定動。衲僧狹路相逢。
放伊不過。
other:: 
## 依維那火
依維那火 ^794a33

以火打圓相云。雲峰破桶篐。
依稀似者箇。以火打破云。
一擊百雜碎。且道是甚麼。
性火真空。性空真火。
other:: 
## 淨首座火
淨首座火 ^794a41

清淨妙法身。本來無出沒。
以火指龕云。者箇聻。
不是心不是佛不是物。
假名無位真人。喚作藂林表率。
劫火洞然。燒他不得。
other:: 
## 嚴都寺火
嚴都寺火 ^794b2

天童家法不嚴。都寺兩箇燈盞。
南山知事得人。直是一生擔板。
要見嚴都寺擔板處麼。
死柴頭上火通紅。
現出摩醯三隻眼。
other:: 
## 大上座入塔
大上座入塔 ^794b10

盡大地是箇大上座。
盡大地是箇死髑髏。
盡大地是箇無縫塔。
且道門從那裏入。
喝一喝。
other:: 
## 讚首座火
讚首座火 ^794b18

眉間掛劒。可毀不可讚。
斬却猫兒。可讚不可毀。
忽然讚毀雙行。畢竟是何道理。
火燒南海波斯觜。
other:: 
## 瑞監寺火
瑞監寺火 ^794b24

輝天鑑地一著子。
盞底漏油盛不起。
眉毛眨上火星飛。
礫破涅槃與生死。
舉火云。諸人還見麼。
我見燈明佛。本光瑞如此。
other:: 
## 聰上座湯(隔食病死)
聰上座湯〔隔食病死〕 ^794b30

去聰黜明。苦口良藥。
衲僧有病在膏肓。
鎻斷咽喉吞不落。
聰上座汝今藥病兩忘。
一任吞却吐却。
other:: 
## 文監寺起龕
文監寺起龕 ^794b38

不立文字。不涉程途。
政與麼時。如何是文監寺出門句子。
一不得有。二不得無。
倒跨楊岐三脚驢。
other:: 
## 龍上座火
龍上座火 ^794b44

死水不藏龍。汝還會也未。
汝若會。試入火光三昧。
other:: 
## 雲壑石萬戶起骨
雲壑石萬戶起骨 ^794c2

生則封侯#CB15081;戰功。
死當廟食顯神聰。
撫骨云。更從者裏翻身去。
佛國塵塵有路通。
某人英勇無敵。沉靜有謀。
武略文韜自任綠林之馮異。
忠肝義膽每懷赤壁之周瑜。
朋友推其賢。士卒感其惠。
奉王命剪除猺撞。
奮不顧身。握兵權威震蠻荒。
聞者喪氣。奏凱始傳於天上。
歸途忽厭於人間。
清湘院前打翻筋斗去。
吳松江上迎得骨函歸。
天地為之改容。山川為之墮淚。
功既成矣。死何憾焉。
合國稱為大丈夫。
三十四年從教似夢。
傳家賴有奇男子。
百千萬世可以流芳。
到者裏猛著精神。
別通消息。裂開煩惱網。
擊破死生關。幻形幻影有去有來。
似浮雲之出壑。真性真明不遷不變。
如皎月之當空。即此是自己根源。
即此是故家田地。
即此是安身立命處。
即此是成佛作祖時。
是則固是。且道即今起骨還有祥瑞也無有。
昨夜天風攪雪花。
為公洒掃西歸路。
other:: 
## 居竹曹公掩壙
居竹曹公掩壙 ^794c6

脫得生死。要知落處。
落處既分明。從空放下去。
放下後如何。天開地闢見全身。
玉鳳夜栖無影樹。
某人梅渚參軍之子。
守齋教授之孫。遠則武惠王以來。
歷代傳青史。近則文恭公而下。
滿門無白丁。人皆羨其盛哉。
公不以為榮也。小試教庠之任。
厭吳江楓冷而拂袖便歸。
繼承省檄之。招愛蒸溪。
竹居而掉頭弗起。
素行富貴。富貴不淫。
無意功名。功名自至。
左干戈。右爼豆。固未忘曹氏家聲。
朝詩酒。暮琴書。且願效晉人風度。
亦嘗刲股和羮以療大父之病。
亦嘗解衣推食以供寒士之需。
其待朋友也切切偲偲。
其待宗黨也磊磊落落。
儒學子弟仰之為文章鉅公。
集賢縉紳號之以清逸處士。
平生萬事已足。末後一機更高。
頂門露金剛眼睛。
著著見古人關棙。
筆底現法華寶藏。
頭頭顯自己家珍。
文字語言一無所礙。
涅槃生死兩不相妨。
從前只道出來出來速出來。
苦哉三界火宅。到此方知歸去歸去好歸去。
儼然一會靈山。既曰知歸。
爭奈有箇將不去底。
既將不去。合與覆藏。
既曰覆藏。有何證據。
撒土云。化城寶所無分別。
寸土元來是寸金。
other:: 
# 自讚
自讚
other:: 
## 小師善遇請
小師善遇請 ^794c38

初參慧力海印叟。
學得面南看北斗。
及來天目見幻翁。
咲破燈籠半邊口。
高懸鉢袋三十年。
下視萬峯如培塿。
諸方拖拽不肯動。
也不教人隨我走。
如今面目露堂堂。
試問諸人相似否。
雷厲風飛見得親。
滿林盡作師子吼。
此話既行。又何待三十年後。
other:: 
## 無上人請
無上人請 ^795a30

焦敗種草。惡毒根苗。
佛也不要做。呵佛祖如呵冤賊。
院也不要住。避院子如避差徭。
見人脩行却會冷咲。
受人供養不呌難消。
如今#CB15148;影圖形。
諸方皆認得。向後檐枷帶鎻。
那箇肯相饒。既知有罪。
只得依條。預將口欵供成了。
準備閻羅王取招。
other:: 
## 大拙能長老請
大拙能長老請 ^795a42

臨濟喝得口破。德山棒得手酸。
打草驚蛇。大巧大拙。
證龜作鱉。至易至難。
師子林下漢。都沒許多般。
三世諸佛一口吞却。
兩眼照人肝膽寒。
other:: 
## 江西護侍者請
江西護侍者請 ^795b6

西江一吸無涓滴。
天目踏翻無影跡。
全身坐斷師子林。
魔來佛來俱莫測。
描不得。#CB15148;不得。
大用現前無軌則。
若言此是則天如。
頂上眼睛添一隻。
other:: 
## 卓峯立書記請
卓峯立書記請 ^795b14

菩提蘭若樹。此樹為樹王。
我來樹下坐。因樹成道場。
冬取暖。夏取涼。禪道佛法非所長。
撩天鼻孔有覺觸。
枝枝葉葉旃檀香。
other:: 
## 道友隋志義請
道友隋志義請 ^795b22

樹為寶盖石為床。
獨占虗空作法堂。
祖父家傳親切句。
不曾漏泄到諸方。
other:: 
## 貫之曾教授請(號東白)
貫之曾教授請〔號東白〕 ^795b30

道是天如。早成差誤。
道非天如。又難遮護。
大圓鏡裏轉頭看。
萬象光中全體露。
或問一以貫之。又問一歸何處。
向道東方既白時。
金鷄飛上珊瑚樹。
other:: 
## 徒弟某人請
徒弟某人請 ^795b36

拂子好打蠅。主丈好打狗。
一步不向人前。一語不隨人後。
行百丈未行之正令。
誰是同風。顯達磨未顯之全機。
豈容開口。者漢頗知之。
汝曹還會否。山河大地法王身。
草木藂林師子吼。
other:: 
## 雷燈珠三禪人請
雷燈珠三禪人請 ^795b44

師子巖前喫攧來。
姑蘇城裏坐如呆。
通身轉智都忘却。
觸著無明吼似雷。 ^795c6

不打諸方爛葛藤。
不將名字掛傳燈。
菩提樹下盤陀石。
白髮蒼顏箇老僧。 ^795c10

似天如不似天如。
似與不似無親踈。
鼻頭有竅眼有珠。
為佛為魔都是渠。
other:: 
## 西川如山真講主請
西川如山真講主請 ^795c14

談經口似懸河。答話機如掣電。
諸方皆有作為。箇漢獨無靈變。
長松偃蹇翠垂雲。
恠石坡陀青潑澱。
閑拈麈尾坐如山。
百億毛頭師子現。
other:: 
## 范氏淨心居士請
范氏淨心居士請 ^795c20

趙州勘破臺山婆。
沒誵訛處有誵訛。
圓悟激發范縣君。
話頭少處路頭多。
淨心#CB15148;我供養我。
且道趙州圓悟意旨如何。
這裏下得一轉語。
許你燒香供養他。
other:: 
## 飯店蘇居士請
飯店蘇居士請 ^795c28

老子一生無背面。
逆行順化皆方便。
三家村裏持鉢歸。
十字街頭開飯店。
是聖是凡人莫辨。
other:: 
## 泉南蔡國祥居士請
泉南蔡國祥居士請 ^795c36

瞎驢趂隊出廬陵。
天目山頭中毒深。
滅却臨濟正法眼。
變他百丈古藂林。
蝦 #CB03157;口吐一輪月。
師子毛生萬兩金。
此話即今瞞不得。
泉南佛國有知音。
other:: 
## 雲南尊講主請(像在林屋之間)
雲南尊講主請〔像在林屋之間〕 ^795c42

閙市山林。異方人物。
煨鐺煑銚箇閑窩。
塞戶填門皆上客。
問梅閤裏著馬祖。
勘辨參徒。指栢軒中容趙州。
放開鋪席。老胡多意氣。
大坐立雪堂。呆漢少機鋒。
安居臥雲室。從來無法與人。
自也不願做佛。扶持向上宗乘。
賴有許多知識。無端再現身外身。
兩主如何同住得。
送他無佛處稱尊。
贈以一把龜毛拂。
other:: 
## 高麗國古道長老請(名達行)
高麗國古道長老請〔名達行〕 ^796a2

者漢拍盲無見解。
到處不曾輕納敗。
平生獨恨老中峯。
屈我低頭禮三拜。
觸著無明劈面揮。
家傳陷虎機猶在。
目視雲漢三十年。
黃金未肯和沙賣。
如今坐在闔閭城。
盡底抖飜禪布袋。
不問南來與北來。
逢人便請還禪債。
說甚麼千聖不傳。
說甚麼漆桶不快。
堂堂古道大家行。
傳語諸方休揑恠。
other:: 
## 臨濟寺的首座請
臨濟寺的首座請 ^796a16

有問如何是佛。向道頭上插筆。
從古機緣千七百。
今代又添者一則。
者一則。的中的。八面俱收。
群機自息。奪人奪境喝如雷。
臨濟未是白拈賊。
other:: 
## 高昌國無敵長老請(名勝幢)
高昌國無敵長老請〔名勝幢〕 ^796a30

生廬陵。不知米價。
飢把心肝樹頭掛。
登天目。徧體汗流。
鶻臭布衫都脫卸。
唳鶴灘頭蘸筆鋒。
義海掃空閑話#CB01665;。
師子林裏開禪窩。
七佛呼來同結夏。
不將正眼視諸方。
一任諸方爭怒罵。
以無所爭為勝幢。
是名無敵於天下。
other:: 
## 鎮州秦上人請
鎮州秦上人請 ^796a38

擔板漢。沒思筭。既不諳古佛家風。
又未了先師公案。
棄却鎮州蘿蔔頭。
收取秦時#CB01323;轢鑽。
只據一偏。不容再勘。
讚他做靈利衲僧。
疑信相半。罵他做儱侗禪和。
是否難判。明知自體本天真。
假名字在人呼喚。
忽然喚作三脚驢也胡亂。
other:: 
# 讚佛祖
讚佛祖
other:: 
## 出山佛
出山佛 ^796b2

入山又出山。久靜還思動。
眾生成道多時。佛法一毫無用。
阿呵呵。如今冷地思量。
枉受六年飢凍。
other:: 
## 空魚籃觀音
空魚籃觀音 ^796b16

錦鱗賣盡手頭輕。
撈摝江湖尚有情。
回首長沙沙上路。
腥風吹作夜潮聲。
other:: 
## 獨坐觀音
獨坐觀音 ^796b22

鸚鵡淨瓶無著處。
善財龍女不相隨。
寥寥獨坐閑如我。
政是眾生界盡時。
other:: 
## 達磨(二)
達磨〔二〕 ^796b28

西來沒行市。跨水復逢羊。
直指少方便。剜肉要醫瘡。
答梁武廓然無聖。
灸瘢上重添艾炷。
許神光汝得吾髓。
喪車後高掛藥囊。
盡道熊耳峰埋沒他不得。
誰知這老漢鄉念未能忘。
賴有後人爭氣。家醜不使外揚。
滅却正法眼藏。一任山高水長。 ^796b34

師子林中。立雪堂裏。
佛也不著。因甚著你。
不重你面壁八九年。
不重你西來十萬里。
只重你心直口直。
不順帝王情。眼高氣高。
不失宗師體。坐斷天下人舌頭。
一花五葉香風起。
other:: 
## 布袋(縮一脚)
布袋〔縮一脚〕 ^796b44

主丈橫拖。布囊斜倚。
當來下生。都道是你。
十字街頭等箇人。
伸脚元在縮脚裏。
other:: 
## 寒山(放苕帚看卷子)
寒山〔放苕帚看卷子〕 ^796c6

轉掃轉多須放下。
自舒自卷看教親。
通身是箇無師智。
不比誦苕忘帚人。
other:: 
## 拾得(携#CB15602;簡拾#CB15602;滓)
拾得〔携#CB15602;簡拾#CB15602;滓〕 ^796c12

隨時拾得隨時用。
裏許空空實不空。
本是願王無盡藏。
向人只說菜滓筒。
other:: 
## 寒拾同軸
寒拾同軸 ^796c18

曾共豐干枕虎眠。
又對趙州學牛鬪。
喚作文殊與普賢。
衲僧頷下雙眉皺。
other:: 
## 朝陽
朝陽 ^796c24

破處補教完。工夫做成片。
紅日上三竿。為君通一線。
other:: 
## 對月
對月 ^796c30

要了末後句。點畫甚分明。
莫因天上月。打失雙眼睛。
other:: 
## 鬼扶過海羅漢
鬼扶過海羅漢 ^796c34

肩背相挨航一葦。
觀於海者難為水。
龍王鬪富我鬪貧。
不費一錢能使鬼。
other:: 
## 僧繇#CB15148;寶公
僧繇#CB15148;寶公 ^796c38

鷹巢大士面兜搜。
變現千差#CB15148;不侔。
近世宗師好顏色。
却無梁武詔僧繇。
other:: 
## 應菴禪師
應菴禪師 ^796c44

用虎口奪食之機。
恣行五逆。展蛇頭揩癢之手。
觸撥諸方。海湧峰前干戈卸却。
金輪峰頂妖恠潛藏。
視妙喜甘露門。兩強不下。
通楊岐正法脉。五世其昌。
碧桃帶雨春風濕。
吹作優曇徧界香。
other:: 
## 高峰和尚
高峰和尚 ^797a2

黃金眼睛生銕面。
三尺竹篦如掣電。
坐斷高峯立死關。
為人都道無方便。
有方便。千聞不如一見。
other:: 
## 中峰和尚
中峰和尚 ^797a12

這老漢。無榜樣。主張大幻法門。
滅却現成公案。祖意教意。
絲毫不許搏量。山居水居。
影響那容近傍。以絕言之言而演說。
喧轟白晝之雷霆。
住無位之位而獨尊。
奔走諸方之龍象。
際遇聖天子。稱為普應國師。
引得大地人隨處燒香供養。
other:: 
## 斷崖和尚
斷崖和尚 ^797a18

 #CB08764;初一機。
撞破縵天網。末後一著。
踏翻載月船。大地山河雪消去。
西天目頂浪滔天。
other:: 
## 天台智者大師(辯無礙請)
天台智者大師〔辯無礙請〕 ^797a30

堯眉舜目。禹背湯肩。
談性具於百界千如。
水是波波是水。顯相常於一心三觀。
拳為掌掌為拳。示聖賢同體之身。
不妨描貌。肆佛祖無礙之辯。
亦可宣傳。若論其親見一會靈山儼然未散。
吾無得而稱焉。 ^797a36

師子林天如和尚語錄
editor:: 小師　善遇　編
other:: 
# 詩
詩
other:: 
## 懶雲窩
懶雲窩 ^797a46

異哉雲兮。變化不可測。
而浩蕩不可羈。其靜似懶。
其動非懶。動靜若有神所司。
我觀臥雲於三千九百丈之天目兮。
東西二浙一白如海。
莫得其端倪。又觀行雲於四萬八千丈之天台兮。
捲海而起勢。若萬馬爭奔馳。
或聚或散山顛水湄遊僊翔鸞千恠萬奇。
方其舒而行也。天地為窩量猶隘。
及其卷而藏也。離婁莫覩其毫絲。
西瑛公子作雲窩。
懶雲二字文其楣。
眼空湖海臥丘壑。
習懶擬與雲相期。
我訪懶雲主。歷觀懶雲詩。
不知西瑛為懶雲耶。
懶雲為西瑛耶。但覺秋陽射窓戶。
四壁光陸離。重為告曰。
瑛兮雲兮。至人不泥乎跡。
而能與物推移。風雷吼百谷。
蛟龍舞天池。亦將乘其勢以濟其時。
卷舒動靜。吾以無心而應之。
懶與非懶吾何知。
other:: 
## 篳篥引
篳篥引 ^797b6

西瑛懶雲窩距余禪室半里許。
時相過從。吹篳篥以為供。
復於余言有所需。
乃賦長歌以贈。 ^797b34

西瑛為我吹篳篥。
發我十年夢相憶。
錢唐月夜鳳凰山。
曾聽酸齋吹鐵笛。
初吹一曲江風生。
餘響入樹秋嗚咽。
再吹一曲江潮驚。
愁雲忽低霜月黑。
坐中聽者六七人。
半是江湖未歸客。
歡者狂歌繞樹行。
悲者埀頭泪沾膝。
我時奪却酸齋笛。
斂襟共坐松根石。
脫略悲歡萬念消。
悟聲無性聞無跡。
西瑛篳篥且莫吹。
篳篥從古稱悲栗。
悲歡茫茫塞天地。
人情所感無今昔。
山僧尚賴雙耳頑。
請為西瑛吐#CB05577;臆。
聲聞相觸妄情生。
聞盡聲亡情自釋。
盡聞莫謂聞無聲。
機動籟鳴無間隔。
亡聲莫謂聲無聞。
去來歷歷明喧寂。
吹者之妙余莫知。
聞者之悟公莫測。
公歸宴坐懶雲窩。
心空自有真消息。
other:: 
## 補之梅
補之梅 ^797b38

人皆謂補之畫梅。
宮苑梅千樹萬樹。
潑撒瓊瑤堆。天香國艶發乎本然之富貴。
非比踈枝冷蘂。困蠻烟蜃雨之摧頹。
畫成曾獻羣仙府。
求者黃金賤如土。
仲謙山翁何處得兩株。
照耀林壑。見者驚相呼。
一若羅浮山下水南之獨樹。
氣條無數華無數。
一若成都十丈偃蹇之臥龍。
身隔重雲尾梢露。
玉甲鱗鱗水底明。
水面鴛鴦#CB05580;落英。
上有飛來雙白鷺。
疑是雪坡天夜睛。
山翁有時坐梅間搖麈拂。
寒日清輝射窓壁。
恍忽天人為法來。
滿林新雨花狼籍。
吾然後知補之能為梅寫真。
梅華又為翁傳神。
翁比梅華更清絕。
眼光爍破 #CB07713;瑚月。
other:: 
## 東坡竹
東坡竹 ^797c16

人皆謂東坡畫竹。
翰林竹千竿萬竿。
解散琅玕束。渭川淇澳出乎浩蕩之#CB05577;中。
非比寸土寸金。不許破堦前之苔綠。
暮年徤筆尤可憐。
世有一二非真傳。
仲謙山翁何處得四幅。
妙壓與可。不敢誇先鞭。
雨者帶霧和烟空。
濛翠欲滴。似隔西湖見山色。
雪者堆鹽積玉勢。
重如崩山。強項暫低腰未折。
風者飄飄鳳尾搖。
耳邊彷彿聲蕭騷。
晴者扶踈淨如洗。
亭亭玉立干雲霄。
山翁有時坐竹間。
觀笋稚老嫰。生成非造次。
兒孫環列奉清歡。
俯仰折旋無不似。
吾然後知東坡能作此君圖。
此君又似翁之徒。
吾道藂林有生意。
一日眼前何可無。
other:: 
## 贈衛學古携墨入京
贈衛學古携墨入京 ^797c40

松江學古衛先生。
家世業儒。兼精製墨。
人謂學古得其傳而尤精。
余甞求驗其墨。信人言之不誣。
故作短歌美之。意其大有得於墨也。 ^798a16

吾聞李超之墨不易求。
建隆天子掠聚如山丘。
汴京僧寺用為漆。
庫藏一掃難再收。
又聞潘谷之墨若圭璧。
蓬萊宮人玩未休。
大風捲土入沙漠。
歲久物化無能留。
衛君學古得古法。
潘李之外非其儔。
授書絳帳束高閣。
烟室坐擁緇衣裘。
月涼深夜杵膠熟。
翠餅入麝龍紋浮。
馬肝石上吐雲霧。
一點落紙光欲流。
玉堂操觚諸公。藉子為不朽。 ^798a22

金闕待貢。子亦藉是為豪遊。
世人知好不知價。
會有造物知相酬。
造物果爾知相酬。
誰復羨玄香。太守松滋侯。
other:: 
## 送月維那歸鄉就寄哭師省母二書
送月維那歸鄉就寄哭師省母二書 ^798a36

鍾鳴南山兮日上西湖。
行子呌船催寫書。
書成滿紙如塗烏。
近日哭師雙眼枯。
去心一動難須臾。
我以魂夢隨程途。
五月六月能來無。 ^798a44

海風吹雲兮海天半赤。
越岸千峰萬峰出。
潮頭直到富陽城。
送上嚴灘只頃刻。
過時莫訪陳蒲鞋。
我是三吳未歸客。 ^798b2

故家西村北。倚門白#CB00993;無朝夕。
故業西村西。夜雨高堂有靈骨。
相尋時莫匇卒。天涯一字良難得。
重來時莫匇卒。天涯一字良難得。
other:: 
## 贈道林訓上人
贈道林訓上人 ^798b8

角鷹一側目。所視無穹蒼。
臂鞲索飽非所長。
良馬一振#CB15168;。
所向無窮荒。內閑待秣安可常。
丈夫心膽塞天地。
身與世道為低昂。
況從世外發高趣。
蓬蒿豈足誇翱翔。
我憐古道滿荊棘。
歲晚狐兔爭跳梁。
今年識君谷水傍。
愛君駿氣如鷹揚。
願君莫如我。學步成踉蹌。
願君莫如我。用拙甘六藏。
茅舍深居已無馬師問梅子。
木葉蔽膝尚有懶瓚知南陽。
九峯之外天茫茫。
寒梅欲花春在霜。
興來拂袖謝丘壑。
闊視四海皆吾鄉。
我有解#CB15274;歌一章。
如擊瓦缶無宮商。
吳松江上為君歌。
一發怒潮卷雪天風狂。
other:: 
## 吳松江觀閘
吳松江觀閘 ^798b16

吳松江水急如箭。
昔見畫圖今識面。
百川應命爭先趍。
東注海門如赴戰。
海波怒發驅潮頭。
戰退吳松水倒流。
江潮一日兩相闘。
萬古不決猶#CB02480;讐。
江水清兮潮水濁。
江水不似潮水惡。
惡潮推出海中洲。
堆積江面成山丘。
官憂水害難#CB00562;鑿。
橫江四閘同時作。
潮來下閘潮平開。
閘內不通潮往回。
潮波怒息捲底去。
閘門又見江波怒。
閘上盤渦萬陣分。
閘下狂瀾萬騎奔。
萬雷吼兮萬鼓發。
石走沙飛亂戈甲。
黃河衝破華山根。
徤瀑擘開青玉峽。
人言水性險且#CB04846;。
不知水與人情同。
情濤識浪怒且憤。
不在江潮在方寸。
水險尚可避。人險終難知。
人爭額額罔晝夜。
水爭尚有潮平時。
other:: 
## 贈鍊師樓半雲
贈鍊師樓半雲 ^798b38

樓師作室名半雲。
人謂室與雲平分。
吾知樓師不如此。
室與半雲寓言耳。
半雲之室如太虗。
我與萬物為同居。
半雲為物半雲我。
物我半雲無不可。
以我之靜。應物之動。
我得物體。物備吾用。
是吾與真宰者同遊。
不逐世態為浮休。
試往觀乎歌臺舞榭。
曾不異乎玄圃滄洲。
苟捨是而求入半雲之室。
半雲為之橫點頭。
other:: 
## 城南樓
城南樓 ^798c14

城南樹尾花風晴。
城南樹下漁舟行。
隔溪竹屋數家酒。
矮籬路轉人縱橫。
仙山石洞在眼底。
塔竿倒影滄波明。
相期待渡日已晚。
坐看平野青烟生。
other:: 
## 送甘茂實入京三首
送甘茂實入京三首 ^798c28

君莫羨。天馬駒。亦有汗血牽鹽車。
君莫咲。涸轍魚。海翻會與蛟龍居。
丈夫出處繫元運。
豈必似東門瓜圃南陽草廬。
君家太白山之東。
#CB15148;梁烟雨春濛濛。
上淮淝兮度五嶺。
鬼門銅柱悲途窮。
歸來江南六七郡。
杖劒落落隨群公。
讀書汶上少閑日。
結屋贑水多秋風。
父骨未藏母亦老。
布衣塵土行人同。
時乎時乎。子豈終不遇乎。 ^798c36

君亦善。河洛書。點畫萬象知盈虗。
君亦善。長行歌。勢壓李賀欺東坡。
朝吞霞氣嚥沆#CB16006;。
夜坐北斗窺銀河。
千金入手弄瓦礫。
萬語出口翻春波。
平生一醉動三日。
仙徒將種疑曾識。
幾回夢得。仲連與公瑾並馳。
銕駟隨天蹕。爛柯棊洞賓墨。
能事相逢俱辟易。
林兮林兮。子豈終不用兮。 ^799a2

我不願。送君行。愛君筆硯傾平生。
我不願。留君住。男兒四十當強仕。
盛時天下文軌同。
萬國軒裳滿都市。
願君走馬燕山頭。
一語動世旋封侯。
風葉兮颼颼。江波兮悠悠。
丈夫萬里更萬里。
一飲百斗空離愁。
去兮去兮。子豈非丈夫兮。
other:: 
## 遊三相臺示甘楊諸友二首臺乃姚崇牛僧
遊三相臺示甘楊諸友二首臺乃姚崇牛僧
other:: 
## 孺劉沆讀書處也
孺劉沆讀書處也 ^799a14

我登三相臺。南望雙巽峰。
俯視下界如淩空。
開元老樹可百丈。
斷崖盡日呼顛風。
甘郎攀果學#CB05538;掛。
楊子枕石飛泉中。
垂藤離地坐我穩。
袒跣長嘯如乘龍。
嗚呼昔人不再得。
臺上土花幾秋色。
前身不與後身期。
白雲豈識蘿衣客。
安得近代顏輝來。
畫我石上驚風雷。 ^799a28

我聞楚公讀書處。
手斷雲根種瑤樹。
金魚五馬隨飛烟。
朝市屢更樹如故。
如今豈無嘔血看長檠。
亦有揮金登要路。
致身未穩華#CB00993;生。
誰信有情難久住。
吾為子簪瑤花繞樹長歌白日斜。
吾為子題瑤葉點染荒墟舊風物。
願君聞此心眼開。
少年一去無重來。
other:: 
## 贈奕士高顯卿
贈奕士高顯卿 ^799a40

吾將為顯卿歌。顯卿去兮吾奈何。
商山不可招兮象山不可鑄。
當代如卿亦難遇。
不須殺活談兵圍。
我以氣色觀神機。
秋鷹失兔草莾動。
斷道夜雪行人稀。
丹還金鼎會龍虎。
海國破浪孤篷歸。
太初一黑盪摩裏。
萬化白戰搏空起。
何曾一路無死生。
觀者紛紛少知此。
吾有劉君甘君狂且豪。
奕未過子兮材情高。
一展經綸試國手。
翻視楸枰復何有。
西來訪古崑崙丘。
#CB15072;劒夜舞呼蒼虬。
登白鶴兮問王屋。
汗漫長歌紫芝曲。
嗚呼顯卿兮安得聞此歌。
共咲人間殘局多。
other:: 
## 和送梁壽川之任南康醫教
和送梁壽川之任南康醫教 ^799b4

君不見。眼前病癖無全人。
又不見。杏林種雨年年新。
豈如梁君小試醫國手。
飄飄捧檄行青春。
行行東向廬江路。
星渚風烟彭蠡樹。
雙池看瀑九江晴。
五老聞鐘亂山暮。
我憐民物瘡痍深。
養生未必非其心。
元陽扶植起枯朽。
一草已足酬千金。
莫辭印綬非君意。
虎溪未許陶公醉。
會看採藥上蓬萊。
長裾曳破燕山翠。
other:: 
## 真州送別悅希雲
真州送別悅希雲 ^799b24

長淮岸岸飄風沙。
沙根吹出青蘆芽。
我行送君君送我。
咲語在眼心天涯。
三界如夢宅。四大如漚花。
東來西去問歸路。
不知何處真吾家。 ^799b38

欲別不別重相携。
別思已逐寒雲飛。
飛雲一去不可得。
千村萬落明斜暉。
回頭望吳山。滿目青依依。
亦如送我望我去。
立盡風烟未忍歸。 ^799b44

年時度雪西峯顛。
蒲團永夜青燈前。
坐談生死念如水。
銕石未比肝腸堅。
人事有遷謝。散聚終隨緣。
山川可棄友可別。
初心未可輕相捐。 ^799c2

藜羮糲飯山人祿。
望重身榮未為福。
詞章滿世金滿床。
業累轉深心轉俗。
一息微如#CB02133;。
寧肯長相續。髑髏只有抔土緣。
莫把殘生妄馳逐。 ^799c8

乾坤旅舍暫時住。
脚跟不受純鋼鑄。
我持天目黃精苗。
歸種鄉山#CB08764;深處。
苔石晝眠雲。松爐夜煨芋。
他年有約未相忘。
相尋試舉同參句。
other:: 
## 送止照歸古洪曲江
送止照歸古洪曲江 ^799c14

莫雲飛上錢王臺。
亂峰蘸碧湖光開。
六橋秋色看政好。
之子不肯重裴回。
百年萬事烟雨過。
鄉井一念終難#CB01926;。
浩歌歸去送歸去。
夢斷楚水何時來。 ^799c22

鑾江鎮上雙江洲。
大船解#CB15274;荒洲頭。
掛帆蔽空搥鼓發。
白浪卷雪風蕭颼。
故山三日忽到眼。
恍忽天上飛驊騮。
向來歸興有如此。
今日送子心悠悠。 ^799c28

抖擻天目蒲花團。
摩挲鐵脊氷霜寒。
豪來意氣隘湖海。
歸思浩蕩如奔湍。
樟陰樓殿曲江曲。
聽鐘聽雨吟燈殘。
此時會有會心處。
傾倒客路情懷看。 ^799c34

獅王一去挽不回。
秋滿巖谷天風哀。
龍囦象藪亦多士。
濟濟熟視宗綱頹。
誰能共掃松下屋。
黃精黃獨連門栽。
霜林月上芋香起。
指點深撥寒爐#CB01926;。 ^799c40

世緣味美如飲醇。
飲之不覺酣且沉。
獘囊一換即非我。
知有幾許閑光陰。
男兒自負鐵肝膽。
萬變未肯忘初心。
天涯相送復相贈。
苦口一語如千金。
other:: 
## 入仙洞山
入仙洞山 ^799c46

入山隱隱如聞雷。
山鷄角角隨人飛。
松風洗我市喧耳。
松露洒我青蘿衣。
平生結習重幽賞。
會景會物情依依。
誰能歌紫芝。我當歌采薇。
招呼雲外青鸞歸。
other:: 
## 松陵晚渡圖
松陵晚渡圖 ^800a6

夕陽兮在舂歲將晏兮江空。
平沙古樹兮蕭蕭朔風。
高人曳禪筞兮招短。
篷賦歸來兮青山碧雲之故宮。
畫者觀者咸謂之松陵晚渡。
吾獨念楚山萬里峭拔而舂容。
初若揚瀾在蠡見廬阜雲屏之五老。
又若洞庭南岸望道林嶽麓之羣峰。
嗚呼。吾豈無青山碧雲之故宮。
浩歌歸去兮吾誰同。
other:: 
## 上海舟中即事
上海舟中即事 ^800a14

烏溪出閘催雙櫓。
急趂回潮下黃浦。
午前期到上洋城。
生怕潮來近亭午。
夜潮已落岸痕高。
風卷浪花翻雪滷。
渡頭趂渡人如鷄。
水行泥行亦良苦。
西岸衝波遠入村。
東岸湧沙作林圃。
岸上居民無定蹤。
頗恠潮行無定所。
吾年五十遊上洋。
今歲重來五十五。
豈無玉雪美少年。
向來一揖成千古。
亦有鴟張萬石家。
勢去一朝無寸土。
噫吁嘻。人生幻化若浮雲。
陵谷變遷何足數。
other:: 
## 遊宜興張公洞洞門自山頂直下秉火橫入
遊宜興張公洞洞門自山頂直下秉火橫入
other:: 
## 行稍遠乃有隙光投光而出即山下平地矣
行稍遠乃有隙光投光而出即山下平地矣 ^800a28

蓬萊滄洲何必遠在海。
桃源武夷何必深在山。
張公古洞仙一國。
只在人世非人間。
頂門梯空直下幾千尺。
恍疑犯死投龍關。
陰崖石髓不知何代凍作玉磊磈。
瑤芝瓊筍#CB15072;地爭孱顏。
上如帝網之交羅兮。
寶幢珠盖氷雪老。
下若鯨鰲之怒鬪兮。
銀濤鼓舞潮牙翻。
參差鬼物列萬恠。
泥田藥竈鈆花斑。
山童秉火急指點。
尋幽探賾心轉頑。
路窮稍稍隙光發。
忽脫混沌歸塵寰。
岩呼谷應寒籟起。
鳳簫玉珮鳴#CB07713;#CB07713;。
我思身無生無意換仙骨。
亦無養生事底用丹九還。
了知心外無別法。
遇緣乘興聊躋攀。
安得勞生離世網。
暫息一念觀循環。
又安得掃空八萬劫。
解脫仙與佛。入生入死隨吾閑。
other:: 
## 示友人三首
示友人三首 ^800a48

塵網苦多累。暫閑如脫羈。
胡為塵外跡。而乃東西馳。
聚談每倉卒。既遠飜多思。
眼前失真宰。身外何求知。
百骸如僕馬。勢合聊相隨。
氣運忽遷謝。一散無重期。
來日不可待。去日不可追。
靜緣當自保。世故方無涯。
逝水不復返。黃葉無重榮。
萬物有終極。浮生欲何成。
愛緣一染指。智慮常縱橫。
寧知昨日事。轉眼多變更。
聖人示欹器。稍滿還復傾。
及時不自惜。時去空傷情。
蕭蕭墻頭樹。靡靡墻下草。
繁茂曾幾何。已復見枯槁。
人生無根源。身世雜醜好。
自從墮地來。萬念日紛擾。
運化潛消磨。容#CB06324;不知老。
如何百年間。樂意常自少。
君看古來人。心事誰獨了。
other:: 
## 登西林
登西林 ^800b26

沉#CB15106;難自居。
偶思散遐矚。主丈登西林。
斷崕倚脩竹。崖上藂花開。
飛禽自相逐。崕下清川流。
水光泛嘉木。四月風雨多。
平野一時綠。長嘯白日低。
烟雲起空谷。俯視萬化間。
勞生亦何足。
other:: 
## 夜坐聞蛩
夜坐聞蛩 ^800c2

山人坐樹陰。樹轉月當午。
江市夜猶喧。笙歌雜砧杵。
寒蛩亦何情。唧唧如共語。
前聲稍悲悽。後聲轉哀苦。
人心汝莫知。汝語人莫取。
萬類各有私。悲歡豈同趣。
茫茫元化中。同一風氣使。
何如悟天真。隨分樂生死。
other:: 
## 遊茅山雲林清遠之館
遊茅山雲林清遠之館 ^800c12

華陽有客似重來。
新見雲林別館開。
寒日半巖松鶴起。
腥風萬壑雨龍回。
琴床流露滋瑤草。
丹鼎飛春上玉梅。
居者未知清且遠。
人間咫尺望蓬萊。
other:: 
## 次韻送古潛縣宰
次韻送古潛縣宰 ^800c22

解印遄歸意若何。
山人長憶舊相過。
詞鋒稍見禪機孰。
案牘不如吟卷多。
花雨聽鶯春滿酒。
柳風立馬月搖波。
賞心樂事皆勳業。
留與溪翁溪女歌。
other:: 
## 漕運萬戶某脫險于海因和韻唁之
漕運萬戶某脫險于海因和韻唁之 ^800c30

語未開辰已改顏。
向來海運歷多艱。
連檣影落蛟涎窟。
孤枕魂飛鬼骨山。
出匣劒龍驚怒吼。
傳家珠虎幸生還。
黃金任積高於斗。
不博休官一日閑。
other:: 
## 徑山送瓖上人歸吳門
徑山送瓖上人歸吳門 ^800c38

吳門長想是吾州。
城北城南半舊遊。
佛塔分標林野寺。
客帆飛繞市河樓。
送君忽覺襟期動。
老我難忘脚債酬。
七十二峰看橘柚。
買舟重約太湖秋。
other:: 
## 送時無擇維那歸閩
送時無擇維那歸閩 ^800c46

百計歸難禁。生緣樂未窮。
聽鐘榔葉雨。欹枕荔花風。
吝久閩音化。交深楚俗通。
片帆明日遠。雲斷海天空。
other:: 
## 重登秋月樓
重登秋月樓 ^801a6

病力甦新雨。登樓看夕陽。
岸移江市遠。洲接柘園長。
村晚烟催暝。水陰雲送涼。
客中情味熟。隨地得相忘。
other:: 
## 送鄉僧昱曉林四首
送鄉僧昱曉林四首 ^801a12

海雨吹花雪作堆。
那時敲我竹門開。
自憐水國三千里。
也有鄉僧問路來。 ^801a18

風沙風葉攪征衣。
今日江頭送汝歸。
西望故鄉何處是。
楚天漠漠片雲飛。 ^801a22

鄉夢鄉愁我已疎。
十年不見故鄉書。
兒時聚首人如王。
老大不知今有無。 ^801a26

鄉人問我幾時還。
向道如今又入山。
一箇蒲團半間屋。
吳松江上九峯間。
other:: 
## 登茅山天市壇四首
登茅山天市壇四首 ^801a30

天市危闌倚碧空。
兩京山水見冥蒙。
東來十日風霜路。
只在寒嵐一抹中。 ^801a36

白雲剪作瑤壇雪。
寒旭蒸開玉洞花。
山北山南看更好。
炊烟朵朵是仙家。 ^801a40

一片松林又一宮。
開門面面看茅峰。
意行恍惚廬山路。
歸飯僧分上下鐘。 ^801a44

郭仙清夜扣舷時。
萬籟秋笙月一池。
千載誰傳靈鳳曲。
羽童吟作步虗詞。
other:: 
## 一峯雲外菴和韻四景
一峯雲外菴和韻四景 ^801a48

碧虹分兩半山橋。
橋下春雷卷怒濤。
老衲定回推戶看。
隔溪開盡野櫻桃。 ^801b6

竹屋茶香滿#CB00589;烟。
綠杉深處響流泉。
目前有法誰能說。
落日微風一樹蟬。 ^801b10

平田水語稻花香。
半解蘿衣受晚涼。
景物雙清秋政好。
亂山雲外又斜陽。 ^801b14

衲被蒙頭宿火紅。
雪寒愁聽上方鐘。
開門忽恠山為海。
萬疊銀濤露一峯。
other:: 
## 湖村菴即事三首
湖村菴即事三首 ^801b18

日度斜塘水氣昏。
石橋高柳對柴門。
霜風攪樹葉如雨。
忽見一帆來遠村。 ^801b24

竹根吠犬隔溪西。
湖鴈聲高木葉飛。
近聽始知雙艣響。
一燈浮水夜船歸。 ^801b28

開渠築岸護低田。
坐聽隣翁說去年。
賣却犁鋤買漁網。
兒童蕩槳到床前。
other:: 
## 訪仙洞山舟次大溪口
訪仙洞山舟次大溪口 ^801b32

窈窕仙家何處尋。
夕陽明滅亂雲深。
大溪橫斷青山合。
一路風帆入樹林。
other:: 
## 贈弟仁遠入京(并引)
贈弟仁遠入京〔并引〕 ^801b38

始余別家時。仁遠從弟年纔十七。
今將四十矣。鬚髯戟張。
言論有遠志。以湘南教官滿考。
乘風為上國遊。艤舟維揚迂道來。
徑山相尋梅雨中。
禪榻共燈數夕。既行贈偈四章以紀別思。
以戒其速歸。 ^801b44

虬鬚銕面岸綸巾。
膽氣麤豪語逼人。
二十三年不相見。
却疑年少是前身。 ^801c4

雨嶂烟巒翠欲流。
天開圖#CB15148;萬山頭。
凌霄閣上凭闌意。
留與他年說舊遊。 ^801c8

白雲峯在夕陽邊。
目送吳雲入楚天。
汝到燕山却回首。
三千里外又三千。 ^801c12

錦袍花暎鳳池明。
玉珮光搖紫府青。
富貴著人如醉夢。
倚門慈母眼長醒。
other:: 
## 曉行吳松江
曉行吳松江 ^801c16

朔風吹面雪花深。
船渡氷河似棘林。
却憶蒙頭茅屋下。
地爐一暖直千金。 ^801c22

水轉沙涂又一灣。
迎船孤塔出烟嵐。
長江一道橫風起。
兩岸爭飛上下帆。
other:: 
## 師子林即景十六首
師子林即景十六首 ^801c26

鳥啼花咲屋西東。
栢子烟青芋火紅。
人道我居城市裏。
我疑身在萬山中。 ^801c32

萬竿綠玉繞禪房。
頭角森森筍穉長。
坐起自携藤七尺。
穿林絡繹似巡堂。 ^801c36

素壁光搖眼倍明。
隔簾風樹弄新晴。
樹根蛙皷鳴殘雨。
恍惚南山水樂聲。 ^801c40

指栢軒中六七僧。
坐忘忽恠異香生。
推窓日色暖如火。
薝蔔花開雪一棚。 ^801c44

相君來扣少林宗。
官從盈門隘不通。
散入鳳亭竹深處。
石床分坐遶飛虹。
〔亭名栖鳳。橋名小飛虹〕半簷落日晒寒衣。
一鉢香羮野蕨肥。
春雨春烟二三子。
水西原上種松歸。 ^801c48

鴉鵲爭巢似憤兵。
怒鳴死鬬亂縱橫。
可憐踏壞桫欏樹。
滿地落花無路行。 ^802a8

道人肩水灌畦蔬。
托鉢船歸粟有餘。
飽飯禪和無一事。
繞池分食餧遊魚。 ^802a12

臥雲室冷睡魔醒。
殘漏聲聲促五更。
一夢又如過一世。
東方日出是來生。 ^802a16

西隣母鶴唳無休。
鶴意吾知為主憂。
養得鶴成騎鶴去。
楊州未必勝蘇州。 ^802a20

竈兒深夜誦蓮華。
月度墻西檜影斜。
經罷轆轤聲忽動。
汲泉自試雨前茶。 ^802a24

林下禪關盡日開。
放人來看臥龍梅。
山僮莫厭門庭閙。
不是愛閑人不來。 ^802a28

斜梅勢壓石闌干。
花似垂頭照影看。
白晝雲陰天欲雪。
半池星斗逼人寒。 ^802a32

雪深三尺閉柴荊。
歲晚無心打葛藤。
立雪堂前人不見。
秀雲峯似白頭僧。 ^802a36

有客來求警筞歌。
歌成斂念入禪那。
茶童催我下樓去。
樓下新來客更多。 ^802a40

語默無心道自隆。
目前誰解顯吾宗。
長長短短象牙竹。
恠恠奇奇師子峰。
師子林天如和尚語錄卷之五
 ^802a44
