
other:: 
other:: 
other:: 聯燈會要卷第二十五
collector:: 住泉州崇福禪寺嗣祖比丘　悟明　集
青原下第七世
other:: 
#### 筠州九峰道虔禪師法嗣
筠州九峰道虔禪師法嗣
other:: 
##### 洪州同安常察禪師
洪州同安常察禪師〔凡十二〕 ^216a41

示眾云。洪音不剖。
其理不彰。設使不言。
且道是分不分。 ^216a45

時有僧出云。不分。
師云。若不是闍梨。
老僧不曉。云同安風采。
瓦解氷消。師云。養由弓矢。
不射田蝸。僧作禮。
師云。將謂是便宜。 ^216a47

示眾云。寅晡飲#CB10437;。
無處藏身。儞道。有此道理麼。
時有僧出云。和尚作麼生。
師打一拂子。僧云。
撲手征人。徒誇好手。
師云。握鞭側帽。豈是闍梨。
云今古之道。何處藏身。
師云。闍梨作麼生。
僧珍重便出。師云。
未在。 ^216b6

示眾云。青霄鳥道。
登者即迷。碧海無波。
動犯風影。今時學者。
也似敲空覔響。擊石求聲。
火中求水。水裏覔火。
山僧有一曲。即不然。
何也。五天唱不起。
漢地和不成。欲曉其中事。
鐵牛水上行。幻人看音樂。
石女夜鳴機。若能如是作。
許君解無為。有言玄妙用。
無語句中明。滿目不干生死事。
逈然那肯挂風雲。
直須頭頭超祖意。
句句越無生。方可言了。
物物不沉空。明明三界內。
獨脫萬機前。所以道。
俊鳥不栖林。活龍不滯水。
孤鸞那有伴。師子不同群。
鳳飛無影樹。象徑絕狐蹤。
言須有骨格。句句透玄關。
萬象不能藏。森羅何障礙。
譬如手向長空。任儞開合。 ^216b14

師一日云。喜鵲鳴寒檜。
心印是渠傳。
時有僧云。何別。師云。
眾中有人在。云同安門下。
道絕人荒。師云。胡人飲乳。
返怪良醫。僧云。休休。
師云。老鶴入枯池。
不見魚蹤跡。 ^216b36

師翫月次。乃云。奇哉。
星明月朗。足可觀瞻。
不異道乎。 ^216b44

僧問。如何是道。師云。
汝試道看。云彼自無瘡。
勿傷之也。師云。負笈公文。
莫閑弓矢。 ^216b46

有僧來。繞繩床一匝。
振錫一下云。凡聖不到處。
請師道。師鳴指一下。
僧云。奇哉同安。嚇得。
忘前失後。師云。闍梨發足甚處。
僧便珍重。師云。五湖衲子。
一錫禪人。未到同安。
不妨疑著。僧云。近見不如遠聞。
師云。貪他一杯酒。
失却滿舡魚。 ^216c2

師問僧。善惡不思。
心體自現。古人還有理也無。
云莫便是古人深意麼。
師云。胡人飲乳。返怪良醫。
僧作禮而出。師云。
若到諸方。莫道參見同安來。 ^216c12

師問僧。甚處來。云五臺。
師云。還見文殊麼。
僧展兩手。師云。展手頗多。
文殊誰覩。云氣急殺人。
師云。不覩雲中鴈。
焉知沙塞寒。云遠趍方丈。
乞師一言。師云。孫賓門下。
徒話鑽龜。云名不浪施。
師云。喫茶去。僧珍重。
師云。雖得一場榮。
刖却一雙足。 ^216c18

師問僧。甚處來。云江西。
師云。江西法道。與此間如何。
云和尚賴遇問著某甲。
問著別人。即禍生。
師云。老僧適來造次。
云某甲不是嬰兒。
徒用止啼黃葉。師云。
恕鼈傷龜。殺活由我。 ^216c28

僧又問。久造玄微。
如何洞曉。師云。老僧耳背。
分明問將來。云快#CB15143;不打籬邊之雀。
師云。暗中臨鏡。誰辨妍始。
云向上機關。如何洞曉。
師云。何必。云休休。
師云。始解乘舟。便欲劒水。 ^216c34

師問僧。近籬甚處。
云太原。師云。太原近日。
法道如何。云只見雲隨日出。
水逐波生。不知太原法道如何。
師云。儞豈不是離太原。
云苦苦。師云。不覩海雲色。
微覺旱雷聲。云以金易鍮。
憎真愛假。師便歸方丈。
僧拂袖便出。師云。
橫抱嬰兒。擬彰皇簡。 ^216c42

僧問。萬法歸真。真歸何所。
師云。龍門無宿客。
龜鶴自成仙。云作麼生是龍門無宿客底道理。
師云。爛斧只因碁少局。
亡羊那得失長途。
云久響和尚。師云。
負笈公文。不勝交戰。 ^217a4

僧問。學人未曉時機。
乞師指示。師云。參差松竹煙凝薄。
重疊峰巒月上遲。
僧擬進語。師云。劒甲未施。
賊身已露。云何也。
師云。精陽不剪霜前竹。
水墨徒誇海上龍。
僧繞繩床一匝。大笑而出。
師云。閉目食蝸牛。
一場酸澁苦。 ^217a12

有座主問。三乘十二分教。
某甲粗知。未審和尚。
說何法示人。師云。
我說一乘法。云如何是一乘法。
師云。幾般雲色出峯頂。
一樣泉聲落檻前。
云某甲不問此事。
如何是一乘法。師云。
闍梨英賢。老僧蒙昧。
對眾試道看。云某甲何咎。
師云。只見錐頭利。
不見鑿頭方。
other:: 
##### 吉州禾山澄源無殷禪師
吉州禾山澄源無殷禪師〔凡二〕 ^217a22

垂語云。習學謂之聞。
絕學謂之隣。過此二者。
謂之真過。僧問。如何是真過。
師云。解打鼓。 ^217a32

云如何是真諦。師云。
解打鼓。
又問。即心即佛。即不問。
如何是非心非佛。
師云。解打鼓。 ^217a36

云如何是向上事。
師云。解打鼓。 ^217a38

云萬法齊興時如何。
師云。解打鼓。 ^217a40

僧問。如何是古佛心。
師云。世界崩壞。僧云。
為甚麼世界崩壞。
師云。寧無我身。
other:: 
##### 新羅清院和尚
新羅清院和尚〔凡一〕 ^217a44

僧問。奔馬爭毬。誰是得者。
師云。誰是不得者。
云恁麼則不爭去也。
師云。直得不爭。猶有過在。
云如何免得此過。
師云。要且不曾失。
云不失處。如何煅煉。
師云。兩手捧不起。
other:: 
#### 潭州雲盖志安禪師法嗣
潭州雲盖志安禪師法嗣
other:: 
##### 新羅臥龍和尚
新羅臥龍和尚〔凡一〕 ^217a48

僧問。如何是大人相。
師云。紫羅帳裏不垂手。
云為甚麼不垂手。
師云。不尊貴。 ^217b10

問。十二時中。如何用心。
師云。胡猻喫毛蟲。
other:: 
#### 潭州大光居誨禪師法嗣
潭州大光居誨禪師法嗣
other:: 
##### 潭州伏龍禪師
潭州伏龍禪師〔凡一〕 ^217b12

僧問。賓主未分時如何。
師云。雙陸盤中不喝彩。
云分後如何。師云。
骰子不曾拈。 ^217b18

云攪長河為酥酪。
變大地作黃金。時如何。
師云。臂長衫袖短。
云隨緣認得時如何。
師云。雪裏牡丹花。 ^217b20

問。如何是祖師西來意。
師云。竺國不傳無字印。
支那謾說過流沙。
other:: 
#### 台州湧泉景欣禪師法嗣
台州湧泉景欣禪師法嗣
other:: 
##### 台州六通紹禪師
台州六通紹禪師〔凡二〕 ^217b24

涌泉問。甚處來。師云。
燒畬來。泉云。火後事作麼生。
師云。鐵虵鑽不入。 ^217b32

僧問。南山有一條毒虵。
如何近得。師云。非但闍梨。
千聖亦近不得。 ^217b36

問父母未生時。未審那人何處立。
師云。卦兆未形。孫賓失筭。 ^217b38

問如何是大千頂。
師云。不與眾峯齊。
other:: 
#### 潭州雲盖志元禪師法嗣
潭州雲盖志元禪師法嗣
other:: 
##### 潭州雲盖志罕禪師
潭州雲盖志罕禪師〔凡一〕 ^217b40

僧問。如何是須彌頂上浪滔天。
師云。文殊正作閙在。
問如何是正位中事。
師云。不向機前展大悲。 ^217b46

問如何是那邊人。
師云。峯前不露影。
句後覔無蹤。
other:: 
#### 撫州曹山本寂禪師法嗣
撫州曹山本寂禪師法嗣
other:: 
##### 撫州金峯從志禪師
撫州金峯從志禪師〔凡十六〕 ^217c2

示眾云。事存函盖合。
理應箭鋒拄。莫有人道得麼。
若有人道得。金峰分半院。
與他住。 ^217c8

時有僧出作禮。師云。
相見易得好。共住難為人。
便下座。 ^217c12

示眾云。我若舉來。
又恐遭人唇吻。若不舉來。
又恐遭人怪笑。於其中間。
如何則是。 ^217c16

時有僧纔出。師便歸方丈。 ^217c18

至晚。有僧請益云。
和尚今日垂語。有僧出。
為甚麼不答他。師云。
大似失錢遭罪。 ^217c20

師拈枕子。謂僧云。
一切人。喚作枕子。
金峰道不是。云未審和尚。
喚作甚麼。師拈起枕子。
僧云。恁麼則依而行之。
師云。儞喚作甚麼。
云枕子。師云。落在金峯窠裏。 ^217c24

師因僧侍立。師云。
我有一則因緣。舉似儞。
第一不得亂會。云請和尚舉。
師竪起拂子。僧良久。
師云。知道闍梨亂會。
僧東西顧視。師云。
雪上更加霜。 ^217c30

有僧問訊。師把住云。
我有一則因緣。舉似儞。
僧作聽勢。師與一掌。
僧云。為甚麼打某甲。
師云。儞但喫掌。我要這話行。 ^217c36

開善謙云。可惜許。
金峯好一則因緣。
被這僧榻却。若要話行。
這一掌。須是金峯自喫。
始得。 ^217c42

師喫胡餅次。拈起一片。
從上座板頭。轉一匝。
大眾見。一一合掌。
師云。假饒十分擡起手。
也只得一半。 ^217c46

晚間。有僧請益云。
今日和尚。行胡餅。
見眾僧合掌。却云。
假饒十分擡起手。
也只得一半。請和尚全道。
師以手作拈餅勢云。
會麼。云不會。師云。
金峯也只道得一半。 ^217c48

師見僧來。師云。不用通時暄。
第一句。道將來。云孟春猶寒。
伏惟和尚。尊候萬福。
師云。猶有這箇在。
云不可要人檢點。
師云。誰。僧指自身。
師云。不妨遭人檢點。 ^218a8

師問僧。發足何處。
云趙州。師云。趙州法嗣何人。
云南泉。師云。儞何曾離趙州。
云未審和尚尊意如何。
師云。趙州實嗣南泉。 ^218a14

僧至晚請益云。今日蒙和尚慈悲。
某甲未會。乞和尚指示。
師云。若到諸方。莫道後語。
是金峯底。云為甚如此。
師云。恐辱他趙州。 ^218a18

師見僧來。便起身。
僧便出去。師云。恰共昨日師僧。
見解一般。僧回首云。
昨日師僧。道甚麼。
師云。恰與麼。僧云。
知道金峯有眼。師云。
金峯且致。儞今日何處喫飯。
云道著即不中。師云。
與麼則無來處也。
云老婆心。堪作甚麼。
師云。金峯問僧。不曾弱他。
就中闍梨。無話處。
云豈是分外。師云。
小慈妨大慈。 ^218a24

師見僧來。竪起拂子云。
此是大人分上事。
儞試通箇消息來看。
云某甲不欲謾和尚。
師云。孝養人。也還希有。
云莫是大人分上事麼。
師云。老僧不欲謾闍梨。
云到這裏。也不易辨白。
師云。酌然酌然。僧作禮。
師云。發足何處。云只這裏。
師云。不唯自謾。兼謾老僧。 ^218a36

師問僧。還知金峯一句子麼。
云知來久矣。師云。
儞作麼生。僧便喝云。
金峯一句子。今日百雜碎。
師云。稍曾問人。就中闍梨。
門風孤峻。云不可要人撿點。
師云。真鍮不博金。 ^218a46

師問僧。甚處來。云東國來。
師云。作麼生過得金峯關。
云某甲行止分明。
師云。試呈似老僧看。
僧展兩手。師云。金峰關。
從來無人過得。云和尚過得麼。
師云。波斯喫胡椒。 ^218b6

師見駢道者來。遂擎起經。
作攬衣勢。以目視之。
駢提起坐具。以目視師。
師云。一切人道。儞會禪。
駢云。和尚作麼生。
師云。草賊大敗。 ^218b14

僧問。不落凡聖機。
請師別道。師云。金峯眼不小。
云恁麼則一撥良琴。
頓清君主去也。師云。
別道又爭得。云為物之言。
作麼生。師云。頓清君主。
云不是金峰也大難。
師云。量籌漢席周下還輪。
云若不承言。恐遭惑亂。
師云。承甚麼言。云何勞再舉。
師云。啞子趂舡。頑嚚不少。
僧休去。 ^218b20

僧問。是身無知。如土木瓦石。
此意如何。師下繩床。
扭僧耳垛。僧負痛作聲。
師云。今日捉著箇無知漢。
僧作禮而去。師召云。
闍梨。僧回首。師云。
若到堂中。不得舉著。
云何故。師云。大有人笑金峯老婆心。 ^218b32

僧問。金杯滿酌時如何。
師云。金峯不勝酩酊。
other:: 
##### 處州廣利容禪師
處州廣利容禪師〔凡一〕 ^218b40

師見僧來。竪起拂子云。
貞溪老漢。還具眼麼。
云某甲不取見人過。
師云。老僧死在闍梨手裏。
僧以手指胷。便出去。
師云。闍梨參見先師來。 ^218b42

至晚。請喫茶了。僧拈起盞子云。
這箇是諸佛出世邊事。
作麼生是未出世邊事。
師以手撥却盞子云。
到闍梨死在老僧手裏。
云五里牌在郭門外。
師云。無故惑亂師僧。
僧遂起謝茶。師云。
特謝闍梨相訪。
other:: 
##### 襄州鹿門處真禪師
襄州鹿門處真禪師〔凡二〕 ^218b48

師問韶國師。近離甚處。
云谷隱。夜宿龐居士巖。
師云。五眼之中。那箇是正眼。
韶云。久響鹿門。師云。
這一片田地。干甚儞事。
韶云。話頭何在。 ^218c8

僧問。如何是和尚家風。
師云。有鹽無醋。
問如何是道人。師云。
口似鼻孔。云客來將何祇對。
師云。柴門草戶。謝汝經過。 ^218c16

云如何是禪。師云。
鸞鳳入雞籠。云如何是道。
師云。藕絲牽大象。 ^218c20

云劫壞時。此箇還壞也無。
師云。臨崖看滸眼。
特地一場愁。 ^218c22

云如何是和尚轉身處。
師云。昨夜三更。失却枕子。
other:: 
##### 衡州阿育王弘通禪師
衡州阿育王弘通禪師〔凡二〕 ^218c24

示眾云。釋迦老子。
四十九年。說不盡底句。
今日不避羞耻。為諸人說却。
良久云。珍重。 ^218c28

僧問。心法雙忘時如何。
師云。三脚蝦蟆背大象。
云如何是祖師西來意。
云壁邊有鼠耳。
other:: 
##### 撫州曹山惠霞禪師
撫州曹山惠霞禪師〔凡二〕 ^218c34

僧問。佛未出世時如何。
師云。曹山不如。云出世後如何。
師云。不如曹山。 ^218c38

云四山相逼時如何。
師云。曹山在裏許。
云還求出也無。師云。
若在裏許即求出。 ^218c40

師問僧。可殺熱。僧云。
未審向甚麼處回避。
師云。鑊湯爐炭裏回避。
云只如鑊湯爐炭裏。
作麼生回避。師云。
眾苦不能到。
other:: 
#### 洪州雲居道膺禪師法嗣
洪州雲居道膺禪師法嗣
other:: 
##### 杭州佛日和尚
杭州佛日和尚〔凡四〕 ^218c46

初游天台。甞謂人曰。
有人奪得我機者。
即我師也。 ^219a6

次謁雲居。便問。二龍爭珠。
誰是得者。居云。卸却業身來。
相見。師云。業身已卸。
膺云。珠在甚麼處。
師無對。即投誠入室。 ^219a8

師到夾山。見維那。
那云。此間不著後生。
師云。暫來禮拜和尚。
維那白山。山許相見。
師未陞階。山便問。
甚處來。師云。雲居。
云即今在甚麼處。
師云。在夾山頂#CB00576;上山云。
老僧行年在坎。五鬼臨身。
師欲上階。山云。三道寶階。
從何而上。師云。三道寶階。
曲為今時。便上作禮。
山問。闍梨與誰同行。
師云。木上座。山云。
何不來見老僧。師云。
和尚見他有分。山云。
在甚麼處。師云。堂中。
山同師。下到堂中。
山問。在甚麼處。師取拄杖。
擲于山前。山云。莫從天台得麼。
師云。非五岳之所生。
山云。莫從須彌得麼。
師云。月宮亦不逢。
山云。莫從人得麼。
師云。自己尚如冤家。
從人得。堪作甚麼。
山云。冷#CB01926;裏。
一粒豆爆。乃喚維那。
明窻下安排著。 ^219a14

次日夾山入堂。問昨日新到。
在甚麼處。師出應諾。
山云。子未到雲居時。
在甚麼處。師云。天台國清。
山云。我聞天台有潺潺之水。
淥淥之波。謝子遠來。
子意如何。師云。久居巖谷。
不挂松蘿。山云。此猶是春意。
秋意作麼生。師良久。
山云。看君只是撐舡客。
終歸不是弄潮人。 ^219a38

一日大眾普請次。
維那令師送茶。師云。
某甲為佛法來。不為送茶來。
那云。和尚教上座送。
師云。和尚尊命即得。
乃携茶。去作務處。
撼盞作聲。夾山回顧。
師云。釅茶三五盌。
意在钁頭邊。山云。
瓶有傾茶勢。籃中幾箇甌。
師云。瓶有傾茶勢。
籃中無一甌。便傾茶行。
時大眾一時舉目。
師云。大眾鶴望。請師一言。
山云。路逢死虵莫打殺。
無底籃子盛將歸。
師云。手執夜明符。
幾箇知天曉。山云。
大眾。有人也。歸去來。
歸去來。
other:: 
##### 蘇州永光真禪師
蘇州永光真禪師〔凡二〕 ^219b2

示眾云。言鋒若差。
鄉關萬里。直須懸崖撒手。
自肯承當。絕後再甦。
欺君不得。非常之旨。
人焉廋哉。 ^219b18

僧問。道無橫徑。立處皆危。
如何得不被橫徑所侵。
師拈拄杖。劈口拄。
other:: 
##### 洪州同安丕禪師
洪州同安丕禪師〔凡四〕 ^219b24

師看經次。有僧來參。
師以衫袖盖却頭。
僧作弔慰勢。師放下衫袖。
提起經云。會麼。僧却將衫袖盖却頭。
師云。蒼天蒼天。 ^219b28

師問僧甚處來。云湖南來。
師云。還知同安這裏。
風雲體道。花檻璇璣麼。
云知。師云。非公境界。
僧便喝。師云。短販樵人。
徒誇書劒。僧擬進語。
師云。劒甲未施。賊身已敗。 ^219b34

僧問。如何是和尚家風。
師云。金雞抱子歸霄漢。
玉兔懷胎入紫微。
僧云。忽遇客來。將何祗待。
師云。金果早朝猿摘去。
玉花晚後鳳銜來。 ^219b42

僧問。如何是同安一箭。
師云。腦後看取。
云將來不相似。不將來時如何。
師云。向甚麼處著。
other:: 
##### 洪州雲居懷岳禪師
洪州雲居懷岳禪師〔凡一〕 ^219b48

僧問。明鏡當臺時如何。
師云。不鑑照。云為甚麼不鑑照。
師云。胡來胡現。漢來漢現。
云大好不鑑照。師便打。
other:: 
##### 歙州朱溪謙禪師
歙州朱溪謙禪師〔凡一〕 ^219c4

韶國師到。聞犬咬靈鼠聲。
遂問。是甚麼聲。師云。
犬咬靈鼠聲。韶云。
既是靈鼠。為甚麼被犬咬。
師云。咬殺也。韶云。
好箇犬。師便打。韶云。
莫打。某甲話在。師休去。
other:: 
##### 池州嵆山章禪師
池州嵆山章禪師〔凡一〕 ^219c10

師在投子。作柴頭。
投子一日。送茶與師。
乃云。森羅萬象。總在裏許。
師潑却茶云。森羅萬象。
在甚麼處。子云。可惜一盌茶。
other:: 
##### 洪州雲居簡禪師
洪州雲居簡禪師〔凡三〕 ^219c18

范陽人也。久依雲居膺禪師。
居第一座。膺將順寂。
主事問。誰堪繼嗣。
膺云。堂中簡。主事未喻旨。
謂之揀選。與眾僉議。
舉第二座。為化主。
備禮先請第一座。
必若謙讓。即堅請第二座。 ^219c24

師既密承膺記。略不辭遜。
自持道具。入方丈。
主事不愜素志。罔循規式。
師察其情。棄院下山。
其夜山神號泣。詰旦主事大眾。
奔至麥莊。悔過哀請。
歸院。眾聞山神連聲云。
和尚來也。和尚來也。 ^219c30

問維摩豈不是金粟如來。
師云。是。云為甚麼。
却預釋迦會下聽法。
師云。他無人我。 ^219c40

問如何是和尚家風。
師云。隨處得自在。 ^219c42

問如何是朱頂王菩薩。
師云。儞問這赤頭漢。
作甚麼。 ^219c46

問路逢猛虎時如何。
師云。千人萬人不逢。
偏儞便逢。 ^219c48

問孤峯獨宿時如何。
師云。閑却七間僧堂。
誰教儞孤峯獨宿。
other:: 
##### 廬山歸宗懷惲禪師
廬山歸宗懷惲禪師〔凡二〕 ^220a2

僧問。截水停輪時如何。
師云。磨不轉。 ^220a6

妙喜云。恩大難酬。 ^220a10

僧問。無佛無眾生時如何。
師云。甚麼人如此問。
水清魚現時如何。
師云。把將一箇來問。
學人未到處。請師說。
師云。汝未到甚麼處。
other:: 
#### 筠州九峯普滿禪師法嗣
筠州九峯普滿禪師法嗣
other:: 
##### 洪州同安威禪師
洪州同安威禪師〔凡四〕 ^220a12

師問僧。眼界無光。
如何得見。僧云。北斗東轉。
南斗西移。師云。夫子入太廟。
云恁麼則同安門下。
道絕人荒去也。師云。
橫抱嬰兒。擬彰皇簡。 ^220a20

僧問。牛頭未見四祖時如何。
師云。路邊神樹子。
見者盡擎拳。僧云。
見後如何。師云。室內無靈床。
渾家不著孝。 ^220a28

師游山次。大眾相隨。
師云。階前翠竹。砌下黃花。
古人謂真如般若。
同安即不然。僧云。
古人也好。和尚。師云。
不貪香餌味。可謂碧潭龍。
云諸方眼目。不怪陶潛。
師云。闍梨。閉目中秋坐。
劫笑月無光。云階前翠竹。
砌下黃花。又作麼生。
師云。安南未伏。塞北難降。
僧作禮。師云。名稱普聞。 ^220a34

僧問。祖意教意。是同是別。
師云。玉兔不曾知曉意。
金烏那肯夜頭明。
other:: 
#### 潭州龍牙居遁禪師法嗣
潭州龍牙居遁禪師法嗣
other:: 
##### 潭州報慈嶼禪師
潭州報慈嶼禪師〔凡三〕 ^220a46

僧問。承古有言。情生智隔。
想變體殊。只如情未生時如何。
師云。隔。云情既未生。
隔箇甚麼。師云。這梢郎子。
未遇人在。 ^220b4

瑯瑘覺云。報慈不妨入泥入水。
據衲僧門下。遠之遠矣。 ^220b10

天衣懷頌云。報慈一隔。
衲僧命脉。欲識一貫。
兩箇五百。 ^220b14

師贊龍牙真云。日出連山。
月圓當戶。不是無身。
不欲全露。 ^220b18

龍牙一日。在紙帳內坐。
僧問。不是無身。不欲全露。
請師全露。龍牙撥開帳子云。
還見麼。云不見。龍牙云。
不將眼來。 ^220b20

師聞乃云。龍牙只道得一半。 ^220b24

雲門謂僧曰。舉來我與儞道。
僧舉了。門云。我不妨與儞道。 ^220b26

僧問。心眼相見時如何。
師云。向儞道甚麼。
云如何是實見處。
師云。絲髮不隔。云與麼則見也。
師云。南泉甚好去處。 ^220b30

問如何是西來意。
師云。昨夜三更送過江。
問臨機便用時如何。
師云。海東有果樹頭心。 ^220b34

問和尚年多少。師云。
秋來黃葉落。春至便開花。
other:: 
##### 襄州含珠山審哲禪師
襄州含珠山審哲禪師〔凡四〕 ^220b36

問僧。有亦不是。無亦不是。
不有不無。亦不是。
汝本來名甚麼。云已具名了。
師云。具名即不無。
畢竟名甚麼。僧云。
只這是。師云。且喜沒交涉。 ^220b40

僧問。學人道不得處。
請師道。師云。別日來。
與汝道。僧云。即今為與麼不道。
師云。覔箇領話人。
不可得。 ^220b48

師問僧。張黃李趙。
不是汝本來姓。汝本來姓。
箇甚麼。云與和尚同姓。
師云。同姓即且從。
汝本來姓。箇甚麼。
云待漢水逆流時。
即向和尚道。師云。
只今為甚麼不道。
云漢水逆流也未。
師休去。 ^220c4

師因檀越。請堂中首座。
開堂。主事報師。師云。
是即是。欠悟在。 ^220c12

首座聞得。束裝而去。
師拈拄杖。隨後打出。
other:: 
#### 襄州洞山師虔禪師法嗣
襄州洞山師虔禪師法嗣〔亦云青林〕
other:: 
##### 襄州鳳凰山石門獻蘊禪師
襄州鳳凰山石門獻蘊禪師〔凡六〕 ^220c14

師問青林。從上諸聖。
學人還有分也無。
林據坐。師良久。林云。
會麼。師云。不會。林云。
無子用心處。師於言下大悟。 ^220c18

住後。凡有扣問。多云好大哥。
然後答話。時人呼為大哥和尚。 ^220c22

師在青林作園頭。
林問。今日作甚麼。
師云。種菜。林云。徧界是佛身。
子向甚麼處種。師云。
金鋤纔動土。靈苗在處生。 ^220c26

林次日入園。召蘊闍梨。
師應諾。林云。剩#CB13747;無影樹。
留與後人看。師云。
若是無影樹。又豈受#CB13747;。
林云。不受#CB13747;。
子還見他枝葉麼。
師云。不曾見。林云。
既不曾見。爭知不受#CB13747;。
師云。只為不見。所以道不受#CB13747;。
林云。如是如是。 ^220c32

示眾云。瑠璃殿上。
光輝之日日無私。
七寶山中。晃耀之頭頭有據。
泥牛運步。木馬嘶鳴。
野老謳謌。樵人舞袖。
太陽路上。古曲玄音。
林下相逢。復有何事。 ^220c42

馬王。自青林請師。
過夾山。王出遠迎。
遂問。如何是祖師西來意。
師云。好大哥。御駕六龍千古秀。
玉階排仗出金門。 ^220c48

僧問。月生雲際時如何。
師云。三箇孩兒抱花皷。
好大哥。莫來攔我毬門路。 ^221a6

問如何是祖師西來意。
師云。好大哥。玉印不離天子手。
金箱豈許外人知。 ^221a8

問如何是和尚家風。
師云。騎駿馬驟高樓。
鐵鞭指出胡人路。 ^221a10

問不落機關。請師別道。
師云。湛月迅機無可比。
君今曾問幾人來。
云只今問和尚。師云。
好大哥。雲綻不須藏九尾。
恕君殘壽速歸丘。
other:: 
##### 襄州萬銅山廣德禪師
襄州萬銅山廣德禪師〔凡一〕 ^221a14

僧問。盡大地是箇死屍。
向甚麼處葬。師云。
北邙山下。千丘萬丘。
other:: 
#### 撫州疎山羗仁禪師法嗣
撫州疎山羗仁禪師法嗣
other:: 
##### 筠州黃蘗慧禪師
筠州黃蘗慧禪師〔凡一〕 ^221a20

師謁疎山。正值坐法堂。
參次。師先顧視大眾。
然後設問云。剎那便去時如何。
山云。逼塞虗空。儞作麼生去。
師云。逼塞虗空。不如不去。
山休去。 ^221a26

師下至僧堂前。首座謂師云。
適觀上座。祗對和尚。
語甚奇特。師云。此乃率爾。
實自偶然。敢望慈悲。
開示愚迷。座云。一剎那間。
還有擬議也無。師言下有省。
other:: 
##### 隋州護國淨果守澄禪師
隋州護國淨果守澄禪師〔凡二〕 ^221a32

同演化大師。在湖南報慈。
值慈陞堂次。演化出問。
如何是真如佛性。
慈云誰無。化不契。 ^221a38

請益師。師云。汝但問來。
化理前問。師云。誰有。
化於言下契悟。乃云。
首座或在眾。或住持。
某甲誓終身相助。
後化亦繼師。住護國。 ^221a42

僧問。諸佛不到處。
是甚麼人行履。師云。
耽耳髼頭。驢面獸顋。 ^221a48

問如何是祖師西來意。
師云。一人傳虗。萬人傳實。 ^221b2

問百了千當時如何。
師云。階下漢。
問鶴立枯松時如何。
師云。地下底。一場#CB05269;#CB01334;。 ^221b4

問會昌沙汰時。護法善神。
向甚麼處去。師云。
三門外兩箇。一場#CB05269;#CB01334;。 ^221b6

問滴水滴凍時如何。
師云。日出後。一場#CB05269;#CB01334;。
other:: 
##### 洛京長水歸仁禪師
洛京長水歸仁禪師〔凡一〕 ^221b8

僧問。如何是祖師西來意。
師云。仰面獨揚眉。
回頭自拍手。 ^221b12

云如何是和尚家風。
師云。騎牛戴席帽。
渡水著靴衫。 ^221b14

問如何是靈泉活計。
師云。東壁打西壁。
other:: 
##### 撫州大安山省禪師
撫州大安山省禪師〔凡三〕 ^221b16

僧問。失路迷人。請師直指。
師云。三門前去。 ^221b20

問離四句。絕百非。
請師道。師云。我王庫內。
無如是刀。 ^221b22

問重重關鎖。信息不通。
時如何。師云。爭得到這裏。
云到後如何。師云。
彼中事作麼生。 ^221b26

問如何是真中真。
師云。十字街頭泥佛子。
other:: 
#### 筠州高安白水本仁禪師法嗣
筠州高安白水本仁禪師法嗣
other:: 
##### 杭州瑞龍幻璋禪師
杭州瑞龍幻璋禪師〔凡一〕 ^221b30

示眾云。老僧頃年。
游歷江外。嶺南荊湖。
但有知識叢林。無不參問。
盖為今日。與諸人聚會。
要知箇去處。然諸方終無異說。
只教當人。歇却狂心。
休從他覔。但隨方任真。
亦無真可任。隨時受用。
亦無時可用。設使垂慈苦口。
且不可呼晝作夜。
更饒善巧多方。終不能指東為西。
脫或能爾。自是神通作怪。
非干我事。若是學語之流。
不自省已知非。真欲向空裏採花。
波中捉月。還著得心力麼。
汝今各宜退思。忽然省去。
始知瑞龍老漢。事不獲已。
迂迴太甚。還肯麼。
other:: 
#### 澧州洛浦元安禪師法嗣
澧州洛浦元安禪師法嗣
other:: 
##### 鳳翔府青峰傳楚禪師
鳳翔府青峰傳楚禪師〔凡二〕 ^221b34

師齋次。問北院云。
先師道。信手拈來草。
師兄作麼生。院拈起一隻筯。
師云。汝恁麼。又何曾夢見先師。
院云。汝恁麼會。又何曾夢見先師。 ^221c8

白水問師。我聞洛浦有生機一路。
是否。師云是。水云。
止却生機。熟路上。
道將一句來。師云。
生機上。死人無數。
熟路上。不著活漢。
水云。此是洛浦底。
上座分上。又作麼生。
師云。非但洛浦。夾山亦不柰何。
水云。夾山為甚麼不柰何。
師云。不見道。生機一路。
other:: 
##### 蘄州烏牙彥賓禪師
蘄州烏牙彥賓禪師〔凡一〕 ^221c16

僧問。未作人身已前。
作箇甚麼來。師云。
三脚石牛波上走。
一枝瑞氣月前分。 ^221c26

問匹馬單鎗。直入時如何。
師云。饒汝雄信解拈鎗。
猶較秦王一百步。 ^221c28

問久戰沙場。為甚麼。
功名不就。師云。雙鵰隨手落。
李廣不當名。 ^221c32

問百步穿楊。中的者誰。
師云。將軍不上便橋。
金牙徒勞拈筈。
other:: 
#### 袁州蟠龍可文禪師法嗣
袁州蟠龍可文禪師法嗣
other:: 
##### 袁州木平善導禪師
袁州木平善導禪師〔凡五〕 ^221c34

問洛浦。如何是一漚未發已前事。
浦云。移舟諳水勢。
舉棹別波瀾。師不肯。 ^221c40

復問蟠龍。龍云。移舟不別水。
舉棹即迷源。師從此悟入。 ^221c42

雲峰悅云。木平若於洛浦言下。
悟去。猶較些子。可惜許。
向蟠龍死水裏淹殺。 ^221c46

後有問。如何是木平。
對云。不勞斤斧。師云。
果然。只在這裏。諸禪德。
大凡發足超方。也須甄別邪正。
識辨真偽。帶些眼筋。
始得。然雖如此。也是賊過後張弓。 ^221c48

僧問。如何是木平一句。
師云。逼塞虗空。僧云。
逼塞虗空。意旨如何。
師便打。 ^222a8

李王問。如何是木平。
師云。不勞斤斧。王云。
為甚麼不勞斤斧。
師云。向道木平。 ^222a12

僧問。亡僧遷化。向甚麼處去。
師云。石牛#CB00403;古路。
日裏夜明燈。 ^222a16

師凡有僧來參。先令擔泥三檐。
有偈云。南山路側東山低。
新到莫辭三檐泥。
嗟汝在途經日久。
明明不曉却成迷。
other:: 
#### 撫州黃山月輪禪師法嗣
撫州黃山月輪禪師法嗣
other:: 
##### 郢州桐泉和尚
郢州桐泉和尚〔凡一〕 ^222a20

黃山問師。天門一合。
十方無路。若有道得。
擺手出漳江。師云。
蟄戶未開。龍無龍句。
山云。是汝恁麼道那。
師云。是即直言是。
不是即直言不是。
山云。擺手出漳江。
other:: 
### 青原下第八世
青原下第八世
other:: 
#### 福州羅山道閑禪師法嗣
福州羅山道閑禪師法嗣
other:: 
##### 婺州明招德謙禪師
婺州明招德謙禪師〔凡二十三〕 ^222a28

師自受羅山印記之後。
出於流輩。機鋒頴捷。
無敢當者。 ^222a40

示眾云。全鋒敵勝。
罕遇知音。同死同生。
萬中無一。尋言逐句。
其數河沙。舉古舉今。
滅胡種族。向上一路。
啐 #CB10437;猶乖。
儒士相逢。握鞭回首。
沙門所見。誠實苦哉。
拋却真金。隨群撮土。
報諸稚子。莫謾波波。
解得他玄。猶兼瓦礫。
不如一擲。騰過太虗。
只這靈鋒。阿誰敢近。
任君來箭。方稱丈夫。
擬欲吞聲。不消一钁。 ^222a44

示眾云。太處挂劒。
用顯吾宗。選佛場中。
還有虎狼禪客麼。
出生入死。一任施展看。
若也覰地覔針。切忌亂呈#CB13413;袋。
槌折儞腰。莫言不道。 ^222b8

示眾云。干劒輪頂。
飛大寶光。虎眼鋒前。
豁開宗要。有何俊#CB15143;。
不避死生。眨上眉毛。
與吾相見。 ^222b14

有僧纔出。師便云。
可惜許。 ^222b16

示眾云。半夜明星當午現。
愚夫猶待曉雞鳴。
便下座。 ^222b20

上堂。良久云。這裏風頭稍硬。
不是儞諸人。安身立命處。
且歸暖處商量。便歸方丈。 ^222b22

大眾隨後。上方丈。
方立定。師云。纔到暖處。
便乃瞌睡。拈拄杖一時趂下。 ^222b24

師到福田。眾請上堂。
纔就座。有僧出云。
某甲咨和尚。師便喝出。 ^222b28

却云。莫有英靈底麼。
一任擎展。選佛選祖。
今正是時。所以道。
驚群須是英靈漢。
敵勝還他師子兒。
選佛若無如是眼。
假饒千載又何為。 ^222b30

師一日。謁勝光。纔跨門。
光方垂足。師云。伎倆已盡。
拂袖而出。 ^222b36

師到鼓山。廨院喫餓。
山見便問。這浙子。
總不來鼓山。師云。
某甲自從入嶺。便患風。
不得禮覲大師。山行數步。
回顧師云。還有風也無。
師略展兩足。山云。
元來是會禪。師云。
和尚幸是大人。不得造次。
山云。儞不肯皷山。
待上來。與儞三十棒。
師云。喫棒自有人。 ^222b40

清八路。拈仰山插鍬話。
問師。古人意在插鍬處。
在叉手處。師召清上座。
清應諾。師云。還夢見仰山麼。
清云。不要上座下語。
只要商量。師云。若要商量。
堂頭自有五百人老師在。 ^222c2

師在招慶。普請般泥。
慶將拄杖。當路坐。
問一僧云。上窟泥。
下窟泥。云上窟泥。
慶打一棒。 ^222c10

又問一僧。僧云。下窟泥。
慶亦打一棒。 ^222c12

却問師。師放下泥。
叉手云。請和尚鑑。
慶休去。 ^222c14

妙喜云。劈脊與一棒。
看他如何折合。 ^222c18

師在招慶。殿上指壁#CB15148;。
問僧。是甚麼神。云護法善神。
師云。會昌沙汰時。
甚麼處去。僧無語。 ^222c20

師令僧。問演侍者。
演云。儞甚麼劫中。
遭此難來。 ^222c22

僧舉似師。師云。直饒演上座。
他後有一千眾。有甚麼用處。 ^222c24

僧請師別語。師云。
甚麼處去也。 ^222c26

師在法雲。插火。從食堂前過。
遇數兄弟。一人云。
此是眾僧火。盜向甚麼處去。
師轉火插云。上座分上。
有多少在裏許。僧無語。
師云。這一隊漢。今夜總須凍殺。 ^222c30

師在智者。為首座。
尋常不受淨水。院主瞋云。
上座不識觸淨。為甚麼不受淨水。
師跳下床。拈起淨瓶云。
這箇是觸是淨。主無語。
師撲破淨瓶。 ^222c36

師在王太傅宅。迎木佛。
傅問。忽遇丹霞時作麼生。
師驀頭撮起云。也要分付著人。 ^222c42

雙巖欲卸院。與師。
請師喫茶云。有一問。
問上座。若道得。即卸院與上座。
遂舉金剛經云。一切諸佛。
及諸佛阿耨多羅三藐三菩提。
皆從此經出。且道此經。
是何人說。師云。說與不說。
拈放一邊。和尚決定。
喚甚麼。作此經。巖無語。 ^222c46

師却舉經云。一切賢聖。
皆以無為法。而有差別。
一切賢聖。皆以無為。
為極則。憑何有差別。
只如差別。是過底語。
不是過底語。若是過。
一切賢聖皆是過。
若不是過。決定喚甚麼。
作差別。巖又無語。
師云。噫。雪峰道底。 ^223a6

師到坦長老處。坦云。
夫參學人。一人所在。
也須到。半人所在。
也須到。 ^223a16

師問一人所在。即不問。
如何是半人所在。
坦無對。 ^223a18

後却令小師問師。
汝欲識半人麼。只是箇弄泥團漢。 ^223a20

師會下。有一僧。去住庵。
一年後。却來禮拜。
師云。古人道。三日不相見。
莫作舊時看。乃撥開#CB05577;云。
儞道。我這裏。有幾莖蓋膽毛。
僧無語。師云。儞甚時離庵。
云今早。師云。來時折脚鐺子。
分付阿誰。又無語。
師遂喝出。 ^223a24

師訪保寧。中路相逢。
師云。兄是道伴中人。
遂以手點鼻云。這箇礙塞。
我不可徹。與我拈却少時。
得麼。寧云。和尚有來。
多少時也。師云。噫。
洎賺我。踏破一雙草鞋。
便回。 ^223a32

國泰代云。非但某甲。
諸佛亦不奈何。師云。
因甚麼以己妨人。 ^223a38

師問國泰。古人道。
俱胝只念三行呪。
便得名超一切人。
作麼生。與他拈却三行呪。
便得名超一切人。
泰竪起一指。師云。
不因今日。爭識得瓜州客。 ^223a42

草堂清云。明招只識得瓜州客。
且不識國泰。直饒識得國泰。
也未夢見俱胝老在。 ^223a48

師臥疾國泰深和尚來相訪。
纔入方丈。師便云。
阿耶耶。阿耶耶。深師叔。
救取老僧。深云。和尚有甚救處。
師舉頭一覰云。咦。
眼子烏#CB03116;#CB03116;地。
依前只是舊時深上座。
乃轉身面壁。更不相見。 ^223b4

師疾愈。訪國泰。泰領眾。
門接。師指金剛云。
這兩箇漢。在這裏。
作甚麼。泰作金剛勢。
師云。殿裏黃面老子。
笑儞在。 ^223b12

僧問。師子未出窟時如何。
師云。俊#CB15143;趂不及。
云出窟後如何。師云。
萬里正紛紛。云欲出未出時如何。
師云嶮。云向去時如何。
師云貶。
other:: 
##### 吉州清平惟曠禪師
吉州清平惟曠禪師〔凡一〕 ^223b18

示眾云。不動神情。
便有輸贏之意。還有麼。
出來看。 ^223b24

時有僧纔出。師云。
不是作家。出去。 ^223b26

僧問。如何是第一句。
師云。要頭便斫將去。
other:: 
##### 婺州金柱義昭禪師
婺州金柱義昭禪師〔凡二〕 ^223b28

新到來。師以手揭簾。
作除帽勢。僧擬進前。
師云。賺殺人。 ^223b30

師示眾。有頌云。虎頭帶角人難措。
石火電光須密布。
假饒烈士薦應難。
懵底那能解回互。
other:: 
##### 吉州匡山和尚
吉州匡山和尚〔凡一〕 ^223b34

示眾云。匡山路匡山路。
岩崖嶮峻人難措。
游人擬議隔千山。
一句分明超佛祖。
other:: 
##### 西川慧禪師
西川慧禪師〔凡三〕 ^223b38

羅山問。甚處來。師云。
遠離西蜀。近發開元。
却近前云。即今事作麼生。
山揖云。且坐喫茶。
師擬議。山云。秋氣稍暖。
出去。 ^223b42

師下法堂。自嘆云。
我在峨嵋山下。拾得一隻蓬蒿箭。
擬撥亂天下。今日到福建道。
陳老師寨裏。弓折箭盡去也。
休休。 ^223b46

羅山次日陞座。師出問。
豁開戶牖。當軒者誰。
山便喝。師無語。山云。
羽毛未俻。翼梢未全。
且去。 ^223c4

師謁勝光。光坐次。
師直造身邊。叉手而立。
光云。甚麼處來。師云。
猶待答話在。便下去。 ^223c8

光遂拈拄杖拂子。
下僧堂前。見師。提起拂子。
問師。儞喚這箇。作甚麼。
師云。敢死喘氣。光便低頭。
歸方丈。
other:: 
#### 懷州玄泉彥禪師法嗣
懷州玄泉彥禪師法嗣
other:: 
##### 岳州黃龍誨璣禪師
岳州黃龍誨璣禪師〔凡二〕 ^223c10

清河張氏子。僧問。
如何是君王劒。師云。
不傷萬類。云佩者如何。
師云。血濺梵天。云大好不傷萬類。
師便打。 ^223c18

僧問。毛吞巨海。芥納須彌。
不是學人本分事。
如何是學人本分事。
師云。封了合盤市裏揭。 ^223c24

問如何是大疑底人。
師云。對座盤中弓落盞。
云如何是不疑底人。
師云。再座盤中弓落盞。 ^223c26

問風恬浪靜時如何。
師云。百尺竿頭五兩垂。
聯燈會要卷第二十五
 ^223c30
