楞伽阿#CB02494;多羅寶法經精解評林
other:: 
# 經題

orig:: 
楞伽阿#CB02494;多羅寶法經。
commentary::  ^68a10

。 ^68a12

。 ^68a16

。 ^68a18

註曰：楞伽是城名，華言不可往。
其城在南海摩羅山頂，無神通者不可往。
佛於此處說法，即佛境界，以處表法。
阿#CB02494;多羅者，華言無上，
亦云入寶者，至貴之物，以喻此經尊貴，故云法喻為名也。
經者，貫也，謂貫通諸義也。
第一義心為體者，即如來藏自性清淨第一義心也。
了妄顯性為宗者，謂達妄顯真，離性執也。
斥小辨邪為用者，謂破小乘之偏執，摧外道之邪見也。
方等大乘為教相者，謂經通三乘，義從圓頓也。
楞伽，山名也。達磨以付慧可曰：吾觀震旦所有經教，惟楞伽四卷可以印心。 ^68a28

蘇東坡#CB02494;楞伽經云：
此經謂之佛語心品，相傳以為心法，如醫之有難經。
近歲學者務從蕳便，得一句一偈，自謂了證，
至使婦人女子抵掌戲笑，爭談禪說，高者為名，下者為利。
譬知俗醫不由經論，直受藥方以療疾，
非不式中，至於遇病輙底，懸斷生死，則與知經學古者不可同日語矣。
難經不學，豈不誤哉！ ^68b2

晁文元題楞伽經云：釋延壽謂此經以佛語心為宗，
而李通玄則以五法、三自性、八識、二無我為宗。
延壽所云者指其理，通玄所云者指其事。
pin:: 
# 一切佛語心品第一
○一切佛語心品
orig::  ^68b16

如是我聞：一時佛住南海濵楞伽山頂，
種種寶華以為莊嚴，與大比丘僧及大菩薩眾俱，從彼種種異佛剎來。
是諸菩薩摩訶薩，無量三昧自在之力神通游戲，
大慧菩薩摩訶薩而為上首，一切諸佛手灌其頂，
自心現境界善解其義，種種眾生、種種心色、
無量度門隨類普現，於五法、自性、識、二種無我究竟通達。
commentary::  ^68b24

。 ^68b36

 ^68b44

註曰：如是者，指所聞之法。
我聞者，阿難從佛聞持是法也。
一時者，教主徒眾嘉會之時也。
佛者，覺也。謂覺道既成，乘機說法，導利群生也。
自大慧下，別讚大慧之德。
諸佛手灌其頂者，明其位居等覺，當受佛位，故為灌頂。
自心現境界者，一切善惡境界，皆由自心發現，
大慧善解，其智超勝也。
種種心色者，謂一切有情五蘊種種不同，
大慧以無量度門而普應之，則法門深廣也。
已上諸法，大慧皆能究竟五法、自性、識、
二無我，為眾作發起之人，此佛所以深讚之也。
orig::  ^68b52

爾時，大慧菩薩與摩帝菩薩，俱遊一切諸佛剎土，
承佛神力，從坐而起，以偈讚佛曰：世間離生滅，
猶如虗空華，智不得有無，而興大悲心。
一切法如幻，遠離於心識，智不得有無，而興大悲心。
遠離於斷常，世間恒如夢，智不得有無，而興大悲心。
commentary::  ^68c20

。 ^68c30

註曰：如來以妙智觀察，了達生滅等一切諸法如空華，
如幻如夢，不有不無，故興大悲心而度脫之，使皆得遠離也。
orig::  ^68c34

知人法無我，煩惱及爾#CB08504;，
常清淨無相，而興大悲心。
commentary::  ^68c40

〔此離惑、智二障。煩惱，惑障也。
爾燄，乃梵語智障也。〕。 ^68c42

註曰：智本破惑，惑即人法二執。
無我者，無此二執也。
若於智生著，智亦成障。
如來了知人法惑智本空，故云常清淨無相。
眾生有迷受苦，故起悲心而拔濟之。
orig::  ^68c44

一切無涅槃，無有涅槃佛，無有佛涅槃，
遠離覺所覺，若有若無有，是二悉俱離。
commentary::  ^69a2

。 ^69a6

註曰：一切者，一切眾生也。
涅槃者，不生不滅之理也。
覺即佛，所覺即涅槃。
人法俱泯，故云遠離也。
人與法兩件，所謂二也。
二者俱泯，是有而未甞有，無而未甞無，所謂悉俱離也。
orig::  ^69a12

牟尼寂靜觀，是則遠離生，是名為不取，今世後世靜。
commentary::  ^69a20

〔牟尼是梵語，寂默佛之名也。〕。
〔讚佛偈語止此〕。 ^69a22

註曰：此言人能如是觀佛寂靜之體，從遠離而生，
是則於佛不生取著，故今世後世皆得清淨。
orig::  ^69a24

爾時，大慧菩薩摩訶薩，復白佛言：世尊，
諸識有幾種生、住、滅？
佛告大慧：諸識有二種生、住、滅，非思量所知。
諸識有二種生，謂流注生及相生。
有二種住，謂流注住及相住。
有二種滅，謂流注滅及相滅。
commentary::  ^69a28

〔此以五法、三自性、八識、二無我相問答〕。 ^69a36

註曰：生謂因緣所生，住謂住止，異謂變異，滅謂滅盡。
此不言異者，文略耳。
然此諸識生滅之相，惟佛智能明，故云非思量所知。
言流注生住滅者，謂識蘊於內，念念相續，
如水流注，未始暫停也。
言相生住滅者，謂相顯於外，根境相對，起生住滅也。
orig::  ^69a38

大慧！諸識有三種相，謂：轉相、業相、真相。
commentary::  ^69a48

 ^69a50

註曰：云業相、轉相、現相，乃從真起妄，妄動成業，
因動故轉，見有境界，次第發現也。
此不言現而言真者，盖言體性隨緣不變，故名真耳。
orig::  ^69b2

大慧！略說有三種識，廣說有八相。
何等為三？謂真識、現識及分別事識。
大慧！譬如明鏡持諸色像，現識處現亦復如是。
commentary::  ^69b8

 ^69b14

註曰：此諸識廣略開合不同者，良以如來藏是善不善因，
隨染淨緣，熏變不同。
眾生無始惡息所熏，惟逐染緣，故如來藏轉名識藏，
次第轉生諸識，此全真成妄，全理成事也。
若能隨於淨緣，了達諸識皆即真智，如來藏無復轉名，
則即事而理，反妄歸真矣。
鏡喻現識，是能生諸法之本，造因招果，
如鏡之照物，妍醜不差也。
orig::  ^69b24

大慧，現識及分別事識，此二壞不壞相展轉因。
commentary::  ^69b38

。 ^69b40

註曰：現識含藏善惡，種子無失，故名不壞。
事識以根對境，起憎愛心，念念生滅，故名為壞。
orig::  ^69b44

大慧！不思議熏及不思議變，是現識因。
commentary::  ^69b48

 ^69b50

註曰：熏謂熏炙，變謂轉變。
真妄不二，事理體一。
不熏而熏，不變而變，不可心思口議。
如是熏變，成現識因。
orig::  ^69b54

大慧，取種種塵及無始妄想熏，是分別事識因。
commentary::  ^69c6

〔種種塵者，六塵也。
取者，六根取六塵而起愛見也。〕。 ^69c8

註曰：無始妄想熏者，無始以來起此愛見，
妄想熏成事識，是為因也。
orig::  ^69c10

大慧，若覆彼真識，種種不實諸虗妄滅，
則一切根識滅，是名相滅。
commentary::  ^69c14

〔塵根滅則幻亦滅〕。 ^69c18

註曰：覆者，反覆也。
謂若能返照真識，則一切愛見妄想自然消滅。
能熏妄想既滅，則所熏根識亦泯，是為相滅。
orig::  ^69c20

大慧，相續滅者，相續所因滅則相續滅，所從滅及所緣滅則相續滅。
大慧，所以者何？是其所依故。
依者，謂無始妄想熏；緣者，謂自心見等識境妄想。
commentary::  ^69c26

。
orig::  ^69c32

大慧，譬如泥團、微塵非異非不異，金莊嚴具亦復如是。
大慧，若泥團、微塵異者，非彼所成而實彼成，
是故不異；若不異者，則泥團、微塵應無分別。
commentary::  ^69c38

。 ^69c44

註曰：泥團喻轉識，微塵喻藏識。
藏識是真，轉識是妄。
泥團因微塵而成，其體是一，故不可言異。
泥團、微塵若定是一，則無所分別，故不可言非異。
orig::  ^69c48

如是，大慧，轉識、藏識真相若異者，藏識非因；
若不異者，轉識滅，藏識亦應滅，而自真相實不滅。
是故，大慧，非自真相識滅，但業相滅；若自真相識滅者，藏識則滅。
大慧，藏識滅者，不異外道斷見論義。
commentary::  ^70a2

。 ^70a10

註曰：如是下，言轉識滅、藏識不滅，已顯其非異非不異。
猶恐大慧未達深意，故復告云：真相不滅，但業相滅。
盖真是不變之性，本離生滅。
業是無明虗妄之相，故有生滅。
既反妄歸真，則妄滅而真不滅也。
真若有滅，何異外道？
orig::  ^70a18

復次，大慧！有七種性自性，所謂：集性自性、
性自性、相性自性、大種性自性、因性自性、
緣性自性、成性自性。
commentary::  ^70a28

。 ^70a32

註曰：集性自性，即萬善聚因也。
由集因故，有性有相，性內而相外也。
大種自性者，謂四大種果也。
果故有因有緣，因親而緣疎也。
因果所成者，成性自性也。
orig::  ^70a36

復次，大慧！有七種第一義，所謂：心境界、
慧境界、智境界、見境界、超二見境界、超子地境界、如來自到境界。
commentary::  ^70a44

 ^70a48

註曰：心能發慧，慧力既勝則成智用，智用既成則正見現前，
正見現前則超斷常二見，乃至超越菩薩境界至如來自到境界也。
orig::  ^70a52

大慧，此是過去、未來、現在諸如來應供等正覺，
性自性第一義心；以性自性第一義心，
成就如來世間、出世間上上法。
commentary::  ^70b4

。 ^70b10

註曰：成就世間者，示同人法而化佗也。
出世間者，通三乘也。
出世間上上法者，唯佛與佛能究竟也。
orig::  ^70b14

大慧，彼若相續、若事、若生、若有、若涅槃、
若道、若業、若果、若諦，破壞斷滅論。
所以者何？以此現前不可得，及見始非分故。
commentary::  ^70b18

。 ^70b24

註曰：涅槃與道，是出世間之法。
若業緣，若苦果，是世間之法。
此云四諦，是佛所說真俗法門。
彼以為無，成斷滅論。
故復徵釋其義云：以此現前四諦之法，彼皆以為實無。
於我見最初起處，計有計無，皆是邪見，非解脫正因之分故也。
orig::  ^70b30

大慧，譬如破瓶不作瓶事，亦如焦種不作牙事。
commentary::  ^70b40

〔設此二喻，以明外道斷見。〕。 ^70b42

註曰：初喻無果，無果則無因也。
次喻無因，無因則無果也。
orig::  ^70b44

如是，大慧，若陰界入性，已滅、今滅、當滅，
自心妄想見無因故，彼無次第生。
commentary::  ^70b48

〔行簡子曰：陰謂五陰，界謂十八界，入謂十二入也。〕 ^70b52

註曰：若謂陰界入已滅，則是無因。
今滅即是無果，當滅則復無因。
以是推之，皆是自心妄想所見。
彼因既無，則無次第相續生矣。
orig::  ^70c2

大慧，若復諸餘沙門、婆羅門，見離自性浮雲、
火輪、犍闥#CB15408;城，無生幻#CB08504;、
水月及夢，內外心現妄想，無始虗偽不離自心，
妄想因緣滅盡離妄想，說所說、觀所觀，
受用建立身之藏識，於識境界攝受，及攝受者不相應無所有境界，
離生住滅，自心起隨入分別。
commentary::  ^70c8

。 ^70c18

 ^70c20

註曰：自性以離性執，故無生也。
譬之如空中雲，如旋火輪，如尋香城，如幻如#CB08504;，
如水中月，如夢所見，與幻境一也。
若達此幻境，本無內外，見有內外。
然從無始妄想虗偽所成，是不離自心。
自心性離，則妄想因緣滅盡，此即妄想三有苦果滅也。
是及能說所說，能觀所觀，至於受用建立身之藏識，一切皆離。
言不相應者，由了識境空寂，則無待對，豈復有生住滅？
然後藏識自心得起，隨入一切境界，以正智分別，無不可也。
orig::  ^70c24

解三界如幻分別觀察，當得如幻三昧，
度自心現無所有，得住般若波羅密，捨離彼生所作方便金剛喻三摩提，
隨入如來身，隨入如如化，神通自在慈悲方便具足莊嚴，
等入一切佛剎外道入處，離心意意識，是菩薩漸次轉身得如來身。
commentary::  ^70c42

。 ^71a2

註曰：此了三界如幻，得如幻三昧，度越自心所現境界，
不復有種種相，乃得安住智慧彼岸。
言捨離彼生所作之方便也。
如如者，本覺之理也。
恒住此理，起諸變化，故能神通自在，慈悲方便以為莊嚴。
言入一切佛剎者，是入佛界也。
言外道入處者，是入魔界也。
由能究竟離心意識，得無分別智，普現色身三昧故也。
言轉身自得如來者，此總結菩薩所證之果也。
orig::  ^71a6

爾時，大慧菩薩復白佛言：世尊！
所說心意意識、五法、自性相，一切諸佛菩薩所行，
自心見等所緣境界不和合，顯示一切說成真實相。
一切佛語心，為楞伽國摩羅耶山海中位處諸大菩薩，說如來所嘆海浪藏識境界法身。
爾時，世尊告大慧菩薩言：四因緣故眼識轉。
何等為四？謂自心現，攝受不覺無始虗偽，
過色習氣計著識性，自性欲見種種色相。
大慧！是名四種因緣水流處藏識轉識浪生。
commentary::  ^71a22

 ^71a38

註曰：四緣者，根緣、色緣、識緣、欲見緣也。
由是四緣，眼識轉生。
若推其本，起於藏識，故曰水流處。
由藏識而生轉識，如水起浪也。
orig::  ^71a48

大慧！如眼識，一切諸根、微塵、毛孔俱生，隨次境界生亦復如是。
譬如明鏡現眾色像，猶如猛風吹大海水。
commentary::  ^71b2

〔心體如海，八識如水流注，七識如暴流，六識如波浪。〕。 ^71b6

。 ^71b8

註曰：八識流動，得有眼等轉識浪生。
如眼識，餘五根至於一微塵、一毛孔，皆與識俱生，無不覺知。
隨次境界，生亦如是者，言外塵境界，亦與識漸次而生。
萬法唯識，見於是矣。
然識之所生，有頓有漸。
如明鏡現眾色相像者，喻頓生也。
如猛風吹大海水者，喻漸生也。
orig::  ^71b12

外境界風飄蕩心海，識浪不斷，因所作相、
異不異合業生相，深入計著，不能了知色等自性故，五識身轉。
大慧，即彼五識身俱因差別分段相知，當知是意識因。
commentary::  ^71b24

。 ^71b32

註曰：言身者，聚集之義，謂聚諸見塵為一。
眼識等既生五識，則有意識與之俱緣，故曰即彼五識身俱。
然彼五識因五塵差別分段之相而生知覺。
意識因者，言五識是六識之因也。
orig::  ^71b38

彼身轉，彼不作是念：我展轉相。
因自心現妄想計著轉，而彼各各壞相俱轉，
分別境界分段差別，謂彼轉。
commentary::  ^71b46

。 ^71b50

註曰：彼身轉而被不作是念：我展轉相因，
皆由自心所現，妄計前境。
境有生滅，轉亦隨之。
或以彼境有變壞之相，識亦俱轉。
又以彼識分別諸境而識轉，故曰謂彼轉也。
orig::  ^71b54

爾時，世尊欲重宣此義，而說偈言：日月與光明，
非異非不異，海水起波浪，七識亦如是，心俱和合生。
commentary::  ^71c8

〔行蕳子曰：此以下皆偈言也。〕。
。 ^71c12

註曰：此二喻，正謂八識心與六識和合俱生，非異非不異。
而云七識者，以意根意識兼五識身而言。
orig::  ^71c16

譬如海水變，種種波浪轉，七識亦如是，心俱和合生。
謂彼藏識處，種種諸識轉，謂以彼意識，思惟諸相義。
不壞相有八，無相亦無相，譬如海波浪，是則無差別。
諸識心如是，異亦不可得。
commentary::  ^71c20

〔承上海浪之喻而言，上段言異，下段言不異。〕
。 ^71c28

註曰：八識轉生諸識，如海水變起諸波浪。
言以彼意識思惟諸相者，以意識思惟六塵等相，故曰異。
不壞相有八者，謂八識無壞相也。
無相亦無相者，謂八識本無相可見，諸識同依藏識亦無相可見，
諸識同依藏識亦無相可見，如海浪雖異，同一濕性則無差別。
諸識唯心藏識可得，故曰異亦不可得也。
orig::  ^71c32

心名採集業，意名廣採集，諸識識所識，現等境說五。
commentary::  ^71c46

。 ^71c48

註曰：言心名採集業者，根塵相對，一念心起而生取著，成善惡業。
意名廣採集者，由前心轉入意根，起貪嗔癡，廣造諸業。
諸識識所識者，謂第六識分別前之五識所受五塵，
故云現等境說五，五即五識也。
orig::  ^71c52

爾時，大慧菩薩以偈問曰：青赤諸色像，
眾生發諸識，如浪種種法，云何唯願說？
爾時，世尊以偈答曰：青赤諸雜色，波浪悉無有，
採集業說心，問悟諸凡夫。
彼業悉無有，自心所攝離，所攝無所攝，與彼波浪同。
commentary::  ^72a10


orig::  ^72a18

受用建立身，是眾生現識，於彼現諸業，譬如水波浪。
commentary::  ^72a22

〔達妄即真，如波即水，同一濕生，焉有差別之相。〕。 ^72a24

註曰：此明眾生依正二報及所作業，皆是自心妄現，如水起波。
orig::  ^72a26

爾時大慧菩薩復說偈言：日出光等照，
下中上眾生，如來照世間，為愚說真實。
已分部諸法，何故不說實？
爾時以偈答曰：若說真實者，彼心無真實，
譬如海波浪，鏡中像及夢，一切俱時現，心境界亦然。
commentary::  ^72a30

。 ^72a38

註曰：由彼心無真實故，如來說藏識轉生諸識，
如海起浪，及鏡中之像，夢中之事，雖一時俱現，
皆非真實，故曰心境界亦然也。
orig::  ^72a42

境界不具故，次第業轉生。
識者識所識，意者意謂然，五則以顯現，無有定次第。
commentary::  ^72a48

〔分別五識所取外塵，故云識所識也。〕。 ^72a52

註曰：此明外塵境界，非心本具，但隨業轉生六識。
意根對法塵而起，意識亦復然矣。
五識隨五塵而顯現，豈定有次第而生耶？
orig::  ^72b2

譬如工畫師，及與畫弟子，布彩圖眾形，我說亦如是。
彩色本無文，非筆亦非素，為悅眾主故，綺錯繪眾像。
commentary::  ^72b8

〔此喻言說文字無實之義〕。
。 ^72b12

註曰：如來隨機說法，如畫師之隨形圖像，
雖由彩色筆素而成，其實則非彩色筆素，
但為取悅眾情，假之以繪諸像也。
orig::  ^72b16

彼彼諸病人，良醫隨處方，如來為眾生，隨心應量說。
妄想非境界，聲聞亦非分，哀憫者所說，自覺之境界。
commentary::  ^72b22

〔良醫隨病授藥不同，以況如來應心說法有異。〕。 ^72b26

註曰：如來所說自覺真境界，非外道小乘境界也。
妄相即外道。
orig::  ^72b28

爾時大慧菩薩摩訶薩，知大菩薩眾心之所念，名聖智事分初自性經。
承一切佛威神之力，而白佛言：世尊！
惟願為說聖智事分別自性經八百句，分別所依。
如來、應供、等正覺，依此分別，說菩薩摩訶薩入自相共相妄想自性。
以分別說妄想自性故，則能善知周徧觀察人法無我，
淨除妄想照明諸地，超越一切聲聞緣覺及諸外道諸禪定樂，
觀察如來不可思議所行境界，畢定捨離五法自性，
諸佛如來法身智慧，善自莊嚴起幻境界，
昇一切佛剎兜率天宮，乃至色究竟天宮，逮得如來常住法身。
commentary::  ^72b32


orig::  ^72c2

佛告大慧：非觀察不生妄想言無。
所以者何？妄想者，因彼生故，依彼角生；
妄想者，依角生妄想。
是故言依因故，離異不異故，非觀察不生妄想言無角。
commentary::  ^72c18

。 ^72c24

註曰：此言非觀察等者，盖了妄想無自性，為無不同異之分別。
對有言無，盖彼以分別妄想為生法之因，
如因角有無而起分別，故云以依角生妄想。
言離異不異者，異謂依角而起而無分別，不異謂角無分別。
離此見故，故云耳。
orig::  ^72c28

大慧，若復妄想異角者，則不因角生；若不異者，
則因彼故，乃至微塵分析推求悉不可得；
不異角故，彼亦非性。
二俱無性者，何法何故而言無耶？
大慧，若無故無角，觀有故言兔無角者，不應作想。
大慧，不正因故而說有無，二俱不成。
commentary::  ^72c38

〔此釋妄想異角之義〕。 ^72c48

註曰：謂分別與角異者，則角非所應之因。
若不異者，因彼而起分別。
若分析至於極微悉不可得者，則有角無角二見俱泯。
故曰：不異角故，彼亦非性。
非性者，非實性也。
若有無二法俱無性者，指何法而言無邪？
言無故無角者，謂異於有角。
而言無角者，決無是理。
故云：不應作想。言不正因者，謂不得正因。
論有無者，皆無實義。
故云：二俱不成也。
orig::  ^72c50

大慧，虗空是色，隨入色種。
大慧，色是虗空，持所持處所建立性，色空事分別當知。
大慧，四大種生時自相各別，亦不住虗空，非彼無虗空。
commentary::  ^73a10

〔上言不善分別色空，此言空即是色，色即是空。〕。 ^73a16

註曰：持所持處者，謂色為虗空所持，於所持處建立諸色，
則空外無色，云何而言離虗空起分齊見也？
言性色空事者，謂性色性空之事，當如是分別也。
四大種者，地、水、火、風也。
orig::  ^73a22

如是，大慧！觀牛有角故兔無角。
大慧！又牛角者析為微塵，又分別微塵剎那不住，彼何所觀故而言無耶？
若言觀餘物者，彼法亦然。
commentary::  ^73a30

〔此見言有言無，總是執着。〕
〔剎那者，微細念也。〕。 ^73a36

註曰：觀牛有角等者，是對牛角之有言兔角之無也。
此牛角析為微塵，又分析之至於鄰虗，
如是則覺無覺相，求剎那住相亦不可得。
彼外道計無者，對牛角之有而言。
牛角求之，既無微塵可得，不知對何物而言無耶？
orig::  ^73a38

爾時，世尊告大慧菩薩摩訶薩言：當離兔角、
牛角、虗空形色異見妄想。
汝等諸菩薩摩訶薩，當思惟自心現妄想，
隨入為一切剎土最勝子，以自心現方便而教授之。
commentary::  ^73a48

〔此結勸緣二種見。
又曰：當思惟自心現妄想。〕。
。 ^73b6

註曰：欲知妄想有無之實，但當返觀自心，
是果有邪，果無邪，亦有亦無，非有非無，思之自得。
亦當以此教導於佗，故曰隨入一切剎土。
orig::  ^73b10

爾時，世尊欲重宣此義，而說偈言：色等及心無，
色等長養心，身受用妄立，識藏現眾生。
心意及與識，自性法有五，無我二種淨，廣說者所說。
長短有無等，展轉互相生，以無故成有，以有故成無。
微塵分別事，不起色妄想，心量安立處，惡見所不樂。
覺想非境界，聲聞亦復然，救世之所說，自覺之境界。
commentary::  ^73b16

。 ^73b28

。 ^73b30

註曰：色等及心，以理言之，本無所有。
此一無字，斷妄利刀，莫過乎此。
承當得去，何想不除？
但凡夫不了，而起妄想，反取以長養自心，
故身受用等物，由之建立。
自本而言，藏識所見，故心意識，次第而生。
自性法有五者，約三自性，立名相等五法，及二無我也。
安立之處，非外道小乘惡見夢想所樂境界，乃佛所說自覺境界也。
orig::  ^73b38

爾時大慧菩薩，為淨除自心現流故，復請如來白佛言：世尊！
云何淨除一切眾生自心現流，為頓為漸耶？
佛告大慧：法依佛說，一切法入自相共相，
自心現習氣因，相續妄想自性計著因，
種種不實如幻，種種計著不可得。
commentary::  ^73b52

。 ^73c10

註曰：法依佛者，法即法身，體也。
依佛即報佛，用也。
謂全體起用，說一切法，法即大乘法也。
入自相共相等者，言眾生迷於本性，入於自相共相之執，
是自心所現煩惱，名習氣因。
由煩惱相續，妄計造諸結業，名計著因。
由煩惱結業，受諸虗妄生死，故云不實如幻。
orig::  ^73c18

復次，大慧！計著緣起自性，生妄想自性相。
大慧！如工幻師依草木瓦石作種種幻，
起一切眾生若干形色起種種妄想，彼諸妄想亦無真實。
commentary::  ^73c30

 ^73c36

註曰：由緣自性而生妄想自性之相，故復以喻顯之。
orig::  ^73c42

如是，大慧，依緣起自性，起妄想自性，種種妄想心，
種種相行事，妄想相計著習氣，妄想自性相生。
大慧，是名依佛說法。
commentary::  ^73c46

〔上以幻法喻諸妄想，此合前喻。〕。 ^73c52

註曰：種種妄想等者，因有心則有想，有想則有行，
有行則有事，無非妄想，即前三道之相，但開合異耳。
orig::  ^74a2

大慧，法佛者，離心自性相，自覺聖所緣境界建立施作。
commentary::  ^74a8

。 ^74a12

註曰：法佛者，修德法身也。
言離心自性相者，離妄念也。
既言離相，則法身名相何自而立？
故曰：自覺聖所緣境界，建立施作。
所謂強指法性為法身，斯乃無名之名，非相之相也。
orig::  ^74a18

大慧，化佛者，說施、戒、忍、精進、禪定及心智慧，
離陰、界、入、解脫、識相分別觀察建立，超外道見、無色見。
commentary::  ^74a26

。 ^74a30

註曰：化佛者，即應身佛也。
說三乘法度諸眾生，所說六度者，菩薩法也。
離五陰、十八界、十二入及解脫識相分別者，二乘法也。
觀察建立，即後文二種覺，乃菩薩自行化佗法也。
超外道見者，離斷常二見也。
無色見者，計無色定為涅槃定，即受想心滅也。
orig::  ^74a34

大慧！云何性妄想自性計著相聲聞？
所謂大種青黃赤白、堅濕煖動、非作生、
自相共相，先勝善說，見已於彼起自性妄想。
菩薩摩訶薩於彼應知應捨，隨入法無我相、
滅人無我相見，漸次諸地相續建立，是名諸聲聞性妄想自性計著相。
commentary::  ^74a46

〔此段釋着相聲聞〕。 ^74b6

註曰：四大種色言非作生者，非作造而生也。
仍於陰界入自共相而生執著。
先勝是佛，謂佛善巧宣說。
言執教聲聞，不能了達自性本空，見彼境界諸相，起自性妄想。
為菩薩者，當知是過而捨離之。
隨入法無我相等者，離人無我見。
入法無我相等者，離人無我見。
入法無我相，漸入諸地。
是名下。結。 ^74b8

補註曰：初釋性妄想，謂四大種色，各有自然之性。
如地以堅為性，水以濕，火以煖，風以動，皆自然之性。
orig::  ^74b20

爾時，大慧菩薩摩訶薩白佛言：世尊，世尊所說常不思議自覺聖趣境界，
及第一義境界。世尊，非諸外道所說常不思議因緣耶？
佛告大慧：我第一義常不思議，第一義因相成，離性非性得。
自覺相故有相，第一義智因故有因，離性非性故。
譬如無作、虗空、涅槃滅，此常不思議諸如來自覺智所得。
如是故，常不思議自覺聖智所得，應當修學。
commentary::  ^74b26

〔此言外道之非，而顯正道之是。〕
。 ^74b40

註曰：言離性則非有，離非性則非無。
非有非無，正顯中道。
中道絕待故常，常故妙，妙故不可思議。
此所以為如來究竟常不思議，異彼外道無自相因，故復言有因有相。
言譬如無作虗空等者，虗空以無為故常，涅槃以滅盡無常。
此常不思議，則與外道諍論自不侔矣。
orig::  ^74b48

復次，大慧！外道常不思議，無常性異相因故，非自作因相力故常。
復次，大慧！諸外道常不思議，於似作性非性無常見已，思量計常。
commentary::  ^74c10

 ^74c16

註曰：言異相因者，非我自因之相也。
彼言常者，非自作正因實相之力所成之常，
乃非常計常之常，豈顯常性之果哉？
又復外道所計常不思議，乃言世間所作之法，
有已還無，悉是無常性，非性即有無也。
作是見已，妄計神我以為常不思議，故云思量計常。
orig::  ^74c20

大慧，我亦以如是因緣所作者，性非性無常；
見已，自覺聖境界，說彼常無因。
大慧，若復諸外道，因相成常不思議，因自相性非性同於兔角。
此常不思議，但言說妄想，諸外道輩有如是過。
所以者何？謂但言說妄想同於兔角，自因相非分。
commentary::  ^74c32

〔此言凡夫墮生住滅有無三見，所以去道日遠。〕。
。 ^74c42

註曰：又曰：我亦以如是因緣者，謂如來亦見彼性無常而修於常，
顯自覺聖境界，而後乃知彼無常性，故說彼常無因。
又若以外道邪因邪相成常不思議者，
然彼因自相性，但有言說而無實義，故云同於兔角。
orig::  ^74c50

大慧，我常不思議因自覺得相故，離所作性非性故常，非外性非性無常思量計常。
大慧，若復外性非性無常思量計常不思議常，
而彼不知常不思議自因之相，去得自覺聖智境界相遠，彼不應說。
commentary::  ^75a10

。 ^75a18

註曰：我常不思議等者，謂我之得不思議，
以自證為因相，不同外道有已還無為無常，以神我思量計常。
若復外性等者，復斥外計，亦有四義：
orig::  ^75a24

復次，大慧！諸大眾畏生死妄想苦而求涅槃，
不知生死涅槃差別，一切性妄想非性，
未來諸根境界休息作涅槃想，非自覺聖智趣藏識轉，
是故凡愚說有三乘，說心量趣無所有。
是故，大慧！彼不知過去未來現在諸如來自心現境界，
計著外心現境界，生死輪常轉。
commentary::  ^75a30

。 ^75a42

註曰：小乘畏懼生死，忻求涅槃，不知生死涅槃差別之相，
皆是妄想，無有實性。
此小乘智眼，見未來根塵息滅，認為涅槃，
豈真所謂自覺聖智所趣之境，亦非藏識所轉之涅槃也。
言凡愚說有三乘者，謂生死即涅槃，大乘之法，非彼所知。
為說小乘真空，涅槃心量無所有，即真空也。
而又不知三世諸佛，涅槃妙心，自心發現，非別有也。
妄計心外有法，起惑造業，輪轉生死也。
orig::  ^75a50

復次，大慧！有五無間種性。
云何為五？謂聲聞乘無間種性、緣覺乘無間種性、
如來乘無間種性、不定種性、各別種性。
commentary::  ^75b14

〔著相聲聞不異外，雖欲出離三界而不能出。〕。 ^75b20

註曰：論其種性，本無差別，無始熏習，或內或外，
或大或小，或定或不定，此經所以明夫種性有五。
orig::  ^75b22

云何知聲聞乘無間種性？
若聞說得陰、界、入自共相斷，知時舉身毛孔熈怡欣悅，
及樂修相智，不修緣起發悟之相，是名聲聞乘無間種性。
聲聞無間見第八地，起煩惱斷、習煩惱不斷，
不度不思議變易死、度分段死，正師子吼：
我生已盡，梵行已立，不受後有。
如實知脩習人無我，乃至得般涅槃覺。
commentary::  ^75b26

 ^75b38

註曰：聲聞根鈍，樂脩此智，不脩緣起發悟之相者，
緣即十二因緣，乃緣覺所脩而發悟者，而聲聞不樂脩也。
聲聞以無間三昧，見第八辟支佛地，斷現行見思煩惱，未斷無明別惑。
言習煩惱者，即無明也。
以故未能超越變易生所，死能超越分段生死若海耳。
師子吼，即無畏說也。
謂至八地說，言我生已盡，斷苦集也。
梵行已立，不受後有，脩道證滅也。
皆實不虗，故云如實知也。
脩習人無我，乃至得涅槃覺，謂空人執而得涅槃，證真空也。
orig::  ^75b44

大慧！緣覺乘無間種性者，若聞說各別緣無間，
舉身毛豎悲泣流淚，不相近緣所有不著，
種種自身種種神通，若合若離種種變化，
聞說是時其心隨入；若知彼緣覺乘無間種性已，
隨順為說緣覺之乘，是名緣覺乘無間種性相。
commentary::  ^75c12

。 ^75c22

註曰：各別緣無間者，聞說十二因緣因果循環而悟無生，適其所願悲感交集至於流淚。
言不相近等者，謂樂獨善寂脩遠離行，
凡所有相皆不能著，或時為說身通變化，
或離一身為多、或合多身為一，聞如是說心有所入。
菩薩知彼緣覺種性，當為說此緣覺乘法也。
orig::  ^75c26

大慧，彼如來乘無間種性有四種，謂自性法無間種性、
離自性法無間種性、得自覺聖無間種性、外剎殊勝無間種性。
commentary::  ^75c38

〔如來種性無間者，謂其性圓融無礙也。〕。 ^75c44

註曰：言四種者，一自性法，即如來藏自性清淨心也。
二離自性法，謂此性離性執也。
三得自覺聖，即如來究竟覺智也。
四外剎殊勝，謂如來悲願嚴土攝生種種殊勝也。
orig::  ^75c46

大慧！不定種性者，謂說彼三種時，隨說而入隨彼而成。
大慧！此是初治地者，謂種性建立，為超入無所有地故作是建立。
彼自覺藏者，自煩惱習淨見法無我，得三昧樂住聲聞，當得如來最勝之身。
commentary::  ^76a4

〔如來境界，惟定可入，未能斷塵，終為惑亂。〕。
。 ^76a12

註曰：不定種性者，聞說彼聲聞、緣覺、如來三種法時，
隨生信解而順修學，從小入大其性可移，故言不定。
初治地者，即乾慧地人為其說不定種性，令彼超入無所有地。
此地即第七已辦地。
作是建立者，作是說也。
orig::  ^76a20

復次，大慧！菩薩摩訶薩善觀三自性。
云何三自性？謂妄想自性、緣起自性、成自性。
大慧！妄想自性從相生。
大慧言：世尊！云何妄想自性從相生？
佛告大慧：緣起自性，事相相行顯現。
事相相計著，有二種妄想自性，如來、應供、
等正覺之所建立，謂名相計著相及事相相。
名相計著相者，謂內外法計著。
事相計著相者，謂即彼如是內外自共相計著。
是名二種妄想自性相。
若依若緣生，是名緣起。
commentary::  ^76a30

。
。 ^76a46

〔分別自性，乃此經要領。〕。 ^76a48

註曰：言妄想自性從相生者，正從緣起相生也。
緣起者，謂從因緣起乎事相，事相顯現，而生二種計著。
言相相者，事相非一也。
如來建立者，即如來為眾生演說妄想自性，以令了妄無妄也。
名相計著相者，謂於根塵內外法中，計著名相。
事相計著相者，謂即於彼根塵法上，不了性空，計著自相共相。
若依若緣生，正明緣起自性，依即因也。
orig::  ^76b2

云何成自性？謂離名相事相妄想聖智所得，
及自覺聖智趣所行境界，是名成自性如來藏心。
commentary::  ^76b16

。 ^76b20

註曰：聖智所得，即正智也。
自覺聖智，即如如也。
合此二法，成一自性，是為如來藏心。
orig::  ^76b26

復次，大慧！菩薩摩訶薩善觀二種無我相。
云何二種無我相？
謂人無我及法無我。
云何人無我？謂離我我所陰界入聚，無知業愛生眼色等，
攝受計著生識一切諸根，自心現器身藏，自妄想相施設顯示。
commentary::  ^76b30

 ^76b38

。 ^76b42

註曰：人無我中，言離我我所者，我即假名，我所即實法也。
盖假不自假，依實法而有假名，若推假必兼其實，故曰陰界入聚。
無知即煩惱，謂實法從煩惱業愛所生。
眼色等者，謂眼等諸識，取於色等諸塵。
器身藏者，器即依報，謂世間如器，身即正報，藏即藏識。
又自心所見身器世間，皆是藏心之所顯現。
orig::  ^76b46

如河流、如種子、如燈、如風、如雲，剎那展轉壞，
躁動如猿猴，樂不淨處如飛蠅，無厭足如風火，
無始虗偽習氣因如汲水輪，生死趣有輪種種身色，
如幻術神呪機發像起，善彼相知，是名人無我智。
commentary::  ^76c8

〔此發明人無我故。〕。
。 ^76c16

註曰：河流等五喻剎那壞相，躁動等三乃虗妄識相，
故以猿、蠅、風、火喻之。
然皆無始虗妄習因，隨於生死三有輪轉，故以汲井輪喻之。
種種身色等者，此喻幻身，如幻術能使機發，神況能使像起？
orig::  ^76c22

云何法無我智？謂覺陰、界、入妄想相自性。
如陰、界、入離我、我所，陰、界、入積聚因業愛繩縛，
展轉相緣生無動搖；諸法亦爾，離自共相、不實妄想相。
妄想力是凡夫生，非聖賢也，心、意、識五法自性離故。
commentary::  ^76c30

〔此發明法無我故〕。
。 ^76c38

註曰：法無我智，從實法直示，謂覺知陰界入相，是妄計性。
如陰界入等者，例前人無我觀，離我我所，
但由陰等積聚，業愛纏繞，互為緣起，推其自性，
了不可得，故曰無動搖。
動搖即造作也。離非遠離，即達其性亡耳。
orig::  ^76c46

爾時大慧菩薩摩訶薩復白佛言：世尊！
建立誹謗相唯願說之，令我及諸菩薩摩訶薩離建立誹謗二邊惡見，
疾得阿耨多羅三藐三菩提，覺已離常建立斷誹謗見不謗正法。
爾時世尊。復次大慧！
菩薩摩訶薩善知心意意識五法自性二無我相，
趣究竟為安眾生故作種種類像，如妄想自性處依於緣起。
譬如眾色如意寶珠，普現一切諸佛剎土，
一切如來大眾集會，悉於其中聽受佛法，
所謂一切法如幻如夢光影水月，於一切法離生滅斷常，及離聲聞緣覺之法。
commentary::  ^77a4

。 ^77a22

。 ^77a24

註曰：如妄想等者，況菩薩隨機設化，亦猶凡夫妄想從緣而起。
又曰：譬如眾色等者，喻菩薩以一身一切身，
普現一切諸佛剎土，與諸大眾聽受如來說法。
其所說者，如幻如夢，如鏡中像，如水中月，
遠離生滅及以斷常，不住二乘之地也。
orig::  ^77a30

爾時大慧菩薩摩訶薩復請佛言：惟願世尊！
為我等說一切法空、無生、無二、離自性相。
我等及餘諸菩薩眾，覺悟是空、無生、無二、
離自性相已，離有無妄想，疾得阿耨多羅三藐三菩提。
佛告大慧：空空者，即是妄想自性處。
大慧！妄想自性計著者，說空、無生、無二、離自性相。
大慧！彼界說七種空，謂：相空、性自性空、
行空、無行空、一切法離言說空、第一義聖智大空、彼彼空。
commentary::  ^77a40

。 ^77b4

。
orig::  ^77b6

云何相空？謂一切性自共相空，觀展轉積聚故，
分別無性自共相不生，自佗俱性無性故相不住，
是故說一切性相空，是名相空。
commentary::  ^77b14

〔此釋相空〕。 ^77b20

註曰：展轉積聚者，即陰界入互相待對也。
分別無性者，即分析推求皆無自性，無性亦無，故云相不生也。
自佗俱性無性者，此覆疏上義。
自謂自生，它謂它生，俱謂共生，無謂無因生。
無因生，即離生也。
相不住，即不住於相也。
orig::  ^77b24

云何性自性空？謂自己性自性不生，是名一切法性自性空，
是故說性自性空。
commentary::  ^77b34

〔此釋自性空〕。 ^77b38

註曰：自性空者，謂於當念觀一切所生之法，
無自生性，名自性空。
orig::  ^77b44

云何行空？謂陰離我、我所，因所成所作業方便生，是名行空。
commentary::  ^77b48

〔此釋行空〕。
。 ^77b52

註曰：因所者，因我所也。
謂因我所起業，方便和合，而生妄執，順性推求，
皆不可得，名行空也。
orig::  ^77c2

大慧，即此如是行空，展轉緣起自性無性，是名無行空。
commentary::  ^77c6

〔此釋無行空〕。 ^77c10

註曰：無行空者，不離前所作行，乃了達諸陰展轉逐起，
無有自性，乃行無行矣。
是為無行空。
orig::  ^77c12

云何一切法離言說空？
謂妄想自性無言說故一切法離言說，是名一切法離言說空。
云何一切法第一義聖智大空？
謂得自覺聖智一切見過習氣空，是名一切法第一義聖智大空。
commentary::  ^77c16

。 ^77c24

註曰：前段釋言說空，後段釋聖智空也。
orig::  ^77c30

云何彼彼空？謂於彼無彼空，是名彼彼空。
大慧！譬如鹿子母舍，無象馬牛羊等，非無比丘眾而說彼空，
非舍舍性空，亦非比丘比丘性空，非餘處無象馬，是名一切法自相。
彼於彼無彼，是名彼彼空。
是名七種空。彼彼空者，是空最觕〔音粗〕，汝當遠離。
commentary::  ^77c32

。 ^77c42

。 ^77c44

註曰：彼彼空者，正謂外道所計之空。
對此言之，但空於彼而不空此，故云於彼無彼空。
譬如鹿子下，言彼舍空者，但無象馬為空，非謂彼丘眾亦空。
非舍以下，總斥外道邪計之空。
謂其縱能空舍比丘，而不能空其二者之性，
縱以是處眾象馬為空，而餘處非無，是則能所彼此宛然，何空之有？
是名一切法下，結斥之詞。
orig::  ^77c52

大慧，不自生，非不生，除住三昧，是名無生。
commentary::  ^78a12

〔此答無生之問〕。
。 ^78a14

註曰：非不生者，謂非一向不生。
以理言之，無生無所不生。
除住三昧者，除登初地初住，破無明，顯法性，是真無生也。
orig::  ^78a18

離自性即是無生，離自性剎那相續流注及異性現，
一切性離自性，是故一切性離自性。
commentary::  ^78a24

〔此答離自性之問〕。 ^78a28

註曰：此約無生言之，故曰離自性即是無生。
言剎那相續流注者，心也。
及異性現等者，法也。
謂心若變動，則有異性所現一切諸法。
若了心空，則諸法自泯，故云離自性也。
orig::  ^78a30

云何無二？謂一切法如陰熱、如長短、如黑白。
大慧！一切法無二，非於涅槃彼生死、非於生死彼涅槃，
異相因有性故，是名無二。
如涅槃、生死，一切法亦如是。
是故空、無生、無二，離自性相，應當脩學。
commentary::  ^78a38

〔此答無二之問〕。
。 ^78a46

註曰：先約事示其二相，陰熱、長短、黑白之相，
待對宛然，不得不二。
又曰：一切法無二者，約而言也。
以其理一，融彼事異，別一切法無二也。
言非於涅槃等者，生化涅槃，本來平等，
非涅槃外別有生死，非生死外別有涅槃，彼即外也。
pin:: 
# 一切佛語心品第二
○一切佛語心品第二
orig::  ^78a52

爾時大慧菩薩摩訶薩白佛言：世尊！
世尊脩多羅說如來藏自性清淨，轉三十二相入於一切眾生身中，
如大價寶垢衣所纏，如來之藏常住不變亦復如是，
而陰界入垢衣所纏，貪欲恚癡不實妄想塵勞所汙，一切諸佛之所演說。
云何世尊同外道說我言有如來藏耶？
世尊！外道亦說有常作者，離於求那周徧不滅。
世尊！彼說有我。佛告大慧：我說如來藏，不同外道所說之我。
大慧！有時空、無相、無願、如、實際、法性、法身、
涅槃、離自性、不生不滅、本來寂靜、自性涅槃，
如是等句說如來藏已，如來。
應供。等正覺為斷愚夫畏無我句故，說離妄想無所有境界如來藏門。
大慧！未來現在菩薩摩訶薩不應作我見計著。
譬如陶家於一泥聚，以人工水木輪繩方便作種種器。
如來亦復如是，於法無我離一切妄想相，
以種種智慧善巧方便，或說如來藏或說無我。
以是因緣故，說如來藏不同外道所說之我，是名說如來藏。
開引計我諸外道故，說如來藏令離不實我見妄想，
入三解脫門境界，希望疾得阿耨多羅三藐三菩提。
是故如來。應供。等正覺作如是說如來之藏，若不如是則同外道。
是故大慧！為離外道見故，當依無我如來之藏。
commentary::  ^78b12

。 ^78c4

註曰：我說如來藏，初無我相，但為顯真破妄，
故說我與無我，不同外道妄計之我。
言空、無相、無願者，三空也。
空是性空，無相是相空，無願是性相俱空，無所願也。
如、實際，是真如、實際也。
法性，法名軌則，性名不改。
法身者，師軌法性，還以法性為身。
涅槃者，滅度也。或說離自性，或說不生不滅，
或說本來寂靜，或說自性涅槃。
如是諸句，皆如來藏之異名。
然如來以種種名，演說如來藏義，為令眾生離我。
但機樂不同，懼聞無我之名者，說離妄想無所有境界，
離妄即無我，是為如來藏門。
門者能通，欲眾生從此門而入，故戒云不應計著。
譬如下，引喻結顯。
泥聚一也，本無定器，陶家以作工方便故，成種種器。
喻法無我亦一也，本無定名，以智慧方便說種種名，
如前空、無相至涅槃等是也。
故結云：或說如來藏，或說無我，名雖不同，義則是一。
盖開引著我外道說如來藏，本令離著，
入三脫門，成等正覺，豈同外道神我之見耶？
三解脫者，性淨解脫、圓淨解脫、方便淨解脫也。
orig::  ^78c46

爾時大慧！菩薩摩訶薩觀未來眾生，復請世尊：
惟願為說修行無間，如諸菩薩摩訶薩修行者大方便。
佛告大慧：成就四法得修行者大方便。
云何為四？謂善分別自心現觀，外性非性離生住滅，
見得自覺聖智善樂，是名菩薩摩訶薩成就四法得修行者大方便。
commentary::  ^79a20

〔果非因行莫成，行非方便莫進，故因問而發之。〕。 ^79a30

註曰：言成就四法是大方便者，方便多門，
四法乃方便之大，故與其他方便不同。
然此四者，不出修性因果，謂全性起修，從因至果也。
orig::  ^79a32

云何善分別自心現？
謂如是觀三界唯心分齊，離我、我所，無動搖、
離去來，無始虗偽習氣所薰，三界種種色行繫縛，
身財建立，妄想隨入現，是名菩薩摩訶薩善分別自心現。
commentary::  ^79a38

〔此釋分別自心現〕。
。 ^79a46

註曰：言觀三界唯心分齊者，三界由妄想而起，妄想不出自心。
分齊者，界限也。了知心外無法，則人法二執俱離，復何動作去來之相？
但由無始妄想熏故，有三界種種五陰繫縛。
由有五陰之身故，有資身財物建立。
如是諸法，皆因自心妄想顯現。
若知本來空寂，安有生滅？
是為善分別。
orig::  ^79b2

云何善觀外性非性？
謂#CB08504;夢等一切性，無始虗偽妄想習因觀一切性自性。
菩薩摩訶薩作如是善觀外性非性，是名菩薩摩訶薩善觀外性非性。
commentary::  ^79b14

〔此釋外性非性義〕。 ^79b20

註曰：言外性非性者，了外法之性，非自他等四性而生也。
謂陽、#CB08504;、夢、幻等性是也。
此一切法，由無始妄習為因，故皆不實。
如#CB08504;、夢等，是為善觀外性非性也。
orig::  ^79b24

云何善離生住滅見？
謂如幻夢一切性自他俱性不生，隨入自心分齊故，
見外性非性，見識不生及緣不積聚，見妄想緣生，
於三界內外一切法不可得，見離自性生見悉滅，
知如幻等諸法自性得無生法忍，得無生法忍已離生住滅見，
是名菩薩摩訶薩善分別離生住滅見。
commentary::  ^79b32

〔此釋離生住滅見義〕。
。 ^79b44

註曰：言由前觀故，見內心識不生，外緣塵不積聚，
一一推求，性不可得，故云不生。
不生而生，以妄想緣，生於三界，內外諸法，
均一理故，皆不可得，則離自性。
由離性故，緣生與見，皆悉寂滅。
如是證知，諸法如幻，即是無生法忍。
無生則無滅，故生住滅之身，無不離也。
orig::  ^79b48

云何得自覺聖智善樂？
謂得無生法忍，住第八菩薩地，得離心意意識、
五法、自性、二無我相，得意生身。
commentary::  ^79c10

〔此釋自覺聖智善樂成〕。
。 ^79c14

註曰：言善樂者，既得無生，以此為樂。
又云住第八菩薩地者，此乃通教第八地也。
菩薩至此地受接，始證無生法忍，作餘教釋之，不可也。
離心意識等，既證無生，何法可離？
乃非離而離。得意生身者，起用之本，亦捨意得意之用已。
orig::  ^79c18

世尊！意生身者何因緣？
大慧！意生身者，譬如意去迅疾無礙故名意生，
譬如意去石壁無礙，於彼異方無量由延，
因先所見憶念不忘，自心流注不絕於身無障礙生。
大慧！如是意生身得一時俱，菩薩摩訶薩意生身，
如幻三昧力自在神通妙相莊嚴聖種類身一時俱生，
猶如意生無有障礙，隨所憶本願境界，為成就眾生得自覺聖智善樂。
commentary::  ^79c28

〔無障無礙，便入菩提境界〕。
。 ^79c42

註曰：凡夫意到而身不能到，身意俱到，惟聖及得通者能之。
言如幻三昧自在神通者，能生之意也。
玅相莊嚴聖種類身者，所生之身也。
一時俱生，猶如意生者，法喻泯合也。
成就眾生者，令其亦得善樂也。
orig::  ^79c48

爾時大慧菩薩摩訶薩復請世尊：惟願為說一切諸法緣因之相，
以覺緣因相故，我及諸菩薩離切性有無妄見，無妄想見漸次俱生。
佛告大慧：彼因者有六種，謂當有因、相續因、
相因、作因、顯示因、待因。
當有因者，作因已內外法生。
相續因者，作攀緣已內外法生陰種子等。
相因者，作無間相相續生。
作因者，作增上事如轉輪王。
顯示因者，妄想事生已相現作所作，如燈照色等。
待因者，滅時作相續斷，不妄想性生。
commentary::  ^80a8


orig::  ^80a24

爾時，世尊欲重宣此義，而說偈言：一切都無生，
亦非因緣滅，於彼生滅中，而起因緣想。
非遮滅復生，相續因緣起，唯為斷凡愚，癡惑妄想緣。
有無緣起法，是悉無有生，習氣所迷轉，從是三有現。
真實無生緣，亦復無有滅，觀一切有為，猶如虗空華。
攝受及所攝，捨離惑亂見，非已生當生，亦復無因緣。
一切無所有，斯皆是言說。
commentary::  ^80a38

〔此因問大因之法漸次之旨，故說此偈以答之。〕。 ^80a52

註曰：言一切法漸次與頓俱不生。
既云不生，豈有滅乎？
但以本迷而起生滅之想耳。
所以說無生滅者，非謂實無生滅緣起，
為斷凡愚妄計，作如是說。
若究其本性，何生何滅？
但無始習惑迷轉，遂有三界生滅。
三有者，即三界也。
攝受及所攝者，乃謂能取所取。
於此根塵境界，不見有無惑亂等相，則已生當生，
一切無有，乃假名言說耳。
orig::  ^80b4

爾時大慧菩薩摩訶薩復白佛言：世尊！
惟願為說言說妄想相心經。
世尊！我及餘菩薩摩訶薩，若善知言說妄想相心經，
則能通達言說所說二種義，疾得阿耨多羅三藐三菩提。
以言說所說二種趣，淨一切眾生。
佛告大慧：有四種言妄想相，謂相言說、
夢言說、過妄想計著言說、無始妄想言說。
相言說者，從自妄想色相計著生。
夢言說者，先所經境界隨憶念生，從覺已境界無性生。
過妄想計著言說者，先怨所作業隨憶念生。
無始妄想言說者，無始虗偽計著過，自種習氣生。
是名四種言說妄想相。
commentary::  ^80b18

。
orig::  ^80b38

爾時，世尊欲重宣此義，而說偈言：諸性無自性，
亦復無言說，甚深空空義，愚夫不能了。
一切性自性，言說法如影，自覺聖智子，實際我所說。
commentary::  ^80c2

 ^80c8

註曰：既絕言思，是為第一義空。
愚夫昧此，則墮諸有一切性自性等。
謂一切法有自性，則有言說，然皆不實如影。
惟聖智所證實際，是我所說也。
orig::  ^80c12

爾時大慧菩薩摩訶薩復白佛言：世尊！
惟願為說離一異、俱不俱、有無非有非無、
常無常，一切外道所不行，自覺聖智所行，
離妄想自相共相，入於第一真實之義，
諸地相續漸次上上增進清淨之相，隨入如來地相，無開發本願。
譬如眾色摩尼境界無邊相行，自心現趣部分之相一切諸法，
我及餘菩薩摩訶薩，離如是等妄想自性自共相見，
疾得阿耨多羅三藐三菩提，令一切眾生一切安樂具足充滿。
commentary::  ^80c18

 ^80c34

註曰：首三四句各有宗計，一切外道正坐此見。
言不行者，不能離也。
惟聖智由能離四句，故不見有自共相可登第一義真實之地，
漸歷諸地至於佛地。
無開發本願者，盖自行既滿，復以本願普入佛剎化諸眾生，
如如意珠所現境界無不具顯。
無邊相行者，相謂地相，行即所修之行，
雖則無邊，皆惟心所現一切諸法差別之相，部分即差別也。
我及下，結請人滿自他願行也。
orig::  ^80c44

佛告大慧：不知心量愚癡凡夫，取內外性，
依於一異、俱不俱、有無非有非無、常無常自性習因，計著妄想。
commentary::  ^81a10

 ^81a14

註曰：總約法說有二：一者不知自心現量，
於陰二內見有外法，計內外性，於同相起一見，
於別相起異見，依此兩間而起俱見，離此兩間起不俱見，有無常無常皆若是也。
orig::  ^81a18

譬如群鹿為渴所逼，見春時#CB08504;而作水想，
迷亂馳趣，不知非水。
如是愚夫，無始虗偽妄想所熏習，三毒燒心，
樂色境界，見生住滅，取內外性，墮於一異、
俱不俱、有無非有非無、常無常想，妄見攝受。
commentary::  ^81a26

〔既墮業障，便入苦趣〕。
。
orig::  ^81a34

如犍闥婆城，凡愚無智而起城想，無始習氣計著相現。
彼非有城、非無城，如是外道無始虗偽習氣計著，
依於一異、俱不俱、有無非有非無、常無常見，不能了知自心現量。
commentary::  ^81a40

〔此喻外道不達自心現量，起一異見。〕。
。
orig::  ^81a48

譬如有人夢見男女、象馬、車步、城邑、園林、
山河、浴地種種莊嚴，自身入中覺已憶念。
大慧！於意云何？如是士夫於前所夢憶念不捨，為黠慧不？
大慧！如是凡夫惡見所噬，外道智慧不知如夢，
自心現性依於一異、俱不俱、有無非有非無、常無常見。
commentary::  ^81a52


orig::  ^81b10

譬如火輪非輪，愚夫輪想，非有智者；如是外道惡見希望，
依於一異、俱不俱、有無非有非無、常無常想，一切性生。
commentary::  ^81b14

〔此喻外道邪心，取境無而為有，起種種見。〕。
orig::  ^81b20

譬如水泡似摩尼珠，愚小無智作摩尼想計著追逐，
而彼水泡非摩尼非非摩尼，取不取故。
如是外道惡見妄想習氣所熏，於無所有說有生緣，有者言滅。
commentary::  ^81b22

〔浮漚非有非無，不可執着〕。 ^81b28

註曰：水泡喻中，於無所有說有生者，義通前喻。
以莫非無有說有，及於正因緣說有處，則反言斷滅。
此外道之倒見，例皆如是。
orig::  ^81b30

復次，大慧！有三種量、五分論，各建立已，
得聖智自覺，離二自性事，而作有性妄想計著。
commentary::  ^81b36

 ^81b40

註曰：三種量者，謂現量、比量、聖言量也。
量，如斗量物也。現量者，現即顯現，親得法體，
離妄分別，而非錯繆也。
比量者，比即比類，比類量度，而知其然。
如隔山見煙，必知有火；隔墻見角，必知是牛。
雖非親見，亦非虗妄。
聖言量者，謂以如來正教為準繩故。
五分論者：一、宗，二、因，三、喻，四、合，五、結。
宗、因、喻三，亦云三支。
比、量、合、結，但成此三義耳。
orig::  ^81b48

復次，大慧！有四種禪。
云何為四？謂愚夫所行禪、觀察義禪、攀緣如禪、如來禪。
云何愚夫所行禪？
謂聲聞、緣覺、外道修行者，觀人無我性、
自相、共相、骨璅〔音鎮〕、無常、苦、不淨相，計著為首，
如是相不異觀，前後轉進相不除滅，是名愚夫所行禪。
commentary::  ^81c10

。 ^81c20

。 ^81c24

註曰：骨璅者，即小乘所觀自他身骨璅相連，
皆是無常若不淨相，對治計著此觀為首。
言相不異觀者，謂定中相見與觀不異，此觀成之相也。
雖次第增進至無想定，然不離相，是名愚夫禪也。
orig::  ^81c30

云何觀察義禪？謂人無我自相共相，外道自他俱無性已，
觀法無我，彼地相義漸次增進，是名觀察義禪。
commentary::  ^81c38

〔此偏教菩薩所修者〕。 ^81c42

註曰：謂人無我等，疊前所離也。
外道自他等者，亦離外道自他俱性，於法無我諸地相義，一一隨順觀察也。
orig::  ^81c44

云何攀緣如禪？謂妄想二：無我妄想、如實處不生妄想，是名攀緣如禪。
commentary::  ^81c50

。 ^82a4

註曰：妄想者，乃人法二執。
二無我者，空二執之觀也。
若但分別，心存取捨，是為妄想。
若了二執，當體即空，無所待對，是為如實處，不生妄想也。
orig::  ^82a8

云何如來禪？謂入如來地，得自覺聖智相三種樂住，
成辦眾生不思議事，是名如來禪。
commentary::  ^82a14

〔此定登妙覺地，究竟自覺聖智者。〕。 ^82a18

註曰：佛以首楞嚴為能住之法，常寂光土為所住之處。
常寂光即三德涅槃也。
三種住其在茲乎？
不思議事者，是無作妙用，謂全體起用，成就眾生也。
orig::  ^82a20

爾時，世尊欲重宣此義，而說偈言：愚夫所行禪，
觀察相義禪，攀緣如實禪，如來清淨禪。
譬如日月形，鉢頭摩深險，如虗空火盡，脩行者觀察。
如是種種相，外道道通禪，亦復墮聲聞，
及緣覺境界，捨離彼一切，是則無所有。
一切剎諸佛，以不思議手，一時摩其頂，隨順入如相。
commentary::  ^82a26

 ^82a38

註曰：譬如日月等，出諸禪相以示得失。
orig::  ^82a48

爾時大慧菩薩摩訶薩復白佛言：世尊！
般涅槃者，說何等法謂為涅槃？
佛告大慧：一切自性習氣藏意意識，見習轉變名為涅槃。
諸佛及我涅槃自性空事境。
commentary::  ^82a50

。 ^82b4

註曰：一切眾生心識性執熏習氣分藏意。
意識者，即藏識與事識，此言自心也。
皆言習者，由無始愛見妄想熏習故也。
轉變者，謂轉藏識、事識為自覺聖智境界，名為涅槃。
然一切眾生即涅槃相，何轉變之有？
所謂名轉而體不轉也。
諸佛及我者，佛謂此究竟涅槃，我及諸佛同證，
證無別證，但了生死即是涅槃，涅槃之性亦不可得，是為空事境界。
orig::  ^82b8

復次，大慧！涅槃者，聖智自覺境界，離斷常妄想性非性。
云何非常？謂自相共相妄想斷故非常。
云何非斷？謂一切聖去來現在得自覺故非斷。
大慧！涅槃不壞不死，若涅槃死者復應受生相續，
若壞者應墮有為相，是故涅槃離壞離死，是故脩行者之所歸依。
commentary::  ^82b22

〔離斷常二見，則可入如來境界。〕。
。 ^82b32

註曰：涅槃言不壞不死者，是對有壞有死而言也。
良以涅槃是不生不滅之理。
若凡夫是有壞死，小乘人於真空涅槃，
#CB01926;身無身，滅智無智，亦可謂不壞不死。
雖離分段之生，復受變易之生，是有相續之相。
雖於有復著於空，是猶有為。
今如來涅槃離此諸相，是為大乘行者之所歸趣。
orig::  ^82b36

復次，大慧！涅槃非捨非得、非斷非常、非一義非種種義，是名涅槃。
commentary::  ^82b48

〔申上涅槃之義，復總結之〕。 ^82b52

註曰：言非一者，是非空。
非種種者，是非假。
非空非假，正顯中道大涅槃也。
orig::  ^82c2

復次，大慧！聲聞、緣覺涅槃者，覺自相共相，
不習近境界，不願倒，妄見妄想不生，彼等於彼作涅槃覺。
commentary::  ^82c6

。 ^82c10

註曰：顛倒見者，斷見惑也。
妄想不生者，斷思惑也。
既滅苦集而證真空，故曰於彼作涅槃覺。
orig::  ^82c14

復次，大慧！二種自性相。
云何為二？謂言說自性相計著、事自性相計著。
言說自性相計著者，從無始言說虗偽習氣計著生。
事自性相計著者，從不覺自心現分齊生。
commentary::  ^82c18

。
orig::  ^82c26

爾時，大慧菩薩摩訶薩復白佛言：世尊！
佛說緣起，即是說因緣，不自說道。
世尊！外道亦說因緣，謂勝自在時微塵生，如是諸性生。
然，世尊！所謂因緣生諸性言說，有間悉檀、無間悉檀。
commentary::  ^82c30

 ^82c38

註曰：因緣之說，有邪有正，故並舉之。
問：
orig::  ^82c46

佛告大慧：我非無因說，及因緣雜亂說。
此有故彼有者，攝所攝非性，覺自心現量。
大慧，若攝所攝計著，不覺自心現量外境界性非性，
彼有如是過，非我說緣起。
我常說言：因緣和合而生諸法，非無因生。
commentary::  ^82c48

〔因大慧所難而破之〕。
。 ^83a4

註曰：此即六根，彼即六塵，謂根塵相由而起。
攝所攝非性等者，謂了因緣生法，惟心所現，無能取所取。
非性，謂離性執也。
過，即雜亂也。彼，即外道也。
性非性，即有無也。
因緣和合而生者，正酬無因之問。
orig::  ^83a10

爾時，大慧菩薩摩訶薩復白佛言：世尊！
常聲者何事說？大慧！
彼惑亂者有種種現，非惑亂作無常。
所以者何？謂離性非性故。
commentary::  ^83a18

。
orig::  ^83a24

大慧，云何離性非性惑亂？
謂一切愚夫種種境界故。
如彼恒河餓鬼，見不見故無惑亂，性於餘現故非無性。
如是惑亂，諸聖顛願倒不顛倒，是故惑亂常，謂相相不壞故。
大慧，非惑亂種種相，妄想相壞，是故惑亂常。
commentary::  ^83a30

〔執無為有，非常計常，是名顛倒惑亂也。〕 ^83a40

註曰：惑亂之法，聖人見之，其性本常，而必曰離性非性者何？
以未能了達即是愚夫境界故也。
如彼恒河等者，承上愚夫所見，舉以為喻。
如是惑亂等，正釋惑亂常義。
謂諸聖以離倒不倒見故，即彼惑亂體是常住，以其法法不壞故也。
又言非惑亂者，謂非諸妄法自有種種差別之相，
以愚夫妄想分別，見有異相。
若離分別，妄法即常，故曰惑亂常也。
orig::  ^83a50

彼惑亂者，倒不倒妄想起二種種性，謂聖種性及愚夫種性。
聖種性者，三種分別，謂聲聞乘、緣覺乘、佛乘。
云何愚夫妄想起聲聞乘種性？
謂自共相計著起聲聞乘種性，是名妄想起聲聞乘種性。
大慧，即彼惑亂妄想起緣覺乘種性，謂即彼惑亂自共相不親計著起緣覺乘種性。
云何智者即彼惑亂起佛乘種性？
謂覺自心現量外性非性不妄想相起佛乘種性，是名即彼惑亂起佛乘種性。
commentary::  ^83b8

〔承上惑亂其常，不起顛倒覺，非不顛倒覺來。〕。
。 ^83b24

註曰：言彼惑亂者，謂分別妄法是倒非則，則成二種種性。
非倒是聖，倒即愚夫。
先出聖種性復有三種，謂聲聞、緣覺、佛乘。
初聲聞乘中言愚夫妄想起者，謂愚者於五陰自相共相照了空寂而生厭離，
乃成聲聞種性。緣覺亦云自共相者，離執義同，
但樂脩遠離故云不親，是為緣覺種性。
佛種性中特言智首，異二乘故。
orig::  ^83b28

大慧白佛言：世尊！
惑亂為有為無？佛告大慧：如幻無計著相，
若惑亂有計著相者，計著性不可滅，緣起應如外道說因緣生法。
commentary::  ^83b42

。 ^83b48

註曰：如幻無計著相者，意謂若言妄法定有定無，
則生計著，性不可滅，故以如幻言之。
若不能了如幻，則緣起之法，同於外道邪計因緣矣。
orig::  ^83c2

爾時，世尊欲重宣此義，而說偈言：聖不見惑亂，
中間亦無實，中間若真實，惑亂即真實。
捨離一切惑，若有相生者，是亦為惑亂，不淨猶如翳。
commentary::  ^83c8

〔前四句明大乘聖智，了妄即真。〕。
。 ^83c14

註曰：惑亂妄法，乃凡夫境界。
佛眼見之，無非真實。
而此真實，亦無實體。
離此空有，是為真實。
良由聖智了達妄法，即是真實故也。
於真著相，亦為惑亂。
如目有翳，見為不淨也。
orig::  ^83c18

復次，大慧！非幻無有相似見一切法如幻。
大慧白佛言：世尊！
為種種幻相計著言一切法如幻？
為異相計著？若種種幻相計著言一切性如幻者，世尊！
有性不如幻者。所以者何？
謂色種種相非。世尊！
無有因色種種相現如幻，是故無種種幻相計著相似性如幻。
commentary::  ^83c26

。 ^83c36

註曰：佛說一切法如幻，為執著種種幻相而言如幻耶？
為不執著諸相而言如幻耶？
若執著幻相言諸法如幻者，未必諸法皆如幻也。
故曰有性不如幻者，性即法也。
若槩言之，凡諸色相應無別因，然世間未有有因之色皆如幻者。
orig::  ^83c42

佛告大慧：非種種幻相計著，相似一切法如幻。
大慧，然不實一切法速滅如電，是則如幻。
大慧，譬如電光剎那頓現，現已即滅，非愚夫現；
如是一切性自妄想自共相，觀察無性，非現色相計著。
commentary::  ^84a2

。 ^84a10

註曰：言諸法如幻者，正非計著幻相，直以一切法不實，
速滅如電，乃如幻耳。
又以喻顯電光剎那起滅之速，惟聖智乃知，非愚夫所覺現相。
orig::  ^84a14

大慧復白佛言：如世尊所說，一切性無生及如幻，將無世尊前後所說自相違耶？
說無生性如幻。大慧，非我說無生性如幻前後相違過。
所以者何？謂生無生覺自心現量，有非有外性非性無生現。
大慧，非我前後說相違過；然壞外道因生故，我說一切性無生。
大慧，外道癡聚欲令有無有生，非自妄想種種計著緣。
大慧，我非有無有生，是故我以無生說而說。
commentary::  ^84a20

 ^84a34

註曰：非我說有相違。
所以生無生者，言我了於生即是無生，唯是自心之所現故。
若有若無一切外法，其性本無有生，故我說無生也。
又謂壞外道因生，如彼計種種異因有生，故說一切性無生。
破外道計有無生，非自執著妄想為緣。
又告大慧云：我非有無者，謂離有無之見，故我以無生之說而說無生也。
orig::  ^84a38

大慧！說幻性自性相，為離性自性相故，
隨愚夫惡見相希望，不知自心現量，懷因所作生緣自性相計著，
說夢幻自性相一切法。
commentary::  ^84b2

。 ^84b8

註曰：破愚夫取著相有三：不知自心現量，
一也；壞正因緣所生法，二也；緣自性相作實有計著，三也。
故說一切法如幻如夢之相破之。
orig::  ^84b12

大慧，名身者，謂若依事立名，是名名身。
句身者，謂句有義，身自性決定究竟，是名句身。
形身者，謂顯示名句，是名形身。
又形身者，謂長短高下。
又句身者，謂徑跡，如象、馬、人、獸等所行徑跡，得句身名。
大慧，名及形者，謂以名說無色四陰故說名，
自相現故說形，是名名句形身。
commentary::  ^84b18

。 ^84b30

註曰：依事立名者，即名詮自性也。
句有義身者，即句詮差別也。
凡句以詮義差別為性，故決定究竟不相混濫，是身句之功也。
形身謂顯示名句者，即由文字以顯名句，
亦即名句以成文，故曰文即是字，為形所依。
又形者是喻，喻如人之形有長短高下，文之長短亦猶是也。
句身謂徑迹者，如因跡始知有象馬等所行，猶尋句而得義也。
上乃以形句對言，若名與形相對言者，
則如五陰之受想行識，四陰無色而有名，
色陰自相顯現，故說有形，亦猶文因義而顯也。
orig::  ^84b44

復次，大慧！未來世智者，以離一異俱不俱見相我所通義，問無智者。
彼即答言：此非正問，謂色等常無常為異不異，
如是涅槃諸行相所相，求那所求那，造所造，
見所見，塵及微塵，脩與脩者，如是比展轉相。
commentary::  ^84c10

。 ^84c18

註曰：語大慧，未來世菩薩，當以離四句相，
問彼世人意，示入道之門。
彼無智人，不達此意，乃答云：此非正論。
謂色等者，言約陰入界等諸法上，而分常無常異不異等四句也。
如是涅槃諸行者，行即能顯涅槃之行，
能相所相，能依所依，能造所造，能見所見，
塵及微塵，謂泥團微塵也。
脩與脩者，即人法也。
如是比展轉相者，言上相對二法也。
orig::  ^84c24

爾時大慧菩薩復白佛言：世尊！
唯願世尊，更為我說陰界入生滅，彼無有我誰生誰滅，
愚夫者依於生滅，不覺苦盡不識涅槃。
佛告大慧：一切法離所作因緣不生，無作者故一切法不生。
大慧！何故一切性離自性？
以自覺觀時自共性相不可得故，說一切法不生。
何故一切法不可持來不可持去？
以自共相欲持來無所來，欲持去無所去，是故一切法離持來去。
大慧！何故一切諸法不滅？
謂性自性相無故，一切法不可得故，一切法無常，
謂相起無常性，是故說一切法不滅。
大慧！何故一切法無常？
大慧！何故一切法常？
謂相起無生性無常，常故說一切法常。
commentary::  ^84c38


orig::  ^85a10

大慧，身見有二種，謂俱生及妄想，如緣起妄想、自性妄想。
譬如依緣起自性，種種妄想自性計著生；
以彼非有非無、非有無無實妄想相故。
愚夫妄想，種種妄想自性相計著；如熱時#CB08504;、
鹿渴水想，是須陀洹妄想身見。
彼以人無我，攝受無性，斷除久遠無知計著。
commentary::  ^85a26

。 ^85a36

註曰：身見者，彼於五陰身作主宰見。
此分二種：俱生者，謂見與身俱生，如前身見。
妄想復依見而起，如後邊見。
故曰如緣起等。謂依緣起故，起妄想自性。
而愚夫以妄想故，起種種妄想自性計著故。
譬之如熱時#CB08504;，非水謂水，即其邪也。
彼以人無我，攝受無性者，計初果向人。
以人無我，觀了本無性故，其惑即斷。
言無智者，謂染汙無知也。
orig::  ^85a40

復次，大慧！有二種覺，謂觀察覺，及妄想相攝受計著建立覺。
大慧！觀察覺者，謂若覺性自性相選擇，
離四句不可得，是名觀察覺。
commentary::  ^85a54

〔上云若覺得解脫，又告之以覺知之道。〕。 ^85b6

註曰：二種覺義，雖若真妄之異，然據結文云：
菩薩成就，則皆大士所觀，而真俗不同。
觀察覺，即真諦之覺也。
建立覺，即俗諦之覺也。
良以菩薩觀真不捨俗，照俗不違真。
若覺性自性等者，即觀一切法之自性。
此性本來離相，不可以一異等四句分別有擇，故云不可得也。
orig::  ^85b8

大慧！云何妄想相攝受計著建立覺？
謂妄想相攝受，計著堅濕煖動不實妄想相，
四大種宗因相譬喻，計著不實建立而建立，是名妄想相攝受計著建立覺。
是名二種覺相。若菩薩摩訶薩成就此二覺相，
人法無我相，究竟善知方便無所有覺，
觀察行地得初地，入百三昧得差別三昧，
見百佛及百菩薩，知前後際各百劫事，
光照百剎土，知上上地相，大願殊勝神力自在法雲灌頂，
當得如來自覺地，善繫心十無盡句成熟眾生，
種種變化光明莊嚴，得自覺聖樂三昧正受。
commentary::  ^85b20

。 ^85b40

註曰：二建立覺者，謂於堅濕煖動諸大種性，
取相執著虗妄分別，以宗因喻而妄建立，是名取相分別執著建立智。
宗因喻者，即五分論法。
雖是不實建立，以世諦故而建立之，則真俗兩行不相妨礙。
若菩薩下，總結二覺成相。
初覺成故，故人法知無我相。
次覺成故，了無我相不離人法，故曰究竟。
善知方便無所有覺者，還以二種覺觀歷於行地，而後得入初地也。
以此善繫其心成熟眾生，至於自覺聖樂三昧，則菩薩之能事畢矣。
orig::  ^85c8

復次，大慧！諸外道有四種涅槃。
云何為四？謂：性自性非性涅槃，種種相性非性涅槃，
自相自性非性覺涅槃，諸陰自共相相續流注斷涅槃。
是名諸外道四種涅槃，非我所說法。
大慧！我所說者，妄想識滅，名為涅槃。
commentary::  ^85c26

〔涅槃者，不生不滅之謂，其實種非一。〕。
。 ^85c36

註曰：外道四種涅槃名相，如經所列。
涅槃是果，果由因得，其因既邪，果亦非正，故云非我所說。
我之所說涅槃者，直以妄識心滅耳。
盖由外道涅槃不離神我，神我即妄識，故以妄想識滅而對破之也。
orig::  ^85c40

大慧白佛言：不建立八識耶？
佛言：建立。大慧白佛言：若建立者，云何離意識非七識？
佛告大慧：彼因及彼攀緣故，七識不生。
意識者，境界分段計著生，習氣長養；藏識意俱，
我、我所計著，思惟因緣生，不壞身相；藏識因攀緣，
自心現境界，計著心聚生，展轉相因。
譬如海浪，自心現境界風吹，若生若滅亦如是。
是故意識滅，七識亦滅。
commentary::  ^85c48

〔因上妄想識滅，名為涅槃，遂疑八識亦滅，故明之。〕。 ^86a12

 ^86a14

註曰：以不滅言建立者，不滅也。
又疑七識不滅。答：以彼因及攀緣故七識不生者，
彼即六識，言因及攀緣在六識，而七識執我未甞相離，若六識滅則七識亦不生也。
意識者下，通示以諸識展轉相因未始不俱，乃體一而相異也。
又有四意：一境界分段者，言六識從六塵生也。
二習氣長養者，言六識不離七識八識也。
此三我所計著者，言七識我執從思惟彼因彼緣而生。
四不壞身相藏識，即第八識。
言因攀緣自心現境界等，此人因於六識能緣，
還緣自心所現境界，即六塵也。
以計著故而生六識，能總諸心，故曰心聚生也。
謂八識與六識展轉相因而生如此，譬如風吹海浪，
風息則浪滅，故云意識滅七識亦滅也。
orig::  ^86a24

爾時，世尊欲重宣此義，而說偈言：我不涅槃性，
所作及與相，妄想爾#CB08504;識，此滅我涅槃。
彼因彼攀緣，意趣等成身，與因者是心，為識之所依。
如水大流盡，波浪則不起，如是意識滅，種種識不生。
commentary::  ^86a50

〔外道不雜性相為四種涅，既斥之矣，此復偈以曉之。〕。 ^86b6

註曰：我不以性相為涅槃，直以妄想智障識滅為涅槃耳。
彼因彼攀緣等，言七識由意趣因等成六識身，
究其本因，還以八識之心為識之所依。
如水下，喻意可見耶。
orig::  ^86b8

大慧菩薩摩訶薩復白佛言：世尊！
惟願為說自覺聖智相及一乘。
若自覺聖智相及一乘，我及餘菩薩善自覺聖智相及一乘，
不由於他通達佛法。
commentary::  ^86b16

〔了了解脫，斷第二見，乃可以說一乘法。〕。
orig::  ^86b22

大慧，云何一乘相？
謂得一乘道覺，我說一乘。
云何得一乘道覺？
謂攝所攝妄想，如實處不生妄想，是名一乘覺。
commentary::  ^86b24

〔此釋一乘行相。言一乘者，謂如來所乘大乘法也。〕。 ^86b30

註曰：此一乘法，不離人之一心，所謂妙法即心也。
盖心具妙法，與法所證，無二無別。
欲覺一乘之道，須究自心，故云攝所攝妄想。
謂了根塵能取所取妄心，即妄顯真，如實而住，故云如實處不生妄想。
orig::  ^86b32

大慧言：世尊，何故說三乘而不說一乘？
大慧，不自般涅槃法故，不說一切聲聞、
緣覺一乘；以一切聲聞、緣覺，如來調伏授寂靜方便而得解脫，
非自己力，是故不說一乘。
大慧，煩惱障業習氣不斷故，不說一切聲聞、
緣覺一乘；不覺法無我，不離分段死，故說三乘。
commentary::  ^86b40

。 ^86c2

註曰：佛不說一乘，其故有三：言不自般涅槃法者，
以二乘不能了生死即涅槃，故不為說一也。
言調伏授寂靜等者，以其稟方便教，脩證空寂，
但離虗妄，名為解脫，未得一切解脫，故不為說二也。
言煩惱障等者，以其但斷四住通惑，未斷習氣，
別惑全在，故不為說三也。
二乘破人執，未破法執，故云不覺法無我也。
雖斷煩惱，身居分段，未名變易生死，故云不離分段死也。
如來為此小機，故但為說三乘法耳。
pin:: 
# 一切佛語心品第三
○一切佛語心品第三
orig::  ^86c6

爾時世尊告大慧菩薩摩訶薩言：意生身分別通相，我今當說。
大慧白佛言：善哉善哉！
佛告大慧：有三種意生身。
云何為三？所謂三昧樂正受意生身、覺法自性性意生身、種類俱生無行作意生身。
脩行者了知初地上上增進相，得三種身。
commentary::  ^86c26

。
orig::  ^86c36

大慧，云何三昧樂正受意生身？
謂第三、第四、第五地三昧樂正受故，種種自心寂靜安住，
心海起浪，識相不生，知自心現境界性非性，是名三昧樂正受意生身。
commentary::  ^86c42

 ^86c50

註曰：意生身者，謂作意成真空法性身也。
種種自心等，謂菩薩證空，不同二乘心生味著，
為相風所動，故曰安住心海。
又不同凡夫起六識波浪，盖了一切境界，
惟自心現，皆無自性，是為初意生身，此自行也。
orig::  ^87a2

大慧！云何覺法自性性意生身？
謂第八地，觀察覺了如幻等法悉無所有，
身心轉變，得如幻三昧及餘三昧門，無量相力自在明，
如妙華莊嚴迅疾如意，猶如幻夢水月鏡像，
非造非所造如造所造，一切色種種支分具足莊嚴，
隨入一切佛剎大眾，通達自性法故，是名覺法自性性意生身。
commentary::  ^87a12

〔此從涅槃空入建立假〕。 ^87a24

註曰：此言菩薩入第八地，覺了諸法如幻，
皆無有相，身心轉變無礙，住如幻諸三昧門，
普入佛剎，神通自在，如妙華之莊嚴也。
如意如幻等者，皆言化身速疾無礙也。
非造非所造者，謂化身色相不同，四大實造。
如造所造者，謂此色相與造相似，如此幻造，
色相具足，福慧莊嚴，垂形剎土，達此諸法惟我自性之性，
是為自性性意生身，此化佗也。
orig::  ^87a26

大慧，云何種類俱生無行作意生身？
所謂覺一切佛法緣自得樂相，是名種類俱生無行作意生身。
大慧，於彼三種身相觀察覺了，應當脩學。
commentary::  ^87a40

。 ^87a46

註曰：言種類俱生者，了佛證法即入中道，屬佛種類故云俱生。
至此位中智轉行融名無行作，未入證道但名意生，是為第三意生相也。
orig::  ^87b4

爾時，世尊欲重宣此義，而說偈言：非我乘大乘，
非說亦非字，非諦非解脫，非無有境界。
然乘摩訶衍，三摩提自在，種種意生身，自在華莊嚴。
commentary::  ^87b10

 ^87b16

註曰：如來自證離相，故皆以非言之。
謂雖是大乘，以離相故，是無乘可乘。
盖離諸名相，無證無得，而亦非無境界可示。
然乘摩訶衍者，乘即能乘。
orig::  ^87b22

爾時大慧菩薩復白佛言：世尊！
惟願為說佛之知覺。
世尊！何等是佛之知覺？
佛告大慧：覺人法無我，了知二障，離二種死，
斷二煩惱，是名佛之知覺。
聲聞緣覺得此法者，亦名為佛。
以是因緣故，我說一乘，善知二無我，二障煩惱斷，
永離二種死，是名佛知覺。
commentary::  ^87b28

。 ^87b38

。 ^87b42

註曰：人法無我是為二，了二障是為知。
究論人法生佛平等，本無二執，所謂真如界內絕生佛之假名，
此無人執也；平等性中無自佗之形相，此無法執也。
眾生迷之，成二我執，如來覺了本性，二執皆空，故云無我也。
二障者，惑障、智障也。
二死者，分段變易之死也。
二煩惱者，謂通、別二惑也。
此二惑累至於極果，方能斷盡，如是了達，名為佛之知覺。
二乘雖小，若能回心向大，如佛覺知是佛而已，故亦名為佛。
orig::  ^87b48

爾時大慧菩薩復請世尊：惟願為說一切法有無有相，
令我及餘菩薩摩訶薩離有無有相，疾得阿耨多羅三藐三菩提。
佛告大慧：此世間依有二種，謂依有及無，
墮性非性，欲見不離離相。
commentary::  ^87c12

。 ^87c20

註曰：依二種等者，謂世間眾生依有無之境起有無見，墮性非性即有無見也。
欲見謂樂著此見，非出離法妄謂出離，故云不離離相也。
orig::  ^87c24

大慧！云何世間依有？
謂有世間因緣生，非不有從有生，非無有生。
大慧！彼如是說者，是說世間無因。
大慧！云何世間依無？
謂受貪恚癡性已，然後妄想計着貪恚癡性非性。
大慧！若不取有性者，性相寂靜故，謂諸如來、
聲聞、緣覺，不取貪恚癡性為有為無。
commentary::  ^87c30

〔此因大慧問有無有相，及誰有無有相而答之。〕。
。 ^87c40

註曰：云何依有？謂實有世間因緣而生諸法，
非不實有，實從有生。
言非無有生者，謂能生因緣是。
言此計無為有，故復告云：彼如是說者，是外道無因論也。
云何依無？謂先受三毒性已，而後妄計其性非性，非性即妄計為無。
若不妄受三毒為有性者，則無所取，無取則性相本來寂靜。
如佛與一乘不取三毒性，乃離有無之見也。
orig::  ^87c44

爾時，大慧菩薩白佛言：世尊！
惟願為說不實妄想相，不實妄想云何而生？
說何等法名不實妄想？
於何等法中不實妄想？
佛告大慧：種種義，種種不實妄想，計著妄想生。
大慧！攝所攝計著，不知自心現量，及墮有無見，
增長外道見，生想習氣，計著外種種義，
心心數妄想，計著我我所生。
commentary::  ^88a6

。 ^88a18

註曰：種義者，凡外法有種種相義，皆虗妄因之而生妄想，故云種種不實妄想計著生也。
次答言攝所攝計著者，謂於根塵計著，
不知惟心所現，及於心外墮有無見，依是增長諸外道見，皆妄想法。
知其法，則知其所以妄也。
後合言妄想習氣等者，即上所依據也。
又曰心心數妄想計著我我所生者，即人法二我是其處也。
知其源既不實，妄即滅矣。
orig::  ^88a22

大慧白佛言：若種種義、種種不實妄想，
計著妄想生，攝所攝計著，不知自心現量，
及墮有無見，增長外道見妄想習氣，計著外種種義，
心心數妄想，我我所計著生。
若如是外種種義相，墮有無相，離性非性，
離見相；第一義亦如是，離量根分譬因相。
何故一處妄想不實義，種種性計著妄想生，非計著第一義處相妄想生？
將無說邪因論耶？
說一生一不生。
commentary::  ^88a36

。
orig::  ^88a50

佛告大慧：非妄想一生一不生。
所以者何？謂有無妄想不生故，外現性非性，覺自心現量妄想不生。
大慧！我說餘愚夫自心種種妄想相故，
事業在前，種種妄想性相計著生。
云何愚夫得離我我所計著見？
離作所作因緣過，覺自妄想心量，身心轉變，
究竟明解一切地如來自覺境界，離五法自性事見妄想。
以是因緣故，我說妄想從種種不實義計著生，
知如實義，得解脫自心種種妄想。
commentary::  ^88b8

。
。 ^88b24

註曰：所以生不生者，謂了有無妄想所見外法，
離性覺了，惟心所現，而妄想不生，非別有第一義諦也。
但愚夫不了自心所現，故見所作有為事業在前，
於中起諸分別妄計耳，非別有世諦也。
既而佛又念諸愚夫在迷，云何能離人法二我，及離能作所作因緣之過？
又念云何能覺妄想皆自心量，而得身心轉變，
究竟明解一切智地，到如來自證境界，離五法三自性事見妄想？
事即名相，見即妄想。
既作是念，所以我說妄想，從種種虗妄計著而生。
知如實義者，謂能如是了知如實之義，
即得解脫，息諸妄想也。
orig::  ^88b28

爾時，世尊欲重宣此義，而說偈言：諸因及與緣，
從此生世間，妄想著四句，不知我所通。
世間非有生，亦復非無生，不從有無生，亦非非有無。
諸因及與緣，云何愚妄想？
非有亦非無，亦復非有無。
如是觀世間，心轉得無我，一切性不生，以從緣生故。
一切緣所作，所作非自有，事不自生事，有二事過故。
無二事過故，非有性可得。
commentary::  ^88b50

〔此偈頌上所作因緣也〕。
。 ^88c12

註曰：諸因及與緣等，謂凡諸世間法，莫不從因緣生。
而妄想者，於因緣法，著有無等四句之見，不知如來所通之理。
世間非有生下離性執四句，謂諸法本無四性。
又曰：諸因及與緣等，仍責前過。
謂諸法本空，云何愚夫于中而生妄想？
非但本無有無四句執性，亦無非有非無四句相執。
具如大論性相二空也。
若能如是觀察，轉彼性相二執，而得人法二無我智。
然性實不生，從緣故有。
此諸法既從緣生，則法無自體。
又曰：事不自生事者，事即果也。
無果自生果二事之過，任運離乎有無性執，故云非有性可得也。
orig::  ^88c18

觀諸有為法，離攀緣所緣，無心之心量，我說為心量。
量者自性處，緣性二俱離，性究竟妙淨，我說名心量。
commentary::  ^88c40

。 ^88c44

註曰：此八句，略領心量。
不了諸法惟心，則有所緣之境。
以正智觀之，離乎能緣之心。
所緣之境，既離能所，則無分別之心，是為惟心。
故云我說為心量。
雖了諸法惟心，猶存性執對境，未能忘能緣之念。
直須緣性俱離，始為究竟如來藏心之心量也。
orig::  ^88c48

施設世諦我，彼則無實事，諸陰陰施設，無事亦復然。
有四種平等，相及因性生，第三無我等，第四修修者。
commentary::  ^89a8

〔世諦我者，人執也。
諸陰陰者，法執也。〕。 ^89a12

註曰：人我二執，以自共相求之，無實事可得，則法皆平等。
相必有因，因性與果性平等。
因果具故有我，則我與無我平等。
能了無我者是修，則有為與無修平等也。
orig::  ^89a14

妄想習氣轉，有種種心生，境界於外現，是世俗心量。
外現而非有，心見彼種種，建立於身財，我說為心量。
commentary::  ^89a22

。 ^89a26

註曰：妄想等者，由無始妄想熏習，次第轉生種種心識。
妄心既作，見有外境，此世俗心量也。
然外境本無，由心取之，見種種相，即五塵等是。
身財建立，謂五識身財，即妄想心量也。
orig::  ^89a28

離一切諸見，及離想所想，無得亦無生，我說為心量。
非性非非性，性非性即離，謂彼心解脫，我說為心量。
如如與空際，涅槃及法界，種種意生身，我說為心量。
commentary::  ^89a36

 ^89a42

註曰：前四句，謂離人法二我之見，及離能想所想，
則無得無生，是為正智之心量也。
中四句，謂離有無性執，及離能離之心，亦即正智心量。
非性即非有，非非性即非無，性非性即有無。
後四句，言如如即真如，空際即實際，涅槃即究竟大涅槃，
法界即佛法界，此皆一體異名。
orig::  ^89a48

爾時大慧菩薩白佛言：世尊！
如世尊所說，菩薩摩訶薩當善語義。
云何為菩薩善語義？
云何為語？云何為義？
佛告大慧：觀語與義非異非不異，觀義與語亦復如是。
若語異義者，則不因語辨義而以語入義，如燈照色。
commentary::  ^89b8

 ^89b18

註曰：約大乘言之，雖有能語所語，而能所不二，故云非異非不異。
義雖忘言，非言無以辨義，則必因言而入於義。
如燈照色者，譬如有人持燈照物，知此物如是在如是處，
所謂文字性離，即是解脫善語善義之謂。
orig::  ^89b22

大慧！不生不滅自性涅槃，三乘一乘心自性等，
如緣言說義計著，墮建立及誹謗見。
異建立、異妄想如幻，種種妄想現；譬如種種幻，
凡愚眾生作異妄想，非聖賢也。
commentary::  ^89b32

〔此段言隨語計着之過〕。 ^89b40

註曰：異建立異妄想者，謂因言說差別建立而起異妄想計著，
如見幻事計以為實，是愚夫見非聖賢也。
orig::  ^89b42

復次，大慧！有三種智，謂：知生滅、知自共相、知不生不滅。
復次，無礙相是智，境界種種礙相是識。
大慧！三事和合生方便相是識，無事方便自性相是智。
大慧！得相是識，不得相是智，自得聖智境界，
不出不入故，如水中月。
commentary::  ^89b48

 ^89c6

註曰：只一佛智而有三用，名為三智。
又云無礙相是智者，謂於前之三智，一心融泯，
無染礙之相是智，反是則謂識也。
又云三事等者，三事即塵根及我，三事和合相應而生是識，
此不知自性相故。
若知性相，則一念靈知不假生，故曰無事方便自性相是智也。
又曰得相不得相為識智者，相即性相之相，
相惟是一，而有離不離之異，故云得不得也。
自得者，所謂如來自得聖智境界，無以名狀，
故云不出不入，如水中月也。
orig::  ^89c10

爾時，世尊欲重宣此義，而說偈言：採集業為識，
不採集為智，觀察一切法，通達無所有，
逮得自在力，是則名為慧。
縛境界為心，覺想生為智，無所有及勝，慧則從是生。
commentary::  ^89c28

〔不墮頑空，不着耶見，惟存一心，湛然常照，慧光生矣。〕 ^89c36

註曰：採謂採取，集謂招集。
以根對塵而生取著，起善惡業，招集生死，是名為識。
如是觀察因緣生法，當體即空，解脫自在，
名上上智，慧即智也。
心外無境，不了惟心，為境所轉，是名為縛，心即識也。
覺此妄心，則為智矣。
orig::  ^89c38

心意及與識，遠離思惟想，得無思想法，佛子非聲聞。
寂靜勝進忍，如來清淨智，生於善勝義，所行悉遠離。
commentary::  ^89c48

。 ^90a2

註曰：清淨智從善勝第一義生，所以行處悉遠離也。
orig::  ^90a6

我有三種智，聖開發真實，於彼想思惟，悉攝受諸性。
二乘不相應，智離諸所有，計著於自性，從諸聲聞生。
超度諸心量，如來智清淨。
commentary::  ^90a10

。 ^90a16

註曰：於彼思惟等，重出前二智，以顯上上之智。
謂彼凡夫以妄想故，受諸生滅。
二乘反是，故不相應。
離諸所有而又計著自性，則二乘智而已。
若如來極智清淨，則超越一切心量也。
orig::  ^90a20

復次，大慧！外道有九種轉變論，外道轉變見生，
所謂形處轉變、相轉變、因轉變、成轉變、
見轉變、性轉變、緣分明轉變、所作分明轉變、事轉變。
大慧！是名九種轉變見，一切外道因是起有無生轉變論。
云何形處轉變？謂形處易見。
譬如金變作諸器物，則有種種形處顯見，
非金性變，一切性變亦復如是。
或有外道作如是妄想，乃至事變妄想，彼非如非異妄想故。
commentary::  ^90a28

。 ^90a42

註曰：形謂身形，相謂生住滅相，因謂所作之因，
成謂所成之果，見謂隨物遷移，性謂生生不改，
緣謂因緣變滅，作謂造作不常，事謂有為之法，是為九種。
言因是起有無者，謂自有之無，或自無之有，
皆轉變相，不出有無而已。
云何下，徵釋。形處轉變者，即四大諸根形質處也。
彼見其形，隨時變異，謂有轉變，而不知性未嘗變。
金變作諸器，器雖有種種之異，而金性不變。
又曰：一切性變亦如是者，性即法也。
言一切法雖變，而性不變，亦復如是。
或有外道等，乃結斥外道。
言彼非如非異者，謂彼於非如
orig::  ^90a50

大慧復白佛言：如世尊所說：以彼彼妄想，
妄想彼彼性，非有彼自性，但妄想自性耳。
若但妄想自性非性自性相待者，非為如是說煩惱清淨無性過耶？
一切法妄想自性非性故。
commentary::  ^90b16

〔述如來所說諸妄想意為問〕。 ^90b24

註曰：彼彼者，正言彼諸妄想也。
然諸法本無實性，但妄作耳。
而大慧猶有疑者，但謂是妄想自性，非諸法有自性。
此自性與非自性相待者，豈非世尊所說染淨諸法皆無實性耶？
大慧意以一切法無自性，妄想有自性為難。
orig::  ^90b26

佛告大慧：如是，如是，如汝所說。
大慧，非如愚夫性自性妄想真實，此妄想自性非有性自性相然。
commentary::  ^90b36

〔謂諸法無自性為是，妄想有自性為非。〕。 ^90b40

註曰：非如愚夫等者，言不同彼凡夫計性自性之妄想以為真實。
又曰：此妄想自性等者，此但妄執無有性相。
orig::  ^90b42

大慧，如聖智有性自性，聖知、聖見、聖慧眼，如是性自性知。
大慧白佛言：若使如聖，以聖知、聖見、聖慧眼，
非天眼、非肉眼，性自性如是知，非如愚夫妄想。
世尊，云何愚夫離是妄想？
不覺聖性事故。世尊，彼亦非顛倒、非不顛倒。
所以者何？謂不覺聖事性自性故，不見離有無相故。
commentary::  ^90b48

。 ^90c10

註曰：佛既以自證境界示之，大慧即領悟斯旨。
又謂曰：若果如聖所知見，非凡夫知見，
故云非天眼，非肉眼也。
因復疑而難之曰：愚夫既不能覺了聖自性事，
云何得離妄想，能明此理？
因上聖凡所見不同，故云彼亦非顛倒，非不顛倒。
復謂不覺聖事性者，言凡夫非不顛倒也。
不見離有無相者，言聖人非顛倒也。
盖聖眼所見，無不真實，不見有一法可捨故也。
orig::  ^90c16

佛告大慧：非我說空法非性，亦不墮有見說聖智自性事，
然為令眾生離恐怖句故，眾生無始以來計著性自性相，聖智事自性計著相見說空法。
大慧！我不說性自性相。
大慧！但我住自得如實空法離惑亂相見，
離自心現性非性見，得三解脫如實印所印於性自性，得緣自覺觀察住離有無事相見。
commentary::  ^90c32

。 ^90c44

。 ^90c46

註曰：聖智事固非有無，而著有者，乃說空法以治之。
是知說空說有，皆為眾生，未甞說有實法也。
故曰：我不說性自性相，即示自證之法。
曰：但我得如實空法，即本住畢竟妙空也。
不墮邪倒惑亂，常居中道。
故雖自心現性非性諸見，即得悟三解脫，
獲如實印，見法自性，了聖境界，離有無一切諸著。
orig::  ^90c50

復次，大慧！一切法不生者，菩薩摩訶薩不應立是宗。
所以者何？謂宗一切性非性故，及彼因生相故，
說一切法不生宗，彼宗則壞。
彼宗一切法不生彼宗壞者，以宗有待而生故。
又彼宗不生，入一切法故，不壞相不生故，
立一切法不生宗者，彼說則壞。
大慧！無有不生宗，彼宗入一切性有無相不可得。
大慧！若使彼宗不生，一切性不生而立宗，
如是彼宗壞，以有無性相不生故，不應立宗。
五分論多過故，展轉因異相故，及為作故，不應立宗分。
謂一切法不生，如是一切法空，如是一切法無自性，不應立宗。
commentary::  ^91a8

 ^91a28

 ^91a30

註曰：一切法不生，則言想俱絕。
言之已非，況妄立宗乎？
如彼外道立不生宗，反生故業，故云不應立是宗。
所以者何下，謂宗一切性非性者，意謂宗宗有主。
若宗一切性，性自非性，宗義何在？
凡言不生，必因生立。
既有待對，則不生成生，自壞不生義。
其不應立宗一也。
又彼宗不生，必入一切法中。
言不生義，徧一切世間諸法之中。
言不壞相不生故者，言諸法本皆不生，豈待立耶？
故云彼說則壞。其不應立宗二也。
言有無不生者，前以無為不生，此乃轉計有無皆不生。
言入一切性者，性即法也。
謂有無不生，亦徧一切法中，皆離有無之相。
縱又轉計有無性相皆不可得，是亦不生義。
其不應立宗三也。
五分論多過者，指宗、因、喻三過也。
展轉因異相者，言彼轉計因相不同，及墮有為有作。
其不應立宗四也。
又曰：謂一切法不生。
又曰：空。又曰：無自性。
此三者若各立宗，則有多宗。
其不應立宗五也。
orig::  ^91a54

大慧！然菩薩摩訶薩說一切法如幻夢現不現相故，
當說一切法如幻夢性，除為愚夫離恐怖句故。
大慧！愚夫墮有無見，莫令彼恐怖遠離摩訶衍。
commentary::  ^91b30

〔既斥立宗之非，此復顯其是以詔之。〕。 ^91b36

註曰：一切法如幻，夢現不現，相現不現，謂非實有也。
及令眾生離見聞覺知之過，故又云當說。
言除為愚夫者，盖愚夫墮於有無之見，
不說如幻如夢，不能離彼二見。
復恐小機聞此不有不無，而生怖畏，不受大乘。
故戒云：莫令彼恐怖，遠離大乘意。
令菩薩隨機說法也。
orig::  ^91b38

爾時，大慧白佛言：世尊，若外道世論，種種句味因譬莊嚴，無有自通自事計著者。
世尊亦說世論，為種種異方諸來會眾，
天、人、阿修羅，廣說無量種種句味，亦非自通耶？
亦入一切外道智慧言說數耶？
佛告大慧：我念一時於一處住，有世論婆羅門來詣我所，
不請空閑，便問我言：瞿曇，一切所作耶？
一切非所作耶？一切常耶？
一切無常耶？一切生耶？
一切不生耶？一切一耶？
一切異耶？一切俱耶？
一切不俱耶？一切因種種受生現耶？
一切無記耶？一切記耶？
有我耶？無我耶？有此世耶？
無此世耶？有佗世耶？
無佗世耶？有解脫耶？
無解脫耶？一切剎那耶？
一切不剎那耶？虗空耶？
非數滅耶？涅槃耶？
瞿曇，作耶？非作耶？
有中陰耶？無中陰耶？
大慧，我時報言：婆羅門，如是說者悉是世論，
非我所說，是汝世論。
我惟說無始虗偽妄想習氣種種諸惡三有之因，
不能覺知自心現量，而生妄想攀緣外性。
如外道法，我諸根義三合知生，我不如是。
婆羅門，我不說因，不說無因，唯說妄想攝所攝性施設緣起，
非汝及餘墮受我相續者所能覺知。
大慧，涅槃、虗空、滅，非有三種，但數有三耳！
commentary::  ^91b50

。 ^91c38


pin:: 
# 一切佛語心品第四
○一切佛語心品第四
orig::  ^91c40

大慧白佛言：世尊！
如來、應供、等正覺為作耶？
為不作耶？為事耶？
為因耶？為相耶？為所相耶？
為說耶？為所說耶？
為覺耶？為所覺耶？
如是等辭句為異？
為不異？
commentary::  ^92a4

。 ^92a10

註曰：如來、應供、正覺，三號即三德。
如來即法身，中諦也；應供即解脫，俗諦也；
正覺即般若，真諦也。
通號有十，而問此三者，乃其要也。
作謂修持造作，義該因果，事即果也。
相謂身相，說謂言說，覺謂覺知，謂如來於此辭句，為異為不異耶？
orig::  ^92a14

佛告大慧：如來、應供、等正覺，於如是等辭句，非事所因。
所以者何？俱有過故。
大慧！若如來是事者，或作或無常故，一切事應是如來，我及諸佛皆所不欲。
若非所作者，無所得故，方便則空，同於兔角槃大之子，以無所有故。
大慧！若無事無因者，則非有非無；若非有非無，
則出於四句；四句者，是世間言說。
若出四句者，則不墮四句；不墮四句故，智者所取。
一切如來句義亦如是，慧者當知。
commentary::  ^92a24

。 ^92a40

註曰：言如來是事等者，謂若如來定須用因果等事，則是無常。
若是無常，則一切所作之法，應是如來。
然我及諸佛，皆不欲同彼事也。
若非所作等，即覈上非事因句，謂非所作，
則無所得，則智慧方便，皆為徒設，同于兔角石女兒也。
又言無事無因者，謂法身既非有作，則離有無之過。
離有無過，則出於四句之外。
四句者，即一異、俱不俱、有無非有非無、常無常等四句也。
不墮此四句，是為如來句義，為智者之所取也。
orig::  ^92a48

如是如來、解脫非異非不異。
如是如來以解脫名說，若如來異解脫者應色相成，色相成故應無常。
若不異者，修行者得相應無分別，而修行者見分別，是故非異非不異。
commentary::  ^92b14

〔此以法身如來對解脫而言。〕。 ^92b22

註曰：如來之所究顯，盖由了結業即解脫故也。
此如來與解脫非異非不異者，云異者，
解脫應身色相，則是無常。
若不異者，則修行之人與解脫相應，無因果人法之異。
然有能所分別，故結云非異非不異也。
orig::  ^92b24

如是智及爾#CB08504;，非異非不異。
大慧！智及爾#CB08504;非異非不異者，
非常非無常，非作非所作，非有為非無為，
非覺非所覺，非相非所相，非陰非異陰，
非說非所說，非一非異，非俱非不俱。
非一非異、非俱非不俱故，悉離一切量。
commentary::  ^92b34

 ^92b44

註曰：般若與智障，非異非不異者，則與法身解脫，無一無別。
故復總結而通例之，曰非常非無常等。
總不出非二邊，顯仁道；非能所，顯一相；
非四句，顯忘言。故又云：離一切量，量即數也。
orig::  ^92b50

離一切量則無言說，無言說則無生，無生則無滅，
無滅則寂滅，寂滅則自性涅槃，自性涅槃則無事無因，
無事無因則無攀緣，無攀緣則出過一切虗偽，
出過一切虗偽則是如來，如來則是三藐三佛陀。
大慧，是名三藐三佛陀。
大慧，三貌三佛陀者，離一切根量。
commentary::  ^92c8


orig::  ^92c18

爾時大慧白佛言：世尊！
如世尊說：修多羅攝受不生不滅。
又說：不生不滅是如來異名。
云何？世尊！為無性故說不生不滅？
為是如來異名？佛告大慧：我說一切法不生不滅，有無品不現。
大慧白佛言：若一切法不生者，則攝受法不可得。
一切法不生故，若名字中有法者，惟願為說。
佛告大慧：我說如來非無性亦非不生不滅，
攝一切法亦不待緣故，不生不滅亦非無緣云云。
commentary::  ^92c26

。 ^92c42

註曰：修多羅攝受不生不滅。
攝受者，謂含攝其理。
又云：此是如來異名。
大慧以為不生不滅是無性義，云何言是異名？
豈如來亦無性耶？
佛答以不生不滅是離有無，故曰有無品不現。
此以一答二請矣。
大慧又以為不現是不生，若一切法不生，豈是如來異名？
若是異名，于名字中豈亦有不生法義？
故又問之。答言非無性者，謂如來非是無法，
亦非攝取不生不滅，亦不待生滅之緣而言不生不滅。
言亦非無義者，起後答也。
orig::  ^92c46

如是，大慧，我於此娑呵世界，有三阿僧祇百千名號，
愚夫悉聞各說我名，而不解我如來異名。
大慧，或有眾生知我如來者，有知一切智者，
有知佛者，有知救世者，有知自覺者，有知導師者，
有知廣導者，有知一切導者，有知勝者，
有知迦毗羅者，有知真實邊者，有知月者，
有知日者，有知主者，有知無生者，有知無滅者，
有知空者，有知如如者，有知諦者，有知實際者，
有知法性者，有知涅槃者，有知常者，有知平等者，
有知不二者，有知無相者，有知解脫者，
有知道者，有知意生者。
大慧，如是三阿僧祇百千名號不增不減，
此及餘世皆悉知我，如水中月不出不入。
commentary::  ^93a10


orig::  ^93a32

爾時大慧復白佛言：世尊顯示不生不滅無有奇特。
所以者何？一切外道因亦不生不滅，世尊亦說虗空非數緣滅，
及涅槃界不生不滅。
世尊！外道說因生諸世間，世尊亦說無明愛業妄想為緣生諸世間，
彼因此緣名差別耳。
外物因緣亦如是，世尊與外道論無有差別。
微塵、勝妙、自在、眾生主等，如是九物不生不滅，
世尊亦說一切性不生不滅，有無不可得。
外道亦說四大不壞自性不生不滅，四大常是四大，
乃至周流諸趣不捨自性，世尊所說亦復如是。
是故我言無有奇特，惟願世尊為說差別。
所以奇特勝諸外道，若無差別者，一切外道皆不是佛，以不生不滅故。
而世尊說一世界中多佛出世者，無有是處。
如向所說，一世界中應有多佛，無差別故。
commentary::  ^93a52


orig::  ^93b24

佛告大慧：我說不生不滅，不同外道不生不滅。
所以者何？彼諸外道有性自性，得不生不滅相；我不如是墮有無品。
大慧，我者，離有無品，離生滅，非性非無性；
如種種幻夢現，故非無性。
云何無性？謂色無自性相攝受，現不現故，攝不攝故。
以是故，一切性無性非無性；但覺自心現量，
妄想不生，安隱快樂，世事永息。
commentary::  ^93b38

。 ^93b50

註曰：外道有性自性等，謂彼所說性有自性，
如云常以四大堅濕煖動之性，皆不壞不乾，以為得不生不變之相。
然亦苦心妄計，雖曰不生不滅，實有生滅，墮於有無。
佛謂我不如是，我之所說不生不滅，離于有無生滅及非有非無。
如幻夢色現，是非無；色性不可得，是非有。
言色無自性相攝受者，夢幻色相，本非實有。
愚人妄想故現，其實不現；妄心攝取，實不可取。
故知一切諸法非有非無，但能覺了諸法惟心，
心外無境，則妄想自滅，安于涅槃之樂，永息生死之事矣。
orig::  ^93b54

大慧復白佛言：世尊！
一切外道皆起無常妄想，世尊亦說一切行無常是生滅法。
此義云何？為邪為正？
為有幾種無常？
commentary::  ^93c20

 ^93c26

註曰：常與無常之名無異，外道不以義定，邪正曷分？
此問意也。
orig::  ^93c30

佛告大慧：一切外道有七種無常，非我法也。
何等為七？彼有說言：作已而捨是名無常。
有說：形處壞是名無常。
有說：即色是無常。
有說：色轉變中間是名無常，無間自之散壞如乳酪等，
轉變中間不可見，無常毀壞一切性轉。
有說：性無常。有說：性無性無常。
有說：一切法不生，無常入一切法。
commentary::  ^93c34


orig::  ^93c46

大慧，性無性無常者，謂四大及所造自相壞，四大自性不可得不生。
commentary::  ^94a2

。 ^94a6

註曰：四大自性，謂大種自性，本來不生，
不生尚無，何生何滅，言無常耶？
orig::  ^94a10

彼不生無常者，非常無常，一切法有無不生，
分析乃至微塵不可見，是不生義非生，是名不生無常相。
若不覺此者，墮一切外道生無常義。
commentary::  ^94a14

 ^94a20

註曰：非常者，謂常與無常。
一切有無諸相對法，體本不生，乃至分析至于微塵，亦無所見。
以是義故，說不無生。
此為如來所說不生無常之相。
若不了此義，則墮外道計生無常義。
orig::  ^94a24

大慧，性無常者，是自心妄想，非常無常性。
所以者何？謂無常自性不壞。
大慧，此是一切性無性無常事。
除無常，無有能令一切法性無性者，如杖瓦石破壞諸物。
commentary::  ^94a32

〔真常不壞之體，豈凡夫之可了了者。〕。 ^94a40

註曰：世間諸法有壞者，因無常故。
無常徧於諸法之中，如杖瓦石能破壞諸物，而自體不壞也。
orig::  ^94a42

現見各各不異，是性無常事，非作、所作有差別。
此是無常，此是事，作、所作無異者，一切性常無因性。
大慧，一切性無性有因，非凡愚所知。
commentary::  ^94a46

。 ^94a52

註曰：謂現前所見諸法與無常無異，安有性與事不同？
故知無常即事，事即無常。
此能所不異，應是常義。
無因性者，言無常無破壞諸法之因。
orig::  ^94b2

非因不相似事生。
若生者，一切性悉皆無常。
是不相似事，作、所作無有別異，而悉見有異。
若性無常者，墮作因性相；若墮者，一切性不究竟。
一切性作因相墮者，自無常應無常；無常無常故，一切性不無常應是常。
commentary::  ^94b8

〔此斥外道之過〕。
〔一切性即一切法也〕。 ^94b18

註曰：非因不相似事生者，謂無常若非有因，則無差別事生。
若其生矣，一切法則與之偕生，悉皆無常，豈非差別事？
以騐無常之有因必矣。
如彼所計，則此法彼法，能作所作，應無差別。
而現見差別之異，云何妄計無因生差別法耶？
若性無常等者，凡言性必究竟無作，無作則常。
既云無常，則墮於有作諸法，非究竟義。
以是為因，則墮作因性相，失體性義。
言自無常應無常者，謂能作之性，若是無常，
應同所作之法，皆是無常。
自性既是無常，則所作無常之法，反應是常。
orig::  ^94b20

性若常入一切性者，應墮三世。
彼過去色與壞俱，未來不生；色不生故，現在色與壞相俱。
色者，四大積集差別，四大及造色自性不壞，離異不異故。
一切外道一切四大不壞，一切三有四大及造色在所知有生滅，
離四大造色。一切外道於何所思惟？
性無常，四大不生，自性相不壞故。
commentary::  ^94b40

〔四大常性，固自若也，安可作無常想。〕。 ^94c4

註曰：若無常性徧諸法中，乃屬三世變遷。
過去色已壞，未來生未生，現在色俱壞。
色即四大差別之色，能造四大及所造色，其性不壞。
離異此一切外道，謂四大體性不壞。
如此三有之中，能造所造，皆是生住滅相，
豈更別有無常之性，能生于物而不滅耶？
orig::  ^94c6

離始造無常者，非四大復有異，四大各各異，
相自相故，非差別可得。
彼無差別，斯等不更造，二方便不作，當知是無常。
commentary::  ^94c18

〔二方便，謂同異更造之方便也〕。 ^94c24

註曰：始造即捨無常者，非大種互過大種，
以各別故；非自相造，以無異故；非復共造，以乖離故。
當知是非始造無常。
orig::  ^94c26

彼形處壞無常者，謂四大及造化不壞，至境不壞。
大慧，境者，分析乃至微塵，觀察壞四大及造色。
形處異見，長短不可得，非四大；四大不壞，
形處壞現，墮在數論。
commentary::  ^94c32

〔彼雖妄想無常，而四大自性不壞。〕。 ^94c40

註曰：外道計此能造所造，至竟不壞。
至，極也，盡也。謂分析造化，至于微塵，猶不可壞。
但觀察滅壞形狀長短等，見不壞能造所造色體。
此乃俗數言語，故云墮在數論。
orig::  ^94c42

色即無常者，謂色即是無常，彼則形處無常非四大。
若四大無常者，非俗數言說。
世俗言說非性者，則墮世論。
見一切性有言說，不見自相生。
commentary::  ^94c50

。 ^95a4

註曰：色即無常，謂此即是形處無常。
非四大，謂非四大種性。
若是大種亦無常者，於俗數言說有違有墮。
違則非俗，墮則乖真。
進退俱失，皆非正論。
orig::  ^95a8

轉變無常者，謂色異性現非四大。
如金作莊嚴具轉變現，非金性壞，但莊嚴具處所壞。
如是餘性轉變等亦如是。
commentary::  ^95a14

〔此即以金作器，而金性不變之謂。〕 ^95a20

註曰：色異性現，普色即四大所造之色，謂色體變異故。
無常性現，以現處為壞，非四大種壞。
如金作具，具有變壞，而金性不改。
言無常事壞，性不壞，亦如是也。
orig::  ^95a22

如是等種種外道無常見妄想。
火燒四大時，自相不燒；各各自相相壞者，四大造色應斷。
commentary::  ^95a30

。 ^95a34

註曰：火不能燒諸大自相，但各各散。
若能燒自，能造所造則皆斷滅。
謂四大種不壞是常見，四大分散是斷見。
懷種種妄計，不出此二見也。
orig::  ^95a36

大慧復白佛言：世尊！
惟願為說一切聲聞緣覺滅正受次第相續。
若善於滅正受次第相續相者，我及餘菩薩終不妄捨滅正受樂門，
不墮一切聲聞緣覺外道愚癡。
commentary::  ^95a42


orig::  ^95a50

佛告大慧：六地菩薩摩訶薩及聲聞、緣覺，
入滅正受；第七地菩薩摩訶薩，念念正受，
離一切性自性相正受，非聲聞、緣覺墮有行覺攝所攝相滅正受，
是故七地非念正受。
得一切法無差別相，非分得種種相性，
覺一切法善不善性相正受，是故七地無善念正受。
大慧！八地菩薩及聲聞、緣覺，心意意識妄想相滅。
commentary::  ^95b2

 ^95b14

註曰：七地菩薩念念正受等者，念念則出入無間，
離一切性自性相；正受則不取攝所攝一切相，故不同二乘墮有行覺。
有行覺者，有為行也。
必滅諸相然後得定，是故七地為非受正受，謂非彼注念之正受也。
又曰：得一切法無差別性者，及覺一切法性相無有差別。
非分得者，非彼二乘於其定中分得諸相性也。
善不善者，謂菩薩至七地尚不住於善，況不善念乎？
是為無善念正受。
二、約七地八地以辨異相，即是心意識妄想相有滅未滅高下不同，
至八地三乘妄想悉滅，異乎七地也。
orig::  ^95b20

初地乃至七地菩薩摩訶薩，觀三界心、
意、意識量，離我、我所，自妄想修，墮外性種種相。
愚夫二種自心攝、所攝，向無知不覺無始過惡虗偽習氣所熏。
commentary::  ^95b40

〔此明三乘〕。 ^95b46

註曰：從初地至七地，觀三界諸法，唯心意識。
然雖同觀，而妄想有滅不滅，得失之異。
離我我所等，得也。
墮外性種種相等，失也。
二種自心者，謂外道墮於有無妄計，能取所取，
一向無知不覺，無始過惡熏習手。
orig::  ^95b48

大慧！八地菩薩摩訶薩聲聞緣覺涅槃，
菩薩者三昧覺所持，是故三昧門樂不般涅槃。
若不持者，如來地不滿足，弃捨一切有為眾生事故，佛種則應斷。
諸佛世尊為示如來不可思議無量功德，
聲聞緣覺三昧門得樂所牽故，作涅槃想。
commentary::  ^95c6

〔此明八地三乘同一涅槃，而有住不住之異。〕 ^95c16

註曰：言菩薩以諸佛三昧覺力所加持故，
為化眾生，於三昧門不般涅槃。
若不加持，則不能功行滿足到於如來之地。
是弃捨眾生而不化度，亦斷如來種性，
是故諸佛為說不思議功德，勸進令其究竟。
二乘自調自度，著三昧樂生涅槃想，所以失也。
orig::  ^95c18

大慧，我分部七地，善修心意意識相，善修我我所攝受人法無我生滅自共相，
善四無礙決定力三昧門地次第相續入道品法。
commentary::  ^95c28

〔分別部類有善不善、滅不滅之異〕。 ^95c34

註曰：七地菩薩，善修心意識相，了達識性本空，以除妄想。
善修我我所等者，謂了人法二執，攝受二無我性，
不墮生滅自相，共隨善無礙辨才，及決定三昧力，
則定慧均等，由是漸入諸地，得菩提分也。
orig::  ^95c36

爾時，大慧復白佛言：陰、界、入生滅，彼無有我，誰生誰滅？
愚夫者依於生滅，不覺苦盡，不識涅槃。
commentary::  ^95c44

〔陰、界、入法有迷解之異，故復問之。〕。 ^95c48

註曰：陰界入生滅，前言之矣。
而大慧復請者，意謂陰界入法，有迷有解，
以解則彼無有我，誰為生滅？
以迷則愚夫依於生滅，不覺苦盡，不識涅槃，何曰出離生死耶？
orig::  ^95c50

佛告大慧：如來之藏是善不善因，能徧興造一切趣生。
譬如伎兒變現諸趣，離我我所不覺彼故，三緣和合方便而生。
外道不覺計著作者，為無始虗偽惡習所熏，
名為識藏，生無明住地與七識俱，如海浪身常生不斷，
離無常過離於我論，自性無垢畢竟清淨。
commentary::  ^96a8

。 ^96a18

。 ^96a20

註曰：答中言如來藏為善不善因者，如來謂理性如來，
現前一念所具，名之為藏。
根塵一念心起，隨染淨緣。
染即無明，隨無以染緣，則為九界生死。
淨即教行，隨教行淨緣，則為四種道滅。
四種者，即生滅、無生、無量、無作也。
故曰：是善不善因，因必感果。
言一切趣生者，即十界善惡果報。
言三緣者，根、塵、識也。
根塵和合，一念心起，由不覺故，隨逐染緣，
唯造惑業，而成九界生死。
彼外道以不覺故，妄計執著造作，由無始惡習所熏，名為識藏。
轉生七識無明住地，言無明起之始也。
從此根本，乃生枝末無明。
故喻之曰：如海浪身，常生不斷。
此隨緣染，從細至相也。
若能一念回光，能隨淨緣，則離無常之過，
二我之執，自性清淨。
所謂德性如來，則究顯矣。
orig::  ^96a24

其餘諸識有生有滅，意意識等念念有七，
因不實妄想取諸境界，種種形處計著名相，
不覺自心所現色相，不覺苦樂不至解脫，
名相諸纏貪生生貪，若因苦攀緣，彼諸受根滅次第不生，
餘自心妄想不知苦樂，入滅受想正受第四禪。
commentary::  ^96a50

 ^96b10

。 ^96b12

註曰：由佛念念而起，起必同時。
因不實妄想等者，謂六識取境也。
種種形處者，六塵也。
根塵既形，逐著名相，由不了色等自心所現生苦樂受，
展轉生死，無由解脫。
名相縛纏，從貪起貪，因及所緣，互相由籍，皆所謂生相也。
彼諸受下，是言滅相，謂受根及想行等，
次第不生，惟餘自心妄想，不覺苦樂。
言入滅受想者，謂受想心滅，即滅盡定，或得四禪也。
orig::  ^96b16

大慧白佛言：世尊！
惟願為說五法、自性、識、二種無我究竟分別相，
於一切地次第相續，分別此法入一切佛法。
入一切佛法者，乃至如來自覺地。
佛告大慧：五法、自性、識、二種無我分別趣相者，謂名相妄想正智如如。
若脩行者脩行，入如來自覺聖趣，離於斷常有無等見，現法樂正受住現在前。
大慧！不覺彼五法、自性、識、二無我，自心現外性凡夫妄想，非諸賢聖。
commentary::  ^96b30

。 ^96b44


orig::  ^96b46

大慧！彼相者，眼識所照名為色，耳鼻舌身意意識所照名為聲香味觸法，
是名為相。大慧！彼妄想者，施設眾名顯示諸相，
如此不異象馬車步男女等名，是名妄想。
大慧！正智者，彼名相不可得，猶如過客諸識不生不斷不常，
不墮一切外道聲聞緣覺之地。
commentary::  ^96b52

〔六根、六塵，總為色相；離諸色相，便非外道境界。〕。
。 ^96c8

註曰：名相二法，不出六識。
取彼六塵名之者，名也。
所取者，相也。顯示施設諸名相者，妄想也。
象馬等名，以此名即顯其相。
名相既立，是名妄想分別也。
已上三法，皆屬凡夫正智。
以下就聖賢之法，以明悟相言。
orig::  ^96c14

大慧復白佛言：所說過去諸佛如恒河沙，未來現在亦復如是。
云何世尊為如說而受？
為更有餘義？惟願如來哀憫解說。
commentary::  ^96c24

。 ^96c30

註曰：恒河在天竺之界，沙喻其多耳。
orig::  ^96c34

佛告大慧：莫如說受三世諸佛量非如恒河沙。
所以者何？過世間望非譬所譬，以凡愚計常外道妄想，
長養惡見生死無窮，欲令厭離生死趣輪精勤勝進故，
為彼說言諸佛易見，非如優曇鉢華難得見故息方便求。
有時復觀諸受化者作是說言：佛難值遇如優曇鉢華，
優曇鉢華無已見今見當見，如來者世間悉見，
不以建立自通故，說言如來出世如優曇鉢華。
大慧！自建立自通者過世間望，彼諸凡愚所不能信，
自覺聖智境界無以為譬，真實如來過心意意識所見之相不可為譬。
大慧！然我說譬佛如恒河沙無有過咎。
commentary::  ^96c36

。 ^97a6

。 ^97a8

註曰：諸佛數量過於恒沙，亦過世間心量所望，
故非喻所喻，豈特恒沙而已。
盖凡設喻，義非一揆，如彼凡愚未兌化者，
生死無窮，佛則為說諸佛易見，非如曇華，
令其不生退想，息其方便，妄求進求。
佛道以難顯易，所以進之也。
有特觀已受化者，為佛說之難值，猶如曇華，
令其欣慕向道，所以#CB15081;之也。
又云：曇花之難見者无已，今當見之，說如如來，於世人皆見之。
故知說如來如曇華者，實起人難遭之想耳。
orig::  ^97a16

譬如恒沙是地自性，劫盡燒時燒一切地，
而彼地大不捨自性，與火大俱生故。
其餘愚夫作地燒想，而地不燒，以火因故。
如是，大慧！如來法身如是而不壞。
commentary::  ^97a34

〔此言沙性不壞，喻如來法身常住。〕。 ^97a40

註曰：言是地自性者，有事有理。
以事則同一堅性，故為沙為石；以理則與彼堅濕煖動均一真性，
故劫盡燒時而地性自若。
盖地與火大俱是生，故愚夫不知見謂燒爾。
火因者，以地無火而不燒，火無地而不續，故地不得而燒。
如來法身不遷不變，亦復然也。
orig::  ^97a42

大慧！譬如恒沙隨水而流，非無水也。
如是，大慧！如來所說一切說法隨涅槃流，是故說言如恒河沙。
如來不隨諸去流轉，是壞義故。
大慧！生死本際不可知，不不知故云何說去？
大慧！去者斷義，而愚夫不知。
commentary::  ^97b2

〔隨順究竟涅槃之流，是為真常正覺。〕。
。 ^97b10

註曰：恒沙隨流，愚人但見沙流而不見水，以智觀□非無水也。
此喻如來說一切法隨順涅槃，有如順流而非去義，
故曰如來不隨諸去流轉，謂于法悟性不隨相轉，
故不同去流，以去是生死壞滅之義故也。
生死本際等，生死本際不可得知，既不可知，云何說趣？
大慧！趣義是所，凡愚莫知，趣即去也。
orig::  ^97b14

大慧白佛言：世尊！
如世尊說：六波羅蜜滿足，得成正覺。
何等為迹？大慧！波羅蜜有三種分別，謂：
世間、出世間、上上。
大慧！世間波羅蜜者，我、我所攝受，計著攝受二邊，
為種種受生處，樂色、聲、香、味、觸故，滿足檀波羅蜜，
戒、忍、精進、禪定、智慧亦如是，凡夫神通及生梵天。
commentary::  ^97b26

。 ^97b36

註曰：答言六度有三：初問六度。
言我我所攝受計著等者，謂凡夫所修其過為四：
所謂計我我所則無度生之念，一也；著于二邊則不能達中道彼岸，
二也；為求勝報則不免于生死，三也；樂著六塵則非無住相施，
四也。外道之得五神通及生梵天，亦由修無漏事六度而得也。
orig::  ^97b40

大慧，出世間波羅蜜者，聲聞、緣覺墮攝受涅槃故，
行六波羅蜜樂、自己涅槃樂。
commentary::  ^97c2

〔此二乘所修，依四諦十二因緣，行此六度。〕。 ^97c6

註曰：言墮攝受涅槃者，但為自度而樂真空之樂，故與菩薩所修不同也。
orig::  ^97c8

出世間上上波羅蜜者，覺自心現妄想量，
攝受及自心二故，不生妄想。
於諸趣攝受非分，自心色相不計著，為安樂一切眾生故，生檀波羅蜜。
起上上方便，即於彼緣妄想不生戒，是尸波羅蜜。
即彼妄想不生忍，知攝所攝，是羼提波羅蜜。
初、中、後夜精勤方便，隨順修行方便，妄想不生，是毗黎耶波羅蜜。
妄想悉滅，不墮聲聞涅槃攝受，是禪波羅蜜。
自心妄想非性，智慧觀察不墮二邊，先身轉勝而不可壞，
得自覺聖趣，是般若波羅蜜。
commentary::  ^97c12

〔此圓頓菩薩所修〕。
。 ^97c30

註曰：菩薩既覺了諸法唯心所現，所謂不住色聲香味觸法而行布施，
則能治所治二無二也。
二無二故，則三輪體空，故曰不生妄想能施空也，
不攝受能受空也，不計著色相所施之物空也。
菩薩如是行施，是為利樂一切眾生，故曰上上方便也。
即於彼緣者，謂即為善修檀度之心，於持戒等緣，
亦妄想不生，一一稱性而持諸戒也。
如是而持戒，則非持非犯；如是而安忍，
則不違不順；如是而精進，則何進何怠；
如是而修禪，則無定無亂；如是而行般若，則非愚非慧。
自然不即二邊，不離二邊，安于中道，直濟彼岸，是為上上波羅蜜想。
忍中言知攝所攝者，即能取所取自性皆空。
精進中凡兩言方便者，一則別相，謂通經等；
二則通相，謂兼五度，皆須精進而行。
禪定中言不墮聲聞攝受者，謂聲聞定力偏多，
及樂著涅槃，菩薩則不如是也。
而六度皆言妄想不生，或言悉滅，或言非性，
是六度雖異，而以離妄為本。
若能離妄，何行不成哉？
先身轉勝而不可壞者，謂六度增進，乃至般若所得慧身，
轉勝前五，不可破壞。
得自覺聖趣，則又般若之至者。
other:: 
# 楞伽經心印一卷
楞伽經心印一卷
author:: 清　淨挺著 ^97c34

收于閱經十二種之第三。
 ^98b6
