第五之一妙法蓮華經解卷第五之一
author:: 溫陵開元蓮寺比丘　戒環　解
other:: 
# 安樂行品第十四

orig:: 
妙法蓮華經安樂行品第十四
commentary::  ^328c12

△三、持經妙行二。
初、標敘科義。 ^328c14

萬行依於三業，本於智悲。
智以處己，悲以應物，皆欲不失其正。
正則安而樂，不正則危而憂。
故此特依文殊正智，示正身、正語、正意、
大悲四法，名安樂行品。
由前持品菩薩敬順佛意，願於惡世護持此經，誓忍諸難。
而大聖以謂能忍諸難，未若必使之無難，故為說四安樂行。
四行既正，則一性安恬，靜與道合，動與神會。
其完不為物挫，雖臨危難，不知其為危難也。
其固不為物傾，雖對欲惡，不知其為欲惡也。
夫躬行是行，則涉惡世而持經，入紛華以應物，
無所往而不安且樂矣，是謂必使之無難也。 ^328c16

△二、依科釋文二：初、文殊讚請二：
初讚前。
orig::  ^328c36

爾時文殊師利法王子菩薩〔至〕護持讀說是法華經。
commentary::  ^328c38

讚持品事也。
△二請後。
orig::  ^328c40

世尊！菩薩摩訶薩於後惡世，云何能說是經？
commentary::  ^328c42

請問：云何所行乃能說是經，得無諸難？
此發起安樂行法也。
以文殊請者，示依正智發起正行。 ^328c44

△二、佛示四法二。 ^328c46

初、總標行法。
orig::  ^329a2

佛告文殊師初〔至〕當安住四法。
commentary::  ^329a4

即四安樂行也。一正身行，二正語行，三正意行，四大悲行。
繼三業以大悲者，三業既正，則正智真淨，逮得己利。
須起大悲，廣行利他，智悲相濟，乃能於惡世演說是經，得無諸難。 ^329a6

△二、別開科釋四：初、正身行三： ^329a12

初、總標二處。
orig::  ^329a14

一者、安住菩薩行處、親近處，能為眾生演說是經；
commentary::  ^329a16

趣操之謂行，狎習之謂近，二者不違於道，
是謂菩薩行處近處，此身行之要也。 ^329a18

△二、別釋二處二：初、釋行處二： ^329a20

初事行。 ^329a22

二處各有事行理行，非事無以涉俗，非理無以契真，
理事兼通，真俗不礙，然後利生弘法，觸處安樂矣。
orig::  ^329a24

文殊師利〔至〕而不卒暴心亦不驚。
commentary::  ^329a30

行處必住忍辱者，六度適時為用，而涉難莫尚於忍。
葢趨事而動，則悔吝生焉，故須忍以御之。
惟能忍，故於剛能柔而物不能挫，於逆能順而物不能害，
於事能審而所施不暴，於微能察而所遇不驚，由是克成安樂行也。 ^329a32

△次理行
orig::  ^329a40

又復於法無所行。
commentary::  ^329a42

法，指一切行法也。
雖行是法而不住相，名無所行。
葢有所則有能，能所角立，物我成敵，則患難生而安樂喪矣。
orig::  ^329a44

而觀諸法如實相〔至〕是名菩薩摩訶薩行處。
commentary::  ^329b2

自所行之法，而觀諸法也。
如實相，即無所觀。
亦不行，言亦無所行也。
不分別，即情識都忘，是非雙泯。
菩薩趣操，如是而已。 ^329b4

△二、釋近處二。
初徵。
orig::  ^329b8

云何名菩薩摩訶薩近處？
commentary::  ^329b10

△二、釋文二：初、事行以戒定為體，又二：
初、戒八。 ^329b12

初戒近權勢。
orig::  ^329b14

菩薩摩訶薩不親近國王、王子、大臣、官長。
commentary::  ^329b16

雖外護可尊，恐挾勢妨道。
苟志於此，則身處山林，心懸魏闕，能暫安樂乎？ ^329b18

△二、戒近外道
orig::  ^329b20

不親近諸外道梵志〔至〕及路伽耶陀。
逆路伽耶陀者。
commentary::  ^329b22

梵志，即出家外道。
尼犍，在家外道。路伽耶，此云惡論議。
逆路伽，此云惡問難。
不親外道，息異見也。
不造俗文，絕異端也。
遠惡議難，離曲辨也。 ^329b24

△三戒近兇戲。
orig::  ^329b28

亦不親近諸有兇戲相扠相撲〔至〕種種變現之戲。
commentary::  ^329b32

遺教云：若種種戲論，其心則亂。
戲論尚亂，況親近乎？
相扠，摛擒也。相撲，抵角也。
那羅延神勇捍多力，今指騰躍凶伎變現戲，即諸幻術也。 ^329b34

△四戒近惡律。
orig::  ^329b38

又不親近旃陀羅〔至〕則為說法無所希望。
commentary::  ^329b42

遠惡緣也。旃陀羅，此云嚴幟，謂以嚴厲自幟，如文身惡服之類。
毗尼藏有善律儀、惡律儀，如是人等，通指權勢已下。
雖不親狎，或為法來，即清淨為說。 ^329b44

△五戒近小乘
orig::  ^329c2

又不親近求聲聞比丘〔至〕無所希求。
commentary::  ^329c4

小乘於法未融，多起議論，妨安樂行，故不親近，
亦不問訊，非慢之也，慎媟狎耳。 ^329c6

△六戒近婦女。
orig::  ^329c8

文殊師利〔至〕不與小女、處女、寡女等共語。
commentary::  ^329c10

說法當忘情想，接語當避嫌疑。
小女處女，非賓主之敵，乃譏毀之端。 ^329c12

△七戒近不男
orig::  ^329c14

亦復不近五種不男之人以為親厚。
commentary::  ^329c16

既非法器，又近於染，故不應親。
五種猥媟，不須辨析。 ^329c18

△八、潔正身心
orig::  ^329c20

不獨入他家。若有因緣須獨入時，但一心念佛。
commentary::  ^329c22

不獨入欲潔身也，但念佛欲正心也。
orig::  ^329c24

若為女人說法〔至〕況復餘事。
commentary::  ^329c26

容止不攝，則致疑生染。
orig::  ^329c28

不樂畜年少弟子、沙彌、小見，亦不樂與同師。
commentary::  ^329c30

易致擾惱，妨安樂行。
△二定
orig::  ^329c32

當好坐禪〔至〕是名初親近處。
commentary::  ^329c34

△二、理行以觀智為體二。
初正觀。 ^329c36

即第二近處也。初親近處以戒定為體，
第二近處以觀智為體，所以融前戒定，
使圓契實相，乃成妙行也。
orig::  ^329c38

復次，菩薩摩訶薩〔至〕不顛倒、不動、不退、不轉。
commentary::  ^329c44

一切諸法，當體真淨，不受一塵，曰空。
無動無壞，離諸幻妄，曰實相。
菩薩觀一切法空，如其實相，無所加損，
故見不顛倒，而心無動轉也。
見不顛倒，即頌所謂亦不分別諸法有無是非等也。
心無動轉，即頌所謂攝心不動，如須彌山也。
葢心法本寂，相待成搖，由見顛倒，則以法為有生有起，
故於心有動有轉，若雲駛故月運也。
能如實觀，則於心不動不退，而了法不生不起，若風止則波澄也。
然則心法一也，以倒心觀之，則妄境紛拏，
以實相觀之，則真機自寂。
是故修安樂行，貴如實觀。 ^329c46

△二喻明
orig::  ^330a16

如虗空無所有性〔至〕第二親近處。
commentary::  ^330a18

無所有性者，生出起滅，名相等性皆無也。
名相皆無，則詮示不及，故語言道斷。
無量無邊，言如空之不可窮極也。
無礙無障，言如空之不可分辨也。
實相如是，何言說之能及耶？
則凡可說者，但是從緣而有顛倒之法。
當知不從緣有，不從倒生者，竟不可說也。
常如是觀，乃能融前事行，以成妙行。 ^330a20

△三、以偈重宣四。 ^330a30

初、通頌二處：事、行。
orig::  ^330a32

爾時，世尊欲重此義而說偈言： ^330a34

若有菩薩〔至〕及親近處。
commentary::  ^330a36

初標，次釋。
orig::  ^330a38

常離國王〔至〕皆勿親近。
commentary::  ^330a40

此戒離權勢、外道、兇戲等三藏學，即愚法小教。
破戒言無行，名字言無實，戲笑言多僻，
著欲言多染，求現滅度，謂不修梵行，妄希道果，
皆非正人，故勿親近。
orig::  ^330a42

若是人等〔至〕而為說法。
commentary::  ^330b2

頌清淨說法也。能無所著，故無所畏。
orig::  ^330b4

寡女處女〔至〕皆勿親近。
commentary::  ^330b6

戒離婦女不男惡律也。
orig::  ^330b8

兇險相撲，種種嬉戲，諸婬女等，盡勿親近。
commentary::  ^330b10

牒結前文也。
orig::  ^330b12

莫獨屏處〔至〕一心念佛。
commentary::  ^330b14

正身之至也。屏，僻處。
里，廛中也。乞食之法，自伏貢高，發他仁善。
orig::  ^330b16

是則名為行處、近處，以此二處能安樂說。
commentary::  ^330b20

雙結也。
△二、別頌二處理行二：
初頌行處。 ^330b22

二處理行，長行各連事行而舉，偈文各離事行而頌，文義可辨。
orig::  ^330b24

又復不行〔至〕菩薩行處。
commentary::  ^330b28

頌又復於法無所行至不分別等。
不行上中下法，謂於三乘法無所行也。 ^330b30

△二、頌近處二。
初頌正觀。
orig::  ^330b32

一切諸法〔至〕如須彌山。
commentary::  ^330b36

頌觀一切法空如實相，不顛倒，不動轉等也。
真空實相，擬心即妄，若復分別有無是非，皆顛倒也。 ^330b38

△二、頌喻明。
orig::  ^330b40

觀一切法〔至〕是名近處。
commentary::  ^330b44

頌如虗空無所有性至無礙無障等常住一相。
謂無生出動退等異也。 ^330b46

△三、結頌二處。
orig::  ^330b48

若有比丘〔至〕無有怯弱。
commentary::  ^330c2

深造於理，故無怯弱，謂無怖畏心，能安樂說也。
orig::  ^330c4

菩薩有時〔至〕無有怯弱。
commentary::  ^330c6

頌常樂觀如是法相，而釋無怯弱之所以。
△四、結頌正身行。
orig::  ^330c8

文殊師利〔至〕說法華經。
commentary::  ^330c12

初法，即正身行也。
△二、正語行二。
初、正說長行。
orig::  ^330c14

又文殊師利〔至〕若口宣說。
commentary::  ^330c16

應住等者，要心住口說也。
心口相應，則語行正矣。
orig::  ^330c18

若讀經時〔至〕不說他人好惡長短。
commentary::  ^330c20

經有大小乘，人有大小機，以乘對機，隨宜難解，
故讀經之時，易求其過，是以戒之。
不慢餘師者，不依大輕小，不以圓慢偏也。
不說長短者，內以息業，外以息諍，此語行之要也。
orig::  ^330c22

於聲聞人亦不稱名說其過惡〔至〕令得一切種智。
commentary::  ^330c30

說其過則令失小，讚其美則令退大，亦不怨其妨道，
嫌其鄙劣，非唯不出諸口，又亦不生於心，可謂善修安樂心也。
由其善修安樂之心，無所讚毀怨嫌，故能順其機而導達之。 ^330c32

△二、重以偈說二：
初頌語行相。
orig::  ^330c38

爾時，世尊欲重宣此義，而說偈言： ^330c42

菩薩常樂〔至〕隨問為說。
commentary::  ^330c44

常樂說法，無復俗論，則語行自正。
淨身淨衣，非好為雅潔，欲稱其心淨與說法淨耳。
故曰內外俱淨。安處隨問者，虗己應物，如鐘待扣也。
西方以香油為淨飾。
orig::  ^330c46

若有比丘〔至〕咸令歡喜。
commentary::  ^331a6

此依正語順機導達也。
懶墮妨於勇猛，懈怠妨於精進，憂惱妨於安樂。
菩薩欲依語行說法利物故，除懶墮意，離諸憂惱。
晝夜常說者，弘法之心無間斷也。
orig::  ^331a8

衣服臥具〔至〕安樂供養。
commentary::  ^331a16

所志在法不在物，故不希衣服四事供養，但念說法安樂供養。
葢四事供養特為小利，說法供養乃為大利。
orig::  ^331a18

我滅度後〔至〕安住忍故。
commentary::  ^331a24

明語行當宗於忍也。
說斯經者，內之恚惱憂愁，外之罵怖杖擯，
諸難自無，為能安住忍故，則忍不可不宗也。
諸難自無，所謂必使之無難。 ^331a26

△二、頌結顯益。
orig::  ^331a30

智者如是〔至〕說不能盡。
commentary::  ^331a34

如是善修者，如上正語之行以修里。
善修其心，所謂修己；能住安樂，所謂安安。
修己安安，聖人之徒也。
為聖人之徒，行聖人之道，則功與道洪，
德隨物廣，何可勝窮哉？ ^331a36

△三、正意行四。
一，息業。
orig::  ^331a42

又文殊師利〔至〕亦勿輕罵學佛道者求其長短。
commentary::  ^331a44

嫉妬諂誑，下至戲論諸法，皆意地微細邪行，故須正之也。
法欲滅時，世道交喪，邪暴交作，人多嫉諂，
則學佛者易見輕罵而求其長短，故戒持經者無懷嫉諂等事，
乃因時制行，所以息業也。
orig::  ^331a46

若比丘比丘尼〔至〕又亦不應戲論諸法有所諍競。
commentary::  ^331b6

四眾有求三乘者，當隨機與進，輙勿惱之，令失善利。
從語其人言下，皆惱之之事。
顛倒分別諸法有無，名戲論諍競，皆為意業，故應息之。 ^331b8

△二起行
orig::  ^331b12

當於一切眾生起大悲想〔至〕於諸菩薩起大師想。
commentary::  ^331b14

悲想，則愍其迷淪而思濟也。
父想，則依其法化而求怙也。
師想，則景其道行而思齊也。
orig::  ^331b16

於十方諸大菩薩，常應深心恭敬禮拜。
commentary::  ^331b20

為其愍眾行道，深心利物，故應深心敬之。
orig::  ^331b22

於一切眾生平等說法〔至〕亦不為多說。
commentary::  ^331b24

平等言不黨，順法言稱理，雖彼深愛當量所堪，貴不失人亦不失言。 ^331b26

△三顯益。
orig::  ^331b28

文殊師利〔至〕說是法時無能惱亂。
commentary::  ^331b30

此必使無難之効也。
orig::  ^331b32

得好同學共讀誦是經，亦得大眾而來聽受。
commentary::  ^331b34

行是行，故樂而得朋，寬而得眾。
orig::  ^331b36

聽已能持，持已能誦〔至〕恭敬尊重讚歎。
commentary::  ^331b38

因使法利展轉浸廣，則法雖欲滅而未滅，故應成就是第三行。 ^331b40

△四重頌三。
初頌息業。
orig::  ^331b42

爾時，世尊欲重宣此義，而說偈言： ^331b44

若欲說是經，當捨嫉恚慢，諂誑邪偽心，常修質直行。
commentary::  ^331b46

此意行之要也。
orig::  ^331b48

不輕蔑於人，亦不戲論法，不令他疑悔，云汝不得佛。
commentary::  ^331c2

頌不惱四眾等。蔑，忽也。
△二、頌起行。
orig::  ^331c4

是佛子說法〔至〕說法無障礙。
commentary::  ^331c6

忍為四行之宗，故每言之。
自慈悲於一切已下，頌當於一切起大悲想等。 ^331c8

△三頌顯益。
orig::  ^331c10

第三法如是，智者應守護，一心安樂行，無量眾所敬。
commentary::  ^331c12

質直柔忍，慈下恭上，安行是道，孰不愛敬。
△四大悲行六。 ^331c14

初起行
orig::  ^331c16

又文殊師利〔至〕於非菩薩人中生大悲心。
commentary::  ^331c18

大乘修行，初皆以智正行，終皆以悲成智，
故四安樂行，先依正智正業，而後起大悲利生也。
然或生大慈，或生大悲者，慈能與樂，悲能愍濟四眾，
信解佛法，名在家菩薩，出家菩薩，闡提不信，
名非菩薩，以能信解故，生大慈而與之法樂，
以闡提故，生大悲而愍其迷失也。 ^331c20

△二愍濟。
orig::  ^331c30

應作是念〔至〕令得住是法中。
commentary::  ^331c32

此皆愍其迷失也。
隨宜說法，即開三顯一之法也。
不聞不知不覺，言昏迷自障也。
不問不信不解，言顓蒙自墮也。
然彼雖不問不解，而菩薩大悲，誓終濟度。 ^331c34

△三、離過。
orig::  ^331c40

文殊師利〔至〕說是法時無有過失。
commentary::  ^331c42

第四行法，回智運悲，總備前行，故無過失。
△四獲益。
orig::  ^331c44

常為比丘、比丘尼〔至〕諸佛神力所護故。
commentary::  ^331c48

慈與悲大故，七眾悅服；行與法勝故，諸天歸向。
難問必有折挫，得其衛護，則正念不失；
以諸佛所護故，諸天不得不護。 ^332a2

△五歎法四。
初歎難遇。
orig::  ^332a6

文殊師利〔至〕何況得見受持讀誦。
commentary::  ^332a8

難遇如此，所以愍其不信不解為大失。
△二、喻難得二。 ^332a10

初喻。
orig::  ^332a12

文殊師利〔至〕起種種兵而往討伐。
commentary::  ^332a14

此喻意明是經所以難聞難見者，為陰魔熾盛，
多怨難信，不妄說故。
輪王譬化身佛，諸國譬五陰境，小王譬五陰等魔，
不順其命譬無明煩惱未調伏也，以威不行而起兵討伐譬但以如來知見、
力、無畏法不能攝伏諸微細惑，故設三乘斷治之法，是謂起種種兵。
orig::  ^332a16

王見兵眾戰有功者〔至〕王諸眷屬必大驚怪。
commentary::  ^332a28

此譬三乘之眾，能伏陰魔，隨功淺深，獲諸法利，唯未與說一乘法也。
輪王髻珠，用鎮寶位，妄與則王屬驚怪。
法華上乘，佛佛授手，妄說則眾心驚疑。 ^332a30

△二合
orig::  ^332a34

文殊師利〔至〕如來賢聖諸將與之共戰。
commentary::  ^332a38

如輪王振威，小王不順，遂起種種兵。
法國土，即法界真境。
賢聖將，指三乘眾也。
orig::  ^332a40

其有功者心亦歡喜〔至〕而不為說是法華經。
commentary::  ^332a44

如隨功賞賜而不與髻珠也。
無漏根力，即五根五力諸法之財，通指道品利用之法。
涅槃城，即中道止息之權果。 ^332a46

△三、喻今得二。
初牒喻。
orig::  ^332b2

文殊師利〔至〕不妄與人而今與之。
commentary::  ^332b4

言難信。珠者，賜非其宜，則大驚怪。
△二牒合
orig::  ^332b6

如來亦復如是〔至〕先所未說而今說之。
commentary::  ^332b8

魔羅，此云殺者，謂能興苦難，殺人慧命也。
煩惱魔為生死因，陰魔、死魔為生死果，
故滅之破之，即出三界也。
多怨為眾魔未伏，難信為群機未淳。 ^332b10

△四、顯最勝二。 ^332b14

初再牒。
orig::  ^332b16

文殊師利〔至〕久護明珠今乃與之。
commentary::  ^332b18

第一之說，如頂上一珠，末後賜與，如久待大功。
△二、結顯。
orig::  ^332b20

文殊師利〔至〕始於今日乃與汝等而敷演之。
commentary::  ^332b24

祕密如藏髻中，最上如在王頂，四十餘年於生死長夜守此待機，
故云長夜守護。 ^332b26

△六重頌六。
初頌行本。
orig::  ^332b28

爾時，世尊欲重宣此義，而說偈言： ^332b32

常行忍辱，哀愍一切，乃能演說，佛所讚經。
commentary::  ^332b34

惡世說經，多怨難信，當以忍辱，哀愍為本。
△二、頌起悲。
orig::  ^332b36

後末世時〔至〕應生慈悲。
commentary::  ^332b40

△三頌愍濟。
orig::  ^332b42

斯等不聞〔至〕令住其中。
commentary::  ^332b44

△四、頌歎法三。
初喻難得。
orig::  ^332b46

譬如強力〔至〕明珠賜之。
commentary::  ^332b48

諸皆喜，賜獨難髻珠，以待大功。
△二、頌法合。
orig::  ^332c2

如來亦爾〔至〕明珠與之。
commentary::  ^332c4

△三頌最勝。
orig::  ^332c6

此經為尊〔至〕為汝等說。
commentary::  ^332c8

△五、頌結答。
orig::  ^332c10

我滅度後〔至〕如是四法。
commentary::  ^332c12

結答云何能說是經之問也。
△六、由行得果三 ^332c14

初轉障樂果。 ^332c16

能行四行，故讀持是經，易克勝果。
orig::  ^332c18

讀是經者〔至〕如日之照。
commentary::  ^332c20

常無憂惱，顏色鮮白者，轉報障滅，順現衰惱也。
不生貧窮、卑賤、醜陋，轉業障滅，順生惡業也。
眾生樂慕，刀毒不加，轉煩惱障滅，順後麤報也。
智慧光明，如日之照，轉無明障滅，三際癡暗也。
樂慕給使，言常享妙樂。
口則閉塞，言無由發惡。
如師子王，言障怖永離，優遊自在。 ^332c22

△二、先見妙果二。
初標。
orig::  ^332c32

若於夢中，但見妙事，
commentary::  ^332c34

持經之人，四行功成，當克妙果，已定於未形之分，故先於夢中見之。
以行純障淨，故無復雜想，但見妙事。
下舉妙事。 ^332c36

△二、釋四。
初見佛說法。
orig::  ^332c40

見諸如來〔至〕演說諸法。
commentary::  ^332c42

行純心淨無襍想故，於自他境不離法行故。
見佛說法，見已亦然。 ^332c44

△二、蒙佛授記。
orig::  ^332c46

佛為四眾〔至〕合掌聽法。
commentary::  ^332c48

△三、修證實相。
orig::  ^333a2

又見自身〔至〕見十方佛。 ^333a4

諸佛身金色，百福相莊嚴，聞法為人說，常有是好夢。
commentary::  ^333a6

重諷見十方佛之事，以結前起後也。
△四、圓成佛道。
orig::  ^333a8

又夢作國王〔至〕如煙盡燈滅。
commentary::  ^333a12

此歷見修進成佛始終之行也。
諸皆由行得果之先，見是相現前，當克是果矣。
然皆依夢說者，欲令行人觀一切法空無所有，
但以因緣從顛倒生，自雖見佛聞法，乃至圓成佛道，
皆為夢事，了不可得，無有常住，亦無起滅。
常觀是相，然後於一切處得真安樂行也。 ^333a14

△三、結顯前文。
orig::  ^333a24

若後惡世中，說是第一法，是人得大利，如上諸功德。
妙法蓮華經解卷第五之一第五之二妙法蓮華經解卷第五之二
author:: 溫陵開元蓮寺比丘　戒環　解
other:: 
# 從地涌出品第十五

orig::  ^333a26

妙法蓮華經從地涌出品第十五
commentary::  ^333a39

△四、顯迹勸持二。
初略敘科名。 ^333a41

此顯妙法智力所化之迹也。
娑婆下界有六萬恒沙菩薩，從無數劫修佛智慧，
悉是釋尊所化，常樂靜處勤行精進，故不依人天而住下方空中，
以示常樂深智無有障礙也。
今為顯此妙迹示作遺模，兼將發起壽量祕說，故從地涌出因以名品。 ^333a43

△二、依科解文三：初、敘發起二： ^333b6

初，他方請持。
orig::  ^333b8

爾時他方國土〔至〕當於此土而廣說之。
commentary::  ^333b10

此法集之眾，欲從他方來此持經。
△二、如來不許。
orig::  ^333b12

爾時佛告諸菩薩〔至〕護持讀誦廣說此經。
commentary::  ^333b14

佛止之者，非有違拒，為將顯迹顯法故也。
顯迹者，顯佛所化示彼來儀；顯法者，此固圓足無待於外。 ^333b16

△二、正顯迹六：初、來儀顯妙二：
初來儀
orig::  ^333b20

佛說是時〔至〕同時涌出。
commentary::  ^333b22

深智現前，大千不礙。
orig::  ^333b24

是諸菩薩身皆金色〔至〕此界虗空中住。
commentary::  ^333b26

在此娑婆界下方空中住，以示常樂深智無有障礙也。
orig::  ^333b28

是諸菩薩聞釋迦牟尼佛所說音聲，從下發來。
commentary::  ^333b32

此以真說，彼以心聞，文殊所謂心聞洞十方。
△二顯妙三。 ^333b34

初一，多互陳。
orig::  ^333b36

一一菩薩〔至〕乃至千萬億那由他分之一。
commentary::  ^333b38

此指沙數，自多反少。
orig::  ^333b40

況復千萬億那由他眷屬〔至〕三二一弟子者。
commentary::  ^333b42

此指姟數，自多反少。
orig::  ^333b44

況復單己樂遠離行〔至〕算數譬喻所不能知。
commentary::  ^333b46

此指單數自少反多。
偈云：單己無眷屬，其數轉過上。
乍而觀之，六萬河沙多於單己；詳而觀之，單己之數轉過河沙。
然則一己非寡，沙眾非多，法法本體離諸數量多寡之限，特人情妄立耳。
此眾來儀所以遣情顯妙也。 ^333b48

△二、延促互現。
orig::  ^333c8

是諸菩薩從地出已〔至〕令諸大眾謂如半日。
commentary::  ^333c10

聖人神智方便法門，能延一日以為一劫，能促一劫以為一日。
葢道無遷變，情有頃久，猶如夢人不移一時，
而夢歷多歲，則頃久之情初無定也。
故聖人對機示現延促，而本無延促。
所言菩薩讚佛經劫，則於促示延耳。
又令大眾謂如半日，則於延現促耳。
所以然者，將欲顯發宣示諸佛智慧自在神通之力，
使忘延促之情，而深證實相故也。
華嚴云：一念普觀無量劫，無去無來亦無住，
如是了知三世事，超諸方便成十力。
夫能一念普觀無去來住，則了斯延促皆方便耳。 ^333c12

△三、通礙互用
orig::  ^333c30

爾時，四眾亦以佛神力故〔至〕國土虗空。
commentary::  ^333c32

四眾肉眼，礙而非通，而能見無量國土者，假佛通力故也。
夫於眾一多互陳，於時延促互現，於見通礙互用者，
以明物量無窮，時無止，分無常，而警發常情，
使去其倒心限意，依無礙智，圓融妙達，
繇是進契壽量祕說，而得入佛慧，成就佛身故也。
是故此品事法，雖為顯迹勸持，又為壽量引發也。 ^333c34

△二、眾首問訊。
orig::  ^333c44

是菩薩眾中有四導師〔至〕而說偈言。 ^333c48

世尊安樂〔至〕生疲勞耶。
commentary::  ^334a2

問居堪忍，與民同患之事也。
△三、釋尊敘告。
orig::  ^334a4

爾時世尊於菩薩大眾中〔至〕入於佛慧。
commentary::  ^334a6

言世世受化，正顯壽量本門所化。
言亦於過去種善，則兼明智勝會中所化。
以化緣深故，始見始聞，即皆信受。 ^334a8

△四聞風隨喜。
orig::  ^334a12

爾時諸大菩薩而說偈言： ^334a14

善哉善哉〔至〕我等隨喜。 ^334a16

於時世尊讚歎〔至〕發隨喜心。
commentary::  ^334a18

△五、時眾疑問二。
初、此眾疑問三。
初示疑。
orig::  ^334a20

爾時彌勒菩薩〔至〕問訊如來。
commentary::  ^334a22

彌勒道同大覺，智無不照，以補處示疑，欲利當來之機耳。
故後偈云：願佛為未來，演說令開解。 ^334a24

△二請問二。 ^334a26

初、總問。
orig::  ^334a28

時彌勒菩薩摩訶薩〔至〕以偈問曰。 ^334a30

無量千萬億〔至〕以何因緣集。
commentary::  ^334a32

總問何來何集？
△二詳問二。
初問何來？
orig::  ^334a34

巨身大神通〔至〕為從何所來。
commentary::  ^334a36

容儀挺特，智力異常，故聳動眾問。
下問來儀。
orig::  ^334a38

一一諸菩薩〔至〕億萬分之一。
commentary::  ^334a40

此頌沙數自多反少。
orig::  ^334a42

千萬那由他〔至〕乃至三二一。
commentary::  ^334a44

此頌姟數自多反少。
orig::  ^334a46

單己無眷屬，樂於獨處者，俱來至佛所，其數轉過上。
commentary::  ^334a48

此頌單數，自少反多。
orig::  ^334b2

如是諸大眾〔至〕修習何佛道。
commentary::  ^334b4

見其頗多，疑非一世一佛所化，故詳問之。
orig::  ^334b6

如是諸菩薩〔至〕國土之名號。
commentary::  ^334b8

結問何來也。
△二、問何集。
orig::  ^334b10

我常遊諸國〔至〕願說其因緣。
commentary::  ^334b12

△三請決。
orig::  ^334b14

今此之大會〔至〕唯願決眾疑。
commentary::  ^334b16

△二、他眾疑問。
orig::  ^334b18

爾時釋迦牟尼分身諸佛〔至〕汝等自當因是得聞。
commentary::  ^334b20

各白其佛，白分身也。
△六、釋尊顯答三。
初開許。
orig::  ^334b22

爾時釋迦牟尼佛〔至〕諸佛威猛大勢之力。
commentary::  ^334b24

彌勒，姓也，號阿逸多，此云無能勝。
大事者，智慧神通奮迅威猛所化多眾之事也。
將欲宣示先令被精進鎧等者，戒使勇銳諦聽，無以趣深而生疑退也。
下云我於娑婆得菩提已，教化成就如是多眾，
即總宣示，廣在後文也。
宣示諸佛智慧，即壽量，偈云我智力如是，慧光照無量是也。
諸佛自在神通，即方便現涅槃而實不滅度是也。
師子奮迅之力，即常說法教化無數億眾生是也。
威猛大勢之力，即令顛倒眾生雖近而不見是也。
此宣釋迦化跡，而言諸佛者，佛佛道同故。
orig::  ^334b26

爾時，世尊欲重宣此義，而說偈言： ^334b46

當精進一心〔至〕汝等一心聽。
commentary::  ^334b48

出信力者，勉今發信；住忍善者，戒令勿退。
即令被進鎧，發堅固意也。 ^334c2

△二、正答
orig::  ^334c4

爾時，世尊說此偈已〔至〕調伏其心令發道意。
commentary::  ^334c6

答：誰說法教化？從誰初發心？
orig::  ^334c8

此諸菩薩皆於是娑婆世界之下，此界虗空中住。
commentary::  ^334c10

答：願說所從國土名號。
orig::  ^334c12

於諸經典讀誦、通利、思惟、分別、正憶念。
commentary::  ^334c14

稱其德也。於諸經典，能讀以取其理，誦以通其義，
思惟以精之，正念以持之，則其德足稱矣。
orig::  ^334c16

阿逸多〔至〕一心精進求無上慧。
commentary::  ^334c20

釋所以住下方空中之意。
△三頌答。
orig::  ^334c22

爾時，世尊欲重宣此義，而說偈言： ^334c24

阿逸汝當知〔至〕令發大道心。
commentary::  ^334c26

頌答：誰為教化？從誰發心？
orig::  ^334c28

此等是我子〔至〕學習我道法。
commentary::  ^334c30

頌答：受持誰經？修習何道？
orig::  ^334c32

晝夜常精進，為求佛道故，在娑婆世界，下方空中住。
commentary::  ^334c34

頌答：願說所從國土名號。
orig::  ^334c36

志念力堅固，常勤求智慧，說種種妙法，其心無所畏。
commentary::  ^334c38

頌德也。
orig::  ^334c40

我於伽耶城〔至〕悉當得成佛。
commentary::  ^334c42

答：本末因緣也。意若近跡，實指遠因。
摩竭陀國西南度尼連河，至伽耶城，又數里至菩提山，
有畢鉢羅樹，佛坐其下成道。
orig::  ^334c44

我今說實語，汝等一心信，我從久遠來，教化是等眾。
commentary::  ^335a2

結答也。
△三、執迹生疑五。
初敘疑。
orig::  ^335a4

爾時彌勒菩薩摩訶薩〔至〕令住阿耨多羅三藐三菩提。
commentary::  ^335a6

迷壽量遠因，故有此疑。
orig::  ^335a10

即白佛言〔至〕如此之事，世所難信。
commentary::  ^335a12

執伽耶近迹，故有此難。
△二、設喻
orig::  ^335a14

譬如有人色美髮黑〔至〕是事難信。
commentary::  ^335a16

父少譬釋尊闡化之近，子老譬涌出成德之久，
化近迹久，理不相當。
必言二十五及百歲者，取其少猶未壯，
老已過耆，益見相違也。 ^335a18

△三、合顯。
orig::  ^335a22

佛亦如是〔至〕乃能作此大功德事。
commentary::  ^335a24

得佛未久。合父少也。
而此大眾至甚為希有。
合子老也。今日世尊至能作大事。
合相違也。善入出住者。
於無量三昧，或入、或出、或住，妙用自在。 ^335a26

△四請決。
orig::  ^335a30

我等雖復信佛隨宜所說〔至〕亦不生疑。
commentary::  ^335a34

△五偈諷四。
初頌敘疑。
orig::  ^335a36

爾時彌勒菩薩欲重宣此義，而說偈言： ^335a38

佛昔從釋種〔至〕如實分別說。
commentary::  ^335a40

執近迹，疑遠緣，而致問也。
△二、頌設喻。
orig::  ^335a42

譬如少壯人〔至〕舉世所不信。
commentary::  ^335a44

所謂寂場少父，寂光老兒。
△三頌合顯。
orig::  ^335a46

世尊亦如是〔至〕於下空中住。
commentary::  ^335a48

從志固無怯已下，皆頌老成之德。
△四頌請決。
orig::  ^335b2

我等從佛聞〔至〕而住不退地。
other:: 
# 如來壽量品第十六

orig::  ^335b4

妙法蓮華經如來壽量品第十六
commentary::  ^335b6

△五、顯本勸持二。
初略釋科名。 ^335b8

前品顯迹而滯者迷本，故情疑久近見起生滅，欲契如實本際難矣。
故此顯本釋其疑滯，使知如來本無生滅，
伽耶之化特為機，所受之命稱性無量，故曰如來壽量。
品文云：如來如實知見三界之相，無有生死退出，亦無在世滅度。
後云：其有菩薩聞說壽量即能信受，願於未來長壽度生，至坐道場說壽亦爾。
意明本迹一如世相常住，稱性之壽人皆有之，
苟能正信順受，不以生滅心行而自夭閼，
則三界之相可如實知，遂能現壽量以存存，
示生滅而化化，智力神用與如來等矣。
故曰顯本勸持。 ^335b10

△二、依文正釋三：初、敘發起二：
初告眾發信。
orig::  ^335b30

爾時佛告諸菩薩〔至〕汝等當信解如來誠諦之語。
commentary::  ^335b32

以壽量之本，趣深難信，故再三發之。
心實曰誠，言當曰諦。 ^335b34

△二、深信勤請。
orig::  ^335b36

是時菩薩大眾，彌勒為首〔至〕我等當信受佛語。
commentary::  ^335b38

△二、正顯本三：初、正說壽量三：
初正說。
orig::  ^335b40

爾時世尊〔至〕如來祕密神通之力。
commentary::  ^335b42

應量非量，現滅不滅，天人莫測，是謂祕密神力。
orig::  ^335b44

一切世間天人〔至〕無量無邊百千萬億那由他劫。
commentary::  ^335b46

但見其迹，本實無量。
△二喻明
orig::  ^335b48

譬如五百千萬億那由他阿僧祇〔至〕知其數不。
commentary::  ^335c2

並如智勝塵墨之喻。
orig::  ^335c4

彌勒菩薩等〔至〕百千萬億那由他阿僧祇劫。
commentary::  ^335c6

正明佛壽無量也。
諸佛壽量悉皆無量，眾生壽量亦復如是，
但迷真智故妄逐生死，如一墮地獄至無數劫，豈非無量壽耶？
苟不迷墮，則與佛無別矣。 ^335c8

△三顯常。
orig::  ^335c14

自從是來〔至〕導利眾生。
commentary::  ^335c16

自從是來，謂從塵劫成佛已來，言常在此又在餘處，
則不唯身相常住，亦顯國土常住也。
是知娑婆及萬億國無非淨土，同一法界未常壞滅，其有壞滅皆別業妄見也。 ^335c18

△二、釋疑顯本三：初、徵古釋疑二： ^335c24

初徵受記入滅。
orig::  ^335c26

諸善男子〔至〕如是皆以方便分別。
commentary::  ^335c28

既曰成佛之久，常在利生，而中間自說於然燈佛所得法受記等事，
疑若近迹。又復現言當入涅槃，疑非常在。
此皆隨機方便之說耳。 ^335c30

△二、徵隨應異迹。
orig::  ^335c34

諸善男子〔至〕能令眾生發歡喜心。
commentary::  ^335c38

信等諸根，謂信根、智根等也。
觀利根，即現長年說大法。
觀鈍根，即現劣應示涅槃。
所以名字有不同，年紀有大小，說法有種種，
皆為隨機利導，發其善心耳。 ^335c40

△二、徵今釋疑二。
初徵本迹。
orig::  ^335c46

諸善男子〔至〕令入佛道，作如是說。
commentary::  ^335c48

迹少出家，本久成佛。
△二徵教說。
orig::  ^336a2

諸善男子〔至〕諸所言說皆實不虗。
commentary::  ^336a4

所演經典，說雖異同，理無不實也。
己謂釋迦，他謂諸佛。
說見於言，示見於行。
orig::  ^336a6

所以者何〔至〕所作佛事未曾暫廢。
commentary::  ^336a10

釋上理無不實，而說有異同也。
三界萬法，不容擬心。
以眾生妄見，則種種紛紜。
以如來實見，則一切真寂。
無有生死，乃至滅度者，不以生滅相見也。
不如三界，見於三界者，不以往來相見也。
既明見無滯，則宜無異說。
特以眾生性欲行想之心，種種不同。
故說示教化之迹，亦種種不同也。
所作佛事，指說示不同之事。 ^336a12

△三、結顯。
orig::  ^336a24

如是我成佛已來甚大久遠〔至〕常住不滅。
commentary::  ^336a26

△三明權顯本四。
初唱滅善權。
orig::  ^336a28

諸善男子〔至〕如來以是方便教化眾生。
commentary::  ^336a30

敘唱滅意也。
orig::  ^336a32

所以者何〔至〕是故如來以方便說。
commentary::  ^336a34

釋唱滅意也。貧窮下賤，言乏功德財，憶想妄見為生死網，即見惑思惑也。 ^336a36

△二、深慈警#CB15081;。
orig::  ^336a38

比丘當知〔至〕而言滅度。
commentary::  ^336a40

言難值遇，乃警之令渴仰種善也。
orig::  ^336a42

又，善男子！諸佛如來法皆如是，為度眾生皆實不虗。
commentary::  ^336a44

明諸佛利生善權，皆如是也。
△三喻明權意八。 ^336a48

初立譬之本。
orig::  ^336b2

譬如良醫智慧聰達，〔至〕若十、二十乃至百數。
commentary::  ^336b4

佛如醫師，教如醫方，理如妙藥，種種性欲行想分別，是謂眾病。
佛能以若干緣喻，隨其所宜發藥而蠲除之，是謂良醫善治也。
火宅之子對三乘言，故數止三十。
良醫之子對眾生言，故兼至百數。 ^336b6

△二、喻背覺合塵。
orig::  ^336b12

以有事緣，遠至餘國，〔至〕藥發悶亂，宛轉於地。
commentary::  ^336b16

醫師遠適而諸子飲毒，猶宅主近出而其家失火也。
飲他毒藥，喻隨順邪法。
宛轉於地，喻輪墮諸趣。 ^336b18

△三、喻佛慈垂化
orig::  ^336b22

是時其父還來歸家〔至〕無復眾患。
commentary::  ^336b24

三界之家，佛所舊化，故云來歸。
彼中邪毒，深者失其良心，淺者雖或未失，
亦為惡習所障，未能親造覺體，故云遙見。
願賜壽命，即冀不夭閼於橫邪也。
發藥除苦，即令其斷惑而證真也。
依諸佛經濟之方，求聖賢斷治之藥，顯性空之真色，
示戒定之五香，品乳酪之五味，無不具足也。
擣者，折剛為柔。篩者，化麤入細。
和合令服，則無矯拂之失。
色味香美，則無瞑眩之毒。
聖人病人之病，憂人之憂，調御之德，葢見於此。 ^336b26

△四、喻化有易難。
orig::  ^336b42

其諸子中不失心者〔至〕而謂不美。
commentary::  ^336b44

△五、喻權巧示滅。
orig::  ^336b46

父作是念〔至〕遣使還告汝父已死。
commentary::  ^336b48

留藥，喻遺教。去國，喻示滅。
△六、喻感悟從化。
orig::  ^336c2

是時諸子聞父背喪〔至〕即取服之，毒病皆愈。
commentary::  ^336c4

人情常忽於所賴，常感於去思。
△七、喻障盡見佛。
orig::  ^336c6

其父聞子悉已得差，尋便來歸，咸使見之。
commentary::  ^336c8

水澄月現，亦何去來？
△八、覈審誕信。
orig::  ^336c10

諸善男子！於意云何〔至〕不也，世尊！
commentary::  ^336c12

△四、以法合顯。
orig::  ^336c14

佛言我亦如是〔至〕亦無有能如法說我虗妄過者。
commentary::  ^336c16

導迷貴權，於法無過。
△三、以偈宣二：初、頌正說顯本，二： ^336c18

初頌壽量無量。
orig::  ^336c20

爾時，世尊欲重宣此義，而說偈言： ^336c22

自我得佛來，所經諸劫數，無量百千萬，億載阿僧祇。
commentary::  ^336c24

△二、頌真化常住。
orig::  ^336c26

常說法教化，無數億眾生，令入於佛道。
爾來無量劫，
commentary::  ^336c28

△二頌明權顯本五。
初頌唱滅善權。
orig::  ^336c30

為度眾生故，方便現涅槃，而實不滅度，常住此說法。
commentary::  ^336c32

此總舉善權，下詳述權意。
orig::  ^336c34

我常住於此〔至〕現有滅不滅。
commentary::  ^336c36

雖近不見，所以伏憍恣也。
令生渴仰，所以發厭怠也。
orig::  ^336c38

餘國有眾生〔至〕但謂我滅度。
commentary::  ^336c42

敬信之心如聲，說法之慈如響。
聲有彼此，響無生滅。
但應於彼，如此不聞，故謂之滅耳。
葢聖人雖有權應之迹，實無權應之心，如響而已。 ^336c44

△二頌隱顯常化五。 ^336c48

初頌隱顯之意。
orig::  ^337a2

我見諸眾生〔至〕乃出為說法。
commentary::  ^337a4

饑然後甘食，渴然後甘飲。
△二、頌所依淨土。
orig::  ^337a6

神通力如是，於阿僧祇劫，常在靈鷲山，及餘諸住處。
commentary::  ^337a8

△三頌即壞而存。
orig::  ^337a10

眾生見劫盡〔至〕散佛及大眾。
commentary::  ^337a12

大火所燒，此土安隱，其何土耶？
即實報淨土，亦曰性土也。
言常在靈山，則不離娑婆化土，而能不壞者，報化一土爾。
依妄業所現，故有成與壞；依實報所現，故無成與壞。
成壞之相，楞嚴所謂別業妄見。
譬如目眚，妄見燈影，彼非眚人，雖同不見，
所以眾生見燒，而我常安隱也。
自我求之，所謂性土，不離自性；所謂靈山，不離己靈。
非形非器，故劫火莫燒；亘古亘今，故常在不滅。
達斯妙旨，則壽量、淨土、竿事，皆備於我，而不疑於佛矣。 ^337a14

△四頌隨緣感變。
orig::  ^337a30

我淨土不毀，而眾見燒盡，憂怖諸苦惱，如是悉充滿。
commentary::  ^337a32

所謂別業妄見。
orig::  ^337a34

是諸罪眾生〔至〕為說佛難值。
commentary::  ^337a36

以罪業背佛，即惡緣同感者；以修德見我，則善業同感者。
由其或背或見，故佛或說壽量，或說難值，
但應彼緣，曾無定迹。 ^337a38

△五、頌結上勸信。
orig::  ^337a42

我智力如是〔至〕佛語實不虗。
commentary::  ^337a44

智照無量，壽命無數，乃久修淨業之實報，非虗說示也。 ^337a46

△三頌喻明。
orig::  ^337a48

如醫善方便，為治狂子故，實在而言死，無能說虗妄。
commentary::  ^337b2

△四頌合顯。
orig::  ^337b4

我亦為世父〔至〕墮於惡道中。
commentary::  ^337b6

苦患即妄纏惡業，顛倒即妄見生死，
orig::  ^337b8

我常知眾生，行道不行道，隨所應可度，為說種種法。
commentary::  ^337b10

頌：是故如來以方便說。
△五、總結前義。
orig::  ^337b12

每自作是意：以何令眾生，得入無上慧，速成就佛身？
commentary::  ^337b14

每思方便利導群機，故或說壽量以發其慧，
或現涅槃以感其情，皆欲速成故也。
妙法蓮華經解卷第五之二第五之三妙法蓮華經解卷第五之三
author:: 溫陵開元蓮寺比丘　戒環　解
other:: 
# 分別功德品第十七

orig::  ^337b16

妙法蓮華經分別功德品第十七
commentary::  ^337b31

△六、聞法獲益二。
初略敘科名。 ^337b33

時會欽聞壽量祕說，而造道證性淺深不同，
佛為隨根稱揚之，故曰分別功德。
文五。 ^337b35

△二、依科隨釋五。 ^337b37

初、經家標敘。
orig::  ^337b39

爾時大會聞佛說壽命劫數〔至〕得大饒益。
commentary::  ^337b41

得大饒益，如下所說。
△二、如來分別三：
初入道功德
orig::  ^337b43

於時世尊告彌勒菩薩〔至〕得無生法忍。
commentary::  ^337c2

因聞壽量了無生滅，以無生法忍可成行，
而無了無忍，名為法忍。
忍者，行之成名。
orig::  ^337c4

復有千倍菩薩摩訶薩得聞持陀羅尼門。
commentary::  ^337c8

一聞千悟，得大總持，諸餘總持自此而出，故謂之門。
如圓覺陀羅尼門，流出一切。
orig::  ^337c10

復有一世界微塵數菩薩摩訶薩，得樂說無礙辨才；
commentary::  ^337c14

造道自得，左右逢原，故能樂說無礙，即四無礙辨之總也。
四辨：一法，二義，三詞，四樂說。
orig::  ^337c16

復有一世界〔至〕得百千萬億無量旋陀羅尼。
commentary::  ^337c20

於一切法反本還源，方便利生，逆順自在，名百千萬億無量旋陀羅尼。
orig::  ^337c22

復有三千大千世界〔至〕能轉不退法輪。
commentary::  ^337c26

入正位，說正法，逈超二乘，無復退轉。
orig::  ^337c28

復有二千中國土〔至〕能轉清淨法輪。
commentary::  ^337c30

即言辭相寂，一乘妙法也。
從聞持陀羅尼至此，皆地上菩薩之德。
十地論云：得陀羅尼菩薩在五地。 ^337c32

△二、得果功德
orig::  ^337c36

復有小千國土微塵數菩薩〔至〕三藐三菩提。
commentary::  ^337c38

此約隨根得果遠近也。
八生等者，以超入聖位，如初生佛家之生，非出沒生死之生也。
初言八生，謂超入四地，取妙覺之位有八，
故曰餘各八生在，當得成佛道。
次言四生，謂超入八地，取妙覺之位有四，
三生二生，謂九地十地，一生即超入等覺，
取妙覺一間耳，故曰餘有一生在，當成一切智也。
如來壽量，即本覺不壞之實相，悟是實相，
則無不了達，故會眾聞說，隨根各證。 ^337c40

△三、發心功德。
orig::  ^338a6

復有八世界微塵數眾生〔至〕三菩提心。
commentary::  ^338a8

聞實報理，發正因心也。
先舉入道得果之菩薩，後舉隨喜發心之眾生，乃事之序。
而舊以此文合在初列，又廣配十信、十住等位，
文理互違，今不必配。
問：壽量之法一也，古今之性同也。
昔者眾生一聞，遂得法忍，菩薩深達，遂成佛道，
而數比沙塵，今幾何也？
曰：今之聞者，以大千計之，真若沙塵，果亦深達，
則得忍成佛，不讓在昔，唯其不能深信深達耳。 ^338a10

△三、妙瑞助顯。
orig::  ^338a24

佛說是諸菩薩摩訶薩〔至〕歌無量頌讚歎諸佛。
commentary::  ^338a26

諸瑞皆從空雨，徧於九方，乃助顯壽量法利，
如空無邊，不可得而思議也。
故彌勒讚曰：世尊說壽量，不可思議法，
多有所饒益，如虗空無邊。
言九方者，除下方非法會所，菩薩執幡上至梵天，言其滿空供養讚歎也。 ^338a28

△四、彌勒偈讚四。
初頌敘讚法利。
orig::  ^338a36

爾時彌勒菩薩從座而起〔至〕而說偈言： ^338a38

佛說希有法〔至〕歡喜充徧身。
commentary::  ^338a40

△二、頌別功德三：
初頌入道功德。
orig::  ^338a42

或住不退地〔至〕清淨之法輪。
commentary::  ^338a44

△二、頌得果功德。
orig::  ^338a46

復有小千界〔至〕當成一切智。
commentary::  ^338a48

隨數，謂隨四、三、二數也。
orig::  ^338b2

如是等眾生，聞佛壽長遠，得無量無漏，清淨之果報。
commentary::  ^338b4

稱實報法故，無漏清淨。
△三、頌發心功德。
orig::  ^338b6

復有八世界，微塵數眾生，聞佛說壽命，皆發無上心。
commentary::  ^338b8

△三頌妙瑞助顯。
orig::  ^338b10

世尊說無量〔至〕歌詠諸如來。
commentary::  ^338b12

由其法利如空無邊故，感瑞亦爾。
△四、頌結讚所顯。
orig::  ^338b14

如是種種事〔至〕以助無上心。
commentary::  ^338b18

結讚妙瑞所顯之意。
由十方諸天聞佛壽量廣獲饒益，故各具善根，
雨諸妙瑞，以自表助無上道心也。 ^338b20

△五、校量後益五：初、生信益二：
初宣揚信福。
orig::  ^338b24

爾時，佛告彌勒菩薩摩訶薩〔至〕所得功德無有限量。
commentary::  ^338b26

解壽量說，即得不壞。
體證真常用，故功無限量。
orig::  ^338b28

若有善男子、善女人〔至〕乃至筭數譬喻所不能知。
commentary::  ^338b30

如來壽量，乃智力慧光久修所得，能一念信，
則為已具般若智因，故五度深功莫比。
orig::  ^338b32

若善男子、善女人有〔至〕無有是處。
commentary::  ^338b36

已具正因，故有進無退。
△二、重頌信福五。
初標頌五度。
orig::  ^338b38

爾時，世尊欲重宣此義，而說偈言： ^338b42

若人求佛慧，於八十萬億，那由他劫數，行五波羅蜜。
commentary::  ^338b44

△二別頌五度六。
初施。
orig::  ^338b46

於是諸劫中〔至〕以迴向佛道。
commentary::  ^338b48

△二戒
orig::  ^338c2

若復持禁戒，清淨無缺漏，求於無上道，諸佛之所歎。
commentary::  ^338c4

△三忍
orig::  ^338c6

若復行忍辱〔至〕如是悉能忍。
commentary::  ^338c8

△四進。
orig::  ^338c10

若復勤精進，志念常堅固，於無量億劫，一心不懈息。
commentary::  ^338c12

△五禪。
orig::  ^338c14

又於無數劫〔至〕盡諸禪定際。
commentary::  ^338c16

一心福，即禪波羅蜜也。
一切智，即心之極造。
禪定際，即道之極造。 ^338c18

△六、結。
orig::  ^338c20

是人於百千，萬億劫數中，行此諸功德，如上之所說。
commentary::  ^338c22

△三頌校信福。
orig::  ^338c24

有善男女等〔至〕其福為如此。
commentary::  ^338c26

一念之信，福過五度，然當悉無疑悔，福乃如此。
正法華云：當棄捐猶豫，諸著思想事，信樂大法義，其福為若斯。 ^338c28

△四、上士必信
orig::  ^338c32

其有諸菩薩〔至〕說壽亦如是。
commentary::  ^338c34

菩薩行道經無量劫，則智力慧光已幾實報，
故聞斯信之，而於未來願得是報，至坐道場願說是道。
葢深悟稱性壽量人皆有之，故願不夭#CB02494;而#CB02494;及如來也。 ^338c36

△五、通結不疑。
orig::  ^338c42

若有深心者〔至〕於此無有疑。
commentary::  ^338c44

深心則志固，清淨則智明，質直則無偽，
多聞則博識，總持則貫通，隨義則不滯。
有是全才盡智，可於壽量無疑也。 ^338c46

△二解趣益
orig::  ^339a2

又阿逸多〔至〕能起如來無上之慧。
commentary::  ^339a4

壽量之說，趣在斷生滅見，顯真常體。
苟能明解，則起無上慧，等同如來，故功無限量。 ^339a6

△三、廣持益。
orig::  ^339a8

何況廣聞是經若教人聞〔至〕能生一切種智。
commentary::  ^339a10

聞佛壽命，則斷生滅見，顯真常體，能起上慧而已。
廣聞是經，則具四知見，盡一乘道，故能生種智也。
然世之聞持不計，而果能起上慧生種智者誰耶？
是亦遇王饍而不飡，得衣珠而醉臥耳。
惜哉！ ^339a12

△四、深信解相
orig::  ^339a18

阿逸多〔至〕共大菩薩、諸聲聞眾圍繞說法。
commentary::  ^339a22

生滅見盡，則真常之相，觸目宛然。
orig::  ^339a24

又見此娑婆世界〔至〕其菩薩眾咸處其中。
commentary::  ^339a26

穢淨情忘，則勝妙之境，舉步皆是。
orig::  ^339a28

若有能如是觀者，當知是為深信解相。
commentary::  ^339a30

身土實相，本自一如。
生滅穢淨，皆出情見。
故見盡情忘，則真常之相，勝妙之境，觸處現前。
非深信解壽量祕說，莫預於此。 ^339a32

△五廣顯妙功五。
初如親戴佛。
orig::  ^339a36

又復如來滅後〔至〕斯人則為頂戴如來。
commentary::  ^339a40

上明一品之利，此明一經之利，故但能隨喜，
而功已侔上，故曰已為深信解相。
若正心讀持，功又過上，故曰則為頂戴如來。
云頂戴者，謂得此中全身，而無以上之也。 ^339a42

△二、為供佛僧。
orig::  ^339a48

阿逸多！是善男子、善女人〔至〕作是供養已。
commentary::  ^339b2

諸供養中，法供養勝故也。
上顯隨喜功，次顯書持功。
orig::  ^339b4

阿逸多〔至〕以此現前供養於我及比丘僧。
commentary::  ^339b8

殿堂三十有二，以安四方僧，稱八正道也。
西天寶多羅樹，其高七仞，諸皆縱舉過量之事，以顯法供養勝。 ^339b10

△三、牒前結勝。
orig::  ^339b14

是故我說〔至〕及造僧坊供養眾僧。
commentary::  ^339b16

△四理行相濟四。
初兼行諸度。
orig::  ^339b18

況復有人能持是經〔至〕疾至一切種智。
commentary::  ^339b20

△二、復能供養。
orig::  ^339b22

若人讀誦受持是經〔至〕讚歎菩薩功德。
commentary::  ^339b24

△三、備具眾善。
orig::  ^339b26

又為他人種種因緣〔至〕利根智慧善答問難。
commentary::  ^339b28

前言行五波羅蜜，不及一念信解，又云不須復起塔寺，
非廢於行也，姑離事顯理，使人深造，不滯於迹而已。
若理既深造，非行不修，如舟無楫，終何以濟？
故須理行相濟，然後其德為最勝也。
世之空談名理，便廢行實，諸度不修，一善無取，
安為癡兀，化為闡底者，宜三復於斯。 ^339b30

△四、結顯前相。
orig::  ^339b40

阿逸多〔至〕一切天人皆應供養如佛之塔。
commentary::  ^339b42

已趣道場，言：已得真趣，登證有期。
近坐道樹，言：已幾於道，成佛不遠。
故所在之處，當尊重之。 ^339b44

△五、以偈重宣四。 ^339b46

初總頌勝福。
orig::  ^339b48

爾時，世尊欲重宣此義，而說偈言： ^339c2

若我滅度後，能奉持此經，斯人福無量，如上之所說。
commentary::  ^339c4

△二、頌為供佛僧。
orig::  ^339c6

是則為具足〔至〕具足諸供養。
commentary::  ^339c8

上頌供佛，次頌供僧。
orig::  ^339c10

若能持此經〔至〕種種皆嚴好。
commentary::  ^339c12

△三頌理行相濟三。
初引持經之福。
orig::  ^339c14

若有信解心〔至〕其福亦如是。
commentary::  ^339c16

須曼、薝蔔、多伽三華最香，以此薰油。
△二頌兼行諸度。
orig::  ^339c18

況復持此經，兼布施持戒，忍辱樂禪定，不嗔不惡口。
commentary::  ^339c22

△三、頌備具眾善。
orig::  ^339c24

恭敬於塔廟〔至〕隨順為解說。
commentary::  ^339c26

△四、頌結顯之文。
orig::  ^339c28

若能行是行〔至〕經行及坐臥。
commentary::  ^339c30

佛子住此，即佛受用等者，所在之處，則為有佛之意也。
夫敬持經之人如佛者，所謂若有能持，
則持佛身，又決有成佛之期故也。
此為分別功德品故，偏明持經勝德。
或以此地其中之語，為指妙法奧域，文勢不然。
妙法蓮華經解卷第五之三
 ^339c32
