
other:: 大方廣佛華嚴經疏卷第十〔入第四卷經第三紙〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△八、主海神二：初、長行十法頌脫第三。
orig::  ^681c16

復次，出現寶光主海神〔至〕眾寶莊嚴身解脫門。
commentary::  ^681c18

為物供佛，是等施福，得眾寶相，以莊嚴身。
orig::  ^681c20

不可壞金剛幢主海神〔至〕護一切眾生善根解脫門。
commentary::  ^681c22

巧隨根欲，說法護善，使其長成。
orig::  ^681c24

不雜塵垢主海神，得能竭一切眾生煩惱海解脫門。
commentary::  ^681c26

謂演深廣法，體煩惱空。
梵本偈云：一切世間眾道師，法雲大雨不可測，
消竭無窮諸苦海，此離垢塵入法門。
苦準此文，乃竭苦海。
四、若見佛境，則惑亡苦息。
準現經文，三是煩惱，四是於苦。
若依梵本，前苦後惑。
既譯人脫漏，致使文義參差。
故古德云：脫第四頌。
結名既同，故知脫第三
orig::  ^681c28

恒住波浪主海神，得令一切眾生離惡道解脫門。
commentary::  ^681c40

恒住波浪，即是普用，水為宮殿。
orig::  ^681c42

吉祥寶月主海神，得普滅大癡闇解脫門。
commentary::  ^681c44

以智滅癡。
orig::  ^682a2

妙華龍髻主海神，得滅一切諸趣苦與安樂解脫門。
commentary::  ^682a4

為行所遷，一切皆苦。
菩提因起，則生滅苦亡，便得涅槃寂滅安樂。
orig::  ^682a6

普持光味主海神〔至〕一切眾生諸見愚癡性解脫門。
commentary::  ^682a10

將智滅癡，未免於見。
了癡見性，癡見自亡。
真妄等觀，是佛境也。
orig::  ^682a12

寶#CB08504;華光主海神
〔至〕種性菩提心解脫門。
commentary::  ^682a16

一切眾生有佛種性，圓明可貴，具德稱寶，
佛眼普觀，佛智普示。
正因今顯，如出金藏；大心若起，如種生芽。
故云出生緣、了二因，為能悟之妙道。
orig::  ^682a18

金剛妙髻主海神，得不動心功德海解脫門。
commentary::  ^682a24

了如不取，則心不動搖。
湛如渟海，萬德攸歸。
故須彌可傾，魔豈能嬈。
一念降魔，如本行集。
orig::  ^682a26

海潮雷音主海神，得普入法界三昧門、解脫門。
commentary::  ^682a30

入法界定，如法界徧。
△二、偈頌讚佛。
orig::  ^682a32

爾時出現寶光主海神〔至〕而說頌言。 ^682a34

不可思議大劫海〔至〕海潮音神所行處。
commentary::  ^682a36

△九、主河神二：初、長行得法。
orig::  ^682a38

復次，普發迅流主河神，得普雨無邊法雨解脫門。
commentary::  ^682a40

行成雨法，若霈然洪霔。
滅惑生德，若懸河迅流，無所滯礙。
orig::  ^682a42

普潔泉#CB00589;主河神
〔至〕令永離煩惱解脫門。
commentary::  ^682a46

現身息惱，若泉#CB00589;洗心。
orig::  ^682a48

離塵淨眼主河神〔至〕普滌一切眾諸惑塵垢解脫門。
commentary::  ^682b2

真實滌垢，悲智相資，若碧沼澄潭，空色交映，故名離塵淨眼。
orig::  ^682b4

十方徧吼主河神，得恒出鐃益眾生音解脫門。
commentary::  ^682b8

圓音徧益，若崩浪發響。
orig::  ^682b10

普救護眾生主河神〔至〕恒起無惱害慈解脫門。
commentary::  ^682b12

拯救漂溺
orig::  ^682b14

無熱淨光主河神，得普示一切清涼善根解脫門。
commentary::  ^682b16

善根無惑，可謂清涼。
若阿耨達池，永無熱惱。
orig::  ^682b18

普生歡喜主河神〔至〕永離慳著解脫門。
commentary::  ^682b20

施門無量，令彼無慳。
若蘊藻蔆蓮，普令物喜。
orig::  ^682b22

廣德勝幢主河神，得作一切歡喜福田解脫門。
commentary::  ^682b24

行福契實，故無不欣。
若深湖廣陂，是為廣德。
orig::  ^682b26

光照普世主河神〔至〕瞋毒者歡喜解脫門。
commentary::  ^682b28

方便慧力，雜染皆淨。
慈彼冤害，瞋反成歡。
若萬頃波澄，光映天下。
orig::  ^682b30

海德光明主河神〔至〕恒受具足樂解脫門。
commentary::  ^682b34

總收萬善，令會涅槃。
若彼百川，咸會大海。
由智廣故，名海德光明。 ^682b36

△二、偈頌讚佛。
orig::  ^682b38

爾時普發迅流主河神〔至〕而說頌言。 ^682b40

如來往昔為眾生〔至〕此海光神之解脫。
commentary::  ^682b42

△十、主稼神二：初、長行得法。
orig::  ^682b44

復次，柔輭勝味主稼神〔至〕令成就佛身解脫門。
commentary::  ^682b46

功德智慧，二種法味，資成佛身。
orig::  ^682b48

時華淨光主稼神〔至〕受廣大喜樂解脫門。
commentary::  ^682c2

喜樂由於苦除。
orig::  ^682c4

色力勇健主稼神〔至〕圓滿法門淨諸境界解脫門。
commentary::  ^682c6

眾生為所淨之境。
orig::  ^682c8

增益精氣主稼神〔至〕大悲無量神通變化力解脫門。
commentary::  ^682c10

悲深故通廣。
orig::  ^682c12

普生根果主稼神〔至〕令下種無失壞解脫門。
commentary::  ^682c14

下種佛田，必至果無壞。
orig::  ^682c16

妙嚴環髻主稼神，得普發眾生淨信華解脫門。
commentary::  ^682c18

智敷物信，獲果稱華。
orig::  ^682c20

潤澤淨華主稼神〔至〕令增長福德海解脫門。
commentary::  ^682c22

慈眼視物，故福聚無量。
慈則恬和怡悅，偈云勝道。
orig::  ^682c24

成就妙香主稼神，得廣開示一切行法解脫門。
commentary::  ^682c26

以行成佛故，始成即宣。
orig::  ^682c28

見者愛樂主稼神〔至〕諸惡普清淨解脫門。
commentary::  ^682c30

懈於修習，憂惱是生，勤#CB15081;諸根，眾惡清淨。
orig::  ^682c32

離垢光明主稼神〔至〕令眾會歡喜滿足解脫門。
commentary::  ^682c34

隨根為說，遂求故喜。
△二、偈頌讚佛。
orig::  ^682c36

爾時柔輭勝味主稼神〔至〕而說頌言。 ^682c38

如來無上功德海〔至〕此淨光神解脫門。
commentary::  ^682c40

△十一、主藥神二：初、長行得法。
orig::  ^682c42

復次，吉祥主藥神〔至〕而勤攝取解脫門。
commentary::  ^682c44

順情則易攝，逆意則難調，故普觀之。
orig::  ^682c46

栴檀林主藥神〔至〕滅一切眾生煩惱解脫門。
commentary::  ^682c48

二三可知。
orig::  ^683a2

名稱普聞主藥神〔至〕增長無邊善根海解脫門。
commentary::  ^683a4

如學者以名為實賓，大土以名為佛事。
orig::  ^683a6

毛孔現光主藥神〔至〕一切病境界解脫門。
commentary::  ^683a8

以慈善根力，放月愛等光，身心兩病，纔念便滅。
orig::  ^683a10

破闇清淨主藥神〔至〕令智眼清淨解脫門。
commentary::  ^683a12

迷理迷報，二愚盲冥，起惑造業，備受眾苦。
佛以正法金錍，開其智眼，令明見三諦，故云清淨。
orig::  ^683a14

普發吼聲主藥神〔至〕令見者咸生善根解脫門。
commentary::  ^683a18

七八可知。
orig::  ^683a20

明見十方主藥神〔至〕能以方便令生信解解脫門。
commentary::  ^683a22

無愛見之大悲，生物德，故名藏。
orig::  ^683a24

普發威光主藥神〔至〕滅一切眾生病解脫門。
commentary::  ^683a26

世醫療治，雖差還生。
永滅生德，無先念佛。
因病因光，皆是方便。
謂佛有無邊相，相有無邊好。
好放無邊光，光攝無邊眾。
言隨念者，佛德齊均。
隨緣隨樂，趣稱一佛。
三昧易成，敬一心濃。
餘盡然矣。況心凝覺路，闇蹈大方。 ^683a28

△二、偈頌讚佛。
orig::  ^683a36

爾時吉祥主藥神〔至〕普觀一切主藥神眾。
而說頌言： ^683a38

如來智慧不思議〔至〕此發威光解脫門。
commentary::  ^683a40

△十二、主林神二：初、長行得法。
orig::  ^683a42

復次，布華！如雲主林神，得廣大無邊智海藏解脫門。
commentary::  ^683a44

佛德無邊，皆依智海，含德流光，所以名藏。
orig::  ^683a46

擢幹舒光主林神，得廣大修治普清淨解脫門。
commentary::  ^683a48

等眾生悲，是為廣大；一一離障，名普清淨。
orig::  ^683b2

生芽發曜主林神，得增長種種淨信芽解脫門。
commentary::  ^683b4

一切勝因，皆為佛道。
各各心淨，則種種芽生。
orig::  ^683b6

吉祥淨葉主林神，得一切清淨功德莊嚴聚解脫門。
commentary::  ^683b8

一切功德，莊嚴一毛，一一皆然，故佛為德聚。
良以佛果攬因，皆圓成，非分成。
是故一因生一切果，一果收一切因，皆圓融無礙耳。
orig::  ^683b10

垂布#CB08504;藏主林神
〔至〕恒周覽法界解脫門。
commentary::  ^683b16

智通萬法，是曰普門。
客塵不生，故曰清淨。
悟如日照，頓周法界。
功如佛鏡，說智漸明。
明是本明，漸為圓漸。
orig::  ^683b18

如莊嚴光主林神〔至〕而興布法雲解脫門。
commentary::  ^683b24

知徧趣行如應布。
orig::  ^683b26

可意雷聲主林神〔至〕演清淨音解脫門。
commentary::  ^683b28

了音聲性皆同佛音，故無不可意；能令世間皆聞佛音，方云清淨。
orig::  ^683b30

香光普徧主林神〔至〕廣大行境界解脫門。
commentary::  ^683b34

昔行稱周法界是廣大境，神通普令物見，
倣而行之，如下喜目，即其事也。
orig::  ^683b36

妙光迥曜主林神〔至〕饒益世間解脫門。
commentary::  ^683b40

眾生諂#CB02439;，自不修德，寧有進賢之心？
今福智益他，則物我兼利。
偈云譣詖，即諂#CB02439;也。
orig::  ^683b42

華果光味主林神〔至〕莊嚴功德藏解脫門。
commentary::  ^683b46

敬念則佛興，佛興則莊嚴德藏。
障重者不念不見，於佛豈無常哉？
故應見者常見也。 ^683b48

△二、偈頌讚佛。
orig::  ^683c2

爾時布華如雲主林神〔至〕而說頌言。 ^683c4

佛昔修集菩提行〔至〕此味光神所觀察。
commentary::  ^683c6

△第十三、主山神二：初、長行得法。
orig::  ^683c8

復次，寶峯開華主山神，得入大寂定光明解脫門。
commentary::  ^683c10

寂而常照，故光無不闡。
orig::  ^683c12

華林妙髻主山神〔至〕成熟不可思議數眾生解脫門。
commentary::  ^683c14

相光熟機皆慈善，根力如涅槃廣明。
orig::  ^683c16

高幢普照主山神〔至〕心所樂嚴淨諸根解脫門。
commentary::  ^683c18

修因嚴根本，為順物故，矚蓮目而欣樂，
覩月面而歡心，或見諸根一切皆周法界，喜益深矣。
orig::  ^683c20

離塵寶髻主山神〔至〕勤精進無厭怠解脫門。
commentary::  ^683c24

如空不染，故長劫無怠。
orig::  ^683c26

光照十方主山神，得以無邊功德光，普覺悟解脫門。
commentary::  ^683c28

癡故長眠，唯福智之能覺。
orig::  ^683c30

大力光明主山神〔至〕顯示一切如來功德解脫門。
commentary::  ^683c32

上三可知。
orig::  ^683c34

普眼現見主山神〔至〕於夢中增長善根解脫門。
commentary::  ^683c36

若睡若寤，皆令聞法進行，斯為佛業。
如大瓔珞經說：過去有佛，凡欲說法，令大眾眠。
夢中說法，令增善根，覺得道果。
涅槃亦云：其人夢中見羅剎像等，亦表萬法皆夢。
大夢之夜，必有大覺之明。
orig::  ^683c38

金剛堅固眼主山神，得出現無邊大義海解脫門。
commentary::  ^683c46

稱性法門，無邊大義，一音能演，是出現也。
△二、偈頌讚佛。
orig::  ^683c48

爾時開華帀地主山神〔至〕而說頌言。 ^684a4

往修勝行無有邊〔至〕入此方便金剛目。
commentary::  ^684a6

△十四、主地神二：初、長行得法。
orig::  ^684a8

復次，普德淨華主地神〔至〕普觀一切眾生解脫門。
commentary::  ^684a10

念念無間，平等普觀，修慈護法，故得金剛之體。
金剛，即內照之實也。
orig::  ^684a12

堅福莊嚴主地神，得普現一切眾生福德力解脫門。
commentary::  ^684a16

一毛福力，頓現眾福。
orig::  ^684a18

妙華嚴樹主地神〔至〕出生一切佛剎莊嚴解脫門。
commentary::  ^684a20

證入無生，不礙嚴剎。
orig::  ^684a22

普散眾寶主地神〔至〕令眾生除障垢解脫門。
commentary::  ^684a24

一向為他。
orig::  ^684a26

淨目觀時主地神〔至〕常游戲快樂解脫門。
commentary::  ^684a28

觀機出現，名為游戲。
orig::  ^684a30

金色妙眼主地神〔至〕清淨身調伏眾生解脫門。
commentary::  ^684a32

現淨惑身，方調物惑。
orig::  ^684a34

香毛發光主地神〔至〕一切佛功德海大威力解脫門。
commentary::  ^684a36

內具德海，現威力身，如地含海潤，發生百穀百糓苗稼，皆地香毛故。
orig::  ^684a38

寂音悅意主地神，得普攝持一切眾言音海解脫門。
commentary::  ^684a42

長行一言，盡攝無餘。
偈頌一言，普徧無極。
orig::  ^684a44

妙華旋髻主地神，得充滿佛剎離垢性解脫門。
commentary::  ^684a46

 #CB08504;雲普徧，令物離垢為性。
orig::  ^684a48

金剛普持主地神〔至〕法輪所攝持普出現解脫門。
commentary::  ^684b2

法能攝持，心行如金剛之輪；佛則不動，現世若須彌出海。 ^684b4

△二、偈頌讚佛。
orig::  ^684b6

爾時普德淨華主地神〔至〕而說頌言。
commentary::  ^684b8

此下頌中亦有二句，結法屬人可以意得。
orig::  ^684b10

如來往昔念念中〔至〕普持得見生歡喜。
commentary::  ^684b12

△十五、主城神二：初、長行十法有云脫；
第九、十頌具足。
orig::  ^684b14

復次，寶峯光曜主城神，得方便利益眾生解脫門：
commentary::  ^684b18

光等方便，成熟利益。
orig::  ^684b20

妙嚴宮殿主城神，得知眾生相教化成熟解脫門。
commentary::  ^684b22

應病與藥，令得服行。
orig::  ^684b24

滿淨喜寶主城神〔至〕令一切眾生受諸福德解脫門。
commentary::  ^684b26

護法。法存則物受福德，教理行果，皆有護也。
orig::  ^684b28

離憂清淨主城神，得救諸怖畏大悲藏解脫門。
commentary::  ^684b30

悲救無盡名藏。
orig::  ^684b32

華燈#CB08504;眼主城神，得普明了大知慧解脫門。
commentary::  ^684b34

了佛大智。
orig::  ^684b36

 #CB08504;幢明現主城神，得普方便示現解脫門。
commentary::  ^684b38

方便現身。
orig::  ^684b40

盛福威光主城神〔至〕得開悟一切愚闇眾生解脫門。
commentary::  ^684b42

迷真俗理，故云愚闇。
佛出開示，令其悟入。
本迷無始，猶若生盲。
雖聞譬喻，竟不識乳。
唯佛出世，方能曉之。
九、準梵本云：香幢莊嚴髻主城神，得破一切煩惱臭氣，出生一切智性香氣解脫門。
謂正使為臭物，殘習為臭氣。
智性為香體，利物為香氣。
香氣若高山之出雲，稱智性而無盡。
臭氣若香風之捲霧，等性空以無邊。
煩惱則塵習雙亡，智慧則自他兼利。
有本具云：香髻莊嚴主城神德，開發眾生清淨妙智解脫門。
亦□寫之脫漏耳，義不異前。
偈云現夢中者，夢是神遊，亦見聞之氣分也。
夢中尚調，況於覺悟。
如迦旃延為弟子，現夢境界等。
orig::  ^684b44

寶峯光目主城神〔至〕破一切眾生障礙山解脫門。
commentary::  ^684c18

二障五蓋，重疊如山，非智光明，莫之能破。
△二、偈頌讚佛。
orig::  ^684c20

爾時寶峯光曜主城神〔至〕而說頌言。 ^684c24

導師如是不思議〔至〕如是寶峯之所入。
commentary::  ^684c26

△十六道場神二。
初長行十一法。
orig::  ^684c28

復次，淨莊嚴幢道場神〔至〕誓願力解脫門。
commentary::  ^684c30

出現字兩用，謂有佛出現，即出現莊嚴，具而為供養。
佛昔如是神，以大願倣之。
orig::  ^684c32

須彌寶光道場神〔至〕成就廣大菩提行解脫門。
commentary::  ^684c36

對物成行，令物倣之，施為行先，故偈徧舉。
orig::  ^684c38

雷音幢相道場神〔至〕於夢中為說法解脫門。
commentary::  ^684c40

夢覺皆化，則時處俱徧。
orig::  ^684c42

雨華妙眼道場神〔至〕眾寶莊嚴具解脫門。
commentary::  ^684c44

外寶內眼，重重難捨，為物說行，故云能雨。
orig::  ^684c46

清淨#CB08504;形道塲神
〔至〕廣化眾生令成熟解脫門。
commentary::  ^684c48

清淨#CB08504;形神，前列中無謂。
色相道場，俱妙莊嚴，並為熟物。
orig::  ^685a2

華纓垂髻道場神，得隨根說法令生正念解脫門。
commentary::  ^685a6

疑境界者，以唯心為正念。
疑法性者，以無得為正念。
實則無正無邪，方稱曰正。
無念不念，是真念矣。
諸念不生，正念方生耳。
故隨根雨法，斷疑生智。
orig::  ^685a8

雨寶莊嚴道場神〔至〕普雨無邊歡喜法解脫門。
commentary::  ^685a14

辯才雨法，稱根故喜。
orig::  ^685a16

勇猛香眼道場神，得廣稱讚諸佛功德解脫門。
commentary::  ^685a18

深廣讚佛，故名實雙美。
orig::  ^685a20

金剛彩雲道場神〔至〕莊嚴道場解脫門。
commentary::  ^685a22

樹王眷屬，並如經初。
orig::  ^685a24

蓮華光明道場神〔至〕而充徧十方解脫門。
commentary::  ^685a26

即前身徧十方而無來往，智入諸相，了法空寂也。
orig::  ^685a28

妙光照曜道場神，得顯示如來種種力解脫門。
commentary::  ^685a30

佛有無量力故，因行亦然，皆嚴具顯示。
既是道場之神，故得道場事中解脫。 ^685a32

△二、偈頌讚佛。
orig::  ^685a34

爾時淨莊嚴幢道場神〔至〕而說頌言。
commentary::  ^685a36

頌亦十一。
orig::  ^685a38

我念如來往昔時〔至〕此妙光神能聽受。
commentary::  ^685a40

△十七、足行神二：初、長行得法。
orig::  ^685a42

復次，寶印手足行神〔至〕令見者歡喜解脫門。
commentary::  ^685a44

初二可知。
orig::  ^685a46

最勝華髻足行神〔至〕一切如來眾會道場解脫門。
commentary::  ^685a48

內則念念安於理事，外則處處建立道場。
orig::  ^685b2

攝諸善見足行神〔至〕悉調伏無邊眾生解脫門。
commentary::  ^685b4

舉足下足，海印發揮，諸有威儀，無非佛事。
orig::  ^685b6

妙寶星幢足行神〔至〕普雨眾寶出妙音聲解脫門。
commentary::  ^685b8

以華以光，雨寶雨法。
orig::  ^685b10

樂吐妙音足行神，得出生無邊歡喜海解脫門。
commentary::  ^685b12

眾生無邊，是佛化境，見佛聞法，故生歡喜。
orig::  ^685b14

栴檀樹光足行神〔至〕普覺一切道場眾會解脫門。
commentary::  ^685b16

圓音警物，等栴檀之香風；暫一熏修，覺身心之調順。
orig::  ^685b18

蓮華光明足行神〔至〕一切眾生令生善根海解脫門。
commentary::  ^685b22

△二、偈頌讚佛。
orig::  ^685b24

爾時寶印手足行神〔至〕而說頌言。 ^685b26

佛昔修行無量劫〔至〕見已心生大歡喜。
commentary::  ^685b28

△十八、身眾神二：初、長行得法。
orig::  ^685b30

復次，淨喜境界身眾神，得憶佛往昔誓願海解脫門。
commentary::  ^685b32

初列處名華髻莊嚴，或是名廣，略舉其半；
或梵音相類，譯者之誤，未勘梵本法門。
orig::  ^685b34

光照十方身眾神〔至〕令歡喜調伏解脫門。
commentary::  ^685b38

初三可知。
orig::  ^685b40

淨華嚴髻身眾神，得身如虗空周徧住解脫門。
commentary::  ^685b42

相即無相故，如空徧住。
空非獨虗，亦徧於色。
住非分住，一塵亦周。
如芥子空即不可盡，身與法性不可分故。
orig::  ^685b44

無量威儀身眾神，得示一切眾生諸佛境界解脫門。
commentary::  ^685c2

威儀施作，無心頓現，斯即佛境，難以言思。
orig::  ^685c4

最勝光嚴身眾神〔至〕飢乏眾生色力滿足解脫門。
commentary::  ^685c6

佛為良田，出世難遇，一興微供，果獲五常。
略言色力，亦有常命，安樂辯才，此五皆常，
方云滿足，受報無盡，故悉離貧窮。
orig::  ^685c8

淨光香雲身眾神，得除一切眾生煩惱垢解脫門。
commentary::  ^685c14

齒光除垢，表所說淨故。
orig::  ^685c16

守護攝持身眾神，得轉一切眾生愚癡魔業解脫門。
commentary::  ^685c18

有染於五塵，無慈於六趣者，愚癡魔業也。
體五欲性，虗己兼亡，彼業斯轉，而名云守護。
攝持者，善守根門，攝散持德，則遠魔矣。
然魔事惑，不出三毒及慢。
魔惱眾生，不出三事，謂上妙五欲及諸苦具。
為說邪法，則三毒是生。
三毒內著，即為魔業。
今守護覺察，魔如之何？
即偈中解脫道也。
orig::  ^685c20

普現攝化身眾神〔至〕顯示莊嚴相解脫門。
commentary::  ^685c32

此有三意：一、身雖周於法界，多示為王，
攝御自在故；二、八相處於王宮，俯接物故；
三、法界菩提樹下，法王宮故。
orig::  ^685c34

不動光明身眾神〔至〕皆令生清淨善根解脫門。
commentary::  ^685c40

迷於本空，故有妄苦。
無漏本有，是淨善根。
△二、偈頌讚佛。
orig::  ^685c42

爾時淨喜境界身眾神〔至〕而說頌言。 ^685c46

我憶須彌塵劫前〔至〕不動光神所觀見。
commentary::  ^685c48

△十九、執金剛神二：初、長行得法。
orig::  ^686a2

復次，妙色那羅延執金剛神〔至〕無邊色相身解脫門。
commentary::  ^686a4

見如來身普現非別，豈唯凡現之處即無邊相，亦隨一一色相皆無有邊。
orig::  ^686a6

日輪速疾幢執金剛神〔至〕得無邊隨類音解脫門。
commentary::  ^686a10

上三可知。
orig::  ^686a12

妙臂天主執金剛神〔至〕開悟眾生解脫門。
commentary::  ^686a14

初卷中名諸根美妙，但云妙臂，文義俱闕。
又如天主，以現為世主故。
orig::  ^686a16

可愛樂光明執金剛神〔至〕咸盡無遺解脫門。
commentary::  ^686a20

法海深奧，槃節差別，巧說令現，無有遺餘。
orig::  ^686a22

大樹雲音執金剛神〔至〕攝一切樹觀解脫門。
commentary::  ^686a24

約神且說寶飾為嚴，巧攝己眾；約佛方便相好為嚴，無不攝也。
orig::  ^686a26

師子王光明執金剛神〔至〕皆具足明了解脫門。
commentary::  ^686a30

因深故大福為能嚴，果勝故德相皆明足。
orig::  ^686a32

密#CB08504;吉祥目執金剛神
〔至〕為現威嚴身解脫門。
commentary::  ^686a34

惡謂十惡。險者，惡之因也，能陷自他及險道故。
orig::  ^686a36

蓮華摩尼髻執金剛神〔至〕莊嚴具摩尼髻解脫門。
commentary::  ^686a38

若以現文，則摩尼髻是所雨；若以義取，此神名摩尼髻。
亦得髻是能雨，一切菩薩嚴具是所雨，表菩薩智光圓滿故。 ^686a40

△二、偈頌讚佛。
orig::  ^686a44

爾時妙色那羅延執金剛神〔至〕而說頌言。 ^686a46

汝應觀法王，法王法如是〔至〕示佛所行處。
commentary::  ^686a48

第六偈云：漩澓者，水之漩流洄澓之處，
一甚深故，二迴轉故，三難渡故。
法海漩澓亦然，一唯佛能究故，二真妄相循難窮初後故，
三聞空謂空則沈於漩澓，聞有謂有等皆類此知，故云一切差別義也。
異生眾竟。大方廣佛華嚴經疏卷第十
 ^686b2
