
pin:: 大方廣佛新華嚴經合論卷第三十
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 賢首品第十二之二
orig:: 
【經】
　　若常信奉於諸佛，則能持戒修學處，
　　若常持戒修學處，則能具足諸功德，
　　戒能開發菩提本，學是勤修功德地。
　　於戒及學常順行，一切如來所稱美。
　　若常信奉於諸佛，則能興集大供養，
　　若能興集大供養，彼人信佛不思議。
　　若常信奉於尊法，則聞佛法無厭足，
　　若聞佛法無厭足，彼人信法不思議，
　　若常信奉清淨僧，則得信心不退轉，
　　若得信心不退轉，彼人信力無能動，
　　若得信力無能動，則得諸根淨明利，
　　若得諸根淨明利，則能遠離惡知識，
　　若能遠離惡知識，則得親近善知識，
　　若得親近善知識，則能修習廣大善，
　　若能修習廣大善，彼人成就大因力，
　　若人成就大因力，則得殊勝決定解，
　　若得殊勝決定解，則為諸佛所護念。
　　若為諸佛所護念，則能發起菩提心。
　　若得發起菩提心，則能勤修佛功德。
　　若能勤修佛功德，則得生在如來家。
　　若得生在如來家，則善修行巧方便，
　　若善修行巧方便，則得信樂心清淨，
　　若得信樂心清淨，則得增上最勝心，
　　若得增上最勝心，則常修習波羅蜜。
　　若常修習波羅蜜，則能具足摩訶衍。
　　若能具足摩訶衍，則能如法供養佛，
　　若能如法供養佛，則能念佛心不動，
　　若能念佛心不動，則常覩見無量佛，
　　若常覩見無量佛，則見如來體常住，
　　若見如來體常住，則能知法永不滅，
　　若能知法永不滅，則得辯才無障礙。
　　若能辯才無障礙，則能開演無邊法，
　　若能開演無邊法，則能慈愍度眾生，
　　若能慈愍度眾生，則得堅固大悲心。
　　若能堅固大悲心，則能愛樂甚深法，
　　若能愛樂甚深法，則能捨離有為過，
　　若能捨離有為過，則離憍慢及放逸，
　　若離憍慢及放逸，則能兼利一切眾，
　　若能兼利一切眾，則處生死無疲厭。
　　若處生死無疲厭，則能勇健無能勝，
　　若能勇健無能勝，則能發起大神通。
　　若能發起大神通，則知一切眾生行。
　　若知一切眾生行，則能成就諸羣生，
　　若能成就諸羣生，則得善攝眾生智。
　　若得善攝眾生智，則能成就四攝法，
　　若能成就四攝法，則與眾生無限利。
　　若與眾生無限利，則具最勝智方便。
　　若具最勝智方便，則住勇猛無上道。
　　若住勇猛無上道，則能摧殄諸魔力，
　　若能摧殄諸魔力，則能超出四魔境。
　　若能超出四魔境，則得至於不退地。
　　若得至於不退地，則得無生深法忍。
　　若得無生深法忍，則為諸佛所授記。
　　若為諸佛所授記，則一切佛現其前，
　　若一切佛現其前，則了神通深密用。
　　若了神通深密用，則為諸佛所憶念。
　　若為諸佛所憶念，則以佛德自莊嚴，
　　若以佛德自莊嚴，則獲妙福端嚴身。
　　若獲妙福端嚴身，則身晃耀如金山，
　　若身晃耀如金山，則相莊嚴三十二，
　　若相莊嚴三十二，則具隨好為嚴飾，
　　若具隨好為嚴飾，則身光明無限量。
　　若身光明無限量，則不思議光莊嚴，
　　若不思議光莊嚴，其光則出諸蓮華，
　　其光若出諸蓮華，則無量佛坐華上，
　　示現十方靡不徧，悉能調伏諸眾生。
　　若能如是調眾生，則現無量神通力。
　　若現無量神通力，則住不可思議土，
　　演說不可思議法，令不思議眾歡喜。
　　若說不可思議法，令不思議眾歡喜，
　　則以智慧辯才力，隨眾生心而化誘。
　　若以智慧辯才力，隨眾生心而化誘，
　　則以智慧為先導，身語意業恒無失。
　　若以智慧為先導，身語意業恒無失，
　　則其願力得自在，普隨諸趣而現身。
　　若其願力得自在，普隨諸趣而現身，
　　則能為眾說法時，音聲隨類難思議。
　　若能為眾說法時，音聲隨類難思議，
　　則於一切眾生心，一念悉知無有餘。
　　若於一切眾生心，一念悉知無有餘，
　　則知煩惱無所起，永不沒溺於生死。
　　若知煩惱無所起，永不沒溺於生死，
　　則獲功德法性身，以法威力現世間。
　　若獲功德法性身，以法威力現世間，
　　則獲十地十自在，修行諸度勝解脫。
　　若得十地十自在，修行諸度勝解脫，
　　則獲灌頂大神通，住於最勝諸三昧。
　　若獲灌頂大神通，住於最勝諸三昧，
　　則於十方諸佛所，應受灌頂而昇位。
　　若於十方諸佛所，應受灌頂而昇位，
　　則蒙十方一切佛，手以甘露灌其頂。
　　若蒙十方一切佛，手以甘露灌其頂，
　　則身充徧如虗空，安住不動滿十方。
　　若身充徧如虗空，安住不動滿十方，
　　則彼所行無與等，諸天世人莫能知。
commentary::  ^202a15

【論】六、若常信奉於諸佛已下九十五行頌，明增進修行獲果分。
orig::  ^203b16

【經】
　　菩薩勤修大悲行，願度一切無不果，
　　見聞聽受若供養，靡不皆令獲安樂。
　　彼諸大士威神力，法眼常全無缺減，
　　十善妙行等諸道，無上勝寶皆令現。
　　譬如大海金剛聚，以彼威力生眾寶，
　　無減無增亦無盡，菩薩功德聚亦然。
　　或有剎土無有佛，於彼示現成正覺，
　　或有國土不知法，於彼為說妙法藏，
　　無有分別無功用，於一念頃徧十方。
　　如月光影靡不周，無量方便化羣生。
　　於彼十方世界中，念念示現成佛道。
　　轉正法輪入寂滅，乃至舍利廣分布。
　　或現聲聞獨覺道，或現成佛普莊嚴，
　　如是開闡三乘教，廣度眾生無量劫。
　　或現童男童女形，天龍及以阿脩羅，
　　乃至摩睺羅伽等，隨其所樂悉令見。
　　眾生形相各不同，行業音聲亦無量，
　　如是一切皆能現，海印三昧威神力。
　　嚴淨不可思議剎，供養一切諸如來。
　　放大光明無有邊，度脫眾生亦無限，
　　智慧自在不思議，說法言辭無有礙，
　　施戒忍進及禪定，智慧方便神通等，
　　如是一切皆自在，以佛華嚴三昧力，
　　一微塵中入三昧，成就一切微塵定，
　　而彼微塵亦不增，於一普現難思剎。
　　彼一塵內眾多剎，或有有佛或無佛，
　　或有襍染或清淨，或有廣大或狹小，
　　或復有成或有壞，或有正住或傍住，
　　或如曠野熱時焰，或如天上因陀網，
　　如一塵中所示現，一切微塵悉亦然，
　　此大名稱諸聖人，三昧解脫神通力，
　　若欲供養一切佛，入于三昧起神變，
　　能以一手徧三千，普供一切諸如來。
　　十方所有勝妙華，塗香粖香無價寶，
　　如是皆從手中出，供養道樹諸最勝。
　　無價寶衣襍妙香，寶幢幡蓋皆嚴好，
　　真金為華寶為帳，莫不皆從掌中雨。
　　十方所有諸妙物，應可奉獻無上尊。
　　掌中悉雨無不備，菩提樹前持供佛。
　　十方一切諸妓樂，鐘鼓琴瑟非一類，
　　悉奏和雅妙音聲，靡不從於掌中出。
　　十方所有諸讚頌，稱歎如來實功德，
　　如是種種妙言辭，皆從掌內而開演。
　　菩薩右手放淨光，光中香水從空雨，
　　普灑十方諸佛土，供養一切照世燈。
　　又放光明妙莊嚴，出生無量寶蓮華，
　　其華色相皆殊妙，以此供養於諸佛。
　　又放光明華莊嚴，種種妙華集為帳，
　　普散十方諸國土，供養一切大德尊。
　　又放光明香莊嚴，種種妙香集為帳，
　　普散十方諸國土，供養一切大德尊。
　　又放光明粖香嚴，種種粖香聚為帳，
　　普散十方諸國土，供養一切大德尊。
　　又放光明衣莊嚴，種種名衣集為帳，
　　普散十方諸國土，供養一切大德尊。
　　又放光明寶莊嚴，種種妙寶集為帳，
　　普散十方諸國土，供養一切大德尊。
　　又放光明蓮莊嚴，種種蓮華集為帳，
　　普散十方諸國土，供養一切大德尊。
　　又放光明纓莊嚴，種種妙纓集為帳，
　　普散十方諸國土，供養一切大德尊。
　　又放光明幢莊嚴，其幢絢煥備眾色，
　　種種無量皆殊好，以此莊嚴諸佛土。
　　種種襍寶莊嚴蓋，眾妙繒幡共垂飾，
　　摩尼寶鐸演佛音，執持供養諸如來。
　　手出供具難思議，如是供養一導師。
　　一切佛所皆如是，大士三昧神通力。
　　菩薩住在三昧中，種種自在攝眾生，
　　悉以所行功德法，無量方便而開誘。
　　或以供養如來門，或以難思布施門，
　　或以頭陀持戒門，或以不動堪忍門，
　　或以苦行精進門，或以寂靜禪定門，
　　或以決了智慧門，或以所行方便門，
　　或以梵住神通門，或以四攝利益門，
　　或以福智莊嚴門，或以因緣解脫門，
　　或以根力正道門，或以聲聞解脫門，
　　或以獨覺清淨門，或以大乘自在門，
　　或以無常眾苦門，或以無我壽者門，
　　或以不淨離欲門，或以滅盡三昧門，
　　隨諸眾生病不同，悉以法藥而對治。
　　隨諸眾生心所樂，悉以方便而滿足。
　　隨諸眾生行差別，悉以善巧而成就。
　　如是三昧神通相，一切天人莫能測。
　　有妙三昧名隨樂，菩薩住此普觀察，
　　隨宜示現度眾生，悉使歡心從法化。
　　劫中飢饉灾難時，悉與世間諸樂具，
　　隨其所欲皆令滿，普為眾生作饒益。
　　或以飲食上好味，寶衣嚴具眾妙物，
　　乃至王位皆能捨，令好施者悉從化。
　　或以相好莊嚴身，上妙衣服寶纓絡，
　　華鬘為飾香塗體，威儀具足度眾生。
　　一切世間所好尚，色相顏容及衣服，
　　隨應普現愜其心，俾樂色者皆從道。
　　迦陵頻伽美妙音，俱枳羅等妙音聲，
　　種種梵音皆具足，隨其心樂為說法。
　　八萬四千諸法門，諸佛以此度眾生。
　　彼亦如其差別法，隨世所宜而化度。
　　眾生苦樂利衰等，一切世間所作法，
　　悉能應現同其事，以此普度諸眾生。
　　一切世間眾苦患，深廣無涯如大海，
　　與彼同事悉能忍，令其利益得安樂。
　　若有不識出離法，不求解脫離諠憒，
　　菩薩為現捨國財，常樂出家心寂靜，
　　家是貪愛繫縛所，欲使眾生悉免離。
　　故示出家得解脫，於諸欲樂無所愛。
　　菩薩示行十種行，亦行一切大人法，
　　諸仙行等悉無餘，為欲利益眾生故。
　　若有眾生壽無量，煩惱微細樂具足，
　　菩薩於中得自在，示受老病死眾患，
　　或有貪欲瞋恚癡，煩惱猛火常熾然，
　　菩薩為現老病死，令彼眾生悉調伏。
　　如來十力無所畏，及以十八不共法，
　　所有無量諸功德，悉以示現度眾生。
　　記心教誡及神足，悉是如來自在用。
　　彼諸大士皆示現，能使眾生盡調伏。
　　菩薩種種方便門，隨順世法度眾生，
　　譬如蓮華不著水，如是在世令深信。
　　雅思淵才文中王，歌舞談說眾所欣，
　　一切世間眾技術，譬如幻師無不現，
　　或為長者邑中主，或為賈客商人導，
　　或為國王及大臣，或作良醫善眾論，
　　或於曠野作大樹，或為良藥眾寶藏，
　　或作寶衣隨所求，或以正道示眾生，
　　若見世界始成立，眾生未有資身具，
　　是時菩薩為工匠，為之示現種種業，
　　不作逼惱眾生物，但說利益世間事。
　　呪術藥艸等眾論，如是所有皆能說。
　　一切仙人殊勝行，人天等類同信仰，
　　如是難行苦行法，菩薩隨應悉能作。
　　或作外道出家人，或在山林自勤苦，
　　或露形體無衣服，而於彼眾作師長，
　　或現邪命種種行，習行非法以為勝，
　　或現梵志諸威儀，於彼眾中為上首。
　　或受五熱隨日轉，或持牛狗及鹿戒，
　　或著壞衣奉事火，為化是等作導師。
　　或有示謁諸天廟，或復示入恒河水，
　　食根果等悉示行，於彼常思已勝法。
　　或現蹲踞或翹足，或臥艸棘及#CB01926;上，
　　或復臥杵求出離，而於彼眾作師首，
　　如是等類諸外道，觀其意解與同事，
　　所示苦行世靡堪，令彼見已皆調伏。
　　眾生迷惑稟邪教，住於惡見受眾苦，
　　為其方便說妙法，悉令得解真實諦。
　　或邊呪語說四諦，或善密語說四諦，
　　或人直語說四諦，或天密語說四諦，
　　分別文字說四諦，決定義理說四諦，
　　善破於他說四諦，非外所動說四諦，
　　或八部語說四諦，或一切語說四諦，
　　隨彼所解語言音，為說四諦令解脫。
　　所有一切諸佛法，皆如是說無不盡。
　　知語境界不思議，是名說法三昧力。
commentary::  ^203b20

【論】七、菩薩勤修大悲行已下一百五十一行頌，
明菩薩得果行悲，教化眾生，及興供自在分。
orig::  ^205b34

【經】
　　有勝三昧名安樂，能普救度諸羣生，
　　放大光明不思議，令其見者悉調伏。
　　所放光明名善現，若有眾生遇此光，
　　必令獲益不唐捐，因是得成無上智。
　　彼先示現於諸佛，示法示僧示正道，
　　亦示佛塔及形像，是故得成此光明。
　　又放光明名照耀，暎蔽一切諸天光，
　　所有暗障靡不除，普為眾生作饒益。
　　此光覺悟一切眾，令執燈明供養佛。
　　以燈供養諸佛故，得成世中無上燈。
　　然諸油燈及蘇燈，亦然種種諸明炬，
　　眾香妙藥上寶燭，以是供佛獲此光。
　　又放光明名濟度，此光能覺一切眾，
　　令其普發大誓心，度脫欲海諸羣生。
　　若能普發大誓心，度脫欲海諸羣生，
　　則能越渡四瀑流，示道無憂解脫城。
　　於諸行路大水處，造立橋梁及船筏，
　　毀呰有為讚寂靜，是故得成此光明。
　　又放光明名滅愛，此光能覺一切眾，
　　令其捨離於五欲，專思解脫妙法味。
　　若能捨離於五欲，專思解脫妙法味，
　　則能以佛甘露雨，普滅世間諸渴愛。
　　惠施池井及泉流，專求無上菩提道。
　　毀呰五欲讚禪定，是故得成此光明。
　　又放光明名歡喜，此光能覺一切眾，
　　令其愛慕佛菩提，發心願證無師道。
　　造立如來大悲像，眾相莊嚴坐華座。
　　恒歎最勝諸功德，是故得成此光明。
　　又放光明名愛樂，此光能覺一切眾，
　　令其心樂於諸佛，及以樂法樂眾僧，
　　若常心樂於諸佛，及以樂法樂眾僧，
　　則在如來眾會中，逮成無上深法忍。
　　開悟眾生無有量，普使念佛法僧寶。
　　及示發心功德行，是故得成此光明。
　　又放光明名福聚，此光能覺一切眾，
　　令行種種無量施，以此願求無上道。
　　設大施會無遮限，有來求者皆滿足，
　　不令其心有所乏，是故得成此光明。
　　又放光明名具智，此光能覺一切眾，
　　令於一法一念中，悉解無量諸法門。
　　為諸眾生分別法，及以決了真實義，
　　善說法義無虧減，是故得成此光明。
　　又放光明名慧燈，此光能覺一切眾，
　　令知眾生性空寂，一切諸法無所有。
　　演說諸法空無主，如幻如#CB08504;水中月，
　　乃至猶如夢影像，是故得成此光明。
　　又放光名法自在，此光能覺一切眾，
　　令得無盡陀羅尼，悉持一切諸佛法。
　　恭敬供養持法者，給侍守護諸賢聖，
　　以種種法施眾生，是故得成此光明。
　　又放光明名能捨，此光覺悟慳眾生，
　　令知財寶悉非常，恒樂惠施心無著。
　　慳心難調而能調，解財如夢如浮雲，
　　增長慧施清淨心，是故得成此光明。
　　又放光明名除熱，此光能覺毀禁者，
　　普使受持清淨戒，發心願證無師道。
　　勸引眾生受持戒，十善業道悉清淨。
　　又令發向菩提心，是故得成此光明。
　　又放光明名忍嚴，此光覺悟瞋恚者，
　　令彼除瞋離我慢，常樂忍辱柔和法。
　　眾生暴惡難可忍，為菩提故心不動，
　　常樂稱揚忍功德，是故得成此光明。
　　又放光明名勇猛，此光覺悟嬾墮者，
　　令彼常於三寶中，恭敬供養無疲厭。
　　若彼常於三寶中，恭敬供養無疲厭，
　　則能超出四魔境，速成無上佛菩提。
　　勸化眾生令進策，常勤供養於三寶。
　　法欲滅時專守護，是故得成此光明。
　　又放光明名寂靜，此法能覺亂意者。
　　令其遠離貪恚癡，心不動搖而正定。
　　捨離一切惡知識，無義談說襍染行，
　　讚歎禪定阿蘭若，是故得成此光明。
　　又放光明名慧嚴，此光覺悟愚迷者，
　　令其證諦解緣起，諸根智慧悉通達。
　　若能證諦解緣起，諸根智慧悉通達，
　　則得日燈三昧法，智慧光明成佛果。
　　國財及己皆能捨，為菩提故求正法。
　　聞已專勤為眾說，是故得成此光明。
　　又放光明名佛慧，此光覺悟諸含識，
　　令見無量無邊佛，各各坐寶蓮華上。
　　讚佛威德及解脫，說佛自在無有量。
　　顯示佛力及神通，是故得成此光明。
　　又放光明名無畏，此光照觸恐怖者，
　　非人所持諸毒害，一切皆令疾除滅。
　　能於眾生施無畏，遇有惱害皆勸止，
　　拯濟厄難孤窮者，以是得成此光明。
　　又放光明名安隱，此光能照疾病者，
　　令除一切諸苦痛，悉得正定三昧樂。
　　施以良藥救眾患，妙寶延命香塗體。
　　酥油乳蜜充飲食，以是得成此光明。
　　又放光明名見佛，此光覺悟將歿者。
　　令隨憶念見如來，命#CB02534;得生其淨國。
　　見有臨#CB02534;勸念佛，又示尊像令瞻敬。
　　俾於佛所深歸仰，是故得成此光明。
　　又放光明名樂法，此光能覺一切眾，
　　令於正法常欣樂，聽聞演說及書寫。
　　法欲盡時能演說，令求法者意充滿。
　　於法愛樂勤修行，是故得成此光明。
　　又放光明名妙音，此光開悟諸菩薩，
　　能令三界所有聲，聞者皆是如來音。
　　以大音聲稱讚佛，及施鈴鐸諸音樂，
　　普使世間聞佛音，是故得成此光明。
　　又放光名施甘露，此光開悟一切眾，
　　令捨一切放逸行，具足修習諸功德。
　　說有為法非安隱，無量苦惱悉充徧，
　　恒樂稱揚寂滅樂，是故得成此光明。
　　又放光明名最勝，此光開悟一切眾，
　　令於佛所普聽聞，戒定智慧增上法。
　　常樂稱揚一切佛，勝戒勝定殊勝慧，
　　如是為求無上道，是故得成此光明。
　　又放光明名寶嚴，此光能覺一切眾，
　　令得寶藏無窮盡，以此供養諸如來。
　　以諸種種上妙寶，奉施於佛及佛塔，
　　亦以慧施諸貧乏，是故得成此光明。
　　又放光明名香嚴，此光能覺一切眾，
　　令其聞者悅可意，決定當成佛功德。
　　人天妙香以塗地，供養一切最勝王。
　　亦以造塔及佛像，是故得成此光明。
　　又放光名襍莊嚴，寶幢幡蓋無央數，
　　焚香散華奏眾樂，城邑內外皆充滿。
　　本以微妙妓樂音，眾香妙華幢蓋等，
　　種種莊嚴供養佛，是故得成此光明。
　　又放光明名嚴潔，令地平坦猶如掌，
　　莊嚴佛塔及其處，是故得成此光明。
　　又放光明名大雲，能起香雲雨香水，
　　以水灑塔及庭院，是故得成此光明。
　　又放光明名嚴具，令倮形者得上服。
　　嚴身妙物而為施，是故得成此光明。
　　又放光明名上味，能令飢者獲美食。
　　種種珍饌而為施，是故得成此光明。
　　又放光明名大財，令貧乏者獲寶藏，
　　以無盡物施三寶，是故得成此光明。
　　又放光名眼清淨，能令盲者見眾色，
　　以燈施佛及佛塔，是故得成此光明。
　　又放光明耳清淨，能令聾者悉善聽，
　　鼓樂娛佛及佛塔，是故得成此光明。
　　又放光明鼻清淨，昔未聞香皆得聞，
　　以香施佛及佛塔，是故得成此光明。
　　又放光名舌清淨，能以美音稱讚佛，
　　永除麤惡不善語，是故得成此光明。
　　又放光名身清淨，諸根缺者令具足，
　　以身禮佛及佛塔，是故得成此光明。
　　又放光名意清淨，令失心者得正念。
　　修行三昧悉自在，是故得成此光明。
　　又放光名色清淨，令見難思諸佛色，
　　以眾妙色莊嚴塔，是故得成此光明。
　　又放光名聲清淨，令知聲性本空寂，
　　觀聲緣起如谷響，是故得成此光明。
　　又放光名香清淨，令諸臭穢悉香潔，
　　香水洗塔菩提樹，是故得成此光明。
　　又放光名味清淨，能除一切味中毒，
　　恒供佛僧及父母，是故得成此光明。
　　又放光名觸清淨，能令惡觸皆柔輭，
　　戈鋌劒戟從空雨，皆令變作妙華鬘。
　　以昔曾於道路中，塗香散華布衣服，
　　迎送如來令蹈上，是故今獲光如是。
　　又放光名法清淨，能令一切諸毛孔，
　　悉演妙法不思議，眾生聽者咸欣悟。
　　因緣所生無有生，諸佛法身非是身。
　　法性常住如虗空，以說其義光如是。
commentary::  ^205b38

【論】八、從有勝三昧名安樂已下，有一百六十行頌，明放光明因果分。
orig::  ^207c22

【經】
　　如是等比光明門，如恒河沙無限數。
　　悉從大仙毛孔出，一一作業各差別。
　　如一毛孔所放光，無量無數如恒沙，
　　一切毛孔悉亦然，此是大仙三昧力。
　　如其本行所得光，隨彼宿緣同行者，
　　今放光明故如是，此是大仙智自在。
　　往昔同修於福業，及有愛樂能隨喜，
　　見其所作亦復然，彼於此光咸得見。
　　若有自修眾福業，供養諸佛無央數，
　　於佛功德常願求，是此光明所開覺。
　　譬如生盲不見日，非為無日出世間，
　　諸有目者悉明見，各隨所務修其業。
　　大士光明亦如是，有智慧者皆悉見，
　　凡夫邪信劣解人，於此光明莫能覩。
　　摩尼宮殿及輦乘，妙寶靈香以塗瑩，
　　有福德者自然備，非無福者所能處。
　　大士光明亦如是，有深智者咸照觸，
　　邪信劣解凡愚人，無有能見此光明。
　　若有聞此光差別，能生清淨深信解，
　　永斷一切諸疑網，速成無上功德幢。
commentary::  ^207c26

【論】九、如是等比光明門已下二十行，頌明光出處及光差別分。
orig::  ^208a18

【經】
　　有勝三昧能出現，眷屬莊嚴皆自在，
　　一切十方諸國土，佛子眾會無倫匹，
　　有妙蓮華光莊嚴，量等三千大千界，
　　其身端坐悉充滿，是此三昧神通力。
　　復有十剎微塵數，妙好蓮華所圍遶，
　　諸佛子眾於中坐，住此三昧威神力，
　　宿世成就善因緣，具足修行佛功德，
　　此等眾生遶菩薩，悉共合掌觀無厭。
　　譬如明月在星中，菩薩處眾亦復然，
　　大士所行法如是，入此三昧威神力，
　　如於一方所示現，諸佛子眾共圍遶，
　　一切方中悉如是，住此三昧威神力。
　　有勝三昧名方網，菩薩住此廣開示，
　　一切方中普現身，或現入定或從出，
　　或於東方入正定，而於西方從定出。
　　或於西方入正定，而於東方從定出。
　　或於餘方入正定，而於餘方從定出，
　　如是入出遍十方，是名菩薩三昧力。
　　盡於東方諸國土，所有如來無數量，
　　悉現其前普親近，住於三昧寂不動。
　　而於西方諸世界，一切諸佛如來所，
　　皆現從於三昧起，廣修無量諸供養。
　　盡於西方諸國土，所有如來無數量，
　　悉現其前普親近，住於三昧寂不動。
　　而於東方諸世界，一切諸佛如來所，
　　皆現從於三昧起，廣修無量諸供養。
　　如是十方諸世界，菩薩悉入無有餘，
　　或現三昧寂不動，或現恭敬供養佛，
　　於眼根中入正定，於色塵中從定出，
　　示現色性不思議，一切人天莫能知。
　　於色塵中入正定，於眼起定心不亂，
　　說眼無生無有起，性空寂滅無所作，
　　於耳根中入正定，於聲塵中從定出，
　　分別一切語言音，諸天世人莫能知。
　　於聲塵中入正定，於耳起定心不亂，
　　說耳無生無有起，性空寂滅無所作，
　　於鼻根中入正定，於香塵中從定出，
　　普得一切上妙香，諸天世人莫能知。
　　於香塵中入正定，於鼻起定心不亂，
　　說鼻無生無有起，性空寂滅無所作，
　　於舌根中入正定，於味塵中從定出，
　　普得一切諸上味，諸天世人莫能知。
　　於味塵中入正定，於舌起定心不亂，
　　說舌無生無有起，性空寂滅無所作，
　　於身根中入正定，於觸塵中從定出，
　　善能分別一切觸，諸天世人莫能知。
　　於觸塵中入正定，於身起定心不亂，
　　說身無生無有起，性空寂滅無所作，
　　於意根中入正定，於法塵中從定出，
　　分別一切諸法相，諸天世人莫能知。
　　於法塵中入正定，從意起定心不亂，
　　說意無生無有起，性空寂滅無所作，
　　童子身中入正定，壯年身中從定出，
　　壯年身中入正定，老年身中從定出，
　　老年身中入正定，善女身中從定出，
　　善女身中入正定，善男身中從定出，
　　善男身中入正定，比丘尼身從定出，
　　比丘尼身入正定，比丘身中從定出，
　　比丘身中入正定，學無學身從定出，
　　學無學身入正定，辟支佛身從定出，
　　辟支佛身入正定，現如來身從定出，
　　於如來身入正定，諸天身中從定出，
　　諸天身中入正定，大龍身中從定出，
　　大龍身中入正定，夜叉身中從定出，
　　夜叉身中入正定，鬼神身中從定出，
　　鬼神身中入正定，一毛孔中從定出，
　　一毛孔中入正定，一切毛孔從定出，
　　一切毛孔入正定，一毛端頭從定出，
　　一毛端頭入正定，一微塵中從定出，
　　一微塵中入正定，一切塵中從定出，
　　一切塵中入正定，金剛地中從定出，
　　金剛地中入正定，摩尼樹上從定出，
　　摩尼樹上入正定，佛光明中從定出。
　　佛光明中入正定，於河海中從定出，
　　於河海中入正定，於火大中從定出，
　　於火大中入正定，於風起定心不亂，
　　於風大中入正定，於地大中從定出，
　　於地大中入正定，於天宮殿從定出，
　　於天宮殿入正定，於空起定心不亂，
　　是名無量功德者，三昧自在難思議。
　　十方一切諸如來，於無量劫說不盡。
commentary::  ^208a22

【論】十、從有勝三昧能出現已下八十一行頌，明三昧自在分如此同異無礙自在。
大方網三昧門入出隱現同時自在者，
隨眾生業異所見差別，諸佛得道自在故，隨眾生業自在故。
然如來心無作性故，智隨影應，無去來性而可取捨。
如響應聲喻，如水潛流隨諸卉木各滋生喻，
如春陽生艸木喻，如水養魚龍喻，如地所生草木喻，
如火成食喻，如風發生所益眾生長短壽生喻。
以喻思之，以智照之，執計情亡，任真之智本合如是。
為執計故，設得一分出世道果，亦不能為大自在故。
大方廣佛新華嚴經合論卷第三十
w:: 音切
note:: 衍 ^209a40

〔演音。〕殄
〔徒典切。〕晃
〔胡廣切。〕減
〔古湛切。〕曠
〔苦謗切。〕琴
〔渠吟切。〕瑟
絢 ^209b21

〔許縣切。〕煥
〔呼貫切。〕饉
〔渠吝切。〕枳
〔居紙切。〕諠
〔虛元切。〕憒
〔公對切。〕蹲 ^209b23

〔存音。〕踞
〔居御切。〕瀑
〔蒲報切。〕筏
〔浮月切。〕呰
〔資爾切。〕嬾
〔落旱切。〕墮
拯 ^209b25

〔整音。〕慢
〔莫半切。〕倮
〔力果切。〕鋌
〔市連切。〕戟
〔几極切。〕愜
〔牽恊切。〕賈 ^209b27

〔公戶切。〕蹈
〔導音。〕
 ^209b29
