
other:: 
other:: 大佛頂如來密因修證了義諸菩薩萬行首楞嚴經要解卷第四
other:: 唐天竺沙門般剌蜜諦譯
other:: 烏萇國沙門彌伽釋迦譯語
other:: 菩薩戒弟子前正議大夫同中書
other:: 門下平章事清河房融筆受
author:: 溫陵開元蓮寺比丘戒環解
commentary:: 
△八、辨明真說，甄別疑濫二：初、阿難通難。
orig::  ^792c16

阿難白佛言：世尊！
誠如法王所說，覺緣徧十方界，湛然常住性非生滅，
與先梵志娑毗迦羅所談冥諦，及投#CB01926;等諸外道種，
說有真我徧滿十方，有何差別？
commentary::  ^792c18

覺緣，即覺性遍緣，無乎不在者也。
前云：見性周遍，非汝而誰？
又云：即心圓明，遍含國土。
即所謂覺緣遍十方界，常住不滅也。
然黃髮之流，亦說真我遍界，及所立冥諦，
謂真性冥冥，體非生滅，則與佛說何異？
葢外道不見性真，但依賴耶妄計，混濫真說，
故此問難，冀佛甄別也。
外道，通稱梵志。投#CB01926;，苦行外道也。 ^792c24

△二、問答質疑四：一、疑同自然二：一、疑。
orig::  ^792c36

世尊亦曾於楞伽山為大慧等敷演斯義，
彼外道等常說自然，我說因緣非彼境界。
commentary::  ^792c38

先引佛語起疑也。
楞伽會上，為大慧菩薩說因緣義，以破外道自然之執。
非彼境界者，非同外道所見也。
orig::  ^792c42

我今觀此覺性自然，非生非滅，遠離一切虗妄顛倒，似非因緣與彼自然。
云何開示不入群邪，獲真實心妙覺明性？
commentary::  ^792c48

楞伽雖說因緣破彼妄執，今觀覺性有真自然體，
遠離倒妄，則似非因緣及異彼妄執之自然也。
阿難意以今經所談覺性，既非生滅，則似乎自然，
既非自然，則似乎因緣，恐末學濫解，故特與質問。 ^793a6

△二、釋。
orig::  ^793a12

佛告阿難：我今如是開示方便真實告汝，汝猶未悟惑為自然。
阿難！若必自然，自須甄明有自然體。
汝且觀此妙明見中以何為自？
此見為復以明為自？
以暗為自？以空為自？
以塞為自？阿難！若明為自，應不見暗；若復以空為自體者，
應不見塞；如是乃至諸暗等相以為自者，則於明時見性斷滅。
云何見明？
commentary::  ^793a16

釋非自然也。真實之告，即自住三摩地中等文也。
自然，謂自體本然也。
自體本然，則不隨境變。
今皆隨變，非自然矣。 ^793a28

△二、疑同因緣二：一、疑。
orig::  ^793a32

阿難言：必此妙見性非自然，我今發明是因緣生，
心猶未明諮詢如來，是義云何合因緣性？
commentary::  ^793a34

捨一執一，迷者皆然。
△二、釋。
orig::  ^793a38

佛言：汝言因緣，吾復問汝，汝今因見見性現前，此見為復因明有見？
因暗有見？因空有見？
因塞有見？阿難！若因明有應不見暗，如因暗有應不見明，如是乃至因空因塞同於明暗。
復次，阿難！此見又復緣明有見？
緣暗有見？緣空有見？
緣塞有見？阿難！若緣空有應不見塞，若緣塞有應不見空，如是乃至緣明緣暗同於空塞。
commentary::  ^793a40

釋：非因緣也。假物為因，循物為緣，既無定趣，非因緣矣。 ^793b6

△三疊拂直示
orig::  ^793b8

當知如是精覺妙明，非因非緣，亦非自然非不自然，
無非不非，無是非是，離一切相即一切法。
commentary::  ^793b10

疊拂徧計，直示精覺也。
因緣自然，是非等相，皆是妄情。
徧計分別，精覺妙明，本無是事，故曰離一切相。
徧計既離，則圓成實體，觸處現前，故曰即一切法。
祖師所謂但離妄緣，即如如佛。
又曰：是非已去了，是非裏薦取。
此離一切相，即一切法之意也。
orig::  ^793b14

汝今云何於中措心，以諸世間戲論名相而得分別？
如以手掌撮摩虗空秪益自勞，虗空云何隨汝執捉？
commentary::  ^793b24

結上文而責滯情也。
精覺不可措心，如虗空不可措手。 ^793b28

△四、引經再辯四：初、引經問難。
orig::  ^793b30

阿難白佛言：世尊，必妙覺性非因非緣。
世尊，云何常與比丘宣說見性具四種緣？
所謂因空、因明、因心、因眼，是義云何？
佛言：阿難，我說世間諸因緣相非第一義。
commentary::  ^793b32

緣生之法，因空而有，因明而顯，因心而知，
因眼而見，是乃世間名相，於第一義皆為戲論。 ^793b40

△二委曲辯覈。
orig::  ^793b42

阿難！吾復問汝：諸世間人說我能見，云何名見？
云何不見？阿難言：世人因於日、月、燈光見種種相，
名之為見；若復無此三種光明，則不能見。
commentary::  ^793b46

因三種光而後能見，名和合相，非真見體。
當知真見非和合相，不逐緣生，不隨境滅。
orig::  ^793c4

阿難！若無明時名不見者，應不見暗。
若必見暗，此但無明，云何無見？
commentary::  ^793c8

漸覈，真見也。
orig::  ^793c12

阿難！若在暗時不見明故名為不見，今在明時不見暗相還名不見，
如是二相俱名不見。
commentary::  ^793c14

逆質，俗情也。
orig::  ^793c18

若復二相自相凌奪，非汝見性於中暫無，如是則知二俱名見。
云何不見？
commentary::  ^793c20

順顯真見也。明暗自奪，見不暫無，此即不逐緣生，不隨境滅者也。 ^793c24

△三、正明見體二：初、明離緣。
orig::  ^793c26

是故，阿難，汝今當知，見明之時，見非是明；
見暗之時，見非是暗；見空之時，見非是空；
見塞之時，見非是塞。
commentary::  ^793c28

明暗空塞，皆屬緣塵，各非見體。
△二、明離相。
orig::  ^793c32

四義成就，汝復應知，見見之時，見非是見。
commentary::  ^793c34

四義成就，汝復應知者，結成上義，復起下文也。
上明見非是明，乃至見非是塞。
義既成就，次復應知見見之時，見非是見。
葢知明暗之非見，則雖悟見體離緣，而未見見體。
知見見之非見，則悟見體離相，而真見見體矣。 ^793c36

△四、結責勉進。
orig::  ^793c44

見猶離見，見不能及，云何復說因緣、自然及和合相？
汝等聲聞狹劣無識，不能通達清淨實相。
吾今誨汝，當善思惟，無得疲怠妙菩提路。
commentary::  ^793c46

見體尚猶離見，而見不能及，況諸言說能及哉。
離緣離相，言說不及，是謂清淨實相，妙菩提路。
而聲聞但局名相，不能通達，故勉令善思，勿疲怠也。
前文躡迹，廣明身心真妄，意在發正知見，顯如來藏。
而學者見見未明，覺心未淨，故下文重開慧目，
再淨餘塵，使真精瞭然，則如來藏存於目擊矣。 ^794a4

△九、廣明眚妄重開慧目三：初、阿難牒請。
orig::  ^794a14

阿難白佛言：世尊！
如佛世尊為我等輩，宣說因緣及與自然諸和合相與不和合，
心猶未開而今更聞，見見非見重增迷悶。
伏願弘慈施大慧目，開示我等覺心明淨。
作是語已，悲淚頂禮承受聖旨。
commentary::  ^794a18

牒前重請也。諸和合相，即因日月燈，然後有見者也。
不和合相，即非明非暗，非通非塞者也。 ^794a26

△二、佛與開示三：初、愍眾敕聽。
orig::  ^794a28

爾時，世尊憐愍阿難及諸大眾，將欲敷演大陀羅尼諸三摩提妙修行路，
告阿難言：汝雖強記但益多聞，於奢摩他微密觀照心猶未了。
汝今諦聽，吾當為汝分別開示，亦令將來諸有漏者獲菩提果。
commentary::  ^794a32

憐愍者，愍諸有學，空溺多聞，不開慧目，而迷倒輪轉也。
大陀羅尼等者，即首楞正觀也。
於此能了，則顛倒見妄，無復發生，遂盡諸漏，獲菩提果矣。 ^794a40

△二、辯妄開示二：初、總標妄本。
orig::  ^794a44

阿難！一切眾生輪迴世間，由二顛倒分別見妄，
當處發生、當業輪轉。
云何二見？一者、眾生別業妄見，二者、眾生同分妄見。
commentary::  ^794a48

二、倒見妄，即同別二見也。
別業言起惑之異，妄逐緣影，迷失正見。
同業言感妄所同，妄隨生死，淪替本覺。
由此見妄，循造妄業，故云當處發生。
隨業受報人天諸趣，故云當業輪轉。 ^794b6

△二、別釋妄相二：一、喻明二：一、喻別業四：
一、舉喻。
orig::  ^794b12

云何名為別業妄見？
阿難！如世間人目有赤眚，夜見燈光別有圓影五色重疊。
commentary::  ^794b16

目有赤眚，則於燈見重疊之色；見有妄病，故於境起差別之惑。 ^794b20

△二、明妄二：一、即燈見明妄。
orig::  ^794b22

於意云何？此夜燈明所現圓光，為是燈色？
為當見色？阿難！此若燈色，則非眚人何不同見，而此圓影唯眚之觀？
若是見色，見已成色，則彼眚人見圓影者，名為何等？
commentary::  ^794b24

重疊影光，既非燈色，又非見色，唯彼見者，目眚所成。
喻差別妄見，非由境起，亦非根起，皆是眾生見病所成也。
唯眚之觀，謂唯有眚者見之也。
名字何等？謂色若在根，則燈之圓影不得名色矣。 ^794b32

△二、離燈見明妄。
orig::  ^794b38

復次，阿難！若此圓影離燈別有，則合傍觀屏帳几筵有圓影出，
離見別有應非眼矚，云何眚人目見圓影？
commentary::  ^794b42

上即燈見，既無實體，此離燈見，又無定處，足知其妄矣。 ^794b46

△三、結顯妄源。
orig::  ^794b48

是故當知，色實在燈，見病為影。
commentary::  ^794c2

燈有色而無影，影由目眚之為；智有照而無妄，妄由見病所起。 ^794c4

△四、了妄無體。
orig::  ^794c6

影見俱眚，見眚非病，終不應言是燈是見。
於是中有非燈非見，如第二月非體非影。
何以故？第二之觀，揑所成故。
諸有智者，不應說言此揑根元是形非形，離見非見。
commentary::  ^794c8

知影由見病之為，則影與見俱眚病耳。
而見眚者，自非病也。
見眚者，即見體也。
見體本自無病，則影見之眚，皆為浮妄，了不相涉。
故不應執言是燈是見，亦不應執非燈非見。
如第二月，非體非影，全即虗妄，故不應窮詰也。
體謂真月，影謂水月。
orig::  ^794c16

此亦如是，目眚所成，今欲名誰是燈是見？
何況分別非燈非見？
commentary::  ^794c26

既了無體，何用擬心？
△二、喻同。分二：一、廣舉。
orig::  ^794c30

云何名為同分妄見？
阿難！此閻浮提除大海水，中間平陸有三千洲，
正中大洲東西括量，大國凡有二千三百，
其餘小洲在諸海中，其間或有三兩百國，
或一或二，至于三十、四十、五十。
commentary::  ^794c32

△二局喻
orig::  ^794c40

阿難！若復此中有一小洲秪有兩國，唯一國人同感惡緣，
則彼小洲當土眾生，覩諸一切不祥境界，
或見二日或見兩月，其中乃至暈適珮玦、
彗孛飛流、負耳虹蜺種種惡相，但此國見，彼國眾生本所不見亦復不聞。
commentary::  ^794c42

不祥氣現，唯災地見之，乃同業妄感也。
彼無災地，不見不聞，喻有漏境界，唯妄覺見之，即同業妄見也。
彼無漏者，見本清淨，故釋迦化土，現淨穢之不同，
諸天飯食，隨福德而有異也。
暈適珮玦，日月之災象也。
彗孛飛流，星辰之災象也。
負耳虹蜺，陰陽之災象也。
惡氣環日為暈，日食曰適，所謂適見于日月之災也。
珮玦，謂妖氣近日，如環珮之狀。
星芒偏指曰彗，如彗#CB00416;也。
芒氣四出曰孛，孛孛然也。
絕迹而去曰飛，光迹相連曰流。
陰陽之氣，或背日如負，旁日如耳，或明而為虹，暗而為霓。 ^795a4

△二、法合二：一、合別業五：一、標告。
orig::  ^795a22

阿難！吾今為汝以此二事進退合明。
commentary::  ^795a26

二事者，別業眚見，同分不祥也。
法喻互顯，曰進退合明。 ^795a28

△二、牒喻
orig::  ^795a30

阿難！如彼眾生別業妄見，矚燈光中所現圓影，
雖似前境，終彼見者目眚所成。
眚即見勞，非色所造，然見眚者終無見咎。
commentary::  ^795a32

圓影無實，則似境而已，乃見勞目眚所成，
非燈色所造，喻別業之妄，咎由根起，非由境也。
雖由根起，特根之妄，非見之妄，故曰然見眚者，終無見咎也。
前云見眚非病，此云見眚者無見咎，次云本覺明心，
覺緣非眚，後云皆即見眚，非見眚者，又云彼見精真，
性非眚者，皆指見體也。 ^795a38

△三正合
orig::  ^795a48

例汝今日以目觀見山河國土及諸眾生，
皆是無始見病所成，見與見緣似現前境。
元我覺明，見所緣眚，覺見即眚；本覺明心，覺緣非眚。
commentary::  ^795b2

器界無實，亦似境而已，乃無始見病所成，
非前境所造，故曰元我覺明，覺所緣眚也。
見與見緣，指妄根妄境也，雖似有而無實，
元則我之覺明，見所緣眚而已。
此眚非他，但有覺有見，即為眚病，所謂知見立知，即無明本也。
然此特覺明之妄，非本覺之妄，故曰本覺明心，覺緣非眚也。 ^795b8

△四牒答
orig::  ^795b18

覺所覺眚，覺非眚中，此實見見，云何復名覺聞知見？
commentary::  ^795b20

所覺，即一切可見之境也。
覺可見之境，皆為眚病，而此覺性非墮眚中，即非可見之境矣。
見此非可見者，即實見見也。
真見如是，云何復以覺聞知見眚中之事而名之哉？ ^795b22

△五、結告。
orig::  ^795b28

是故汝今見我及汝并諸世間十類眾生，皆即見眚。
非見眚者，彼見真精；性非眚者，故不名見。
commentary::  ^795b30

皆即見眚，非見眚者，言可見之法，皆即眚病，非是見體。
彼見真體，本非眚類，故不名見。
此結見非是見也。 ^795b34

△二、合同分二：一、牒喻。
orig::  ^795b38

阿難！如彼眾生同分妄見，例彼妄見別業一人，
一病目人同彼一國，彼見圓影眚妄所生，
此眾同分所現不祥，同見業中瘴惡所起，俱是無始見妄所生。
commentary::  ^795b40

引別業例同分，引眚妄例瘴惡，以明妄業雖異，
妄本不殊，故曰俱是無始見妄所生。 ^795b46

△二正合
orig::  ^795b48

例閻浮提三千洲中，兼四大海娑婆世界，
并洎十方諸有漏國及諸眾生，同是覺明無漏妙心，
見聞覺知虗妄病緣，和合妄生，和合妄死。
commentary::  ^795c2

上以一人例一國，此以一國例大千，合顯器界根身，無非見病和合妄起也。
覺明無漏妙心，即依真起妄者。 ^795c8

△三、舉要結答。
orig::  ^795c12

若能遠離諸和合緣及不和合，則復滅除諸生死因，
圓滿菩提不生滅性，清淨本心本覺常住。
commentary::  ^795c14

諸和合緣，即因境而起妄念麤相。
不和合者，即離緣獨證法執細相。
此皆諸生死因，能虧菩提，起生滅，汙淨心，
淪本覺，故能遠離，則圓滿清淨，而本覺常住。
此章始於阿難請開慧目，使覺心明淨，
故此結答，乃開慧目淨覺心之要也。 ^795c18

△三、再淨餘塵二：一、牒疑。
orig::  ^795c26

阿難，汝雖先悟本覺妙明性非因緣、非自然性，而猶未明如是覺元非和合生及不和合。
commentary::  ^795c30

覺元自本覺而出，即始覺也，下所謂證菩提心者是也。
前於妙明本覺，疑同因緣自然，既與辯質，
而未明證道始覺，非和合生，及不和合，
是為覺心餘塵，故再與辯之，使明淨也。 ^795c34

△二、辯淨二：一、舉妄情。
orig::  ^795c40

阿難！吾今復以前塵問汝，汝今猶以一切世間妄想和合諸因緣性，
而自疑惑證菩提心和合起者。
commentary::  ^795c42

△二、正與辯四：一、辯非和五：初、總問。
orig::  ^795c46

則汝今者妙淨見精，為與明和？
為與暗和？為與通和？
為與塞和？
commentary::  ^795c48

設有所和，即涉妄塵，不名妙淨。
△二別辯。
orig::  ^796a4

若明和者，且汝觀明，當明現前何處雜見？
見相可辯雜何形像？
commentary::  ^796a6

見相，謂見與明相。
△三反辯。
orig::  ^796a10

若非見者，云何見明？
若即見者，云何見見？
commentary::  ^796a12

明若非見不能見，明此疑若相雜也。
明若即見，誰為能見？
又非雜矣。此章皆明浮塵幻相，一無實體，不容窮詰。
orig::  ^796a14

必見圓滿，何處和明？
若明圓滿，不合見和。
commentary::  ^796a20

惟見與明，體必圓滿，不合相和。
葢和則間雜，非圓滿矣。 ^796a22

△四、結成。
orig::  ^796a24

見必異明雜，則失彼性明。
名字雜失明，性和明非義。
commentary::  ^796a26

牒上結成非和也。
見既異明，若和而雜之，則失彼妙淨性名，定非與明和矣。 ^796a28

△五例明
orig::  ^796a30

彼暗與通及諸群塞，亦復如是。
commentary::  ^796a32

知非與明和，餘皆非也。
△二、辯非合四：初、總問。
orig::  ^796a34

復次，阿難！又汝今者妙淨見精，為與明合？
為與暗合？為與通合？
為與塞合？
commentary::  ^796a36

和者雜而不辨，合則附而不離。
△二別辯。
orig::  ^796a40

若明合者，至於暗時明相已滅，此見即不與諸暗合。
云何見暗？
commentary::  ^796a42

合則不離，故明相滅時，見亦隨滅，不復合暗。
△三反辯。
orig::  ^796a46

若見暗時不與暗合，與明合者應非見明。
既不見明，云何明合了明非暗？
commentary::  ^796b2

若不合暗而能見暗，則與明合時，應不見明。
然既不見明，云何言與明合？
云何了明非暗耶？
合義不成，則證菩提心，非和合起明矣。 ^796b6

△四例明
orig::  ^796b10

彼暗與通及諸群塞，亦復如是。
commentary::  ^796b12

△二、辯非非和二：初、起疑。
orig::  ^796b14

阿難白佛言：世尊！
如我思惟，此妙覺元與諸緣塵及心念慮非和合耶？
commentary::  ^796b16

此又捨一執一也。
△二、正辯四：初、總問。
orig::  ^796b20

佛言：汝今又言：覺非和合。
吾復問汝：此妙見精非和合者，為非明和？
為非暗和？為非通和？
為非塞和？
commentary::  ^796b22

△二別辯。
orig::  ^796b26

若非明和，則見與明必有邊畔。
汝且諦觀，何處是明？
何處是見？在見在明自何為畔？
commentary::  ^796b28

和則同而無畔，非和則異，故必有畔。
且求畔不得，非非和矣。 ^796b32

△三反辯。
orig::  ^796b34

阿難！若明際中必無見者，則不相及，自不知其明相所在，畔云何成？
commentary::  ^796b36

相及乃有畔，畔義不成。
非，非和也。
△四例明
orig::  ^796b40

彼暗與通及諸群塞，亦復如是。
commentary::  ^796b42

△四、辯非非合三：初、總問。
orig::  ^796b44

又妙見精非和合者，為非明合，為非暗合，
為非通合，為非塞合。
commentary::  ^796b46

△二別辯。
orig::  ^796c2

若非明合，則見與明性相乖角，如耳與明了不相觸。
見且不知明相所在，云何甄明合非合理？
commentary::  ^796c4

以為非合，則根境乖背，既不知明，亦不顯見。
二體既無，從何甄別合與非合之理耶？ ^796c8

△三例明
orig::  ^796c10

彼暗與通及諸群塞，亦復如是。
commentary::  ^796c12

上皆依淨妙見精，遣拂情塵也。
自卷初發明覺性，廣辯真妄，乃至重開慧目，
再淨餘塵，至此身心洒落，真妄兩亡，斯可顯示如來藏性，
使知根塵處界，法法圓明，物物顯現，是為造悟修證大本也。 ^796c14

△十、即諸根塵顯如來藏二：初、括前總顯。
orig::  ^796c20

阿難，汝猶未明一切浮塵諸幻化相，當處出生，
隨處滅盡，幻妄稱相，其性真為妙覺明體。
如是乃至五陰、六入，從十二處至十八界，
因緣和合，虗妄有生；因緣別離，虗妄名滅。
殊不能知生滅去來，本如來藏常住妙明，不動周圓妙真如性。
性真常中，求於去來、迷悟、生死，了無所得。
commentary::  ^796c24

明暗通塞，合非合理，皆所謂浮塵幻相，
和合妄起，和合妄滅，故曰當處出生，隨處滅盡。
本無有生，亦無和合，則幻妄稱相而已。
幻無自性，依真而立，如華起空，全體即空，
如泡生水，全體即水，故曰其性真為妙覺明體。
近取諸身，遠取諸物，莫不皆然，故曰如是乃至等也。
如來藏者，當人法身妙性也。
依果而稱曰如來，含攝眾德曰藏，未甞去來曰常住，
暗不能昏曰妙明，不隨生滅曰不動，無不遍足曰周圓，
妙萬物而至神，性一切而不異，曰妙真如性。
能見是性，則迷悟生死了不可得矣。
問：真常之性，人人本具，既無去來生死，奈何今之實有耶？
曰：不真常則有，真常則不有矣。
譬之空水，目病則華，風擊則泡，豈其真常哉？
若晴明澄湛，乃謂真常，於明湛中靜求華泡，夫何所得？
能審乎此，則不疑聖言，惟務在了幻妄而復真常也。 ^796c36

△二、隨事別明四：初、即五陰明二：初、總徵。
orig::  ^797a16

阿難！云何五陰本如來藏妙真如性？
commentary::  ^797a20

色、受、想、行、識五者成體，蔭蔽妙明，曰五陰。
△二、別明五一色陰，三一依真起妄。
orig::  ^797a22

阿難，譬如有人以清淨目觀晴明空，唯一晴虗逈無所有。
其人無故，不動目睛瞪以發勞，則於虗空別見狂華。
復有一切狂亂非相，色陰當知亦復如是。
commentary::  ^797a26

淨目晴空，喻淨智觀妙性，故逈無所有。
勞目華空，喻妄因緣幻色，故別見狂相，此色陰所起也。
空華喻色陰，狂相喻色境，皆妄感也。 ^797a32

△二、辯妄無實。
orig::  ^797a36

阿難！是諸狂華非從空來、非從目出。
如是，阿難！若空來者，既從空來還從空入，若有出入即非虗空。
空若非空，自不容其華相起滅，如阿難體不容阿難。
commentary::  ^797a38

辯狂華不因空生，明色陰不因境有也。
有出入則有實體，故非虗空，非空則實。
故如，阿難！體更無所容。
orig::  ^797a44

若目出者，既從目出還從目入，即此華性從目出故當合有見。
若有見者，去既華空旋合見眼；若無見者，出既翳空旋當翳眼。
又見華時目應無翳，云何晴空號清明眼？
commentary::  ^797b2

辯狂華不因目出，明色陰不因根生也。
華從目出，則得目之性，故應有見。
今旋時既不見眼，又不翳眼，非目出矣。
又見華時，目應無翳，乃成出義。
云何見華，目尚有翳？
必見晴空，乃號清明眼，則目出之義，了無定也。 ^797b10

△三、了妄即真
orig::  ^797b18

是故當知，色陰虗妄，本非因緣、非自然性。
commentary::  ^797b20

既了幻華無因，當知色陰虗妄，本非因緣自然，即如來藏妙真如性。
餘四例此。 ^797b22

△二、受陰三。一、依真起妄。
orig::  ^797b24

阿難！譬如有人手足宴安百骸調適，忽如忘生性無違順，
其人無故以二手掌於空相摩，於二手中妄生澁滑冷熱諸相，
受陰當知亦復如是。
commentary::  ^797b28

觸情於境，納境於心，曰受。
宴安調適，性無違順，喻藏性本無諸受也。
二手空摩，妄生澁滑，喻妄觸引起諸受也。
忘生，如圓覺所謂忽忘我身，言調適之至也。 ^797b34

△二、辯妄無實。
orig::  ^797b40

阿難，是諸幻觸不從空來，不從掌出。
如是，阿難，若空來者，既能觸掌，何不觸身？
不應虗空選擇來觸。
若從掌出，應非待合。
commentary::  ^797b42

空體常遍，不應有擇；掌當自出，不應有待。
orig::  ^797b48

又掌出故，合則掌知，離則觸入。
臂腕骨髓，應亦覺知；入時蹤跡，必有覺心。
知出知入，自有一物身中往來，何待合知？
要名為觸。
commentary::  ^797c2

若從掌出，出必有入。
然合而出時，掌雖有知；離而入時，臂且不覺。
既無定實，全一虗妄耳。 ^797c8

△三、了妄即真
orig::  ^797c10

是故當知，受陰虗妄本非因緣、非自然性。
commentary::  ^797c14

△三想陰三。一、依真起妄。
orig::  ^797c16

阿難！譬如有人談說酢梅口中水出，思蹋懸崖足心酸澁，想陰當知亦復如是。
commentary::  ^797c18

想無實相由心成相。
說梅思崖，無實相也。
口水足酸，由心成相也。
凡想如之。 ^797c22

△二、辯妄無實。
orig::  ^797c24

阿難，如是酢說，不從梅生，非從口入。
如是，阿難，若梅生者，梅合自談，何待人說？
若從口入，自合口聞，何須待耳？
若獨耳聞，此水何不耳中而出？
commentary::  ^797c26

人談梅而口水，梅不能談，則計梅出者妄也。
耳聞梅而心想，口不能聞，則計口入者妄也。
耳聞梅而耳無水，則計說計聞皆妄也。
orig::  ^797c32

想蹋懸崖，與說相類。
commentary::  ^797c38

類例上義，全上妄耳。
△三、了妄即真
orig::  ^797c40

是故當知，想陰虗妄本非因緣、非自然性。
commentary::  ^797c42

△四行陰三。一、依真起妄。
orig::  ^797c44

阿難！譬如瀑流波浪相續，前際後際不相踰越，行陰當知亦復如是。
commentary::  ^797c46

妙湛妄動，隨境轉徙，念念遷謝，新新不停，
故名行陰，而譬瀑流也。
以念念生滅，後不至前，故曰不相踰越。 ^798a2

△二、辯妄無實。
orig::  ^798a6

阿難，如是流性，不因空生，不因水有，亦非水性，非離空水。
如是，阿難，若因空生，則諸十方無盡虗空成無盡流，
世界自然俱受淪溺；若因水有，則此瀑流性應非水有，
所有相今應現在；若即水性，則澄清時應非水體；
若離空水，空非有外，水外無流。
commentary::  ^798a8

牒釋流性不因空水，非即非離，以明行陰無實體也。
有所有相，謂流應離水，別有體相也。
空非有外，水流其間，水外無流，流終依水，則非離空水矣。 ^798a18

△三、了妄即真
orig::  ^798a22

是故當知，行陰虗妄本非因緣、非自然性。
commentary::  ^798a26

△五識陰三。一、依真起妄。
orig::  ^798a28

阿難！譬如有人取頻伽缾，塞其兩孔滿中擎空，
千里遠行用餉他國，識陰當知亦復如是。
commentary::  ^798a30

缾作頻伽鳥形，有形無實，譬眾生妄身也。
滿中之空，譬識陰也。
性空真覺，周遍法界，一迷為識，故局在妄身之內，如瓶中之空耳。
內外一空，喻性識一體；塞其兩孔，喻妄分同異也。
空無往來，不可擎餉以隨頻伽瓶，故妄有千里之行。
他國之餉，喻性無生滅，無捨受以依幻妄身，
故逃形於此，托生於彼，比迷性成識，妄隨流轉之狀也。 ^798a34

△二、辯妄無實。
orig::  ^798a46

阿難，如是虗空，非彼方來，非此方入。
commentary::  ^798a48

明性無往來，無出入也。
orig::  ^798b2

如是，阿難，若彼方來，則本瓶中既貯空去，
於本瓶地應少虗空；若此方入，開孔倒瓶應見空出。
commentary::  ^798b4

計有出入，皆為虗妄。
△三、了妄即真
orig::  ^798b8

是故當知，識陰虗妄，本非因緣、非自然性。
commentary::  ^798b10

身心萬法，即如來藏妙真如性。
道嫌揀擇理忘情，謂凡有言說，皆為戲論，
擬心動念，盡涉迷倒，大覺將與覺之。
故此卷之初，權且明正倒，辨緣影，擇見精，示真量。
一就其迷倒情計，為之拂心眼之塵翳，
洗肺腸之垢濁，使心境洒落，真妄兩忘，
然後融會入如來藏，遂知根塵處界，法法無非妙真如性。
此第二及第三卷大旨也。
大佛頂如來密因修證了義諸菩薩萬行首楞嚴經要解卷第四
w:: 音切
note:: 甄 ^798b12

〔音堅。〕措
〔音醋。〕撮
〔倉括切。〕奪
〔徒活切。〕狹
〔音洽。〕眚
〔所景切。〕揑
〔音涅。〕秪
〔音質〕暈 ^798b36

〔音運。〕適
〔陟草切。〕珮
〔音佩。〕玦
〔音決。〕虹
〔音紅。〕蜺
〔五雞切。〕酢
〔音醋。〕腕
〔烏貫切〕瀑 ^798b38

〔薄報切。〕蹋
〔徒合切。〕崖
〔疑皆切。〕餉
〔式亮切。〕
 ^798b40
