銷釋金剛科儀會要註解卷第五
other:: 姚秦三藏法師　鳩摩羅什　　譯
author:: 隆興府百福院　宗鏡禪師　　述
collector:: 曹洞正宗嗣祖沙門　覺連　重集
other:: 
# 離相寂滅分第十四

orig:: 
離相寂滅。誰為分別？
有口也難說，五百世中割截支節。
commentary::  ^701c10

此科昭明太子判此一段經文，名離相寂滅分第十四。
以佛說離一切相發菩提心，即是聞此經典，
離我人等四相，即名諸佛證寂滅理，因此立名為離相寂滅也。
誰為分別者，既是離相寂滅，即是離人法二執之相，是名寂滅實相。
既無人執之見，又有甚麼分別之情？
所以#CB15823;圇無內外，和融上下平也。
有口也難說者，既說寂滅之理，心空四相必離人執，
即無分別心離法相，離法執有何所說？
故云有口也難說，所謂言語道斷心行處滅也。
五百世中者，此文伸出上義離相寂滅所以也。
誰為分別者，無人執也。
有口也難說者，無法執也。
因無二執故，菩薩能行忍。
如佛昔為歌利王割截身體，非此一世無有二執，
於五百世中為忍辱仙人皆無二執，故能行忍，所以割截支節也。
orig::  ^701c14

而無一念，妄生虗說。
成道證果，雲散家家月。
commentary::  ^701c42

而無一念妄生虗說者，此明如來是真語者、
實語者、如語者、不誑語者、不異語者。
意云：如來非但五百世中行此難行難忍苦行之事，又於無量劫來而無一念誑妄言說。
此顯佛語皆是真實而無虗妄。
又言：佛說眾生有樂，決定受樂；佛說眾生有苦，決定受苦。
如云：日可冷，月可熱，眾魔不能壞真說。
善維經云：諸婆羅門因共立制，不與佛食。
若與佛食者，罰金錢五百文。
時佛入城乞食，人皆閉門，空鉢而出。
有一女人，以破器盛臭#CB01435;澱，出門棄之。
見佛空鉢，此女即生信心，欲興供養。
思此臭食，恐未肯取。
佛知彼意，即受其施，而授記言：十五劫中，
天上人間，受福快樂，不墮惡道。
後得男身，出家學道，成辟支佛。
諸婆羅門云：佛為食故，妄語如此。
佛即出舌覆面，上至髮際，語婆羅門言：
汝見諸經書中，頗有此舌作妄語不？
婆羅門禮佛悔過。
以此較之，佛無妄語，故有長舌之相也。
成道證果者，謂佛從五百世中，已離人法二執及一切相。
如此修進，今得成道證果，現十法界身，隨類說法。
如雲散長空，家家有月。
此顯處一座而十方俱現，演一音而沙界齊聞。
故云：雲散家家月。
廣智大師曰：雲散家家月，情蠲處處彰。
無依無用處，便是法中王。
orig:: 
　　離相即非說。　古今常寂滅，而無一念心，
　　任汝分支節
commentary::  ^701c44

離相者，離我、人、眾生、壽者之四相也。
即非說者，既離四相，更有何法可說，故云即非說也。
古今常寂滅者，既無四相，於法無說，亘古亘今，
不遷不變，唯一實相之理，故云常寂滅也。
而無一念心者，言如來既無人法二執，
雖被他人節節支解，而不起一念之心，
我被汝割截我之身分，了無一念分別計執，
若有一念分別彼我之心，則有嗔恨生焉，
既無嗔恨，人法皆空，即證無生法忍，故云任汝分支節。
永嘉曰：我師得見然燈佛，多劫曾為忍辱僊。
orig::  ^702a42

○離相寂滅分第十四。 ^702b12

【經】爾時須菩提聞說是經〔至〕離一切諸相即名諸佛。
commentary::  ^702b14

註曰：此節經文，名為離相寂滅分也。
以須菩提聞說此經，深解義趣者，深解前來施捨身命所成之福，
不如受持演說四句之勝。
今聞此經，感傷深恩，遂悲泣流涕，讚言希有。
自謂從昔以來，雖得慧眼，理證人空，未聞此經甚深之義。
又云：若人得聞此經，信心清淨，則生實相者，
意謂得聞是經，即信般若，不信諸法，是謂信心清淨。
心既清淨，實相生焉，故云則生實相。
或者問永明曰：何等名為諸法實相？
答曰：所謂諸法畢竟空無所有，以是無有者，名為諸法實相也。
當知是人成就第一希有功德者，意云此人得聞是經，
證實相理，成就法身功德，故謂第一希有也。
須菩提又稱：世尊，是實相者，即是非相，
是故如來說名實相者，所謂實相無相，即是非相。
如太虗空，無一形相。
正如水中鹽味，色裏膠青，決定是有，不見其形。
實相亦爾，故云是故如來說名實相也。
須菩提又云：我今得聞如是經典，信解受持，
不足為難，乃至若當來世者，意云：我今值佛，
得聞是經，不以為難，而未來眾生，得聞是法，
信解受持，是為希有。
信解受持者，心無狐疑曰信，曉了義理曰解，
欽承不慢曰受，佩服不厭曰持，未來眾生，
如斯信解受持，實為希有也。
又云：何以故，此人無我相等者，此言須菩提徵問前義，
以何意故，得聞是經，實為希有者，斯人依此經修，
不起我、人、眾生、壽者四相也。
所以者何？以無我相，即是非相，非相者，即實相也。
離一切相，即成正覺，故云即名諸佛也。
無著云：此人無我相等，顯示無人取之執也。
我相即是非相者，顯示無法取之執也。
離一切相者，顯示無空空相之執也。
當知是人，離相清淨，解悟三空，不著二邊，
不處中道，一切無住，契合實相，究竟涅槃，即名諸佛也。
傅大士曰：空生聞妙理，如蓬植在麻，凡流信此法，同火出蓮華。
恐人生斷見，大聖預開遮，如能離諸相，定入法王家。
orig::  ^702b16

【經】佛告須菩提：如是！
如是！〔至〕無眾生相，無壽者相。
commentary::  ^702c32

佛云如是如是者，乃#CB04676;許之辭也。
長水曰：從爾時須菩提聞說是經下，至離一切相，
即名諸佛，皆是空生之言。
於中大意有其六種：一、聞法悲泣；二、信心生實相；
三、對彰難易；四、明無我人；五、法執兼亡；
六、盡成佛故。如斯皆是誠諦之言，故佛印云如是如是也。
又云若人得聞是經，不驚不怖不畏，是人甚為希有者，
以大乘之法難信難解，此人若聞經中無我人等四相不驚，
聞諸法空不怖，聞空空不畏，當知是人實為希有也。
又云何以故？須菩提！
如來說第一波羅蜜等者，佛自徵問：以何意故，
此人聞法不生驚怖，甚為希有？
故告須菩提言：如來說第一波羅蜜，以顯因中最勝。
前云是人聞經信解般若，即為第一希有，
因聞般若即生實相希有之法，此法無與等者，故名第一。
若悟非相，於法無著，即達彼岸，以俗諦中利益眾生，故說第一波羅蜜也。
了悟人法俱空，即無生死可度，亦無彼岸可到，
以真諦中法性本空，故又說非第一波羅蜜也。
又恐人執著二邊，以第一義中離俗離真，
即事即理，故云是名第一波羅蜜也。
又云忍辱波羅蜜。
如來說非忍辱波羅蜜。
是名忍辱波羅蜜者。
忍辱者。六度之中。
第三是也。安受曰忍。
毀害曰辱。故云忍辱也。
前云。捨身命之福報。
是生死之苦因。不及持說之福。
此之忍行。捨身命不成苦因者。
何耶。盖此之行忍。
能達諸法無我。到於彼岸。
故云。忍辱波羅蜜也。
如來說非忍辱波羅蜜者。
即遣執著，以俗諦中，若能行忍辱之行，
忍於能忍，此名執著。
若以真諦之中，了能行之行，皆不可得，故云非也。
是名忍辱波羅蜜者，此一句後人妄添，姑且解之。
若是行人，不住能忍之行，將不住之心，
亦乃不存，方為忍辱波羅蜜也。
佛又云：如我昔為歌利王割截身體者，佛自引昔以證今也。
如是忍行，我昔曾行，故引歌利之事而證之。
梵語歌利，此云極惡，王謂如來因地修行，
證初地菩薩脩忍辱行，在於山中宴坐，
遇歌利王出城遊獵，王乃至山，困倦憩息，
睡醒不見左右彩女，遂親入山，見彼眾妃，
彩女圍遶，禮拜仙人，王乃大怒，問曰：云何恣情觀我女色？
仙人曰：於諸女色，實無貪著。
王曰：云何見色不貪？
仙人曰：專心持戒。
王曰：何名持戒？仙人曰：忍辱即是持戒。
王乃將刀割仙人耳鼻手足，問曰：痛否？
仙人曰：不痛。王亦節節支解，問曰：痛否？
仙人曰：實不痛。其時輔相大臣諫曰：彼之大士逢此患苦，
顏色忻然，無所搖勤，柰何大王如此加害？
王遂休止。爾時王者，即憍陳如是也。
仙人者，即釋迦是也。
以仙人行忍辱行，雖被加害，略無嗔恨，
盖能了達我、人、眾生、壽者四相皆空也。
又云：何以故者，此是重徵上義。
佛意云：以何意故無我人相也？
佛自云：我於往昔節節支解時，若有我人四相，應生嗔恨。
返顯前義，無有四相則無嗔恨也。
佛再告須菩提云：又念過去於五百世作忍辱仙人，
於爾所世無我等者，佛自引過去五百世中作忍辱仙，
以證歌利王事，自明行忍非止一世也。
故舉五百世中能忍之迹，以顯佛無妄說。
前不云乎：而無一念妄生虗說。
以佛行忍行，非唯無苦，亦乃有樂。
所言樂者，以心離四相，二執皆空，證無生法忍也。
傅大士頌曰：暴虐唯無道，時稱歌利王。
逢君出遊獵，仙人橫被傷。
頻經五百世，前後極時長。
承仙忍辱力，今乃證真常。
orig::  ^702c34

【經】是故須菩提〔至〕皆得成就無量無邊功德。
commentary::  ^703c2

是故，須菩提！菩薩應離一切相，發菩提心。
是故者，結前起後之辭也。
結前累世行忍，住忍辱仙，以無我、人，得成菩提。
今得成佛，故令發菩提心菩薩，應離一切相，發無上菩提大道也。
不住色相生心等者，言發菩提心菩薩，
不住色、聲、香、味、觸、法六塵，即是離一切相也。
應生無所住心者，言此菩薩心無所住，即能住菩提也。
若心有住者，此菩薩若心於法有住，則非住菩提佛道矣。
是故佛說：菩薩心不應住色布施。
是故者，結前菩薩所行六度，皆是無相布施，
其福量等法界，不可窮盡。
以色為六塵之首，施為六度之初，故云不應住色布施也。
佛又告須菩提言：菩薩為利益一切眾生故，
應如是布施者，此菩薩如是行施，為利羣生，悉皆行無相布施也。
如來說一切諸相，即是非相等者，此言如來自說，遣執著也。
六祖曰：如來說我、人等一切諸相，皆無實體，
畢竟破壞，非真實有，即是非相也。
一切眾生，盡是假名，若離妄心，即無眾生可得，故云即非眾生也。
集解云：一切諸相者，即是法境也；即是非相者，顯法空也。
一切眾生者，即是人境也；即非眾生者，顯人空也。
因此菩薩離一切相，故云二執皆空也。
佛又呼須菩提：如來是真語等者，言如來所得菩提妙果，
如理而證，離於言說，何故累稱持說功德勝於布施等福耶？
然佛於無所證而證，於無可說而說，所證所說，無不當理。
恐善現未達此義，故仍告云：如來是真語者。
真語者，即佛說菩提法也。
實語者，即說小乘法也。
如語者，即說大乘法也。
不異語者，即說授記事也。
不誑語者，即不誑眾生也。
如來所說五種之語，悉是真實，無有虗妄。
故壽命童子經云：日月星辰可墜地，山石從地可飛空，
海水淵深可令枯，佛語決定無虗妄是也。
佛又告須菩提：如來所得法，此法無實無虗者，
如來自證云：我所證之法，本離言說，故云無實。
對機有說，故云無虗也。
佛又呼須菩提云：若菩薩心住於法而行布施，
如人入暗，即無所見者，此明菩薩行施，乃教化眾生也。
若住於法而行布施，不達三輪體空，名為住法布施。
若教眾生住著於法，無由得見真性，故喻如人入暗，則無所見也。
若菩薩行於布施，不著於法，若達三輪體 ^703c4

若離，名了達依正皆不可得，全體真空實相。
如斯義趣，前云一恒河沙數身命布施功德，
不及受持四句偈等，為他人說，其福甚多。
善現既聞此義，故感悟悲流雨淚也。
仙人垂慈弘忍等者，言如來最初因他作忍辱仙，
於五百世中行忍辱行，以了人法二空故，得無生法忍。
雖被歌利王割截身體，如雪刃謾斬虗空相似，謂此菩薩了達此身如空也。
如是印可其詞者，言佛印證許可須菩提前來所言，
於理切當，故云如是如是，印許能離一切諸相也。
意云：此人無我人四相，是人空也。
我相即是非相，是法空也。
離一切相，即名諸佛，是空空也。
故云能離一切諸相也。
未審感悟處等者，此是科家徵問前義。
且道須菩提感悟之理，有何奇特處？
下文伸答顯露也。
orig:: 
　　豁開慧眼明如日，返照微塵世界空
commentary::  ^704a32

此二句乃答上文之義也。
以須菩提聞說般若，豁開慧眼，證無我人四相，
空一切法，如杲日當空。
orig:: 
　　百歲光陰石火光，回頭何不早思量。
　　無常相請宜推托，免向閻君論短長。
commentary::  ^704b14

前二句歎人生百歲，光陰迅速，如石火之光，不可久留也。
奉勸諸人，何不回頭，急早思量，此身既是不久，
何不急早念佛，求生淨土，捨不堅身，證真常身也。
後二句誡勉行人，若依念佛法門，出離生死苦海，
得生極樂世界，縱有無常相請，當可推托，
不能拘喚，免入閻君之手，豈可更論短長。
可謂了鬼神#CB15111;不破之機，超生死不相干之地。
orig:: 
　　真樂真常真淨土，寶池寶樹寶華開。
　　無寒無暑無凋變，歸去來兮歸去來。
commentary::  ^704b22

此四句明指西方境界也。
以彼阿彌陀佛剎中之人，壽命皆無央數劫，
一生遂補佛位，同證一常樂我淨，即真淨土也。
不遷不變，是名真常；無二死苦，是名真樂；
八大自在，是名真我；煩惱滅盡，是名真淨土也。
有七寶池、七重行樹、四色蓮華，無冬寒夏暑、春榮秋凋之變。
如斯快樂之處，普勸諸人，何不早離穢土，徑徃蓮#CB15131;？
優曇頌曰：一心念佛自相安，冷眼常將世境看。
會得目前真淨土，此心更不涉多端。
other:: 
# 持經功德分第十五

orig::  ^704b40

持經功德。福多難比。
三時喻不齊住相，布施終須有退。
commentary::  ^704c10

此科昭明太子判此一段經文為持經功德分第十五，
以持經功德勝過三時布施功德，故以此為名也。
福多難比者，言三時捨恒河沙身命布施功德，
福報雖多是人天福，未能見性難比持經功德，
以受持此經為人解說，即能見性成佛也。
三時喻不齊者，牒經文義，明經中初日分即寅卯辰時也，
中日分者即巳午未時也，後日分者即申酉戌時也。
有人如是一日三時捨無量身經無量劫而行布施，
不如聞經生信福德之勝，何況書寫受持讀誦為人解說，
展轉勝彼百千萬億倍，故云三時喻不齊也。
住相布施者，言三時捨身命布施，不達三輪體空，
但得人天之福終須有退，以未明真性心生住著故有退也。
orig::  ^704c14

無漏智慧，頓證菩提。
花開花#CB16472;，日東月落西。
commentary::  ^705a4

此科須菩提，若有人受持此經為人解說，
皆得成就不可思議功德，如是人等即為荷擔阿耨菩提。
此言無漏智慧者，即是般若無漏智慧，
不漏落二執二障之中，故名無漏清淨智慧。
永明云：我法皆空故契玄旨，以我空故煩惱障斷，
以法空故所執障消，煩惱障斷證真解脫，
所執障消獲大菩提，然後行滿因門心冥果海，故云無漏智慧也。
頓證菩提者，言能持此經見無漏智，則為荷擔阿耨菩提，故云頓證菩提也。
花開花#CB16472;者，此是科家分明梧示，
既明無漏智慧頓證菩提，以布施持經如花開花#CB16472;日東月落西相似，
其無漏智如樹常存豈有開#CB16472;，
如天本淨豈有日月明暗，故云花開花#CB16472;日東月落西也。
可謂雲去雲來天本淨，花開花#CB16472;樹常存。
orig:: 
　　此經功德勝，誰人解受持。
　寒山逢拾得。
　　拍手笑微微
commentary::  ^705a6

此四句以顯此經是大乘教，須得大乘人方可受持。
經云：若復有人聞此經典，信心不逆，其福勝彼三時布施之功。
又明此經是何等人能解受持。
下句指出寒山即文殊，拾得即普賢，此二菩薩方堪受持也。
以此二人相逢之際，拍手而笑，方顯離言之道，不落文字真空無相之理也。
orig::  ^705a38

○持經功德分第十五。 ^705b2

【經】須菩提！若有善男子、善女人〔至〕為發最上乘者說。
commentary::  ^705b4

註曰：此分名為持經功德也。
於是佛乃招告須菩提言：若有男子女人，
一日三時，以恒河沙等身命布施，如是無量百千萬億劫，
以身布施者，只得人間天上之福受盡，此福還復墮落也。
若復有人，聞此經典，信心不逆，其福勝彼者。
佛意云：若人暫聞此經，信心歸敬，所獲之福，勝前捨身命之福。
以此經深明實相，人法二空，所以勝也。
何況書寫受持讀誦，為人解說，其福倍倍轉勝也。
傅大士頌曰：眾生及壽者，蘊上假虗名。
如龜毛不實，似兔角無形。
捨身由妄質，施命為迷情。
詳論福與智，不及受持經。
告須菩提：以要言之，是經有不可思議等功德者。
佛意云：以此經捷要言之，此經顯般若智體，
不可以心思言議，豈可稱量？
則其功德廣大無邊，非凡情所能測也。
如來為發大乘者說，為發最上乘者說者。
意云：此經所談，乃真空實相之道，非樂小法者所可得聞。
故曰：為發大乘菩薩心者，乃說此經。
通指行門三教，即通別圓三等之人。
為發最上乘者說者，單指圓教之人也。
orig::  ^705b6

【經】若有人能受持讀誦〔至〕以諸華香而散其處。
commentary::  ^705b42

只得人空，未得法空，而有四相所在。
故於此經，不堪聽受、讀誦、講演，豈能擔荷無上菩提？
以斯之人，愛樂小法，不信大乘最上法也。
佛又呼須菩提云：在在處處，若有此經等者，
斯言所在之處，若有此般若經，一切天人，皆應供養。
當知此處，即為是塔。
以般若經，是如來法身舍利寶塔，故感天人恭敬作禮，
以諸華香，而散其處。
凡有受持此經，即如佛塔，一切天人，即以華香，
而散持經之處，供養此人。
可謂一人辨心，諸天辨供是也。
傅大士頌曰：徧計於先了，圓成證此時，
須乘無礙慧，方便勸人持。
此經所在處，寶塔未曾離，法身常在內，諸天共歸依。
orig::  ^705b44

布施千萬億劫之身，福深於海；為發最上大乘者說，擔重如山。
慶快撩起便行，且請依前放下。
何故？
commentary::  ^705c18

此文乃牒經中之義也。
經云：一日三時，捨恒河沙數身命布施，
經千萬億劫，所得福德，如海之深廣。
言所獲之福甚多也。
為發最上者，牒經中義。
經云：若復有人，聞說此經，信心不逆，所得功德，
如山之高大，豈一人而擔荷也。
慶快撩起者，此亦牒經之義。
慶者，喜也。快者，暢也。
亦是拈情。科家意云：若是大乘之人，聞說此經，
領荷如來最上之法，暢然喜慶，直下承當，
般若之智，匪從人得。
云者，慶快撩起便行也。
且請依前放下者，科家恐人執著，又與拈了也。
上云擔荷便行者，似有一物在，故且請放下這一物，方是脫洒也。
昔有嚴陽尊者問趙州：一物不將來時如何？
州云：放下著。嚴陽曰：一物也無，放下甚麼？
州云：不放下，擔著去。
嚴陽豁然大悟也。
何故者，乃科家審問放下之義也。
orig:: 
　　大力量人元不動，等閑抹過上頭關
commentary::  ^705c22

此二句是科家答上文之義也。
若是大力量人，不向佛祖語言上解義，
不去擔荷菩提，只於自己脚跟下承當，
可謂離心意識參，出凡聖路頭，學以般若智，
人人本具，不從千聖借，豈向萬機求？
故云等閑抹過上頭關也。
orig:: 
　　倒握吹毛掃異踪，頓令心地盡開通。
　　鋒鋩獨露毗盧頂，凡聖齊教列下風。
commentary::  ^706a4

此四句，頌上文大力量人不動之義也。
以金剛寶劒，比喻此理。
科家意謂，這箇大力量人，以金剛王寶劒，
掃除佛祖玄妙，剪去異見邪踪，狐疑淨盡，
纖芥不存，頓使各人心地開朗，法性融通，
不容取捨聖凡，那許欣經厭施，總是不平之義。
盡教掃除，頓令二際平等，事理一如，故云盡開通也。
下二句，伸出開通之義。
梵語毗盧，此云遍一切處，即是鋒鋩獨露，
以喻此理遍在一切有情無情、色非色處之上。
正恁麼時，不見有四聖六凡之別，故云凡聖立下風也。
可謂掃除佛祖見，截斷聖凡情也。
orig:: 
　　百歲光陰燭在風，誰人心與佛心同。
　　修行速往西方去，足下蓮華步步生。
commentary::  ^706a18

前二句，歎此娑婆世界眾生壽命短促，
喻如風中之燭朝夕難保，比況生死無常也。
誰人心與佛心同者，以此界人心惟好造惡不修十善，
唯佛一人慈心無量，故云誰人心與佛心同也。
後二句，言眾生但肯依佛教法，專心持念彌陀聖號，
即得往生西方淨土蓮華化生，面禮彌陀親蒙授記，
行時以蓮華襯足，住時於菩薩為伴證不退位，
即與佛心同為一體，故云足下蓮華步步生也。
orig:: 
　　十念圓成一念回，三心果滿九蓮開。
　　塵勞念佛同時去，歸去來兮歸去來。
commentary::  ^706a42

十念者，即十氣念佛也。
一念者，即臨終一念也。
若有行人，盡此平生信向西方，每日十氣，
稱念阿彌陀佛，圓滿成就，臨命終時，於一念頃，
即得往生極樂世界，故云十念圓成一念回也。
三心者，謂深心，至誠心，回向發願心，且此三心，當得上品上生也。
蓮開，即上品上生也。
其餘者，有七日開者，有四十九日開者，
有經八萬劫開者，故云九蓮開也。
塵勞念佛者，即在家念佛之人，若能忙裏偷閒，
專心念佛，皆得同時生西方去，故云歸去來兮歸去來。
古德云，彌陀甚易念，淨土甚易生，但能誠一念，俱登上品中。
other:: 
# 能淨業障分第十六

orig::  ^706b14

能淨業障。塵體雙亡。
五百億難量恒沙諸佛，承事供養。
commentary::  ^706b36

此科昭明太子判此一段經文為能淨業障分第十六，
盖謂此人今生若為人輕賤，是人先世罪業今被輕賤有犯不校，
常行般若觀罪即消滅，故立此名為能淨業障也。
塵體雙亡者，此科能持此經，先世罪業即為消滅當得菩提也。
斯言塵者，即八萬塵勞煩惱也。
體者，以無明為體，能生塵勞煩惱。
今以持經般若智力能滅罪業則得菩提，故云塵體雙亡也。
八百億難量等者，此科佛曾於然燈佛前得值八百四千萬億那由他諸佛，
悉皆供養承事無空過者也。
orig::  ^706b40

而今成道，萬法齊彰。
圓明果滿，春來日漸長。
commentary::  ^706c12

乃是科家言佛今成道，因供養諸佛功德，
方成道果，始得萬法齊彰，隨機應物。
可謂處一座而十方俱現，演一音而法界齊聞也。
圓明果滿等者，此言佛今成道，即三祇果滿，
萬行周圓，得究竟果也。
春來日漸長者，此一句顯本分家風。
若是行人能持此經，所得功德，比供養諸佛功德，即勝百千萬億分之福。
以持經能見性成佛，所以得福最勝，如春來日長，大地自然之道。
可謂春到洞庭南北岸，鳥啼西嶺月生東。
orig:: 
　　業障本來無。　心差轉見殊。
　若悟三空理。
　　何處不如如
commentary::  ^706c14

此四句，牒經中之義也。
前二句，言經中為人，輕賤先世罪業，以此罪業，
真心之上，本來無有，因心有差，隨妄所造，
以真如不守自性，忽起無明，妄現根身器界，
三細六粗，次第而生，起惑造業，故見差殊之相也。
後二句，若悟三空者，即經中能持此經，
罪即消滅，得證菩提，即悟人空法空，人法俱空理也，
即悟三三空，證實相智，所以法法無非般若，
頭頭總是真如，可謂乾坤盡是黃金國，萬有全彰淨妙身。
orig::  ^706c36

○能淨業障分第十六。 ^707a6

【經】復次，須菩提！若善男子〔至〕果報亦不可思議。
commentary::  ^707a8

註曰：佛呼須菩提云：若人受持此經，為人輕賤者，
是人前世曾作罪業，當墮地獄、餓鬼、畜生、
阿修羅道，永無出期，以今生止被人輕賤而已。
大論云：先世重罪，應入地獄，以行般若故，現世輕受。
譬如重罪應死，有勢力護，則受鞭杖而已。
以今世人輕賤故者，此人持經，雖被輕賤，
不著我人，常修觀智，則前生罪業，而為消滅，
當來之世，成就菩提也。
傅大士頌曰：先身有報障，今日受持經，
暫被人輕賤，轉重復還輕。
若了依他起，能除遍計情，常依般若觀，何慮不圓成？
佛又呼須菩提云：我念過去，於無量阿僧祇劫，
於然燈佛前者，梵語阿僧祇，此云無數時；
梵語那由他，此云萬萬數。
謂十億為一洛叉，即百萬也；十洛叉為一俱胝，
即千萬也；十俱胝為一那由他，即萬萬數也。
佛自念云：經無數劫，於然燈佛已前，供養無數諸佛功德，
只是求福而已，不若持此真經，見自本性，永離輪迴。
是故供佛功德，雖百千萬億分，不及末世持經功德一分，故以筭數譬喻所不能及也。
末世之人徒知事佛，而不知佛究竟之理盡在此經，所以持說功德甚大。
昔梁武帝造寺布施供佛設齋，請問達磨有何功德？
祖云：實無功德。帝曰：何以無有功德？
祖云：此但人天小果有漏之因。
帝曰：如何是真功德？
祖云：淨智妙圓體自空寂，如是功德不以相求。
後人不了此義，以供佛修福以為功德，
不知功德在法身中，非在修福所求，所求之福不及功德，供佛不及持經也。
佛復云：若人於後末世受持此經功德，我若具說者。
佛意云：於我末世持此經者，上雖校量供無數佛功德，
不及持經一分功德，猶是略說，若更具說此經功德，
乃是大乘之法，即本有智也。
或有人聞心即狂亂者，恐有樂小法之人聞此大乘，心則迷悶狐疑不信也。
以道大機小難臻其妙，故生狐疑。
當知是經義者，義即般若之智，此般若智不可思議也。
果報亦不可思議者，果報即所得功德也。
因般若智而悟真性，其所得佛果菩提功德，故不可思議也。
orig::  ^707a10

宿業緣，墮惡道，今人賤而罪即消。
供諸佛，誦此經，功德勝而喻莫及。
只如無著無相底，還有果報也無？
commentary::  ^707b32

宿業惡道者，此科為人輕賤，先世罪業應墮惡道，
今世人輕賤，常持此經，直下見性，而罪即消滅也。
供佛誦經者，此科佛曾於然燈佛前，供養八百四千萬億那由他諸佛，
不及持經功德之勝，而譬喻所不能及也。
只如無著無相者，此顯真空無相無著之理，
無有誦經可以滅罪，亦無供佛可以得果也。
還有果報者，此是科家徵問之辭，似此無相法身，
實無果報可得，所以永嘉道：無罪福，無損益，
寂滅性中莫問覓，比來塵鏡未曾磨，今日分明須剖析。
下文伸答也。
orig:: 
　　妄心滅盡業還空，直證菩提超等級
commentary::  ^707b36

此二句答上文之義也。
直如無著無相法身之理，既無罪福，豈有果報？
妄心滅盡，罪業還空，可謂罪性本空由心造，心若滅時罪亦亡也。
直證菩提，既罪性本空，即是菩提，不假施功用行，
斷惑明真，直下見性，超過五十二位修進階級者矣。
orig:: 
　　惡因誰住罪誰招，真性如空不動搖。
　　擴劫無明俱蕩盡，先天後地寂寥寥。
commentary::  ^707c10

初句牒經中之義。
經云：是人先世罪業，應墮惡道。
科家意云：惡業之因，是誰造作？
受罪之果，是誰招感？
若論法相宗說，乃是無明妄惑，六識施設而為能造，
八識含藏而為能招，故云業果能招引滿牽也。
今科家不然，雖有因果罪業，招感分明，
猶如水上之波，雖有動搖之相，乃是境風，
妄起妄滅，本無實體。
此真如之性，如太虗空，湛然清淨，本不搖動也。
若以衲僧門下，罪業本空，因果非有，可謂真不立，
妄本空，有無俱遣不空空也。
後二句牒經之義。
以今世人輕賤故，先世罪業則為消滅，得證菩提。
科家意云：若行人修般若觀，受持此經，
將曠劫虗妄無明，盡情掃蕩，獨須般若真空，
猶如大虗，本自空廓，故云先天後地寂寥寥也。
orig:: 
　　百歲光陰似水流，無窮無盡幾時休。
　　不如先證菩提路，悉免輪迴得自由。
commentary::  ^707c24

前二句，歎人生一世，止是百歲之期，死而復生，
生而復死，喻如水流，前後相續，無有門斷，故云無窮無盡幾時休也。
後二句，勉人修進。
意云：既是生死無窮，行人須當修大乘法，證菩提道。
若以小乘之法，雖修人天因果九次第定，
乃是未出輪迴，不得自在，不如先證大乘，
初發心時，便成正覺，不被生死纏縛，不被塵勞染汙，故云悉免輪迴得自由。
orig:: 
　　歸去來兮歸去來，一靈休更入胞胎。
　　化生花上身金色，目擊金容歸去來。
commentary::  ^708a6

初二句，即科家慈心太煞，分明指示。
言謂兩個歸去來者，乃是說了又說，恐人不信故，故嚀再囑也。
一靈休更者，此明一靈真性，即中有身。
若去父母邊投胎時，最初起憎愛二種心入胎中，
有七種不淨：一、種子不淨，謂此婬欲身，從貪愛煩惱無明種子而生也。
二、受生不淨，謂此身從父母赤白二滴和合，識投其中也。
三、住處不淨，謂此身處母胎，生臟之下，
熟臟之上，而住胎十月也。
四、食噉不淨，謂在母胎中，唯食母血餅也。
五、初生不淨，謂此身產時，頭向陰門，與血俱出，
臭穢狼籍，如兩山相夾落草，如活牛剝皮也。
六、舉體不淨，謂此身薄皮之內，膿血徧一切處也。
七、究竟不淨，謂此身始自初生，漸漸更改，
少而壯，壯而復老，老而復死，胖脹爛壞，
骨肉縱橫，狐狼食噉也。
以此色身，有如是之苦，故云一靈休更入胞胎也。
後二句，科家指一條出生死路，不入胞胎。
故指西方世界，若人念佛，於彼國土，蓮華化生，
身如金色，即得面見阿彌陀佛，聞法受記，
證不退位，故云目擊全容歸去來。
古德頌曰：好念彌陀歸去來，遙登九品托蓮胎。
華開親覩天真佛，一段光明遍九垓。
other:: 
# 究竟無我分第十七

orig::  ^708a24

究竟無我。四大全空。
五蘊假立名。通達萬法，處處皆空。
commentary::  ^708b16

此科昭明太子判此一段經文為究竟無我分第十七。
盖佛說一切法無我等相，言辭雖同，其義則別。
以前來但問能住能降之法，只是破情顯智。
所破之情，即無我人等四相粗執。
所顯之智，即般若之智。
自此之下，忘智顯理，破我人等四相細執。
恐菩薩將入證道，謂我能安住，我能降伏。
存此分別之心，便是我也。
故下文云：如來於然燈佛所，若有法可得而證菩提，即為有我。
無法可得，無道可證，是名無我。
又云：若菩薩通達無我法者，故立此名為究竟無我也。
四大全空者，言此苦依身，以地水火風四大和合而成，五蘊虗積而有。
凡夫妄計，假立為我。
此我若無，四大五蘊亦空也。
通達萬法者，此科如來實無有法得證菩提，故得受然燈記。
又云：如來者，即諸法如意。
是故如來說一切法皆是佛法。
若菩薩通達無我法者，即無我人四相之法。
如來說名真是菩薩，故能於一切法處處皆空也。
上云四大五蘊全空，為正報空，即人空也。
此云通達萬法，為依報空，即法空也。
orig::  ^708b20

青山綠水，雲起長空。
諸人薦取，黃鸝啼曉風。
commentary::  ^708c8

此是科家發明前來通達萬法，處處皆空之義。
以青山綠水，雲起長空，那裡不是通達此理。
可謂山河草木揚真諦，風月樓臺演妙音。
以目前明暗色空，皆彰此道。
諸人薦取者，此是科家慈心太切，分明指出萬法之上，
聲色之中，令人薦取。
似黃鸝啼處是聲也，曉風是境也。
若是行人向聲色上會得，見是何人，聞是何物，豈不是通達萬法。
可謂鐘鳴皷響，無非觀音入理之門。
栢短松長，盡是毗盧一真境界。
昔古德誦法華經，聞鶯啼，有惺偈曰：諸法從本來，常自寂滅相。
春至百花香，黃鶯啼柳上。
orig:: 
　　受記本無言，真慈大覺宣。
　四相非四相。
　　菩提果自鮮
commentary::  ^708c10

前二句牒經中之義，佛自云我於然燈佛所，
實無有法得阿耨菩提方得授記，故云授記本無言也。
此乃佛自宣說，我若有法得菩提者，然燈佛即不於我授記，
故云大覺宣也。後二句亦牒經中之義，
若菩薩見有眾生可度，有法可得菩提可證，
見有淨土可嚴，皆有能所，不達性空悉著四相也。
非四相者，謂菩薩不見有一眾生實滅度者，
實無有法得阿耨菩提，於真淨土即非莊嚴，故無我人四相也。
菩提果自鮮者，菩薩既不著四相，於佛果菩提自然新鮮也。
可謂有無俱坐斷，獨露一真空也。
orig::  ^708c34

○究竟無我分第十七。 ^709a6

【經】爾時須菩提白佛言〔至〕多羅三藐三菩提心者。
commentary::  ^709a8

註曰：此分經文，為究竟無我者，以菩薩心無我人，
四相方契，無法可得，無菩提可證，故名究竟無我也。
須菩提白佛言：善男子善女人，發阿耨菩提心，
云何應住降伏者，以善現前來，於第二分中，
初問此義，至是復問者，何耶？
然則問辭雖同，其義則別。
盖初之問義，但問能住能降之法，此之而問，
恐菩薩將入證道，心有執著，謂我能安住大乘，
我能降伏煩惱，我能滅度眾生，存此分別之心，
障却無住之道，故重復此問，故云云何應住，云何降伏其心也。
佛告須菩提：若善男子善女人，發菩提心者，當生如是心。
佛意云：若人欲發無上菩提之心，當生無著無住湛然清淨之心也。
我應滅度一切眾生等者，佛了真空無相，
則能所俱寂，雖度眾生，已得滅度，而不起能度眾生之一念，
亦不見所度之眾生，故曰無一眾生實滅度者，
則能住能降之心，自此滅矣，方具四心。
言謂我應滅度一切眾生者，即廣大心也。
滅度一切眾生已者，即第一義心也。
而無有一眾生實滅度者，即常心也。
既具常心，自無四相，即不顛倒心也。
何以故者，佛自徵問，以何意故，菩薩無有眾生可度者，以離四相故也。
意云若菩薩有我相等，即非菩薩者，此一節文，
義與前同，但前來是破情顯智，所破之情，
即無我人等四相粗執，所顯之智，即般若真智，
自此之下，忘智顯理，破我人等四相細執，
由此賢位，漸入聖階，故佛返顯菩薩心離四相，
雖終日度生，而不見有一眾生可度也。
所以者何者，此是重徵上義，以何所以不見有生可度也。
佛乃再告須菩提言，實無有法發阿耨菩提心者，
佛恐菩薩誤認當生如是心者，以為真實，
是心亦非真，性中本有，故此說破，亦為非實，
故云真空理中，本來無相，實無有法發阿耨多羅三藐三菩提心者，
盖實際理地，不受一塵，一法不立，何有於法也。
傅大士頌曰：空生重請問，無心為自身，
欲發菩提者，當了現前因。
行悲疑似妄，由智最言真，度生權立我，證理即無人。
orig::  ^709a10

【經】須菩提！於意云何〔至〕如來者，即諸法如義。
commentary::  ^709b30

此節之文，由前實無有法發菩提心者而來。
意謂無發心者，則無菩薩。
云何釋迦於然燈佛所，名曰善慧仙人，
布髮掩泥，獻華於然燈佛，行菩薩行，得授記耶？
佛恐善現有此之疑，故舉問之云：須菩提！
於意云何？如來於然燈佛所，有法得阿耨菩提不？
須菩提答言：不也，世尊！
善現答義云：如我解佛所說義者，彼時善慧於然燈佛所，
實無有法所得菩提，離諸分別取著，因悟無法可得，故得受記。
佛言：如是，如是者，以善現既會法無所得，
佛許其說，乃印證云：如是，如是。
而又返後告云：須菩提！
實無有法得阿耨菩提。
欲令善現知法無得，深契至理也。
偈曰：菩提性本空，云何說有得？
無說無得者，是真菩提因。
佛復云：若有法如來得阿耨多羅三藐三菩提者，
然燈佛則不與我授記，乃至當作佛，號釋迦牟尼者。
盖如來所證妙果，乃是心地法門，實無所得之理，
離諸名相，無有取著也。
今云受記者，即無授記中而論授記，此即無生之記也。
善慧以無所得心，得無生智，即無生記者也。
何以故者，徵起之辭。
以何意故？前云實無有法得菩提果，故受然燈之記，
遂去疑云：既無佛果，豈有佛法耶？
下文釋答：如來者，即諸法如義。
如者，即真如也。不偽曰真，不異曰如。
盖了諸法皆如如理，非虗非有，不變不遷，
通徹三世，橫亘十方。
此顯真如佛即真法體，若有所得，即非佛菩提也。
傅大士頌曰：法性非因果，如理不從因。
謂得然燈記，寧知是舊身？
orig::  ^709b32

【經】若有人言：如來得阿耨〔至〕如來說名真是菩薩。
commentary::  ^709c34

此節經文乃是防難。
佛謂若有人難言：既如來即諸法如義，
如是則為有佛，實有法在。
何故前云實無有法可得佛果菩提？
故佛乃呼須菩提而自答云：實無有一法佛得阿耨菩提。
盖法性本具，豈從外得也？
佛再招須菩提而告之曰：如來所得阿耨菩提，
於是中無實無虗者，以如來所得菩提忘情而證也。
無實者，此理非有為相也。
無虗者，即真如體也。
無著云：虗實是有無斷常二邊。
此二俱遣，中道自然契矣。
故云無實無虗。是故如來說一切法者，此是結前徵釋之義也。
因是之故，如來說一切法，結前如來者即諸法如義也。
皆是佛法者，結前無實無虗之法也。
佛又呼須菩提：所言一切法者，即俗諦法也。
即非一切法者，即真諦理也。
是故名一切法者，即不住真俗中正之道也。
然此真如非別有法，即一切色等諸法也。
此法離性離相，即真如體。
故一切法皆是佛法也。
此真如體雖不離於諸法，然於諸法亦不可取著。
故云即非一切法，是名一切法。
永明云：如來真如即一切法真如，一切法真如即如來真如也。
佛仍呼須菩提言：譬如人身長大。
意云：上說如來所證真如之體，遍一切處，可謂長大。
又恐善現起長大之見，故佛重設喻徵之曰：譬如人身長大。
以世俗諦中，故有大小之問。
豈非真實為大，乃虗名為大身而矣。
須菩提答之云：世尊，如來說人身長大者。
善現因喻有悟，答曰：非大身。
以真諦之中，無大無小，故云即非大身也。
是名大身者，以真俗不二，有無互顯，即第一義法身也。
佛又告須菩提：菩薩亦如是。
此如是者，乃指上之辭。
以菩薩若住是言：我當滅度無量眾生者。
此菩薩心有執著，自言：我能滅盡煩惱，能度眾生。
而有四相，亦有能所，即非菩薩也。
何以故者，徵起上義。
佛謂須菩提言：以菩薩實無有法可得，
心離四相，而不見有一眾生可度。
達一切法，悉皆空寂，本來不生。
不見有生死，不見有涅槃。
故云實無有法，名為菩薩也。
是故佛說：一切法無我、無人、無眾生、無壽者。
是故者，結上文之義。
乃謂實無有法，名為菩薩。
此菩薩已離四相，雖云滅度一切眾生，而無有一眾生實滅度者。
以真空無相，實無有法。
故佛說一切法，無有四相。
其所顯者，真空無相法也。
佛又呼須菩提云：若菩薩作是言：我當莊嚴佛土。
是不名菩薩。佛意云：若是菩薩修行六度，
欲去莊嚴佛土，見有淨土可嚴，此人未離四相，
即是法執，不達法空，是不名菩薩也。
言佛土者，即心土也。
以佛土無相，如何莊嚴？
若有莊嚴，即四相未除，是凡夫見也。
何以故？如來說莊嚴佛土者，即非莊嚴，是名莊嚴者。
佛意云：以何意故莊嚴佛土？
如來復以離相無為，即莊嚴佛土。
又以佛土本來清淨，何假莊嚴？
故云即非莊嚴也。
今云莊嚴佛土者，以俗諦中可說莊嚴也。
即非莊嚴者，以真諦中何莊嚴之有也？
是名莊嚴者，以第一義中嚴而非嚴，無嚴而嚴，
真俗雙顯，即中道莊嚴也。
佛又呼須菩提：若菩薩通達無我法者，如來說名真是菩薩。
此節雙結上義。無我即無人執，無法即無法執。
以法界混然，身土平等，向無佛道可成，
無眾生可度，故云通達無我法者。
二執既無，二空之理自然顯矣。
既具二空，即真菩薩也。
傅大士頌曰：人與法相待，二相本來如。
法空人是妄，人空法亦除。
人法兩俱實，受記可非虗。
一切皆如幻，誰言得有無。
orig::  ^709c36

妄盡還真，眾生何曾滅度？
法空無我，菩提本自圓成。
直饒遇然燈印證而不疑，已隔來世；況釋迦重審而方悟，轉涉途程。
且道不涉途程底人，脚跟還點地麼？
commentary::  ^710c6

初一節文，牒經中之義也。
以須菩提問安住降伏，佛答云：菩薩發阿耨菩提心者，
當生如是心，降伏煩惱諸妄，安住大乘真理，
妄心既盡，真空自顯，故云妄盡還真也。
眾生何曾滅度者，亦牒經義，以菩薩既滅妄心，
已離四相，雖滅度一切眾生已，而無有一眾生實滅度者，
了真空理中，生死涅槃尚不可得，能度所度眾生亦空，故云眾生何曾滅度也。
法空無我者，亦牒經義，此菩薩已證法空人空之理，
通達無相之道，以實無有法得證菩提，
故受然燈之記，汝於來世作佛，故云菩提本自圓成也。
直饒遇然燈，印證不疑者，此牒經義，謂以實無有法得阿耨菩提，
是故然燈佛與我授記，當得作佛，號釋迦牟尼，此是印證不疑之言也。
已隔來世者，此是科家把住世尊料揀之義，
意謂雖是印證分明作佛，爭奈已隔來世，
又過一生，方得成佛。
若乃直下成佛，早是遲了八刻，更待來世，轉沒交涉。
況釋迦重審而方悟者，此牒經義，因須菩提聞說實無有法得阿耨菩提，
故得授記作佛，遂疑既無佛法，豈有佛果耶？
故釋迦重審云：何以故？
如來者，即諸法如義，是真佛真法也。
須菩提於此方悟諸法皆如如佛也。
轉涉途程者，乃科家把住說話，如斯悟去，
轉涉途程，費力不少也。
且道不涉途程者，是科家徵問之辭，上云印證不疑已隔來世，
重審方悟轉涉途程，即今不涉途程之人，脚跟還點地麼？
此問要人直下承當，不涉修證，可謂迢迢空劫勿能收，豈與塵機作寄留也。
orig:: 
　　丈夫自有衝天志，不向如來行處行
commentary::  ^710c12

此二句乃答上文不涉途程，脚跟點地之義也。
言丈夫者，即本來人是大丈夫，具衡天志，
不拘凡聖，獨步千方，得大自在，故名丈夫也。
不向如來行處行者，此言丈夫天然尊貴，
不假修持，不隨他人脚跟所轉，不受他家處分，故云不向如來修進地位階級而行。
可謂：相好巍巍大丈夫，一生無智恰如愚，
從來佛祖猶難望，地獄天堂豈可拘。
orig:: 
　　直指單傳密意深，本來非佛亦非心。
　　分明不受然燈記，自有靈光耀古今。
commentary::  ^711a18

前二句發明大丈夫漢不向如來所悟所證處履踐也。
故科家云直指單傳密意深者，以直指當人心體，
本來是佛，單傳法印，密意甚深，非中下可知，
本來具足，非佛非心，原無名相，可謂有名呼不得，無位可安排也。
後二句言此道無說無傳，故如來於然燈佛所，
因無法可得，無菩提可證，故得受記。
今云分明不受然燈記者，以此理雖授記，
而無記可受，自有一段靈光，輝天鑑地，耀古騰今。
古德云：父母未生前，凝然一相圓，釋迦猶不會，迦葉豈能傳？
故云自有靈光耀古今也。
orig:: 
　　百歲光陰一夢中，老來不與舊時同。
　　眾生好似風無定，搖落桃花滿地紅。
commentary::  ^711a36

前二句，歎一切眾生時光雖有百年，猶如一夢相似，
而四大形骸漸有改變，以童顏貌壯乃至老耄，故云老來不與舊時同也。
後二句，以眾生從生至死，喻如之風無有定止，
或是東風而便西風，喻似眾生恰見朱顏綠#CB15150;，
不久白髮滿頭也。
搖落桃花者，喻如人生似花開，人死如花#CB16472;，
此警生死無常，覺悟早修也，謂電光易滅，
石火難留，落花無返樹之期，去水絕歸源之日，
人之生滅事可同然，萬法皆空何不悟矣，故云搖落桃花滿地紅也。
orig:: 
　　不知誰解巧安排，捏聚依前又放開。
　　莫謂如來成斷滅，一聲遠續一聲來。
commentary::  ^711b12

此四句元是川老禪師頌二十七分無斷無滅之義，科家借來發明此分經文也。
初句問云：此真如理，不知誰解巧安排？
意云：人有機謀巧妙，能所見識，善能造作，謂之安排也。
次句呈上安排之義，引公案之文證明。
昔睦州和尚示眾云：裂開也在我，捏聚也在我。
時有僧問曰：如何是裂開？
州云：三九二十七，菩提涅槃，真如解脫，即心即佛。
我且恁麼道，汝又作麼生？
僧曰：某甲不與麼。
州云：盞子落地，楪子成八片。
僧問：如何是捏聚？
州乃斂手而坐。川老借此之義述成四句，
意謂睦州用處雙眼圓明，這邊那邊應用不缺，有巧妙之智也。
如實際理地不受一塵，無法可得，無佛可成，無記可受也。
正放開時，似今時門頭不捨一法，有法可得，
有佛可成，有記可受也。
三句，以須菩提聞佛前來，於然燈佛所，
以無法可得，無菩提可證，故得受記。
善現疑云：既說於法無得，於道無證，即是無有佛法，
如何過去諸佛，因聞法悟道耶？
今言實無有法，豈非佛果成其斷滅也？
佛答云：如來者，即諸法如義，故不成斷滅矣。
故云莫謂如來成斷滅者，此是與人拈情，
莫說如來無法可得，無果可證，無生可度，
無土可嚴，如同捏聚，了無一物，謂之斷滅。
此本有法身之理，遍一切處，無時不現，
無處不周，如同裂開，法法全彰，而豈有斷滅也？
可謂法身遍在一切處，一切眾生及國土，
三世悉在無有餘，亦無形相而可取也。
一聲還續一聲來者，呈上無斷滅之義，
如空谷應聲相似，空谷無聲，呼之即應，
以喻此理，無有斷滅，故云一聲還續一聲來也。
銷釋金剛科儀會要註解卷第五
 ^711b34
