涅槃經疏私記卷第十一
other:: 
# 釋師子吼品第二十三
○釋師子吼品
other:: 
## 之一

不一向然者。他人意謂單於能聞非無此意。
今由問故即有能答。
二義相成。故云不一向也。 ^116a45

足滿三年則能哮吼者。
謂師子子成師子王譬菩薩說法。
與佛相似。故云吼也。
哮字孝音。 ^116b4

能吼無量師子吼者。
即能說偏圓頓漸一切法門也。 ^116b8

二種雙明者。謂佛菩薩各具二義說無差別。
古人何獨單據能問也。 ^116b12

廣能兼略者。經文廣辨。
能兼略題故也。 ^116b16

吼通兩處者。佛及菩薩皆能問能答得名也。 ^116b18

又師#CB07293;邊安帀者。
即六書中會意字謂其事已。
而名之為師。自行化他一切皆滿也。
#CB07293;字。 ^116b20

又師字訓帥帥師也者。
帥字〔卒音〕說文云。
佩巾曰率即是率化之主。
五旅曰師師即眾也。
旅謂軍名也。 ^116b24

通有六位〔云云〕者。
即是六即之位。一切眾生即理性師子從於名字。
乃至分真究竟位。
即是如師子王。決定說於佛性也。 ^116b28

口密通六此是世界者。
謂通自通他。師第為六不同。
故云世界悉也。 ^116b34

單約子者此從為人者。
即是菩薩能問佛性。
能生自他之善故也。 ^116b38

單約吼此從對治者。
吼者決定說於佛性。
能破前方便教中不決定說也。 ^116b42

單約師者從第一義者。
佛法為師。即是佛性中道。
故名第一義也。 ^116b46

故題具多意者。略斥他人單論能問今家。
故以師弟各具六意四悉不同。
大小法門無不攝盡也。 ^116c2

若是入證入證則無說者。
意斥他人。此是菩薩問於佛性正當於說云何言說。
故云無說也。 ^116c6

安樂性問為是誰問者。
前迦葉問。既以答竟不令此中更答也。 ^116c10

諸說乖各者。此是師子吼問如來答。
故問者乖各義不相關。
故云皆不用也。 ^116c14

前章皆稱涅槃者。
謂前之三章也。 ^116c18

涅槃只是佛性佛性只是涅槃者。
佛性約因涅槃。是果能從因至果。
性通因果故也。 ^116c20

總攝於別者。佛性名別今從總說。
故云涅槃義也。 ^116c24

由佛性故中當通達者。
此約四文次第生起。
佛性為本。從本起行得中道。
名中字者聲呼。達者通也。 ^116c26

不識故縛者。未見佛性名為不識。
若見佛性名之為解。
解由於修故也。 ^116c30

經云一切大眾諸善男子者。
如來通告機在師子菩薩能問諸法也。 ^116c34

有乘無乘是舉了因者。
經中諸法相從而說。
如有實無實。只取於實。
有乘無乘只取於乘。
乘者能從此之彼。
即是了因也。 ^116c38

萬善一乘皆屬了因者。
萬善是緣因云何言了。
今明以了緣。了緣能資了。
若從善說即為緣。
因一切諸法皆須能了因資於正也。 ^116c44

有性無性是舉果性果果性者。
今皆一邊菩提為果性。
涅槃為果果也。 ^117a2

舉正因性者。始自阿鼻。
終乎等覺。皆名眾生。
皆有正因之性也。 ^117a6

有有無有乃至有真舉境界性者。
有即二十五有生處。
有真即是真諦之善。
善惡五陰以為境界性也。 ^117a10

境又生智者。謂智能緣境。
境發於智。名之為生。
是所觀境為境界也。 ^117a14

業非照惱是善惡業者。
謂業為煩惱所潤。
名之為業。潤業成報。
故云業果也。 ^117a18

上兩句明出世因果者。
如經有因無因等也。 ^117a22

下三句明世間因果者。
謂有作無作等三句也。 ^117a24

有佛即世諦者。謂佛出世同於五濁。
名為世諦也。 ^117a26

無佛即真諦者。謂但有名字。
名字即空。名為真諦也。 ^117a28

復次依三寶下乃至何義故名佛性者。
正當問佛性義。今採取下文釋成諸法也。 ^117a30

佛有十八條勸菩薩者。
謂三寶為三。四諦為四。
實諦為一。四德為四。
五佛性為五。因果為一。
故云十八條也。 ^117a34

起六種問同異若此者。
略斥他釋。不見此文六種之意六種如前對。
對所意問佛性名之為同。
六種之別名之為異也。 ^117a40

故佛別勸而設總問者。
佛舉六種。十八不同名之為別。
專問佛性之義名之為總。
總中含別。故云深得佛旨也。 ^117a46

敦勸者。如經。舉眾不能來問。
唯汝能問。即是敦逼之辭也。 ^117b4

令眾得益者。謂生善見性四悉之益。 ^117b8

亦為檢字者。謂三業恭謹以檢為勝也。 ^117b10

次正發言者。如經。
白佛言三字由是經家敘意。
今借成句故屬下文耳。 ^117b12

初勸供養者。由此有過現之德。
於大眾中作決定說。
故以勸也。 ^117b16

經云今於我前欲師子吼者。
師子吼者名決定說。
即是定能問於佛性之義故也。 ^117b20

經云如師王者。所說如王與佛相似故也。 ^117b24

身即六度者。謂無作滿足。
即是法身也。 ^117b26

牙齒即智慧者。一切種智也。 ^117b28

地即尸羅者。實相大乘以之為本。
猶戒淨故證得此定安固不動。
名之為地。地是所依能生諸法也。 ^117b30

穴即禪定境者。諸首楞嚴定是為所安。
安心於境如身在空也。 ^117b34

譬三行者。謂聖梵天等三行也。 ^117b38

晨朝出穴者。正譬機感之時也。 ^117b40

備合十一事者。從為眾生下次第合之。
望前可知也。 ^117b42

合初小不次第者。
合第應身譬仍合初法身一句。
又合十一事為第一。
晨朝之前也。 ^117b44

經云而亦不能作師子吼者。
二乘之人自法華前。
未能作師子吼也。 ^117b48

今將後人來問前法者。
謂有法法人也。亦應更云。
將前法問後人。即有人之法也。
意無單法人別也。 ^117c4

初問理佛性者。即問一切眾佛性也。 ^117c8

次問分佛性義者。
菩提分得佛性也。 ^117c10

後問究竟佛性者。
約來如證得此果性名也。 ^117c12

中間則略者。如經乃至能知十住等。
越其中間一切眾生不見。
及住何等法不了了見。
故云略也。 ^117c14

真言般若者。謂是定邊故屬福德。 ^117c18

若識波羅蜜者。謂是智邊故屬空慧也。
後以果地為智慧。
因中為福德。即有漏之法行於五度。
故名福德。果即無漏。
故云智慧也。 ^117c20

若此土則福勝慧者。
謂福強智劣。福故有所修習。
智劣故不修心見理也。 ^117c26

但企尚智慧者。謂望果地智也。 ^117c30

十住菩薩與佛同為智慧者。
謂古人名地為住地。
為所依。住是能依。
即通教十地也。 ^117c32

例餘亦爾者。通別二教亦須進退。
二釋有被接者。有今得故也。 ^117c36

但差別不定者。如上約三教。
分別緣宜不同不可定執也。 ^117c40

汝之與我各具二嚴者。
非但汝之能問亦復能答。
我今能答亦復能問。
故云各具也。 ^117c44

似約圓教者。猶問答各別對前他解。
故不定判也。 ^117c48

以問答非二嚴者。
意云如此問答皆約言說。
是凡夫法非涅槃也。
若各具足慧我則不應問。
如來不應答也。 ^118a2

無有一種二種者。
一謂能問。二謂能答。
故云一種二種等也。 ^118a8

非是一二於一二者。
不作定執一二也。 ^118a12

乃是無一二之一二者。
謂雙亡雙照故也。 ^118a14

亦是言於無言者。
如淨名中。諸菩薩各說入不二法門。
言於無言淨名杜。
口以不言證言也。 ^118a16

番其前難〔云云〕。將菩薩番於凡夫。
將涅槃番生死。猶涅槃故能具二嚴。
故云結同凡夫也。 ^118a20

此之一二非凡夫相者。
如下文正釋。謂是二乘涅槃。
未除無明生死之二。
故凡夫相也。 ^118a24

一云正須此語者。
謂生死即涅槃。涅槃即生死。
故云此語也。 ^118a28

無一二過則非凡夫者。
菩薩能知二乘之二涅槃不二。
皆緣中道。故無二過也。 ^118a32

佛還以圓教雙照答之者。
師子吼即照而寂無三而為難。
佛即寂而照具二嚴而為答。 ^118a36

故以雙亡一二者。
即是能問也。 ^118a40

雙照一二者。即是能答也。 ^118a42

佛性名第一義空者。
謂正因陰界入即第一義空理也。 ^118a44

即三而一即一而三等者。
佛性空故即三而一。
即智慧故即一而三。
皆緣中道故。非三非一以雙照故而三而一也。 ^118a48

貴在得意不可言盡者。
不可定一。不可定三。
何者一諦即三諦故不可定一。
三諦即一諦故不可定三。
非三非一故言語道斷。
而三而一故不可言盡也。 ^118b6

對非顯是者。名謂對二邊之非顯。
四德不空之是也。 ^118b12

以隨情故者。意云菩薩能見。
今對佛隨智邊。故云不可見耳。 ^118b14

將後驗前前是將中道見者。
如經見中道者凡有三種。
即其文也。 ^118b18

而因苦果苦者。謂諸外道修鷄狗等戒無益。
苦行感得苦果也。 ^118b22

化他邊劣者。以沈空故。
不能化他也。 ^118b26

定苦樂行者。謂修苦行。
得涅槃樂也。 ^118b28

與上名相違者。謂與上佛性中道相違。
凡夫外橫計。二乘偏空。
菩薩著有。故云無圓遍之義。
佛性中道。名之為遍也。 ^118b30

義者名之所以者。
即是問佛性有何所以。
今云圓故遍故即是所以。
名為佛性義也。 ^118b36

經云中道種子者。
不同他人所計。第八識中新薰種子。
今依淨名煩惱之禱為如來種。
三道為三德種。眾生正有因本種子也。 ^118b40

性是圓法者。法謂三德涅槃。
名之為法也。 ^118b46

又一切諸佛是圓人者。
佛性語通通諸佛故。
故云圓人。菩提是圓果者。
菩提是性。性能成果及果果等也。 ^118b48

即知此果從因因生者。
菩提涅槃從於境智二因所成。
故云因因生也。 ^118c4

中道者非因非因因非果非果果者。
正因之體。全是中道不當因果故也。 ^118c8

悉由佛性為種子故者。
能生兩因兩果令顯現故也。 ^118c12

此兩因果又是種子者。
三因即三道種子。
三道即三德。故云能顯中道也。 ^118c14

即是更互以為種子者。
謂正因為三道種子。
三道又為三因種子。
皆緣中道。更互得名也。 ^118c18

問佛性既為四種種子者。
謂是因性因因性果性果果等。
為四也。 ^118c22

答特是略出又是傍正者。
若具言之。皆是四性種子。
略云菩提果性種子為正。
餘三是傍。又中道種子為正。
餘亦是傍故也。 ^118c26

譬如胡瓜正非發熱者。
取其文意緣即是傍也。
例如正因為正緣了是傍也。 ^118c32

此四是中論八不者不上不下者。
不上是不出不下是不來也。 ^118c36

餘兩可知者。不生不滅。
意對生死及斷常。
故云八也。 ^118c40

諸佛體之不上不下者。
能達此顛倒即不上下。
即是中道也。 ^118c42

是二中間者。過現中間識等五支即是苦道。
達此苦道。全是法身。
故云不見生死等。
即是中道也。 ^118c46

汝問何義其義如是者。
如前四種解釋。即是佛性之義也。 ^119a2

經云何以故即是上故者。
此之中道不同。梵天之下不取二乘之上不著二邊。
名之為中。中即上故也。 ^119a6

如理而見者。此是依畢竟空理為第一義也。 ^119a10

經云生死本際者。
謂無始無明名之為本。
苦果隣於未來名為際也。 ^119a12

兩因夾一果一果居中者。
無明是過去因。愛取是現在因。
名為兩因。識名色等是一果。
果居其中名為中道。
佛性全是法身。故云妙中也。 ^119a16

如此論中者。略斥他解也。 ^119a22

今作易解者。令知三道即三德也。 ^119a24

故無生死故破生死者。
全生死是涅槃。約無論破耳。 ^119a26

經云譬如貧人者。
謂二十五有生死之人。
未有三德涅槃法寶。
故云貧也。 ^119a28

中間明是者。不云菩薩如經無常無斷。
乃名中道等。故云是也。 ^119a32

菩薩觀境生智者。
深契此境。境能發智。
境智不二名為合取。
故云中道也。 ^119a36

不得以因家之因為因因者。
十二因緣是智家之因。
不得為重因。是單因故。
不得以果家之果為果果者。
菩提是果不得為涅槃重果。
是單果故。得以因家之果為因因者。
觀智是十二因緣家果。
得為重因也。得以果家之果為果果者。
涅槃是菩提家果。
得為重果也。單因單果俱不得為重因。
重果家之因果故也。 ^119a40

觀智從因至於因者。
剎那前後觀因也。 ^119b4

涅槃從果至於果者。
從菩提果至涅槃果也。 ^119b6

是則不然者。不同於法也。 ^119b8

不從因至於因者。
但是單因以之為境。
不得為觀智也。 ^119b10

不從果至於果者。
但是單果不同涅槃。
從果至何者。譬中單因單果。
皆以兩句用之不得重因。
故與法中不同果少分耳。 ^119b14

例二果亦爾者。菩薩當體是果。
復為觀智。家果亦名果果。
涅槃當體是果。復為菩提家作果故也。 ^119b20

是因非果即境界性者。
開善明五佛性。成於四句故也。 ^119b24

是因即了因者。今與菩提因果同為第三句也。 ^119b28

緣性則二者。即是緣了。
名之為二也。 ^119b30

二是因果者。謂緣因為因。
了因為果也。 ^119b32

合二為一者。合果為因。
只是十二因緣為緣因。
故云合緣為正。 ^119b34

正無復數者。正尚無數。
況復有三及十二願。 ^119b38

經云其義甚深者。
謂境智冥不可思議三諦之理也。 ^119b40

經云不常不斷而得果報者。
十二因緣三世不住。
名為不常輪轉無已。
名為不斷。感三世因名為果報。
今觀即是中道之果報也。 ^119b42

經云無有慮知和合而有者。
從癡有愛名為和合。
無有慮知即不生。
和合而有即不滅。
不生不滅名為中道也。 ^119b48

經云與十二因緣共行者。
凡夫之人常被十二因所轉。
義之如行三世不從。
如從火輪。故無始終也。 ^119c6

今互顯沒者。如來見始沒終。
十住見終沒始。名之為互。
取其少分各見始終也。 ^119c10

始則杳然故言不見者。
謂無始已來於真起妄。
名之為始。故云杳然也。 ^119c14

十住破元品無明者。
等覺唯斷最後一品。
名之為元也。 ^119c18

當果者。謂變易苦果不起也。 ^119c20

自性無所有為易者。
意云十住能達自性微細。
無明皆無所有。名之為修。
故云易也。 ^119c22

因緣所起者。謂迷真之時。
於真起妄即是其始。
故云難也。 ^119c26

私謂下文釋初住所斷其始。
故云見始也。 ^119c30

初住智淺但見終末者。
謂無明之末。起智之初。
即是煩惱之終也。 ^119c32

未有治於元品之智者。
即等覺一品初起之始一品未斷。
故云不見。亦是前煩惱之終為見。
後終反迷之始為未見也。 ^119c36

經云猶如拍毱者。
謂十二因緣輪轉生死。
喻之如毱。往來不停也。 ^119c42

經云即是見法者。
法即一體三寶。名為佛性故也。 ^119c46

經又云一切諸佛以此為性者。
謂諸佛皆觀十二因緣。
十二因緣即是佛性故也。 ^119c48

可將此義類前定樂行等三皆不見者。
前文之中定苦行者。
謂諸凡夫定樂行者是出假菩薩。
苦樂行者即是二乘等。
皆不見於樂行中彼約出假。
故云不見。此約未破無明。
故不了了也。 ^120a4

此是別接通義者。
通教九地斷見思盡。
下根之人接入別教初地故也。 ^120a12

結因性者。即是境界性也。 ^120a16

結因因性者。了因性也。 ^120a18

此之第一義空不同十八空中第一義空。
何者彼約所空為空。
此約能空之體。即畢竟空也。 ^120a20

此結甚妙者。即是一切眾生全是第一義空。
菩提涅槃也。 ^120a24

初似是一問者。一問無差別。
二問何用修道。准佛答則成兩問。
故云似也。 ^120a28

用未具足故須莊嚴者。
謂眾生是因。諸佛是果。
未有果用故須修三十二相。
以為二莊嚴也。 ^120a32

如盲觸象者。不得正體也。 ^120a36

若見此意者。雖因中無差而籍修道無差。
即差無現用故也。 ^120a38

非問者。如經。是義不然。
謂不應作如是問。
何者因果別故。無差即差故也。 ^120a42

約緣成異者。佛是已成眾生約因。
初修觀智故異也。 ^120a46

事用未足者。未有三十二相化他之用故也。 ^120a48

非謂悉無者。理中具有也。 ^120b2

經云一切眾生真實未有三十二相等者。
意云眾生理性具有三十二相如來之身。
結跏趺坐若修即得。
故云未有也。 ^120b4

經云凡有三種者。
具條三世之有。只是偈中本有今有。
未來當得菩提。即是未來有。 ^120b10

經云一切眾生現在悉有煩惱等。
若即是偈中今無本無。
今無約現在煩惱。
本無約過去煩惱故也。 ^120b14

久已成佛者。非謂如法華。
約於本成之時。名為久已。
且約斷煩惱邊。名之為久也。 ^120b18

悉束為有者。謂上半同為有也。 ^120b22

又即本有是今無下重釋上半。 ^120b24

不離有而論無者。
謂生死之有。即是涅槃之無。
即是本無今有也。 ^120b26

不離無而論有者。
謂本無涅槃。今有涅槃也。 ^120b30

是一句是無差別者。
雙非有無故無差也。 ^120b32

自有兩本兩末者。
謂生死涅槃。各有本有末故也。 ^120b34

二河相望互作始終者。
以生死河為終。涅槃河為始。
以涅槃為終。生死為始。
以涅槃之始與生死始。
俱為本。以生死之終與涅槃終。
俱為末也。 ^120b36

本而不末者。謂涅槃之本。
非生死之末也。 ^120b42

末本非本者。謂生死之末。
非涅槃之本。 ^120b44

本末非末者。生死之本。
非涅槃之末也。 ^120b46

非本非末。謂雙非涅槃生死。
顯於中道佛性。非三世攝也。 ^120b48

不即心為佛性者。
謂現在菩提心。為果佛性也。 ^120c4

心不即為佛性者。
謂果佛心不得為因性也。 ^120c6

他云一乘是萬善者。
萬善是緣。因彈指合掌皆為萬善所攝。
當同佛性中道為一乘也。 ^120c8

六度與一乘更無別體者。
謂無作六度能嚴一乘。
若約方便教六度為扶車。
具度耳。 ^120c12

但隨義異釋者。約理為一乘。
約修為六度。故云異也。 ^120c16

二釋名如經處處得名者。
首楞嚴約行。般若約智金剛約斷。
師子吼約說。佛性約因。
故云處處得名也。 ^120c18

不共者。不定共煩惱尋伺等起也。 ^120c22

穢汙者。有覆無記起五見等也。 ^120c24

成論云法起十數者。
謂受想思解欲等十也。 ^120c26

或云欲界十居者。
亦云十眾生居。謂三途為三。
人為一。六天為六。
故云十也。 ^120c28

一明洗浴者。如來智機。
應從現身諸飛鳥等。
覩之得度也。 ^120c32

經云佛性者豈非我耶者。
如來知諸外道執有不樂於斷。
故為說。我為佛性。
今得發心也。 ^120c36

酬其修道之問者。
謂不應定執佛性無差。
為眾生故說有差別。
如說有我也。 ^120c40

或以我為無我等者。
謂我無我體被機說異。
四悉檀故也。 ^120c44

長有金剛力士說者。
上問中無此說也。 ^120c48

如初日月乃至漸漸可見者。
眾生為煩惱所覆。
故不可見佛性。如月初日不可言。
無未顯現故也。漸漸可見者。
即是修道至初住時。
如月顯現。名為漸見也。 ^121a2

佛性非一二三等者。
如前諸師各執不同。
各得一門之意故也。 ^121a8

欲使因四悟於不四者。
門者能通從門入理即是因。
四理無四名。故云不四。
若各報門即不入理。
如人問橋終日何益也。 ^121a12

如不見象者。謂今家所釋四門入理俱得象體。
諸師偏執如盲解身也。
生異見也。 ^121a18

斷二國中間煩惱者。
斷習氣也。 ^121a22

斷習氣無明者。謂別接通意也。
乖較者較〔音角古樂反〕。
應如釋論三觀治三種病者。
此是他解亦未為當彼論。
但治貪嗔等病用慈心不淨。
未為相應也。 ^121a24

又世諦破性病真諦破假病者。
此是中論師解。謂執性計者俗諦破之。
但立假有者用真空破之。
得性相二空即破見思也。 ^121a30

除性假二病名斷煩惱者。
即破無明煩惱也。 ^121a36

若見性者無有此義者。
謂無有聲聞得見佛性也。 ^121a38

與經相違者。經云破三惑得見佛性不云二也。 ^121a40

寧得相應者。謂三種俱破俱得見性。
始與經相應也。 ^121a42

以別接通是一種破煩惱得見佛性者。
通教中根至七地接入初地。
破一品無明見佛性也。 ^121a44

前三種破惑等者。
約次第意。 ^121a48

後三種觀者。約不次第意故也。 ^121b2

前譬就外者。謂前諸譬中各就外境。
猶如拍毱等也。 ^121b4

例如十二因緣支支別辨者。
謂十二支中支支具有十二。
大分且約三世。佛性亦遍十二支中。
故以例之也。 ^121b6

百界依正因緣者。
即三千世間十二因緣。
亦具三千也。 ^121b12

內外之言意兼多義者。
今家所釋不同。他人唯約色心以為內外。
即是百界千如依之與正皆是內外。
故云多義也。 ^121b16

是故不取者。不取前果。
以酬前生因故也。 ^121b22

一云初受胎七日為識者。
此釋未當。今云識者取最初一念。
其色猶在中陰攬他遺體入赤白二諦之中。
名之為識。非但七日始名識也。 ^121b24

只此色與眾生之名者。
謂眾生是假名。色者名色。
故云名色也。 ^121b30

若細相生即胎內識心者。
此即將胎外麤相例。
胎內細相具有相生等相也。 ^121b34

未有總受者。總受者麤相也。 ^121b38

初就行心者。謂正造業之時。
能生愛取等。成未來果也。 ^121b40

為內外事者。耳口等藥名之為外。
起相分別名之為內也。 ^121b44

但轉名名之者。轉現在五。
為未來生老死也。 ^121b48

不具苦受者。但有樂受及捨也。 ^121c2

歌羅邏死者。即是具於四支也。 ^121c4

往還三界終具十二者。
謂雖則未具十二因緣。
種子不斷還生欲界皆具十二。
故喻於佛性。雖具不具。
終歸有之也。 ^121c6

經云十二部中雖不聞有者。
約未開還。涅槃已前方等般若未聞佛性。
如前釋五法多聞展轉為勝也。 ^121c12

長出三事非章所列合三十六句者。
唯文合有九句。於非苦非樂中但一。
云何仍少二句。應云云何為苦為樂。
云何非非苦非非樂等。
即成三十六句也。 ^121c16

經云思惟解了者。
如前三十六句之義無非佛性。
大涅槃經三諦之法。
如來境界等也。 ^121c22

經云煩惱火滅則得聞見者。
亦應云。火滅之時則得聞見。
何者鐵赤之時。即是佛性眾生得見也。 ^121c26

後兩化他者。如經讚歎解脫及教化眾生。
即是化他也。 ^121c30

今明以大涅槃心修者。
謂演小令大在大則大也。 ^121c32

以義相帶者。只緣少欲即是知足。
知足故能少欲也。 ^121c34

此明涅槃與解脫異者。
謂涅槃是梵語。解脫者唐言。
故異也。 ^121c36

開善又云解脫書無累者。
此釋不可解。脫非西音何得有翻。
解脫是無累之義故也。 ^121c40

應是戒樂者。持戒之人知當來果報不怖生死。
故戒經云能得三種樂。
故云戒樂也。 ^121c44

今寄一竝者。文非正釋。
故云寄也。以難他解定體不成也。 ^121c48

以理為本者。意以涅槃為體也。 ^122a4

私云皆不爾〔云云〕者。
今以涅槃心修何定慧為體也。 ^122a6

經云毳衣者。毳字〔天鐃反〕三蒼羊細毛也。
說文獸細毛也。周禮祀四望山川則毳之鄭。
疏曰罽毳衣也。 ^122a8

第十住亦聞見亦眼見者。
此佛為聞。此九住為眼也。 ^122a12

餘位不得者。若約別教地前諸位皆即未見。
今住地證聞聞得見聞也〔四本畢〕。
other:: 
## 之二
○釋師子吼品之二〔四末初〕 ^122a14

若欲聞見眼見應當受持者。
此約以涅槃心。修大乘十二部經。
成就五種法。師能見如來一體常住佛性也。 ^122a20

取聞見得道力強者。
謂聞說法見應身也。 ^122a24

見色身則弱者。如小般若云。
若以色見我是人行邪道不能見如來。
故云解也。 ^122a26

知是方便者。謂從真起應。
吾今此身即是法身。
故云見佛也。 ^122a30

初身口二業者。若見如來三十二相八十種。
即是眼見也。 ^122a34

若聞如來所說十二部經皆是大乘。
即是聞見也。 ^122a38

經云為誰受身為誰說法等者。
謂無宰主。即知如來為機受身為機說法。
是聞見也。 ^122a40

相成是別教者。謂約地前用二觀為方便。
異時相望得入初地名平等觀。
能成法身。名為中道故也。 ^122a44

經云依是二種因緣者。
如上聞見眼見思惟觀察也。 ^122a48

即四依人問者。明四依出世有內生外熟。
與凡聖相覽故問也。 ^122b2

行是外迹者。迹謂化迹。 ^122b6

詐現好惡等也者。
已難知者。謂生就難分也。 ^122b8

云何依此二事者。
眼見色身聞說法等。
得如是魔非幻也。 ^122b10

經云若為正法者。
以大涅槃心修習持究竟戒。
即得見聞也。 ^122b14

經云一根深難拔者。
根即信根由有信故能修三空。
是故難拔也。 ^122b18

若心不悔持戒不淺者。
皆為涅槃心。修所受之戒法。
爾而得見於佛性不用要求。
若生要期持。亦不能見性故也。 ^122b22

後偏結一邊者。謂偏結涅槃無常邊也。 ^122b28

經云於如燃燈者。
意云以假於因念念無常也。 ^122b30

善得時長釋迦日短者者。
時長謂三億歲日短從於晨朝至半夜入滅。
故引法華為例。謂如食頃等短。
亦非短皆是為緣也。 ^122b32

遮恐無窮之難者。
如取十三句展轉為因是則無窮。
故今意云信心聽法。
互為因果故也。 ^122b38

瓶由拒立拒籍瓶成古釋互為因果者。
今意不然。如經云。
拒舉瓶不應共瓶互為因果。
何者為三木。為拒少一不成。
如是展轉皆互相因。
一木為因二木為果。
二木為因。一木為果。
即是互為因果。亦名#CB14641;虞爾雅竪曰#CB14641;橫曰虞此非今意。 ^122b42

經云立拒者。拒字〔其呂反〕此外道瓶圓如瓠無足以三杖。
交之舉於瓶。諸經中或言執三奇立拒。
或言三丈立拒皆是也。 ^122c4

梁武引拒者。今之渴鳥老此猶未當。
只得上下互作因果。
不得展轉。亦因亦因因。
亦果亦果果等也。 ^122c10

若剋定三世者。謂過為因。
現在為果等。因則定不得互為果也。 ^122c14

輪迴不窮者。如無明為因。
行為果。行為因。無明為果。
行為因。識為果等也。 ^122c18

經云生能生法者。
謂大生能生小生。
不能自生者大生之體。
故由生生者即小生復生大生。
大生不自生賴生故。
生者即大能生小。
小能生大。更互相生也。 ^122c22

借譬何爽者。借小乘毗曇。
同時大小八相不失也。
文且舉生亦應住異滅同也。 ^122c28

是絕待果故言破煩惱者。
煩惱生死二邊俱不生故。
名之為絕也。 ^122c32

煩惱名過過者。謂煩惱名過。
煩惱體上復生於過。
故云過過。如先是惡人更復作惡。
亦名過過也。 ^122c36

無相待因者。謂絕待也。
如經無始終故始即是因。
既無於始亦無於終。
故云絕待也。 ^122c40

但是語勢者。謂涅槃是畢竟。
無與諸無相從而來非非。
正難意故如來答猶五存一。
謂涅槃是畢竟無無我無我所等也。 ^122c44

如日月之籠散者。
謂雲籠則無月。雲散則有難意。
不一向無也。 ^123a2

有小分是者。謂畢竟無但同無因。
故云小分。若約有果。
即是全分也。 ^123a6

經云世法涅槃者。
謂涅槃是出世之法。
何以將世間六無對之故。 ^123a10

經云眾生父母是名了因者。
父母是能了。眾生是所了也。 ^123a14

略須分別者。約無分別中而略分別。
故名不思議也。 ^123a18

後橫豎相對〔云云〕者。
謂以正當體相望為橫。
信心約初為豎也。 ^123a22

而義說生因了因者。
涅槃之體實無生了。
如世間之物生而生之。
而能□□故也。 ^123a26

世人謂屈此竝者。
意云涅槃之法不應作生了。
二果常無常竝之。
故約不思議以釋之。 ^123a30

且用首楞嚴通者。
謂首楞嚴三昧方便不現。
常即無常二鳥雙遊。
世人。 ^123a34

何故謂生定作生說而作竝耶。 ^123a38

得財物已而復還生者意。
引此譬世間之述死尚非死。
恐出世法生即非生。
何得云屈也。 ^123a40

一常二無常者。謂非生現生也。 ^123a44

悉開兩意者。開常無常色無色。
名有可見不可見。
約眾生菩薩所見所聞不同。
故云二意也。觀師解云。
既云亦非是眾生身。
外者。佛性為世何處若非內外。
即是無性也。 ^123a46

如鳥除二翅者。意斥觀師免難內外。
如鳥無翅不能有用也。 ^123b6

此法即假者。謂五陰之法從緣生故假也。 ^123b10

不俱在二諦者。謂即邊而中二諦俱。
是故云不獨中道遍於真俗也。 ^123b12

此法不思議者。即一而三。
即三而一故也。 ^123b16

只以即空非外不世俗諦者。
此不思議俗即一而論三。
三不定三故非內非外。
而破諸師也。 ^123b18

此還成上意者。謂三諦不思議雙照故不失雙非。
故不壞也。 ^123b22

而復雙照故言不失者。
既非內外而內而外。
名不失壞也。 ^123b26

假名為有者。謂依眾生。
故云有也。 ^123b30

佛性中道悉皆可解者。
既破內外名為中道。
佛性邊一切處即是而內而外。
故云可解也。 ^123b32

乳即空者。無自性故。
空從緣生。故假乳既從緣酪亦是空二俱緣生。
故但有假名耳。 ^123b36

待時而生者。意云定有但待人功為緣耳。 ^123b40

初作即空奪者。乳若有酪即有生酥五味具足。
今既無酪五味亦無也。 ^123b42

經云二種名字者。
若乳中有酪。名者眾生佛性即有如來二種名字也。 ^123b46

經云眾生亦謂是酪者。
即是果也。 ^123c2

經云乳中而有酪性者。
性謂酪因。非謂酪果。
須具緣而得酪也。 ^123c4

此舉非因作難者。
謂乳既非是酪因。
角亦非酪因。若二俱無因。
眾生亦無得果之義。
若能生者謂角能生酪也。 ^123c8

佛一往縱答角亦生酪者。
此是無方之答。若定說者角即無酪。
何者如乳從因。角非酪因故也。 ^123c14

角是緣因者。非親能生故。
故不無也。 ^123c18

經云二俱無故者。
謂既無酪樹亦本無等。
是無因何不生樹。
樹若不生亦不生酪也。 ^123c20

復有幾因者。為是正因。
為是緣因。為因幾因也。 ^123c24

正謂眾生緣謂六度者。
眾生理性具此二因。
猶修得見佛性也。 ^123c26

明假名是正因佛性者。
取眾生邊此未為當。
五陰是正因。而取假名為正也。 ^123c30

復有境界及道品等者。
謂境界是正因而却云緣因。
亦不全當也。 ^123c34

而有六度生其陰驅者。
六度即緣因。陰驅即正因。
以緣資正得見佛性。
故云不失不壞也。 ^123c38

還是向義者。謂非內非外不失不壞等。
三諦具足也如人求面而取於刀者。
有見緣乳有酪緣。
水無酪緣也。 ^123c42

何故不見驢馬等面者。
謂乳不有如刀見面亦不定。
故自他求面既不可得。
乳亦無酪也。 ^123c48

仍併通佛竝者。通刀有面像。
乳中有酪也。 ^124a4

經云近遠一時俱得見故者。
汝云由光到故。遠者不到何得見能。
近有物隔何得不到故以破之。
恐有伏難。故云有物也。 ^124a6

不應見水精中物者。
以有隔故何得能到也。 ^124a12

應責酪直者。謂若不責直明知無酪也。 ^124a14

併是兄弟者。以同一腹故雖具子孫。
只是兄弟也。 ^124a16

今已患臰者。古人亦謂以香為臰。 ^124a18

今已飽餐者。餐字〔於據反亦云沷音〕。 ^124a20

初譬中示於無性者。
即是無於果性。一切諸法皆藉緣而成也。 ^124a22

本有應常有等者。
若是當有不合從緣而生。
從因緣而滅。今既生滅即是本無也。 ^124a26

下二句相仍而來者。
未知深意。若准釋文即是釋前二句。
師子吼執不定定有而難。
如來約不定而答。
既其有不定有無不定無。
即是三世有法無有是處也。 ^124a30

經云一切眾生有虗空界者。
如云竅隙之所有是中語言生隙。
謂間隙空處名之為界。
即是血脉所通之處同虗空名佛性。
喻同身中空遍一切處也。 ^124a36

經云如金剛珠者。
即喻佛性不可破壞也。 ^124a42

名為第一義空者。
謂一空一切空也。 ^124a44

空名智慧者。謂一假一切假也。 ^124a46

佛性遍一切處者。
一中一切中也。 ^124a48

了本了其令出者。
外緣了其性因令出也。 ^124b2

欲明酪煗能兩了者。
即是能了於正復自了緣。
謂自了了他也。緣既有二正亦有二自正正他。
故云能作兩正等也。 ^124b4

他亦如是自了了他者。
即是七人望己為自。
餘亦成他也。 ^124b10

自不能自數數他者。
世間色法自是煩惱頑礙之色。
何能了他也。 ^124b14

別有一法者。謂修智性然後數他也。 ^124b18

經云有佛性性者。
謂有緣因。故云性性也。 ^124b20

藉緣能有者。如經從師受已漸漸增益等也。 ^124b22

經云以當見故者。
謂眾生雖有佛性要須待緣。
方始得道果。乳有酪性亦謂假緣故也。 ^124b24

今若用之者。不計定性隨世假名得用之也。 ^124b28

今時此橘初酢後甜者。
謂隨其土風者。與經說異也。 ^124b30

經云尼拘陀子乃至不得稱為法陀羅子等者。
謂尼拘陀性既非佉陀羅性。
何得不生尼拘陀樹。
乳能生酪也。 ^124b32

經云如雲表星者。
表只是邊星在雲邊。
故不可見也。 ^124b38

若言細部者。破其轉計。
故云總非也。 ^124b40

夫樹相甚麤者。謂子中以有麤相。
應可得見也。 ^124b42

經云當有何咎者。
意云尼拘陀子既不可見今見有樹。
如乳無酪因緣而有。
我有何咎也。 ^124b44

了因無正云何無耶者。
既了從正生何故難云。
子無於樹以能子故也。 ^124b48

文舉一切法生滅一時者。
凡所有法皆為四相所遷。
先生後滅也。 ^124c4

尼拘陀子生滅一時者。
即是子即五丈根莖華果。
既是一時不應先生後滅。
今既生滅即是無性也。 ^124c8

草木中無佛性者。
順權教說無於果佛性也。 ^124c12

既非外義者。此之破報皆為末代眾生。
計有無因果之報。
別計因中有果多同外人。
後破因中無果。謂非外計但一番問答也。 ^124c14

但以業緣而得成佛者。
意云菩薩皆由修六度道品。
而得定無佛性也。 ^124c20

若無常者則無佛性者。
無常之上復立無常佛性即常也。 ^124c24

不應毗#CB02494;致只應阿毗#CB02494;致者。
毗#CB02494;明退阿毗不退。
阿之言無即是無退。
若佛性本有不應有退也。 ^124c28

修身行者知無佛性者。
意難由如生酥須具眾緣。
始成如無佛性須修萬行。
若有佛性即如乳成酪。
不假眾緣也。 ^124c32

止有八字具答問意者。
如經一切眾生悉有佛性是也。
具答問意者。意為眾生而興此問答眾生有。
故云問意也。 ^124c38

致有往反者。謂從天傍人人復往天等。
何關佛性也。 ^124c44

經云以遲得故者。
即雖未得久久當得名之為遲。
非是於退也。 ^124c46

經云鑪治者。治字〔余者反〕說文治銷也。
字體從台教耳。漢書巧治鑄干將之璞是遭熱即流。
遇冷即合與水同意。
故字從水也。 ^125a2

經云五緣成於生酥者。
如前文人功水瓶攢繩等五也。 ^125a8

經十二因緣亦有佛性者。
於一一支皆是佛性故。
何者如風激水水即成波。
風息之時波還成水。
如無明束諸佛性性成無明。
若達無明即還成佛性也。 ^125a12

又僧者諸佛和合者。
謂諸佛即是佛性同一佛性故。
故名和合也。 ^125a18

經云一者不生信者。
以信為首。既不生信任運須退。
二不作心者若無於心故退。
三者疑心者若生疑心不知有菩提。
無菩薩疑即是退諸心。
例之乃至十三。不樂進趣者。
雖有前之十二。若無進趣。
亦名為退也。 ^125a22

經云自輕己身者。
謂自絕分高推聖憶。
不肯修行也。 ^125a32

真修之皆名為治者。
如法華云。除諸法實相餘皆魔事也。 ^125a36

臧文仲有三不仁者。
身為蔡太夫。一使妻編蒲摩為他所機。
二知柳下慧有賢不舉夫子責之非大夫之德。
三事星神等〔云云〕。 ^125a40

坐馳五塵者。借莊子中意坐馳無益。
今為世務也。 ^125a46

若能無念者。起信論云。
若人觀無念也。 ^125a48

一心中覺方非世務者。
能體遠所求之念。
即無念非謂都無。
名為無念。三諦具足方得契此無念。
念理免於世務也。 ^125b2

經云不能恭敬尊重三寶者。
如前從十二法至於二法從廣已狹。
皆能退。故不依諸法。
恭敬身中一體三寶。
是故退菩提心也。 ^125b8

緣於法法為心師者。
以三德之理為心所緣。
佛性之法為師夫。
言師者。能成弟子能全悉得不退菩提也。
經者。即便莊嚴涉路而去譬更發心也。 ^125b14

今趣舉三十二相業約求佛心便者。
即是三藏菩薩於三僧祇外百劫種相好也。
若依為大涅槃心修諸相。
於一一相無非法界之體故也。 ^125b20

此就相似因果為語者。
隨多少業得多少果。
義類相似也。 ^125b26

諸佛境界是境界性者。
謂諸佛同有陰身。
故云境界。亦是所觀之境故也。 ^125b30

不可以定相取者。
謂一一性無非三諦不可思議故也。 ^125b34

望上兩番破義者。
如前執因中有果。
因中無果二番也。 ^125b38

文理抗行者。謂內外為別也。 ^125b42

只詺此為常者。猶以覆故。
名之為常也。 ^125b44

問果果了因萬善如何是常者。
果果在常了因。約觀智萬善。
是緣因也。 ^125b46

皆不可思議不可思議故常者。
謂能了即所了。所了即能了。
因即是果。果即是因。
因果即非因非果。
而因而果。名大涅槃。
故云常也。涅槃經疏私記卷第十一
 ^125c2
