高峰龍泉院因師集賢語錄卷之十
other:: 龍泉院住持小師　如瑛　錄
other:: 
# 諸家伏願門
諸家伏願門
other:: 
## 祝聖
祝聖
璿源衍慶。寶祚延供。
黎民永賀於堯年。
率土常瞻於舜日。 ^37c27

又 ^37c31

皇風蕩蕩。帝道巍巍。
萬方歌有永之年。
四海祝無疆　之壽。 ^37c33

又 ^37c37

大德必得名。大德必得壽。
永符地久天長。八千歲為春。
八千歲為秋。幾度河清海晏。 ^37c39

又 ^37c43

永馭金輪。常調玉燭。
道越三皇之上。功超五帝之前。 ^37c45

又 ^38a2

皇帝天齊壽。擅崇高富貴之權。
化國日舒長。享安靖和平之福。
other:: 
## 官員
官員 ^38a4

維石巖巖長翊南山之壽。
泰階兩兩永扶北極之尊。
更期千歲之神仙。
長作三朝之元老。 ^38a10

又 ^38a14

步玉登金。秉鈞當軸。
輔佐太平天子。鎮安率土民生。 ^38a16

又 ^38a18

當軸大臣。親民長吏。
為上為德。為下為民。
聖眷益隆不替鈞衡之任。
璽書頻下佇升樞要之司。 ^38a20

又 ^38a24

台星正照。福地彌深。
銓臺魁取於高名。
吏部榮除於見闕。
上慶双親之喜。遠揚三代之名。 ^38a26

又 ^38a30

官資日顯。祿位時迁。
上答紫皇柬注之恩。
下慰蒼生具瞻之意。 ^38a32

又 ^38a36

皇恩已沐。使版新登。
常為父母於斯民。
早作棟梁於上國。 ^38a38

又 ^38a42

台星高照。祿位榮迁。
仰承聖主之恩。俯慰生民之望。 ^38a44

又 ^38a46

壽延有永。福享無窮。
紫綬金魚常慶齊眉而不老。
青袍木簡佇觀滿目以成行。
other:: 
## 士人
士人 ^38a48

文星順照。奎宿光臨。
白屋奮身見一舉成名之日。
青雲闊步正双親未老之時。 ^38b6

又 ^38b10

文成七步。學富三冬。
桂子秋風行見同聯鶚薦。
桃花春浪佇看高躍龍門。 ^38b12

又 ^38b16

魁星正照。吉運加臨。
胸中富錦綉之文。
筆下走龍蛇之字。
場屋仗神明之助。
姓名標日月之高。 ^38b18

又 ^38b22

文高萬丈。筆掃千軍。
榮身早掛於藍袍。
衣錦增光於梓里。 ^38b24

又 ^38b28

嶽瀆鍾靈。魁杓孕秀。
今年秋試鶚書早薦於侯#CB15131;。
來歲春官鴈塔高題於帝里。 ^38b30

又 ^38b34

棘闈奏捷。蘭省登名。
鵰鶚離風塵振羽翰而奮迅。
蛟龍得雲雨露頭角以崢嶸。
other:: 
## 僧
僧 ^38b36

密傳心印。上續祖燈。
俾業障以時消。冀善芽而日長。
大作人天耳目。永為佛法棟梁。 ^38b42

又 ^38b46

善根增長。魔障消除。
願宗說以皆通。種福慧而双足。
作法門之領神。為梵剎之紀綱。 ^38b48

又 ^38c4

色身堅固。道眼圓明。
常結十方歡喜緣。
永超萬劫輪廻路。 ^38c6

又 ^38c10

慈心海闊。法壽山高。
棹般若之舟航。作人天之眼目。 ^38c12

又 ^38c14

袈裟之下常修清淨之因。
印德之中永荷慈悲之主。
宗風益振。戒月增輝。
other:: 
## 道
道 ^38c16

道基堅固。觀宇興隆。
心傳微妙以自然。
意悟玄真而不昧。 ^38c22

又 ^38c26

性根清靜。道果圓成。
永為苦海之堦梯。
常作法門之梁棟。 ^38c28

又 ^38c32

玄機頓悟。福德益崇。
朝翔鸞鶴而道力清高。
夜步斗牛而性天澄徹。
other:: 
## 農人
農人 ^38c34

夫耕婦饁。春種夏耘。
無旱乾水溢之虞。
有黍稷稻粱之慶。 ^38c40

又 ^38c44

始勤東作。終望西成。
家無八口之憂。戶有千倉之積。 ^38c46

又 ^38c48

東皐耕墾。南畝耘耔。
蟊賊潛消。雨暘時若。
糓粟桑麻豐阜。牛羊雞犬繁延。
other:: 
## 工藝
工藝 ^39a2

性天巧妙。心匠高明。
藝獨擅於無双。學其推於第一。
早待天書之詔。得沾聖王之恩。 ^39a8

又 ^39a12

心機造妙。手藝精通。
胸中有奇巧規模。
掌上能斡旋造化。
常獲公卿寵命。行親帝主恩光。
other:: 
## 商賈
商賈 ^39a14

往來郡國。遊寓京華。
陸行無盜賊之虞。
舟運絕風波之險。
多寶如來扶運動。
招財童子護行藏。 ^39a20

又 ^39a24

生財有道。妙筭無遺。
何煩龍斷之頻登。
自見門#CB15046;之成市。 ^39a26

又 ^39a30

經營便利。貿易豐饒。
舟運陸行絕#CB06595;險風波之厄。
珠盈玉積無穿窬宼盜之虞。
other:: 
## 公吏
公吏 ^39a32

公庭清吉。私舍安寧。
事官常獲福祥。為吏舉無過失。
貴人扶護。家道昌隆。 ^39a38

又 ^39a42

吉星臨照。貴官扶持。
奉公而公事和平。
事官而官災殄滅。
other:: 
## 醫士
醫士 ^39a44

濟眾功深。活人利愽。
砭劍獲十全之效。
方書傅三世之良。
藥王菩薩護行藏。
如意輪王扶運用。 ^39b2

又 ^39b6

醫雲藥聖。術妙道行。
収扶危起癈之功。
得返死回生之效。
全資佛力。大賜陰功。
俾人人居安樂之#CB15131;。
使在在躋康寧之域。
other:: 
## 術士
術士 ^39b8

藝術通靈。營謀逐意。
揲蓍布象知吉#CB04846;悔吝於未兆之前。
發筴擲龜推禍福災祥於方來之際。
〔□者〕 ^39b16

又 ^39b20

藝情星命。術動公卿。
斷生死以無差。定吉#CB04846;而有準。
仰憑佛祐。益使道行。
〔星命〕
other:: 
## 師巫
師巫 ^39b22

師門安靜。法教流行。
陰兵擁護而日日安寧。
神力扶持而時時康泰。 ^39b28

又 ^39b32

法門興旺。師術通靈。
神符篆處而邪祟寒心。
法籙開時而妖魔屏跡。
雖云神力。實藉佛威。
other:: 
## 師尼
師尼 ^39b34

色身堅固。戒行端嚴。
長福果於善根。開覺花於心地。
觀音埀祐。王母齊年。
other:: 
## 老人
老人 ^39b40

紅顏長在。白髮無侵。
丹臺書難老之年。
紫府注長生之字。 ^39b46

又 ^39c2

身如山岳而地鎮長存。
壽等椿松而歲寒不改。
年德高邵。子孫眾多。
賴神物之護持。仗龍天而庇祐。 ^39c4

又 ^39c8

壽山鞏固高而不危。
福海宏深測之益遠。
龐眉有永為蓬壺難老之仙。
鶴髮長新作聖世太平之叟。
other:: 
## 婦人
婦人 ^39c10

姆儀綽著。婦道常遵。
臉如二月之桃。眉賽三春之柳。
麻姑同筭。王母齊齡。 ^39c16

又 ^39c20

性天清淨。心地和柔。
王母蟠桃永錫千秋之壽。
觀音楊柳拂除四季之災。
other:: 
## 小兒
小兒 ^39c22

命根鞏固。天性聰明。
乳食均調。邪魔永殄。
幼作掌珠之瑞。大為國寶之榮。 ^39c28

又 ^39c32

日享安寧。夜無驚怖。
幼質易為恩養。天資大賜聰明。
宮中二六化婆常蒙密祐。
經內十五種鬼永不相侵。 ^39c34

又 ^39c38

幼庚清吉。乳食調和。
善財童子護行藏。
吉祥如來埀福祐。
利宜父母。光顯門庭。
other:: 
## 令家
令家 ^39c40

家道益肥。門風增盛。
謝家堦砌芝蘭永播於馨香。
孔氏庭闈詩禮大揚於聲教。 ^39c46

又 ^40a2

門等于公之慶。家傳石氏之榮。
田蚕歲歲全収。畜類旬旬進益。
公私迪吉。水陸亨通。
門#CB15046;馳綽綽之聲。
子息播詵詵之譽。 ^40a4

又 ^40a10

雷送五天之福。電驅九橫之灾。
千尋壽岳聳乾坤。
一派福源綿日月。
夫妻分上永無刑剋之虞。
子息位中常保團圓之慶。
other:: 
## 祝壽
祝壽 ^40a12

壽齊泰岳。福等滄溟。
詠南山不鶱之詩。
歌泮水難老之頌。 ^40a20

又 ^40a24

壽祺天錫。福德日新。
寶籙金書永注長生之字。
瀛洲蓬島茂延有永之年。 ^40a26

又 ^40a30

壽數比河沙之數無量無邊。
福基等天地之基益堅益固。
仰干皇覺。大賜洪休。
other:: 
## 祈福
祈福 ^40a32

時臻晏粲。既格豐穰。
門迎簡簡之禧祥。
戶納綿綿之戩糓。
綽有照#CB05769;。
罄無不宜。 ^40a38

又 ^40a42

吉祥駢集。疫癘潛消。
營謀而萬種依心。
運動而千般遂意。 ^40a44

又 ^40a48

千祥雲委。百順川增。
壽山齊華岳之高。
福海等滄溟之濬。 ^40b2

又 ^40b6

五福一曰壽。千倉萬斯箱。
許史繁華假慈風而扇歸甲第。
金張富貴隨佛力而化入千門。
other:: 
## 禳災
禳災 ^40b8

福逐雲生。灾隨電掃。
出入獲地天之泰。
行藏無山水之蒙。
火盜雙消。公私兩利。
願心既剖。聖意想持。 ^40b14

又 ^40b18

天災地否無及其身。
月厭年衰不臨其命。
運之#CB04846;者變#CB04846;作吉。
星之晦者易晦為明。
動則眾聖維持。居則萬靈擁護。
寒暄有慶。視履無虞。 ^40b20

又 ^40b26

時清道泰。國阜民安。
三光全而寒暑平。
五穀熟而人民育。
處處有登臺之樂。
人人恣鼓腹之遊。
賈藏市而物阜財豐。
士修文而功成名遂。
旅途工肆俾爾熾俾爾昌。
男畒女桑有餘粟有餘布。
獄囚永息。疫癘俱消。
火盜潛藏。里閭寧謐。
〔四民總願〕
other:: 
## 保安
保安 ^40b28

所沾疾患。用保康寧。
百骸無枯瘁之虞。
四大獲輕便之樂。
服藥如醍醐灌味。
飲食如禪悅酥酡。
行住坐臥無阻無虞。
出入起居常安常樂。 ^40b40

又 ^40b46

慧日照臨。災雲消捲。
吉曜光扶於動止。
憂星不玷於行藏。
更資救苦觀音豁除眾苦。
仍賴消災菩薩永掃餘災。 ^40b48

又 ^40c6

沉痾脫體。吉曜臨宮。
命運享而氣馬自和。
星辰順而身龍益健。
佛埀智劒削去病源。
聖賜靈丹消除苦惱。
命樹聳蒼蒼之色。
壽山增兀兀之峯。 ^40c8

又 ^40c14

時災殄散。月厄蠲除。
#CB04846;星退而吉星臨。
妖氣消而和氣集。
藥王菩薩藥調五臟以安寧。
辟毒金剛辟去百邪而清淨。
other:: 
## 保胎
保胎 ^40c16

明珠未吐。五葉含芳。
恐難月之將臨。仗聖贒而保護。
誕生之日如遊歡喜之園。
坐草之時似攀無憂之樹。 ^40c24

又 ^40c28

保十月以輕安。護一時而無難。
監生聖母內消分免之#CB00985;。
護產靈童大賜吉祥之福。
熊羆恊夢。孤矢張門。
早生男子之祥。行繼祖風之裔。
other:: 
## 保蚕
保蚕 ^40c30

春蚕大熟。夏蠒倍常。
繅就雪絲漢野未饒於成蠒。
裁成春服周詩孰詠於無衣。 ^40c38

又 ^40c42

繭若霜明。絲如山積。
馬鳴大士能變少以成多。
如意輪王為轉無而作有。
蔑有一毫虗耗。願令十倍全収。
other:: 
## 保苗
保苗 ^40c44

田疇既播。苗稼方榮。
無旱乾水溢之虞。
絕稂莠蝗蟲之害。
下土感夢魚之兆。
上天應覆斗之祥。 ^41a2

又 ^41a6

秧苗競長。荑稗不生。
水旱無虞。蝗螟永息。
自從東作千郊碧浪色連天。
佇見西成萬頃黃雲濃匝地。
家有積倉之喜。人興擊壤之歌。
other:: 
## 保畜
保畜 ^41a8

牛羊茁壯。狗彘蕃延。
舉無瘴癘之虞。永絕竊偷之患。 ^41a16

又 ^41a18

五母雞二母彘無失其時。
三為犬四為羊各遂其性。
生生蕃殖。物物阜康。
other:: 
## 保牛
保牛 ^41a20

朝放桃林。日餐草地。
涉險無挫傷之患。
當耕有壯健之功。
常見生延。永無損害。 ^41a26

又 ^41a30

掃除疫癘。俾遂生延。
朝遊野以成群。夕還欄而結隊。
牲具有來思之詠。
時和無問喘之勞。 ^41a32

又 ^41a36

爾牛來思。我牲既具。
蕃滋而不疾不#CB16579;。
降飲而或寢或訛。
other:: 
## 禳火災
禳火災 ^41a38

熒惑藏輝。祝融遁跡。
轉#CB04846;灾為吉慶。
變熱惱作清涼。仰仗慈風。
潛消虗焰。
other:: 
## 禳水火
禳水火 ^41a44

乘茲佛力。發彼慈心。
順坎勢以安流。虗離中而息焰。
兩溪綠漲安載舟溉物之功。
萬室炊煙獲移突徙薪之利。
既滅焚漂之苦趣。
皆由禳謝之良緣。
other:: 
## 禳盜賊
禳盜賊 ^41b2

狗偷屏跡。鼠竊潛蹤。
犬無夜吠之虞。雞止月攘之患。
外戶不閉。高枕無憂。 ^41b10

又 ^41b14

戶常不閉。路絕拾遺。
無隴上揭竿之耕夫。
蔑潢池弄兵之赤子。
聲沉夜柝。人樂春臺。
other:: 
## 還願
還願 ^41b16

還恩滿處如月現澄潭。
賽願圓時似聲傳空谷。
萬靈鑒格。三寶印明。 ^41b22

又 ^41b26

既蒙陰賜。敢負初盟。
敬殫此日之忱。特賽前時之欵。 ^41b28

又 ^41b30

六曹案上。三界簿中。
望銷始許之名。乞注終填之字。
other:: 
## 預修
預修 ^41b32

幸得人身在識脩身之理。
叨居塵世當明出世之因。
前生若不莊嚴。後報將何營種。
預修功果。大布津梁。
乘茲有作之良緣。
必獲將來之餘慶。 ^41b36

又 ^41b42

寒必索裘豈待既寒之後。
渴當掘井必須未渴之前。
庸作善於今生。庶降祥於異日。
other:: 
## 總願
總願 ^41b44

聰明皇帝聖壽天齊。
文武臣僚官資日顯。
梯航萬國。冠帶百蠻。
混庶俗於仁天。躋八荒於壽域。
時調玉燭。歲恊金穰。
冬無愆陽。夏無伏陰。
風不鳴條。雨不破塊。
百樂咸生於治國。
四民各遂於生涯。
修儒業者鴈塔題名。
執工藝者金門待詔。
出塗藏市富金刀泉布之饒。
鑿井耕田有稼穡倉箱之積。
蚕桑十倍。利祿兩全。
曰壽曰富曰康寧。
俾昌俾熾俾耆艾。
戶納千祥百福。家無九橫三災。
人盡樂於登春。犬不聞於吠夜。
烽銷遠塞。草鞠圜扇。
羽毛鱗甲咸遂生延。
動植飛潛舉臻蕃殖。
上窮有頂。下達無邊。
凡屬有情。同登彼岸。
高峰龍泉院因師編集賢語錄卷之十
 ^41c2
