
other:: 大佛頂如來密因修證了義諸菩薩萬行首楞嚴經卷第七
一名中印度那闌陀大道場經，於灌頂部錄出別行。 ^505a4

大唐神龍元年歲次乙巳五月二十三日
other:: 天竺沙門般剌密帝於廣州制止道場譯
other:: 烏萇國沙門彌伽釋迦譯語
other:: 菩薩戒弟子前正議大夫同中書門下平章事清河房融筆受
author:: 趙宋桐洲沙門思坦集註
other:: 明石盂後學比丘慧基重校訂
other:: 明巡視漕河監察御史長安霍達參閱鋟

#### 二(習重)者更假祕呪(二)

##### 初敘意略明(二)

###### 初結前文(二)

####### 初明持

orig::  ^505a6

阿難，汝問攝心，我今先說入三摩地修學妙門。
求菩薩道，要先持此四種律儀，皎如冰霜，
自不能生一切枝葉，心三口四，生必無因。
commentary::  ^505a20

真際云：心三：貪、瞋、邪見。
口四：妄言、綺語、兩舌、惡口。
前妄語謂大，此妄言即小，或舉總數耳
〔總雖云四，別在後三〕。 ^505a24

熏聞云：四棄如根本，十三僧殘等如枝葉。
前約破戒，壞其善根，則喻云：如人以刀斷多羅木。
今約持戒，滅其惡本，故喻云：自不能生一切枝葉。
心三口四，即僧殘等業行之體也，亦攝四棄前後方便。
然貪嗔癡俱生之惑，非定心無以伏斷。
此中且就餘萹俱者言之，蓋止其麤相也。
成論云：戒如捉賊，定如縛賊，慧如殺賊。
應知三障皆名為賊，持戒所捉，正在業報，兼於煩惱耳。

####### 二結過

orig::  ^505a26

阿難，如是四事若不失遺，心尚不緣色、
香、味、觸，一切魔事云何發生？

###### 二明今意(二)

####### 初勸誦持顯益(二)

######## 初勸誦持
 ^506a2

若有宿習不能滅除，汝教是人一心誦我佛頂光明摩訶薩怛多般怛羅無上神呪。
斯是如來無見頂相無為心佛，從頂發輝坐寶蓮華所說心呪。
commentary::  ^506a4

熏聞云宿習，通論則該四重等一切惑業，以無始來熏習成種故。
別論則正語婬習，以欲界凡夫最難防慎故。
何以明之？如下文特指阿難與摩登伽恩愛習氣。
又壇室中令置烏芻瑟摩之像，由此聖者宿多貪欲，因觀暖觸而得圓通故。
又前阿難遭婬所攝，佛敕文殊將呪往護，
而不用餘呪者，得無別意乎？ ^506a8

長水云：前雖廣說持戒清淨皎如冰霜，
既不造新已離魔事，然有無始宿習垢障塵沙，
如影隨形與道為妨，或數病數惱、多婬多瞋、
邪師魔嬈諸難競起，皆是無始不善凡夫始學道力微弱不能排遣，
故佛有妙神呪能滅宿世惡習令無嬈亂，道力速成不遭退屈。
前說定慧破煩惱障，復明戒學但止罪業，
今說神呪能破宿殃兼除報障，三障苟亡不證何待？
釋要云：持戒但遮現業，若有無始冤橫宿殃不能排遣，
或於禪中發來三種治魔亦不得免，唯有建立道場持呪禮佛等則他力可治。

######## 二顯利益

orig::  ^506a14

且汝宿世與摩登伽，歷劫因緣恩愛習氣，
非是一生及與一劫，我一宣揚愛心永脫成阿羅漢。
彼尚婬女無心修行，神力冥資速證無學，
云何汝等在會聲聞，求最上乘決定成佛？
譬如以塵揚于順風，有何艱險？
commentary::  ^506a30

熏聞云：女經云：阿難昔五百歲，曾與此女而為夫婦。
彼小乘經蓋言其近耳。 ^506a36

苕溪云：愛心永脫，指初聞呪得阿那含；
成阿羅漢，指前文殊簡圓通後。
若爾，由聞法故，方成無學，何謂神力冥資耶？
良以密承呪力，顯藉法音，內資外熏，乃能速證。
若但因呪而不由法者，何故前云性比丘尼聞說偈已，成阿羅漢？
塵譬宿習，風如神呪，順風揚塵，散之則易，
誦呪除習，脫之匪難。

####### 二示道場方軌(二)

######## 初方便

orig::  ^507a2

若有末世欲坐道場，先持比丘清淨禁戒，要當選擇戒清淨者第一沙門以為其師。
若其不遇真清淨僧，汝戒律儀此不成就。
戒成已後，著新淨衣，然香閑居，誦此心佛所說神呪一百八徧。
commentary::  ^507a10

據下文云：先持聲聞四棄、八棄，後行菩薩清淨律儀。
今所持戒，應通大小。
若出家者，除戒體本淨，當須懺淨，如更稟菩薩律儀，彌益其善。
若在家者，或先受近事戒，或但受菩薩戒，以下正修有白衣故。 ^507a16

熏聞云：四分律儀云：弟子知和尚犯戒，
知不應如是人邊受戒，知雖受不得戒。
如此具知，則不成受，反是成也。
南山云：餘之九師，律無正文，准可知也。
若梵網所說，須于先持菩薩戒法師前受。
若千里內無能授者，得于佛菩薩形像前自誓受戒，而要見好相。 ^507a20

補遺云：今此先持比丘清淨禁戒，允合止觀二十五法方便。
末世先須持戒清淨止觀。
持戒清淨中有四意，第四名懺淨。
初云：事理二犯，俱障止觀，定慧不發。
然約小乘，犯有輕重，輕者可懺，重不可懺。
若犯重者，佛法死人，小乘無懺重法。
若依大乘，許其懺悔，如四種三昧中說。 ^507a26

真際云：誦呪一百八遍，表除百八煩惱也。
熏聞云：苦下，具一切集、滅、離三見道，除于二見上界不行恚，
并十俱生及十纏，成一百八。

######## 二正修

orig::  ^507a34

然後結界建立道場，求於十方現住國土無上如來，放大悲光來灌其頂。
阿難！如是末世清淨比丘，若比丘尼白衣檀越，
心滅貪婬持佛淨戒，於道場中發菩薩願，
出入澡浴六時行道，如是不寐經三七日，
我自現身至其人前，摩頂安慰令其開悟。
commentary::  ^508a4

孤山云：佛本是無，心淨故有。
水清月現，感應自然。
若見此相，當觀空寂。
是佛彌顯，是魔則滅。 ^508a12

熏聞云：證真云：凡入道場，若不依天台止觀，
但恐邪正難明，彼論即是修首楞嚴三昧行法。

##### 二酬請廣說(二)

###### 初道場方軌(二)

####### 初請問

orig::  ^508a14

阿難白佛言：世尊！
我蒙如來無上悲誨心已開悟，自知修證無學道成，
末法修行建立道場，云何結界合佛世尊清淨軌則？

####### 二答示(二)

######## 初別示(二)

######### 初明壇法(二)

########## 初立壇方法
 ^508a18

佛告阿難：若末世人願立道場，先取雪山大力白牛，食其山中肥膩香草。
此牛唯飲雪山清水，其糞微細，可取其糞和合栴檀以泥其地。
若非雪山，其牛臭穢不堪塗地，別於平原穿去地皮五尺已下，
取其黃土和上旃檀、沈水、蘇合、薰陸、#CB15106;金、
白膠、青木、零陵、甘松及鷄舌香，以此十種細羅為粉，
合土成泥以塗場地，方圓丈六為八角壇。
commentary::  ^508a22

苕溪云：上言場地，如今之墠。
下既名壇，必須起土為之。
是則先除地為場，後別取黃土和香為泥，
於其場上，以泥塗起，令成壇相除埽也。
鄭云：封土曰壇，除地曰墠。
國語云：壇之所除地曰場。
起土即封土也，謂起土界也。
此在室中，擬安供具，高低之量，可以意取。 ^508a32

荊公云：水性劣火，結為高山。
山，土也。土，信也。雪山廣大，香草清水所生，此譬廣大信心。
大力白牛，純白無雜，雖有大力，而隨順眾生，此譬大乘佛性。
肥膩香草，譬妙善。
清水，譬淨智。糞，譬遺餘旃檀。
除熱風腫，譬能除苦惱淨善。
大乘佛性，依廣大信心，以淨智妙善資養成就，
其遺餘尚非麤穢，可和合除苦惱淨善，與眾生嚴成寂滅場地。
平原，譬起信者。平等廣心，上有五色，以黃為正，此譬中道正信。
十香，譬十度。能窮智淵底，為智度。
沈水，能沈至水底者也。
或神力，或智慧力，或淨行力，無不具足，
而能遠到，為力度。
旃檀，或赤，或黑，或白，上旃檀則若所謂一銖聞四十里者也。
以精合神，得佛力持。
一切魔事，不能留難，為願度。
蘇合，殺鬼精物，除邪通神明者也。
一切能入，無非善行，為方便度鷄舌，可入諸香，令人身香者也。
畜精智起明見，為慧度零陵，能止精明目者也。
治心調氣，除毒去邪，滅穢起淨，為禪度#CB15106;金，
除心氣蠱毒鬼疰及臭者也。
離睡眠蓋，寤寐常覺，為精進度青木，能寤魘寐者也。
一切能忍，如無痛覺，為忍度薰陸，能止痛者也。
除身不善，獲得解脫，無瘡疣色，為戒度白膠，
能除身惡氣，去瘡#CB17547;者也。
和合諸度，令眾不實所有，以脫內苦，為施度甘松，
能和合眾香，除腹脹下氣者也。
若不能如前，但能以平等廣心，起中道正信，
依此諸度，發清淨行，為入佛性方便，亦足以嚴場地，
細羅為粉，合土成泥，則以甚微細智，合中道正信也。 ^509a2

熏聞云：方圓丈六為八角壇，當取徑有丈六，正得其宜。
如方等行法，亦令作壇，縱廣一丈六尺。

########## 二供養方法(二)

########### 敕壇中供物(二)

############ 初晝夜常供

orig::  ^509a34

壇心置一金、銀、銅、木所造蓮華，華中安鉢，
鉢中先盛八月露水，水中隨安所有華葉。
取八圓鏡各安其方圍繞華鉢，鏡外建立十六蓮華、
十六香鑪，閒華鋪設莊嚴香鑪，純燒沈水無令見火。
取白牛乳置十六器，乳為煎餅并諸砂糖、
油餅、乳糜、蘇合、蜜、薑、純酥、純蜜，於蓮華外各各十六圍繞華外，
以奉諸佛及大菩薩。
commentary::  ^510a2

谷響云：八月露水得陰氣之正。
長水云：諸佛菩薩不食此食，為令增福示現而食，使修行者福慧具足速得圓滿。
如佛受純陀最後供養，令其具足檀波羅蜜，此亦如是。

############ 二兩時別供

orig::  ^510a10

每以食時，若在中夜，取蜜半升，用酥三合，
壇前別安一小火鑪，以兜樓婆香煎取香水，
沐浴其炭，然令猛熾，投是酥蜜於炎鑪內，
燒令煙盡，享佛菩薩。
commentary::  ^510a16

熏聞云：兜樓婆香，舊云白茅香也。
孤山云：享，獻也，祭也。
或作饗。饗者，鄉也，鄉之然后能饗焉。
謂中心向之，祭乃見饗。 ^510a20

荊公云：壇前南方正等覺地，蜜五合，蘇三合，則參伍和合。
別安小鑪，則應麤而大，趣妙而小。
兜樓婆赤香，合覺淨善也。
煎取香水，合覺淨智也。
沐浴其炭，則淨治無煩惱煙，合覺慈力也。
然令猛熾，則欲熾盛光明。
投蘇與蜜，燒令煙盡，則欲滅和合煩惱令盡。
食時與物交，中夜與物辨，于此二時，皆饗正等覺，以合覺淨善淨智。
無愛見慈力，熾然光明，滅和合行，令煩惱盡，此乃內所以享佛菩薩。

########### 二壇外莊嚴(二)

############ 初列諸像

orig::  ^510a22

令其四外徧懸幡華，於壇室中四壁敷設十方如來及諸菩薩所有形像，
應於當陽張盧舍那、釋迦、彌勒、阿閦、彌陀諸大變化觀音形像，
兼金剛藏安其左右，帝釋、梵王、烏芻瑟摩并藍地迦、
諸軍茶利與毗俱胝四天王等、頻那夜迦張於門側左右安置。
commentary::  ^510a34

長水云：懸幡列像，一一皆令影現鏡中，
欲使行人熟此境界，則於事事無礙，法界之理易得證耳。
若時若處，一念之中，徧歷十方，徧見諸佛，
徧行佛事，徧得供養。
一念既爾，塵塵皆然。 ^511a6

苕溪云：西域當陽，皆取東向，所是左右，則右尊而左卑也。
此方敷置，或可隨宜，應以尊居右，卑居左。
如智論以舍利弗為佛右面弟子，目連為佛左面弟子，
不唯西域此方，古者亦以右為尊。
太尉勃親以兵誅諸呂氏，功多，平欲讓勃位，乃謝病。
文帝初立，病之，問平曰：高帝時，勃功不如臣，
及誅諸呂，臣功亦不如勃，願以相讓勃。
於是乃以大尉勃為右丞相，位第一，平徙為左丞相，位第二。
又高紀：二月，行自雒陽，趙臣田叔、孟舒等十人召見，
與語，漢廷臣無出其右者。
注曰：古者以右為尊，言材用無能過之者，故云不出其右也。
藝文志曰：墨子宗祀嚴父，是以右鬼。
注曰：右猶尊尚也。
又漢書曰：以御史大夫周昌為趙相，高祖曰：
吾極知其左遷，然吾憂趙非公無可者。
注云：是時尊右而卑左，故謂貶秩為左遷。
諸侯王表曰：作左官之律。
注云：漢時依上古法，朝廷立列，以右為尊，仕諸侯為左官。
凡引諸文以明右尊左卑者，比見不曉此旨，
見身子為右面，弟子右肩侍父之說。
凡此經論，輙有改其字及作異解者，故此若隨時之變，
則設其次位，以左為尊，亦復何妨，但不得擅改經字。 ^511a10

熏聞云：藍地迦，青面力士也。
軍茶利等，未見所翻。
頻那夜迦，舊云頻那是豬頭，夜迦是象鼻，此二使者也。 ^511a34

荊公云：陀羅尼集經壇場法，有藍毗迦軍茶利座。
孔#CB15179;明王經：藍毗迦，
羅剎也，有大神力，具大光明。
藍地迦，蓋即藍毗迦也。
蘇悉地經有忿怒軍茶利菩薩，從執金剛問法。
又陀羅集經有金剛軍茶利菩薩。
所謂軍茶利者，當是此菩薩一字。
佛頂輪王經有毗俱胝菩薩。
又毗盧遮那神變經曰：右邊毗俱胝，手垂數珠鬘，
三目持髮髻，尊形猶皓素，圓光色無比。
所謂毗俱胝，當是此菩薩。
頻那夜迦，障礙神也。
蘇悉地經云：一切魔族頻那夜迦，自帝釋四王皆護法。
涅槃云：我今所供雖復微少，令汝具足檀波羅蜜。
斯乃因少果多也。

############ 二懸八鏡

orig::  ^512a2

又取八鏡覆懸虗空，與壇場中所安之鏡方面相對，使其形影重重相涉。
commentary::  ^512a16

熏聞云：蓋表如來藏理事交徹，一為無量，無量為一。
荊公云：此八鏡，佛智也，與彼八鏡互相攝入。

######### 二示誦儀(二)

########## 初修(二)

########### 初行(二)

############ 初明成就(二)

############# 初明助行

orig::  ^512a18

於初七中，至誠頂禮十方如來、諸大菩薩、
阿羅漢號，恒於六時誦呪圍壇，至心行道，一時常行一百八徧。
第二七中，一向專心發菩薩願，心無間斷，我毗奈耶先有願教。
第三七中，於十二時，一向持佛般怛羅呪，
至第七日，十方如來一時出現，鏡交光處，承佛摩頂。
commentary::  ^512a22

苕溪云：所言每一百八徧，常於六時誦呪圍壇，
至心常行一百八徧，斯是行道徧數。 ^512a30

補遺云：華嚴日夜各分為初中後。
肇師注小般若三時云：從旦至辰名初日分，
從辰至未名中日分，從未至戌名後日分。
此經意顯捨身無間。
若諸經六時者，應隨四時日夜刻數多少長短均而分之。 ^512a32

苕溪云：願教，如梵網經十大願等。 ^512a36

熏聞云：梵網云：若佛子，常應發一切願，
孝順父母師僧：一、願得好師；二、同學善知識；
三、教我大乘經律；四、十發趣；五、十長養；
六、十金剛；七、十地使我開解；八、如法修行；
九、堅持佛戒，寧捨身命，念念不去心；十、
若一切菩薩不發是願者，是犯輕垢罪。
又云：若佛子，發是十大願已，持佛禁戒，
作是願言：寧以此身投於熾然猛火、大坑、
刀山，終不毀犯三世諸佛經律，與一切女人作不淨行等云云。 ^513a2

補遺云：三七日約數，多止于三者，以陽數至於九故也。
諸經顯密，又多止于七者，如法華文句云：
數法有小七、大七，大七有七七四十九。
記云：此方數法，黃帝所立，有二不同，下數十萬為億，
上數億億為億，七數亦然，故以七七而為大七，于小七成四十九也。
今謂大七至于四十九者，以大衍之數五十，其用四十有九故也。
諸法約數，必須隨順世法，應陰陽五行之數，
數與非數，皆如來藏中法耳，何世法之有哉？
然億億為億，恐應云萬萬為億。 ^513a12

荊公云：三各七日，合覺數也。
建立道場，以禮佛、法、僧為最初方便。
故初七中，至誠頂禮如來、菩薩、阿羅漢號，
誦呪行道，則依不思議力發行，一時常行一百八徧，則示以此除百八煩惱。
二七發願，則已發行，方以願力持之，有願無行，則願無實。
三七十二時，一向持呪，則純依佛不思議力，十二時則倍。
初七中七行道，道場以精進成就，故十方如來一時出現。
鏡交光處，則所謂能以妙力迴佛慈光，
向佛安住，猶如雙鏡光明相對，其中妙影重重相入也。 ^513a22

手鑑云：五悔之法，依離垢慧所問禮佛法經，
總有八重：一、供養佛，二、讚佛德，三、禮佛，餘即五悔。
又智論云：菩薩晝夜三時各三事，功德無量，轉得近佛。
若依善戒經，但有二事，謂懺悔、迴向，皆隨時廣略。
然悔名陳露先罪，悔名改往修來，除惡業障。
然有二種：若犯遮罪，先當依教作法悔之；
若犯性罪，應須起行。
此復二種：一、事行，如方等經及禮佛等；
二、依理觀，如普賢觀端坐念實相，名第一懺。
眾罪如霜露，慧日能消除。
禮佛下，別明對治。
禮佛除我慢，以我慢故，不能禮敬。
今摧我慢山，即是除惡。
起信敬善，勸請除謗法障，起慈善根；隨喜除嫉妬障，
為慶悅故，平等善根；迴向破狹劣障，成廣大善心無限故。
發願破邪倒罪，即導前四，令至所在：一、
願至初住真因，二、願至妙覺極果。
文殊問經云：晝夜六時，勤行五悔，不假苦行，能至菩提。
如斯五法，尚能入位，況滅罪乎？ ^513a34

釋要云：行人建立道場，自供養凡有八事，
能治八障，成就八善。
一供養，除慳貪障，感大富貴。
二歎佛，除口障，得無礙辨。
三禮佛，除我慢障，得尊貴身。
四懺悔，除三障四魔，得依正具足。
五勸請，除謗法障，得多聞智慧。
六隨喜，除嫉妬障，得大眷屬。
七迴向，除狹劣障，成廣大善。
八發願，除退屈障，能總持諸行。
願如束物，所行即無舒散。
垂終若得願力，則惡念不生，不牽惡道，即生善處。

############# 二明正行

orig::  ^514a18

即於道場修三摩地，能令如是末世修學，身心明淨猶如琉璃。
commentary::  ^514a30

苕溪云：此觀行淨，或六根淨。

############ 二示不成

orig::  ^514a32

阿難！若此比丘本受戒師，及同會中十比丘等，
其中有一不清淨者，如是道場多不成就。
commentary::  ^514a34

方等陀羅尼云：行此法時，十人已還。
天台依之，經有明制，不可踰也。
世有修法華等行者，或多增人數，或長延日限，
廣邀士女，來會香華，止存誑俗之心，寧為感聖之道？
至有燒身臂指，先告四方，縱不苟財，亦成沽譽，
內盲理觀，外掇譏嫌，如此師徒，予見之矣。
大經云：有四種法，為大涅槃而作近因：
一者親近善友，二者專心聽法，三者繫念思惟，四者如法修行。
若離四法，勤修苦行，得涅槃者，無有是處。
彼誡但修苦行，實求涅槃者，尚為不可，況沽譽乎？
況苟財乎？真修行人，請思此語。

########### 二坐

orig::  ^515a2

從三七後，端坐安居，經一百日。
commentary::  ^515a16

重聞云：此與止觀所說九十日常坐一往是同，
但今兼前三七日行法為異，故下判屬半行半坐三昧。
應知正修首楞嚴定，亦如普賢觀云：端坐念實相。
妙勝定經云：但能直心坐禪，即是第一懺悔。
問：前科經文從持戒誦呪以來俱名助行，今端坐修定豈非正行耶？
答：前乃分其大綱，不可責其細目，況今略示坐儀日限，更不委明定相。
予甞有此經禮誦儀一卷，以備早暮熏奉之式，須者行之。

########## 二證

orig::  ^515a18

有利根者，不起於座得須陀洹，縱其身心聖果未成，決定自知成佛不謬。
commentary::  ^515a28

孤山云：須陀洹按位，即圓初信。
若依涅槃，乃是初入別圓地住。
苟不然者，豈得自知成佛不謬耶？

######## 二總結

orig::  ^515a30

汝問道場建立如是。
commentary::  ^515a34

苕溪云：天台止觀示四種三昧，攝一切行法：
一曰常坐，如一行三昧；二曰常行，如佛立三昧；
三曰半行半坐，如方等、法華；四曰隨自意，如請觀音等諸大乘經。
今經所屬，亦半行半坐也。
壇法行相，此土末世行之惟艱，然所誦呪，
下文亦許不入道場，故使有緣，隨器受益。

###### 二演說呪辭(三)

####### 初阿難述請(二)

######## 初阿難陳辭(二)

######### 初述承呪力

orig::  ^515a36

阿難頂禮佛足而白佛言：自我出家恃佛憍愛，
求多聞故未證無為，遭彼梵天邪術所禁，
心雖明了力不自由，賴遇文殊令我解脫，
雖蒙如來佛頂神呪，冥護其力尚未親聞。

######### 二請說呪辭
 ^516a8

唯願大慈重為宣說，悲救此會諸修行輩，
末及當來在輪迴者，承佛密音身意解脫。

######## 二大眾同禮
 ^516a14

于時，會中一切大眾普皆作禮，佇聞如來祕密章句：

####### 二如來正說(二)

######## 初現化佛說呪(二)

######### 初現化佛
 ^516a18

爾時，世尊從肉髻中涌百寶光，光中涌出千葉寶蓮，
有化如來坐寶華中，頂放十道百寶光明，
一一光明皆徧示現十恒河沙金剛密迹，擎山持杵徧虗空界。
commentary::  ^516a20

補遺云：此第六番放光，經初說呪往護頂，
放百寶無畏光明，光中亦出千葉寶蓮，
有佛化身，與此事同，皆為表法，所說呪法無上尊極故。
從肉髻者，經初收光，收必自髻，全以所收之光，再為發揮宣說前來往護神呪。
百寶光表百法界，千葉華表千如有化，
如來坐華表千法同一覺性，從佛頂現表千法是佛所證無上之法，
化佛頂又現十道百寶光，表千法門佛理齊也。
然初從佛頂現化佛，又從化佛現金剛密迹，
擎山持杵，表此神呪即生善滅惡之用。 ^516a24

熏聞云：無上依經云：頂骨涌起，自然成髻。

######### 二說神呪

orig::  ^516a34

大眾仰觀，畏愛兼抱，求佛哀祐，一心聽佛無見頂相放光如來宣說神呪。
commentary::  ^517a2

谷響云：畏金剛擎山持杵，愛如來坐華放光。
由茲二事，兼并懷抱。
孤山云：諸經神呪，例皆不翻。
天台會釋不出四悉檀意：一云、呪者，鬼神王名，
稱其王名，部落敬主，不敢為非，此世界義。
二云、呪者，如軍中密號，唱號相應，無所訶問，
不相應者，即執治之，此為人義。
三云、呪者，密默遮惡，餘無識者，如微賤人奔逃異國，
訛稱王子，因以公主妻之，而多瞋難事。
有一明人從其國來，主往訴之，其人語曰：
若當瞋時，應說偈云：無親遊他國，欺誑一切人，
麤食是常食，何勞復作瞋？
說是偈時，默然瞋歇，即對治義。
四云、呪者，諸佛密語，唯聖乃知，如王索先陀婆，
一名而具四實，謂鹽、水、器、馬也。
群下莫曉，唯智臣解之。
呪亦如是，秪一法語，徧有諸力，病愈罪除，
生善合道，即第一義。
具此四義，故存本音。
五、不翻中，即祕密故不翻。
谷響云：一、祕密故不翻，即陀羅尼；二、多含故不翻，
謂薄伽梵；三、此方無故不翻，如閻浮樹；
四、順古故不翻，謂阿耨菩提等，實可翻之，
但摩騰以來多存梵故，後皆倣之；五、生善故不翻，
如般若尊重，智慧輕薄，故存梵。
于四例中，即翻字不翻音：一、翻字不翻音，
諸經呪詞；二、翻音不翻字，如華嚴中#CB13881;字，
以作此方萬字音翻之，而字體猶是梵書故；
三、音字俱翻，經文是也；四、音字俱不翻，西來梵夾。 ^517a4

補遺云：孤山云：縱翻華言，義亦莫曉。
例如典語召物，物實不異，而庸俗不知。
聖地密言，凡豈能解？
其猶大武柔毛以召牛羊，清滌清酌以召水酒，而凡庸者不知此為何語。
顯祕之說，亦復如是。 ^517a32

鬼神王名者，所領各有部分居處耳。
聖智者，涅槃菩薩品迦葉云：如來密語甚深難解，
譬如大王告諸群臣：先陀婆來。
先陀婆者，一名四實：一鹽、二器、三水、四馬。
若王洗時索先陀婆，即便奉水；若王食時，
即便奉鹽；若王食已欲飲漿時，即便奉器；
若王欲遊，即便奉駕。
orig::  ^517a36

南無薩怛他蘇伽多耶阿羅訶帝三藐三菩陀寫
〔一〕，薩怛他佛陀俱知瑟尼釤〔二〕，南無薩婆勃陀勃地薩跢#CB16014;弊
〔三〕〔毗迦切〕，南無薩多南三藐三菩陀俱知南
〔四〕，娑舍囉婆迦僧伽喃〔五〕，南無廬雞阿羅漢跢喃
〔六〕，南無蘇盧多波那喃〔七〕，南無婆羯唎陀伽彌喃
〔八〕，南無盧雞三藐伽跢喃〔九〕，三藐伽波囉底波多那喃
〔十〕，南無提婆離瑟 #CB00718;
〔十一〕，南無悉陀耶毗地耶陀囉離瑟#CB00718;
〔十二〕，舍波奴揭囉訶娑訶娑囉摩他喃
〔十三〕，南無#CB02494;羅訶摩泥
〔十四〕，南無因陀囉耶〔十五〕，南無婆伽婆帝
〔十六〕，嚧陀囉耶〔十七〕，烏摩般帝〔十八〕，裟醯夜耶
〔十九〕，南無婆伽婆帝〔二十〕，那羅野拏耶
〔二十一〕，槃遮摩訶三慕陀囉〔二十二〕，南無悉羯唎多耶
〔二十三〕，南無婆伽婆帝〔二十四〕，摩訶迦羅耶
〔二十五〕，地唎般剌那伽囉〔二十六〕，毗陀囉波拏迦囉耶
〔二十七〕，阿地目帝〔二十八〕，尸摩舍那泥婆悉泥
〔二十九〕，摩怛唎伽拏〔三十〕，南無悉羯唎多耶
〔三十一〕，南無婆伽婆帝〔三十二〕，多他伽跢俱囉耶
〔三十三〕，南無般頭摩俱囉耶〔三十四〕，南無#CB02494;闍羅俱囉耶
〔三十五〕，南無摩尼俱囉耶〔三十六〕，南無伽闍俱囉耶
〔三十七〕，南無婆伽婆帝〔三十八〕，帝唎茶輸囉西那
〔三十九〕，波囉訶囉拏囉闍耶〔四十〕，跢他伽多耶
〔四十一〕，南無婆伽婆帝〔四十二〕，南無阿彌多婆耶
〔四十三〕，哆他伽多耶〔四十四〕，阿囉訶帝
〔四十五〕，三藐三菩陀耶〔四十六〕，南無婆伽婆帝
〔四十七〕，阿芻#CB16014;耶
〔四十八〕，跢他伽多耶〔四十九〕，阿囉訶帝
〔五十〕，三藐三菩陀耶〔五十一〕，南無婆伽婆帝
〔五十二〕，#CB16014;沙闍耶俱嚧吠柱唎耶
〔五十三〕，般囉婆囉闍耶〔五十四〕，跢他伽多耶
〔五十五〕，南無婆伽婆帝〔五十六〕，三補師毖多
〔五十七〕，薩憐捺囉剌闍耶〔五十八〕，跢他伽多耶
〔五十九〕，阿囉訶帝〔六十〕，三藐三菩陀耶，
南無婆伽婆帝〔六十二〕，舍雞野母那曳
〔六十三〕，跢他伽多耶〔六十四〕，阿囉訶帝
〔六十五〕，三藐三菩陀耶〔六十六〕，南無婆伽婆帝
〔六十七〕，剌怛那雞都囉闍耶〔六十八〕，跢他伽多耶，
阿囉訶帝〔七十〕，三藐三菩陀耶〔七十一〕，
帝瓢南無薩羯唎多〔七十二〕，翳曇婆伽婆多，
薩怛他伽都瑟尼釤〔七十四〕，薩怛多般怛#CB00771;
〔七十五〕，南無阿婆囉視耽〔七十六〕，般囉帝揚歧囉
〔七十七〕，薩囉婆部多揭囉訶〔七十八〕，尼羯囉訶揭迦囉訶尼
〔七十九〕，#CB02494;囉毖地耶叱陀你
〔八十〕，阿迦囉蜜唎柱〔八十一〕，般唎怛囉耶儜揭唎
〔八十二〕，薩囉婆槃陀那目叉尼〔八十三〕，
薩囉婆突瑟吒〔八十四〕，突悉乏般那你伐囉尼
〔八十五〕，赭都囉失帝南〔八十六〕，羯囉訶婆訶薩囉若闍
〔八十七〕，毗多崩娑那羯唎〔八十八〕，阿瑟吒冰舍帝南
〔八十九〕，那叉剎怛囉若闍〔九十〕，波囉薩陀那羯唎
〔九十一〕，阿瑟吒南〔九十二〕，摩訶揭囉訶若闍
〔九十三〕，毗多崩薩那羯唎〔九十四〕，薩婆舍都嚧你婆囉若闍
〔九十五〕，呼藍突悉乏難遮那舍尼〔九十六〕，
毖沙舍悉怛囉〔九十七〕，阿吉尼烏陀迦囉若闍
〔九十八〕，阿般囉視多具囉〔九十九〕，摩訶般囉戰持
〔一百〕，摩訶疊多〔一百一〕，摩訶帝闍〔二〕，摩訶稅多闍婆囉
〔三〕，摩訶#CB02494;囉槃陀囉婆悉你
〔四〕，阿唎耶多囉〔五〕，毗唎俱知〔六〕，誓婆毗闍耶
〔七〕，#CB02494;闍囉摩禮底
〔八〕，毗舍嚧多〔九〕，勃騰罔迦〔十〕，#CB02494;闍囉制喝那阿遮
〔一百十一〕，摩囉制婆般囉質多〔十二〕，#CB02494;闍囉擅持
〔十三〕，毗舍囉遮〔十四〕，扇多舍#CB16014;提婆補視多
〔十五〕，蘇摩嚧波〔十六〕，摩訶稅多〔十七〕，阿唎耶多囉
〔十八〕，摩訶婆囉阿般囉〔十九〕，#CB02494;闍囉商羯囉制婆
〔二十〕，#CB02494;闍囉俱摩唎
〔一百二十一〕，俱藍陀唎〔二十二〕， #CB02494;闍囉喝薩多遮
〔二十三〕，毗地耶乾遮那摩唎迦〔二十四〕，
啒蘇母婆羯囉跢那〔二十五〕，#CB16014;嚧遮那俱唎耶
〔二十六〕，夜囉菟瑟尼釤〔二十七〕，毗折#CB00771;婆摩尼遮
〔二十八〕，#CB02494;闍囉迦那迦波囉婆
〔二十九〕，嚧闍那#CB02494;闍囉頓稚遮
〔三十〕，稅多遮迦摩囉〔一百三十一〕，剎奢尸波囉婆，
翳帝夷帝〔三十三〕，母陀囉羯拏〔三十四〕，
娑#CB16014;囉懺〔三十五〕，
掘梵都〔三十六〕，印兔那麼麼寫〔三十七〕
〔誦呪者至此句稱弟子某甲受持〕，烏#CB00292;
〔三十八〕，唎瑟揭拏〔三十九〕，般剌舍悉多
〔四十〕，薩怛他伽都瑟尼釤〔一百四十一〕，
虎#CB00292;〔四十二〕，都嚧雍
〔四十三〕，瞻婆那〔四十四〕，虎#CB00292;
〔四十五〕，都嚧雍〔四十六〕，悉躭婆那〔四十七〕，
虎#CB00292;〔四十八〕，都嚧雍
〔四十九〕，波羅瑟地耶三般叉拏羯囉〔五十〕，
虎#CB00292;〔一百五十一〕，
都嚧雍〔五十二〕，薩婆藥叉喝囉剎娑〔五十三〕，
揭囉訶若闍〔五十四〕，毗騰崩薩那羯囉
〔五十五〕，虎#CB00292;，都嚧雍
〔五十七〕，者都囉尸底南〔五十八〕，揭囉訶娑訶薩囉南
〔五十九〕，毗騰崩薩那囉〔六十〕，虎#CB00292;
〔一百六十一〕，都嚧雍〔六十二〕，囉叉〔六十三〕，
婆伽梵〔六十四〕，薩怛他伽都瑟尼釤〔六十五〕，
波囉點闍吉唎〔六十六〕，摩訶娑訶薩囉
〔六十七〕，勃樹娑訶薩囉室唎沙〔六十八〕，
俱知娑訶薩泥帝#CB01237;
〔六十九〕，阿弊提視婆唎多〔七十〕，吒吒甖迦
〔一百七十一〕，摩訶#CB02494;闍嚧陀囉
〔七十二〕，帝唎菩婆那〔七十三〕，曼茶羅〔七十四〕，
烏#CB00292;〔七十五〕，莎悉帝薄婆都
〔七十六〕，麼麼〔七十七〕，印兔那麼麼寫〔七十八〕
〔至此句准前稱名，若俗人稱弟子某甲〕，
囉闍婆夜〔七十九〕，主囉#CB02494;夜
〔八十〕，阿祇尼婆夜〔一百八十一〕，烏陀迦婆夜
〔八十二〕，毗沙婆夜〔八十三〕，舍薩多囉婆夜
〔八十四〕，婆囉斫羯囉婆夜〔八十五〕，突毖叉婆夜
〔八十六〕，阿舍你婆夜〔八十七〕，阿迦囉蜜唎柱婆夜
〔八十八〕，陀囉尼部彌劒波伽波陀婆夜
〔八十九〕，烏囉迦婆多婆夜〔九十〕，剌闍壇茶婆夜
〔一百九十一〕，那伽婆夜〔九十二〕，毗條怛婆夜
〔九十三〕，蘇波囉拏婆夜〔九十四〕，藥叉揭囉訶
〔九十五〕，囉叉私揭囉訶〔九十六〕，畢唎多揭囉訶
〔九十七〕，毗舍遮揭囉訶〔九十八〕，部多揭囉訶
〔九十九〕，鳩槃茶揭囉訶〔二百〕，補丹那揭囉訶，
迦吒補丹那揭囉訶〔二〕，悉乾度揭囉訶
〔三〕，阿播悉摩囉揭囉訶〔四〕，烏檀摩陀揭囉訶
〔五〕，車夜揭囉訶〔六〕，醯唎婆帝揭囉訶〔七〕，
社多訶唎南〔八〕，揭婆訶唎南〔九〕，嚧地囉訶唎南
〔十〕，忙娑訶唎南〔二百一十一〕，謎陀訶唎南
〔十二〕，摩闍訶唎南〔十三〕，闍多訶唎女〔十四〕，
視比多訶唎南〔十五〕，毗多訶唎南〔十六〕，
婆多訶唎南〔十七〕，阿輸遮訶唎女〔十八〕，
質多訶唎女〔十九〕，帝釤薩#CB16014;釤
〔二十〕，薩婆揭囉訶南〔二百二十一〕，毗陀耶闍瞋陀夜彌
〔二十二〕，雞囉夜彌，波唎跋囉者迦訖唎擔
〔二十四〕，毗陀夜闍真陀夜彌〔二十五〕，雞囉夜彌
〔二十六〕，茶演尼訖唎擔〔二十七〕，毗陀夜闍瞋陀夜彌
〔二十八〕，雞囉夜彌〔二十九〕，摩訶般輸般怛夜
〔三十〕，嚧陀囉訖唎擔〔二百三十一〕，毗陀夜闍瞋陀夜彌
〔三十二〕，雞囉夜彌〔三十三〕，那囉夜拏訖唎擔，
毗陀夜闍瞋陀夜彌〔三十五〕，雞囉夜彌
〔三十六〕，怛埵伽嚧茶西訖唎擔〔三十七〕，
毗陀夜闍瞋陀夜彌〔三十八〕，雞囉夜彌
〔三十九〕，摩訶迦囉摩怛唎伽拏訖唎擔
〔四十〕，毗陀夜闍瞋陀夜彌〔二百四十一〕，
雞囉夜彌〔四十二〕，迦波唎迦訖唎擔〔四十三〕，
毗陀夜闍瞋陀夜彌〔四十四〕，雞囉夜彌
〔四十五〕，闍耶羯囉摩度羯囉〔四十六〕，薩婆囉他娑達那訖唎擔
〔四十七〕，毗陀夜闍瞋陀夜彌〔四十八〕，雞囉夜彌
〔四十九〕，赭咄囉婆耆你訖唎擔〔五十〕，毗陀夜闍瞋陀夜彌
〔二百五十一〕，雞囉夜彌〔五十二〕，毗唎羊訖唎知
〔五十三〕，難陀雞沙囉伽那般帝〔五十四〕，
索醯夜訖唎擔〔五十五〕，毗陀夜闍瞋陀夜彌
〔五十六〕，雞囉夜彌〔五十七〕，那揭那舍囉婆拏訖唎擔
〔五十八〕，毗陀夜闍瞋陀夜彌〔五十九〕，雞囉夜彌
〔六十〕，阿羅漢訖唎擔毗陀夜闍瞋陀夜彌
〔二百六十一〕，雞囉夜彌〔六十二〕，毗多囉伽訖唎擔
〔六十三〕，毗陀夜闍瞋陀夜彌〔六十四〕，雞囉夜彌#CB02494;闍囉波你
〔六十五〕，具醯夜具醯夜〔六十六〕，迦地般帝訖唎擔
〔六十七〕，毗陀夜闍瞋陀夜彌〔六十八〕，雞囉夜彌
〔六十九〕，囉叉罔〔七十〕，婆伽梵〔二百七十一〕，
印兔那麼麼寫婆伽梵〔七十三〕，薩怛多般怛囉
〔七十四〕，南無粹都帝〔七十五〕，阿悉多那囉剌迦
〔七十六〕，波囉婆悉普吒〔七十七〕，毗迦薩怛多鉢帝唎
〔七十八〕，什佛囉什佛囉〔七十九〕，陀囉陀囉
〔八十〕，頻陀囉頻陀囉瞋陀瞋陀〔二百八十一〕，
虎#CB00292;〔八十二〕，虎#CB00292;
〔八十三〕，泮吒〔八十四〕，泮吒泮吒泮吒泮吒
〔八十五〕，娑訶〔八十六〕，醯醯泮〔八十七〕，阿牟迦耶泮
〔八十八〕，阿波囉提訶多泮〔八十九〕，婆囉波囉陀泮
〔九十〕，阿素囉毗陀囉波迦泮〔二百九十一〕，
薩婆提#CB16014;弊泮〔九十二〕，
薩婆那伽弊泮，薩婆藥叉弊泮〔九十四〕，
薩婆乾闥婆弊泮〔九十五〕，薩婆補丹那弊泮
〔九十六〕，迦吒補丹那弊泮〔九十七〕，薩婆突狼枳帝弊泮
〔九十八〕，薩婆突澀比#CB02252;訖瑟帝弊泮
〔九十九〕，薩婆什婆唎弊泮〔三百〕，薩婆阿播悉摩#CB02252;弊泮
〔三百一〕，薩婆舍囉婆拏弊泮〔二〕，薩婆地帝雞弊泮
〔三〕，薩婆怛摩陀繼弊泮〔四〕，薩婆毗陀耶囉誓遮#CB02252;弊泮
〔五〕，闍夜羯囉摩度羯囉〔六〕，薩婆羅他娑陀雞弊泮
〔七〕，毗地夜遮唎弊泮〔八〕，者都囉縛耆你弊泮
〔九〕，#CB02494;闍囉俱摩唎
〔十〕，毗陀夜囉誓弊泮〔三百一十一〕，摩訶波囉丁羊叉耆唎弊泮
〔十二〕，跋闍囉商羯囉夜〔十三〕，波囉丈耆囉闍耶泮
〔十四〕，摩訶迦囉夜〔十五〕，摩訶末怛唎迦拏
〔十六〕，南無娑羯唎多夜泮〔十七〕，毖瑟拏婢曳泮
〔十八〕，勃囉訶牟尼曳泮〔十九〕，阿耆尼曳泮
〔二十〕，摩訶羯唎曳泮，羯囉檀遲曳泮〔二十二〕，
蔑怛唎曳泮〔二十三〕，嘮怛唎曳泮〔二十四〕，
遮文茶曳泮〔二十五〕，羯邏囉怛唎曳泮
〔二十六〕，迦般唎曳泮〔二十七〕，阿地目質多迦尸摩舍那
〔二十八〕，婆私你曳泮〔二十九〕，演吉質〔三十〕，
薩埵婆寫〔三百三十一〕，麼麼印兔那麼麼寫
〔三十二〕〔至此句依前稱弟子某甲〕，突瑟吒質多
〔三十三〕，阿末怛唎質多〔三十四〕，烏闍訶囉
〔三十五〕，伽婆訶囉〔三十六〕，嚧地囉訶囉
〔三十七〕，婆娑訶囉〔三十八〕，摩闍訶囉〔三十九〕，
闍多訶囉〔四十〕，視毖多訶囉〔三百四十一〕，
跋略夜訶囉〔四十二〕，乾陀訶囉〔四十三〕，
布史波訶囉〔四十四〕，頗囉訶囉〔四十五〕，
婆寫訶囉〔四十六〕，般波質多〔四十七〕，突瑟吒質多
〔四十八〕，嘮陀囉質多〔四十九〕，藥叉揭囉訶
〔五十〕，囉剎娑揭囉訶，閉#CB01237;多揭囉訶
〔五十二〕，毗舍遮揭囉訶〔五十三〕，部多揭囉訶
〔五十四〕，鳩槃茶揭囉訶，悉乾陀揭囉訶
〔五十六〕，烏怛摩陀揭囉訶〔五十七〕，車夜揭囉訶
〔五十八〕，阿播薩摩囉揭囉訶〔五十九〕，宅袪革茶耆尼揭囉訶
〔六十〕，唎佛帝揭囉訶〔三百六十一〕，闍彌迦揭囉訶
〔六十二〕，舍俱尼揭囉訶〔六十三〕，姥陀囉難地迦揭囉訶
〔六十四〕，阿藍婆揭囉訶〔六十五〕，乾度波尼揭囉訶
〔六十六〕，什伐囉堙迦醯迦〔六十七〕，墜帝藥迦
〔六十八〕，怛隸帝藥迦〔六十九〕，者突託迦
〔七十〕，昵提什伐囉毖釤摩什伐囉〔三百七十一〕，
薄底迦〔七十二〕，鼻底迦〔七十三〕，室隸瑟蜜迦，
娑你般帝迦〔七十五〕，薩婆什伐囉〔七十六〕，
室嚧吉帝〔七十七〕，末陀#CB16014;達嚧制劒
〔七十八〕，阿綺嚧鉗〔七十九〕，目佉嚧鉗〔八十〕，
羯唎突嚧鉗〔三百八十一〕，揭囉訶揭藍
〔八十二〕，羯拏輸藍〔八十三〕，憚多輸藍〔八十四〕，
迄唎夜輸藍〔八十五〕，末麼輸藍〔八十六〕，
#CB02494;唎室婆輸藍〔八十七〕，
毖栗瑟吒輸藍〔八十八〕，烏陀囉輸藍〔八十九〕，
羯知輸藍〔九十〕，跋悉帝輸藍〔三百九十一〕，
鄔嚧輸藍〔九十二〕，常伽輸藍〔九十三〕，喝悉多輸藍
〔九十四〕，跋陀輸藍〔九十五〕，娑房盎伽般囉丈伽輸藍
〔九十六〕，部多毖跢茶〔九十七〕，茶耆尼什婆囉
〔九十八〕，陀突嚧迦建咄嚧吉知婆路多毗
〔九十九〕，薩般嚧訶凌伽〔四百〕，輸沙怛囉娑那羯囉
〔四百一〕，毗沙喻迦〔二〕，阿耆尼烏陀迦〔三〕，
末囉#CB16014;囉建哆囉
〔四〕，阿迦囉蜜唎咄怛斂部迦〔五〕，地栗剌吒
〔六〕，毖唎瑟質迦〔七〕，薩婆那俱囉〔八〕，肆引伽弊揭囉唎藥叉怛囉芻
〔九〕，末囉視吠帝釤婆#CB16014;釤
〔十〕，悉怛多鉢怛囉，摩訶跋闍嚧瑟尼釤
〔十二〕，摩訶般賴丈耆藍〔十三〕，夜波突陀舍喻闍那
〔十四〕，辮怛隸拏〔十五〕，毗陀耶槃曇迦嚧彌
〔十六〕，帝殊槃曇迦嚧彌〔十七〕，般囉毗陀槃曇迦嚧彌
〔十八〕，哆姪他〔十九〕，唵〔二十〕，阿那隸〔四百二十一〕，
毗舍提〔二十二〕，#CB16014;囉跋闍囉陀唎
〔二十三〕，槃陀槃陀你〔二十四〕， #CB02494;闍囉謗尼泮
〔二十五〕，虎#CB00292;都嚧甕泮
〔二十六〕，莎婆訶〔二十七〕
######## 二述功德勸持(二)

######### 初(明果德由此呪故自行化他以勸持)(二)

########## 初正示(二)

########### 初備列眾義(三)

############ 初(成佛)降魔說法相
 ^518a8

阿難！是佛頂光聚悉怛多般怛羅祕密伽陀微妙章句，出生十方一切諸佛。
十方如來因此呪心，得成無上正徧知覺；
十方如來執此呪心，降伏諸魔制諸外道；
十方如來乘此呪心，坐寶蓮華應微塵國；
十方如來含此呪心，於微塵國轉大法輪。
commentary::  ^524a12

長水云悉怛多，般怛囉云白傘蓋，即指藏心。
不與妄染相應，故云白。
徧覆一切法，故云葢。
從此流演祕密神呪，故云呪心。
又是一切呪中之總要，故無有一佛不因此呪而成正覺，
制諸魔外，應諸國土，轉大法輪也。 ^524a18

苕溪云：總言呪心者，即前文云：斯是如來無見頂相無為心，
佛所說心呪也。 ^524a22

熏聞云：此以心呪釋心呪。
#CB17543;疏云：從如來藏心之所流出，故名呪心。
又云：或是十方如來心印法門，故名呪心。
亦是祕密藏中精要之法，故名呪心。
此取呪中精要釋呪心。
故智者說心有三種：一慮知心，二草木心，三積聚精要心。
今祕密藏是積聚之義，呪心即精要心。
然呪謂呪詛，亦曰呪願。
佛以此語詛願眾生生善滅惡，革凡成聖，若果羸之呪螟蛉也。
是亦密詮首楞嚴義，與前顯說力用無殊，但被物之異耳。
天台止觀五略初發大心方言中云：質多者，天竺音。
此方言心，即慮知之心也。
天竺又稱汗栗#CB00501;，此方稱是草木之心也。
又稱矣栗#CB00501;，此方是積聚精要者為心也。
此經心之一字，要須原其梵語，隨文對翻，方能定其法喻親切。 ^524a24

補遺云：此約出生佛界以顯神呪之功也。
初二句總明，次十方下別明。
言十方諸佛得此呪故八相成道。
初因此呪心者，為因地入道門，該乎兜率降神、
入胎出胎、出家逾城等相也。
得成正覺，成道相也。
執此呪心者，呪有破惡義，內執破惑心，外以降魔也。
乘者下至第八行儀轉法輪也。
法華明以諸法空為座，此言諸佛以呪心為所生之法亦如之，
所以外坐蓮華應物也。
含者具法義，呪以具足百界千法故，外能微塵現大也。

############ 二(授記)拔苦事師相

orig::  ^525a4

十方如來持此呪心，能於十方摩頂授記，自果未成亦於十方蒙佛授記。
十方如來依此呪心，能於十方拔濟群苦，
所謂地獄、餓鬼、畜生、盲、聾、瘖、瘂、怨憎會苦、
愛別離苦、求不得苦、五陰熾盛、大小諸橫同時解脫、
賊難、兵難、王難、獄難、風水火難、飢渴貧窮應念銷散。
十方如來隨此呪心，能於十方事善知識，
四威儀中供養如意，恒沙如來會中推為大法王子。
commentary::  ^525a18

持者，念力。內有念持之力，外能授眾生記莂也。
自果未成者，此言十方諸佛，自凡入聖，
初入分果，未成妙覺，故蒙佛記也。
授記于人，并自蒙授記，必資內念之力也。
依取依賴義，自行依賴神呪，以道化他，亦依賴之也。
隨取侍奉義，自行隨奉神呪，外能侍奉知識等也。
補遺云：諸文云五陰盛，涅槃十一云：何名五陰盛苦？
生苦乃至求不得苦，名為五陰盛苦。
此則八苦，前七為別，後一為總，為有五陰盛身故，故有眾苦。
亦如老子云：吾有大患，為吾有身。
故知必須直下忘我本無有身，受彼生死，
非作故無，本性無故。 ^525a28

孤山云：灌頂經云：大橫有九，小橫無數。 ^526a4

熏聞云：彼經第十二云：一者橫病；二者橫有口舌；
三者橫遭縣官；四者身羸無福，又持戒不#CB17545;，
橫為鬼神之所得便；五者橫為劫賊之所剝脫；
六者橫為水火漂焚；七者橫為雜類禽獸所噉；
八者橫為冤讐符書魘禱邪神牽引，未得其福，
但受其殃，先亡牽引，亦名橫死；九者有病不治，
又不修福，湯藥不順，針灸失度，不直良醫，
為病所因，于是滅亡。
又信世間妖孽之師，為作恐動寒熱語言，
妄發#CB17550;福，所犯者多，
心自不正，不能自定，卜問覓#CB17550;，
殺猪狗牛羊種種畜生，解奏神明，呼諸魍魎鬼神，
請乞福祚，欲望長生，終不能得，愚癡迷惑，
信邪倒見，死入地獄，展轉其中，無解脫時，是名九橫。 ^526a6

補遺云：橫為冤讐等者，為字去聲呼，本為假符書害怨讐者，
反以邪神牽引，未得報怨之福，反受其#CB17550;也。
為作恐動寒熱言語者，邪師因其寒熱之病，附出誑言以恐動之也。
卜問覓#CB17550;者，凡病者必求#CB17550;因也。
解奏神明者，解字古買反，欲解散其#CB17550;也。
奏，若道士奏章。涅槃亦說有九橫死。
涅槃高貴德王品云：有九種因緣能夭其壽：
一者知食不安而反食，二者多食，三者宿食未消而更食，
四者大小便利不隨時節，五者病時不隨醫教，
六者不隨瞻病者教，七者強耐不吐，八者夜行為惡鬼打，九者房室過差。 ^526a20

谷響云：夫昔因不純，今多枉橫，假修心行道之力，
藉祕呪冥加之功，枉橫俱消，各盡天命。
且世之迷者，率冀富同猗頓，壽類容彭，
朝為蟬翼之善，暮望丘陵之福，而不省聖力冥資，飜謂佛言無騐。
法言曰：壽可益歟？
曰：德。曰：回牛豈不德耶？
曰：德故爾。如使回也殘，牛也賊，焉得爾？
注曰：言復甚也。且儒之達者，尚知潛益，
而不以病夭為疑，況學佛之徒，了三界空華，
見世間夢事，何富壽之有乎？
若然者，則克荷斯經，無慚德矣。

############ 三(攝親)示滅付法相

orig::  ^526a34

十方如來行此呪心，能於十方攝受親因，令諸小乘聞祕密藏不生驚怖。
十方如來誦此呪心，成無上覺，坐菩提樹，入大涅槃。
十方如來傳此呪心，於滅度後付佛法事，
究竟住持嚴淨戒律，悉得清淨。
commentary::  ^527a10

行取按行，上能治下之義，內心以神呪治己惑業，外能開小即大也。
誦謂剎那無間之義，于此祕密藏心，剎那無間而成無上道，
坐道場入涅槃，故能從因通至果地，至涅槃相也。
文中因說通義，兼前成道也。
傳持之義，直至滅後，與前第九同涅槃相也。
亦可成無上覺，指妙覺與分果不同也。
總云出生，如是初住分果八相也。 ^527a16

孤山云：然此並是密說，常住真心周徧法界，
故有因果自他、生善滅惡、若福若智等種種功德耳。

########### 二指廣結名

orig::  ^527a24

若我說是佛頂光聚般怛羅呪，從旦至暮音聲相聯，
字句中間亦不重疊，經恒沙劫終不能盡，亦說此呪名如來頂。

########## 二勸持
 ^527a28

汝等有學未盡輪迴，發心至誠取阿羅漢，
不持此呪而坐道場，令其身心遠諸魔事，無有是處。

######### 二明因人由此呪故滅惡生善以勸持(二)

########## 初廣明生善滅惡(二)

########### 初總勸受持
 ^527a32

阿難！若諸世界隨所國土所有眾生，隨國所生樺皮、
貝葉、紙素、白#CB00626;，書寫此呪貯於香囊，
是人心昏未能誦憶，或帶身上、或書宅中，
當知是人盡其生年，一切諸毒所不能害。
commentary::  ^527a36

西竺貝葉，此土紙素書呪，信受者三毒不起，諸魔遠離。

########### 二別明功力(二)

############ 初標

orig::  ^528a6

阿難！我今為汝更說此呪，救護世間得大無畏，成就眾生出世間智。
commentary::  ^528a8

出世間智，三乘妙心，即時頓悟。

############ 二釋(十一)

############# 初能除諸難

orig::  ^528a10

若我滅後末世眾生，有能自誦、若教他誦，
當知如是誦持眾生，火不能燒、水不能溺，
大毒、小毒所不能害，如是乃至龍天鬼神、
精祇魔魅所有惡呪，皆不能著心得正受。
一切呪詛、厭蠱、毒藥、金毒、銀毒、草木蟲蛇、
萬物毒氣，入此人口成甘露味。
一切惡星并諸鬼神磣心毒人，於如是人不能起惡。
毗那夜迦諸惡鬼王并其眷屬，皆領深恩常加守護。
commentary::  ^528a12

荊公云：正受亦名正定，正定中所受境界謂之正受，異于無明所緣境故。
圓覺經：三昧正受。 ^528a22

熏聞云：厭蠱者，應法師云：厭，鬼名。
眠內不祥，伏合人心，曰厭蠱。
腹中蠱，謂蠱行毒也。
聲類作弋者反，謂虫物害人也。
正法華經有蠱狐，舊維摩經有妖蠱，應師並同聲類音之，今但音古。 ^528a24

補遺云：梵網亦云生金銀毒，謂此二物和毒味損物者也。

############# 二能生諸智

orig::  ^528a28

阿難當知，是呪常有八萬四千那由他恒河沙俱胝金剛藏王菩薩種族，
一一皆有諸金剛眾而為眷屬，晝夜隨侍。
設有眾生於散亂心、非三摩地，心憶口持，
是金剛王常隨從彼諸善男子，何況決定菩提心者。
此諸金剛菩薩藏王，精心陰速發彼神識，
是人應時心能記憶，八萬四千恒河沙劫周徧了知，得無疑惑。
commentary::  ^528a32

熏聞云：那由他此當萬億，俱胝此當千萬，見應師音義。
荊公云：那由他，此當京數；俱胝，此當億數。
金剛藏王，慈恩翻首楞嚴為金剛藏。
然則此諸菩薩證此定故，以是為名。 ^529a4

補遺云：陰心精速，謂金剛藏王得如來藏心，
去惑純精，陰密神速，發彼持呪之人神識也。 ^529a8

興福云：初鬼神獲恩，後遁迹潛加。

############# 三不墮惡處

orig::  ^529a10

從第一劫乃至後身，生生不生藥叉、羅剎及富單那、
迦吒富單那、鳩槃荼、毗舍遮等，并諸餓鬼有形無形、有想無想如是惡處。
是善男子，若讀若誦、若書若寫、若帶若藏諸色供養，劫劫不生貧窮下賤不可樂處。
commentary::  ^529a12

熏聞云：富單那，一云臭餓迦吒。
富單那，此云辛奇。
臭餓迦吒，蓋即竭吒。
富單那，此云辛臭鬼。

############# 四諸功德聚

orig::  ^529a18

此諸眾生縱其自身不作福業，十方如來所有功德悉與此人，
由是得於恒河沙阿僧祇不可說不可說劫，
常與諸佛同生一處，無量功德如惡叉聚，同處勳修永無分散。
commentary::  ^529a22

如惡叉聚，喻與諸佛無分散也。

############# 五眾行成就

orig::  ^529a28

是故能令破戒之人戒根清淨，未得戒者令其得戒，
未精進者令得精進，無智慧者令得智慧，
不清淨者速得清淨，不持齋戒自成齋戒。
commentary::  ^529a30

苕溪云：于未受持時，謂犯戒已，未經懺悔，重受之時也。
此約在家者言之。
出家二眾，次文別說。

############# 六輕重罪滅

orig::  ^529a34

阿難！是善男子持此呪時，設犯禁戒於未受時，
持呪之後眾破戒罪，無問輕重一時銷滅，
縱經飲酒食噉五辛種種不淨，一切諸佛菩薩金剛天仙鬼神不將為過。
設著不淨破弊衣服，一行一住悉同清淨，
縱不作壇不入道場亦不行道，誦持此呪還同入壇行道功德無有異也。
若造五逆無間重罪，及諸比丘比丘尼四棄八棄，
誦此呪已，如是重業猶如猛風吹散沙聚，悉皆滅除更無毫髮。
commentary::  ^530a2

熏聞云：珙鈔引俱舍頌曰：約處唯除北，
約人除扇榹敕皆反，四身一語業，三殺一虗誑，
一殺生加行，無間一劫熟，隨罪增苦增，
八比丘分二，以為所破僧云云。 ^530a12

補遺云：言五逆罪約處除，北洲約人除。
黃門四屬身業，破僧、口業三屬殺。
破僧但虗誑，出佛身血，但殺之加行方便罪耳，不成正罪故。
又佛不可殺，故一逆乃受一劫。
無間獄罪熟，謂生彼也。
隨罪增苦增，應是凡二逆受二劫等。
八比丘分二，以極少言之也。
本八比丘為一切眾破之成二眾，更相是非，四人已上成眾故。
以八比丘言之，若俱舍明殺父、殺母、殺阿羅漢、
破和合僧、出佛身血。
破僧，提婆白佛欲出家，佛不許學通。
欲破僧行，出佛身血，佛在阿耨達池說，
我于耆闍崛山經行，提婆于高崖舉石以擲我頭，
山神以手接石，小片迸墮，傷佛胟指。
出俱舍業品扇榹黃門也。
北洲并黃門，以父母于子少愛，心無重恩，故非無間業。
四身一語業，前四屬身業，破僧屬口業。
三殺一虗誑，破僧一虗誑也。
一殺生加行，出佛身血，以如來佛身不可害故，
得殺生加行罪，無根本罪。
無間一劫熟，隨罪增苦增，一句明時處，一句明苦增。
隨有多逆，感無間若多若具故。
八比丘分二，以為所破僧。
破僧有二，謂轉法輪僧并羯磨僧。
轉法輪僧唯在佛世，羯磨僧通佛滅後。
破轉法輪以有佛故須九人，破羯磨以八人。
以八比丘分二，四為正眾，四為邪眾。
又有同類五逆。
############# 七宿業消除

orig::  ^530a16

阿難！若有眾主從無量無數劫來，所有一切輕重罪障，
從前世來未及懺悔，若能讀誦書寫此呪身上帶持，
若安住處莊宅園舘，如是積業猶湯銷雪，不久皆得悟無生忍。
commentary::  ^531a8

普賢觀云：眾罪如霜露，慧日能消除。
今呪力亦然。
############# 八所求如願

orig::  ^531a14

復次，阿難！若有女人未生男女欲求孕者，
若能至心憶念斯呪，或身上帶此悉怛多般怛羅者，
便生福德智慧男女，求長命者即得長命，
欲求果報速圓滿者速得圓滿，身命色力亦復如是。
命終之後，隨願往生十方國土，必定不生邊地下賤，何況雜形。
commentary::  ^531a16

命終尚能隨願往生諸佛淨土，況世間所求而不獲耶？

############# 九安國除難

orig::  ^531a24

阿難！若諸國土州縣聚落飢荒疫癘，或復刀兵賊難鬬諍，
兼餘一切厄難之地，寫此神呪安城四門，
并諸支提或脫闍上，令其國土所有眾生奉迎斯呪，
禮拜恭敬一心供養，令其人民各各身佩，
或各各安所居宅地，一切灾厄悉皆銷滅。
commentary::  ^531a26

苕溪云：支提翻靈廟，或名可供養處。
又云：有舍利曰塔，無舍利曰支提。
如阿含有四支徵〔知倚反〕，謂佛生處、得道、
轉法輪、入滅。資中脫云：闍，梵語翻幢也。

############# 十年豐障消

orig::  ^531a32

阿難！在在處處國土眾生，隨有此呪，天龍歡喜，
風雨順時，五穀豐殷，兆庶安樂。
亦復能鎮一切惡星，隨方變怪，灾障不起，
人無橫夭，杻械枷鎻不著其身，晝夜安眠，常無惡夢。
commentary::  ^531a36

五穀，謂麻、黍、稷、麥、豆。
十億曰兆。聖法在處，尚無惡夢，況餘灾橫？

############# 十一惡星不入

orig::  ^532a6

阿難，是娑婆界有八萬四千灾變惡星，
二十八大惡星而為上首，復有八大惡星以為其主，
作種種形出現世時，能生眾生種種灾異。
有此呪地悉皆銷滅，十二由旬成結界地，諸惡灾祥永不能入。
commentary::  ^532a8

長水云：八大惡星，謂金、木、水、火、土、羅、計、
彗，雖有善宿，變即成灾。
九執曜，除日月，取計都為八。
孔#CB15179;經云：日月及熒惑，
辰歲并太白，鎮及羅睺彗，此皆名執曜。
由旬，正言踰繕那，此云合應，計合爾許度量也。
或云此無正翻，乃是輪王巡狩一停之舍，猶如此方舘驛。
然彼由旬數有大小，或四十里，或二十里，諸經論中多用小數耳。 ^532a14

補遺云：按經史，凡吉凶先見之徵曰祥。
伊訓曰：伊陟相太戊，亳有祥，桑穀共生于朝。

########## 二總述佛意結勸(二)

########### 初述宣呪本意

orig::  ^532a22

是故如來宣示此呪，於未來世保護初學諸修行者入三摩提，
身心泰然得大安隱。

########### 二舉利益勸修
 ^532a26

更無一切諸魔鬼神，及無始來冤橫宿殃、舊業陳債來相惱害。
汝及眾中諸有學人，及未來世諸修行者，
依我壇場如法持戒，所受戒主逢清淨僧，於此呪心不生疑悔。
是善男子，於此父母所生之身，不得心通十方如來，便為妄語。
commentary::  ^532a30

熏聞云：具四緣故，方獲其益。
謂依我壇場：一、如法持戒，二、所受戒主逢清淨僧，
三、于此呪心不生疑悔，四、憶持此呪者當自惟念。
于是四緣為全為缺？
苟初緣未具，第三罔知，而持戒不疑，能無自勵？
每讀至此，傷痛盈懷，雖口誦之惟勤，且心通而弗逮，焉知來者不如經乎？ ^532a36

苕溪云：心通不出三義：一者證果，即端坐百日，
有利根者，不起于座，得須陀洹也。
二者發解，謂縱其身心聖果未成，決定自知成佛不謬。
三者宿命，謂是人應時心能記憶，八萬四千恒河沙劫，
周徧了知，得無礙惑。

####### 三述願加護(六)

######## 初金剛眾

orig::  ^533a6

說是語已，會中無量百千金剛，一時佛前合掌頂禮，
而白佛言：如佛所說，我當誠心保護如是修菩提者。

######## 二天王眾
 ^533a14

爾時，梵王并天帝釋、四天大王，亦於佛前同時頂禮，
而白佛言：審有如是修學善人，我當盡心至誠保護，令其一生所作如願。

######## 三八部眾
 ^533a18

復有無量藥叉大將，諸羅剎王、富單那王、
鳩槃茶王、毗舍遮王、頻那夜迦諸大鬼王及諸鬼帥，
亦於佛前合掌頂禮：我亦誓願護持是人，令菩提心速得圓滿。

######## 四天神眾
 ^533a22

復有無量日月天子、風師、雨師、雲師、雷師并電伯等，
年歲巡官諸星眷屬，亦於會中頂禮佛足而白佛言：
我亦保護是修行人，安立道場得無所畏。
commentary::  ^533a26

補遺云：陰陽相感，薄而為雷。
電，雷光也。而言師與伯者，必有神物主之也。

######## 五靈祇眾

orig::  ^533a30

復有無量山神海神，一切土地水陸空行萬物精祇，
并風神王無色界天，於如來前同時稽首而白佛言：
我亦保護是修行人，得成菩提永無魔事。
commentary::  ^533a32

苕溪云：無色界天，但無麤色，非無細色，故有稽首白佛之事。
涅槃云：非想等天，若無色者，云何得有去來進止？
如是之義，諸佛境界，非諸聲聞、緣覺所知。 ^533a36

中陰經亦云：無色界天禮拜世尊。
華嚴云：菩薩鼻根聞無色界宮殿之香。
仁王云：無色界天雨諸香華。
阿含中說：舍利弗入滅時，無色天空中淚下，如春雨細。
故知無色非無色也。
昔人偏計，豈唯暗大，亦昧小宗。
而涅槃云：非二乘所知者，非全不知，蓋言未了細色之相故。 ^534a2

補遺云：無色界有無不可偏計，須考三界得名所從，
上下相對相望，別約一邊得名。
通而論之，無欲則已出三界，無色則已離五陰。
若言無色界無色陰者，為順無色界名，亦偏計故。
涅槃非二乘所知，分別無色界色，屬別教智故也。
又無色界天不列天眾，而在雜眾者，以其無色非前天之儔類故，
與風神無形者類而言之，故在雜也。
無色有細色，則小聖天眼亦合見之，何故斥非所知？
應恐小乘天眼但總相見，若去來進止，非佛菩薩法天二眼不能知也。

######## 六藏王眾(二)

######### 初述化意

orig::  ^534a10

爾時，八萬四千那由他恒河沙俱胝金剛藏王菩薩，
在大會中即從座起，頂禮佛足而白佛言：世尊！
如我等輩所修功業，久成菩提不取涅槃，常隨此況救護末世修三摩提正修行者。

######### 二敘護持
 ^534a24

世尊！如是修心求正定人，若在道場及餘經行，
乃至散心遊戲聚落，我等徒眾常當隨從侍衛此人，縱令魔王大自在天求其方便終不可得。
諸小鬼神去此善人十由旬外，除彼發心樂修禪者。
世尊！如是惡魔、若魔眷屬欲來侵擾是善人者，
我以寶杵殞碎其首猶如微塵，恒令此人所作如願。
commentary::  ^534a30

孤山云：以上群靈，皆獲本妙心，住首楞嚴，
能建大義，示現菩薩、諸天、鬼神等像，護持行人耳。
而言以寶杵碎首者，夫大聖之訓物也，
或用攝受，或行折伏；羣邪之屏跡也，或感其惠，或畏其威。
惟此二途，咸令得度。
今行折伏，俾畏其威。
若涅槃殺一闡提，法華破諸惱亂，仙豫之誅淨行，
滿足之僇眾生，皆由住無緣慈，得一子地，乃能如是耳。
慈念眾生，如一子故。
涅槃明四等成就，住二地慈，非喜住一子地，捨住空平等地。
此皆分真所得，而外現折伏耳。 ^535a2

谷響云：涅槃云：殺一蟻子得罪，殺一闡提無罪。
釋曰：蟻子無辜，殺之結罪；闡提惑眾，殺之有益。
法華經：羅剎女白佛言：若不順我呪，惱亂說法者，
頭碎作七分，如阿梨樹枝。 ^535a12

補遺云：阿梨樹，此方無，故不翻。
其樹似蘭香，枝若落地，必為七分故也。
出慈恩大鈔。涅槃明如來往世為王，名仙豫。
由五百婆羅門不信大乘，王盡殺之。
由謗法故，墮地獄中。
既生而起三念，知是地獄，知因謗法，知由王殺，乃改心自責。
俄捨地獄，生甘露鼓王佛剎，得一劫壽。
僇亦殺也，字亦作戮。
晉譯華嚴：善財至滿幢城滿足王所，見無量眾生犯王法者，
身被五縛，或斷手足，或截耳鼻，或挑雙目，
或斬身首，或投沸#CB01926;，
或疊纏身油灌，以火焚之。
善財問：云何修道？
答言：我成就菩薩幻化三昧，十惡眾生不可教化，
我為調伏，化作苦治，令捨惡具善，得樂發心，具一切智。
當知我於蟻子不生害心，何況人耶？

## 三依(正助兩行以分)圓位(三)

### 初述請(二)

#### 初敘過述益

orig::  ^535a16

阿難即從座起，頂禮佛足而白佛言：我輩愚純好為多聞，
於諸漏心未求出離，蒙佛慈誨得正重修，身心快然獲大饒益。

#### 二因行請位
 ^535a34

世尊！如是修證佛三摩提未到涅槃，云何名為乾慧之地？
四十四心至何漸次得修行目？
詣何方所名入地中？
云何名為等覺菩薩？
作是語已，五體投地，大眾一心佇佛慈音，瞪矒瞻仰。
commentary::  ^536a2

苕溪云：阿難所請斯有二意：一者既受行門必有次位，
如得門入宅須知堂室淺深，是故請之。
二者經初佛語阿難：心言直故，如是乃至終始地位中間永無諸委曲相。
前解行圓融則心言直矣，地位無曲未知其相，因此請之。
未到涅槃謂究竟涅槃至何漸次得修行目。
此問入地之正行，准下三種漸次：初則除其助因，
所謂五辛未為正行；至于第二刳其正性，
所謂婬心，由是之故修三摩提；能得第三違其現業，乃至獲無生忍。
所以第二漸次名為真修，即修行之目。
應知涅槃如所到之境，諸地如所由之道，
修行如能履之步，三法若具則首楞嚴教能事方畢矣。 ^536a8

長水云：住有因果，惑有麤細，智有明昧，
斷有淺深，證有分滿，用有優劣。
苟昧斯旨，非真修行，墮增上慢。
以我教中，隨進德修業，勝劣不同，故立五十七位，
漸入漸深，不同外道，天魔都無。
涅槃最極果，即位所至處。
乾慧最初因，即位發基處。
信住行向，及四加行，名四十四心，即信解行地，名為修行。
初地見道，乃至等覺，名為證入，即分證果。
知諸地之名，而未能辨名下之義，修證行相，
故此問也，即示其不解。

### 二讚許

orig::  ^536a22

爾時，世尊讚阿難言：善哉，善哉！
汝等乃能普為大眾及諸末世一切眾生，
修三摩提求大乘者，從於凡夫終大涅槃，懸示無上正修行路。
汝今諦聽，當為汝說。
阿難大眾合掌刳心，默然受教。
commentary::  ^536a34

苕溪云：刳，猶去也。
去其妄念，以受真教。

### 三宣說(二)

#### 初總明(二)

##### 初明圓妙理

orig::  ^537a4

佛言：阿難！當知妙性圓明離諸名相，本來無有世界眾生。

##### 二明述悟事殊(二)

###### 初迷真起妄
 ^537a6

因妄有生，因生有滅，生滅名妄。
commentary::  ^537a8

長水云：此為分別一敘。
迷真起妄，為立位之因。
地位之興，本由迷悟。
妄迷真起，本性即虗。
故有斷分，斷即成悟。
悟有淺深，因成階降。
階降既分，名位斯別。
若不迷真，焉有斯位？
故須敘也。
###### 二滅妄名真

orig::  ^537a10

滅妄名真，是稱如來無上菩提及大涅槃二轉依號。
commentary::  ^537a16

資中云：由不了一法界相，忽然起妄，名為不覺。
翻此不覺，了本無生，名之為覺。
即菩提之號，因不覺立也。
由迷有生，生即有滅。
翻此生滅，顯不生滅。
即涅槃之號，對生滅立也。
生滅既滅，更無所依，故名轉依。
以真如為迷悟依，轉此迷依以為悟依，故名轉依。
自智境界，轉所依藏為涅槃。
菩提涅槃，初非一異。
但轉迷名無上菩提，轉有名大涅槃。
從有故迷，以覺故空。
有性自空，非有滅空。
故生死涅槃，無相違也。 ^537a18

興福云：轉依有六：一、損力益能轉，謂初、二正位。
補遺云：謂資粮加行，對前入位方便，故言正也。
以勝解漸愧力，損本識中染種勢力，益淨種功德，
漸伏現行，亦名為正轉依。
二、通達轉，由見道達真，方斷二障麤重，證一分真實轉依也。
三、修習轉，謂諸地漸斷俱生，證真轉依也。
四、果圓滿轉，謂究竟以金剛定，永斷本來一切麤重，頓證佛果圓滿轉依也。
五、下劣轉，謂二乘厭苦欣寂，證真擇滅，無勝堪能也。
六、廣大轉，謂大乘位俱無欣厭，通達二空，
雙斷二障，頓證無上菩薩涅槃，有勝堪能，名廣大轉依也。
今取廣大而言，可悉此六轉依，以天台四教斷之。
前四別位，第五藏通，六在圓頓。
經言：二轉依號，如真性無相，由迷悟故，假名生焉。
轉依之語，諸文不異；轉依之義，隨文不同。
雖則不同，其歸一也。
無非為明返妄歸真，生滅對不生滅，妄對乎真。
轉妄依真，號菩提也；轉生滅依不生滅，號涅槃也。
法華玄記云：言轉依者，轉染依依于淨，
在染則種子依于梨耶，在淨則轉于能依，以成第九。
當知梨耶不離染淨。

#### 二別示(二)

##### 初明(迷真起妄顛倒)類生(二)

###### 初敘意

orig::  ^537a28

阿難！汝今欲修真三摩地，直詣如來大涅槃者，
先當識此眾生、世界二顛倒因，顛倒不生，斯則如來真三摩地。
commentary::  ^538a16

苕溪云：明世界相續，唯在依報，謂四大因起等。
今世界顛倒，蓋指正報，即十二類生也。
世界顛倒為指正報者，恐未然也。
三世四方，顯是依報。
彼明世界顛倒之相，生出十二類生，非直指十二類為世界也。 ^538a20

長水云：前明三種相續，今明二種顛倒，即攝業果故也。
長水以業果在眾生中，孤山以業果在世界中，以十二類即業故也。 ^538a24

補遺云：此下二顛倒文科節，初阿難至真三摩地為總標，次阿難下別列二倒。
初眾生顛倒，又二：初明迷真，次迷本下倒相。
於迷真中兼示下文世界迷真，故言建立世界及諸眾生。
言及眾生者，即下世界中十二類生業果也。
次阿難下二世界顛倒。

###### 二正明(二)

####### 初眾生顛倒(二)

######## 初總明

orig::  ^538a28

阿難！云何名為眾生顛倒？
阿難！由性明心性明圓故，因明發性性妄見生，
從畢竟無成究竟有，此有所有非因所因，
住所住相了無根本，本此無住建立世界及諸眾生。
commentary::  ^538a36

孤山云：性明圓故。
謂由真心本具諸法，如明鏡中圓具像性。
因妄明心，變動真性，故曰因明發性。
由發性故，遂起分別，故曰性妄見生。
從畢竟下。結顯上文全真成妄也。 ^539a6

補遺云：真如不變名性，隨緣名心。
一真如中，具此二義。
由性者，不變也；明心者，隨緣也。
由有性中圓明隨緣之故，眾生妄生照覽，
因以妄動，發其性也。
性中加妄，遂有見生，故曰性妄見生也。
經中特安圓字，即顯隨緣之性，生出妄明。 ^539a10

荊溪云：真如是萬法，由隨緣故。
即此義焉。
苕溪云：此有下四句，上二句皆能所相生。
有即苦果，因即惑業。
非因者，如前文云：既稱為妄，云何有因？
所因者，如前文云：自諸妄想，展轉相因。
下二句總明上二句皆無實體。
住者，依也。推末至本，了無所依，故知從畢竟無，
成究竟有，正是顛倒之義。 ^539a16

補遺云：上文云成究竟有，即眾生苦惑業也。
此之四句，言其苦惑業相。
初二句總示此有所有者，指上成究竟有，故曰此有。
言所有者，謂苦果從惑業生也。
初句云苦果也，次句云惑業之因，故曰非因所因也。
住所住相者，言苦惑業三，皆是住著之法。
若求其住之相，了不可得。
三道即三德，故無根本。
然則成究竟有，有之一字，別指苦果已成之法。

######## 二別示(二)

######### 初正明妄惑

orig::  ^539a22

迷本圓明，是生虗妄。
妄性無體，非有所依。
將欲復真，欲真已非真，真如性非真，求復宛成非相。

######### 二熏業牽果
 ^539a34

非生非住，非心非法，展轉發生，生力發明，
熏以成業，同業相感，因有感業，相滅相生，由是故有眾生顛倒。
commentary::  ^540a2

苕溪云：有身故生，有受故住，生住心法，
于諸有中展轉發生，斯即前文業果相續也。
如卵生等，既是色質，豈非身耶？
苦受等領納現境，對三相論之，即是住相。
生力至成業者。生即是果，力即是業，熏即動業之惑，
以欲貪為本，如現在生身，由過去業力之所發明，
復由現在起惑，熏成未來善惡之業也。
同業至相生者。七趣眾生，隨其妄惑，各有同業相感，
因于殺、盜、婬三所感之業，則有相滅相生之事。 ^540a6

長水云：婬欲故相生，殺盜故相滅。
亦可云：異見成憎故相滅，同想成愛故相生。 ^540a16

補遺云：意云：真如非身、受、心、法，而迷妄故，
展轉發生身、受等法。

####### 二世界顛倒(二)

######## 初迷真兩立

orig::  ^540a18

阿難！云何名為世界顛倒？
是有所有，分段妄生，因此界立；非因所因，
無住所住，遷流不住，因此世成。
commentary::  ^540a20

孤山云：從畢竟無，成究竟有，故有東西南北之分段。
指此分段，名之為界。
然其所有，本無其因，故非因所因。
此唯妄住，故云無住所住。
既非真性常住，則有過現未來，遷流不住，三世成矣。 ^540a24

補遺云：前文從畢竟無成究竟有，雖在眾生顛倒中明，
義兼世界，故今牒之云是有等。
但今文以四方界義為有，是前苦果依報依正，
同以惑業為因，故曰是有所有，非因所因，以明三世義也。
所以有三世遷流者，良由惑業不斷故也。

######## 二相涉類生(二)

######### 初總示(二)

########## 初標

orig::  ^540a28

三世四方，和合相涉，變化眾生，成十二類。
commentary::  ^540a36

孤山云：以世涉方，以方涉世，俱成十二。
所以眾生正報，因果和合，亦成十二。

########## 二示(二)

########### 初成十二因

orig::  ^541a2

是故世界因動有聲，因聲有色，因色有香，
因香有觸，因觸有味，因味知法，六亂妄想成業性故，十二區分由此輪轉。
是故世間聲、香、味、觸，窮十二變為一旋復。
commentary::  ^541a4

長水云：內有動相，外感風輪，故有聲現。
因空生搖，堅明立礙，故有色立。
金風相摩，則有火光，火則有氣，氣則香也。
寶明生潤，火光上蒸，由斯流水，水有冷暖，故成觸也。
觸分澁滑，與舌相對，則有味生。
五境合意，則名為法。
此六塵境與內六根妄想和合雜亂，由此造作一切諸業，故成業性。
業必有報，十二品類因此區分，故成輪轉。 ^541a8

資中云：根塵各六，成十二。
苕溪云：因動有聲，如擊鼓撞鐘之類。
文殊云：音聲性動靜。
此就聲塵當體為因，以動之一字，不對餘塵說故。
若更就當體分之，則動為其因，聲如其果。
從因聲有色，至因味知法，則展轉相因，
皆以餘塵為因，遞相為果，以顯六亂之相，不同十二因緣次第之義。
故當知展轉相因，雖有十二，而但云六亂者，
正顯根塵各從其類，兩兩相望，雜亂而起。
最後云知法者，知即意根，法即法塵。
以後例前，則有聞聲見色等義，況云六亂？
妄想是知，見聞覺知，皆歸妄想。
聲香味觸，略舉四塵，窮十二變，總結根境。 ^541a16

補遺云：因以世界相涉，變化眾生，則是動義。
故動生聲為初，一往六塵為倫次義，非定論也。
亦可因色有聲有法等，方成六亂。
經文且示一塗，為言一旋復者，約根塵十二次第一翻旋轉之相也。

########### 二感十二果

orig::  ^541a28

乘此輪轉顛倒想故，是有世界卵生、胎生、
濕生、化生，有色、無色，有想、無想，若非有色、
若非無色，若非有想、若非無想。
commentary::  ^541a36

孤山云：依#CB00592;而起曰卵生，
含藏而生曰胎生，假潤而興曰濕生，無而忽有曰化生也。
如是四生，由內心思業為因，外#CB00592;胎藏濕潤為緣，
約藉緣多少而成次第。
卵生具四，是以先說胎生具三，濕生具二，
化生唯一，謂思業也。
此依瑜伽所解。 ^542a4

真際云：前四生為總，次八類為別，從總開別，故成十二。

######### 二別顯(二)

########## 初示(十二)

########### 初動類

orig::  ^542a10

阿難，由因世界虗妄輪迴動顛倒故，和合氣成八萬四千飛沈亂想，
如是故有卵羯邏藍流轉國土，魚、鳥、龜、蛇其類充塞。
commentary::  ^542a12

資中云：動即是風，風即是氣，故云和合氣成。
羯邏藍者，入胎初位。
準俱舍論，胎中分位有五，胎卵未分，皆同此也。 ^542a16

孤山云：八萬四千，非八萬四千煩惱塵勞為其種類乎？
然此類生，以因感果，微細行相，唯聖盡明，
止在總知，唯妄所為，未可委究歷事義趣。 ^542a18

熏聞云：羯邏藍，餘經或名歌羅邏，此云凝滑，
或云雜穢，狀如凝酥。 ^542a22

補遺云：此十二類生，先言世界虗妄等者，
蓋眾生之心，多著境界，而感其生，成于顛倒。
如初感外虗妄動，則受飛沈動類，下去准知。
然列此十二類生，即是別明眾生顛倒之相耳。
所以上文眾生顛倒，其文甚略。
受生之相，皆因外感，故別明世界顛倒，
變化眾生，以成上文也。

########### 二欲類

orig::  ^542a24

由因世界雜染輪迴欲顛倒故，和合滋成八萬四千橫竪亂想，
如是故有胎遏蒲曇流轉國土，人畜龍仙其類充塞。
commentary::  ^542a32

恐指依報能生情欲者為雜染也。
如形顯之色，男女之態，皆可欲之境，故曰欲顛倒。
老氏曰：不見可欲，使心不亂，然後感己欲心，
取彼之境，故曰和合滋成。 ^542a36

資中云：人懷正道，竪首而行，違正從邪，故生橫類。
孤山云：遏蒲曇即第二位，胎卵已分也。 ^543a4

熏聞云：遏蒲曇，此云疱，狀若瘡疱。

########### 三趣類

orig::  ^543a6

由因世界執著輪迴趣顛倒故，和合煖成八萬四千翻覆亂想，
如是故有濕相蔽尸流轉國土，含蠢蠕動其類充塞。
commentary::  ^543a8

苕溪云：濕以合感，故云執著。
合因煖氣，故曰煖成。
翻覆者，飛伏之貌也。
此約形說，謂飛動而伏走也。
沇疏云：違心背信，翻覆任情，遂感此類，
飛走不定，如蠛#CB16915;昆虫之類耳。
蠛#CB16915;，小虫，似蚋，喜亂飛，莊子謂之醯雞。
昆虫，溫生寒死之虫。 ^543a12

資中云：蔽尸，或云聚血，或云耎肉，既不入胎，故無諸位。 ^543a16

熏聞云：蔽尸即第三位。
問：何故動類唯指初位，欲類但言第二，
趣類止云蔽尸，從假類去皆云羯南？
答：若有初位必具後位，若有第二必具初後。
經文一往次第，且取一位配之。
今蔽尸、羯南既不入胎，故無前位。
然而蔽尸須至羯南，羯南或由蔽尸，二往之意可會。
又假類而下雖皆云羯南，其中非無具前三位及第五位，
即鉢羅奢佉，此云形位。
良由第五于諸類中闕具不定，唯有第四其名最通，故障類等俱云羯南也。 ^543a18

補遺云：趣謂趣向，不可迴之義。
謂執重趣向，故受執濡滯。
言和合煖成者，以濕滋氣，方有所生。

########### 四假類

orig::  ^543a30

由因世界變易輪迴假顛倒故，和合觸成八萬四千新故亂想，
如是故有化相羯南流轉國土，轉蛻飛行其類充塞。
commentary::  ^543a34

真際云：妄心浮偽，易奪不常，舍此取彼，故成其觸。
觸謂觸對，即根境和合也。 ^544a2

孤山云：羯南，此云硬肉，即胎內第四位。
纔生即飛，故缺前位。
苕溪云：轉蛻飛行，蓋是化生取譬之象。
列子云：天地委蛻，下文純想則飛，皆取譬也。
是則轉蛻譬故形之易蛻，飛行喻新質之輕舉，
無而忽有，理合在茲，脫此生彼，如轉蛻飛行。
若#CB15179;鴿之化，鳥鼠之變，皆化生義。
如轉蛻之譬，和合觸成者，雖則變化，必假根境相觸為因，
或陰陽之氣，觸其故身，能變新質。

########### 五障類

orig::  ^544a4

由因世界留礙輪迴障顛倒故，和合著成八萬四千精耀亂想，
如是故有色相羯南流轉國土，休咎精明其類充塞。
commentary::  ^544a14

資中云：事日月水火，和合光明，堅執不捨，
障隔不通，名為留礙。
精明顯著，因此受生，故成色相。
星辰日月，吉者為休，凶者為咎。
下至爝火蚌珠，皆是此類。
蓋由世間，或依報留礙，或義理不通，暗于知見，
心希明著，積集受想，乃受精明。
上至九曜，下及螢蚌，仍能休著，及于他人。 ^544a18

熏聞云爝火者，據莊子云：日月出矣，而爝火不息。
其于光也，不亦難乎？
釋文云：爝音爵，然火也。
一云：權火，謂小火也。
字林云：爝，炬火也，珠蚌中陰精。 ^544a24

熏聞云著成者，著，陟慮反，明也。

########### 六惑類

orig::  ^544a28

由因世界銷散輪迴惑顛倒故，和合暗成八萬四千陰隱亂想，
如是故有無色羯南流轉國土，空散銷沈其類充塞。
commentary::  ^544a30

資中云：由迷惑不了，厭壞色相，思無邊空，
色盡心空，厭空絕想，乃至有頂，沈冥幽隱，即無色界外道之類。 ^544a34

熏聞云：問：既云無色，何謂羯南？
答：應取一分細色通名其類，不可責同堅硬之狀，當知此方亦化生之類。 ^544a36

補遺云：或有厭有著空，心存銷散，不成真空明理，乃惑暗生焉。
此外道因禪得生無色之類。
然此上文長水指今無色，不同無色界天。
今言外道者，以邪心得生，不同正定，非久還墜，所以神呪功能中指為惡處也。
又吳興下文以舜若多空神，銷今無色者，
今謂既云八萬四千，其類充塞，亦可兼指風空神也。 ^545a2

真際云：空散銷沈，通指四空。 ^545a10

補遺云：今謂亦可別對四空，方允其類。
充塞之義，空指空處，以脫色籠故。
散指識處，緣識生定，未免散亂故。
銷指無所有處，銷前識心故。
沈指非想非非想處，到空之底故。

########### 七影類

orig::  ^545a12

由因世界罔象輪迴影顛倒故，和合憶成八萬四千潛結亂想，
如是故有想相羯南流轉國土，神鬼精靈其類充塞。
commentary::  ^545a18

資中云：蹈跡附影之類，皆從意想所生。
論因，或如外道凡夫，祠禱神明，託附形象，
終身奉事，志慕靈通，因果相酬，故生其類。 ^545a22

熏聞云：罔象猶云彷像，蓋不真之貌也。
莊子云：水有罔象。
釋文云：水神名。 ^545a24

補遺云：操心不實，故曰罔象。
影附于人，故曰影顛倒也。
凡此之類，必資憶想，因既不正，死受鬼報。

########### 八癡類

orig::  ^545a26

由因世界愚鈍輪迴癡顛倒故，和合頑成八萬四千枯槁亂想，
如是故有無想羯南流轉國土，精神化為土、
木、金、石，其類充塞。
commentary::  ^545a30

資中云：外道計無情有命，金石堅牢，或習定#CB01926;凝，
思專枯槁，心隨境變，遇物成形，如華表生精，黃頭化石之類是也。 ^545a34

谷響云：晉張華，字茂先。
時燕昭王墓有妖狐，謂華表曰：我聞張司空多學，
欲往干之，如何？對曰：張司空，博物君子也。
非但損子，亦#CB17550;于吾。
狐不聽，刺投華。華與論天下人物，多為其所折。
謂華曰：天欲雨，請辭去。
華固留之，謂左右曰：我聞巢居知風，穴居知雨。
不是狐狸，即是者鼠。
乃密令人斫華表，然而照之，為狐狸而去。
梵云劫毗羅，此翻黃頭。
頭如金色，因以為名。
恐身死，往自在天問。
天令于頻陀山取甘子食，可延壽。
食已，于林中化為石如床。
有不逮者，書偈問石。
後為陳那菩薩斥之，其石裂矣。 ^545a36

補遺云：形如槁木，心若死#CB01926;，
不合真如，只成愚鈍癡暗人耳。
傳曰：心不則德義之經謂之頑。
今以不合真理，乃成頑也。

########### 九偽類

orig::  ^546a12

由因世界相待輪迴偽顛倒故，和合染成八萬四千因依亂想，
如是故有非有色相成色羯南流轉國土，諸水母等以蝦為目其類充塞。
commentary::  ^546a18

資中云：和合巧偽，改故作新，或假託因緣，
遞為形勢，資身養命，業果相循，不從自類受身，故名。
非有色相等有情，身內八萬戶虫並是此類。
相待猶言相假，凡染以己假他之謂。
水母俗謂之蝦蛇，一名蟦，形如羊胃，無目，以蝦為目。

########### 十性類

orig::  ^546a22

由因世界相引輪迴性顛倒故，和合呪成八萬四千呼召亂想，
由是故有非無色相無色羯南流轉國土，況詛厭生其類充塞。
commentary::  ^546a28

資中云：有一類生，因聲呼召，引發性成，
如蝦蟆等，以聲附卵。
熏聞云：孤山引顯識論云：雌孔#CB15179;聞雄者為鳴，
于是有身，彼謂之聲生。
又莊子云：虫鳴于上風，雌應于下風而風化。
注曰：虫以鳴聲相應，不待合而便生子，故曰風化。
論因或是樂為婬聲，習以生著，從自性類，
不假他成名，非無色相，藉聲誕質，故曰無色。 ^546a32

補遺云：凡言性者，稟自然之質也。
今相引假他而成性，分非顛倒，是何歟？
言非無色者，必先假自質也。
言無色者，假聲而生也。
如長水曰：雖從聲感，假自性質。
如蝦蟆等，以聲附卵，然後長養，非聲則壞。 ^547a4

苕溪云：呪詛亦呼召耳，由物類相感，若厭禱而生也。

########### 十一罔類

orig::  ^547a8

由因世界合妄輪迴罔顛倒故，和合異成八萬四千迴互亂想，
如是故有非有想、相成想羯南流轉國土，彼蒲盧等異質相成其類充塞。
commentary::  ^547a12

資中云：誣罔取他，約為己有，名罔。
顛倒背親向義，寄死託孤忘本，蒸甞認彼宗嗣，是其因也。
甞者，祭也。爾雅曰：春祭曰祠，祠之言食。
夏祭曰禴，新菜可礿。
秋祭曰甞，甞新穀也。
冬祭曰蒸，進品物也。
罔者，以無為有之謂。 ^547a16

苕溪云：以異質故非有想相，以相成故成想。
羯南蒲盧，俗謂之蠮螉，取彼桑虫以為己子。

########### 十二殺類

orig::  ^547a20

由因世界怨害輪迴殺顛倒故，和合怪成八萬四千食父母想，
如是故有非無想相。
無想羯南流轉國土，如土梟等附塊為兒，
及破鏡鳥以毒樹果抱為其子，子成父母皆遭其食，其類充塞。
commentary::  ^547a24

資中云：父母有愛，名非無想。
相冤無有愛，故云無想。
亦可梟鏡有情，非無想也。
附塊抱樹，而生其子，乃無想也。 ^547a30

長水云：冤對相酬，連環不止，託至親之父子，
發至冤之殺害，豈非怪哉！
初生託質，互有想愛，故云非無想相。
後時成大，父母遭食，故云無想也。 ^547a32

資中云：問：既是冤對，無感生緣，何得用附而生，冤中有愛？
答：如畜猪羊，貪殺故養，豈非怨中亦有愛乎？ ^547a36

長水云：答：託質須資愛想，殺害由乎先業。
愛想無常，由業所運，始雖起愛，後變成憎，故遭其食。 ^548a2

孤山云：按史記孝武本紀云：祀黃帝用一梟破鏡。
梟，鳥名也，食母；破鏡，食父。
黃帝欲絕其類，使百物祀皆用之。
破鏡如貙而虎眼，今云鳥者，恐譯人誤，或鳥字合是等字耳。 ^548a4

熏聞云：土梟，見爾雅注。
梟，不孝鳥也。自關而西，謂梟為流離，其子適大，還食其母。
述異記云：獍之為獸，狀如虎豹而小，始生，
還食其母，故曰梟獍。

########## 二結

orig::  ^548a10

是名眾生十二種類。
commentary::  ^548a14

苕溪云：金剛般若，卵胎濕化，乃至非想，皆通三界。
今十二類，義必無殊。
觀乎現文，唯無色羯南似通上界，其十一種悉是欲界之相耳。
此蓋如來隨宜所說，且就現前幽顯可騐者，略而示之。
幽如鬼神精靈等，顯如魚鳥龜蛇等。
若以有頂外道解無色者，未必然。
將恐欲界亦有斯類，如舜若多神，豈在四空乎？
應知下文廣談七趣，秪由此中說相未周，
前後相成，方見經旨。
此中生數雖多，趣相則略。
若以七趣一期，觀此十二類生，猶缺地獄、修羅二趣。
然餘五趣，亦未委明大槩。
且言迷真起妄，故有類生；破妄顯真，故有諸位。
迷悟相翻，意在于悟。
從悟說位，用酬前文阿難之請。
大佛頂如來密因修證了義諸菩薩萬行首楞嚴經卷第七
 ^548a16
