
undefined:: 天聖廣燈錄卷第二十四　　　〔宋碑〕
other:: 
## 吉州清源山行思禪師第七世

other:: 
### 洛京靈泉院歸仁禪師法嗣

other:: 
#### 郢州大陽山堅禪師
郢州大陽山堅禪師
在靈泉。入室。靈泉問云。
儞從什麼處來　師云。
僧堂裏來　泉云。
儞為什麼不築著露柱。
師於言下省悟。 ^541a9

有僧問。如何是玄旨　師云。
壁上挂錢財。 ^541a13

問。如何是無相道場　師云。
佛殿裡懸幡。 ^541a15

問。不借時機用。如何話祖宗　師云。
老鼠咬腰帶。 ^541a17

問。如何是真中真　師云。
十字街頭泥佛子。 ^541a19

因僧請益法身。師有頌。
　　扶桑出日頭　黃河輥底流　六六三十六
　　陝府出鐵牛
other:: 
#### 襄州石門山遵禪師
襄州石門山遵禪師 ^541a21

上堂。僧問。古人道。
大悲院裡有齋。意旨如何　師云。
石人滿面血。山草運無根。 ^541a27

問。如何是石門境　師云。
石朵山前無異路。
清涼河深徹底看　進云。
如何是境中人　師云。
樂界鼓聲連夜響。
牧牛童子唱巴謌。 ^541a29

問。如何是佛　師云。
王宮降誕人皆仰。
四八端嚴為後時　進云。
恁麼則靈山非的意。
雪嶺有知音　師云。
鳥道玄玄無草礙。
一輪明月正當軒。
other:: 
## 吉州清源山行思禪師第八世

other:: 
### 襄州廣德山第二世延禪師法嗣

other:: 
#### 荊門軍上泉院古禪師
荊門軍上泉院古禪師 ^541a35

因看華嚴經。一日。
擲卷在地。云。黃面老漢得恁麼多口。
從茲曉悟。 ^541a43

後參廣德。乃為印可。 ^541a45

師開堂日。有僧問云。
師唱誰家曲。宗風嗣阿誰　師云。
萬同一點子。普潤徧娑婆。 ^541b2

問。如何是大道之源　師云。
簾內有君當正位。
殿前四相盡朝儀　進云。
恁麼即一滴不離毗盧界。
萬派朝宗不二門　師云。
四塞罷戈齊拱手。
十方共賀大平年。 ^541b4

問。如何是祖師西來意　師云。
梁王殿上不來往。
魏國終歸隻履西。
other:: 
### 鼎州梁山緣觀禪師法嗣

other:: 
#### 鼎州梁山巖禪師
鼎州梁山巖禪師 ^541b10

上堂。僧問。師今出世。
有何祥瑞　師云。
家山無異草。靈苗徧地生　進云。
恁麼則法界蒙恩。
人天有賴　師云。
言不干典。非君子所談。 ^541b16

問。如何是梁山境　師云。
雲峯千載秀。華木四時春　進云。
如何是境中人　師云。
巖前樵父頻招手。
大家齊和太平歌。 ^541b20

問。如何是佛　師云。
巍巍不顯三身相。
超然豈與見聞同。 ^541b26

問。如何是祖師西來意　師云。
新羅附子。蜀地當歸。
other:: 
#### 潭州雲巖山清眺禪師
潭州雲巖山清眺禪師 ^541b28

上堂。僧問。四眾齊臨於寶座。
請師方便為提撕　師云。
巴歌雖有韻。秖恐和人稀　進云。
為什麼如此　師云。
宮商不入異人耳。
從來妙旨少知音。 ^541b32

問。如何是和尚家風　師云。
千年永雪上。靈枝萬古春　進云。
未審客來。將何祗待　師云。
瑠璃鉢盛無米飯。
雲堂大會不來人。 ^541b38

問。如何是恁麼去底人　師云。
登玄無異路。終不暫迴頭　進云。
如何是恁麼來底人　師云。
金鳳銜花離玉洞。
木馬懷胎半夜歸　進云。
如何是不來不去底人　師云。
白雲橫谷口。樵子夜忘家。
other:: 
#### 澧州藥山第十二世利昱禪師
澧州藥山第十二世利昱禪師 ^541b42

開堂日。拈香示眾云。
此一瓣香。不從天得。
不從地來。不從十方而至。
大眾。且道從什麼處來。
三十年後不得錯舉。
便燒香陞座。 ^541c4

時有僧問。師唱誰家曲。
宗風嗣阿誰　師云。
幸自不曾翹足讚。
時人剛道見底沙　進云。
恁麼上來。乞師端的　師云。
靈光逈透青霄外。
人天徒自見分拏。 ^541c10

問。外無所求。內無所依時如何　師云。
青天白日　進云。
知者已知。未知者如何領解　師云。
三十年後。 ^541c16

問。如何是祖師西來意　師云。
何不問自己意　學云。
如何是自己意　師云。
剩著茶。少著水。 ^541c20

師上堂云。山河大地．日月星辰與諸上座同生。
三世諸佛與諸上座同參。
三藏聖教與諸上座同時。
還信得及麼。若也信得及。
陝府鐵牛吞却乾坤。
雖然如是。被法身礙却。
轉身不得。順知有出身之路。
作麼生是諸上座出身之路。
道。道。良久。云。若道不得。
永沈苦海。珍重。　僧問。
格外之談。乞師垂示　師云。
要道也不難　學云。
恁麼則萬仞碧潭。
許垂一線也　師云。
大眾笑儞。 ^541c24

澧州牧於衙內白蓮亭上會諸尊宿。
折花供養。請師說法。 ^541c40

時有俗官問。如何是瀾浦境　師云。
此是白蓮亭　進云。
如何是境中人　師云。
牧牛童子橫吹笛。
野老谿邊和不齊。 ^541c42

師乃云。昔日須菩提。
巖中宴坐。梵天雨華讚歎。
須菩提問。空中讚歎。
復是何人。梵天云。
我是梵天。提云。云何讚歎。
梵云。我見尊者善說般若。
提云。我於般若未曾說著一字。
梵云。尊者無說。我乃無聞。
無說無聞。是真說般若。 ^541c46

師云。梵天恁麼道。
還稱得須菩提意也無。
直然無言無說。不涉視聽。
猶是涅槃高壍。解脫深坑。
若是藥山。又且不然。
文殊按劒。石人膽戰。
木女心驚。久滯諸官．尊宿．和尚。
伏惟珍重。 ^542a6

師上堂云。古人道。
上來時薦取。下去時薦取。
僧堂．茶堂裡時薦取。
藥山即不然。上來也不用薦。
下去也不用薦。僧堂．茶堂裏也不用薦。
為甚如此。本自無瘡。
勿傷之也。珍重。 ^542a16

師因僧入室請益。
南泉問僧。從什麼處來　云。
魯祖來　泉云。魯祖有何言句接人　云。
纔見僧來便面壁　泉云。
我尋常向僧道。佛來出世時會取。
黑豆未生芽時會取。
尚自不得一人半人。
儞恁麼。驢年去　師乃與頌曰。
　　魯祖面壁如何　世上仙陀幾箇
　　不因禪子跨戶　大似因風吹火
　　南泉黑豆未生時　喃喃終是洩天機
　　休向未生全曉悟　日出東方月落西
other:: 
####  #CB13748;州羅紋得珍山主
#CB13748;州羅紋得珍山主 ^542a24

師受梁山密旨。梁山甞謂曰。
子今生緣薄。不得出世。 ^542a42

師後遁跡。常好坐禪。
四季剃頭。一食而已。 ^542a44

有僧問。十二時中以何為坐　師云。
儞什麼處見他。 ^542a46

問。梁山先師遷化往什麼處　師云。
撲破鈍雞子。飛却鳳凰兒　進云。
畢竟歸何處　師云。
青山常岌岌。流水自茫茫。 ^542a48

問。親切處乞師指示　師云。
老僧元是廣南人。 ^542b4

師一日乃述頌一首貼在法堂壁上。
　　老病龍鍾起坐難　一條杖子不曾閑
　　幾年空欲歸鄉去　秖待臨時摘脫間 ^542b6

師至來春。端然而化焉。
other:: 
#### 夾山大哥和尚
夾山大哥和尚 ^542b14

師初參青林。問。從上諸聖。
學人還有分也無　青林據座　師良久　青林云。
會麼　師云。不會　青林云。
無子用心處　師於言下大悟　上堂。
僧問。如何是佛　師云。
涼風颯颯吹人冷。
水上浮漚能幾時。 ^542b16

問。如何是道　師云。
好大哥。物外獨騎千里象。
萬年松下擊全鍾。 ^542b24

問。如何是夾山正主　師云。
好大哥。好手順還欒布作。
韓先虗望立功勳　僧無語　師云。
單雄信解弄棗子木矟。
尉遲公隨後喝番謌。 ^542b26

問。如何是和尚家風　師云。
好大哥。騎駿馬。驟高樓。
鐵鞭指盡胡人路。 ^542b32

馬大王從青林請師。
過夾山。王出遠迎　問。
如何是祖師西來意　師云。
好大哥。御駕六龍平古秀。
玉階排仗出金門。 ^542b34

問。月生雲際時如何　師云。
好大哥。三箇童兒抱華皷。
更莫礙我毬門路。 ^542b38

問。如何是祖師西來意　師云。
好大哥。玉印不離天子手。
金箱豈可庶人知。 ^542b42

師問。僧頭上金光現。
脚下火雲生。巍巍大丈夫。
復來有何事　僧云。
特來禮拜和尚　師云。
射虎不逢人。鈍置千鈞弩。
參堂去。
other:: 
#### 襄州石門山慧徹禪師
襄州石門山慧徹禪師 ^542b44

初開堂日。有僧問。
師唱誰家曲。宗風嗣阿誰　師云。
片雲生鳳嶺。樵子處處明。 ^542c4

問。如何是和尚家風　師云。
解接無根樹。能桃海底燈　學云。
學人不會桃燈意。
請師方便接無根　師云。
賈島筆頭挑古韻。
下手之時誰為分　問。
如何是石門境　師云。
猿啼山谷韻。木馬正當軒　問。
如何是境中人　師云。
通身非影像。常日閙喧喧。 ^542c8

問。一毫未發時如何　師云。
羿善不調弓。箭透三江口。 ^542c16

問。如何是佛法大意　師云。
三門前松樹。見生見長。 ^542c20

問。正當恁麼時。還有師也無　師云。
草青青時入洞。華馥馥時迴車　問。
祖師九年面壁。意旨如何　師云。
三山鎻夜月。照破萬家門。 ^542c22

問。從上諸聖。得箇什麼便休歇去　師云。
見諦無生路。通身舉妙靈。 ^542c26

問。至寶無形。如何得用　師云。
素手剔金燈。類顯長天月。 ^542c28

問。遠遠投師。請師便道　師云。
猿啼山谷韻。虎嘯野僧吟。 ^542c32

問。如何是和尚深深處　師云。
龍巢生鳳卵。端的勿人知　進云。
如何是龍巢生鳳卵　師云。
帝里穿靴異　進云。
如何是端的勿人知　師云。
千聖不能測。 ^542c34

問。承教有言。不在內。
不在外。不在中間。
未審在什麼處　師云。
三年一閏。九月重陽　問。
和尚燒由。還有過也無　師云。
龍吟霧起江河靜。
虎嘯風生萬里閑。 ^542c40

問。路逢達道人。不將語默對。
將什麼對　師云。
斫頟無觀日。沉吟理趣圓　進云。
如何是沈吟理趣圓。
　師云。被闍梨致此一問。
直得霢霂汗流。 ^542c46

問。多子塔前。是有言說。
是無言說　師云。
無言木自異。滔滔天下傳。 ^543a4

問。如何是鳳凰山　師云。
突屼侵天際。龍盤鳳舞城　學云。
如何是山中人　師云。
朝看雲霧起。暮聽子規啼。 ^543a6

問。如何是有語中無語　師云。
滿口道不著　學云。
如何是無語中有語　師云。
寂然機不停。 ^543a10

問。不起思念。如何請益　師云。
木人登機織。石女夜拋梭。 ^543a14

問。如何是三乘教外別傳一句　師云。
東村王老夜燒錢。 ^543a16

問。如何是禪非意想　師云。
要道便道。 ^543a18

問。如何是道絕功勳　師云。
浩然不隱的。橫身物外閑。 ^543a20

問。學人貧虗。請師濟贍　師云。
開門無一物。到者不空迴。 ^543a22

問。如何是無上性海　師云。
龍日雨霏霏。江河流不盡。 ^543a24

問。的的玄微。如何得用　師云。
激水浪頭金。澄潭波裏月。 ^543a26

問。如何是無縫塔　師云。
龍渡碧潭含朗月。
今來一句對機公　又云。
龍樓無宿客。衘輦百花新。 ^543a30

問。如何是學人本分事　師云。
戴持不覺重。舉步鎮相隨。 ^543a34

問。如何是和尚一通之啟　師云。
素幅非文。喃喃異說。 ^543a36

問。如何是最初一步　師云。
　　反繫勿底鞋　善行雲水路　識者善知時
　　不識地獄祖 ^543a38

問。不未佛祖底人來時。
向他道什麼　師云。
不求佛祖底人不來問石門　學云。
與麼即求佛祖也　師云。
誰是求佛祖者　學云。
某甲更致一問　師云。
寶座方高四尺八。 ^543a44

問。如何是三世諸佛出身處　師云。
石火夜流光。樵人首戴雪。 ^543b2

師示眾云。道不自名。
假名唱道。
有僧問。盧行者為什麼會得　師云。
會處不是盧家境　學云。
如何是盧家境　師云。
明星背後倒騎牛。 ^543b6

師示眾云。臨濟入門便喝。
德山入門便棒。
僧問。一棒一喝是古人作用。
如何是和尚作用　師便打　學云。
謝師方便　師云。
知恩者少。負恩者多。 ^543b12

問。文殊仗劒。欲殺何人　師云。
失念者　學云。如何下手　師云。
全用不傷。罪當即令　問。
如何是道　師云。
目前者是　學云。
目前何者是　師云。
行者是。 ^543b16

問。盡大地是一箇死屍。
向什麼處理　師云。
眼耳鼻舌身。 ^543b22

問。三身共一體。那箇為正　師云。
報化路前橫身道。
石人眼裡不栽華。 ^543b26

問。徧地荊榛。如何辨主　師云。
滴水巖在桉山前。 ^543b28

問。實際理地。如何運步　師云。
幽谷白雲藏白#CB15179;。
擬心棲處隔山迷。 ^543b30

問。白雲巖畔無人到。
幽谷深開事若何　師云。
兔走烏飛急。龍銜海月圓。 ^543b32

問。如何是祖師西來意　師云。
少林澄九鼎。動浪百華新。 ^543b36

問。大眾雲臻。請師舉唱　師云。
一句無私語。常待五湖僧。 ^543b38

問。萬法歸宗。宗歸何所　師云。
日裏桃金線。全身轉處空。 ^543b40

問。妙用機關如何通信　師云。
未馬頻頻呌。報道國人安。 ^543b42

問。截 #CB05033;之言。
請師便道　師云。
日出東方。光臨北戶　問。
古今並是文言秀句。
如何是和尚奇特一句　師云。
無鬚鎻子晝夜開　學云。
如何是和尚之用　師云。
自來提網。罕遇知音。 ^543b44

問。如何是佛　師云。
樵子度荒郊。騎牛草不露。 ^543c4

問。如何是有力底人　師云。
瞥瞥流光異。山嶽豈能遮。 ^543c6

問。大悲千手眼。如何是正眼　師云。
龍銜海底月。白雲綻處看。 ^543c8

問。以八不成。是何章句　師云。
枯木殘枝。山河大地。 ^543c10

問。學人久迷真性。
大奇一句請師道　師云。
龍藏函中光彩異。
九天玄範掌中持　問。
如何是應機不失底事　師云。
三門對佛殿　學人不會。
請師指示　師云。
開生天柱連朱#CB15179;。 ^543c12

問。碧蘿影裡無人到。
石室門前事若何　師云。
龍泉不隱舊時光。
廓落無涯非定止。 ^543c20

問。夾嶺峯前句。請師為舉揚　師云。
玄言一句異。萬象不能齊。 ^543c22

問。千差萬別。如何曉得　師云。
應善無差逕。 ^543c26

問。岸闊水深。請師舉棹　師云。
手把過頭杖。逢春點異華　學云。
異華還受點也無　師云。
君問我答。有辱先宗　問。
寂寂無依時如何。 ^543c28

師云。寂寂異人機。
通身誰學了。 ^543c32

問。達磨未來時如何　師云。
大地如膠漆　進云。
來後如何　師云。
杲日正當軒。 ^543c34

問。如何是刢利底物　師云。
古墓毒虵頭戴角　問。
如何是佛　師云。
素彩不裝金。天人瞻無盡。 ^543c38

問。如何是學人用心處　師云。
晝夜常然無盡燈。 ^543c40

問。如何是具足一句　師云。
　　該天括地赴群機　信手拈來不暫離
　　君今會得非非法　大地揚眉首不窺 ^543c42

問。本無一物。起自何來　師云。
拈金不展手。滔滔海藏通。 ^544a2

問。鳳子歸巢時如何　師云。
纖毫不隔　學云。
盤旋不在時如何　師云。
汝即今在什麼處　學云。
和尚即知　師云。
汝親問石門。 ^544a4

問。如何是佛　師云。
麗水一星金。流沙渾不雜。 ^544a8

問。如何是知法底人　師云。
三百六十州。陝府出鉄牛。 ^544a10

問。求法不可見。覓法又無形時如何　師云。
淮南船子看月宮　學云。
請師指示　師云。
通身不滯物。理妙阿誰當。 ^544a12

問。正當恁麼時如何　師云。
金華含寸玉。石女#CB15148;蛾眉。 ^544a18

問。如何是佛法大意　師云。
敲空不作響。父子却知音　問。
觸目是滯。如何得不滯去　師云。
雲深不覆頂。華開宇宙新。 ^544a20

問。如何是樵子度荒郊　師云。
遮掩不得。 ^544a24

問。如何是正道行底人　師云。
無雲天地暗。漉漉理通玄。 ^544a26

問。如何是玄妙之境　師云。
登林猿呌異。青山不昧知。 ^544a28

問。如何是和尚說法口　師云。
陸修靜禮佛。朝朝誦道經。 ^544a30

問。聞師妙按嵆康指。
還許學人和也無　師云。
鳳凰山下。不滯來音。
無影樹前。任君舉唱　進云。
恁麼即妙透三關。
知音不和　師云。
俊馬未逢千里像。
隔海颺先道路難　師打堰了。
歸來。上堂。僧問。知師解打截河堰。
大海波濤堰得無　師云。
星流度盡閻浮寶。
無限森羅到此休。 ^544a32

問。絕水停輪。當何所食　師云。
朝餐無未飯。暮啜百靈藤。 ^544a44

問。和尚未見先師時如何　師云。
石上東流水　進云。
見後如何　師云。
無雲雨露施。 ^544a46

問。威音王佛已前。
和尚在什麼處　師云。
虗空無障跡。常日面前輝　學云。
如何領會　師云。
退身三步。即見宗親　進云。
便恁麼領會時如何　師云。
是箇什麼　問。月暗星昏時如何　師云。
山深雲霧靄。虎戴雪霜眉。 ^544a48

問。如何是玄中玄。
妙中妙　師云。搔首捫虗空。
無絲牽大象。 ^544b10

問。如何是無言之說　師云。
萬里無雲雨。青天海晏雷。 ^544b12

問。如何是般若　師云。
瑞草透山秀。言中歷歷明。 ^544b14

問。如何是山中寶　師云。
空華從地發。蓋國買無門。 ^544b16

問。如何是佛法至理　師云。
旨妙塵機異。通身覺路玄　問。
學人欲求一物時如何　師云。
汝擬求箇什麼　學云。
和尚還容許也無　師云。
廓落長安道。不障往來人　學云。
請師指示　師云。
展手不開拳。分明善看取。 ^544b18

問。寶物不現時如何　師云。
夜月透紗#CB00551;。
身前不現影。 ^544b26

問。東方纔動猶未曉。
三更已前事若何　師云。
絲芒不隔毫端事。
滿目崢嶸不翳塵。 ^544b28

問。一無所有。如何進步　師云。
無油不點燭。明曜阿誰當。 ^544b32

問。如何是石門境　師云。
碧蘿常#CB15106;翠。
不礙一輪輝。 ^544b34

問。如何是和尚接人一句　師云。
挑燈不隔手。明明會也無。 ^544b36

問。如何是沙門行履處　師云。
三更不點燭。手後不然燈　問。
一燈然百千燈。如何是一燈　師云。
威音室裡元無燭。
三更不借夜明簾。 ^544b38

問。如何是一句下事　師云。
靈源一派異。流注百川中。 ^544b44

問。如何是透法身一句　師云。
海底浮漚發。須彌頂上攢。 ^544b46

問。便恁麼時如何　師云。
運步人先覺。迴來絕點痕。 ^544b48

問。此箇門中。還有知音也無　師云。
有　如何是知音者　師云。
堅氷消散後。游魚處處通。 ^544c2

問。知師巧妙能針線。
石人衣破怎生縫　師云。
穿山有路。下句當機　進云。
恁麼則師好手也　師云。
汝得箇什麼氣力。 ^544c6

問。如何是庵中主　師云。
鶴息瑞雲飛。巢中無破卵。 ^544c12

問。雲光作牛。意旨如何　師云。
陋巷不騎金色馬。
過來却著破襴衫。 ^544c14

問。亡僧遷化向什麼處去也　師云。
露柱掛燈籠。 ^544c16

問。如何是沙門上上不及處　師云。
孤月海底圓。不見浮漚過。 ^544c18

問。如何得便休歇去　師云。
截斷萬重關。井底然燈坐。 ^544c20

問。師子未出窟時如何　師云。
金毛不覆爪　進云。
出後如何　師云。
振地勿遮欄。 ^544c22

問。如何是究竟身　師云。
通身非影像。常日在人前　問。
如何是福慧雙修　師云。
穿靴當執簡。擊磬韻金鐘。 ^544c26

問。十二分教即不問。
如何是真經　師云。
諦聽諦聽。 ^544c30

問。秖如龐居士問馬大師。
意旨如何　師云。
待虗空撲落地即向汝道。 ^544c32

問。三際不生是何境界　師云。
三公九卿排班位。
真珠簾下鼻撩天。
　問。含胎久矣。啐啄同時。
如何　師云。大洋海底攢燈坐。
從頭第二#CB15150;毛班。 ^544c36

問。文不加點時如何　師云。
正當恁麼時　學云。
正當恁麼時如何　師云。
瑠璃殿上尾吒沙。 ^544c40

問。佛究竟如何　師云。
乘船頻舉棹。萬里望船翁　進云。
便恁麼去時如何　師云。
誰是棹船人。 ^544c44

問。如何是一色　師云。
金湯鍍瓦礫　進云。
一色後如何　師云。
燈背夜明簾。不照齊身草。 ^544c48

問。響板未鳴時如何　師云。
汝猶不覺在　進云。
鳴後如何　師云。
聲在什麼處。 ^545a4

問。如何是無相道場　師云。
月照水澄澄。青山無異路　進云。
如何是道場中人　師云。
我今向汝說。汝還會也麼。 ^545a6

問。如何是和尚活計　師云。
拈空拄空。
問。如何是學人著力處　師云。
暗室夜明燈。晝夜無停止。 ^545a12

問。不落諸緣。請師道　師云。
無因不出戶　進云。
恁麼則虎不呈威。
龍吟在寢　師云。
嶽聳路崔嵬。大地平如掌。 ^545a16

問。燈未點時。明在什麼處　師云。
秖如闍梨未問時。
問在什麼處。 ^545a20

問。如何是山中人　師云。
遙望江山萬里青　學云。
此猶未是山中人　師云。
今日遇著明眼人。 ^545a22

問。一物不將來時如何　師云。
放下著　學云。一物不將來。
放下箇什麼　師云。
猶自擔板在。 ^545a26

問。金鳳透白雲時如何　師云。
海州圓月現。赫赤滿天涯。 ^545a30

問。進前無路。退後無門時如何　師云。
兩脚牀子莫徧坐。 ^545a32

問。頓脫囂塵時如何師云。
十八擔子一人擎。 ^545a34

問。如何是般若　師云。
開合演若多。未輝圓妙的。 ^545a36

問。枯木倚寒巖時如何　師云。
莫作者活計　學云。
作什麼活計即得　師云。
活計家山寶。縱橫處處通。 ^545a38

問。如何是真色　師云。
龍非海客。嶽對千山。 ^545a42

問。如何是塵中主　師云。
銅沙鑼裏滿盛油　學云。
不會　師云。猢猻入道場。 ^545a44

問。如何是轉身前　師云。
不與白雲連　進云。
如何是轉身後　師云。
不入威意會　學云。
如何是正轉身　師云。
朗月玄玄不墜的。 ^545a48

問。一拳打不過。意旨如何　師云。
徧地崢嶸。秖是者漢。 ^545b4

問。如何是和尚家風　師云。
龍樓金鳳子。根臥不裁衣。 ^545b6

問。遠遠投師。請師便接　師云。
溺水河邊待渡人。
漁翁岸上頻招手。 ^545b8

問。國土晏清。誰人為主　師云。
擺手乾坤動　學云。
王道又如何　師云。
嘉禾合穗。野老謳謌　學云。
向上還更有明會處也無　師云。
有　進云。如何是向上事　師云。
堯舜不持林下詔。
洗耳江邊飲牧牛。 ^545b12

問。片月落空山。隻履何方去　師云。
西山雲霧靄。東嶺月明時　進云。
學人恁麼舉手來時如何　師云。
徧地一輪孤。萬象齊來看。
other:: 
### 襄州石門山惠徹禪師法嗣

other:: 
#### 襄州廣德山智端禪師
襄州廣德山智端禪師 ^545b20

上堂。僧問。從上諸聖往什麼處去也　師云。
御輦不遊金色界。
手#CB06078;箬笠問田翁。 ^545b26

問。牛頭未見四祖時如何　師云。
著衣喫飯　進云。
見後如何　師云。
著衣喫飯。 ^545b30

問。如何是廣德山　師云。
當陽華易發。背陰雪難消　進云。
如何是山中人　師云。
朝霞不出門。暮霞行千里。
other:: 
#### 潭州北禪寺顯禪師
潭州北禪寺顯禪師 ^545b32

有僧問。師見石門。
得箇什麼　師云。
金華含玉蘂。荒郊帶雪開。 ^545b38

問。如何是真如佛性　師云。
隨流無#CB15145;礙。
當用處處真　進云。
蕩子歸家。更無異號　師云。
頭頭不展手。物物謾勞工。 ^545b40

問。如何是和尚家風　師云。
一輪當宇宙。處處總光輝　進云。
忽遇客來。如何祇待　師云。
物物總是非勞力。
頭頭不用牧童機。
other:: 
#### 磁州桃園山雲嶼禪師
磁州桃園山雲嶼禪師 ^545b44

開堂。陞座云。西來妙旨。
覿面難當。電發千機。
無勞佇思。有何作者。
便請相見。時有僧出禮拜　師云。
足下過也　僧禮拜起。
擬問　師云。駟馬難追。 ^545c4

問。鳳凰一曲師親唱。
願把玄微示一音　師云。
洪音不韻人間調。
直出青霄和得麼　進云。
恁麼則智音不和　師云。
滿口氷霜冷徹骨。
巖下石人笑點頭。 ^545c10

問。如何是佛法大意　師云。
水流#CB00589;下。
雲吐峯頭。
other:: 
#### 潭州北禪寺懷感禪師
潭州北禪寺懷感禪師 ^545c16

有僧問。如何是諸聖為人底句　師云。
紅輪當萬戶。光燭下無私　進云。
如何是和尚為人底句　師云。
金鈎混玉浪。游魚焉敢吞　進云。
恁麼則空手歸家　師云。
怨他誰。 ^545c20

問。如何是佛　師云。
尺短寸長。
other:: 
#### 舒州四面山寶津禪師
舒州四面山寶津禪師 ^545c26

有僧問。如何是祖師西來意　師云。
山寒氷冷。 ^545c30

師問修造僧。本自圓成。
何得開山造寺　造云。
擔枷過狀　師云。
未在。更道　造云。
兩重公案　師拈棒　造擬議　師便打。 ^545c32

問。僧什麼處來　僧云。
舒州來　師云。正落四面手裏。
僧無對　師云。且坐喫茶。
other:: 
##### 柱杖頌
柱杖頌
　　四面一條杖　當機驗龍象　頭角稍低昂
　　電光臨背上
other:: 
#### 襄州廣德山重智禪師
襄州廣德山重智禪師 ^545c36

有僧問。師唱誰家曲。
宗風嗣阿誰　師云。
白雲漫鳳嶺。天下太平歌。 ^545c48

問。廣德此日師親據。
鳳凰巖下意如何　師云。
靈源一派。異滔滔應萬機。 ^546a2

問。如何是及時節底句　師云。
寒即向火　學云。
不會　師云。熱即取涼。
other:: 
#### 鳳翔府青峰山義誠禪師
鳳翔府青峰山義誠禪師 ^546a6

有僧問。師唱誰家曲。
宗風嗣阿誰　師云。
十年遊漢水。捨得鳳凰毛。 ^546a10

問。如何是青峰家風　師云。
向火喫甜瓜。 ^546a12

問。三際不生是何境界　師云。
白雲蓮雪嶽。明月混魚鈎　進云。
未審向上更有也無　師云。
有　進云。如何是向上事　師云。
靈光爍破瑠璃色。
大地明來絕點痕。 ^546a14

問。如何是祖師西來意　師云。
石牛欄古路。木馬驟高樓。
other:: 
#### 永康軍景德院真禪師
永康軍景德院真禪師 ^546a20

有僧問。師唱誰家曲。
宗風嗣阿誰　師云。
無根樹下親付囑。
井底挑證更是誰　進云。
宗風雖蒙師指示。
今日當筵又若何　師云。
金龍出洞祥光聚。
凰凰翥翼野雲飛。 ^546a24

問。如何是道　師云。
千差雖有異。一月照無偏　進云。
如何是道中人　師云。
行玄不舉步。鳥道任來過。 ^546a30

問。如何是諸佛前　師云。
片雪鎻寒巖　進云。
如何是諸佛後　師云。
滴瀝無相似。
other:: 
#### 興元府廣教院紹榮禪師
興元府廣教院紹榮禪師 ^546a34

有僧問。如何是佛法大意　師云。
斗山粳米。讓水薹子。 ^546a40

問。如何是從上來相傳底事　師云。
片月流暉。光含萬象　進云。
即今事又作麼生　師云。
擊動乾坤皷。夢魂人未驚。
other:: 
#### 嘉州承天院義懃禪師
嘉州承天院義懃禪師 ^546a42

有僧問。如何是和尚家風師云。
不直半分錢　進云。
忽遇客來。將何祇待　師云。
滿盤飣不出。到者善知時。 ^546a48

問。如何是諦實之言　師云。
措大中子黑。
other:: 
#### 同州饒益寺法華禪師
同州饒益寺法華禪師 ^546b4

行脚至襄州石門徹禪師會下。
一日早晨。上問訊　徹云。
數日天陰。日往什麼處去也　師良久云。
某甲道不得　徹云。
儞問。我與汝道　師便問。
數日天陰。日往什麼處去也　徹云。
厨下椽椽聲　師云。
會也　徹云。儞見箇甚麼道理　師云。
厨下椽椽聲。 ^546b8

師因茲省悟。迴本寺。
雖不出世。雲堂法侶常盈百數。
師又誓不出寺。常誦蓮經。 ^546b18

因僧辭往石門。師寄一問。
其僧到石門。乃問。
金鳳透白雲時如何　徹云。
海州圓月現。赫弈滿天涯　徹云。
且住。此問是自置。
人教儞。若是自置。
儞須說來。若說不得。
喫棒出院　僧云。
是同州饒益寺法華教某甲問　徹云。
情知不是儞問。 ^546b20

後徹禪師累發人取。
令住石門　師堅辭之。
乃寄月頌一首。
　　曠劫輾長天　山河景色鮮　千家含瑞彩
　　萬里一輪懸　有照森羅影　無私徧大千
　　太虗留不住　豈受白雲漫 ^546b30

徹上堂云。滅胡種。
滅胡種。
other:: 
#### 襄州石門山筠首座
襄州石門山筠首座 ^546b40

師受業於太原金藏院。
自入此山。三十餘載。
每中食訖。荷鋤披榛。
手植梨栗。徧于山田。
會眾仍露餘利。綽有懿行。
叢林慕焉。緇白凡三請出世。
不諾。 ^546b42

一日。因僧請喫茶次　僧問。
如何是首座一著子　師云。
適來猶記得　僧云。
即今又如何　師云。
好坐。點茶來。 ^546b48

師因擔鋤入園次。
僧問。三身中。那一身去作務　師拄鋤而立　僧云。
莫便當也無　師擔鋤便去。
other:: 
### 郢州大陽山堅禪師法嗣

other:: 
#### 潭州北禪寺契念禪師
潭州北禪寺契念禪師 ^546c4

有僧問。如何大道之源　師云。
眾流混不得　進云。
獨脫事如何　師云。
穿雲透石。 ^546c10

問。如何是不墜古今底句　師云。
十五十六。日月相逐。
other:: 
## 吉州清源山行思禪師第七世

other:: 
### 鼎州梁山巖禪師法嗣

other:: 
#### 鼎州梁山第三世善冀禪師
鼎州梁山第三世善冀禪師 ^546c14

上堂云。日日槌鐘擊鼓。
本自不迷。何須求悟。
諸上座。未到梁山橋亭。
早有三十榛分。如今上來。
覓箇什麼。珍重。 ^546c18

僧問。撥塵見佛時如何　師云。
莫眼華。 ^546c22

問。和尚幾時成佛　師云。
且莫壓良為賤　進云。
和尚為什麼不肯承當　師云。
好事不如無。 ^546c24

師因舉魯祖和尚見僧來便面壁。
乃有頌曰。
　　魯祖三昧最省力　纔見僧來便面壁
　　若是知心達道人　不在揚眉便相悉 ^546c28

師因僧有煩惱。作頌曰。
　　若人心在道　煩惱自然無　不是無心法
　　本來若太虗
other:: 
##### 牧牛頌
牧牛頌
　　梁山一頭水牯牛　素無鼻孔復何收
　　朝昏擬犯他苗稼　一喝便教却迴頭
　　迴頭照見無一物　自然快樂得無憂
　　從茲會得放牛法　不揀荒田得自由
other:: 
### 襄州谷隱山契儼禪師法嗣

other:: 
#### 襄州谷隱山契崇禪師
襄州谷隱山契崇禪師 ^546c36

有僧問。如何是祖師西來意　師云。
番人皮裘胡人著　進云。
不會此理如何　師云。
聾人側耳啞人歌。
other:: 
#### 襄州谷隱山法誨禪師
襄州谷隱山法誨禪師 ^547a4

有僧問。師唱誰家曲。
宗風嗣阿誰　師云。
石笋抽條臘月春　進云。
恁麼即虎谿嫡子也　師云。
莫亂道。 ^547a10

問。如何是法　師云。
山河大地　進云。
莫便是和尚為人處也無　師云。
何必。
other:: 
#### 襄州開解山重慜禪師
襄州開解山重慜禪師 ^547a14

有僧問。承教有言。
不可以智知。不可以識識。
此意如何　師云。
龜毛拂子隨時用。
兔角分明應萬機　進云。
學人未曉。乞師方便　師云。
石人解唱長生曲。
玉女能分八字眉。
　問。如何是學人自己　師云。
到處問人　進云。
乞師方便　師云。
爭柰何。
other:: 
#### 襄州鷲嶺院懷堅禪師
襄州鷲嶺院懷堅禪師 ^547a18

有僧問。最嶮無過劒刃鋒。
如何是劒刃鋒　師云。
非君境界　進云。
進即是。退即是　師云。
俱錯　進云。不進不退時如何　師喝。 ^547a30

夏滿日。僧問。西天以蠟人為驗。
未審此土以何為驗　師云。
賊人膽底虗　進云。
恁麼則今日十六。
來日十七　師云。
放儞二十棒。　問。
鼓聲纔罷。大眾雲臻。
學人上來。師意如何　師云。
喫棒　進云。教學人如何措足　師云。
罪不重科。
other:: 
### 襄州谷隱山紹遠禪師法嗣

other:: 
#### 鄧州廣濟院守方禪師
鄧州廣濟院守方禪師 ^547a36

先住潭州延壽寺。
開堂日。僧問。和尚得箇什麼便休去　師云。
自從咬破#CB05033;餕餡。
直至如今五味全。
　問。如何是延壽境　師云。
舒湖清似鏡。照破萬人心　進云。
如何是境中人　師云。
守方今年四十九。
　問。牛頭未見四祖時如何　師云。
失曉烏鷄頭帶雪　進云。
見後如何　師云。
雪散鷄飛影不存。
　問。古鏡未磨時如何　師云。
光明烜赫　進云。
磨後如何　師云。
黑似漆。
other:: 
#### 隋州護國院崇寶禪師
隋州護國院崇寶禪師 ^547a46

有僧問。師唱誰家曲。
宗風嗣阿誰　師云。
打動猶松皷。唱起鳳凰歌。
　問。天人群生類。
皆承此恩力。如何是此恩力　師云。
風高月吟。
other:: 
#### 懷安軍雲頂鑒禪師
懷安軍雲頂鑒禪師 ^547b14

有僧問。師唱誰家曲。
宗風嗣阿誰　師云。
石皷擊時天地動。
木人橫笛火中吹。
　問。如何是雲頂境　師云。
千年枯木花重秀。
萬劫盤陀鎮古峯　進云。
如何是境中人　師豎起拂子云。
見麼　學云。見　師云。
見即不到恁麼舊地也。
other:: 
#### 潭州道吾山契詮禪師
潭州道吾山契詮禪師 ^547b20

有僧問。師唱誰家曲。
宗風嗣阿誰　師云。
鳳嶺無私曲。如今天下傳。
　問。如何是道吾境　師云。
谿華含玉露。庭果落金臺　進云。
如何是境中人　師云。
擁爐披古衲。曝日枕山根　問。
牛頭未見四祖時如何　師云。
玉上青蠅　進云。
見後如何　師云。
紅爐焰裡氷。
other:: 
#### 襄州廣德山慧遠禪師
襄州廣德山慧遠禪師 ^547b30

有僧問。如何是祖師西來意　師云。
一枝瑞草流東土。
六葉芬芳亘古今。 ^547b42

問。如何是古佛心　師云。
石人擊缶木人聽。 ^547b44

問。如何是禪　師云。
久旱蘆華雪滿天　進云。
莫秖者箇便是也無　師云。
是即應太奇。
other:: 
#### 澧州層山善來禪師
澧州層山善來禪師 ^547b46

有僧問。如何是道　師云。
此去石門縣三里　進云。
如何是道中人　師云。
張三李四。 ^547c4

問。布袋裡盛烏龜。
意旨如何　師云。
千聖名不出。通身豈滯機。
天聖廣燈錄卷第二十四
 ^547c8
