阿彌陀經異本
undefined:: 
「一心不亂」下，有「專持名號，以稱名故，諸罪消滅，
即是多善根福德因緣」二十一字。 ^79b8

是襄陽石割經本文，元照、戒度皆以為佚文，
袾宏則曰：「前人解經之語混入本文者。
按梵文反覆丁寧，譯者時或從省略。」
則譯者省之乎？抑亦譯者不省，後偶佚之乎？
皆不可知也。《龍舒淨土文》曰：「襄陽石經，
隋陳仁稜所書，字畵清婉，人多慕玩。」
治承年間，平重盛遣使于宋，求藏經及石經。
建久九年秋，宋之使者載石經來，船著筑前宗像。
拓本傳世，文中「名曰極樂」曰「作為」；「其國眾生」，
「國」作「土」；「皆自然生」作「自然皆生」，然他本亦有同之者。
唯此二十一字，襄陽石經獨有之耳。 ^79b12

大正元年十月初一日　　赤松連城　識
 ^79b32
