金剛經正解卷下
other:: 
# 究竟無我分第十七
○究竟無我分第十七

orig::  ^618a23

爾時須菩提白佛言〔至〕阿耨多羅三藐三菩提心者。
commentary::  ^618a29

【講】爾時，須菩提聞佛不可思議之言，復問佛云：
是經所重者，發菩提心也。
若善男子、善女人，果能發此心，究竟云何應住而不遷？
至於妄幻心，云何降伏而不動？
佛告之曰：菩提心者，本來自有，當體現成，原為人所同具。
只因眾生蔽於塵染，不能滅度，而取捨人我，紛擾此心者多矣。
當生如是滅度眾生心，我應滅度一切眾生。
如煩惱、妄想、貪、瞋、癡心，種種四生之類，
皆為點破喚醒，一一除滅而度脫之。
既滅度一切眾生已，則智慧觀照，息妄還真。
一切眾生，原非本性中所有，而我心中一念不起，
同歸寂滅，無有一眾生實是我滅度之者。
此何以故？蓋學道菩薩，一留度生之心而不化，
則四相未除，妄想現前，迷惑本性，即非菩薩矣。
所以然者，何也？不惟度生非實，即發心亦非實法。
求發心之我，尚不可得，況度生之我耶？
菩薩以發菩提心得名，心本空寂，其發菩提心，
不過自悟自修，自度度人，實無有法得發此阿耨多羅三藐三菩提心。
可知發心是因眾生而名，無法發心，乃真實義也。
orig::  ^618a31

須菩提！於意云何〔至〕當得作佛，號釋迦牟尼。
commentary::  ^618b22

【註】如來，佛自謂也。
授，付也。記，誌也。佛以心印相傳曰授記。
梵語釋迦，此云能仁，謂心性純全，含容一切也。
梵語牟尼，此云寂默，謂心體本寂，動靜不遷也。
寂默為體即是如，能仁為用即為來。
先釋迦而後牟尼者，攝用以歸體也。
先如而後來者，從體以起用也。
總是一箇真性，加號則為釋迦牟尼，通稱則為如來，又為佛。
佛者，大覺也，不從形相言也。
形相佛因，設化眾生，隨緣應迹耳。
應化事，詳首卷。 ^618b24

【講】佛呼須菩提反問云：汝聞我說，實無有法發菩提心者，於汝意中云何？
若菩提心有法可得，則如來宜先得之矣。
昔日如來為菩薩時，於然燈佛所，可曾有法得菩提不？
須菩提言：不也，世尊！
如我解佛所說，實無有法發菩提心之義，
則知佛於然燈佛所，無有法得無上菩提也。
蓋佛於本師處，乃自性自悟，非有秘密之法傳授而得。
佛深契須菩提之言，故重許之云：如是，如是！
須菩提！果是實無有法，如來得無上菩提也。
若使有法而如來得無上菩提者，然燈佛當舉法以傳於我，
則不與我，止授記云：汝於來世，當得作佛，號為釋迦牟尼。
以實無有法而得無上菩提，是故然燈佛與我授記，
因作是言：汝於來世，當得作佛，號釋迦牟尼。
此外更無付囑也。
orig::  ^618b40

何以故如來者即諸法如義〔至〕為非大身。
是名大身。
commentary::  ^618c20

【註】如來者，真性之稱。
遍虗空法界而常自如，隨所感而應現，是如來即諸法如義之謂。
諸，眾也。法者，處事之方。
如義者，謂真性本來自如。
其見之於諸法者，皆自然而然，來為應迹，
去無留滯，如如不動之義也。 ^618c22

於是中者，謂菩提體中，即真性中也。 ^618c30

【講】此顯法身不屬因果也。
佛恐須菩提執定如來是有修有得，未達法身不屬因果，既以無所得破之矣。
猶恐未悟，故直示之曰：何故言菩提無所得耶？
以如來者，非有相之稱，乃是諸法常體如如之義耳。
若有人不知如來是諸法中之真如義，
而言別有法名，如來得此無上菩提。
須菩提！實無有法，佛得無上菩提。
蓋佛自得之，非有法以得之也。
故如來所得無上菩提，其於是中，一法不立，
無相可求，不可認以為實；無法不備，為諸相之體，不可認以為虗。
唯是無實無虗之故，如來所說一切法，
皆是不著四相，不染六塵，發明真性之理，用以修行而成佛之法也。
法豈可廢哉？然法固不可廢，而亦不可執也。
即所言一切法者，不過指示迷途，除去四相，假此以修行。
若真性既悟，能自得之法亦何有？
即非一切法，是虗名一切法耳，非真性中所有也。
須菩提！所言一切法者，有而非實有，譬如人身長大。
人身雖長且大，果真為長大乎？
須菩提深契佛旨，答云：如來說人身長大者，
不過形軀色相，一時假合，即非真實大身，是虗名為大身而已。
知大身非身，則知諸法非法。
orig::  ^618c32

須菩提！菩薩亦如是〔至〕如來說名真是菩薩。
commentary::  ^619a24

【註】梵語菩薩，此云覺眾生。
亦如是者，指上文而言，亦如大身之不實也。
作是言者，指下文而言，謂我滅度眾生也。
我當莊嚴佛土，此佛土謂佛剎。
上如來說莊嚴佛土，此謂佛之心土。
通達者，見得十分透徹也。
無我者，無有我見也。
法，理也。真菩薩，謂造到無我地位，即正等正覺，故云真也。 ^619a26

【講】佛說大身，不為真實，固矣。
然不獨大身也，須菩提！
菩薩之名為覺眾生者，其不實亦如是也。
蓋真性中，本無眾生，祇因業緣現相，由我相立而成四相，則眾生並從業緣中現。
反之，真性了無可見。
若菩薩自言：我當滅度無量眾生。
則是有心除滅，分別眾生。
我相未離，而反自增障，即不得名為菩薩矣。
此何以故？菩薩雖以佛法滅度眾生得名，
但真性中，惟無上菩提，本無眾生可度，又何有背可據？
實無有法滅度眾生，以名為菩薩也。
是故佛所說一切法，不過隨機順應，開導眾生，
以悟本性，豈有法相之見哉？
無我、人、眾生、壽者之四相矣。
不特法無相見也，夫上求佛果，下化眾生，皆菩薩事也。
既求佛果，則當嚴佛土矣。
然嚴土亦非實法也。
若菩薩自言：我當以七寶五采，莊飾嚴整佛之剎土。
是著於有相，豈足名為菩薩？
何以故？如來所說莊嚴佛土者，非為外貌粉飾，乃即心佛土也。
心土無相，本來清淨，云何莊嚴？
菩薩六塵不染，清淨長存，不作莊嚴相，
非莊嚴中有妙莊嚴焉，是則名為莊嚴也。
度生嚴土，皆非實有，此真無我法也。
我前言無上菩提，其說雖多，總是無我之法。
夫法界本空，一有我，便著形迹。
人與眾生、壽者，緣我而有，勢必執其有法、
有滅度、有莊嚴，何得名為菩薩乎？
若菩薩通達無我法者，我尚無有，何更有法？
人法兩空，湛然清淨，此如來說名真是菩薩矣。
other:: 
# 一體同觀分第十八
○一體同觀分第十八 ^619a38

 ^619b38


orig::  ^619b40

須菩提！於意云何〔至〕現在心不可得，未來心不可得。
commentary::  ^619b44

【註】五眼者，以形論則為眼目，以理論則為心竅。
眼通于心，凡人皆有，曰與佛無異。
但因四相六塵遮蔽，只有肉眼而已。
佛有五眼，乃常住真心寂照，非過去、未來、現在妄心之觀見也。 ^619b46

肉眼以形相言，天眼以諸天言，慧眼以智慧言，
法眼以了諸法言，佛眼以佛知見言。
眼以囑照為義，五眼非實有五眼也，約所見以為眼耳。 ^619c4

如是，世尊！如是者，應承之辭。
有如是沙等恒河，言恒河之多，如一恒河沙之多佛世界，
又如眾恒河沙之多爾所指，言恒河沙數之世界若干。
若，如也，于數也，猶言許多種心，謂眾生種種心也。 ^619c10

過去心已滅，現在心不住，未來心未生，故皆不可得。
此指生滅妄心，即若干種心之心也。 ^619c18

【講】前說不見彼是眾生，不見我為菩薩，
不見淨佛國土，如是則不見諸法，名為如來，將疑如來為無所知見者耶？
然而如來具足五眼，豈果無所見耶？
故問須菩提曰：人目中有清淨眼根，能見形色者，
為肉眼，如來有否？
答曰：如來雖不局於肉眼，而亦有肉眼也。
又問：諸天能作觀行，見世界中所有者，
謂之天眼，如來有否？
答曰：如來雖不囿于天眼，而亦有天眼也。
又問：以根本智，證真空理，謂之慧眼，二乘有之，如來有否？
答曰：如來雖不同於二乘，而亦有慧眼也。
又問：以差別智，明一切法，謂之法眼，菩薩有之，如來有否？
答曰：如來雖不等於菩薩，而亦有法眼也。
又問：諸佛覺性圓滿，見光周徧，謂之佛眼，如來有否？
答曰：如來與諸佛同體，寂照自如，了無障礙，如來有佛眼也。
疊舉五眼為問，須菩提皆以有是眼答。
如來既具能見之眼，即具能知之智，故佛又以？
河沙為問。更舉？河沙之多，以數佛之世界，果多不乎？
須菩提亦以甚多答之。
佛告須菩提：恒河沙等之恒河沙，一沙一世界國土中，
所有眾生，各具一心，則其心有若干種。
如來以清淨五眼，皆盡見而知之。
所以悉知者，是何緣故？
如來所說眾生諸心，總從六塵影現，皆識神顛倒之妄心，
非真實常住之本心，是虗名為心耳。
所以說非心者，何也？
須菩提，汝試觀，既事之後，則為過去心，
當時則有，事過便無，可能常留而不滅乎？
不可得也。過事之際，則為現在心，忽然著想，
究竟成虗，可能實守而不變乎？
不可得也。未事之時，則為未來心，時事未臨，
于何懸擬，可能豫設而不失乎？
不可得也。如來悉知者，知此不可得之心而已。
三際覓心，了不可得，識得他不可得處，
故知諸心皆為非心，是名為心。
然則如來豈冥然一無所見乎？
正以五眼圓明，洞見到諸心非心，是以能一法不存，法法歸於無我耳。
可見如來具足五眼，原無能見所見，而智眼亦歸無我也。 ^619c24

剩閒曰：三心不可得，佛只申明得皆為非心，
是名為心二語，如何是真心，不曾說破。
講者只好隨佛言繳明上文，於言外略為指示數語，
補明真心之意，歸到一體同觀，乃為經文正義。
若急於欲明真心，於上文是名為心，有作指點真心，
於三不可得下，從佛口中添出是名真心，
以繳上是名為心，語意雖似深妙，與上下文勢欠合，
故以皆為非心，是名為心，一直說下，不點破真心者，為正解也。
other:: 
# 法界通化分第十九
○法界通化分第十九 ^620a40


orig::  ^620b10

須菩提！於意云何？
若有人滿〔至〕如來說得福德多。
commentary::  ^620b14

【註】因，依也。藤蘿附木而生曰緣。
因緣者，因其布施之功，而緣之以得福德也。 ^620b16

福德有實者，取相也。
福德無故，離相也。
是人，指以世界實施之人。
取相之福德雖甚多而非實，離相之福雖似無而實有，故足言多。
前云甚多，以俗見言之，即以甚多者為不多，以佛見言之也。 ^620b18

【講】七寶布施，佛以屢言之。
而此復說者，以上文言眾生心虗妄不可得，
如是則福德依心而成，亦是虗妄。
六度萬行，俱非實法，修福又何益耶？
故再發明無住相施之福德，以見因緣修福不可廢，但施相之不可不離也。
因問須菩提曰：若有人以滿三千大千世界之七寶而為布施，
此因眾生心發出之善行也。
以是布施，廣結因緣，得福多不？
須菩提言：果從因生，因從緣就。
此人以是布施因緣，得福甚多也。
如來說因緣二字，須菩提已深領此意。
但未發明原故，所以又呼須菩提而言曰：
所云福德多者，若以福德為有實，則妄識住相，
取著能所有，違于本來空寂無為之體，即成顛倒心。
如來說是有漏福德，其報有限，不足為多也。
若以真智行慈，隨緣布施，能離于相，不見福德為實有，
順於本來空寂無為之體，即非顛倒心。
此乃無為淨福，等如虗空，所以如來說得福德多耳。
然則妄心住相之福不當修，智慧離相之福不當不修耶？
福德無故福德多，則福德仍歸無我，修福原不礙菩提也。
other:: 
# 離色離相分第二十
○離色離相分第二十 ^620b28


orig::  ^620c16

須菩提！於意云何〔至〕即非足。
是名諸相具足。
commentary::  ^620c20

【註】色身者，三十二相也。
諸相者，謂種種變現神通之相，又不止三十二相矣。
具足者，無少欠缺也。
色身主離色言，諸相主離相言。 ^620c22

【講】前言身相非相、諸相非相，須菩提已知有法身、
法相，此承上福德、無為福德多。
佛恐須菩提以如來色身認為法身，故設問曰：佛可以具足色身見不？
須菩提即解其意，遂答曰：不也，世尊！
覺性虗空，非形所囿，如來不應以具足色身見。
何以故？如來所說具足色身，乃是幻化應身，非真有具足色身也。
是名為具足色身耳，而可以色身見如來也哉？
佛又問須菩提曰：如來變現神通之相，
諸相具足，可以具足諸相見不？
須菩提亦答曰：不也，世尊！
蓋諸相亦形相耳，雖具足，不應以見如來也。
何以故？如來所說諸相具足，乃外貌應現形相，非真有此諸相具足也。
是名為諸相具足耳，其可以諸相見如來也哉？
other:: 
# 非說所說分第二十一
○非說所說分第二十一 ^620c28


orig::  ^621a6

須菩提！汝勿謂如來作是念〔至〕無法可說是名說法。
commentary::  ^621a10

【註】勿謂、莫作，皆禁止辭。
言勿謂如來心中自念云：我當有所說法度眾。
蓋如來隨眾生根器而覺悟之，初未嘗有說法之心也。
若言有所說法，是不明說法之旨，與佛意違背，非謗而何？
以本性真空，有何可說？
今云說法，亦名耳，非實有法可說也。 ^621a12

【講】佛告須菩提曰：汝勿謂如來有心作此念頭：
我當有所說法，以開示於人。
汝切莫作是念！此何以故？
設若有人言：如來有所說法。
則是淺見寡識，滯在言辭之末，違背真空妙諦，
即為謗佛，不能解會我所說之義故也。
又呼須菩提曰：當知所謂說法者，雖以言顯，
猶以悟通，默識心源，非言語能到，無法可說，是名說法也。
蓋無可說而說，名為說法。
orig::  ^621a22

爾時慧命須菩提白佛言〔至〕說非眾生是名眾生。
commentary::  ^621a36

【註】爾時者，當啟問之時。
慧，智慧，以德言。命，壽命，以齒言。
謂有智慧而高年長老也。
人至老耄，則昏聵者多。
須菩提老而得慧眼，年高有德，表稱以動眾。 ^621a38

【講】爾時，具智慧通命源之須菩提，深契佛旨。
恐無說之說，具佛慧者，方能知之。
眾生未必知，不知又安能信？
因白佛言：頗有眾生，於未來世，得聞如來所說無法可說之法，
能生實信心而無疑焉否？
佛語須菩提曰：汝勿慮未來之世，無有信佛法的眾生。
蓋佛與眾生，初非兩類，同具此心。
彼為眾生，而真性原有，非可以眾生目之。
彼雖非眾生，而業緣現在，又非可以不眾生目之。
何以故也？眾生於眾生之中，不能超脫者，
以其不悔悟更新，自暴自棄，遂為眾生耳。
若如來所說人性皆善，有何凡聖之殊？
原非實有眾生，是假名為眾生也。
本性自在，安得聞佛所說，而不生信心哉？
other:: 
# 無法可得分第二十二
○無法可得分第二十二 ^621a44


orig::  ^621b20

須菩提白佛言：世尊〔至〕是名阿耨多羅三藐三菩提。
commentary::  ^621b24

【講】須菩提白佛言曰：我佛妄盡覺滿，得此阿耨多羅三藐三菩提，
豈非以萬法俱空，圓明寂照，不俟外求，
正為無所得，乃為真得耶？
佛深契須菩提之問，而重許之言：如是，如是！
我於阿耨多羅三藐三菩提，不從外得，乃我之真性也。
真性虗空，神凝智泯，情絕思澄，不可以色相取，
不可以言說求，無有少法可得，止為開導眾生，
是以名為阿耨多羅三藐三菩提，使人知所歸依耳！
豈有法可得哉？
other:: 
# 淨心行善分第二十三
○淨心行善分第二十三 ^621b26


orig::  ^621b42

復次，須菩提！是法平等〔至〕即非善法，是名善法。
commentary::  ^621b46

【註】是法，即指菩提覺體。
無法之法，乃真法也。
平等，謂凡有知者，必同體也。
無有高下者，非聖具而凡虧也。
在聖不增，故曰無高。
在凡不減，故曰無下。
一切善法，如布施、持戒、忍辱、精進之類是也。 ^621b48

【講】阿難復編次。佛告須菩提曰：是無可說無可得之菩提法，
乃本然之性，原自平等。
在眾生不減，在諸佛不增，無聖無凡。
色身則有高下，而真性初無高下之分，所以名為阿耨多羅三藐三菩提也。
何以為是名也？以真性中，無有我、人、眾生、
壽者四相之妄，但見為平等，故有是名也。
平等之法，不從性外得矣！
然豈蓋廢修證哉？
倘認本來現成，不假修行，此又廢法沉空，愚迷不返者也。
唯依平等無相心，修一切六度萬行之善法，則虗己含真。
從此明心見性，造至覺地，即得阿耨多羅三藐三菩提矣！
此所謂自修自證，真無少法可得者。
須菩提！不惟菩提無法可執，即一切善法，
在所當修，而亦不可執泥。
蓋所謂善法者，不過借此以接引眾生，開悟羣迷耳！
及悟菩提，善法何有？
本性中原無有此法也。
如來說：即非善法，是名善法。
法非實有，而可執泥也哉？
菩提之無少法可得也，益明矣！
other:: 
# 福智無比分第二十四
○福智無比分第二十四 ^621c8


orig::  ^621c40

須菩提！若三千大千世界中〔至〕算數譬喻所不能及。
commentary::  ^621c44

【註】如是等七寶聚，言七寶所聚之多，等之于須彌山王之高大也。
佛以性中福德為最上者，皆為世人妄執因緣，要求福報之厚。
故隨機逗教，反覆言之，以破人著相有為妄福，而勉人以修身修性耳。
【講】上言善法皆空，恐人又以經文為空談，
故以福德較之，使知自修也。
佛告須菩提云：須彌為眾山之王，可謂高大矣。
若三千大千世界中，所有諸山，盡如須彌，是高大而且多也。
若有人積如是七寶以成聚，用此布施，福德固為高大而多矣。
然自性若迷，施福享盡，不免墮落，福何可救？
于性何益？設若有人，以此般若波羅蜜經，
乃至四句偈等，受持而有得於心，讀誦而演說其義，
則不徒自度，且能度人，利益無窮，是修自性福德智慧。
此七寶布施之福德，不及比持經福德百分之一。
豈止百分之一，雖千萬億分，乃至算數之多，
譬喻之廣，亦不能及此一分也。
人可徒求布施福，而不修性福哉？
other:: 
# 化無所化分第二十五
○化無所化分第二十五 ^621c46


orig::  ^622a30

須菩提！於意云何〔至〕即非凡夫，是名凡夫。
commentary::  ^622a34

【註】未度曰眾生，度後非眾生，非眾生則無眾生相，故曰實無有眾生如來度者。 ^622a36

如來說有我者，就對凡夫而言耳。
色身本空，我有何在？
但凡夫不悟，妄認色身以為我耳。 ^622a38

【講】如來度生，現無邊身，說無量法，實實見之，
行事一一圓滿，非菩薩可及，豈可云無滅度乎？
殊不知是法平等，則是眾生本來寂滅，
如來不過因其為眾生，而設法以度之。
如來不作度生念，所以能度生也。
故呼須菩提而告之曰：汝意云何？
汝等學道諸人，勿謂如來實有是念，我當用法以化度眾生，
汝等莫作是念可也。
此何以故？蓋般若真性，人人具足，雖如來以法度之，
然亦度其所自有，非益其所本無。
化歸無化，實無有眾生是如來度者。
設若見有眾生為如來度者，是如來見得我能度化，
即為有我；人因我度，即為有人；度人離塵，
登我法界，即有眾生；度人生死，不入輪迴，即有壽者。
一念不忘，四相畢具，所謂平等真法界。
佛不度眾生者謂何？
而如來豈有此耶？
如來既無四相，又何有我乎？
然如來說有我者，是對眾生而言，即非實有我也。
而凡夫之人，錯認幻相，以為有我，蓋未能見性，所以我相未忘也。
佛又恐人分別凡夫，復呼須菩提，言凡夫者，似與如來異。
若論本性，真空自在，苟能了悟，隨入菩提。
故如來說，即非凡夫，是假名為凡夫耳。
然則如來、凡夫，一而已矣，又豈有能度之如來，可度之眾生也哉？
other:: 
# 法身非相分第二十六
○法身非相分第二十六 ^622a44


orig::  ^622b38

須菩提！於意云何〔至〕不應以三十二相觀如來。
commentary::  ^622b42

【註】轉輪聖王，是為四天正，統攝四大部洲。
正、五、九月，照南閻浮提；二、六、十月，照西瞿耶尼；
三、七、十一月，照北#CB15106;單越；
四、八、十二月，照東佛婆提。
常如輪轉，照察人間善惡，以治四天下。
乃二地菩薩，寄居金輪王位，修行在天人道中，未出三界。
以業報福德，亦具三十二相，是業力所成也。 ^622b44

觀與見不同。見者，觀體之謂。
觀者，應作如是觀之。
觀，以心觀也。【講】前分既言如來無我，無我則無相矣。
佛恐眾生執相之見未除，故復問須菩提曰：
如來容貌端莊，具足三十二相，汝之意云何？
果可以三十二相觀如來不？
須菩提順佛言而隨答之曰：如是！
如是！蓋認作以相觀如來，徵問須菩提也。
如來不可以相見，可以相觀，因此有相以觀無相之妙，未嘗不可。
此答在須菩提不為錯，正是他深解進步處。
但非佛發問意，令初發心人聞之，不知由無相方能現相，
但見於相，昧於無相，未免執相以觀如來，誤入邪道。
故佛轉詰以曉之曰：設若如來可以三十二相觀之，
則轉輪聖王管四天下，周流不已，以福業多端，
亦具三十二相，興如來相似，是轉輪聖王即當為如來矣。
須菩提深悟佛意，即應之曰：以我解佛所說義，自不應以三十二相觀如來也。
orig::  ^622c6

爾時，世尊而說偈言至是人行邪道，不能見如來。
commentary::  ^622c38

【註】偈者，發言成句，又四句為一偈也。
色，顏色。見，親覩也。
音，言音。聲，聲氣。求，索也。
我者，佛自謂。此指法身真常清淨之我，亦對人而言我也。
邪道者，聲色乃是幻妄，惟真性方為正覺。
如來，謂真性法身也。
【講】爾時，世尊印證解義，而說為偈言曰：
如來之我，本無色可見，無聲可求。
若人以色見聲求，心遊性外，墮于識境，
是人所行，名入邪道，決不能見如來矣。
蓋求我於聲色，是以如來為有相也。
欲見如來者，豈可以三十二相為哉？
other:: 
# 無斷無滅分第二十七
○無斷無滅分第二七 ^622c40


orig::  ^623a10

須菩提！汝若作是念至於法不說斷滅相。
commentary::  ^623a14

【註】具足相，即前言具足諸相也。
說諸法斷滅者，斷者不續，滅者不生。
妙性本空，如明鏡纖塵不翳，任萬形之自起自滅，
而鏡之明體，寂照如如，未嘗斷滅。
若作是念，如鏡先自著翳，則光拚而有斷滅相矣。
此蓋我言求菩提者，不可念著于無，非謂如來不以具足相得菩提為非也。 ^623a16

【講】承上文言，須菩提，汝雖知如來不可以相見矣，
設若作是念，謂如來不用具足色相之故，
得此阿耨多羅三藐三菩提，將必舍去色相，別生見解。
汝切莫作是念，而謂如來無形相，無聲色，
遂不以具足色相之故，而得此阿耨多羅三藐三菩提心也。
佛又告之曰，汝若作是念，云諸相皆無，
纔發此阿耨多羅三藐三菩提心，是說度人諸法，一切皆斷滅矣。
如來雖脫塵緣，圓通無相，神化無方，而隨緣順應，原非斷滅者。
法如斷滅，則心性何由發明，而真如亦幾乎熄矣。
汝切莫作是念也。
此何以故？凡發阿耨多羅三藐三菩提心者，
必依諸法以為修行之路，不得說法俱捐，生斷滅相也。
other:: 
# 不受不貪分第二十八
○不受不貪分第二十八 ^623a28


orig::  ^623b4

須菩提！若菩薩以滿恒河沙等〔至〕是故說不受福德。
commentary::  ^623b8

【註】我者，私己之心也。
成者，成就也。前於六波羅蜜中，揭出忍辱波羅蜜為言，可見忍之義大矣哉。
人於一切萬事，執著一箇我心，就有四相。
於六塵上，見其可愛而受之，見其可欲而貪之，
便不能忍耐以降伏其心，而於菩提遠矣。 ^623b10

按大般若經，有安受忍，有觀察忍，修此二忍，便得無生法忍。
此處知字是觀察忍，成字是安受忍。
知一切法無我，得成於忍，便是無生法忍。 ^623b18

【講】前分既言不著聲色相，不著斷滅相，真通達無我法矣。
佛故呼須菩提而言曰：設若菩薩，以滿恒河沙等世界之七寶，
持用布施，可謂多而獲福勝矣。
然未免有貪受之心，非自性功德也。
若復有人，深知一切諸法，從心而生，湛若太虗，
不住不著，都是平等，無有我相。
雖以法施普度，而不自有其能得，以成就容忍之念。
則此菩薩無我之功德，勝前菩薩寶施所得之功德矣。
然所以勝之者，何以故？
以諸菩薩，心本無我。
既有法施功德，無有我施之心，誰其受之？
惟此不受福德，無有邊際，故勝前菩薩所得功德也。
須菩提未解不受之義，而白佛言：菩薩既如是而得福德，宜受享矣。
云何菩薩不受福德也？
佛答須菩提：菩薩所作布施福德，俱本真性。
無我之法，無有我相，無有能心。
本為利益眾生，不是為自家受用。
若起一念受用心，便成貪著。
菩薩修福德，不應起貪著心。
是故說，不受福德也。
other:: 
# 威儀寂靜分第二十九
○威儀寂靜分第二十九 ^623b26

 ^623c10

〔此從威儀中指出寂靜見性，無染著，無生滅，不可認作以威儀為寂靜也。〕
orig::  ^623c12

須菩提！若有人言〔至〕亦無所去故名如來。
commentary::  ^623c14

【註】此分三，言如來，皆謂真性也。
真性無相，若以四威儀形容之，是人不解佛所說如來之義理也。
故名如來者，言無去無來，乃是如來之實義。
名曰如來者，以是故也。 ^623c16

【講】如來法身，遍虗空法界，無相無所。
凡其應現，是隨眾生業緣而來。
其實真性自如，未甞有去來之迹。
人見如來應化，威儀得母，謂既非斷滅落空，
又非色相落有，即是可以觀如來乎？
是仍在應身上落想，而不能於法身上洞徹也。
故呼須菩提告之曰：若有人言如來者，
若來而應感，若去而入寂，若坐而跏趺，若臥而偃息。
以此四威儀，遂指名為如來。
則是著於有相，徒覩其形容，而未窺其真性。
此人不能解我所如來之義矣！
其解者何以故？所謂如來者，不以應化為體，以法性為體。
盡法界一如不動，本無來去。
止因與眾生同體，發起悲願度生。
無量劫來，遍修諸行，熏成淨業，隨眾生心，應現救濟。
謂其來也，眾生心淨，緣至即現，來無所從。
謂其去也，眾生心垢，感畢即隱，去亦無所。
是知法身真體，絕無來去，故名如來耳！
若顯現而成四威儀，不過為化度眾生現出之迹。
偈迹雖有動靜，而性實無動靜，豈可執是而言如來哉！
夫無所從來則非有，亦無所去則非無。
有無之見破盡，至是而色見、聲求、諸法滅之疑，徹底消釋矣！
other:: 
# 一合理相分第三十
○一合理相分第三十 ^623c24


orig::  ^624a14

須菩提！若善男子、善女人〔至〕但凡夫之人貪著其事。
commentary::  ^624a20

【註】微塵世界，都非實有，悉是假名。
故微塵在世界中，游氣飄揚，任其起滅。
世界在太虗中，山河大地，任其聚散。
猶如人身，煩惱塵心，皆逐妄而生也。
人人身中，俱有妄想，其微細雜念，猶如世界微塵。
然非本性中物，不過影響虗幻而已。
故云即非是名也。 ^624a22

一合相者，猶朱子云：氣以成形，而理亦賦之之意。
一者，不可分之以為二。
合者，不可析之以為離。
謂理與形合而為一相也。
以如來言，應化身中有法身。
以凡夫言，四大身中有真性。
推而言之，大而天地，小而萬物。
有形者，即有理。非形無以顯理，非理無以現形，皆是一合相。
經言一合相，止就人身言也。
世界微塵，先以為喻耳。
塵身假合，與塵界假合無異。
塵界為器世界，塵身為有情世界。
此以器世界，列有情世界。
故從世界微塵，說到一合相。
儒書云：人身一小天地，即此義也。
如來說者，以佛曾言之也。
言即非者，謂無實也。
言是名者，謂虗名也。
凡夫業緣中現，如來隨緣應化，名一合相，皆非實也。
其實而無相者，則不可說也。
不可說者，以真性無相，不可言說也。
相即無相，凡夫不知，貪著相。
事相乃無相，真性所現之形迹。
凡夫貪戀執著，如目見色而愛色，耳聞聲而愛聲。
泥此色身，誤認為我。
故沉淪六道，無由解脫。
此其所以為凡夫也。 ^624a32

【講】上文言無所從來，亦無所去，則知應身全是法身，不落有無一見。
但恐人隨語生解，向有來有去處，見法身散為應身，
便謂如來住於異處；向無來無去處，見應身攝歸法身，便謂如來住於一處。
住於異處，則見一切法實有一切法，而法不歸如，
事相不得消亡；住於一處，則實相不能無相，
而菩提有法，智照不得泯絕。
彼如來於法界中，隨緣應化，融通無礙，
非於一處住，亦非異處住。
故舉世界微塵不實，喻法身應化非一非異，而結歸一合相以明之。
佛告須菩提曰：若有善男子、善女人，以三千大千世界碎分為微塵，
於汝意云何？是微塵眾，寧為多不？
須菩提悟而言曰：若以世界分而為微塵甚多，世尊！
所以說者，其義何耶？
若是微塵聚而成眾果，為實有者，人皆知之，何須佛說？
佛即不說是微塵眾也。
所以說者何？碎界為塵，妄塵幻聚，世人不知，故須佛說。
佛所說微塵眾，即非實有微塵眾，是虗名為微塵眾耳。
須菩提又呼世尊而言：不獨微塵非實，
如來所說三千大千世界，皆由塵聚幻成，
至劫數盡時，亦有變壞比。
所以虗而不實，即非世界，是虗名為世界也。
何以故？若以世界為實有者，世界凝合眾塵而成，
即是一合相，而可執為實有哉？
如來所說一合相，則以四大五蘊形質幻成，
理氣凝聚，性相假合，非實有一合相，是虗名為一合相也。
佛聞須菩提言，已知深悟其理，故呼而告之曰：
是一合相者，實而不實，相而非相，即是不可以言說求之，真性在焉。
但凡夫之人，聞諸佛說，不能證悟，淺則貪著諸塵，
而成緣競起；深則貪著色相，而幻境愈增。
遂繫縛於生滅雜念，而不能解脫。
豈知理相合一，即是不可說之妙哉？
other:: 
# 知見不生分第三十一
○知見不生分第三十一 ^624b18

 ^624c28

〔剩閒曰：真性本見不生，此言明真性者，也要知見不生也。〕
orig::  ^624c32

須菩提！若人言：佛說我見〔至〕即非法相。
是名法相。
commentary::  ^624c34

【註】前言四相，此言四見。
相者，法所現也。見者，心所取也。
然相粗而見精矣。
四見，謂作四相之見。
三疊言之，是佛分別棄身見性之義。
人無知見，即同頑石。
佛豈無之，但知見有真妄耳。
如法華經云：聞佛知見，示佛知見，悟佛知見，入佛知見。
此知見之真也。楞嚴經云：知見立知，即無明本。
此知見之妄也。王日休曰：見者，謂實有是見也。
一泥于實，則多所貪著，而妄念滋長矣。
法者，事之法也。相者，形迹也。
不生法相者，於事法之形迹，如我、人、眾生、
壽者之見，皆不萌之於心也。
如是知，如是見者，即無上菩提之真知真見也。
即非法身掃除名相之盡，是名法相顯著實相之盡也。 ^624c36

【講】前但破相，此乃破見。
見心不破，一異分際不除，故合破之。
蓋佛恐人執著妄見，障蔽真見，不能證悟真性，
故呼須菩提而問曰：若人言：佛所說者，
實有我見、人見、眾生見、壽者見。
須菩提！于汝意中云何？
是人可能解我所說之義否耶？
須菩提答曰：不也，世尊！
是人口雖能說，心非能悟，不能解如來所說之義也。
其不能解者，何以故也？
世尊所說我、人、眾生、壽者之見，原是外現假象，
不是性中真諦，即非實有此見也。
因眾生滯於形迹之私，流為物化之累，
乃假名四見，為眾生掃除執相，是名為我、
人、眾生、壽者爾，豈真有此見哉？
佛因須菩提三疊四見之言，分剖明白，
又呼其名而告之曰：大凡發阿耨多羅三藐三菩提心者，
不但四相宜空，即於一切諸法，皆是無相。
識自本心，見自本性，應有如是之真知，
如是之真見，如是之信受解悟，不生一毫法相。
法相者，修行種種之法，一泥著，則諸相生矣。
不生，則無上菩提，渾然天真，而在外之形迹，皆不是以為累。
但初修行人，不假法相，其入無由。
須菩提！凡是所言法相者，皆為接引初學，令其漸進耳。
若至了徹真性空寂，法相何有？
故如來說：即非實有法相也，是假名法相而已。
夫法相非有，必無我、人、眾生、壽者之見，
而般若真性，于此可悟。
發菩提心者，宜審於此。
other:: 
# 應化非真分第三十二
○應化非真分第三十二 ^625a12


orig::  ^625b10

須菩提！若有人以滿無量〔至〕不取於相，如如不動。
commentary::  ^625b16

【註】阿僧祇，西土之數名，猶云無央數耳。
無量阿僧祇，乃積數之極多，不可以數計也。
發菩提心者，謂發廣大濟度眾生之心也。
推明經義曰演，宣揚經義曰說。
如如不動，上如字，謂真如性。
下如字，謂自如之甚也。
不動，謂不逐相移動也。 ^625b18

【講】般若大意，上已說完。
如來欲後人持說此經，以傳慧命，所以又呼須菩提而告之曰：
若有人以滿無量無央數世界七寶，持用布施，其得福可謂多矣。
然不能離相布施，財施雖多，福終有盡。
至於般若波羅蜜經，全是法身妙諦，一切諸佛，
及無上菩提法，皆從此出。
只恐人以文字目之，不以心持；以樂小心持，而不以菩薩菩提心持耳。
若有善男善女，發無上正覺度眾之心，
實信奉持，不獨受持全經，功德希有。
於此經中，乃至四句偈等，不徒受持于己，
自明其性；又為人演說，教人亦明其性。
人己兼成，利益無盡。
其所獲之福，勝彼七寶布施者矣。
佛又言曰：我所謂為人演說者，汝亦知云何為人演說乎？
惟不取於相，如如不動。
蓋我與眾生，都是色相假合。
若論真性，不著四相，不住六塵，人法雙忘，
情智俱泯，自無形迹可求，亦無聲色可見。
本來真空，何有相之可取？
惟真如之性，無不如意應現。
但如如焉，神通乎法界，而定自然；妙化於無方，
而體常寂；徧虗空界，常住自在。
初何甞逐相遷移，而有所動于中哉？
此真可以演說矣。
orig::  ^625b28

何以故一切有為法〔至〕如露亦如電。
應作如是觀。
commentary::  ^625c18

【註】法者，事之法也。
有為者，有所作為也。
上自天地化育，下至人事造作，皆有為法也。
夢者，夢寐也。睡時似有，覺了全無。
幻者，幻術也。如結巾成兔，結草為馬之類，皆虗幻不實。
泡，水泡也。外像雖有，其中實無。
影，形影也。光射則有，光滅則消。
露者，露水也。朝濕則存，日燥則乾。
電者，閃電也。忽有忽無，速于交睫。
如是二字，指上六者而言。 ^625c20

【講】佛又自申說云：我所言不取于相，如如不動者，何以故乎？
蓋本性真空無相，原自如如，無所作為者也。
故凡聖賢，皆以無為為法，而親證之。
若有所作為，便虗妄不實。
是以世間一切有為之法，皆如夢寐之非真，
如幻術之假化，如水泡之虗浮，如身影之恍惚，
如朝露之易乾，如閃電之易滅。
當作如是六者觀看，可見世間之事，諸行無常，
有生有滅，非真有也。
惟如如不動之性，湛若太虗，超萬劫而常存，歷千變而不易。
與之演說，其福德寧有量哉！
orig::  ^625c34

佛說是經已，長老須菩提〔至〕皆大歡喜，信受奉行。
commentary::  ^626a4

【註】此段乃阿難之記詞，結經常規，所謂流通分也。
流通者，流通般若，利益眾生，如水之不壅塞也。
比丘、比丘尼者，出家之男女二眾也。
優婆塞、優婆夷者，在家之男女二眾也。
天、人、阿修羅，六道中之三道也。
經初但云與大比丘眾，今言四眾八部，
顯前說經之初，非不在會也。
凡所聞歡喜，必妙契於心。
契則信之真，受之切，而奉行不虗矣。 ^626a6

【講】阿難因佛反復闡明般若之法，遂記而言曰：
我佛說經已畢，首焉啟請之長老，而名須菩提者，
頓悟真空，默領心印。
其時同會之聽法者，則有比丘、比丘尼焉，
優婆塞、優婆夷焉。
一切世間之人，天上之天人，並阿修羅神，
聞佛所說此經，各人言下見性，不驚、不怖、
不畏，皆生大歡喜。
幸正法之得遇，莫不信受其言，而持之於心；
奉行其教，而演之於人。
雖歷億萬劫永證菩提，而人己兼度矣。
此正我佛慈悲，廣作津梁，以度羣迷者為功，斯世豈有量哉！
金剛經正解卷下〔終〕
 ^626a20
