
other:: 大毗盧遮那成佛神變加持經義釋演密鈔卷第八
author:: 燕京圓福寺崇祿大夫檢校太保行崇
author:: 祿卿總秘大師賜紫沙門　覺菀　撰
【疏】猶入此勝句等者，即是次第以見、聞、
觸、知四義釋落叉也。 ^614b43

【疏】如住阿字等者，謂住三部字門及印等也。
今言阿字門者，即如來部也。
何以得知？次有金剛蓮華印故，應云如住如來印時。
雖不言之義，應必有影互說故。
如上入漫荼羅品真言支分中，時薄伽梵從法界胎藏三昧起，
說入佛三昧耶真言，真言如彼。
其真言最初句云阿三迷，其阿字即是此中阿字門，
其印名為三昧耶印〔印在密印品〕。
言若住金剛印時等者〔印如上指〕，其真言即是嚩字門，
嚩是金剛之慧，即金剛部無勝三昧也，
以諸法語言道斷故，乃至種種戲論皆滅等。
言若住蓮華印時者〔印同上指〕，真言即是娑字門，
此娑字門是蓮華部普眼三昧，遍觀一切世界自在加持，
蒙此加持者，亦復胎藏開敷，諸漏淤泥所不能染等。
言他皆倣此者，謂漫荼羅一切三昧真言密印，隨彼一一門中皆作此觀也。 ^614c2

【疏】如龍樹等者，即彼菩薩中論偈云：因緣所生法，
我說即是空，亦為是假名，亦名中道義。
謂不可攬令彼蕩者，即空觀也；又不可至不取，
即假觀也；但當一心等，即中道觀也。
言及此真言住心等者，即此住心品中十緣生句，不異龍樹中道正觀。
見徐運瑟手者，即表假智也。
謂此寶珠初有微垢，未得顯現，即以假智之手，
次第披分開磔，令至中道，故得實相明珠在於心手，方可名為見心明道之中耳。 ^614c30

【疏】獻塗香等者，謂真言行者已得明珠在掌，即是寶手三昧。
得此三昧，若獻塗香供養之時，即得無障礙戒寶，即前三世無礙智戒也。
謂此塗香真言有尾輪 #CB00501;句，即以尾字為真言體。
嚩是金剛義，離言說義。
嚩字加三昧畫是尾字，尾是三昧。
如是定、慧均等，即是住無戲論執金剛三世無礙智戒也。
言獻華至慈生寶者，謂獻華供養時，彼真言中有妹呾#CB01233;也句，
此云慈也，即以妹字為真言體。
妹即莽字，加三昧畫，故轉聲呼之。
莽是心義、我義，亦是大空。
謂此淨菩提心樹王種子，從慈悲地中滋長茂盛，開萬德華。
此萬德華從大悲生，故曰得大慈生寶。
言獻燒香至法界寶者，謂獻燒香時，彼真言初有達磨句，即以達字為真言體。
達是法界義，以眾生界本不生故，乃至法界定相亦不可得故。
而瑜伽行者獻燒香時，身、語、心業悉遍如是法界，故名得燒香寶。
言獻燈明至燈明寶者，燈謂破音，如來智燈能破一切無明之暗，
而轉為明。真言行者如是獻時，即諸供養中第一供養，故名得燈明寶。
如第六疏末廣明。 ^614c46

【疏】雖未能頓入法性等者，謂此是於一月中漸修加行之時，
雖未能頓入中道法性，須要以無所得而為方便。
如行者初習觀行，或暫得相應現前，縱使明白，
當於爾時，即以般若無所得而為方便，
不應味著而生貢高；設令隱滅，亦以無所得而為方便，則不追念而生憂悔。
若無般若氣分，則是報、業、煩惱三障中人，
未能頓入中道法性，但是頓悟修行之眷屬，
非是頓行之者，云何能獲初悉地果？
初悉地，即世間成就也。 ^615a34

【疏】隨行人心力勢分等者，謂由三句和合故，
而廣大加持力生，則能成就真言不思議業耳。 ^615b2

【疏】真言當無畏者，無畏，謂六無畏之第一善無畏也。
故第二疏云：若真言行者，初入三昧耶，
依三密供養修行，位與此齊。
即是此也。 ^615b6

【疏】猶若因陀羅宗等者。
因陀羅，即天帝釋也。
帝釋造聲明論，能於一字之中具諸義利，故能滿諸希願也。
又因陀羅，彰重重無盡之理也。 ^615b12

【疏】然尚是生身等者。
此行者雖獲如是六根清淨莊嚴功德，
尚是父母生身，未得法性。
生身，即法華經父母所生清淨肉眼等。 ^615b18

【疏】四支禪門復殊異者，四支禪那但是發禪之相，
墮於界繫，豈同此中十緣生句，觀一切法皆是自心實相？
若於如是實相心中作世間成就，尚能即以此身遊諸仙剎，
住壽無量，乃至廣利眾生等，豈可同乎四支禪那耶？
四支者，謂覺、觀、喜、樂，即是白骨觀中所得現法也。
修禪定者，觀身為白骨時，見骨起四種色，
謂青、黃、白、鴿，青色、青光乃至鴿色。
鴿光狀如流水，光籠骨人，以青光力暎蔽十方，
悉見青色，乃至鴿色亦復如是。
如是久遠，不假功力，光應自發。
若不發者，當攝心諦觀眉間，放之使發，
狀如竹孔吐煙，初乃微小，後則散大，四色宛轉，
從眉間出，遍照十方，豁爾大明。
如是初色發時，名之為覺；分別四色，名之為觀。
昔雖知肉內有骨，不知骨中有色，昔所未見，
喜、慶、悲、慚，名為喜支。
此色發時，深有樂法，心地恬愉，名為樂支等，如智度廣明。 ^615b24

【疏】見自部主等者，如行者於蓮華部，依多羅尊求成就時，
而於夢中見觀自在，是名見自部主。
真言主者，即多羅是。
或見明王者，即是馬頭明王也。
金剛如來部亦爾。 ^615c6

【疏】當知蘇悉地等者，且光顯者，彼經云：
復次，如法灌頂畢已，應作護摩，每日三時，
用酥密及酪，乃至誦百八遍。
如斯光顯成就之物，乃至佛部。
光顯真言曰： ^615c14

唵，帝誓帝，若娑尾〔二合〕寧〔上〕悉焍，娑〔去〕
大也，#CB00292;，泮吒〔二合〕 ^615c20

蓮華部光顯真言曰： ^615c22

唵，你〔去〕比也〔二合〕你比也〔二合〕你〔去〕鉢也，
莽訶〔去〕室哩曳，莎訶 ^615c24

金剛部光顯真言曰： ^615c28

唵，入嚩〔二合〕羅，入嚩〔二合〕羅也滿度，莎訶 ^615c30

乃至欲作成就法時，先應初夜具作光顯之法，然後成就。
言增威者，彼經云：為欲增加威力故應作護摩，
乃至或於山間常服五淨不食餘飡，取本部華滿十萬枚，
各一真言奉獻本尊等，亦復能令增加威力等。 ^615c32

【疏】應以當部之心等者，心即心真言也。
佛部心真言者，謂爾囊爾迦是也。
蓮華部心真言者，謂阿路力迦是也。
金剛部心真言者，謂嚩日囉〔二合〕時嘞
〔二合〕迦是也。言以當部母者，謂佛部以佛眼為母，
蓮華部以白衣為母，金剛部以忙莽鷄為母，
亦各有真言，如普通真言品廣說。 ^615c40

【疏】阿含以四念等者，爾雅云：水中可居者曰洲。
今深秘釋中，即以自心為洲，於此洲上，
#CB15148;作法界大悲漫荼羅，
即依自心為自洲，不依河潭，名不異洲。
自皈亦爾。阿含經中，以四念處觀為自洲，異此名異洲。
彼經云：阿難！當知如來不久亦當過去。
是故阿難！當作自洲而自依〔莫依他人〕，
當作法洲而法依〔四念住觀等〕，當作不異洲不異依。
阿難白佛：云何自洲以自依？
云何法洲以法依？
云何不異洲不異依？
佛告阿難：若比丘身身觀念處，精勤方便，
正智正念，謂伏世間貪愛。
如是外身、內外身，受、心、法法觀念處，亦如是說。
阿難！是名自洲以自依等。 ^616a4

【疏】不為四邊等者，行者能以聲字本尊融為一相，
住此觀中，有無俱非，四邊執諍戲論皆得遠離，
是處無復障礙，隨所趣向，無不通達，即是成就如來使者之用者。 ^616a26

【疏】如般若薩陀波崙品者，彼經云：諸佛教化安慰薩陀波崙菩薩，
令歡喜已，忽然不現。
是時薩陀波崙菩薩從三昧起，不復見佛，
作是念：是諸佛從何處來？
去至何所？不見諸佛故，復大惆帳不樂：誰斷我疑？
乃至爾時曇無竭菩薩語薩陀波崙菩薩言：善男子！
諸佛無所從來，去無所至。
何以故？諸法如不動相，諸法如即是佛。
善男子！無生法無來無去，無生法即是佛；
無滅法無來無去，無滅法即是佛。
乃至善男子！若有人分別諸佛有來有去，當知是人皆是愚夫。
何以故？善男子！諸佛不可以色身見，諸佛法身無去無來等。 ^616a34

【疏】復次，行者自見心等者，前依六根清淨釋成就義。
謂彼真言行者已得清淨六根故，於瑜伽境界中見無量持金剛慧者。
金剛慧者，即是金剛部中無量執金剛眾，亦是大慧之門。
若行者堅住此中，名為法愛，為令捨彼法愛入於大悲故。 ^616b6

【疏】云：復次，行者自見心明道時，謂行者現覺#CB00292;字門故，
即是聞大日如來語密授記之聲，由此聲故，而能振動彼金剛大慧心地。
故第二疏云：行者已得除一切蓋障三昧，
爾時於自心中常見十方一切諸佛，乃至常以勝妙方便啟悟其心，
梵音慰喻，為決疑網，行者隨聞隨悟，不久成就一切佛法等。 ^616b16

【經】悉地出現品者，悉地是所成之果，出現即是果法出生顯現，
悉地即出現持業為名。
以金剛手第三問：云何成彼果？
謂果有二種：一、世間果，二、出世果。
世尊於前品中已答世間果，未答出世果，次下二品方乃答之。
又欲明真言修證方便，先明悉地之行皆從法界流出，故有悉地出現品來。 ^616b28

【疏】於一切種類等者，謂真言行者作成就時，成就有多種類。
下經云：如是計都朅伽、傘蓋、履屣，乃至盧遮那等。
又偈云：金剛蓮華力，素鵝及金地，真陀摩尼寶，
是等眾器物，觀大因陀羅，而作諸悉地等。
謂於如是諸悉地事，從於一一種類之中，
若不見真言實義，則悉地不得成就。
真言實義者，即阿阿暗惡及阿味囉 #CB00292;欠之真實義也。
如下備顯，故曰於一切等。 ^616b40

【疏】當知如是悉地等者，謂由阿字本不生故，法爾如是。
又由迦字離造作故，非行人等作。
乃至者，超越中問佉字虗空等取，最後訶字離諸因緣故，
即心之實相，即是悉地之實相等，故云當知等。
言即心之實相等者，如上以四不生句及三力種種觀之，都不出於心之實相。
謂此一法界，心離因緣，畢竟不生，而不壞因緣實相。
是故此悉地出現之義，即是究竟不思議中道之緣起爾。 ^616c6

【疏】以實相度諸魔事等者，謂由真言行者，
於一切種類中，皆見真言實義，是故度諸魔事，
乃至隨其所欲，皆悉現前也。 ^616c22

【疏】決定智印者，謂此實相之心，同於虗空，
離諸垢障，亦無自性，無能出其過者，故名決定也。 ^616c28

【疏】至論宗極等者，如略指示，即上疏云：
以法常無性故，即是本初不生；本初不生，
即是入阿字門；入阿字門，即是毗盧遮那本地法身。
如是字門本地法身，唯佛與佛乃能證之。
是故統論法華深趣，不出于茲。 ^616c32

【疏】謂於虗空一毛端處等者，正明依正無礙，兼有分圓無礙。
一毛端，正也；佛剎微塵等，依也。
此中文略，應有六句：若將一毛端現佛八相，
正內現正；若一微塵現諸剎，即依內現依；
一毛端現剎，正內現依；剎中有佛，依內現正；
一毛端中有剎及佛，是正中現依正；一微塵中有佛及剎，依內現正依。
如華嚴？現相品云：如來一一毛孔中，一一剎塵諸佛坐，
菩薩眾會共圍遶，演說普賢之勝行。
即正內現正。第六經云：佛剎微塵數，如是諸國土，
能令一念中，一一塵中現。
乃至六句，彼文悉具，理應更有依正現正、正依現依。
若分圓者，毛孔是正中分，全身是正中圓，
微塵為依中分，世界為依中圓，如理應思。
又解：謂於虗空一毛端處言，但指外容一毛端空處，
非是佛身中分，但顯所依器界廣狹無礙。
如次段疏云而佛剎不減，微塵不增等。 ^616c40

【疏】梵本於四句偈等者，謂今指梵本四句一偈之下，
更有一句助聲，如此方文字之末，或置已矣等。
言今為文便故，通入四偈之中。
謂凡一偈之終，多置引聲，即助聲也。
若別置時，即是伊底二字也。
如第四疏說三世無礙智戒偈末伊底字，
注云：是助句聲。又如彼中慰喻弟子阿利沙偈末云伊底，
疏云：凡梵本說偈了，皆加助句聲，云^mc-CFCF^mc-A57D伊底。
皆是此也。 ^617a20

【疏】各於一法界門等者。
此諸菩薩，不但自修謙退之行，然於諸佛所得法界門中，如隔縠等。
且如八地自在菩薩三昧道，不得一切諸法，
離於有生，知一切如幻，是故世稱觀自在者。
又如補處菩薩，住佛地三昧道，此是究竟發菩提心，
於一切三昧道中，最為牢強精進，進入佛道。
唯少如來一位，未得證智，更有一轉法性生，即補佛處自知。
如十四日夜月，少分未圓，故不敢於如來前有所宣說，是有羞也。
故曰各於一法界門等。 ^617a34

【疏】今此三千偈至聞見者，此悉地流出句。
今三千偈為存略故，但說阿、阿〔去〕、暗、噁四字，名正等覺心。
又說降伏四魔、解脫六趣、滿足一切智智金剛字句，
所謂阿〔去急呼〕、味、囉、#CB00292;、欠五字。
此等九字，則能成就世、出世種種悉地。
若真言行者瑜伽成就、六根清淨時，自當具足聞見。 ^617b4

【疏】梵本羞字等者，謂慚、愧二法是別，羞是其總。
故唯識言：云何為慚？
依自法力，崇重賢善為性。
云何為愧？依世間力，輕拒暴惡為性。
乃至云羞耻過罪，是二通相。
由此梵名與慚、愧異也。 ^617b16

【疏】以有羞故速生等者，此中二事而有三重：
一者、則自觀察如來種性，不越正三昧耶故；
二者、為十方聖眾常所稱歎故。
復次，有二事：從一切德未滿者能令滿足為一，得與大悲等下為二。
復次，有二，謂住尸羅：一、生於人天；二、由此二法生種種功德等。 ^617b24

【疏】道種未具，法器未完者，道，謂八聖道；
種，謂菩提心。謂菩提心為八聖道種故，即菩提心為因也。
法器者，即大悲為根，方便為究竟。
若此三心之器未得完具，三密醍醐無由顯現，故曰道種等。 ^617b34

【疏】如蘇悉地滿足真言法者，若行〔者〕作成就真言法時，
或心境不相，應當依蘇悉地經作滿足法。
彼經云：復次，持誦之人，於其夢中見真言主身，
諸支分加者，應知真言字加；支分減少，應知字少。
委是相已，作滿足法。
或見真言與受持者異，心便生疑，應作滿足法。
先以紙葉、牛黃稀寫所錯真言，如法供養，
乃至次禮諸佛，作如是啟：唯願諸佛及諸聖眾而加助衛護。
啟已，於茅草上，頭面東臥。
於其夢中，本尊示相，牛黃所寫紙葉之上，
有加有減，本尊還以牛黃寫之，題注滿足，
乃至加減點畫，亦皆楷定。
若真言不錯，但云不錯，或於夢中指授滿足。
作此法時，為除魔故，作法衛護等。 ^617b42

【疏】如蘇悉地持明戒等者，此第十句。
持真言者，須得受持持明禁戒，別律儀法，隨事別制。
若不依持，為障得便，悉地難克。
故蘇悉地經說：若有智者，持諸真言，先斷於瞋，乃至邪神不應生忿。
如有偈云：如世導師契經說，能損大利莫過瞋，
一念須臾悉焚滅，俱胝曠劫所修善。
是故應離於瞋。又於阿闍梨所，不得生於憍慢之心，
口不談說種種是非，不見師短。
又復不得以自所持真言縛他明王，及生損害，并苦治罸。
亦復不應作降怨法。
不應跳驀一切有情兩足、多足之類藥草，
根、莖、枝、葉及以子實，皆不應驀。
不得歌詠、調戲、種種嚴身、罵詈語等。
不食五辛、蘿蔔、麻油、米粉、豆餅、供養殘食、眾生殘食等。
不得乘騎一切車乘及以鞍乘。
不於鎚、銅器中食。
不臥大小牀榻。不覆面臥。
不得仰臥。須得如師子王右脇而臥。
不應再食。不應斷食。
須得三時澡淨。其澡浴水土，須以真言加持。
真言如彼，取要言之。
若行用時，撿而取之。
毗盧供養，大意不相遠耳。 ^617c18

【疏】能用悉檀方便等者，謂於種種真言事業之中，
應以世界乃至第一義諦不失根會，名之為知時；
應以世界而作事業，而用各各為人乃至第一義諦而作之者，
則名非時，故云能用悉檀等。 ^618a4

【疏】則能以金剛舞戲者，即喻神變之相也。
如下疏云：舞者，如世舞人，於大眾中顯示種種身業，
屈伸俯仰，又出種種巧妙之音，令彼大眾或生歡喜，
或起悲思，或令恐怖，以一身口所出方便，令諸眾生所益不同。
菩薩亦爾，現種種威儀，無非密印，出種種妙音，
皆是真言，圓應無方，故名金剛舞戲也。 ^618a12

經三世無礙力等者，如來清淨智慧於一念中了達三世諸法無所罣礙，
即此無礙由自在故名之為力，故云三世無礙力也。
言依莊嚴等者，此三昧正是將說真言所依之處，
如初品中謂以如來清淨三業而自莊嚴，
猶如國王有大庫藏，若須示人則自在開發而陳布之，故曰莊嚴清淨藏也。
三昧如下釋。 ^618a24

【疏】一切眾生雖本等者，釋通疑難也。
謂有難云：一切眾生本來具有蓮華胎藏，
與佛無異，何故如來乃能依此三昧，眾生不能耶？ ^618a36

釋曰：一切眾生雖本有蓮華胎藏等，本覺具足也。
下奪云以無礙智力未圓滿故，始覺未清淨也。
言又一切等者，雖無礙事智，眾生亦本來具，
然以惑障覆故，蓮華胎藏未清淨，所以照用不現前也。 ^618a40

【疏】梵音三摩鉢底等者，三摩云等，鉢底云至。
義景云：至是能至，體即定數；等是所至，即安和性。
是等之至，從制伏沇掉，名之為等。
此等却能引生在定分位，此在定位定數，
從前加行，因以得名。
是等之引，名為等引。
若此中言等引者，偈云：於鏡漫荼羅，大蓮華王座，
深#CB15035;住三昧，離妄執分別，
乃至一月修等引，持滿一落叉等。
謂行者如前觀自身作本尊三昧耶身，
又觀心處圓明清淨，猶如圓鏡，鏡中有八葉大蓮華王，
鬘蘃具足，於華臺上有種子之字。
又轉此種子色聲義趣，即見大日如來真實加持身相好莊嚴。
爾時行者以蒙法光所照，心轉開明，自然悟解十緣生故，了知如是妙色不異於空。
雖復本性常空，不異於色，色相既爾，心義亦然。
以色心皆入阿字門故，則知心性本寂，
猶如虗空，是名無相成就，亦名秘密觀門三摩呬多地也。 ^618b2

問：此三摩呬多諸教所說俱屬上定，真言行人現居欲界，云何成就耶？ ^618b30

答：今此經乃是秘密不思議加持神通之乘，
依之修行，初發心時，便成正覺，便轉法輪等，況等引乎？
但等引地，名字即同，義用有異，如聲是一，
隨器成異，若吹入笙簫，不出坐席，如迴入笛中，則聞諸四遠。
今此契入圓明字輪觀時，即名等引，不拘界繫也。 ^618b32

【疏】其等引名相等者，彼論云：一、謂四靜慮，
二、謂八解脫，三、謂三三摩地等，四、謂五現見三摩鉢底等。
此等名為等引地也。
非於欲界心一境性，由此定等無悔、歡喜、
安樂所引，非為欲界於法全無審正觀察等。
若辨相者，一、所緣相，謂所知事分體別相；
二、因緣相，謂定資粮；三、應遠離相，謂沉、
掉等；四、應修習相，謂對治。
如是應遠離相，隨其所應，當知即是應習相
〔云云〕果立名。又等至者，此中等字，即加行位定數一法。
至是所至，在定分位，即此所至分位之中定數一法，從能至說名等至也。 ^618b44

【疏】若對毗曇等者，謂以語言表宣所欲，
造作勝義，是名語表業。
如是表業，即是佛之常聲。
言又以十方等者，釋成語表之義。
十方諸佛同共印可，成就語言標表之義，
即語是能表，義是所表。
能表即阿〔短〕、阿〔長〕、暗、惡四字，所表即菩提、
行、果、涅槃。然此所明，與毗曇淺深逈異，
而語表是同，故云若毗曇等。 ^618c16

【疏】若欲指文等者，即皈命句中句末#CB03329;字，
指文也。種種如來巧度門，辨相也。
謂此#CB03329;即與毗字同義。
毗者，種種義，巧義也。 ^618c28

【疏】此中修習等者，此中者，指此悉地品中名為此中。
今為此品正說二種悉地之事，故指此品。
其實通指此經，故云此中。
言非三摩呬多地者，非者，不也。
三摩呬多，釋云等引。
等引是定義，定是所依，名之為地，總就此方，名不定地。
故瑜伽論云：或有由自性故，名不定地，
謂五識身；或有闕輕安故，名不定地，謂在欲界諸心、
心所法；或有散亂故，名不定地，謂始業者。
彼中多義釋不定義。
此中意者，謂行者初見心蓮華中阿字等時，
任運安住，乃至若觀本尊心佛為自身時，
即見自身在本尊心圓明中，於自心上亦有微細圓明種子，
能令漸次增廣，卷舒自在等。
雖得如是境界現前，但未離心之影像，故云非等引地。
等引地者，行者身、心所有輕安平等之性，
由彼定力之所引生，是等之引，從果立名，故名等引。
或可等所引故，謂在定位，身、心平等，由前加行入定之時，
定數勢力 ^618c34

【疏】漸次增廣，卷舒自在者，即廣狹自在無礙義也。 ^619a16

【疏】約涅槃經等者，如彼經云：譬如春時，
有諸人等在大池浴，乘船遊戲，失瑠璃寶，沒深水中。
是時諸人悉共入水，求覓是寶，競捉瓦石、
草木、砂礫，各各自謂得瑠璃寶，歡喜持出，乃知非真。
是時寶珠猶在水中，以珠力故，水皆澄清。
於是大眾乃見寶珠固在水下，猶如仰觀虗空月形。
是時眾中有一智人，以方便力安深入水，則便得珠。
汝等比丘不應如是修習無常、苦、空、無我想、
不淨想等以為實義，如彼諸人各以瓦礫而為寶珠。
汝當善學方便，在在處處常修我想、常樂淨想。
復應當知先所修習四法相貌，悉是顛倒。
欲得真實修諸想者，如彼智人巧出寶珠，
所謂我想、常樂淨想。
彼經喻意，為令諸比丘等捨離四種顛倒之想。
此中疏主欲令修行諸菩薩等以三密方便取自心寶，故借彼喻也。 ^619a18

【疏】如華嚴迴向等者，彼云：菩薩摩訶薩常以種種名華布施，
所謂微妙香華、種種色華、無量奇妙華等，
供養一切現在諸佛，及佛滅後所有塔廟，
或供說法之人、比丘僧寶、一切菩薩，乃至及餘一切貧窮、孤露。
布施之時，以諸善根如是迴向，所謂：願一切眾生皆得諸佛三昧之華，
悉能開敷一切諸法；願一切眾生皆得如佛，
見者歡喜，心無厭足；願一切眾生所見順愜，
心無動亂；願一切眾生具行廣大清淨之業；
乃至願一切眾生入大寶洲，見善知識，具足成就一切善根。
是為菩薩摩訶薩布施華時善根迴向，為令眾生皆得清淨無礙智故。
香燈等供，如彼廣說。 ^619a46

【疏】又他月等者，此與經文似不相符。
經云：第二正覺句，於鏡漫荼羅，一月修等引，
持滿一落叉，是為最初月，持真言法則。
次於第二月，奉塗香華等，而以作饒益，種種眾生類。
又復於他月，捨棄諸利養等。
准此經文，指第三月名為他月，即初、次、他如是次第。
今疏云：此中有兩月行，即到初地也。
更問者，蓋有深旨也。
兩月謂是他月，滿月名為兩月。
行者於第三月正作成就，於此月中，前半月捨諸利養，至十五日為滿月。
此月是入證之時，對此稱他，恐人難解，故令更問。
又此有密釋，即是令捨法愛也。
此行者大種善根，不應於中而生取著。
若生法愛，則為稽留，不速入正位，令於他月而除捨之。
謂行者從初發起大菩提心，欲趣十地，
從師受得真言法則，依於三月而作持誦。
次第配者，初十住心即當初月，次十行位當第二月，十迴向位是第三月。
於斯位中分四加行：前煖、頂位，屬於他月；
忍、世第一，屬於滿月。
於頂位中捨於法愛，名捨利養。
然後滿月中得悉地已，則到初地。
故曰此中有兩月等。
若地上論三月者，謂初地名初一月，即是菩提心。
此心若無大悲方便，不得增發，猶如池蓮不得日光，終不開敷。
故上疏云：月喻菩提心。
行者入初住地時，此心極圓淨，故名第一月。
從此已後，用月喻之心起大悲萬行，供養三寶，
廣植善根，乃至入不動地，名為一月。
從無動地已後，復以月喻之心起無量方便智業，
正順迴向如來悉地，名為他月；至金剛道，
名為滿月，次到如來地也。
若依一一地，亦具三月，如第二疏。
准傍三心說之，理亦無爽。 ^619b20

【疏】以文解之，即是捨於八法等者，謂利、
衰、毀、譽、稱、傍、苦、樂，或違世、順世八心，此等應捨。
若深釋者，離法愛也。
若生法愛，則稽留行人，不速入正位。
故智度論云：菩薩摩訶薩不以方便行六波羅蜜，
入空、無相、無作三昧，不墮聲聞、辟支佛地，
亦不入菩薩位，是名菩薩摩訶薩法生等。
法生，即法愛生也。
謂由行六度、三三昧故，不墮二乘；由不以方便故，不入菩薩位。
言不以方便者，不以無所得為方便，則為六度、三昧等之所留礙也。 ^619c24

【疏】注云然外事等者，不求者，不起希求之想。
世人多求世利，奉養泡身，為妨道故，須當捨離。
不受者，設有施來者，亦不受之。
言捨此利養等者，非為受已而施眾生，
謂以捨利養之功德，迴向三處眾生。
是三處中，一處名施眾生也。 ^619c42

【疏】此是一切真言心者，謂獻華即以華真言，香以香真言等。
今三力與香華等真言為心，故云是一切真言心也。 ^620a4

【疏】凡聖皆等獻者。
問：佛及聖人可以言獻，云何凡夫亦言獻耶？
又下文中云：上獻一切聖眾，下施一切有情。
如人以物度與尊上故得稱獻，若與下類故名為施。
何故此言凡聖皆獻耶？ ^620a10

答：行者以華供養之時，運自一心，普周法界，
名之為遍觀一切凡夫，不見凡夫之相，
即同諸佛，是故凡字於聖字上置之，蓋有以也。
又一言其凡夫，而內外不同，謂就內凡，
則言上獻，若約外凡，則言下施，故不相違也。 ^620a16

【疏】於一切法空等者，大空也，謂即欠字，是一切智所證理故。
言遍一切虗空者，即是遍伽伽那之十方虗空也，故云於一切等。 ^620a26

【疏】淨同金剛等者，謂色體名無不淨妙，故云淨同金剛也。
又解：言名同金剛也者，結上二事也。
下言淨同金剛，即第三事也。
故疏於此下，結云以此三事同於金剛等。 ^620a32

【疏】或可蘇悉地等者，彼云：所成就物，每日三時以香薰之，
以香水洒，以真言加備。
又以眼觀視其物，以吉祥環安置於指，
揮按其物，以牛黃水或白芥子洒散其上，
加諸供具，奉獻彼物。
若白月成者取十五日，若黑月成者取十四日，皆用部母真言。
復重加諸香、華鬘等物供養，以香塗手，
安置茅環，按所成物，畢夜持誦，於夜三時誦百八遍，
如斯光顯，速得成就等。
又說取物之法，於黑、白、二月八日、十四日、
十五日、日、月蝕時、地動時、日，於其午前而取其物。
於念誦時得境界已，然後應當而取諸物。
或澡浴清淨，不食持齊，求善境界而取諸物。
所說須物，隨於方處所有是物者，而就貨買，不酬價直而取諸物。
所取諸物，各依本性上、中、下品，取上好者，
如法得已，應加精勇作成就法等。 ^620a40

【疏】皆用金剛自護等者，以此段初金剛慧印而護之也。 ^620b18

【疏】彼如來是一等者，謂一切世界現在如來，
通達方便波羅蜜故，知法是一，離於生滅、
斷常、一異、去來。若分別生滅、斷常等，亦本性是空，
但為度脫眾生故，以方便波羅多之力，
而於無為果體之上，而以有為為眷屬。
此眷屬字，經是表字，言別義同。 ^620b22

【疏】見法安樂等者，見謂證得，法謂正等覺心悉地之法。
行者以此悉地之法而自娛樂，故名見法安樂。
住發歡喜心者，即是行者初證歡喜地也。
故唯識云：初獲聖性，乃至生大喜故等。
又下疏云：見法，謂證得也。
住者，謂自見已，復授諸眾生等。
由見此事，自他俱獲無上法利故等。 ^620b32

【疏】以大日如來置方隅更問者，謂此所成就物通於三部：
若佛部成就物，大日如來祇在本位；若所成就物屬金剛部或蓮華部，
其大日如來即移置方隅。
何以故？以彼所成之物隨部而為主故。
蘇悉地云：若欲成就酥等諸物，作漫荼羅，
其量四時四面安置諸印，乃至外院置八方大神，次於中胎置所持部主印。
所成就物隨於本法所說置於其中，安其部主中胎上，其物東西置本所持印及護摩鑪等。
今疏云更問者，謂已作漫荼羅，大日如來已在中胎，
所成就物屬於餘部，即合移大日置於方隅，故令更問。 ^620b44

【疏】如舃得成者，舃，履也。
崔豹古今注曰：木置履下，乾 #CB06888;不畏泥濕，
故曰舃也。 ^620c16

經願囉闍等者，梵云囉闍，此名王也。
等者，等於臣庶也。 ^620c18

【疏】遍於內外身分者，內謂身內，外謂身外。
身內者，即下經云復次於嚩字，行者依瑜伽，
解作業儀式，利益眾生故，心水湛盈滿，
潔白猶雪乳，悉遍諸毛孔，流注極清淨，
從此內充溢，遍滿於大地等。
身外者，經云上身囉字門，嚩字臍輪中，
乃至囉字為下身，訶字為幖幟等。
故云遍於內外身分也。 ^620c22

【疏】觀一成時等者，謂此本尊種子圓明，
即三而一，即一而三，不相妨礙，是故一成三皆成就，即得名為三落叉也。 ^620c34

【疏】此定應者等者，此即指屬定，即普賢等所證之定。
應即應現，者即假者。
謂行者瑜伽相應之時，此普賢、金剛等，
以定果之身，必垂應赴。
雖垂應赴，或一或總，不可定准。
若總現前，當知成就。
若隨一尊應時，則未為成就也。
又解：末字應是亦字，隨一現時，亦得成就也。 ^620c40

【疏】秘說可以意得者，若秘說時，普賢等即真言字句也。
行者瑜伽中，觀此真言之句，須得齊現。
若隨有所闕，未為成就，則知有障；若總現前，
分明顯着，則知成就，亦知無障，故云秘說等。
又或一字現時，亦得成就，如種智字等。 ^621a4

【疏】謂意生之身者，謂隨心意而生，非同變易意生之身也。 ^621a14

【疏】謂上煩惱等者，謂諸微細煩惱，名上煩惱。
故起信鈔云：勝品名上，以恒行故；凌上名上惱，
十地上人故；對於下乘，非煩惱故。
此是最難伏處，今以阿訶之字而能伏之，或上所說三毒煩惱也。 ^621a18

【疏】親一切與等者，經云一切親證者，約自利果圓也。
疏云親與者，利他行德也。
經疏影互，上下數有。 ^621a26

【疏】阿字經云如先等者，此阿字經中所無，
今疏置之者，意云如先正思念，謂如上文所說，
思惟阿字，依法而念誦也。 ^621a30

【疏】此即菩提心等者，謂行者轉此阿字作本尊之形，此即行者菩提心中所見實相之佛。
實相之佛者，即是法界不思議緣起之佛，
不同其餘妄想心數中之所見者，故云此即菩提心等。 ^621a36

【疏】阿是行等者，此阿字，經中注云去急呼，
將欲次第顯之，先彰其具體，所謂去聲急呼之^mc-CFC5阿字也。
言所謂本不生行也者，即去聲^mc-CFC5阿字也。
言傍二點是淨除義者，即前去聲阿字傍置二點，即涅槃點也。
言以此義至一切苦者，謂以此去聲三昧能降伏四魔，
以傍涅槃點除一切苦，即是去聲急呼阿字之義也。
言又有三義至大空也者，謂味是解脫義，
囉是大智義， #CB00292;是法身義，
如是三脫，不縱不橫，無先無後，即歸欠字大空也。 ^621a44

【疏】如佛初欲成道等者，按西域記：菩提樹垣正中金剛座，
昔賢劫初成，與大地俱起，據三千大千世界之中，
下極金輪，上侵地際，金剛所成，周百餘步。
賢劫千佛坐之而入金剛定，故曰金剛座。
為證聖道所，亦曰道場。
大地震動，獨無傾搖，是故如來將證正覺，
歷此四隅，地皆傾動，後至此處，安靜不傾。
若不以金剛為座，則無地堪發金剛之定。
今欲降魔成道，必居於此，故賢劫千佛皆就此焉。
今即同彼，故曰如佛初欲成道等。 ^621b14

【疏】空無定形等者，此中所出四角者，即阿字地輪；
圓環者，即嚩字水輪；三角者，即囉字火輪；
半月者，即訶字風輪。
更有第五欠字虗空輪，為無決定之形而現種種。
種種者，四輪不一，曰種種也。 ^621b32

【疏】赤中之赤等者，世間之火，熾焰極赤，
此又過之，乃至燒中之燒義同，故云赤中之赤等。
又釋：世間之火，若燒物已，但為#CB01926;燼。
此囉字智火，燒煩惱已，則能隨生諸善功德，由是故云燒中之燒等。 ^621b40

【疏】謂須火用作之等者，謂此囉字，必須作火用，
即是作護摩之用，即作攝伏事也。
外則攝伏惡人，內則攝伏煩惱，於此事中得自在故，故云謂須火用作之也。
言及發怨等者，謂他人於自發起怨者，
作此火用之時，能令自他俱得成益。
自益，謂不為他所惱害；他益，謂令彼善調，得作佛道因緣故也。 ^621b48

【疏】空而復空者，上之空字，即是訶字之空。
謂訶是因義，由有因故，即能造業招果，
以入阿字門，故因業果三事皆寂，猶如虗空。
又此訶字轉入佉字，佉字本體是空義故，
或但拂前空相，故云空而復空也。 ^621c12

【疏】亦能作諸神變者，謂以囕字置於足間，
則能遊步虗空；置於眼耳等門中，隨義作諸義利名，亦能作諸神變也。 ^621c20

【疏】又下安囉字等者，謂如前先於臍已上安置囉字，
於囉字上安於幖幢，幖幢之上而安訶字，
如是次第，故云又下安囉字等。 ^621c26

【疏】而面龍方者，行者非直而向於西南方也。
其西南方正屬囉#CB09401;方，
非是龍方，以龍方者即屬西方。
謂此西方收於二位，一是地天位，一諸龍位。
為地天正在西門，其龍位今於地天之南安置，
行者面向彼方作法，非直指西南也。 ^621c32

【疏】種種雜色者，即經云各各眾事業也。
此是風輪中所作種種事業，非是欠字空輪中所具眾色，名為種種雜色也。 ^621c42

【經】成就悉地品者，成就者，獲得之稱；悉地者，成就為義。
未審成就與悉地，為一為異？
若是異者，何故前來翻譯悉地而作成就？
若是一者，不應雙置。
然此一題，義包因果。
上成就字，乃是行者能成就因；下悉地言，即是真言所成就果。
故經偈云：摩訶薩意處，說名漫荼羅，諸真言心位，了知得成果。
此一偈上二句，釋成悉地二字。
摩訶薩者，即告金剛手也。
意處，即心處也。離此心外，更無一法而可得者，為令人易解故。
諸佛如來強以名言分別說之，名漫荼羅，即是眾生自心之漫荼羅也。
但以無明所覆，不自識知下之二句，釋成成就二字。
謂上意處漫荼之果，依何方便而能證得？
若行者依真言為門，即能了知真言心位不異漫荼。
意處即是始覺，契同本覺，名為得果。
即上二字是能成，下是所成。
是成就之悉地，作依主釋。
又因果不二，成就即悉地，作持業釋。
謂前出現品，如來答金剛手第三問：云何成果？
雖說世出世種種之果，皆從字門出現，未說即心成就方便。
今具說之，故此品來。 ^621c48

【疏】然以四種等者，謂一切眾生，雖自心即是華臺之藏，
鬚蘃眾葉，宛然具足，然以四種煩惱常俱生故。
一者、我癡，謂即無明，愚於我相，迷無我理，故名我癡。
二者、我見，謂我執，於非我法，妄計於我，故名我見。
三者、我慢，謂倨傲，持所執我，令心高舉，故名我慢。
四者、我愛，謂我貪，於所執我，深生躭著，故名我愛。
此四常起擾濁內心，令外轉識恒成雜染，
有情由此生死流轉，不能出離，故名煩惱等。
如唯識具明。 ^622a34

【疏】如二乘入道等者，如二乘人初入道時，
師問遮難，則知彼人有決定入道之心也。
今此決定心即是三昧，三昧云誓也。
由此平等誓故，則是具定心。
此決定心是質多心、慮知心也、後汗栗駄心處中之心也。
若能證此心中之心，即是如來之決定心。
注云：謂三昧也。是故經云：決定心歡喜，說名內心處。
明此但是一心也。 ^622b2

【疏】是事不然。雖問無益等者，謂此一乘無上之果，
要由自證，若不自證，雖問終無所益。
如人聞說天甘露味，若不親甞，縱種種方便說之，終無所益。
又如盲人問他：乳色何似？
他人答言：其色如貝、粖、雪、鸖等。
雖聞此說，終不能了乳之之真色。
是諸盲人各各作解，競執貝、粖、雪、鸖而起四諍，
良由不親證故，雖問無益也。 ^622b16

【疏】當引央掘不盜戒義者，謂如上說，諸佛無上菩提之果，
即是眾生自心，離此心外，無法可得，但要自覺，
其實無人能授與者，故引彼經而釋成之。
梵語央掘魔羅，此云指鬘，謂以眾多人指而為鬘故。
如彼經云：爾時世尊告央掘魔羅：汝今當受不與取戒。
央掘魔羅以偈答言：我今亦不能，受持不盜戒，
常受不與取，劫盜他財物。
不與者菩提，無有受與者，不與而自取，故我不與取等。
若如是說者，是為真實持不與取戒也。 ^622b28

【疏】亦不作餘對治等者，只如此經初品之中，
世尊欲令行者如實知自心故，說虗空譬喻，
令於薀、處等種種觀察，次第對治心外之垢皆如虗空，漸次得見心法明道。
今則不爾，令諸行者直觀心處而得之耳，故云亦不作餘等。
言此心之處等者，此心指肉團心處，梵語汗栗#CB00501;，
正云迄栗〔二合〕那，此譯為肉團。
行者若觀自心即佛之時，初觀內心作大圓明，
圓明內中有種子字，轉此種子為本尊身，本尊心上復有圓明等。
若以阿字本不生句觀之，則無內外能所之異，
本尊心即是自心，自心即是本尊心，如是不二而二，
二而不二，故云此心之處即是凡夫內心等也。 ^622b46

【疏】其餘四隅之葉等者。
四隅是四方之餘，此曰隅。
四葉即配四攝。准上所說，東南隅葉是普賢菩薩，
謂此菩薩即名賢缾，能出種種行願之寶，
普施眾生，即是布施。
其西南隅是文殊菩薩，此菩薩達一切法本來平等，
佛及眾生皆同一相，名為同事。
其東北觀音菩薩，此菩薩凡稱念皈投者，
無不隨心而作利樂，名為利行。
其西北隅是慈氏菩薩，此菩薩以慈愛為本，
能以耎語攝化眾生，名為愛語。
故云餘四隅等。言次知彼果更問等者。 ^622c20

問：向來次第，無不從阿字本不生菩提心故，
而次明長阿字之行，次明暗字大空，後明惡字涅槃，
如次即是菩提心為因，大悲為根，方便為究竟。
今此中從阿字本不生，便明暗字大空方便，
方辨長阿字大悲萬行，豈不違於前文，兼失發心修行證理因果次第耶？ ^622c36

答：字輪之義，勢變多端，前從本不生，次行後大空者，
是約證悟，所謂發心、修行、證果，次第如是。
今約解悟，所謂發心、悟理、修行、證大涅槃，
如是次第，故不相違也。 ^622c46

【疏】今欲教彼眾生等者，謂一切眾生諸識心所，皆以無明為本源也。
若變無明為明，何有識心可得？
故起信云：破和合識相，滅相續心相，顯現法身，智純淨故。
故云今欲等。 ^623a6

【疏】此經聖者所秘等者，謂此經是秘密真言之藏，傳法聖者如佛密意而傳通之。
故釋序云：夫經中文有隱伏，前後相明，
事理互陳，是佛方便。
由如是故，傳法聖者豈得不秘之乎？ ^623a14

【疏】此唵字，當觀在頂者。
問：經句云：標以大空點，而思惟暗字。
何故疏違經文，作唵字釋之耶？ ^623a22

答：經意直顯凡有菩提之心，必證菩提之果，
所以超去中間，但標暗字。 ^623a24

疏釋經文，必不浪加。
謂雖已發菩提之心，須藉大悲三昧方便，然後得至菩提之果。
猶如蓮華，若不得池水滋發，終不開敷心。
蓮華亦爾。經意存略，但置暗言；疏文備彰，
故標唵字，無相違矣。 ^623a30

【疏】問：水從阿字等者，為前疏異經文暗字作唵字釋記，今還問之。
若依菩提心大悲方便，是以作如是釋，畢竟還許從阿字菩提心水直流至暗字方便已不？
答：亦有之。如前所明，發菩提心，成菩提已，還起大悲。
此約解證差別，作此問爾。 ^623a38

【疏】以無垢眼等者，此無垢眼，即是囉字之眼。
謂以囉字想置眼中，名無垢眼，非肉眼也。
又此囉字，上安空點，名法界心，故云一切皆法界體也。 ^623a48

【疏】亦見如來句等者，謂欠字門也。
欠是虗空義，諸佛皆以諸法空而為座故也。 ^623b6

【疏】所謂六自在王性清淨者，謂眾生六識，
猶如寶珠，體性常淨，而為塵垢所染，若瑩去其垢，即得明淨。
一切眾生心源清淨之時，六識亦皆純淨，即是六自在王如來也。
故佛名經有六佛，所謂眼陀羅尼自在王佛，
耳陀羅尼自在王佛，乃至意陀羅尼自在王佛，即斯義也。 ^623b10

【疏】此邏字是相等者，梵語邏乞洒。
此釋云：相上有點者，謂^mc-A64A邏字上置大空點也，謂^mc-A654覽字也。
言三空者，即空、空空、大空也。
謂第一無相之法，諸相本空，即初一空也。
又一切相當體不生，即空空也。
又由諸相本空，當體不生故，即是大空。
故云此邏字等。 ^623b22

【經】轉字輪漫荼羅行品者，轉謂旋轉，即旋陀羅尼。
謂行者若見阿字，當知說菩提心義；乃至若見長噁字，
當知顯方便之力；若見迦佉乃至娑訶等二十八字，
當知皆是慧門；若見伊等，當知即是三昧門；
若見仰等五字，當知即顯大空之點，是成佛義。
若行者了達是義，則能入一切陀羅尼義，名之為轉。
字即文字，即此字門安布，旋轉無礙，猶如於輪，名為字輪。
輪是其體，轉是其用，攝用舉體，皆持業釋，故名轉字輪漫荼羅。
名義如上已釋。漫荼羅是通名，以別揀通。
轉字輪之漫荼羅，作依主釋；行者造作，亦通多義。
轉字輪漫荼羅之行，亦依主釋，故名轉字輪漫荼羅行。
如上金剛手初問佛，佛從初至竟，皆答此問。
中間他語間斷，今佛騰前意而答之，故此品來。 ^623b32

【疏】如來現法之樂者，即如來力、無畏、不共法等大涅槃之樂也。
即前經云逮見如來句，乃至佛無過上智等。 ^623c10

【疏】然明及真言等者，謂有疑云：何故此中有處云說此真言，
有處云說此明妃？
為真言與明，一耶？
異耶？由此疑故，是以今云然明及真言，義有差別。
若從如來心口出於言說者，名之為真言；
若從如來一切身分任運生者，名之為明。
若爾，何故經言從三昧起，說此明妃，豈非口說耶？
釋曰：雖從身現，即是說故，此即名為身說。
如楞伽經云：或有佛剎瞻視顯法，或有揚眉，
或有動睛等，令諸菩薩得無生法忍。
亦身說也。又欲顯法離於言故，故說身現，
名之曰明；欲顯無言不礙於言，故從口演，名曰真言。
是故明與真言，體無異也。 ^623c16

【疏】由增長義故，女聲呼之者，謂此明妃能增益生長行者功德法故，
女聲呼之，梵云尾你也〔二合〕。
此是男聲，梵云尾你，即是女聲，俱譯云明。
由隨增長義故，加以妃言也。 ^623c36

【疏】阿鉢囉底，三、迷問之者，令問此真言句義并字義。
若句義者，如第三疏中釋為無等無對之義，
謂此明妃出過一切語言譬喻，無有一法可為倫疋，故云無等。
若字義者，阿是一切法本不生義，跛是第一義諦義，囉是塵義。
以一切法皆入阿字門故，即是第一義諦中塵本不生。
底者，正體，是多字門，帶三昧呼，即是心義。
亦如如義，謂如於自心如實之相，即是菩提心。
此心無比無對，名之為無等。
即是阿鉢囉底真言之句，故令問之。
疏明妃！如來身無二境界者，明妃，即上真言句也。
無二境界者，明妃！
如來無二相故。謂如來者，即是等空三昧，
即是無勝三昧，即是同至所住，即是勝願。
聚此多法，名之為身，故云明妃！
如來身等。又此明妃從如來身任運現起，
即如來身為能現，妃為所現。
此之境界，畢竟無二。
若不悟此理，無由成佛。
何以故？見二境界故。 ^623c44

【疏】如擲金剛等者，謂表如來金剛之智，
從於法界虗空之中而作加持，轉此諸佛秘密智印，
入於一切眾生心地，故曰如擲金剛等。 ^624a26

【疏】本初即是至更問者。
此本初一字，應是阿字。
阿者，即本初義，如上第五。
疏云：如梵本阿字，有本初聲，本是一切諸字之本母故，
初者在一切諸字之首故，由此出生一切諸法，亦即壽量義也。
故云本初即是壽量更問也。 ^624a32

【疏】雖云自歎等者，謂梵音云我者，即牒梵音我字也。
我字梵音麼麼，即此麼字帶阿聲呼，即是我本不生，
以不生故，即是本來常寂滅相，故云雖云自歎，即說法也。 ^624a42

【疏】然佛以加持力等者，釋通妨難也。
謂有難云：上云今說自證之法，如飲水者，
冷熱自知，云何金剛手等皆知之耶？
故此通云然佛以加持力等。 ^624b2

【疏】亦如酪中現酥等者，謂於酪中現知生酥、
熟酥、醍醐諸味，共住一處而不相離。
佛座亦爾，一言滿荼，即於其中現知堅固不動、無等無比之義共在其中。
雖具種種之義周遍法界，然以大願為體，
故經云：能見勝願佛菩提座。 ^624b8

【疏】不離如是妙理等者，即指此座猶如虗空，離一切分別戲論。
若直就字門，即阿字也。
雖諸菩薩如是修行種種方便，然亦無二無別，
不離如是本不生微妙之理，即阿字也。
如是解時，故云與理相應也。 ^624b18

【疏】一切世間、出世間功德等者，若離阿字本不生句，
一切世間、出世間，若定若慧，不得增益。
若就字門談者，定即億伊等三昧，慧即長聲阿字。
若離阿字本不生，即長阿之慧，億伊等定不得增益成就也。 ^624b26

【疏】一一、與三昧神通相應者，三昧，定也；
神通，慧也。三法相順，則與理相應；若隨有所闕，則不相應。
謂此真言之行，名瑜伽行。
瑜伽譯云相應，即定慧相應，復兼秘密，則名不思議行也。
故下疏云：先須住此三昧，以相應之智而運布規量。
故云與三昧神通相應也。 ^624b34

【疏】次禮一切佛等者，謂阿字真言之體，即是諸佛之體。
何以故？今此阿字，即能作諸佛事，乃至普現色身等，
故云禮一切佛者，即是禮於阿字之體也。 ^624b44

【疏】即定乾巽隅竟，更問者，謂師在巽隅，
弟子至乾隅，即是定東南西北隅竟，更應艮坤相對。
此中無之，故令更問，不是令後人更問也。
謂當期善無畏阿闍梨為禪師顯示，至此有所未盡，
或令例准，或有別意。
禪師囑付智嚴法師，問於無畏三藏，故云更問也。 ^624c2

【疏】即是本來無有繫縛者，梵云縛#CB00501;，
或云滿駄，此譯為縛。
言體一門異者，若從體說，謂一切法本來不生，
即無縛解，故云體一；若從門說，阿與縛殊。
又此阿、縛二字，由不相離故體一，由不生無縛故門異，故云即本來等。 ^624c12

【疏】如上引繩等者，謂如絣之三字，語句不全，應云如絣之勢。
以如上師資相對，引繩猶未至壇地，但作絣地之勢，
具未絣之，故云如上等。 ^624c22

【疏】如上無二相應等者，此明入第一院漫荼羅事也。
謂上經云：本寂無有。
上又云：世尊！猶如虗空，無戲論，無二行，瑜伽相事業成就。
上疏釋云：此本寂言而有阿聲，即顯本不生義。
以本不生故，名為本寂。
謂本不生，猶如虗空，離諸分別戲論。
雖諸菩薩種種修行，然亦無二無別，不離如是妙理故。
又云：本不生者，即阿字輪。
入此輪時，與佛同體。
無二故，即是空性之體。
何以故？性空即佛故。
故華嚴經云：法性本空寂，無取亦無見，
性空即是佛，不可得思量。
即此是也。 ^624c28

【疏】想文殊或想字者，字即滿字也，如真言藏品。 ^624c46

【疏】以阿字本不生至轉用也者。
問：為以阿字本不生至得轉用者，阿字只與嚩字不相離故，
還許迦等諸字與阿字亦不相離以不？
若許亦不相離者，何故但取嚩字得轉用耶？
答：其實阿字與迦等諸字亦不相離，以行者為作金剛事故，
轉遮那之體為薩埵之身，但與嚩字相應，故得轉用也。 ^624c48

【疏】以阿字義入等者，謂嚩字詮語言義，
由阿字入中故，即一切語言本來不生，
本來不生即語言道斷，名為本寂也。 ^625a12

【疏】次捨第二院等者，謂最初於第一院下色了，
超過第二院；先於第三院下色了，然後於第二院下色。
其中密意，上數說故。 ^625a18

【疏】廣大法界等者，念誦中說偈云：般若三昧手，
俱作金剛拳，二空在其掌，風幢皆正直。
如是名法界清淨之秘印也。 ^625a24

【疏】不合是阿字等者，謂經云：思惟字明照，本無大空點。
今疏言不合是阿字者，恐人於經句本無字上解作阿字，謂阿字者本生故。
為遮此解，故云不合。
若爾，經言本無，是義云何？
言本無者，謂本空點，本來無相。
經就五字成句，故云本無大空點也。
言義合用囉字加點者，即囕字也。
若義合用囕字，即違經云本無大空點。
如何和會？若會釋者，言本無者，謂此囉字本來無垢，名為本無。
言大空點者，即是合加大空點也。
以五字成句故，又兼密意，故不相違。 ^625a30

【疏】次下黃色等者，謂下黃色時，令想迦字作真金色。
何所以耶？謂此迦字即屬金義，梵語迦諾迦，
此譯為金，所以令當想迦字作真金色也。
言是金色牟尼佛也者，梵語迦諾迦牟尼，
此云金寂，即是七佛中第五俱那含牟尼如來。
俱那含不正也，故云是金色牟尼佛等。 ^625a48

【疏】當想麼字等者，此字即是度生死義。
謂世間生死煩擾眾生不令寂靜，釋迦已能越度，故稱能寂。
若要顯示此字義者，轉此麼字即為牟字，
梵云牟尼，此譯為寂。
言此佛坐於大菩提座者，即以此字為菩提座也。
謂此麼字是大空義，佛以諸法空為座故。
言一切佛用此字等者，梵語麼麼，此名為我。
一切眾生以有我故，恒被生死之所恐怖。
譬如無智#CB15148;師，以種種三界之色#CB15148;作生死可畏夜叉，
自生怖畏。今亦如是，是故如來以無我之大我能除滅之。
故上經云：我昔坐道場降伏於四魔以大勤勇聲除眾生怖畏。
疏：釋云：佛初坐道場降魔軍眾時，以誠實言告彼波旬：
我於無量劫為調伏眾生故，棄捨身命不可稱數，
而今悉已成就，有入道之宜。
故我將證菩提，為彼等眾生開發淨眼。
汝之勢力何能留礙耶？
適發此聲時，一切眾生怖畏悉除，天魔迷悶躃地，尋皆退散。
此中大勤勇聲者，即我字是也。
故云一切佛用此字也。
言西方名虹帝釋宮者，虹即虹蜺，亦名螮蝀，
其形圓滿，五色絢明，如帝釋之宮殿。
又應用此弓字，謂虹狀如弓，故西方之人呼為印涅哩駄努，
即帝釋弓。此釋為正也。 ^625b12

【疏】此是阿閦如來者，謂此訶字加三昧大空，
即是吽字，此吽字是阿閦如來真言種子也。 ^625c2

【疏】一切諸佛等者，此一句六字，應貫續上句，
俱屬呪前所皈，所以令更問也。
何以知然？謂下有弊也〔二合〕字故，即云歸命一切如來等、
一切門等，故屬所皈。
入此門者，即入一切諸佛境界，故云一切諸佛以為首望。
若行者初入此門時，即有成佛之望，故以為名也。 ^625c6

【疏】娑嚩訶至更問者。
若以字義釋時，娑嚩是自，亦是本義，訶是誓義，注中寫悞也。
若以句義釋時，娑嚩訶是自誓，亦是警覺等。 ^625c16

【疏】復彼分位三棄捨者，謂此南方屬閻摩方，
中置金剛手，又於金剛手左右留三分位，是金剛使者之位。
於此三分位下，#CB15148;金剛部一切眷屬，故名三分位棄捨。 ^625c22

【疏】然此壇中等者，此中於第三院#CB15148;了釋迦，
並無眷屬。言上下互現者，上即入漫荼羅品，下即此品。
或彼中闕者，此中有之，故云互現也。 ^625c30

【疏】初印護身等者，初印即法界印也。
言次更有一印者，即金剛薩埵印也，如密印品。 ^625c36

【疏】彼法輪次結等者，此中與漫荼羅具緣品大體是同。
彼處經云：結法界生印，及與法輪印，金剛有情等，而作於加護。
彼疏釋云：法界生印印心，法輪印印臍，輪上金剛薩埵印印諸支分。
所謂五處，即是心、額、喉、頂、左右肩上也。
所以云更問。 ^625c40

【疏】不空手等者，謂手有華也。
如金剛頂瑜伽念誦法第四卷，即教弟子竪忍，
願二度為針，以白華鬘掛其針上，應是此耳。 ^626a2

【疏】耳語教之等者，即耳語為說三昧耶偈。
此或若具支灌頂者得受，結緣灌頂者不合聞之，故耳語告之。
別有說處者，即前漫荼具緣品授法輪、
法螺已，正是說處；或指金剛頂念誦法名，別有說處也。 ^626a8

【疏】更問何印者，即三昧耶印也。
何以知之？謂第二經云：次應當自結，諸佛三昧耶，三轉加淨衣等。
又即此經云：耳語而告彼，無上正等戒，
次當為彼結，正等三昧印，授彼開敷華，令發菩提意等。
故此三昧耶，名為一切如來金剛誓戒。
此真言之印，在密印品耳。
若預知者，結金剛縛，以智定度，捻檀慧度，
中間以進力度，少曲相柱是也。 ^626a16

【疏】一切與更問者，謂如上師為弟子作三昧印等，
令擲華於壇中，隨華所墮之尊，或金剛部尊，
或蓮華部尊，隨何部尊，有種種真言印法，
名為一切，非為諸部之一切也。
若作傳教灌頂者，即是諸部一切，故云更問。 ^626a30

【疏】次當作生一切支分印者，此印金剛薩埵印，
故第六疏云金剛薩埵加持支分已，令依吉祥坐法而坐其中是也。
又秘密八印品說：二手作未開敷蓮華，
合掌建立二空輪而稍屈之，是名如來一切支分生印。 ^626a40

【疏】於弟子頂等者，此中應云：十字縫上想作暗字，其心中極想作阿字。
傳寫者悞，對經可悉。
經密印品者，密謂秘密，印謂幖幟，順世立稱，故名印也。
說文曰：印者，執政者所持信也。
今此是執真言者所持之信也。
又如世人王秉歷代之命寶，八表欽而畏之；
如來法王嚴法界之幖幟，八部信而從之。
又簡彼顯故，謂顯教中，或說一法界印，
或說三法印、四法等。
密宗乃是手印，即謂之幖幟，是密之印，故云密印。
此經以三密為宗，行者雖口誦真言，心想本尊，
若不持密印，則三密不具。
如世鼎之三足，闕一不可；又如伊字三點，闕一不成。
又此密印，乃是法界漫荼之幖幟，若隨有所闕，
則法界不具，故此品來。 ^626a48

【疏】初、說迦羅等者，此約法華明迦羅、三摩耶二種之時也。
方便品云：爾時佛告舍利弗：我今此眾，
無復枝葉，純有貞實。
舍利弗！如是增上慢人，退亦佳矣。
汝今善聽，當為汝說。
舍利弗言：唯然，世尊！
願樂欲聞。等，皆名迦羅之時也。
此約感應嘉會之時。
又云：諸佛世尊，唯以一大事因緣故，出現於世。
乃至諸佛世尊，欲令眾生開佛知見，使得清淨故，出現於世。
等，即三摩耶時也。
此約正說經之時分也。 ^626b24

【疏】次說手印等者，此上七字，是標說手印之相。
言不越三法已下九字，乃是經家結釋三昧真言功德，
何以復於此印相中用之，豈不相參耶？
故會釋之者，非但三昧耶真言功德不越三法，
道界圓滿地波羅蜜，欲令身印皆具如是功德，
又顯三密不相離故，故無相參之失。 ^626b40

【疏】此行者雖未能等者，謂此真言行者，未能證一切法體即是真如之性。
縱也奪云：但能作此法界之印，誦此法界之真言，亦即體同法界之性。
何以故？離此手印真言，無別法界等也。 ^626c4

【疏】呾摩〔二合〕俱含者，呾摩，體也，身也；俱含，
我也，謂我身即金剛也。 ^626c12

【疏】能斷害身見等者，謂此慧刀之印，行者作之，能斷身見及俱生見垢。
此言及俱生見，即是邊見，非後三見。
何以故？故唯識云：十煩惱中，六通俱生及分別起，
任運思察，俱得生故。
疑後三見唯分別起，要由惡友或邪教力，
自審思察，方得生故。
此中經有諸見及身見言。
真言之中，但標身見者，既斷其根，枝葉隨亡矣。 ^626c16

【疏】以初梵字為心等者，梵字應是摩字，
謂此真言雖總分七句，別具多言，然以摩字而為其心，
餘為身分，此摩字詮於我義。
又是五空點字，謂此字又是迦、遮、吒、多、
波五類聲中第五、仰、禳、拏、曩、莽五空點之第五點也，故云又是五空點。 ^626c28

【疏】下瑜伽座二十三行者，勘數今經至住瑜伽座二十一行也。 ^626c38

【疏】亦能令一切非器眾生等者，經第二品辨弟子之德，
彼中經云若見眾生堪為法器，遠離諸垢，
勤勇深信，常念利他等，謂具如是相者，
堪任真言道法，名為法器；無是相者，名為非器也。
今此釋迦牟尼鉢印，若依法作之者，即同如來持恒沙佛幖幟，
亦能令非器眾生當獲得如是功德，故云能令一切等也。 ^626c42

【疏】持衣二角者，即表不捨異生及二乘，令出離故也。
故下疏云初離異生煩惱，次離二乘煩惱，即其是也。 ^627a6

【疏】闍嚩羅者，注中但釋字義，不明句義。
此三字上之二字，是二合字，應云闍嚩
〔二合〕羅，此譯為焰。
次句云摩履伱，此譯為鬘，謂如身光之焰，
連環不斷，猶如鬘形。
下云怛他揭多#CB00069;旨
〔二合〕，此云如來光，謂如來之光，其焰如鬘，故以為名。 ^627a10

【疏】其真言闕，更勘本者，此真言在第二卷經第十紙中，
謂：南麼三曼多勃#CB00501;喃
〔一〕，伐折囉〔二合〕入嚩〔二合〕羅〔二〕，微薩普
〔二合〕囉吽〔三〕。此文在第六疏四十三紙釋之。 ^627a20

【疏】如來舌印闕之勘本者，經中漏脫，訪之未獲。 ^627a26

【疏】鉢囉〔二合〕帝慧耻多者，又可譯為成就義。
第六疏：如來無量劫來，常修真實諦語，
故得此平等語輪，成就實諦之法。
所發誠言，必定無異，故亦名成就也。 ^627a28

【疏】曷魯波等者，此注上三字，梵音不正也。
正梵音云遏嚕波，此譯云語。
注云語之分段也者，對下嚩迦，故稱分段。
梵云嚩迦，此譯為語。
若嚩迦為語，即屬語體；嚕波稱語，即是語表分段之色，故云語之分段。
又梵云嚕波，亦名為色。
此是一切如來辨說，所謂奇特矣。 ^627a34

【疏】#CB00292;是三德等者，
此^mc-DA74 #CB00292;字由菩提心大悲方便合成，
故云三德。麼空也者，此麼字書悞，應是參字，
謂此參字由加空點故，即是大空之三昧也。
言更問者，此 #CB00292;、
參#CB17786;三字，憑經合在於真言諸句之末，
阿闍梨於句首者不知何耶？
故令更問。言駄〔入〕舍嚩蘭等者，此一句真言而有五字，
蘭字已上駄〔入〕舍云十，嚩蘭云力，伽之一字義當身分。
若准具足梵語，應云鴦伽，此云身分，譯者就便但於蘭字下留引聲便當鴦字，
諸如此類體而用之。 ^627a44

【疏】悉密嘌底〔丁以反〕者，此底字准切韻在薺字韻收，
今言丁以者，以字在止字韻收，意令將此薺韻底
〔都禮反〕字於止字韻中呼之，是故切云丁以。 ^627b14

問：設不作丁，以之切，只於薺韻呼之，有何不得？ ^627b18

答：為順梵音，要親的故。
諸如此類，准此應悉。 ^627b20

【經】阿〔去〕然者，此譯為教，疏中脫少。
疏言：謂如尊者文殊所指授之事，而當作也。
指授之事，即是教也。
但有注釋，而脫其經句也。 ^627b24

【疏】猶如觀音等者，此舉況也。
謂猶如觀音菩薩將紹阿彌陀佛位，是以頂上持帶阿彌陀佛；
以此慈氏菩薩將補釋迦之處，所以手持窣覩波印以標表之。 ^627b30

問：觀音頂置佛身，表紹佛位。
此尊手作塔印，何關佛處耶？ ^627b36

答：觀音持佛，佛現在故。
此尊持塔，師滅度故。
又八菩薩漫荼經說：慈氏菩薩頂帶如來窣覩波故，亦名帶塔之尊。
故云猶如觀音等。 ^627b38

【疏】此是彌勒種子字者，即指知字為此真言之種子也。
言彌勒種子者，謂此菩薩能知一切眾生之性，
即以大慈隨性與樂，故以為名。 ^627b44

【疏】前云知義等者，前釋奴揭多云知義起義，
今釋為得者，知謂證知，證知眾生之性故；
得謂證得，證得等空之藏故。
證義是同，故云亦相會也。
言髀質多藍麼嚩〔二合〕等者，此二合字，
經中於怛#CB00771;下置之，疏中抄寫者悞耳。
又麼嚩者，經中只一箇嚩字，其梵書作此^mc-E4EB嚩字。
此字體雖是摩、嚩二合所成，却為怛#CB00771;^mc-AA5E字上不加大空之點，
但得名為怛囉。若加空點，便名怛#CB00771;^mc-E1BD於下嚩字上更不須置麼字。
若於怛囉字上不著空點，遂於下縛字之上置以麼音，
即合怛囉字，有點不殊。
後人懵於斯旨，迴換字音，不知梵音體義如此，
故疏又云：此嚩即是點，以加多羅^mc-A55B字之上，即為多 #CB00771;^mc-E04E也。
其麼嚩字，唯梵書雖雙置之，不是二合，
唯一嚩音，至下字輪品廣明。 ^627c2

【疏】驃也〔二合〕嗢揭〔二合〕多者，此與經不同也。
經用弊字，切云毗喻，今用驃也，故不同也。
有何所以經疏不同？
謂經就省聲作毗庾音，却不合於下#CB10878;多
〔上〕更加嗢字，疏顯具呼於驃也〔二合〕。
下合加嗢字，如上數指。 ^627c28

【疏】多唎尼等者，多唎即菩薩之名，此譯云渡。
上句云多隸，即呼彼也。
下云多唎尼者，上二字與前句同，下之尼字，
經中是抳字，俱是等義，亦是多義。
今取等義，謂令菩薩平等渡故。
上句多#CB17052;，即是自渡，
既自渡已，須渡一切，故加等言。
若但自渡，不渡於他，不名等度也。 ^627c36

【疏】薩嚩波也等者，此真言除泮吒也。
上之三句皆是恐怖，謂如世間一切眾生，
於生死中險道大恐怖中，竪我慢幢不自覺知，即以此初畢竟空句怖之。
爾時我慢自息，得入金剛實性，下不見眾生可度，
上不見諸佛可求，謂證涅槃，而以大悲三昧使其念起，
而復調之不止，則傷平等大慧，故復以第三如來#CB00292;字威力而制止之，
故有三種恐怖義也。 ^627c48

【疏】佉#CB00501;耶等者，此真言初云噉，
次云打碎，後云打擊，表何義耶？
謂初噉食三垢，次破壞三障，後更加打擊，
要令摧碎無有遺餘，即是三句之義也。 ^628a14

【疏】係係俱麼羅等者，凡隨何等真言，要解梵言，須知大意。
大意者，如此一真言意者，從係係至悉體多，即是呼名歎德。
上五字呼名，下八字歎德，總云汝童子是住於解脫道者。
又從此已下諸句，即是令憶本願。
此童子昔發所願，悉渡一切眾生，皆令住於解脫，如我無異。
汝今所願已滿，應以普門自在加持，令我與汝無異。
此即真言之大意也。 ^628a20

【疏】摩奴薩末囉者，注云憶昔所願，即與前文殊真言中有異。
彼中云鉢囉底若，即昔願也，此云摩奴有別。
梵云摩奴，或云摩那，此譯為意。
今注為昔願者，是義翻也，即是令此尊者憶昔意願，義與前殊也。 ^628a34

【疏】若那〔奴汙〕者，准經，此若那上更有娜耶二字。
娜耶，與也；若那，智也，即是與其智願。
今疏脫略耳。 ^628a42

【疏】薩傍〔上〕俱嚧者，經中云薩#CB04337;
〔引〕矩嚕，此中云薩傍〔上〕者，傍字即當婆字加點，不違於經。
注中上字，抄寫者悞，應置去字，即是經是引字故。
引是長聲，長聲通於平、去，即當阿聲。
今上字即當短聲，即無阿聲之義也。 ^628a46

【疏】微三昧耶你曳者，經作微娑麼〔二合〕
也，疏文似悞。微娑麼〔二合〕也，伱即滿願也。
曳屬假者，亦是乘義，即是滿願乘也。
下皆倣此。 ^628b8

【疏】阿婆演#CB00501;#CB00501;者，
經中云阿佩延娜娜。
問：疏解經文，何故不扶？ ^628b14

答：此亦有意，謂一切言音不出字母。
古來翻譯字母之字，於迦、遮、吒、多、波五類聲中，聲勢不定。
只如多字五聲，有云多他娜#CB00501;曩，有云多他#CB00501;憚曩。
所以翻譯陀羅尼者，用字不定。
疏主當其欲以此事於阿闍梨處決之，
未及和會，禪師棄世。
今經疏不同，蓋由此也。 ^628b16

【疏】住阿字門離一切生者，離一切生即無畏也。 ^628b28

【疏】阿驃〔婆臾〕等者，此阿驃二字，即云無明已下，注中顯之。 ^628b30

【疏】謂從自性清淨心等者，謂此制都之心，
梵音正云制多為帶，下鄔呼云制都，即慮知心也。
此慈從自性慮知心生，不從大種肉團心生，故以為名。 ^628b34

【疏】末盧〔二合〕等者，末麗，憶也；鄔尼多，念也。
今云末盧者，將麗字鄔字相連呼之，故但置盧字，此西方語法耳。 ^628b40

【疏】所以名寶處等者，又釋：准第八疏，如世間地界，
若有寶性之處，常生眾寶，即真言初一大字。
今此菩薩寶性心地中，常出一切眾生萬善之寶，
當第二大字，即是大中之大，故以為名。 ^628b44

【疏】寶手菩薩者，此是地藏三昧中滿願法門也。
又此菩薩以如意珠在手，能隨一切求者而給與之，故以為名。 ^628c4

【疏】寶印手者，此菩薩以阿字門照知寶性，
自在用之，故以為名。 ^628c10

【疏】無量行同等者，謂一切萬行本不生故，
同於虗空無相，故以為名。 ^628c14

【疏】言聖者等者，謂此聖者，即是虗空藏眷屬，
當轉法輪之慧，故云虗空慧也。 ^628c18

【疏】此中多聲等者，指此真言句中，上之怛字，
帶平聲呼，名為多聲。
多字下#CB00069;字，疏主不解字義者，
但言哩是三昧，不從羅字之門也。
謂此#CB00069;字，即是和會音中第七音乙哩字，
此但是助巧之音，故不解字門，但云哩是三昧也。
此怛#CB00069;〔二合〕字，依梵書辨之者，
若依字門，即用此^mc-AA60怛哩二合字；
若取助聲，即用此^mc-ACD2怛哩二合字。
今疏意取助巧之字，下准此知。 ^628c22

【疏】是金剛連鏁也者，此菩薩以大智之鏁，
普縛一切眾生，無能解者。
又遍一切處，乃至有一毫可縛之根而固結之，
終不縱捨，故以為名。
此中諸尊名義，已於普通真言藏品說之，今但明印。
若欲具悉見之，當撿彼品，不煩具指。
經以智慧至自在天印者，此天也。 ^628c36

【疏】中云淨居天印經以智慧手虗空至音聲天印者，此天下疏於火天下出之不次也。 ^628c46

【經】是#CB08504;摩怛荼印者，
怛字是但字，書悞。
但荼，捧也。 ^629a2

【疏】離三因得三空者，三因者，離三毒因也。
謂此真言是威猛大勢之聲，降伏三毒之因，而得我法俱空之慧。
以此三空俱為一大空，是最究竟、最無上處，故名為頂。
普通真言藏品中疏云：以三乘萬行究竟所歸會處，故稱為頂。
依字門釋者，本體是賀字，賀是因義。
入阿字門，即是因本不生^mc-E1B1下有三昧畫，故名因本不生三昧。
又上加空點^mc-DA74故，都無前相，即證大空。
三字次第，即曰三空也。 ^629a4

【疏】礫底印等者，此礫字悞書，經是爍字，
梵云爍訖底，此譯為槊也。 ^629a20

【疏】社耶毗社耶印者，此云勝無勝。
此社字，惹音呼之；毗字，尾音呼之。
謂此曰天，光曜熾然，名之為勝；世間諸光，
無相映奪，名為無勝。
但取此印功德，義用為名，勿如言作解耳。 ^629a24

【疏】演者無不得等者，此中無字悞書，應是乘字，謂此印即是無行無垢離相之乘。
演曩云乘，故上加空點，即乘不可得也。 ^629a32

【疏】但明字義。若辨句者，伽囉云海，羅演云宮室，
或云巢窟，或云藏。
今取宮義，蓋取彼依處以表法也。
世間脩羅處於生死海宮而得自在，遮那脩羅處於法界大海漫荼宮中而得自在，
故以為名。 ^629a38

【疏】極離生死者，謂離分段、變易二種生死，故名極離也。 ^629a46

【疏】濕那者，經是你字。
准疏注解，謂聲者，濕字為正，梵語正音濕嚩那
〔二合〕，此云聲也。 ^629b2

【疏】謂無垢聲也者，應用哆羅〔二合〕字釋之。
哆是如如義，囉是離垢義，或但以囉字門釋之亦得。
又或以最初那字釋之，那是空義，空離一切垢，故後釋為優。
大毗盧遮那成佛神變加持經義釋演密鈔卷第八
 ^629b6
