大方廣圓覺脩多羅了義經直解卷上
other:: 唐罽賓國沙門佛陀多羅譯
author:: 明匡山逸臾憨山釋德清解
other:: 明新安　程夢暘覺我較閱
other:: 
# 經題

commentary:: 
此經，以單法為名，一真法界如來藏心為體，
以圓照覺相為宗，以離妄證真為用，以一乘圓頓為教相。
以單法為名者，論云：所言法者，謂眾生心。
圓覺二字，直指一心，以為法體。
此有多稱，亦名大圓滿覺，亦名妙覺明心，
亦名一真法界，亦云如來藏清淨真心。
楞伽云：寂滅一心，即起信所言一法界大總相法門。
體稱謂雖多，總是圓覺妙心。
唯此一心，乃十法界凡聖迷悟依正因果之本，
為諸佛之本源，號為法身，為眾生之心地，故名佛性。
一切諸法，皆依此心建立，故單以法為名。
其大方廣，乃此心法所具體相用三大之義。
然大即體大，謂此一心，包法界而有餘，
擴太虗而無外，橫該竪遍，大而無外，故名大也。
方即相大，又方訓法也，謂此一心，為眾生之佛性，
以有此性軌則，一聞佛性，便能生解，長劫輪迴，
持而不失，故曰軌物生解，任持自性。
以無相真心，而為有相之法則，故方為相大也。
廣即用大，以稱此心體，周遍無遺，無剎不現，
無物不周，故為用大也。
以此法義，圓備一心，以此經中，直指此心，
為生佛迷悟脩證之本，故云單法為名也。
脩多羅是梵語，此云契經，以凡是佛所說之經通名契經，
謂是契理契機之教，但應機有大小，為小乘人說者名不了義經，
為大乘人說者名了義經，謂顯了究竟之極談，
以題中通指此經乃經藏中了義之經，非不了義經也。
上十字乃一經所詮之法義，下一經字乃別指當經能詮之文字也。
一真法界如來藏心為體者，經云入於神通大光明藏，
即如來藏清淨心體平等不二，故曰一真。
又云如法界性究竟圓滿，是則名為因地法行，
首稱大陀羅尼門，即一法界大總相法門，
體為諸佛之因地，菩薩之行本，故以此為一經之體也。
以圓照覺相為宗者，經云一切如來本起因地，
皆依圓照清淨覺相，永斷無明方成佛道，故以為一經之宗也。
離妄證真為用者，經云知是空華即無輪轉，
又云知幻即離離幻即覺，故以此為用也。
一乘圓頓為教相者，以此經純談覺性，
圓脩三觀頓證一心，雖列二十五輪，但是一心轉換，
並無階級次第，故以圓頓為教相也。
然此五重乃天台釋經之軌則，攝盡全經之旨趣，故學者開卷了此則恩過半矣。
other:: 
# 譯師

orig::  ^480a13

唐罽賓國沙門佛陀多羅譯
commentary::  ^480b44

此翻譯名氏也。罽賓乃西域之國號，此云賤種，
以此國開土，乃賤人自立為君長，故相傳為名。
佛陀此云覺，多羅此云救，乃譯師之名也。
傳譯年代，具載別傳。 ^480b46

匡山逸臾憨山釋德清直解
other:: 
# 序分

commentary::  ^480c6

初序分。
orig::  ^480c8

如是我聞：一時。
commentary::  ^480c10

此下至平等法會，總名證信序。
以諸經之首，皆有此序，名為通序。
以阿難請問佛遺命，立言證法，有所授也。
如是我聞者，謂阿難結集法藏時，口宣佛言，
謂如是之法，我阿難從佛所聞，非臆說也。
一時之言，本無定指，但是佛與弟子機感會集之時，
故凡說經，皆曰一時。
orig::  ^480c12

婆伽婆！
commentary::  ^480c24

亦云薄伽梵，乃梵音楚夏耳，是佛之果號。
此號從來不翻，以含多義故不翻。
謂此一語具有六義：一、自在，二、熾盛，三、
端嚴，四、名稱，五、吉祥，六、尊貴，皆稱佛德。
若翻一名，則攝義不盡，故但存梵語耳。
此五不翻之一例也。
此為說法主。
orig::  ^480c26

入於神通大光明藏三昧正受，一切如來光嚴住持。
commentary::  ^480c36

此說經處也。佛有三身，謂法、報、化。
所依土亦有三，謂寂光、實報、莊嚴，及方便有餘。
法身佛依寂光土，報身佛依實報土，即盧舍那佛住華藏土，
與地上菩薩說華嚴經。
化身乃釋迦佛，依人間靈山、舍衛、精舍等處，為人天等說三乘法。
今說經處，言大神通光明藏者，乃常寂光土，是法身所依。
言三昧，此云正定正受者，乃正定中受用，
意顯此經乃法報同體之佛所說，正定正受乃自受法樂之處也。
一切如來光嚴住持者，言法性土乃諸佛所證，
常寂光土以光為嚴，非餘寶物莊嚴也。
以此寂光乃法身之安宅，故云住持。
即此說處依真，便非他佛餘處可比，顯法最殊勝也。
orig::  ^480c38

是諸眾生，清淨覺地。
commentary::  ^481a14

此言寂光，乃生佛平等之實際。
謂諸佛之安宅，即是眾生本有不迷之覺地。
此顯真妄不二之真境也。
orig::  ^481a16

身心寂滅，平等本際，圓滿十方，不二隨順。
commentary::  ^481a22

此言寂光真境，乃諸佛眾生若身若心皆同寂滅平等之實際，
此體深也。圓滿十方謂用廣，言其用圓滿，
含褁十方，廣大無外也。
不二隨順文倒，應云隨順不二，謂一切聖凡皆歸此中平等一際，
故云隨順不二。
orig::  ^481a24

於不二境，現諸淨土。
commentary::  ^481a34

上不二境，乃諸佛自受法樂之地也。
以無身心之相，何有主伴之分？
若無主伴，無說無示，則無說法之事矣。
今言從不二境現諸淨土者，正顯從自受用現他受用土，
乃為地上菩薩說自性法之報土，此中乃有說聽。
然此土中雖有說聽，而如來尚在三昧，
未曾出定，何以有說？
意顯此經乃法身如來所說之法，顯示離心意意識境界相，
此正如來最勝清淨禪，殊非他經可比也。
楞伽經中法身說法，乃以法證佛，此經以處證佛，
二經合觀，良有深旨，此從來所未達者，請深觀之。
orig::  ^481a36

與大菩薩摩訶薩十萬人俱，其名曰：文殊師利菩薩、
普賢菩薩、普眼菩薩、金剛藏菩薩、彌勒菩薩、
清淨慧菩薩、威德自在菩薩、辨音菩薩、
淨諸業障菩薩、普覺菩薩、圓覺菩薩、賢善首菩薩等而為上首，
與諸眷屬皆入三昧，同住如來平等法會。
commentary::  ^481b8

此標伴眾，列上首之名也。
十二大士，舊解皆以三觀釋其名，然各具其德，似不必拘。
言皆入三昧者，以佛乃即法身之報相，
土乃即寂光之報土，況佛自入三昧，說自性法，豈有聽眾散心而可入耶？
故必入三昧，然後可同住此平等法會也。
問曰：主伴皆在三昧，則無聽矣，將何以顯法耶？
答曰：此不思議之妙法也。
昔空生巖中宴坐，天帝散華，讚為善說般若。
空生曰：我實無說。
天帝曰：尊者以不說說，我以絕聽聽，如此說聽，是真般若。
了此，可信三昧中善說善聽也。
舊說菩薩既有啟請威儀，必有出入之文，
或譯人略之，此說太拘。
豈不聞那伽常在定，無有不定時，豈獨佛常在定，而菩薩便不定耶？
八地菩薩現三昧，樂意生身而度生，豈出定耶？
若執必出定而有聽受啟請，則不起滅定而現諸威儀，豈非菩薩之事耶？
因便及此，學者識之。
other:: 
# 正宗分

other:: 
## 文殊章

orig::  ^481b18

於是，文殊師利菩薩在大眾中即從座起，
頂禮佛足，右繞三帀，長跪叉手而白佛言：
commentary::  ^481b48

此經家敘置問法之威儀也。
orig::  ^481c4

大悲世尊！願為此會諸來法眾，說於如來本起清淨因地法行，
及諸菩薩於大乘中發清淨心遠離諸病，能使未來末世眾生求大乘者不墮邪見。
commentary::  ^481c6

此正陳請辭也。問有二意，一問如來因地發心，
依何等法，脩何等行，而得成佛。
二問現在菩薩，於大乘中，已發清淨願，
成佛度生之心，但不知如何用心脩行，
得正知見，不墮偏邪之病。
若蒙開示，則使未來末世眾生，有發大乘心者，
即依今日所說而脩，則不墮於邪見矣。
此雖為現在而問，其實多為未來之機，此悲願之心也。
orig::  ^481c12

作是語已，五體投地，如是三請，終而復始。
commentary::  ^481c26

此敘置求法之懇誠也。
orig::  ^481c28

爾時，世尊告文殊師利菩薩言：善哉，善哉！
善男子！汝等乃能為諸菩薩諮詢如來因地法行，
及為末世一切眾生求大乘者，得正住持不墮邪見。
汝今諦聽，當為汝說。
commentary::  ^481c30

此讚善問誡聽許說也。
下倣此。
orig::  ^481c38

時文殊師利菩薩奉教歡喜，及諸大眾默然而聽。
commentary::  ^481c40

此欣承法音，冥心佇聽也。
下倣此。以敘十二大士請法之儀，一一皆同。
其文最整，故不重釋。
orig::  ^481c42

善男子！無上法王有大陀羅尼門，名為：
圓覺，流出一切清淨真如、菩提、涅槃及波羅蜜，教授菩薩。
一切如來本起因地，皆依圓照清淨覺相，
永斷無明，方成佛道。
commentary::  ^481c46

此直示本起因地也。
如來因地，獨標圓覺一法而為行本。
然稱此圓覺為陀羅尼門者，梵語陀羅尼，
此云總持，謂總一切法，持無量義。
以此圓覺為十法界大總相法門體，一切聖凡、
依正、迷悟、因果，皆依此圓覺一心而為建立。
以無一法而不具，故曰總。
因果纖毫不失不壞，故曰持。
一切聖凡無不由之，故稱為門。
流出者，即由此建立之義。
然此覺體，為諸佛之法身，為眾生本覺之心地。
雖染而不染，故曰清淨。
從來不妄不變，故稱真如。
但以無明障蔽而不現，諸佛如來於因地，
依此本覺真心，發始覺之智，斷盡無明，
始本合一，名究竟覺，為得菩提之果。
還歸寂滅一心，名為圓寂，是稱涅槃。
是知諸佛果德，皆依此圓覺一心建立，故云流出。
然不獨佛果，即菩薩因地諸波羅蜜，亦從此出，故云及也。
以諸佛之因地，為菩薩之行本，故云教授。
是故一切如來成佛本起之因地，更無別法，
皆依此圓覺自性之光明，還照寂滅清淨之覺體。
相即性體也。以此圓滿照徹無遺，則無明永斷，
圓證法身，唯此一法而已。
故曰皆依圓照清淨覺相，永斷無明，方成佛道也。
然圓照即一心三觀之智，清淨覺相即一心三諦之體，全經但發明此一句而已。 ^482a6

問曰：此云有大陀羅尼門名為圓覺流出一切云云等，
與首楞嚴云有三摩提名大佛頂首楞嚴王等，
語勢似同，義有何別？ ^482a46

答曰：語雖似同，義有小別。
以此經直指覺體為因地心，彼經以首楞嚴大定為成佛初心之方便，
此體彼用為不同耳。
然所同者，彼經先以不生滅心為本脩因，依之建立首楞嚴大定。
然不生滅心即此覺體，彼首嚴定即此圓照清淨覺相，
以此圓照即彼大定，此中覺相即彼不生滅心，
攝用歸體究竟無二，故皆為成佛之本。 ^482b4

問曰：佛言圓覺陀羅尼門為如來本起之因地，
又曰清淨真如則為眾生不迷之佛性，
又曰皆依圓照清淨覺相，則本無無明可斷也。
忽曰永斷無明方成佛道，則義不相蒙，敢問其旨。 ^482b16

答曰：此義幽深，非麤心可擬，請試言之。
然圓覺妙心，乃諸佛眾生平等無二之法身也。
以法身流轉五道，名曰眾生。
然清淨真如，乃諸佛之法身，眾生之佛性。
良由最初一念，無明不覺，迷此法身，而成五蘊幻妄之身心，
則本有圓覺，而為不迷之佛性。
以煩惱不能染，故曰清淨。
本來不妄不變，故曰真如。
故清淨真如一語，直指眾生迷中之佛性也。
以諸佛因地，同是眾生，但能依本覺之佛性，
發起始覺之智，斷盡無明，始本合一，名得菩提。
還證寂滅一心，故曰涅槃。
是則諸佛菩提涅槃之果德，皆從迷返悟，脩而後得。
故曰永斷無明，方成佛道。
然脩斷之方，皆依圓覺自性之智光，還照寂滅清淨之心體，
故曰圓照。清淨覺相，以自性光明一照，
則無明頓破，故曰永斷。
此實成佛之祕訣，頓悟頓證之妙門，為如來因地之法行。
此經直指一心圓頓之旨，故首揭於此，為一經之宗趣。
語義幽深，非淺識可了，故特發之。
orig::  ^482b24

云何無明？
commentary::  ^482c10

此徵釋無明之體，將顯圓照之功也。
此徵下釋。
orig::  ^482c12

善男子！一切眾生從無始來種種顛倒，
猶如迷人四方易處，妄認四大為自身相、
六塵緣影為自心相，譬彼病目見空中華及第二月。
commentary::  ^482c14

此釋無明之元也。
謂眾生本有法身，元無生死，今因最初一念不覺之無明，
迷本來之佛性，起貪嗔痴，造種種業，妄取六趣之生死，故云種種顛倒。
雖在往來生死之中，而法身湛然不動，
故如人迷方，而方實不轉也。
所以迷者，以背法身，但認四大假合之幻身為己身，
妄認攀緣六塵影子，妄想緣慮之心為真心，譬如病目見空中華及第二月。
病目喻無明，空華喻妄身，二月喻妄心，
認妄失真，故云顛倒。
orig::  ^482c20

善男子，空實無華，病者妄執。
由妄執故，非唯惑此虗空自性，亦復迷彼實華生處。
由此妄有輪轉生死，故名無明。
commentary::  ^482c38

此喻示無明之體也。
謂法身本無身心之相，如空本無華。
今妄認四大為身，如執空華為實有。
由妄執故，不唯迷本法身，故云惑此虗空自性。
亦復不知妄身從無明有，故云迷彼實華生處。
由此顛倒，故有輪轉生死。
此乃無明之體也。
orig::  ^482c44

善男子！此無明者非實有體，如夢中人夢時非無，及至於醒了無所得。
如眾空華滅於虗空，不可說言有定滅處。
何以故？無生處故。
一切眾生於無生中妄見生滅，是故說名輪轉生死。
commentary::  ^483a6

此釋無明體空，以明生死本來不有也。
以生死乃迷中之顛倒，如夢中事，覺後即空。
以生本無生故，滅亦無滅故，如空華無定滅處。
orig::  ^483a14

善男子！如來因地脩圓覺者，知是空華即無輪轉，
亦無身心受彼生死，非作故無，本性無故。
commentary::  ^483a20

此的示頓悟妙門，以顯圓照之功。
唯一，知字也。謂諸佛因地脩行，唯以圓覺自性光明，圓照自心寂滅之體。
一念了知身心世界，如空中華，本來不有，則生死當下頓斷。
以身心本空，故無可受生死者。
此非造作而後無，特以本來自性元無故也。
orig::  ^483a24

彼知覺者猶如虗空，知虗空者即空華相，
亦不可說無知覺性有無俱遣，是則名為淨覺隨順。
commentary::  ^483a34

此拂能所對待之跡，以顯圓照平等寂滅究竟一心淨覺之智也。
云彼知覺者，乃指上知是空華之知，即所謂圓照，乃自性本有之智光。
為能照之智者字，指所照之境，即清淨之覺相。
如虗空，乃喻所照之覺體。
所謂清淨法身猶若虗空，謂此覺體雖是本有，
向被無明障蔽，從來不覺。
今仗智光一照，則無明頓破，本體當下現前，則歷劫生死一時頓斷。
是所謂知是空華，即無輪轉。
此特顯智照有功也。
知虗空者，此者字，乃指上能照之智。
意謂初以智照惑，惑滅則智亦不存。
然所照既寂，若存能照之知，猶是無明，故須遣之。
故云知虗空者，即空華相。
此則能所雙忘，寂照不二。
到此唯有如智照體獨立，故云亦不可說無知覺性。
直至心境兩忘，能所俱泯，故云有無俱遣。
如此乃合寂滅一心，故云是則名為淨覺隨順。
此文倒，應云隨順淨覺，即前云隨順不二也。
orig::  ^483a38

何以故？虗空性故，常不動故，如來藏中無起滅故，
無知見故，如法界性究竟圓滿遍十方故，是則名為因地法行。
commentary::  ^483b22

此徵釋所照寂滅心體，重顯絕待真心，以示清淨覺相也。
何故要重重遣拂能所耶？
以寂滅心體，本來如虗空性，常住不動，此顯空也。
謂今雖有身心生死，本來如空中華，以如來藏中無起滅故，
不容有知見故，此顯假也。
如者，稱也，謂稱法界性，究竟圓滿，周遍十方故，此顯中也。
此實妙覺，明心之實際，如來因地，唯此而已。
orig::  ^483b28

菩薩因此於大乘中發清淨心，末世眾生依此脩行不墮邪見。
commentary::  ^483b42

菩薩發心，當因此而發，則為真因；眾生依此而脩，
則為正行，故不墮邪見。
此結問答意也。
orig::  ^483b46

爾時，世尊欲重宣此義，而說偈言：
　　文殊汝當知，一切諸如來，從於本因地，
　　皆以智慧覺，了達於無明。
　知彼如空華，
　　即能免流轉。　又如夢中人，醒時不可得。
　　覺者如虗空，平等不動轉，覺徧十方界。
　　即得成佛道。　眾幻滅無處，成道亦無得，
　　本性圓滿故，菩薩於此中，能發菩提心。
　　末世諸眾生，脩此免邪見。
commentary::  ^483c2

偈頌對之，則有無廣略可知。
other:: 
## 普賢章

orig::  ^483c18

於是普賢菩薩在大眾中即從座起，頂禮佛足，
右繞三帀，長跪叉手而白佛言：
commentary::  ^483c20

請法威儀
orig::  ^483c24

大悲世尊！願為此會諸菩薩眾，及為末世一切眾生脩大乘者，
聞此圓覺清淨境界，云何脩行？
世尊！若彼眾生知如幻者，身心亦幻，云何以幻還脩於幻？
若諸幻性一切盡滅，則無有心，誰為脩行？
云何復說脩行如幻？
若諸眾生本不脩行，於生死中常居幻化，
曾不了知如幻境界，令妄想心云何解脫？
願為末世一切眾生，作何方便漸次脩習，令諸眾生永離諸幻？
commentary::  ^483c26

此普賢大士聞前開示，躡跡起疑，故特啟請脩行方便也。
由前佛說知是空華即無輪轉，亦無身心受彼生死，
此乃一念頓悟，當下頓了生死，則不假脩行，
更無方便，此則太有徑庭，非上上根人不能領悟。
奈何末世眾生，上上根者少，若不假脩行，
必難悟入，若不假方便，不能造脩，故此首問脩行以求方便漸次之法也。
若謂知是空華即無輪轉，然空華即幻妄也，
若縱有眾生能知身心如幻者，若所知是幻，
則此能知之身心亦是幻矣，云何以幻還脩於幻耶？
此一疑也。若所知之幻既滅，則能知之幻亦滅矣，
如此能所皆滅，則無有心矣，又誰為脩行之人耶？
云何復說脩行如幻？
此二疑也。若諸眾生本不假脩行，如此則於生死中常居幻化，
曾不了知如幻境界，是則令妄想心云何解脫耶？
此三疑也。因此請問如來，願說脩行之方便，當令眾生永離諸幻也。
故向下世尊答以眾生幻心還依幻滅，
不妨以幻脩幻為一答；諸幻滅盡，覺心不動，
不入斷滅為二答；知幻即離，亦無方便，
離幻即覺，亦無漸次為三答。
然通釋成前章頓悟頓脩之意。
orig::  ^483c40

作是語已，五體投地，如是三請，終而復始。
commentary::  ^484a30

此敘求法之懇誠也。
orig::  ^484a32

爾時，世尊告普賢菩薩言：善哉，善哉！
善男子！汝等乃能為諸菩薩及末世眾生，
脩習菩薩如幻三昧，方便漸次令諸眾生得離諸幻。
汝今諦聽，當為汝說。
commentary::  ^484a34

此讚善問誡，聽許說也。
orig::  ^484a40

時，普賢菩薩奉教歡喜，及諸大眾默然而聽。
commentary::  ^484a42

此欣承法音，冥心佇聽也。
orig::  ^484a44

善男子！一切眾生種種幻化，皆生如來圓覺妙心。
猶如空華從空而有，幻華雖滅，空性不壞。
眾生幻心還依幻滅，諸幻盡滅，覺心不動。
commentary::  ^484a46

此答諸幻滅盡，不入斷滅。
orig::  ^484b4

依幻說覺亦名為幻，若說有覺猶未離幻，
說無覺者亦復如是，是故幻滅名為不動。
commentary::  ^484b6

此答以幻脩幻，以釋成不入斷滅之意也。
謂以覺覺幻，覺亦是幻，故云依幻說覺，亦名為幻。
若說幻滅而覺存者，此亦是幻，故云若說有覺，猶未離幻。
若更起一見，說幻滅而覺亦無者，亦復是幻。
何也？以未達究竟實際故也。
直須有無俱遣，照體獨立，故云幻滅名為不動。
以種種幻化，皆生圓覺妙心，故諸幻滅盡，覺心不動也。
orig::  ^484b10

善男子！一切菩薩及末世眾生，應當遠離一切幻化虗妄境界。
由堅執持遠離心故，心如幻者亦復遠離。
commentary::  ^484b24

此示離幻方便，以答永離諸幻之請，以遣離幻之心也。
謂知是幻，方起能離之心。
諸幻既滅，若堅執有能離之心，此心亦如幻者，故應亦復遠離。
此遣第一重能離之心也。
orig::  ^484b28

遠離為幻，亦復遠離。
commentary::  ^484b36

此遣第二重離心之離也。
謂初以知離幻，幻滅則遣能知之心，若能知已泯，
則此離亦如幻，故云遠離為幻，亦復遠離。
orig::  ^484b38

離遠離幻，亦復遠離。
commentary::  ^484b44

此遣第三重離上遠離之離，所謂遣遣也。
orig::  ^484b46

得無所離，即除諸幻。
譬如鑽火，兩木相因，火出木盡， #CB01926;飛烟滅。
以幻脩幻，亦復如是，諸幻滅盡，不入斷滅。
commentary::  ^484b48

此言遣之又遣，以至無遣，故云得無所離，即除諸幻也。
鑽火，喻諸幻智。#CB01926;飛烟滅，以喻遣遣。
唯有地存，故喻不入斷滅。
此總結答問意也。
orig::  ^484c4

善男子！知幻即離，不作方便；離幻即覺，亦無漸次。
commentary::  ^484c10

此結示頓悟頓證，以顯究竟一心之旨也。 ^484c12

問曰：上答以幻脩幻、遣之又遣，皆是方便漸次之意。
今結示云不作方便亦無漸次，豈佛自語相違耶？ ^484c14

答曰：此義幽玄，誠難體會。
上云種種幻化，皆生如來圓覺妙心。
雖云重重遣拂，所遣拂者，總是一幻。
謂此妙覺心中，凡有起心動念，絲毫見處未忘，通皆是幻。
若知到底是幻，則一切諸幻自離。
但知而已，又何別作方便？
若但存執著之心，即是知見未忘，便名微細法執。
了達一切皆幻，則當下消亡，全體自現。
故云知幻即離，離幻即覺。
正如香象渡河，一踏到底。
所謂不作方便，亦無漸次也。
orig::  ^484c18

一切菩薩及末世眾生依此脩行，如是乃能永離諸幻。
commentary::  ^484c34

此結酬問意也。謂必要如是重重遣拂，乃能永離諸幻也。
orig::  ^484c38

爾時，世尊欲重宣此義，而說偈言：
　　普賢汝當知，一切諸眾生，無始幻無明，
　　皆從諸如來，圓覺心建立，猶如虗空華。
　　依空而有相，空華若復滅，虗空本不動。
　　幻從諸覺生，幻滅覺圓滿，覺心不動故。
　　若彼諸菩薩，及末世眾生，常應遠離幻，
　　諸幻悉皆離，如木中生火，木盡火還滅。
　　覺則無漸次，方便亦如是。
commentary::  ^484c42

長行但云種種幻化生於覺心，不知何者是幻化？
故頌中補無明二字，謂種種幻化皆無明也。
other:: 
## 普眼章

orig::  ^485a10

於是普眼菩薩在大眾中即從座起，頂禮佛足，
右繞三帀，長跪叉手而白佛言：
commentary::  ^485a14

請法威儀
orig::  ^485a18

大悲世尊！願為此會諸菩薩眾，及為末世一切眾生，演說菩薩脩行漸次。
云何思惟？云何住持？
眾生未悟，作何方便普令開悟？
commentary::  ^485a20

此普眼請開漸次之行，以釋圓照清淨覺相之義也。
由前文殊章直云：知是空華，即無輪轉，
亦無身心，受彼生死。
普賢章云：知幻即離，不作方便，離幻即覺，亦無漸次。
此乃頓悟一心，當下頓證，不涉途程，不假脩行，但一知字而已。
此是上上根人，方能了悟。
奈末世眾生，上上根少，中下者多，若不脩行，則長在生死。
若脩行無正方便，則無門可入，若無漸次，亦難頓悟。
故問思惟，乃初心止觀下手工夫，住持乃安心之法則，總是開悟之方便也。
orig::  ^485a26

世尊！若彼眾生無正方便及正思惟，聞佛如來說此三昧，
心生迷悶，即於圓覺不能悟入。
願興慈悲，為我等輩及末世眾生假說方便。
commentary::  ^485a44

此重請必要方便思惟者，以初心必假正方便入門，
然後乃可得正思惟，且以方便為急，故結請方便也。
假說者，於無方便中設方便，故為假說耳。
按後答文，初依奢摩他持戒宴坐乃正方便，
恒作是念止觀雙運乃正思惟，非幻不滅乃安住，垢相永滅十方清淨乃開悟也。
orig::  ^485b2

作是語已，五體投地，如是三請，終而復始。
commentary::  ^485b14

三展#CB05418;誠。
orig::  ^485b16

爾時，世尊告普眼菩薩言：善哉，善哉！
善男子！汝等乃能為諸菩薩及末世眾生，
問於如來脩行漸次思惟住持，乃至假說種種方便。
汝今諦聽，當為汝說。
commentary::  ^485b18

讚許誡聽。
orig::  ^485b24

時，普眼菩薩奉教歡喜，及諸大眾默然而聽。
commentary::  ^485b26

當機默佇。
orig::  ^485b28

善男子！彼新學菩薩及末世眾生，欲求如來淨圓覺心，應當正念遠離諸幻。
commentary::  ^485b30

此總答問意也。普眼雖問脩行漸次，思惟住持等，
然主意單問離幻初心方便，故佛答以脩行捷要，
只是以正念為最初下手工夫，故云應當正念。
然正念者，無念也。
故凡起心動念，在圓覺體中，皆為幻化。
意在一念不生，則諸妄自滅，故云遠離諸幻。
以前云種種幻化，皆生如來圓覺妙心，
故須離念，乃得相應。
論云：離念境界，唯證相應。
故此以為最初方便也。
orig::  ^485b34

先依如來奢摩他行，堅持禁戒，安處徒眾，宴坐靜室。
commentary::  ^485c2

此示離念之方便也。
梵語奢摩他，此云止也。
然脩行必以止為首者，以眾生向認妄想攀緣之心，
念念生滅，無暫停時。
今欲一但離念，豈可得耶？
故先脩止行，以為最初工夫，為入禪之方便也。
所言止者，按天台止有三止，謂體真止、
方便隨緣止、息二邊分別止。
以此三止為前導，然後可入空假中之三觀。
今經之止，但是體真止也。
若脩此止，先將身心內外一齊放下，放下又放下，
放到無可放處，則諸想歇滅，內外一空。
即此空處，便能體合真心，妄想不生，則念自離也。
故以止為正念。若正念現前，則諸妄頓滅，故云遠離諸幻。
此為入禪之切要，學者應知。
堅持禁戒者，此正楞嚴三漸次先持四重，
皎如氷霜，故曰堅持。
宴坐靜室者，以行人向在動亂境中，非宴坐不能攝心。
以此證之，既不動作，則單脩體真止耳。
然必安處徒眾者，非要多人，但取同見同行為依止決擇，使行易成耳。
orig::  ^485c4

恒作是念：我今此身四大和合，所謂髮毛爪齒、
皮肉筋骨、髓腦垢色，皆歸於地；唾涕膿血、
津液涎沫、痰淚精氣、大小便利，皆歸於水；
暖氣歸火；動轉歸風。
四大各離，今者妄身當在何處？
即知此身畢竟無體，和合為相，實同幻化，
四緣假合，妄有六根。
commentary::  ^485c36

此示入觀之方，以答漸次思惟之問，先示假觀也。
今普眼漸次方便思惟之問，蓋因文殊章云：
妄認四大為自身相，六塵緣影為自心相。
且云：知是空華，即無輪轉。
又云：知幻即離，不作方便。
是乃頓悟頓證，第恐中下根人不能頓入，故有此請。
世尊先示脩止，為前方便，今示入觀，正答思惟之問。
先示假觀之方，初教觀身，次第分析，然後觀心，此示漸次之方也。
然觀亦有三，謂空、假、中。
今依楞嚴如幻三摩提，乃示先從假入空，
次從空假入中，正顯脩心之漸次。
此先觀身如幻，故為假觀。
三觀圓具一心，總釋前知幻即離一知字。
orig::  ^485c46

六根四大，中外合成，妄有緣氣，於中積聚，
似有緣相，假名為心。
commentary::  ^486a20

此示觀心之方便也。
六根為內，四大為外，即所造六塵，以根塵和合，
識生其中，故云合成。
妄有下，示心假也。
謂現前之心，乃妄想耳，非真心也。
何以知之？以是六識攀緣前五塵，落謝影子，
以緣氣聚積，似有假相，乃是妄想影子，假名為心。
以眾生日用，但認此假影為心耳。
今觀此心，離塵無體，苟不認假為真，則妄想自消，
即妄想消處，不求真而真自復，故為假觀之方便也。
orig::  ^486a24

善男子，此虗妄心若無六塵，則不能有四大分解無塵可得，
於中緣塵各歸散滅，畢竟無有緣心可見。
commentary::  ^486a40

此示假觀之成功也。
前云妄認六塵緣影為自心相，若但知幻即離，
不能頓離，故教先觀此身四大是假，各歸散滅，
內根既無，則外亦無塵可對，根塵既消，
則緣心亦滅，此心亦假也。
orig::  ^486a44

善男子！彼之眾生幻身滅故，幻心亦滅；
幻心滅故，幻塵亦滅；幻塵滅故，幻滅亦滅；
幻滅滅故，非幻不滅。
譬如磨鏡，垢盡明現。
commentary::  ^486b4

此示從假入空觀也。
謂以觀照根塵識三，俱已消滅。
然所觀既空，則能觀亦泯，故云幻滅亦滅。
以前云知虗空者，即空華相，故觀照亦不立。
此則能所兩忘，對待斯絕，唯一圓明清淨真心，
故云非幻不滅，覺心不動。
清淨乃空之異名，故云空觀。
鏡喻可知。
orig::  ^486b10

善男子！當知身心皆為幻垢，垢相永滅，十方清淨。
commentary::  ^486b22

此從空假以入中道也。
初云皆依圓照清淨覺相，但是一心，故名中道。
orig::  ^486b24

善男子，譬如清淨摩尼寶珠，映於五色隨方各現，諸愚痴者見彼摩尼實有五色。
善男子，圓覺淨性現於身心隨類各應，
彼愚癡者說淨圓覺實有如是；身心自相亦復如是，由此不能遠於幻化。
是故我說身心幻垢，對離幻垢說名菩薩；
垢盡對除，即無對垢及說名者。
commentary::  ^486b28

此顯絕待真心，以示圓照清淨覺相之體也。
摩尼珠，喻圓照淨心。
隨現五色，喻五蘊身心。
舊註云：喻五道。此指太寬。
以經云身心自相，乃的指五蘊，而隨類之言，意該五道。
然正義的指五道眾生，總一五蘊身心耳。
謂妙圓覺心，本無五蘊，良由無明業幻所作，
全從妙心所現，故如摩尼隨現五色。
眾生不了真心，但認五蘊幻相，故如痴人執珠體實有五色也。
以錯認五蘊為我，以覆蔽真體，故為幻垢。
今以觀智照破五蘊皆空，故名菩薩。
以對待未忘，猶是無明，故真體未顯。
若對待一忘，能所雙絕，乃顯絕待真心耳。
orig::  ^486b40

善男子！此菩薩及末世眾生，證得諸幻滅影像故，
爾時便得無方清淨無邊虗空，覺所顯發覺圓明故，顯心清淨。
commentary::  ^486c14

此正顯圓照之相也。
謂此妙圓心體，本自靈明廓徹，廣大虗寂，名為真空。
初因一念無明，障蔽妙明，遂變真空之體，而為十方頑空。
今無明既破，則十方虗空，悉皆消殞。
故觀十方虗空，從覺心顯發。
然虗空既消，則妙明體露，故云顯心清淨。
此心一淨，則十法界無不清淨矣。
故下文歷明聖凡身心境界，一一皆清淨，即前云清淨覺相。
然清淨乃空之異名。
從此已下，至平等不動，總示空觀義也。
orig::  ^486c20

心清淨故見塵清淨，見清淨故眼根清淨，
根清淨故眼識清淨，識清淨故聞塵清淨，
聞清淨故耳根清淨，根清淨故耳識清淨，
識清淨故覺塵清淨；如是乃至鼻、舌、身、意亦復如是。
commentary::  ^486c36

此顯妙覺心體圓照之相，以示空體也。
此見塵，特指無明妄見，乃八識之見分，圓映六門。
此見即是塵，非色塵也。
謂十法界迷悟心境，皆依妄見而有。
今無明一破，妙覺圓明，心境雙亡，能所斯絕，
此見亦泯，故十法界蕩然清淨。
由清淨故，則一一周遍。
唯一妙明圓照法界，故下文一一歷言六凡四聖心境，一一清淨周遍也。
據理，即一心圓照，聖凡影絕，但問示未悟，
故下文次第一一歷言，以顯圓明周遍之妙耳。
且先示六凡清淨。
orig::  ^486c44

善男子！根清淨故色塵清淨，色清淨故聲塵清淨，
香、味、觸、法亦復如是。
commentary::  ^487a14

此正言六塵清淨也。
以此言六塵，故知前見塵非是六塵，蓋指妄見即是塵耳。
orig::  ^487a18

善男子！六塵清淨故地大清淨，地清淨故水大清淨，
火大、風大亦復如是。
commentary::  ^487a22

此言四大清淨也。
orig::  ^487a26

善男子！四大清淨故，十二處、十八界、二十五有清淨。
commentary::  ^487a28

此言通示六凡心境，一切清淨也。
根塵識界，乃凡夫根境。
二十五有，乃三界為眾生依報之地。
總而言之，則身心世界，一切悉皆清淨。
此正與法華所言六根清淨義同。
彼經但言持經法師，乃觀行位人，即得六根清淨。
此言頓悟唯心，則凡聖俱泯。
故歷出世四聖，一切清淨耳。
上言六凡，下言四聖。
orig::  ^487a30

彼清淨故，十力、四無所畏、四無礙智、佛十八不共法、
三十七助道品清淨，如是乃至八萬四千陀羅尼門一切清淨。
commentary::  ^487a42

此歷言出世四聖境界，悉皆清淨也。
orig::  ^487a48

善男子！一切實相性清淨故，一身清淨；
一身清淨故，多身清淨；多身清淨故，如是乃至十方眾生圓覺清淨。
commentary::  ^487b2

將顯根身世界圓滿清淨，此先舉正報一身以及多身，凡是眾生無不清淨。
然十方眾生圓覺清淨，則眾生如也。
orig::  ^487b8

善男子！一世界清淨故，多世界清淨；多世界清淨故，
如是乃至盡於虗空，圓褁三世，一切平等，清淨不動。
commentary::  ^487b14

此例觀依報世界清淨，如是則眾生界空，
聖凡齊泯，唯一清淨圓明寶覺矣。
楞嚴云：我以不生不滅合如來藏，而如來藏非世間法，
非出世間法，而一切法皆如來藏矣。
故下一一皆云不動。
orig::  ^487b18

善男子！虗空如是平等不動，當知覺性平等不動；
四大不動故，當知覺性平等不動；如是乃至八萬四千陀羅尼門平等不動，
當知覺性平等不動。
commentary::  ^487b26

以虗空世界眾生因迷覺性而有，今一切法合乎圓覺則平等，
平等寂滅無二，故云不動。
此但顯泯一切法當空觀義也。
由攝事歸理，理徧則事亦徧，故下文云一一周徧。
orig::  ^487b32

善男子！覺性遍滿、清淨、不動、圓無際故，
當知六根遍滿法界；根遍滿故，當知六塵遍滿法界；
塵遍滿故，當知四大遍滿法界，如是乃至陀羅尼門遍滿法界。
commentary::  ^487b40

此歷十法界，以顯事隨理徧，當法界理事無礙門，示假觀義也。
orig::  ^487b46

善男子，由彼妙覺性遍滿故，根性、塵性無壞無雜；
根、塵無壞故，如是乃至陀羅尼門無壞無雜。
如百千燈光照一室，其光遍滿無壞無雜。
commentary::  ^487c2

此歷十法界，以顯事事無礙，法界周遍含容，觀當一心中道義也。
此明法界一心，相在無雜，各不壞相，故成圓覺普照義也。
orig::  ^487c8

善男子！覺成就故，當知菩薩不與法縛、
不求法脫，不厭生死、不愛涅槃，不敬持戒、
不憎毀戒，不重久習、不輕初學。
何以故？一切覺故。
譬如眼光曉了前境，其光圓滿，得無憎、愛。
何以故？光體無二，無憎、愛故。
commentary::  ^487c14

此示寂滅一心，平等不二，正顯清淨覺相也。
以縛脫憎愛等，皆二相也。
由無明妄見，故有二相。
今以圓照，則一切皆覺，故無二也。
眼光乃八識現量，圓照諸根，在眼最顯，故取喻圓覺普照無二之體。
orig::  ^487c22

善男子！此菩薩及末世眾生，脩習此心得成就者，
於此無脩亦無成就，圓覺普照寂滅無二，
於中百千萬億阿僧祇不可說恒河沙諸佛世界，
猶如空華亂起亂滅，不即不離無縛無脫，
始知眾生本來成佛，生死涅槃猶如昨夢。
commentary::  ^487c30

此重釋上圓覺普照寂滅無二之相，以顯究竟一心之極證也。
以如來藏中，本無迷悟生死去來之相。
然生死涅槃，皆無明夢中之事。
今無明夢破，迴視往事，如昨夢耳。
orig::  ^487c40

善男子！如昨夢故，當知生死及與涅槃無起、
無滅，無來、無去。其所證者，無得、無失，無取、
無捨；其能證者，無作、無止，無任、無滅。
於此證中無能、無所，畢竟無證亦無證者，一切法性平等不壞。
commentary::  ^487c48

此重示寂滅一心，究竟無二之體也。
前云圓覺性中，流出一切清淨真如，菩提涅槃，諸波羅蜜。
謂迷清淨真如，而為五蘊之眾生生死法也。
菩提涅槃，乃所證之果。
諸波羅蜜，為能證之行。
以如來藏中，本無去來迷悟生死。
故生死涅槃，皆如昨夢。
既如昨夢，則豈有脩證得失取捨之事耶。
既無脩證，則無能所。
一切影像，畢竟寂滅。
如此法法皆真，常住不壞。
此圓照法界清淨覺相之極則。
通釋首章，皆以圓照清淨覺相之義也。
orig::  ^488a8

善男子！彼諸菩薩如是脩行、如是漸次、
如是思惟、如是住持、如是方便、如是開悟，求如是法亦不迷悶。
commentary::  ^488a26

此結酬請辭，指歸正行，故皆云如是。
orig::  ^488a30

爾時，世尊欲重宣此義，而說偈言：
　　普眼汝當知，一切諸眾生，身心皆如幻，
　　身相屬四大。　心性歸六塵。
　四大體各離。
　　誰為和合者？　如是漸修行，一切悉清淨。
　　不動遍法界，無作止任滅，亦無能證者。
　　一切佛世界，猶如虗空華，三世悉平等，
　　畢竟無來去。　初發心菩薩，及末世眾生，
　　欲求入佛道，應如是脩習。
commentary::  ^488a32

頌義如文可知。
other:: 
## 金剛藏章

orig::  ^488a48

於是金剛藏菩薩在大眾中，即從座起，
頂禮佛足，右繞三帀，長跪叉手而白佛言：
commentary::  ^488b2

請法威儀
orig::  ^488b6

大悲世尊善為一切諸菩薩眾，宣揚如來圓覺清淨大陀羅尼，
因地法行漸次方便，與諸眾生開發蒙昧。
在會法眾承佛慈誨，幻瞖朗然慧目清淨。
commentary::  ^488b8

讚謝也。因前佛云猶如瞖目見空中華，
以上開示根身世界一切清淨如空華影落，故此謝云幻瞖朗然慧目清淨也。
orig::  ^488b14

世尊！若諸眾生本來成佛，何故復有一切無明？
若諸無明眾生本有，何因緣故如來復說本來成佛？
十方異生本成佛道後起無明，一切如來何時復生一切煩惱？
惟願不捨無遮大慈，為諸菩薩開祕密藏，
及為末世一切眾生，得聞如是脩多羅教了義法門，永斷疑悔。
commentary::  ^488b20

此金剛藏啟請，因聞佛說眾生本來成佛一語，
頓起三疑，故興此問。
意謂佛初說眾生因無始無明，妄認身心，故有生死。
且云永斷無明，方成佛道，此則無明乃眾生本有也，云何復說眾生本來成佛？
若眾生本來成佛，何故復有無明耶？
若眾生本來成佛，後起無明，則一切如來是已成之佛，何時復生一切煩惱耶？
因聞眾生本來成佛，與永斷無明，方成佛道之語相違，
故展轉三疑，以致此問。
orig::  ^488b32

作是語已，五體投地，如是三請，終而復始。
commentary::  ^488b48

三展#CB05418;誠。
orig::  ^488c2

爾時，世尊告金剛藏菩薩言：善哉，善哉！
善男子！汝等乃能為諸菩薩及末世眾生，
問於如來甚深祕密究竟方便，是諸菩薩最上教誨了義大乘，
能使十方脩學菩薩及諸末世一切眾生，得決定信永斷疑悔。
汝今諦聽，當為汝說。
commentary::  ^488c4

讚許誡聽。
orig::  ^488c14

時，金剛藏菩薩奉教歡喜，及諸大眾默然而聽。
commentary::  ^488c16

當機默佇。
orig::  ^488c18

善男子！一切世界始終生滅、前後有無、
聚散起止、念念相續、循環往復、種種取捨，皆是輪迴。
未出輪迴而辯圓覺，彼圓覺性即同流轉，若免輪迴無有是處。
commentary::  ^488c20

此意責問者不應以生滅心妄辯圓覺之體也。
以十法界迷悟因果，皆生死邊事，從妄見有，圓覺性中本無此事。
若以妄見而辯圓覺，則此覺性亦同生死法矣。
世界有三種，謂眾生正報世間、依報世間、
諸佛為智正覺世間，此總該十法界依正因果也。
始謂迷本之因，終謂涅槃之果。
生滅乃眾生之身心，該住異之四相。
前後乃三際，前後乃過未，以該現在。
有無聚散，乃世界成住壞空。
有無乃住空，聚散乃成壞。
起謂三界生死，止謂二乘涅槃。
如上之事，乃妄見妄想，念念相續，從來生滅不停，
循環往復，種種取捨，如此皆是輪迴生死之妄見也。
若以此妄見而辯圓覺，而圓覺性亦同生死之法矣。
故云即同流轉。若以妄見而免生死，無有是處。
此總責顛倒，下以喻詳示。
orig::  ^488c26

譬如動目能搖湛水，又如定眼由迴轉火，
雲駛月運、舟行岸移亦復如是。
commentary::  ^489a6

此以四法喻妄見也。
湛水無波，因動目而有波；定眼無輪，由旋火而有輪；
月岸不移，因雲舟而運動。
湛水、定眼、月岸，通喻覺性；水波、火輪、雲駛、
舟行，通喻妄見。
orig::  ^489a10

善男子，諸旋未息，彼物先住，尚不可得。
commentary::  ^489a18

此先合喻。諸旋，乃水波、火輪、雲駛、舟行。
彼物，指湛水、定眼、月岸。
謂旋若未息，而彼諸物必難先住也。
orig::  ^489a20

何況輪轉生死垢心曾未清淨，觀佛圓覺而不旋復？
是故汝等便生三惑。
commentary::  ^489a24

此以淺況深，通責迷倒也。
意謂世間淺近之事，若旋不止，而彼物必難先住，
何況以生死妄見，而辨淨妙常住之覺性，豈不墮彼流轉耶？
此三惑之興，實由妄見分別耳。
此總責三疑。下正答問義。
orig::  ^489a28

善男子，譬如幻翳妄見空華，幻翳若除，
不可說言：此翳已滅，何時更起一切諸翳？
何以故？翳、華二法非相待故。
亦如空華滅於空時，不可說言：虗空何時更起空華？
何以故？空本無華，非起滅故。
生死涅槃同於起滅，妙覺圓照離於華翳。
commentary::  ^489a36

此以空華一喻，總答所問，以決三疑也。
幻翳喻無明妄見，空華喻生死涅槃，虗空喻妙覺真心。
此通顯生死涅槃，皆即狂勞顛倒華相。
妙圓心中，本無此事。
今剛藏之疑，因聞首章佛說無明，乃眾生妄認幻妄身心為本有者，
此則眾生的因無明而有也。
如此何以又說眾生本來成佛？
若眾生本來是佛，後作眾生，則是無明從佛心中而有矣。
如此則諸佛心中，何時更起煩惱而作眾生耶？
此展轉三疑，皆從妄見分別而有，特未悟妙圓真心耳。
故先總責輪迴顛倒之見，而以幻翳空華之喻，以總答之也。
若悟空本無華，何疑眾生本來成佛？
若了華從翳生，又何疑成佛後起煩惱？
此如來善巧開示，了此一喻，則三疑頓釋矣。
orig::  ^489a46

善男子，當知虗空非是暫有，亦非暫無，況復如來圓覺隨順而為虗空平等本性？
善男子，如銷金鑛，金非銷有，既已成金，
不重為鑛，經無窮時，金性不壞，不應說言本非成就；如來圓覺亦復如是。
commentary::  ^489b24

此特示妙圓常住真心，不屬生死涅槃，以重釋佛起煩惱之疑也。
意謂虗空尚不隨於幻華起滅，何況妙覺明心，
而為虗空本性，又豈隨於生死涅槃起滅耶？
苟悟覺性平等，常住不動，諸佛證此，豈復生迷？
故以銷金之喻，以結示之。
若了此喻，則眾生雖本是佛，現在無明，不妨脩而後成。
如金雖本有，現在鑛中，終以銷而後見。
所謂佛本是而勤脩，惑元無而須斷。
若知金性不壞，又何疑佛更生迷？
此喻約而義妙，故剛藏之疑，不俟一一而氷釋矣。
下的示了義。
orig::  ^489b32

善男子！一切如來妙圓覺心，本無菩提及與涅槃，
亦無成佛及不成佛，無妄輪迴及非輪迴。
commentary::  ^489c4

此的示圓覺性中，本無生死涅槃之相，以決剛藏之疑也。
若悟此性，自無起滅顛倒之見矣。
orig::  ^489c8

善男子！但諸聲聞所圓境界，身、心、語言皆悉斷滅，
終不能至彼之親證所現涅槃，何況能以有思惟心測度如來圓覺境界！
如取螢火燒須彌山，終不能著；以輪迴心生輪迴見，
入於如來大寂滅海，終不能至。
是故，我說一切菩薩及末世眾生先斷無始輪迴根本。
commentary::  ^489c12

此示圓覺妙性，非心思可及也。
且二乘身心已滅，尚不能至自證涅槃，
何況眾生以生滅心，欲入妙圓不生滅性，決不能矣。
故喻如螢火燒須彌山，終不能也。
二乘身心語言皆滅者，以斷六識分別之心，
七識已伏不行，故無覺觀語言。
但所證涅槃，乃第八識全體無明，認為涅槃。
以二乘人無明名字不知，故不能至親證所現涅槃。
意謂二乘心行已滅，尚不能知自證無明境界，
何況以生滅心，欲入如來妙圓覺心，此必不能也。
故以螢火喻之，乃結示當斷輪迴根本，正指無明妄見也。
orig::  ^489c22

善男子，有作思惟從有心起，皆是六塵妄想緣氣，非實心體已如空華。
用此思惟辨於佛境，猶如空華復結空果，展轉妄想無有是處。
善男子，虗妄浮心多諸巧見，不能成就圓覺方便，如是分別非為正問。
commentary::  ^489c42

此直示妄元，結責當機也。
意謂但凡夫起心動念，皆是妄想，非真心也。
以此妄想思惟，辨於佛境，遠之遠矣。
故如邀空華，復結空果，所以展轉但增妄想耳。
如是虗妄浮心，豈能成就圓覺方便耶？
故非正問也。
orig::  ^490a2

爾時，世尊欲重宣此義，而說偈言：
　　金剛藏當知，如來寂滅性，未曾有終始，
　　若以輪迴心，思惟即旋復，但至輪迴際。
　　不能入佛海。　譬如銷金鑛，金非銷故有，
　　雖復本來金，終以銷成就。
　一成真金體。
　　不復重為鑛。　生死與涅槃，凡夫及諸佛，
　　同為空華相。　思惟猶幻化，何況詰虗妄。
　　若能了此心，然後求圓覺
other:: 
## 彌勒章
 ^490a12

於是彌勒菩薩在大眾中即從座起，頂禮佛足，
右繞三帀，長跪叉手而白佛言：
commentary::  ^490a28

請法威儀
orig::  ^490a32

大悲世尊廣為菩薩開祕密藏，令諸大眾深悟輪迴，
分別邪正，能施末世一切眾生無畏道眼，
於大涅槃生決定信，無復重隨輪轉境界起循環見。
commentary::  ^490a34

讚謝
下正陳請辭。
orig::  ^490a40

世尊！若諸菩薩及末世眾生，欲遊如來大寂滅海，云何當斷輪迴根本？
於諸輪迴有幾種性？
脩佛菩提幾等差別迴入塵勞？
當設幾種教化方便度諸眾生？
惟願不捨救世大悲，令諸脩行一切菩薩及末世眾生，
慧目肅清照曜心鏡，圓悟如來無上知見。
commentary::  ^490a42

此正陳問義有四，由上佛說菩薩脩行先斷輪迴根本，
故此首問云何當斷者，意謂何等是輪迴根本也。
故佛下答以恩愛貪欲是輪迴根本。
二問輪迴有幾種性，佛答以因二種障有五性差別。
三問脩行有幾種性，佛答即以五性而顯差別。
四問菩薩度生有幾方便，佛答唯以大悲同事願力。
然所問正為脩行乃及利生者，以菩薩脩行本為度生，
而脩行亦不捨眾生界，以度生即脩行也。
orig::  ^490b4

作是語已，五體投地，如是三請，終而復始。
commentary::  ^490b20

當機默佇。
orig::  ^490b22

爾時，世尊告彌勒菩薩言：善哉，善哉！
善男子！汝等乃能為諸菩薩及末世眾生，
請問如來深奧祕密微妙之義，令諸菩薩潔清慧目，
及令一切末世眾生永斷輪迴，心悟實相具無生忍。
汝今諦聽，當為汝說。
commentary::  ^490b24

讚許。
orig::  ^490b32

時，彌勒菩薩奉教歡喜，及諸大眾默然而聽。
commentary::  ^490b34

佇聽。
orig::  ^490b36

善男子！一切眾生從無始際，由有種種恩愛、
貪欲，故有輪迴。若諸世界一切種性，卵生、
胎生、濕生、化生，皆因婬欲而正性命，當知輪迴，愛為根本。
commentary::  ^490b38

此直答輪迴根本也。
無明有二：一發業無明，二潤生無明。
發業者，乃無始最初一念妄動，迷本圓明，故號無明。
惟此但迷本有之法身，妄認五蘊幻妄身心為我者，乃前文殊章中所說無始本起無明也。
此雖迷真認妄，尚未續諸生死，但能發業而已。
二潤生無明，正是生死相續輪迴之報本也。
由前迷理無明，妄認五蘊身心為我，即於此幻身，
復起男女好醜憎愛之見，而貪愛婬欲之想，
因愛見而發，所謂汝愛我心，我憐汝色，
以是因緣，百千萬劫，長在纏縛。
故眾生迷法身慧命之真性，但以婬欲一事，而為受生稟命之正矣。
故曰皆因婬欲而正性命。
當知輪迴，愛為根本，故今脩行，欲超生死，
得免輪迴，當以斷婬為第一義也。
此正與楞嚴所說世出世間，生與無生，
盡在婬心，斷與不斷，故今經的指先斷婬欲為脩行之要。
orig::  ^490b44

由有諸欲助發愛性，是故能令生死相續。
commentary::  ^490c26

此正示愛欲為生死根本也。
以眾生五蘊身心，元因愛欲而有，但以愛欲為性命之正，
故貪欲之境雖多，即種種諸欲，皆是助發愛性之本，又不止酒肉五辛為助因也。
以愛根既深，而助發愛性者日厚，心心著欲，
念念潤生，是故能令生死相續也。
下示輪迴之本。
orig::  ^490c28

欲因愛生，命因欲有。
眾生愛命，還依欲本。
愛欲為因，愛命為果。
commentary::  ^490c40

此申明愛欲為生死根本也。
欲因愛生者，上云由有諸欲，助發愛性，
蓋言諸欲亦從愛而生也，以愛為根本，欲為助因故。
然欲者貪也，愛者淫根也，以眾生婬心所愛者，
男女之美色，因愛其色，故貪種種飲食厚味以養之，
鉛華錦繡以飾之，薦褥溫軟以適之，乃至聲色以悅之，
一切諸欲皆從婬心而發也，故曰欲因愛生也。
命因欲有者，以眾生一生所欲染者，男女之色也，
及死後捨命，未受後報，尚有中陰身，此身別無所見，
但求欲境，故千萬里遙見男女交媾之處，
若曾有宿染愛緣者，即速疾至前，則以男女之想為己有，
渴愛心極，則乘愛涎流入母腹，守此精血，
納想不捨，遂結為胎，此受命之元，故曰命因欲有也。
故資其生者，乃愛欲為因，及受後報之身，
乃以愛命為果，此其所以生死相續而不休也。
楞嚴眾生相續，發明此義，下示輪迴之狀。
orig::  ^490c44

由於欲境起諸違順，境背愛心而生憎嫉，
造種種業，是故復生地獄、餓鬼。
commentary::  ^491a28

此明三途惡報苦果，皆因婬欲而有也。
以愛心熾盛，奔趣欲境，然境有違順，若境順其心，
則愛益滋甚，若境違心，便生憎嫉，乃至嗔怒打罵，
甚至殺害，則無惡而不造，所以復招三途地獄之劇苦，皆因愛而致也。
orig::  ^491a32

捨惡樂善，復現人天。
commentary::  ^491a42

此明由愛而感人天之果也。
上言造種種業，總之不出十惡業。
謂身三，殺、盜、婬。口四，妄言、綺語、兩舌、惡口。
意三，貪、嗔、痴。此十惡業，皆由愛欲而發。
若備造，則感三途之報。
若平平不造，則感生人道。
若增脩善品，則感生天上。
蓋人天由愛厭業，道亦從愛而致也。
orig::  ^491a44

又知諸愛可厭惡故，棄愛樂捨還滋愛本，
便現有為增上善果，皆輪迴故不成聖道。
commentary::  ^491b8

上言人天，且指六欲天。
報言：六天全未斷欲，但不作惡，故為十善所感。
此明色界已上諸天，愛染不生，精脩梵行。
然所脩者，但知愛欲是染是麤障，故深厭離，故云棄愛樂捨。
且欣上是淨是妙是離，故欣樂取證。
然欣亦愛也，故云還滋愛本。
由此但名有為增上善果，未超生死，故云皆是輪迴，不成聖道。
良由以愛捨愛，故生死不斷，所謂饒君脩到非非想也。
落禪家第二籌，以生死情根未斷故也。
orig::  ^491b12

是故眾生欲脫生死免諸輪迴，先斷貪欲及除愛渴。
commentary::  ^491b28

此總結輪迴根本，皆貪欲渴愛之過患也。
orig::  ^491b30

善男子！菩薩變化示現世間，非愛為本，
但以慈悲令彼捨愛，假諸貪欲而入生死。
若諸末世一切眾生，能捨諸欲及除憎愛，
永斷輪迴，勤求如來圓覺境界，於清淨心便得開悟。
commentary::  ^491b32

此釋疑顯權也。恐有疑云：菩薩入諸生死，豈非貪欲之過耶？
故此釋云：菩薩但示貪欲而入生死，以同事攝令彼捨貪，乃是權現非實事也。
然脩行者必斷貪欲，於清淨心方得開悟耳。 ^491b40

上答輪迴根本，下答種性。
orig::  ^491b46

善男子！一切眾生由本貪欲發揮無明，
顯出五性差別不等，依二種障而現深淺。
云何二障？一者、理障，礙正知見；二者、事障，續諸生死。
commentary::  ^491c2

此下答輪迴問。有幾種性也？
謂理事二障為輪迴性。
性，體也。以理障乃發業無明，事障乃潤生無明。
輪迴生死以二障為體，即脩行差別，亦因無明厚薄、二障淺深而顯也。
orig::  ^491c8

云何五性？善男子，若此二障未得斷滅，名未成佛。
commentary::  ^491c16

此下，正答脩行有幾種性，先徵後釋也。
五性者：一、凡夫種性；二、二乘種性；三、菩薩種性；
四、不定種性；五、外道種性。
此初，凡夫種性也。
orig::  ^491c18

若諸眾生永捨貪欲，先除事障，未斷理障，
但能悟入聲聞、緣覺，未能顯住菩薩境界。
commentary::  ^491c24

此二乘種性也。以二乘人但斷六識三毒，
離分段生死，故云永捨貪欲。
經云：但盡生死謂為滅度，其實未得一切滅度。
orig::  ^491c28

善男子！若諸末世一切眾生，欲泛如來大圓覺海，
先當發願勤斷二障；二障已伏，即能悟入菩薩境界；
若事、理障已永斷滅，即入如來微妙圓覺，滿足菩提及大涅槃。
commentary::  ^491c34

此菩薩種性也。三賢伏二障，地上斷二障。
論云：分別二障極喜無，六七俱生地地除。
若金剛道後異熟已空，則二障永斷，即入如來大涅槃海。
orig::  ^491c42

善男子！一切眾生皆證圓覺，逢善知識，
依彼所作因地法行，爾時脩習便有頓漸；
若遇如來無上菩提正脩行路，根無大小皆成佛果。
commentary::  ^491c48

此不定種性也。若言一切眾生皆證圓覺，
則各各皆是如來種性矣，何有不定之差耶？
但彼各人所遇善知識，依各自脩因地法行而開示之，因此脩習則有頓漸不同。
此不定性在師不在根，所謂聞熏成種也。
若遇大善知識，以如來正脩行路開導脩行，則根無大小皆成佛果。
此顯佛性是一，因師不定，故楞伽要親最勝知識也。
此則三乘皆不定攝。
orig::  ^492a6

若諸眾生雖求善友，遇邪見者未得正悟，
是則名為外道種性，邪師過謬，非眾生咎。
是名眾生五性差別。
commentary::  ^492a22

此外道種性也。既云一切眾生皆證圓覺，
無有不成佛者，何得有邪？
良由所遇邪師邪教，故成邪耳。
此但邪師之過，非眾生佛性之過也。
此經圓教大乘，無機不攝，以因師邪而邪。
若捨邪歸正，無一不成佛者。
闡提作佛，義見於此。 ^492a26

上答脩習差別，下答化生差別。
orig::  ^492a34

善男子！菩薩唯以大悲方便，入諸世間開發未悟，
乃至示現種種形相逆順境界，與其同事化令成佛，皆依無始清淨願力。
commentary::  ^492a38

此答菩薩迴入塵勞有幾方便之問也。
謂菩薩利生方便雖多，唯以大悲為首，
大願持之，以同事攝之，是為妙行。
然菩薩度生以四攝法，所謂布施、愛語、
利行、同事，此經重在斷欲為首，故獨稱同事為斷愛之妙行也。
苟非願力所持，#CB00155;然同事，
無不墮者，故要依無始清淨願力也。
orig::  ^492a44

若諸末世一切眾生，於大圓覺起增上心，
當發菩薩清淨大願，應作是言：願我今者住佛圓覺求善知識，
莫值外道及與二乘，依願脩行漸斷諸障，
障盡願滿便登解脫清淨法殿，證大圓覺妙莊嚴域。
commentary::  ^492b8

此言不但菩薩利生依大願力，即末世脩行之人，
亦當以大願持心，故不墮邪見也。
謂菩薩脩行，於大圓覺起增上心者，此乃決志成佛之人也。
故先發願言：我今住佛圓覺，志願成佛，
故所求知識，莫值外道邪師及二乘劣解，壞我善根。
願得菩薩最勝知識，依教脩行，漸斷諸障。
若得障盡願滿，則成就佛果矣。
妙莊嚴域，乃佛之果海也。
orig::  ^492b16

爾時，世尊欲重宣此義，而說偈言：
　　彌勒汝當知，一切諸眾生，不得大解脫，
　　皆由貪欲故，墮落於生死。
　若能斷增愛，
　　及與貪嗔痴，不因差別性，皆得成佛道。
commentary::  ^492b30

長行言：五性因二障而有差別。
偈言：但能頓斷煩惱，不拘五性差別，則當一時頓成佛果也。
orig:: 
　　二障永消滅，求師得正悟，隨順菩薩願。
　　依止大涅槃。　十方諸菩薩，皆以大悲願，
　　示現入生死。　現在脩行者，及末世眾生，
　　勤斷諸愛見，便歸大圓覺
other:: 
## 清淨慧章
 ^492b38

於是清淨慧菩薩在大眾中，即從座起，
頂禮佛足，右繞三帀，長跪叉手而白佛言：
commentary::  ^492c2

進問威儀。
orig::  ^492c6

大悲世尊，為我等輩，廣說如是，不思議事，
本所不見，本所不聞。
我等今者，蒙佛善誘，身心泰然，得大饒益。
commentary::  ^492c8

讚謝
orig::  ^492c12

願為諸來一切法眾，重宣法王圓滿覺性。
一切眾生及諸菩薩、如來世尊，所證所得云何差別，
令末世眾生聞此聖教，隨順開悟漸次能入？
commentary::  ^492c14

此問圓覺妙性聖凡平等，因何而有脩證差別也？
因前云知是空華即無輪轉，此則一超頓登佛地不涉漸次矣。
又云一切眾生皆證圓覺，此則本無差別之性矣。
上問差別，佛答以因二障淺深而有。
今問脩證差別，意謂覺性既是平等，則二障亦不能為差別，
故今問從凡至聖脩證云何而有差別也。
orig::  ^492c20

作是語已，五體投地，如是三請，終而復始。
commentary::  ^492c32

當機默佇。
orig::  ^492c34

爾時，世尊告清淨慧菩薩言：善哉，善哉！
善男子！汝等乃能為末世眾生請問如來漸次差別。
汝今諦聽，當為汝說。
commentary::  ^492c36

讚許。
orig::  ^492c42

時，清淨慧菩薩奉教歡喜，及諸大眾默然而聽。
commentary::  ^492c44

佇聽。
orig::  ^492c46

善男子！圓覺自性非性性有，循諸性起無取無證，於實相中實無菩薩及諸眾生。
何以故？菩薩眾生皆是幻化，幻化滅故無取證者。
譬如眼根不自見眼，性自平等無平等者。
commentary::  ^492c48

因問：覺性是一，云何聖凡脩證差別不同？
故佛先示以覺性本來平等無二，菩薩眾生亦無取證次第。
自性無性，故云非性。
凡聖皆具，故云性有。
隨緣而現，故云循諸性起，本無脩證次第。
然後示以妄功用中，便顯差別也。
眼不見眼，喻覺性本無能所對待。
orig::  ^493a8

眾生迷倒未能除滅一切幻化，於滅未滅妄功用中便顯差別。
若得如來寂滅隨順，實無寂滅及寂滅者。
commentary::  ^493a20

此示因眾生迷倒，妄有差別，其實了無能所取證也。
下示無差別之差別。
舊解約天台六即以釋之，謂性自平等，
凡聖不二，故云理即。
上云覺性平等，理本一味也。
今因眾生迷倒，幻化未滅，妄功用中，便顯差別。
此顯六即差別，因迷而有也。
若究竟窮源，寂滅無二。
若委明六字，則不生上慢。
若悟即字，則不生退屈。
此天台之圓旨也。
上總示圓理，下示六即，經義相符，故以釋之。
orig::  ^493a24

善男子，一切眾生從無始來，由妄想我及我愛者，
曾不自知念念生滅，故起憎愛，躭著五欲。
commentary::  ^493a40

此示理即也。以眾生全體在迷，約佛性在迷，故云理。
眾生即佛，故云理即。
以迷覺性而為妄想，背法身而認五蘊，故云由妄想我。
執妄身為我，我見堅固不捨，故云及愛我者，
曾不自知，念念生滅，造諸惡業。
然造業者，乃佛性也，故云理即。
orig::  ^493a44

若遇善友，教令開悟淨圓覺性，發明起滅，即知此生性自勞慮。
commentary::  ^493b6

此名字即也。以眾生迷己，不知本有佛性，
若遇善知識開導，了悟自性生即無生，
知本是佛，以知名識字，即知之一字即佛性也，故云名字即。
orig::  ^493b10

若復有人勞慮永斷得法界淨，即彼淨解為自障礙，
故於圓覺而不自在，此名凡夫隨順覺性。
commentary::  ^493b16

此觀行即也。此天台圓教五品觀行位人，
圓伏五住，先斷見思，故云勞慮永斷。
三毒不行，故云得法界淨。
躭著淨境，故云淨解為礙。
無明全在，故於圓覺而不自在。
天台判圓觀行位與別信位同斷見思，
名為外凡，故結名凡夫。
orig::  ^493b20

善男子！一切菩薩見解為礙，雖斷解礙猶住見覺，
覺礙為礙而不自在，此名菩薩未入地者隨順覺性。
commentary::  ^493b30

此相似即也。三賢位人，觀智增明，已見前。
淨解為礙，今已斷之。
所斷雖亡，能斷觀智，名為見覺。
此能見之見覺為礙，能所未亡，故於圓覺而不自在。
結名未入地者，正指三賢也。
orig::  ^493b34

善男子！有照、有覺，俱名障礙。
是故，菩薩常覺不住，照與照者同時寂滅。
commentary::  ^493b42

此分真即也。照是所照之境，乃淨解。
覺是能觀之智，乃見覺。
即前二位，以對待未亡，故俱名障礙。
今地上菩薩，已證平等真如，以即體之智，
還照寂滅之體，故照而非照，不住照功，故云常覺不住。
以理智一如，故同時寂滅。
orig::  ^493b46

譬如有人自斷其首，首已斷故無能斷者，
則以礙心自滅諸礙，礙已斷滅無滅礙者。
commentary::  ^493c8

此以喻明觀智俱泯，能所兩忘也。
人喻能照，首喻所照，所照既亡，能照亦泯，故喻無能斷者。
然以照為礙者，楞嚴云：圓明照生。
所以圓明體中本無能所，但起一照心，
則形所相，故以照為礙也。
以諸無明通名諸礙，非照不滅，故以礙滅礙也。
若諸礙已斷，則照亦不立，故無滅礙者。
orig::  ^493c12

脩多羅教如標月指，若復見月，了知所標畢竟非月；一切如來種種言說開示菩薩亦復如是。
commentary::  ^493c24

此顯地上菩薩之實證也。
謂菩薩脩行未悟自性，故佛假種種言教開示為悟心之方，
故如指指月。今既了悟自心，則一切言說皆剩法矣，故如見月知指非月也。
以凡有脩斷觀智能所之說，皆標月之指耳。
今既證一心，則能所雙忘，觀照俱泯，同時寂滅矣。
orig::  ^493c28

此名菩薩已入地者隨順覺性。
commentary::  ^493c40

此結位也。此經單以圓照覺相為宗，故位次不說所斷，
但約觀行淺深，以明位之高下。
若對普賢章中云：應當遠離一切幻化虗妄境界，
由堅執持遠離心故，即淨解未忘，當觀行位。
心如幻者，亦復遠離，即見覺為礙，當相似位。
有覺有照，同時寂滅，即遠離為幻，亦復遠離，當分真位。
下言一切障礙，即究竟覺，即離遠離幻；
亦復遠離，得無所離，名究竟覺，當究竟即。
經旨了然，幸深觀之。
orig::  ^493c42

善男子！一切障礙即究竟覺，得念、失念無非解脫，
成法、破法皆名涅槃，智慧、愚痴通為般若，
菩薩、外道所成就法同是菩提，無明、真如無異境界，
諸戒、定、慧及婬、怒、痴俱是梵行，眾生、國土同一法性，
地獄、天宮皆為淨土，有性、無性齊成佛道，
一切煩惱畢竟解脫，法界海慧照了諸相猶如虗空，此名如來隨順覺性。
commentary::  ^494a10

此究竟，即以示平等佛慧也。
其得念失念等十對等法，皆迷悟邊事。
良以圓覺妙性，不屬迷悟對待因果，故一切寂滅，平等一如。
以妄見而觀，則有二相。
若以法界海慧照之，則猶如虗空，一切諸相，了不可得矣。
orig::  ^494a22

善男子！但諸菩薩及末世眾生，居一切時不起妄念，
於諸妄心亦不息滅，住妄想境不加了知，於無了知不辨真實。
commentary::  ^494a32

此的示平等安心之妙也。
上言位有高下，證有次第者，皆為不了寂滅心體，
妄有脩證，不忘能所對待，故悟有淺深。
今示平等一心，任運合道，乃圓悟頓證之妙旨也。
以眾生日用現證，全是如來平等法身。
若一念不生，全體自現。
故云：居一切時不得，故起妄念。
以纔起一念，即迷現量故也。
謂眾生妄想，本自無性，元是真心。
若息妄求真，似斬頭覓活。
故云：於諸妄心，亦不息滅。
以妄想境界，本是一真，不容擬議。
若更加了知之心，即是揚聲止響。
故云：住妄想境界，不加了知。
不加了知處，即是真知。
若起心更辨，別求真實，則頭上安頭，彌增顛倒。
故云：於無了知，不辨真實。
此道人日用安心的訣。
苟能任運如斯，則心心合道，念念證真，
不起滅定，而現度生事業矣。
從上諸祖，未有不入此法門者。
此參禪向上一路，所謂衲僧巴鼻也。
orig::  ^494a38

彼諸眾生聞是法門，信解受持不生驚畏，是則名為隨順覺性。
commentary::  ^494b20

此直指頓悟安心，乃脩行之要也。
此法門即上居一切時等，以此法難信難解難持，
若聞而不生驚怖者，可謂善能隨順覺性也。
orig::  ^494b24

善男子！汝等當知，如是眾生已曾供養百千萬億恒河沙諸佛及大菩薩，
植眾德本，佛說是人名為成就一切種智。
commentary::  ^494b30

此結上頓悟任運合道之機，皆夙因深厚者，方能信受不疑也。
此等之人，雖居因位，決定成佛無疑矣。
orig::  ^494b36

爾時，世尊欲重宣此義，而說偈言：
　　清淨慧當知，圓滿菩提性，無取亦無證，
　　無菩薩眾生，此頌覺性平等本無差別。
　　覺與未覺時，漸次有差別。
　眾生為解礙，
　　菩薩未離覺，入地永寂滅，不住一切相。
　　大覺悉圓滿，名為徧隨順。
commentary::  ^494b40

初二句總頌差別，所以眾生一句觀行即，
菩薩一句相似即，入地二句頌分真即，大覺二句頌究竟即。
然初句覺與未覺，亦該攝理即、名字即也。
orig:: 
　　末世諸眾生，心不生虗妄，佛說如是人，
　　現世即菩薩，供養恒沙佛，功德已圓滿。
　　雖有多方便，皆名隨順智。
commentary::  ^494c4

末二句總頌位行雖差，皆隨順覺性。
圓覺經直解卷上
 ^494c16
