禪林類聚卷第十三
other:: 
# 問疾　醫卜　藥餌　遷化　追忌
問疾　醫卜　藥餌　遷化　追忌
other:: 
## 問疾
問疾
馬祖一禪師因不安。
院主問和尚近日尊位如何。
師云日面佛月面佛。 ^79a12

雪竇顯頌云。日面佛月面佛。
五帝三皇是何物。
二十年來曾苦辛。
為君幾下蒼龍窟。
屈堪述。明眼衲僧莫輕忽。
　保寧勇云。蒲團上端坐。
針眼裏穿線。西風一陣來。
落葉兩三片。　野軒遵云。
少年公子忽猖狂。
半夜穿雲入洞房。
二八僊娥百般巧。
眼睛之上繡鴛鴦。
　真淨文云。日面月面。
胡來漢現。一點靈光。
萬化千變。　無盡居士云。
什邡駒子氣生獰。
蹴踏毗盧頂上行。
正患脾疼却頭痛。
病來猶有巧心情。
　南華昺云。日面月面。
空中閃電。顧柕停機。
垛成招箭。　天童覺云。
日面月面。星流電卷。
鏡對像而無私。珠在盤而自轉。
君不見。鉗鎚前百煉之金。
刀尺下一機之絹。 ^79a16

大溈祐禪師問道吾甚處去來。
吾云看病來。師云有幾人病。
吾云。有病底。有不病底。
師云不病底莫是智頭陀不。
吾云。病與不病總不干他事。
急道急道。師云道得也與他沒交涉。 ^79a40

天童覺頌云。妙藥何曾過口。
神醫莫能捉手。若存也。
渠本非無。至虗也。
渠本非有。不滅而生。
不亡而壽。全超威音之前。
獨步劫空之後。成平也天蓋地擎。
運轉也烏飛兔走。 ^79a48

洞山因看病僧。僧云火風離散時如何。
師云。來時無一物。
去亦任從伊。云爭柰羸瘵何。
師云須知有不病者。
云如何是不病者。
師云。悟則無分寸。
不悟隔山坡。云前程還許卜度也無。
師云。雖然黑似漆。
成立在今時。 ^79b8

南堂靜頌云。火風離散後。
一物鎮長靈。佛國黃金地。
天堂白玉亭。前程休卜度。
所至要惺惺。一念心清淨。
人間亦只寧。 ^79b18

洞山因不安。僧問和尚病還有不病者麼。
師云有。云不病者還看和尚不。
師云老僧看他有分。
云和尚看他時如何。
師云老僧看時則不見有病。 ^79b24

天童覺頌云。卸却臭皮袋。
拈轉赤肉團。當頭鼻孔正。
直下髑髏乾。老醫不見從來癖。
少子相看向近難。
野水瘦時秋潦退。
白雲斷處舊山寒。
須勦絕。莫瞞頇。轉盡無功伊就位。
孤標不與汝同盤。 ^79b30

玄沙示眾云。諸方老宿盡道接物利生。
忽遇三種病人來如何接。
患盲者拈槌竪拂他又不見。
患聾者語言三昧他又不聞。
患瘂者教伊說又說不得。
且作麼生接。若接此人不得。
佛法無靈驗。時有僧出云。
三種病人和尚還許商量不。
師云。許。汝作麼生商量。
其僧珍重出。師云不是不是。
當時地藏出云。某甲有眼耳。
和尚作麼生接。師云慚愧。
便歸方丈。 ^79b38

後有僧持此語請益雲門。
門云汝禮拜著。僧禮拜起。
門以拄杖挃之。僧乃退後。
門云汝不是患盲。
復喚僧近前來。僧纔近前。
門云汝不是患聾那。
復云還會麼。云不會。
門云汝不是患瘂。
其僧於此有省。　法眼云。
我當時見羅漢和尚舉此僧語。
我便會三種病人。
　雲居錫云。只如此僧會不會。
若道會。玄沙又道不是。
若道不會。法眼為甚麼道我因此僧語便會三種病人。
上座無事上來商量。
大家也要知。　雪竇顯舉了便喝云。
這盲聾瘖瘂漢。若不是雲門。
驢年去。如今有底或拈槌竪拂他又不管。
教伊近前他又不來。
問還會麼他又不應。
諸方還奈何得麼。
雪竇若不柰何。汝這一隊驢漢又堪作甚麼。
以拄杖一時趂散。
　天童覺云。雲門平展。
這僧實酬。且道悟在甚麼處。
不救之疾難為針艾。
　白雲端頌云。退後進前兼對辯。
相逢邂逅難回面。
春風驀地撼庭前。
還見落花千萬片。
　佛鑑懃云。雲門老子手親眼親。
因風吹火不費精神。
盲者便視聾者便聞。
雖然無語掛在口唇。
三種病人一種法門。
　鼓山珪云。盲聾瘖瘂接不得。
玄沙枉費閑心力。
扁鵲盧醫拱手歸。
三人俱是膏肓疾。
　徑山杲云。玄沙三種病人話。
透出雲門六不收。
莫待是非來入耳。
從前知己返為讎。
other:: 
## 醫卜
醫卜 ^79c4

浮石禪師云。山僧開箇卜鋪子。
能斷人貧富生死。
僧便問。離却貧富生死。
不落五行。請師直指。
師云金木水火土。 ^80a2

佛鑑懃云。吉凶悔吝生乎動。
動靜興亡本乎心。
若以衲僧無文印子一印印定。
毫髮無差。浮石雖然解卜。
不會斷卦。若是智海即不然。
離却貧富生死不落五行請師直指。
向伊道今日闍梨有灾。
待伊眼睛定動之間。
吉凶自兆。　大溈智云。
浮石為人放不下。
有許多五行斷人吉凶。
若是衲僧門下。天不能蓋地不能載。
東西南北都無#CB07724;礙。
大丈夫兒從來自在。
大圓恁麼說話。還有傍不肯底麼。
良久云。一任鑽龜打瓦。
久久為害為灾。　塗毒#CB15081;云。
若向上#CB15111;。
貧富禍福吉凶皆為其用。
這僧離却煩惱別求安樂。
累他浮石不免為蛇#CB15148;足。
今時人纔見道金木水火土。
便道大好不落五行。
不識鈎頭意。錯認定盤星。
有者又道闍梨今日有灾。
未免識情卜度。畢竟如何。
莫恠來源萬丈高。
一條界破青山色。 ^80a8

西禪需頌云。金木水火土。
始終須倒數。五六下四三。
初爻傳白虎。苦苦。
卜得此卦一生貧。
遠信不來病人死。
other:: 
## 藥餌
藥餌 ^80a38

文殊一日令善財採藥云。
是藥者採將來。善財徧觀大地無不是藥。
却來白文殊云。無有不是藥者。
文殊云是藥採將來。
善財遂拈一枝草度與文殊。
文殊提起示眾云。
此藥亦能殺人亦能活人。 ^80a46

五祖戒出善財語云。
慚愧。　首山念云。
文殊大似掩耳偷鈴。
　琅瑘覺云。文殊可謂誠實之言。
要且額頭汗出。口裏膠生。
　大溈喆云。善財能採。
文殊能用。非但寢疾毗耶。
直饒盡大地人抱必死之疾到文殊所。
教他箇箇脫體而去。
何故。解用不須霜刃劒。
延齡何必九還丹。
　應庵華云。大小文殊被善財換却眼睛。
　東山空云。善財拈來只是尋常草木。
文殊提起未為出格神醫。
後來望風乃高其價。
東山謂伊兩人未免俱在草裏。 ^80b6

保寧勇頌云。大地蒼生病似麻。
吉祥靈藥示無涯。
其間殺活難分辨。
又是重添眼裏花。
　楚安方云。善財拈起一枝草。
持來度與文殊老。
殺活雖然在手中。
遍界不藏光杲杲。
　雲溪恭云。歷劫何曾異。
明明百草頭。甘和苦澁味。
死活病須瘳。好笑文殊老。
憐兒不覺羞。　佛印元云。
是藥拈來更不疑。
師資相見在臨時。
從茲病甚無醫處。
殺活還應作者知。
　正覺逸云。信手拈來草最靈。
一枝能殺亦能生。
曼殊室利開金口。
直至而今藥道行。
　照覺總云。藥病相治貶更褒。
當機生殺按吹毛。
毗盧海闊煙波靜。
誰把長竿釣巨鼇。 ^80b24

雲門偃禪師示眾云。
藥病相治。盡大地是藥。
那箇是自己。 ^80b46

五祖戒頌云。藥忌由來鑑作家。
示徒親切病如麻。
十方三世諸知識。
赫日光中雷電車。
　雪竇顯云。盡大地是藥。
古今何太錯。閉門不造車。
通途自寥廓。錯錯。
鼻孔遼天亦穿却。
　白雲端云。左眼不見山河。
右眼不見日月。直得百花開時。
一一為君分別。
other:: 
## 遷化
遷化 ^80c2

世尊於涅槃會上以手摩胷告眾云。
汝等善觀吾紫磨金色之身。
瞻仰取足。勿令後悔。
若謂吾滅度。非吾弟子。
若謂吾不滅度。亦非吾弟子。
時百萬億眾悉皆契悟。 ^80c16

雲峰悅云。然則膏肓之門不足以發藥。
雲峯今日旦作死馬醫。
爾等諸人皮下有血麼。 ^80c24

佛鑑懃頌云。言吾入滅非吾子。
言吾不滅亦非親。
但見落花隨水去。
不知流出洞中春。
釋迦老子若為隣。
臨行賣弄紫金身。
雙林盡道泥洹也。
夜夜群星拱北辰。 ^80c28

世尊般涅槃日。迦葉尊者最後而至。
世尊乃於槨中露雙趺示之。
迦葉尊者乃作禮。
請如來在三昧火而自闍維。
即時金棺從七寶牀昇舉。
遶俱尸羅城七帀。
却還本處。化火光三昧而自焚之。 ^80c36

地藏恩頌云。慚愧老胡。
槨示雙趺。金色尊者。
還會也無。目前措得。
未辨精麤。遶七帀兮成何事。
箇箇男兒是丈夫。
　佛鑑懃云。未出王宮已涅槃。
何須雙足露金棺。
致令迦葉雙眉皺。
慶喜門前倒剎竿。 ^80c44

漸源又一日將鍬子於法堂上。
從東過西從西過東。
石霜云作甚麼。源云覔先師靈骨。
霜云洪波浩渺白浪滔天。
覔甚麼先師靈骨〔雪竇著語。
蒼天蒼天〕。源云正好著力。
霜云。這裏針劄不入。
著甚麼力。源持鍬肩上便出。 ^81a4

太原孚云。先師靈骨猶在。
　明招謙云。莫道作甚麼。
別下得甚麼語。代云鸆#CB02887;語鶴。
又代漸源便擲下鍬子云。
噫。淺水無魚。 ^81a12

雪竇顯頌云。兔馬有角。
牛羊無角。絕毫絕#CB04631;。
如山如嶽。黃金靈骨今猶在。
白浪滔天何處著。
無處。著隻履西歸曾失却。
　保寧勇云。終日挨門復倚樓。
幾回明鏡照梳頭。
一從事却潘郎後。
也解人前不識羞。
　長靈卓云。木人把板雲中唱。
石女穿靴水上行。
生死死生休更問。
從來日午打三更。
　圓悟勤云。生也全機現。
死也全機現。不道復不道。
箇中無背面。直下便承當。
不隔一條線。逼塞大虗空。
赤心常片片。　夢庵信云。
當時苦口曾不道。
悟來靈骨方尋討。
練江寒月雨蕭蕭。
浮雲散盡天如掃。 ^81a18

洞山价禪師。僧問亡僧遷化向甚麼處去。
師云火後一莖茆。 ^81a38

白雲端云。龍門即不然。
亡僧遷化向甚麼處去。
答云墻壁有耳。 ^81a42

投子青頌云。野火燒時越轉新。
至今煙#CB08504;雨難霖。
旱地紅蓮遮日月。
無根樹長緣成陰。
　佛智裕云。善應隨流妙意深。
明明一箭中紅心。
當鋒不是由基眼。
對面鐵山高萬尋。
　枯木成云。春風吹動淥波搖。
無限船師逐海潮。
只見江鷗飛白浪。
豈知明月在雲霄。 ^81a46

臨濟玄禪師臨遷化垂示云。
吾去後。汝等諸人不得滅却吾正法眼藏。
三聖出云誰敢滅却和尚正法眼藏。
師云。後或有人問。
你又作麼生。道聖便喝。
師云。誰知吾正法眼藏向這瞎驢邊滅却。
師乃示頌云。沿流不止問如何。
真照無偏說自他。
離相離名人不稟。
吹毛用了急還磨。
言訖於法座上端然示寂。 ^81b10

大溈秀云。古者忍死待來。
因何正法眼藏却向瞎驢邊滅。
臨濟行計速速。三聖又却怱怱。
因斯父子情忘。遂使後人失望。
若不得流水。多應過別山。
　護國元云。諸禪客。
若能向斬釘截鐵處明得。
臨濟一宗掃土而盡。
其或未然。山僧為汝諸人露箇消息。
以拄杖卓一卓。復舉起云。
還見麼。鯨吞海水盡。
露出珊瑚枝。 ^81b22

黃龍南頌云。圓寂將歸敘別時。
叮嚀法眼好任持。
喝下不開泥水路。
瞎驢從此少人騎。
　白雲端云。擘破泰山雷未猛。
照開滄海月非光。
瞎驢滅却正法眼。
直得哀聲振大唐。
　保寧勇云。出門握手再叮嚀。
往往事從叮囑生。
路遠夜長休把火。
大家吹殺暗中行。 ^81b36

石霜諸禪師遷化。
眾請首座住持。時九峯虔禪師為侍者。
白眾問首座云。先師道休去歇去冷湫湫地去。
一條白練去。古廟香鑪去。
一念萬年去。明甚麼邊事。
會得即住持。會不得不可。
首座對云。明一色邊事。
#CB05418;云與麼則不會先師意在。
座云。但裝香來。香煙斷處若去得。
即會先師意。若去不得。
即不會。虔遂焚香。
香煙未斷。首座遂脫去。
#CB05418;以手拊首座背云。
坐脫立亡即不無。
先師意未夢見在。 ^81b48

雲居舜云。你等諸人且作麼生會。
諸人會處便道首座與麼說是說道理。
所以虔侍者不肯伊。
大愚道#CB05418;侍者盡平生見解只具一隻眼。
　南華昺云。透生死關。
高超世表。秉殺活劒。
獨據寰中。若非智眼洞明。
未免扶籬摸壁。要會麼。
春蘭與秋菊。各自一時榮。
　西禪需云。虔侍者雖然為眾竭力。
未免禍出私門。若人檢點得出。
與你一貼茶。 ^81c16

丹霞淳頌云。帶角披毛異類身。
寒#CB01926;枯木眼中塵。
雖然未盡先師意。
爭柰臨行一著親。
　開福寧云。一片虗凝亘古今。
麟龍頭角競疎親。
坐亡立脫知多少。
鐵樹花開別是春。
　無盡居士云。香煙淡淡風飄處。
首座凝凝脫去時。
不是久參#CB05418;侍者。
石霜巴鼻有誰知。 ^81c30

洛浦安禪師臨順寂告眾云。
吾非明即後也。今有事問汝等。
若道這箇是。即頭上安頭。
若道這箇不是。即斬頭覔活。
第一座云。青山不舉足。
日下不挑燈。師云。
如今是甚麼時節。
作這箇語話。有彥從上座出云。
離此二途。請和尚不問。
師云未在更道。云彥從道不盡。
師云我不管汝盡不盡。
云彥從無侍者祗對和尚。
師至深夜令侍者喚彥從來方丈問云。
你今日祗對老僧甚有道理。
據汝合體得先師意。
先師道。目前無法。
意在目前。不是目前法。
非耳目之所到。且道那句是主。
若擇得出。分付鉢袋子。
云彥從不會。師云。
汝合會。但道看。云彥從實不會。
師喝出乃云。苦苦。
次日午前有僧舉前話問師。
師云慈舟不棹清波上。
劒峽徒勞放木鵝。
即便告寂。 ^81c42

玄覺云。且道從上座實不會。
是怕見鉢袋子拈著伊。 ^82a20

天童覺頌云。餌雲鈎月釣清津。
年老心孤未得鱗。
一曲離騷歸去後。
泪羅江上獨醒人。 ^82a24

紙衣道者因曹山問。
莫是紙衣道者麼。
師云不敢。山云如何是紙衣下事。
師云。一裘纔掛體。
萬法悉皆如。山云如何是紙衣下用。
師近前應諾便立脫去。
山云汝只解恁麼去。
且不解恁麼來。師忽開眼問。
一靈真性不假胞胎時如何。
山云未是妙。師云如何是妙。
山云不借借。師便珍重却坐脫。
曹山乃有頌云。覺性圓明無相身。
莫於知見強疎親。
念異便於玄體昧。
心差不與道相隣。
情分萬法沈前境。
識鑑多端喪本真。
如是句中全曉會。
了然無事舊時人。 ^82a28

南堂靜頌云。紙衣下事。
不假胞胎。懸崖撒手。
襁褓嬰孩。涅槃會上道場開。
單傳直指狀元來。 ^82a46

芭蕉徹禪師。僧問。
有一人不捨生死不證涅槃。
師還提#CB06078;也無。
師云不提#CB06078;。
云為甚麼不提#CB06078;。
師云老僧粗識好惡。 ^82b2

天童覺云。芭蕉雖然識好惡。
且不能牽耕夫之牛奪飢人之食。
如今若有人問長蘆。
便和聲打。為甚麼如此。
我從來不識好惡。 ^82b8

投子青頌云。百歲兒童出戶來。
滿身紅爛惹塵埃。
火中閑步清凉地。
識者無因敢近擡。 ^82b14

天衣懷禪師云。百骸俱潰散。
一物鎮長靈。百骸潰散皆歸土。
一物長靈甚處安。 ^82b18

南堂靜頌云。一物長靈甚處安。
長空雲散碧天寬。
蓮宮佛剎花無數。
眨起眉毛子細觀。
other:: 
## 追忌
追忌 ^82b22

南泉願禪師為馬祖忌日設齋。
垂語云。未審馬祖還來應供不。
洞山乃出眾云待有伴即來。
師云此子雖後生却堪雕琢。
山云莫壓良為賤。 ^82b28

南堂靜頌云。千尺絲綸直下垂。
一波纔動萬波隨。
江上晚來堪#CB15148;處。
漁翁披得一蓑歸。
禪林類聚卷第十三
 ^82b34
