新脩科分六學僧傳卷第九
author:: 浙東沙門　曇噩　述
other:: 
# 施學
施學
無而必以求諸人為貪。
有而以子諸人為吝。
惟貪若吝。三界眾生之大患也。
故先佛。教之內施以去貪。
則頭目手足。齒髮膚爪。
是已。教之外施以去吝。
則國城妻子。服食器玩。
是已。蓋愛者貪吝之本。
而身又愛之本也。
然同有此身。則同有此愛。
夫能忘所愛。則足以遺身。
推所愛。則足以利物。
而貪若吝於何有。
且釋迦世尊之為菩薩時。
於三千大千世界。
無芥子許地。不舍身命。
以求菩提。噫愛而至於遺身利物。
以成菩提。其愛與非也。
故係二科於施學之下。
為世勸云。
other:: 
## 遺身科
遺身科
other:: 
### 晉

other:: 
#### 晉僧群
晉僧群 ^147c24

不知何許人。有高行。
居羅江海中之霍山。
山有大石。廣數丈。
而窪其中。深可六七尺。
得泉焉。味甘而色冽。
且飲之能不饑。號盂泉。
群因之以辟五穀。
晉安太守陶夔。從群乞而遺之出山。
輙臭氣不可聞。夔必欲致之。
乃親渡海至山下。
風雨暝晦。留數日不得往。
歎曰正謂山靈。勒回俗駕耳。
遂去。群庵外有#CB00589;。
與盂泉隔。非略彴莫可渡。
一日忽有折翅鴨。
身橫略彴上。群欲舉杖撥去之。
恐致鴨死。因不得飲者數日。
遂沒。壽百四十。臨終曰。
我少時折一鴨翅。
此其報也。
other:: 
### 南北朝

other:: 
#### 宋曇稱
宋曇稱 ^147c46

史失其氏。河北人。
遊彭城。宿逆旅。主人夫妻皆八十餘。
窮悴無子息。稱留視養。
如己父母。畢其世。
葬之而去。至駕山。
駕山之人。為稱言。
虎暴莫之止。稱曰。
虎饑耳。我當以身飽之。
乃解衣夜坐草中。
祝之曰。願此血肉。
作甘露味。充滿法界。
使一切眾生。息貪害意。
於未來際。獲無上法食。
明日往視之。則餘頭顱而已。
鄉里收以為塔。虎暴自是無復作。
other:: 
#### 宋法進
宋法進 ^148a18

或曰道進。或曰法迎。
生唐氏。涼州張掖人。
少以苦行聞。為沮渠蒙遜所敬。
遜沒。子景環為胡所破。
弟安周立。是歲大饑。
進屢請賑濟。安周不答。
進則持刀褁鹽。至餓者群聚處。
次第授三歸。即掛衣盔樹上。
而臥於地。授刀餓者。
使割身肉。以共濟。
餓者未忍。乃自起割之。
蘸鹽以徧啖餓者。
兩股既盡。語餓者曰。
我倦。汝自取之。雖皮骨。
猶足以給數日。無使王知。
苟知則奪而去之矣。
餓者皆悲悼。不敢正視。
頃之其弟子與王使至。
轝以還宮。安周感悟。
發倉廩存活。不可勝數。
明日進乃絕。闍維煙#CB08504;亘天。
火不息者七日。而舌無所壞。
起三層塔瘞之。弟子僧遵有高行。
other:: 
#### 宋僧富
宋僧富 ^148a32

生山氏。高陽人也。
少孤篤學。美儀止。
偽秦衛將軍楊邕。
襄陽習鑿齒皆友善。
聽道安講放光般若感悟。
遂祝髮為沙門。安沒。
還魏郡廷尉寺謝賓客。
山行見一小兒。為群賊牽去。
問之則曰。欲以其心肝祭神也。
兒啼垢面視富。富即脫所著衣。
遺賊曰。請毋用人祭。
而用羊豕祭。此衣所以為羊豕價也。
賊不可。富遂從賊取刀。
#CB00315;其腹。
血淋漓仆道旁。賊大驚皆奔散。
富雖困。猶能言。行路問而悲之。
因相與抱持而哭。
既送小兒還其家。
又急以針線。縫其腹塗之驗藥。
轝歸寺。少時而差。
other:: 
#### 宋法羽
宋法羽 ^148b6

冀州人。年十五。為沙門慧始童子。
始刻苦於道。羽落髮能嗣其行。
慕法華經藥王菩薩樊身之施。
於是自蒲坂以白晉王姚緒。
緒曰入道多門。何必自焚。
對曰。吾願如是。即服香油。
以布纏其身。誦經坐火柵中。
聲至眉額焦爛。而後絕。
時年四十五。
other:: 
#### 宋慧紹
宋慧紹 ^148b26

不知何許人。八歲依沙門僧要。
為童子。落髮於臨川招提寺。
陰積薪高數丈。虗其中如龕狀。
乃以所欲為辭要。
要苦遮挽之。不從。
復設八關齋會。別往來者。
是日車馬奔輳。金帛填委。
中夜忽失紹所在。
求之則已坐薪龕中。
而燎及頂額矣。然猶聞其唱一心云。
俄有大星如斗。墜煙焰中。
再墜再舉不可測。
火三日乃已。又後三日。
而一梧桐生其處。
蓋紹無恙時所甞言者。
且戒勿伐。時年二十八。
其師僧要。壽一百六十。
沒於招提寺。
other:: 
#### 宋僧瑜
宋僧瑜 ^148b36

生周氏。吳興餘杭人。
年十二。為沙門。甞與曇溫慧光。
廬於山南。號招隱。
常曰。結果三塗。情形故也。
情將盡矣。形亦宜捐。
其遠追藥王焚身之軌可也。
於是誦藥王品。以即火聚。
時年四十四。後有雙桐。
生其室。世號雙桐和尚。
other:: 
#### 宋僧慶
宋僧慶 ^148c6

生陳氏。巴西安漢人。
家世事五斗米道。
慶猶悟其非。十三為沙門。
止義興寺。淨脩梵行。
願求見佛。初然三指。
乃辟穀。大明三年二月八日。
於武擔山寺西。對其所造淨名像前。
焚身供養。有物如龍狀。
從火升天。時年二十三。
other:: 
#### 宋慧益
宋慧益 ^148c16

廣陵人。史不書氏。
少為沙門。有至行。
大明四年。始辟穀。
餌麻麥。六年絕麻麥。
食酥油。頃之又絕酥油。
服香丸。時雖肢體無力。
而神情殊壯。七年四月八日。
於鐘山置鑊。油滿其中。
乘牛車詣龍門。辭孝武皇帝。
乃入鑊。據小床。以油灌吉貝自纏。
且灌一長帽著之。
帝令太宰江夏王義恭。
至鑊所勸曰。為道多塗。
何必焚身。答曰。本願如此。
不必上煩聖慮。乞度僧二十人。
以隆佛法。有詔許之。
即誦藥王正品。火至眉。
聲猶朗然。翌日帝為設齋建寺。
號藥王。以擬本事也。
other:: 
#### 宋曇弘
宋曇弘 ^148c26

黃龍人。史不書氏。
少為沙門。專精律部。
宋永初中。遊番禺。
止臺寺。又遊交趾仙山寺。
誦無量壽及觀音經。
誓生安養。孝建二年。
乃聚薪自焚。弟子爭抱持以歸。
則其身已半焦爛矣。
更一月小差。復失之。
跡其所往。則火赫然。
而命已盡。明日人有見弘黃金色。
身乘一鹿。以西馳者。
other:: 
#### 齊法光
齊法光 ^148c44

秦州隴西人也。史失其氏。
年二十九。為沙門。
不服纊帛。辟五穀。
啖松葉松脂。及飲香油。
以焚身自誓。稍積薪於記城寺。
大明五年。十月二十日。
果滿其志。火至眉目。
經聲猶了了。時年四十。 ^149a8

始豐沙門法存。讀蓮經。
慕藥王焚身供養事。
且欲以化其鄉里之孱弱不立者。
卒行其志。太守蕭緬。
遣沙門慧深。為塔表彰之。
other:: 
#### 齊法凝
齊法凝 ^149a14

姓龐氏。會州人。初武帝甞於夢中。
遊齊山。覺而徧問其地於群臣。
卒莫有知者。乃詔天下訪求之。
而得於會之城北七里所。
因立精舍於上。給田度僧。
以垂永久。凝以童子占籍焉。
戒行精苦。禪觀修明。
每入定。輙經月。至年七十。
偶於佛像前。置高座。
坐燒一指。晝夜略不動搖。
火及臂煙#CB08504;愈熾。
弟子或欲撲滅者。
或呌呼禁止者。皆不聽。
火遂及身。七日七夜。
惟一 #CB01926;聚。
眾共埋骨其所。而樹塔焉。
other:: 
#### 周普圓
周普圓 ^149a22

武帝時。戾上三輔。
素行頭陀。樂以慈悲利益群品。
諸少年有願從出家者。
輙引度無所憚。默誦華嚴每徹一部。
雖弟子莫之知也。
多於林墓間。坐繩牀習定。
屢閱晨夕間。乞食則一往村落。
性無怖懼。常有鬼四目六牙。
身毛下垂。手持曲杖竟前。
圓瞪視而已。鬼遽隱。
有人從圓乞頭。將自斬。
其人因謝不受而止。
有從乞手。遂自以繩繫腕於樹。
以刀自肘斷予之。
因悶絕仆地。竟卒於郊南之樊川。
道俗慕其行。爭欲收葬。
尋分其屍。為數段。
以樹塔焉。
other:: 
### 隋

other:: 
#### 隋普濟
隋普濟 ^149a38

雍之北山互人。出家之初。
即儀軌圓禪師習定業。
然常誦華嚴。以自程課。
周武廢教。乃復發願。
脩普賢行。使大法再興。
如果所願。當捨身供養。
生賢首國。由是棲遲太白山中。
飲#CB00589;啖草。
以度時。開皇弘闡佛乘。
濟欣慶彌厲。思酬所願。
因投炭谷之西崖以殞。
遠近奔赴。增巖填谷。
為建白塔於高。峯焉。
other:: 
### 唐

other:: 
#### 唐法曠
唐法曠 ^149b8

姓駱氏。雍之咸陽人。
少專儒素。後從弘善寺榮師。
聽大論。年十六。講解通暢。
詶答泠然。京師諸德推美焉。
然尤習定。而不以時節方所。
有間屢閱藏典。堅持律業。
務行頭陀。以終其身。
且每以離著。垂訓門徒。
曰予惟生死滯著。
從無始來。故受輪回。
以至于今。中常怏怏。
欲以試之。貞觀七年二月二十一日。
去終南山四十里。
許於炭谷內。脫衣掛樹。
自刎而終。當是時。
人無知者。建至八月。
乃始訪得其處。而屍完潔云。
other:: 
#### 唐汾州亡名
 ^149b20

唐汾州大乘寺有僧。
亡其名。每以濁世難度。
誓必捨身。期生安養。
先為節食。服香者屢歲。
於是卜日集眾。盛列旛蓋導衛。
至於子夏學巖。面西而立。
作佛觀久之。眾唱善哉。
乃竦身高崖。投於深壑。
望者見其至地。猶能起坐。
及就視則已逝矣。
other:: 
#### 唐會通
唐會通 ^149b36

雍州萬年御宿川人。
出家隱居終南豹林谷。
每讀法華經。至藥王品。
忻然慕効之。私積薪槱為窟。
誓必自燼。貞觀之季。
靜夜於林中唱經下火。
清聲烈 #CB08504;。
與風俱遠。訖於熸息。
猶見其跏坐如故。
尋而西南有大白光。
流入火聚身方偃仆。
逮曉寂然。乃收其遣骸。
起塔勒銘焉。 ^149b46

又荊州有姊妹比丘尼者。
亦志脩藥王本事。
於是漸斷粒食。服諸香油香蜜等物。
而神爽高明。氣力不衰。
貞觀三年二月八日。
於州之逵道中。置二高座。
姊妹乃以蠟布纏身。
自踵至頂。惟出其面。
眾共以華香旛蓋。
迎升高座。姊妹更以火炬炷頂。
端坐以誦法華。煙#CB08504;及眼。
聲猶宏亮。下及口鼻。
而後息絕。達旦合座。
骸骨消化。二舌獨存。
眾為起塔以葬。 ^149c8

僧善導以道綽之教化行京師。
親寫彌陀經數萬卷。
散諸士女。奉之以脩淨業者不可勝計。
一日說法光明寺。
或者問導曰。今稱佛名號。
定生淨土否。導曰定生定生。
或者禮拜訖。口唱南無阿彌陀佛。
聲聲相續不少置。
因出寺立門前柳樹上。
合掌西望。投身於地而死。
other:: 
#### 唐玄覽
唐玄覽 ^149c20

姓李氏。趙之房子人。
兄弟凡五。而覽其季也伯父蒲之萬泉令。
無子命為嗣。然覧心慕出家。
遂北逃。見超禪師於汾州。
其伯復遣尋獲以歸。
覽終無留意。乃曰。
我身屬伯。心則屬諸佛也。
貞觀初。入京蒙度。
 #CB12528;名弘福寺。
每謂法屬曰。誓必捐棄苦木。
以警流俗。十八年四月初吉。
忽以衣幞。付知寺僧。
身著單衣。東至渭陰洪陂坊臨水誦禮訖。
即投身水中。眾趨拯之以出。
覧曰。吾方仰學大士能舍難舍。
幸勿遮止也。眾悟聽其所欲為。
乃復合掌發願。唱佛名號。
沒渦湍中。三日而後獲屍水上。
共起塔本寺以葬。
先是覧久不歸。同住頗怪之。
訪問靡知其處。尋解所留之幞。
以驗其蹤跡。內有遺文書一紙曰。
敬白十方三世諸佛。
弟子玄覽。自出家來一十二夏。
雖霑僧數。大業未成。
今欲脩行檀波羅蜜。
如薩埵投身。尸毗割股。
魚王肉山等前聖模範。
衣物具在。請依佛律。
嗚呼臨終之際。其周詳委悉如此。
亦足以見其用心矣。
other:: 
#### 唐束草
唐束草者 ^149c34

忽見之京師平康坊菩提寺。
所居不治房舍。夜則藉草一束。
隨臥兩廡下。曰此頭陀行也。
如是數年。綱維者謂其宿德。
為搆房使歸。以便安養。
且譏其狼藉。草曰。
爾厭我乎。世不堪戀。
何可久哉。是夜遂以所臥束草焚。
至明骸骼俱化。唯餘#CB01926;燼耳。
夫以束草之微。而#CB05137;七尺之軀。
且無#CB15106;勃之氣。
#CB15090;裂之聲。
是非入三昧。以金剛力。
摧血肉之身者。不能也。
眾同塑其像於寺而奉之。
有所祈禱。尤靈異。
other:: 
#### 唐無染
唐無染 ^150a18

出家#CB12528;業中條山。
習四分律涅槃經因明百法等論。
每謂華嚴經。至謂東北方金色世界文殊菩薩。
與一萬聖眾。從昔已來。
止住其中。而演說法。
即忻然暴之。願往參禮。
貞元七年。掛錫五臺善住閣院。
然於採薪汲水。供眾之暇。
徧歷幽勝。所覩金橋寶塔。
鍾磬光瑞。莫窮其數。
如是閱二十年。後於中臺之東。
忽見一寺。額曰福生。
內有梵僧。可萬計。
染徧拜慰勞如禮。
而菩薩亦以僧相語染曰。
汝於此有緣。當荷眾。
勿有願無行也。染由是發心飯僧。
且自要曰。如僧及百萬。
則燒一手指以謝。
盡燒指。則僧之受飯者。
已及千萬。布施填委。
海涵山積。方來而未止也。
開成中。別眾往中臺絕頂。
炷香告辭十方如來。
一萬菩薩。偕其季趙華。
持蠟布兩端。麤麻一束。
香油一斗。詣其地。
是日染則絕不飲食。
從旦至暮。禮誦不小輟。
夜將半。謂華曰。吾茲春秋七十有四。
夏臘五十有五。餘喘幾何。
而猶貪著不以供養。
則豈誠吾徒所為哉。
子吾弟也。幸助吾緣。
則庶幾於是。華泣諫再四。
不可。則以布纏麻縛。
而油灌之。舉火自其頂。
煙#CB08504;方熾。
而屹立不倚。至足然後仆。
則亦可謂異矣。
other:: 
#### 唐行明
唐行明 ^150a34

吳郡長洲魯氏子。
出家禮五臺峨嵋天台諸勝迹。
至衡嶽愛之。遂棲止祝融峯下。
與玄泰布納相往來。
每謂其友曰。吾不願學僧崖之焚木樓。
亦不願學屈原之葬魚腹。
然終當學薩埵太子之飼虎耳。
一日委身鷙獸前。
骨肉皆盡。泰為收其遺餘。
以闍維之。得舍利。
絕圓瑩。因擷華酌水。
述文以祭。其文槩謂能以勇猛破貪著。
成法檀度也。
other:: 
### 五代

other:: 
#### 周普靜
周普靜 ^150b24

姓茹氏。晉州洪洞人。
少從鄉里慧澄法師出家。
誦經持呪勤至。既薙落受具。
往禮鳳翔法門寺真身舍利。
聽採睢陽。赴講龍興寺。
其稟承傳授。皆可尚。
隨緣獎導於陳蔡曹亳宿泗間。
卒行化汴京。復歸鄉里。
住慈雲寺。會郡守楊君。
迎請鳳翔真身塔。
為民祈福。於是投牒乞自効。
塔時奉安廣聖寺。
顯德二年四月八日。
靜於塔前。焚身供養。
仍發願曰。當捨千身。
期登正覺。今始千身之一也。
即坐薪龕。自拋火炬。
哀慟之聲四合。煙#CB08504;熾然。
雲物日色昏濁。春秋六十有九。
other:: 
### 宋

other:: 
#### 宋守賢
宋守賢 ^150b38

出泉州永春丘氏。
少聦敏。即依師披剪於吉祥院。
後遊學雲門。得心法。
既匡眾衡陽之大聖寺。
其操守愈益孤峻。
一布衣。雖屢更寒暑。
未甞變。一藤狀晝夜禪坐。
如株杌。有問者。酬答無小滯。
乾德中。忽告眾曰。
吾今茲且將償宿願矣。
明日徑入南窯山。
諸子弟輩。初莫之知也。
有求之者。得雙脛骨草石間。
然後信其委身於豺虎矣。
闍維收舍利起塔。
壽七十四。
other:: 
#### 宋文輦
宋文輦 ^150c8

永嘉平陽人。幼趨金華受業。
從薙落。既圓具。即杖#CB15081;縉雲。
見明招。得心法。後造天台韶公室中卒。
隨侍三十載。不少懈。
而盡其底蘊乃已。
又攬藏經三過以印之。
太平興國三秊。忽積薪自焚。
且曰。吾以供養十方三世諸佛諸菩薩。
煙#CB08504;五色旋轉。
觀者讚歎嗟悼相雜。
俄獲舍利於#CB01926;燼間。
莫可計。時春秋八十四矣。
other:: 
#### 宋懷德
宋懷德 ^150c22

江南人。髫秊北遊。
獲落髮。聽講致名位。
尤通法華。誦持專至。
後禮僧伽像塔至泗上。
太平興國八年。詔宦者李神福。
以旛華上供。且奉感應舍利。
至寺附新塔以葬。
德因誓。以軀命供養。
乃先捨衣盂資生之物。
悉以飯僧。然後服以灌油紙衣。
拜辭大眾。手持雙燭。
登積薪上坐。待煙#CB08504;之熾。
而誦經不輟。既而身摧聲息。
#CB01926;燼迸散。
噫亦可謂勇猛精進者已。
則是年四月八日也。
頃之神福旋京師。
具以事聞。上為之動容。 ^150c36

讚曰。
　　貪欲為因　貪命為果　至哉格言　疇克負荷
　　此生死身　三界#CB00651;鏁　柰何神識　認我著我
　　欲尤汙穢　乃情愛緣　命亦虗幻　脩短由天
　　是二貪者　皆身致然　故能捨身　為法檀度
　　諸佛如來　護念囑付　薩埵藥王　誠足追慕
新脩科分六學僧傳卷第九
 ^151a6
