
other:: 大毗盧遮那成佛神變加持經義釋演密鈔卷第七
author:: 燕京圓福寺崇祿大夫檢校太保行崇
author:: 祿卿總秘大師賜紫沙門　覺苑　撰
【疏】一切吉慶所以得生等者，謂如來出現於世，世間一切吉慶之事所以得生。
此明歎佛之意。意云：今時漫荼羅中有受灌頂位者，能於一生中或成正覺。
由是人故，一切世間吉慶之事所以得生。
故下疏云：若兜率天有補處菩薩，則世間佛種不斷。
若人於秘密藏中得灌頂者，義亦同彼。 ^600a23

【疏】是應合如是等者，偈中相應字，汎指契合義，
恐濫瑜伽相應義，是故疏文甄別。
梵云欲吃，多冥符義。
若云瑜伽，或云喻誐，即教理等相應義，次句多聞相應是也。 ^600a35

【疏】梵名與僧伽不同等者，謂上梵文之中，
末句云巘儜難，但只是眾多之稱，不兼和合之義，故與僧伽不同也。 ^600a43

【疏】有無量無邊^mc-A658^mc-A4DA^mc-A441^mc-A444^mc-A67A等者，
今此梵字，應在前文此比吒迦俱舍之上安之。
梵語比吒迦俱舍，此譯為藏，即是鞘韞櫝之藏，為要揀異中心之藏故。
言如華嚴等經廣說者，謂菩薩在天宮中及下降時，於諸世間各有無量無邊吉慶之事。
疏不備彰，但指經說。
如華嚴經說：菩薩住兜率天，有十種所作業，下生亦十。
且住天者，經云：佛子！
菩薩摩訶薩住兜率天，有十種所作事業。
所謂：為欲界諸天子說厭離法，言：一切自在，
皆是無常；一切快樂，悉當衰謝。
勸彼諸天發菩提心。
是為第一所作業。
次第二、為色界諸天說出諸禪、解脫、三昧，
乃至菩薩摩訶薩住兜率天，出無量無邊如幻如影法門，
周遍十方一切世界，示現種種色、種種相、
種種形體、種種威儀，乃至種種言說，隨眾生心，皆令歡喜。
是為第十所作業。
又云：佛子！菩薩摩訶薩於兜率天將下生時，現十種事。
何等為十？所謂：菩薩從於足下放大光明，
名：安樂莊嚴，普照三千大千世界一切惡趣諸難眾生。
觸斯光者，莫不皆得離苦安樂。
得安樂已，悉知將有奇特大人出興于世。
是為第一所示現事等。 ^600b4

【疏】法門眷屬，皆已萌動等者，謂此得灌頂者，
於秘藏胎中，初得誕生，即是生在佛家，
名真佛子，而於漫荼羅一切法門眷屬，皆已萌動。
言萌動者，謂是八心之中，第二芽種心也。
言若能勇進等者，若能於真言行中，勇猛精進，
次第度葉、華、果等七心，至生死後邊，即是生死無畏，依第八嬰童心也。 ^600b42

【疏】轉正法輪，如華嚴等者，彼經云：佛子！
如來、應、正等覺轉大法輪，有十種事。
何等為十？一者、具足清淨四無畏智；二者、
出生四辯，隨順音聲；三者、善能開闡四真諦相；
四者、隨順諸佛無礙解脫；五者、能令眾生心皆淨信；
六者、所有言說皆不唐捐，能拔眾生諸苦毒箭；
七者、大悲願力之所加持；八者、隨出音聲，
普遍十方一切世界；九者、於阿僧祇劫說法不斷；
十者、隨所說法，皆能生起根、力、覺、道、禪定、
解脫、三昧等法。佛子！
諸佛如來轉於法輪，有如是等無量種事〔云云〕。
如上諸相，皆有十種事，不能繁引。 ^600c6

【疏】意生麤重之有等者，隨大悲願意之所成故，
不隨業生，故名意生身。
而有三種不同：一者、得三昧樂三摩拔提意生身，
謂三昧、三摩等，俱是梵語，如次唐言正定、等至。
由得此定，起意生身，從定立名，即當初地至五地也。
二者、如實覺知諸法實相意生身，謂菩薩得無生忍，
如實覺知諸法實相，由能覺慧起此身故，
即當六、七、八地也。
三者、種類、俱生、無作行意生身，謂現身不一，
名為種類；一時能現，名為俱生；任運而能，名無作行。
是種類、俱生、無作行之意生身，即當九、十地。
若迂會菩離，雖地前亦得受變易，今據勝處，不言地前。
或名不思議變易生死，菩薩以無漏有分別業，
因所知障，緣助勢力，所感殊勝細異熟果，
由悲願力，改轉身命，無定齊限。
此望分段，轉淨妙，轉微細，轉光潔，無定限故，名變易。
無漏定願，正所資感，妙用難測，非凡夫、
二乘言議思度，名不思議，不思議即變易生死。
或無漏定願，妙用難測，名不思議，不思議之變易生死。
或名變化身，變謂改舊，化謂新起，變化即身，持業釋也。
如唯識中具明。言麤重者，謂是惑障，能障果故。
如無上依經第一經云：阿難！
一切阿羅漢、辟支佛、大地菩薩，為四種障，不得如來法身四德。
一者生緣惑，謂無明住地能生諸行，如無明生業。
二者生因惑，謂無明住地所生諸行，如無明所生諸業。
三者有有，謂緣無明住地，因無明住地所起無漏行，
起三種意生身，如四取為緣，三有漏業為因，起三種有。
四者無有，緣三種意生身，不可覺知，微細隨滅，如緣三有中生念念老死等。
無明住地，一切煩惱是其依處，未斷除故。
諸菩薩等，未能究竟滅盡等，名之為有。
今真言行者，以淨菩提心為門，三密為行，得除一切蓋障三昧。
得此三昧時，則與諸佛同等住，即是位同大覺，便得名佛。
離於三種意生身，即同毗盧遮那而轉法輪也。 ^600c26

【疏】本名各異等者，謂偈中初句、第三句，皆有一利字。
若准梵本，上句利者，謂係多迦#CB00771;。
係多云利益，迦藍云作，即是偈中為字。
意云：如彼諸佛出世，作利益眾生之事，故云如彼為利益。
第三讚僧偈句中，梵語吃 #CB01233;耶，
此云福利；迦囉儜，此云饒益。
謂以自所得福利，饒益眾生。
既本各各異，是故傳教度他之者，宜甄別之。 ^601a40

【疏】世尊般涅槃時等者，謂有疑云：諸經皆說如來現迹初生至於涅槃有八種相，
何故今時唯明七種，不說第八涅槃相耶？
今通釋云：然實世尊八相，初後無二無別，
但隨世諦之說，則云三界空虗等是涅槃之相。
今就第一義諦，則無涅槃之相，是故晦而不言。
不云此中結會三寶等者，即是顯彰大涅槃義，非是不說也。 ^601b6

【疏】涅槃金錍亦此類者，涅槃意顯涅槃佛性，
如來未說，無量菩薩雖具足行諸波羅蜜乃至十住，猶未能見。
如來既說，即便少見，即是喻以金錍決其眼瞙。
故彼經云：佛言：善男子！
如百盲人，為治眼故，造詣良醫。
是時良醫即以金錍決其眼瞙。
法配可見。 ^601b20

【疏】若令拙醫救之等者。
一切眾生心目，本有佛知見性，由無明覆故，不得現前。
若遇如來方便醫師，善用真言金籌決之，
則得明了，知見無礙。
若令二乘等無方便拙醫決之，非徒無効，
或增其#CB01926;，斷等翳瞙，
却索迴心，或經八萬劫，或六萬、四萬、二萬劫，
再求救療，不如從初令決之，免致遲迴而已。 ^601b30

【疏】轉於救世輪者，救世是人，輪是其法，轉諸佛之法輪。
如起信言救世大悲者，人名救世。
下文言如來所使，行如來事，或救世，即法輪。
法華經云：以佛教門，出三界苦，名救世輪。 ^601b42

【疏】解圓鏡漫荼羅義時等者，謂此轉法輪，非同顯教。
若不解此中圓鏡漫荼羅秘密之義，失於如來深秘之意。
圓鏡漫荼羅者，百字位成品偈云：彼有能知此，
內心之大我，隨其自心位，導師所住處。
八葉從意生，蓮華極嚴麗，圓滿月輪中，無垢猶淨鏡。
於彼常安住，真言救世者。
乃至云常出生清淨種種自作業真言者能作一切諸佛事等言常出生清淨種種自作業者謂身語意生也。
先觀圓明中佛像金色等，當知從意而生，
是故身同佛身，語同佛音，心同佛心，故云常出生等。
又自業者，即佛事也，謂普現色身，或示上行。
菩薩八相成道，正與此同。
諸本生事等，無量無邊，以要言之，皆是如來自業也。
若如是覺知，能以圓光遍照，隨身、口、意，
常作一切佛事，即同毗盧遮那轉法輪也。 ^601c2

【疏】於初發明道字成佛等者，即舉因況果，勸修持也。
前在因說成，即十信頓悟，初了諸法，智明道起，
生佛無二，功行平等，八相成道。
故前十一偈中，八相作寂，嘉慶是也。
若十住者，見性而成，圓觀現前時。
此成佛亦有二：一、當位，以初攝後，如攝信滿而成；
二、果位，以初攝後，如攝究竟而成。
位位皆爾，正明理行圓融，兼有行證相似，如清涼疏。 ^601c30

【疏】薩婆多授五時法等者，如有部受戒，
總有五時：一、謂冬時，有四月，從九月十六日至正月十五日；
二、謂春時，亦有四月，從正月十六日至五月十五日；
三、謂雨時，但有一月，從五月十六日至六月十五日；
四、謂終時，唯一日一夜，謂六月十六日晝夜；
五、長時，從六月十七日至九月十五日。
此乃獨於教中，比丘如是次第明有密意。
若依方俗，但有三時，向西方者，必須閑此五時。
然彼那爛陀寺多是長時，明相纔出，受其具戒，
意取同夏之中多為最大，即當此土六月十七日明相纔出，
由不得後夏故；若六月十六日夜將盡而受戒，
即同夏之中最小，由其得後夏故。 ^601c44

【疏】四、波羅夷等者。
波羅夷，此云他勝處，對自名他。
勝者，奪也。處體即戒，謂菩薩本行持戒即是，
犯戒即非，今即犯於戒處，即是過非，映奪持戒處，故名他勝處。
又此言處者，即無間地獄，是犯戒人令住處故，
此處所堪可嫌厭，最極#CB03602;故。
梵語捺落迦，此云不可樂，返顯他處，如人、
天等，即皆殊勝，從他勝以立名。
他勝之處，波羅夷有四，帶數立名。 ^602a18

【疏】三軍敗績者，三軍者，謂上中下三也。
敗績，退敗功業也。
故下疏云，如大將於高峯之上，建立幢旗，
則能指麾百萬，動止齊一；若拙將暗於事勢，
又失幢旗，則人各異心，敗不旋踵矣。
故云三軍敗績。 ^602a32

【疏】又此菩提心等者，因上言如是等種種因緣退菩提願等，
而有難云：豈菩提心同彼聲聞重戒，可有退捨耶？
故今通云：此菩提心畢竟無有可退義故，
乃是金剛堅固之性，非造作所成，豈有退義？
上言種種因緣退菩提願者，但退其用，
不失戒體，若重受時，還得如本。
故疏主云：然一行者自知犯戒，更自洗浣其心而重受之，
即還得戒，不同二乘戒，如折石斷頭，無再得義。
故云又此菩提心等。 ^602a40

【疏】此是四攝相違法者，菩薩行法，普為攝益一切眾生，
今行不饒益，正違第四戒，即是四攝相違法。
菩薩具戒中四依等者，即是布施、愛語等四攝也。
又如律中說：此有人四依、法四依、行四依。
且人者，三賢為初依，懽喜至七地為第二，
八、九為第三，十地為第四。
法、行四依，如彼廣說。 ^602b8

【疏】亦同字輪之體者，且如字輪攬眾緣成，
如以長聲阿字為因，以長聲迦佉字乃至娑訶字為緣，
若闕一緣，不成輪體。
菩薩亦爾，令攬一切眾生而為其體，若於一眾生作不饒益，
損彼善根，即是於一切眾生作不饒益，
失同體大悲，故犯波羅夷罪也。 ^602b20

【疏】偷蘭遮罪者，或云大罪，或云麤惡，此兼輕重，
今取輕故，如行事鈔明。 ^602b30

【疏】令生惡邪疑悔者，為不從師，遂令自心惡邪頻那野迦得便，
而於真言乘行生疑悔也。 ^602b34

【疏】兼以字門而廣釋之者，且依下三昧真言釋者。
三字本體是娑字，娑是諦義，麼是自證大空，亦是我義。
若娑麼連合者，即是等義。
世尊證此三昧時，諦觀一一眾生心中普門漫荼羅，
皆等於我，故名等義。
餘皆例此。 ^602b38

【疏】初、入世諦等者，謂行者依真言門入世諦漫荼羅時，
乃至隨入一一地位漫荼羅時，所生福德聚，
皆悉與如來等者，謂此漫荼羅雖淺深不同，
畢竟不異中胎藏故，已得生於如來家故。
是人所有三密，即是如來三密，由如來加持，行如來事。
猶如輪王太子在胎中時，童子之時已是輪王之具體故。
是故入世諦乃至一一地位所有福德聚，
與如來等，無有異也。
言是中亦有差別等者，謂以見如是金剛界故，
名為金剛手；以見如是法界故，名為普賢，是謂亦有差別。
若見金剛界、法界無二相時，即是毗盧遮那，名亦無差別。
若如是解時，世諦不異第一義諦，何有福聚不與如來等也？
又不壞住地相故，而有差別；一一位中皆圓融故，而無差別。
故前疏云：欲令領會圓意，故云以此法門當如是知。 ^602b48

【疏】七寶者，仁王疏云：所謂輪寶、象寶、馬寶、
珠寶、女寶、主藏臣寶、主兵臣寶。
馬等五寶，有情所攝；珠、輪二寶，乃是非情。
又正法念經而有七寶，所謂劒寶、皮寶、
牀寶、林寶、殿寶、衣寶、履寶。
此等諸寶，皆由修習無嗔善根之所招感等。 ^602c28

【疏】汝經書中等者，指外道也。
此因老婢施如來潘澱，如來受已，祝願九十一劫不墮地獄，
往來人天。傍有外道而詰佛言：瞿曇！
今時何故為此少許所棄，作此妄語耶？
如來爾時出其舌相，#CB00832;其面門，
乃至三十三天，而語彼言：汝經書中頗見有如是相人而出妄語不等。 ^602c38

【疏】如一歲有三分者，謂西土一年有三時：
從正月十六日至五月十五日為熱時，
從五月十六日至九月十五日為雨時，從九月十六日至正月十五日為寒時也。 ^603a2

【疏】三軍節度者，三軍者，軍眾也，萬二千五百人為軍。
大國三軍，次國二軍，小國一軍，都名六軍。
言節度者，三軍望此幢旗，或進或止，而不失於節，則軌度也。 ^603a10

【疏】以戰必勝，以攻必取者，漢高祖曰：連百萬之眾，
攻必取，戰必勝，吾不如韓信。 ^603a16

【疏】總指諸佛等者，此指字，應是攝字。
謂薩嚩名一切，亦名總，即是總攝。
梵語薩嚩他，此云攝，或云一切攝故。 ^603a20

【疏】亦是自在力者，此訶字，五輪之中是風輪，
於摧壞中最得自在，故以為名。 ^603a26

【疏】訶字具一切等者，謂^mc-A6A8訶字是因義，即當菩提種子。
與上空智點^mc-A6B2含字合，即是種子。
託於明妃母胎下，加畫作^mc-DA74吽字，即是大悲胎分日增。
具如是三種之義，故發聲魔散也。 ^603a30

【疏】界內煩惱等者，界謂三界。
謂煩惱障惑，三界內分段生死，名為界內；
若所知障惑，三界外變易生死，名為界外也。
具如無上依經。 ^603a38

【疏】六種震動者，如華嚴云：所謂震、動、踊、
運、吼、擊。初漸振為震，漸大為動，上下為踊，
往來為運，大聲為吼，相皷為擊。
大般若云：所謂動、踊、震、擊、吼、#CB15090;。
動即搖動，踊即出沒，震即隱隱，擊即扣擊，
吼即發響，#CB15090;即聲驚等。 ^603a44

【疏】即寄此文等者，寄，託也。
此文者，即下領解之偈文也。
謂毗盧遮那從清淨法幢高峯觀三昧起，說此大力大護明妃。
說已，普遍佛剎，六種震動。
時會諸菩薩，并十方世界諸菩薩等，覩如是不思議神變，
聞此明妃真言之句，無不心開意解，如蓮華敷。
寄外發之語言，表示內心之領解，同一音聲而說伽陀，復能證成此明妃大護威神之力也。 ^603b4

【疏】猶如金城等者，金城湯池在并州。
昔齊顯祖甞登童子佛寺，望并州城，曰：此何城？
或曰：此是金城湯池，天府之國也。
又楚屈原對桓公曰：君若以力，楚國方城以為城，
漢水以為池，雖君之眾，無所用也。
今十方諸佛，同以真言之力，共護持故，
諸為障者，自然退散矣。 ^603b18

【疏】諸佛國王等者，即上諸佛、真言、眾生三實相也。
和會，即是更相加持也。
天人，即是凡夫未立聖胎之眾生也。
今眾生與佛感應因緣，時義契合，佛現加持，
說此真言，眾生信入，即是初於大悲胎藏而託聖胎，共生毗富羅法界。
種子，即當地前三十心也。
故仁王云：伏忍聖胎三十人，十住十行十迴向。
又為大悲胎藏之所攝持，修習加行，無有退失。
以如是等種種因緣，故疏復結云故名法界加持也。 ^603b30

【疏】謂如來現證等者，即初證得之時，簡異宣說之時。
言見一切等，即觀見三乘五性一切眾生心中本有普門漫荼羅，
中、臺二院宛然具足。
其普門漫荼羅中種種身、語、意業，即是如來身、
語、意業，故云與如來等。
又不但三業與如來等，三目亦等。
三目者，即是伊字，伊字即是摩訶般若解脫法身，如次即是智慧禪定實相身也。
又三世平等，故名初發心時與地波羅蜜滿時亦畢竟等。
今舉初、後，攝於中間，故云初發心等。
何以故？生、佛畢竟無二相故，生死、涅槃體無異故，
出過三時絕形待故，是故平等。 ^603b46

【疏】呾#CB01233;謂心等者，
若句、義、時，呾#CB01233;名三；
若字、義、時，呾字是如如義，故云心如實相。
#CB01233;是塵垢義，謂呾字下有阿聲，故云一切塵垢本來不生。
言三世等者，謂三世諸佛出現於世，以種種方便隨宜說法，
皆為眾生以羅字門開示悟入，呾字門中佛知見故，名一大事因緣。
言即是等者，此呾#CB01233;字，即是此中除障之義也。 ^603c18

【疏】身、語、心輪者，謂世尊三業，猶如車輪，
心為轂，語為輻，身為網，三法和合，成一輪故。
如是之輪，有能運載摧壞之功，故以為喻。
又輪者，轉也。佛之三業，各能轉入眾生心故，即是三轉法輪之義也。 ^603c30

【疏】當以字門廣釋之者，此六行半，　　疏有四箇我字，且就痕字釋之。
謂我及一切至平等義者，即^mc-A6A8訶
〔上〕字菩提心義。又我當護種種至本誓義者，即^mc-A6B2 #CB00477;字大空義。
又我即法界至除障義者，即^mc-A6B3郝字涅槃義。
又令我此身主警覺義者，即^mc-E266長郝字方便義。
中間不言^mc-A6A9長訶之行者，行證合故，故云當以字門釋之也。 ^603c38

【疏】故異門者，此言金剛者，非是金剛中最堅利者，
謂即法界自性有不可殂壞義用，猶如金剛。
約此義門，說為金剛。
若法自性本來清淨，二乘濁埿不能染污，
約此義故，名為蓮華，故云異門等。 ^604a4

【疏】金剛甲冑者，甲者，兵器也，所以護身如龜甲也。
冑，兜鍪也。 ^604a12

【疏】百八三昧者，謂首楞嚴三昧、寶印手三昧、
師子遊戲三昧，乃至離著如虗空不染三昧等，是名百八三昧。
智度論：問曰：如佛說涅槃一道，所謂空、
無相、無作。舍利弗何以更問：有餘之三昧，令菩薩疾得佛不？
答曰：未近涅槃時，多有餘道；近涅槃時，唯有一道。
空、無相、無作諸餘三昧，皆入此三解脫門。
譬如大城，多有諸門，皆得入城。
何等是餘三昧？謂首楞嚴三昧及諸三昧等。
摩訶衍品中當說：若菩薩能行百八三昧等諸陀羅尼門，十方諸佛皆與授記等。 ^604a16

【疏】次字皆轉釋之等者，謂嚩折羅三字轉相釋之。
何故^mc-A656嚩字諸法離言說？
以^mc-A47D惹字生不可得故。
何故惹字生不可得？
以^mc-A5FD羅字自性清淨故。
三事和合為薩埵身也。 ^604a34

【疏】若法是造作等者，釋成甲義，即迦、嚩、左三字也。
若法是造作所成，即迦字也。
當知但有假名，即嚩字也。
從緣遷變，即左字也。 ^604a42

【經】如來眼又觀真言者，此一真言有二名也：
一名、如來眼，二名、如來觀。 ^604a48

【疏】加伊字等者，謂嚩字上傍加伊聲之畫，
名伊字之畫，如是加時，嚩字即成尾音。
言嚩字是金剛義者，謂嚩日囉名金剛故，
雖獨一音，義如是故。
言三昧是住義者，三昧即是伊字之畫，
謂嚩字本體是慧，加傍畫是三昧，如是定慧相合，名為均等離於戲論。
行者住此，即是住無戲論三世無礙智戒。
言如是戒香者，此戒因何名為塗香？
謂以定慧二法均等和合，置於阿字法界性淨水中，
遍塗法身，普熏一切，是故此戒名塗香也。 ^604b4

【疏】當以字門廣釋者，謂此^mc-A5E5莽字之體，
即是淨菩提心，猶如樹王之種子，故經云菩提心為因。
又莽字傍加三昧畫故，即是大悲之行，
猶如種子於慈悲地中生根，故經云大悲為根。
乃至漸次滋長，成開敷萬德之華，此以無所得為方便，
於莽字之上加以空點，即是方便為究竟句。
若更傍加二點，即是涅槃。
又釋：如有偈云：初心一念知作佛〔頓悟也〕，果德終須萬行華。
若爾者，云何南方如來名娑羅樹王華開敷佛耶？
然華有二：一者、萬行華，二者、萬德華，即如來是。
萬德華果亦有二：一、莊嚴果，二、子實果，即南方佛是。
莊嚴果即^mc-A5EF瞞字也，天皷音如來是。
子實果即^mc-E473長莫字也。
故云當以字門廣說之也。 ^604b22

【疏】是隨至義者，謂一切眾生有發起始覺菩提心處，
無不隨至，即是^mc-A57B達字。
菩提心為因，亦是遍至義者，謂大悲心於眾生界悉遍至故，
即是^mc-A57C駄字。
大悲為根，亦是逝義者，十地行滿，妙往菩提之彼岸故，即是^mc-A5A7曇字。
方便為究竟，言進不住義者，謂得果不捨因門而起化用，
亦屬方便為究竟攝，但利他為異爾，即是^mc-A5A8籜字門也。 ^604b46

【疏】若就字輪之相等者，此釋阿囉囉、迦囉囉二門也。
阿字有二義：一、本初有義，謂諸眾生無始無明，
本初具有煩惱、所知二障，煩惱為塵，所知為垢也，由是乃成戲論喧聲。
第二、本不生義，此乃頓悟二障不生，了真本有，
如開門見像，甘露未甞也。
復次下，迦字二義：初、有造作義，勤修萬行，
中無懈息，如渴思甘露，既有希望，障習不無，有相還拘。
故華嚴疏云：有作之修，終成敗壞也。
二、無作義，由前功行勵強不息，以有所得，
未契真極，此心無間，無作功全，內證如如，豈能宣示？
故清涼云：無心體極，便契佛家。
即其義也。 ^604c12

【疏】如食乳糜，更無所須者，乳糜是一切食中極無比味，無過上味。
如人貪求美味，若得乳糜，則更何所須？
以喻行者欣求勝果，若得涅槃，更何所欣？
又釋迦菩薩修苦行時，日食麻麥，即是此中阿囉囉義；
暨浴泥連，食牧牛女乳糜，即是此中迦囉囉義。
故云如食乳糜等。 ^604c32

【疏】來去亦不可得者，謂此伽字，正音誐字，誐字通於去來之義。
梵語誐蹉，此方云去，若言誐多，即名為來，故名來去。 ^604c44

【疏】以去來相觀之等者。
如來頂髻，猶如虗空，不可以去來之相而觀覩之。
經云：除蓋障菩薩，於大會中，欲知佛身量故，
令舍利弗尋之，上至梵宮，猶見如來。
若對目前說法，音聲與本無異，乃至往詣他方佛土，亦不異梵宮。
爾時除蓋障自往觀察，過十方恒沙世界，皆見如來不起于座而演說法等。
除蓋障菩薩等，以有去來相觀之，尚不見其身相邊際，何況如來之頂相耶？ ^605a2

【疏】本體曩等者，此吽字本體是訶字，訶字體上加空點，
空點即是曩字之門，下有鄔字三昧之畫。
所謂曩字空點，訶字本體下有鄔字，三字合成一吽字也。
今言本體曩字空是訶字者，只合言本體是訶字，全剩中間曩字空三字也。
覽者應悉。 ^605a18

【經】息障品者，息謂止除，障謂障礙，息除內外二種之障礙故，
能所相望作依主釋。
又前已說入漫荼羅支分及真言等，謂行者安立此漫荼時，
或有毗那野迦等作諸障礙，須假真言方便息滅，故有此品。 ^605a28

【疏】言凡夫地等者，即指信位已前，一切凡夫所有重障，其數無量。
言乃至者，超越十信已去，十地已還，資加位中所有諸障也。
言十地菩薩諸微細障者，謂隨十地而有十重障故。
一、異生性障，謂二障中分別起者，依彼種立異生性故。
及彼惡趣業果俱障初地，乃至第十於諸法中未得自在障，
俱名微細。如唯識中具明。
又金光明經云：善男子！
執著有相我法無明，怖畏生死惡趣無明，此二無明障於初地。
乃至於大神通未得自在法變現無明，
微細秘密未能悟解事業無明，此二無明障於十地等。
言雖從緣等者，謂如上諸障，以從六塵境界邪師教等外緣生故，
或內因、外緣俱名緣故。
相宗內種為因，性宗以無明薰發為因等。
雖從眾緣種種不同，然舉要言之，無不皆由自心生起。
故起信論說三界虗偽，唯心所作等。 ^605a36

【疏】今觀心等者，謂除蓋障故，觀阿字等也。
此阿字門詮一切法本不生義，謂觀心之實相本不生故，當知一切諸障亦本不生。
言乃至者，謂超越中間迦佉等門，唯舉最後訶字之門，故云乃至。
言心之實相至因不可得等者，訶字門也。
訶字詮一切法因不可得，梵云係多，此譯為因，以一切法無不屬因。
今觀此因自體本來不生，尚不可得，況一切法屬於因耶？
作如是等觀時，一切諸障無不皆是大日如來內心華臺金剛眷屬，
豈有大日金剛眷屬而罣礙真言行人者也？ ^605b16

【疏】常當意思惟等者，行者於漫荼羅，凡有障起，應當計念思惟。
不動菩薩，即不動尊明王，或名使者，或名聖者。
今但彰名，不顯其相，上已說故。
其王本形，如上第四卷疏，盡漫荼羅處顯示訖，應依彼相常思惟之。
言而結彼密印者，其密印相，下第十疏密印品中而顯之耳。
其王真言，此下之疏，普通真言藏品委細分別，何不此間說耶？
此但說息障方便，其真言密，即隨品說故。 ^605b34

【疏】復次，言不動等者，今此息障方便，要以三事因緣具足，方能遍除一切諸障。
言三事者，謂心想明王身相，口誦悍字真言，
手作大慧刀印，名為三事因緣也。 ^605c2

【疏】所以#CB28575;文等者，唐梵#CB28575;煥其文也。
謂今經云阿字為我體，即觀阿字遍於自體
〔自身也〕，支分普作金剛不壞色〔皆作純黃色也〕。
如是阿字自體，即為我字之自體，更不入字門觀之〔淺也〕。
若依梵本，應云阿字無我體，即是梵本云已下之疏文。
若從今作為字，即是其淺；若依梵本作無字，乃是深也。
故云所以#CB28575;文等。 ^605c8

【疏】如是自加持已等者，此處疏文略示而已。
下第九，疏云：凡攝持法，如前作七點等法，猶未能盡。
此中具足明之，至文當悉。
言風方者，西北隅也。 ^605c20

【疏】佉陀羅木者，謂紫橿木也。 ^605c26

【疏】法界真言者，即嚂字也。
言得穌息等者，摩醯首羅為不動明王，
以真言鉢曇足而加持之，尋即悶絕。
既蒙放捨，而得穌息，其心泰然，無所畏懼，名到無畏處。
故第二疏云：梵云阿濕嚩娑，譯為穌息。
如人為強力者所持，扼喉閉氣，垂將命絕，
忽蒙放捨，還得復穌。
眾生亦爾，為妄業煩惱所纏，髑緣否閉，
至此得穌，名穌息處。
亦如度險難惡道，名無畏處也。 ^605c28

【疏】餘以類推之者，謂四住地煩惱及惑、
業、苦等枝末，皆是此第五無明住地之餘而除滅之，故云以類推之。 ^605c42

【疏】此是真言幻相等者，謂有疑云：夫聞佛法深妙，何故作此呪術？
豈非涉於世間事耶？
答：今此真言不思議幻，法爾如是，寄諸有為，
顯示無相，非同世間麤淺呪術。
若解十緣生句，自釋此疑也。 ^605c46

【疏】必瞑眩治之者，如藥治疾，要令人瞑眩，疾乃瘳愈。
故尚書云：若藥弗瞑眩，厥疾弗瘳。
如服藥必瞑眩極，其病乃除，欲其出切言以自警。
此因殷高宗夢得賢相，其名曰說，群臣之內，
既無其人，使百官以所夢之形象，經營求之於野外，
得於傅氏之巖，遂命為相。
命之曰：朝夕納誨，以輔台德〔言當納諫誨直辭，以輔我德也〕。
若金，用汝作礪；若濟巨川，用汝作舟揖；
若歲大旱，用汝為霖雨；若藥不瞑眩，厥疾不瘳。
又正義曰：若服藥不使人瞑眩憤亂，則其疾不得瘳愈。
今此中者，謂先作為障者之身形，或以木作，
或以土作，以白芥子為末，和以毒藥，塗其身形，
彼為障者，自然身心瞑眩，即時退散也。 ^606a6

【疏】今此本漫荼羅亦爾等者，謂猶如剎利等，
各住自姓，則世人稱譽，事有成功。
今此亦爾，真言行者，了知漫荼四種之性，
隨本所尊，各住本性，則諸為障者，不能留難。
若以漫荼字門而顯示者：一、金剛地性，
方漫荼也；本無生性，阿字門也。
二、大悲水性，圓漫荼也；離言說性，嚩字門也。
三、大慧火性，三角壇也；離塵垢性，囉字門也。
四、自在風性，半月壇也；離因緣性，訶字門也。
五、無相之像，方圓不定，漫荼羅也；大空本性，佉字門也。
如次亦是黃白赤黑增息降敬之法門也。
虗空雜色義，如上說也。 ^606a28

【疏】或在三角至半月中者。
前說三角是囉字火壇，半月是訶字風壇，今何故言在三角或半月耶？
此虗空輪無定相故，故言或在三角等。
何不言方圓中，但言在三角等耶？
謂三角是火，半月是風，火風二性體虗疎故，
空則入中，地水二性體堅密故，空難入中，是故唯在三角半月中。
又三角半月正是降伏事故，所以在此二輪中也。 ^606a48

【疏】如人手執等者，如世人雖獲仙方，未得火法，
不親明師和合煉服，而反謗為虗誕。
豈不知淮南王藥就，俱家上昇；鷄犬#CB02549;鼎，
皆得昇空耶？是知如來秘藏，信智具足者，乃得入之耳。 ^606b14

【經】普通真言藏者。
此品真言，普遍通該一切方便真言，故名普通。
又亦能薀攝一切真言等，故名為藏。
普通即真言，普通真言即藏，名普通真言藏。
又大日世尊於前品中，已於遍一切處法界門，
宣說大刀、大護等普通真言，但屬如來部。
更有金剛蓮華部等真言，欲令隨部上首金剛菩薩，各於自所通達一切法界門而宣說之。
如是一一真言法句，各是一種真言寶乘。
若真言行者隨通達一法界門，即是普遍通達一切法界門；
隨通達一乘，即是普遍通達一切寶乘。
即普通是行者之智，真言藏是普遍通達一切寶乘；
即普通是行者之智，真言藏是所達之法。
能所相望，依主立名。
又金剛手前問佛三事：第一、問：真言行者造立大悲胎藏漫荼羅時，
以何方便不為毗那野迦等之所惱害？
第二、問：云何持真言？
第三、問：云何成果？
佛於前息障品中，已答第一問竟。
今將答第二問及第三問，緣此經大本三密門中種種真言，
數如恒沙，不可備載。
傳法聖者，為欲攝廣為略，採撮通用者，
令修行之人易見，故此品來。 ^606b22

【疏】如人論義等者，轉釋無壞之義也。
如唯識疏：往昔時，東天竺有僧，共數論師學徒論義，
彼立二十五諦，說大地等常今無，念念生滅廣敘彼。
此僧難言：今必有滅，以後劫壞等有滅故，准前有滅。
外道難言：後必不滅，今無滅故，如今時山等。
彼僧于時竟不能答。
王既信受僧伽，外道遂辱此僧，令乘驢等。
然彼外道為王重已，造七十行頌，王賜千金以顯之。
故今金七十論，即其由致也。
世親菩薩乃造第一義諦論，亦名勝義七十論，
以對彼論而破彼言：彼非能破宗、因、喻過，我僧無故。
又汝所立因，有隨一過，誰言今無滅故，後亦無滅？
我僧但言：大地等法，前必有轉變滅，後有此故，如燈#CB08504;等。
汝不解量，乃非我僧。
其時國王遂將世親論遍諸方域，宣令流布，
無人當者，遂起昔時王及外道并證義者骸骨，
或縛草為人，擬彼時眾而加撻之等，故云無壞。
此即論出離也。 ^606c10

【疏】此即是大日圓因之果者，謂此菩薩從初發心行大日之圓因，
乃至究竟成大日之圓果，今得果不捨因門，故稱菩薩。 ^606c40

【疏】麼是大空義等者，此麼字謂唇音跛字，
下第五莽字，或呼為麼，更無別體。
此詮大空之義，與大空點無殊，即梵書^mc-A5E5麼字也。
言訶是因義者，此訶字詮諸法屬因，即梵書^mc-A6A8訶字也。
言是淨菩提心者，謂以菩提心為因也。
言即是大空者，由與麼字相連成句故也。
謂非是有相之因，則是大空之因故。
言即是佛境界莊嚴三昧者，即梵書^mc-A6AA呬上字，謂加三昧畫故。
此是大悲為根，由以麼字貫之，非是有相莊嚴三昧，即是佛境界莊嚴三昧。
言亦名薩婆若慧者，即梵書^mc-A6A9長聲訶字，此屬慧故。
由麼字貫之，即成一切智等。
若真言行者入此訶字門時，即得同於普賢菩薩，亦能住佛境界莊嚴三昧也。 ^606c46

【疏】以初阿字引聲急呼者，即^mc-E4CC惡字也。
謂呼惡字時，先從去聲阿字起，唯急即是也。 ^607a22

【疏】有#CB00771;#CB00771;字等者，
#CB00771;是法界心，謂心如實相畢竟清淨，
唯以虗空可以顯示，故有 #CB00771;^mc-A648字。
此字正體是羅字。
囉者，麼義。若入阿字本不生門，即是麼本不生，
麼本不生即是心之實相，心之實相體同虗空，
故加空點成於#CB00771;字，是故此字名法界心。
言是遣教道之迹者，梵語鉢曇，亦名為句，言辭句逗也。
謂前真言諸句，次第顯示除障真實之義，
究竟至於生死涅槃平等之處，無不即如。
然是心之行處有迹可尋，未名除一切蓋障。
今此二字真明證處，初一#CB00771;字即是虗空法界遠離眾相，
即教道之迹都遣，遣之又遣，故重言之。
是故獨一不思議法界真實離一切蓋障，故云#CB00771;#CB00771;。 ^607a26

【疏】以囉字門本不生故者，此囉字應是阿字，
謂由阿字本不生故，次囉字離塵故，後訶字因不可得故。
如是次第，經中應云阿囉囉囉#CB00292;，以乃至之言超却中間二箇囉字離塵之義。
故下疏云：以對三毒垢故，三道垢故，乃至三轉言之。
若不是有三箇囉字，不應言三轉言等。
如上除蓋障真言有二箇怛#CB00771;字，
故疏釋謂住生死、涅槃二邊中道等，故重言之耳。
是知經中闕阿囉二字也。 ^607a48

【疏】三道垢故者，即無明、業、苦也。
又見、修、無學三道所治之障，又是身、語、意三業道也。
三眼者，慧眼、法眼、佛眼。
三智者，即俗智、真智、中道智。
所對治者，行相可知也。
又准天台止觀霍，又明三眼、三智之義。
如來雖有五眼，當知佛眼圓照無遺，如眾流入海，
失本名字，非無四用。
謂佛智照空，如二乘所見，名一切智；佛智照假，
如菩薩所見，名道種智；佛智照空、假、中，
皆見實見，名一切種智。
是知三智一心中得。
故知一心三止所成三眼，見不思議三諦，
此見從止得，故受眼稱；一心三觀所成三智，
知不思議三境，此智從觀得，故受智名。
境之與諦，左右異爾；見之與知，眼智殊稱。
不應別說等。 ^607b16

【疏】瑜伽密語等者，真言相應秘密之稱也。
此尊從觀自在眼生，即觀音為母，觀音發心，
因觀音者，即此是也。
言阿彌陀姉妹者，謂彌陀是姉，多羅是妹，
妹即是其亞者，將來補阿彌陀處，號普光功德山王，即是此多羅尊也。
常途不曉真言密號，無所揀辨，雖世多稱念觀音，
然不知所念之處，蓋懵於斯旨也。 ^607b40

【疏】如世間一切等者，此一段文而有三節，
謂從如世間至而欲滅之等文，乃是薩婆陪也一切恐怖句；
又從故調之以大悲下，是怛羅〔二合〕〔引〕
散伱恐怖句；從故復以如來下，是#CB00292;字恐怖句。
如是三種恐怖，即是空、假、中三義。
如次對治三劫三妄執，亦是菩提心、大悲、
方便、阿〔上〕、阿〔引〕、暗三字之義也。 ^607c4

【疏】此真言以怛字為體等者，此怛字詮如如不可得義，
即是如於中道，故離增減。
今為前以薩字畢竟空調生死我慢時，
即畢竟空為增，生死我慢為減；次以怛字大悲之假調伏畢竟空時，
即假是增而空是減；復以#CB00292;字如來威勢中道止大悲假時，
即中是增而假是減。
既見增減之異，但是對治方便，未契如如不思議之中道。
今入如如中道怛字觀時，故無增減之異，
即是三智一心中得，亦是龍樹即空、即假、即中之義也。 ^607c16

【疏】若從一法界門等者，謂此觀音眷屬，
其數無量，今但舉其宗要，開六種門，故云一切。 ^607c34

【疏】此菩薩通達等者，謂此文殊師利菩薩以般若為至，
欲以般若授與一切眾生，住於加持之身，
現作嬰童之相，如世嬰童未有分別。
以表此深慧離於人法戲論，所以現嬰童相也。 ^607c38

【疏】麼是四魔等者，此一麼字，略具三義：
一、四魔義者，梵語魔羅，此云煞，或云破壞，
謂能煞壞功德法故；二、我慢義者，梵語麼麼，
此云我慢；三、心意義者，梵語麼那，此翻為意。
言此無自性，藉眾生故等者，謂如上戰字離遷變，
拏字離怨對，麼字離四魔等，皆無自性，
藉眾生故〔生字悞悽〕，即是眾緣，緣是因緣，即訶字也。
又訶下有引聲，即是本來不生，由本不生故，
能令路字離塵，瑟字自性鈍，#CB00718;字如大空，
故曰戰拏麼訶路瑟#CB00718;也。 ^607c46

【疏】前煞四住等者，四住地者，謂見一處住地、
欲愛住地、色愛住地、有愛住地，即煩惱障也。
後煞無明住地人者，即所知障也。
亦煞一切賢聖故者，即滅地前地上一切煩惱也。 ^608a14

【疏】故有甘露義者，天中甘露有十六分，
以十五分施眾生已，從餘一分還生如故，
故稱不死，即勝生也。 ^608a22

【疏】與傍曩字相連等者，此滿陀字，梵書有二種形：
若直書時^mc-A660^mc-A57C作此字樣；若巧書時^mc-A5CD^mc-D9FA此是滿陀。
次下陀字，即是與傍曩字相連也。 ^608a26

【疏】皆再言之，其義同前者，前縛四住地人，
後縛無明住地人等，故云同前。 ^608a32

【疏】與風輪合等者，風輪，半月壇也^mc-A57B與囉字共體者^mc-ABA3訶囉二字共為一體也。
傍加點至除一切障者^mc-ABAE訶囉傍加二點也。
上有等者^mc-DA75上有三昧聲也。 ^608a36

【疏】婆字門成立相中等者，此婆字梵語，
正云^mc-A67A^mc-B7A3薩嚩，婆字訛也，謂嚩字門詮離言說義。
今不取字門解釋真言，但取成立相中義，
即與薩字連帶和合，則能成立得一切之言，一切之名。
若兼下句達摩二字，都成立作一切法名，即是上云言名成立相也。 ^608a42

【疏】滿月之字者，謂此^mc-E4EA #CB00292;字，
未加空點初^mc-A6A8訶字時，猶如初月菩提心也；
加^mc-E3FD鄔畫成虎聲時，猶如半月大悲根也；
若上加空點成^mc-E4EA #CB00292;字時，
猶如滿月方便為究竟也，故名滿月之字。 ^608b4

【疏】為得二種大空生者，謂菩提、涅槃也。
故唯識云：由斷續生煩惱障故，證真解脫；
由斷礙解所知障故，得大菩提。
由能空義邊，俱得名空，此空智生，名大空生。 ^608b12

【疏】欲使起時等者，謂感應因緣嘉會之時也。
譬如春種秋收，須依時速作，若不爾者，則失嘉會之時矣。 ^608b18

【疏】法華經化城喻等者。
如來出現，有五乘法寶，隨根異化，各見真實，
於一乘道，隨宜說三，具種種寶，究竟咸歸一寶所故。
如彼經云如來方便深入眾生之性，知其志樂小法，
深著五欲，為定等故，說於涅槃，乃至前入化城，
生已度想，生安隱想，即二乘寶也。
又經云汝等去來，寶處在近，向者大城，
我所化作，乃至云汝所得非滅，為佛一切智，
當發大精進，汝證一切智，十力等佛法，
具三十二相等，即大乘寶也。
今寶處三昧亦爾，具種種寶，隨彼信根，各得取用。
又若約教行，言種種寶；若理果，唯一乘寶，正符疏意。 ^608b22

【疏】折伏貧窮等者，即法華窮子喻意也。
彼經云：爾時窮子，傭賃展轉，遇到父舍，
住立門側，乃至即壞恐怖，悔求至此。
又云：時富長者，於師子座，見子便識，乃至告言：咄！
善男子，汝常此作，勿復餘去。
父乃至知子意漸已通泰，成就大志等。
此乃折伏小乘下劣之心，令趣大果也。 ^608b42

【疏】迦囉、囉名等者，梵語迦羅，此翻云黑；
梵語囉怛唎，翻為夜。
此中名字，合於囉字上置之，書寫悞也。 ^608c6

【疏】今觀此業等者，業即迦字。
今觀此迦字本不生故，則無羅字之相，亦無囉字之垢。
若作如是觀者，則成有相無相，有垢無垢，相形待法。
是故黑夜如不實，大明如實〔如實，怛字也〕，則有捨暗求明之義。
若如是者，則明復成障〔障，唎字也〕。
今若住此法界無障三昧，於黑夜中成最正覺，即是生死涅槃本平等也。 ^608c10

【疏】今云忙怛#CB01233;等者，
忙即母也；怛#CB01233;，七也；
弊者，等也，多也。總云七母等，即是七母通用之真言也。 ^608c22

【疏】從本性心地等者，釋此鑠、吃、囉也三字之義也。
謂從鑠字本性寂心地上，起吃字一切作業，
及囉字種種淨妙六塵〔謂捨無常色，獲得常色，
受、想、行、識亦復如是〕，即是淨佛國土等。
言從一字中即具等者，上依字義釋鑠、
吃、囉也義，今依句義釋之。
謂從一鑠音中即具有百字功德者，梵聲中鑠字，
此譯云百；梵音吃囉，此云福德。
以此百福德，即是也字之乘，故疏結云名帝釋乘也。 ^608c26

【疏】又如半字等者，此半字本體是^mc-A5B5跛字。
跛是第一義諦上加空點^mc-A5BF當第十一音，即半字也。
謂跛字第一義諦中無有此，彼岸殊故，
無所不通，乃同於半字大空。
由是義故，名為如來大智慧海。
是故鉢多心主龍王常在其中等下有曳字，
即是乘義，故疏結云本主乘也。 ^608c40

【疏】鉢囉闍，譯云一切生等者，此鉢囉，疏主義，
譯為一切，謂一切世間計無不從彼生故。
若敵對譯時，或云勝，或云他，謂一切世間中為尊為主，故名為勝。
又西方外道計梵王能生一切，即是他我，
故名為他，是故亦得名為勝生主。
他生主下有曳字，如上通目助聲，即乘義也。 ^609a4

【疏】世間謂日為常等者，梵云阿你底也
〔二合〕，此譯云常。下之耶字，即屬假者，故云謂日為常，利眾生者也。 ^609a16

【疏】是寶佛者，寶字應是實字。
淮南子云：日者，實也，常充實故；月者，闕也，有虧缺故。
故下疏云：乘此如實相，生毗盧遮那大日之位。
言轉授一切者，儞字本體是娜字，娜是施義，女聲呼之。
言乘此等者，乘此怛夜字如實之相，則生大日之位等。 ^609a20

【疏】是瑜伽淨月之義者，謂即是真言行者修習瑜伽相應之義也。
如第三疏擇時支分中說，謂以行者定心之月，
或時增明，或時微昧，乃至或未到時處而熟，
或過此時處而熟，如是變通，皆應善知，
勿使差悞，故曰瑜伽淨月之義也。 ^609a30

【疏】即是空空之大空等者，謂娜是施義，
上加空點，即空其施相。
今重言難字，即空空之大空也。 ^609a40

【疏】如般若經初品等者，謂遮那如來欲令彼上來一切法界門中修趣之者，
乃至一毫之善功不唐捐故，諸有所作無所不成就故，是故一切佛菩薩母等真言。
此言母等，即表能出生義，能出生一切佛菩薩故。
今云母等，即興喻也，即喻般若出生一切法界門故。
故般若經初分學觀品云：復次舍利子！
諸菩薩摩訶薩安住般若波羅蜜多，以無所得而為方便，
應圓滿四念住、四正斷、四神足、五根、五力、
七等覺支、八聖道支，是三十七菩提分法不可得故。
諸菩薩摩訶薩安住般若波羅蜜多，以無所得而為方便，
應圓滿空解脫門、無相解脫門、無願解脫門不可得故，
乃至如來十力、十八不共法、慈悲喜捨及餘無量無邊佛法，
如是諸法不可得故。
如上略指一切諸法，無不皆從般若波羅蜜生，故說般若名為佛母。
又云妃者，母之異名，是其亞者，猶如一燈能燃百千燈故，即前母次為妃也。
謂自諸得已，展轉教於多眾生故，即燈燈不絕，
義名為妃，故云如般若等。 ^609a44

【疏】不行亦行等者，如上以一切法本不生，
乃至因不可得，是則都無所行。
若於都無所行亦不可得，即真實行也，故曰伽伽。
上一伽字都無所行，下一伽字無所之行，故曰不行亦行也。 ^609b30

【疏】故用多聲呼之者，謂此真言句云那謨阿目佉難等六字，
上之五字，初二字是歸命，次三字是不空。
難字即是眾多義，猶如尋常云那謨沒#CB00501;南、
達磨南、僧伽南，即是歸命三寶眾等。
言如世人等者，般若佛母品云譬如女人生育諸子，
其母得病，諸子各各勤求醫療，作是念言：
云何我母當得無病，長壽安樂，身無眾苦，心離愁憂？
諸子爾時各作方便，求安樂具覆護母身，
勿為蚊虻、蛇蝎、寒熱、飢渴等觸之所侵惱，
又以種種上妙樂具恭敬供養，而作是言：
我母慈悲，生育我等，教示種種世間事務，我等豈得不報母恩？
如來、應、正等覺亦復如是，常以佛眼觀視護念甚深般若波羅蜜多。
何以故？甚深般若波羅蜜多能生一切諸佛功德，能示世間諸法實相。
由此因緣，我等諸佛常以佛眼觀視護念甚深般若波羅蜜多，
為報彼恩，不應暫捨等，證此可知。 ^609b38

【疏】若從種種外事因緣等者，外事謂諸支分中，
或不如法，則障得生，如風雨等；內謂諸瑜伽中，
不稱真實，則障得生，如行者定心之月，
或時增明，或時微昧，乃至邪憶念風等，名為內障。
言兩不和合等者，若菩薩有此障，乃是魔事，
為於善事功德令不成就，非凡夫、二乘所覺，名為微細。
如般若魔事品云：復次，善現！
能聽法者具念慧力，樂聽、樂聞、書寫、受持、
讀誦、習修甚深般若波羅蜜多；能說法者欲往他方，
不獲教授，當知是為菩薩魔事。
復次，善現！能說法者樂說、樂施甚深般若波羅蜜多，
方便勸勵書寫、受持、讀誦、修習；能聽法者欲往他方，
不獲聽受，當知是為菩薩魔事。
乃至復次，善現！能說法者具大惡欲，愛重名利、
衣服、飲食、臥具、醫藥及餘資財，供養恭敬，
心無厭足；能聽法者少欲喜足，修遠離行，
勇猛正勤，具念定慧，厭怖利養、恭敬、名譽等，故曰兩不和合等。 ^609c20

【疏】故此慧力都無所破者，結歸鈍性也。
如上之疏云：如彼金剛利刃，以對不堅物故，
偏用一邊，則名為利。
若令所向之處悉是金剛，舉體皆圓，不可偏用，則利相同歸於鈍矣。 ^610a2

【疏】此是中胎。#CB00292;字義者，
此不動明王是毗盧遮那成辦諸事智，
為欲普護一切菩提心故，以畢竟無相之身示作如來使者之形，
行如來事故。此明王即是淨菩提心大日心王，故此#CB00292;字非是金剛菩薩釋迦部等之#CB00292;字也。 ^610a10

【疏】謂普門成辦等者，謂以悍字，如來自在風力，普門成辦諸事。
雖種種不同，然究竟同證漫字，八自在我，其歸一揆耳。 ^610a20

【疏】及曠野鬼神等者，此明王現作大黑天身，於曠野中降諸鬼神。
訶栗底母者，訶栗底鬼子母是七姉妹，與諸鬼而為母故。
下第八、疏廣明。 ^610a26

【疏】又對愚童等者，即三種薩埵也。
一者、愚童薩埵，六道凡夫，不知實諦因果，
心行邪道，戀著三界，故以為名。
二者、有識薩埵，即二乘也，適覺生死，自求出要，
得至涅槃，保著化城，於如來功德未生願樂之心，故以為名。
三者、覺心薩埵，無上菩提，出過一切臆度戲論，
白淨第一，即是眾生不思議心，願樂修行，
堅固不動，故以為名也。
言永拔三道等者，三道為無明、業、苦也。
此三能生十二因緣大樹，翻成大菩提樹，故開三德華也。 ^610a32

【疏】如入楞伽所說等者，彼經為欲發起楞伽王問二種法故，
如來現笑。彼經云：爾時世尊普觀眾會，
以慧眼觀，非肉眼觀，如師子王奮迅迴#CB04865;，
欣然微笑。於其眉間、#CB00170;、
脇、腰、頸及以肩、臂德字之中，一一毛孔皆放妙色光明。
時虗空中梵、釋、四天遙見如來坐如須彌楞伽山頂，欣然大笑。
爾時諸菩薩及諸天眾咸作是念：如來於法自在，何因緣故欣然大笑？
乃至時夜义王更著種種寶冠、瓔珞以嚴其身，
而作是言：如來常說法尚應捨，何況非法等。
世尊為此故現大笑，則同此中大喜笑聲也。 ^610b2

【疏】五停心者，由諸有情性類有五，謂貪、
嗔、癡、慢及尋思，停止其心，當病設藥，隨應治斷，名五停心。
若別顯時：一者、勤修不淨觀，如理作意，
知實不淨，深可厭逆。
尋思內身種種不淨，外諸死屍，或男或女，
親、怨、中庸，少、中、老年，取彼相已，若死屍青瘀，
膿爛蟲蛆，胮脹爛壞，種種勝解，狐狼等食，
支節分散，是名尋思修不淨觀，能為貪欲厭離對治故。
二者、勤修慈悲觀，由欲利益安樂意樂，
於諸有情作意與樂，發起勝解，是慈愍相。
復應思擇親品、怨品、中庸品，當應與樂等，
是名尋思修慈愍觀，能離嗔恚故。
三者、勤修緣起觀，能正了知十二有支，
如是一切緣生諸行，無不皆是本無今有，
有已散滅，是故前後皆是無常，皆有生、
老、病、死法故，其性是苦，不自在故，是名尋思緣起觀，能離愚癡。
四者、勤修界差別觀，謂正尋思地等六界，
堅、濕、煖、動、虗空了別。
此一切相，以要言之，皆是無常、苦、空、無我。
由界差別所合成身，發起憍慢，便為慢倒。
如是六界為所依故，筋、骨、血、肉眾緣和合，
圍遶虗空，假名為身。
若於如是界差別觀，善修善習，善多修習，
是名尋思界差別觀，能離憍慢故。
五者、勤修阿那波那觀，能正了知於入出息所緣境界，
繫心了達，無忘明記。
若風入內，名為入息；若風出外，名為出息。
此入出息及所依正，皆是無常，此中都無持息入者。
持息出者，從因緣生，假設言論。
若於如是入出息念，善多修習，能離尋思故等，如瑜伽三十中廣明。
言以貪調貪等者，即三訶字真言也。
謂如來於一類剛強難化眾生，心不捨棄，
名之為貪，即第一訶字也。
又隱自萬德莊嚴之相，現彼種種可畏之形，
名之為嗔，即第二訶字也。
不見如是二處之相，名之為癡，即第三訶字也。
以此三毒調彼三毒，名以貪調貪等也。
又此明王手執於鈎，鈎召一切天魔諸障，
悉不令逃，名之為貪。
既召至已，或以劒逼，或以刀愶，名之為嗔。
不見如是逼愶之相，名之為癡。
如來以此三字為一真言之句，如將三種毒藥和合一處，
對治一切眾生三毒二乘已死之疾，救之不死起，可謂奇特。
恠哉！能降三世之義也。 ^610b22

【疏】此真言以怛麗字為體等者，體者，持義，攝持餘句歸一體故。
謂上三世三毒訶字之義，攝持歸此怛字如實相故，即是羅字自性淨法界。
又於淨法界囉字上加囇字三昧聲時，即是大悲萬行方便之義。
下准此釋之。 ^610c42

【疏】豈易體治之者，易為改易。
如世間良馬，雖有追風之性，若未調習，
不勝轡勒，及見鞭影，即得正路，呼為龍馬，
非調馬而仆龍也，故云豈易體等。 ^611a4

【疏】佛調等者，如來調御之師亦復如是，
善巧調伏三界堅著生死眾生，不捨生死而作普門法界調柔之用；
亦能調伏堅著涅槃之者，不捨涅槃而作普門示現世界之用。
但調如是剛強之性，非生死外別有法界，亦非涅槃外別有生死世界差別之用。
故下之疏云：所謂涅槃，以第一義不可得故，
發起大悲萬行，不證實際，能以涅槃作種種自在之用。
如華嚴疏云：良以眾生包性德而為體，
依智海以為源，但相變體殊，情生智隔。
今令知心合體，達本亡情耳。
又譬如□玉成器，器自玉成，非離玉外別有其器也。 ^611a10

【疏】六因、四緣等者，如俱舍論云：一、能作因，
謂有為法除其所作自體之外，餘一切法皆不為障，俱得名為能作因也。
二、俱有因，即俱時而有，名俱有因，謂四大相望，
能相、所相相望等故，名俱有因。
三、同類因，謂善五薀與善五薀相望、染污與染污相望、
無記與無記相望為因，名為同類因。
四、相應因，心、心所法要須同依，方名相應，
謂同依、同所緣、同行、相同時、同事五義，
五義具足，名相應因。
五、遍行因，謂苦諦有七：五見、疑及無明；
集諦有四：邪見、見取、疑、無明。
此十一使遍與五部染法為因，名為遍行，遍行即因也。
第六、異熟因，謂有漏善及不善法異類而熟，
名異熟因，其無記及無漏不招異熟故。
言四緣者，一、因緣，謂因即緣故，名曰因緣。
二、等無間緣，謂前後心及心所體各一故，
名等中間；無有餘心間隔，名為無開，即等無間之緣。
三、所緣緣，謂所緣境為緣，能牽生心、心所法，所緣即緣。
第四、增上緣，增上即緣故，如彼廣明。 ^611a30

【疏】成無礙解脫者，謂有三種解脫，即慧解脫、
俱解脫、無礙解脫。
以此吽字本體是訶字，訶者，詮一切法因不可得義，
以離一切因故，心得自在。
自在者，解脫也。下有二味、聲，故成俱解脫，
即是仁王經云心善解脫、慧善解脫也。
上有大空點，表所證也。
得四無礙辨時，成無礙解脫。
又毗曇云：煩惱障解脫、定障解脫、一切障解脫。
慧解脫人得初，共解脫人得第二，大力聲聞得第三，故名無礙解脫也。 ^611b14

【疏】名為證寂然界者，即涅槃之異名，謂住此三昧時，觀諸法畢竟如涅槃相故。
故上疏云：於種種有為境界中，皆戲論風息，
不知所去，故名證寂然界。
亦名證極滅語言三昧也。 ^611b30

【疏】若是二乘一坐等者，百法鈔云：獨覺善根人，
於一坐之中，始從不淨觀，乃至超八十一品無間解脫道，
得於盡智、無生智，故名為一坐。
若此二乘自所說真言，但得句義。
何以故？既唯自利，無深秘故，闕於字門義也。 ^611b38

【疏】是樞極之心者，樞，本也；極，中也；乃目肉團之心，非質多。
心質多者，名為緣慮心也。 ^611b48

【疏】囉婆是法界心等者，若依梵本^mc-A67A^mc-B7A3薩囉嚩二合詮一切義，
經云^mc-A67A^mc-A5D9薩婆者，訛略也。
下皆准此。 ^611c4

【疏】在東方大勤勇位者，此即近中胎第一院之東方也。
何以得知？故第四疏云：次於東方內院，
當大日如來之上，畫作一切遍知印，作三角形，
其銳下向，在白蓮華上，即是十方三世一切如來大勤勇印也，
亦名諸佛心印。 ^611c8

【疏】娑字正是心蓮華等者，謂此娑字本體詮於諦義。
梵音娑，底也〔二合〕，此方云諦。
若言娑羅，即詮堅淨之義。
此心蓮華，包含子實，不為外境所傷，名之為堅。
又體性鮮潔，離諸塵染，名之為淨。
是以此字當蓮華部心也。 ^611c18

【疏】餘皆以類言之者，上云毗盧遮那亦名極暴惡，
乃至觀世音、金剛手亦名極暴惡，謂從毗盧至真陀摩尼屬如來部，
觀世音屬蓮華部，金剛手屬金剛部。
今但舉三部之中隨部上首，其諸眷屬不及遍歷，故云餘皆以類言之也。 ^611c28

【疏】盡地而守者，盡界地而牢守也。
孫子曰：善攻者，敵不知所守。
今此中善守者，歒不知所攻，則無能侵犯之。 ^611c38

【疏】提綱振領等者，提其綱而網目自張，
振其領而衣毛斯舉，謂此高峯觀三昧，
能部類分劑一切三昧之門，故以此為況耳。
言二、明王者，降三世及不動尊也。
二、奉教者，訥囉#CB00501;#CB01233;沙并阿毗目佉也。
四、大護者，東方無畏，北方壞諸魔，西方難降，南方無勝。
言折衝禦侮等者，即邊師戎守之類也。
俗書云：國家宅於中土，守在海外，加以城池嚴固，何敢干之？
今漫荼羅國家宅於中壇，守在八方之外，
加以城界嚴固，何有魔事而能干近者歟？
又有用此武字，薰覽吳地記曰：海渚有吳王闔閭，
與越結怨相伐，築城名曰南武城，以禦越，故曰禦武也。 ^611c44

【疏】自此已下，明種子真言者。
上來已具說真言體相，何故更別說之？
然以真言行者，置壇作觀，但存種子，是故別說。 ^612a18

【疏】皆以自在風為體者，此二聖者，皆用上聲訶字為真言體
〔訶上字〕，即是大風輪故。
文雖不言，義必有之。
何以故？下有三昧涅槃成佛點故。
又何故皆以訶字為體？
為是降伏半月風輪相故。
前降三世真言初有訶字，不動尊真言後有悍字門故。 ^612a24

【疏】阿字是一切眾生等者，此言阿者，謂經中去聲阿字之體，
非是直指經中去聲之阿字也。
何以故？是一切眾生佛知見性故。
加三昧畫，方是經中阿字，謂即是此心地中萬善之萌故。
此中凡明字門，須知次第，不失真言大意耳。 ^612a34

【疏】此中緣生幻相等者，謂如上除蓋障至虗空眼所顯理智因果，
及已下諸尊真言，皆法界中緣生。
既屬緣生，即同幻相。
此緣生幻相，無所不遍，無所不有，即是法界不思議緣生之幻#CB00771;字門也。 ^612a44

【疏】乃至十地菩薩等者，此勤勇佉字之門，
非是初地、二地乃至十地菩薩之境界。
第四疏云：即是十方三世一切如來大勤勇印，
亦名諸佛心印，是故十地等非其境界。
言我坐道場等者，正釋大勤勇是威猛降伏之義。
如釋迦如來以知空等虗空故，以三角印坐於道場，師子奮迅大精進力降伏四魔。
然諸世間豈知內證空等虗空，徒見外示降魔之迹，
於此外迹之上，立此勤勇之名也。 ^612b4

【疏】能不以二相見諸佛國者，見法性土也。
又此菩薩亦號為明妃，從補阿彌陀處為名，故云見諸佛國也。 ^612b20

【疏】能以涅槃等者，謂此半字真言，本體是跛字，
跛字直詮涅槃第一義諦，非惡字聲。
涅槃之義，欲以此法遍一切處，周給眾生，
故加空點，空遍一切故，故云能以涅槃等。 ^612b24

【疏】二十五有本不生故者，此有字即當梵音#CB03492;字，
本體是婆字，即上釋迦真言中釋婆是有義，現二十五有等。
又此上第二含字，於因緣得自在故，故知此含字重錯，應是#CB03492;字也。 ^612b32

【疏】即是金剛三昧者，梵云嚩日囉〔二合〕，此名金剛。
嚩字是金剛義，今加女聲，故名金剛三昧義也。 ^612b40

【疏】最後難字者，此難字體是娜字，正詮施義，
謂能開甘露門，普施一切，上加大空點，即是真實甘露味也。 ^612b44

【疏】#CB00501;是法界義等者，
梵音駄都，此云法界，此法界即是一切眾生本覺菩提之心。
由下^mc-B07A懵字相合，懵字詮於縛義，
梵語滿#CB00501;，此譯云縛。
此縛密緻堅固，即是婆字門。
今觀#CB00501;字，法界體上本來無縛字縛故，
自然出於縲紲之外，是以加於難字大空也。 ^612b48

【疏】以種種善巧等者，此中毗字，梵聲中詮種種義。
巧義訶娑難，是安樂義。
一切凡夫、二乘，無般若種種善巧方便故，
自不能得安樂，況安樂一切眾生耶？ ^612c10

【疏】伊字名為極無生等者，謂此伊字是阿字三昧，
聲形分三點，如首羅三目，表涅槃三事，名之為極無生三昧。
此三昧即是涅槃清涼之池，故云所謂一切智水清涼法性池。
一切十地聖人大悲說法，其音深妙，令眾樂聞，
如娑囉娑妙音之鳥，樂遊集處。
今此菩薩以伊字悲力三昧，引接示導生死曠野三毒熱惱眾生，
同共入此清涼池中，釋熱除垢，故以為名。 ^612c16

【疏】但法門小有差別耳等者，前伊真言詮涅槃義，
此鄔真言詮煩惱義，雖同無生而有差別耳。
又此鄔字詮一切瀑流不可得故，若入此字門者，則能以種種煩惱惡業為如來事等。 ^612c30

【疏】我是大空等者，此我字是迦聲，下第五字詮大空義，非目假者。
又此我字與經中噞〔語檢切〕字等弟不相梯，
謂此我字屬第一等聲，若類至第十一音，
合當頷〔五感反〕字。
今經中噞字既屬第三等聲，疏應用第三等誐字，
即聲勢等弟相梯，雖不乖理，然於韻有差。
下准此知。 ^612c38

【疏】又加三昧大空點者，此^mc-E2C8 #CB03290;字，
具因、根、究、竟三義。
此^mc-E2C8字亦呼為#CB01228;，
亦呼啉，亦呼#CB01228;，音勢雖殊，
義理無異，所以翻譯隨語，勢不定也。 ^613a2

【疏】具足一切力故等者，謂初虗空無垢心中，
具虗空慧、清淨慧、行慧并各眷屬，名一切力故，能獨步無畏故。
此菩薩亦名慧步，所以能作師子吼等。 ^613a8

【疏】如如不可得故者，此如如字，即是釋怛字之義。
詳此疏文，經中於拏字下，囉字之上，應有一怛字。
何以故？謂從上文以業性本寂故，即是釋經中吃沙字；
一切法離怨對，即釋拏字；如如不可得，
即釋怛字；法界無塵，是釋囉字；無所乘故，
釋閻字；離諸作故，釋劒也。
由此，故知經中闕一怛字。
不爾，疏文何有此釋耶？
若翻對釋之者，梵音吃沙〔二合〕拏，訛云剎那，即時之極速義。
怛囉，此釋云眼，或譯為渡。
閻字，一切乘本空義；劒字，一切造作亦本來空。
若真言行者，依此真言，無乘之乘，無作之作，
瑜伽相應，則能速渡生死河流，得至中胎彼岸，故名吃沙拏怛囉。
閻劒，即是菩薩所說真言也。 ^613a14

【疏】諸羅剎心等者，羅剎是憘啖食眾生血肉者。
疏用初字為真言體者，即吃字也。
吃字正體是加字。
迦者，作義，欲令隨名而作也。 ^613a38

【疏】有二重等者，謂就真言字門，有二重加羅之字：
上重男聲，下重女聲。
一、噉凡夫垢，二、噉二乘垢。
又初噉煩惱垢，二、噉所知垢。
是故重言等。 ^613a44

【疏】故今以囉字門等者，謂此囉字加三昧畫，呼為唎字。
又此唎字上與訶字相合故，即是心垢不相離義。
今以唎字三昧而噉食之，噉猶未盡，故更加傍二點，
令永盡無餘，即是此中^mc-DA75迄唎二合字義也。 ^613b2

【疏】以一切乘本不生等者，此藥吃叉〔二合〕
字，疏有句義、字義二釋。
句義是不動。字義釋者，藥字本體是野字，野是乘義。
吃叉〔二合〕云動，為藥字之下有惡聲故，
即云不動乘，此是句義。
是故已下，明字義。
謂由乘此乘故，不動本處，即至道場。
是故此藥字之乘，法性自爾，離諸吃字造作，
即證洒字本性常寂，故云夜叉義。
若作持明之義，謂明體上有總持，用持業為名。
若真言行者，乘此乘時，隱密速#CB15432;，
不可為喻，故名夜叉持明也。 ^613b10

【疏】即於其入住等者，謂此真言，上之二字，
義當於入，下之二字，即當於住，是故重言。 ^613b26

【疏】天有四種等者：一、生天，生彼處故；二、
世天，世人得彼定故；三、淨天，謂菩薩；四、
第一義天，即佛也。 ^613b30

【疏】字門可解者，意合准例釋之。
#CB10878;是不行，囉是垢染，藍是相義。
重言之者，為對凡夫及二乘等。 ^613b34

【疏】一一字中，當引世間淨眼品等者，晉譯華嚴經云：
善海摩醯首羅天，於法界虗空寂靜方便光明法門而得自在；
大自在稱光明天，於一切法普遊法門而得自在；
功德淨眼天，於一切法不生不滅方便法門而得自在；
大慧光天，於一切法方便智海遊光法門而得自在；
靜光音天，於一切禪無量喜樂普起法門而得自在；
施善眼天，於轉癡畏遊靜法門而得自在；
不思議天，於無量境界入不起法門而得自在；
樂大乘天，於一切法不來不去無所依法門而得自在；
普雜香天，於佛境界寂靜法門而得自在；
樂稱光天，於無量境界法門而得自在。
更有多種十自在門，如彼廣明。 ^613b38

【疏】是故此趣等者，謂此人趣之乘，即是一切諸乘之本。
何以故？以如來生身一切，示同人法故。
所謂始自王宮誕迹，終乎雙樹涅槃，八相雖應於諸根，四儀但遵於人法。
是故入此乘者，能建大義。
大義者，謂於秘密藏中，依大悲胎藏漫荼羅，
發大心，修大行，歸大處，即是菩提心為因，
大悲為根，方便究竟。
又是建立阿阿暗惡等秘密甚深之大義也。 ^613c14

【經】世間成就品者，世者遷流，念念生滅，
籠鏁有情，不得出離，名為世間。
成就者，獲得義，此言含總。
謂今此中真言，行者所希之事，或求世間，或出世間。
今明有相世間成就，是世間之成就，故曰世間成就。
其來意者，上來金剛手問佛三事：一、問云何淨除諸為障者；
二、問云何持誦真言；三、問云何成果。
世尊次第答初問及第二問中所持真言，
未明持誦之事，故此品來。 ^613c28

【疏】盡帶瑜伽者，帶者，兼也；瑜伽者，相應也。
此中相應者，謂是真言秘密相應，與常途有異。
如作護摩，但住事相之火，非為秘密；若解智光，則曰相應。
又如言洛叉，淺釋名億，深釋名見。
是故凡厥成就，皆兼淺密，故云盡帶瑜伽。
又一切眾生緣等兩句，觸物皆真；所為事業下兩句，造解成觀。 ^613c42

【疏】阿闍梨等者，阿闍梨，即指無畏三藏於烏仗那國，或云于闐國。
言撰者，集也。謂於大品中，揀取此品所有津要，
獨成一卷，分為五品，即此經第七卷是也。 ^614a6

【疏】當以金剛身等者，此中應作四句：一、
有是金剛身而非金剛地；二、有是金剛地而非金剛身；
三、俱是；四、俱非。此取第三，故云當以金剛等。 ^614a12

【疏】當於此尊等者，若作遮那持誦，當於此尊心上觀圓明中現種子字，
即是阿^mc-CFC5字；若作釋迦持誦，於圓明中轉作婆^mc-A5D9字；
若作文殊持誦，常觀瞞字以為種子等。 ^614a18

【疏】亦一心住緣中者，謂觀真言之句，或大或小，
一時炳現，如輪鬘形，循環右布，或誦百遍、
千萬億遍，須得一心住於所緣字句之中。
若有異緣，不得名為一心住。
既不名為一心，亦不得名相應，故云亦一心住等。 ^614a26

【疏】剎是法爾如是等者，梵云阿剎囉，此翻為字。
以字已下，次第釋之。
先釋阿字者，阿者，因由義，因一切法本不生故，即是菩提心義。
又剎者，是展轉釋，成菩提心本不生義。
此剎字是略梵語，應云迦沙，尋常云乞叉字，
即是法爾如是義，謂法爾已來常如是故。
由此迦字詮無作義，沙字詮性寂義，所謂無作性寂，故云法爾如是。
囉字等易顯。 ^614a34

【疏】冷然猗樂者，冷，清也。
猗〔于奇切〕，輕安之義。
謂行者持誦之時，從字出聲，或時微舉，
譬如和風〔春風也〕諧〔調〕韻〔音〕，鈴鐸發響，
商徵分明；或時高宣，如叩擊鐘磬，搖颺迆邐，乃至無有間絕。
想其聲字流入身中，清冷然以得輕安而已，不可以世樂而相比喻。
如清飈等者，飈，風也。
又如清風扇物，所有昏蓋〔五蓋〕即得消滅。
行者爾時雖得如是冷然猗樂，昏蓋消除，
但觀十緣生句，不生動轉之心，名為善住矣。 ^614a48

【疏】當知此尊即具三密者，或從字發聲為語密，
轉成本尊為身密，圓明深#CB15035;為意密。
故上疏云：當於本尊心上而觀圓明，如淨滿月，
空明圓微，而於中現種子字故。
疏此是第二轉者，前轉聲字以為本尊之身，
今觀本尊即是自身，故名第二。
言於一相心中者，雖觀本尊即是自身，
然不見自、他之相，故名於一相心中等。
大毗盧遮那成佛神變加持經義釋演密鈔卷第七
 ^614b16
