
other:: 
pin:: 大方廣佛華嚴經疏卷第七十七〔入第四十七經下半〕
other:: 清涼山沙門　澄觀　述
author:: 晉水沙門　〔淨源〕　錄疏注經
commentary:: 
△五、常徧演法力。
此即不退，言音無變，無斷盡故。
文二：初、明一身轉法三：初、顯所說多。
orig::  ^790a17

佛子！一切諸佛能於一身〔至〕佛剎微塵數文字句義。
commentary::  ^790a21

△二、明所說常。
orig::  ^790a23

如是演說，盡不可說不可說〔至〕所轉法輪無有窮盡。
commentary::  ^790a25

△三、示所說體。
orig::  ^790a27

所謂智慧演說法輪〔至〕辯才無畏種種莊嚴法輪。
commentary::  ^790a29

△二、明多身轉法。
orig::  ^790a31

如一佛身以神通力〔至〕第五大那羅延幢勇健法。
commentary::  ^790a33

是則常恒之說，前後無涯，生盲之徒，對而莫覩，
隨所感見，說有始終。 ^790a35

△六德相降魔力
orig::  ^790a37

佛子一切諸佛〔至〕第六大那羅延幢勇健法。
commentary::  ^790a39

即當難獲。然十皆難獲，世多魔惑，所以偏立難獲之名。 ^790a41

△七、圓音徧徹力。
orig::  ^790a43

佛子！一切諸佛〔至〕第七大那羅延幢勇健法。
commentary::  ^790a45

即是威德，聞皆調伏故。
△八、心無障礙力，即無量力，離量、非量故。
文二：初、無塵惑障礙。
orig::  ^790b2

佛子！一切諸佛心無障礙〔至〕絕為無為一切言說。
commentary::  ^790b6

△二、起用無障礙。
orig::  ^790b8

於不可說無邊境界〔至〕盡諸有漏心善解脫。
commentary::  ^790b10

心善解脫者，由三種相：一、於諸行徧了知故；
二、於彼相應諸煩惱斷，得作證故；三、煩惱斷已，於一切處離愛住故。
orig::  ^790b12

慧善解脫住於實際〔至〕第八大那羅延幢勇健法。
commentary::  ^790b18

△九、法身微密力
orig::  ^790b20

佛子一切諸佛〔至〕第九大那羅延幢勇健法。
commentary::  ^790b22

即是最上。此總收前八後一，更無加故。
文列二十五身，或即應之真，即真之應，
即性之相，即理之智，十身圓融，同一法界之身，
不可配於報化，故云最上微密。 ^790b24

△十、具足行智力，即是廣大力。
因行如海，果智普周五無邊界，大用無涯故。
文四：初、萬行圓淨。
orig::  ^790b30

佛子！一切諸佛等悟一切〔至〕身語意行悉皆無雜。
commentary::  ^790b34

△二、智用周圓。
orig::  ^790b36

住佛所住諸佛種性〔至〕成不退智入諸佛數。
commentary::  ^790b38

△三、動寂自在。
orig::  ^790b40

雖已證得不可言說〔至〕以無礙智悉能知見。
commentary::  ^790b42

△四用無涯畔。
orig::  ^790b44

佛子！一切諸佛〔至〕第十大那羅延幢勇健法。
commentary::  ^790b46

上之十力，不出三業，可以思準。
△三、結。
orig::  ^790b48

佛子！此一切諸佛大那羅延〔至〕唯除如來神力所加。
commentary::  ^790c2

△九、有三門。答：無礙門。
初、明所作決定，無能為礙。
orig::  ^790c4

佛子！諸佛世尊有十種決定法。
commentary::  ^790c6

此約一類世界，故云決定。
法異類界，未必定然。
又約佛定能為，故云決定耳。
orig::  ^790c8

何等為十？所謂：一切諸佛定；從兜率〔至〕是為十。
commentary::  ^790c12

△二、明令他無礙。
orig::  ^790c14

佛子！諸佛世尊有十種速疾法。
commentary::  ^790c16

如如意寶，見速獲益。
薄福不覩。
orig::  ^790c18

何等為十？
commentary::  ^790c20

十句五對。
orig::  ^790c22

所謂一切諸佛若有見者〔至〕速得圓滿殊勝功德。
commentary::  ^790c24

離惡趣，圓勝德。
orig::  ^790c26

一切諸佛若有見者〔至〕速得往生淨妙天上。
commentary::  ^790c28

成善因，感樂果。
orig::  ^790c30

一切諸佛若有見者〔至〕阿耨多羅三藐三菩提心。
commentary::  ^790c32

除疑惑，滿大心。
orig::  ^790c34

一切諸佛若未入正位〔至〕清淨世出間一切諸根。
commentary::  ^790c36

始入位，終清淨。
orig::  ^790c38

一切諸佛若有見者〔至〕速能獲得無畏辯才。
是為十。
commentary::  ^790c40

淨二礙，具四辯。
△三、念持無礙。
orig::  ^790c42

佛子！諸佛世尊有十種應常憶念清淨法。
commentary::  ^790c44

舉佛無二礙，勸物念持。
orig::  ^790c46

何等為十？所謂一切諸佛過去因緣〔至〕是為十。
commentary::  ^790c48

△十有三門答解脫問。
初門明智障解脫。
orig::  ^791a2

佛子！諸佛世尊有十種一切智住。
commentary::  ^791a4

智安事理故名為住，由離障故一切能知。
orig::  ^791a6

何等為十？所謂一切諸佛於一念中〔至〕是為十。
commentary::  ^791a8

△二、定障解脫。
orig::  ^791a10

佛子！諸佛世尊有十種無量不可思議佛三昧。
commentary::  ^791a12

由離障故，用廣為無量，體深不可思。
故十種之中，各先明在定，後一念徧用。
orig::  ^791a14

何等為十？所謂一切諸佛恒在正定〔至〕是為十。
commentary::  ^791a18

△三、業用解脫。
orig::  ^791a20

佛子！諸佛世尊有十種無礙解脫。
commentary::  ^791a22

智論云：菩薩有不思議解脫，諸佛有無量解脫，
所作無障，脫拘礙故，故各於一塵頓為微細作用。
今約別答十問。
orig::  ^791a24

何等為十？所謂一切諸佛〔至〕不可說諸佛出興於世。
commentary::  ^791a30

答：出現。
orig::  ^791a32

一切諸佛能於一塵〔至〕不可說諸佛轉淨法輪。
commentary::  ^791a34

答：音聲。
orig::  ^791a36

一切諸佛能於一塵〔至〕不可說眾生受化調伏。
commentary::  ^791a38

答：本願願化盡故。
orig::  ^791a40

一切諸佛能於一塵現不可說不可說諸佛國土。
commentary::  ^791a42

答國土。
orig::  ^791a44

一切諸佛能於一塵現不可說不可說菩薩授記。
commentary::  ^791a46

答：智慧能授菩薩之記。
orig::  ^791a48

一切諸佛，能於一塵，現去來今，一切諸佛。
commentary::  ^791b2

答：佛身。
orig::  ^791b4

一切諸佛，能於一塵，現去來今，諸世界種。
commentary::  ^791b6

答：種性云世界種，入世化物之種，應非世界海中之種，以前有國土竟故。
orig::  ^791b8

一切諸佛能於一塵現去、來、今一切神通。
commentary::  ^791b12

答：自在。
orig::  ^791b14

一切諸佛，能於一塵，現去來今，一切眾生。
commentary::  ^791b16

答：無礙，利益眾生無障礙故。
orig::  ^791b18

一切諸佛能於一塵現去、來、今一切佛事。
commentary::  ^791b20

答：解脫無不為故。
既隨一門皆答十問，則知包含該攝無盡，是以名為不思議也。
然此文末既少結束，似經來未盡，或顯佛德無盡，
故相海等品猶答前問，故
orig::  ^791b22

是為十。
commentary::  ^791b30

此下入第四十八卷經。
pin:: 
## 如來十身相海品第三十四
○如來十身相海品第三十四
commentary::  ^791b32

△初、來意者，前品總明果法，此品別顯相德。
近答前品佛身之問，遠答普光眼等六根。
非唯眼等徧於法界，而其各各具多相用，難思議故。 ^791b36

二、釋名者，如來十身，標人顯德。
言相海者，依人顯相。
如來十身，並如前釋。
福報奇狀，炳著名相，相德深廣，故稱為海。
故經文有十蓮華藏微塵數相，相體廣矣；
一一用徧，相用廣矣；一一難思，互相融入，體用深矣。
若此之相，唯屬圓教，所以但標十身故也。
觀佛三昧海經辨相有三類：一、略中，略說有三十二相；
二、略說八萬四千相；三、廣說有無量相。
如雜華經中為普賢、賢首等說，雜華即此經異名。
三中，初通權小，示同於人，端正不亂故；
次唯大乘，菩薩修八萬四千波羅蜜故；
後唯一乘，謂一乘修無盡行故。
又初約化，次約報身，後屬十身。
十身之相海，依主釋也。
又初凡聖同見，次唯地上，後唯圓機。
然通五位，若語其體，初以形色，次即定慧，
後以無盡法界；若語其因，後通純雜，如初會說。
故一一相果，皆周法界。
前二相因，如瑜伽、智度等論，涅槃、大集等經，廣如別章說。 ^791b42

三、宗趣者，顯說無盡相海為宗，令物共修無盡之行，顯成為趣。 ^791c26

後正釋文，文有三別：初告眾許說。
orig::  ^791c30

爾時普賢菩薩摩訶薩〔至〕演說如來所有相海。
commentary::  ^791c32

所以普賢說者，相海普周故，令行普行獲普相故。
普賢本是會主，前說已窮，此便說故。
或前品末經來未盡，更應別答國土等問。 ^791c34

△二、正陳相狀，略舉九十七相。
相相之中，文通有五：一、依處，二、列名，三、
體嚴，四、業用，五、結數。
或略不具，至文當知。
或加成益，業用中攝。
然名但依體、用以立，是故皆以體、用釋名。
或單從體、用，或雙從二，隨文思之。
或名與體、用義不相似者，即是文略，義則包含。
細論一相，各依一處，則為九十七段，經自標次。
今以類例相從，依十八處，即為十八段。
始自於頂，終至於足，斯即順觀如來相海。
今初，依頂。文三：初、約處總標。
orig::  ^791c38

佛子！如來頂上有三十二寶莊嚴。
commentary::  ^792a8

通顯體嚴事實，則云皆摩尼等為莊嚴故，亦顯智寶圓淨嚴故。
一一相中皆有事理二嚴，隨宜解釋。
orig::  ^792a10

大人相。
commentary::  ^792a14

大人之相故。
△二、別列名相。三十二相，文各唯四，以依處一種已總標故。
此處獨有三十二相者，理實應多。
為顯圓融，一即一切，故一頂中便具權教三十二數。
若爾，餘何不然？顯頂尊勝。
故善生經云：一切世間福不及如來一毛功德，
一切毛功德不及一好功德，一切好功德不及一相，
一切相不及白毫，白毫不及無見頂相。
故知勝也。此約相、好相對明之。
若約人具，有好為勝故。
相伏於人，好勝天故。
餘處則說好為微細。 ^792a16

△三、正釋文。
orig::  ^792a32

其中有大人相，名：光照一切方普放無量大光明網。
commentary::  ^792a34

第一相中四者：一、列名，名從用立。
orig::  ^792a36

一切妙寶，以為莊嚴，寶髮周徧，柔輭密緻。
commentary::  ^792a38

二體嚴。
orig::  ^792a40

一一咸放摩尼寶光〔至〕悉現佛身色相圓滿。
commentary::  ^792a42

三，業用。
orig::  ^792a44

是為一。
commentary::  ^792a46

四，結數。下之四節，皆倣此例。
orig::  ^792a48

次有大人相，名：佛眼光明雲。
commentary::  ^792b2

雲義如初會。
orig::  ^792b4

以摩尼王種種莊嚴〔至〕如眉間毫相所放光明。
commentary::  ^792b6

體嚴，即釋光明義。
毫相放光，如現相品說。
orig::  ^792b8

其光普照，一切世界。
commentary::  ^792b10

業用釋佛眼義，佛眼無不照故。
餘體嚴業用，並皆準思。
orig::  ^792b12

是為二。次有大人相〔至〕摩尼王寶以為莊嚴。
commentary::  ^792b16

摩尼名意，故不同如意。
orig::  ^792b18

常放菩薩#CB08504;燈光明
〔至〕出妙音聲充滿法界。
commentary::  ^792b20

辯業用。
orig::  ^792b22

如是皆從諸佛智慧大功德海之所化現。
commentary::  ^792b24

因亦業用攝。
orig::  ^792b26

是為十一。次有大人相〔至〕具足莊嚴彌覆法界。
commentary::  ^792b28

辨業用
orig::  ^792b30

自然演說，四菩薩行，其音普徧，諸法界海。
commentary::  ^792b32

四、菩薩行者，瑜伽菩薩地云：一切菩薩略有四行：
一、波羅蜜行，二、菩提分法行，三、神通行，
四、成熟有情行。
orig::  ^792b34

是為十四。次有大人相〔至〕以為莊嚴具足千輪。
commentary::  ^792b40

梵本云：具千輻輪。
orig::  ^792b42

內外清淨從於往昔〔至〕諸佛菩薩智慧妙藏。
commentary::  ^792b44

示身智二光，俱顯智慧。
orig::  ^792b46

是為二十一。次有大人相〔至〕如來淨眼以為莊嚴。
commentary::  ^792b48

此通十眼，下顯業用。
orig::  ^792c2

光照十方，一切世界。
commentary::  ^792c4

亦通身智二光，淨眼及光，釋前普照。
orig::  ^792c6

於中普現，去來今佛，所有一切，莊嚴之具。
commentary::  ^792c8

是上輪義，即法輪故。
orig::  ^792c10

復出妙音演不思議廣大法海，是為二十六。
commentary::  ^792c12

從二十七至三十一，並略無莊嚴，亦由名中已含有故。
orig::  ^792c14

次有大人相，名：光照佛海雲〔至〕一切法界莊嚴雲。
commentary::  ^792c18

下辨體嚴。
orig::  ^792c20

最處於中。
commentary::  ^792c22

此居頂極，特顯別處，故云處中。
則知所餘皆繞此相，略不明取。
orig::  ^792c24

漸次隆起。
commentary::  ^792c28

正顯其相。智論第五云：如來頂有骨髻如拳。
觀佛三昧經云：如合拳。
即隆起之相也。
orig::  ^792c30

閻浮檀金因陀羅網以為莊嚴〔至〕是為三十二。
commentary::  ^792c34

△三、總結為嚴。
orig::  ^792c36

佛子！如來頂上有如是三十二種大人相以為嚴好。
commentary::  ^792c38

△二、眉間唯有一相。
自下諸文，並有依處，故文有五：
orig::  ^792c40

佛子！如來眉間有大人相。
commentary::  ^792c44

依處。
orig::  ^792c46

名：徧法界光明雲。
commentary::  ^792c48

顯名。
orig::  ^793a2

摩尼寶華以為莊嚴〔至〕猶如日月洞徹清淨。
commentary::  ^793a4

明其體嚴，謂此相若收則右旋，如覆瑠璃之椀；
若展則具十楞，有大光明，嚴唯一寶，光具多色，
中表皆空，即是洞徹。
orig::  ^793a6

其光普照十方國土〔至〕復出妙音宣暢法海。
commentary::  ^793a12

明其業用復出已下，即是法光，故此光名從用而立。
orig::  ^793a14

是為三十三。
commentary::  ^793a18

結數
△三、眼有一相
orig::  ^793a20

如來眼有大人相〔至〕是為三十四。
commentary::  ^793a22

△四、鼻有一相
orig::  ^793a24

如來鼻有大人相〔至〕是為三十五。
commentary::  ^793a26

△五、舌有四相。初一、即舌廣長相。
orig::  ^793a28

如來舌有大人相，名：示現音聲影像雲。
commentary::  ^793a30

上顯名，下體嚴。
orig::  ^793a32

眾色妙寶以為莊嚴，宿世善根之所成就。
commentary::  ^793a34

宿善成者，此舉因嚴偏。
此說因者，令譖演一乘故。
orig::  ^793a36

其舌廣長，徧覆一切，諸世界海。
commentary::  ^793a38

即語其體。福德之人，舌長至鼻，權佛至於髮際。
餘大乘中，明現神足，方至梵世，或覆三千。
今直語體，便覆一切，不假神變。
次辨業用。
orig::  ^793a40

如來若照熈怡微笑〔至〕徧一切剎住無量劫。
commentary::  ^793a46

演法之言，釋上音聲。
現佛之言，釋上影像。
orig::  ^793a48

是為三十六。
commentary::  ^793b2

△二舌掌之相
orig::  ^793b4

如來舌復有大人相〔至〕猶如眉間所放光明。
commentary::  ^793b6

掌謂近根，次辨業用。
orig::  ^793b8

其光普照一切佛剎，唯塵所成，無有自性。
commentary::  ^793b10

光照諸剎，令應度者無俟更假。
觀破摶聚，自曉佛剎但合塵成，何性之有？
orig::  ^793b12

光中復現無量諸佛〔至〕是為三十七。
commentary::  ^793b16

△三、有二相同在舌端，或居左右，或在上下。
觀文業用，但有展卷，二義不同。
今依此科，初卷佛海於舌端。
orig::  ^793b18

如來舌端有大人相〔至〕是為三十八。
commentary::  ^793b24

△二、展諸佛於法界。
orig::  ^793b26

如來舌端復有大人相〔至〕是為三十九。
commentary::  ^793b28

△六上齶有一相。
orig::  ^793b30

如來口上齶有大人相〔至〕是為四十。
commentary::  ^793b32

上齶既有，下亦宜然，或是梵本脫漏故也。
△七牙有四相
orig::  ^793b34

如來口右輔下牙有大人相〔至〕是為四十一。
commentary::  ^793b38

謂左右上下四大牙故，故佛涅槃四牙不碎。
輔者，頰也。亦有處云煩車骨也。
orig::  ^793b40

如來口右輔上牙有大人相，名寶#CB08504;彌盧藏雲。
commentary::  ^793b44

名彌盧者，顯妙高故。
orig::  ^793b46

摩尼寶藏以為莊嚴〔至〕於虗空中流布法乳。
commentary::  ^793b48

四中有法乳等三，同一演法，約資法身，名為法乳。
orig::  ^793c2

法燈
commentary::  ^793c4

照了萬境，故稱為證。
orig::  ^793c6

法寶
commentary::  ^793c8

令其圓淨，故稱為寶。
即演三德涅槃之法，亦成三德涅槃之益也。
orig::  ^793c10

教化一切諸菩薩眾，是為四十四。
commentary::  ^793c14

△八齒有一相。
orig::  ^793c16

如來齒有大人相〔至〕是為四十五。
commentary::  ^793c18

△九脣有一相。
orig::  ^793c20

如來脣有大人相，名：影現一切寶光雲。
commentary::  ^793c22

上顯名，下體嚴。
orig::  ^793c24

放閻浮檀真，金色蓮華色。
commentary::  ^793c26

以脣色赤好，如日初出紅蓮葉故。
orig::  ^793c28

一切寶色，廣大光明。
commentary::  ^793c30

次辨業用。
orig::  ^793c32

照于法界悉令清淨，是為四十六。
commentary::  ^793c34

上二各應分出上下。
△十頸有一相
orig::  ^793c36

如來頸有大人相〔至〕紺蒲成就柔輭細滑。
commentary::  ^793c38

紺蒲者，形如林檎，紋有三約，如前已辨。
orig::  ^793c40

放毗盧遮那清淨光明〔至〕是為四十七。
commentary::  ^793c42

△十一、肩有五相
orig::  ^793c44

如來右肩有大人相〔至〕是為五十二。
commentary::  ^793c46

右二左三，或亦脫也。
△十二#CB05577;有十二相。
初一當中。
orig::  ^793c48

如來#CB05577;臆有大人相，
形如卐字，名吉祥海雲。
commentary::  ^794a4

卐字正翻，應云吉祥。
海雲：謂以依形而立名，故先標形相應，
迴#CB17489;字安名之下，
以屬體攝，無違前後。
orig::  ^794a6

摩尼寶華以為莊嚴〔至〕是為五十三。
commentary::  ^794a10

△二右有五相
orig::  ^794a12

吉祥相右邊有大人相〔至〕是為五十八。
commentary::  ^794a14

△三左有五相
orig::  ^794a16

吉祥相左邊有大人相〔至〕是為六十三。
大方廣佛華嚴經疏卷第七十七
 ^794a18
