金剛般若波羅蜜經注卷中
other:: 
# 莊嚴淨土分第十
○莊嚴淨土分第十
commentary:: 
清淨心生是淨土，莊嚴諸相即非莊嚴，故受之以莊嚴淨土分。 ^545c41

新注五斷釋迦然燈取說疑，　此疑亦從第三疑不可取不可說而來。
orig::  ^545c45

佛告須菩提：於意云何？
如來昔在然燈佛所，於法有所得不？
世尊！如來在然燈佛所，於法實無所得。
commentary::  ^546a4

佛恐須菩提有得法之心，為遣此疑故問之。
須菩提知法無所得，而白佛言：不也！
然燈佛是釋迦佛授記之師，故問須菩提：
我於師處，有法可得不？
須菩提即謂：法因師開示，而實無所得；
但悟自性本來清淨，本無塵勞，寂然常照，即自成佛。
當知世尊在然燈佛所，於法實無所得。
如來法者，譬如日光明照，無有邊際而不可取。 ^546a8

佛告〔至〕所得。　川老曰：古之今之　頌曰：
　　一手指天，一手指地，南北東西，秋毫不覩。
　　生來心膽大如天，無限群魔倒赤幡。 ^546a22

新注　此段，斷釋迦然燈授記之疑。
善現述己所證離著，固已得矣。
而如來又恐善現疑佛昔受然燈之記，
於法實有所得，故興此問。
善現答以實無所得，是無疑矣。
然燈者，大論云：然燈生時，身光如燈，以至成佛，亦名然燈。 ^546a28

新注六斷嚴土違於不取疑，　此疑亦從第三疑中不可取而來。
orig::  ^546a38

須菩提！於意云何？
菩薩莊嚴佛土不？
不也，世尊！何以故？
莊嚴佛土者，即非莊嚴，是名莊嚴。
commentary::  ^546a42

清淨佛土，無相無形，何物而能莊嚴耶？
唯以定慧之寶，假名莊嚴。
事理莊嚴有三：第一、莊嚴世間佛土，造寺寫經，布施供養是也。
第二、莊嚴見佛土，見一切人普行恭敬是也。
第三、莊嚴心佛土，心淨即佛土淨，念念常行佛心是也。 ^546a46

須菩〔至〕莊嚴　孃生袴子青州布衫。
　頌曰：
　　抖擻渾身白勝霜，芦花雪月轉爭光。
　　幸有九臯翹足勢，更添朱頂又何妨。
orig::  ^546b8

是故，須菩提！諸菩薩摩訶薩應如是生清淨心，
不應住色生心，不應住聲、香、味、觸、法生心。
commentary::  ^546b14

是故〔至〕生心。　雖然，凭麼爭奈目前何？
　頌曰：
　　見色非干色，聞聲不是聲。
　　色聲不礙處，親到法王城。
orig::  ^546b18

應無所住而生其心。
commentary::  ^546b24

此修行人不應談佗是非，自言我能我解，
心輕未學，此非清淨心也。
自性常生智慧，行平等慈，下心恭敬一切眾生，是修行人清淨心也。
若不自淨其心，愛著清淨處，心有所住，即是著法相。
見色著色，住色生心，即是迷人也。
見色離色，不住色生心，即是悟人。
住色生心，如雲蔽天。
不住色生心，如空無雲，日月長照。
住色生心，即是妄念。
不住色生心，即是真智。
妄念生則暗，真智照則明。
明即煩惱不生，暗則六塵競起。 ^546b26

應無〔至〕其心　退後。
退後看看頑石動。
　頌曰：
　　山堂靜夜坐無言，寂寂寥寥本自然。
　　何事西風動林野，一聲寒鴈唳長天。 ^546b44

新注：　問意，以菩薩修六度梵行，莊嚴淨土，
現身說法，是有所取，云何不取？
答意，以菩薩雖修梵行莊嚴，是無作行，
稱性莊嚴，故曰即非莊嚴，是名莊嚴。
既而如來又囑善現云：為菩薩者，應如是生清淨心，乃非取而取。
如維摩經云：隨其心淨，則佛土淨。
斯之謂也。若於六塵生著，不名清淨。
故又告云：應無所住而生其心。 ^546c2

新注七斷受得報身是取疑，　此疑亦從第三疑中不可取而來。
orig::  ^546c16

須菩提！譬如有人，身如須彌山王。
於意云何，是身為大不？
須菩提言：甚大，世尊！
何以故？佛說非身，是名大身。
commentary::  ^546c20

色身雖大，內心量小，不名大身；內心量大，
等虗空界，方名大身。
色身縱如須彌，終不為大也。 ^546c26

須菩〔至〕大身。　設有，向甚麼處看？
　頌曰：
　　擬把須彌作幻軀，饒君膽大更心鹿。
　　目前指出千般有，我道其中一也無。
　　便從這裡入。 ^546c30

新注：　須彌山者，梵語須彌盧，華言妙高。
此山四寶所成，高出眾山之上，故稱山王。
佛之報身，遠離諸漏，名之為非。
尊重奇特，名之為大。
佛之問意，以聖人之法，既無為無取，所得報身，豈非有取。
恐有此疑，故設喻為問。
而善現即知須彌自無分別我是山王，故得為大。
報身離著，亦復如是。
故曰佛說非身，是名大身。
other:: 
# 無為福勝分第十一
○無為福勝分第十一
commentary::  ^546c38

有為之福限量有窮，無為之福殊勝無比，故受之以無為福勝分。
orig::  ^547a6

須菩提！如恒河中所有沙數，如是沙等恒河。
於意云何？是諸恒河沙寧為多不？
須菩提言：甚多，世尊！
但諸恒河尚多無數，何況其沙。
commentary::  ^547a10

須菩提〔至〕其沙。　前三三，後三三。
　頌曰：
　　一二三四數恒沙，沙等恒河數更多，
　　算盡目前無一法，方能靜處薩婆訶。
orig::  ^547a16

須菩提！我今實言告汝，若有善男子、善女人，
以七寶滿爾所恒河沙數三千大千世界，
以用布施，得福多不？
須菩提言：甚多，世尊！
佛告須菩提：若善男子、善女人，於此經中，
乃至受持四句偈等，為佗人說，而此福德，勝前福德。
commentary::  ^547a22

布施七寶，得三界中富貴報。
講說大乘經典，令諸聞者生大智慧，成無上道。
當知受持福德，勝前七寶福德。 ^547a32

須菩提〔至〕福德　真鍮不換金。
　頌曰：
　　入海算沙徒費力，區區未免走塵埃。
　　爭如運出家珍寶，枯木生花別是春。 ^547a38

新注：　恒河，天竺之河，周四十里。
佛多近是說法，故取為喻。
前說一大千世界七寶布施，以喻持說福勝。
今以無量大千世界七寶布施，不如持說此經四句，其福轉勝於彼。
此則前少後多，蓋漸化眾生，令起信心故也。
other:: 
# 尊重正教分第十二
○尊重正教分第十二
commentary::  ^547a44

是經所在，天龍敬事，故受之以尊重正教分。
orig::  ^547b8

復次，須菩提！隨說是經乃至四句偈等，
當知此處一切世間天、人、阿修羅，皆應供養如佛塔廟。
commentary::  ^547b10

所在之處，如有人即說是經，若念念常行無念心、
無所得心，不作能所心說。
若能遠離諸心，常依無所得心，即此身中有如來全身舍利，
故言如佛塔廟。以無所得心說此經者，感得天龍八部悉來聽受。
心若不清淨，但為名聲利益而說是經者，
死墮三塗，有何利益？
心若清淨，為說是經，令諸听者除迷妄心，
悟得本來佛性，常行真寶，感得天、人、阿修羅等，皆來供養持經人也。
orig::  ^547b14

何況有人盡能受持讀誦。
須菩提。當知是人成就最上第一希有之法。
若是經典所在之處。
即為有佛若尊重弟子。
commentary::  ^547b30

自心誦得此經，自心解得經義，自心體得無著無相之理，
所在之處常修佛行，念念心無有間歇，
即自心是佛，故言所在之處則為有佛。 ^547b36

復次〔至〕弟子　合。
如是　頌曰：
　　似海之深，如山之固。
　左旋右轉，不去不住。
　　出窟金毛獅子兒，全威哮吼眾狐疑。
　　深思不動干戈處，直攝天魔外道歸。 ^547b42

新注：　藏佛舍利之處謂之塔，奉佛形像之處謂之廟，
成就最上第一希有之法者，成無上佛果菩提也。
隨說此經四句偈處，天人當敬之如佛塔庿，況能具足持誦者耶？
經典所在之處，固當敬了如佛現在。
若尊重弟子者，若猶及也，言說經弟子亦當重之，蓋能續佛慧命故也。
other:: 
# 如法受持分第十三
○如法受持分第十三
commentary::  ^547c2

至道無名，假之方便，以是名字，行者受持，故受之以如法受持分。
orig::  ^547c16

爾時須菩提白佛言：世尊！
當何名此經？我等云何奉持？
佛告須菩提：是經名為金剛般若波羅蜜，以是名字汝當奉持。
commentary::  ^547c20

爾時〔至〕奉持　今日小出大遇。
　頌曰：
　　火不能燒，水不能溺，風不能飄，刀不能劈。
　　軟似兜羅，硬如鐵璧。
　天上人間，古今不識。
　　咦！
orig::  ^547c26

所以者何？須菩提，佛說般若波羅蜜，即非般若波羅蜜。
commentary::  ^547c34

佛說般若波羅蜜，令諸學人用智慧除却愚心生滅，生滅除盡即到彼岸。
若心有所得不到彼岸，心無一法可得即是彼岸，口說心行乃是到彼岸。 ^547c38

所以〔至〕羅蜜　猶較些子。
　頌曰：
　　一手擡，一手搦。　左邊吹，右邊拍。
　　無絃彈出無生樂。
　　不囑宮商格調新，知音知後徒名邈。
orig::  ^547c44

須菩提，於意云何？
如來有所說法不？
須菩提白佛言：世尊，如來無所說。
commentary::  ^548a4

佛問須菩提：如來說法，心有所得不？
須菩提知如來說法，心無所得，故言無所說也。
如來意者，欲令世人離有所得之心，故說般若波羅蜜法，
令一切人聞之，皆發菩提心，悟無生理，成無上道。 ^548a8

須菩〔至〕所說　低聲。
低聲　頌曰：
　　入草求人不奈何，利刀斫了手摩挲。
　　雖然出入無蹤迹，紋彩全彰見也麼。 ^548a16

新注：　善現既聞是希有之法，則生忻樂，故問經名及受持之法。
佛答：此經名金剛般若者，為能斷一切疑執，故當如是奉持。
能斷疑執，雖用般若智，然法性本空，不可取著，故云即非般若波羅蜜也。
如來又慮善現未達般若性空，謂有言說，
故又詰云：如來有所說不？
而善現了知說即無說，乃答云：如來無所說也。
orig::  ^548a22

須菩提！於意云何？
三千大千世界所有微塵，是為多不？
須菩提言：甚多，世尊！
須菩提！諸微塵，如來說非微塵，是名微塵。
如來說世界非世界，是名世界。
commentary::  ^548a36

如來說眾生性中妄念，如三千大千世界中所有微塵，
一切眾生被妄念微塵起滅不停，遮蔽佛性，不得解脫。
若能念念真正修般若波羅蜜，無著無相之行，
了妄念塵勞即清淨法性，妄念既無，即非微塵，是名微塵。
了真即妄，了妄即真，真妄俱泯，無別有法，故云是名微塵。
性中無塵勞，即是佛世界；心中有塵勞，即是眾生世界。
了諸妄念空寂，故云非世界。
證得如來法身，普見塵剎，應用無方，是名世界。 ^548a42

須菩〔至〕世界。　南瞻部州，北#CB17781;單越。
　頌曰：
　　頭指天，脚踏地，飢則飡，困則眠。
　　此土西天，西天此土。
　　到處元正便是年，南北東西祗者是。 ^548b12

新注：　此節文意，由前施寶得福而來。
蓋以無量大千世界七寶布施，得福雖多，
然是貪等煩惱染因，流轉生死，遂以世界微塵為喻。
塵乃無情之物，不生貪等煩惱染因，是則有為福報，不及微塵之無情。
況持說此經，是遠離煩惱之因，能取菩提而不勝耶？
非微塵非世界者，非煩惱染因微塵世界也乃是無記微塵世界無記猶無情，
謂不起善惡也。
orig::  ^548b20

須菩提，於意云何？
可以三十二相見如來不？
不也，世尊。不可以三十二相得見如來。
何以故？如來說三十二相，即是非相，是名三十二相。
commentary::  ^548b36

三十二相者，是三十二清淨行。
三十二清淨行者，於五根中修六波羅蜜，
於意根中修無相、無為，是名三十二清淨行。
常修此三十二清淨行，即得成佛；若不修三十二相清淨行，
終不成佛。但愛著如來三十二相，自不修三十二相行，終不得見如來。 ^548b42

須菩〔至〕二相　借婆衫子拜婆年。
　頌曰：
　　你有我亦有，君無我亦無。
　　有無俱不立，相對觜盧都。 ^548c4

新注：　三十二相者，應身相也。
非相者，非法身相也。
是名三十二相者，有感即應，不妨說三十二相也。
施寶之福，縱能成佛身相，但是應身，不及持說功德，能成法身之體也。
orig::  ^548c10

須菩提！若有善男子、善女人，以恒河沙等身命布施；
若復有人，於此經中，乃至受持四句偈等，
為他人說，其福甚多。
commentary::  ^548c18

世間重者，莫過於身命。
菩薩為法，於無量劫中，捨施身命，與一切眾生。
其福雖多，亦不如受持此經四句之福。
多劫捨身，不了空義。
妄心不除，元是眾生。
一念持經，我人頓盡。
妄想既除，言下成佛。
故知多劫捨身，不如持經四句之福。 ^548c24

須菩〔至〕甚多　兩彩一賽。
　頌曰：
　　伏手滑槌不換劒，善使之人皆總便。
　　不用安排本現成，箇中須是英靈漢。
　　囉囉哩，哩囉囉。　山花笑，野鳥歌。
　　此時如得意，隨處薩婆訶。 ^548c34

新注：　七寶布施，外財也。
身命布施，內財也。
身施者，如尸毗王代鴿是也。
命施者，如薩埵飼虎是也。
以輕重較之，則外財輕而易，內財重而難。
然此二施，皆有為有漏因果，總不如持說四句，能取菩提之妙果也。
other:: 
# 離相寂滅分第十四
○離相寂滅分第十四
commentary::  ^548c44

聞經解義，獨悟實相，故受之以離相寂滅分。
orig::  ^549a8

爾時，須菩提聞說是經，深解義趣，涕淚悲泣而白佛言：
希有，世尊！佛說如是甚深經典，我從昔來所得慧眼，未曾得聞如是之經。
commentary::  ^549a10

爾時〔至〕之經　好笑當面諱了。
　頌曰：
　　自小來來慣遠方，幾迴衡嶽渡瀟湘。
　　一朝蹈著家鄉路，始覺途中日月長。
orig::  ^549a16

世尊！若復有人得聞是經，信心清淨則生實相，當知是人成就第一希有功德。
commentary::  ^549a22

自性不痴名慧眼，聞法自悟名法眼。
須菩提，是阿羅漢於五百弟子中解空第一，
已曾勤奉多佛，豈得不聞如是深法？
豈於釋迦牟尼佛所始言聞之？
然或是須菩提於往昔所得乃聲聞慧眼，
至今方悟佛意，故始得聞如是深經，悲昔未悟故涕淚悲泣，
聞經諦念謂之清淨，從清淨體中流出般若波羅蜜多深法，
當知決定成就諸佛功德也。
orig::  ^549a26

世尊！是實相者即是非相，是故如來說名實相。
commentary::  ^549a40

雖行清淨行，若見垢淨二相，當情並是垢也，即非清淨心也。
但心有所得，即非實相也。 ^549a42

世尊〔至〕實相。　山河大地甚處得來？
　頌曰：
　　遠觀山有色，近聽水無聲。
　　春去華猶在，人來鳥不驚。
　　頭頭皆顯露，物物體元平。
　　如何言不會，祗為太分明。
orig::  ^549a46

世尊！我今得聞如是經典，信解受持，不足為難。
commentary::  ^549b8

世尊〔至〕為難。　若不得後語，前語也難圓。
　頌曰：
　　難難難，如平地上青天。
　　易易易，似和衣一覺睡。
　　行船盡在把梢人，誰道波濤從地起。
orig::  ^549b10

若當來世後五百歲，其有眾生得聞是經信解受持，是人即為第一希有。
commentary::  ^549b18

若當〔至〕希有。　行住坐臥著衣喫飯，更有甚麼事？
　頌曰：
　　氷不熱，火不寒，土不濕，水不乾。
　　金剛脚蹈地，幡竿頭指天。
　　若人信得及，北斗向南看。
orig::  ^549b22

何以故？此人無我相、無人相、無眾生相、無壽者相。
所以者何？我相即是非相，人相、眾生相、壽者相即是非相。
何以故？離一切諸相即名諸佛。
commentary::  ^549b32

須菩提深悟佛意，蓋自見業盡垢除，慧眼明徹，
信解受持，即無難也。
世尊在世諸法之時，亦有無量眾生不能信解受持，何必獨言後五百歲？
蓋佛在之日，雖有中下根不信及懷疑者，
即往問佛，佛即隨宜為說，無不契悟。
佛滅後後五百歲，漸至末法，去聖遙遠，
但存言教，人若有疑，無處咨決，愚迷抱執，
不悟無生，著相馳求，輪迴諸有，於此時中，
得聞深經，清心敬信，悟無生理者，甚為希有，故言第一希有。
於如來滅後後五百歲，若復有人能於般若波羅蜜甚深經典信解受持者，
即知此人無我、人、眾生、壽者之相，無此四相，
是名實相，即是佛心，故曰離一切諸相，則名諸佛。 ^549b38

何以〔至〕諸佛　心不負人無面慚色。
　頌曰：
　　舊竹生新筍，新華長舊枝。
　　雨催行客路，風送片帆皈。
　　竹密不妨流水過，山高豈礙白雲飛。 ^549c14

新注：　善現知捨身命之重，所感之福，
不如持說之勝，得聞此法，感佛恩深，遂悲泣流涕，讚言希有。
自謂從昔以來，未曾聞是經典，蓋由信經清淨，能生乎實相。
又謂我今值佛，獲聞是經，不以為難，而未來眾生，
得聞是經法，始為希有。
所以希有者，以依此經修行，不起我人眾生壽者四相，即我空也。
言非相者，即法空也。
離此諸相，即成正覺，故曰即名諸佛也。
orig::  ^549c22

佛告須菩提：如是，如是！
commentary::  ^549c38

佛印可須菩提所解，善契我心，故重言如是也。
orig::  ^549c40

若復有人得聞是經，不驚、不怖、不畏，當知是人甚為希有。
commentary::  ^549c42

聲聞久著法相，執有為解，不了諸法本空，
一切文字皆是假立，忽聞深經，諸相不生，
言下即佛，所以驚怖。
唯是上根菩薩，得聞此理，歡喜受持，心無畏怖退轉。
如此之流，甚為希有。 ^549c46

佛告〔至〕希有　祗是自家底。
　頌曰：
　　毛吞巨海水，芥子納須彌。
　　碧漢一輪滿，清光六合輝。
　　蹈得故關田地穩，更無南北與東西。
orig::  ^550a6

何以故？須菩提！如來說第一波羅蜜，即非第一波羅蜜，是名第一波羅蜜。
commentary::  ^550a14

口說心不行即非，口說心行即是；心有能所即非，心無能所即是也。 ^550a18

何以〔至〕羅蜜　八字。
打開兩手分付。　頌曰：
　　是名第一波羅蜜，萬別千差從此出。
　　鬼面神頭對面來，此時莫道不相識。 ^550a22

新注：　如是如是者，然之辭也。
大乘之法，本是難信難解，然非大乘根器，
卒聞是法，未免驚愕疑怖畏懼。
能聞是法而不驚畏者，實為希有。
此希有法，無與等者，故名第一。
然猶慮其於法取著，其法本離言說，故云非第一波羅蜜。
有因緣故，亦可得說，故名第一波羅蜜。 ^550a28

新注八斷持說未脫苦果疑，　此疑從第七疑中捨身布施而來。
orig::  ^550a40

須菩提！忍辱波羅蜜，如來說非忍辱波羅蜜。
commentary::  ^550a44

見有辱境當情即非，不見辱境當情即是；
見有身相當彼所害即非，不見有身相當彼所害即是；
orig::  ^550a46

何以故？須菩提！如我昔為歌利王割截身體，
我於爾時，無我相、無人相、無眾生相、無壽者相。
commentary::  ^550b2

須菩〔至〕者相　智不責愚。
　頌曰：
　　如刀斷水，似火吹光。
　明來暗去，那事無妨。
　　歌利王，歌利王，
　　誰知遠煙浪，別有好思量。
orig::  ^550b6

何以故？我於往昔節節支解時，若有我相、
人相、眾生相、壽者相，應生瞋恨。
commentary::  ^550b14

如來因中，在初地時，為忍辱仙人，被歌利王割截身體，無一念痛惱之心。
若有痛惱之心，即生嗔恨。
歌利王是梵語，此云無道極惡君也。
一說如來因中，曾為國王，常行十善，利益蒼生。
國人歌讚此王，故云歌利王求無上菩提，修忍辱行。
爾時天帝釋化作旃陀羅，乞王身肉，即割施，殊無嗔惱。
今存二說，於理俱通。
orig::  ^550b18

須菩提！又念過去於五百世作忍辱仙人，
於爾所世無我相、無人相、無眾生相、無壽者相。
commentary::  ^550b32

如來因中於五百世修行忍辱波羅蜜，以得四相不生。
如來自述性因者，欲令一切修行人成就忍辱波羅蜜。
行忍辱波羅蜜行人既行忍辱行者，不見一切人過惡冤親，
平等無是無非，被他打罵殘害，歡喜受之倍加恭敬。
行如是行者，即能成就忍辱波羅蜜也。 ^550b36

何以〔至〕者相。　目前無法，從教柳綠華紅；
耳畔無聞，一任鸎吟燕語。
　頌曰：
　　四大元無我，五蘊歸皆空。
　　廓落虗無理，乾坤萬古同。
　　妙峯巍巍常如故，誰管顛號括地風。 ^550b48

新注：　忍辱者，六度之一也。
安受曰忍也，毀害曰辱。
前云捨身命之福報，是生死苦因，不及持說福。
此之行忍辱，亦捨身命，不成苦因者，何耶？
蓋能達法無我，到於彼岸。
說非忍辱波羅蜜者，即遣著也。
如是忍行，佛昔行故，引歌利王之事以證之。
梵語歌利王，華言極惡。
佛於宿世，曾作仙人，山中修道。
王因田獵，見而不喜，遂割其耳鼻，截其手足。
時仙人略無嗔恨，以慈忍力，身復如故。
蓋能了達我、人、眾生、壽者，四相皆空，非惟無苦，亦乃有樂也。
又引過去五百世中，作忍辱仙以證之者，
明行忍行，非止一世也。
orig::  ^550c10

是故，須菩提！菩薩應離一切相，發阿耨多羅三藐三菩提心。
commentary::  ^550c32

是故〔至〕提心。　是即此用、離此用。
　頌曰：
　　得之在心，應之於手。
　雪月風華，天長地久。
　　朝朝鷄向五更啼，春來處處山華秀。
orig::  ^550c36

不應住色生心，不應住聲、香、味、觸、法生心，應生無所住心。
commentary::  ^550c42

不應住色生心者，是都標也。
聲香等別列其名也。
於此六塵起憎愛心，由此安心積集無量業結覆蓋佛性，
雖種種勤苦修行，不除心垢無解脫之理，推其根本都由色上住心。
如能念念常行般若波羅蜜，推諸法空不生計著，
念念常自精進，一心守護無令放逸。
淨名經云：上求一切智無非時求。
大般若經云：菩薩摩訶薩晝夜精勤，常住般若波羅蜜多相應作意，
無時暫捨。
orig::  ^550c46

若心有住，則為非住。
commentary::  ^551a14

若心住涅槃，非是菩薩住處。
不住涅槃，不住諸法，一切處不住，方是菩薩住處。
上文說應無所住而生其心是也。
orig::  ^551a16

是故佛說：菩薩心不應住色布施。
須菩提！菩薩為利益一切眾生，應如是布施。
commentary::  ^551a22

菩薩不為求望自身快樂而行布施，但為內破慳心，外利益一切眾生而行布施也。 ^551a26

不應〔至〕布施。　有佛處不得住，無佛處急走過，三十年後莫言不道。
　頌曰：
　　朝遊南岳，暮住天台。
　追而不及，忽然自來。
　　獨行獨坐無拘繫，得寬懷處且寬懷。
orig::  ^551a30

如來說一切諸相即是非相，又說一切眾生則非眾生。
commentary::  ^551a38

如者，不生；來者，不滅。
不生者，我、人不生；不滅者，覺、照不滅。
下文云：如來者，無所從來，亦無所去，故名如來。
如來說我、人等相畢竟可破壞，非真實體也。
一切眾生盡是假名，若離妄心，即無眾生可得，故言即非眾生。 ^551a42

如來〔至〕眾生　別有長處不妨拈出。
　頌曰：
　　不是眾生不是相，春暖黃鶯啼柳上。
　　說盡山雲海月情，依前不會空惆悵。
　　休惆悵，萬里無雲天一樣。 ^551b4

新注：　佛累世行忍，以無我故，得成菩提。
故發菩提之心，應須離一切相。
離相即不住色等六塵，當生無所住心，即菩提因。
若心有住，不名菩薩，故曰非住。
菩薩所行六度，皆應離相。
色為六塵之首，施為六度之初，故云不應住色布施。
如是行施，為利群生。
若存施受之心，又非妙行，故曰非眾生也。 ^551b12

新注九斷能證無體非因疑，　此疑從第八疑中利生行施而來。
orig::  ^551b24

須菩提！如來是真語者、實語者、如語者、
不誑語者、不異語者。
commentary::  ^551b28

真語者，說一切有情無情皆有佛性。
實語者，說眾生造惡業定受苦報。
如語者，說眾生修善法定有樂報。
不誑語者，說般若波羅蜜法出生三世佛決定不虗。
不異語者，如來所說初善中善後善旨意微妙，一切天魔外道無有能超勝及破壞佛語者也。 ^551b32

須菩〔至〕語者。　知恩者少，負恩者多。
　頌曰：
　　兩箇五百是一貫，阿爺元是丈夫漢。
　　分明對面報渠言，爭奈好心無好報。
　　真語者，實語者。　阿呵呵，喏喏喏。
orig::  ^551b42

須菩提！如來所得法，此法無實無虗。
commentary::  ^551c2

無實者，以法體空寂，無相可得，然中有恒沙性德，
用之不匱，故言無虗。
欲言其實，無相可得；欲言其虗，用而無間。
是故不得言無，不得言有。
無而不無，言譬不及者，其惟真智乎！
若不離相修行，無由臻此。 ^551c4

須菩〔至〕無虗　水中鹹味色裏膠青。
　頌曰：
　　硬似鉄，軟如酥。　看時有，覓還無。
　　雖然步步常相守，要且無人識得渠。
　　咦！ ^551c14

新注：　如來所得妙果，如理而證，離於言說。
何故累稱持說功德，勝餘布施等福耶？
然佛無所證而證，無所說而說。
所證所說，無不當理。
恐善現未達此意，故又告云是真實等語。
真語者，說佛菩提也。
實語者，說小乘法也。
不異語者，說授記事也。
不誑語者，不誑眾生也。
古譯無此一句。無實無虗者，如來所證之法，
本離言說，故曰無實。
對機有說，故曰無虗也。 ^551c22

新注：十、斷如徧有得無得疑。
　此疑遠從第三疑中一切賢聖皆以無為法得名而來。
orig::  ^551c38

須菩提！若菩薩心住於法而行布施，如人入闇即無所見。
commentary::  ^551c42

於一切法心有住著，則不了三輪體空，
如盲者處暗，無所曉了。
華嚴經云：聲聞在如來會中，聞法如盲如聾，為住諸法相故也。
orig::  ^551c46

若菩薩心不住法而行布施，如人有目，
日光明照，見種種色；
commentary::  ^552a4

若菩薩常行般若波羅蜜多，無著無相行，
如人有目處於皎日之中，何所不見也？ ^552a8

新注：　聖人以無為真如得名。
然真如之體，徧一切時，徧一切處。
何故眾生有得者，有不得者？
蓋心有住法不住法之異耳。
住者，住著也。如行布施，不達三輪體空，名為住法。
心既住法，不成檀波羅蜜。
如入暗中，則無所見。
若達三輪體空，則心無所住，即成檀波羅蜜。
如人有目，在日光中，見諸色相也。
orig::  ^552a12

須菩提！當來之世，若有善男子、善女人，
能於此經受持讀誦，則為如來以佛智慧，
悉知是人、悉見是人，皆得成就無量無邊功德。
commentary::  ^552a24

當來之世者，如來滅後，後五百歲，濁惡之世，
邪法競起，正法難行。
於此時中，若有善男子、善女人，得遇此經，
從師稟受，讀誦在心，精進不妄，依義修行，
悟入佛之知見，則能成就阿耨菩提，以是三世諸佛無不知之。 ^552a30

須菩〔至〕功德　因地而倒。
因地而起地，向你道甚麼？
　頌曰：
　　世間萬事不如常，又不驚人又久長。
　　如常恰似秋風至，無意涼人人自涼。 ^552a40

新注：　言未來世中，若有受持讀誦者，
佛眼佛智，悉能知見，既行勝因，必成妙果，故曰成就無量無邊功德也。
other:: 
# 持經功德分第十五
○持經功德分第十五
commentary::  ^552a48

受持讀誦，自利利佗，功德無邊，不可稱量，故受之以持經功德分。
orig::  ^552b8

須菩提！若有善男子、善女人，初日分以恒河沙等身布施，
中日分復以恒河沙等身布施，後日分亦以恒河沙等身布施，
如是無量百千萬億劫以身布施。
若復有人聞此經典，信心不逆，其福勝彼，
何況書寫、受持、讀誦、為人解說。
commentary::  ^552b12

佛說末法之時，得聞此經，信心不逆，四相不生，即是佛之知見。
此人功德，勝前多劫捨身功德，百千萬億，不可譬喻。
一念聞經，其福尚多，何況更能書寫、受持、
讀誦、為人解說。當知此人，決定成就阿耨多羅三藐三菩提。
所以種種方便，為說如是甚深經典，俾離諸相，
得阿耨多羅三藐三菩提，所得福德，無有邊際。
蓋緣多劫捨身，不了諸法本空，心有能所，未離眾生之見。
如能聞經悟道，我人頓盡。
言下即佛將捨身有漏之福，比持經無漏之慧，實不可及。
故雖十方聚寶，三世捨身，不如持經四句偈注云：心有能所四字。
一本云：有能捨所捨，心有元來未離眾生之見。
此解意又分明，故兩存之。 ^552b22

須菩〔至〕解說　人天福報。
即不無佛法，未夢見在。
　頌曰：
　　初中後日發施心，功德無邊算莫窮。
　　爭似信心心不立，一拳打透太虗空。 ^552b46

新注：　初日分者，寅卯辰時也。
中日分者，巳午未時也。
後日分者，申酉戌時也。
如是一日三時，捨無量身，歷無量劫，而行布施，世間固無此事。
然佛設此喻者，以況聞經生信，福德之勝，何況書寫受持誦說者耶。
信力曰受，念力曰持，對文曰讀，背文曰誦。
所謂書寫受持讀誦者，自行也。
為人解說者，化佗也。
orig::  ^552c6

須菩提！以要言之，是經有不可思議、不可稱量、無邊功德。
commentary::  ^552c20

持經之人心無我所，無我所故是佛心，
佛心功德無有邊際，故言不可稱量。
orig::  ^552c24

如來為發大乘者說？
為發最上乘者說？
commentary::  ^552c28

須菩〔至〕者何　如。
斬一握絲，一斬一切斷。
　頌曰：
　　一拳打倒化城關，一脚踢飜玄妙塞。
　　南北東西信步行。
　　休覓大悲觀自在，大乘說最上乘說。
　　一棒一條痕，一掌一握血。
orig::  ^552c30

若有人能受持、讀誦、廣為人說，如來悉知是人、
悉見是人，皆得成就不可量、不可稱、無有邊、
不可思議功德，如是人等即為荷擔如來阿耨多羅三藐三菩提。
commentary::  ^552c40

大乘者，智慧廣大，善能建立一切法。
最上乘者，不見垢法可厭，不見淨法可求，
不見眾生可度，不見涅槃可證，不作度眾生心，
不作不度眾生心，是名最上乘，亦名一切智，
亦名無生忍，亦名大般若。
若有人發心求佛無上道，聞此無相無為甚深之法，
即當信解受持，為人解說，令其深悟，不生毀謗，
得大忍力、大智慧力、大方便力，方能流通此經也。
上根之人，聞此經典，得深悟佛意，持自心經，
見性究竟，復起利佗之行，能為人解說，
令諸學者，自悟無相理，得見本性如來，成無上道。
當知說法之人，所得功德，無有邊際，不可稱量。
聞經解義，如教修行，復能廣為人說，令諸眾生，得悟修行無相無著之行。
以能行此行，有大智慧光明，出離塵勞。
雖離塵勞，不作離塵勞之念，即得阿耨多羅三藐三菩提，故名荷擔如來。
當知持經之人，自有無量無邊不可思議功德。 ^552c46

若復〔至〕菩提。　擘開大華手，須是巨靈神。
　頌曰：
　　堆山積岳來，一一盡塵埃。
　　眼裏瞳人碧，胸中氣若雷。
　　出邊沙塞靜，入國貫英才。
　　一片寸心如大海，波濤幾見去還來。
orig::  ^553a30

何以故？須菩提！若樂小法者，著我見、人見、
眾生見、壽者見，即於此經不能聽受讀誦、為人解說。
commentary::  ^553a40

何名樂小法者？為二乘、聲聞人樂小果，
不發大心故，即於如來深法不能受持、
讀誦、菩人解說。 ^553a44

何以〔至〕解說。　仁者見之謂之仁，智者見之謂之智。
　頌曰：
　　不學英雄不讀書，波波伇#CB15845;走長途。
　　娘生寶藏無心用，甘作無知餓死夫。 ^553a48

新注：　此般若之體，本絕言思，其功德廣大，
不可得而稱量，非樂小乘者所可得聞，
故曰為發大乘者說，為發最上乘者說。
發大乘者，元住大乘之人也。
發最上乘者，初聞最妙大乘而能信解之人也。
如是之人，修行此法，則成就不可思議功德，故能荷擔如來無上菩提。
彼小乘不能聽受讀誦，為人解說，為著此四見故也。
orig::  ^553b8

須菩提！在在處處若有此經，一切世間天、
人、阿修羅所應供養，當知此處則為是塔，
皆應恭敬作禮圍繞，以諸華香而散其處。
commentary::  ^553b22

若人口誦般若，心行般若，在在處處，常行無為無相之行。
此人所在之處，如有佛塔，感得一切天人，
各持供養，作禮恭敬，與佛無異。
能受持經者，是人心中自有世尊，故云如佛塔。
庿！當知所得福德，無量無邊。 ^553b28

須菩〔至〕其處　鎮州蘿蔔雲門胡餅。
　頌曰：
　　與君同步又同行，起坐相將歲月長。
　　渴飲飢飡常對面，不須迴首更思量。 ^553b38

新注：　塔為藏舍利之處，若天、人、阿修羅，固當敬事。
此般若經卷所在之處，是真法身舍利寶塔，可不敬乎？
other:: 
# 能淨業障分第十六
○能淨業障分第十六
commentary::  ^553b44

恒沙罪業，一念消除，果報不空，豈經多劫？
故受之以能淨業障分。
orig::  ^553c4

復次，須菩提！若善男子、善女人受持讀誦此經，
若為人輕賤，是人先世罪業應墮惡道。
以今世人輕賤故，先世罪業則為銷滅，當得阿耨多羅三藐三菩提。
commentary::  ^553c8

佛言：持經之人，各得一切天人恭敬供養。
為前生有重業障故，今生雖得受持諸佛如來甚深經典，
常被人輕賤，不得人恭敬供養。
自以受持經典故，不起人我等相，不問冤親，
常行恭敬，心無惱恨，蕩然無所計校，念念常行般若波羅蜜行，
曾無退轉。以能如是修行故，得無量劫以至今生，
所有極惡罪障，並能消滅。
又約理而言，先世即是前念妄心，今世即是後念覺心。
以後念覺心，輕賤前念妄心，妄不得住，
故云先世罪業，即為消滅。
妄念既滅，罪業不成，即得菩提也。 ^553c14

復次〔至〕三菩提　不因一事不長一智。
　頌曰：
　　讚不及，毀不及，若了一，萬事畢。
　　無欠無餘若大虗，為君題作波羅蜜。 ^553c34

新注：　持誦此經者，人當恭敬。
而反被人輕賤者，以宿罪業，可招惡報。
由經力故，轉重為輕。
被輕賤故，其罪消滅，當得無上佛果。
持經功德，可謂大矣。
orig::  ^553c40

須菩提！我念過去無量阿僧祗劫，於然燈佛前，
得值八百四千萬億那由佗諸佛，悉皆供養承事，無空過者。
若復有人，於後末世，能受持讀誦此經，
所得功德，於我所供養諸佛功德，百分不及一，
千萬億分，乃至算數譬喻所不能及。
commentary::  ^553c46

供養恒沙諸佛，施寶滿三千界，捨身如微塵數，種種福德不及。
持經一念，悟無生理，息希望心，遠離眾生顛倒知見，
即到波羅蜜彼岸，永出三塗，證無餘涅槃也。 ^554a8

須菩〔至〕能及　功不浪施。
　頌曰：
　　億千供佛福無邊，爭似常將古教看。
　　白紙上邊書黑字，請君開眼目前觀。
　　風寂寂兮水連連，謝家人祗在魚船。 ^554a16

新注　阿僧祗，翻無數。
時那由佗者，十億為洛叉，十洛叉為俱胝，十俱胝為那由佗。
如來於過去然燈佛前供養無數諸佛，
其功德可謂深且大矣，乃言不及末世持經功德者何？
然持經能生理解，得證菩提，供佛雖感福報，
但是事相，較以持經功德，百千萬億分中不及一分者以此。
又言算數譬喻所不能及者，蓋事相之福是可思議之法，
而般若妙智忘能所，絕待對，不可得而思議者也。
orig::  ^554a24

須菩提！若善男子、善女人，於後末世，有受持讀誦此經，
所得功德，我若具說者，或有人聞，心則狂亂，狐疑不信。
commentary::  ^554a40

佛言：末法眾生，德薄垢重，嫉妬彌深，邪見熾盛。
於此時中，如有善男子、善女人，受持讀誦此經，
圓成法相，了無所得，念念常行慈悲喜捨，
謙下柔和，究竟成就無上菩提。
或有人不知如來正法常在不滅，聞說如來滅後，
後五百歲，有人能成就無相心，行無相行，
得阿耨多羅三藐三菩提，則必心生驚怖，狐疑不信。
orig::  ^554a46

須菩提！當知是經義不可思議，果報亦不可思議。
commentary::  ^554b12

是經義者，即無著無相行也。
云不可思議者，讚歎無著無相行能成就阿耨多羅三藐三菩提也。 ^554b14

須菩〔至〕思議　各各眉毛眼上橫。
　頌曰：
　　良藥多苦，忠言逆耳，冷暖自知，如魚飲水。
　　何須佗日待龍華，今朝先授菩提記。 ^554b18

新注：　此經非大乘根器不能持誦，而持誦所感功德，豈常人可聞？
聞必狐疑不信，故不具說。
蓋此經之義趣與其果報，不可思議故也。
other:: 
# 究竟無我分第十七
○究竟無我分第十七
commentary::  ^554b24

本來無我，安得有人？
為度彼人故，權立我故，受之以究竟無我分。 ^554b32

新注十一，斷安住降伏存我疑。
　此疑從前諸文無我人等相而來也。
orig::  ^554b36

爾時，須菩提白佛言：世尊！
善男子、善女人發阿耨多羅三藐三菩提心，云何應住？
云何降伏其心？
commentary::  ^554b40

新注：　善現初問此善至是復問者，何耶？
問辭雖同，其意則別，蓋所問不過住大乘降伏妄心而已。
初之問意，但問能住能降之法，此之問意，
若謂我能住我能降，存此分別，障於真證無住之道，故又興此問也。
orig::  ^554b44

佛告須菩提：善男子、善女人發阿耨多羅三藐三菩提心者，
當生如是心：我應滅度一切眾生。
滅度一切眾生已，而無有一眾生實滅度者。
commentary::  ^554c6

須菩提問佛：如來滅後後五百歲，若有人發阿耨多羅三藐三菩提心，
依何法而住？如何降伏其心？
佛言：當發度脫一切眾生心。
度脫一切眾生盡得成佛已，不得見有一眾生是我滅度者。
何以故？為除能所心，除有眾生心，亦除我見心也。 ^554c12

爾時〔至〕度者　有時因好月不覺過滄州。
　頌曰：
　　若問云何住，非中及有無？
　　頭無纖草蓋，足不履閻浮。
　　細似隣虗#CB00701;，輕如蝶舞初。
　　眾生滅盡知無滅，此是隨流大丈夫。
orig::  ^554c22

何以故？須菩提！若菩薩有我相、人相、眾生相、
壽者相，則非菩薩。
commentary::  ^554c32

菩薩若見有眾生可度者，即是我相；有能度眾生心，
即是人相；謂涅槃可求，即是眾生相；見有涅槃可證，即是壽者相。
有此四相，即非菩薩也。
orig::  ^554c36

所以者何？須菩提！
實無有法發阿耨多羅三藐三菩提心者。
commentary::  ^554c42

有法者，我、人等四法是也。
不除四法，終不得菩提。
若言我發菩提心者，亦是人、我等法，人、我等法是煩惱根本。 ^554c46

何以〔至〕心者　少佗一分又爭得。
　頌曰：
　　獨坐修然一室空，更無南北與西東。
　　雖然不借陽和力，爭奈桃華一樣紅。 ^555a4

新注　此一節，文意亦與前同。
但前是破情顯智，所破之情，即我人等四相粗執。
所顯之智，即般若真智。
自此而下，忘智顯理，破我人等四相細執。
由此賢位，漸入聖階矣。 ^555a10

新注十二斷佛因是有菩薩疑，　此疑從第十一疑中實無有法發菩提心者而來。
orig::  ^555a18

須菩提！於意云何？
如來於然燈佛所，有法得阿耨多羅三藐三菩提不？
commentary::  ^555a22

新注　由前云實無有法發菩提心者，
意謂無發心者，則無菩薩。
若無菩薩，云何釋迦於然燈佛所，名曰善慧，
布髮掩泥，行菩薩道，得發記耶？
佛恐善現潛有此疑，故舉以問。
orig::  ^555a26

不也，世尊。如我解佛所說義，佛於然燈佛所，無有法得阿耨多羅三藐三菩提。
commentary::  ^555a34

新注　善現答意云：善慧彼時都無所得，
離諸分別，由悟無法，故得授記。
orig::  ^555a38

佛言：如是，如是！
commentary::  ^555a42

佛告須菩提：我於師處不除四相，得授記不？
須菩提深解無相之理，故言：不也。
善契佛意故。佛言：如是，如是。
言是，印可之辭也。 ^555a44

須菩〔至〕如是。　若不同床睡，爭知紙被穿。
　頌曰：
　　打皷弄琵琶，相逢兩會家。
　　君行楊柳岸，我宿渡頭沙。
　　江上晚來初雨過，數峯蒼翠接天霞。
orig::  ^555b2

須菩提！實無有法如來得阿耨多羅三藐三菩提。
須菩提！若有法如來得阿耨多羅三藐三菩提者，
然燈佛則不與我授記：汝於來世，當得作佛，號釋迦牟尼。
以實無有法得阿耨多羅三藐三菩提，
是故然燈佛與我授記，作是言：汝於來世，
當得作佛，號釋迦牟尼。
commentary::  ^555b10

須菩〔至〕牟尼　貧似范丹氣如項羽。
　頌曰：
　　上無片瓦，下無卓錐。
　日來月往，不知是誰。
　　噫！ ^555b20

新注：　善現既會法無所得，佛然其說，乃言如是如是。
既而又反覆告者，要令善現知法無所得，
深契至理，故得授記。
蓋如來所證妙果，乃心地本具法門，離諸名相，無授受中而論授受者也。 ^555b26

新注十三，斷無因則無佛疑。
　此疑從第十一二疑中而來。
orig::  ^555b34

何以故？如來者，即諸法如義。
commentary::  ^555b38

佛言：實無我、人、眾生、壽者，始得受菩提記。
我若有發菩提心，然燈佛則不與我授記。
以實無所得，然燈佛始與我授記。
此一段文，總成須菩提無我義。
佛言：諸法如義者，諸法即是色、聲、香、味、
觸、法，於此六塵中，善能分別，而本體湛然，
不染不著，曾無變異，如空不動，圓通瑩徹，
歷劫常存，是名諸法如義。
菩薩瓔珞經云：毀譽不動，是如來行。
入佛境界經云：諸欲不染故，敬禮無所觀。 ^555b40

何以〔至〕如義　住住。
動著則三十棒。　頌曰：
　　上是天兮下是地，男是男兮女是女。
　　牧童撞著放牛兒，大家齊唱囉囉哩。
　　是何曲調萬年歡。
orig::  ^555c8

若有人言：如來得阿耨多羅三藐三菩提。
須菩提！實無有法佛得阿耨多羅三藐三菩提。
commentary::  ^555c16

新注：　何以故者，徵起之辭也。
由前云實無有法得菩提果，故受然燈之記，
遂疑既無佛果，豈有佛法耶？
釋云：如來者，即諸法如義。
如者，真如也。不偽曰真，不異曰如。
此真如體，貫徹三世，綿亘十方，非空非有，
不變不遷，名如來性。
若有所得，即非佛菩提也。
orig::  ^555c20

須菩提！如來所得阿耨多羅三藐三菩提，於是中無實無虗。
commentary::  ^555c32

佛言：實無所得心而得菩提，以所得心不生，是故得菩提。
離此心外，更無菩提可得，故言無實也。
所得心寂滅，一切智本有，萬行悉圓備，
恒沙德性用無乏少，故言無虗也。 ^555c36

若有〔至〕無虗。　富嫌千口少，貧恨一身多。
　頌曰：
　　生涯如夢若浮雲，活計都無絕六親。
　　留得一隻青白眼，笑看無限往來人。
orig::  ^555c44

是故如來說一切法皆是佛法。
commentary::  ^556a2

是故〔至〕佛法　明明百草頭，明明祖師意。
　頌曰：
　　會造逡巡酒，能開頃刻華。
　　琴彈碧玉調，爐煉白硃砂。
　　幾般伎倆從何得，須信風流出當家。
orig::  ^556a4

須菩提！所言一切法者，即非一切法，是故名一切法。
commentary::  ^556a12

能於諸法，心無取捨，亦無能所，熾然建立一切法，
而心常空寂，故知一切法皆是佛法。
恐迷者貪著一切法為佛法，為遣此病，故言即非一切法。
心無能所，寂而常照，定慧齊行，體用一致，是故名一切法。 ^556a14

須菩〔至〕一切法　上大人丘乙己。
　頌曰：
　　是法非法不是法，死水藏龍活鱍鱍。
　　是心非心不是心，逼塞虗空古到今。
　　祗是絕追尋。
　　無限埜雲風捲盡，一輪孤月照天心。 ^556a22

新注：　所得者，忘情而證也。
無實者，非有為相也。
無虗者，是真如體也。
然此真如，非別有法。
即一切色等諸法，離性離相，名真如體。
唯佛與佛，乃能證此。
故一切法，皆是佛法。
真如之體，雖不離於諸法，然亦不可取著。
故云：即非一切法，是名一切法。
orig::  ^556a32

須菩提！譬如人身長大。
須菩提言：世尊！如來說人身長大，則為非大身，是名大身。
commentary::  ^556a42

如來說人身長大，則為非大身者，以顯一切眾生法身不二，
無有限量，是名大身。
法身本無處所，故言則非大身。
文以色身雖大，內無智慧，即非大身。
色身雖小，內有智慧，得名大身。
雖有智慧，不能依行，即非大身。
依教修行，悟入諸佛無上智見，心無能所限量，是名大身也。 ^556a46

須菩〔至〕大身　喚作一物即不中。
　頌曰：
　　天產英靈六尺軀，能文能武善經書。
　　一朝識破娘生面，方信閑名滿五湖。 ^556b10

新注：　上說如來所證真如之體，徧一切處，可謂長大矣。
又恐善現起長大之見，故佛又說喻徵之曰：譬如人身長大。
善現因喻有悟，即曰非大身，是名大身。
論云：大身有二義：一者徧一切處，即法身；
二者功德大，即報身。
此之二身，皆離諸相，故名為非相也。 ^556b16

新注十四斷無人度生嚴土疑，　此疑同十二疑，皆從十一疑中實無有法發心者而來。
orig::  ^556b28

須菩提！菩薩亦如是，若作是言：我當滅度無量眾生。
則不名菩薩。
commentary::  ^556b32

菩薩若言：由我說法，除得彼人煩惱。
即是法我。若言：我度得眾生。
即有我所。雖度脫眾生，心有能所，我人不除，不得名為菩薩熾然。
說種種方便化度眾生，心無能所，即是菩薩也。
orig::  ^556b36

何以故？須菩提，實無有法名為菩薩，是故佛說一切法無我、
無人、無眾生、無壽者。
commentary::  ^556b44

須菩〔至〕壽者　喚牛即牛呼馬即馬。
　頌曰：
　　借婆衫子拜婆門，禮數周旋已十分。
　　竹影掃堦塵不動，月穿潭底水無痕。
orig::  ^556b48

須菩提！若菩薩作是言：我當莊嚴佛土。
是不名菩薩。何以故？
如來說莊嚴佛土者，即非莊嚴，是名莊嚴。
commentary::  ^556c6

菩薩若言我能建立世界者，即非菩薩。
雖然建立世界，心有能所，即非菩薩。
熾然建立世界，能所心不生，是名菩薩最勝妙定。
經云：假使有人造得白銀精舍，滿三千大千世界，不如一念禪定心。
心有能所，即非禪定。
能所不生，是名禪定。
禪定即是清淨心也。
orig::  ^556c10

須菩提！若菩薩通達無我法者，如來說名真是菩薩。
commentary::  ^556c22

於諸法相無所滯碍，是名通達。
不作解法心，是名無我法。
無我法者，如來說名真是菩薩。
隨分行特，亦得名為菩薩，然未為真菩薩。
解行圓滿，一切能所心盡，方得名真是菩薩。 ^556c24

須菩〔至〕菩薩。　寒即普天寒，熱則普天熱。
　頌曰：
　　有我元無我，寒時燒軟火。
　　無心似有心，半夜拾金針。
　　無心無我分明道，不知道者是何人。
　　呵呵！ ^556c32

新注：　法界混然，身土平等，尚無佛道可成，安有眾生可度？
是則起度生之心，修習梵行，淨佛國土，
即凡夫見，不名菩薩。
畢竟起何等心，名為菩薩？
能通達無我法者，真菩薩也。
other:: 
# 一體同觀分第十八
○一體同觀分第十八
commentary::  ^556c42

一眼攝五眼，一沙攝恒河沙，一世界攝多世界，
一心攝若干心，故受之以一體同觀分也。 ^557a4

新注十五斷諸佛不見諸法疑，　此疑從第十四疑中而來。
orig::  ^557a8

須菩提！於意云何？
如來有肉眼不？如是，世尊！
如來有肉眼。須菩提！
於意云何？如來有天眼不？
如是，世尊！如來有天眼。
須菩提！於意云何？
如來有慧眼不？如是，世尊！
如來有慧眼。須菩提！
於意云何？如來有法眼不？
如是，世尊！如來有法眼。
須菩提！於意云何？
如來有佛眼不？如是，世尊！
如來有佛眼。
commentary::  ^557a12

一切人盡有五眼，為迷所覆，不能自見，
故佛教除却迷心，即五眼開明，念念修行般若波羅蜜法。
初除迷心，名為第一肉眼；見一切眾生皆有佛性，
起憐愍心，是名為第二天眼；癡心不生，
名為第三慧眼；著法心除，名為第四法眼；
細惑永盡，圓明徧照，名為第五佛眼。
又云：見色身中有法身，名為天眼；見一切眾生各具般若性，
名為慧眼；見性明徹，能所永除，一切佛法本來自備，
名為法眼；見般若波羅蜜能生三世一切法，名為佛眼。 ^557a24

須菩〔至〕佛眼　盡在眉毛下。
　頌曰：
　　如來有五眼，張三祗一雙。
　　一般分皂白，的的別青黃。
　　其間些子誵訛處，六月炎天下雪霜。
orig::  ^557a42

須菩提！於意云何？
恒河中所有沙，佛說是沙不？
如是，世尊！如來說是沙。
須菩提！於意云何？
如一恒河中所有沙，有如是沙等恒河，
是諸恒河所有沙數佛世界，如是寧為多不？
甚多，世尊！
commentary::  ^557b2

恒河者，西國祗園精舍側近河。
如來說法，指此河為喻。
佛說此河中沙，一沙況一佛世界，以為多不？
須菩提言：甚多。世尊！
佛舉此眾多國土者，欲明其中所有眾生，一一眾生皆有若許心數也。
orig::  ^557b10

佛告須菩提：爾所國土中所有眾生若干種心，如來悉知。
commentary::  ^557b18

佛告〔至〕悉知。　曾為蕩子偏憐客，慣愛貪盃識醉人。
　頌曰：
　　眼觀東南，意在西北。
　將謂猴白，更有猴黑。
　　一切眾生一切心，盡遂無窮聲與色，
　　喝！
orig::  ^557b22

何以故？如來說諸心皆為非心，是名為心。
commentary::  ^557b32

爾所國土中所有眾生，一一眾生皆有若干差別心數。
心數雖多，總名妄心。
識得妄心非心，是名為心。
此心即是真心、常心、佛心、般若波羅蜜心、清淨菩提涅槃心。 ^557b34

何以〔至〕為心　病多諳藥性。
　頌曰：
　　一波纔動萬波隨，似蟻循環豈了期。
　　咄！
　　今日為君都割斷，出身方號丈夫兒。
orig::  ^557b42

所以者何？須菩提，過去心不可得，現在心不可得，未來心不可得。
commentary::  ^557c2

過去心不可得者，前念妄心，瞥然已過，追尋無有處所。
現在心不可得者，真心無相，憑何得見？
未來心不可得者，本無可得，習氣已盡，更不復生。
了此三心皆不可得，是名為佛。 ^557c6

所以〔至〕可得　低聲。
低聲真得鼻孔裏出氣。
　頌曰：
　　三際求心心不見，兩眼依前對兩眼。
　　不須遺劒尅舟尋，雪月風光常見面。 ^557c14

新注：　前說不見彼是眾生，不見我為菩薩，
不見淨佛國土，如是則不見諸法，名為諸佛如來。
然而如來具足五根，豈都無所見耶？
五眼者，肉眼、天眼、慧眼、法眼、佛眼。
古德偈曰：天眼通非碍，肉眼碍非通。
法眼唯觀俗諦，慧眼了知空。
佛眼如千日，照異體還同。
此之五眼，通該十界，而優劣有殊。
如經所說，五眼皆如來所具者，無非佛眼也。
恒沙世界一切眾生之心，如來無不知見。
然眾生之心，種種顛倒。
言非心者，妄識本空也。
是名為心者，真如不滅也。
所以者何者，徵起非心所以而釋之。
三世心者，虗妄生滅之心也，求之皆不可得。
蓋過去已滅，未來未至，現在不住，此即如來所知之心也。
金剛般若波羅蜜經註卷中
 ^557c22
