讀教記卷第十六
author:: 天台沙門　法照
other:: 
# 止觀(二)
止觀〔二〕
other:: 
## 燈炷
燈炷
orig:: 
摩訶般若經燈炷深奧品〔海字函十九卷〕。
須菩提白佛言：菩薩用初心得菩提？
用後心得菩提？是初心不至後心，後心不在初心，
如是心、心數法不俱，云何善根增益？
若善根不增，云何當得菩提？
佛告須菩提：我當為說譬喻，智者得譬喻，則於義易解。
須菩提！譬如然燈，為初燄焦炷？
為用後燄焦炷？須菩提言：非初燄焦炷，
亦非離初燄；非後燄焦炷，亦非離後燄。
須菩提！於汝意云何？
炷為焦否？世尊！炷實焦。
佛告須菩提：菩薩如是，不用初心得菩提，
亦不離初心得菩提；不用後心得菩提，亦不離後心得菩提而得菩提。
須菩提！是中菩薩初從發意行般若波羅蜜，
具足十地，得阿耨菩提。
須菩提白佛言：何等是十地？
佛言：具足乾慧地、性地、八人地、見地、薄地、
離欲地、已作地、支佛地、菩薩地、佛地，具足是十地，得菩提。 ^92a10

大論〔表字函七十五卷〕，非初不離初，非後不離後，
燈譬菩薩道，炷喻無明等煩惱，#CB08504;如初地相應智慧，
乃至金剛三昧相應智慧。 ^92a38

輔行〔一下〕〔卅三〕。大品須菩提問佛：為用初心得菩提？
為用後心得菩提？
論七十五釋云：須菩提何故作此問耶？
答：須菩提聞上諸法不增不減，心自生疑：
若法不增減，云何得菩提？
唯佛能爾，何關菩薩？
佛以深因緣答，謂不但初心，不離初心。
所以者何？若但初心，菩薩初心，便應是佛。
若無初心，云何得有第二三心？
後以初為本，初以後為期。
佛以現喻，喻此初後。
譬如焦炷，非初不離初，非後不離後。
燈喻菩提道，炷喻無明焰。
如初地相應智慧，乃至金剛三昧相應智慧。
焦無明惑，非初智不離初智，非後智不離後智。
論通三教，故約斷位。 ^92a44

四念處〔二〕〔二〕大論明燈炷云：乾慧為初#CB08504;，
佛地為後#CB08504;。
此即通家名乾慧。
非斷道而為初#CB08504;者，乃是論主申含容別。
外人作此解，乃以相似燈炷為#CB08504;耳〔云云〕。
復有人言：歡喜為初#CB08504;，佛地為後#CB08504;。
此約別教斷道為初#CB08504;。
別家初地見常住理，斷無明，見中道，名歡喜，是初#CB08504;。
復有人言：初住為初#CB08504;，
佛地為後#CB08504;，是圓教意。
初住見中性圓，斷一品無明，故初住為初#CB08504;。
此是通教通別、通圓之義。 ^92b18

四教義〔三〕〔七〕。故大智度論？
釋燈炷品云：有人言：乾慧地初#CB08504;，佛地為後#CB08504;。
有人言：歡喜地為初#CB08504;，佛地為後 #CB08504;。
有人言：初發心為#CB08504;，佛地為後#CB08504;。
如此解釋不同者，恐是諸大乘論師釋滿字教門，
三教明位不同，各取此意，以釋初後燄。 ^92b34

玅玄〔四〕〔卅一〕問：大論三處明初#CB08504;，
約別、圓，皆取發真為初燄。
通教何意取乾慧為初燄？
答：別、圓各逗一種根性，故用發真為初#CB08504;。
通教為逗多種根性，所謂別、圓入通，故含容取乾慧耳。
若鈍者，八人見地是初#CB08504;。
利者，於乾慧即能斷結，故是初#CB08504;。
問：利人應無十地？
答：備有。以根利故，故不制位。
問：別、圓無利人耶？
答：雖有利鈍，以根性純故。
但作一說，宜如此也。 ^92b44

釋籤〔五〕〔二十〕大論三處明焦炷等者，謂乾慧地、
初地、初住。大論四十八明四十二字門，即初住已上也。
第四十九明菩薩初歡喜地乃至法雲地，廣明修治地業。
續此文後即云：復次地有二種：一者但菩薩地；
二者共菩薩地，所謂乾慧地乃至佛地。
故知三教明矣。故知此中問意與止觀稍自有殊，
此以三教為問，見地焦炷置而不論，若得此意則止觀宛然自別。
次問利人應無十地者，問意：利人既於初地斷見，
應二地乃至四地斷思，六七地成佛，是則無十地耶？
答意者，教門具有，於利人不制，秖如超果得阿羅漢，可令餘三果亦無人耶？
次問意者，別圓若有利人，應在地前住前焦炷耶？
答意者，雖有利鈍，斷位必定。 ^92c10

止觀〔六〕〔七〕。問：三乘共斷，其義已顯。
用何為據，更獨開菩薩地耶？
答：大論判三處焦炷，則有三種菩薩斷惑。
乾慧是伏惑，尚得為初#CB08504;。
今取八人真斷為初#CB08504;，有何不可？ ^92c34

輔行〔六上〕〔八〕次問者。
三乘共位，借義已成，別立菩薩，恐無誠證。
次答意者。初引大論三處焦炷者，意引乾慧別在菩薩斷惑之位。
若共二乘，不名初#CB08504;，初#CB08504;即是斷位故也。
論別立菩薩，故以初地而為斷位。
故大論七十八燈炷品云：十地有二：一、
菩薩初地為初#CB08504;；
二、聲聞見地為初#CB08504;；
若獨菩薩地，即歡喜地為初#CB08504;。
論文既以菩薩初地而為初#CB08504;，
故今取之，以為況釋。
於共伏道，尚得以為菩薩初#CB08504;，
今但退取共斷位者，為獨菩薩初#CB08504;，有何不可？
故知此文別判通教菩薩位也。
下文自有獨菩薩位，即別菩薩位也。
所言三種菩薩者，即共地菩薩中根之人，
亦同二乘三、四地斷。
commentary::  ^92c42

四念處云此是通教通別通圓義者，此與藉通開導不同。
文中因小大半滿分門，通是滿字，摩訶衍門多所含容，
故標列云：即開為三：一、通；二、別；三、圓。
至引論三處焦炷各釋結竟，乃總結大科云：此是通教通別通圓之義。
若玅玄所謂別圓入通之文，答中標云：通教為逗多種根性。
即釋云：所謂別圓入通。
則知此句自出通教根性多種耳。
故含容取乾慧之句，方是定初地焦炷也，非謂乾慧初#CB08504;是別圓入通之人。
other:: 
## 六即
六即
orig::  ^93a16

止觀〔一〕〔廿四〕若智信具足，聞一念即是，
信故不謗，智故不懼，初後皆是。
若無信，高推聖境，非己智分。
若無智，起增上慢，謂已均佛，初後俱非。
為此事故，須知六即〔云云〕。
理即者，一念心即如來藏理，如故即空，
藏故即假，理故即中。
三智一心中，具不可思議。 ^93a36

輔行〔一下〕。〔卅三〕若智信下。
釋意也。信初心具，不謗言無；智極方滿，
不懼無分，則初後俱是。
謂極在佛，凡夫永無，名為後非；謂凡有理，
理即是佛，名為初非。
離初後非，須知六即。
初心雖即，但名為理，故離初非；極果雖遙，
即故有分，故離後非。
此六即義，起自一家，深符圓旨，永無眾過。
暗禪者多增上慢，文字者推功上人，並由不曉六而復即〔云云〕。
初、釋理即。約如來藏理釋三諦者，一切眾生具如來藏，三諦無缺。 ^93a46

玅宗〔上〕〔十三〕。六種即名，皆是事理體不二義。
而事有逆順，名字等五，是順修事。
唯理性一，純逆修事。
此逆順事，與本覺理，體皆不二。
其逆順名，自何而立？
以知不二，事皆合理，名之為順。
其不知者，事皆違理，故名為逆。
名字等五，若淺若深，皆知皆順。
若初理即，唯迷唯逆。
而迷逆事，與其覺理，未始暫乖，故名即佛。
所以者何？良由眾生，性具善惡，不可變異。
其性圓明，名之為佛。
性染性惡，全體起作。
修善修惡，更無別體。
全修是性，故得迷事，無非理佛。 ^93b14

指要〔上〕一家所判法門，名義無間，高下己他，
無不理性本具，全性起修，分顯究盡。
故今十門，一一如是，皆為觀體，其義更明〔云云〕。 ^93b32

雜編〔一〕〔十一〕引止觀大意云：理同故即，事異故六。
凡諸經中有即名者，如生死即涅槃之流，
皆以六位甄之，使始終理同，而初後無濫。
今謂理同者，三千空中之理，迷悟咸同也。
事異者，三千即假之事，因果有異也。
理雖具假，由未緣起，故對事邊，同名空中。
亦可得云：對事方合，據理常開。
是則事為能即，理為所即。
所即如空無高下，能即如飛者淺深。 ^93b38

涅槃疏：〔一〕，〔十六〕，一切眾生皆有佛性而無見用，
即無分佛；初地、初住能百界作佛，即少分佛；
二住、二地是多分佛；妙覺是滿分佛。
以是義故，一一法門皆有權、實本迹，即此義也。
問：蛣、#CB04762;、蝮、蠆，義復云何？
答：夫一善法即有四分，例一惡法亦應如是。
未見明教，置而不論。
且就權者言之，小菩薩所作是無分蝮、
蠆，初地、初住所作是少分，乃至十住、十地等所作是多分，如來所作是滿分。 ^93c4

玅宗〔上〕〔十三〕。又復應知，六即之義，不專在佛。
一切假實，三乘人天，下至蛣蜣，地獄色心，
皆須六即，辨其初後。
所謂理蛣蜣名字，乃至究竟蛣#CB04762;。
今釋教主，故就佛辨，以論十界，皆理性故，
無非法界，一一不改。
故名字去，不唯顯佛，九亦同彰。
至於果成，十皆究竟，故蛣#CB04762;等，皆名六即。 ^93c20

止觀〔五〕〔八〕。問：十法界互相有，為因為果？
答：俱相有，而果隔難顯，因通易知〔云云〕。
更引諸例，凡聖皆具五陰，不可言聖陰如凡陰。
又佛具五眼，豈可以人天果報釋佛眼？ ^93c32

輔行〔五上〕。〔廿二〕次問者，為是一一因心具十界因？
為復一一界果具十界果？
答中，初總答云：俱相有者，法爾而然。
一念因心，道理具十，一界之果，豈當一界？
然言一果具於十果，果既隔越，徧顯似難。
若知隨起十中一心，一必通十，是則一果具十因，
一因具十因，故曰因通，理則易知〔云云〕。
更引下，略明果隔，示難顯相。
從事理說，即十界果各具十果，故云凡聖皆具五陰〔云云〕。
言不可者，意說凡陰不同聖陰。
又佛具下，舉一佛果具於十界。
然不可以聖陰同凡，自是佛果能具十界，終不可以佛地獄界以為凡夫地獄界也。
佛果已滿，從事而說，已具十界。
初地初住，分具十界，乃至凡夫，但是理具。
是則一一界果，各各具十，不相混濫，一往從易。
且云因通，及以果隔。
理而言之，一念因心，實具十界、百界因果〔云云〕。
問：一心既具，但觀於心，何須觀具？
答：一家觀門，永異諸說，該攝一切十方三世，
若凡若聖，一切因果者，良由觀具。
具即是假，假即空中。
理性雖具，若不觀之，但言觀心，則不稱理。
小乘奚甞不觀心耶？
但迷一心具諸法耳。 ^93c40

玅記〔十〕〔十一〕。唯圓即觀，一念三千，三諦具足。
是則一心一切心，一身一切身，一土一切土，一念俱觀。
若身心土，若空假中，更無前後。
故觀成時，一心見一切心，一身見一切身，
一土見一切土，十方諸佛身中現故。
故於自心常寂光中，徧見十方一切身土。
若唯觀他遮那之土，必迷自境。
若了心境，自即他故，他即自故。
不了此境，自尚成他，況觀心耶？
觀土既爾，身佛心然句〔十〕〔七〕。 ^94a28

解謗〔十一〕蛣#CB04762;名相至究竟者。
此明理性具十界也。
既皆性具，性必常住，十皆法界，法界無外，
界界徧收，法法高廣，博地但理，名字初聞，
五品觀成，六根似發，四十一位分真，體用不二，
玅覺等性究竟，法應圓融，故蛣#CB04762;等若假若實，
與佛假實，一一無非常樂我淨，即無上眾生，
無上五陰，既皆四德，復稱無上，豈一人一法非尊特耶？
故三千果成，咸稱常樂，名義彰灼，學者自迷。 ^94a44

雜編〔一〕〔十二〕夫六即之名，本為揀濫。
雖一切法通於六位，若名有叨濫者，故須甄之；
若名不叨濫，不必揀也〔云云〕。
且蛣、#CB04762;、蝮、蠆者，畜趣之微物也，
俱是迷逆之號，故無叨濫之理，何必須用六即甄分？
良為他人見涅槃疏中，明蛣、#CB04762;、
蝮、蠆有於四分，例彼四分，立此六即。
而不知蟲名雖等，分之與即，二義敻殊。
何者？彼之四分，既名為作，葢約權造事用而言；
此之六位，既名為即，須從實證理體而說。
commentary::  ^94b12

圓談法性，須具三千三諦之法，則十界實法，
十界假名，始從理即，終至究竟，位位無減。
既以三千該乎六即，豈非蛣#CB04762;假實通六即耶。
故修觀者，圓觀諸法，即空假中，以至果成，
一成，一切成，十界俱成，則不遺蛣#CB04762;矣。
講者謂至究竟位，但有十界之性，永無蛣#CB04762;之事。
只緣不合作畜生界蛣#CB04762;說了，便有轉報不轉報之說。
other:: 
## 四種三昧
四種三昧
orig::  ^94b28

文殊說般若經〔翻字函第一卷〕。
文殊言：世尊！云何名一行三昧？
佛言：法界一相，繫緣法界，是名一行三昧。 ^94b44

文殊問經〔墨字函下卷〕。
於九十日修無我想，不離思惟，除食及經行，大小便時悉不得起。 ^94b48

止觀〔二〕〔三〕。一、常坐者，出文殊說。
文殊問兩般若，名為一行三昧〔云云〕。
方法者，身論開遮，口論說默，意論止觀〔云云〕。
九十日為一期〔云云〕。
但專繫緣法界，一念法界〔云云〕。
二、常行三昧〔云云〕。
此法出般舟三昧經，翻為佛立。
佛立三義：一、佛威力，二、三昧力，三、行者本功德力。
能於定中見十方現在佛在其前立，如明眼人清夜觀星〔云云〕。
三、半行半坐〔云云〕。
此出二經。方等云：旋百二十匝，却坐思惟。
法華云：其人若行若立讀誦是經，若坐思惟是經，
我乘六牙白象現其人前〔云云〕。
四、非行非坐三昧者，上一向用行坐，此既異上為成四句，
故名非行非坐，實通行坐及一切事。
而南嶽師呼為隨自意，意起即修三昧。
大品稱覺意三昧〔云云〕。
就此為四：一、約諸經，二、約諸善，三、約諸惡，
四、約諸無記。諸經行法上三不攝者，屬隨自意也。 ^94c4

輔行〔二上〕。〔一〕、言一行者，剪略身儀，不兼餘事，名為一行。
非所緣理，得一行名。
若所緣理名一行者，四行莫不皆緣實相〔云云〕。
經部雖即義通三乘，今意在圓，不通通、
別〔云云〕。以彼二經是般若部〔云云〕。
由此觀故，見色身佛，雖非本期，觀力使爾〔云云〕。
次釋常行〔云云〕。部屬方等，機通四人，二乘被斥，
非文正意，故四教菩薩亦通行之。
今意在圓，故意止觀，寄色身佛以成三觀。
見相好身，身出光明，徧十方界，如融金聚，
如須彌山，在大海中，日照發明〔云云〕。 ^94c32

光明記〔四〕〔二〕，今家依二經明常坐三昧，
一文殊說般若，二文殊問菩提。 ^95a2

文殊問經〔上〕。般若波羅蜜品第六。
爾時，文殊師利白佛言：世尊！
般若波羅蜜，一切聲聞、緣覺，從般若波羅蜜出不？
一切佛、一切法，從般若波羅蜜出不？
佛告文殊師利：如是，如是！
〔云云〕。世間戒品第十。
爾時，文殊師利白佛言：世尊！
云何歸依？佛告文殊師利：歸依者，應如是言：大德！
我某甲，乃至菩提，歸依佛；乃至菩提，歸依法；
乃至菩提，歸依僧。
〔云云〕。次言：大德！我持菩薩戒，我某甲，乃至菩提，
不殺生，離殺生想；乃至菩提，不盜，亦離盜想。
〔云云〕。 ^95a6

止觀〔九〕〔一〕，文殊問菩提經，禪定有三十六垢，垢即是障。 ^95a24

輔行〔九上〕〔一〕，文殊問經三十六垢未檢。
commentary::  ^95a26

文中兩般若者，一文殊師利說摩訶般若波羅蜜多經
〔明行相〕，二文殊師利問經〔明要制〕，是知行相要制兩經相成也。
然文殊問經雖無菩提之目，以文中有般若品，故大師云出兩般若。
又世間戒品云發誓至菩提等，故四明云文殊問菩提經。
然四明亦本止觀禪境中云文殊問菩提經。
禪定有三十六垢，即文殊問經。
若文殊問菩提經，無九十日與三十六垢文也。
other:: 
## 事理二觀
事理二觀
orig::  ^95a28

占察善惡業報經〔墨字函下卷〕。
唯心識觀者，所謂於一切時、一切處，隨身、
口、意所有作業，悉當觀察，知唯是心〔云云〕。
若學習真如實觀者，思惟心姓無生、無滅，
不住見、聞、覺、知，永離一切分別之想〔云云〕。
廣如類集觀法中。 ^95a46

止觀〔二〕〔十一〕。初明四運者，夫心識無形不可見，
約四相分別，謂未念、欲念、念念已。
未念名心未起，欲念名心欲起。
念名正緣境住，念已名緣境謝。
若能了達此四，即入一相無相。
問：未念未起，已念已謝，此二皆無心。
無心則無相，云何可觀？
答：未念雖未起，非畢竟無。
如人未作作，後更作作。
不可以未作作故，便言無人。
若定無後，人誰作作〔云云〕？
念已雖滅，亦可觀察。
如人作竟，不得言無。
若定無人，前誰作作？
念已心滅，亦復如是。 ^95b8

輔行〔二下〕。〔一〕、又觀四運者，是隨自意中從末從事而修觀法，
如常坐等。或唯觀理，謂一切法無非法性。
是故當知修三昧者，於此二途一不可廢。
故占察經觀有二種：一者、唯識，謂一切唯心；
二者、實觀，謂觀真如。
唯識歷事，真如觀理。
今文觀於十界四運，義當占察一切唯心〔云云〕。
故傅大士獨自詩云：獨自作，問我心中何所著？
巡檢四運併無生，千端萬緒何能縛？
當知無垢大士亦以四運而為心要。
大士雖即不云十界，既云萬緒，意亦兼諸〔云云〕。 ^95b26

義例〔釋疑例十三問〕。
夫觀心法，有事有理〔云云〕〔十九〕。
故東陽大士，位居等覺，尚以三觀四運，而為心要。
故獨自詩云：獨自精，其實離聲名。
三觀一心融萬品，荊棘叢林何處生？
獨自作，問我心中何所著〔云云〕？
況復三觀，本宗瓔珞，補處大士，金口親承。
故知一家教門，遠稟佛經，復與大士，宛如符契。 ^95b44

十義書。〔一〕止觀四種三昧，不出二觀，唯識歷事，
實相觀理〔云云〕。〔三〕實相觀理者，則於陰心，唯觀理具三千實相也。
唯識歷事，專照起心，歷於能造十界之心也〔云云〕。
又須知事理不二之語，得意之者，隨修一觀，必含二義。
如修理觀者，雖云但觀理具，須知全修在性，則善修實相觀也。
修事觀者，雖觀能造十界之心，須知全性成修，
則善修唯識觀也〔云云〕。
〔四〕事理二造，既其不分，事理二觀，因何而起。 ^95c8

指要〔上〕〔三〕實相觀者，即於識心，體其本寂，
三千宛然，即空假中。
唯識觀者，照於起心，變造十界，即空假中。
故義例云：夫觀心法，有理有事。
從理則唯達法性，更不餘途。
從事則專照起心，四性叵得。
亦名本末相映，事理不二。
又應知觀於內心，二觀既爾。
觀於外境，二觀亦然。
此皆止觀及輔行文意，非從臆說。 ^95c24

顯性錄〔一〕。〔十三〕一者唯心識觀，謂於外諸境界，知唯是心。
二者真如實觀，謂觀心性無生無滅。
真如觀理，唯識歷事，理事相即，二觀互收。
一實境界，即一心三千三諦也。
真如觀，即內心若淨也。
唯識觀，即徧歷諸法也。
故真如觀成，得心寂三昧。
唯識觀成，得色寂三昧。
圓通記〔上〕。〔三〕須知觀察知唯是心，則於色界及諸外境，不起分別。
所以經云：色寂三昧，非謂外觀，專觀外色。
真如實觀，思惟心性不生不滅，以能超過無色四空，
心及心所，二俱寂滅。
是故經云：心寂三昧，非謂理觀，專觀內心。 ^95c36

雜編〔一〕若約起心論具，即是修具，乃是唯識觀境。
若約不起心論具，乃真如觀境。
輔行云：理具變為修具，一一修具，無非理具。 ^96a8

文心解〔八〕。三千色心，同居一念。
念無念相，三諦現前。
當知觀外三千，亦見心性空中之理。
觀內心性，亦見三千即假之事。
故義例云：本末相映，事理不二。
輔行云：修三昧者，於此二途，一不可廢〔云云〕。
初陰入界，或唯觀理。
下之九境，隨發而觀，多是歷事〔云云〕。
義例云：修觀次第，必先內心〔云云〕。
以此淨心，歷一切法，任運 #CB04474;合。
若爾，外觀必須內心淨後，方可修耶？
此有二意：一者如義例所示，即不思議境後，歷一切法是也。
二者自有內心未淨，復修外觀，如破法徧末，歷餘陰入是也。
故文云：若總無明，心未必是，宜更歷餘心等。 ^96a14

纂要〔五〕〔四〕：事理二觀，其實通於四種三昧。
何者？常坐十乘中第一理觀，一念三千非一異等，豈可不是實相理觀？
次修德境四性推檢，豈可不是唯識歷事〔云云〕？
第四三昧，輔行釋歷諸善中云：念念稱理，
無橫計思，後方覺了。
故引起信文，豈非理觀唯達法性？
更指何耶？
commentary::  ^96a36

事理二觀之名，出自荊溪，依占察經發明此義。
義例問答，甚是分明，但說者多暗，須究問意。
或云諸法即是法性，或云四運四性，推檢則知。
或云諸法即是法性，此問理也；或云四運四性推檢，此問事也。
答云：從理則唯達法性，更無餘途，此答理也；
從事則專照起心，四性叵得，此答事也。
不言四運，固可知矣。
指要鈔十義書準此。
或問：不思議境推四性，何也？
曰：此不思議四句，乃寄起明相，任運離四性計。
若推四性，則墮事中矣。
余嘗斷曰：不思議境，只可通貫事理，不可分對事理。
other:: 
## 三止名
三止名
orig::  ^96a48

止觀〔三〕〔七〕，一體真止，二方便隨緣止，三息二邊分別止〔云云〕。
此三止名，雖未見經論，映望三觀，隨義立名。
釋論云：菩薩依隨經教，為作名字，名為法施，立名無咎。
若能尋經得名，即懸合此義也。
詳此三止，與前釋名，名彷彿同，其相則異。 ^96b22

輔行〔三上〕〔十六〕此三止名等者，釋疑。
此是大師謙退之辭。
次釋論下證三止意。
何但映望三觀使名有憑，大論亦許隨義立名。
言依三觀立三止者，大小乘經止觀二名皆悉並立，
況止觀秪是定慧異名，既定慧之名處處並列，
故今望觀以立止名，所以瓔珞三觀義必兼止。 ^96b32

首楞嚴經〔染字函第一卷〕。
恨無始來一向多聞，未全道力，殷勤啟請十方如來得成菩提，
玅奢摩他、三摩、禪那。 ^96b44

孤山云：涅槃明三：一、奢摩他，此云止；二、
毗鉢舍那，此云觀；三、優畢叉，此云止、觀等。
今阿難雖專請於止，以即一而三，故此止即觀，
亦即平等，三一互融，是以稱妙，妙故方曰楞嚴大定。
今於此止，復有三名：奢摩他，即體真止，
止即真諦；三摩提亦摩他，此云等持，即方便隨緣止，
止即俗諦；禪那，此云靜慮，即息二邊分別止，止於中觀第一義諦。 ^96b48

霅川集解〔一〕〔五〕孤山專用天台三止，配今三名者，斯又得經之深也。
何則？止屬於定，觀屬於慧。
阿難既以多聞少慧，自欲正以楞嚴大定為請，大定非三止而何？
況三摩禪那，顯是止名。
則知天台三止，冥符聖言矣。
止觀〔三〕〔五〕而諸經赴緣，偏舉一法，以示義端。
如首楞嚴，偏舉止邊止，具一切法不減少〔云云〕。
智度法華，偏舉觀邊觀，具一切法不減少 ^96c14

圓覺經〔下〕。此方便者，名奢摩他〔云云〕，名三摩鉢提，名為禪那。
commentary::  ^96c28

問：大經圓覺名字與楞嚴同，大師既見涅槃，何云映望而立？
曰：孤山謂圓覺明三觀，大經初止次觀，
三止觀平等，而楞嚴唯明三止也。
other:: 
## 含中
含中
orig::  ^96c32

止觀〔三〕〔十八〕通教，真諦發二眼二智，俗諦發一眼一智〔云云〕。
若作別接通者，俗諦發一眼一智，真諦發一眼一智，開真出中發一眼一智。 ^96c40

輔行〔三下〕〔八〕通教中云真諦共發二眼二智者，含中故也。
次接中云開真出中者，若已被接得入正道，乃成三諦也。 ^96c46

釋籤〔三〕〔十九〕次釋接義者，即含中入真也。
commentary::  ^97a4

先達云：含中時未論被接，被接時必藉含中，含中須就當教而說。
何者？通教是摩訶衍門，談幻有即空，是故如來於此體空，含中道佛性而說。
利鈍兩機，解入有異。
若鈍根人聞此空法，唯證但空之理；利根之人聞此空法，
即於此空能深觀空，即見不空。
故有但中、不但中別也。
other:: 
## 別教聞中
別教聞中
orig::  ^97a6

止觀〔三〕〔廿九〕別教止觀，亦頓亦漸。
何以故？初心知中，故名亦頓。
涉方便入，故名亦漸。
復次前三止觀，教行證人，未被會時，尚不知圓，何況入圓。 ^97a20

輔行〔三下〕〔廿九〕解頓行漸。
解但知於頓理而已，行必經歷恒河沙劫數，故知此教初從方便。
故方便之言兼具二義：一藉地前之方便，二聞但中之方便。
別亦知中，今言不知者，前三不知圓理故也。 ^97a26

玅記〔四〕〔末〕。別人初心，何嘗不達三諦之理〔云云〕。
至十行位，分明見假。
至迴向位，觀無一異。
若入初地，方順法流。 ^97a34

光明記〔一〕〔八〕。此教初心便聞但中，中雖不具九界依正，非無界佛玅色玅心。 ^97a40

金錍云：別人初心，教權理實。
以教權故，所稟未周。 ^97a44

輔行〔三下〕〔卅四〕別帶方便，雖初聞實，從教成權。
妙宗〔上〕〔廿六〕別人初心，信今知覺，本是常住中道佛性，
從教道故，名為但中。
commentary::  ^97a46

北峰師曰：應知中道佛性是真實之理，非權理也。
別人初心既聞中知中即是實理，但其根鈍，
迷中重故，未得即修，須藉方便次第而入。
是故如來說此中理在於果上，出空假外，
成乎但中，此由機鈍教權故也。
初心既聞此中，無更別聞，是則約所聞中理是實，
從教門說之成權；約知中理是實，故亦頓；
涉方便入中居邊外，故亦漸。
所以輔行釋方便兼具二義：一、藉先修空假；
二、藉聞中離邊。約中離邊，則當方便亦漸句收；
約中實理，則當知中亦頓句收。
故云教權故但，理實故中也。
讀教記卷第十六
 ^97b4
