大方廣佛華嚴經海印道場十重行願常徧禮懺儀卷第一
other:: 唐　蘭山雲巖慈恩寺護法國師行沙門慧覺依經錄
other:: 宋　蒼山載光寺沙門普瑞補註
other:: 明　欽#CB17051;忠義忠藎四川布政佛弟子木增訂正
other:: 雞山寂光寺沙門讀徹參閱
other:: 天台習教觀沙門正止治定
other:: 
# 第一晌
第一晌
一切恭敬敬禮無盡三寶。
other:: 
## 第一廣修供養
第一廣修供養
other:: 
### 廣修供養
 ^139a24

。 ^139a28

是諸眾等人。各胡跪嚴持香華。
如法供養。願此供海雲。
徧滿十方界。阿僧祇寶。
阿僧祇華。阿僧祇鬘。
阿僧祇衣。阿僧祇蓋。
阿僧祇幢。阿僧祇幡。
阿僧祇莊嚴具。阿僧祇給侍。
阿僧祇塗飾地。阿僧祇塗香。
阿僧祇末香。阿僧祇和香。
阿僧祇燒香。阿僧祇深信。
阿僧祇愛樂。阿僧祇淨心。
阿僧祇尊重。阿僧祇讚歎。
阿僧祇禮敬。阿僧祇寶座。
阿僧祇華座。阿僧祇香座。
阿僧祇鬘座。阿僧祇旃檀座。
阿僧祇衣座。阿僧祇金剛座。
阿僧祇摩尼座。阿僧祇寶繒座。
阿僧祇寶色座。阿僧祇寶經行處。
阿僧祗華經行處。
阿僧祇香經行處。
阿僧祇鬘經行處。
阿僧祇衣經行處。
阿僧祇寶間錯經行處。
阿僧祇一切寶繒綵經行處。
阿僧祇一切寶多羅樹經行處。
阿僧祇一切寶欄楯經行處。
阿僧祇一切寶鈴網彌覆經行處。
阿僧祇一切寶宮殿。
阿僧祇一切華宮殿。
阿僧祇一切香宮殿。
阿僧祇一切鬘宮殿。
阿僧祇一切旃檀宮殿。
阿僧祇一切堅固妙香藏宮殿。
阿僧祗一切金剛宮殿。
阿僧祇一切摩尼宮殿。
皆悉殊妙。出過諸天。
阿僧祇諸雜寶樹。
阿僧祇種種香樹。
阿僧祇諸寶衣樹。
阿僧祇諸音樂樹。
阿僧祇寶莊嚴具樹。
阿僧祇妙音聲樹。
阿僧祇無厭寶樹。
阿僧祇寶繒綵樹。
阿僧祇寶璫樹。阿僧祇一切華香幢幡鬘蓋所嚴飾樹。
如是等樹扶疎蔭映。
莊嚴宮殿。其諸宮殿復有阿僧祇軒檻莊嚴。
阿僧祇牕牗莊嚴。
阿僧祇門闥莊嚴。
阿僧祇樓閣莊嚴。
阿僧祇半月莊嚴。
阿僧祇帳莊嚴。阿僧祇金剛彌覆其上。
阿僧祇香周匝普熏。
阿僧祇衣敷布其地。
佛子菩薩以如是等諸供養具。
於無量無數不可說不可說劫中。
淨心尊重。恭敬供養一切諸佛。
恒不退轉。無有休息。
一一如來滅度之後。
所有舍利悉亦如是恭敬供養。
受此香華雲。以成光明臺。
廣於無邊界無量無邊。
願作佛事。 ^139b26

。
other:: 
### 次奉施寶錯
次奉施寶錯
　　寶珠自性廣大海　七寶山等最殊勝
　　出興如斯供養雲　諸佛等處我奉獻 ^139c38

唵薩#CB00069;末怛達遏怛囉得捺布桚銘遏薩摩#CB03509;囉悉癹囉捺薩麻英吽 ^140a14

寶錯經云。有一總持。
名無量種呪。皆能成就。
具大功能。總持曰。 ^140a18

唵悉麻囉悉麻囉眉麻捺悉葛囉麻曷令#CB17037;斡吽 ^140a22

寶錯總持云。以金銀鍮石等作寶錯時。
於曼捺辣上。至如來像。
於如來及菩薩勇識婆羅門仙人六趣餓鬼等處。
奉此寶錯。故隨自所求種種宮殿種種幔帳種種象馬種種車乘種種七寶種種衣服種種飲食等。
悉能成辦。又從無始以來。
一切宿債悉能償還。
今略集之。廣如經說。
又迴向輪經云。誦此祕密真言畢已。
即成隨意天大妙供養雲。
現一切佛前。若善男子善女人。
一心觀佛。或晝或夜。
誦此迴向輪故。善男子善女人。
諸罪消滅。一切煩惱漸漸微薄。
能獲一切種種功德。
若誦一徧。得梵天之福。
夢中常得見佛。命終已後。
得生極樂淨土。廣如經說。
other:: 
### 次結廣大不空摩尼印呪
次結廣大不空摩尼印呪 ^140a24

〔二手金剛合掌。二頭指蹙加寶形。
竝竪二大指。即成誦不空摩尼供養陀羅尼〕。 ^140a48

唵啞麼遏布#CB17037;麻禰巴能麻末#CB03502;呤怛達遏怛眉浪雞矴薩慢怛不囉薩囉吽 ^140b2

此廣大不空摩尼供養陀羅尼纔誦三徧。
則成於無量壽如來集會及無邊剎土中。
雨無量廣大供養。
所謂種種塗香雲海。
種種花鬘雲海。種種燒香雲海。
種種天妙飲食雲海。
種種天妙衣服雲海。
種種摩尼光明燈燭雲海。
種種幢幡寶帳寶蓋雲海。
種種天妙音樂雲海。
普於諸佛菩薩眾會等處。
成真實廣大供養。
由結印誦此陀羅尼供養故。
獲得無量福聚。猶如虗空。
無有邊際。世世常生一切如來大集會中。
蓮華化生。得五神通。
分身百億。能於雜染世界。
拔濟苦惱眾生。皆令安樂。
即於現世。受無量果報。
當來得生淨土。 ^140b6

。 ^140b26

供養已。至心歸命。
禮本尊毗盧遮那佛。
other:: 
## 第二稱讚如來
第二稱讚如來〔有二門〕 ^140b34

。
other:: 
### 一梵音讚佛
一梵音讚佛
　　如來妙色身　色相不思議　見者生歡喜
　　恭敬信樂法　十方國土海　無量無邊佛
　　咸於念念中　各各現神通　大智諸菩薩
　　深入於法海　佛力所加持　能知此方便
other:: 
### 二直言讚佛
二直言讚佛
other:: 
#### 讚佛功德
○讚佛功德
　　十力大雄最無上　譬如虗空無等等
　　境界廣大不可量　功德第一超世間
　　十力功德無邊量　心意思量所不及
　　人中師子一法門　眾生億劫莫能知
　　十方國土碎為塵　或有數計知其數
　　如來一毛功德量　千萬億劫無能說
　　如人持尺量虗空　復有隨行計其數
　　虗空邊際不可得　如來境界亦如是
　　或有能於剎那項　悉知三世眾生心
　　設經眾生數等劫　不可知佛一念性
　　譬如法界徧一切　不可見取為一切
　　十方境界亦復然　徧於一切非一切
other:: 
#### 讚法功德
○讚法功德
　　欲具演說一句法　阿僧祇劫無有盡
　　而令文義各不同　菩薩以此初發心
　　光中現佛不可說　佛所說法不可說
　　法中妙偈不可說　聞偈得解不可說
　　不可說解念念中　顯了真諦不可說
　　示現未來一切佛　常演說法無窮盡
　　一一佛法不可說　種種清淨不可說
　　出妙音聲不可說　轉正法輪不可說
　　於彼一一法輪中　演修多羅不可說
　　於彼一一修多羅　分別法門不可說
　　於彼一一法門中　又說諸法不可說
　　於彼一一諸法中　調伏眾生不可說
　　或復於一毛端處　不可說劫常安住
　　如一毛端餘悉然　所住劫數皆如是
other:: 
#### 讚僧功德
○讚僧功德
　　菩薩功德無有邊　一切妙行皆具足
　　假使無量無邊佛　於無量劫說不盡
　　何況世間天及人　一切聲聞及緣覺
　　能於無量無邊劫　讚歎稱揚得究竟
　　一切眾生數易知　三世心量亦可知
　　如是普賢諸佛子　功德邊際無能測
　　一毛度空可知邊　眾剎微塵可數知
　　如是大仙諸仙子　所住行願無能量
　　十方剎土碎微塵　於一念中不知數
　　毛端度空能知量　億劫宣揚不能盡
other:: 
#### 結文
 ^140b38

我等眾會。於日初分。
禮讚功德所獲善根。
迴向一切眾生海。
願皆永離纏蓋。成種智道。 ^141a36

。 ^141a40

讚歎已。至心歸命。
禮本尊毗盧遮那佛。
other:: 
## 第三禮敬諸佛
第三禮敬諸佛
other:: 
### 禮敬諸佛
 ^141a44

。南無大方廣佛華嚴經中毗盧遮那眾生身
　　十方盡歸命　滅罪增淨信　願生華藏海
　　極樂淨土中
南無大方廣佛華嚴經中毗盧遮那國土身
〔偈同上〕南無大方廣佛華嚴經中毗盧遮那業報身
〔偈同上〕南無大方廣佛華嚴經中毗盧遮那聲聞身
〔偈同上〕南無大方廣佛華嚴經中毗盧遮那獨覺身
〔偈同上〕南無大方廣佛華嚴經中毗盧遮那菩薩身
〔偈同上〕南無大方廣佛華嚴經中毗盧遮那如來身
〔偈同上〕南無大方廣佛華嚴經中毗盧遮那智身
〔偈同上〕南無大方廣佛華嚴經中毗盧遮那法身
〔偈同上〕南無大方廣佛華嚴經中毗盧遮那虗空身
〔偈同上〕南無大方廣佛華嚴經中毗盧遮那四萬五千偈三十九品略本經
　　十方盡歸命　滅罪增淨信　願生華藏海
　　極樂淨土中
南無大方廣佛華嚴經中毗盧遮那十萬偈四十八品下本經
〔偈同上〕南無大方廣佛華嚴經中毗盧遮那四十九萬八千八百偈一千二百品中本經
〔偈同上〕南無大方廣佛華嚴經中毗盧遮那十三千大千世界微塵數偈一四天下微塵數品上本經
〔偈同上〕南無大方廣佛華嚴經中毗盧遮那海雲能持普眼經
〔偈同上〕南無大方廣佛華嚴經中毗盧遮那同說經
〔偈同上〕南無大方廣佛華嚴經中毗盧遮那異說經
〔偈同上〕南無大方廣佛華嚴經中毗盧遮那主伴經
〔偈同上〕南無大方廣佛華嚴經中毗盧遮那眷屬經
〔偈同上〕南無大方廣佛華嚴經中毗盧遮那圓滿經
〔偈同上〕南無大方廣佛華嚴經中毗盧遮那普賢文殊等同生一切海眾
　　十方盡歸命　滅罪增淨信　願生華藏海
　　極樂淨土中
南無大方廣佛華嚴經中毗盧遮那三十九類異生一切海眾
〔偈同上〕南無大方廣佛華嚴經中毗盧遮那依口光召於眉間一切海眾
〔偈同上〕南無大方廣佛華嚴經中毗盧遮那及樹內眾宮殿內眾生內眾等一切海眾
〔偈同上〕
other:: 
### 次為諸部眾禮敬三寶
次為諸部眾禮敬三寶〔自下日初時分依此應禮〕為梵王帝釋三十三天福德增盛故。敬禮常住三寶。為四大天王龍神八部日月星宿增盛威光故。敬禮常住三寶。為當今皇帝聖壽無窮弘揚正法故。敬禮常住三寶。為皇后貴妃公主太子諸王福延萬葉深信正法故。敬禮常住三寶。為文武官僚天下黎民信樂佛法故。敬禮常住三寶。為師僧知識同會善友十方施主三塗八難願得難障解脫故。敬禮常住三寶。為山神地神海神江神河神樹神晝神夜神空澤神苗稼神飲食神草木神水火風神主空主藥主城主宅諸神靈等滅罪增福故。敬禮常住三寶。為國界安寧災危殄滅佛事興隆法輪永轉故。敬禮常住三寶。為琰魔羅界十八獄帝三十大王三十三王三十六王十八獄主主命主攝無毒諸鬼王等願得離苦解脫故。敬禮常住三寶。為地府輔王小臣主掌首領執杖公曹獄吏主淨主水主鐵主土主火主天下十類罪人願得離苦解脫故。敬禮常住三寶。為十類孤魂三類九類十類餓鬼三十六部大力妖魅諸餓鬼等願得離苦解脫故。敬禮常住三寶。為十類傍生住海住水住地住空蛇類魚類鰕類象類馬類三十六億諸畜生等得離苦解脫故。敬禮常住三寶。
other:: 
### 普禮真言
普禮真言 ^141a48

唵薩#CB00069;末怛達遏怛遏怛巴#CB03511;難葛浪彌 ^142c8

〔應想普徧敬禮一切賢聖等處〕。
other:: 
### 功德山陀羅尼呪
功德山陀羅尼呪 ^142c10

捺麼莫#CB03511;也捺#CB00069;#CB03511;#CB00069;麻也捺麼珊遏也唵席寧呼魯魯席#CB16979;嚕屹呤巴屹令巴席#CB03511;呤布嚕呤薩曷 ^142c14

大集經云。若人誦此呪一徧者。
如禮大佛名經四萬五千四百徧。
又如轉大藏經六十萬五千四百徧。
又造罪過十佛剎土。
入阿鼻地獄。受罪劫盡。
更生。若誦此呪一徧。
此等重罪皆悉消滅。
不墮地獄。命終已後。
決定往生極樂世界。
得見阿彌陀佛上品上生。 ^142c18

禮敬已。至心歸命。
禮本尊毗盧遮那佛。
other:: 
## 第四懺悔業障
第四懺悔業障
other:: 
### 懺悔業障
 ^142c28

。 ^142c32

弟子比丘〔某甲〕普為四恩三有及法界眾生等。
竝願斷除諸業障。
歸命懺悔。
other:: 
### 次十惡業報懺悔
次十惡業報懺悔 ^142c40

。 ^142c46

惟願帝網無盡佛法僧寶。
毗盧遮那如來。普賢文殊海會聖眾。
世出世神。慈悲本願。
放大光明。照於法會。
證盟護念。哀愍攝受。
願我及一切眾生海。
自從無始。直至今時。
業海無盡。帝網重重。
一切罪業。發露懺悔舍利弗悔過經云。
舍利弗白佛言。若有善男子善女人。
意欲求佛道者。若前世為惡。
當云何懺悔。佛言。
善哉善哉。若欲求阿羅漢緣覺佛道。
欲知去來之事者。
常以平旦日中日沒人定夜半鷄鳴時。
澡潄整衣服叉手禮拜十方。
自所向處。當悔過言。
〔某甲〕等宿命。從無數劫來。
所犯過惡。於今世所犯淫妷。
所犯瞋怒。所犯愚癡。
不知佛時。不知法時。
不知比丘僧時。不知善惡時。
若身犯過。若口犯過。
若心犯過。若意犯過。
若以意害佛。嫉惡經道。
若鬬比丘僧。若殺阿羅漢。
若自殺父母。犯身三口四意。
三自殺生。教人殺生。
見人殺生。代其喜身。
自行盜。教人行盜。
見人行盜。代其喜身。
自欺人。教人欺人。
見人欺人。代其喜身。
自兩舌。教人兩舌。
見人兩舌。代其喜身。
自罵詈。教人罵詈。
見人罵詈。代其喜身。
自妄語。教人妄語。
見人妄語。代其喜身。
自嫉妒。教人嫉妒。
見人嫉妒。代其喜身。
自貪餌。教人貪餌。
見人貪餌。代其喜身。
自不信。教人不信。
見人不信。代其喜身。
自不信。作善得善。
作惡得惡。教人作惡。
見人作惡。代其喜身。
自盜佛寺中財物。
若盜比丘僧財物教。
人行盜見。人行盜。
代其喜身。自經秤。
小#CB00356;短尺欺人。
以重秤大#CB00356;長尺侵人。
教人侵人。見人侵人。
代其喜身。自作賊。
教人作賊。見人作賊。
代其喜身。自惡逆。
教人惡逆。見人惡逆。
代其喜身。所謂無始以來。
身生五處者。在泥犁中時。
在禽獸中時。在薜茘中時。
在人中時。身在五道中。
生時所犯過惡。不孝父母。
不順於師。不敬善友。
不敬沙門道人。不敬長老。
輕易父母。輕易於師。
輕易求阿羅漢道者。
輕易求辟支佛道者。
若誹謗嫉妒。見佛道言非。
見惡道言是。見正言不正。
見不正言正。〔某〕等諸所作過惡。
願從十方諸佛。求哀悔過。
令〔某〕等今世不犯此過殃。
後世永不犯此過殃。
所以從十方諸佛求哀者。
何佛能洞視徹聽。
不敢於佛前欺誑。
〔某〕等有過惡。不敢覆藏。
從今已後。皆不敢復犯。
佛語舍利弗。若有善男子善女人。
意不欲入泥犁禽獸薜茘中者。
諸所作過。皆當悔過。
不敢覆藏。受戒已後。
不當復作惡。不欲生邊地無佛處無經處無比丘僧處無義理處無善惡處者。
皆當悔過。不當覆藏。
意不欲愚癡聾盲瘖瘂。
不欲生屠士漁獵獄吏貧家者。
皆當悔過。不當覆藏。
女人欲求男子者。
皆當悔過。欲得須陀洹道。
不復入泥犁薜茘中者。
皆當悔過。欲得斯陀含道。
上天作人。欲得阿那含道上二四天。
欲得阿羅漢泥洹去者。
欲於世間得阿羅漢道者。
欲得辟支佛道者。
欲得知去來之事者。
皆當悔過。不敢覆藏。
佛語舍利弗。若有善男子善女人。
各當日夜三時。稽首於十方現在諸佛作禮。
又從無始以來。毀戒犯記句。
違越法律。妄想分別。
愛著我人。一切罪障悉願消滅。
雜亂濁心。障礙間斷。
悉願清淨身心不安。
憂愁熱惱。悉得解脫。
嗔恚躁動。面慍不喜。
呵責損害悉得清淨。
互相惱亂。鬪諍不和。
官事口舌。諍論憂惱。
罪業消滅。無德傳戒。
無才為師。學寡利他。
不淨說法。虗食信施。
心行染欲。悉願消滅。 ^143a36

我等為無明所覆。
不識十惡業報罪因。
今遇道場。乃能覺知。
歸命毗盧遮那如來及一切賢聖海眾。
燒香散華。一切苦報發露懺悔。
不敢覆藏。由此因緣。
我及法界眾生海一切業報。
願皆清淨。
other:: 
### 次懺悔滅罪印呪
次懺悔滅罪印呪
　　二羽金剛縛　進力屈二節　禪智押二度
　　誦懺悔密言 ^143c46

唵薩#CB00069;末〔二合〕巴
〔引〕巴眉悉普怛#CB03511;曷捺末日囉也莎曷
〔應誦三徧〕
　　百劫積集罪　一念頓盪除　如火焚枯草
　　滅盡無有餘
　　我昔所造諸惡業　皆由無始貪瞋癡
　　從身語意之所生　一切我今皆懺悔 ^144a12

懺悔已。至心歸命。
禮本尊毗盧遮那佛。
other:: 
## 第五隨喜功德
第五隨喜功德
　　十方一切諸眾生　二乘有學及無學
　　一切如來與菩薩　所有功德皆隨喜 ^144a24

隨喜已。至心歸命。
禮本尊毗盧遮那佛。
other:: 
## 第六請轉法輪
第六請轉法輪
　　十方所有世間燈　最初成就菩提者
　　我今一切皆勸請　轉於無上妙法輪 ^144a32

請轉已。至心歸命。
禮本尊毗盧遮那佛。
other:: 
## 第七請佛住世
第七請佛住世
　　諸佛若欲示涅槃　我悉至誠而勸請
　　惟願久住剎塵劫　利樂一切諸眾生 ^144a40

請住已。至心歸命。
禮本尊毗盧遮那佛。
other:: 
## 第八常隨佛學
第八常隨佛學
　　我隨一切如來學　修習普賢圓滿行
　　供養過去諸如來　及與現在十方佛
　　未來一切天人師　一切意樂皆圓滿
　　我願普隨三世學　速得成就大菩提 ^144a48

隨學已。至心歸命。
禮本尊毗盧遮那佛。
other:: 
## 第九恒順眾生
第九恒順眾生
　　所有十方一切剎　廣大清淨妙莊嚴
　　眾會圍遶諸如來　悉在菩提樹王下
　　十方所有諸眾生　願離憂患常安樂
　　獲得甚深正法利　滅除煩惱盡無餘 ^144b12

恒順已。至心歸命。
禮本尊毗盧遮那佛。
other:: 
## 第十普皆迴向
第十普皆迴向
　　所有禮讚供養佛　請佛住世轉法輪
　　隨喜懺悔諸善根　迴向眾生及佛道
other:: 
## 發願
 ^144b24

迴向已。至心歸命。
禮本尊毗盧遮那佛。 ^144b32

弟子比丘〔某〕等。為一切眾生。
至心發願。
　　願我臨欲命終時　盡除一切諸障礙
　　面見彼佛阿彌陀　即得往生安樂剎
　　我既往生彼國已　現前成就此大願
　　一切圓滿盡無餘　利樂一切眾生界
　　彼佛眾會咸清淨　我時於勝蓮華生
　　親覩如來無量光　現前授我菩提記
　　蒙彼如來授記已　化身無數百俱胝
　　智力廣大徧十方　普利一切眾生界
　　乃至虗空世界盡　眾生及業煩惱盡
　　如是一切無盡時　我願究竟恒無盡 ^144b34

發願已。至心歸命。
禮本尊毗盧遮那佛。
other:: 
## 無常六時偈
 ^144c8

。
other:: 
###  (白)眾等聽說寅朝無常偈
〔白〕眾等聽說寅朝無常偈
　　欲求寂滅樂　當學沙門法　衣食計身命
　　精麤隨眾等　諸眾等寅朝　清淨記六念
other:: 
### 又各念無常偈
又各念無常偈〔此即可每上必須用之〕
　　諸行無常　是生滅法　生滅滅已
　　寂滅為樂
　　如來證涅槃　永斷於生死　若能志心聽
　　常得無量樂
other:: 
### 午時偈
午時偈
　　人生不精進　喻若樹無根　採華置日中
　　能得幾時鮮　華亦不久鮮　色亦非常好
　　人命如剎那　須臾難可保　是故勸眾生
　　勤修無上道
other:: 
### 黃昏偈
黃昏偈
　　西方日已暮　塵勞猶未除　老病死時至
　　相看不久居　念念催年促　猶如少水魚
　　勸諸禮佛眾　修學至無餘
other:: 
### 又各念偈
又各念偈
　　是日已過　命亦隨減　如少水魚
　　斯有何樂　〔眾等〕當勤精通　如救頭然
　　但念無常　慎勿放逸
other:: 
### 初夜偈
初夜偈
　　煩惱深無底　生死海無邊　度苦船未立
　　云何樂睡眠　睡眠當覺悟　攝心恒在禪
　　勇猛勤精進　菩提道自然
other:: 
### 中夜偈
中夜偈
　　比丘汝起起　何以著睡眠　睡眠有何利
　　病時豈可眠　利#CB02863;刺身時　云何得睡眠
　　汝今捨家時　出離之所願　當如其本願
　　日日勤精進
other:: 
### 後夜偈
後夜偈
　　神光遷流轉　迄至五更初　無常念念至
　　恒與生死俱　勸諸行道者　修學至無餘
other:: 
### 又有一偈六時通用
又有一偈六時通用
　　世間不牢固　如水沫泡#CB08504;　汝等咸應當
　　疾生厭離心
other:: 
## 啟白賢聖
啟白賢聖
　　仰白十身徧照佛　華藏世界諸如來
　　娑婆本師釋迦尊　普賢文殊諸上首
　　剎海聖眾并徒眾　華藏會上諸上人
　　釋梵諸天眾類神　獲得他心道眼者
　　竝願不捨慈悲力　證明我等二眾人
　　為修行願總持門　〔某〕時至心同禮懺 ^144c10

所生功德。總用莊嚴法界剎海。
眾生當願。天仙不墜悟著樂而非常。
國土清平。識真乘而是勝群僚。
常居祿位。皆忻圓頓教門人民。
永保安寧。咸修覺照之道師僧父母。
福慶汪洋。信施檀那。
萬行圓滿。三途俱時離苦。
八難竝悉消除。鑊湯變為清涼池。
鐵牀變作蓮華座。
息悲痛之響。同念佛之音。
人人有返本之心。
各各悉還源之照。
常發今願當願。俱不退心觀行令成。
同證華嚴海會。為上良緣。
清淨法身毗盧遮那佛圓滿報身盧舍那佛千百億化身釋迦牟尼佛十二上願藥師琉璃光王佛四十八願阿彌陀佛大聖普賢菩薩摩訶薩大聖文殊菩薩摩訶薩大聖觀世音菩薩摩訶薩大聖地藏菩薩摩訶薩大聖徧法界菩薩摩訶薩摩訶般若波羅蜜
other:: 
## 大方廣佛華嚴經呪
大方廣佛華嚴經呪 ^145b6

捺麻〔緊〕薩慢〔引〕怛莫#CB03511;
〔重也〕難啞不囉〔二合〕帝曷怛折〔引〕難禰唵雞禰雞禰怛達
〔引〕遏當能末〔二合〕〔重〕斡山〔舌腭〕〔引〕矴不囉
〔二合〕帝嗚怛麻怛摩怛麻怛達〔引〕遏當#CB03509;末
〔二合〕斡吽癹〔怛〕莎〔引〕曷〔引〕 ^145b38

若誦此呪一徧。如同全讀華嚴經一部。
所得功德齊等。
other:: 
## 毗盧遮那灌頂光呪
毗盧遮那灌頂光呪 ^145b46

唵啞麼遏〔重〕妹〔重〕#CB03506;拶捺麼曷
〔引〕摩#CB03509;囉〔二合〕〔引〕
麻禰〔舌腭〕巴#CB03509;麻
〔二合〕#CB03525;辣不囉〔二合〕
斡#CB00069;怛〔二合〕也吽 ^145c4

經云。若復有人。十方佛剎塵數劫中。
造十惡五逆四重等罪。
由此重罪。直墮阿鼻地獄中。
若人持誦此毗盧遮那佛呪。
與彼亡者。或散墓上屍骸名牌等上。
以華米等。誦二十一徧。
或誦百八徧。拋散彼形骸上。
毗盧遮那本願力故。
放大光明。照彼罪人身上。
一切業障悉皆消滅。
以光明中攝往於西方極樂國土蓮華化生。
other:: 
## 解座偈
 ^145c8

十支莊嚴已竟。誦解座偈。
　　處世界如虗空　似蓮華不著水
　　心清淨超於彼　稽首禮無上尊
other:: 
## 旋遶念誦
旋遶念誦 ^145c22

。南無法界十方佛南無法界十方法南無法界十方僧南無毗盧遮那佛南無釋迦牟尼佛南無大方廣佛華嚴經南無普賢菩薩南無文殊師利菩薩南無法會大菩薩南無功德林菩薩南無金剛幢菩薩南無金剛藏菩薩南無文殊等五十五聖者南無善財菩薩南無法界剎海微塵數菩薩眾 ^145c30

。自歸依佛。當願眾生。
體解大道。發無上心。
自歸依法。當願眾生。
深入經藏。智慧如海。
自歸依僧。當願眾生。
統理大眾。一切無礙。
和南聖眾
other:: 
## 正坐思惟
正坐思惟 ^145c48

上來十門。事行方便。
一一如文見法。不得滯文迷意。
須令全理之事了了。
當情便入觀行。以為久長所緣之境也。
攝念禁意。閉目端身。
結跏趺坐。至心諦想無邊剎海三世一切如來。
於一一佛菩薩前。
慇懃恭敬。作禮圍繞。
又以種種供具雲海。
供養如是等一切聖眾。
廣供養已。應觀自心。
本無生滅。法爾圓成。
光明普照。猶如虗空。
又深起慈念。憐愍眾生。
不悟自心。輪轉諸趣。
我皆化度。令得開解。
又觀自心諸眾生心及諸佛心。
本無差別。平等一相。
成大菩提心。明徹清淨。
廣大周徧。圓滿白淨。
成大月輪。等虗空量。
無有邊際。於彼月輪上。
想一金色啞字。放無量光。
徧十方界。一一光中有無量佛剎。
一一佛剎有無量諸佛。
一一諸佛菩薩圍遶成等正覺。
智入三世。身徧十方。
轉大法輪。救眾生苦。
成佛畢已。諦想啞字自性。
無生真理。一切想空。
依自性而住。若疲倦時。
誦短啞字二十一徧。
other:: 
## 一名三偈
 ^146a16

依大方廣佛華嚴經。
一名三偈略劑門〔契真大師傳〕。
other:: 
### 一聞名熏種劑門
一聞名熏種劑門 ^146a46

大方廣佛華嚴經。
other:: 
### 二三觀修心劑門
二三觀修心劑門〔分三〕
other:: 
#### 一真空絕相觀
一真空絕相觀
　　法性本空寂　無取亦無見　性空即是佛
　　不可得思量
other:: 
#### 二理事無礙觀
二理事無礙觀
　　若人欲了知　三世一切佛　應觀法界性
　　一切惟心造
other:: 
#### 三周徧含融觀
三周徧含融觀
　　一中解無量　無量中解一　了彼互生起
　　當成無所畏
other:: 
### 華嚴初祖杜順大師所造三觀偈
華嚴初祖杜順大師所造三觀偈
　　若人欲識真空理　身內真如還徧外
　　情與無情共一體　處處皆同真法界
　　秪用一念觀一境　一切諸境同時會
　　於一境中一切智　一切智中諸法界
　　一念照入於多劫　一一念劫收一切
　　時處帝網現重重　一切智通無#CB15145;礙 ^146b2

此一名三偈。若思若誦。
成金剛不壞堅種也。
other:: 
## 結文
 ^146b38

夫作此華嚴禮懺儀者。
若七日或二十一日。
皆得初入壇。午時教誡。
齋後召請。晚時放施食。
然燈行道。誦七枝偈。
應轉法輪。來日寅朝。
作七枝行。大眾排立作禮。
寅時解齋。巳日初日。
午日晚。初夜中夜後夜。
六時應作。乃依諸經晝三時夜三時。
是也。又前二晌。末後淨土會等。
依文次第。應禮彼中第三晌。
禮如來十身畢已。
維那住於法座。而白經及佛名等。
眾等聽受。跪膝而禮。
後從第三晌。至第三十九晌。
皆十三禮畢坐時。
白經及佛名。禮拜儀等。
准前知之。其餘作儀。
皆取圓覺道場儀也。
other:: 
## 敬造華嚴道場儀文記
敬造華嚴道場儀文記 ^146b40

華嚴大教。乃如來根本法輪。
一切佛書。於中流出。
譬之。其猶天覆地擎海涵春育。
大抵皆修普賢之因。
以證遮那之果故也。
昔李長者之論。觀國師之疏。
極其蘊奧。發其幽隱。
然一行禪師之儀文。
切于物情。中于機會。
可謂修行之指南也。
大方廣佛華嚴經海印道場十重行願常徧禮懺儀卷第一
w::  ^146c14

欽#CB17051;忠義忠藎四川左布政雲南麗陽佛弟子木增同麗江府知府授參政男木懿應襲孫木靕暨諸子孫太學生木喬木參生員木宿木櫾木橒木#CB17016;木極悟樂等。
各捐淨捧。延僧命役。
敬奉大方廣佛華嚴經三昧懺儀一部共四十二卷六十一冊。
直達南直隷。蘇州府甞熟縣隱湖南村篤素居士毛鳳苞汲古閣中。
鳩良工雕造。起于崇禎庚辰孟夏。
終于辛巳#CB17011;春。
凡一載功成。今寘此版於浙江嘉興府楞嚴寺藏經閣。
祈流通諸四眾。歷劫熏修。
見聞此法。永持不捨。
所願一乘頓教。徧布人寰。
三有羣生俱明性海者耳。
 ^146c32
