維摩經疏第五〔原本此卷但尾有題，首直置品號如第四卷，
今例上安題〕
author:: 胡　吉藏　撰
other:: 
# 入不二法門品第九
入不二法門品第九
commentary:: 
入不二法品第九。
廣說二智有五品三品已竟，今即第四品明入不二法門。
所以有此品來者，有近有遠。
言近意者，乃是淨名現權之本意，復是文殊問疾之所由。
所以言是淨名現疾之本意，復是文殊問疾之所由者，
解云：若不為令眾生入不二，淨名即不現疾，
文殊亦不問難；只為令眾生入不二之道，
故淨名現疾，文殊問疾。
是故淨名本意，文殊問疾所由也。
言遠意者，乃是三世十方諸佛正意。
何者？三世十方諸佛陳言吐教雖復無量，終為顯一道。
故華嚴云：文殊法常爾，法王唯一法，一切無礙人，一道出生死也。
問：三世十方諸佛唯是一道，何故說種種教耶？
解云：雖說種種教，終為一道；說種種，不為種種；
說種種，為表一道。
法華云：雖說種種乘，終為一乘。
故不二之法是三世十方諸佛本意也。
又近意從上兩品生，前觀眾生，下化眾生；
佛道品，上求佛道。
今此品即泯之，明雖化眾生，實無眾生可化；
雖求佛道，實無佛道可求。
顯眾生佛不二，是故今明不二也。
此即是牧入義。上雖有如此方便，皆為不二，故是牧人。
若望後，即是出用義。
因不二故，能出生一切方便。
又前後各有出用、牧入也。
然大師商略此品有兩種二及三種三。
言兩種二者，一種二，即是三十三菩薩說入不二，五千悟入不二。
由三十三菩薩說入不二，五千菩薩悟入不二。
由五千應入不二，故卅三說入不二，即是緣教相稱，應病授藥如法服行也。
復一種二者，明三十二菩薩以言顯不二，淨名無言顯不二。
此言無言竝是教門。
何以故？竝能開道益物故。
言無言竝教不如他，言說是教、無言非教。
今明竝是教，因言悟言既是教，因無言悟無言豈非教？
故皆其教也。只此言無言即是不二，言是無言、
言無言是言無、言無言、言非言、言無言、
非無言、非言非無言、非語非嘿，即入不二也。
言三種三者，第一種三者，明此三十三菩薩入不二，
凡有三位：初三十一菩薩說二入不二，
文殊說二不二入非二非不二，次淨名從非二非不二入非非二非非不二。
問：若爾，前三十一菩薩是入不二，今何故通言入不二耶？
解云：入不二有兩種：若初三十一菩薩以生滅為二、
成滅為不二，從生滅二入不生滅不二；
文殊蹹前二不二竝成二，非二非不二乃為不二，
從此二不二入非二非不不二也；淨名蹹非二非不二併成二，
非非二非非不二為不二，從非二非不二入非非二非非不二。
雖復重復不同，終是從二入不二。
如由來三節二諦，初有為世諦，無為真諦；
次有無為世諦，非有無為真諦；次二不二為世諦，非二非不二為真諦。
雖有三節，不出二諦也。
第二種三者，前三十一菩薩謂不二可言，
故言於不二；文殊知不二無言，而言於不二，
即言於無言；淨名知不二無言，不言於不二，即是無言於無言。
此即三句，諸菩薩即言淨名無言，文殊亦言亦無言也。
所以三十一菩薩謂不二可言於不二者，
其聞淨名命說不二，眾菩薩即說不二，
故謂不二可言，言於不二，即言於言也。
次文殊知不二無言，淨名無所命，眾菩薩無所說。
雖知如此，而不能無言於無言，言於無言，
言於無言，說不可說也。
淨名知不二無言，而嘿然無言於不二，
無言於不二，不二之極也。
第三種三者，前三十一菩薩破二明不二，而不能知能破所破不二。
次文殊了生死涅槃等不二，亦了能破所破不二，
無二所破，無不二能破。
雖知無破不破可言，而言無破無不破也。
次淨名知無破不破可言，而無言於無言，無言於無破不破也。
然入不二門難解，從來云：入不二法門，
二為不二門，因二入不二，故二為不二門。
今責：既云不二門，云何云二為不二門？
若二為不二門，應言入二門，而今云入不二法門，何得二為不二門耶？
此言自屈。又更竝：若言入不二法門，二為不二門者，不思議解脫法門更以何為門？
不思議解脫法門即不思議解脫法為門，
即應入不二法門即不二法為門，不二法門遂以二為門者，
解脫法門應繫縛為門。
反竝〔云云〕。若此義懷，淨名現疾、文殊問疾竝懷，
何但此二懷，十方諸佛本意亦懷也。
問：若不用二為不二門，用不二為門耶？
此亦不可。若不二為門者，入何處？
從何而入？若入實相，實相只是不二，乃是實相入實相，不二入不二耳。
又責：不二是所入，從何而入？
若不以因二入不二，亦不得因教悟理。
反結云：今解具有三義：一者、明因二悟入不二，
二為不二門，故云入不二門。
何者？此二若是二，故二二不得入不二，
二非不二門，此是不二，故因此不二二入二不二，故不二二為二不二門也。
此具明約能化所化，若約能化，即說二表不二，故二為不二門。
如三十一菩薩表不二說二門，亦如如來說二諦教表不二理，
二諦為理門。故大經云：如是二語為了一語。
此約能化也。約所化，即因此二了悟不二，
因教悟理，能化約表為門，所化約悟入為門也。
二者、即用此二不二為門。
何者？明聖道即未曾二不二、非二非不二，
今假說不二為令悟道，即詺不二為門，此亦得約能化所化。
約能化，即說不二為表於道，故不二教為道門。
故中論序云：實非名不悟，寄中以宣之。
此教為理門，亦得不二入非二非不二，不二為非二非不二門也。
約所化者，因不二教悟入不二之道，故不二為門也。
三者、即此不二為法門。
如華嚴有種種法門亦爾，即不二為二，竝異上之二釋。
何者？不二即是門，故異上二為不二門；
入此不二更無所入，故異第二釋。
今釋就義以辨。言不二門者，只道之別名。
此不二之道通而無滯為門，不二可軌為法，
悟此不二名之為入，亦具能化所化。
三十三菩薩說不二，諸菩薩悟入不二也。
此中有三十三菩薩說。
問者云：何意頓有三十三菩薩說？
解云：眾生迷病不同即悟差別，故須多種，設多種藥治病差故也。
orig::  ^227a41

爾時，維摩詰謂眾菩薩言：諸仁者！
云何菩薩入不二法門？
各隨所樂說之。
commentary::  ^228c14

就此卅三菩薩為三。
第一淨名請眾菩薩說眾菩薩詡，即請一詡多。
第二眾菩薩請文殊詡，即是請多詡一。
第三文殊請居士詡，即請一詡一。
今則第一初請如文。
orig::  ^228c18

會中有菩薩名法自在，說言：諸仁者！
生、滅為二，法本不生，今則無滅。
得此無生忍，是為入不二法門。
commentary::  ^228c26

會中有菩薩下，第二、眾菩薩受請說不二。
所以初法自在，應命而說者，此菩薩既於法自在，故命初說也。
就此中有二：第一、標人名；第二、說入不二法。
今則標名也。生滅為二下，第二、說入不二法。
就此復為二：第一、明不二；第二、解入。
明生滅為二，法本不生，今則無滅，不生不滅，此是明不二。
得此無生法忍，是為入不二法門，即是解入。
乃知法本不生，今即無滅，是不二眾生云何得入？
是故今明得無生法忍，能入不二法門。
所以前明不二，次釋也。
問：亦得前入後不二不？
解云：不得要前說不二，後乃入不二。
何者？入本入不二，前未有不二，何所言入？
故前須明不二，後明入也。
問：若爾，前題應云不二入門，既云入不二法門，應初入後不二。
解云：亦得云不二入法門。
大論引此經云：如毗摩經？
不二入法門品也。
但今約能化、所化異。
若約能化，即前不二，後入應云不二入門；
若約所化，入不二法門。
今文約能化，故前明不二，後辨入題中，
從所化悟入為名，故云入不二也。
問：此云法本不生，今則無滅不二者，此為破生滅明無生滅，
為因緣生滅無生滅耶？
解云：具二義：一者、即因緣生滅是無生滅，
此生滅是不生滅，故生滅即不生滅，此約能化也；
二者、生滅明無生滅，此約所化。
實無生滅，眾生倒謂有生滅，如經愚者謂二，
智者了達無二，此只是一人。
向迷謂二，悟即不二，生滅轉為無生滅也。
問：既生滅無生滅，云何但言無生忍？
雙語應雙得。解云：此言無生忍，非是生滅中生，此生即通。
何者？於生不生心，於滅不生心，一切不生心，故名無生法忍也。
orig::  ^228c30

德守菩薩曰：我、我所為二，因有我故便有我所，
若無有我則無我所，是為入不二法門。
不眴菩薩曰：受、不受為二，若法不受則不可得，
以不可得故無取無捨、無作無行，是為入不二法門。
德頂菩薩曰：垢、淨為二，見垢實性則無淨相，
順於滅相，是為入不二法門。
善宿菩薩曰：是動、是念為二，不動則無念，
無念即無分別，通達此者是為入不二法門。
善眼菩薩曰：一相、無相為二，若知一相即是無相，
亦不取無相入於平等，是為入不二法門。
玅臂菩薩曰：菩薩心、聲聞心為二，觀心相空如幻化者，
無菩薩心、無聲聞心，是為入不二法門。
弗沙菩薩曰：善、不善為二，若不起善、不善，
入無相際而通達者，是為入不二法門。
師子菩薩曰：罪、福為二，若達罪性則與福無異，
以金剛慧決了此相無縛無解者，是為入不二法門。
師子意菩薩曰：有漏、無漏為二，若得諸法等則不起漏、
不漏想，不著於相亦不住無相，是為入不二法門。
淨解菩薩曰：有為、無為為二，若離一切數則心如虗空，
以清淨慧無所礙者，是為入不二法門。
那羅延菩薩曰：世間、出世間為二，世間性空即是出世間，
於其中不入不出、不溢不散，是為入不二法門。
善意菩薩曰：生死、涅槃為二，若見生死性則無生死，
無縛無解不然不滅，如是解者是為入不二法門。
現見菩薩曰：盡、不盡為二，法若究竟盡、
若不盡皆是無盡相，無盡相即是空，空則無有盡、不盡相。
如是入者，是為入不二法門。
普守菩薩曰：我、無我為二。
我尚不可得，非我何可得？
見我實性者，不復起二，是為入不二法門。
電天菩薩曰：明、無明為二。
無明實性即是明，明亦不可取，離一切數，
於其中平等無二者，是為入不二法門。
喜見菩薩曰：色、色空為二。
色即是空，非色滅空，色性自空。
如是受、想、行、識、識空為二。
識即是空，非識滅空，識性自空。
於其中而通達者，是為入不二法門。
明相菩薩曰：四種異、空種異為二。
四種性即是空種性，如前際、後際空故，中際亦空。
若能如是知諸種性者，是為入不二法門。
玅意菩薩曰：眼、色為二。
若知眼性，於色不貪、不恚、不癡，是名寂滅。
如是耳、聲、鼻、香、舌、味、身、觸、意、法為二。
若知意性，於法不貪、不恚、不癡，是名寂滅。
安住其中，是為入不二法門。
無盡意菩薩曰：布施、迴向一切智為二。
布施性即是迴向一切智性。
如是持戒、忍辱、精進、禪定、智慧、迴向一切智為二。
智慧性即是迴向一切智性。
於其中入一相者，是為入不二法門。
深慧菩薩曰：是空、是無相、是無作為二。
空即無相，無相即無作。
若空、無相、無作，則無心、意、識。
於一解脫門即是三解脫門者，是為入不二法門。
寂根菩薩曰：佛、法、眾為二。
佛即是法，法即是眾。
是三寶皆無為相，與虗空等，一切法亦爾。
能隨此行者，是為入不二法門。
心無礙菩薩曰：身、身滅為二。
身即是身滅。所以者何？
見身實相者，不起見身及見滅身，身與滅身無二無分別，
於其中不驚不懼者，是為入不二法門。
上善菩薩曰：身、口、意業為二。
是三業皆無作相，身無作相即口無作相，
口無作相即意無作相，是三業無作相即一切法無作相。
能如是隨無作慧者，是為入不二法門。
福田菩薩曰：福行、罪行、不動行為二。
三行實性即是空，空則無福行、無罪行、
無不動行，於此三行而不起者，是為入不二法門。
華嚴菩薩曰：從我起二為二。
見我實相者不起二法，若不住二法則無有識，無所識者是為入不二法門。
德藏菩薩曰：有所得相為二。
若無所得則無取捨，無取捨者是為入不二法門。
月上菩薩曰：闇與明為二。
無闇無明則無有二。
所以者何？如入滅受想定無闇無明，一切法相亦復如是，
於其中平等入者，是為入不二法門。
寶印手菩薩曰：樂涅槃、不樂世間為二。
若不樂涅槃、不厭世間則無有二。
所以者何？若有縛則有解，若本無縛其誰求解？
無縛無解則無樂厭，是為入不二法門。
珠頂王菩薩曰：正道、邪道為二。
住正道者則不分別是邪是正，離此二者是為入不二法門。
槃實菩薩曰：實、不實為二。
實見者尚不見實，何況非實？
所以者何？非肉眼所見、慧眼乃能見，而此慧眼無見無不見，
是為入不二法門。
commentary::  ^229a48

不眴菩薩亦二：初明能說，次明不二。
法不眴者，此菩薩眼不眴，如帝釋眼不眴也。
又此菩薩得念佛三昧，在前見法故不眴。
三者、常得正觀無有錯，故云不眴也。
受不受者，有三義：一者、有所得有所受著，
若無所得無所受著為無所受，菩薩了此不二也。
二者、明心能領受為受境，不能領受名不受，今菩薩了境智不二也。
三者、如雜心舍利弗毗曇，明十八界攝一切盡，
十八界中九不受領，餘通受無受，今摩訶衍了此諸法受不受不二也。
所餘類爾可知也。
orig::  ^230a38

如是諸菩薩各各說已，問文殊師利：何等是菩薩入不二法門？
文殊師利曰：如我意者，於一切法無言無說、
無示無識、離諸問答，是為入不二法門。
commentary::  ^230b10

如是眾菩薩各巳下三節中，第一一人請眾人詡，即別請總詡竟。
今即第二眾人請一人詡，總請別詡。
今則請為二：初結，次正請。
所以眾菩薩請文殊者，或可眾菩薩位行淺、
文殊位行深，故請文殊。
說二者，文殊既是銜命對揚之人，故請。
說三者，上說二不二淺，今復欲轉節說非二非不二，故別請。
若還是前人，恐說還同前說，為是故別請也。
文殊曰：第二答。此答泯前諸菩薩，諸菩薩雖知生滅等不二，
謂菩薩能說不二是所說。
又言眾菩薩是示、大眾是聽，又見淨名問、
眾菩薩答，終有能所還是二見，故今文殊泯之未曾有。
眾菩薩能說亦無不二是所說，無聽無示、
無問無答，問答不二名入不二也。
orig::  ^230b16

於是文殊師利問維摩詰：我等各自說已，仁者當說何等是菩薩入不二法門？
時維摩詰默然無言。
commentary::  ^230b40

於是文殊問下三節，即第三段文殊請淨名詡。
所以文殊問者，文殊是對揚之主故請，餘人非對揚主故不請。
二者說不二法異，故問人亦異也。
時淨名嘿然。所以嘿然者，復泯文殊。
文殊泯前三雙，雖言無說而說無說，雖言無問而問無問。
是故今居士更復淨之，無說於無說，無問於無問，
無答於無答，故嘿然也。
無言有三，謂上、中、下。
下嘿者，愚人處眾不知何言，如道生法師明闡提有佛性，被擯虎丘。
大本既至，果明闡提有佛性，學士飛 #CB17725;奉迎，
還本寺發講，大眾喪氣，無有能問者，此即愚人無言也。
二者中人無言者，知道無言，恐言傷道，
是故無言，如前身子不知所言也。
三者上人知道，未曾言無言，為泯言故無言，即淨名其人也。
又此言無言，無言言聲滿大千，一無所說，一無所說而教滿大千。
肇師云：淨名壯口毗耶，此非無言壯口而教滿大千。
又前卅一菩薩言說文殊，以言息言，若不言，
言無聲息，如知事人以聲息聲，不求聲也。
今淨名復泯文殊言，能所皆畢也。
orig::  ^230b44

文殊師利歎曰：善哉，善哉！
乃至無有文字語言，是真入不二法門。
說是入不二法門品時，於此眾中五千菩薩，皆入不二法門得無生法忍。
commentary::  ^230c32

文殊言領者，淨名既無言詡，文殊今應無言領，
如前空室嘿現嘿領明，今何故嘿詡而言領耶？
解云：具四句，前空室即俱嘿，前文問答即俱語，
五千菩薩嘿領語說，今此語領嘿說，二人目擊而已。
但大眾謂文殊問言，淨名無答，是故文殊顯淨名無言之意，
所以歎云是真入不二法門也。
此即淨名無言詡言，文殊言領無言，此言無言，
因緣言無言，非無言無言，言非言非無言，言無言開非言無言也。
other:: 
# 香積佛品第十
香積佛品第十
commentary::  ^231a2

香積佛品第十。
此即廣明二智中有五品，今則第五。
所以有此品來者，意乃無量，略有數意：
一者即是空室之意，由空室故得請飯，
室若有食即不得請飯，得請飯由前空室也。
二者從上不二法門生，明因有不二故有香積佛及香飯，
香積佛即正果，香飯即依果，由體不二故有此依正二果，
此即是出用義，由不二故今二，故上明二不二，今明不二二圓成一句也。
三者即是形聲二教，上來多明聲教，今香飯即是形教，
此之二種皆能表道，故皆是教，此即六塵皆教，上聲教今色教也。
又上明穢土教，今品淨土教具四句，為穢土緣說穢教、
為淨土緣說淨教、穢土緣說淨教、淨土緣說穢教，今此經中具也。
今解：教既爾，可得現前有四句不？
為穢土緣現淨土、淨土緣現穢土四句，
如此經前品為穢現淨土、為淨緣現穢土義應例，未見其文。
今言香積佛品者，從彼佛請飯，故云香積佛品也。
問：今就香積佛請飯題香積品者，亦應前就登王借座應題登王品，
借座登王既云不思議品，今請飯香積亦應題不思議品。
解云：皆得互例，而前借座登王題不思議，
今請飯標香積者，明立品不同，前從法為名，
今從人立因，若唯題不思議，即唯有一品無二品別也。
又責：若爾，上何意不從人，今不從法耶？
解云：俱有一難。又責：俱有一難，有何所以？
解云：此有義。何者？
前非但唯有借座登王事，通釋一切不思議名義，
從通為名，不就別為稱。
若是此品有請飯香積，不廣釋不思議別事，
故從別為名，不標不思議法也。
又上借座，今請飯，竝是不思議，故肇師云：
借座登王，請飯香土，手接大千，室色乾象，不思議迹也。
若爾，故借座請飯皆不思議。
雖皆不思議，不思議不同。
何者？上借座即大能入小，小能容大，不思議也；
今即少能充大眾，大眾食少，飯而不盡，不思議也。
難：若使一小鉢飯充大眾者，亦應一小座充大眾坐；
既多座充多眾，亦應多鉢充多眾。
解云：通例多座充多眾，多飯充多眾，一小鉢飯充大眾食，一小座充多眾坐。
而今不爾者，互現不同，示種種擁變，種種不思議，
又亦不思議事顯，故不同也。
又上嘿感不思議，今遣化不思議，此二皆絕凡夫、
二乘，故皆不思議也。
問：上既嘿念座別遣，今嘿念食即遣食來；
今既遣化請飯，下亦遣化借座。
而今上嘿念登王即遣座，今遺化往請飯，
此亦是互現，示種種不思議也。
又問：題稱香積佛品，應以香積佛為佛事；
今用香飯為佛事，應題香飯品。
解云：從本為名。何因有飯？
由彼佛故有飯，從本為名也。
難：從本為名，從本為佛事。
解云：如此香飯為佛事，即是彼佛事。
若無彼佛，何由得此香飯？
故此香飯佛事，即是彼佛為佛事。
為此故，題云香積佛品也。
品開二：第一、明財施；第二、明法施。
然此是財法因緣，此法即是財，長法身，
養慧命，故此法是財，只此財即是法也。
orig::  ^231a20

於是舍利弗心念：日時欲至，此諸菩薩當於何食？
commentary::  ^231c22

就初為三：第一、念食；第二、呵念食；第三、與未曾食。
今即第一也。問：身子何故念食，餘人不念耶？
解云：有數義：一者、凡有三品人，下品人有煩惱故心有勞，
身有顛倒故身有待，即凡夫也。
二者、中品人斷煩惱故心無勞，有報身故有待，即是二乘。
上品人內無煩惱故心無勞，法身為身故無所待，即是菩薩。
菩薩內心無累、外身無待，故不念食。
身子雖無內累而外身有待，故今念食也。
二者、上來說菩薩法，菩薩法成就眾生，
淨土菩薩聞此歡喜忘飢不念食，聲聞聞此不解不嗜，故但念食也。
三者、由其念故，淨名得與未曾有食，廣作佛事利益眾生，此即示實是顯道也。
問：其何故自不念，而言諸菩薩當於何食耶？
解云：身子自有食。
何者？其常食但念諸菩薩，日時既晚，古佛道法過中不食，故云諸菩薩當於何食也。
然此念食與念座異。
何者？念座即具自他，故前云斯諸菩薩大弟子當於何坐，
今即不然，直云諸菩薩當於何食也。
orig::  ^231c24

時維摩詰知其意而語言：佛說八解脫，
仁者受行，豈雜欲食而聞法乎？
commentary::  ^232a22

語言佛說下，第二、呵念食。
問：前云菩薩須食、弟子不須食，應呵菩薩、不呵聲聞。
解云：是聲聞須，若不須不應念，念即須也。
又聲聞念、菩薩不念，即聲聞須、菩薩不須。
菩薩不須故不呵菩薩，聲聞須故呵聲聞也。
今呵念食與前呵念座何異？
解云：前就下法以呵座，今就上法以呵食。
前就下法呵座者，為法來？
為座來？今就上法呵佛教責明說八解，仁者受行豈雜欲食而聞法乎？
就八解呵者，八解即八背捨，八背捨通而有背捨欲色。
豈更念食別者，八解初二不淨觀，即觀食不淨不應樂食。
仁者常作不淨觀，只此八種即法身之喜饍、
慧命之上饌，豈雜欲食耶？
又且聞斯勝法尚應不惜身命，云何念食耶？
作此呵也。
orig::  ^232a26

若欲食者，且待須臾，當令汝得未曾有食。
commentary::  ^232b4

若欲食者下，第三、與食。
與食中有四：第一、許食；第二、示其處；第三、
大眾不能致；第四、淨名遣化取。
今即第一、與食。汝須食者，且待須 #CB17688;，
當得未曾有食也。
問：前既呵，今何意與示耶？
解云：與奪隨宜，皆為利物。
如世人養子，呵罵而與其食也。
問：其念常食，何故不與其常食，而與其未曾有食耶？
解云：為欲不違上言，復顯菩薩難思之德，
廣作佛事，故與未曾有食也。
言為不違上說者，上呵其不應念食，而今忽與其常食，即便違上呵。
今與未曾有食，故不違上呵。
何者？汝所念者，是不淨食，是顛倒所起；
今此食淨，是無依無得所起。
又彼念食養宍身，今此食長慧命，故上呵今與也。
言顯菩薩德者，若與常食，彼謂我亦有此食，
不歡菩薩不思議；今與未曾有食，即歎菩薩不思議德力也。
orig::  ^232b6

時維摩詰即入三昧，以神通力示諸大眾。
上方界分過四十二恒河沙佛土，有國名眾香，
佛號香積，今現在。
其國香氣，比於十方諸佛世界人天之香最為第一。
彼土無有聲聞、辟支佛名，唯有清淨大菩薩眾，佛為說法。
其界一切皆以香作樓閣，經行香地，苑園皆香，其食香氣周流十方無量世界。
時彼佛與諸菩薩方共坐食，有諸天子皆號香嚴，
悉發阿耨多羅三藐三菩提心，供養彼佛及諸菩薩，此諸大眾莫不目見。
commentary::  ^232b34

時維摩詰即入三昧者，第二、示飯處。
前許未曾有食，未知在何處，是故示其處也。
此中示食處而問菩薩、不問聲聞者，明聲聞座近在側尚不能昇，
豈能取彼佛飯耶？
又前來呵聲聞不能昇座，今斥菩薩不能取食也。
問：今示飯令眾取者，亦應前示座處令眾取。
解云：前後互類，今欲明品品不同、章章轉勢，類權行不一也。
orig::  ^232c2

時維摩詰問眾菩薩：諸仁者！
誰能致彼佛飯？以文殊師利威神力故，咸皆默然。
維摩詰言：仁此大眾，無乃可恥？
文殊師利曰：如佛所言，勿輕未學。
commentary::  ^232c16

時維摩詰問眾菩薩者，第三、明大眾不能致。
此顯居士兩不思：一、眾未曾見此食而得見；
二者、大眾不能取，淨名能取也。
文殊力大眾嘿者，明眾菩薩能取。
但今緣正在淨名，淨名取能作佛事利益此彼也，若餘則不能令彼此利益。
文殊恐眾中有菩薩忽去乖當道理，故以神力令眾嘿然。
又令淨名為主、眾菩薩居賓，豈客自取食而食？
此事不可，是故嘿然也。
維摩言下，第三、譏大眾。
示飯在彼而不能取，豈不恥耶？
問：淨名是菩薩，云何輕於大眾？
解云：欲斥始行令進學耳。
文殊言下，第四、文殊答。
明雖未學欲能得故，不應輕此之二人相成。
何者？淨名譏始行，文殊 #CB17693;初心，各有意也。
orig::  ^232c22

於是維摩詰不起於座，居眾會前，化作菩薩，
相好光明，威德殊勝，蔽於眾會。 ^233a10

而告之曰：汝往上方界分，度如四十二恒河沙佛土，
有國名眾香，佛號香積，與諸菩薩方共坐食。
汝往到彼，如我詞曰：維摩詰稽首世尊足下：
致敬無量，問訊起居：少病、少惱、氣力安不？
願得世尊所食之餘。 ^233a12

當於娑婆世界施作佛事，令此樂小法者侍弘大道，亦使如來名聲普聞。
commentary::  ^233a20

於是維摩不起下，第四、遣化。
就此中有數章文句，今即第一、入三昧正遣化。
而告之曰下，第二、授化人請飯之辭。
問訊彼佛少病少惱，此言難解，此土穢彼土淨，
若爾此有病彼無病，云何問訊少病少惱耶？
未解云之。當於娑婆作佛事者，前陳請飯之辭，
今第二、釋請飯之意。
請飯者非為餘事，但為佛事。
佛事者凡有兩種：一者、上弘；二者、下化。
樂小法者即下化，得弘大道即上弘也。
如來名聞普聞者，上美法，今歎人也。
orig::  ^233a24

時化菩薩即於會前，昇於上方，舉眾皆見其去。
到眾香界，禮彼佛足，又聞其言：維摩詰稽首世尊足下，
致敬無量，問訊起居，少病少惱，氣力安不？
願得世尊所食之餘，欲於娑婆世界施作佛事，
使此樂小法者得弘大道，亦使如來名聲普聞。
彼諸大士見化菩薩，歎未曾有：今此上人從何所來？
娑婆世界為在何許？
云何名為樂小法者？
即以問佛。佛告之曰：下方度如四十二恒河沙佛土，
有世界名娑婆，佛號釋迦牟尼，今現在於五濁惡世，為樂小法眾生敷演道教。
彼有菩薩名維摩詰，住不可思議解脫，
為諸菩薩說法，故遣化來，稱揚我名，并讚此土，令彼菩薩增益功德。
彼菩薩言：其人何如，乃作是化，德、力、無畏、神足若斯？
佛言：甚大！一切十方皆遣化往，施作佛事，饒益眾生。
commentary::  ^233a42

時化菩薩下，第三、化菩薩正去。
此下文可解。
orig::  ^233b20

於是，香積如來以眾香鉢盛滿香飯與化菩薩。
時彼九百萬菩薩俱發聲言：我欲詣娑婆世界供養釋迦牟尼佛，
并欲見維摩詰等諸菩薩眾。 ^233b22

佛言：可往攝汝身香，無令彼諸眾生起惑著心。
又當捨汝本形，勿使彼國求菩薩者而自鄙恥。 ^233b26

又汝於彼莫懷輕賤而作礙想。
所以者何？十方國土皆如虗空。
又諸佛為欲化諸樂小法者，不盡現其清淨土耳。
commentary::  ^233b30

於是香積下，第四、彼佛與飯。
為二：第一、佛與飯；第二、彼菩薩欲來。
今即第一、彼佛與飯，如文。
時彼九百萬下，第二、彼土菩薩欲來。
有二事益：香飯即依果益，彼菩薩來即正果益。
依正兩益，依正二教門也。
問：香飯可為佛事，菩薩身云何作佛事？
解：有二義：一者、明淨土尚來聽法，汝在近云何不學？
二者、明淨土大菩薩皆來聽，故知淨名是不思議人，
所說是不思議之法，於淨名增難遭之想深生敬心，是為大利也。
佛言可往者，彼佛聽往有二：一者、今攝身香；
二者、於此土勿生劣心，前戒為此土、後戒為彼土故。
言前戒為此土者，為息此大眾生惑著故令攝香。
言後戒為彼土者，恐淨土菩薩見此土不淨起下劣心，故戒令起敬心也。
問：既令攝身香，何不令攝飯香？
解云：此各有所以。
何者？明能作佛事故不攝也。
難：菩薩身亦能作佛事，亦應不攝。
解云：互例而攝身者，眾生宜故也。
又且飯是佛力故不攝，菩薩身是菩薩力，菩薩力不足故令攝也。
orig::  ^233b36

時化菩薩既受鉢飯，與彼九百萬菩薩俱，
承佛威神及維摩詰力，於彼世界忽然不現，須臾之間至維摩詰舍。 ^233c22

時維摩詰即化作九百萬師子之座，嚴好如前，諸菩薩皆坐其上。
時化菩薩以滿鉢香飯與維摩詰，飯香普熏毗耶離城及三千大千世界。
時毗耶離婆羅門、居士等，聞是香氣，身意快然，歎未曾有。
於是長者主月蓋，從八萬四千人來入維摩詰舍，
見其室中菩薩甚多，諸師子座高廣嚴好，
皆大歡喜，禮眾菩薩及大弟子，却住一面。
諸地神、虗空神及欲、色界諸天，聞此香氣，亦皆來入維摩詰舍。
時維摩詰語舍利弗等諸大聲聞：仁者！
可食如來甘露味飯，大悲所熏，無以限意，食之使不消也。
有異聲聞念：是飯少，而此大眾人人當食。
化菩薩曰：勿以聲聞小德小智，稱量如來無量福慧。
四海有竭，此飯無盡，使一切人食摶若須彌，乃至一劫猶不能盡。
所以者何？無盡戒、定、智慧、解脫、解脫知見功德具足者，所食之餘終不可盡。
於是鉢飯悉飽眾會，猶故不賜。
其諸菩薩、聲聞、天、人食此飯者，身安快樂，譬如一切樂莊嚴國諸菩薩也。
又諸毛孔皆出玅香，亦如眾香國土諸樹之香。
commentary::  ^233c26

時化菩薩既受下，第五、化菩薩受飯還方丈作佛事。
就此為二：第一、正明化菩薩還；第二、明飯為佛事。
今即初所以維摩化作九百萬師子座者，
上明大入小，未盡不思議之極。
何者？上指有三萬二千入方丈，今有九百萬億入方丈，始齊不思議之極也。
又上借座是實座，今是化座；前實不思議，
今化不思議；前他借不思議，今自辨不思議也。
問：座既借座化座，飯亦應化請飯，化飯不解，云何必盡？
例示種種不思議也。
文云欲、色界諸天聞香皆來者，數人義懷。
何者？彼明欲界天五根、五塵，若色界即無。
何者？初禪無鼻、舌兩識，而有鼻、舌兩根，為莊嚴身故。
若是二禪已上，則無五識。
若使如此，云何聞香而來？
彼云借下界識來，即責汝借識來，為聞香故借，未聞借耶？
若聞借無識，云何得知不可？
逆借故不可也。今明小乘知局，大乘慧廣，
故無所不備，所以欲、色聞香而來也。
次淨名命身子等食，今雖命諸大弟子，
實總命一切大眾，所以今徧命者，彼上徧念，故徧命也。
言甘露味飯者，有二義：一者、此飯味如甘露食，
此飯能開甘露，能開甘露者，即是正道涅槃也；
二者、只此飯即是甘露。
何者？此飯諸佛無生業所起，即是無生果，即是涅槃也。
大悲所熏者，明此飯是諸佛大悲所起，故云大悲所熏。
問：如來行無量，何意獨言大悲耶？
解云：無食不食，由大悲化眾生，故有此食，所以獨言大悲也。
無以限意者，明此飯是如來無漏無礙依果之餘，
若以限意，即有礙心，有礙心即不消也。
有異聲聞，非是身子之流，故云有異此人，應是下劣聲聞作此念也。
化菩薩呵其念，而歎飯無盡，舉五分法身所食之餘故無盡，
故依無盡。又定慧是因，因無盡故，果不窮也。
大眾食猶不賜，雖復食，猶如不與，故爾雅云：
與，賜也。問：鉢飯充大眾，鉢飯如故者，前小室容大座，室不應博也。
orig::  ^234a24

爾時，維摩詰問眾香菩薩：香積如來以何說法？
彼菩薩曰：我土如來無文字說，但以眾香令諸天人得入律行。
菩薩各各坐香樹下，聞斯玅香，即獲一切德藏三昧。
得是三昧者，菩薩所有功德皆悉具足。
commentary::  ^234b40

維摩問眾香菩薩下，品開為二：前明財施竟，
今第二、明法施。財法因緣竝是般若用，
所以有此文來者，欲二國化流彼此交利，舉喻如向吳魯互市也。
二者、請飯，彼教為此緣；今請法，此教為彼緣。
前為此請彼，今為彼請此。
請此非但為彼亦為此，請彼非但為此亦為彼也。
文云我土如來無文字說，前何意云彼土唯有清淨諸菩薩眾佛為說法？
今云何言彼土無文字說耶？
解云：有二：一者、只以香飯說大乘；二者、亦說但少耳。
如此間音聲為佛事，亦有嘿然為佛事，
此即六塵皆教、六根皆稟也。
orig::  ^234b48

彼諸菩薩問維摩詰：今世尊釋迦牟尼以何說法？
維摩詰言：此土眾生剛強難化故，佛為說剛強之語以調伏之，
言：是地獄、是畜生、是餓鬼，是諸難處、是愚人生處，
是身邪行、是身邪行報，是口邪行、是口邪行報，
是意邪行、是意邪行報，是殺生、是殺生報，
是不與取、是不與取報，是邪婬、是邪婬報，
是妄語、是妄語報，是兩舌、是兩舌報，是惡口、
是惡口報，是無義語、是無義語報，是貪嫉、
是貪嫉報，是瞋惱、是瞋惱報，是邪見、是邪見報，
是慳悋、是慳悋報，是毀戒、是毀戒報，是瞋恚、
是瞋恚報，是懈怠、是懈怠報，是亂意、是亂意報，
是愚癡、是愚癡報，是結戒、是持戒、是犯戒，
是應作、是不應作，是障礙、是不障礙，是得罪、
是離罪，是淨、是垢，是有漏、是無漏，是邪道、
是正道，是有為、是無為，是世間、是涅槃。
以難化之人心如猨猴故，以若干種法制御其心，乃可調伏。
譬如象馬，#CB00395;悷不調，
加諸楚毒，乃至徹骨，然後調伏。
如是剛強難化眾生故，以一切苦切之言，乃可入律。
commentary::  ^234c20

彼諸菩薩問維摩下，前來此問彼，今彼問此也。
維摩言此土眾生剛強者，此土答彼，明此土剛強眾生故，說剛強法。
故娑婆中云：三世佛有四種化：一、畢竟軟語化，
二者、畢竟麤語化，三、亦軟亦麤雜化，四者、捨罝不化。
故大論云：見比丘相鬬，佛來諫之。
比丘云：是人斯我，不能不答。
諫既不從，拂空而去。
不可化，捨罝之也。
問：眾生畢竟無所有，今云何言是地獄、是地獄報耶？
解云：雖畢竟無所有，於眾生故有，作地獄因，必得地獄果。
既於虗妄有，菩薩隨其噵有。
隨其噵有，欲令不有也。
譬如象馬不調者，明非鉤鏁無以調象馬，非苦切無以伏難化也。
調馬有五種：一、直舉鞭即調，譬利根人觀樹木彫落，人歘無常即悟。
二者、鞭著宍苦痛乃調，譬人見知識無常乃悟。
三者、錐刾入皮乃調，譬人見兄弟眷屬無常乃悟。
四者、刾至肌宍乃調，譬父母無常乃悟。
五者、刾徹骨乃調，譬自身無常。
若自無常，復不發心，即便捨罝也。
orig::  ^235a18

彼諸菩薩聞說是已，皆曰：未曾有也！
如世尊釋迦牟尼佛，隱其無量自在之力，乃以貧所樂法度脫眾生。
斯諸菩薩亦能勞謙，以無量大悲生是佛土。
維摩詰言：此土菩薩於諸眾生大悲堅固，誠如所言。
然其一世饒益眾生，多於彼國百千劫行。
所以者何？此娑婆世界有十事善法，諸餘淨土之所無有。
何等為十？以布施攝貧窮，以淨戒攝毀禁，
以忍辱攝瞋恚，以精進攝懈怠，以禪定攝亂意，
以智慧攝愚癡，說除難法度八難者，以大乘法度樂小乘者，
以諸善根濟無德者，常以四攝成就眾生，是為十。
commentary::  ^235b4

維摩云：此土一世饒益多，彼土百千劫行。
此意可知也。此土有十事善法勝，餘淨土所無有者，釋此土修行勝。
然天中尚無施，何者？
娑婆有二解：一云、都無布施；二者、無有施飯食，亦有施餘物。
天尚然，況淨土？然人脫問：淨土勝穢土可然，亦有穢土勝淨土不？
解云：亦有此文，即是穢土一日修行勝淨土百千劫也。
問：此文諸餘淨土無十事，若爾，無六度。
解云：淨土無六度對治用，不無六度體，
如菩薩五莖華施，爾時即具六度也。
二者、上玅淨無六用，亦無六體，有體用竝穢，淨土中未曾六不六也。
今望香積時若為？
解云：當香積但體無用，若來此土亦有其用，施香來此土即其用也。
orig::  ^235b24

彼菩薩曰：菩薩成就幾法，於此世界，行無瘡疣，生於淨土？
維摩詰言：菩薩成就八法，於此世界，行無瘡疣，生於淨土。
何等為八？饒益眾生而不望報；代一切眾生受諸苦惱；
所作功德，盡以施之；等心眾生，謙下無礙；
於諸菩薩，視之如佛；所未聞經，聞之不疑；
不與聲聞而相違背；不嫉彼供；不高己利，
而於其中調伏其心；常省己過，不訟彼短；恒以一心求諸功德。
是為八法。維摩詰、文殊師利於大眾中說是法時，
百千天人皆發阿耨多羅三藐三菩提心，十千菩薩得無生法忍。
commentary::  ^235b48

彼菩薩曰：成就幾法行者，明諸大菩薩處此可不染，
猶如鵞王亦如蓮華，不為煩惱所染。
諸淺行菩薩云何處而不染？
淺行菩薩觀解未具，如少湯投之大冰翻益其結。
淺行菩薩亦爾，欲化煩惱翻為煩惱所染。
若使如此，成就幾法於此行無瘡疣生於淨土耶？
維摩詰答言：成就八法而得行無瘡疣生於淨土也。
所言八法者，饒益眾生不望報即大慈，代眾生受苦即大悲。
什、叡法師等，此為二法。
肇師云：合為一法。
今依肇師，慈悲合為一法也。
等心眾生謙下無礙，即第二法。
故華嚴云：菩薩作地心、槁心、析角心、小大心而無礙也。
於諸菩薩應視如佛，第三法。
見有發心為菩薩者乃勝己者，竝視之如佛也。
所未聞經聞而不疑，第四行。
前則尊人，今即重法也。
不與聲聞而相違背，第五法。
明三不異於一，一不異於三。
昔開一為三，今則會三歸一，故無違也。
不嫉彼供不高己利，第六法。
彼得供、彼種得，何須嫉之？
自利、自種，何用自高？
舉譬如作田〔云云〕。
常省己過，第七法。
常自省察己過，應悔先罪，不誦他#CB00245;。
若不能省己過，過故屬己；若誦他#CB00245;，#CB00245;還著己。
若能省己過，自故無過；不誦他#CB00245;，巳復無失也。
恒以一心求諸功德，第八法。
餘文
other:: 
# 菩薩行品第十一
菩薩行品第十一
commentary::  ^235c20

菩薩行品第十一。
就此經有四會，三會已竟，今即第四會重集菴薗。
就此會有四品，前三品屬正說，後一品是流通，
此非自判，肇師自作此說也。
正說中三品即為三：第一說菩薩行，第二明見佛，第三法供養。
今即第一言菩薩行者，為彼土菩薩說菩薩行，從此為名也。
然香積品即彼教為此，今菩薩行品此教為彼，彼此牙市也。
又香積一飯為佛事，此欲明一切法為佛事也。
就此一品為二：第一淨名與大眾來至佛所，第二香積菩薩欲去為說菩薩行。
即是來去一雙，亦是說佛事菩薩行一雙也。
orig::  ^236a28

是時，佛說法於菴羅樹園，其地忽然廣博嚴事，一切眾會皆作金色。 ^236b2

阿難白佛言：世尊！
以何因緣有此瑞應，是處忽然廣博嚴事，一切眾會皆作金色？ ^236b4

佛告阿難：是維摩詰、文殊師利與諸大眾恭敬圍繞，
發意欲來，故先為此端應。 ^236b6

於是維摩詰語文殊師利：可共見佛，與諸菩薩禮事供養。
文殊師利言：善哉行矣！
今正是時。
commentary::  ^236b10

就初復為二：第一、淨名與大眾來；第二、如來稱歎印定。
初復為二：第一、明欲來意；第二、明正來。
今即初有數句，今第一、現瑞。
所以現瑞者，將說奇特之法故現希有之瑞。
二者、香積菩薩是客，為有勝客故變淨土也。
三者、淨名將欲來，故前現瑞表居士敬誠之實，顯淨名難思之德也。
此有二事：一、變土；二、變眾作金色。
變土即變依，變眾即變正也。
次問答，明是淨名作非佛作，顯淨名德力也。
佛告者，第三、佛答瑞。
於是維摩下，第四、欲來。
淨名所以要文殊共來者，有數義：一者、
欲面見佛印成所說，若不至佛所無由得印成。
二者、文殊前問疾之人，今淨名即能往佛所，應與文殊共至佛所報恩也。
三者、彼土菩薩來有二意：一者、欲與淨名相見既竟，
今欲來佛所致敬，故相共來也。
orig::  ^236b16

維摩詰即以神力，持諸大眾并師子座，
置於右掌，往詣佛所。
到已著地，稽首佛足，右繞七帀，一心合掌，在一面立。
其諸菩薩即皆避座，稽首佛足，右繞七帀，於一面立。
諸大弟子、釋、梵、四天王等，亦皆避座，稽首佛足，在一面立。
於是，世尊如法慰問諸菩薩已，各令復坐，即皆受教。
commentary::  ^236b44

維摩神力持大眾來者，前顯枕在牀，今忽如此之健，此即前病今病差也。
問：眾生病菩薩病，眾生愈菩薩愈，今眾生未差，菩薩病云何已差耶？
且戲解之，明室內說法，無量人發心，無量人得無生忍，豈非差耶？
又難：前云菩薩病與眾生後際等，今眾生未盡，云何已盡？
解云：此義異前。言與眾生後際等者，明大悲病與後際等，
眾生不盡，菩薩大悲不竭。
orig::  ^236c8

眾坐已定，佛語舍利弗：汝見菩薩大士自在神力之所為乎？
唯然，已見。汝意云何？
世尊！我覩其為不可思議，非意所圖、非度所測。 ^236c22

爾時阿難白佛言：世尊！
今所聞香自昔未有，是為何香？
佛告阿難：是彼菩薩毛孔之香。
於是舍利弗語阿難言：我等毛孔亦出是香。
阿難言：此所從來？
曰：是長者維摩詰，從眾香國取佛餘飯於舍食者，一切毛孔皆香若此。
commentary::  ^236c26

眾坐已定，此是第二段、如來印定。
所說有數句，今第一、佛對身子印，成淨名所為不思議是實也。
爾時阿難下，第二、佛對阿難印，成淨名所為。
今對阿難印，與前佛對身子印何異？
解云：前通印諸事，今但印香積一品。
又今欲顯佛事非一。
何者？以佛心作一切事，一切皆佛事也。
文問答可尋。文云阿難聞香問佛者，前即香氣遍十方，
阿難去方丈只數里，云何不聞？
今始致問。解云：有聞得聞、不聞應不聞，
如雷霆震地，聾者不聞也。
問：此是餘香，何以言是毛孔香耶？
解云：今無復飯，飯在腹中，故言毛孔香。
餘人食內為不淨，今菩薩食內有玅香，如大論三歲比丘說法常出玅香也。
問：餘人亦食，此食毛孔亦香，何故獨言彼菩薩耶？
解云：據本故獨言彼菩薩也。
前云攝身香，今何故復云彼菩薩香耶？
雖攝，由有故言彼菩薩香也。
orig::  ^236c36

阿難問維摩詰：是香氣住當久如？
維摩詰言：至此飯消。
曰：此飯久如當消？
曰：此飯勢力，至於七日，然後乃消。
又，阿難！若聲聞人未入正位，食此飯者，
得入正位，然後乃消；已入正位，食此飯者，
得心解脫，然後乃消。
若未發大乘意，食此飯者，至發意乃消；
已發意，食此飯者，得無生忍，然後乃消；
已得無生忍，食此飯者，至一生補處，然後乃消。
譬如有藥，名曰上味，其有服者，身諸毒滅，
然後乃消；此飯如是，滅除一切諸煩惱毒，然後乃消。
commentary::  ^237a30

次文阿難與淨名論消久近，所以言七日者，約緣不定。
今言七日，飯體勢至七日。
大論七步蛇，譬蛇 #CB17718;人，
唯至七步、八步即死。
飯體亦爾，勢至七日也。
若聲聞未入正位者，此去約緣聖不同，
有二位：一者、小乘；二者、大乘。
小乘中有二：一、未入正位。
入正位即小乘，始得解脫；無學即小乘，終略始終也。
聲聞苦忍為正位，菩薩即多云法位。
所以爾者，聲聞對耶？
為正也？菩薩有三位：初、發心；次、無生忍；
終、補處也。如是滅除一切煩惱。
問：上是一口飯，云何除一切煩惱得道耶？
解云：世間醫師令一齊藥，尚愈身病；今佛、
菩薩令齊法藥，豈不能療眾生心疾耶？
又什師云：此飯是諸佛依果。
既得此依果，必深信於因果；既信因果，
食於此飯，心即得安；以心安故，識於因果，
即了實相，得悟無生也。
問：若香飯能滅一切煩惱，能令眾生悟道者，如來何意不常以香飯為佛事耶？
且及竝通，但教亦能滅煩惱得道，如來何意不常說教耶？
彼云：教能論辨，可得道香。
若為能詅辨耶？解云：聲教、色教，聲詅、色詅；
香教，香、味詅也。
orig::  ^237a48

阿難白佛言：未曾有也！
世尊，如此香飯能作佛事。
佛言：如是，如是。阿難，或有佛土，以佛光明而作佛事，
有以諸菩薩而作佛事，有以佛所化人而作佛事，
有以菩提樹而作佛事，有以佛衣服、臥具而作佛事，
有以飲食而作佛事，有以園林、臺觀而作佛事，
有以三十二相、八十隨形好而作佛事，
有以佛身而作佛事，有以虗空而作佛事，
眾生應以此緣得入律行；有以夢、幻、影、
響、鏡中像、水中月、熱時#CB08504;，
如是等喻而作佛事；有以音聲、語言、文字而作佛事；
或有清淨佛土寂寞，無言無說，無示無識，
無作無為，而作佛事。
如是，阿難，諸佛威儀進止，諸所施為，無非佛事。
阿難，有此四魔、八萬四千諸煩惱門，而諸眾生為之疲勞，
諸佛即以此法而作佛事，是名入一切諸佛法門。
菩薩入此門者，若見一切淨好佛土，不以為喜，
不貪不高；若見一切不淨佛土，不以為憂，不礙不沒。
但於諸佛生清淨心，歡喜恭敬，未曾有也！
諸佛如來功德平等，為教化眾生故，而現佛土不同。
阿難，汝見諸佛國土地有若干，而虗空無若干也；
如是見諸佛色身有若干耳，其無礙慧無若干也。
阿難，諸佛色身威相種性，戒、定、智慧、解脫、
解脫知見，力、無所畏、不共之法，大慈大悲威儀所行，
及其壽命說法教化，成就眾生淨佛國土，
具諸佛法悉皆同等，是故名為三藐三佛陀，
名為多陀阿伽度，名為佛陀。
阿難，若我廣說此三句義，汝以劫壽不能盡受。
正使三千大千世界滿中眾生，皆如阿難多聞第一得念總持，
此諸人等以劫之壽亦不能受。
如是，阿難，諸佛阿耨多羅三藐三菩提無有限量，智慧辯才不可思議。
阿難白佛言：我從今已往，不敢自謂以為多聞。
佛告阿難：勿起退意。
所以者何？我說汝於聲聞中為最多聞，非謂菩薩。
且止！阿難，其有智者不應限量諸菩薩也。
一切海淵尚可測量，菩薩禪定、智慧、總持、
辯才，一切功德不可量也。
阿難，汝等捨置菩薩所行，是維摩詰一時所現神通之力，
一切聲聞、辟支佛於百千劫盡力變化所不能作。
commentary::  ^237b38

次明一切法為佛事。
前略印香飯一事，今廣印一切為佛事。
所以廣明者，前略明未盡，今更廣明。
雖復廣明，不出四隻兩雙，所謂有無善惡為佛事也。
問：有佛卅二相為佛事竟，云何復云有以佛身為佛事耶？
解云：如來有時現一相、二相，或時合現相、
現相不同，故前明卅二相，後明佛身也。
有以虗空為佛事，即是無為佛事。
虗空為佛事，如文殊以虗空身化阿聞世王也。
四魔八萬四千煩惱為佛事者，上明善為佛事，今明惡為佛事。
什師云：此中明三性竝為佛事。
前善為佛事，虗空、無記為佛事；今則不善為佛事，
方便用不善為佛事，無方便善成魔事。
orig::  ^238a20

爾時，眾香世界菩薩來者，合掌白佛言：世尊！
我等初見此土生下劣想，今自悔責捨離是心。 ^238a44

所以者何？諸佛方便不可思議，為度眾生故，隨其所應現佛國異。 ^238a46

唯然，世尊！願賜少法還於彼土，當念如來。
commentary::  ^238b2

爾時眾香世界菩薩下，品第二、香積菩薩請法。
既將欲反彼世界，所以請說菩薩行品，從此為名也。
文有三：今第一、彼菩薩懺悔，有二：前、自梅；
次、請法。自悔為二：初、正梅；次、釋悔意。
今即初正悔，明我初來見此土穢生下劣想，今自悔責明失在於我也。
問：彼來時彼佛已勅令莫生劣心，今云何復生劣心？
將不違佛教耶？解云：雖受佛勅，今來既見土穢不覺劣心生，
如今人聞經教令莫起貪，見境不覺貪生。
又佛不勅起劣重，佛勅尚爾，況不勅耶？
問：前文云彼諸菩薩坐香樹下，聞斯玅香即具一切德藏三昧，
云何更生高下之心、淨穢等見耶？
解云：示此迷耳。以此土作此見故，彼土同此土見，
此土既悟彼土即悟，為此故所以今悔也。
所以者何下，第二句、釋悔意。
以諸佛方便所現不同故，不應生下劣之心，上說法故如是方便也。
唯然世尊願賜小法，第二、正請法，彼此交利之事也。
然彼土菩薩行已具足，無以復所疑，不須此諸行而請說諸行者，
亦是為此土菩薩請耳。
具四句，為彼請此、為此請此，亦為此請彼、為彼請彼也。
又且從多為論，如此間音聲為佛事，亦有餘事為佛事，
彼無言說為佛事，亦有言說為佛事，從多耳。
又且菩薩應須遍學菩薩之體，遍化眾生遍到諸國，
應言說度即言說化，應無言說度即無言說化之為，是故須請法也。
orig::  ^238b4

佛告諸菩薩：有盡無盡解脫法門，汝等當學。
何謂為盡？謂有為法。
何謂無盡？謂無為法。
如菩薩者，不盡有為、不住無為。
何謂不盡有為？謂不離大慈、不捨大悲，
深發一切智心而不忽忘，教化眾生終不厭倦，
於四攝法常念順行，護持正法不惜身命，
種諸善根無有疲厭，志常安住方便迴向，
求法不懈說法無悋，勤供諸佛故入生死而無所畏，
於諸榮辱心無憂喜，不輕未學敬學如佛，
墮煩惱者令發正念，於遠離樂不以為貴，
不著己樂慶於彼樂，在諸禪定如地獄想，
於生死中如園觀想，見來求者為善師想，
捨諸所有具一切智想，見毀戒人起救護想，
諸波羅蜜為父母想，道品之法為眷屬想，
發行善根無有齊限，以諸淨國嚴飾之事成己佛土，
行無限施具足相好，除一切惡淨身口意故，
生死無數劫意而有勇，聞佛無量德志而不倦，
以智慧劒破煩惱賊，出陰界入荷負眾生永使解脫，
以大精進摧伏魔軍，常求無念實相智慧行，
少欲知足而不捨世法，不壞威儀而能隨俗，
起神通慧引道眾生，得念總持所聞不忘，
善別諸根斷眾生疑，以樂說辯演法無礙，
淨十善道受人天福，修四無量開梵天道，
勸請說法隨喜讚善得佛音聲，身口意善得佛威儀，
深修善法所行轉勝，以大乘教成菩薩僧，心無放逸不失眾善。
行如此法，是名菩薩不盡有為。
何謂菩薩不住無為？
謂修學空不以空為證，修學無相、無作不以無相、
無作為證，修學無起不以無起為證，觀於無常而不厭善本，
觀世間苦而不惡生死，觀於無我而誨人不倦，
觀於寂滅而不永寂滅，觀於遠離而身心修善，
觀無所歸而歸趣善法，觀於無生而以生法荷負一切，
觀於無漏而不斷諸漏，觀無所行而以行法教化眾生，
觀於空無而不捨大悲，觀正法位而不隨小乘，
觀諸法虗妄、無牢、無人、無主、無相，本願未滿而不虗福德、
禪定、智慧。修如此法，是名菩薩不住無為。
又具福德故不住無為，具智慧故不盡有為；
大慈悲故不住無為，滿本願故不盡有為；
集法藥故不住無為，隨授藥故不盡有為；
知眾生病故不住無為，滅眾生病故不盡有為。 ^238c2

諸正士！菩薩已修此法，不盡有為、不住無為，
是名盡無盡解脫法門，汝等當學。
commentary::  ^239a22

佛告諸菩薩下三段中，第二、佛為廣說菩薩行。
文為三：第一、雙標盡無盡；第二、雙釋盡無盡；
第三、雙結。今即初雙標而勸也。
何謂下，第二、雙釋。
何謂有盡？謂有為生死有為磨滅故盡。
何謂無盡？謂無為涅槃無為不磨滅故無無盡也。
如菩薩者不盡有為不住無為者，此正明菩薩行對破聲聞。
何者？聲聞盡有為生死住無為涅槃，今是菩薩即異於此，
常在生死不盡有為，化眾生故不住無為，故如是說也。
然從來云斷五住惑盡得常住涅槃，即盡有為住無為，若爾不及因行豈是果德？
故不可也。謂不離大悲慈者，明有大慈悲為眾生故不盡有為也。
發一切智心而不忽忘者，前不離大慈等云下化，
今發一切智心即上求，此之二行是菩薩常行，故云而不忽忘也。
在諸禪定如地獄想者，明外道禪定起我慢、
二乘禪定壞菩提心，此等禪定既壞滅善根，豈非地獄？
故云在禪定如地獄想也。
於生死中如園觀想，園觀遊戲歡樂，菩薩在生死修行諸行成就一切智，
豈不樂耶？大園觀樹木生長，菩薩於生死中正觀生長也。
見來求者如善師想者，見有乞人來乞，
即具六度六如，即菩薩善師也。
生死無數億而有勇者，如大品佛道長遠眾生性多，勤精進度之也。
次釋不住無為，如文。
住無為者，即於無為作解、作解為住，而菩薩不爾也。
諸正士下，第三、雙結。
orig::  ^239a28

爾時，彼諸菩薩聞說是法，皆大歡喜，以眾玅華、
若干種色、若干種香，散徧三千大千世界，
供養於佛及此經法并諸菩薩已，稽首佛足，
歎未曾有，言：釋迦牟尼佛乃能於此善行方便。
言已，忽然不現，還到彼國。
commentary::  ^239b28

爾時彼諸菩薩聞是說法大 #CB17703;，第三彼菩薩聞說法歡喜也。
other:: 
# 見阿閦佛品第十二
見阿閦佛品第十二
commentary::  ^239b36

見阿閦佛品第十二。
所以次菩薩行品有此品來者，就文為論，
前菩薩行品為彼土說此土法門，今見阿閦佛品為此土現彼國；
前為淨土菩薩說穢土法門，今為穢土菩薩現淨土佛事；
前品為淨土說穢土法門，亦為穢土，今現淨土為此土，
亦得為此土，亦得為淨土，但今正意為穢現彼淨也。
又有此品來者，非止近益當時，欲遠彼末葉。
何者？今時人皆是佛弟子，竝不識佛，今欲見佛者，若為見佛耶？
世間客客之徒言：堂中佛像是佛。
又言：丈六千尺為佛。
又數人言：有佛。佛有二身：五陰身即有漏，
戒定等即無漏；有漏即應身，無漏即法身。
雖然，竝是有為，若是有為，何謂見佛？
佛非是有為，汝今見有，還是見有，豈得見佛？
故論云：邪見深厚者，說言無如來，如來寂滅想，分別有亦非。
又成論師有二解：開善應身無常，法身常住；
異數人數人，生法皆無常。
彼明應身無常，法身常住也。
莊嚴云：生身是有，法身非有非無，出二諦外。
地論：法界非有非無。
中假師以中道為佛。
今明如此諸計皆不見佛，汝今見佛是常，
乃是見常，何謂見佛？
佛若是常，見常見佛；佛非是常，見常那得見佛？
常句既然，四句皆爾也。
今明如文。觀身實相，觀佛亦然，為是故有此品來也。
次釋品名者，前品即從因為名，今品從果受稱。
前云菩薩行品，故是因名；今品見阿閦佛品，故是果名也。
又前品人法雙舉，此品依正兩題。
言前品人法雙舉者，菩薩即人，法即是行；
今依正兩題者，佛即是正果，國即是依果也。
又前品題即略，今品題即廣。
言前品略者，唯有人法、能所二，故略；今品廣者，
三字束為兩雙：見即是能見之智，佛國即是所見之境。
境智一雙，就境中有二：佛即正果，國即依果。
依正一雙，具此二雙，故言廣也。
阿閦佛者，此是外言，什、叡等師云無動佛，宗代惠義法師雜心論云無怒佛。
然閦字此土所無，翻經者義作此字耳。
今見彼佛，從此為名，故云見阿閦佛國品也。
orig::  ^239b42

爾時，世尊問維摩詰：汝欲見如來，為以何等觀如來乎？
維摩詰言：如自觀身實相，觀佛亦然。
我觀如來，前際不來，後際不去，今則不住；
不觀色，不觀色如，不觀色性；不觀受、想、
行、識，不觀識如，不觀識性；非四大起，同於虗空，
六入無積；眼、耳、鼻、舌、身、心已過，不在三界；
三垢已離，順三脫門；具足三明，與無明等；
不一相、不異相，不自相、不他相，非無相、
非取相，不此岸、不彼岸，不中流而化眾生；
觀於寂滅，亦不永滅；不此、不彼，不以此、
不以彼；不可以智知，不可以識識；無晦、
無明，無名、無相，無強、無弱，非淨、非穢，不在方、
不離方，非有為、非無為，無示、無說，不施、
不慳，不戒、不犯，不忍、不恚，不進、不怠，不定、
不亂，不智、不愚，不誠、不欺，不來、不去，不出、
不入，一切言語道斷；非福田、非不福田，
非應供養、非不應供養，非取、非捨，非有相、
非無相，同真際、等法性；不可稱、不可量，
過諸稱量；非大、非小，非見、非聞，非覺、非知，
離眾結縛；等諸智、同眾生，於諸法無分別；
一切無得、無失，無濁、無惱，無作、無起，無生、
無滅，無畏、無憂，無喜、無厭，無已有、無當有、
無今有，不可以一切言說分別顯示。
世尊，如來身為若此，作如是觀。
以斯觀者，名為正觀；若他觀者，名為邪觀。
commentary::  ^240a26

品開有時為二：第一、方便實；第二、實方便。
今開為二：第一、觀佛身；第二、觀阿閦國。
就初復為二：第一、觀佛；第二、論沒生。
今即第一、觀法身，有通、有別。
言通者，明一切眾生無不欲見佛，但不能得見。
何者？或色相、音聲言見。
故般若云：若以色見我、以音聲求我，不能見如來。
何但如此？五句竝不能見。
言別者，明淨名要大眾來見佛，言有佛可見、
有自能見，佛即是境、見即是智，言佛身勝、
自身卑，有此二見非是見佛，是故淨名打破，
明觀身實相，觀佛亦然也。
涅槃論釋祕密云：眾生身外有佛性非祕密，
眾生身內有佛性非祕密，眾生即佛性為祕密也。
今觀身實是觀佛，眾生即佛性祕密，何故云觀身即觀佛耶？
實未曾二亦未曾一，今言即者，為不即故言即耳。
破不即亦不著即，破異不著一，名法忍也。
我觀如來前際不來後際不去者，就三世觀，
大品明過去為前際，未來為後際，現在為今際。
若爾，今云何言前際不來後際不去耶？
解云：經有二本，一同大品，此本異大品。
同大品可解。人謂如來從未來現在來，
現在即過去，過去即去。
今文不爾。前際不來後際不去者，人謂如來從未來現在來，
現在是有復入過去，過去由有復來現在，現在復往未來去。
今責不如此，是故言前際不來後際不去。
笠道生作此解也。
不觀色如下，前就三世觀，今就五陰界入撿。
非四大起者，前就果辨，今約因明也。
六入無積者，明眾生六入積聚，如來不積，故言無積也。
不在三界，明無三界果三垢也。
離無三界因三垢，即三毒也。
 #CB17687;三脫門，明與無明不二，如大經所辨耳。
不此岸不彼岸不中流者，生死為此，涅槃為彼，八正為中流。
有云：檀度為中流也。
十智不能知，六識不能識，故言不可以智知，不可以識識也。
orig::  ^240b18

爾時，舍利弗問維摩詰：汝於何沒而來生此？
維摩詰言：汝所得法有沒生乎？
舍利弗言：無沒生也。
若諸法無沒生相，云何問言：汝於何沒而來生此？
於意云何？譬如幻師幻作男女，寧沒生耶？
舍利弗言：無沒生也。
汝豈不聞佛說諸法如幻相乎？
答曰：如是。若一切法如幻相者，云何問言：汝於何沒而來此生？
舍利弗！沒者，為虗誑法敗壞之相；生者，為虗誑法相續之相。
菩薩雖沒，不盡善本；雖生，不長諸惡。
是時，佛告舍利弗：有國名玅喜，佛號無動，是維摩詰於彼國沒而來生此。
舍利弗言：未曾有也！
世尊！是人乃能捨清淨土，而來樂此多怒害處。
維摩詰語舍利弗：於意云何？
日光出時與冥合乎？
答曰：不也。日光出時，則無眾冥。
維摩詰言：夫日何故行閻浮提？
答曰：欲以明照，為之除冥。
維摩詰言：菩薩如是，雖生不淨佛土，為化眾生，
不與愚闇而共合也，但滅眾生煩惱闇耳！
commentary::  ^240c30

爾時，舍利弗問下，第二、論沒生。
問：何故居士沒生耶？
解云：此意只為妄生故也。
由身子問，如來答從玅憙世界來。
既從玅憙來，大眾即欲見彼土，如來為現也。
又問沒生者，前來廣歎淨名德高，即是高德，
生處必淨，為是故，今問生處也。
上歎淨名德不思議，今歎淨名生處不思議。
何者？若從穢而生，穢非不思議；今能捨淨土來此穢，
弘於道化，利益眾生，故是不思議也。
維摩詰言：如汝所得法，此及質答，明汝會真諦得果，
證有沒生；不會真諦得果，尚無果、不果，有何沒生？
作此反質，欲類破。
何者？汝等少乘尚無沒生，何以我大行有沒生耶？
於意云何？譬釋其云：我會真諦無沒生，
菩薩會真諦亦無沒生，世諦終見有生，是故舉幻譬明無沒生。
上就真諦無沒生，今就世諦無沒生；上就法說撿無生，今就譬說撿無沒生也。
是時佛告身子下，此明佛答淨名。
上彈聲聞問不成問，今如來為答。
淨名所以彈沒生者，為其懷沒生心來問故須彈，大眾應聞得益故佛須答也。
又上破無沒生，便謂無沒生墮無生坑中，是故今明菩薩無生沒而生沒。
上生沒無生沒，今無生沒生沒也。
問：若菩薩有生沒，與凡夫何異？
解云：凡夫有生沒生沒，菩薩無生沒生沒。
無生生令長歡喜，無滅滅令長戀慕，故異也。
又上就真諦說無生沒，今就世諦答有生沒。
如大經明流離光來現瑞，佛問：何因緣光明？
文殊答：光明即智慧，智慧即常住。
佛云：莫入甚深空定，當以世諦而解說之。
今亦爾，淨名就真諦說，今就世諦說也。
初佛說生處，如文可解。
次淨名恐人言菩薩捨淨來穢，故舉日月光出為喻。
菩薩同穢，為令穢同不同穢也。
orig::  ^241a24

是時，大眾渴仰，欲見玅喜世界無動如來及其菩薩、聲聞之眾。
佛知一切眾會所念，告維摩詰言：善男子！
為此眾會現玅喜國無動如來及諸菩薩、
聲聞之眾，眾皆欲見。
於是維摩詰心念：吾當不起於座，接玅喜國鐵圍山川、
溪谷江河、大海泉源、須彌諸山，及日月星宿、
天龍鬼神、梵天等宮，并諸菩薩、聲聞之眾，
城邑聚落、男女大小，乃至無動如來及菩提樹、
諸玅蓮華，能於十方作佛事者，三道寶階，從閻浮提至忉利天。
以此寶階，諸天來下，悉為禮敬無動如來，聽受經法。
閻浮提人亦登其階，上昇忉利，見彼諸天。
玅喜世界成就如是無量功德，上至阿迦尼吒天，
下至水際，以右手斷取，如陶家輪，入此世界，猶持華鬘示一切眾。
作是念已，入於三昧，現神通力，以其右手斷取玅喜世界，置於此土。
彼得神通菩薩及聲聞眾并餘天人俱發聲言：
唯然，世尊！誰取我去？
願見救護。無動佛言：非我所為，是維摩詰神力所作。
其餘未得神通者，不覺不知己之所往。
玅喜世界雖入此土，而不增減，於是世界亦不迫隘，如本無異。
爾時，釋迦牟尼佛告諸大眾：汝等且觀玅喜世界無動如來，
其國嚴飾，菩薩行淨，弟子清白。
皆曰：唯然，已見。佛言：若菩薩欲得如是清淨佛土，當學無動如來所行之道。
現此玅喜國時，娑婆世界十四那由他人發阿耨多羅三藐三菩提心，
皆願生於玅喜佛土。
釋迦牟尼佛即記之曰：當生彼國。
時玅喜世界於此國土所應饒益，其事訖已，
還復本處，舉眾皆見。
佛告舍利弗：汝見此玅喜世界及無動佛不？
唯然，已見。世尊！願使一切眾生得清淨土如無動佛，獲神通力如維摩詰。
世尊！我等快得善利，得見是人，親近供養。
其諸眾生若今現在、若佛滅後，聞此經者亦得善利，
況復聞已，信解、受持、讀誦、解說、如法修行。
若有手得是經典者，便為已得法寶之藏；
若有讀誦、解釋其義、如說修行，則為諸佛之所護念；
其有供養如是人者，當知則為供養於佛；
其有書持此經卷者，當知其室即有如來；
若聞是經能隨喜者，斯人則為趣一切智；
若能信解此經，乃至一四句偈為他說者，當知此人即是受阿耨多羅三藐三菩提記。
commentary::  ^241b34

爾時大眾下，大#CB17703;，
前第一、觀佛身竟，今第二、歎阿閦佛國。
所以歎者，大眾聞應得道故歎也。
大眾所以渴仰者，聞佛說淨名從玅喜來，
淨名德既不思議，土必精玅，既有美人必有玅土，故欲見。
由前三萬二千座悉入室未是不思議，
今取彼大眾來入此土，而無鄣妨作三道等事，是大不思議。
云何從來言是流通耶？
是為大僻也。次明得道，如文。
other:: 
# 法供養品第十三
法供養品第十三
commentary::  ^242a22

法供養品第十三。
菴園再集三品中第三品法供養。
所以有此品來者，說經將訖勸物弘宣，
故前歎法供養要須前歎，然乃得付屬弘也。
言法供養者，供養有多種：或有財供養，
國城妻子等；或有身供養，如常啼灑面、
藥王燒臂；復有力供養，讚歎供養；復有恭敬拜供養。
然雖有如此供養，法之供養諸供養中為最第一，今此即法供養。
言法供養者，此復多種：佛如行而說，今如說而行，
是一種法供養；二者如說而行，復能如行而說，
教化眾生令其悟道，復是法之供養。
次明只 #CB17717;護說者及以聽眾，即是法供養也。
次明非但說聽為法供養，五種法師悉名法供養也。
問：法供養供養誰耶？
如財物供養前人，今法供養供養何物耶？
解云：供養佛。何者？
如說而行、如行而說，稱可佛心故，是供養於佛。
如財物供養前人，前人喜即供養；今亦爾，
如說行、如行說喜，於佛心即供養佛也。
orig::  ^242a38

爾時，釋提桓因於大眾中白佛言：世尊！
我雖從佛及文殊師利聞百千經，未曾聞此不可思議自在神通決定實相經典。
如我解佛所說義趣，若有眾生聞此經法，
信解受持讀誦之者，必得是法不疑，何況如說修行。
斯人則為閉眾惡趣開諸善門，常為諸佛之所護念，
降伏外學摧滅魔怨，修治菩提安處道場，履踐如來所行之跡。
世尊！若有受持讀誦所說修行者，我當與諸眷屬供養給事，
所在聚落城邑山林曠野有是經處，我亦與諸眷屬聽受法故共到其所，
其未信者當令生信，其已信者當為作護。
佛言：善哉，善哉！天帝！
如汝所說，吾助爾喜。
此經廣說過去未來現在諸佛不可思議阿耨多羅三藐三菩提。
是故，天帝！若善男子、善女人，受持讀誦供養是經者，則為供養去來今佛。
天帝！正使三千大千世界如來滿中，譬如甘蔗竹葦稻麻叢林，
若有善男子、善女人，或以一劫或減一劫，
恭敬尊重讚歎供養奉諸所安，至諸佛滅後，
以一一全身舍利起七寶塔，縱廣一四天下，
高至梵天，表剎莊嚴，以一切華香、瓔珞、
幢旛、伎樂，微玅第一，若一劫若減一劫，而供養之。
天帝！於意云何？其人植福，寧為多不？
釋提桓因言：甚多，世尊！
彼之福德，若以百千億劫，說不能盡。
佛告天帝：當知是善男子、善女人，聞是不可思議解脫經典，
信解受持，讀誦修行，福多於彼。
所以者何？諸佛菩提，皆從此生，菩提之相，
不可限量，以是因緣，福不可量。
佛告天帝：過去無量阿僧祇劫，時世有佛，
號曰藥王如來、應供、正徧知、明行足、善逝、
世間解、無上士、調御丈夫、天人師、佛、世尊，
世界名大莊嚴，劫名莊嚴，佛壽二十小劫，
其聲聞僧三十六億那由他，菩薩僧有十二億。
天帝！是時有轉輪聖王，名曰寶蓋，七寶具足，主四天下。
王有千子，端正勇健，能伏怨敵。
爾時寶蓋，與其眷屬，供養藥王如來，施諸所安，至滿五劫。
過五劫已，告其千子：汝等亦當如我，以深心供養於佛。
於是千子，受父王命，供養藥王如來，復滿五劫，一切施安。
其王一子，名曰月蓋，獨坐思惟：寧有供養殊過此者？
以佛神力，空中有天曰：善男子！
法之供養勝諸供養。
即問：何謂法之供養？
天曰：汝可往問藥王如來，當廣為汝說法之供養。
即時月蓋王子行詣藥王如來，稽首佛足却住一面，
白佛言：世尊！諸供養中法供養勝。
云何名為法之供養？
佛言：善男子！法供養者，諸佛所說深經，
一切世間難信難受、微玅難見、清淨無染，
非但分別思惟之所能得，菩薩法藏所攝陀羅尼印印之至不退轉，
成就六度善分別義，順菩提法眾經之上，
入大慈悲離眾魔事及諸邪見，順因緣法無我、
無人、無眾生、無壽命，空、無相、無作、無起，
能令眾生坐於道場而轉法輪，諸天、龍、
神、乾闥婆等所共歎譽，能令眾生入佛法藏，
攝諸賢聖一切智慧，說眾菩薩所行之道，
依於諸法實相之義，明宣無常、苦、空、無我、
寂滅之法，能救一切毀禁眾生，諸魔外道及貪著者能使怖畏，
諸佛賢聖所共稱歎，背生死苦示涅槃樂，十方三世諸佛所說。
commentary::  ^242b22

今文初天帝稱歎云：我從佛聞眾經，未曾聞此實相經典者，
問天主：前已聞大品等經竟，何故云未曾聞此實相耶？
解云：大品通漫，此經即要略。
何者？徧明法身、菩薩二慧也。
言大品通者，大品中明始自初心，終訖補處，是故為通。
此經徧明法身二智者，徧明淨名二智，故別也。
二者復各有所用，各稱第一，隨時所宜，故為第一也。
又此中對天主歎護經功德者，天主是在家人，
多樂福德，如大品大對身子、善吉明般若體，對天主格量般若功德。
所以爾者，在家多樂功德，故對在家明功德；
出家多樂智慧，故對出家明智慧。
又所以對天主明護經者，天主有勢力，能弘宣擁護故也。
格也。格量歎，如文。
佛告天帝：過去者，引過去事，明法供養勝財供，
前後一切行財供，獨坐思惟聞空天勸法供養。
所以爾者，善根熟，故勸也。
事如須達、薩陀、善財等，聞空聲勸，即是如來使天也。
月蓋問法供養，天令問藥王，藥王為說法供養，
為二：前簡法，次明法供養，今即簡法。
此法非人天二乘等法，亦非有所得，大乘乃無依無得，
實相大乘難信難受，清淨無染，如大經德王十功德所明，
聞者驚恠，非有所德。
分別思惟者，分別即口說，思惟即意思也。
為菩薩法藏陀羅尼印者，此是實相之印，詺實相為陀羅尼。
若是大品有二印，始即無住，終即無得；
小乘三印，無常、無我、寂滅；今此經唯一印，實相為印也。
令諸眾生坐道場者，前明法體，此明法用，
此法有何用，能令眾生坐道場用也。
又云明宣無常、苦、空、無我者，問：上明小乘明三印，
今此中明實相印，那復言苦、空等耶？
解云：此苦、無常等，非小乘中三印，如旃延章所明不生不滅是無常義，
乃彈常明無常也。
又此云於諸法實相明宣無常等，與小乘異也。
orig::  ^243a36

若聞如是等經，信解受持讀誦，以方便力，
為諸眾生，分別解說，顯示分明，守護法故，是名法之供養。
又於諸法，如說修行，隨順十二因緣，離諸邪見，
得無生忍，決定無我，無有眾生，而於因緣果報，
無違無諍，離諸我所，依於義不依語，依於智不依識，
依了義經不依不了義經，依於法不依人，
隨順法相，無所入無所歸，無明畢竟滅故，
諸行亦畢竟滅，乃至生畢竟滅故，老死亦畢竟滅，
作如是觀十二因緣，無有盡相，不復起見，是名最上法之供養。
commentary::  ^243b48

若聞如是等經信解下，正明法供養也。
作如是觀十二緣無盡相者，此如大品無盡品，觀十二緣如虗空不可盡也。
orig::  ^243c18

佛告天帝：王子月蓋，從藥王佛，聞如是法，
得柔順忍，即解寶衣嚴身之具，以供養佛，
白佛言：世尊！如來滅後，我當行法供養，守護正法。
願以威神，加哀建立，令我得降伏魔怨，修菩薩行。
佛知其深心所念，而記之曰：汝於末後，守護法城。
天帝！時王子月蓋，見法清淨，聞佛授記，
以信出家，修習善法，精進不久，得五神通，
具菩薩道，得陀羅尼，無斷辯才。
於佛滅後，以其所得神通總持辯才之力，
滿十小劫，藥王如來所轉法輪，隨而分布。
月蓋比丘，以守護法，勤行精進，即於此身，
化百萬億人，於阿耨多羅三藐三菩提，
立不退轉；十四那由他人，深發聲聞、辟支佛心；
無量眾生，得生天上。
天帝！時王寶蓋，豈異人乎？
今現得佛，號寶#CB08504;如來。
其王千子，即賢劫中千佛是也。
從迦羅鳩孫#CB00501;，為始得佛，
最後如來，號曰樓至。
月蓋比丘，則我身是。
如是天帝！當知此要，以法供養，於諸供養，
為上為最，第一無比。
是故天帝！當以法之供養，供養於佛。
commentary::  ^243c24

佛告天帝王子下，結會古今，如文。
other:: 
# 囑累品第十四
囑累品第十四
commentary::  ^244a8

囑累品第十四。
此經三#CB17703;兩段已竟，今即第三段流通說。
正說即為當時，流通說即為末代。
所以有二段者，為眾生有二種：一者福德，
利根眾生即值佛；二者薄福，鈍根眾生不值佛，但見經卷。
如大品法尚香城，福厚者親聞法尚說，薄福者見金疊般若也。
問：何意見佛聞法勝、見般若劣耶？
解云：從佛聞法、見佛復聞法、從經卷中聞，但聞不見人校也。
二者聽佛說易悟，眼觀於文則難了，故從佛聞勝、從經卷聞劣。
言付屬者，屬是付囑、累是憑累，故囑累品也。
此云屬累，與金剛般若善付屬諸菩薩何異？
解云：彼經付屬即以人付人，此經囑累即以法付屬人。
彼經人付屬人者，論云根未熟付根熟菩薩故，是人付屬人。
今法付屬人者，以無上正法付屬彌勒等故，是法付屬人也。
又彼經人付屬人為令弘法，此中法付人為成於人。
何者？以法付人令人為後人說故，是為成人也。
orig::  ^244a12

於是佛告彌勒菩薩言：彌勒！
我今以是無量億阿僧祇劫所集阿耨多羅三藐三菩提法，
付囑於汝。如是輩經，於佛滅後末世之中，
汝等當以神力，廣宣流布於閻浮提，無令斷絕。
所以者何？未來世中，當有善男子、善女人，
及天、龍、鬼、神、乾闥婆、羅剎等，發阿耨多羅三藐三菩提心，樂於大法。
若使不聞如是等經，則失善利。
如此輩人，聞是等經，必多信樂，發希有心，
當以頂受，隨諸眾生所應得利，而為廣說。
彌勒當知！菩薩有二相。
何謂為二？一者、好於雜句文飾之事；二者、
不畏深義，如實能入。
若好雜句文飾事者，當知是為新學菩薩。
若於如是無染無著甚深經典，無有恐畏，
能入其中，聞已心淨，受持讀誦，如說修行，當知是為久修道行。
彌勒！復有二法，名新學者，不能決定於甚深法。
何等為二？一者、所未聞深經，聞之驚怖生疑，
不能隨順、毀謗、不信，而作是言：我初不聞，從何所來？
二者、若有護持、解說如是深經者，不肯親近、
供養、恭敬，或時於中說其過惡。
有此二法，當知是新學菩薩為自毀傷，不能於深法中調伏其心。
彌勒！復有二法，菩薩雖信解深法猶自毀傷，而不能得無生法忍。
何等為二？一者、輕慢新學菩薩而不教誨，
二者、雖信解深法而取相分別。
是為二法。彌勒菩薩聞說是已，白佛言：世尊！
未曾有也。如佛所說：我當遠離如斯之惡，奉持如來無數阿僧祇劫所集阿耨多羅三藐三菩提法。
若未來世善男子、善女人求大乘者，當令手得如是等經，
與其念力，使受持、讀誦、為他廣說。
世尊！若後末世有能受持、讀誦、為他說者，當知是彌勒神力之所建立。
佛言：善哉，善哉！彌勒！
如汝所說，佛助爾喜。
commentary::  ^244a44

品開為五章：第一、如來付屬彌勒；第二、
十方菩薩自誓弘宣；第三、天龍自誓弘宣；
第四、付屬阿難；第五、大眾歡喜受持禮而退。
今即第一、付屬彌勒。
然此難解，大論第百卷云：法華祕密故付菩薩，般若顯故付聲聞。
今此既付菩薩，應是祕密教。
有師例解即難：若法華、維摩皆祕密者，法華與維摩應皆明二乘作佛。
法華明羅漢作佛可是祕密，此經明二乘如敗種凡夫有反復，
云何是祕耶？今釋具四句：併付、併不付、
祕付菩薩不付聲聞、祕付聲聞不付菩薩。
併不付者，如大經？
長壽品老病人不堪付金也。
併付者，歎阿、歎受持如來大小乘藏。
祕付聲聞者，如大經付屬阿難也。
顯付菩薩，如此經祕付菩薩，如法華大論云祕付菩薩顯付聲聞。
此是一句語，云何為定耶？
又一解：約緣所宜，緣宜聞付菩薩，悟即付菩薩；
宜聞付聲聞，即付聲聞也。
又佛有多弟子，故有多種付屬，或付菩薩、
或付聲聞，責多種好。
今何意付菩薩而不付聲聞？
解云：亦有所以。何者？
般若、聲聞有分故付聲聞，此經聲聞無分故付菩薩。
何以知然？解云：三乘皆學般若故有分，
此經但菩薩二智，絕二乘境界故無分也。
問：若爾，般若應淺、此經應深，復與他通教何異？
解云：此經但菩薩二智，般若明二智深，
明學般若有三乘，彌學深廣也。
又淨名將反，玅喜、文殊遊方，彌勒當佛位，故付彌勒。
細碎文句可知。
orig::  ^244c2

於是一切菩薩合掌白佛：我等亦於如來滅後，
十方國土廣宣流布阿耨多羅三藐三菩提法，復當開導諸說法者令得是經。
commentary::  ^245a2

於是一切菩薩下，第二、十方菩薩弘宣大乘。
有二：上弘、下化。
orig::  ^245a8

爾時，四天不曰：佛言：世尊！
在在處處，城邑聚落，山林曠野，有是經卷，
讀誦解說者，我當率諸官屬，為聽法故，
往詣其所，擁護其人，面百由旬，令無伺求得其便者。
是時，佛告阿難：受持是經，廣宣流布。
阿難言：唯，我巳受持要者。
世尊！當何名斯經？
佛言：阿難！是經名為維摩詰所說，亦名不可思議解脫法門，
如是受持。佛說是經已，長者維摩詰、文殊師利、
舍利弗、阿難等，及諸天、人、阿脩羅，一切大眾，
聞佛所說，皆大歡喜，信受奉行。
commentary::  ^245a12

爾時四王，第三、四王弘宣。
是時佛告第四、命阿難。
問：此付聲聞，何須上料簡？
解云：般若發初付阿難，此經發初付菩薩，故須簡也。
佛說是經，第五、明經竟，十眾歡喜受持，禮佛而退也。
維摩經疏第五〔終〕
 ^245a30
