歷代編年釋氏通鑑卷第十二
editor:: 宋括山一庵釋　本覺　編集
other:: 明善慶童子　畢之鉉　較訂
other:: 
# 五代
五代
other:: 
## 後梁
後梁
朱氏。都汴遷洛。二主。
共十七年。丁卯〔梁〕〔太祖開元〕〔唐〕〔李克用天佑四〕
〔秦〕〔李茂貞〕〔吳越〕〔武肅王錢鏐〕〔楚〕〔武穆王馬殷〕
〔荊南〕〔吳〕〔景帝楊渥〕〔閩〕〔太祖王審知〕〔蜀〕〔王建〕
〔南漢〕〔劉隱〕 ^127b36

梁太祖本名溫。僖宗賜名全忠。
至是受唐禪即位。
更名晃○閩太祖請雪峯玄沙入內。
求示心法。二師喚云。
大王志心聽取。幻化空身。
是大王法身。知見了。
總是大王本源自性天真佛。
大王。心心如木石去。
如虗空去。觀心無心。
從妄想起。我心自空。
即悟實相。百千三昧智慧。
俱在大王心。大王今既已知本性。
一時放下。不得別生絲髮許也。
此名無功之功。功不虗棄。
此是佛祖玄旨。願大王發大弘願。
保持取作佛去。莫受輪迴。
不可容易。王禮二師曰。
百生慶幸。得逢指示。
二師向王言。但念念常空寂。
日用有大果。因但布施。
廣作利益。竝為助道之門。
不拘有無之見。一切自在。
但日日脩無功用道。
王拜謝。捨金二十鋌。
二師各不受。王又問玄沙。
此一真心。本無生滅。
今此一身。從何而有。
師曰。此本源真性。
自徧周法界。為妄想故。
有一點識性。從父母妄緣而生。
便即傳命。受千般苦。
身有輪迴。佛者覺也。
大王既知覺了。不落惡趣。
但請大王。頻省妄念。
歸真合道。大王作禮。
信受奉行〔雪峰錄〕。
戊辰〔唐〕〔李克用病篤莊宗存勗立〕〔五〕〔蜀〕
〔武成元〕 ^127b42

三月雪峯存禪師示疾。
閩王命醫診視。師曰。
吾非疾也。竟不服藥。
五月二日。遊藍田。
歸澡身。中夜入滅。
壽八十七。臘五十九。
師住山四十餘年。
法席之盛。卓冠天下。
學者冬夏千五百人。
閩王雅隆其道。為之增宇。
設像鑄鍾。以嚴其山。
優施以充其眾。時迎館于府。
請求法論〔見#CB15156;〕○十一月玄沙師備禪師示寂
〔僧寶傳云十二月〕。
師初住梅溪。後居玄沙。
一時天下叢林海眾。
皆望風欽服。閩帥王公。
待以師禮。學徒垂千人。
室戶不閉。師應機接物。
垂三十年。所演法要。
有大小錄。行于世。
壽七十五。臘四十四。
閩帥賜號宗一禪師〔五燈〕。
己巳〔三〕〔唐〕〔莊宗〕〔六〕〔吳〕〔隆演〕〔二〕 ^127c32

雲盖志安禪師〔一本曰志元。
非〕。一日衡山道正。
表奏湖南馬王。乞與師論義。
王遂請師至。具云茶罷。
師就大王借一口劒。
乃握劒。問道正云。
爾本教云。恍恍惚惚。
其中有物。是什麼物。
杳杳冥冥。其中有精。
是甚麼精。道得即不斬。
道不得即斬。道正無語。
拜求悔過。安為王曰。
識此人否。王曰識。
安曰誰。王曰道正。
安曰不是。其道若正。
合對得臣僧。只是無主孤魂。
王大悅。因斯道門。
不復紛紜〔五燈〕。庚午〔四〕〔七〕〔三〕 ^128a6

南嶽惟勁頭陀。集光化以來宗師機緣。
為續寶林傳四卷○欽山文#CB15035;禪師。
初巖頭雪峰。率師遊方。
二大士各承德山印記。
師雖屢激揚。而終然凝滯。
後於洞山言下發解。
年二十七。乃住欽山。
師一日與道士論義。
士立義曰。麤言及細語。
皆歸第一義。師曰。
道士是佛家奴。士曰。
大麤生。師曰。第一義何在。
道士無語〔五燈〕。辛未〔乾化元〕〔八〕〔蜀〕〔永平元〕
〔南漢〕〔劉岩〕 ^128a24

重雲暉禪師。深入圭峰。
石壁間。見磨衲數珠。
忽憶前身道具。因就建寺。
方薙草。有祥雲。出眾峰間。
遂名曰重雲。虎豹皆自引去。
又塞龍潭。龍亦移他處。
後唐明宗賜額。曰長興。
初暉居洛京中灘。
日以施水給藥為事。
有癩比丘。求師洗摩。
師為之無難色。俄有神光異香。
忽失所在〔五燈〕。壬申〔二〕〔九〕〔南漢〕 ^128a38

湖州道場山如訥禪師。
自翠微受訣。乃止道場山。
薙草卓庵。學徒四至。
遂成禪苑。癸酉〔均王乾化三〕〔唐〕〔滅燕〕〔三〕 ^128b4

杭州瑞應幼璋禪師。
請吳越錢王。每年於天台山。
建金光明道場。諸郡黑白大會。
逾月而散。光明大會始於師也〔五燈〕。
甲戌〔四〕〔十一〕〔四〕 ^128b10

四月六日投子大同禪師示寂〔一云乙亥〕。
壽九十六。詔諡慈濟大師。
乙亥〔真明元〕〔十二〕〔五〕 ^128b18

石門蘊禪師。自得旨於青林虔。
初住黃嶽蘭若。未幾遷夾山。
道由潭州。時楚王馬氏出城延接。
便問如何是祖師西來大道。
師曰。好大哥御駕六龍。
千古秀玉街。排仗出金門。
王大喜。延入天冊府供養。
師應機多云好大哥。
時稱大哥和尚。丙子〔二〕〔十三〕〔蜀〕〔□正元〕 ^128b24

明州奉化縣布袋和尚。
常以杖荷一布囊并破席。
凡供身之具。盡貯囊中。
日市見物則乞。或醯鹽魚#CB01469;。
才接入口。分少許投囊中。
時號長汀子。師臥雪不沾。
而每示吉凶必應。
常在街立。僧問。和尚在這裏作麼。
曰等箇人。曰來也。
師曰。汝不是這箇人。
師曰。乞我一文錢。
是年〔一云三年丁丑〕三月師將示滅。
於岳林寺廊下。端坐磐石。
而說偈曰。彌勒真彌勒。
分身千百億。時時示時人。
時人自不識。乃安然而化。
其後復現於他州。
亦負布袋而行。四眾競圖其像。
師有歌偈。行于世。
丁丑〔三〕〔十四〕〔蜀〕〔天漢元〕〔漢〕〔乾享元〕戊寅
〔四〕〔十五〕〔光天元〕〔二〕 ^128b36

龍湖普門禪師。一日集徒曰。
吾將他適。院事付聰教二門人。
乃說偈曰。我逃世難來出家。
宗師指示箇歇處。
住山聚眾三十年。
對人不欲輕分付。
今日分明說似君。
我斂目時齊聽取。
寺眾凄然堅請。且為佛法住世。
師曰。汝等豈不知達磨隻履西歸。
普化全身脫去之旨耶。
何以去來生滅視吾也。
既而跨虎。凌晨抵信州應供。
到彼齋僧方集。供罷。
就長者。更覔一分。
與行者。長者謂師獨行。
不諾所請。遂覔水一盂。
撰拄杖為虎。高馭而去。
至開元寺。而龍湖寺僧至彼追之。
乃祝之曰。吾不復歸山中。
已有聰禪師矣。故龍湖無開山祖師之塔。
惟有跨虎庵基。為古今之證。
又有禪師。照水自寫真像。
至今存焉。勑諡圓覺禪師。
凡有祈禱。其應如響。
而院前有師所坐之杉。
至今間生異華。己卯〔貞明五〕〔十六〕〔吳武義元〕
〔蜀〕〔順正公衍乾德年〕〔三〕 ^128c10

正月鄂州青平山令遵禪師歸寂。
諡法喜禪師。庚辰〔六〕〔十七〕〔二〕〔二〕〔四〕 ^128c40

漳州羅漢琛禪師。
初參玄沙。與慧球齊名。
號二大士。琛能秘重大法。
痛自韜晦。漳州牧王公。
請住城西石山地藏。
十餘年接法眼及善脩洪進山主三人。
後遷止羅漢。破垣敗簀。
人不堪其憂。非忘身為法者不至。
辛巳〔龍德元〕〔十八〕〔吳〕〔睿湟傳順義元〕〔三〕
〔五〕 ^128c44

九峰虔禪師。先是馬祖歿於豫章開元寺。
百丈等。塟舍利於海昏石門百丈廬塔。
十餘年。乃#CB00403;馮川上車輪峰。
逢司馬頭陀。勸百丈留止。
因不復還石門。虔自九峰往游焉。
遂成法席。為泐潭第一世。
繼百丈遺蹤也。是年安坐而化。
諡大覺。塔曰圓寂。
壬午〔二〕〔十九〕〔二〕〔四〕〔六〕 ^129a6

杭州龍冊寺順德怤大師。
自雪峰得旨。初住越州鏡清。
學者奔湊。副使皮光業謂人曰。
怤師高論。人莫窺其極也。
次錢王欲廣府中禪會。
命居天龍寺。始見師乃曰。
真道人也。致禮勤厚。
由是吳越盛於玄學。
其後又創龍冊寺。
延請居焉〔五燈〕。癸未〔三〕〔唐同光元〕〔三〕〔五〕
〔七〕 ^129a18

九月十三日龍牙遁禪師趺坐而化。
壽八十九。夏六十九。
師有偈頌。行于世○二月唐莊宗李存勗。
即位于晉陽。十月滅梁○梁二主十七年國除。
other:: 
## 後唐
後唐 ^129a30

李氏〔都鄴遷洛。四主。
十四年〕甲申〔唐莊宗同光二秦〕〔吳越〕〔楚〕
〔南平〕〔吳四〕〔閩〕〔蜀六〕〔漢八〕 ^129a36

京兆蜆子和尚。事迹頗異。
居無定所。自印心於洞山。
混俗閩川。不畜道具。
不循律儀。冬夏一衲。
逐日#CB00403;江岸。
採掇鰕蜆。以充其腹。
暮即宿東山白馬廟紙錢中。
居民目為蜆子和尚。
華嚴靜禪師聞之。
欲決真假。先潛入紙錢中。
深夜師歸。嚴把住曰。
如何是祖師西來意。
師遽答曰。神前酒臺盤。
嚴放手曰。不虗與我同根生。
嚴後赴莊宗。詔入長安。
師亦先至。每日歌唱自拍。
或乃徉狂。泥雪去來。
俱無蹤迹。厥後不知所終〔五燈〕○莊宗詔興化獎禪師入內。
帝執弟子禮。扣問宗旨。
頗有契會。帝一日曰。
朕收復中原。得一顆明珠。
未有人酬價。師曰。
請陛下珠看。帝以手舒開幞頭脚。
師曰。君王之寶。誰敢酬價。
乙酉〔三秦王〕〔從曮〕 ^129a40

京兆華嚴休靜禪師。
自東山得旨。初住福州東山華嚴。
未幾莊宗徵入輦下。
大闡玄風。一日莊宗請入內齋。
見眾僧看經。唯師與徒眾不看。
帝問。師為甚不看經。
師曰。道泰不傳天子令。
時清休唱太平歌。
帝曰。師一人即得。
徒眾為甚也不看。
師曰。師子窟中無異獸。
象王行處絕孤蹤。
帝曰。眾僧為甚麼總看經。
師曰。水母元無眼。
求食須賴蝦。帝曰。
既是後生。為甚麼却稱長老。
師曰。三歲國家龍鳳子。
百年殿下老朝臣。
師後於平陽示滅。
諡寶智禪師〔五燈〕○西蜀禪月大師貫休示寂○興化獎禪師示滅。
丙戌〔明宗〕〔亶〕〔天成元〕〔吳越寶正元〕〔六〕〔閩惠宗〕
〔蜀〕〔知祥〕〔二〕〔二〕 ^129b18

四月莊宗殂。明帝即位○東京普淨院常覺禪師。
初訪歸宗章。聞法省悟。
因遊上都。於麗景門外。
獨居二載。間有北隣信士張生。
請師供養。張有悟入。
乃設榻留宿。至夜與妻竊窺見。
師體遍一榻。頭足俱出。
及令婢僕視之。即如常。
倍加欽慕。曰弟子夫婦垂老。
今願割前堂。以裨丈室。
師欣然受之。至天成三年。
遂成大院。賜額曰普淨〔五燈〕。
丁亥〔二〕〔吳乾貞元〕〔三〕 ^129b40

四月瑞龍璋禪師。
從錢王乞墳。王笑曰。
師便爾乎。遣陸仁璋。
於西關。建塔。塔畢。
璋往辭錢王。囑以護法恤民。
還而坐化。壽八十七。
坐七十夏。戊子〔天成三〕〔三〕〔二〕〔漢大有元〕 ^129c8

閩王延鈞。度民二萬為僧。
由是閩中多僧〔通鑑〕○秋羅漢琛禪師。
沐浴安坐而化。壽六十二○扣水澡光古佛。
初參雪峰。峰曰。子異日必為王者師。
後自鵝湖。歸溫嶺結庵〔今永豐寺〕。
繼居將軍岩。二虎侍側。
神人獻地。為瑞岩院。
學者爭集。嘗謂眾曰。
古聖脩行。須憑苦節。
吾今夏則衣楮。冬則扣氷而浴。
故世人號為扣氷古佛。
後住靈曜。至是年應閩主之召。
延居內堂。敬拜曰。
謝師遠降。賜茶次。
師提起槖子曰。大王會麼。
曰不會。曰人王法王各自照了。
留十日。以疾辭。至十二月二日。
沐浴升堂。告眾而逝。
王與道俗。備香薪茶毗。
祥耀滿山。舍利五色。
塔於瑞岩正寢。諡妙應法威慈濟禪師。
自是至今。遠近禱祈。
靈異非一。己丑〔四〕〔四〕〔南平〕〔從誨〕〔吳大和元〕 ^129c16

東京普淨院常覺禪師。
以時機淺昧。難任極旨。
乃曰。我寧不務開法。
由是每月三八施浴。
僧道萬計。師嘗謂諸徒曰。
但得慧門無壅。則福何滯哉〔五燈〕○閩永福縣高蓋院。
有山若寶蓋。初有徐仙。
弟妹七人上升。齊建元。
有陳慧炬禪師。謝智著侍者。
絕粒坐禪。後俱坐化。
今二真身俱在。至是閩王封山。
曰西岳焉〔長樂集〕。
庚寅〔長興元〕〔秦〕〔吳越五〕〔楚〕〔二〕〔三〕 ^129c42

雲門文偃禪師。初參睦州。
州見來。便閉門。師三扣門。
州云。作什麼。師曰。
己事未明。乞師指示。
州才開門。師拶入。
州擒住云道道。師驚不暇答。
州推出曰。秦時#CB01323;轢鑽。
隨掩其扉。損師右足。
師從此悟入。州即指師見雪峰。
到雪峰決擇久之。
遍訪諸方。晚遊廣中。
靈樹敏請為第一座。
先是敏不請首座。
有勸請者。敏曰。吾首座已出家。
久之又請。敏曰吾首座已行脚悟道。
久之又請。敏曰吾首座已度嶺矣。
及師至。敏迎笑曰。
奉遲甚久。何來暮耶。
即命之。偃不辭而就職。
俄廣主劉王將興兵。
就敏決可否。敏前知之。
手封奩子。語侍者曰。
王來出以似之。乃怡然坐化。
王果至。聞敏已化大驚。
問和尚何時得疾而遽亡耶。
對曰。師不曾有疾。
適封一奩子。令候王至呈之。
王開奩得一帖子。
書云。人天眼目堂中上座。
王於是請偃繼其法席。
又迎至府開法。久之遷住韶陽雲門山。
學者望風而至。辛卯〔長興二〕〔吳越寶正六〕
〔楚王希聲〕〔南平〕〔吳睿王〕〔大和三〕〔四〕 ^130a8

汝州風穴沼禪師。
初游方。參鏡清怤不契。
北遊襄#CB05267;。
寓止華嚴。遇南院侍者守廓。
默悟南院宗旨。廓使更見南院。
院一見喜之。於是從容承稟。
日聞智證。院曰。汝乘願力。
來荷大法。非偶然也。
穴依止六年辭去。
是年至汝州。見草屋數椽依山。
問於田父。父曰。古風穴寺。
歲飢眾弃去。餘佛像鼓鍾耳。
穴入留止。日乞村落。
單丁者七年。檀信為新之。
成叢林。壬辰〔三〕〔楚王希範〕〔四〕〔五〕 ^130a42

五月十七日。長慶稜禪師歸寂。
師兩處開法。徒眾一千五百。
化行閩越。二十七載。
壽七十九〔傳燈〕○八月六日。
吳奉化軍陸元浩。
撰廬山仙居洞永安禪院記。
略曰。堯舜為君。仁化唯該於域內。
周孔設教。軌儀但備於寰中。
尚乃千古從風。百王稟敬。
而況釋氏興世。妙用難思。
慈悲遍洽於含生。
行願廣弘於沙劫。
永安院唐僧如義卜焉。
至是眾請惠從長老來住。
#CB15106;興舊院云〔廬山記〕。
癸巳〔四〕〔吳越〕〔穆文王元瓘〕〔五〕〔閩龍啟元〕
〔六〕 ^130b10

十一月明帝殂。閔帝從厚即位○契如庵主。
初於玄沙得旨。乃隱於小界山刳大杇杉。
若小庵。但容身而已。
一日清豁冲照二長老訪師。
頗味高論。不覺及夜。
覩豺虎奔至庵前。
自然馴遶二公。尋於大章山創庵。
請師居之。兩處孤坐。
垂五十二載而卒。
甲午〔唐潞王清泰元〕〔六〕〔二〕〔蜀明德元〕〔七〕 ^130b28

四月潞王從珂兵至。
閔帝出奔。潞王即位○天台國清靜上座。
初於玄沙言下悟入。
後居天台。三十餘載。
嘗有問。心念紛飛。
未明攝伏。師答。却將紛飛之心。
以究紛飛之處。究之無處。
則紛飛之念何存。
返究究心。則能究之心安在〔云云〕師因覩教中幻義。
述偈曰。若道法皆如幻有。
造諸過惡應無咎。
云何所作業不忘。
而藉佛慈興接誘。
有小靜上座答曰。
幻人興幻幻輪圍。
幻業能招幻所治不了幻生諸幻苦。
覺知如幻幻無為。
今國清遺蹤在焉。
乙未〔二〕〔吳天祚元〕〔閩永和元〕〔蜀楚〕〔恭孝王昶明德二〕
〔八〕 ^130b40

法眼文益禪師。初遇羅漢琛。
琛問。山河大地。與自己是同是別。
師曰同。琛竪兩指曰。
兩箇。師有省。乃求決擇。
頓明大事。久之卓庵而居。
次歷江外。至臨川。
州牧請住崇壽。有僧子方參。
因舉萬象之中獨露身。
方乃大悟。自是諸方存知解者。
翕然而至。始則行行如也。
師微以激發。皆漸而服膺。
海參之眾。常不下千計。
未幾道化聞於江表。
金陵國主。重師之道。
迎居報恩。號淨慧禪師。
次遷清涼〔五燈〕。丙申〔清泰三〕〔二〕〔閩〕〔康宗昶通文元〕
〔三〕〔九〕 ^130c12

十月石敬塘兵至。
而帝自焚死。十一月敬塘即位。
改元天福○唐國除○時胤孫罷歸田里。
初學韓文。多斥釋氏。
後學佛有悟。乃撰法喜集佛國記。
行於世。時人曰侫。
清泰不徹。乃來侫佛〔本傳〕。
other:: 
## 後晉
後晉 ^130c30

石氏。都沐。二主。十一年。
丁酉〔晉高祖天福二〕〔唐〕〔烈祖李升受吳禪改昇元元〕
〔二〕〔四〕〔十〕 ^130c38

正月風穴沼禪師。
州牧聞其風。盡禮致之。
上元日開法。嗣南院○八月杭州龍#CB16801;寺順德大師道怤示寂。
黑白哀號。制服者甚眾。
壽七十四。師三處開法。
有語錄〔五燈〕。戊戌〔三〕〔二〕〔三〕〔蜀廣政元〕〔十一〕 ^130c42

夏石亭光湧禪師。
無疾而化。壽八十九。
坐七十夏○溫州馬大卿。
夢五百僧抵其家假館。
翌日有五百羅漢像。
迎過其門。馬君感異。
以屋借之。時出光異。
遂捨宅為寺。號羅漢寺。
己亥〔四〕〔三〕〔閩〕〔景宗曦永隆元〕〔二〕〔十二〕 ^131a4

圓通緣德禪師。初參襄州清溪進。
久之江南李氏有國日。
德混跡南昌上藍。
宋公齊丘。至游經堂。
僧眾趍迎。師閱經自若。
公旁立睨之。師不甚顧答。
公問。上座看甚經。
師舉示之。公異焉。
力請住舍利幽谷雙嶺諸剎。
師無所事。去留所至頹然默坐而已。
而學徒自成規矩。
平生著一衲裙。以繩貫其褶處。
夜伸其裙以當被〔僧寶〕○上天竺僧道翊。
一夕見山間光明。
往視之。得奇香木。
乃命良工。刻成觀音像。
白光煥發。夜亡列燭之光。
晝掩太陽之景。聖像既成。
靈感尤盛。乾祐戊申歲。
有僧從勳。見曰。吾遊洛得古佛舍利一顆。
寶之久矣。今願置菩薩毫相中。
可以助其神。翊師從之。
至今舍利或現頂冠肉髻間〔觀音文〕。
庚子〔五〕〔四〕〔二〕〔三〕〔十三〕 ^131a16

閩王曦度民為僧萬一千人〔通鑑〕○廬州佛手岩行因禪師。
自鹿門真得法。尋抵廬山佛手岩下。
有石窟可三丈餘。
師宴處其中。江南李主。
三召不起。堅請就棲賢開堂。
不逾月。潛歸岩室。
後示微疾。謂侍僧曰。
日午吾去矣。及期。
下床行數步。屹然立化。
李主備香薪。茶毗建塔〔五燈〕。
辛丑〔六〕〔吳越〕〔文穆王元瓘薨〕〔五〕〔三〕〔四〕〔十四〕 ^131a42

閩王於城南西阜。
建石塔七層。功未半而光發如蓋者三夕。
既成而光耀際天者又三夕。
王慰幸。遂額曰淨光。
而於其下。建僧宇焉〔長樂集〕。
壬寅〔七〕〔吳越〕〔忠獻王弘佐〕〔六〕〔五〕〔漢〕〔殤帝玢光天元〕 ^131b8

天台韶國師。初參龍牙遁禪師。
疎山矮師叔。見知識五十四人。
刮磨搜剝。窮極隱秘。
不知端倪。心志俱疲。
至曹山。但隨眾而已。
有僧問法眼曰。十二時中。
如何得頓息萬緣去。
眼曰。空與汝為緣耶。
色與汝為緣耶。言空為緣。
則空本無緣。言色為緣。
則色心不二。日用果何物為汝緣乎。
韶聞悚然異之。又有問。
如何是曹溪一滴水。
眼曰。是曹溪一滴水。
韶聞乃大悟。平生疑滯。
渙若氷釋。感涕沾衣。
眼曰。汝當大宏吾宗。
行矣無自滯。於是游天台。
觀智者遺蹤。如故居。
睠然有終焉之心。
癸卯〔晉齊王〕〔重貴〕〔八〕〔唐〕〔元宗景保大元〕
〔閩〕〔福恭懿王延政天德元〕〔漢〕〔中宗成乾和元〕 ^131b16

法眼禪師。因江南李主。
請入內庭。見牡丹花。
主索師詩。師乃頌云。
擁毳對芳叢。由來逈不同。
髮從今日白。花是去年紅。
艶異隨朝露。馨香逐晚風。
何須待零落。然後始知空。
王頓悟其意。甲辰〔開運元〕〔二〕〔二〕〔七〕〔二〕 ^131b38

江南上元縣。一民暴死。
三日復甦云。至一殿庭。
忽見先主樏械甚嚴。
民驚問曰。主何至此。
曰吾為宋齊丘所誤。
殺和州降者千餘人。
冤訴囚此。汝既得還。
仗汝歸語嗣君。凡寺觀鳴鍾。
當延之吾受苦。唯聞鍾則暫休。
或能為造一鍾尤善。
吾在位。嘗與于闐國交聘。
遺吾一玉天王像。
吾甞置於髻。後藏於瓦棺寺佛左膝。
人無知者。汝以此事為驗。
民既還家。遂乞見主。
具白之。主親詣瓦棺。
剖佛膝得之。感泣遂立造一鍾於清涼寺。
鐫其上云。薦烈祖孝高皇帝。
脫幽出厄。以玉像建塔。
塟於蔣山〔出法苑〕○劉煦授司空平章事。
撰舊唐史。佛祖異迹並載之〔至本朝歐陽公撰唐書。
始皆刪去〕。乙巳〔二〕〔三〕〔閩〕〔天德三為唐滅〕
〔八〕〔三〕 ^131b48

□□興聖國師神晏示寂。
師自閩王請住山。
三十餘年。學徒雲集。
閩王禮重。常詢法要。
壽七十三○京兆永安善靜禪師。
初參樂晉安禪師。
尋歸鄉。節帥創永安禪苑。
以居之。徒眾五百。
明年囑累訖。右脇而化。
壽八十九。諡淨悟大師。
丙午〔三〕〔四〕〔九〕〔四〕 ^131c24

吉州禾山無殷禪師。
初參九峰#CB05418;。
虔沒游廬陵。止禾山大智院。
學者雲集。南唐後主聞其名。
詔至金陵問法。久之命居楊州祥光院。
懇辭歸山。以翠岩院。
乃江西勝槩。逐詔居之。
時上藍院復虗其室。
命師來往闡化。賜號澄源禪師〔五燈〕○明年正月。
晉出帝為契丹所執。
國亡。
other:: 
## 後漢
後漢 ^131c36

劉氏。都汴〔初即位太原後都大梁〕。
二主。共四年。丁未〔漢高祖〕〔天福十二〕〔吳越〕
〔忠献王□佐卒〕〔楚〕〔文昭王希範〕〔南平〕〔文獻王〕
〔唐〕〔元宗保大五〕〔蜀楚〕〔恭孝王廣政□〕〔漢〕
〔中宗乾和五〕 ^131c48

三月漢高祖即位。
帝初名知遠。更名暠○七月清化全怤禪師。
安然坐逝。壽六十六〔一云。
丙午年示寂。溈仰宗至此不嗣〕○吳越忠懿王。
留心釋教。嗣位之初。
凡兩浙諸郡名山。
聖迹之處。皆賜金帛。
創建伽藍香火。福州支提山。
乃天冠菩薩道場。
王施七寶。鑄天冠像一千身。
仍創寺宇。宏麗甲於七閩〔五燈〕。
戊申〔乾祐元〕〔吳越〕〔忠懿王俶〕〔楚〕〔王希廣〕
〔六〕〔十一〕〔六〕 ^132a6

正月漢高祖崩。隱帝承祐立○雲門大師。
法道大行。往來學徒。
不下千人。廣主屢請入內問法。
待以師禮。一日王問。
云何是禪門。云大王有問山僧對。
一日王齋眾僧次。
問師曰。靈樹果子熟也未。
師云。甚麼年得信道生。
王曰熟也。師曰。切莫忘却。
王大悅。賜號匡真禪師。
是年七月。王迎師至內問道。
九月師辭還山○洞山初禪師。
初參雲門。門問近離甚處。
曰查渡。又問。夏在甚處。
曰湖南報慈。又問。
幾時離彼。曰八月二十五。
曰放爾三頓棒。初惘然。
良久又問。適來祇對無過。
何蒙賜棒。門呵曰。
飯袋子。江西湖南。
便恁麼去。初默悟其旨。
曰他日正當於無人煙處。
不畜一粒米。供養十方僧。
即日辭去。北抵襄漢。
至是眾請住洞山。
易律為禪。學徒奔湊。
己酉〔隱帝乾祐二〕〔楚〕〔保融〕〔七〕〔十二〕〔七〕 ^132a20

四月十日。雲門偃禪師以表辭廣主。
垂戒學徒。端坐而逝。
法嗣六十一人○風穴沼禪師。
值宼依郢州牧。宼平。
汝州宋太師施第為寶坊。
號新寺。迎師居之。
法席冠天下。學者自遠而至〔偽周廣順元年賜寺名廣慧〕○韶國師初寓止白沙時。
吳越忠懿王。以國子刺台州。
雅聞韶名。遣使迎之。
申弟子之禮。日夕問道。
韶曰。他日當為覇主。
無忘佛恩。至是王嗣國位。
剏寺。遣使迎師。至尊事之。
以為國師。師所說法。
簡而要。掃去枝葉。
故人皆易悟。庚戌〔三年〕〔帝遇弑漢國除〕
〔楚〕〔恭孝王希蕚〕〔八〕〔十三〕〔八〕 ^132a48

吳越錢王。命杭州報恩寺慧明大師。
入府問法。命住資崇院。
開堂說法。時有天龍禪師等問道。
師應機垂答。詞旨的切。
王大悅。密契其道。
命師居之。即賜圓通普照大師〔聯芳〕○廬山化城寺。
昔正覺大師宴處。
有悟海大師。來革前基。
架雲梯險。剪石飛泉。
一紀而成功焉〔盧山記〕。
other:: 
## 後周
後周 ^132b20

郭氏。都汴。三主。十年。
辛亥〔周太祖廣順元〕〔北漢〕〔劉旻乾祐四〕
〔吳〕〔越〕〔楚王〕〔希崇〕〔楚〕〔唐保大九〕〔蜀十四〕〔南漢九〕 ^132b32

正月周太祖即位○吳越錢王。
命永明道潛禪師入府。
授菩薩戒。賜號定慧慈化禪師。
一日潛欲請塔下羅漢銅像。
過新寺供養。王曰善矣。
昨夜夢十六尊者乞隨師入寺。
何昭應之若是。於師號加應真二字。
留潛於府問道。兩月還山。
壬子〔二〕〔五〕〔劉言〕〔十〕〔十五〕〔十〕 ^132b38

南院慧顒禪師示寂○智覺延壽禪師。
初為華亭鎮將。因見漁船萬尾。
戢戢惻然。以錢易之放于江。
乃棄家。投師剃髮。
自受具。衣不繒纊。
食無重味。持頭陀行。
嘗習定天台天柱峰之下。
有烏巢衣襵中。時韶國師眼目世間。
北面而師事之。韶曰。
汝與元師有緣。他日大作佛事。
惜吾不及見耳。師既得旨。
初說法於雪竇山。
癸丑〔三〕〔六〕〔玉逵〕〔十一〕〔十六〕〔十一〕 ^132c2

韶國師。因吳越僧義寂曰。
智者之教。年祀寖遠。
必多散失。唯新羅國有善本。
願藉禪師慈力致之。
使再開東土人天眼目。
於是師以聞忠懿王。
王乃遣使航海。傳寫以還。
迨今聖教具備者。
皆忠懿王與韶國師之力。
而韶適與智者同入。
疑其後身也。甲寅〔顯德元〕〔太祖崩世宗立〕
〔七〕〔十二〕〔十七〕〔十二〕 ^132c18

正月南唐節度憑延巳。
撰開先院#CB15156;。
略曰。皇上詔以廬山書堂舊基為寺。
延巳肆覲于京。上於便殿語事次。
因曰。廬山書堂已為寺矣。
朕聞古先哲王握圖御宇。
唯德是務。與善同歸。
久於其道。天下化成。
恒沙如來出世濟俗。
依空說性。性外無空。
信則脩崇。悟則解脫。
使人趍清淨之域。
息貪兢之心。民用以淳。
理又何遠。是則菩提之教。
與政通焉。朕今興建伽藍。
以居禪眾。示人至理。
亦助化之端也。延巳奏以寺已成功足。
使迷者得于陸之漸。
達者登不二之門。
非聖人用心。其孰能與於此乎。
云云〔廬山記〕○杭州龍興宗靖禪師。
初參雪峰得旨。錢王命居龍興。
有眾千餘。王屢延入府。
署六通大師。是年十二月示滅。
壽八十四。乙卯〔周世宗顯德二〕〔北漢〕〔孝和□□乾祐八〕
〔十三〕〔十八〕〔十三〕 ^132c30

二月世宗詔。併省天下無額寺院。
凡三千餘所○九月敕立監鑄錢。
非縣官法物軍器。
及寺觀鍾磬鈴鐸之類聽留。
外自餘民間銅器佛像。
悉令輸官。給其直上謂侍臣曰。
卿輩勿以毀佛為疑。
且佛以身世為妄。
而以利人為急。使其真身尚在。
苟利於世。尚欲割截布施。
況此銅像若朕身。
可以濟民。亦非所惜也。
由是羣臣不敢言〔通鑑〕○時鎮州大悲觀音銅像極靈。
州之士民。願以錢代。
制不許。方毀其背。
羣力皆墮腕而死。
遂停其半。後未四年。
世宗發疽于背而崩。
我宋　太祖　太宗皇帝。
目擊其實迹。由是益堅欽信。
故受命之初。復興天下佛寺〔歐陽外傳〕○時有沙門法敏。
苦諫不納。乃為之著顯驗論〔北山錄〕○詔郡國。
歲造僧帳。凡死亡還俗者。
以時闕落之。僧帳自此而始〔統紀〕。
丙辰〔三〕〔九〕〔周行逢〕〔十四〕〔十九〕〔十四〕 ^133a8

重雲暉禪師。住山四十餘年。
節度使王彥超。微時甞從暉游。
欲為沙門。暉曰。汝世緣深。
當為我家垣墻。彥超後果鎮永興。
申弟子之禮。是年夏。
詣永興。與彥超別。
囑以護法。超泣曰。
公遂忍棄弟子乎。
暉笑曰。借千年。亦一別耳。
七月二十四日。書偈曰。
我有一間舍。父母為脩蓋。
往來八十年。近來覺損壞。
早擬移別處。事涉有憎愛。
待他摧毀時。彼此無妨礙。
乃跏趺而化。壽八十四。
丁巳〔四〕〔北漢天會元〕〔十五〕〔二十〕〔十五〕 ^133a36

清涼法眼文益禪師。
自住清涼。朝夕開法。
諸方叢林。咸仰風化。
致異域有慕其法者。
涉遠而至。師調機順物。
斥滯磨昏。應病與藥。
隨根悟入者。不可勝紀。
是年〔僧寶傳云五年戊午〕七月示寂江南。
李主駕至。慰問甚勤。
閏月望。沐浴辭眾趺坐而逝。
停龕三七。顏貌如生。
壽七十四。臘五十四。
公卿李建勳而下素服。
奉全身建塔。諡大法眼禪師。
後重諡大智藏大導師。
戊午〔五〕〔二〕〔唐交泰元〕〔二十一〕〔南漢〕〔鋹天寶元〕 ^133b4

金陵報恩院清護禪師。
初於鼓山國師言下發明。
尋金陵國主。命居長慶顯。
德初退歸建州卓庵。
節度陳誨。創報恩禪苑。
堅請住持。開寶三年。
十一月二十日坐化。
師操行孤標。二十年不服綿絹。
唯衣紙布。辭藻札翰。
並皆冠眾。己未〔六〕〔二〕〔二十二〕〔二〕 ^133b20

世宗北伐。六月病背癰糜潰而殂于道。
壽三十九。恭帝宗訓即位。
時年七歲。 ^133b32

庚申〔顯德七〕 ^133b36

正月恭帝。禪位于我宋太祖皇帝。
改元建隆。歷代編年釋氏通鑑卷之十二
〔終〕
 ^133b38
