
other:: 御註大方廣圓覺修多羅了義經下
orig:: 
於是威德自在菩薩，在大眾中即從座起，
頂禮佛足右繞三匝，長跪叉手而白佛言：大悲世尊！
廣為我等分別如是隨順覺性。
commentary::  ^159b31

〔菩薩讚，佛於前章，善說凡夫菩薩如來等隨順覺性。〕
orig:: 
令諸菩薩覺心光明，承佛圓音，不因修習而得善利。
commentary::  ^159b35


orig::  ^159b37

世尊！譬如大城。
commentary:: 
〔喻圓覺性。〕
orig::  ^159b39

外有四門：
commentary:: 
〔喻諸行門。〕
orig:: 
隨方來者，非止一路。
commentary:: 
orig::  ^159b41

一切菩薩莊嚴佛國及成菩提，非一方便。
commentary::  ^159b43


orig:: 
惟願世尊，廣為我等宣說一切方便漸次。
commentary::  ^159b45

〔請佛宣說一切行門。〕
orig:: 
并修行人，總有幾種？
commentary::  ^159c2

〔又請佛說諸修行者。〕
orig:: 
令此會菩薩及末世眾生求大乘者，速得開悟，遊戲如來大寂滅海。
commentary::  ^159c4

〔涅槃之道，廣大深妙，故以海喻。〕
orig:: 
作是語已，五體投地，如是三請，終而復始。 ^159c6

爾時，世尊告威德自在菩薩言：善哉，善哉！
善男子！汝等乃能為諸菩薩及末世眾生，問於如來如是方便。
汝今諦聽，當為汝說。
時，威德自在菩薩奉教歡喜，及諸大眾默然而聽。 ^159c10

善男子！無上妙覺徧諸十方，出生如來。
commentary:: 
orig::  ^159c18

與一切法，同體平等。
commentary:: 
orig::  ^159c20

於諸修行，實無有二。
commentary:: 
〔諸修行者實無二法。〕
orig:: 
方便隨順，其數無量。
commentary::  ^159c22

〔隨順修習，方便甚多。〕
orig:: 
圓攝所歸循性差別，當有三種：
commentary::  ^159c24

〔周圓收攝，歸於一性。
隨性差別，則有奢摩他、三摩鉢提、禪那也。〕
orig::  ^159c26

善男子！若諸菩薩悟淨圓覺，以淨覺心取靜為行。
commentary:: 
orig::  ^159c28

由澄諸念，覺識煩動。
commentary:: 
orig::  ^159c30

靜慧發生。
commentary:: 
〔因靜生慧，故云靜慧。
昔昧今顯，故云發生。〕
orig:: 
身心客塵，從此永滅。
commentary::  ^159c32

〔非性所有，故曰客塵。
永無此相，故曰永滅。〕
orig:: 
便能內發，寂靜輕安。
commentary::  ^159c34

〔內發者，非自外得也。
寂靜輕安者，至寂至靜，無累無惱也。〕
orig:: 
由寂靜故，十方世界諸如來心於中顯現，如鏡中像。
commentary::  ^159c36


orig::  ^159c38

此方便者，名奢摩他。
commentary::  ^159c40

〔圓覺疏曰：此飜云止，寂靜義也。
又名泯相澄神觀。〕
orig::  ^159c42

善男子，若諸菩薩悟淨圓覺，以淨覺心知覺心性及與根塵皆因幻化。
commentary::  ^159c44


orig::  ^159c46

即起諸幻，以除幻者。
commentary:: 
orig::  ^159c48

變化諸幻，而開幻眾。
commentary:: 
orig::  ^160a2

由起幻故，便能內發大悲輕安。
commentary::  ^160a4

〔因起幻智，開示幻眾，但生悲濟之心，別無煩惱之念。〕
orig:: 
一切菩薩，從此起行，漸次增進。
commentary::  ^160a6

〔從此觀門，起諸法行，漸漸增修，至於佛果。〕
orig:: 
彼觀幻者，非同幻故。
commentary::  ^160a8

〔慧目清淨觀見諸幻者，非與諸幻同體故也。〕
orig:: 
非同幻觀，皆是幻故。
commentary::  ^160a10

〔所觀之智不與幻同者，亦皆是幻，不可執著。〕
orig:: 
幻相永離，是諸菩薩，所圓妙行。
commentary::  ^160a12

〔於諸幻相永不染著，是名菩薩所成妙行。〕
orig:: 
如土長苗。
commentary:: 
orig::  ^160a14

此方便者，名三摩鉢提。
commentary::  ^160a16

〔圓覺疏曰：此云等至，蓋謂凡聖一等，至於勝定也。
又名起幻銷塵觀。〕
orig::  ^160a18

善男子，若諸菩薩悟淨圓覺，以淨覺心不取幻化及諸靜相。
commentary::  ^160a20

〔不取幻化及諸靜相者，謂不取三摩鉢提之幻觀，及不取奢摩他之靜觀也。〕
orig:: 
了知身心，皆為罣礙。
commentary::  ^160a22

〔既離幻靜二觀，了知幻身幻心，在覺性中，皆是罣礙。〕
orig:: 
無知覺明。
commentary::  ^160a24

〔無知覺者，非頑然如木石也。
但圓覺淨性，不起一切知覺心爾。
明明不昧，如鏡之淨，故曰無知覺明。〕
orig:: 
不依諸礙。
commentary::  ^160a26

〔不依者，無所染著。
諸礙者，身心等幻。〕
orig:: 
永得超過，礙無礙境。
commentary:: 
orig::  ^160a28

受用世界及與身心相在塵域，如器中鍠聲出于外，煩惱涅槃不相留礙。
commentary::  ^160a30


orig::  ^160a32

便能內發，寂滅輕安。
commentary::  ^160a34

〔覺性圓通，一切無礙，則自心寂滅，無累無惱。〕
orig:: 
妙覺隨順，寂滅境界。
commentary::  ^160a36

〔妙覺之性，隨順本來寂滅境界，不起一切生滅念也。〕
orig:: 
自他身心，所不能及。
commentary::  ^160a38

〔自之身心，即我相也。
他之身心，即人相也。
蓋妙覺隨順寂滅境界，非我相人相所能至也。〕
orig:: 
眾生壽命，皆為浮想。
commentary::  ^160a40

〔我相、人相，尚不能及佛境界，如眾生相、
壽命相，非虗浮妄想而何？〕
orig:: 
此方便者，名為禪那。
commentary::  ^160a42

〔圓覺疏曰：此云靜慮，又名絕待靈心觀。〕
orig::  ^160a44

善男子，此三法門，皆是圓覺親近隨順。
commentary:: 
orig::  ^160a46

十方如來，因此成佛。
commentary::  ^160a48

〔因此者，因修此三法門也。〕
orig:: 
十方菩薩種種方便一切同異，皆依如是三種事業。
commentary::  ^160b2

〔修習雖有異同，究竟不離三法。〕
orig:: 
若得圓證，即成圓覺。
commentary::  ^160b4

〔三法圓修，即證圓覺。〕
orig:: 
善男子！假使有人修於聖道，教化成就百千萬億阿羅漢、
辟支佛果，不如有人聞此圓覺無礙法門，一剎那頃隨順修習。
commentary::  ^160b6


orig::  ^160b10

爾時，世尊欲重宣此義，而說偈言：
　　威德汝當知，無上大覺心，本際無二相，
　　隨順諸方便，其數即無量，如來總開示。
　　便有三種類，寂靜奢摩他，如鏡照諸像。
　　如幻三摩提，如苗漸增長，禪那唯寂滅，
　　如彼器中鍠，三種妙法門，皆是覺隨順。
　　十方諸如來，及諸大菩薩，因此得成道。
　　三事圓證故，名究竟涅槃。 ^160b14

於是辨音菩薩在大眾中，即從座起頂禮佛足，
右繞三匝長跪叉手，而白佛言：大悲世尊！
如是法門甚為希有。
世尊！此諸方便。
commentary::  ^160b30

〔如是法門及諸方便，皆謂奢摩他、三摩鉢提、禪那也。〕
orig:: 
一切菩薩於圓覺門有幾修習？
commentary::  ^160b34

〔修證圓覺觀門，共有幾種修習？〕
orig:: 
願為大眾及末世眾生，方便開示，令悟實相。
commentary::  ^160b36

〔圓覺空性，無一切相，故曰實相。〕
orig:: 
作是語已，五體投地，如是三請，終而復始。 ^160b38

爾時，世尊告辨音菩薩言：善哉，善哉！
善男子！汝等乃能為諸大眾及末世眾生，問於如來如是修習。
汝今諦聽，當為汝說。
時，辨音菩薩奉教歡喜，及諸大眾默然而聽。 ^160b42

善男子！一切如來圓覺清淨，本無修習及修習者。
commentary:: 
orig::  ^160c2

一切菩薩及末世眾生，依於未覺幻力修習。
commentary::  ^160c4

〔因未覺悟之故，以諸幻力修習圓覺。〕
orig:: 
爾時，便有二十五種清淨定輪。
commentary::  ^160c6


orig::  ^160c8

若諸菩薩唯取極靜，由靜力故，永斷煩惱究竟成就。
commentary::  ^160c12

〔唯取奢摩他至靜一法，永斷無明，終得成就。〕
orig:: 
不起于座，便入涅槃。
commentary:: 
orig::  ^160c14

此菩薩者，名單修奢摩他。
commentary:: 
〔此乃專修靜觀。〕
orig::  ^160c16

若諸菩薩唯觀如幻，以佛力故，變化世界種種作用，備行菩薩清淨妙行。
commentary::  ^160c18

〔觀一切法皆如幻化，故變化作用，起三摩鉢提之妙行。〕
orig:: 
於陀羅尼，不失寂念，及諸靜慧。
commentary::  ^160c20


orig::  ^160c22

此菩薩者，名單修三摩鉢提。
commentary:: 
〔此乃專修幻觀。〕
orig::  ^160c24

若諸菩薩唯滅諸幻，不取作用獨斷煩惱，煩惱斷盡便證實相。
commentary::  ^160c26

〔唯欲滅除諸幻，不取三摩鉢提之作用，
獨以禪那寂觀斷諸無明，即證圓覺無相之相也。〕
orig::  ^160c28

此菩薩者，名單修禪那。
commentary:: 
〔此乃專修寂觀。〕
orig::  ^160c30

若諸菩薩先取至靜，以靜慧心照諸幻者，便於是中起菩薩行。
此菩薩者，名先修奢摩他後修三摩鉢提。
commentary::  ^160c32

〔先取奢摩他之至靜，故云先修。
後起三摩鉢提之妙行，故云後修。〕
orig::  ^160c36

若諸菩薩以靜慧故證至靜性，便斷煩惱永出生死。
此菩薩者，名先修奢摩他後修禪那。
commentary::  ^160c38


orig::  ^160c40

若諸菩薩以寂靜慧，復現幻力種種變化度諸眾生，後斷煩惱而入寂滅。
此菩薩者，名先修奢摩他，中修三摩鉢提，後修禪那。
commentary::  ^160c44


orig::  ^160c48

若諸菩薩以至靜力斷煩惱已，後起菩薩清淨妙行度諸眾生。
此菩薩者，名先修奢摩他，中修禪那，後修三摩鉢提。
commentary::  ^161a4


orig::  ^161a8

若諸菩薩以至靜力心斷煩惱，復度眾生建立世界，
此菩薩者，名先修奢摩他，齊修三摩鉢提、禪那。
commentary::  ^161a12


orig::  ^161a14

若諸菩薩以至靜力資發變化後斷煩惱，
此菩薩者名齊修奢摩他、三摩鉢提，後修禪那。
commentary::  ^161a18


orig::  ^161a20

若諸菩薩以至靜力用資寂滅，後起作用變化世界，
此菩薩者名齊修奢摩他、禪那，後修三摩鉢提。
commentary::  ^161a24


orig::  ^161a26

若諸菩薩以變化力，種種隨順而取至靜，
此菩薩者，名先修三摩鉢提後修奢摩他。
commentary::  ^161a30


orig::  ^161a32

若諸菩薩以變化力，種種境界而取寂滅，
此菩薩者，名先修三摩鉢提後修禪那。
commentary::  ^161a36


orig::  ^161a38

若諸菩薩以變化力而作佛事，安住寂靜而斷煩惱，
此菩薩者，名先修三摩鉢提，中修奢摩他，後修禪那。
commentary::  ^161a42


orig::  ^161a46

若諸菩薩以變化力無礙作用，斷煩惱故安住至靜，
此菩薩者，名先修三摩鉢提，中修禪那，後修奢摩他。
commentary::  ^161b2


orig::  ^161b6

若諸菩薩以變化力方便作用，至靜寂滅二俱隨順，
此菩薩者名先修三摩鉢提，齊修奢摩他、禪那。
commentary::  ^161b10


orig::  ^161b12

若諸菩薩以變化力種種起用，資於至靜後斷煩惱，
此菩薩者名齊修三摩鉢提、奢摩他，後修禪那。
commentary::  ^161b16


orig::  ^161b18

若諸菩薩以變化力資於寂滅，後住清淨無作靜慮，
此菩薩者，名齊修三摩鉢提禪那，後修奢摩他。
commentary::  ^161b22


orig::  ^161b24

若諸菩薩以寂滅力而起至靜住於清淨，
此菩薩者，名先修禪那後修奢摩他。
commentary::  ^161b28


orig::  ^161b30

若諸菩薩以寂滅力而起作用，於一切境寂用隨順，
此菩薩者，名先修禪那後修三摩鉢提。
commentary::  ^161b34


orig::  ^161b36

若諸菩薩以寂滅力種種自性，安於靜慮而起變化，
此菩薩者，名先修禪那，中修奢摩他，後修三摩鉢提。
commentary::  ^161b40


orig::  ^161b44

若諸菩薩以寂滅力無作自性起於作用，
清淨境界歸於靜慮，此菩薩者，名先修禪那，
中修三摩鉢提，後修奢摩他。
commentary::  ^161b48


orig::  ^161c4

若諸菩薩以寂滅力種種清淨，而住靜慮起於變化，
此菩薩者名先修禪那，齊修奢摩他、三摩鉢提。
commentary::  ^161c8


orig::  ^161c10

若諸菩薩以寂滅力，資於至靜而起變化，
此菩薩者名齊修禪那、奢摩他，後修三摩鉢提。
commentary::  ^161c14


orig::  ^161c16

若諸菩薩以寂滅力資於變化，而起至靜清明境慧，
此菩薩者，名齊修禪那三摩鉢提，後修奢摩他。
commentary::  ^161c20


orig::  ^161c22

若諸菩薩，以圓覺慧，圓合一切。
commentary:: 
〔以圓覺性中之智慧，圓攝一切法也。〕
orig:: 
於諸性相，無離覺性。
commentary::  ^161c28

〔既是圓合一切，則於種種性相，皆不離圓覺妙性。〕
orig:: 
此菩薩者，名為圓修三種自性清淨隨順。
commentary::  ^161c30

〔三觀齊修，是為圓覺。〕
orig::  ^161c32

善男子！是名菩薩二十五輪，一切菩薩修行如是。
commentary:: 
orig::  ^161c34

若諸菩薩及末世眾生依此輪者，當持梵行寂靜思惟。
commentary::  ^161c46

〔持梵行者，持佛戒行也。
寂靜者，自澄其心也。
思惟者，審察邪正也。〕
orig::  ^161c48

求哀懺悔，經三七日。
commentary:: 
〔恐為業力障蔽淨心，故求哀懺悔，以二十一日為期也。〕
orig:: 
於二十五輪各安標記，至心求哀，隨手結取。
commentary::  ^162a2

〔如探籌然，不可揀擇。〕
orig::  ^162a4

依結開示，便知頓漸。
commentary:: 
orig::  ^162a6

一念疑悔，即不成就。
commentary:: 
〔苟有疑悔之心，觀行終不成就。〕
orig::  ^162a8

爾時，世尊欲重宣此義，而說偈言：
　　辨音汝當知，一切諸菩薩，無礙清淨慧，
　　皆依禪定生，所謂奢摩他、三摩提、禪那。
　　三法頓漸修，有二十五種，十方諸如來，
　　三世修行者，無不因此法，而得成菩提。
　　唯除頓覺人，并法不隨順。
　一切諸菩薩，
　　及末世眾生，常當持此輪，隨順勤修習。
　　依佛大悲力，不久證涅槃。 ^162a10

於是淨諸業障菩薩，在大眾中即從座起，
頂禮佛足右繞三匝，長跪叉手而白佛言：大悲世尊！
為我等輩廣說如是不思議事。
commentary::  ^162a26

〔謂前所說二十五輪，皆是不可思惟，不可擬議之事。〕
orig:: 
一切如來因地行相。
commentary::  ^162a30

〔二十五輪，即諸佛初地觀行之相。〕
orig:: 
令諸大眾，得未曾有。
commentary::  ^162a32

〔大眾聞所未聞，故云得未曾有。〕
orig:: 
覩見調御歷恒沙劫勤苦境界，一切功用猶如一念，我等菩薩深自慶慰。
commentary::  ^162a34


orig::  ^162a36

世尊！若此覺心本性清淨，因何染汙，使諸眾生迷悶不入？
唯願如來，廣為我等開悟法性。
commentary::  ^162a38


orig::  ^162a40

令此大眾及末世眾生作將來眼。
commentary:: 
orig::  ^162a42

說是語已，五體投地，如是三請，終而復始。 ^162a44

爾時，世尊告淨諸業障菩薩言：善哉，善哉！
善男子！汝等乃能為諸大眾及末世眾生，咨問如來如是方便。
汝今諦聽，當為汝說。
時，淨諸業障菩薩奉教歡喜，及諸大眾默然而聽。 ^162a48

善男子！一切眾生從無始來，妄想執有我、
人、眾生及與壽命。
commentary::  ^162b8

〔眾生從無始劫來，妄想執著，以為有我相、
人相、眾生相、壽命相也。〕
orig:: 
認四顛倒為實我體。
commentary::  ^162b10

〔妄認四相為實我體，不知此四顛倒本來無有。〕
orig:: 
由此便生憎愛二境。
commentary::  ^162b12

〔由執四相為我體故，所以順我則愛，違我則憎。〕
orig:: 
於虗妄體，重執虗妄。
commentary:: 
orig::  ^162b14

二妄相依，生妄業道。
commentary:: 
orig::  ^162b16

有妄業故，妄見流轉。
commentary:: 
orig::  ^162b18

厭流轉者，妄見涅槃。
commentary:: 
〔厭彼輪迴，欲證涅槃，本無涅槃，故云妄見。〕
orig:: 
由此不能入清淨覺，非覺違拒諸能入者。
commentary::  ^162b20


orig::  ^162b22

有諸能入，非覺入故。
commentary:: 
orig::  ^162b24

是故動念，及與息念，皆歸迷悶。
commentary::  ^162b26

〔諸念動時，固不能覺，縱使止念，亦無入處。〕
orig:: 
何以故？由有無始，本起無明為己主宰。
commentary::  ^162b28

〔動靜皆迷悶者，由無始劫來，無明妄想為我之主故也。〕
orig:: 
一切眾生，生無慧目。
commentary::  ^162b30

〔有生以來，不見自性，故曰生無慧目。〕
orig:: 
身心等性，皆是無明。
commentary:: 
orig::  ^162b32

譬如有人，不自斷命。
commentary:: 
orig::  ^162b34

是故當知，有愛我者，我與隨順。
commentary:: 
orig::  ^162b36

非隨順者，便生憎怨。
commentary:: 
orig::  ^162b38

為憎愛心養無明故，相續求道皆不成就。
commentary::  ^162b40

〔種種憎愛，增長我見，念念不斷，成道愈難。〕
orig::  ^162b42

善男子！云何我相？
謂諸眾生心所證者。
commentary:: 
orig::  ^162b44

善男子，譬如有人，百骸調適，忽忘我身。
commentary::  ^162b46

〔此論眾生無所取證時，不知有我相也。〕
orig:: 
四肢弦緩，攝養乖方，微加針艾，則知有我。
commentary::  ^162b48

〔此喻眾生纔有所取證，方知有我相也。〕
orig:: 
是故證取，方現我體。
commentary::  ^162c2

〔證是我證，取是我取，故證取時，我體發現。〕
orig:: 
善男子！其心乃至證於如來畢竟了知清淨涅槃皆是我相。
commentary::  ^162c4


orig::  ^162c6

善男子！云何人相？
謂諸眾生心悟證者。
commentary:: 
orig::  ^162c10

善男子！悟有我者，不復認我；所悟非我，悟亦如是。
commentary::  ^162c12


orig::  ^162c14

悟已超過，一切證者，悉為人相。
commentary:: 
orig::  ^162c16

善男子，其心乃至圓悟涅槃俱是我者，
心存少悟，備殫證理，皆名人相。
commentary::  ^162c18


orig::  ^162c20

善男子！云何眾生相？
謂諸眾生心自證悟所不及者。
commentary::  ^162c24

〔眾生別發一心，自謂前所證之我相，所悟之人相，
未能及此，不知此心乃眾生相也。〕
orig:: 
善男子！譬如有人作如是言：我是眾生。
則知彼人說眾生者非我、非彼。
commentary::  ^162c26


orig:: 
云何非我？我是眾生，則非是我。
云何非彼？我是眾生，非彼我故。
commentary::  ^162c30


orig::  ^162c32

善男子！但諸眾生了證了悟，皆為我人。
commentary::  ^162c34

〔了知前所證者為我相，前所悟者為人相也。〕
orig::  ^162c36

而我人相所不及者。
commentary:: 
orig:: 
存有所了，名眾生相。
commentary::  ^162c38

〔了心未忘，故名此相。〕
orig::  ^162c40

善男子！云何壽命相？
謂諸眾生心照清淨，覺所了者。
commentary::  ^162c42

〔覺所了者，覺前執眾生相時，了心未泯也。
此覺心綿綿相續，欲不斷滅，故曰壽命相。〕
orig:: 
一切業智，所不自見，猶如命根。
commentary::  ^162c44


orig::  ^162c46

善男子！若心照見一切覺者，皆為塵垢。
commentary::  ^162c48

〔心光發明，見種種覺，在淨性中，悉為塵垢。〕
orig:: 
覺所覺者，不離塵故。
commentary:: 
orig::  ^163a2

如湯銷冰，無別有冰，知冰銷者，存我覺我，亦復如是。
commentary::  ^163a4


orig::  ^163a6

善男子，末世眾生不了四相，雖經多劫勤苦修道，
但名有為，終不能成一切聖果。
commentary::  ^163a10


orig::  ^163a12

是故名為正法末世。
commentary:: 
orig::  ^163a14

何以故？認一切我為涅槃故，有證有悟名成就故。
commentary::  ^163a16


orig::  ^163a18

譬如有人認賊為子，其家財寶終不成就。
commentary::  ^163a20

〔蓋諭取相修行，終不成佛。〕
orig:: 
何以故？有我愛者亦愛涅槃，伏我愛根為涅槃相。
commentary::  ^163a22


orig::  ^163a24

有憎我者，亦憎生死。
commentary:: 
〔既憎我相，必憎生死，憎心未忘，終不解脫。〕
orig::  ^163a26

不知愛者，真生死故。
commentary:: 
〔本愛涅槃，擬除生死，不知愛心真生死根本也。〕
orig:: 
別憎生死，名不解脫。
commentary::  ^163a28


orig:: 
云何當知法不解脫？
commentary::  ^163a30

〔此等憎愛心，在圓覺法中，非解脫之見故也。〕
orig:: 
善男子！彼末世眾生習菩提者，以己微證為自清淨，由未能盡我相根本。
commentary::  ^163a32


orig:: 
若復有人讚歎彼法，即生歡喜，便欲濟度。
若復誹謗彼所得者，便生瞋恨，則知我相，堅固執持。
commentary::  ^163a36

〔聞毀譽而生瞋喜者，蓋由堅執我相。〕
orig:: 
潛伏藏識，游戲諸根，曾不間斷。
commentary::  ^163a40


orig::  ^163a42

善男子！彼修道者不除我相，是故不能入清淨覺。
commentary::  ^163a44


orig::  ^163a46

善男子！若知我空，無毀我者。
commentary:: 
〔若知我體本空，則知彼之毀我者，亦無立處。〕
orig::  ^163b2

有我說法，我未斷故。
commentary:: 
〔纔作我見，演說諸法皆是我相，未斷滅故。〕
orig:: 
眾生壽命亦復如是。
commentary::  ^163b4

〔我相未除，有此過患。
若執人相、眾生相、壽命相，其患一同。〕
orig:: 
善男子！末世眾生說病為法，是故名為可憐愍者。
commentary::  ^163b6


orig::  ^163b8

雖勤精進增益諸病，是故不能入清淨覺。
commentary::  ^163b10

〔執相修行，愈勤愈病，何由悟入淨覺。〕
orig::  ^163b12

善男子！末世眾生不了四相，以如來解及所行處為自修行，
終不成就。
commentary::  ^163b14


orig::  ^163b16

或有眾生，未得謂得，未證謂證。
commentary:: 
orig::  ^163b18

見勝進者心生嫉妬，由彼眾生未斷我愛，是故不能入清淨覺。
commentary::  ^163b20


orig::  ^163b22

善男子，末世眾生希望成道，無令求悟，
惟益多聞，增長我見。
commentary::  ^163b26

〔望成佛果者，不使求悟自性，唯令廣學多聞，
則彼之我見，轉加增長矣。〕
orig:: 
但當精勤，降伏煩惱。
commentary::  ^163b28

〔望成佛果者，不必廣學多聞，但須精勤禁制妄念。〕
orig:: 
起大勇猛，未得令得，未斷令斷。
commentary::  ^163b30

〔當發廣大勇決之心，佛果未得，當令必得，
妄念未斷，當令必斷。〕
orig:: 
貪、瞋、愛、慢、諂曲、嫉妬對境不生，彼我恩愛一切寂滅。
佛說是人漸次成佛。
commentary::  ^163b32

〔若無此等妄心，必可漸成佛果。〕
orig:: 
求善知識，不墮邪見。
commentary::  ^163b36

〔更須親近善人，方得絕諸邪見。〕
orig:: 
若於所求別生憎愛，則不能入清淨覺海。
commentary::  ^163b38

〔若於所求善知識處，不能信受其法，別生憎愛，則不能成就圓覺廣大之果。〕
orig::  ^163b40

爾時，世尊欲重宣此義，而說偈言：
　　淨業汝當知，一切諸眾生，皆由執我愛，
　　無始妄流轉，未除四種相，不得成菩提。
　　愛憎生於心，諂曲存諸念，是故多迷悶。
　　不能入覺城。　若能歸悟剎，先去貪瞋癡。
　　法愛不存心，漸次可成就。
　我身本不有，
　　憎愛何由生？　此人求善友，終不墮邪見。
　　所求別生心，究竟非成就。 ^163b42

於是，普覺菩薩在大眾中即從座起，頂禮佛足，
右繞三匝，長跪叉手而白佛言：大悲世尊！
快說禪病。
commentary::  ^163c10


orig::  ^163c12

令諸大眾，得未曾有，心意蕩然，獲大安隱。
commentary:: 
orig::  ^163c14

世尊！末世眾生去佛漸遠，賢聖隱伏邪法增熾，
使諸眾生求何等人、依何等法、行何等行、
除去何病、云何發心，令彼羣盲不墮邪見？
commentary::  ^163c16


orig::  ^163c20

作是語已，五體投地，如是三請，終而復始。 ^163c22

爾時，世尊告普覺菩薩言：善哉，善哉！
善男子！汝等乃能咨問如來，如是修行能施末世一切眾生無畏道眼。
commentary::  ^163c24

〔能使眾生道眼清淨，不畏魔惱。〕
orig:: 
令彼眾生得成聖道。
汝今諦聽，當為汝說。
時，普覺菩薩奉教歡喜，及諸大眾默然而聽。
善男子！末世眾生將發大心求善知識，欲修行者當求一切正知見人。
commentary::  ^163c28


orig::  ^163c34

心不住相。
commentary:: 
〔正知見人心不著相。〕
orig:: 
不著聲聞、緣覺境界。
commentary::  ^163c36


orig::  ^163c38

雖現塵勞，心恒清淨。
commentary:: 
orig::  ^163c40

示有諸過。
commentary:: 
orig::  ^163c42

讚歎梵行，不令眾生，入不律儀。
commentary:: 
orig::  ^163c44

求如是人，即得成就阿耨多羅三藐三菩提。
commentary::  ^163c46


orig::  ^163c48

末世眾生見如是人，應當供養不惜身命。
commentary::  ^164a2


orig::  ^164a4

彼善知識四威儀中常現清淨，乃至示現種種過患，心無憍慢。
commentary::  ^164a6


orig::  ^164a8

況復摶財妻子眷屬？
commentary::  ^164a10

〔求法之人，尚不可順惜身命，況摶聚財寶、
妻子、眷屬、身外之物耶？〕
orig:: 
若善男子於彼善友不起惡念，即能究竟成就正覺。
commentary::  ^164a12


orig::  ^164a14

心華發明，照十方剎。
commentary:: 
orig::  ^164a16

善男子！彼善知識所證妙法，應離四病。
云何四病？
commentary:: 
orig::  ^164a20

一者、作病。若復有人作如是言：我於本心作種種行，欲求圓覺。
彼圓覺性非作得故，說名為病。
commentary::  ^164a22


orig::  ^164a26

二者、任病。若復有人作如是言：我等今者不斷生死、
不求涅槃，涅槃、生死無起滅念，任彼一切隨諸法性欲求圓覺。
彼圓覺性非任有故，說名為病。
commentary::  ^164a28


orig::  ^164a34

三者、止病。若復有人作如是言：我今自心永息諸念，
得一切性寂然平等，欲求圓覺。
彼圓覺性非止合故，說名為病。
commentary::  ^164a36


orig::  ^164a42

四者、滅病。若復有人作如是言：我今永斷一切煩惱，
身心畢竟空無所有，何況根塵虗妄境界一切永寂！
欲求圓覺，彼圓覺性非寂相故，說名為病。
commentary::  ^164a44


orig::  ^164b2

離四病者，則知清淨。
commentary:: 
orig::  ^164b4

作是觀者名為正觀，若他觀者名為邪觀。
commentary:: 
orig::  ^164b6

善男子！末世眾生欲修行者，應當盡命供養善友、事善知識。
commentary::  ^164b10

〔欲修圓覺者，若遇真善友，真善知識，當須不惜身命，承事供養。〕
orig:: 
彼善知識，欲來親近，應斷憍慢。
commentary::  ^164b12

〔見善知識有相親之意，不得生憍傲慢易之心。〕
orig:: 
若復遠離，應斷瞋恨。
commentary::  ^164b14

〔見善知識有遠我之意，不得生瞋怒怨恨之心。〕
orig:: 
現逆順境，猶如虗空。
commentary::  ^164b16

〔凡善知識現違我順我之境，而我視之猶如虗空，了無憎愛。〕
orig:: 
了知身心畢竟平等，與諸眾生同體無異，如是修行方入圓覺。
commentary::  ^164b18


orig::  ^164b20

善男子！末世眾生不得成道，由有無始自他憎愛一切種子，
故未解脫。
commentary::  ^164b24


orig::  ^164b26

若復有人觀彼怨家如己父母，心無有二，即除諸病。
commentary::  ^164b28

〔視冤如親愛，無一切憎即。〕
orig:: 
於諸法中，自他憎愛，亦復如是。
commentary::  ^164b30


orig::  ^164b32

善男子！末世眾生欲求圓覺，應當發心作如是言：
盡於虗空一切眾生，我皆令入究竟圓覺。
commentary::  ^164b34


orig::  ^164b36

於圓覺中，無取覺者。
commentary:: 
〔圓覺光中，明明不昧，未甞起心取證圓覺。〕
orig:: 
除彼我人一切諸相。
commentary::  ^164b38

〔不著我相、人相、眾生相、壽命相。〕
orig:: 
如是發心，不墮邪見。
commentary:: 
orig::  ^164b40

爾時，世尊欲重宣此義，而說偈言：
　　普覺汝當知，末世諸眾生，欲求善知識，
　　應當求正見。　心遠二乘者，法中除四病，
　　謂作止任滅，親近無憍慢，遠離無瞋恨，
　　見種種境界，心當生希有，還如佛出世。
　　不犯非律儀，戒根永清淨，度一切眾生。
　　究竟入圓覺，無彼我人相，常依正智慧。
　　便得超邪見，證覺般涅槃。 ^164b44

於是圓覺菩薩在大眾中，即從座起，頂禮佛足，
右繞三匝，長跪叉手而白佛言：大悲世尊！
為我等輩廣說淨覺種種方便，令末世眾生有大增益。
世尊！我等今者已得開悟。
commentary::  ^164c12

〔此贊佛善說修證圓覺之法，令彼開悟也。〕
orig:: 
若佛滅後，末世眾生未得悟者，云何安居修此圓覺清淨境界？
commentary::  ^164c18


orig::  ^164c20

此圓覺中三種淨觀以何為首？
commentary:: 
orig::  ^164c22

惟願大悲，為諸大眾及末世眾生施大饒益。
作是語已，五體投地。
如是三請，終而復始。 ^164c24

爾時，世尊告圓覺菩薩言：善哉，善哉！
善男子！汝等乃能問於如來如是方便，以大饒益施諸眾生。
汝今諦聽，當為汝說。
時，圓覺菩薩奉教歡喜，及諸大眾默然而聽。 ^164c30

善男子！一切眾生若佛住世、若佛滅後、
若法末時，有諸眾生具大乘性，信佛祕密大圓覺心欲修行者，
若在伽藍安處徒眾。
commentary::  ^164c38


orig::  ^164c42

有緣事故，隨分思察，如我已說。
commentary:: 
orig::  ^164c44

若復無有他事因緣，即建道場當立期限，
若立長期百二十日，中期百日，下期八十日。
commentary::  ^164c46


orig::  ^164c48

安置淨居。
commentary:: 
〔安置道場，當於清淨之地。〕
orig:: 
若佛現在，當正思惟。
commentary::  ^165a2

〔若佛住世之時，當正心思惟，絕諸妄想可也。
般若經中亦謂斷除妄想為正思惟。〕
orig:: 
若佛滅後，施設形像，心存目想，生正憶念，還同如來常住之日。
commentary::  ^165a4

〔生正憶念者，無念之謂也。
蓋謂雖對佛像，亦當如佛現在，不可起妄念也。〕
orig:: 
懸諸幡華，經三七日。
commentary::  ^165a8

〔幡華供養經二十一日也。〕
orig:: 
稽首十方，諸佛名字，求哀懺悔。
commentary::  ^165a10

〔至心稽首，稱揚佛號，求佛哀憫，懺悔三業。〕
orig:: 
遇善境界，得心輕安。
commentary:: 
orig::  ^165a12

過三七日，一向攝念：
commentary::  ^165a14

〔越二十一日之後，更不念佛懺悔，一向收攝正念，不令放逸也。〕
orig:: 
若經夏首三月安居，當為清淨菩薩止住。
commentary::  ^165a16


orig::  ^165a18

心離聲聞，不假徒眾。
commentary:: 
orig::  ^165a20

至安居日，即於佛前作如是言：我比丘、
比丘尼、優婆塞、優婆夷。
commentary::  ^165a22


orig::  ^165a24

某甲踞菩薩乘，修寂滅行。
commentary:: 
〔自謂按菩薩大乘之法，修習妙行也。〕
orig:: 
同入清淨，實相住持。
commentary::  ^165a28

〔悉皆悟入無相之相，住持無失。〕
orig:: 
以大圓覺，為我伽藍。
commentary::  ^165a30

〔伽藍者，眾圓也。今曰以圓覺為伽藍者，蓋明我眾不依倚別法也。〕
orig:: 
身心安居，平等性智。
commentary::  ^165a32

〔身心安居於大圓覺中，性與智慧泯於一等。〕
orig:: 
涅槃自性無繫屬故。
commentary:: 
orig::  ^165a34

今我敬請不依聲聞，當與十方如來及大菩薩三月安居，為修菩薩無上妙覺大因緣故不繫徒眾。
commentary::  ^165a36


orig::  ^165a40

善男子！此名：菩薩示現安居。
commentary:: 
orig::  ^165a42

過三期日，隨往無礙。
commentary:: 
orig::  ^165a44

善男子！若彼末世修行眾生，求菩薩道入三期者，
非彼所聞，一切境界終不可取。
commentary::  ^165a48


orig::  ^165b2

善男子！若諸眾生修奢摩他，先取至靜，
不起思念，靜極便覺。
commentary::  ^165b4


orig::  ^165b6

如是初靜，從於一身，至一世界。
commentary::  ^165b8

〔初習靜觀，始則一身內外了無動念，漸覺靜性徧滿於一世界中矣。〕
orig:: 
覺亦如是。
commentary:: 
orig::  ^165b10

善男子！若覺徧滿一世界者，一世界中有一眾生起一念者，
皆悉能知；百千世界亦復如是。
commentary::  ^165b12

〔我覺性與虗空同體，而眾生者皆在我覺性中，故所起念無不知者。〕
orig:: 
非彼所聞，一切境界，終不可取。
commentary::  ^165b16


orig:: 
善男子！若諸眾生修三摩鉢提，先當憶想十方如來、
十方世界一切菩薩，依種種門漸次修行勤苦三昧。
commentary::  ^165b18


orig::  ^165b22

廣發大願，自熏成種。
commentary:: 
orig::  ^165b24

非彼所聞，一切境界，終不可取。
commentary:: 
orig:: 
善男子！若諸眾生修於禪那，先取數門。
commentary::  ^165b26


orig::  ^165b28

心中了知，生住滅念，分齊頭數。
commentary::  ^165b30


orig::  ^165b32

如是周徧四威儀中，分別念數無不了知。
commentary::  ^165b34


orig::  ^165b36

漸次增進，乃至得知百千世界一滴之雨，猶如目覩所受用物。
commentary::  ^165b38


orig::  ^165b40

非彼所聞，一切境界，終不可取。
commentary:: 
orig:: 
是名三觀初首方便。
commentary::  ^165b42

〔奢摩他之取靜，三摩鉢提之憶念，禪那之數門，乃三觀最初起首之法。〕
orig::  ^165b44

若諸眾生徧修三種勤行精進，即名如來出現于世。
commentary::  ^165b46

〔圓修三觀，精進無怠，如此眾生，無異出世之佛。〕
orig::  ^165b48

若後末世鈍根眾生，心欲求道不得成就，由昔業障。
commentary::  ^165c2

〔根性頑鈍，學道不成者，皆由宿業所障故也。〕
orig:: 
當勤懺悔，常起希望。
commentary:: 
orig::  ^165c4

先斷憎愛，嫉妬諂曲，求勝上心。
commentary:: 
〔斷諸惡念，發無上心。〕
orig:: 
三種淨觀隨學一事，此觀不得復習彼觀，心不放捨漸次求證。
commentary::  ^165c6


orig::  ^165c10

爾時，世尊欲重宣此義，而說偈言：
　　圓覺汝當知，一切諸眾生，欲求無上道，
　　先當結三期，懺悔無始業，經於三七日。
　　然後正思惟，非彼所聞境，畢竟不可取。
　　奢摩他至靜，三摩正憶持，禪那明數門，
　　是名三淨觀。　若能勤修習，是名佛出世。
　　鈍根未成者，常當勤心懺，無始一切罪。
　　諸障若消滅，佛境便現前。 ^165c14

於是賢善首菩薩，在大眾中即從座起，
頂禮佛足右繞三匝，長跪叉手而白佛言：大悲世尊！
廣為我等及末世眾生，開悟如是不思議事。
commentary::  ^165c30


orig::  ^165c34

世尊！此大乘教。
commentary:: 
〔謂此圓覺大乘經教。〕
orig:: 
名字何等？
commentary::  ^165c36

〔請問此等教法是何名字？〕
orig:: 
云何奉持？
commentary:: 
〔請問此等教法如何受持？〕
orig:: 
眾生修習得何功德？
commentary::  ^165c38

〔請問眾生，修此教法，獲何利益。〕
orig:: 
云何使我護持經人？
commentary:: 
orig::  ^165c40

流布此教，至於何地？
commentary:: 
〔請問此圓覺經教，流傳分布，至於何處。〕
orig::  ^165c42

作是語已，五體投地，如是三請，終而復始。 ^165c44

爾時，世尊告賢善首菩薩言：善哉，善哉！
善男子！汝等乃能為諸菩薩及末世眾生，問於如來如是經教功德名字。
汝今諦聽，當為汝說。
時，賢善首菩薩奉教歡喜，及諸大眾默然而聽。 ^165c46

善男子！是經百千萬億恒河沙諸佛所說。
commentary:: 
orig::  ^166a6

三世如來，之所守護。
commentary:: 
orig::  ^166a8

十方菩薩，之所歸依。
commentary:: 
〔佛謂法界諸菩薩等，無不敬信此經。〕
orig:: 
十二部經清淨眼目。
commentary::  ^166a10


orig::  ^166a12

是經名大方廣圓覺陀羅尼，亦名修多羅了義，
亦名祕密王三昧，亦名如來決定境界，
亦名如來藏自性差別，汝當奉持。
commentary::  ^166a16


orig::  ^166a20

善男子！是經唯顯如來境界，唯佛如來能盡宣說。
commentary::  ^166a22

〔此經獨能顯示佛境，唯佛宣說，曲盡其妙。〕
orig::  ^166a24

若諸菩薩及末世眾生依此修行，漸次增進至於佛地。
commentary::  ^166a26

〔若依此經修行，漸漸增進，必至佛之地位。〕
orig::  ^166a28

善男子！是經名為頓教大乘。
commentary:: 
〔此經名為頓悟之教，大乘之法。〕
orig:: 
頓機眾生，從此開悟。
commentary::  ^166a30

〔利根眾生有圓頓之機者，皆因此經而得開悟。〕
orig:: 
亦攝漸修一切羣品。
commentary::  ^166a32

〔鈍根眾生，須假漸修，而此經教，無不圓攝。〕
orig:: 
譬如大海，不讓小流。
commentary:: 
orig::  ^166a34

乃至蚊蝱。
commentary:: 
〔此喻漸修眾生。〕
orig:: 
及阿修羅。
commentary::  ^166a36

〔此喻頓機眾生。〕
orig:: 
飲其水者，皆得充滿。
commentary:: 
〔此喻頓漸之徒，修此經教，悉得圓滿。〕
orig::  ^166a38

善男子！假使有人純以七寶積滿三千大千世界以用布施，
不如有人聞此經名及一句義。
commentary::  ^166a40


orig::  ^166a42

善男子！假使有人教百恒河沙眾生得阿羅漢果，不如有人宣說此經分別半偈。
commentary::  ^166a44


orig::  ^166a46

善男子！若復有人聞此經名信心不惑，
當知是人非於一佛、二佛種諸福慧，如是乃至盡恒河沙一切佛所種諸善根聞此經教。
commentary::  ^166a48


orig::  ^166b4

汝善男子，當護末世是修行者。
commentary:: 
〔佛令菩薩衛護將來如是信心修行之人。〕
orig::  ^166b8

無令惡魔及諸外道惱其身心，令生退屈。
commentary:: 
orig::  ^166b10

爾時，會中有火首金剛、摧碎金剛、尼藍婆金剛等八萬金剛并其眷屬，
即從座起頂禮佛足，右繞三匝而白佛言：世尊！
若後末世一切眾生，有能持此決定大乘，我當守護如護眼目。
commentary::  ^166b14


orig::  ^166b20

乃至道場所修行處，我等金剛自領徒眾，晨夕守護令不退轉。
commentary::  ^166b22


orig::  ^166b24

其家乃至永無災障，疫病銷滅。
commentary:: 
〔金剛又欲守護其家，令無災害。〕
orig::  ^166b26

財寶豐足，常不乏少。
commentary:: 
〔辦道資粮，常令不闕。〕
orig::  ^166b28

爾時大梵王。
commentary:: 
〔圓覺疏曰：即初禪天王也。〕
orig:: 
二十八天王。
commentary:: 
orig::  ^166b30

并須彌山王、護國天王等，即從座起頂禮佛足，
右繞三匝而白佛言：世尊，我亦守護是持經者，常令安隱心不退轉。
commentary::  ^166b38

〔大梵王等皆欲守護受持此經之人。〕
orig::  ^166b42

爾時，有大力鬼王名吉槃茶。
commentary:: 
orig::  ^166b44

與十萬鬼王即從座起，頂禮佛足，右繞三匝而白佛言：世尊！
我亦守護是持經人，朝夕侍衛令不退屈。
commentary::  ^166b46

〔諸鬼王等，亦欲守護受持此經之人。〕
orig:: 
其人所居，一由旬內。
commentary::  ^166c2

〔藏經曰：一由旬者，四十里也。〕
orig:: 
若有鬼神侵其境界，我當使其碎如微塵。
commentary::  ^166c4

〔為護法故，盡其威力。〕
orig::  ^166c6

佛說此經已，一切菩薩、天龍鬼神、八部眷屬。
commentary:: 
orig::  ^166c8

及諸天王、梵王等一切大眾，聞佛所說，
皆大歡喜，信受奉行。
御註大方廣圓覺修多羅了義經下〔終〕
xu:: 
#  No. 251-B
No. 251-B ^166c10

今上皇帝御注圓覺經，賜臨安府徑山被旨流通。
而福州雙栢庵、白蓮社諸比丘等，得所拓本，
恭覩聖製，各深慶幸。
謹命工鋟板，仰祝聖壽無疆，　國泰民安，
風調雨順，佛日增輝，法輪常轉，一切有情，同證圓覺。 ^166c24

淳熙戊申季夏初吉恭題
 ^166c34
