
other:: 
other:: 五燈全書卷第九十二
editor:: 京都聖感禪寺住持〔臣〕僧　〔超永〕　編輯
較閱:: 京都古華嚴寺住持〔臣〕僧　〔超揆〕　較閱　進呈
臨濟宗 ^508a13

南嶽下三十六世隨錄
other:: 
### 錢塘接待法鐘覺禪師
錢塘接待法鐘覺禪師 ^508a15

上堂。覺自半塘一棹。
過五龍橋外。路次拾得三萬六千頃大。
一個白銀盆子。有七十二朵青芙蕖在裏許。
今日和盤托出。舉似大眾。
愧乏土儀。借作人事。
不妨將蘇州滯貨。
向杭州出脫。放下手曰。
莫怪空疎。伏惟珍重。
眾中。若有道和尚何得將官物當人情。
新長老向他道。諾諾。
不堪持贈君。祇可自怡悅　開爐上堂。
往年在別剎時。衲子慕道望風而至。
入我大冶爐中鎔化過。
無論金銀銅鐵錫。
瓶盤釧釵。各自成器。
今日在此湖墅開爐。
或從蘇松常鎮來者。
未過北新關。安知我接待家風。
或從金衢嚴紹來者。
隔江望不見剎竿。
又安能知我妙行境界。
莫怪諸方鴉飛蠅集。
祇因此間般若。如大火聚。
擬之則燎却面門。
故曰。蟭螟蟲。到處可泊。
獨不能泊於火#CB08504;之上。
雖然。山僧以盡大地。
為一火爐。以萬象森羅。
為柴為炭。以風為鞴。
以日為火。以生死二字。
為煅煉鉗鎚。所謂世界闊一尺。
火爐闊一尺。世界闊一丈。
火爐闊一丈。且問。
你向何處迴避。喝一喝曰。
總在裏許　師因入室次。
輪到蒼崖。崖囑一童子。
持一刀入方丈。呈與和尚曰。
是蒼崖到。童子一如所教。
師喚童子伸。指于桌上。
童便伸指。師舉刀便割。
童呌喊趨出。師落堂。
以刀與拄杖。相擊作聲。
示眾曰。此是蒼崖老上座。
遣達誠代入室底。
汝等諸人。作麼生道。
道得。也是一刀。道不得。
也是一刀。崖出眾。
師舉刀曰。你來也。
崖作怕勢歸位。師曰。
蒼崖怕死縮去。還有不怕死底出來麼。
眾無語。善悅眾曰。
剛刀雖快。不斬無罪之人。
師乃擲下刀子。復召蒼崖曰。
來來。年老心閒無外事。
麻衣草座亦容身。
你為甚還要行脚賣刀。
崖曰。也要和尚識得。
師曰。識得你底鈍貨。
便歸方丈　除夕前一日示眾。
若論各家門各家戶。
不應管他閒事。不應說他人過。
何也。諸方近來為因參學衲僧。
晝三夜三。辛勤勞苦。
一年到頭。放假三日。
堂頭老漢。粧聾作啞。
一任諸人百醜千拙。
會歌者歌。會舞者舞。
或走拳。或使短棍。
或搽花臉做戲。或粧羅漢煉魔。
以至老老大大。故為小孩兒伎倆。
札盲摸盲。占四角。
打眼不見頑。將謂把無始以來習氣。
一向打揲不得。鬱捺不住。
索性消滅一番。盡情發露一上。
然後便道清淨。殊不知。
一番提起一番新。
一度思量一度熟。
含藏識裏。永劫不忘。
不如放下著。自然平貼貼地。
我接待這裏。在聚落中。
不准放假。明日除夕。
請葦首座。小參後喫茶時。
祇許諸人頂真續末。
接連不來大家笑。
笑已是放逸。所以古人喻爾我生死事。
到結角羅紋處。謂之臘月三十日。
未到家者。白雲萬里。
鄉關何處。時不待月。
有甚快樂。不見道。
玉關西望腸堪斷。
況復明朝是歲除　師落堂。
見以一木盆。于禪床上盛漏。
召大眾曰。汝等諸人。
總不及這木上座。
在禪單上。放下便穩。
又不念話頭。又不胡思。
又不亂想。又不昏。
又不散。却不煩山僧費力巡香。
隨以香板擊木盆一下曰。
這漆桶。道猶未了。
便打瞌睡。一眾肅然　上堂。
舉雪峰湛曰。一切法無差。
雲門胡餅趙州茶。
黃鶴樓中吹玉笛。
江城五月落梅花。
慙愧太原孚上座。
五更吹鼓角。天曉弄琵琶。
雪矯信曰。一切法無差。
鵓鳩對老鴉。生臺爭飯喫。
打得亂如麻。有約不來過夜半。
閒敲棋子落燈花。
慙愧西湖保叔塔。
六橋烟雨夕陽斜。
師曰。一切法無差。
紡紗績苧搖棉花。
兒童未解供耕織。
也傍桑陰學種瓜。
慚愧東村王大姐。
桃花春水發。竈底拾魚蝦。
拊膝曰。唱彌高。和彌寡〔太白雪嗣〕。
other:: 
### 臨濟石佛斷橋暟禪師
臨濟石佛斷橋暟禪師 ^508a17

上堂。豎拂子曰。其中便恁麼。
直下承當去。略較些子。
更欲遲疑。劒去久矣。
每見來者。諮問佛法。
殊不知石佛從來無佛法繫綴于人。
豈但石佛。乃至三世佛祖。
亦復如是。何也。但有言說。
都無實義　上堂。
卓拄杖曰。會麼。山僧撾鼓。
更無別法商量。只得一事。
告報現前大眾。普度結制。
諸人經行。在甚麼處著脚。
吾普度常住。有片淨白地。
諸人不得踏著。若還踏著者片淨白地。
諸人犯根本波羅夷罪。
拽杖下座　上堂。
維那白椎竟。師召眾曰。
若論第一義。維那與諸人。
說過了也。便下座〔太白雪嗣〕。
other:: 
### 嘉善鉉耳鼎禪師
嘉善鉉耳鼎禪師 ^508c36

上堂。舊叢林新長老。
夜夜剔殘燈。朝朝除荒草。
莫厭石頭頑。殷勤頻灑掃。
淡嚼木查羹。護惜衣中寶。
佛法懶行持。人情纔愜好。
隨時打點舊叢林。
鐘鼓晨昏聲浩浩。
以拄杖擊虗空。召大眾曰。
且道。晨昏鐘鼓浩浩聲中。
聞個甚麼。卓拄杖曰。
道道道。珍重。下座　小參。
問放下屠刀。誰是千佛一數。
師曰。放下屠刀來問。
曰恁麼超佛越祖去也。
師曰。只恐不是玉。
僧便喝。師亦喝。僧無語。
師曰。可憐生。乃曰。
大地火坑。堂堂獨露。
一步踏著。出無生路。
自是迷頭不肯行。
放下屠刀千佛數。
顧左右曰。瞻之仰之。
禮空能所。若著絲毫。
便成辜負。一念萬年。
超佛越祖。種粟不生荳。
甜瓜徹蒂甜。苦瓠連根苦。
可憐生。泥人著破金剛袴。
直截根源。更無回互。
雲門普玄沙虎。莫學禾山打破鼓。
擲拄杖下座　僧擇菜處。
師曰。好的不要去。
僧以一莖擲師前。
師曰。何不道。那一莖不是好的　師遊燕子磯。
僧問。和尚那裏來。
師舉足示之。曰那裏去。
師驟步便上　師與僧擡木頭次。
問曰。這頭輕。那頭輕。
曰那頭輕。師放下曰。
這頭輕。那頭輕。曰和尚放下了。
說甚麼輕重。師曰。
你也學我放下麼。
僧將放。師便托起曰。
放不下。我與你擡去〔劍門謙嗣〕。
other:: 
### 金陵清涼痴山嵩禪師
金陵清涼痴山嵩禪師 ^509a8

潤之丹徒金氏子。
清涼謙百日懸真。
拈香曰。這阿師。超果堂中逞性。
獨桑鼓下窮源。饒益魔君。
冤仇佛祖。將無上宗乘播弄到。
有掀有翻。把西來大意狼藉得。
無倫無比。石城露布廿二年。
遍界中雲行雨施。
邗水埋頭一時節。
闔國內草枯人死。
與麼普天帀地風光。
難免生死在人手裏。
顧左右曰。諸昆玉。
且道。以何為驗。拈香曰。
如此如此〔劒門謙嗣〕。
other:: 
### 大司空程正揆端伯居士
大司空程正揆端伯居士 ^509a48

頌兩堂首座同時下喝曰。
兩堂齊喝分賓主。
八陣圖開捲甲兵。
活殺將軍看電影。
幾人直入五侯營　頌芭蕉拄杖話曰。
芭蕉拄杖幾許長。
拈來爭奪絕商量。
對鏡任伊顛倒照。
耳尖只在眼邊傍　頌四照用曰。
有時先照後用。舉似諸方傳誦。
拋出無孔鐵鎚。莫怪山僧手重　有時先用後照。
七尺烏藤#CB01387;跳。
不斬無罪之人。拍掌呵呵大笑　有時照用同時。
號令斬將搴旗。刀過梵天血濺。
馬嘶白骨山移　有時照用不同時。
山自巖巖水自#CB15138;。
拾得白雲歸滿袖。
卷舒何處不相宜　序清涼語錄曰。
見成公案。錯下名言。
兜率未離。蹉跎不少。
清涼本師。將錯就錯。
入水救人。不管脚跟點地。
蒼天蒼天。爭得石兒解語。
有血性漢。聞風授首。
略較些子。若遇不橫死者。
聞鐘求肉。昧月捫盆。
世人終日喫飯。不曾咬著一粒米。
謗佛有分。怪伊不得。
昔年曾有僧。向予問。
興化三聖。出世不出世。
為人不為人話。兩老語句相背。
是何道理。予曰。是他錯。
僧曰。祖師安得錯。
予曰。是我錯。僧曰。
居士也不得錯。予曰。
是汝錯。這三轉語內。
有一句如百鍊金。
有一句如一莖腐草。
有一句當下薦得。
慶快平生。檢點將來。
大似喚風作雨。且喜沒交涉。
今本師出世。還有為人也無。
不知與興化三聖相去多少。
續斯錄者。莫作語言抵塞。
莫以意理卜度。莫向死水邊浸殺。
莫颺在無事甲裏。
若是臨濟嫡骨兒孫。
掀倒禪床。扯碎膿包紙。
劈面欄腰。問道甚麼。
管教堂頭老漢。吐舌三寸。
便是佛祖也不奈伊何。
庶不杜清凉山費却草鞋錢也。
雖然如此。不道不會。
只是佛法尚未夢見在。
錯錯〔劒門謙嗣〕。
other:: 
### 鼎州聚寶湖南則峰爚禪師
鼎州聚寶湖南則峰爚禪師 ^509b14

上堂。不壞假名。而談實相。
大眾舌頭在口裏眉毛在眼上。
一等是假名。如何是實相。
拍禪床曰。羽落鳥飛。
船高水漲　上堂。
湖南門下。有三種義。
夫參學人。不可不察。
第一須明○此不可坐地。
若坐地。即墮坑落塹。
是禍成井。第二須制○此不可觸。
若觸。即喪身失命。
是傷成鉞。第三須變○此不可違。
若違。即無本可據。
是銖成質。更有一義。
三俱不立。從教抽換顛倒。
轉見銅墻鐵壁。是汝諸人作麼生。
參　上堂。好與麼散去。
恐錯會。不與麼散去。
太郎當。如何得平展去。
石牛攔古路。一馬生三寅　上堂。
得得得閒閒閒。一種高深太極先。
冥有樞盡有天。文殊無力與人傳。
谷口青#CB05538;知我意。
夜深啼在白雲邊　設祖室上堂。
百四十年陳滯貨。
如今有價又當行。
不惟白浪山頭起。
且看雲烟面目生。
要見祖師麼。遂插香曰。
一#CB01251;次第聯燈遠。
四面好山潑黛青　上堂。
我有一物。為腹為目。
舉似諸人。弗弗弗弗　上堂。
眾侍立次。師曰。山僧今日乏困。
不遑說佛法。且請下去。
俟飯時來。與汝商量。
眾罔措。師抖擻布衲曰。
蒼天蒼天　上堂。
巖寒月上遲。風勁#CB05538;聲早。
妙喜世界百雜碎。
寒山拾得機關俏。
機關俏。長把掃。入荒田不揀。
信手拈來草。參　上堂。
枕月不應瓢笠倦。
鉏雲豈愛钁頭輕。
大抵為緣先聖跡。
故披荊蔓強支撐。
喝一喝　示眾。拈苕菷曰。
祇是苕菷柄。可以辨龍蛇。
有僧挺身出曰。是龍是蛇。
師近前把住曰。道甚麼。
僧擬議。師直打曰。
將謂衝雲漢。原來沒尾巴　上堂。
暮雨初晴。三月時節鼻祖機關。
七穿八穴。報諸人。
須辨別。粉落清香陣陣寒。
荼#CB07717;綠間枝枝雪　上堂。
我有一則公案。舉出供養大眾。
但不得作有無解會。
良久。眾皆罔測。師乃展兩手曰。
三寸舌頭無用處。
一雙空手不成拳　上堂。
綠雲冉綠陰森。落花啼鳥一聲聲。
殿角鼓南薰。者裏續得末後句。
許你天下橫行　上堂。
一天霜洗竹聲清。
幾點寒梅香欲滿。
橫斜漏泄一枝枝。
等閒刺瞎時人眼。
拍一拍　上堂。我有極則話。
非尋常比擬。不惜兩莖眉。
特地為君舉。床頭颯颯風來。
來日非霜即雨　示眾。
進不得。退不得。進步。
踢著文殊普賢。退步。
踏著遮那彌勒。以手摑嘴曰。
咄。莫錯說。莫錯說。
免入犁耕與拔舌　示眾。
野寺幽幽掩翠微。
春風幾度落紅飛。
可憐多少人迷路。
杜宇聲聲喚未歸　僧問。
如何是大道真體。
師劈脊打曰。鑒。曰坐斷舌頭。
更請獨露。師復打曰。
任你噇。曰好個堂頭。
愈出愈奇。師又打曰。
莫亂走　問如何是那伽定。
師曰。大地無寸土。
曰意旨如何。師曰。
踏著的不是　問離四句絕百非。
請師直指。師曰。老僧不識者話頭　問如何是文殊自己。
師曰。今日打柴。明日舂米　問如何是和尚得力處。
師曰。十稜茄子九稜菜。
曰此意如何。師曰。
飯少虀添　頌世尊陞座曰。
雲開萬里烟波靜。
月滿千江影自浮。
惱殺孤鴻無意緒。
一聲啼破海天秋　頌產難因緣曰。
巴峽#CB05538;啼最慘情。
斜陽客艇一聲聲。
自從棹返江陵後。
常惜遊人事遠行〔古風然嗣〕。
other:: 
### 梵源琮禪師
梵源琮禪師 ^509c20

閩人也。參東蓮然。
問摩尼珠人不識。
如來藏裏收得。如何是珠。
然曰露也。師曰。如何是藏。
然曰。八字打開。師曰。
只如収得底。是甚麼人。
然曰。上座不曾有那。
師曰。一毫頭上通消息。
物物頭頭本現成。
然曰。猶是重說偈言。
師佇立。然曰。從門入者。
不是家珍。師曰。從來鼻孔向下垂。
然曰。識得你了也〔古風然嗣〕。
other:: 
### 宗南振道者
宗南振道者 ^510b22

姓林。瑞安人。為舉子。
時有萬因老宿過訪其家。
一見即問。你父親出家。
你還知他面目麼。
振擬對。因便與一拳。
茶次。因復詰前話。
振擬對。因復拳。從此頓起疑情。
一日與季弟眉聲談次。
舉法華一稱南無佛皆已成佛道。
隨詰眉曰。日日念佛。
未必即生浮土。一稱佛名。
即皆成道。有是理乎。
眉高聲喚大兄。振隨聲應之。
眉曰。是甚麼。振不覺。
疑情頓釋。相與撫掌稱慶。
省父法幢幟于大梅。
問曰。臣朝君。子就父。
未審作麼生垂慈。
幟曰。各自努力。振禮拜。
幟曰。從門入者。不是家珍。
振復禮。幟連棒。參雪竇雲。
問曰。父母深恩。如何報得。
雲曰。將此身心奉塵剎。
振曰。恁麼則個個胸流千丈瀑。
人人壁立妙高峰。
雲曰。天上是。地下是。
幟遷化後。參東蓮然。
然舉世尊初生公案。
詰曰。且道。雲門意在甚麼處。
振曰。疑殺天下人。
然曰。畢竟意如何。
振曰。要與天下人出氣。
然曰。出的甚麼氣。
振轉身便出。歲餘。
然印以心要。性不拘細行。
城邑山水。隨興所至。
即與卜居。有問個事者。
但云隨緣隨緣而已〔古風然嗣〕。
other:: 
### 漢陽棲賢大雲濟禪師
漢陽棲賢大雲濟禪師 ^510b34

上堂。萬法歸一。一歸何處。
高峰拋出蒲團。雲門敲打露柱。
棲賢直捷為人。免得摸裩擦褲。
卓拄杖曰。會麼。未得國能。
却失故步　除夕上堂。
流光易邁事何如。
#CB15090;竹聲中一歲除。
獨許者枝木上座。
翛然渾與世相殊。
且道。他有甚奇特。
而不為世累。所以道。
惟王髻中有此一珠。
大眾。若道是木上座。
又是髻中珠。若道是髻中珠。
又是木上座。祇如二途不涉。
就中一句作麼生道。
金輪天子寰中敕。
帝釋門前放赦書　開百巖小參。
掃盡烟雲。便見嵯峩萬仞。
剪除荊棘。灼知本地風光。
盤結茅菴。鑿空石室。
效往哲隱居之樂。
追古人坦率之風。
炊無米飯。煑無根菜。
與他四海高人聚首。
五湖衲子同餐。任是長安甚鬧。
管取我國晏然。喝一喝曰。
搬開大小石頭去。
放出清泉一道流　小參。
舉拂示眾曰。石爛松枯。
者個不朽。復擊禪床曰。
劫火洞然。者個不壞。
復擲下拂曰。且道。
者個是個甚麼。良久曰。
會麼。靜觀天上星千點。
細聽譙樓鼓二更　首座寮秉拂。
同門希問。十方同聚會。
個個學無為。此是選佛場。
心空及第歸。選佛場即不問。
如何是心空及第歸。
師曰。猶是這邊事。
希進語稍遲。師喝曰。
掣電之機。徒勞佇思。
便打。敬於座後撫掌笑曰。
此子甚得宗門爪牙。
乃曰。十方同聚會。
髑髏常穿世界。個個學無為。
鼻孔觸摩家風。此是選佛場。
拄杖頭不知按過多少。
心空及第歸。切莫錯會古人意思。
此是今晨濟上座。
奉和尚命。秉拂上堂。
希兄出來。為眾問一段話。
解也解了。答也答了。
諸兄弟。與麼會去。
便省心力。其或未然。
再聽註脚。拈拄杖。
卓一卓曰。無人知此意。
令我憶龐翁〔獨冠敬嗣〕。
other:: 
### 荊州江陵天王寺沙翁海禪師
荊州江陵天王寺沙翁海禪師 ^510c22

鄂之富川謝氏子。
世襲錦衣。年二十。
詣報恩脫白。徧參江浙諸尊宿。
看本來面目徹悟。
從徑山容受具。復參棲賢敬。
機契受記莂焉。初開荊州鐵佛寺。
後得古天王遺址#CB15156;碣。
巨鐵為舊物。神鬼護擁。
有竊掘者。輙雷電晦冥。
屹不可動。師奮然中興。
不數載殿閣堂室。
煥然鼎新。祖席規模。
大綱已具。晦山顯記曰。
沙翁以英妙之年。
具開闢之力。一剎兩剎。
咄嗟指顧。陡見興復。
猶未足為沙翁奇。
所奇者。徑山容老人。
為列祖慧命。防閒僭亂。
編輯燈統。以定宗支。
所首辯者。則天王天皇兩派之誵譌也。
使無人焉親履其地。
窮其源則揣盤摸象。
鬪諍繁興。曷有底止。
今沙翁。為老人的骨之孫。
而所興者。適江陵之祖窟。
灼然見天王之嗣馬祖。
龍潭之嗣天王。與天皇之嗣石頭。
幽閒等之嗣天皇。
天然證據。斬盡狐疑。
老人心血。洞達於千萬世矣。
厥功顧不偉歟　冬至上堂。
昨夜西風吼似雷。
今朝六出點空堦。
游人若未知端的。
剝盡羣陰陽自來。
急薦取沒張乖。南枝暗地破銀顋。
小人道消君子長。
一回嬴得笑顏開　上堂。
山僧連日橫說豎說。
熾然說無間歇。意欲發揚向上宗乘。
殊不知隔靴抓癢。
今日另展家風。更與諸人一條生機活路去也。
擲拂子下座　結制上堂。
宗乘一唱。三藏絕詮。
祖令全提。乾坤失色。
若是精金美玉。臨爐豈避猛火。
苟類敗種焦芽。望風自然遠走。
天王今日把住牢關。
看汝諸人。向甚麼處出氣。
良久曰。還會麼。當下劃然開隻眼。
何須立地覓根由　春日上堂。
臘盡春回。林間宿鳥先投語。
風和凍解。#CB00589;底新濤早遞琴。
梅破隴頭。清香襲襲。
柳舒堤畔。翠色依依。
時節至理自彰。萬景煥而爽目。
一機契以快腸。灼然寶藏知誰委。
笑傲風前我獨狂。
為甚如此。不見道。
會萬物為自己者。
其唯聖人乎　上堂。
無限春光纔見來。
桃花開亦李花開。
忽然又見春光去。
枝頭枝底多狼藉。
始信光陰不待人。
勸君不可無本據。
有本據。黃鳥聲聲陌上啼。
明明都是西來意　解制上堂。
結個牢關三個月。
無端生自按牛頭。
今朝忽值期圓日。
又整輕包萬里游。
回首鄉關何處去。
冷烟空自鎖骷髏　示眾。
禪不在參。道不在學。
一任高眠。乾坤寥廓。
驀呈拂子曰。會麼。
黃鸝啼破綠楊烟。
無限春光如玉削　示眾。
風颯颯雨瀟瀟。東籬菊放正香飄。
山堂竟日無思算。
惟與故人守寂寥。
且道。那個是故人。
乃拍膝一下曰。參　問如何是天王境。
師曰。夜深靜聽松濤吼。
曰如何是境中人。
師曰。日牛鼾眠鷗夢清　僧參。
纔入門。師便喝。僧擬申問。
師曰。劒去久矣。弗勞刻舟　問不是心不是佛不是物。
師扭僧鼻曰。是甚麼。
曰不會。師曰。蒼天　問單刀直入時如何。
師曰。收　問觸不得。
背不得。請師方便一言。
師曰。露〔獨冠敬嗣〕。
other:: 
### 湖廣棲賢半菴伊禪師
湖廣棲賢半菴伊禪師 ^511a28

上堂。白雲片片。烟雨濛濛。
滴水成冰。冰還成水。
四時有轉變之機。
八節無暫停之相。
直饒向這裏。行得三步四步。
轉得一轉兩轉。猶未是衲僧行履處。
且道。如何是衲僧行履。
敲空有嚮終難會。
擊木無聲始覺知　上堂。
智照洞然。本無迷悟。
靈機廓爾。豈有階梯。
討甚閒心情。設縵天網。
羅籠九有。垂釣鰲鈎。
撈摝四生。只為諸仁偷心不盡命根不斷。
不得已而說句。無趣味話。
却是殺人刀子。汝諸仁。
還有親遭毒手者麼。
隨唾曰。可惜許　問如何是真性緣起。
師曰。蜘蛛結網打蜻蜓。
僧喝。師曰。盡力跳不出　問千里特來呈舊面。
乞師一接。師曰。且過者邊。
僧移足。師曰。脚跟未穩在　問如何是法眼。
師曰。你是個飯袋子。
曰錯認定盤星。師曰。
可惜許　問和尚憑何手段。
得獨老人付囑。師曰。
殺人不眨眼。僧豎拳曰。
還殺得者個麼。師曰。
大海不納死屍〔獨冠敬嗣〕。
other:: 
### 南嶽福嚴懷先純禪師
南嶽福嚴懷先純禪師 ^511c22

上堂。祇一著活活潑潑。
無欠無餘。本自寥廓。
擬欲尋思。千錯萬錯。
見不可見。却本難却。
趙州問老南泉。明頭合。
暗頭合。擲拄杖曰。
萬里天邊飛一鶚　上堂。
貨是真貨。錢要足百。
有買者現過手　上堂。
拈拄杖卓一卓曰。
就中有個漢。亦無新亦無舊。
不逐四時凋謝。不隨寒暑推遷。
統攝羣生。包羅萬有。
和氣藹時。村歌社舞。
大眾可識渠儂麼。
積廚堆中多意氣。
和光混俗樂無為〔獨冠敬嗣〕。
other:: 
### 鄂州一指斐俞琳禪師
鄂州一指斐俞琳禪師 ^512a4

上堂。豁開戶牖。萬里不挂片雲。
扶起剎竿。徧界香飛菊蘂。
拳倒黃鶴樓。千機截斷。
踢翻鸚鵡洲。八面玲瓏。
放出陝府鐵牛。咬殺嘉州大象。
如斯舉唱。猶落今時。
作麼生道個出格句。
喝一喝　上堂。猛虎項中解鈴。
還他好手。蒼龍額下奪珠。
須是奇人。真有如是人。
行取如是事。眾中果有麼。
良久曰。白從少室分燈後。
直至如今音信稀　上堂。
若據正令○○。總教佛祖○○。
若是真實○○。莫向者裏○○。
以手拍膝曰。啼得血流無用處。
不如緘口過殘春〔獨冠敬嗣〕。
other:: 
### 西湖留錫問石直禪師
西湖留錫問石直禪師 ^512a20

慈谿陳氏子。過杭州官巷口。
見凌遲女子有感。
投留錫省剃度。參一口氣不來。
後因舟次錢清。墮水有省。
省問曰。聞汝墮水有個會處。
祇如一口氣不來。
在那裏安身立命。
師曰。腰纏十萬貫。
騎鶴上揚州。省曰。
猶有這個在。師曰。
和尚却疑某甲那。
省頷之　問即今且道即今句。
如何是即今句。師曰。
荷葉連天碧。柳條拂地青。
曰和尚莫將境示人。
師曰。山僧當門齒缺。
語不關風　三不是頌曰。
不是心不是佛不是物。
天高地厚。烏玄鵠白。
張三不識竹笊籬。
笑煞東村李大伯〔盧舟省嗣〕。
other:: 
### 永嘉暘湖寶界雪定潪禪師
永嘉暘湖寶界雪定潪禪師 ^512a40

邑之葉氏子。初參大梅幟。
鍼芥密契。後見留錫省于吼山。
省問。三脚驢子弄蹄行。
作麼生道。師作舞而出。
省然之　師問僧。
那裏來。曰吹臺山來。
師曰。還聞王子晉吹笙麼。
曰聞。師曰。是何曲調。
曰不是滿江紅。便是行路難。
師側耳作聽勢。僧罔措。
師曰。又被風吹別調中〔盧舟省嗣〕。
other:: 
### 南安珂雪璨禪師
南安珂雪璨禪師 ^512b12

江西南安人。參福嚴容。
容曰。念子遠來。放汝三十棒。
師自是疑情大發。
久之。聞板聲有省。
值容過堂。師迎拜曰。
承和尚賜棒。今知痛癢矣。
聲未絕。容便打。師曰。
恁麼則痛處加錐。
容曰。知痛癢的是誰。
師拜曰。恩大難酬。
容大稱之。次年。隨留錫省住吼山。
呈女子出定頌曰。
你稱奇。我道異。棒打石人頭。
嚗嚗論實事〔盧舟省嗣〕。
五燈全書卷第九十二
w::  ^512b24

五燈全書卷第九十二補遺 ^512b44

臨濟宗 ^512b48

南嶽下第三十六世隨錄
### 嘉興普明香嚴桂禪師（補遺）
嘉興普明香嚴桂禪師 ^512c2

上堂。天上月正圓。
人間燈正好。燈月兩交輝。
四衢閙浩浩。我家一盞祖師燈。
光明遍界能長久。
不惟元夜展芬芳。
要見隨時即便有。
臥官街喫官酒。會得三三原是九。
解開布袋任縱橫。
花街柳陌揚家醜　示眾。
舉文殊三處過夏畢。
師曰。若向理上看。
迦葉膠柱鼓瑟。若向事上看。
文殊了無忌憚。普明當時若在。
用個移換手段。均其事理。
縱使釋迦老子。也拋在大千世界之外　示眾。
舉興化打維那話畢。
師曰。克賓大似蘇武奉節不屈。
受得一番冷落。嬴他千載芬芳　示眾。
舉靈雲見桃花話畢。
師曰。靈雲明修棧道。
玄沙暗度陳倉。作用雖然各別。
鼻孔其如一般。圜悟曰。
具透關眼者。辨他未徹處。
也是胡餅裡呷汁　示眾。
舉趙州訪二庵主話畢。
師曰。庵主兩個拳頭。
如太行王屋。千古巍然。
趙州作用。如黃河倒瀉。
緩急隨宜。圜悟曰。
若能握向上綱宗。
與二庵主想見。便可以定龍蛇別緇素。
要知趙州作用處麼。
老婆心切呵呵笑。
一任傍人說短長〔石關凌嗣〕。
w:: 
### 當湖重鳴千靈愚禪師（補遺）
當湖重鳴千靈愚禪師 ^512c4

本邑王氏子。早歲知有向上事。
投復庵乾剃染。令參。
潛自泣曰。大事未明。
一口氣不來柰何。
晝夜參究。衣不解帶。
往參龍華宗繼謁。
折蘆傑。因閱五祖演錄曰。
若論此事。如人作賊。
教兒引兒入櫃走脫語。
疑情頓釋。即入方丈呌屈。
傑連棒打出。遂呈偈曰。
十六年來覔馬騎。
一回相見一回疑。
今朝識破賊窠臼。
處處山花開滿谿。
傑笑頷之。師掩耳而出。
復參金粟昇。昇一日問眾曰。
天地同根。萬物一體。
山僧昨夜脇痛。因甚諸人不痛。
師曰。鉢盂不用重安柄。
昇拈棒。師拂袖便出。
最後至普明凌處。
入室。凌問。有句無句。
如藤倚樹。意旨如何。
師便喝。凌曰。樹倒藤枯。
句歸何處。師展兩手。
又問。世尊不說說。
迦葉不聞聞。且道。
中間還有佛法也無。
師曰。露柱證明。因呈偈曰。
舌根未動機先露。
迦葉無聞賊已彰。
會得箇中消息意。
梅花枝發短和長。
凌曰。放汝三十棒。
師便出。服勤既久。
乃蒙印可。自後深隱。
不欲涉人間世者。
二十載如一日云〔石關凌嗣〕。
w:: 
### 建寧崇安武#CB02351;壽宗位禪師（補遺）
建寧崇安武#CB02351;壽宗位禪師 ^512c38

漳浦盧氏子。世業儒。
年二十餘。禮亘信彌于南山薙染。
遍參經山古南諸大老。
後于金粟元之記莂焉。
事母至孝。及世亂。
結茅武 #CB02351;養母。
足不出山者。三十餘載。
僧舉問。大徹麼人。
本脫生死。因甚命根不斷。
師曰。紅爐焰上雪花飛。
曰佛祖公案。只是一個道理。
因甚有明與不明。
師曰。天高東地傾西北。
曰大修行當遵佛行。
因甚不守毗尼。師曰。
不入驚人浪。難逢稱意魚。
曰杲日當空。無所不照。
因甚被片雲遮却。
師曰。青天更須喫棒。
曰人人有個影子。
寸步不離。因甚證不著。
師曰。只為大近。曰盡大地是火坑。
得何三昧。不被燒却。
師曰。山僧住此武#CB02351;。
已近三十秋〔百癡元嗣〕。
w:: 
### 永嘉法通獨牧護禪師（補遺）
永嘉法通獨牧護禪師 ^513a24

古田王氏子。幼隨父耕樵。
父歿。火化。見白骨生感。
投極樂剃染。連雲成回閩。
一見皈心。力加參究。
後聞金粟元在百山開堂。
至彼作火頭。把火次。
忽聞元震聲曰。汝是火頭。
當時如夢中喚醒相似。
便會得連雲棒頭落處。
既而成主席法通。
師重參謁。淵歷居名剎。
師俱巾瓶不離。雖屢嬰捶撻。
益堅信受。時福嚴容。
住雙徑。成#CB06078;師省覲。
成辭歸。容獨留師。
直歲三載。機緣默契。
成審世緣之將盡。
促師南回。執筦庫事。
是冬。成遇難。茶毗畢。
持所遺。往福嚴繳於容。
容頷之。復留直歲。
已復留筦庫。凡六經夏臘。
辭歸。俾主連雲。繼住法通。
再應密印福昌數剎。
上堂。玉自白。金自黃。
鳧自短。鶴自長。本來成現事。
何用更商量。吹臺不在青山外。
甌海何曾離浙江　結制上堂。
常住澹澹泊泊。衲僧零零落落。
齋主固請上堂。山僧難以推托。
放下掃帚糞箕。拈起龜毛兔角。
不說者也之乎。單提向上一著。
趁此爐鞴紅時。大家緊著手脚。
設或一念遲疑。未免眉毛燎却　上堂。
頭陀峰下。密印堂前。
無道可學。無法可傳。
饑來喫飯。困來打眠。
不著文字。豈落言詮。
祇有一般親切處。
普梆聲吼各爭先　師甞書偈曰。
山僧六十五。一身無可慮。
直待寂光人。便向寂光去。
藏所閱圓覺經頁中。
次晨。忽語侍者道志曰。
殿角將傾。志曰。待今冬修理。
師曰。不能及矣。是晚。
寂光寺僧。請師舉火。
師笑曰。我即來。問#CB06078;誰去。
師曰。我自去。眾莫喻其意。
浴畢入方丈。偃息跏趺如平時。
比明已坐化矣。其日。
殿脊鴟吻忽傾。師生於天啟壬戌。
寂於康熙丙寅。世壽六十有五。
僧臘四十九。火後。
牙齒衣鈎不壞。得五色堅固子數十顆。
門人就吹臺山麓。
甃墖奉之〔古淵成嗣〕。
w:: 
### 夢澤祇園洞源基禪師（補遺）
夢澤祇園洞源基禪師 ^513a48

上堂。舉國清機曰。
圓通不開生藥舖。
單單只賣死猫頭。
不知那箇無思算。
喫著通身冷汗流。
師曰。國清欲賣風流。
拋出一箇死猫頭。
惹得蚊虻蠅蚋。尋腥逐臭。
有甚了期。顧眾曰。
且道。祇園又作麼生。
藥舖雖開無別物。
單賣一服巴豆丸。
穢惡教他屙盡了。
通身病去自心安　上堂。
分明舉起不須疑。
直下掀翻展大機。
說與諸人猶不會。
可憐辜負兩行眉　上堂。
千人排門。不如一人拔關。
一人拔關。千人俱得安樂。
大眾還識此人麼。
良久。喝一喝。下座　小參。
大庾嶺頭不趕上。
道明不知本來面目。
少室巖前不立雪。
二祖如何心得安。
所以道。未得箇入頭處。
須要遇人始得。若不遇人。
如吳道子畵龍未經點眼。
不解飛騰。即今莫有要點眼者麼。
拈拄杖。一時打散。
歸方丈〔靈嶽古嗣〕。
w:: 
### 宛平崇寧何一自禪師（補遺）
宛平崇寧何一自禪師 ^513c8

上堂。佛未出祖未來。
觸著些兒笑盈腮。
殷勤為打禾山鼓。
雲從龍兮風從虎。
那箇男兒不丈夫。
耳不聾兮眼不瞽。
何必馳求覔佛祖。
顧左右曰。還委悉麼。
面皺皆因陪笑得。
背駝只為鞠躬多　小參。
大凡學道人。須識本心。
且莫自瞞。方可學道。
多見庸流。認賊為子。
認奴作郎。以為心要。
此實錯會。一語一默。
且沒交涉。非語非默。
亦沒交涉。我這裏鍼劄不入。
為你諸人。分明說出。
良久曰。老僧失利　示眾。
崇寧有一奇特事。
舉似大眾。大地不是土。
大山不是石。大海不是水。
大悟不是道。若人向這裏薦得。
以見諸佛正眼。而識祖師巴鼻。
雖然。如檢點將來。
畢竟見也不是。識也不是。
如何得相應去。良久曰。
不是不是　問牛過牕欞。
頭角四蹄都過了。
為什麼尾巴過不得。
師曰。為他有疑情在。
士罔措。師曰。果然過不得　師畵一○相。
侍者曰。零零落落。
師又加一劃。者罔措。
師便打　一客來參。
師曰請坐。客曰。道不可須臾離也。
者非道也。時聞驢鳴。
師曰。這箇是離也。
不離也。客罔措。師曰。
患根在這裏〔性空臻嗣〕。
w:: 
### 廣陵毗盧雪樵林禪師（補遺）
廣陵毗盧雪樵林禪師 ^513c36

山陽史氏子。示眾。
舉香嚴上樹話。頌曰。
周郎平地起干戈。
鬼面神頭有許多。
忽遇武侯傍一#CB15111;。
百千伎倆盡消磨　示眾。
舉南泉刈茅話。頌曰。
相見拈鎌子。為君指處明。
官塘猶不顧。只向草中行　示眾。
舉鹽官安國師喚侍者將犀牛扇話。
頌曰。水滿清溪花滿丘。
老漁乘興汎扁舟。
臨江直下頻垂餌。
却恨遊魚不上鈎〔石庵琈嗣〕。
w:: 
### 金陵綠蘿月潭緣禪師（補遺）
金陵綠蘿月潭緣禪師 ^514a24

問如何是徹骨徹髓的句。
師曰。昨朝下雪。今日天寒　頌產難因緣曰。
殃崛納敗缺。世尊重漏洩。
固是老婆心。弄巧翻成拙　頌百丈野狐曰。
不昧與不落。兩邊都不著。
有理實難伸。何人識好惡〔白嵩俊嗣〕。
w:: 
### 正宗懷日光禪師（補遺）
正宗懷日光禪師 ^514a38

上堂。泥牛鬬入海。
鐵馬晝嘶風。石女擡眸。
木雞呌月。直得蛟龍震溟渤之波。
乳虎帶須彌之翅。
諸仁者。此事常在日用中。
還委悉得麼。良久。
卓拄杖曰。風雲展轉雷驚蟄。
拍手丹霄劫外春　上堂。
法幢新建。法道重揚。
法聲顯密。法味馨香。
昨日晴今朝雨。飽飡衲子。
分明看取。寒時寒熱時熱。
且道。寒從何處起。
熱向那裏來。若也于此緇素得落處。
分明證取金剛種智。
其或未然。祇知事逐眼前過。
不覺老從頭上來〔天則琛嗣〕。
w:: 
### 蘇州葑溪慈航石帆堅禪師（補遺）
蘇州葑溪慈航石帆堅禪師 ^514a48

定海朱氏子。上堂。
舉藥山久不陞座話畢。
師曰。徹骨寒梅越眾芳。
庭前揭露映瑤光。
可憐不遇攀花手。
狼藉枝頭多少香。
擊禪床下座　永昌院入新應供堂。
陞座。頹綱重整。接待雲水高流。
舊店新開。運出天厨妙供。
雖然。家常茶飯。皆從本有中來。
不論是聖是凡。到此與他一杓。
雖然。且道。阿誰證明。
舉起拄杖曰。金牛和尚來也。
卓一卓　問如何是曹溪路。
師曰。東西南北。一僧指空曰。
誰能動得。師曰。為我將架上衣來。
僧轉身。師曰。動也動也　師康熈甲辰佛誕前二日示微疴。
集眾告假移時。有俗弟子。
再扣師意旨如何。
師曰。我只有一禮。
言畢。命侍者。扶兩足上升。
坐以脫去。塔於院東〔古風然嗣〕。
w:: 
### 潭州澬陽清修簡庵緣禪師（補遺）
潭州澬陽清修簡庵緣禪師 ^514b18

鄂州桃溪劉氏子。
上堂。春日晴。春鳥鳴。
森羅及萬象。處處露全真。
露地牛。驀翻身。香飄無影樹。
花放不萠枝。黃河解凍初回暖。
萬壑千巖翠色新〔古風然嗣〕。
w:: 
### 臨安天目龍門瀛吼震禪師（補遺）
臨安天目龍門瀛吼震禪師 ^514b42

楚澧蘭黃氏子。遊天目過龍門舊址。
愛其山水幽僻。擲蒲團於古鐘內。
跏趺者七日。後樵牧入山。
覩師吁駭。徧聞遐邇。
里中君子。嚮師道德。
詣座參請無虗日。
不數年頓成寶坊。
凡叢林有者。無不備焉　上堂。
靈山一別已多年。
今日重來話祖關。
拈起一枝龜毛拂。
斬新條令為流傳。
且道。以何為驗。揮拂子曰。
一滴曹源能活卓。
人間流布億斯年　舉馬祖藏頭黑海頭白因緣。
頌曰。杜#CB15102;枝上喚春歸。
雨妬桃花血染泥。
底意分明孰委悉。
猶教空向五更啼〔古風然嗣〕。
w:: 
### 華亭東禪元象乾禪師（補遺）
華亭東禪元象乾禪師 ^514c2

示眾。今朝恰值重陽節。
忽憶登高落帽客。
當知秋老菊花黃。
引得淵明情不歇。
參玄士各省省。埋頭莫作痴迷客。
急須猛力著精神。
生銕秤錘唼出血。
驀然遇著大家知。
畢竟如何為甄別。
良久曰。秋葉如花帶雨紅。
隨風搖蕩成狼藉〔古風然嗣〕。
w:: 
### 杭州東蓮法圓曇禪師（補遺）
杭州東蓮法圓曇禪師 ^514c22

越之姚江韓氏子。
小參。佛身充滿於法界。
普現一切羣生前。
晝見明夜見黑。雲騰鳥飛。
山青水碧。異類殊般。
男女僧俗。且道。佛在甚麼處。
遂豎拂曰。一片月生海。
幾家人上樓　大雪示眾。
雪深簷溜響砰砰。
報道楊岐正脉行。
撲碎虗空渾一色。
掀翻大地絕纖塵。
普賢失#CB15081;機先露。
文殊慞惶便躲跟。
累及普門忙不徹。
家家戶戶密追尋〔古風然嗣〕。
w:: 
### 杭州聖安野潛原禪師（補遺）
杭州聖安野潛原禪師 ^514c32

諸暨余氏子。示眾。
花簇簇。錦簇簇。臯亭風月古。
半山家計足。陶潛招友入社來。
丹楓滿地襯黃菊。
揭示父母未生前。
當人本來真面目。
豎拂子曰。報君知須努力。
銕壁銀山俱粉碎。
閃電光中轟霹靂。
喝一喝　頌興化擯維那曰。
不圖打草要驚蛇。
辣手還他老作家。
霹#CB15439;轟然風雨過。
碧天好看綻晴霞〔古風然嗣〕。
w:: 
### 秀州壽生古庵捷禪師（補遺）
秀州壽生古庵捷禪師 ^514c46

上堂。久不陞堂靜掩扉。
今朝特地示全機。
水流花落相忘處。
遊子天涯歸未歸。
梅子熟時消息好。
日長無事看雲飛。
大眾。若作佛法商量。
#CB00647;盂安柄。
若作世諦流布。自埋己靈。
且畢竟如何得恰好。
聻。揮拂子曰。春色無高下。
花枝有短長〔逵夫明嗣〕。
w:: 
### 紹興真成祖峰凌禪師（補遺）
紹興真成祖峰凌禪師 ^515a12

山陰王氏子。上堂。
豎拂子曰。若論者個。
在天天中之尊。在人人中之貴。
在法法中之王。在物物中之大。
向者裏洞徹得去。
三世諸佛。與諸人無二。
諸人於三世諸佛無別。
無二無別。光明顯赫。
萬象森羅一掌平。
大千剎海都超越〔性空臻嗣〕。
w:: 
### 臨安福勝無減清禪師（補遺）
臨安福勝無減清禪師 ^515a22

廬江徐氏子。上堂。
出窟獅兒吼一聲。
狐狼野犴盡藏身。
揭開宇宙渾無物。
山色依然自古今　上堂。
寶鏡當臺。鏌鎁在掌。
個中底意。特為敷揚。
扶起破沙盆。整頓舊紀綱。
要使滹沱一脉。源遠流長。
宗風振法音彰。丈室烟霞時煥彩。
麈揮花雨落天香〔公衡仁嗣〕。
w:: 
### 蘄州法勝白巖能禪師（補遺）
蘄州法勝白巖能禪師 ^515a32

本州顧氏子。上堂。
風乍歇雨初晴。桃花浪裏釣舟輕。
柳眼舒金迎綠水。
喬林鶯囀和歌清。
森羅歷歷分明舉。
何用重重更指陳。
良久曰。切莫孤負山僧〔獨冠敬嗣〕。
w:: 
### 漢陽棲賢舟峰岸禪師（補遺）
漢陽棲賢舟峰岸禪師 ^515a44

示眾。紅葉滿山川。
祝聖開堂於此日。
蘆花飛兩岸。考鐘伐皷正其時。
回頭楚國風光。舉步先師法窟。
樓閣重重。百億諸天。
空翠擁江風隱隱。
五千貝葉畵圖看。
船載一江風。名利令人裝。
不盡夜眠八尺地。
展轉牽夢睡無多。
所以道。紅塵中有佛法。
塵說剎說熾然說。
晝說夜說無間歇。
不是嶺頭携得事。
豈從鷄足覔將來〔獨冠敬嗣〕。
w:: 
### 漢陽玉山麗暹煦禪師（補遺）
漢陽玉山麗暹煦禪師 ^515b4

上堂。爐鞴鋪張此日開。
無端嚼飯餵嬰孩。
不知種草誰堪任。
克紹吾宗豈易哉　上堂。
春回大地。草木增榮。
路上行人剛折柳。
村中遊客探芳春。
惟有桃蕚將舒。幾人得似靈雲〔獨冠敬嗣〕。
w:: 
### 黃岡竹樓魯子仁禪師（補遺）
黃岡竹樓魯子仁禪師 ^515b18

上堂。雪上加霜。天凍地裂。
烏鴉嘴扁。呌寒不徹。
石頭大底大。小底小。
松枝禿底禿。尖底尖。
南山北山。一齊鬬額。
試問諸人。是何軌則。
復曰擴　上堂。大開門戶。
山是山。水是水。住也得。
去也得。解開布袋。
天是天。地是地。坐也得。
臥也得。雖然去住自由。
縱橫無礙。山僧拄杖。
未肯放過在。何故。
相見易得。共住難為〔獨冠敬嗣〕。
w:: 
### 清涼覺悟祖尼禪師（補遺）
清涼覺悟祖尼禪師 ^515b26

杭之趙氏女。示眾。
舉南泉賣身因緣。
師曰。南泉只知索價。
不顧瞻前。者僧雖解瞻前。
不解顧後。祖上座。
當時若在。待他道不作貴不作賤。
你作麼生買。便與三棒。
何故。心不負人。面無慚色　出關小參。
開關元是閉關人。
一度拈來一度新。
八面玲瓏明似鏡。
十方世界現全身〔虛舟省嗣〕。
w:: 
### 湖州天池天軾輪禪師（補遺）
湖州天池天軾輪禪師 ^515b40

出關示眾。妙覺已圓圓成已。
w:: 
### 秀州濮院香藏履庵經禪師（補遺）
秀州濮院香藏履庵經禪師 ^515c4

小參。行住坐臥。將錯就錯。
祖師門下。不可放過。
木馬趂西風。泥牛蹄踏破。
錯錯。丹霞燒木佛。
院主眉鬚墮〔正聞乾嗣〕。
w:: 
### 滌庵新禪師（補遺）
滌庵新禪師 ^515c6

小參。見色明心。正是眼花。
聞聲悟道。孤負平生。
除此二途。畢竟如何。
喝一喝。歸院陞座。
去日寒梅盡破腮。
歸時秋色滿空堦。
鄰家父老重相見。
依舊眉毛眼上栽〔正聞乾嗣〕。
w:: 
### 蘇州吳江承天萬壽無闇焸禪師（補遺）
蘇州吳江承天萬壽無闇焸禪師 ^515c12

小參。十五日已前。
石裏蔴油。十五日已後。
水中烈火。正當十五日。
花劈乾坤。橫身宇宙。
放行也桃花滿樹。
收來也月挂西樓。
用盡自己心。笑碎他人口。
祇如竹篦子跳上梵天。
拄杖兒驀過東海。
且道。是放過。是不放過。
連喝兩喝　小參。
喜怒哀樂之未發。
即易之未畫。喜怒哀樂之已發。
即易之已畫。未畫。
我知其先天地。而引之無始。
已畫。我知其後天地。
而推之無終。此聖門濶論。
老氏劇談。若是衲僧分上。
如何分剖。喝一喝。
且道。是引之無始耶。
推之無終耶。又喝曰。
易分雪裏粉。難辨墨中煤〔正聞乾嗣〕。
w:: 
### 雲間慧蓮弘毅具瞻任禪師（補遺）
雲間慧蓮弘毅具瞻任禪師 ^515c20

華亭陳氏子。上堂。
禪禪。風擺蘆花江上顛。
道道。月移竹影堦前埽。
會則覿體全彰。不會自生煩惱。
生煩惱。擬思更問玄門。
笑倒江西龐老　小參。
燕翻梁上。鷗戲灘邊。
是法非法。是禪非禪。
揮拂曰。會麼。爛泥有刺無人見。
踏著方知脚底穿　題正聞乾像。
鉗鎚惡辣怕怖。慣把虗空打破。
華亭清白男兒。尚被渠儂玷污〔正聞乾嗣〕。
w:: 
### 南嶽大嚴廣禪師（補遺）
南嶽大嚴廣禪師 ^515c42

上堂。東石佛林。西石佛林。
北山峰頂雪。南邊路上人。
四維上下。其中所有。
一一互望交參。各各常宣妙旨。
山僧恁麼直示。諸人能向這裏默然神契。
拈山海大地。安一眉杪頭上。
拈一眉杪。徧滿山海大地。
如此神通。如此無礙。
汝等還委悉麼。以杖畫○相。
震威喝一喝曰。猛著精彩　上堂。
顯大機。施大用。將長作短。
將短作長。將大作小。
將小作大。將高作低。
將低作高。將圓作匾。
將匾作圓。種種變化。
應用不缺。等閑拈一烏豆。
換却諸人眼睛。諸人還知落處也無。
驀以杖畫#CB15271;曰。
經行及坐臥。常在於其中〔絳雪瑩嗣〕。
w:: 
### 嘉禾祥符如觀意禪師（補遺）
嘉禾祥符如觀意禪師 ^516a8

上堂。望州亭。與汝相見了。
烏石嶺。與汝相見了。
法堂前。與汝相見了。
大眾。既一一相見了。
畢竟有何語話。良久。
按拄杖曰。鵓鳩樹上啼。
意在麻畬裏　示眾。
拈拄杖召眾曰。還委悉麼。
但依自己求。莫向外邊討。
急須薦取猛回頭。
慎勿癡頑落荒草。
一回識得阿哥妻。
元是尊前舊嫂嫂。
卓拄杖。下座〔絳雪瑩嗣〕。
w:: 
### 衢州開化雲門幻松蔭禪師（補遺）
衢州開化雲門幻松蔭禪師 ^516a28

長樂林氏子。示眾。
現成一句老婆禪。
揭露分明在目前。
未舉應須先薦得。
將身算悟待何年　示眾。
祖師好一顆摩尼珠。
可惜陷在牛跡裏。
累他南泉。費盡婆心。
親為拈出。諸人且道。
即今珠在甚麼處。
良久曰。忽地喚回秋夜夢。
舉頭惟見月當空〔絳雪瑩嗣〕。
w:: 
### 蘇州接待雪平隆禪師（補遺）
蘇州接待雪平隆禪師 ^516a42

示眾。舉溈山水牯牛話。
師曰。者漢如麞獨跳。
不顧後羣。以致東頭未了。
又惹西頭。當時幸得子為父隱。
一齊放過。若不放過。
猶喫山僧手中棒在。
何故。舌頭倚卓無依倚。
推向人前賣不休〔金粟石庵琈嗣〕。
w:: 
### 潛江大佛浪山嶼禪師（補遺）
潛江大佛浪山嶼禪師 ^516b6

僧問。前百丈不落因果。
為什墮野狐。師曰錯。
曰後百丈不昧因果。
為什脫野狐。師曰錯。
僧禮拜。師曰。若透得者兩錯。
可以入事事無礙法界。
不然。總是一隊野狐精。
復示一頌曰。不落不昧報君知。
突兀鴻門大啟時。
若是英雄真漢子。
當陽一踏透全機〔金粟石庵琈嗣〕。
w:: 
### 麻城問石#CB04636;鑑衡禪師（補遺）
麻城問石#CB04636;鑑衡禪師 ^516b16

鄂之賀氏子。示眾。
舉僧問興化。四方八面來時如何。
化曰打中間底話。
師曰。者則公案。大似善卜者。
吉#CB04846;一時判就。
只要問事人識得爻象變動。
何故。乾三連。變作天雷無妄。
畢竟意旨如何。轉身縱不離初際。
仔細看來較幾何〔金粟石庵琈嗣〕。
w:: 
### 鹽官蕚輝玉禪師（補遺）
鹽官蕚輝玉禪師 ^516b28

頌風幡話曰。不是風兮不是幡。
直須打破兩重關。
清風明月長空濶。
水是水兮山是山　頌興化打克賓曰。
千差坐斷。脫體風流。
至親骨肉。却是冤讎。
一片婆心大難酬。
憐兒忒煞不遮羞〔巢庵定嗣〕。
w:: 
### 勝感雪平隆禪師（補遺）
勝感雪平隆禪師 ^516b38

佛誕上堂。取來江海活波濤。
煑作香湯驀面澆。
直得渾身無避處。
至今平地浪滔滔　元旦上堂。
臘盡春回報眾知。
今來古往速如斯。
重開日月寰中照。
又聽笙簧。韻裏吹。
漸見氷河融斷岸。
漫看梅蕚發新枝。
當知不動真常性。
隨順逍遙樂四時　頌世尊初生曰。
嬰兒纔誕語琅琅。
便解人前作主張。
莫怪渠儂多意氣。
人間天上更無雙　頌女子出定曰。
望春春未到春時。
想到春容亦似痴。
忽地一時春到後。
不妨閒坐看花枝〔石庵琈嗣〕。
w:: 
### 婁江德慶博靈奇禪師（補遺）
婁江德慶博靈奇禪師 ^516b46

問聞和尚失了賊。
果然麼。師搊住曰。
來說是非者。便是是非人。
其僧失色。師笑曰。
果然心虗。便托開　頌百丈捲席曰。
巨靈擡手華山破。
布皷纔鳴宇宙聞。
驚起毒龍翻白浪。
漫天漫地簸風塵　頌即心即佛曰。
綠暗紅稀出鳳城。
暮雲樓閣古今情。
時人莫聽宮前水。
流盡季光是此聲〔石庵琈嗣〕。
w:: 
### 杭州佛日浪山嶼禪師（補遺）
杭州佛日浪山嶼禪師 ^516c16

示眾。問前百丈不落因果。
為甚墮野狐。師曰錯。
曰後百丈不昧因果。
為甚脫野狐。師曰錯。
僧禮拜。師曰。若透得者兩錯。
可以入事事無礙法界。
不然。總是一隊野狐精。
復示一頌曰。不落不昧報君知。
突兀鴻門大啟時。
若是英雄真漢子。
當陽一踏透全機　上堂。
薰風凉夏日長。白雲淡淡。
流水蒼蒼。黃鶯啼綠樹。
旭日照虗堂。人在藕花香世界。
風流廓徹體全彰〔石庵琈嗣〕。
w:: 
### 蘇州崑山墨林遠禪師（補遺）
蘇州崑山墨林遠禪師 ^516c28

解七小參。七日已前。
人人懷赤水之珠。
七日已後。箇箇抱荊山之璧。
正當七日之中。針劄不入。
水泄不通。上不見天。
下不見地。東西不辨。
南北不分。到者裏。
三世諸佛。結舌有分。
歷代祖師。插足無門。
所以道。把斷要津。
不通凡聖。今日不妨放開一線。
與諸兄弟。通箇消息。
驀卓拄杖曰。切忌無繩自縛。
擲拄杖下座〔石庵琈嗣〕。
w:: 
### 金陵筏御濟禪師（補遺）
金陵筏御濟禪師 ^516c44

小參。一年逢一度。
花落又花開。說與林間客。
時光不再來。諸人到者裏。
剔起眉毛。豁開兩眼看。
是箇甚麼。驀舉拂曰。
千山紅葉落。一片白雲飛　佛成道日。
示眾。怪哉瞿曇老。
無端窮斯炒。說箇覩明星。
早已逗漏了。爭似住山翁。
澹飯隨時飽。高枕石頭眠。
不假修證好〔石庖琈嗣〕。
w:: 
### 麻城問石璿鑑衡禪師（補遺）
麻城問石璿鑑衡禪師 ^517a10

示眾。舉僧問興化。
四方八面來時如何。
化曰。打中間底話。
師曰。者則公案。大似善卜者。
吉凶一時判就。只要問事人。
識得爻象變動。何故。
乾三連。變作天雷無妄。
畢竟意旨如何。轉身縱不離初際。
仔細看來較幾何〔石庵琈嗣〕。
w:: 
### 蘄州靈山問嶽泰禪師（補遺）
蘄州靈山問嶽泰禪師 ^517a22

陞座。神珠在握。弘佛祖大機。
慧日當懸。豁人天正眼。
直得森羅起舞。萬象騰輝。
溢目光華。貫通今古。
正恁麼時。如何是正令提底句。
縱橫日月寰中掛。
一亘晴空萬古春〔石庵琈嗣〕。
 ^517a32
