金光明經文句文句記會本卷第六
other:: 北涼三藏法師　曇無讖　譯經
other:: 天台智者大師說文句門人灌頂錄
other:: 四明沙門　知禮　述文句記
other:: 雙徑沙門明得會句并記入於經文
other:: 
# 金光明經四天王品第六

commentary:: 
【記】三、大章流通。分二。
初、四天王品題。
orig::  ^241c19

金光明經四天王品第六
commentary::  ^241c21

【記】句文分二：初、因緣釋二：初、約處釋人二：
初、明處。 ^241c23

【文句】四天王者，上升之元首，下界之初天，居半須彌。 ^241c25

【記】二十八天，皆上升之趣，此當其首。
天分三界，於下界中，此復在初。
居半須彌者，處之所依。
欲界六天，二天依山，忉利居頂，四王在半。
梵語須彌，此云妙高，出水八萬四千由旬，四寶所成。 ^241c27

二、出人 ^241c33

【文句】東黃金埵王，名提頭賴吒，此翻持國，
領乾闥婆、富單那。
南瑠璃埵王，名毗留勒叉，此翻增長，領鳩槃茶、薜茘多。
西白銀埵王，名毗留博叉，此翻雜語，領毗舍闍、毒龍。
北水精埵王，名毗沙門，此翻多聞，領夜叉、羅剎。 ^241c35

【記】持國者，護持國土故。
乾闥婆，此云尋香行天帝，俗樂神也。
富單那，此云臭，餓鬼中勝者，或云主熱病鬼也。
增長者，令自他善根增長故。
鳩槃茶，此云甕，形頗似冬瓜，是厭魅鬼也。
薜茘多，此云祖父鬼，餓鬼中最劣者。
雜語者，能作種種語故。
毗舍闍，此云噉精氣鬼，噉人及五穀精氣故，亦云顛狂鬼也。
毗沙門，此云多聞，福德之名聞四方故。
夜叉，此云輕捷，飛空捷疾故。
羅剎，此云可畏，亦名暴惡。 ^241c45

二、明品來意。 ^242a14

【文句】此四王聞經歡喜，各領五百眷屬，發誓護經。
從此標章，故稱四天王品。 ^242a18

【記】二、觀行，釋三種觀法。
此當託事，以其境智，一一皆借事義而立也。
須知託事多兼法相，如王舍城而觀五陰，
耆闍崛山而表三德，此之五三，何殊四諦？
然此正是託感應事，明境觀也。
分二：初、示觀相。 ^242a22

【文句】觀心釋者，東集、南苦、西道、北滅，四諦理是四天，
觀四諦智為四王，護四諦境名護國，護心數是護眾生。
世者，他也，為他說心數，名護他眾生。
八部者，苦諦下有利鈍見思，法華指此為鬼神，
乃至滅諦下亦有見思，是為八部也。 ^242a30

【記】四諦、四智。乃至諦下，各論見思，何教不說？
今釋教義，既專約圓，故所明觀，不觀三教。
四天須表無作諦理，四王乃表無緣妙智。
照事即理，名護諦境；了縛為脫，名護心數；
為他說此，名為護世；通別見思，同體為障，名為鬼神。
法華指此等者，不無少異。
彼以鬼神但譬五利，乃將蟲鳥而譬五鈍；
今則利鈍俱類鬼神，但取分同也。 ^242a40

二、明利益。 ^242b4

【文句】若不照四諦理，見思二惑，侵害心王，
毀損境界，心王亡境，國敗心數，人民迸散，境智俱為鬼神所惱。
能觀苦集，控御見思，則國安民寧。
能為他說四諦，是護他國土，遮彼見思，使得安樂。
是為觀心護世四天王也。 ^242b6

【記】而且先明不觀有損。
侵害心王，妙智不發也。
毀損境界，諦理不彰也。
心王至迸散。示迷三德而為三障。
雖論三障，迷由煩惱，故云俱為鬼神所惱。
能觀下，正示觀之有益。
無明，即明為能觀智。
此觀觀苦，生死即涅槃也。
此觀觀集，煩惱即菩提也。
控御等者，不動諸見而脩道品，不斷癡愛起諸明脫。
如斯控御，豈獨不被侵害，而能顯理備德？
顯理故諦境國安，備德故心數民寧。
以轉八萬塵勞，成八萬定慧也。
自行了達既其若此，令他脩證豈不然乎？
託護世天王之事，脩觀獲益，其相略爾。 ^242b16

二十三品經文二：初、立意。
分章二：初、立意。 ^242b34

【文句】此下十三品，是流通段。
佛慈季末，使邪惡不翳於正真，經王不壅於來代，
有緣之者，得正聞正聽，故曰流通。 ^242b38

【記】季，亦末也。翳，障也。
二分章三：初開流通七章。 ^242b44

【文句】凡為七意：四天王至散脂，明天王發誓，
勸獎人王，弘宣此經。
正論善集，明人王弘經，天王祐助，亦是示往日弘經方軌。
鬼神品，明聽經功德，天神地祇，若河若海，
菩提薩埵，咸守衛之。
授記品，證聽經功德之不虛。
除病流水，引昔聽經之功德，證今護持之非謬。
捨身品，引昔行經，不惜軀命，戒勸師弟，勿悋法財。
讚佛品，明諸菩薩稱揚佛法，能宣所宣，利益深重云云。 ^242b46

【記】方軌者，方法軌範也。
二、出天神五段 ^242c14

【文句】天王發誓，又為五四王以天力擁護請者。
大辯品，以辯充益說者。
功德天品，誓以資財潤請者說者。
地神品，誓以地味膏腴味請處說處。
散脂品，誓以威武摧外敵，攘內難，安於請說聽等也。
又天王護其國，大辯護其師，功德護其眾，
地神護其地，散脂禳其灾，令經法大行也云云。 ^242c16

【記】以地味膏腴請處說。
處者，膏腴，土田良沃也。
史記曰東割膏腴之地是也。
腴下多味字。攘，除也。
又天王下，且從增勝備論，一一皆有五能。 ^242c28

三、示此品六番。 ^242c32

【文句】四、天王品者，有六番問答，即為六段：
第一、白佛述有護國之能。
第二、白佛述其護國之事。
第三、白佛示其軌模。
第四、白佛要其法利。
第五、白佛雙述興衰。
第六、白佛說偈頌德。 ^242c36

【記】二、正釋經文七：初、五品明天王發誓，
勸獎人王弘宣此經，分五：初、四王品以天力擁護請者，
分六：初、述護國之能二：初、分文。 ^242c44

【文句】初番為二：一、白佛，二、佛述成。
白佛又二：一、經家敘，二、正白佛。 ^243a2

【記】二、釋義二：初、四王白佛二：初、經家敘。
orig::  ^243a6

爾時，毗沙門天王、提頭賴吒天王、毗留勒叉天王、
毗留博叉天王俱從座起，偏袒右肩，右膝著地，
胡跪合掌，白佛言：
commentary::  ^243a8

【文句】敘敬如文。 ^243a14

【記】先標。北方天王者，西土以北方為上也。
偏袒者，西方之禮，弟子詣師，必須偏袒，表有執役。 ^243a16

二、正白佛二：初、分文立義。 ^243a18

【文句】正白佛。文為二：一、歎經，二、述能護。
諸天信法有力，是故歎經；欲得經弘，述其能護。
歎經為三：從是金光明下，歎經體；從莊嚴菩薩下，
歎經宗；從此經能照下，歎經用。
正說乃多，歎三則略，攝於廣也。 ^243a22

【記】二、用義釋文二：初、歎經三：初、歎經體。
orig::  ^243a30

世尊！是金光明微妙經典，眾經之王，諸佛世尊之所護念。
commentary::  ^243a32

【文句】法性之理，佛所護念。
文詮此理，故言經王。
既言經王，知是歎體。 ^243a36

【記】佛所護理，無量甚深。
橫攝法周，豎收法盡。
理若不爾，豈名經王？
問：文銓此理，故言經王。
是則經文但是能詮，王惟在理。
釋題那云文號經王？
教攝眾典，指文指理，二處不同，如何和會？
答：若前三教文理不合，此則為妨。
今乃從圓，法皆不二。
文外無理，理外無文。
釋題舉文，若其孤立，豈得稱王？
今疏指理不攝文者，翻屬前教。
信文理合，是經是王，其義秘妙，不可情求。
今經王歎體，與序品不別。 ^243a40

二、歎經宗。
orig::  ^243b6

莊嚴菩薩深妙功德，常為諸天之所恭敬，
能令天王心生歡喜，亦為護世之所讚歎。
commentary::  ^243b10

【文句】約體脩行，能令菩薩具二莊嚴，成於極果。
既言莊嚴，知是歎宗。
世天、淨天、義天，皆宗仰極。
地施三業供養：恭敬是身，歡喜是意，讚歎是口。 ^243b14

【記】約體脩行者，體是本覺，起成始覺，方得名為約體脩行。
體具佛界因果二嚴，全體成脩，二嚴無作，名非莊嚴而為莊嚴。
今以極果二嚴為宗世天，下經云諸天，包此三也。
然應有四，恐文脫誤。
或可天王本是生天，故疏不出此四天名。
義出大經德王品云：一者、世間天，如諸國王；
二者、生天，從四天王乃至非非想；三者、
淨天，謂四果支佛；四者、義天，謂十住菩薩，以見一切法是空義故。
大論明三種天：一、假名天，即世天也；二、
生天；三、清淨天，則兼三乘也。 ^243b20

三歎經用
orig::  ^243b38

此經能照，諸天宮殿；是經能與，眾生快樂；
是經能令，地獄餓鬼，畜生諸河，焦乾枯竭；
是經能除，一切怖畏；是經能却，他方怨賊；
是經能除，穀貴饑饉；是經能愈，一切疫病；
是經能滅，惡星變異；是經能去，一切憂惱。
舉要言之，是經能滅，一切眾生，無量無邊，百千苦惱。
commentary::  ^243b40

【文句】又下從地獄，上至菩薩，無明未盡，通有熱惱。
此經能除，如月清涼，知是歎用云云。 ^243c2

【記】上至菩薩者，經無菩薩之言。
既云能滅一切眾生苦惱，則通指九界，方名一切。
經文有四：初、天趣。
能與眾生快樂者，天趣眾生也。
次、是經下，三、惡趣。
諸河三趣沈沒，猶如大河焦乾枯竭者，滅三惡苦也。
有經於枯竭上加能令二字者，妄也。
三、能除怖畏去，是人趣。
初言一切怖畏是總，次別明破三障惡。
三灾是報障，怨賊即刀兵也，并饑饉、疫病，名三灾。
惡星是業障，業來責報，故惡星現也。
憂惱是煩惱障。四、舉要下，總指九界眾生也。 ^243c6

二、述能護二：初、分文。 ^243c22

【文句】從世尊是金光明下，是第二，述能護國。
文為二：一、內以法護國，二、外以策護國。
法護國又四：一、護國之由，二、以法護國，
三、以天黨護國，四、以天眼護國。 ^243c26

【記】二、釋義二：初、內以法護國四：初、護國之由。
orig::  ^243c34

世尊！是金光明微妙經典，若在大眾廣宣說時，
我等四王及餘眷屬，聞此甘露無上法味，
增益身力，心進勇銳，具諸威德。
commentary::  ^243c36

【文句】護國由者，由聞此經，獲於四益：身益光明，
力益勇猛，心益增進，德益尊嚴。
理獲二益，謂法身、慧命，皆得增長。
由國弘經，致斯法潤，寧得不護？ ^243c42

【記】二、以法護國。
orig::  ^243c48

世尊！我等四王能說正法，脩行正法，為世法王，以法治世。
commentary::  ^244a2

【文句】述所以者，此義正與觀心相應。
以四諦智護四諦境，即是脩行正法。
以四諦智導諸心數，使諸心數不行，故名行般若波羅蜜，即是能說正法。
內有如此護國，所以名護世王，正治國土爾。 ^244a6

【記】即是述其護國所以。
無法安能護持國土？
而其所以，有內有外。
外即世法，內即心法。
若但行說世間之法，則令此經非方等教天王，全是凡夫心口。
須知文文皆有世間、出世間意。
但以此句顯內義便，故云正與觀心相應。
如下散脂鬼神品中諸文，且順世法詮辨。
及至自述得名之由，則全廢事解。
故云現見不思議智境，不思議智光。
乃至云我能安住一切法如性，於一切法含受一切法境智。
若是故名為密，方能外現鬼神大將。
豈非有理密故，乃有事密？
今文經雖不顯大師得意，乃以行說諦智之法，而為護世安民。
所以心數不行等者，心心數法，全體即是方便般若。
心王邪故，數行邪境。
今王既正導令不行，不行而行，行深般若，到於彼岸。 ^244a14

三，天黨護國。
orig::  ^244a40

世尊！我等四王及諸天、龍、鬼神、乾闥婆、
阿脩羅、迦樓羅、緊那羅、摩睺羅伽，以法治世，遮諸惡鬼噉精氣者。
commentary::  ^244a42

【文句】：帥黨護國者，此亦與觀心相應。
心王帥心數黨，降伏見思利鈍諸使，如諸天王共眷屬遮諸惡鬼，
如轉輪王與七寶千子。
有所至處，四方歸德。
四王共五百所臨之地，何惡不除邪？ ^244a46

【記】意同向說。黨謂徒黨，即八部也。
黨，輩也。帥黨者，帥音率，導引也。
如轉輪王下，是事釋。
以輪王降四方，喻天王遮惡鬼。
七寶，謂輪、象、馬、女、珠、臣、兵也。 ^244b6

四，天眼護國。
orig::  ^244b12

世尊，我等四王、二十八部諸鬼神等，及無量百千鬼神，
以淨天眼過於人眼，常觀擁護此閻浮提。
世尊，是故我等名護世王。
commentary::  ^244b14

【文句】用天眼護國者，以報得天眼徹視，
無幽不燭，防萌杜漸，何惡不除邪？ ^244b20

【記】以報得天眼者，非脩得也，受天身則眼必徹。
障，幽暗也。燭，照也。
萌，種子初剖也。杜，塞也。
謂以天眼徹照，防將萌之禍根，塞漸起之惡源也。 ^244b24

二、外以策護國二：初、標科敘二：初、標科。 ^244b28

【文句】二、從若此國土有諸衰耗下，是智策護國，令內外因緣和合。
文為三。 ^244b32

【記】二、敘意三：初、勸說聽因緣和合二：初、勸法師為外緣。
orig::  ^244b36

若此國土有諸衰耗，怨賊侵境，饑饉疾疫，
種種艱難，若有比丘受持是經，我等四王當共勸請，
令是比丘以我等力故，疾往彼所國邑郡縣，
廣宣流布是金光明微妙經典，令如是等種種百千衰耗之事悉皆滅盡。
commentary::  ^244b40

【文句】一、若王國多灾，種種艱難，謂兵饑疾者，
我以智策勸法師往，或威神勸往，或現形勸往，或降夢勸往。
法師若往，廣宣此經，如日出朝陽，雰霧自歇。
此勸外緣也。 ^244c2

【記】日出朝陽者，爾雅云：山東曰朝陽，山西曰夕陽。
雰，撫文反。不祥氣也。
呂氏春秋曰：冬行夏令，則氣霧冥冥。
春秋元命包曰：霧，陰陽之氣也。
陰陽怒而為風，亂而為霧。
今以日出喻弘經，雰霧歇喻三灾息也。 ^244c10

二、勸王者脩內因。
orig::  ^244c18

世尊！如諸國王所有土境，是持經者若至其國，
是王應當往是人所，聽受如是微妙經典；
聞已歡喜，復當護念恭敬是人。
世尊！我等四王復當勤心擁護是王及國人民，
為除衰患，令得安隱。
commentary::  ^244c20

【文句】次，王心無智照，灾承闇入。
若有明慧，變怪不生。
師既秉法來儀，王須專心聽受。
王若勤聽，天亦勤護。
所以加於可加，護於可護。
一人有慶，賴及萬方。
王身與國，安隱無患。
此內因也。若外雖有弘法人，王內心不殷重，
則不和合，不能攘灾也。 ^244c28

【記】秉法者，秉，持也。
一人，謂王也。慶，善也。
王有善，則萬方之民恃賴之，即尚書曰一人有慶，兆民賴之也。
故王受是典而致國安。
經饑饉者，爾雅云：五穀不熟曰饑，菜蔬不熟曰饉。
國邑郡縣者，王制曰：凡四海之內九州，方千里。
州建百里之國三十，七十里之國六十，
五十里之國百有二十，凡二百一十國。
凡九州，千七百七十三國。
春秋左氏傳曰：凡邑，有宗廟先君之主曰都，無曰邑。
又曰：上大夫受縣，下大夫受郡。 ^244c38

二、勸供給四眾因緣。
orig::  ^245a6

世尊！若有比丘、比丘尼、優婆塞、優婆夷受持是經，
若諸人王有能供給施其所安，我等四王亦當令是王及國人民一切安隱具足無患。
commentary::  ^245a8

【文句】二者，王無惠施，則寡於福祿。
如不勤田，倉厨少穀。
勸王傾財，供給四眾。
四眾得安，福資於王。
舉國眷屬，一切無患。
此內外因緣和合，能致豐年流衍云云。 ^245a14

【記】經優婆塞，此云近事男。
優婆夷，此云近事女。
以成就戒者，堪可親近承事出家二眾故也。
流衍者，衍，達也。 ^245a22

三、勸能讚所讚因緣。
orig::  ^245a26

世尊！若有四眾受持、讀誦是妙經典，若諸人王有能供養、
恭敬、尊重、讚歎我等四王，亦復當令如是人王於諸王中常得第一供養、
恭敬、尊重、讚歎，亦令餘王欽尚、羨慕、稱讚其善。
commentary::  ^245a28

【文句】三者，王身無先王之德行，臣民不從。
口無先王之法言，鄰國不詠。
今勸王三業：供養恭敬是身業，尊重是意業，讚歎是口業。
夫高以下為基，辯以訥為師。
屈尊敬卑，功亦大矣。
以天威力，使鄰國遙崇，羽檄稱讚，歌詠羨慕。
三業顒顒，上之化下，如風之靡草。
鄰國既然，國人牛馬草萊，無不低迴內向。
此則能讚所讚，因緣和合，頌聲溢於鄰國云云。 ^245a36

【記】先王之德行者，先王道德之行，若行之於身，即可以儀軌風俗。
法言者，是出自典誥，聖人禮法之言，若宣之於口，即可以教人民。
君既無此，故#CB15131;民不從其令，鄰國不詠其德。
今勸下，即勸王重道尊師，脩功補過也。
身意恭重，謙以自牧，即道德之行也。
讚歎在口，即典誥之法言也。
夫高下明謙卑之意，王高而民下，為國者以人為本基，故當勞謙以聚之。
辯以訥為師者，訥者內照清淨，故外絕矜飾，
即大辯若納也，故能為俗中小辯之師。
尋常治身理國，尚當如此，況今請出世之法，
祈人民之福，豈宜踞慢乎？
儒禮以父事三老，兄事五更，屈王之尊，
敬卑為師，儒釋一揆矣。
羽檄者，文心雕龍云：檄者，曒也。
宣露於外，曒然明白也。
或稱露布，蓋露板不封，布諸視聽也。
顏師古注漢書高記曰：檄以木簡為書，
長尺二寸，用徵召也。
其有急事，則加鳥羽插之，示速疾也。
今云羽檄稱歎者，即告之以文辭，述具休明也。
爾雅云：顒顒昂昂，君之德也。
靡，偃也。論語曰：君子之德風，小人之德草，草上之風必偃。
草萊者，萊，黎草也。
或作葉，或作菜，字之誤也。 ^245b2

二、用意銷。文三： ^245b38

【文句】經文分明，尋之可見。 ^245b42

【記】當以上意對經釋之，故云可見。
二、如來述成二：初、分文。 ^245b44

【文句】次佛述成，文為二：初、合述歎經，二、述其能護國。 ^245b48

【記】二、釋義二：初、合述歎經。
orig::  ^245c2

爾時，世尊讚歎護世四天王等：善哉！
善哉！汝等四王，過去已曾供養、恭敬、尊重、讚歎無量百千萬億諸佛。
commentary::  ^245c4

【文句】四王，初歎。經說既合理，佛述而成之。
成其上體、宗、用三歎，故言佛合述。
善哉！善哉！其上總歎一教，佛述成其徧讚百千諸佛。
諸佛從是法生，故舉多讚成於一也。 ^245c8

【記】四、王所讚。經體、宗、用，既合佛證三德妙理，故佛述成。
諸佛從是法生者，體、宗、用三，既是法性，豈有一佛不從此生？ ^245c16

二、述能護國二：初、分文。 ^245c20

【文句】從於諸佛所下，述成其能護國，又為二：
初、述以法護國，二、述以智眼護國。 ^245c22

【記】二、釋義二：初、述以法護國四：初、述護國之由。
orig::  ^245c26

於諸佛所，種諸善根。
commentary::  ^245c28

【文句】法護國有四，佛皆述成。
上明護國之由，由聞經得益。
佛述今益，良由先種發心，畢竟二不別。
如是二心前心難，是故敬禮初發心。
此舉前以成後，述後以顯前。 ^245c30

【記】發心畢竟者，昔種善根是發心，今日聞經得益是畢竟。
二心比校，昔種誠難，故佛述成，歎其宿種。
然此發心等語，即大經迦葉說偈讚佛，
故佛初心，但用彼語，以成今意。 ^245c38

二，述其以法護世。
orig::  ^245c44

說於正法，脩行正法，以法治世，為人天王。
commentary::  ^245c46

【文句】從說於正法下，述其以法護世。
上云能說能行，所以名為護世。
佛亦述成能說能行，得名護世云云。 ^245c48

【記】護世下云云者。
與觀心相應義，如前述也。 ^246a6

三，超述天眼護國。
orig::  ^246a8

汝等今日長夜利益於諸眾生，行大慈心，
施與眾生一切樂具，能遮諸惡，勤與諸善。
以是義故，若有人王能供養恭敬此金光明微妙經典，
汝等正應如是護念，滅其苦惱，與其安樂。
commentary::  ^246a10

【文句】從汝等今日下，超述其天眼護國。
小不次第，於義無失。
上云以淨天眼過於人眼，佛述長夜利益。
夫天眼夜照，不假日光，故言長夜也。 ^246a18

【記】四、追述天黨護國。
orig::  ^246a24

汝等四王及諸眷屬，無量無邊百千鬼神，
若能護念如是經者，即是護持去、來、現在諸佛正法。
commentary::  ^246a26

【文句】從汝等四王及諸眷屬下，追述其天黨護國。
上直言護國，佛今加讚，是護三世諸佛正法也。 ^246a30

【記】二、述以智眼護國。
orig::  ^246a34

汝等四王及餘天眾百千鬼神，與阿脩羅共戰鬪時，汝等諸天常得勝利。
汝等若能護念此經，悉能消伏一切諸苦，
所謂怨賊、饑饉、疾疫。
若四部眾有能受持、讀誦此經，汝等亦應勤心守護，
為除衰惱，施與安樂。
commentary::  ^246a36

【文句】從汝等四王及餘天眾下，述其智眼，和合護國。
上云：請法師入境攘惡，此功歸己，能却脩羅之陣。
汝勸王聽經，供給四眾。
佛述其內智外福，實是消伏諸苦，能致安樂。
如文云云。 ^246a44

【記】前云#CB15081;，今云智眼，互見其文。
#CB15081;即智謀，智能鑒照，名之為眼。
言和合者，即前云內因外緣，因緣和合，然後攘惡。
云云者，前白佛則三段別明，今則一番總述，以包前別也。 ^246b4

第二番，白佛述護國之事二：初、分文。 ^246b10

【文句】第二番，白佛述護國之事。
文為二：一、白佛；二、佛述成。
白佛又二： ^246b14

【記】二、釋義二：初、白佛二：初、王奉人法，天除怨患。
orig::  ^246b18

爾時，四王復白佛言：世尊！
是金光明微妙經典，於未來世在所流布，
若國土、城邑、群縣、村落，隨所至處，若諸國王以天律治世，
復能恭敬、至心聽受是妙經典，并復尊重、
供養、供給持是經典四部之眾，以是因緣，
我等時時得聞如是微妙經典，聞已即得增益身力，
心進勇銳，具諸威德。
是故，我等及無量鬼神常當隱形，隨其妙典所流布處而作擁護，
令無留難，亦當護念聽是經典諸國王等及其人民，
除其患難，悉令安隱，他方怨賊亦使退散。
commentary::  ^246b20

【文句】一、是經流布之處，其王自能頂受。
又供給四眾者，我及眷屬，誓當隱形，令其顯益。 ^246b38

【記】經天律，治世者師古，治民則天行化。
罸必當罪，賞必當功，名天律也。 ^246b42

二、鄰國興兵，天令懅退。
orig::  ^246b44

若有人王聽是經時，鄰國怨敵興如是念：當具四兵壞彼國土。
世尊！以是經典威神力故，爾時鄰敵更有異怨為作留難，於其境界起諸衰惱灾異疫病。
爾時，怨敵起如是等諸惡事已，備具四兵發向是國規往討伐。
我等爾時當與眷屬無量無邊百千鬼神，
隱蔽其形為作護助，令彼怨敵自然退散，起諸怖懅種種留難。
彼國兵眾尚不能到，況復當能有所破壞？
commentary::  ^246b46

【文句】二者、惡鄰興兵，侵斥善國，我當隱形，
起諸怖懅，種種難起，令其軍兵顯然退散，
尚不擾邊，況復壞中云云。 ^246c12

【記】斥，逐也。經四兵，象、馬、車、步也。
規往討伐者，規，求也。
或作親者，字之誤也。
討，誅也。傳例曰：有鐘鼓曰伐。
或作罸者，非。罸，折辱也，出金贖罪也。
軍者，萬二千五百人曰軍。
天子六軍，諸候三軍。 ^246c18

二、佛述成二：初、標科。 ^246c24

【文句】次佛述成，文亦為二。 ^246c28

【記】二、隨釋二：初、述成初意。
orig::  ^246c30

爾時，佛讚四天王等：善哉，善哉！
汝等四王乃能擁護我百千億那由他劫所可脩習阿耨多羅三藐三菩提，
及諸人王受持是經恭敬供養者，為淨衰患令其安樂。
復能擁護宮殿、舍宅、城邑、村落、國土、邊疆，
乃至怨賊悉令退散，滅其衰惱令得安隱，亦令一切閻浮提內所有諸王無諸凶衰鬪訟之事。
commentary::  ^246c32

【文句】從爾時佛讚下，至無鬪訟之事，是述成初意。
其上隱形護國，欲使經弘。
佛述隱形，是護三寶：我是佛寶，脩習菩提是法寶，諸王無鬪訟是僧寶。
述其護一而能成三也。 ^246c44

【記】無鬪訟名僧者，無鬪訟，即和合也。
二、述成後意。
orig::  ^247a4

四王當知，此閻浮提八萬四千城邑聚落、
八萬四千諸人王等，各於其國娛樂快樂，
各各於國而得自在，於自所有錢財珍寶各各自足不相侵奪，
如其宿世所脩集業隨業受報，不生惡心貪求他國，
各各自生利益之心，生於慈心、安樂之心、
不諍訟心、不破壞心、無繫縛心、無楚撻心，
各於其土自生愛樂，上下和穆猶如水乳，心相愛念增諸善根。
以是因緣故，此閻浮提安隱豐樂，人民熾盛，
大地沃壤，陰陽調和，時不越序，日月星宿不失常度，
風雨隨時無諸灾橫，人民豐實自足於財，
心無貪吝亦無嫉妒，等行十善。
其人壽終多生天上，天宮充滿增益天眾。
若未來世有諸人王聽是經典，及供養恭敬受持是經四部之眾，
是王則為安樂利益汝等四王及餘眷屬無量百千諸鬼神等。
何以故？汝等四王若得時時聞是經典，
則為已得正法之水，服甘露味，增益身力，
心進勇銳，具諸威德。
是諸人王若能至心聽受是經，則為已能供養於我；
若供養我，則是供養過去、未來、現在諸佛；
若能供養過去、未來、現在諸佛，則得無量不可思議功德之聚。
以是因緣，是諸人王應得擁護，及后妃、
采女、中宮眷屬、諸王子等亦應得護，衰惱消滅，
快樂熾盛，宮殿堂宇安隱清淨，無諸灾變，
護宅之神增長威德，亦受無量歡悅快樂。
是諸國土所有人民，悉受種種五欲之樂，一切惡事悉皆消滅。
commentary::  ^247a8

【記】文二。初、正以等慈述其懅退。 ^247b6

【文句】從四王當知，此閻浮提下，是述成後意。
上以天威懅之，天力退之，似若憎惡愛善。
佛勸慈心平等向之，為惡者自懅，為善者自豫，
非薄惡而厚善，成其懅退之意也。 ^247b8

【記】豫，安也。
二、兼勸諸國各守本業。 ^247b16

【文句】又勸諸國各守本業，住境自樂，勿起貪企。
諸王和則民無夭，法興盛則熏諸天。
佛告帝釋：鬪諍因緣，人天損減。
善能慈和天下，非止供養於我，則是供養三世如來。
非止安於一王，徧安諸王。
非止安於一國，徧安一切。
故以慈和述成第二意也云云。 ^247b18

【記】貪企者，企，望也。
佛告帝釋者，大經文也。
經楚撻者，楚，一名荊，可以為杖。
撻，擊也。廣雅：沃，濕也，美也，亦柔也。
壤，土也。時不越序者，四時和也。
心無貪吝者，無貪故不多求，無吝故能惠施。
后妃采女者，天子一后，三夫人，九嬪妃，
二十七世婦，八十一御女。
風俗通云：采女者，采擇其容色之女也。 ^247b28

第三番白佛示其規模二：初、分文。 ^247b38

【文句】其三、白佛示人王規模。
文為二：一、出其願欲，二、示其軌模。
願欲有六：一、欲安己身，二、欲安妻子，三、
欲安宮殿，四、欲王領殊勝，五、欲攝諸福德，
六、欲國無憂苦。 ^247b42

【記】二、釋義二：初、白佛二：初、出願欲六。
文如疏列。初、欲安己身。
orig::  ^247c2

爾時，四天王白佛言：世尊！
未來之世，若有人王欲得護身。
commentary::  ^247c6

【記】二、欲安妻子。
orig::  ^247c10

及后妃、采女、諸王子等。
commentary::  ^247c12

【記】三、欲安宮殿。
orig::  ^247c14

宮殿屋宅，得第一護。
commentary::  ^247c16

【記】四、欲王領殊勝。
orig::  ^247c18

身所王領最為殊勝，具不可思議王者功德。
commentary::  ^247c20

【記】五、欲攝諸福德。
orig::  ^247c22

欲得攝取，無量福聚。
commentary::  ^247c24

【記】六、欲國無憂苦。
orig::  ^247c26

國土無有他方怨賊，無諸憂惱及諸苦事。
commentary::  ^247c28

【文句】六願如文。 ^247c30

【記】二、示軌模六：初、示莫放逸。
orig::  ^247c32

世尊！如是，人王不應放逸、散亂其心，應生恭敬、謙下之心。
commentary::  ^247c34

【記】二、示嚴法堂。
orig::  ^247c38

應當莊嚴第一微妙最勝宮宅，種種香汁持用灑地，
散種種華，敷大法座、師子之座，兼以無量珍琦異物而為校飾，
張施種種無數微妙幢幡寶蓋。
commentary::  ^247c40

【記】三、示令洗沐。
orig::  ^247c46

當淨洗浴以香塗身，著好淨衣瓔珞自嚴，
坐小卑座不自高大，除去自在離諸放逸，謙下自卑除去驕慢。
commentary::  ^247c48

【記】四、示專聽經。
orig::  ^248a4

正念聽受，如是妙典，於說法者，生世尊想。
commentary::  ^248a6

【記】五、示和顏語。
orig::  ^248a8

復於宮內后妃、王子、采女、眷屬，生慈哀心，
和顏與語，勸以種種供養之具供養法師。
commentary::  ^248a10

【記】六、示應自慶。
orig::  ^248a14

是王爾時既勸化已，即生無量歡喜快樂，
心懷快豫倍復自勵，不生疲倦多作利益，於說法者倍生恭敬。
commentary::  ^248a16

【文句】從世尊！如是人王下，是第二，示其規模。
雖不次第，六數足。
上欲安身，今示莫放逸，制心則身安也。
上欲安宮殿，今示嚴法堂，旛蓋映於上，
香華麗於下，三寶受用，則栢梁無灾。
上欲王領殊勝，今示洗沐香塗，敦恭去慢，
一身敬於此，八紘休於彼。
上欲攝取福聚，今示正念聽經，正念聽經能致無量功德，
天神竭其力覆，地神竭其力載，鬼神竭其力護，臣民竭其力愛。
上欲安妻子，今示和顏與語，勸其興福，
內外脩善，感益事多。
上欲得國無憂苦，今示應自喜慶，自勵忘疲，
倍作利益，一人既悅，則四海謐然。
此之謂也。 ^248a20

【記】一一如數，對上六願。
栢梁者，漢時殿名。
天火曰灾，漢方土以海中鴟魚尾安殿脊以禳之，灾遂息。
世昧其由，謂之鴟吻。
八紘，八方也。休，美也。
自勵者，勵勉也。四海者，博物志云：天地四方，
皆海水相通，地在其中，蓋無幾也。
七戎、六蠻、九夷、八狄，形類不同，總而言之，
謂之四海，皆言近於海也。 ^248a42

二、述成二：初、分文立意。 ^248b4

【文句】次佛述成。文為二：先述成六方法，次述成六願欲。
四王約六事，又所說少，止在現世；佛約一事，
而所益多，超無量世，倍述成之。 ^248b8

【記】二、用意，釋文二：初、別述二：初、述成六方法六：
初、述成安身方法。
orig::  ^248b14

爾時，佛告四天大王：爾時，人王應著白淨鮮潔之衣，
種種瓔珞齊整莊嚴，執持素帛微妙上蓋，
服飾容儀不失常則，躬出奉迎說法之人。
何以故？是王如是隨其舉足，步步之中即是供養值遇百千億那由他諸佛世尊。
commentary::  ^248b18

【文句】從佛告四王下，秪弘經聽經，即是述成安身方法。
上直示心不放逸，今加示羽儀出宮迎候，步步值那由他佛。
方法既倍，體亦彌安。 ^248b28

【記】羽儀者，漢書高紀曰：紀信乘王車，黃屋左纛。
注云：以黃繒為蓋裹。
纛，毛羽幢也，在乘輿車衡左方上注之。
祭邕曰：#CB04631;，牛尾為之，
如斗，或在騑頭，或在衡。
以纛是毛羽幢，為天子儀仗，故曰羽儀。
經躬出者，躬，親也。 ^248b34

二，述成安國方法。
orig::  ^248b42

復得超越，如是等劫，生死之難。
commentary::  ^248b44

【文句】從復得超越爾許劫難者，述成安國方法，
上止一世無憂苦，今則超爾許生死之難。 ^248b46

【記】爾許生死之難者，劫數如值佛之數也。
三、述成安妻子方法
orig::  ^248c2

復於來世，爾所劫中，常得封受，轉輪王位。
隨其步步。
commentary::  ^248c6

【文句】從復於來世封受輪王者，述成安妻子方法。
輪王有玉女千子，悉無怨對，爾許劫中，妻子常安也。 ^248c8

【記】四、述成安王領方法。
orig::  ^248c12

亦得如是，現世功德，不可思議，自在之力。
commentary::  ^248c14

【文句】從亦得如是現世自在之力者，述成上安於王領方法也。 ^248c16

【記】五、述成宮殿方法。
orig::  ^248c20

常得最勝，極妙七寶，人天宮殿。
commentary::  ^248c22

【文句】從常得最勝七寶宮殿者，述成上安於宮殿方法也。 ^248c24

【記】六、述成上攝福方法。
orig::  ^248c28

在在生處增益壽命，言語辯了人所信用，
無所畏忌有大名稱，常為人天之所恭敬，
天上人中受上妙樂，得大勢力具足威德，
身色微妙端嚴第一，常值諸佛遇善知識，成就具足無量福聚。
commentary::  ^248c30

【文句】從在在生處，訖具足無量福聚，述成其上攝福方法也。 ^248c38

【記】二、述成六願。欲六段，如疏。
初、述成上願安身。
orig::  ^248c42

汝等四王！如是人王見如是等種種無量功德利益，
是故此王應當躬出奉迎法師，若一由旬至百千由旬，
於說法師應生佛想，應作是念：今日釋迦如來正智入於我宮，
受我供養，為我說法，我聞是法即不退轉於阿耨多羅三藐三菩提。
commentary::  ^248c44

【文句】從汝等四王下，述成其六種願欲。
從四王下，至不退轉，述成上願安身。 ^249a6

【記】二、述成上安國。
orig::  ^249a10

已為得值百千萬億那由他佛；已為供養過去、
未來、現在諸佛；已得畢竟離三惡道苦。
commentary::  ^249a12

【文句】從已為得值至畢三惡道苦，述成上安國。 ^249a16

【記】三、述成上願安妻子。
orig::  ^249a18

我今已種百千無量轉輪聖王釋梵之因。
commentary::  ^249a20

【文句】從我今已種輪王釋梵之因，述成上願安妻子。 ^249a22

【記】四、述成上欲攝福聚。
orig::  ^249a24

已種無邊，善根種子；已令無量，百千萬億，
諸眾生等，度於生死；已集無量，無邊福聚。
commentary::  ^249a26

【文句】從已種無邊善根下，述成上欲攝福聚。 ^249a30

【記】五、述成上願安宮殿。
orig::  ^249a32

後宮眷屬已得擁護，宮宅諸衰悉已消滅。
commentary::  ^249a34

【文句】從後宮宮宅無諸凶衰，述成上願安宮殿。 ^249a36

【記】六、述成，上王領第一。
orig::  ^249a38

國土無有怨賊，棘刺他方，怨敵不侵能陵。
commentary::  ^249a40

【文句】從國土無有他方怨刺述成上王領第一。 ^249a42

【記】經棘，兵器也，與戟字同。
刺，殺也。
二，總述。
orig::  ^249a44

汝等四王！如是人王，應作如是供養正法，
清淨聽受是妙經典，及恭敬供養尊重讚歎持是經典四部之眾，
亦當迴此所得最勝功德之分，施與汝等及餘眷屬諸天鬼神。
聚集如是諸善功德，現世常得無量無邊不可思議自在之利，
威德勢力成就具足，能以正法摧伏諸惡。
commentary::  ^249a46

【文句】從汝等四王下，更總結成。
六法六願皆令具足者，若能屈己迎候，
至心聽法，即是六願六法。
又迴利施天，亦即能令六願六法成就滿足也。 ^249b10

【記】第四、白佛，要其法利二：初、分文。 ^249b16

【文句】第四、白佛要其人王施善。
此由第三段，末文為二：一、白佛，二、佛述成。
白佛又二：一、人王運心，二、天宮相現。 ^249b18

【記】由第三段末者，由前世尊述成云：亦當迴此所得最勝功德之分，
施與法等及餘眷屬。
四王因茲遂要法利。 ^249b24

二、釋義二：初、白佛二：初、人王運心。
orig::  ^249b28

爾時，四王白佛言：世尊！
若未來世有諸人王，作如是等恭敬正法，
至心聽受是妙經典，及恭敬、供養、尊重、
讚歎持是經典四部之眾，嚴治舍宅，香汁灑地，
專心正念聽說法時，我等四王亦當在中共聽此法。
願諸人王為自利故，以己所得功德少分施與我等。
世尊！是諸人王於說法者所坐之處，為我等故燒種種香供養是經。
commentary::  ^249b30

【記】二、天宮相現。
orig::  ^249b44

是妙香氣於一念頃，即至我等諸天宮殿，
其香即時變成香蓋，其香微妙金色晃耀，
照我等宮、釋宮、梵宮。
大辯天神、功德天神、堅牢地神、散脂鬼神、
最大將軍、二十八部鬼神大將、摩醯首羅金剛、
密迹摩尼#CB02494;陀鬼神大將、
鬼子母，與五百鬼子周帀圍繞。
阿耨達龍王、娑竭羅龍王，如是等眾自於宮殿，
各各得聞是妙香氣，及見香蓋光明普照，是香蓋光明亦照一切諸天宮殿。
commentary::  ^249b46

【記】文二。初事釋。 ^249c14

【文句】人王心存至典，是故香作金光。
迴施必得，是故天宮相現。
香至天宮、龍宮、鬼神等宮，總至三法界爾。 ^249c16

【記】人王至金光者。
心存，即三智金光明也。
至典，即三諦金光明也。
智諦合，即起事用金光明也。
以色心不二，故香隨智徧。
迴施下，天王意云：若以法利迴施我等，我等皆得。
故以光照天宮為表。
能猶屬畜，對天并鬼，成三法界。
言法界者，今從解脫所燒之香，非法界者，何能周徧？
三趣之體，非法界者，豈能承受？
經摩醯首羅，此云大自在。
金剛密迹者，正法念經云：昔有國王夫人生千子，
欲試當來成佛次第，故俱留孫探得第一籌，
釋迦當第四籌，乃至樓至當千籌。
第二夫人生二子：一願為梵王，請千兄轉法輪；
次願為密迹金剛神，護千兄教法。
世傳樓至化身，非也，乃法意王子耳。
據經唯一人，今狀於伽藍之門而為二像者，
夫應變無方，多亦無咎。
摩尼#CB02494;陀，此云威伏行。
阿耨達，此云無熱惱。
娑竭，此云鹹海。 ^249c22

二，觀釋。 ^250a2

【文句】觀心解者，以智慧火，然實相香，起戒定慧煙。
實相是真法，故言金光。
戒慧與理冥，故徹照無礙也云云。 ^250a4

【記】上之所說，雖談諦智，猶是約教示經力用，未論觀行。
今之所論，的就研心，令觀詣理。
故荊谿云：本雖久遠，圓頓雖實，第一義雖理，望觀屬事。
此乃託事觀心，借義成行。
三智妙解，如火能然；三諦融心，如香離臭；
起三學行，如烟氤氳。
真本覺照，故曰金光；行冥真故，無礙而照。
但期觀行，契金光明，功用自然，相周沙界。
唯務相現，內觀不脩，心緣五塵，魔必得便。
慎之！慎之！ ^250a10

二、佛述二：初、標科。 ^250a24

【文句】次佛述成，文為二。 ^250a26

【記】二、隨釋二：初、述成香光普徧。
orig::  ^250a28

佛告四王：是香蓋光明非但至汝四王宮殿。
何以故？是諸人王手擎香鑪供養經時，
其香徧布，於一念頃徧至三千大千世界百億日月、
百億大海、百億須彌山、百億大鐵圍山、
小鐵圍山及諸山王、百億四天下、百億四天王、百億三十三天乃至百億非想非非想天。
於此三千大千世界百億三十三天，一切龍、
鬼、乾闥婆、阿脩羅、迦樓羅、緊那羅、摩睺羅伽，
宮殿虗空悉滿種種香煙雲蓋，其蓋金光亦照宮殿。
如是三千大千世界所有種種香煙雲蓋，皆是此經威神力故。
是諸人王手擎香鑪供養經特種種香氣，
不但徧此三千大千世界，於一念頃亦徧十方無量無邊恒河沙等百千萬億諸佛世界，
於諸佛上虗空之中亦成香蓋，金光普照亦復如是。
commentary::  ^250a30

【文句】先述香光，非但至天宮等三法界，
徧至百億諸宮，又至恒沙佛上。
總而言之，徧至十法界也。 ^250b8

【記】經百億非非想天者。
夫百億，即大千界也。
但同一四禪及四無色，三禪統中千界，
以大千言之，則有一千三禪也。
二禪統小千界，則有百萬二禪。
唯四洲至初禪，則有百億。
今非想亦言百億，以下望上言之耳，又恐翻譯之訛也。
以義淨重翻，則無百億非想之言。 ^250b12

二、述成施善護讚二：初、讚因。
orig::  ^250b22

諸佛世尊聞是香氣、見是香蓋及金色光，
於十方界恒河沙等諸佛世界作如是等神力變化已，
異口同音於說法者稱讚：善哉，善哉！
大士！汝能廣宣流布如是甚深微妙經典，則為成就無量無邊不可思議功德之聚。
若有聞是甚深經典，所得功德則為不少，
況持、讀、誦、為他眾生開示、分別、演說其義！
何以故？善男子！此金光明微妙經典，無量無邊億那由他諸菩薩等若得聞者，
即不退於阿耨多羅三藐三菩提。
commentary::  ^250b24

【文句】從諸佛世尊聞是香氣下，述成人王運善，
奉施諸天，為諸佛所讚。
先讚因成，次讚果滿。 ^250b40

【記】二、讚果。
orig::  ^250b44

爾時，十方無量無邊恒河沙等諸佛世界現在諸佛，
異口同聲作如是言：善男子！
汝於來世必定當得坐於道場菩提樹下，
於三界中最尊最勝，出過一切眾生之上，
勤脩力故受諸苦行，善能莊嚴菩提道場，
能壞三千大千世界外道邪論，摧伏諸魔怨賊異形，覺了諸法第一寂滅清淨無垢甚深無上菩提之道。
善男子！汝已能坐金剛座處，轉於無上諸佛所讚十二種行甚深法輪，
能擊無上最大法鼓，能吹無上極妙法螺，
能竪無上最勝法幢，能然無上極明法炬，
能雨無上甘露法雨，能斷無量煩惱怨結，
能令無量百千萬億那由他眾度於無涯可畏大海，
解脫生死無際輪轉，值遇無量百千萬億那由他佛。
commentary::  ^250b46

【文句】如文。 ^250c22

【記】經勤脩下，明脩苦行。
善能下，壞外道，降魔怨，是莊嚴道場也。
覺了下，成正覺。善男子下，轉法輪。
此並果上之事，如瑞應經廣明。 ^250c24

第五、白佛舉興衰勸二：初、分文。 ^250c28

【文句】第五、白佛，雙舉興衰。
文為二：一、白佛，二、佛述成。
白佛又為三：初、從白佛至諸惡灾患悉令消滅，
是第一、舉興勸；從若有人王心生捨離至善神遠離，
生如是等無量惡事，是第二、舉衰勸；從世尊！
人王欲自護及王國土，是第三、正勸。 ^250c32

【記】二、釋義二：初、白佛三：初、舉興勸四：初、
述弘經，四、天聽受。
orig::  ^250c42

爾時，四天王復白佛言：世尊！
是金光明微妙經典，能得未來、現在種種無量功德。
是故，人王！若得聞是微妙經典，則為已於百千萬億無量佛所種諸善根。
我以敬念是人王故，復見無量福德利故，
我等四王及餘眷屬無量百千萬億鬼神，
於自宮殿見是種種香煙雲蓋瑞應之時，我當隱蔽不現其身。
為聽法故，當至是王所止宮殿講法之處。
commentary::  ^250c46

【文句】舉興勸為四：一、人王弘經，則四天隱形聽受。
二、非但四王聽受，釋梵八部皆集聽受。
三、以是人王為善法知識。
四、既得法利，護國彌勤。 ^251a12

【記】二、明釋梵八部皆集。
orig::  ^251a18

大梵天王、釋提桓因、大辯天神、功德天神、
堅牢地神、散脂鬼神大將軍等，二十八部鬼神大將，
摩醯首羅、金剛密迹、摩尼#CB02494;陀鬼神大將，
鬼子母及五百鬼子周帀圍繞，阿耨達龍王、
娑竭羅龍王、無量百千萬億那由他鬼神諸天，
如是等眾為聽法故，悉自隱蔽不現其身，至是人王所止宮殿講法之處。
commentary::  ^251a20

【記】經釋提桓因者，具云釋迦提婆因達羅，此云能天帝。 ^251a32

三，明人王為善知識。
orig::  ^251a34

世尊！我等四王及餘眷屬、無量鬼神悉當同心，
以是人王為善知識，同共一行、善相應行，能為無上大法施主。
commentary::  ^251a36

【記】四、明得利，護國彌勤。
orig::  ^251a42

以甘露味，充足我等。
我等應當，擁護是王，除其衰患，令得安隱。
及其宮宅，國土城邑，諸惡灾患，悉令消滅。
commentary::  ^251a44

【文句】皆如文。 ^251b2

【記】二、舉衰勸二：初、分文。 ^251b4

【文句】次舉衰勸，亦四：一、王不弘經，天失甘露，
則威勢減少；二、釋梵舊神，並皆遠捨；三、
惡鬼亂行，灾毒競起；四、展轉結成灾。
灾何故起？惡鬼亂行。
鬼何故行？天神捨離。
天何故捨？不聞法食。
何故無法食？王不弘經。 ^251b6

【記】二、隨釋四：初、明天失法食。
orig::  ^251b16

世尊！若有人王於此經典心生捨離，不樂聽聞，
其心不欲恭敬、供養、尊重、讚歎；若四部眾有受持、
讀誦、講說之者，亦復不能恭敬、供養、尊重、讚歎。
我等四王及餘眷屬、無量鬼神，即便不得聞此正法，
背甘露味，失大法利，無有勢力及以威德，
減損天眾，增長惡趣。
commentary::  ^251b18

【記】二、明天神捨離。
orig::  ^251b28

世尊！我等四王及無量鬼神捨其國土，
不但我等，亦有無量守護國土諸舊善神皆悉捨去。
commentary::  ^251b30

【記】三、明惡男興灾。
orig::  ^251b34

我等諸王及諸鬼神既捨離已，其國當有種種灾異，
一切人民失其善心，唯有繫縛瞋恚鬪諍，
互相破壞多諸疾疫，彗星現怪流星崩落，
五星諸宿違失常度，兩日並現日月博蝕，
白黑惡虹數數出現，大地震動發大音聲，
暴風惡雨無日不有，#CB01919;米勇貴饑饉凍餓，
多有他方怨賊侵掠，其國人民多受苦惱，其地無有可愛樂處。
commentary::  ^251b36

【記】經疏：星者，星說曰：絕迹而去曰奔星，光迹相連曰流星。
博蝕者，案漢書天文志作日月薄蝕。
孟康注曰：日月無光曰薄。
韋昭曰：氣往迫為薄，虧缺曰蝕。
京房易傳云：日月赤黃為薄。
釋名云：日月虧曰蝕，謂稍侵虧，如蟲食草木葉也。
虹者，爾雅云：螮蝀，虹也。
爾雅音義云：雙出鮮盛者為雄，雄曰虹；
暗昧者為雌，雌曰蜺。
蜺或霓，江東呼為雩，俗呼為美人。
釋名云：虹，攻也，謂純陽攻陰義也。 ^251c2

四、展轉成灾
orig::  ^251c16

世尊！我等四王及諸無量百千鬼神，并守國土諸舊善神，
遠離去時，生如是等無量惡事。
commentary::  ^251c18

【文句】如文。 ^251c22

【記】三、正勸二：初、分文。 ^251c24

【文句】三、正勸，為六：一、欲得現利，故必定聽；
二、天欣法食，故必定聽；三、出過三論，故必定聽；
四、始終得益，成就菩提，故必定聽；五、教主勝於釋梵，
故必定聽；六、諸法之本，故必定聽。 ^251c26

【記】二、隨釋六：初、欲得現利。
orig::  ^251c34

世尊！若有人王欲得自護及王國土多受安樂，
欲令國土一切眾生悉皆成就具足快樂，
欲得擁伏一切外敵，欲得擁護一切國土，
欲以正法正治國土，欲得除滅眾生怖畏。
世尊！是人王等應當必定聽是經典，及恭敬、
供養、讀誦、受持是經典者。
commentary::  ^251c36

【記】二、天欣法食。
orig::  ^251c46

我等四王及無量鬼神，以是法食善根因緣，
得服甘露無上法味，增長身力，心進勇銳，增益諸天。
何以故？以是人王至心聽受是經典故。
commentary::  ^251c48

【記】三、出過三論。
orig::  ^252a6

如諸梵天說出欲論，釋提桓因種種善論，五通之人神仙之論。
世尊，梵天、釋提桓因、鬼神通人，雖有百千億那由他無量勝論，
是金光明於中最勝。
commentary::  ^252a8

【文句】三、論者，四韋陀論說梵事，毗伽羅論說十善事，
僧佉衛、世師勒、沙婆論說學通事云云。 ^252a14

【記】四、韋陀者，即外人典籍。
摩隥伽經云：初人名梵天，造一韋陀。
次有仙名白淨，變一為四：一名讚誦，二名祭祀，
三名歌詠，四名禳灾。
次名弗沙，有二十五弟子，各一韋陀，能廣分別，遂成二十五韋陀。
次名鸚鵡，次名善道，及其弟子，漸漸增廣，
如是展轉，有千二百六韋陀。
今言四者，從其根本為名，皆明梵事，出離欲染，故云梵天說出欲論也。
毗伽羅論，此名記論，婆尼尼造，明種種經書，
并諸雜語，又名字本。
河西云：世間文字之根本，典籍音聲之論，
宣通四辯，訶責世法，讚出家法，言辭清雅，
義理深#CB15035;，雖是外論，
而無邪法，將不是善權大士所為也？
僧佉，此云數論，諸法從數起故，劫初黃頭仙所造。
衛世師，此云勝論，謂諸論中勝故，勝人所造，故成劫末鵂鶹外道造。
勒沙婆，此云苦行，未知出世時節，以人名名所造論。
此三仙所說，無漏盡通，故唯五通。 ^252a18

四、始終獲利。
orig::  ^252a48

所以者何？如來說是金光明經，為眾生故，
為令一切閻浮提內諸人王等以正法治，
為與一切眾生安樂，為欲愛護一切眾生，
欲令眾生無諸苦惱，無有他方怨賊棘刺，
所有諸惡背而不向，欲令國土無有憂惱，以正法教無有諍訟。
是故人王各於國土應然法炬，熾然正法，增益天眾。
我等四王及無量鬼神、閻浮提內諸天善神，
以是因緣，得服甘露，法味充足，得大威德，
進力具足，閻浮提內安隱豐樂，人民熾盛，安樂其處。
復於來世無量百千不可思議那由他劫，常受#CB17707;妙第一快樂。
復得值遇無量諸佛，種諸善根，然後證成阿耨多羅三藐三菩提。
得如是等無量功德，悉是如來正徧知說。
commentary::  ^252b2

【記】經如來正徧知說者，十號中二號也。
五、教主勝故。
orig::  ^252b26

如來過於百千億那由他諸梵天等，以大悲力故；
亦過無量百千億那由他釋提桓因，以苦行力故。
是故，如來為諸眾生演說如是金光明經。
commentary::  ^252b30

【記】經以大悲力故等者。
用無緣大悲，普覆法界，故超梵王四等之心；
以難思苦行，積劫利物，故超帝釋十善之因。 ^252b36

六、諸法本故。
orig::  ^252b40

若閻浮提一切眾生及諸人王，世間、出世間所作國事、
所造世論皆因此經，欲令眾生得安樂故，釋迦如來示現是經廣宣流布。
世尊！以是因緣故，是諸人王應當必定聽受、
供養、恭敬、尊重、讚歎是經。
commentary::  ^252b42

【文句】皆如文。 ^252c2

【記】經一切眾生等者，世間，謂五戒、十善、十二門禪等。
出世間者，四教。法門者，三乘脩證也。
國事者，禮樂、征伐、治世、育民之事也。
造世論者，如上三論及下正論等也。
皆因此經者，乃教、行、理三種經也。
故新本云：欲生人天，欲得四果，支佛欲得佛，
皆依此經懺悔滅障，方得成就。
若探取化意，即是於一佛乘，分別說三。
但以此經部，在方等教，猶屬通理；就人分，未免異趣。
故欲令等言，隨其五乘而得安樂也。 ^252c4

二、佛述二：初、分文。 ^252c20

【文句】次、佛述成。文為二：初番述成舉興勸。
不弘則衰，無可述成。
又解云：前番則兩述成：而與安樂，是述成舉興勸；
滅其衰患，是述成舉衰勸。 ^252c22

【記】二、隨釋二：初、舉興衰勸。
orig::  ^252c28

爾時，佛復告四天王：汝等四王及餘眷屬無量百千那由他鬼神，
是諸人王若能至心聽是經典，供養、恭敬、
尊重、讚歎，汝等四王正應擁護，滅其衰患而與安樂。
commentary::  ^252c30

【記】二、正勸。
orig::  ^252c38

若有人能廣宣流布如是妙典，於人天中大作佛事，
能大利益無量眾生，如是之人，汝等四王必當擁護，
莫令他緣而得擾亂，令心恬靜受於快樂，續復當得廣宣是經。
commentary::  ^252c40

【文句】從若有人能於人天中作大佛事者，述成正勸云云。 ^252c48

【記】第六、說偈頌德二：初、分文。 ^253a4

【文句】第六，白佛。文為三：一、說偈歎，二、佛以偈答，
三、歡喜發誓。偈歎有八行半，文為三：初一行，
歎三身；次五行半，歎身相；次二行，結歎。 ^253a6

【記】二、釋義三：初、說偈歎三：初、歎三身。
orig::  ^253a12

爾時，四天王即從座起，偏袒右肩，右膝著地，
長跪合掌於世尊前，以偈讚曰： ^253a14

佛月清淨，滿足莊嚴；佛日暉曜，放千光明。
commentary::  ^253a18

【記】文三。初依現文，別對三身。 ^253a20

【文句】夫三身有通別，依文是別：空是法身，
日是報身，月是應身。 ^253a22

【記】空是法身者，經無空字，以其日月必依於空。
又下文云：佛真法身，猶如虛空。
是故疏以空、日、月三，對於三身。
空無明暗，日月共依，別喻法身體本周徧；
日能破暗，別喻報身三惑盡淨；月能盈昃，別喻應身隨機勝劣。
此之別對，為下圓融而作張本耳。 ^253a26

二、取喻義通，具三身二：初、取喻顯圓。 ^253a36

【文句】通意者，空是法身，日是報身，水日是應身；
空是法身，月是報身，水月是應身；空是法身，
日中空是報身，水中空是應身；月亦如是。 ^253a38

【記】若以三喻別對三身，恐謂三身其體隔異。
故今委取能喻之事，其義不局，每喻各自具於三義。
如日一喻，上必依空，下必現水。
此之三義，則顯報智圓具三身，此則三般若論三身也。
月喻亦爾，可顯應用圓具三身，此則三解脫論三身也。
太虗空是日所依空，天日、水日當體含空。
此之三空，則顯法體圓具三身。
月亦如是者，月所依空，天月、水月其中含空，亦顯法體圓具三身。
空徧日月，兩說三身者，乃約雙照中道而示，此則三軌而論三身也。 ^253a44

二、以結文示。 ^253b14

【文句】依結歎文：空是法身，月是報身，水月是應身；
空是法身，日是報身，#CB08504;是應身；
化法是法身，化主是報身，化事是應身。 ^253b16

【記】此結歎文。凡舉三喻，謂月、#CB08504;、化。
此三事義，各合具三。
如月一喻，必上依空，必下現水，此乃應身圓具三身。
文舉如燄，燄必依日，日必依空，此乃報身圓具三身。
文舉如化，化必有術，名為化法，術必在人，
即是化主，其變化物，名為化事，此乃法身圓具三身。 ^253b22

三、復取結文以通融別。 ^253b32

【文句】雖復別說，義則通融，故文云無有障礙，即通意也。 ^253b34

【記】經既顯云無有障礙，若非以法而定於喻，
一一圓融，何稱此中無障礙說？
當以此意融身相文，使一一相皆嚴三身，成密藏相。 ^253b38

二、歎身相二：初、分科。
釋經二：初、分科。 ^253b42

【文句】歎身相，文為五：初一行歎上兩相，
謂目與齒；次一行半歎智斷兩德，謂智三昧；
次兩行歎下兩相，謂平與網；次兩句絕言歎，
謂不可思議；次兩句結歎。 ^253b46

【記】二、釋經五：初、歎上二相。
orig::  ^253c6

如來面目最上明淨，齒白無垢如蓮華根。
commentary::  ^253c8

【記】二、歎智斷。
orig::  ^253c10

功德無量，猶如大海。
智淵無邊，法水具足。
百千三昧，無有缺減。
commentary::  ^253c12

【記】初二句總標，有喻，有法。
次四句是別歎，二句是智，二句是斷。
淵，海也。管子曰：水出於地而不流曰淵。 ^253c16

三、歎下，二相。
orig::  ^253c20

足下平滿，千輻相現。
足指網縵，猶如鵝王。
光明晃曜，如寶山王。
微妙清淨，如鍊真金。
commentary::  ^253c22

【記】四、絕言歎。
orig::  ^253c26

所有福德，不可思議。
commentary::  ^253c28

【記】五、結歎。
orig::  ^253c30

佛功德山，我今敬禮。
commentary::  ^253c32

【記】二、總示身相三：初、通嚴三身。 ^253c34

【文句】夫相好不獨在應身，報法亦通。
莊嚴父母生身者，應相好也。
莊嚴尊特身者，報相好也。
莊嚴法門者，法身相好也。 ^253c36

【記】相好不獨在應身，報法亦通等者，如今所列目齒輪網，
例於上下二十八相，通能莊嚴三種身也。
以身相是一，隨見成三，莊嚴父母。
生身者，以藏、通人但言偏空所見佛相，
謂由正習搆造而成，相非奇特，但能少勝輪王而已。
以不知心現，見從外來，取色分齊，故名生身。
此乃如來曲順凡小，示現此身，故名為應。
莊嚴尊特身者，以別教人能信中道妙色妙心，
隨緣變造所見佛相，知從心現，無有分齊，
或現大身十蓮華藏世界塵相，或現八萬四千相好，
或時秪於丈六三十二相，令其機緣無分齊見，
不同藏、通分齊之身，故名尊特。
此乃如來修道所得，故名為報。
莊嚴法門者，以圓教人了大小身及多少相，
皆性本具，修德無功，相雖是色，色即是心。
故起信論云：色性即智，說名智身；智性即色，說名法身。
今從即智名法門故，以八萬四千陀羅尼為髮，
乃至定慧為足，以即色故，故得名為法身相好。
此乃相好隨解而轉，故使莊嚴三身相異。 ^253c42

二、別示法門。 ^254a26

【文句】今言歎智斷，即法身相好也。 ^254a30

【記】此乃指經。智淵無邊而為智德，百千三昧而為斷德。
此之二德，能收一切莊嚴法門也。
學者若於色心分隔而解此義，則永不識法身相好也。 ^254a32

三文示圓融。 ^254a36

【文句】文云：無有障礙者，非獨歎一身相也。 ^254a40

【記】上來分別法報應相，欲令易解，故須就機淺深優劣。
須了前前，不知後後；須了後後，必見前前，良以前麤後妙故也。
今四天王是大菩薩，就圓稱歎，見三身相，
與妙三德無二無別，應是解脫，豈隔二德？
報法準知。欲彰此義，是故特云無有障礙。
若知此意，方是深達金光明法門也。 ^254a42

三，結歎。
orig::  ^254b4

佛真法身，猶如虗空，應物現形，如水中月，
無有障礙，如#CB08504;如化，
是故我今，稽首佛月。
commentary::  ^254b6

【記】文二：初、直銷經。
文二：初、銷文。 ^254b10

【文句】偈初標佛月，今結。
先佛月為三身。次結三身通融，故言無有障礙。
次結佛日，故言如#CB08504;。
次結佛化身，即是四身義，故言如化。
皆具三身、四身，則是無障礙也。
結竟即禮，禮於佛月，亦是禮佛日、佛化也。 ^254b12

【記】結佛月為三身者，現文唯有空與水月，
合有天月，可喻三身。
言佛化為四身者，法身妙色，而為化法；
報、應二身，照理鑒機，而為化主；曲順機緣，
現九界身，而為化事。
今以化事顯具上三，故論四身皆具三、
四者，趣舉一身，即三即四，彼彼皆爾，方名無礙。 ^254b20

二、結妙二：初、明始末皆三。 ^254b30

【文句】品初歎經，歎體宗用。
品後讚佛，辭異義同。
佛真法身即是體，佛月清淨即是宗，應現水月即是用。 ^254b32

【記】三章是法，三身是人。
攬法為人，人不離法，故云辭異，其義是同。
佛月清淨者，取偈初句，成今三身。 ^254b36

二，歎天辯絕妙。 ^254b40

【文句】天王天辯，其妙若此也。 ^254b42

【記】初歎三章。云金光明微妙經典，顯不縱橫。
今結三身，言無障礙，亦非縱橫。
以初以後，顯於中間，句句無非談秘密藏。
大師歎妙，其意在茲。 ^254b44

二、料簡機應。上明三身無有障礙，其義幽微，
猶慮學人三相不泯，情有分張。
今明三身及以所被無非法界，法界無外，
更何彼此三：初一、問答明法外無餘。 ^254b48

【文句】問：空譬法身，月譬報身。
空為作月不作月？
空若作月，月非空作。
空不作月，月那依空？
答：空不作月，亦不作非月，月非月必依於空。
法不作報，亦不作非報，報非報必依於法。 ^254c8

【記】言法不作，報非報者，非報是應。
難云：三身秪一法界，豈有能作、作所作耶？
而言依法者，此同體依，依而復即全體之用，用還依體。 ^254c16

二一，問答報，即法界。 ^254c20

【文句】又問：法不作報非報，報非報必依於法者，
亦應月不作影，亦不作非影，影非影必依於月者，月亦是法身邪？
答：智與法冥，法是法界，智亦如法界云云。 ^254c24

【記】影是應身，非影是化身，以現九界非佛像故。
法界下，注云云者，更合明於應是法界，
三同秘藏，豈有一身非法界耶？ ^254c32

三、一問答明機外無應。
三身一體，人或信之，其所對機，多謂他境，
故今顯示，令泯此疑二：初、設並顯。 ^254c36

【文句】又並影不作動與不動，動不動必依於水，水亦是法界邪？
答：動不動譬機，一切諸法中，悉有安樂性，譬法界亦是無妨。 ^254c42

【記】動譬機生，不能覩應。
不動譬機熟，則能覩應。
水譬正因。安樂性者，即大涅槃。
既是三德，性必妙融，寧非法界？
故自他不二門云：物機無量，不出三千；
能應雖多，不出十界。
物機應契，身土無偏，同常寂光，無非法界。
若昧此意，勿議今宗。 ^254c48

二、引文證。 ^255a8

【文句】又淨度三昧云：眾生亦度佛，若無機感，
佛不出世，亦不能得成三菩提。
出世菩提，皆由眾生機為法界，此義成也。 ^255a10

【記】因感出世。由生成佛，人皆共知，四教悉爾。
今從圓說，始窮經意。
良以自他性本不二，方有能感及有能資。
因感出世者，即十界機感十界應也。
以生地獄與佛地獄，性不二故，方能感見地獄之應。
乃至感佛，亦復如是。
今宗所論，感應皆具十法界者，為顯不二。
義若不然，豈惟眾生不能感佛，抑亦十處不成法界。
宜深究之！宜深究之！
由生成佛者，眾生能作成佛勝緣也。
若順若違，並資佛行。
而惡逆者，其功最強。
如無達多，佛豈成道？
然若惡法本非佛性，何能資助菩薩成佛？
菩薩不觀生為法界，非同體悲，非無作行，何能成就大菩提果？
若其佛外有一眾生，非佛法界；生外有佛，法界不成。
不作此解，未超三藏，何況通別？ ^255a16

二、佛以偈答二：初、立意分。
文二：初、立意二：初、正立。 ^255a40

【文句】佛答二十四行半偈。
天王所以讚佛者，佛能說法故也。
法王所以讚法者，法能成佛故也。 ^255a44

【記】法能成佛者，諸佛軌法，方成因果。
以法常故，諸佛得常。
例樂我淨，亦復如是。 ^255a48

二、引證。 ^255b2

【文句】般若云：我初成道，觀誰可敬可讚，無過於法。
法能成立一切凡聖，故佛讚法以答天王。 ^255b4

【記】法能成立一切凡聖者，以法本具十法界故，
隨染淨緣，起成凡聖。
凡夫雖迷，而其迷中，假實依正，未始離性。
須知染緣熏於性染，方成染法。
淨緣熏淨，人皆共知。
性染性淨，其體本融，全體而起。
隨染緣則染淨俱染，隨淨緣則染淨俱淨。
故不二門云：三千在理，同名無明。
三千果成，咸稱常樂。
性之染淨，是金光明經王妙體。
如來今說為作淨緣，是故稱歎，以答天王。 ^255b8

二分文 ^255b22

【文句】文為三：初一行歎經體，答其法身；
次一行歎經宗，答其報身；次二十二行半歎經用，答其應身。
悉如文。 ^255b24

【記】二、用意，釋文三：初、歎經體。
orig::  ^255b30

爾時，世尊以偈答曰： ^255b32

此金光明，諸經之王，甚深最勝，為無有上。
commentary::  ^255b34

【記】二、歎經宗。
orig::  ^255b36

十力世尊之所宣說，汝等四王應當勤護。
commentary::  ^255b38

【記】三、歎經用，私開為四：初、通就眾生，明生善滅惡。
orig::  ^255b40

以是因緣，是經妙典能與眾生無量快樂，
為諸眾生安樂利益故，久流布於閻浮提，能滅三千大千世界所有惡趣無量諸苦。
commentary::  ^255b42

【記】二、別約人王，明生善滅惡三：初、明願欲。
orig::  ^255b48

閻浮提內，諸人王等，心生慈愍，正法治世。
若能流布，此妙經典，則令其土，安隱豐熟，
所有眾生，悉受快樂。
若有人王，欲愛己身，及其國土，欲令豐盛。
commentary::  ^255c2

【記】二、明立行。
orig::  ^255c8

應當至心，淨潔洗浴，往法會所，聽受是經。
是經能作，所有善事，摧伏一切，內外怨賊，
復能除滅，無量怖畏。
是諸經王，能與一切，無量眾生，安隱快樂。
commentary::  ^255c10

【記】三、明獲益。
orig::  ^255c16

譬如寶樹在人家中，悉能出生一切珍寶；
是妙經典亦復如是，悉能出生諸王功德。
如清冷水能除渴乏；是妙經典亦復如是，能除諸王功德渴乏。
譬如珍寶異物篋器，悉在于手隨意所用；
是金光明亦復如是，隨意能與諸王法寶。
commentary::  ^255c18

【記】三、約上聖護念，明生善滅惡。
orig::  ^255c28

是金光明，微妙經典，常為諸天，恭敬供養，
亦為護世，四大天王，威神勢力，之所護持，
十力諸佛，常念是經。
commentary::  ^255c30

【記】四、約師弟說聽，明生善滅惡。
orig::  ^255c34

若有演說，稱讚善哉，亦有百千，無量鬼神，
從十方來，擁護是人。
若有得聞，是妙經典，心生歡喜，踊躍無量。
閻浮提內，無量大眾，皆悉歡喜，集聽是經。
聽是經故，具諸威德，增益天眾，精氣身力。
commentary::  ^255c36

【記】三、四王歡喜發誓。
orig::  ^255c44

爾時，四王聞是偈已，白佛言：世尊！
我從昔來未曾得聞如是微妙寂滅之法。
我聞是已，心生悲喜，涕淚橫流，舉身戰動，
胑體怡解，復得無量不可思議具足妙樂，
以天曼陀羅華、摩訶曼陀羅華供養奉散於如來上。
作如是等供養佛已，復白佛言：世尊！
我等四王各各自有五百鬼神，常當隨逐是說法者而為守護。
commentary::  ^255c46

【文句】三、四王歡喜，發誓如文。 ^256a10

【記】經悲喜者，悲昔不聞，喜今得聞；悲他不聞，喜自得聞。
涕淚橫流者，涕音體，涕即淚，橫謂交橫。
古本皆作橫流，不須改為交字。
大經亦爾，無識所翻，多云橫流也。
文選王粲登樓賦曰：悲舊鄉之擁隔兮，涕橫墜而未禁。
怡解者，怡謂和悅，解胡買反，舒散也。
other:: 
# 金光明經大辯天品第七

commentary::  ^256a12

【記】二、大辯品。二。初、品題。
orig::  ^256a24

金光明經大辯天品第七
commentary::  ^256a26

【記】句文分二：初、釋大辯二：初、所住法門二：
初、具明四辯。 ^256a28

【文句】辯有四種：小辯、無量辯、雙辯、大辯。
無漏法名小辯，恒沙法名無量辯，備二種名雙辯，雙非雙照名大辯。 ^256a32

【記】擬於四教。藏不明大，但說無漏，故名小辯。
通教出假，說於界內塵沙八門，名無量辯。
別教能說界內、界外二種塵沙，故名雙辯。
圓談十界，法法皆中，二邊情泯，法法互徧，
真俗宛然，三諦一諦，名為大辯。 ^256a38

二、明所住法。 ^256a46

【文句】此天住智慧莊嚴法門，自住大辯。 ^256a48

【記】最勝王云：大辯才天女，依高山頂，葺茅為室，
結草為衣，坐翹一足，空假中智，一心中得，
破根本惑，莊嚴法身。
心既融通，說乃自在，即自住大辯也。 ^256b2

二、能用四悉。 ^256b8

【文句】以自在力，為悅眾生故，隨說一辯，
若二若三若四，故名大辯。
為宜眾生故，若授一辯，若二若三若四，
宜而立之，故名大辯。
為對眾生故，或對一辯，若二若三若四，
對而治之，故名大辯。
為悟眾生故，若悟一辯，若二若三若四，
一悟一切悟，而開發之，故名大辯。 ^256b10

【記】圓辯深妙，能談麤淺，隨機而授，無有罣礙，方名大辯。
是故疏以悅宜對悟，而論四悉，令得四悅，乃至四悟。
此則一悉明於四教，亦是四教各有四益。
大辯才天，力用如是。 ^256b22

二、明品意。 ^256b28

【文句】對佛發願，以大辯加於說者，故稱大辯品。 ^256b30

【記】二、經文二：初、分文。
釋義二：初、分文。 ^256b32

【文句】文為三：一、從白佛下，以大辯力加益法師；
二、從若有眾生於百千下，以感應力加於化道；
三、從復令無量下，以行力加於聽者。 ^256b34

【記】二、釋義三：初、加法師。
orig::  ^256b40

爾時，大辯天白佛言：世尊！
是說法者，我當益其樂說辯才，令其所說莊嚴次第善得大智。
若是經中有失文字句義違錯，我能令是說法比丘次第還得，
能與總持令不忘失。
commentary::  ^256b42

【文句】初加法師，以樂說辯才莊嚴次第是辭辯，
大智是義辯，總持是法辯。 ^256c2

【記】加圓四辯，自能該三，即前四四十六益也。
樂說辯者，於一字中說一切字，於一語中說一切語，
於一法中說一切法，隨可度者而有所益也。
辭辯者，種種莊嚴，言語善巧也。
義辯者，知諸法義所歸趣處也。
法辯者，智慧通達諸法名字也。 ^256c6

二、加化道：
orig::  ^256c14

若有眾生於百千佛所種諸善根，是說法者為是等故，於閻浮提廣宣流布是妙經典令不斷絕。
commentary::  ^256c16

【文句】若有眾生下，加化道。
流布不絕，加其能化之道。
無人無所化，無道無能化，因緣和合，化道不絕也。 ^256c20

【記】前加四辯，是能化之道；今加其人，是所化之機。
此二和合，化道無窮也。 ^256c24

三、加聽者。
orig::  ^256c26

復令無量無邊眾生得聞是經，當令是等悉得猛利不可思議大智慧聚，
不可稱量福德之報，善解無量種種方便，
善能辯暢一切諸論，善知世間種種伎術，
能出生死得不退轉，必定疾得阿耨多羅三藐三菩提。
commentary::  ^256c28

【文句】從復令無量下，是加聽眾兩益：聞經至不退轉，
是加因益；必定得菩提，是加果益。 ^256c38

【記】經，伎術也。
二，結示益深。 ^256c42

【文句】文言雖略，誓願甚深，為益大矣。
other:: 
# 金光明經功德天品第八

commentary::  ^256c44

【記】第三、功德天品。
二。初、品題。
orig::  ^256c46

金光明經功德天品第八
commentary::  ^256c48

【記】句文分二：初、釋功德。 ^257a2

【文句】此天住福德莊嚴法門，攝一切法，
而以功德為首，故言功德天。
又能與說者所須，無所乏少，故名功德天。
又令說者晝夜思惟是經深義，故名功德天。
又令聽者速成菩提，具此眾義，故名功德天品。 ^257a4

【記】於二嚴中。此當福德。
福能資智，以嚴本理。
智即三般若，福即三解脫。
所顯所嚴，即是三軌。
若總若別，皆金光明一體異名也。
應知大辯與功德天，咸皆證入金光明法門，皆能徧攝一切法也。
引物偏好，名行不同。
彼攝一切，以智為首；此攝一切，以福為首。
能攝所攝，對智不同，故當世界所須不乏。
能生正念，即當為人思惟深義；能破偏淺，
即當對治；能令速悟本性菩提，當第一義。 ^257a12

二、明品意。 ^257a26

【文句】此是天王護經第三意，福資請說及以聽者。 ^257a28

【記】二、經文二：初、分文。 ^257a30

【文句】文為六：一、從白佛下，發誓四事資給法師；
二、從我已於過去下，明福德之由；三、從若有人能稱下，
勸示行法，文中有略示、廣示云云；四、從我於爾時如一念頃下，
誓臨影響；五、從若能以已所作迴施我下，
要求同行；六、從應當禮下，別示歸敬。 ^257a32

【記】二、釋義六：初、誓給四事，即經所列衣服、
飲食、臥具、醫藥也。
orig::  ^257a42

爾時，功德天白佛言：世尊！
是說法者，我當隨其所須之物，衣服、飲食、
臥具、醫藥及餘資產，供給是人無所乏少，
令心安住晝夜歡樂，正念思惟是經章句分別深義。
若有眾生於百千佛所種諸善根，是說法者為是等故，於閻浮提廣宣流布是妙經典令不斷絕。
是諸眾生聽是經已，於未來世無量百千那由他劫，
常在天上人中受樂值遇諸佛，速成阿耨多羅三藐三菩提，
三惡道苦悉畢無餘。
commentary::  ^257a46

【記】及餘資產者，即四事之外，一切資具產生之物也。 ^257b14

二、明福德之由。
orig::  ^257b16

世尊！我已於過去寶華功德海瑠璃金山照明如來、
應供、正徧知、明行足、善逝、世間解、無上士、
調御丈夫、天人師、佛、世尊所種諸善根，
是故我今隨所念方、隨所視方、隨所至方，
能令無量百千眾生受諸快樂，若衣服、
飲食、資生之具，金、銀、七寶、真珠、瑠璃、珊瑚、
琥珀、璧玉、珂貝，悉無所乏。
commentary::  ^257b18

【記】述過去世，值佛脩證金光明法門，故能今日隨弘經處，有求皆與。
寶華等八字，別號也。
如來等，通號也。無虛妄，名如來。
良福田，名應供。知法界，名正徧知。
具三明，名明行足。
不還來，名善逝。知眾生國土，名世間解。
無與等，名無上士。
調他心，名調御丈夫。
為眾生眼，名天人師。
知三聚，名佛。具茲十號，名世間尊。
種諸善根者，以照金光明微妙之智，為諸善之根也。
璧者，玉所琢器也。
周禮云以蒼璧禮天是也。
珂貝，螺屬也。 ^257b30

三、勸示行法二：初、略勸示。
orig::  ^257b46

若有人能稱金光明微妙經典，為我供養諸佛世尊，
三稱我名燒香供養，供養佛已，別以香華種種美味，
供施於我灑散諸方，當知是人即能聚集資財寶物。
以是因緣增長地味，地神諸天悉皆歡喜，
所種穀米芽莖枝葉果實滋茂，樹神歡喜出生無量種種諸物。
我時慈念諸眾生故，多與資生所須之物。
commentary::  ^257b48

【記】二、廣勸示私，開六：初、示常所住處。
orig::  ^257c12

世尊，於此北方毗沙門天王，有城名曰阿尼曼陀，
其城有園名功德華光，於是園中有最勝園，
名曰金幢七寶極妙，此即是我常止住處。
commentary::  ^257c14

【記】經阿尼曼陀，此云有財。
二，示稱名供養。
orig::  ^257c20

若有欲得，財寶增長，是人當於，自所住處，
應淨掃灑，洗浴其身，著鮮白衣，妙香塗身，
為我至心，三稱彼佛，寶華瑠璃，世尊名號，
禮拜供養，燒香散華；亦當三稱，金光明經，
至誠發願，別以香華，種種美味，供施於我，散灑諸方。
commentary::  ^257c22

【記】三、明誦持神呪。
orig::  ^257c32

爾時當說如是章句： ^257c34

波利富樓那遮利〔一〕　三曼陀達舍尼羅佉
〔二〕　摩訶毗訶羅伽帝〔三〕　三曼陀毗陀尼那伽帝
〔四〕　摩訶迦棃波帝〔五〕　波婆禰薩婆多#CB01219;
〔六〕　三曼陀脩鉢棃富隷〔七〕　阿夜那達摩帝
〔八〕　摩訶毗鼓畢帝〔九〕　摩訶彌勒簸僧祇帝
〔十〕　醯帝簁三博祇悕帝〔十一〕　三曼陀阿咃
〔十二〕　阿#CB00145;婆羅尼
〔十三〕
commentary::  ^257c36

【記】四、明歎呪勸持。
orig::  ^257c48

是灌頂章句，必定吉祥真實不虛，等行眾生及中善根，
應當受持讀誦通利，七日七夜受持八戒，朝暮淨心香華供養十方諸佛。
commentary::  ^258a2

【記】灌頂章句者，以法性水灌十地頂，受法王職。
今密談此法，故名灌頂。
必定是般若德，吉祥是解脫德，真實不虛是法身德。
以此三德，讚灌頂義。
等行，謂具行諸行中。
善根，謂行一行。八戒者，即在家人一日一夜也。
於五戒上，更加不著華香，不觀聽妓樂，
不止高牀，此八是戒。
不過中食，是齋。 ^258a8

五，勸迴向菩提。
orig::  ^258a18

常為己身及諸眾生，迴向具足阿耨多羅三藐三菩提，
作是誓願：令我所求皆得吉祥。
commentary::  ^258a22

【記】此乃奉供及誦密言邀請意也。
若為自身受五欲樂，希望財寶，即輪迴業，
眾聖所訶，尊天寧護，令為己他成菩提故，
其所剋獲，非生死因。
當依此文，脩今行法。 ^258a26

六，勸嚴處奉待。
orig::  ^258a32

自於所居房舍、屋宅淨潔掃除，若自住處、
若阿蘭若處，以香泥塗地，燒微妙香，敷淨好座，
以種種華香布散其地，以待於我。
commentary::  ^258a34

【記】阿蘭若，此云無諍。
以其所居不與世諍，即離聚落五里處也。
又有達摩阿蘭若，謂說諸法本來清淨，因名其處為法阿蘭若。
即華嚴經初於阿蘭若法菩提場是也。
今經所指，該其二也。 ^258a40

四、誓臨影響。
orig::  ^258a46

我於爾時如一念頃，入其室宅即坐其座，
從此日夜令此居家，若村邑、若僧坊、若露地無所乏少，
若錢、若金銀、若珍寶、若牛羊、若穀米一切所須，即得具足悉受快樂。
commentary::  ^258b2

【記】五、要求同行。
orig::  ^258b10

若能以已所作善根最勝之分迴與我者，
我當終身不遠其人，於所住處至心護念，隨其所求令得成就。
commentary::  ^258b12

【記】六、別示歸敬。
orig::  ^258b16

應當至心禮如是等諸佛世尊，其名曰：
寶勝如來、無垢熾寶光明王相如來、金#CB08504;光明如來、
金百光明照藏如來、金山寶蓋如來、金華#CB08504;光相如來、
大炬如來、寶相如來。
亦應敬禮信相菩薩、金光明菩薩、金藏菩薩、
常悲菩薩、法上菩薩。
亦應敬禮東方阿閦如來、南方寶相如來、
西方無量壽佛、北方微妙聲佛。
commentary::  ^258b18

【文句】悉如文。 ^258b30

【記】問：大經中說，功德姉主，黑暗妹隨，有智主人，二俱不受。
今令奉供，與彼大違。
兩經所談，如何和會？
答：尊經設法，取捨多塗，大權垂形，表報非一。
彼對黑暗，表生必死，四相相隨；此對大辯，
表福資智，二嚴互顯也。
四相是過，寧不雙驅？
二嚴是功，理合俱進。
有智之福，生死自亡；有福之智，菩提可證。
今為說聽金光明典，故藉天資所須之物，須知今用雙亡生死。
弘經之心，感功德天，所獲資財，離我我所，
姉尚不著，妹豈能來？
此為弘經，彼專脩觀，用捨論益，去留豈同？
又如國王、大臣、官長，法華令離，涅槃令近，
故知設法各有異門，豈以彼經難今所說？
other:: 
# 金光明經堅牢地神品第九

commentary::  ^258b32

【記】第四、堅牢地神品。
二。初、品題。
orig::  ^258c6

金光明經堅牢地神品第九
commentary::  ^258c8

【記】句文分二：初、正解名二：初、所表之智立四悉。 ^258c10

【文句】上諸天，或住善權方便道，為眾生法父；
此天住善實智度道，為眾生法母，一義也。
譬如陰陽覆載卉木，智度養育，出生眾善，二義也。
餘度各有所主，未亡未泯，實智照了，無相無名，三義也。
餘度有等有上，智度無等無上，是究竟度，四義也。 ^258c12

【記】淨名云：智度菩薩母，方便以為父，一切眾導師，無不由是生。
上是天神，天是陽，故如父。
此既地神，地神是陰，故如母。
一義也者，父母不同，故屬世界。
天陽上覆，地陰下載。
卉是草之總名，木是樹之都稱。
智度下，合喻。眾善合卉木也。
各有下，如檀主破慳，乃至禪主破散。
五屬緣因，故未亡泯。
智破生法，方無名相。
破惡中最，故當對治。
智度復本，破立俱忘。
故無等無上，名第一義。
此於智度立四悉檀。 ^258c22

二、能召之名彰四德 ^258c38

【文句】智度法門，常無改變。
義曰：堅牢，常也。能荷，樂也。
能生，淨也。名之為地。
德力自在，我也。稱之為神。
從此等法門，故名堅牢地神品。 ^258c40

【記】堅牢即常德。地即樂淨，無苦受故；荷持一切，
離染著故；出生無盡。
神即我德，威德力用悉自在故。 ^258c46

二、明品意。 ^259a2

【文句】此品是天王護法第四意，翻涌地味資益請說聽等地也。 ^259a4

【記】二、經文二：初、分文。 ^259a8

【文句】文為三：一、從白佛下，誓涌地味，利益行者；
二、從爾時，佛告下，如來述成；三、從爾時，
地神下，發誓弘經。 ^259a10

【記】二、隨釋三：初、誓涌地味三：初、明己身增長二：
初、生起八事。 ^259a16

【文句】初涌地味，文為三。
從初白佛下，明己身利益。
凡約八事，展轉增長：由聞法故，法味增長；
法味增長故，氣力增長；氣力增長故，翻地味增長；
地味增長故，諸物增長；諸物增長故，眾生五果增長；
五果增長故，脩行增長；脩行增長故，供養增長；
供養增長故，弘通增長。 ^259a20

【記】二、隨事釋經。八、當依生起次第消之。
初、法味增長。
orig::  ^259a32

爾時，地神堅牢白佛言：世尊！
是金光明微妙經典，若現在世、若未來世，
在在處處，若城邑聚落、若山澤空處、若王宮宅，世尊！
隨是經典所流布處，是地分中敷師子座，
令說法者坐其座上，廣演宣說是妙經典。
我當在中常作宿衛隱蔽其身，於法座下頂戴其足，我聞法已得服甘露無上法味。
commentary::  ^259a36

【記】經聚落者，落，居也。
人之聚居，故名聚落。
山澤者，下有水曰澤。
宿衛，謂止宿衛護。 ^259a48

二、氣力增長。
orig::  ^259b2

增益氣力。
commentary::  ^259b4

【記】三、地味增長。
orig::  ^259b6

而此大地深十六萬八千由旬，從金剛際至海地上，
悉得眾味增長具足，豐壤肥濃過於今日。
commentary::  ^259b8

【記】四、諸物增長。
orig::  ^259b12

以是之故，閻浮提內藥草樹木，根莖枝葉華果滋茂，美色香味皆悉具足。
commentary::  ^259b14

【記】五、五果增長。五果者，即經云：壽命、色、
力、辯、安也。此之五果，由食而致。
orig::  ^259b18

眾生食已，增長壽命色力辯安，六情諸根具足通利，
威德顏貌端嚴殊特，成就如是種種等已。
commentary::  ^259b22

【記】六、脩行增長。
orig::  ^259b26

所作事業多得成辦，有大勢力精勤勇猛。
是故，世尊！閻浮提內安隱豐樂人民熾盛，
一切眾生多受快樂，應心適意隨其所樂。
commentary::  ^259b28

【記】七、供養增長。
orig::  ^259b34

是諸眾生得是威德大勢力已，能供養是金光明經，及恭敬供養持是經者四部之眾。
commentary::  ^259b36

【記】八、流通增長。
orig::  ^259b40

我於爾時當往其所，為諸眾生受快樂故，請說法者廣令宣布如是妙典。
commentary::  ^259b42

【文句】悉如文。 ^259b46

【記】二、明眷屬增長二：初、生起五事。 ^259b48

【文句】從何以故？世尊下，明眷屬利益，是經力增長。
凡約五事，展轉增長：以經力故，我眷屬增長；
眷屬增長故，地味增長；地味增長故，諸物增長；
諸物增長故，眾生快樂增長；快樂增長故，
依報皆具足，具足亦名增長。 ^259c2

【記】二、隨事釋。經五，並如生起。
初、眷屬增長。
orig::  ^259c12

何以故？世尊！是金光明若廣說時，我及眷屬所得功德倍過於常，
增長身力心進勇銳。
世尊！我服甘露無上法味已。
commentary::  ^259c14

【記】二、地味增長。
orig::  ^259c20

閻浮提地縱廣七千由旬，豐壤倍常。
commentary::  ^259c22

【記】經縱廣者，南北曰縱，東西曰廣。
三，諸物增長。
orig::  ^259c24

世尊！如此大地眾生所依，悉能增長一切所須之物，增長一切所須物已。
commentary::  ^259c26

【記】四、快樂增長。
orig::  ^259c30

令諸眾生，隨意所用，受於快樂。
commentary::  ^259c32

【記】五、依報增長。
orig::  ^259c34

種種飲食、衣服、臥具、宮殿、屋宅、樹木、林苑、
河池、井泉，如是等物依因於地悉皆具足。
commentary::  ^259c36

【記】三、明報恩增長二：初、生起六事。 ^259c40

【文句】從世尊！是諸眾生下，名報恩增長。
凡約六事，展轉增長：以知我恩故，專聽增長；
專聽增長故，功德增長；功德增長故，教他增長；
教他增長故，地味增長；地味增長故，受樂增長；
受樂增長故，信施增長。 ^259c42

【記】二、隨事釋。經六，亦如生起。
初、專聽增長。
orig::  ^260a2

是故，世尊！是諸眾生為知我恩，應作是念：
我當必定聽受是經，供養、恭敬、尊重、讚歎。
作是念已，即從住處，若城邑、聚落、舍宅、
空地，往法會所聽受是經。
commentary::  ^260a4

【記】二、功德增長。
orig::  ^260a10

既聽受已還其所止，各應相慶作如是言：
我等今日聞此甚深無上妙法，已為攝取不可思議功德之聚，
值遇無量無邊諸佛，三惡道報已得解脫，於未來世常生天上人中受樂。
commentary::  ^260a12

【記】三、教他增長。
orig::  ^260a20

是諸眾生各於住處，若為他人演說是經，
若說一喻、一品、一緣，若復稱歎一佛、一菩薩、
一四句偈乃至一句，及稱是經首題名字。
commentary::  ^260a22

【記】四、地味增長。
orig::  ^260a28

世尊！隨是眾生所住之處，其地具足豐壤肥濃過於餘地，
凡是因地所生之物，悉得增長滋茂廣大。
commentary::  ^260a30

【記】五、受樂增長。
orig::  ^260a34

令諸眾生，受於快樂。
多饒財寶。
commentary::  ^260a36

【記】六、信施增長。
orig::  ^260a38

好行惠施，心常堅固，深信三寶。
commentary::  ^260a40

【文句】悉如文。 ^260a42

【記】二、佛述成二：初、標文。 ^260a44

【文句】二、佛述成。 ^260a46

【記】二、隨釋二：初、述成展轉增長。
orig::  ^260a48

爾時，佛告地神堅牢：若有眾生，乃至聞是金光明經一句之義，
人中命終，隨意往生三十三天。
commentary::  ^260b2

【文句】文為二：一、約聞經展轉增長。
從人世至天世，從天世至出世，日夜即受不可思議快樂，即出世樂也。
地神所說，止是今世增長。
如來述成，文雖略，意極長遠。 ^260b6

【記】一、約聞。經下，為成展轉義故。
探取下科，為出世也。
日夜受樂，在次文耳。 ^260b14

二，述成供養增長。
orig::  ^260b16

地神，若有眾生為欲供養是經典故，莊嚴屋宅，
乃至張懸一幡、一蓋及以一衣，欲界六天已有自然七寶宮殿，
是人命終即往生彼。
地神，於諸七寶宮殿之中，各各自然有七天女共相娛樂，日夜常受不可思議微妙快樂。
commentary::  ^260b18

【文句】二、述成供養增長。
從人世至天世，從天世至出世，長遠之義，準前可知云云。 ^260b28

【記】經明供養，是在人世也。
是人下，往天世也。
日夜下，至出世也。
雖受天樂，住樂法界，故無所受。
是故名為不可思議微妙快樂。 ^260b32

三、發誓護經二：初、分文。 ^260b36

【文句】三、發誓護。經文為三：一、誓護說法者；
二、誓護化道不絕；三、誓護聽法者。 ^260b40

【記】二、釋義三，並如分文。
初、誓護說法者。
orig::  ^260b44

爾時，地神白佛言：世尊！
以是因緣，說法比丘坐法座時，我常晝夜衛護不離，
隱蔽其形，在法座下頂戴其足。
commentary::  ^260b46

【記】二、誓護化道不絕。
orig::  ^260c4

世尊！若有眾生於百千佛所種諸善根，
是說法者為是等故，於閻浮提廣宣流布是妙經典令不斷絕。
commentary::  ^260c6

【記】三、誓護聽法者。
orig::  ^260c10

是諸眾生聽是經已，未來之世無量百千那由他劫，
於天上人中常受快樂，值遇諸佛，疾成阿耨多羅三藐三菩提，
三惡道苦悉斷無餘。
commentary::  ^260c12

【文句】如文。金光明經文句文句記會本卷第六
w:: 音釋
w:: 【經】
note:: 懅 ^260c18

〔音巨，懅畏怖也。〕撻
〔音塔，撻笞也。〕沃
〔音屋，沃灌也。〕恬
〔音田，恬靜也。〕 #CB01219;
簸 ^260c28

〔音布，簸去糠也。〕咃
〔音他。〕
 ^260c30
