佛祖綱目卷第七〔洪字號〕
other:: 
# 周桓王三年～周惠王十九年
甲子〔周桓王三年起〕乙酉〔莊王元年〕庚子〔釐王元年〕乙巳〔惠王元年〕癸亥〔周惠王十九年止〕
周莊王十年甲午夏五月五日。
恒星不現。星殞如雨。
乃西方文殊菩薩。
於雪山化。五百仙人而歸本。
國光明掩於常星。
不現也。
other:: 
## 五祖提多迦傳法彌遮迦
五祖提多迦傳法彌遮迦 ^573a16

提多迦。〔此云通真量〕摩伽陀國人。
初名香眾生。時父夢金日自屋而出。
照耀天地。前有大山。
諸寶嚴飾。山嵿泉湧。
滂沱四流。後遇毱多尊者。
為解之曰。寶山者吾身也。
泉湧者法無盡也。
日從屋出者。汝今入道之相也。
照耀天地者。汝智慧超越也。
因為更今名。提多迦聞偈已。
踊躍述偈曰。巍巍七寶山。
常出智慧泉。回為真法味。
能度諸有緣。毱多亦說偈曰。
我法傳於汝。當現大智慧。
金日從屋出。照耀於天地。
提多迦聞偈。設禮奉持。
後至中印度。彼國有八千大仙。
彌遮迦為首。聞提多迦至。
率眾瞻禮。謂提多迦曰。
昔與師同生梵天。
我遇阿私陀仙。授我仙法。
師逢十力弟子。修習禪那。
自此報分殊途。已經六劫。
提多迦曰。支離累劫。
誠哉不虗。今可捨邪歸正。
以入佛乘。彌遮迦曰。
昔阿私陀仙人。授我記云。
汝却後六劫。當遇同學。
獲無漏果。今也相遇。
非宿緣耶。願師慈悲。
令我解脫。提多迦即度出家。
命諸聖授戒。其餘仙眾。
始生我慢。提多迦示大神通。
於是俱發菩提心。
一時出家。提多迦乃告彌遮迦曰。
昔如來以大法眼藏。
密付迦葉。展轉相授。
而至於我。我今付汝。
當護念之。乃說偈曰。
通達本法。心無法無。
非法悟了。同未悟無。
心亦無法。說偈已。
踴身虗空。作十八變。
火光三昧。自焚其軀。
彌遮迦與八千比丘。
同收舍利。於班茶山中。
起塔供養。當此土周莊王五年己丑歲也。
佛祖綱目卷第七
 ^573a24
