高峯龍泉院因師集賢語錄卷之十五
other:: 
# 自陳情詞門
自陳情詞門
other:: 
## 因師自敘
因師自敘
野釋比丘德因。命屬丙申月居乙未。
癸酉臨日癸亥直時。
丙戌生胎年庚多蹇。
夙植德本幸處中華。
荷父母之生成。感乾坤之覆蓋。
幼年十歲嚴君違背以早亡。
持服五冬慈母拋離而改嫁。
孤苦備甞艱險。忖思豈不傷嗟。
誓捨俗以辭親。願出家而歸佛。
空門喜入未登星紀之兩暮。
丈室亹鐘不幸先師之一別。
圓寂師資纔周祥縛。
聖善母氏遽返泉關。
災連禍併於一時。
苦極悲摧之萬狀。
自嘆閻浮六十甲子已經。
塵世二九春秋虗負。
歲時空擔日月。己身未求東度。
父母須願西歸。不免捨身浪遊。
蹇跡本貫。橫浦流寓凌江曲江。
暫駐翁源。復#CB06873;始邑保邑。
叢林走遍。未逢明眼宗師。
拄杖拈歸。且卜安身住舍。
信步尋遊彼地。因行登覽高山。
有荒頹古剎道場認漫滅龍泉匾額。
四圍荊棘垣墻倒塌草生堦。
兩畔蓬茅堂殿傾斜藤盖瓦。
線路行須斂脚。衡門入要鞠躬。
借問居鄰。歷知事實。
久無僧行。盡拘常住入官司。
僅有法堂。誰管兩霖沾佛像。
細觀境界頗遠俗#CB16597;。
山水來朝院門豈應久廢。
龍神有感伽藍自合重興。
始創規模年方念五。
逮成基址齒已三旬。
蒙朝廷而頒降勑綾。
辦心力而進納財物。
隨緣舉貸糜費不下千緡。
竭意營求幸滿從初一願。
十磨九難。萬苦千辛。
仰憑佛力就中扶。
且喜僧緣於彼獲。
當年僥倖祖師傳無相三衣。
次歲亨通使府帖差兼兩所。
管佃蓮花眾福。住持本院龍泉。
往來數載循環。批判三場公案。
宿債解除五百#CB05621;。
袈裟緣結二三員。
皆因逐歲勤勞。盡是隨緣節儉。
穿井開池通水利。
架橋貼道便人行。
田庄增置而接待十方。
花果剩#CB13747;而供陳三界。
開基剏造闔寺周圓。
一新殿宇而金碧巍煌。
重塑聖容而丹青顯飾。
敷設幡花供養。燒燃香燭瞻依。
上報四恩。下資三有。
莫道教門無驗。只恐人心不堅。
年已四旬自喜平生滿願。
心澄萬慮且隨緣分安居。
細綿布衲逐時縫。
羮飯野蔬隨日度。
要覔無生話。須延有永年。
但教心地坦平。管取龍天擁護。
other:: 
## 開山營創牓
開山營創牓 ^53a13

高峯山龍泉院。 ^53b36

伏覩本院久闕住持。
殿宇崩頹門廊倒塌。
一望棟梁俱壞。四圍荊棘遍生。
架造年深頹弊日甚。
所幸法堂三間尚在。
可憐院門一物全無。
見者酸心。聞之興嘆。
〔德因〕蒙使府帖差掃洒。
承檀越疏命住持。
雖云時有廢興。豈可坐觀成敗。
是用辨心竭力。要圖革故鼎新。
爰抽衣鉢之資。廣辦木材之用。
鳩集工匠重立道場。
修法堂而九架五間。
剏寢室而七間五架。
亦至三門之鼎建。
又令兩廊之復新。
裝塑殿中佛像七十三尊。
彩繪壁間聖容八十四位。
置應緣四十九軸之功德。
標大藏一十二部之真詮。
造器皿以待往來。
栽花果以呈供養。
架橋結路鑿井開池。
增置稅根六伯有餘。
永充常住萬年無毀。
所費三千餘貫。初非眾力贊成。
幸獲畢工庸伸慶懺。
命同袍建水陸冥陽二會。
設大齋献天地水府萬靈。
集此良因。少伸素願。
仰祝 ^53b38

一人有慶萬壽無疆。
官僚之祿位高增。
檀越之壽祺延永。
次冀山門益因。僧行常安。
恩有同資。人天炳鑒。 ^53c20

年　月　　　日　　　　　　謹識高峯龍泉院因師集賢語錄卷之十五
〔終〕
 ^53c26
