三壇傳戒正範卷四
author:: 金陵寶華山司律沙門　讀體　撰
other:: 
# 初壇傳授沙彌戒正範
初壇傳授沙彌戒正範
初令淨人。灑掃法堂。
正敷一座。左右設二輔弼座。
列供香花然燭。至時鳴椎集眾。
諸引禮統新求戒者。
各持五七二衣挂鉢執具詣堂。
以所持之衣置於旁案。
向引禮師三拜。二引禮各將二人往請二師。
到已齊禮三拜。次同二師迎請和尚。
但以九人。一人執香。
禮儀如常。迎至法堂。
維那作梵舉集眾偈。
若求戒者尠。或遇餘緣。
則不必局於偈。單舉雲來集菩薩三聲亦可。
和尚陞座拈香。復舉香讚。
二師向和尚具儀三禮。
起已歸本位而立。
待眾三請已畢。方就位坐。 ^659c23

引禮云。 ^659c43

上香　復位　諸善男子。
一齊向上排班。聞磬聲。
至誠頂禮三拜。長跪　合掌。
undefined:: 
other:: 
## 第一明請師
第一明請師 ^659c45

引禮合掌白云。 ^660a4

夫鍊金鑄物而像生。
元因範正。為人行已而有禮。
皆為師嚴。若不令起殷重心。
安能感發增上戒。
必須明匠以決愚情。
今為汝恭請〔某〕堂上〔某〕律師。
為汝等作沙彌十戒和尚。
請師之語。汝合自陳。
恐汝未能。我今教汝。
各稱自己法名。其餘言詞。
皆隨我道。
other:: 
## 第二正請師
第二正請師 ^660a6

引禮作梵云。 ^660a16

大德。一心念我〔某甲〕等。
今請大德為沙彌十戒和尚。
願大德為我作沙彌十戒和尚。
我依大德。故得受沙彌戒。
慈愍故。 ^660a18

如是三請。三叩首為正。
若三請已。總一叩首亦可。 ^660a24

和尚云。 ^660a26

善男子。汝等既已殷勤三請我為沙彌十戒和尚。
汝等當依教修行。
謹慎莫放逸。〔眾答〕依教奉行　引禮云汝等一齊起立。
聞磬聲至誠頂禮三拜。
長跪　合掌　今為汝等恭請現前二師。
作沙彌十戒阿闍黎。
請師之語。汝合自陳。
恐汝未能。我今教汝。
各稱自己法名。其餘言詞。
皆隨我道。 ^660a28

大德。一心念我〔某甲〕等。
今請大德為十戒阿闍黎。
願大德為我作十戒阿闍黎。
我依大德。故得受沙彌戒。
慈愍故　如前拜已　師云。 ^660a40

諸善男子。汝等既已殷勤伸請。
我今可爾為汝等作十戒阿闍黎。
精進莫放逸。〔答云〕依教奉行　引禮云汝等一齊起立。
聞磬聲作禮三拜。
長跪　合掌。
other:: 
## 第三開導
第三開導 ^660a46

和尚撫尺云。 ^660b4

善男子等。我今受汝所請為沙彌十戒和尚。
所有言教。各須諦聽。 ^660b6

夫涅槃經云。居家迫窄猶如牢獄。
一切煩惱因之而生。
出家寬廣猶若虗空。
一切善法繇之增長。
然雖如是。若無淨戒諸善功德皆不得生。
是故當持淨戒。所以道剃髮染衣為相。
受持禁戒為性。故薩婆多論云。
新受戒人與佛齊等。
以此推之。出家僧尼真是善法之聚。
汝等既出家已。號曰沙彌。
而沙彌之稱有乎二種。
一者形同沙彌。二者法同沙彌。
梵語沙彌。此云勤 #CB15081;。
謂能勤修眾善。#CB15081;進心行故。
若但剃髮染衣。未霑戒品。
名曰形同沙彌。若能受持十戒。
方號法同沙彌。今則將陞寶壇。
受具足大戒。理當先受沙彌十戒。
欲受沙彌清淨十戒者。
先祈三寶。以為依怙之尊。
次屈萬靈。而作鎮嚴之主。
一齊起立。隨我音聲。
至誠作觀。一心啟請。
各稱法名。 ^660b10

和尚起座。拈香作梵。
二師引禮。同音舉和。
運想三寶。一切恭敬。
other:: 
## 第四明請聖
第四明請聖 ^660b36

香花迎。香花請。弟子〔某甲〕等。
一心奉請娑婆教主。
本師釋迦牟尼佛。
西方接引。阿彌陀佛。
當來下生。彌勒尊佛。
盡虗空。徧法界。一切諸佛。
惟願不違本誓。慈光攝照。
證盟受戒。 ^660b42

如是請已。眾齊一拜。
復起合掌。作觀而立。
乃至三請三拜。後準此。 ^660c2

香花迎。香花請。弟子〔某甲〕等。
一心奉請大小二乘。
毗尼律藏。五篇三聚。
解脫木叉。十二分經。
權實教典。離欲真淨。
甚深法寶。謹運一心。
歸命頂禮〔如前〕。 ^660c6

香花迎。香花請。弟子〔某甲〕等。
一心奉請觀音勢至。
文殊普賢。清淨海眾。
諸大菩薩。律藏會上。
優波離尊者。西天東土。
歷代祖師。傳南山宗。
諸大律師。中興律祖。
慧雲馨公大和尚〔此下再續入座上師之得戒本師和尚諱〕。
惟願不違本誓。慈光攝照。
證盟受戒〔如前〕。 ^660c14

香花迎。香花請。〔某甲〕等。
一心奉請。 ^660c24

此一請詞。但言二字法名。
不同上請三寶云弟子。
雖天龍鬼神中。不無大菩薩權現在內。
然今以迹論之。不論其本也。 ^660c26

光明會上。寄位諸天。
梵釋四王。天龍八部。
伽藍土地。護戒神王。
金剛力士。幽顯靈祇。
惟願各乘本誓。普降法筵。
監壇護戒〔如前〕。 ^660c32

如是一一三請竟。
和尚與二師。各就本座而坐。
引禮呼彼受戒者。
頂禮一拜。仍復長跪合掌。
一心諦聽。
other:: 
## 第五懺悔
第五懺悔 ^660c38

和尚撫尺云。 ^660c44

善男子等。適來為汝。
恭請三寶。降臨道場。
證盟受戒。今則三寶光明赫奕在此座筵。
汝等現身一往所作之業。
各人已知已憶者。
於昨夜羯磨堂中曾經懺悔。
尚有無始至於今生。
所造微細過愆。識情昏迷不自覺知。
惟有諸佛菩薩盡知盡見。
汝等應當翹勤五體。
端秉一心。求哀懺悔。
懺悔之語。汝合自陳。
恐汝未能。我今教汝。
所有言詞。隨我所道。 ^660c46

下偈和尚舉二句。
引禮教彼說二句。
每二句一叩首。必須言音明了。
三伸求悔。
　　我弟子〔某甲〕　從於無始　以至今生
　　毀壞三寶　作一闡提　謗大乘經
　　斷學般若　弑害父母　出佛身血
　　污僧伽藍　破他梵行　焚毀塔寺
　　盜用僧物　起諸邪見　撥無因果
　　狎近惡友　違背良師　自作教他
　　見聞隨喜　如是等罪　無量無邊
　　故於今日　生大慚愧　克誠披露
　　求哀懺悔　惟願三寶　慈悲攝受
　　放淨光明　照觸我身　諸惡消滅
　　三障蠲除　復本心源　究竟清淨 ^661a14

南無普賢王菩薩摩訶薩〔三稱〕 ^661a40

此乃廣陳懺悔。若時促。
仍用大經四句。慚愧則四句消愆。
無慚則縱廣無益。
往昔所造諸惡業皆由無始貪瞋癡一切罪障皆從身語意之所生今對佛前求懺悔一切罪根皆 ^661a42

普賢菩薩如上三稱　和尚撫尺云。 ^661b6

諸善男子。我今為汝等懺悔已竟。
阿闍黎當為彼等問其遮難。
秉歸羯磨。
other:: 
## 第六問難
第六問難 ^661b8

羯磨師撫尺云。 ^661b12

善男子。所言遮難者。
準律明制。更有十三重難。
十六輕遮。遮難若無。
方是完全淨器。堪受比丘大戒。
此時不及詳問。俟圓具登壇時。
自有教授師於屏處逐一問汝。
汝等逐一實答。若不實答。
並不得戒。我今先且總問汝等。
以便受沙彌十戒。
而為比丘具戒之基本也。
善男子。汝等於此現身之中。
不曾犯重難輕遮否。
〔答云〕無。
other:: 
## 第七歸依
第七歸依 ^661b14

羯磨師撫尺云。 ^661b28

善男子等。既無遮難。
適閒對三寶前懺悔已竟。
戒可得受。我今為汝秉宣三歸羯磨。
令汝等感發戒體。
當稱自己法名。其餘言詞。
皆隨我道。 ^661b30

我〔某甲〕盡形壽歸依佛。
盡形壽歸依法。盡形壽歸依僧。
我今隨佛出家。〔某甲〕為和尚。 ^661b38

如來至真等正覺。
是我世尊。慈愍故〔眾隨師語如是三說。
三叩首〕。
other:: 
## 第八結歸
第八結歸 ^661b42

羯磨師撫尺云。 ^661b44

上來三歸。正是納體於心。
更加三結。得法圓滿。
謂之三番羯磨。汝等再稱法名。
隨我所道。 ^661b46

我〔某甲〕歸依佛竟。
歸依法竟。歸依僧竟。
我今隨佛出家已。
〔某甲〕為和尚。 ^661c2

如來至真等正覺。
是我世尊。慈愍故〔眾隨師語如是三稱結。
三叩首〕。
other:: 
## 第九說戒相
第九說戒相 ^661c6

和尚撫尺云。 ^661c8

諸善男子。今阿闍黎已為汝等秉宣三歸羯磨竟。
汝等已得沙彌清淨戒體。
我今為汝等說十戒之相。
令汝識相守持。以護其體。
各稱法名。第一　盡形壽不殺生。
是沙彌戒。汝今能持否。
〔答云〕能持。第二　盡形壽不偷盜〔如前〕。
第三　盡形壽不婬欲〔如前〕。
第四　盡形壽不妄語〔如前〕。
第五　盡形壽不飲酒〔如前〕。
第六　盡形壽不著香花鬘。
不香油塗身〔如前〕。
第七　盡形壽不歌舞倡伎。
及故往觀聽〔如前〕。
第八　盡形壽不坐高廣大牀〔如前〕。
第九　盡形壽不非時食〔如前〕。
第十　盡形壽不捉持生像金銀寶物〔如前〕。 ^661c10

如是三宣戒相已　引禮呼沙彌等。
一叩首起立兩分。
教各持呪。先搭五衣。
次著七衣。展大具已。
合掌頂禮三拜。若眾多。
不展具亦可。舉南無寶壇華菩薩摩訶薩〔三稱〕。 ^661c38

眾齊同和。三拜已。
仍跪合掌而聽。
other:: 
## 第十聽教囑
第十聽教囑 ^661c46

和尚撫尺云。 ^661c48

諸沙彌等。我已授汝十戒之相竟。
所有受具法儀。出家學本。
及各門行相威儀。
自有教授阿闍黎為汝等一一分別。
今當更示汝等五德十數。
壯悅道志。依而奉行。
增長智慧成就辯才。
教化眾生令入佛道。
所言五德者。福田經云。
一者。發心出家。懷佩道故。
二者。毀其形好。應法服故。
三者。永割親愛。無適莫故。
四者。委棄身命。遵崇道故。
五者。志求大乘。為度人故。
所言十數者。僧祇律云。
一者一切眾生皆依飲食。
二者名色。三者痛癢想。
四者四諦。五者五陰。
六者六入。七者七覺支。
八者八正道。九者九眾生居。
十者十一切入。此是沙彌之法。
應如是故。既聞知已。
恒記莫忘。當來陞寶壇上。
於諸師座前。白四羯磨受大比丘戒。
入三寶數。紹繼聖種。
自利利他。功德難思。
汝等從茲勤修戒定慧。
習學經律論。使佛法久住世間。
令眾生正信不斷。
慎勿懶墮。恣縱身心。
能如是依教奉行否。
〔答云〕依教奉行。 ^662a2

和尚鳴尺。起座叉手。
迴向云。 ^662a34

以此受戒功德普濟羣生。
莊嚴淨土。大眾同音。
念佛迴向。 ^662a36

大眾齊聲念佛。沙彌等三拜起具。
分立左右。二師下位。
作禮和尚三拜已。
和尚下位。禮座上佛三拜。 ^662a40

維那舉迴向偈　眾接和。
　　受戒功德殊勝行　無邊勝福皆迴向
　　普願沈溺諸有情　速往無量光佛剎
　　十方三世一切佛　諸尊菩薩摩訶薩
　　摩訶般若波羅蜜 ^662a44

初壇傳戒正範
other:: 
# 二壇傳受比丘戒正範
二壇傳受比丘戒正範 ^662b6

登壇受具者。須知兩土發起之端。
建壇同異之義。按要覽云。
世尊在祇園。時比丘樓至。
請佛立壇為比丘受戒。
佛勅諸比丘於園外院東南。
置一戒壇為僧受具公所。
法敕既頒。十六大國。
諸精藍中咸遵建立。
自後登壇受具。僧界法三。
一一如制。若片乖違。
則受者不得戒。臨壇僧犯罪。
其言出金口。法載龍藏。
凡聖同軌更無異轍。
此土肇始南山宣祖。
於唐高宗麟德二年。
在淨業寺。建石戒壇。
依律授受。時諸律司莫不景仰芳規。
崇尚而行。南山律宗於是大震。
歷代紹繼。蓋有由也。
今臨安昭慶仙林。
姑蘇開元等寺。古蹟猶存。
又唐寶歷元年及大中二年。
曾亦廣建方等戒壇。
宋祥符二年建甘露戒壇七十二處。
方等者。謂廣大平等周徧之稱。
甘露者。取喻涅槃。
謂戒為入涅槃故。
從果彰名。然戒壇之壇似同比丘。
所授之戒唯是大乘。
故壇上正中供佛菩薩五位聖師。
繞壇之時。秉戒和尚並二阿闍黎自下而中。
自中而上。彼三師禮佛菩薩竟。
從西入佛後。復從佛南出敷座於側。
秉戒和尚坐。二阿闍黎左右立。
其儀迥殊比丘受具。
十僧數滿。難遮重輕。
大乘不拘根缺緣差。
但發大心領納即得戒。
所以壇名方等。或云甘露也。
嗟夫。律學廢壇絕登已久。
今金陵華山如制建壇垂範。
作持宗紹南山。非若彷彿大乘撰儀空談罔實者。
是故先明戒壇同異冠之於首。
俾知僧界受具。不可無壇有據也。 ^662b11

其戒壇所在。不與大界同體。
以別是一界故。律云時諸比丘。
有須四比丘眾羯磨事起。
五比丘眾。十人眾二十人眾羯磨事起。
是中集會疲極。佛制聽結戒場。
毗尼母論云。外更不結大界直結小界。
亦不得受具。五分等律亦爾。
是故凡有比丘如教持戒所在。
必先結戒場。次結大界。
於戒場內建一戒壇。
上設十師座。無事則以柵欄之。
作法則乘時而開。
然此壇乃非師不與之地也。
正受具日灑掃潔麗。
於壇周匝懸挂旛葢瓔珞。
壇下正中設一香案然燭供花未受具者。
無容襍聽。復於屏處。
設一問難座。
other:: 
## 第一明僧中請師法
第一明僧中請師法 ^662c14

律云。弟子無師教授。
故造非法。佛言。當立和尚。
弟子看和尚當如父母想。
敬重瞻視。又病比丘無人看顧。
便不善終。佛言。當立弟子。
應共相敬重瞻視。
便得正法久住增益廣大。
和尚看弟子當如兒想。
善見律云。以初不請故。
後便違教。佛制令請也。
十誦及僧祇律云。
令受戒人先入僧中。
教使次第一一頭面禮僧足已。
然後請之。毗尼母論云。
佛言。一者和尚如法。
二者二師如法。三者七僧清淨。
四者羯磨成就。五者眾僧和合與欲。
是名滿足受具也。
今準諸律。會義立儀。
當於正受具時先鳴楗椎。
集同界共住比丘僧。
眾引禮師令求具沙彌各各掛鉢。
披五七二衣。執具捧僧伽黎。
魚貫而行。至法堂已。
諸引贊大德將彼等手捧之大衣。
收置左右案上。先禮所集。
界內現前大僧三拜。
起立分班已。次一引禮統二求具者。
往請七師至堂。諸求具者作禮三拜。
起分兩立。次二引禮各率二求具者。
往請二師至已。待九師相會禮畢。
彼求具等作禮二師三拜。
起立分班。二引禮雙鳴引磬前行。
領八新求具者。詣方丈迎請第一位律師至堂。
先所請九律師轉下向上。
作禮三拜。十師作禮竟。
各就座跏趺已。求具沙彌。
方禮第一位律師。 ^662c38

引禮云。 ^663a34

諸沙彌等。一齊向上排班　展大具　聞磬聲至誠頂禮三拜　撩衣　護鉢。
長跪　合掌。 ^663a36

左班引禮云。 ^663a40

夫明鏡當臺。遇形則鑑。
洪鐘在架。有叩則鳴。
圓成三聚。須假於三師。
舉檢七非。全憑於七證。
今在此大僧之中。
為汝等恭請十師。
登壇受具。汝等各各記取和尚及現前諸師相貌名字。
不得忘失。 ^663a42

第一位〔上〕某〔下〕某律師為汝等作具足戒和尚。 ^663b2

右班引禮云。 ^663b4

第二位〔某某〕律師。
為汝等作羯磨阿闍黎。 ^663b6

左班引禮云。 ^663b8

第三位〔某某〕律師。
為汝等作教授阿闍黎。 ^663b10

右班引禮云。 ^663b12

第四位〔某某〕律師。
為汝等作尊證阿闍黎。 ^663b14

乃至第十位。左右引禮亦如是舉名示相。
令諸求具者。一一記識分明。 ^663b16

諸沙彌。一齊起立。
聞磬聲頂禮三拜　撩衣　護鉢。
長跪　合掌。
other:: 
## 第二正請師法
第二正請師法 ^663b20

左班引禮云。 ^663b24

諸沙彌。今為汝等恭請某堂上〔上〕某〔下〕某律師。
為汝等作具足戒和尚。
請師之語。汝合自陳。
恐汝未能。我今教汝。
各稱法名。其餘言詞。
皆隨我道。 ^663b26

大德。一心念我沙彌〔某甲〕等。
今請大德為得戒和尚。
願大德為我作得戒和尚。
我依大德。故得受具足戒。
慈愍故。 ^663b32

如是至誠三伸請。
三叩首。即一叩首亦可。 ^663b38

第一位和尚云。 ^663b40

諸沙彌。汝既殷勤三請。
可爾為汝等作得戒和尚。
清淨莫放逸。〔答云〕頂戴奉行。 ^663b42

諸沙彌等。一齊起立。
聞磬聲頂禮三拜　撩衣　護鉢。
長跪　合掌　右班引禮云諸沙彌。
今為汝等恭請現前諸師。
作羯磨阿闍黎。教授阿闍黎。
尊證阿闍黎。請師之語。
汝合自陳。恐汝未能。
我今教汝。各稱法名。
其餘言詞。皆隨我道。 ^663b46

大德。一心念我沙彌〔某甲〕等。
今請大德為羯磨教授尊證阿闍黎。
願大德為我作羯磨教授尊證阿闍黎。
我依大德。故得受具足戒。
慈愍故　〔如前〕。 ^663c8

第二位羯磨師云。 ^663c14

諸沙彌。汝既殷勤伸請我現前諸師。
為汝作羯磨阿闍黎。
教授阿闍黎。尊證阿闍黎。
可爾。汝等清淨莫放逸。
〔答云〕頂戴奉持。 ^663c16

諸沙彌。一齊起立。
聞磬聲作禮三拜　撩衣　護鉢　起具　分班。 ^663c22

諸引贊。仍將各人大衣次第散還。
令彼自捧。十師起座。
第一師舉云。 ^663c26

南無本師釋迦牟尼佛 ^663c30

佛號方舉。法鼓大擂。
普眾同音。一齊朗誦。
二引禮雙鳴引磬導前。
諸比丘僧次之。新求具沙彌又次之。
以三求具沙彌執香。
一在第十師前。一在第三師前。
一在第一師前。導前二引禮先至戒壇左右對列。
餘隨者接踵至已。
各依行次圍繞壇之左右。
及後三方。三執香者。
於壇前一行旁立。
九師至香案前兩分序列。
第一師至。居中向上。
法鼓佛聲即止。準古壇儀。
登壇之始。有祝延一科。
蓋僧弘佛法必藉外護。
故靈山會上世尊曾有付囑。
若違佛語而負國恩者。
恐教化難昌。今則仍遵古壇儀範。
維那作梵舉祝延香讚。
大眾同和。 ^663c32

寶鼎爇名香。普徧十方。
虔誠奉獻法中王。
端為皇王祝聖壽。
地久天長。端為皇王祝聖壽。
地久天長。 ^664a6

南無香雲蓋菩薩摩訶薩〔三稱〕 ^664a10

第一師恭謹拈香三拜。
默祝聖已竟。次九師轉下。
與第一師向上並列。
展大具。讚禮三寶。
第一師先聲。九師同讚。
　　稽首禮諸佛　及法賢聖僧〔十師一拜大眾接和〕
　　今演毗尼法　續僧伽命脈〔如前〕
　　正法得久住　三乘果不絕〔大眾接和師拜起具〕
　　將登清淨壇　願證盟所說〔眾和十師合掌問訊〕 ^664a12

十師讚禮三拜畢。
維那舉大悲呪。大眾齊聲同誦。
第十師先轉身從東南向西繞壇。
次九師。次八師。乃至第一師末行。
繞三匝已。脫履復從西陞第二級向西北繞一匝。
至南陞第三級第一師面南而立。
九師面北而立。九師向第一師三拜〔答禮準前可知〕。
第一師先聲。九師同和。
餘眾默然。
　　持戒清淨如滿月　身口皎潔無瑕穢
　　大眾和合無疑諍　是乃可得同授戒 ^664a26

十師和合三禮舉偈竟。
第一師居中座而坐。
羯磨師居左首座。
教授師居右首座。
七證師左右順次各就座。
other:: 
## 第三壇主白法
第三壇主白法 ^664a42

〔壇主即第一師和尚是也。
以白壇上九師〕。 ^664a48

法音罕遇。戒德難思。
能超凡鄙穢流。可入聖賢寶位。
為師為匠誠易誠難。
爐韛弘開人根須鍊。
受持禁戒衣鉢應嚴。
如無衣鉢莫容缺借。
前言重難。後列輕遮。
問若不解不知。勤勞徒設。
信其實語實答。陶誘得方。
令發上品真誠。要期塵境。
圖使十方善法。灌注身心。
五分基成。三身體具。
當須同志。願勿異緣。
〔某甲〕謹白。 ^664b2

引禮云。 ^664b14

諸沙彌等。人各照位。
依次排班。 ^664b16

左右為首沙彌從上而下。
餘者雁行相隨。至壇前面。
分班順次立定。諸引贊將彼等所捧大衣暫為接持。
以便作禮。 ^664b18

上香〔執香三人齊轉朝上一舉具儀並進長跪插向爐中〕。
復位　向上排班。
問訊。展大具　聞磬聲頂禮三拜　撩衣　護鉢。
長跪　合掌。 ^664b24

壇主撫尺云。 ^664b30

眾沙彌等。今者集僧登壇。
如律作法。理當先祈三寶。
慈光攝照。次屈萬靈。
威神鎮衛。各稱法名。
一齊起立。隨我音聲。
作觀三請。 ^664b32

十師一齊起座。至誠運想作梵。
壇主拈香。佛及諸天一一三請。
求具沙彌隨其所請一一三拜。
須知能所空寂。感應道交。 ^664b38

香花迎。香花請。沙彌〔某甲〕等。
一心奉請娑婆教主。
本師釋迦牟尼佛。
西方接引。阿彌陀佛。
當來下生。彌勒尊佛。
盡虗空。徧法界。一切諸佛。
惟願不違本誓。慈光攝照。
證盟受戒。 ^664b44

如是請已。眾齊一拜。
復起合掌作觀而立。 ^664c4

香花迎。香花請。沙彌〔某甲〕等。
一心奉請大小二乘。
毗尼律藏。五篇三聚。
解脫木叉。十二分經。
權實教典。離欲真淨。
甚深法寶。惟願一心。
歸命頂禮〔如前〕。 ^664c6

香花迎。香花請。沙彌〔某甲〕等。
一心奉請觀音。勢至。
文殊。普賢。清淨海眾。
諸大菩薩。律藏會上。
優波離尊者。西天東土。
歷代祖師。傳南山宗。
諸大律師。中興律祖。
慧雲馨公大和尚〔此下復續入座上師之得戒本師和尚諱〕。
惟願不違本誓。慈光攝照。
證盟受戒　〔如前〕。 ^664c14

香花迎。香花請。沙彌〔某甲〕等。
一心奉請光明會上。
寄位諸天。梵釋四王。
天龍八部。伽藍土地。
護戒神王。金剛力士。
幽顯靈祇。惟願不違本誓。
鎮壇護戒。 ^664c24

如是伸請已畢。十師仍就座跏趺而坐。
諸沙彌等各復長跪合掌。
other:: 
## 第四安受戒者所在
第四安受戒者所在 ^664c32

佛言。受戒之人不得在空隱。
離見聞處。若界外。
和尚及足數人亦爾〔足數人即壇上九師〕。
當安受戒者。眼見耳不聞處。 ^664c38

壇主撫尺云。 ^664c44

通啟三寶已竟。諸引禮將彼求具沙彌等。
安置眼見耳不聞處立。 ^664c46

引禮云。 ^665a4

諸沙彌一拜起具　分班〔諸引贊仍將大衣散還令各自捧之〕。
汝等隨我音聲。一齊念佛出壇。 ^665a6

壇下諸比丘先出。
二引禮雙鳴引磬在前。
口稱佛號。諸沙彌手捧大衣。
同音齊誦。左右相對隨後而行。
出壇外安之得所。
other:: 
## 第五差教授法
第五差教授法 ^665a10

時有受戒者。將至界外脫衣看。
稽留受戒事。佛言不應爾。
自今已去先問十三難事。
然後受戒。 ^665a18

壇主撫尺云。 ^665a22

僧集否。〔維那答云〕僧已集。
〔問〕和合否。〔答〕和合。
〔問〕未受比丘戒者出否。
〔答〕已出。〔問〕僧今和合。
何所作為。〔答〕受具足戒羯磨。
〔壇主鳴尺云〕既受具足戒。
今此眾中誰能作教授師。
往屏處與諸沙彌問難。
〔第三師於本座合掌答云〕我〔某甲〕堪能。
〔壇主云〕長老既能。
眾中羯磨師單白羯磨。
差教授師下壇問難　羯磨師在本座。
叉手白云。 ^665a24

大德僧聽。彼沙彌〔某甲〕等。
從和尚〔某甲〕求受具足戒。
若僧時到。僧忍聽。
〔某甲〕為教授師。白如是。
作白成否。成。 ^665a36

七師齊答成者。謂人法事三。
皆如律如法如佛所教。
此謂稱量得宜。辦事克就。
若一不如律。設答成者。
則事無成濟。七證犯罪。
一字之司。任實非輕。
今既羯磨成已。教授師即當起座。
作禮壇主三拜。轉身從南下第二級。
向西南繞至東北下第三級。
著履繞至正南。朝壇上叉手一問訊。
從西南而出詣屏問所。
other:: 
## 第六教授出眾問難法
第六教授出眾問難法 ^665a42

師到屏處就座而坐。
鳴尺一聲。一引贊大德將三受具沙彌至師前。
接彼所捧大衣。令三禮長跪。
復還彼衣。引贊却離見聞。 ^665b10

師撫尺云。 ^665b16

諸沙彌。壇上諸師作法。
差我下來問汝三人遮難。
汝莫恐怖。須臾之間。
令汝三人陞於寶壇。
受具足戒。成大比丘。
入三寶數。此非小緣。
當生慶幸。 ^665b18

夫戒者。乃菩提之根本。
聖道之鎡基。佛世利機契動便感。
末世澆薄聖制從緣。
緣集則作法功成。
緣散則戒德無立。
無作功勛不可見也。
託緣定其有無。三衣一鉢是汝三人得戒之正緣。
我於未問遮難之前。
先與汝說衣鉢名相。
〔師指示彼身所著五七二衣及手捧之大衣云〕此是安陀會。
此是#CB15106;多羅僧。
此是僧伽黎。此是鉢多羅。
然此衣鉢乃恒沙諸佛之標誌。
聖賢沙門之軌儀。
西天九十六種外道尚不識其名字。
惟佛一人示此未曾有法。
汝今得獲受持。當須珍敬愛護。
今此衣鉢是汝自己有否。
〔答〕有。〔師云〕既有甚善。
應當受持披著。 ^665b24

諸部律中。亦即加法受。
其五七二衣。於受沙彌戒時曾令權著。
今唯大衣未受。一引贊呼彼三人。
叩首起立於側。先一沙彌近前。
捧衣對師。作如是說云。 ^665b44

大德。一心念。我〔某甲〕。
此僧伽黎二十五條衣受。
四長一短。割截衣持。
〔三說師答云〕善〔九品大衣隨品而受〕。 ^665c4

已受竟者。過一旁口誦偈呪。
齊整著衣。彼未受者。
一一對師。亦如是受。
著衣既畢。同向師前一拜。
長跪合掌　師撫尺云。 ^665c8

諸沙彌諦聽。汝從無始以來。
起虗妄心欺誑賢聖。
沈沒生死無解脫期。
今既投佛出家。為佛弟子。
受佛禁戒。出生死津。
務要斷虗妄根。行真實道。
今正是至誠時。實語時。
我問汝等重難輕遮。
汝當諦審此身。有則言有。
無則言無。汝三人不犯邊罪耶。
〔答云〕無。〔師應語云〕量汝三人乍入道門。
不識此罪之名。謂曾受佛戒已。
於婬殺盜妄四重戒中。
隨犯一戒。即漂棄佛海邊外。
故名邊罪。汝不有耶。
〔答〕無。 ^665c14

凡問難有無。意在相解。
故中邊不相領解。
尚不能成其捨戒。
今雖問而不識者。
與不問無別。律云。
不成受戒。故下皆類此。
可以知之。 ^665c30

汝白衣時。沙彌時。
污淨行比丘尼耶。
〔答〕無。 ^665c36

汝非白衣時。沙彌時。
盜聽眾僧說戒。詐稱比丘。
受人恭敬利養禮拜。
名為賊住。賊住之人佛不許度。
汝非此人耶。〔答〕非。 ^665c38

汝非外道。投佛出家。
受佛戒已。還歸外道。
今復重來受戒。此人志性不定。
名為破內外道。非佛法器。
佛不許度。汝非此人耶。
〔答〕非。 ^665c44

汝非生〔謂人從生來男根不具。
是名生不男〕犍〔謂人以刀去男根。
是名犍不男〕妒變半〔謂半月能男半月不能男。
是名半不男〕五種人耶。
〔答〕非。 ^666a2

汝非弑父耶。〔答〕無。
汝非弑母耶。〔答〕無。
汝非弑阿羅漢耶。
〔答〕無。 ^666a8

汝非破和合僧耶。
〔答〕無。
汝非惡心出佛身血耶。
〔答〕無。 ^666a10

汝非諸天鬼神等。
變為人形而來受戒耶。
〔答〕非。 ^666a14

汝非龍畜等能變化者。
化為人形而來受戒耶。
〔答〕非。 ^666a16

汝三人身中各不佩帶男女二形。
此正乖道器。汝今有耶。
〔答〕非。 ^666a18

諸沙彌。此十三重難既無。
我今更問汝十六輕遮。
仍如前一一實答。 ^666a22

諸沙彌。汝三人出家已來。
各各訓導。是何法名。
此是汝三人入道之法名。
一生之稱呼。從今受戒而去。
凡見和尚阿闍黎。
同壇尊證。上中下座。
及宰官長者。朋友知識。
父母師長之前。皆當稱此兩字法名。
不得言你我某甲小僧之稱。 ^666a26

汝三人今日壇上得戒和尚是誰。
〔答云〕上某下某大和尚。
〔師云〕此是〔某〕寺〔某〕律師。
是汝三人得戒和尚。
梵語和尚。此云力生。
三乘道力。五分法身。
皆藉此師威力而生。
故云力生。又云依學。
謂依隨此師。學出世法。
故云依學。今日受戒。
若無此師。戒無從發。
汝當記取和尚尊名。
認取和尚慈相。若不記得名字相貌。
受戒不得戒。從今已去凡遇節臘結制解制。
當須懷香禮拜得戒和尚。
若遇路途遙遠不能侍詣。
當以焚香遙空稱名致敬。
不得慢意。 ^666a36

汝三人年滿二十否。
〔答云〕已滿。 ^666b6

衣鉢具足否。〔答云〕具足。 ^666b8

父母聽汝出家否。
〔答云〕聽。 ^666b10

汝不負人錢債。作不還心而來受戒否。
〔答云〕無。 ^666b12

汝非他家下使人否。
〔答云〕非。 ^666b14

汝非當朝有名有祿官人否。
〔答云〕非。 ^666b16

汝是丈夫否。〔答云〕是丈夫。 ^666b18

本律云。年滿二十者。
能耐寒熱風雨饑渴持戒一食。
忍惡言及毒蟲。是丈夫位。 ^666b20

既是丈夫。又要無病。
一疥癩。二癰疽。三白癩。
四乾痟。五顛狂。汝果無如是五病否。
〔答〕無。 ^666b24

時有此五種病人。
求耆婆治。耆云。我唯醫王。
及佛弟子。彼思已即出家受具。
復就治之。病好罷道還家。
路逢耆婆問知白佛。
故制不聽。若準律中。
凡身相不具有辱大僧者皆不聽。
今但問最後制以攝廣遮也。 ^666b28

沙彌等。我今於此問汝。
少閒壇上眾師之前亦如是問。
汝如此答我。少閒壇上眾師之前亦如是答。
汝等隨我而行。待我先至僧中作白。
僧若默然允可。我以手招之時。
汝等即當進壇。 ^666b38

引贊呼三沙彌。一拜起立於旁。
教授師起座出位前行。
三沙彌次第隨師後行。
將近戒壇令沙彌止立。
瞻觀壇上。
other:: 
## 第七白召入眾法
第七白召入眾法 ^666b46

教授師至壇前。立中合掌。
向上問訊已。作如是白云。 ^666c6

大德僧聽。彼沙彌〔某甲〕等從和尚〔某甲〕求受具足戒。
若僧時到。僧忍聽。
我〔某甲〕已問竟。聽將來。
白如是。諸沙彌。汝等來。 ^666c10

沙彌聞召。具儀前行至壇。
師移步詣香案之左而立。
語云。 ^666c16

汝等一齊近香案前。
問訊　長跪　居中者拈香一瓣。
供養壇上諸師。一拜而起。
隨我登壇乞戒。
other:: 
## 第八明乞戒法
第八明乞戒法 ^666c20

教受師前行。沙彌隨後。
繞至壇西。脫履陞第二級。
從西北繞至正南陞第三級。
師歸本座前合掌而立。
沙彌與師相去舒手及處。
一行面北立定。師教云。 ^666c26

展大具。頂禮三拜　撩衣。
長跪　合掌。 ^666c34

善男子懇切至誠。
仰憑清眾求哀乞戒。
乞戒之語。汝合自陳。
恐汝未能。我今教汝。
各稱法名。其餘言詞。
皆隨我道。 ^666c36

大德僧聽。我〔某甲〕從和尚〔某甲〕求受具足戒。
我〔某甲〕今從眾僧乞受具足戒。
〔某甲〕為和尚。願僧慈愍故。
#CB15072;濟我。 ^666c42

如是三乞。一叩首畢。
教授師就本座而坐。
other:: 
## 第九羯磨師單白法
第九羯磨師單白法 ^666c48

羯磨師。於本座合掌。
先作單白羯磨已。
然後問難。作如是白云。 ^667a4

大德僧聽。此〔某甲〕等。
從和尚〔某甲〕求受具足戒。
此〔某甲等〕今從眾僧乞受具足戒。
〔某甲〕為和尚。若僧到時。
僧忍聽。我問諸難事。
白如是。作白成否。
〔七證師在本座合掌答云〕成。
other:: 
## 第十正問難法
第十正問難法 ^667a8

羯磨師云。 ^667a14

此安陀會。鬱多羅僧。
僧伽黎。鉢多羅。今此衣鉢是汝三人有否。
〔答云〕有。 ^667a16

善男子諦聽。今是至誠時。
實語時。今隨所問。
汝當隨實而答。僧祇律云。
若不實答。便欺誑諸天魔梵。
沙門婆羅門世人。
及以如來眾僧。自得大罪。 ^667a20

汝三人不犯邊罪耶。
〔答〕無。 ^667a26

汝非白衣時。沙彌時。
污淨行比丘尼耶。
〔答〕無。 ^667a28

汝非白衣時。沙彌時。
盜聽大僧說戒。詐稱比丘。
受人恭敬利養禮拜。
名為賊住。賊住之人佛不許度。
汝非此人耶。〔答〕非。 ^667a30

汝非外道。投佛出家。
受佛戒已。還歸外道。
今復重來受戒。此人志性不定。
名為破內外道。非佛法器。
佛不許度。汝非此人耶。
〔答〕非。 ^667a36

汝非生犍妒變半五種不男人耶。
〔答〕非。 ^667a42

汝非弑父耶。〔答〕無。
汝非弑母耶。〔答〕無。
汝非弑阿羅漢耶。
〔答〕無。 ^667a44

汝非破和合僧耶。
〔答〕無。
汝非惡心出佛身血耶。
〔答〕無。 ^667a46

汝非諸天鬼神等。
變為人形而來受戒耶。
〔答〕非。 ^667b2

汝非龍畜等能變化者。
化為人形而來受戒耶。
〔答〕非。 ^667b4

汝三人身中各不佩帶男女二形。
此正乖道器。汝今有耶。
〔答〕非。 ^667b6

善男子。此十三重難既無。
我今更問汝十六輕遮。 ^667b10

汝三人出家已來。
各各訓導。是何法名。
汝三人今日得戒和尚是誰。
〔答〕上某下某大和尚。 ^667b12

汝三人年滿二十否。
〔答〕已滿。 ^667b16

衣鉢具足否。〔答〕具足。 ^667b18

父母聽汝出家否。
〔答〕聽。 ^667b20

汝不負人錢債。作不還心而來受戒否。
〔答〕無。 ^667b22

汝非他家下使人否。
〔答〕非。 ^667b24

汝非當朝有名有祿官人否。
〔答〕非。 ^667b26

不是丈夫否。〔答〕是丈夫。 ^667b28

既是丈夫又要無病。
一疥癩。二癰疽。三白癩。
四乾痟。五顛狂。汝果無如是五病否。
〔答〕無。
other:: 
## 第十一明授戒體法
第十一明授戒體法 ^667b30

和尚撫尺云。 ^667b34

善男子。前無重難。
後無輕遮。甚是淨器。
眾僧同慶當授汝戒。
但深戒上善。廣周法界。
量等虗空。今欲進受。
要須緣境發心。心境相容。
方發無作。薩婆多論云。
凡欲受戒。先與說法引導開解。
汝三人從無始以來。
於一切境上造諸惡業。
惡徧法界。今欲受戒翻前惡境。
並起善心。故戒法所因還徧法界。
故我如來隨眾生心造無邊之業。
制無邊之戒。戒隨所制。
故須緣境。境量雖多。
舉要而言。不出乎二種。
一者情境。二者非情境。
言情境者。上至諸佛。
下至眾生。十界正報。
中陰有情。凡有心者。
皆名情境。非情境者。
十界依報。一切世間山河大地。
草木叢林。舟車屋宅。
珍寶田園。地水火風乃至虗空。
佛說聖教。儒流文字。
形像塔廟等。皆名非情境。
善男子。既知境量如此寬廣。
當須依境發心。心有三品。
中下二心。劣弱非勝。
但能自度。不能度人。
我今教汝發上品心求上品戒。
何為上品心。今於我諸師座前立三種誓願。
一者誓斷一切惡。
無惡不斷。二者誓修一切善。
無善不修。三者誓度一切眾生。
無一眾生不度。發此三種大誓願已。
於白四羯磨言下進受大比丘戒。
不為但求聲聞小果故。
直欲成就三聚淨戒故。
趣向三解脫門故。
正求佛果。求大涅槃。
令法久住故。發如是上品心。
受上品戒。次當開廣汝懷者。
良繇戒法體周法界。
量等塵沙。終不以汝三人現前父母所生。
報得狹劣身心而能容受。
當作虗空器量之身。
方能領納塵沙戒法。
故論云。若此戒法有形色者。
入汝身時當作天崩地裂之聲。
繇是非色法故。令汝不覺不知當起警懷之意。
發上品殷重之心。
領納如來清淨妙戒〔鳴尺一下〕。
今正為汝等白四羯磨受大比丘戒。
汝等當眼觀壇儀。
耳聽羯磨。一心諦受。
莫餘思餘覺。羯磨師先作一白疊事告知。
次秉三羯磨。量其可否。 ^667b36

此古壇廣文。於鳴尺下。
補其一二。準十誦云。
羯磨受戒時。當一心聽。
莫餘覺餘思。唯應敬重。
當正思惟。心心相憶念。
應分別之。違者突吉罪。
若受戒壇數眾多。
可用隨機羯磨中略文。
此廣略之文。皆出自南山。
如略開導時。應與彼言。 ^667c48

六道眾生多是戒障。
唯人得受猶含遮難。
不必並堪。汝無遮難定得受戒。
汝當依論文。發增上心。
所謂救攝一切眾生。
以法度彼。又戒是諸善根本。
能作三乘正因。又戒是佛法中寶。
餘道所無。又能護持佛正法久住。
又仗羯磨威勢。眾僧大力。
能舉法界勝法置汝身心。
汝當眼觀壇儀。耳聽羯磨〔云云〕。
如前廣中可知。
other:: 
## 第十二正受戒體法
第十二正受戒體法 ^668a10

羯磨師合掌云。 ^668a24

惟願和尚大眾不悋慈悲。
布施其戒。同心共秉。
慎勿異緣。令此三人。
感發圓宗戒體。將秉羯磨。
聽宣作白。大德僧聽。
此〔某甲〕等。從和尚〔某甲〕求受具足戒。
此〔某甲〕等今從眾僧乞受具足戒。
〔某甲〕為和尚。〔某甲〕等自說清淨無諸難事。
年滿二十。三衣鉢具。
若僧到時。僧忍聽。
僧授〔某甲〕等具足戒。
〔某甲〕為和尚。白如是。
作白成否。成。 ^668a26

大德僧聽。此〔某甲〕等從和尚〔某甲〕求受具足戒。
此〔某甲〕等。今從眾僧乞受具足戒。
〔某甲〕為和尚。〔某甲〕等自說清淨無諸難事。
年滿二十。三衣鉢具。
僧今授〔某甲〕等具足戒。
〔某甲〕為和尚。誰諸長老忍。
僧與〔某甲〕等授具足戒。
〔某甲〕為和尚者默然。
誰不忍者說。此是初羯磨成否。
〔如前答〕成。 ^668a40

大德僧聽。此〔某甲〕等從和尚〔某甲〕求受具足戒。
此〔某甲〕等今從眾僧乞受具足戒。
〔某甲〕為和尚。〔某甲〕等自說清淨無諸難事。
年滿二十。三衣鉢具。
僧今授〔某甲〕等具足戒。
〔某甲〕為和尚。誰諸長老忍。
僧與〔某甲〕等授具足戒。
〔某甲〕為和尚者默然。
誰不忍者說。此是二羯磨成不。
〔如前答〕成。 ^668b4

大德僧聽。此〔某甲〕等從和尚〔某甲〕求受具足戒。
此〔某甲〕等今從眾僧乞受具足戒。
〔某甲〕為和尚。〔某甲〕等自說清淨無諸難事。
年滿二十。三衣鉢具。
僧今授〔某甲〕等具足戒。
〔某甲〕為和尚。誰諸長老忍。
僧與〔某甲〕等授具足戒。
〔某甲〕為和尚者默然。
誰不忍者說。此是三羯磨成不〔如前答〕成。 ^668b16

僧已忍。與〔某甲〕等授具足戒竟。
〔某甲〕為和尚。僧忍默然故。
是事如是持。 ^668b28

善見論及諸律並云。
受具足已。和尚阿闍黎等。
為當記春夏冬時分。
某月某日。乃至量影等時。
受具足戒。若不為說記取者。
壇上師有罪。此明僧臘夏數。
令行來坐起。知上中下座尊卑禮節故。
other:: 
## 第十三次說四墮法
第十三次說四墮法 ^668b32

時有比丘。受具足已。
眾僧捨去。既不識犯。
便造重罪。佛言。自今已去作羯磨已。
當先與四波羅夷法。 ^668b42

和尚戒師撫尺云。 ^668b46

善男子聽。如來至真等正覺。
說四波羅夷法。若比丘犯一一法。
非沙門非釋子。 ^668b48

汝一切不得犯婬。
作不淨行。若比丘犯不淨行。
受婬欲法。乃至共畜生。
非沙門非釋子。 ^668c4

爾時世尊。與說譬喻。
猶如有人截其頭。
終不能還活。比丘亦如是。
犯波羅夷法已。不能還成比丘行。
汝是中盡形壽不得作。
能持否。〔答〕能持。 ^668c8

一切不得盜。下至草葉。
若比丘盜人五錢。
若過五錢。若自取教人取。
若自破教人破。若自斫教人斫。
若自燒教人燒。若埋若壞色者。
彼非沙門非釋子。
譬如斷多羅樹心。
終不復更生長。比丘犯波羅夷法亦如是。
終不更成比丘行。
汝是中盡形壽不得作。
能持否。〔答〕能持。 ^668c14

一切不得故斷眾生命。
下至蟻子。若比丘故。
自手斷人命。持刀與人。
教死。歎死。與人非藥。
若墮胎。若厭禱殺。
自作方便。若教人作。
非沙門非釋子。譬喻者。
說言猶如鍼鼻缺。
不堪復用。比丘亦如是。
犯波羅夷法。不復成比丘行。
汝是中盡形壽不得作。
能持否。〔答〕能持。 ^668c26

一切不得妄語。乃至戲笑。
〔戲笑。謂學口頭禪演習機鋒轉語也〕若比丘非真實。
非己有。自說言我得上人法。
得禪。得解脫。得定。
得四空定。得須陀洹果。
斯陀含果。阿那含果。
阿羅漢果。天龍來鬼神來供養我。
彼非沙門非釋子。
譬喻者。譬如大石破為二分。
終不可還合。比丘亦如是。
犯波羅夷法。不可還成比丘行。
汝是中盡形壽不得作。
能持否。〔答〕能持。 ^668c36

比丘有二百五十戒相。
唯此四法。謂之根本無殘罪。
若犯不聽懺。即當滅擯。
故先急急宣說。餘者謂之枝葉有殘罪。
若犯許懺。是以稍緩。
待下壇去令其讀學。
故今不宣。
other:: 
## 第十四後授四依法
第十四後授四依法 ^669a2

時世饑儉。乞求難得。
有外道輒自出家受戒。
後僧無食。便即休道。
佛言。先與四依。然後受戒。
復有外道求僧出家。
先說四依。彼即報言。
我堪二依。若納衣腐藥。
不堪此二。即便休道。
佛言。此外道大有所失。
自今已去後授四依。
應如是授。 ^669a12

和尚撫尺云。 ^669a20

善男子聽。如來至真等正覺。
說四依法。比丘依此得出家。
受具足戒。成比丘法。 ^669a22

比丘依糞掃衣。依此得出家。
受具足戒。成比丘法。
是中盡形壽能持否。
〔答〕能持。 ^669a26

若得長利。檀越施衣。
割壞衣得受〔先制止。
後開聽。下同〕。 ^669a30

比丘依乞食。比丘依此得出家。
受具足戒。成比丘法。
是中盡形壽能持否。
〔答〕能持。 ^669a32

若得長利。若僧差食。
檀越送食。月八日食。
十五日食。月初一日食。
若僧常食。檀越請食得受。 ^669a36

比丘依樹下坐。比丘依此得出家。
受具足戒。成比丘法。
是中盡形壽能持否。
〔答〕能持。 ^669a40

若得長利。若別房。
尖頭屋。小房。石室。
兩房一戶得受比丘依腐爛藥。
比丘依此得出家。
受具足戒。成比丘法。
是中盡形壽能持否。
〔答〕能持。 ^669a44

若得長利。酥。油。生酥。
蜜。石蜜。得受。 ^669b2

今所宣第四依法。
是西域醫藥。此方乃草根木皮等。
雖然律從西制。而教已流東。
必隨土地所產。時醫所用。
凡是比丘應病之藥。
有餘棄者。皆名腐爛藥。
但是檀越發心布施一切藥餌。
皆名長利。若不隨其方國者。
則此依法徒受而無益矣。
other:: 
## 第十五結勸迴向
第十五結勸迴向 ^669b4

和尚撫尺云。 ^669b14

汝受戒已。白四羯磨如法成就得處所。
和尚如法。阿闍黎如法。
眾僧具足滿。汝當善受教法。
應當勸化作福治塔。
供養佛法眾僧。和尚阿闍黎若一切如法教。
不得違逆。應學問誦經。
勤求方便。於佛法中得須陀洹果。
斯陀含果。阿那含果。
阿羅漢果。汝始發心出家。
功不唐捐。果報不絕。
餘所未知。當問和尚阿闍黎。
汝等作禮下壇〔此文出本律中〕。 ^669b16

若壇數多。三人受竟下壇。
令上殿禮佛發願。
堅持戒品。其為教授師者。
唯在壇上滿足十師之數。
聽秉宣白四羯磨應成已。
彼沙彌等即得具足戒。
師復下壇。往屏處問第二壇沙彌難。
問畢亦如前白召入眾。
壇壇皆然。若正白四羯磨時。
壇上十師不滿。縱羯磨成。
彼沙彌等亦不得具足戒。
乃至最後一壇受竟時。
引禮呼前受戒者。
同集壇前。左右列班。
俟最後受者下壇　和尚鳴尺。
十師齊起座而立。 ^669b30

和尚叉手回向云。 ^669b46

以此受具功德。願戒海澄清。
蕩眾生之業垢。僧田淨潔。
作大地之津梁。四恩三有。
均沾利益。大眾同音。
念佛回向。 ^669b48

壇下大眾。齊聲念佛。
壇上九師。轉向和尚作禮三拜兩立。
引禮呼新比丘等。
一齊向上頂禮三拜。
起立分班。第十師先行乃至和尚在末。
從南下第二級。順西南繞至東下第三級。
各著履繞詣壇前。
齊列作禮三拜。 ^669c6

維那舉回向偈　大眾同和。
　　受戒功德殊勝行　無邊勝福皆回向
　　普願沈溺諸有情　速往無量光佛剎
　　十方三世一切佛　諸尊菩薩摩訶薩
　　摩訶般若波羅蜜 ^669c16

十師禮畢。回向偈終。
和尚轉面南立。九師兩分。
二引禮雙鳴引磬相對前行。
新比丘等左右次序隨後。
至方丈前。兩行合掌面面對跪。
候十師行過。仍起雙行至。
座前列班。頂禮十師已。
徐徐雁行各歸本堂。
俟眾引禮及諸引贊回。
如常禮謝之。然後九師轉下。
禮辭和尚而退。 ^669c26

佛言。當令受具戒者在前而去。
弟子當日三時問訊和尚。
朝中日暮當為和尚執作二事。
勞苦不得辭說。一者修理房舍。
二者補浣衣服。和尚一切如法教。
盡當奉行。違者如法治。 ^669c38

二壇傳戒正範
other:: 
# 三壇傳授菩薩戒正範
三壇傳授菩薩戒正範 ^669c46

梵網經。第二十三憍慢僻說戒云。
佛滅度後。欲以好心受菩薩戒時。
於佛菩薩形像前。
自誓受戒。當七日佛前懺悔。
得見好相便得戒。
若不得好相時。應三七乃至一年要見好相。
若不得好相。雖佛像前受戒不得戒。
若現前先受菩薩戒法師前受戒時。
不須要見好相。何以故。
是法師師師相授。
故不須好相。是以法師前受戒即得戒。
以生至重心故便得戒。
若千里內無能授戒師。
得佛菩薩形像前自誓受戒。
要見好相。菩薩瓔珞本業經。
大眾受學品云。佛子受戒有三種受。
一者。諸佛菩薩現在前受。
得真實上品戒。二者。
諸佛菩薩滅度後。
千里內有先受戒菩薩者。
請為法師教授。其弟子得正法戒。
是中品戒。三者。諸佛菩薩滅度後。
千里內無法師之時。
應在諸佛菩薩形像前。
自誓受戒。是下品戒。
其梵網大部。一百一十二卷。
六十一品。全文未傳此方。
唯第十心地品。流通奉持。
故缺師前授法。菩薩瓔珞本業經。
及彌勒菩薩所說。
菩薩戒羯磨文中俱明。
故今會合加儀。遵行有據。
other:: 
## 第一明敷座結壇法
第一明敷座結壇法 ^670a2

若受戒日。先於佛殿〔若眾多於佛殿前丹墀中亦可〕。
懸以旛葢。正中敷一高座。
供得戒本師釋迦牟尼佛位。
左上敷一高座。供尊證師十方諸佛。
羯磨師文殊菩薩。
教授師彌勒菩薩。
同學等侶十方菩薩位。
右上敷一高座。候所請菩薩戒法師。
一一座筵。皆設香花。
時至鳴楗椎。諸引禮令受戒者。
各各掛鉢執具。身著三衣。
將詣殿內〔或徃丹墀〕。
彼受戒者。向引禮師三拜。
分班而立。 ^670a40

引禮白云。 ^670b8

諸佛子。今為汝等嚴淨道場。
敷設法座。秉受菩薩妙善戒法。
汝等先當隨我誦呪結壇。
次方入室請師。 ^670b10

引禮白已。於正中向座。
合掌問訊已。轉身順右舉大悲呪。
彼受戒等一齊朗誦。
各各依次貫珠隨後而行。
旋繞三匝。三誦呪畢。
引禮先歸本位。隨者亦各照班次立定。
舉。 ^670b14

南無甘露王菩薩摩訶薩〔三聲〕
other:: 
## 第二明請師入壇法
第二明請師入壇法 ^670b22

凡在界內同居大僧。
先聽鳴椎齊集方丈。
結壇既畢。諸引禮左右相對導前出壇。
眾求戒者。一一次第對隨於後。
俱詣方丈。如常列班。
二引禮各將二求戒者。
往請二阿闍黎到已。
求戒等作禮三拜。
二阿闍黎。分歸輔弼位而立。
四引禮出班。先應通知侍者。
次入室請師。師出室就座。
二阿闍黎轉向菩薩戒法師三拜復位。 ^670b26

引禮云。 ^670b40

諸佛子等。一齊向上排班。
聞磬聲至誠頂禮三拜　撩衣　護鉢。
長跪　合掌。 ^670b42

夫菩薩戒者。事出非常。
憑師乃發。佛前自誓。
相好難期。一遇明師。
便名得戒。今為汝等恭請〔某〕堂上〔某〕律師。
為汝等作菩薩戒法師。
請師之語。汝合自陳。
恐汝未能。我今教汝。
各稱法名。其餘言詞。
皆隨我道。 ^670b46

菩薩戒羯磨經云。
若諸菩薩。欲學菩薩三聚淨戒。
或是在家。或是出家。
於無上菩提發弘願已。
審求功德具足。有智有力同法菩薩。
先禮雙足。偏袒右肩。
膝輪據地。合掌恭敬。
如是請言。 ^670c6

大德憶念。我〔某甲〕今於大德所。
乞受一切菩薩淨戒。
惟願須臾。不辭勞倦。
哀愍聽授。 ^670c14

此請詞。出彌勒羯磨經。
如是三請。三叩首。 ^670c18

菩薩戒法師云。 ^670c20

諸佛子等。汝既殷勤伸請。
我今可爾臨壇。遵依大乘經律。
為秉宣授受　引禮云。 ^670c22

諸佛子等。一齊起立。
聞磬聲頂禮三拜　撩衣　護鉢。
起具　分班。 ^670c26

待眾起立已定。引禮將香與一為首者執之　菩薩戒法師。
起座合掌。舉。 ^670c30

南無本師釋迦牟尼佛 ^670c34

大眾齊稱佛號。壇中大擂法鼓。
二引禮左右相對導持幢旛者前行。
次隨喜眾。次受戒者。
次二引禮雙鳴引磬。
其執香者逐後。二阿闍黎又次之。
菩薩法師在末。二侍者。
一捧鉢一持錫杖相隨。
其引導幢旛進壇。
詣上左右高座旁立。
隨喜大眾依隨幢旛。
從上次第兩序而下排定。
受戒者。如常班次對列。
其鳴磬二引禮兩分却至旛前。
二阿闍黎於中高座前左右對立。
法師居中展大具。
作觀頂禮十方三世三寶九拜。
鉢杖隨立其後。 ^670c36

維那舉集眾偈云。
　　降伏魔力冤　除結盡無餘　聞此妙響音
　　盡當雲來集 ^671a6

南無雲來集菩薩摩訶薩〔三稱〕
　　鐘聲傳三千界內　佛法揚萬億國中
　　功勳酬帝主深恩　利益報檀那厚德 ^671a12

今為傳授。菩薩三聚淨戒說者。 ^671a18

九拜竟。舉偈畢。法師起具。
陞座拈香。斂衣而坐。
二阿闍黎轉下亦如是九禮已。
詣法師高座上。於左右輔立。
鉢杖持在師後。 ^671a20

引禮云。 ^671a26

隨喜海眾。出班禮佛。 ^671a28

大眾具儀。詣中三禮竟。
各各依次仍歸本位列之。 ^671a30

引禮云。 ^671a32

上香。復位　諸佛子。
一齊向上排班　展大具　聞磬聲。
頂禮三拜　撩衣　護鉢。
長跪　合掌。
other:: 
## 第三明禮敬三寶法
第三明禮敬三寶法 ^671a34

菩薩羯磨經云。既作如是無倒請已。
偏袒右肩。恭敬禮拜供養十方三世諸佛世尊。
已入大地得大智慧得大神通諸菩薩眾。
現前專念彼諸功德。
生殷淨心。又瓔珞經云。
善男子善女人。當受戒時。
先禮過去世。盡過去際一切佛。
禮未來世。盡未來際一切佛。
禮現在世。盡現在際一切佛。
如是三禮。法僧亦然。 ^671a42

引禮云。 ^671b8

諸佛子。汝等既發勝心。
求受菩薩淨戒。應當作觀運心。
隨我音聲頂禮十方三寶。
人各自稱法名。一齊起立合掌。 ^671b10

左右引禮。或八人或六或四。
對往至中。一行列定。
展大具。入觀頂禮。
合掌作梵云。 ^671b16

一心頂禮。過去世。
盡過去際一切諸佛。 ^671b20

諸受戒者。必須同聲同禮一切恭謹。
勿致身口參差。心意散亂。 ^671b22

一心頂禮。未來世。
盡未來際一切諸佛。 ^671b26

一心頂禮。現在世。
盡現在際一切諸佛。 ^671b28

一心頂禮。過去世。
盡過去際一切尊法。 ^671b30

一心頂禮。未來世。
盡未來際一切尊法。 ^671b32

一心頂禮。現在世。
盡現在際一切尊法。 ^671b34

一心頂禮。過去世。
盡過去際一切賢聖。 ^671b36

一心頂禮。未來世。
盡未來際一切賢聖。 ^671b38

一心頂禮。現在世。
盡現在際一切賢聖。
other:: 
## 第四明正請師法
第四明正請師法 ^671b40

羯磨經云。其受戒菩薩。
復於有智有力菩薩所。
謙下恭敬。膝輪據地。
對佛像合掌請言〔即下請詞是也〕。
是故禮三寶竟。諸求戒者。
仍各長跪合掌。眾引禮起具復位。
唯一引禮立於佛前教云。 ^671b44

諸佛子等。今對佛像前。
隨我語言。至誠正請菩薩戒法師。 ^671c4

惟願大德哀愍。授我〔某甲〕等菩薩淨戒。 ^671c8

作是一說已。眾齊一叩首。
引禮復還本位。菩薩羯磨經云。
如是請已。專念一境。
長養淨心。我今不久當得無盡無量無上大功德藏。
即隨思惟如是事義。
默然而住。爾時菩薩戒法師。
應撫尺問云。 ^671c10

諸佛子聽。汝是菩薩否。
〔眾齊答云〕是菩薩。
〔師復云〕既是菩薩。
汝發菩提心未。〔答云〕已發菩提心。
other:: 
## 第五明開導戒法
第五明開導戒法 ^671c18

菩薩戒師撫尺云。 ^671c22

諸佛子聽。汝等今者。
欲於我所受諸菩薩一切學處。
受諸菩薩一切淨戒。
謂攝律儀戒〔十波羅夷即止惡也〕。
攝善戒法〔八萬四千法門即行善也〕。
饒益有情戒〔慈悲喜捨即度生也〕。
如是學處。如是淨戒。
過去一切菩薩已具。
未來一切菩薩當具。
普於十方現在一切菩薩今具。
如是學處。如是淨戒。
過去一切菩薩已學。
未來一切菩薩當學。
普於十方現在一切菩薩今學。
汝能受否。〔眾答云〕能受。 ^671c24

如是三問三答。此文出羯磨經中。
other:: 
## 第六明請聖法
第六明請聖法 ^671c38

菩薩戒法師撫尺云。 ^671c40

汝諸佛子。既能受菩薩淨戒。
能學菩薩學處者。
各各起立合掌。端秉一心。
五體投地。隨我伸請諸佛菩薩。
為菩薩戒和尚諸師。
各稱自己法名。 ^671c42

師起座拈香。入觀作梵。
二阿闍黎同音請云。 ^671c48

香花迎。香花請。比丘〔某甲〕等。
一心奉請〔有餘眾隨加名〕。 ^672a2

大德。釋迦如來。一心念我比丘〔某甲〕等。
今請如來為我作得戒和尚。
惟願如來為我作得戒和尚。
我依如來故。得受菩薩三聚十無盡清淨戒。
慈愍故　當三啟請。
三頂禮。下皆同。 ^672a4

香花迎。香花請。比丘〔某甲〕等。
一心奉請〔加名同前〕。 ^672a12

大德。文殊師利菩薩。
一心念我〔某甲〕等。
今請菩薩為我作羯磨阿闍黎。
惟願菩薩為我作羯磨阿闍黎。
我依菩薩。故得受菩薩三聚十無盡清淨戒。
慈愍故。 ^672a14

香花迎。香花請。比丘〔某甲〕等。
一心奉請〔加名同前〕。 ^672a20

大德。彌勒菩薩。一心念我〔某甲〕等。
今請菩薩為我作教授阿闍黎。
惟願菩薩為我作教授阿闍黎。
我依菩薩故。得受菩薩三聚十無盡清淨戒。
慈愍故。 ^672a22

香花迎。香花請。比丘〔某甲〕等。
一心奉請〔加名同前〕。 ^672a28

大德。十方一切如來。
一心念我〔某甲〕等。
今請如來為我作尊證師。
惟願如來為我作尊證師。
我依如來故。得受菩薩三聚十無盡清淨戒。
慈愍故。 ^672a30

香花迎。香花請。比丘〔某甲〕等。
一心奉請〔加名同前〕。 ^672a36

大德。十方一切菩薩摩訶薩。
一心念我〔某甲〕等。
今請菩薩為我作同學等侶。
惟願菩薩為我作同學等侶。
我依菩薩故。得受菩薩三聚十無盡清淨戒。
慈愍故。 ^672a38

如是拈香。一一三請已畢。
師復就座而坐。引禮呼眾。
長跪合掌。
other:: 
## 第七受四不壞信
第七受四不壞信 ^672a44

菩薩戒師撫尺云。 ^672a48

瓔珞經云。禮三寶已。
復教受四不壞信。
依止四依。所云四不壞信者。
蓋吾人所稟體性是一。
而於此一體之中具得有佛法僧寶及戒故。
梵語佛陀。華言覺。
謂性體靈覺。照了諸法非空非有。
是名本具之佛寶也。
法即軌持之義。謂法性寂滅。
而恒沙性德皆可軌持。
是名本具之法寶也。
僧者。梵語具云僧伽。
華言和合眾。謂恒沙妙德。
性相不二。理事和合。
是名本具之僧寶也。
戒者。謂金剛光明寶戒。
是一切佛本源。一切菩薩本源。
一切眾生佛性種子。
是名本具之性戒也。
汝等從今信得自心是佛是法。
是僧。是戒。盡未來際身不忘不失。
故云四不壞信。雖云體具真常。
不無修證。所謂是心作佛。
是心是佛。應當歸投住持三寶。
納受清淨妙戒。依止修行。
方得圓成無上佛果。
今對。 ^672b2

諸佛菩薩座前。一一諦受。
歸依之語。汝當自說。
恐汝不能。隨我所道。
我〔某甲〕從今時。盡未來際身。
歸依佛。我〔某甲〕從今時。
盡未來際身。歸依法。
我〔某甲〕從今時。盡未來際身。
歸依僧。我〔某甲〕從今時。
盡未來際身。歸依戒。 ^672b28

各隨師語朗說。三受三叩首。
other:: 
## 第八懺悔過法
第八懺悔過法 ^672b46

菩薩戒師撫尺云。 ^672b48

諸佛子。梵網經所明。
現身有犯七逆者。
不得受戒。前夜羯磨師已曾一一詳審。
汝等幸皆無犯。故得受戒。
今準瓔珞經云。受四不壞信已。
次當教悔三世罪。
而罪所言三世者。
謂過去無明種子。
為罪業之因。今生現行。
為罪業之緣。繇此現行熏過去無始以來之業種。
因緣和合而所作業成。
又為當來罪業之惡因。
如是展轉相資。故令輪迴不絕。
今憑諸佛菩薩座前。
慚愧悔過。若能違今生之現行。
則過去業種乾枯。
未來業因自滅。悔過之言。
汝合自說。恐汝不能。
隨我所道。我〔某甲〕若過去身口意十惡罪。
願畢竟不起。盡未來際。
我〔某甲〕若現在身口意十惡罪。
願畢竟不起。盡未來際。
我〔某甲〕若未來身口意十惡罪。
願畢竟不起。盡未來際。 ^672c2

各隨師語朗說。三悔三叩首。
other:: 
## 第九明發願法
第九明發願法 ^672c32

瓔珞及羯磨二經。
缺發願。今采時行戒本內。
發十四願以補之　菩薩戒師撫尺云。 ^672c36

諸佛子等。悔過已竟。
三業清淨。如淨瑠璃內外明照。
次應發十四種大願。
依而修行圓滿功德。
假使熱鐵輪。在於頂上旋。
終不以此苦。退失所發願。
我今對諸佛菩薩座前。
一一為汝等三宣。
汝等當向諸佛菩薩座前。
心念口言。一一自說。
各稱法名。 ^672c40

鳴尺一下。第一汝等從今時。
盡未來際身。常能念佛。
親近善知識否。〔答云〕能親近。
第二汝等從今時。
盡未來際身。常能捨離諸惡知識否。
〔答云〕能捨離。第三汝等從今時。
盡未來際身。乃至失命因緣。
不犯戒否。〔答云〕不犯。
第四汝等從今時。
盡未來際身。常能讀誦大乘經律。
問甚深義否。〔答云〕能問。
第五汝等從今時。
盡未來際身。常能於無上菩提生信心否。
〔答云〕能生。第六汝等從今時。
盡未來際身。若見眾生苦惱時。
能救護否。〔答云〕能救護。
第七汝等從今時。
盡未來際身。常能隨力。
供養三寶否。〔答云〕能供養。
第八汝等從今時。
盡未來際身。常能孝順父母敬事師長否。
〔答云〕能孝敬。第九汝等從今時。
盡未來際身。常能捨諸懈怠。
勤求佛道否。〔答云〕能勤求。
第十汝等從今時。
盡未來際身。於五塵上諸煩惱生時。
能制伏心否。〔答云〕能制伏。
第十一汝等從今時。
盡未來際身。眾生無邊誓願度。
汝能度否。〔答云〕能度。
第十二汝等從今時。
盡未來際身。煩惱無盡誓願斷。
汝能斷否。〔答云〕能斷。
第十三汝等從今時。
盡未來際身。法門無量誓願學。
汝能學否。〔答云〕能學。
第十四汝等從今時。
盡未來際身。佛道無上誓願成。
汝能成否。〔答云〕能成。
other:: 
## 第十明發戒體法
第十明發戒體法 ^673a2

菩薩戒師撫尺云。 ^673b12

諸佛子等。既能發此十四種深宏誓願。
我當起座。為汝等頂禮啟白。
十方現住諸佛及諸菩薩感發汝等圓宗戒體。
汝應一心善聽。作意諦思。
當知我初番白竟之時。
十方世界妙善戒法。
繇心業力。悉皆震動。
我二番白竟之時。
十方世界妙善戒法。
如雲如葢覆汝頂上。
我三番白竟之時。
十方世界妙善戒法。
從汝頂門流入身心。
充滿正報盡未來際永為佛種。
此是無作戒體。無漏色法。
繇汝增上善心之所感得。
是故汝應至誠頂受。
other:: 
## 次正授戒體法
次正授戒體法 ^673b14

經云。能受菩薩不起於座。
如故長跪。能授菩薩起座。
對佛像前。普於十方現住諸佛及諸菩薩。
恭敬供養頂禮雙足作白〔即下白文〕。
今準義加儀。則二阿闍黎下座先行。
菩薩戒師在後。至佛像座前。
二師分立左右。戒師居中拈香。
入觀三頂禮。長跪合掌白云。 ^673b34

仰啟十方。無邊無際諸世界中。
諸佛菩薩。今於〔某省某寺〕此中。
現有〔某甲〕菩薩。於我〔某甲〕菩薩所。
乃至三說受菩薩戒我為作證。
惟願十方。無邊無際諸世界中。
諸佛菩薩。第一真聖於現不現。
一切時處。一切有情皆現覺者。
於〔某甲〕受戒菩薩亦為作證。
慈愍故。慈愍故。大慈愍故。 ^673b46

此準經文。如是三白。
謂之三番羯磨。羯磨如法成已。
受者即得戒。戒師與二師禮卻本座。
非似僧法受具。十師俱坐。
羯磨應成而已。
other:: 
## 第十一明宣戒相法
第十一明宣戒相法 ^673c10

上依菩薩羯磨經文。
三番啟白聖已。即得菩薩三聚妙善戒體。
此依梵網經中。次宣菩薩十重。
四十八輕戒相。而俾識相守持。
以護體故　菩薩戒師撫尺云。 ^673c18

諸佛子。菩薩有十無盡戒應受持。
各稱法名。
。 ^673c26

佛子從今身至佛身。
盡未來際於其中間。
第一不得故殺生。
若有犯。非菩薩行。
失四十二賢聖法。
不殺戒能持否。〔答云〕能持。 ^673c30

佛子從今身至佛身。
盡未來際於其中間。
第二不得故偷盜。
若有犯。非菩薩行。
失四十二賢聖法。
不盜戒能持否。〔答云〕能持。 ^673c36

佛子從今身至佛身。
盡未來際於其中間。
第三不得故婬欲。
若有犯。非菩薩行。
失四十二賢聖法。
不婬戒能持否。〔答云〕能持。 ^673c42

佛子從今身至佛身。
盡未來際於其中間。
第四不得故妄語。
若有犯。非菩薩行。
失四十二賢聖法。
不妄語戒能持否。
〔答云〕能持。 ^673c48

佛子從今身至佛身。
盡未來際於其中間。
第五不得故酤酒。
若有犯。非菩薩行。
失四十二賢聖法。
不酤酒戒能持否。
〔答云〕能持。 ^674a6

佛子從今身至佛身。
盡未來際於其中間。
第六不得故說在家出家菩薩。
比丘比丘尼罪過。
若有犯。非菩薩行。
失四十二賢聖法。
不說四種過戒能持否。
〔答云〕能持。 ^674a12

佛子從今身至佛身。
盡未來際於其中間。
第七不得故自讚毀他。
若有犯。非菩薩行。
失四十二賢聖法。
不自讚毀他戒能持否。
〔答云〕能持。 ^674a20

佛子從今身至佛身。
盡未來際於其中間。
第八不得故慳惜加毀。
若有犯。非菩薩行。
失四十二賢聖法。
不慳惜加毀戒能持否。
〔答云〕能持。 ^674a26

佛子從今身至佛身。
盡未來際於其中間。
第九不得故瞋心不受悔。
若有犯。非菩薩行。
失四十二賢聖法。
不瞋心不受悔戒能持否。
〔答云〕能持。 ^674a32

佛子從今身至佛身。
盡未來際於其中間。
第十不得故謗三寶。
若有犯。非菩薩行。
失四十二賢聖法。
不謗三寶戒能持否。
〔答云〕能持。 ^674a38

諸佛子。已說十波羅提木叉竟。
四十八輕今當說。 ^674a44

撫尺云。 ^674a46

佛子從今身至佛身。
盡未來際其中間。
第一不得故不敬師友。
若有犯。非菩薩行。
不敬師友戒能持否。
〔答云〕能持。第二不得故飲酒。
若有犯。非菩薩行。
不飲酒戒能持否。
〔答云〕能持。第三不得故食肉。
若有犯。非菩薩行。
不食肉戒能持否。
〔答云〕能持。第四不得故食五辛。
若有犯。非菩薩行。
不食五辛戒能持否。
〔答云〕能持。第五不得故不教悔罪。
若有犯。非菩薩行。
不教悔罪戒能持否。
〔答云〕能持。第六不得故不供給請法。
若有犯。非菩薩行。
不供給請法戒能持否。
〔答云〕能持。第七不得故懈怠不聽法。
若有犯。非菩薩行。
懈怠不聽法戒能持否。
〔答云〕能持。第八不得故背大向小。
若有犯。非菩薩行。
不背大向小戒能持否。
〔答云〕能持。第九不得故不看病。
若有犯。非菩薩行。
不看病戒能持否。
〔答云〕能持。第十不得故畜殺具。
若有犯。非菩薩行。
不畜殺具戒能持否。
〔答云〕能持。第十一不得故作國使。
若有犯。非菩薩行。
不作國使戒能持否。
〔答云〕能持。第十二不得故販賣。
若有犯。非菩薩行。
不販賣戒能持否。
〔答云〕能持。第十三不得故謗毀。
若有犯。非菩薩行。
不謗毀戒能持否。
〔答云〕能持。第十四不得故放火焚燒。
若有犯。非菩薩行。
不放火焚燒戒能持否。
〔答云〕能持。第十五不得故僻教。
若有犯。非菩薩行。
不僻教戒能持否。
〔答云〕能持。第十六不得故為利倒說。
若有犯。非菩薩行。
不為利倒說戒能持否。
〔答云〕能持。第十七不得故恃勢乞求。
若有犯。非菩薩行。
不恃勢乞求戒能持否。
〔答云〕能持。第十八不得故無解作師。
若有犯。非菩薩行。
不無解作師戒能持否。
〔答云〕能持。第十九不得故兩舌。
若有犯。非菩薩行。
不兩舌戒能持否。
〔答云〕能持。第二十不得故不行放救。
若有犯。非菩薩行。
不行放救戒能持否。
〔答云〕能持。第二十一不得故瞋打報仇。
若有犯。非菩薩行。
不瞋打報仇戒能持否。
〔答云〕能持。第二十二不得故憍慢不請法。
若有犯。非菩薩行。
不憍慢不請法戒能持否。
〔答云〕能持。第二十三不得故憍慢僻說。
若有犯。非菩薩行。
不憍慢僻說戒能持否。
〔答云〕能持。第二十四不得故不習學佛。
若有犯。非菩薩行。
不習學佛戒能持否。
〔答云〕能持。第二十五不得故不善知眾。
若有犯。非菩薩行。
不善知眾戒能持否。
〔答云〕能持。第二十六不得故獨受利養。
若有犯。非菩薩行。
不獨受利養戒能持否。
〔答云〕能持。第二十七不得故受別請。
若有犯。非菩薩行。
不受別請戒能持否〔答云〕。
能持。第二十八不得故別請僧。
若有犯。非菩薩行。
不別請僧戒能持否。
〔答云〕能持。第二十九不得故邪命自活。
若有犯。非菩薩行。
不邪命自活戒能持否。
〔答云〕能持。第三十不得故不敬好時。
若有犯。非菩薩行。
不敬好時戒能持否。
〔答云〕能持。第三十一不得故不行救贖。
若有犯。非菩薩行。
不行救贖戒能持否。
〔答云〕能持。第三十二不得故損害眾生。
若有犯。非菩薩行。
不損害眾生戒能持否。
〔答云〕能持。第三十三不得故邪業覺觀。
若有犯。非菩薩行。
不邪業覺觀戒能持否。
〔答云〕能持。第三十四不得故暫念小乘。
若有犯。非菩薩行。
不暫念小乘戒能持否。
〔答云〕能持。第三十五不得故不發願。
若有犯。非菩薩行。
不發願戒能持否。
〔答云〕能持。第三十六不得故不發誓。
若有犯。非菩薩行。
不發誓戒能持否。
〔答云〕能持。第三十七不得故冒難遊行。
若有犯。非菩薩行。
不冒難遊行戒能持否。
〔答云〕能持。第三十八不得故乖尊卑次序。
若有犯。非菩薩行。
不乖尊卑次序戒能持否。
〔答云〕能持。第三十九不得故不修福慧。
若有犯。非菩薩行。
不修福慧戒能持否。
〔答云〕能持。第四十不得故揀擇授戒。
若有犯。非菩薩行。
不揀擇授戒戒能持否。
〔答云〕能持。第四十一不得故為利作師。
若有犯。非菩薩行。
不為利作師戒能持否。
〔答云〕能持。第四十二不得故為惡人說戒。
若有犯。非菩薩行。
不為惡人說戒戒能持否。
〔答云〕能持。第四十三不得故無慚受施。
若有犯。非菩薩行。
不無慚受施戒能持否。
〔答云〕能持。第四十四不得故不供養經典。
若有犯非菩薩行。
不供養經典戒能持否。
〔答云〕能持。第四十五不得故不化眾生。
若有犯。非菩薩行。
不化眾生戒能持否。
〔答云〕能持。第四十六不得故說法不如法。
若有犯。非菩薩行。
不說法不如法戒能持否。
〔答云〕能持。第四十七不得故非法制限。
若有犯。非菩薩行。
不非法制限戒能持否。
〔答云〕能持。第四十八不得故破法。
若有犯。非菩薩行。
不破法戒能持否。
〔答云〕能持。
other:: 
## 第十二結讚回向
第十二結讚回向 ^674a48

瓔珞經云。佛子受十無盡戒已。
其受者。過度四魔。
越三界苦。從生至生不失此戒。
常隨行人乃至成佛。
又經云。受菩薩戒者。
即於此身一念之中。
具足八種殊勝功德。
一者趣道場殊勝。
譬如大鵬。一飛過十萬里。
菩薩發心受此大戒。
越六趣三乘直至菩提故。
二者發心殊勝。若人一念。
發起大悲大智受菩薩戒。
即超二乘。如昔有沙彌侍一羅漢而行。
忽發菩提心求受菩薩戒。
此阿羅漢返生恭敬。
為擔衣鉢。讓路而行。
三者福田殊勝。假使有人供養滿閻浮提大阿羅漢。
不如供一受菩薩戒者。
以彼運心廣大故。
四者功力殊勝。受小乘戒。
譬如螢火。受菩薩戒。
譬如日光。一切普照故。
五者滅罪殊勝。受戒破犯猶勝外道。
以戒威力。設墮惡道。
受罪輕微故。六者受胎殊勝。
受菩薩戒者。若在胞胎。
常為天龍善神共守護故。
七者神通殊勝。受菩薩戒者。
能攪長河為酥酪。
變大地作黃金。一念中超越千生。
一日內廣度羣品故。
八者果報殊勝。受菩薩戒者。
當生蓮華藏海受法性身。
一得真常。永不退轉故。
諸佛子等。汝今既受菩薩戒已。
即獲如是殊勝功德。
各各善護守持。於行住坐臥日夜六時。
讀誦是戒。猶如金剛。
如帶持浮囊欲渡大海。
如草繫比丘。常生大乘善信。
自知我是未成之佛。
諸佛是已成之佛。
發菩提心。念念不去心。
若起一念二乘心者。
即非菩薩。是故應當珍敬。
慎勿懈退。 ^675c4

如是結勸畢。鳴尺一下。
眾一叩首。菩薩戒師。
起座合掌迴向云。 ^676a2

以此受戒功德上報四恩。
下濟諸苦。法界眾生。
同圓種智。在會沙門。
共證菩提。海眾齊音。
念佛迴向。 ^676a6

大眾同聲念佛。引禮呼新菩薩三拜。
起具分班。二阿闍黎先下座。
至中禮佛三拜。近佛座左右而立。
菩薩戒師下座。禮佛三拜。 ^676a12

維那舉迴向偈　眾和之。
　　受戒功德殊勝行　無邊勝福皆迴向
　　普願沈溺諸有情　速往無邊光佛剎
　　迴向因緣三世佛　文殊普賢觀自在
　　諸尊菩薩摩訶薩　摩訶般若波羅蜜 ^676a18

其送菩薩戒師歸方丈。
謝二師及諸引禮。
一一皆同受具之儀。
今大乘戒七眾同收。
若有比丘尼。式叉摩那。
沙彌。沙彌尼。優婆塞。
優婆夷者。俱隨送之。
但要各歸各眾。不得糅亂。
雖理性戒體無二。
然事相世儀須分。
能善護譏嫌。即名持戒也。 ^676a28

若授在家菩薩優婆塞。
六重二十八輕戒者。
科儀同此。唯異戒相。
故附之。 ^676a38

先六重戒相第一不殺生。
是優婆塞菩薩戒。
若有犯非菩薩行。
不殺生戒能持否。
〔答〕能持。第二不偷盜〔如前〕第三虗說〔如前〕
第四邪婬〔如前〕第五宣說四眾過罪〔如前〕
第六酤酒〔如前〕 ^676a42

二十八輕戒相第一不能供養父母師長。
是優婆塞菩薩戒。
若有犯。非菩薩行。
不供養父母師長戒能持否。
〔答〕能持。第二躭樂飲酒〔如前〕第三惡心不能瞻視病苦第四有乞者不能多少分與遣空還
〔如前〕第五見四眾不能承迎禮拜問訊
〔如前〕第六見四眾毀所受戒心生憍慢
〔如前〕第七月六齋日不受八戒供三寶
〔如前〕第八四十里中有講法處不能往聽
〔如前〕第九受招提僧臥具牀坐〔如前〕第十疑水有蟲故便飲之
〔如前〕十一險難之處無伴獨行〔如前〕十二獨宿尼寺
〔如前〕十三為於財命打罵奴婢僮僕外人
〔如前〕十四以飱食施四眾〔如前〕十五畜猫狸
〔如前〕十六畜養象馬牛羊駝驢一切畜類
〔如前〕十七不儲畜僧伽黎衣鉢錫杖〔如前〕
十八若須田作不求淨水及陸種處〔如前〕
十九物說價已捨賤趨貴斗秤量物不令平用
〔如前〕二十於非處非時行欲〔如前〕二十一隱瞞官稅
〔如前〕二十二犯國制〔如前〕二十三得新穀菓蓏菜茹不先供奉三寶先自受
〔如前〕二十四僧若不聽說法讚歎輒自作二十五道路若在比丘沙彌前行
〔如前〕二十六僧中付食若偏為師選擇美好過分與
〔如前〕二十七養蠶〔如前〕二十八路遇病者不能瞻視為作方便付囑所在
〔如前〕三壇傳戒正範卷四〔終〕
xu:: 
#  No. 1128-B 覺源禪師與本師借庵老和尚論傳戒書
No. 1128-B 覺源禪師與本師借庵老和尚論傳戒書 ^676b4

覺源禪師與本師借庵老和尚論傳戒書 ^676c14

傳戒之書。律中名為授戒羯磨。
東土宣律師以後。
自華山傳戒正範一出。
而天下奉為司南。
名曰律主。是誠足以莊嚴佛樹矣。
但仔細檢點。其中有不貫串者凡有數則。
一曰發菩提心不貫串。
二曰懺摩不貫串。
三曰問遮難不貫串。
四曰白四羯磨不貫串。
司羯磨者。可以離此用。
亦可以即此用也。
何謂發菩提心不貫串。
夫菩提心者。具足一切佛法。
一曰直心。正念真如法是。
二曰深心。具足十波羅蜜是。
三曰迴向心。以諸佛大願迴向三處是。
三賢分證此三心。
十地合證此三心。
等覺此三心等有。
妙覺圓滿此三心。
藏中有授菩提心戒一卷。
受此一戒。則可以具足一切戒矣。
今不預受此戒。先教以懺摩。
至授菩薩戒時。但問之以已發菩提心未。
答曰已發。授者受者。
皆不知菩提心為何物。
但含糊問答而已。
華嚴經云。忘失菩提心。
修諸善法。是為魔事。
為今之計。司羯磨者。
當發露時。先教之以向十方佛前。
發四宏誓願。司教授者。
於過毗尼時。教之以華嚴淨行品。
向文殊前。發一百四十大願。
一願一拜。然後至問已發菩提心時。
便可胷中了了。不至突如其來矣。
何謂懺摩不貫串。
夫懺摩者。名為發露。
改往修來。決定毗尼經中。
世尊教以發露之法。
曰五無間。曰十不善。
曰盜用僧物。曰覆藏。
又教以迴向。稱禮三十五佛洪名。
不多不寡。此可為式。
乃惟專稱本師釋迦一佛。
雖亦可以減罪。而發露不周。
其與覆藏有何異乎。
何謂問遮難不貫串。
律中以一人一壇為正。
至多不得過三人。
今必決定三人一壇。
是畏煩而徒苟簡矣。
今此衣鉢是汝自己有否。
答之以是。言是自己有。
非借來也。今改之以有。
是明開其借衣鉢矣。
後問衣鉢具足否。
答以具足。恐其不具。
與前是字分明兩事。
若前改為有字。無論文義不對。
而前有後具。不又重疊乎。
何謂羯磨不貫串。
夫四分羯磨。與隨機羯磨。
雖俱係律藏。但僧祇是佛本意。
見於舍利弗問經。
餘部為被添之甘露。
佛已有明訓矣。今傳戒白四羯磨。
主於四分。是不具擇法眼也。
何則佛法以默然為印證。
處處皆然。今白四羯磨中。
添入四個成否。齊答四個成字。
則是僧竟不默然矣。
毋論不是佛法。即後結處默然。
故句前後乃自相違矣。
惟靈峯大師毗尼事義集要中。
不用四個成字。真是鵞王擇乳手段。
此係得戒緊要事故。
不可不辯。更有甚者。
律係佛制。如王法不可增減。
今傳戒正範中。摘去求授人具足羯磨一條。
直是減損律制。如周室班爵之制。
諸侯惡其害已。而皆去其籍。
傳戒之摘去此一羯磨。
何以異於戰國之諸侯壞周制乎。
幸古本尚在。猶有可考。
凡司傳戒者。用其法去其弊。
斯可傳佛心印。幸毋效其尤也。
 ^676c16
