
other:: 大佛頂如來密因修證了義諸菩薩萬行首楞嚴經卷第五
一名中印土那蘭陀大道場經，於灌頂部錄出別行。 ^406a4

大唐神龍元年歲次乙巳五月二十三日
other:: 天竺沙門般剌密帝於廣州制止道場譯
other:: 烏萇國沙門彌迦釋迦譯語
other:: 菩薩戒弟子前正議大夫同中書門下平章事清河房融筆受
author:: 趙宋桐洲沙門思坦集註
other:: 明石盂後學比丘慧基重校訂
other:: 明巡視漕河監察御史長安霍達參閱鋟

######## 二明結解無二(二)

######### 初正明結解無二(二)

########## 初疑請(二)

########### 初陳疑

orig::  ^406a6

阿難白佛言：世尊！
如來雖說第二義門，今觀世間解結之人，
若不知其所結之元，我信是人終不能解。
世尊！我及會中有學聲聞亦復如是，從無始際與諸無明俱滅俱生，
雖得如是多聞善根，名為出家，猶隔日瘧。
commentary::  ^406a20

孤山云：牒前二決定義。
審詳煩惱根本同體，無明品數至多。
又迷境不一故曰諸，生滅去來常在妄中故曰俱。
瘧病隔日而發，通惑除如安日，別惑在如發日。
涅槃哀歎品中二乘白佛亦舉此喻。 ^406a26

熏聞云：前云：則汝現前眼、耳、鼻、舌及與身、
心六為賊媒，自劫家寶。
斯則已明六根是結。
而下文請云：今日身、心云何是結？
從何名解？此有二義：一、為鈍根者重發起故；
二、雖疑所結，意在於解。
應作二義消此：一、約阿難權證初果，俱生尚在，
則與果內無明俱滅、俱生；二、約阿難實證初住，
別惑未盡，則與界外無明俱滅、俱生。
若作阿難昔居初果，今入初住，通敘二義者，
見惑已斷，如安日；俱生未破，如發日。
又通惑先落，如安日；別惑猶在，如發日。
隔日之喻，不亦明乎？

########### 二請示

orig::  ^406a30

唯願大慈哀愍淪溺，今日身心云何是結？
從何名解？亦令未來苦難眾生得免輪迴，不落三有。
作是語已，普及大眾五體投地，雨淚翹誠，佇佛如來無上開示。

########## 二開示(二)

########### 初現瑞
 ^407a8

爾時，世尊憐愍阿難及諸會中諸有學者，
亦為未來一切眾生，為出世因作將來眼，以閻浮檀紫金光手摩訶難頂。
即時，十方普佛世界六種震動，微塵如來住世界者，各有寶光從其頂出。
其光同時於彼世界，來祇陀林灌如來頂，是諸大眾得未曾有。
commentary::  ^407a12

孤山云：六種震動，表破六根惑也。
微塵如來光灌此佛，表同依此法得成正覺。
由談解結法門是修證的要，雖未即示耳根入處，
以因此說生起後文，故茲現瑞而為表發。 ^407a20

長水云：從前至此四度放光，今文諸佛同放仍又同說，
蓋初為說教破邪，次為揀妄顯理，次為定見生智，今為入觀成行。
前三依教發解未能除障，今文觀成破惑正動無明入法界理，
故諸佛放光同示解結體無二源，故知說教破耶、
顯真揀妄、立信成解，皆為今日成行取證，故與前文異耳。
補遺云：前第三番釋迦放光照十方，灌諸如來頂已旋至大眾，
此唯彼佛放光却灌今佛之頂。
仍又同說者，前放心光則表佛佛證理是同，
此事在彼故放光唯彼，仍同顯說六根結解，所以#CB15081;進破同體惑也。

########### 二正說(二)

############ 初諸佛同宣

orig::  ^407a24

於是阿難及諸大眾，俱聞十方微塵如來，
異口同音告阿難言：善哉阿難！
汝欲識知俱生無明，使汝輪轉生死結根，唯汝六根更無他物。
汝復欲知無上菩提，令汝速證安樂解脫寂靜妙常，亦汝六根更非他物。
commentary::  ^408a2

長水云：覺明初起，能所妄生，湛性既分，
六根成異，根塵偶對，業性即生，輪轉無窮，
生死長縛，斯六根為生死結縛之源也。
一念無念，能所都亡，根塵識心，應時消落，
無真可得，無妄可除，覺性圓明，法眼清淨，斯六根為自在解脫安樂妙常之源也。
其猶氷水，由氣動移，雖有變異，濕性常一，
結解同貫，亦復爾也。

############ 二此佛親說(二)

############# 初疑問

orig::  ^408a8

阿難雖聞如是法音，心猶未明，稽首白佛：
云何令我生死輪迴，安樂妙常，同是六根，更非他物？

############# 二答釋(二)

############## 初長行(三)

############### 初總標體一
 ^408a16

佛告阿難：根塵同源，縛脫無二。
commentary::  ^408a20

苕溪云：根塵識三，攝十八界，本如來藏，
妙真如性，故曰同源。
凡夫迷真故縛，聖人悟真故脫，迷悟雖殊，
始終理一，故曰無二。

############### 二別顯本空(二)

################ 初兼喻識性空

orig::  ^408a22

識性虗妄，猶如空華。
commentary::  ^408a26

苕溪云：同源必兼識性，虗妄必具根塵，
猶織綺之法，互現其文也。

################ 二正喻根塵空

orig::  ^408a28

阿難，由塵發知，因根有相，相見無性，同於交蘆。
commentary::  ^408a30

塵相通指六境，知見略示二根，根境對論攝十二處，
斯皆兩法相涉，內無實性故。
喻若交蘆，經語巧妙，從寬至狹，上攝果義故三，此攝處義故二。
下文又略其境，單言其根，故云知見立知等。 ^408a32

谷響云至若三數已上言交者，並須如數明之，
謂三交、四交等。法華云有八交道是也。

############### 三雙牒結示

orig::  ^408a36

是故汝今知見立知即無明本，知見無見斯即涅槃無漏真淨，
云何是中更容他物？
commentary::  ^409a4

孤山云：立知略見，無見略知，經文互影也。
執知見實有，名立知見，此即妄心，是生死輪迴之本。
達知見無性，名無知見，此即真心，安樂妙常。
是則唯一真心，更無別法。 ^409a8

熏聞云：阿難請云：今日身心云何是結？
從何名解？如來開示。
阿難！現前知見若立知者，即名為結；現前知見若無見者，即名為解。
無明涅槃乃結解之法。

############## 二偈頌(二)

############### 初顯此佛親說(二)

################ 初正顯結解因由(二)

################# 初重頌前文(三)

################## 初超頌別顯本空(二)

################### 初頌識性空

orig::  ^409a12

爾時，世尊欲重宣此義，而說偈言： ^409a18

真性有為空，緣生故如幻，無為無起滅，不實如空華。
commentary::  ^409a20

熏聞云：證真云：初半頌立有為是空，即真性有為空，
緣生故如幻，具足三支比量。
量云：真性有為是有法，定空為宗因，云從緣生故，同喻如幻事。
次半頌立無為無起滅，不實若空華，亦具三支比量。
若取義，便須移不實兩字歸上句，移無起滅三字歸下句。
以不實是宗中空義，故應立量云：真性無為是有法，
定空為宗因，云無起滅故，同喻如空華。
問：下半頌無真性言，今何強添？
答：上真性言，須通下轉云云。
論標四句，與此小異。
真性有為空，如幻緣生故，無為無有實，不起似空華。
上卷廣明前二句，下卷廣明後二句。 ^409a22

補遺云：三支即宗、因、喻也。
現量緣境親證，比量度義無謬。
又宗鏡曰：三支校量，理貫互明，以破立為宗，
所以教無智而不圓，木非繩而靡直。
比之可以生誠信，伏邪倒之疑心；量之可以定真詮，杜狂愚之妄說。
故得正法之輪永轉，唯識之旨廣行，事有顯理之功，言有定 #CB15131;之力。 ^409a34

長水云：汎論偈頌，總有四種：一、阿耨窣覩婆頌，
不問長行并偈，但數字滿三十二，即為一偈。 ^410a6

手鑑云：慈恩云：室盧迦，三十二字處中頌也。
西方五種句：一、短句，上五字，下三字，四句為偈；
二、前句，唯六、七字，還四句為偈；三、中句，
八字成句；四、後句，成九字，乃至二十六字；
五、長句，從二十七字已上，不限之也。
諸論指諸大乘經，皆云若干偈，即是此也。
如云華嚴十萬偈等，其中結偈處極少，餘悉是長行。
故知十萬之數，即三十二字之頌也。
二、名伽陀，此云諷頌。
諷即是頌，謂孤起偈，即下六解一亡等。
或名直頌，謂以偈說法，非頌長行。
三、名祇夜，此云應頌。
一、與長行相應之頌，由於長行說未盡故。
雜集云：不了義經，應更頌釋。
二、為後來應更頌故。
涅槃云：佛昔為諸比丘說契經竟，爾時復有利根眾生，
為聽法故，後至佛所，即便問人：如來向者，為說何事？
佛時知已，即用本經，以偈頌曰：我昔與汝等，
不識四真諦，是故久輪轉，生死大苦海。
四、名蘊陀南，此云集施頌。
謂以少言攝集多義，施他誦持故。
如云一切有為法等四句，即攝大般若八十餘科二十萬偈。
為何意故經多立頌？
略有八義：一少字攝多義故，二讚嘆者多以偈頌故，
三為鈍根者重說故，四為後來之徒故，
五隨意樂故，六易受持故，七增明前說故，八長行未說故。
今此經內於前四中二三所攝，八意之內正唯三七兼二五八。
然又長行偈頌相望有五對立例，謂有無、
廣略、雜合、先後、隱顯。
又慈恩說偈頌有十，謂利鈍、前後、曲直、
難易、真俗、取捨、標釋、智辨、解持、說行。
此十義十對，每對皆上字是長行，下字是偈頌。
一為利鈍二根，二為前後二眾生，三為曲
〔屈曲顯示〕直〔直言其事〕兩樂，四為難易兩解
〔難解者長行委曲而說，易解者偈頌撮略而說〕，
五為真俗兩隨〔真謂就理直言，俗謂隨俗文飾〕，
六為取舍兩分〔取善也，舍惡也〕，七為標釋二別
〔標列事理，說釋義味〕，八為智辨二殊，九為解持二界，十為說行二別。 ^410a8

長水云：此文正破無明法執為無為有實體者，
皆迷真性，一真法界本非對待，故此對破即是解結之因也。
應立量云：真性有為，元空不有，從緣生故，
猶如幻事；真性無為，本來不實，無起滅故，猶如空華。
第二量中，先因後宗，譯人語便，亦無所失。

################### 二頌根塵空

orig::  ^411a10

言妄顯諸真，妄真同二妄，猶非真非真，云何見所見？
中間無實性，是故若交蘆。
commentary::  ^411a18

苕溪云：長行但破於妄，今恐捨妄取真，故重遣之。
孤山云：諸，之也，語助耳。
言根塵虗妄，則顯涅槃真實。
對妄說真，待對不絕，真亦成妄，故言二妄。
龍樹云：若法為待成，是法還成待。
對妄說真，猶皆遣蕩，云何更有妄中根境乎？
猶非能遣也，真非真所遣也。
非真即妄，見即是根，所見即境。
中間下，頌相見無性，同於交蘆中間，謂根境二法體中無性。

################## 二逈頌總標元一

orig::  ^411a20

結解同所因，聖凡無二路。
commentary::  ^411a30

苕溪云：欲明解結，汎舉所因。
所因者，六根也。
################## 三正頌雙牒結示

orig::  ^411a32

汝觀交中性，空有二俱非。
迷晦即無明，發明便解脫。
commentary::  ^411a34

孤山云：初二句重牒前喻令審觀，言空則蘆有外相，
言有則蘆中本空，以喻根境妄執似有，其體元空。
次二句頌知見立知，及知見無見等。

################# 二孤起演義(二)

################## 初示修行要門

orig::  ^411a36

解結因次第，六解一亦亡，根選擇圓通，入流成正覺。
commentary::  ^412a4

二句為華巾結解張本。
二句為諸聖圓通張本。

################## 二明心外無境(二)

################### 初簡所不說

orig::  ^412a6

陀那微細識，習氣成暴流，真非真恐迷，我常不開演。
commentary::  ^412a8

擕李云：梵云阿陀那，義翻執持，即第八異名。
以能執持種子根身等，令不散壞故。
且阿陀那識，真諦謂之第七者，蓋別取第八染分立名。
唯識百法謂之第八者，則通取染淨和合為目。
解深密經謂之第九者，乃別取第八淨分言之。
故攝論云：世尊說法，凡有三種：一染汙分，
二清淨分，三染汙清淨分。
譬如金藏，土中有三：一地界，二金，三土輪。
以地譬依他性，具染淨二分〔八識〕。
以土譬分別性，為生死染分〔七識〕。
以金譬真實性，為涅槃淨分〔九識〕。
問：陀那之名，既通三識，何故擕李釋此頌文，須云第八異名耶？
答：以順現文，名義便故。
既云習氣成暴流，又曰真非真恐迷，是則顯有染淨二分。
雖解深密名為第九，不如唯識第八義親。 ^412a10

補遺云：吳興以第八中具有三分，譯人隨取一義以立其名。
果如此言，則使第七末那亦第八之異名耶？
今黎耶外自有陀那，如何便指八中染分耶？
以第七陀那本非異名，何須言及？
但以今經陀那與深密陀那在第九論異名可也。
今補遺云：斟酌陀那名義，有異乎吳興之說也。
擕李曰：阿陀那義番執持，只就此名可以會通諸異也。
若七識云執持者，蓋執六識為外我，八識為內我，故名陀那。
今經云陀那執持義，蓋執持種子根身等，令不散壞耳。
若深密陀那執持者，蓋取第九為諸識所依，故言執持。
執持名通，故使經論立名有異。
是則今楞嚴執持種子名陀那，乃第八異名，
深密執持為諸識所依，乃第九異名，豈與夫執我之陀那為同年耶？
由是言之，深密經中陀那自指第九為暴流種子依持之處，
與今楞嚴不同，乃用唯識百法第八異名，
政由經中真非真之言，通乎真妄第八之義也。 ^412a24

長水云：阿陀那云：執持即第八識，能執持種子起現行故。
第八多名，此名最通，三位之中相續執持位也。 ^413a10

手鑑云：多名者，或名為心，或名阿陀那，
或名所知依，或名種子識，此等四名通一切位。
次局名者，或名阿賴耶，此名唯在異生有學非無學位；
或名異熟識，此名唯在異生二乘諸菩薩位；
或名無垢識，此唯佛地。
然通名中唯阿陀那名義最寬，通因及果，所以不標餘名也。
三位者，一我愛執藏位，即一切異生及七地已前菩薩小乘，
前三果皆起我執，執第八見分為我故，
第八識名阿賴耶，此言執藏。
二善惡業果位，即通一切異生至十地滿心二乘無學等位，
由善惡因感無記果，果異於因名異熟識。
三相續執持位，即通因果一切位，以第八執持諸法種子等令不散失，
故名阿陀那也。 ^413a12

擕李云：習氣者，謂薰習氣，乃種子異名也。
以第八識中無始習氣，微細生滅流住不息，故如暴流。
解深密經云：如暴流水生多波浪，諸波浪等以水為依，五六七八皆依此識。
然彼經中別顯染中淨相，故離八外別說九識，理實陀那更無別體。
佛於小乘經并大乘權教不說此識，若說即真則生怖難信，
若說為妄又撥同斷滅，故云恐迷不開演也。
深密偈云：阿陀那識甚微細，一切種子如暴流，
我於凡愚不開演，恐彼分別執為我。 ^413a28

補遺云：此與深密偈云：我於凡愚不開演，意則#CB04676;同。
節疏曰：凡謂凡夫，愚即二乘。
蓋由如來於小乘經部不詮八九，故有是言。
約教則通，當教中亦不說也。
而孤山、吳興並通、別、圓，恐有失意初心，
聞之起計，失之遠矣。
豈有圓人初心不如八識業用，何以為圓人乎？
豈獨圓人哉？別教初心通伏三惑不八九，如何可論能造是佛性耶？ ^414a2

補遺云：此下頌文，重示前結解法體耳。
前云知見立知，未知法體是何？
此中明為指無始八識妄執也。
自心下二句，即結相也。
不取下三句，解相也。
是名下四句，示解結之體，乃三止也。

################### 二顯今正意

orig::  ^414a10

自心取自心，非幻成幻法，不取無非幻，
非幻尚不生，幻法云何立？
commentary::  ^414a18

約能解亦如幻，故下文云如幻三摩。
補遺云：上自心指陀那妄心，下自心指如來藏心。
眾生妄心，乃於如來藏中少分起計，蓋指能取之根。
非幻成幻法，則指所取。
六塵，指六塵也。本是妙明心體，故曰非幻。
由妄取故，成諸幻境，即上知見立知也。
意言由取知見，生出境界，不取無非幻者。
若不取著，皆如來藏性，亦非幻之名尚無，況有幻境可得？
此示知見無見也。

################ 二結歎法超偏小

orig::  ^414a20

是名妙蓮華，金剛王寶覺，如幻三摩提，彈指超無學。
commentary::  ^414a30

孤山云：中道妙法，不染二邊。
如世蓮華，不著泥水。
真空蕩相，若金剛寶。
所擬皆碎，妙有禮虗。
況幻術事，其象無實。
初阿難以三止為請，今如來還以三義為歎。
彈指超無學，顯三止之功也。
若入地住，則超小乘阿羅漢位。
縱入相似，亦超無學。
以同除四住，此處為齊。
若伏無明，三藏則劣。
又縱有觀行，亦超無學。
如太子處胎，貴壓羣臣。
頻伽在鷇，聲逾眾鳥。 ^414a32

補遺云：若作超入之超，則應以地住佛果為無學。
無學舉登地住，此顯速疾能至大覺。
然至覺時，亦無自果可為所得，故云超無學耳。
准天台意，超入無學，有分滿也。

############### 二印諸佛同宣

orig::  ^415a4

此阿毗達磨，十方薄伽梵，一路涅槃門。
commentary::  ^415a10

孤山云：阿毗達磨，此云無比法，即指前法無以比喻。
十方如來，皆依此法入證涅槃。
涅槃是果，三止是因，因能入果，喻之以門。 ^415a12

資中云：薄伽梵具足六義，所謂自在、熾盛、
端嚴、名稱、吉祥、尊貴。

######### 二兼顯六解一亡(二)

########## 初疑請(二)

########### 初經家敘事

orig::  ^415a14

於是阿難及諸大眾，聞佛如來無上慈誨，
祇夜伽陀雜糅精瑩，妙理清徹心目開明，歎未曾有。
阿難合掌頂禮白佛：
commentary::  ^415a18

苕溪云：祇夜云應頌，又云重頌，即頌上長行。
伽陀云諷頌，亦略云偈，不因長行，但訓美而頌之。
二頌合明，故曰雜糅精瑩，此指能詮也。 ^415a22

熏聞云：孤山云：前四偈是重頌，後五偈是孤起。
今謂前四偈中言妄顯諸真等四句亦是孤起，後五偈中自心等五句亦是重頌。
若然，則雜糅精瑩，於義惟明，妙理清徹，此為所詮也。

########### 二阿難陳辭

orig::  ^415a24

我今聞佛無遮大悲性淨妙常真實法句，
心猶未達六解一亡舒結倫次，唯垂大慈再愍斯會及與將來，
施以法音洗滌沈垢。
commentary::  ^415a32

長水云由，偈云解結，因次第六，解一亦亡，故此疑之。
熏聞云：性淨等二句，當以所詮能詮分之。

########## 二開示(二)

########### 初結結巾喻迷(二)

############ 初結巾立喻(二)

############# 初結巾總示

orig::  ^415a36

即時如來，於師子座，整涅槃僧，斂僧伽梨，
攬七寶几，引手於几，取劫波羅天所奉華巾，
於大眾前，綰成一結，示阿難言：此名何等？
阿難大眾，俱白佛言：此名為結。
於是如來，綰疊華巾，又成一結，重問阿難：此名何等？
阿難大眾，又白佛言：此亦名結。
如是倫次，綰疊華巾，總成六結，一一結成，
皆取手中所成之結，持問阿難：此名何等？
阿難大眾，亦復如是，次第酬佛：此名為結。
commentary::  ^416a4

真際云：涅槃僧，此方裙號僧伽梨大衣也。
興福云：劫波羅天即髑髏天，四天王太子奉如來巾。 ^416a14

長水云：劫波云：時分巾是彼天所奉。
谷響云：疊即布名字，或作#CB00626;。

############# 二約結研定(二)

############## 初喻迷成六根

orig::  ^416a16

佛告阿難：我初綰巾，汝名為結，此疊華巾先實一條，
第二、第三云何汝曹復名為結？
阿難白佛言：世尊！
此寶疊華緝績成巾，雖本一體，如我思惟，
如來一綰得一結名，若百綰成，終名百結，
何況此巾秪為六結，終不至七，亦不停五，
云何如來秪許初時，第二、第三不名為結？

############## 二喻六根次第
 ^416a20

佛告阿難：此寶華巾，汝知此巾元止一條，我六綰時名有六結。
汝審觀察，巾體是同，因結有異。
於意云何？初綰結成名為第一，如是乃至第六結生，吾今欲將第六結名成第一不？
不也。世尊！六結若存，斯第六名終非第一。
縱我歷生盡其明辨，如何令是六結亂名？

############ 二提喻總合
 ^416a28

佛言：如是六結不同，循顧本因一巾所造，
令其雜亂終不得成，則汝六根亦復如是，畢竟同中生畢竟異。
commentary::  ^416a36

苕溪云：同謂一真之性，理本無差，譬巾之體也。
異謂六根之精，事用有別，如巾之結也。
次第所結之巾，本是一巾，造作六結耳。
真如之理，常住不變，畢竟同也。
眾生妄想，確乎不拔，畢竟異也。
以真顯妄，言妄難除也。
異兼一六，故吳興以六根之精，同為巾結也。

########### 二約解巾喻悟(三)

############ 初喻六解一亡(二)

############# 初立喻

orig::  ^417a4

佛告阿難：汝必嫌此六結不成，願樂一成，復云何得？
阿難言：此結若存，是非鋒起，於中自生，
此結非彼，彼結非此。
如來今日若總解除，結若不生，則無彼此，
尚不名一，六云何成？
commentary::  ^417a12

谷響云：酒德頌曰：陳說禮法鋒起，如劒戟之鋒刃，相競逐而起。
長水云：此中應云欲得不成，願樂一成，復云何得？
佛意云：汝意嫌此六根妄隔，樂成一體，有何方便而得成一？
答意：若解此六亦不成一，以一對六而立，
六若不生則無所對，故無一義。 ^417a18

補遺云：曉喻意。華巾之體，本無六一之名，真性也。
結綰成六，六根也。
望巾本一，涅槃也。
若解結已，六名既廢，一名亦無，對彼六結，得一巾名耳。

############# 二合法

orig::  ^417a24

佛言：六解一亡，亦復如是。
由汝無始心性狂亂，知見妄發，發妄不息，勞見發塵。
如勞目睛則有狂華，於湛精明無因亂起。
一切世間山河大地、生死涅槃，皆即狂勞顛倒華相。
commentary::  ^417a28

苕溪云：六根之精，元是一真之性，以隨緣故。
在眼曰見精，在耳曰聲精等，此皆如第二月揑所成故。
若能隨根脫黏內伏，六既融一，一亦斯亡。
如解結已，巾亦無用。
次取不用巾為一亡也。
良由如來藏心，本非六一，二乘空之，強名為一，故曰六解一亡。
知見發妄，此屬能見之相。
勞見發塵，即對所見之境。
唯妄與勞，五住備矣。
次雙喻其義。次示塵勞之相。

############ 二喻解結由心(二)

############# 初正顯由心

orig::  ^417a34

阿難言：此勞同結，云何解除？
如來以手將所結巾偏掣其左，問阿難言：如是解不？
不也，世尊。旋復以手偏牽右邊，又問阿難：如是解不？
不也，世尊。佛告阿難：吾今以手左右各牽，
竟不能解，汝設方便，云何解成？
阿難白佛言：世尊，當於結心解即分散。
佛告阿難：如是，如是。
若欲除結，當於結心
commentary::  ^418a8

補遺云：若按二決定義，五濁六根無非剎那，
故知今言結者，須指現前生滅妄心為六根要，
結心也偏掣，況不得解結之要也。

############# 二指法興勸(二)

############## 初指真正因緣

orig::  ^418a16

阿難！我說佛法從因緣生，非取世間和合麤相。
如來發明世出世法，知其本因隨所緣出，
如是乃至恒沙界外一滴之雨亦知頭數，
現前種種松直棘曲、鵠白烏玄皆了元由。
commentary::  ^418a20

苕溪云：既令解結，當於結心，欲使選根而修圓行，
故示佛法從因緣王，反顯若無因緣，佛法無由而生也。
如前文云：譬如琴瑟，雖有妙音，若無妙指，終不能發。
是則圓修定慧，是今因緣。
若三藏中事六度等，皆是世間麤和合相。 ^418a26

長水云：中道正觀如幻三昧，能解無始無明根結，
能於彈指超證無學，能起無方不思議用，
此名佛法從因緣生，豈同世間所說麤相？
以佛無明永盡，得一切種智，故能知此結解因由，非餘境界。 ^418a30

孤山云：世謂六凡，出世謂四聖。
知此十界，皆因於心。
隨無明之染緣，則出九界；隨教行之淨緣，則出佛界。
故法華云：佛種隨緣起。
准法華疏，以中道正因為佛種。
今知其本因，皆因於心，心即佛種也。
然而法華正指真心，此中正指妄心。
雖真、妄體同，理須甄別。 ^418a36

涅槃云：亦有因緣，因滅無明，則得熾然三菩提燈。 ^419a6

苕溪云：如是下，謂佛有權實二智。
實智冥理，權智鑒物。
權實一念，佛理同時。
理則照窮正性，物則察其本末。
肇論云：聖心無知，無所不知。
上云發明世出世法，乃至知其現前種種元由者，昔權知所鑒也。
既於情無情等，照了不昧，顯今所謂解結之法，
及選根之義，悉是鑒物宜然，固無差謬矣。

############## 二勸簡根修習

orig::  ^419a8

是故，阿難，隨汝心中選擇六根，根結若除，
塵相自滅，諸妄銷亡，不真何待？
commentary::  ^419a18

長水云：前云若能於此悟圓通根與不圓根日劫相倍，故令選擇。

############ 三喻解當次第(二)

############# 初立喻

orig::  ^419a20

阿難，吾今問汝，此劫波羅巾六結現前，
同時解縈，得同除不？
不也，世尊。是結本以次第綰生，今日當須次第而解。
六結同體，結不同時，則結解時云何同除？
commentary::  ^419a22

苕溪云：綰巾成結，雖有次第，黏湛成根，
必無倫緒，不可以喻而難乎法。
蓋言見聞覺知，六用差別，如次第綰生耳。
選擇六根，隨於一根發觀，如次第解也。
慤師云：意明六根不可齊觀，但依一根入證，
自然消六，斯會經意。 ^419a26

補遺云：就法言之，觀一根，此根脫黏，餘五圓#CB15072;，
據一根居先，故云次第，終非約喻必次第解也。
此正同天台止觀去尺就寸之義。

############# 二合法

orig::  ^419a30

佛言：六根解除亦復如是。
此根初解先得人空，空性圓明成法解脫，
解脫法已俱空不生，是名菩薩從三摩地得無生忍。
commentary::  ^419a36

苕溪云：小乘析觀，乃是作意，先破人執，
次破法執，然後會入空平等理。
熏聞云：毗曇人空法不空，成實人法俱空，
會入空平等理，謂偏真涅槃也。
此涅槃亦空，名平等空。
大乘體觀，人法無殊，空非前後。
衍門三教，皆名體觀。
通教但破界內二執，不破界外二執；別教先內次外；圓教內外頓融。
今言此根初解，先得人空，亦猶前文如澄濁水，
沙土自沉，盖任運而然也。
應知人空是破五陰假名，即見惑也；法空是破五陰實法，
即思惑也；乃至破涅槃淨法，即無明也。
俱空不生，即平等空。
所空既盡，能空亦滅，如前火木，然諸薪已，亦復自然。
如是三空，皆以中道而為觀體。
從所空言之，則有人法平等之異，故分三空；
就能空言之，秪一真如空耳。
空前知見立知，故特先言人空也。
一空一切空，其法執等，任運自空，故曰空性圓明等。

###### 二顯示修證(五)

####### 初阿難請問圓根(二)

######## 初述解伸疑

orig::  ^420a4

阿難及諸大眾，蒙佛開示慧覺圓通，得無疑惑，
一時合掌，頂禮雙足，而白佛言：我等今日，
身心皎然，快得無礙，雖復悟知一六亡義，然猶未達圓通本根。

######## 二敘意誠請
 ^420a24

世尊，我輩飄零積劫孤露，何心何慮預佛天倫，如失乳兒忽遇慈母。
若復因此際會道成，所得密言還同本悟，則與未聞無有差別。
惟垂大悲惠我祕嚴，成就如來最後開示。
作是語已五體投地，退藏密機冀佛冥授。
commentary::  ^420a28

孤山云：迷真常性如失家鄉，飄流生死喻以旅泊；
無真常智如失父母，獨守迷妄喻以孤露。
我本無心思慮希望，而不期為佛兄弟也，故以失乳等為況。
稟言達理了迷非迷，故云還同本悟。
既昔本無迷，故今亦無悟，迷悟性一本自常然，
則聞後之性與未聞性無有差別，圓通本根佛若不說餘莫能解，
故稱祕嚴。五時教極示滅非久，故此宣說名為最後。
作是下。口說身禮顯請既畢，而唯以內心默念為機，
故云退藏密機冀佛冥授，謂望佛冥鑒密機而授其要道也。 ^420a34

補遺云：身口請已，更以虗心密扣，故曰密機。

####### 二如來詢諸聖眾

orig::  ^421a8

爾時，世尊普告眾中諸大菩薩及諸漏盡大阿羅漢：
汝等菩薩及阿羅漢，生我法中得成無學。
吾今問汝，最初發心悟十八界，誰為圓通？
從何方便入三摩地？
commentary::  ^421a12

孤山云：從佛口生，從法化生。
此下二十五聖觀十八界及以七大，乃是開合之殊耳。
識大合於六識，根大則合於六根，餘之五大則總收六境，
以六境之體不出地、水、火、風及空故也。
但言十八，則已攝七。
文云：十方如來於十八界一一修行，皆得圓滿無上菩提。
又此十八秪是六根，以各開根、境、識三故。
是則言其六根，其義亦周。
此亦是證佛所說三科七大皆如來藏心義也。
補遺云：楞嚴行法中所論正行，祇是初心二決定義，
因地發心、止觀二法也。
詳審根本，煩惱所破惑相也。
秪以六根是煩惱之本，根根內伏，則法法圓通。
故佛問大眾圓通之門，於是二十五聖各從一根一塵，
則證前根塵結解，同體無謬矣。
至下文殊唯取耳根者，乃別順此土機宜，非謂圓通獨在耳根也。
佛問大眾，具有二途：一謂證前六解一亡，
徧通根塵，隨一而入，此通意也；二為生起順土，
當機唯在耳根，此意別也。
應知通處常別，如他土以音聲為利，則陳那為所取之別矣。
別處常通觀音之耳根，若望他土，亦在所陳之例，非別而通也。
由是言之，佛欲顯十八界雖俱圓通，順土則別，
須顯門門是別順土義也，門門皆圓通義也。
宗極豈識此意乎？ ^421a16

孤山云：初觀六塵悟道云云。
此由無始用諸妄想，此想不真，故有六塵流轉。
今知常住真心，一體無二，故隨觀一塵，悉得悟道。

####### 三諸聖各說證門(五)

######## 初觀六塵悟道(六)

######### 初陳那觀聲(二)

########## 初敘悟緣起

orig::  ^422a6

憍陳那五比丘即從座起，頂禮佛足而白佛言：
我在鹿苑及於鷄園，觀見如來最初成道，於佛音聲悟明四諦。
佛問比丘：我初稱解，如來印我名阿若多。
commentary::  ^422a10

苕溪云：憍陳那，姓也，此翻火器，其先事火故。
阿若多，名也，此云無知，謂知無生之理故。
又翻為解，故曰我初稱解等。
大哀經具云解本際。 ^422a14

擕李云：初，太子踰城，棲隱山谷。
父王淨飯，乃命家族三人：一、阿濕婆，二、
#CB02494;提，三、摩訶男拘利。
舅氏二人：一、憍陳那，二、十力迦葉。
往彼營衛，彼時捨去。
及太子成道，先為五人三轉四諦法輪。
佛問：解耶？憍陳那最初答解，淨居諸天亦言其解，故以為名。
熏聞云：中阿含云：佛滅度後，諸上德比丘皆住鷄園。
竦疏引智論云：昔有野火燒林，林中有雉，
入水漬羽，以救其焚。
纂要云：即鷄頭摩寺。
二說未審。
########## 二牒證結答

orig::  ^422a16

妙音密圓，我於音聲得阿羅漢。
佛問圓通，如我所證，音聲為上。
commentary::  ^422a28

孤山云：妙音密圓者，密悟圓理也。
或曰：涅槃說身因而皆小聖，淨名入不二則俱大士，
唯此二十五聖大小相參，而云方便多門歸元無二。
且陳那身子近悟偏空，普賢彌勒久證圓理，
久近兩異偏圓二殊，安得圓通其歸一撥？
對曰：涅槃敘昔則小無大分，淨名方等則大隔小乘，其談所證豈得相混？
至若今經二乘作佛與法華同塗，闡提有性將涅槃共轍，
教以開顯偏即圓融，故使鹿苑之所證同成一乘之頓理，
切乎普賢諒無慚德，此約實行聲聞也。
若乃內祕大道外現小乘，則鹿苑以來何甞非大？
既經發迹一揆何疑？
此約權行聲聞也。
悟理既同誰拘遠近？
以此觀之，則小大相參之說怡然理順，遠近偏圓之惑渙然氷釋。 ^422a30

補遺云：此下敘二十五聖圓通大小難判，
如陳那等試云在小，今問圓通試云在大，敘昔之義豈得已大？
二說互有不同，觀孤山之說所得多矣，
但以妙音密圓以為悟，而吳興立義多有違戾。
一者此經明十八界皆圓通門，引諸聖所入為證，
若所入大小真中有別，何以明圓通義齊耶？
前解結之法左右偏掣乃非解法，豈有圓通仍存小解？
況圓通之名實從大立，固不可用偏真以定斯目。
二此經已聞法華開顯，故諸聖不問大小並入圓通開權非一，
如云汝諸聲聞乘入菩薩乘，又曰定性聲聞皆獲一乘寂滅場地，
故謂諸聖。吳興反責孤山以菩薩二乘檀自開權，是何言與？
三法華已聞師弟之本迹，故此經大小不妨並從本地明圓通意，
如身子等直敘本地，並云從曠劫來等，而吳興猶欲從迹曲說。
今補遺曰：二十五聖章章必有多段，初敘昔所證或大或小也，
次敘圓通從開顯故一槩從大，如陳那章初敘昔證在小也，
妙音密圓去敘圓通也。
昔雖在小今已開顯，乃悟昔日音聲實圓通門也，故曰妙音密圓也。
我於音聲得阿羅漢者，若作小果則于密圓取其少分，
故昔證小果，此中敘圓通猶帶言昔證，彰密圓中含容小果耳。
此從小說，若作大消則從今日悟圓通後入地住之無學也。
已上並從實行而論，若從本地久悟圓通，所得無學殆非今日之比。
身子、空生、富樓那三章直敘曠劫，不可猶將區區塵苑之小以為商搉也。 ^423a10

釋要云：了唯聲法門，離聲更無一法，一切法趣聲也。
餘皆倣此。
######### 二沙陀觀色(二)

########## 初敘悟緣起

orig::  ^424a4

優波尼沙陀即從座起，頂禮佛足而白佛言：
我亦觀佛最初成道，觀不淨相生大厭離，
悟諸色性以從不淨白骨微塵歸於虗空，
空色二無成無學道，如來印我名尼沙陀。
commentary::  ^424a8

既云觀佛最初成道，故知觀不淨相，正是小乘無漏行法。
言悟諸色性者，斯乃聲聞悟性念處。
南嶽師云：觀五陰理性念處。 ^424a14

熏聞云：謂觀色不淨，觀受是苦，觀識無常，觀想行無我。
故雜心論偈云：是身不淨相，真實性常定，
諸受及心法，亦復如是說。
以從不淨白骨微塵歸於虗空者，由多貪故，
修對治法，成就九想：一、脹想，二、青瘀想，
三、壞想，四、血塗漫想，五、膿爛想，六、噉想，
七、散想，八、骨想，九、燒想。
發真破惑，即壞法羅漢也。
備如次第禪門。
########## 二牒證結答

orig::  ^424a16

塵色既盡，妙色密圓，我從色相得阿羅漢。
佛問圓通：如我所證，色因為上。
commentary::  ^424a26

補遺云：此章先敘昔證成無學道在小也。
從色塵既盡去，敘圓通。
又曰得阿羅漢者，知與前成無學道有異途矣。
今敘圓通，以妙色密圓，我於昔日少分取證，顯圓通中含容大小耳。
下香嚴中得阿羅漢，既為妙香密圓，亦是大含小義，
所指先小後大，其義然。

######### 三香嚴觀香(二)

########## 初敘悟緣起

orig::  ^424a28

香嚴童子即從座起，頂禮佛足而白佛言：我聞如來教我諦觀諸有為相。
我時辭佛宴晦清齋，見諸比丘燒沉水香，香氣寂然來入鼻中。
我觀此氣，非木、非空、非煙、非火，去無所著、
來無所從，由是意銷發明無漏，如來印我得香嚴號。
commentary::  ^424a36

擕李云：宴，安息也。
晦，宴寂也。清靜之室，謂之清齋。
資中云：非木等者，觀性空也。
凡言性空，必推四性。
今當以木為自，煙火為他，和合為共，空為無因。
此似衍門觀幻有即空之相。
下諸聲聞亦多是小乘觀實有滅空之義。

########## 二牒證結答

orig::  ^425a6

塵氣倐滅，妙香密圓，我從香嚴得阿羅漢。
佛問圓通：如我所證，香嚴為上。
commentary::  ^425a12

苕溪云：前云香嚴童子，則從菩薩受稱；
今云得阿羅漢，蓋敘昔日所證。
如下文：月光童子初得小果，後於佛所得童真名，預菩薩會。

######### 四藥王觀味(二)

########## 初敘悟緣起

orig::  ^425a14

藥王、藥上二法王子并在會中。
五百梵天即從座起，頂禮佛足而白佛言：
我無始劫為世良醫，口中甞此娑婆世界草木金石名數凡有十萬八千，
如是悉知苦、酢、鹹、淡、甘、辛等味，并諸和合俱生變異，
是冷、是熱、有毒、無毒，悉能徧知承事如來，
了知味性非空、非有、非即身心、非離身心，分別味因從是開悟。
蒙佛如來印我昆季藥王、藥上二菩薩名，今於會中為法王子。
commentary::  ^425a18

孤山云：苦酢等，是六味也。
眾味共成，名和合味。
直爾采用，名俱生味。
循鍊炮炙，名變異味。 ^425a28

苕溪云：由事佛故，必聞正法，即於味性，了生無生。
空有謂味塵也，身心謂舌識也，以味從合中知故。
相對言之，味非空故，非離身心；味非有故，非即身心。
中道之性，於是乎顯。 ^425a30

補遺云：金五色皆金石，白瑛、紫瑛、石膏、
鍾乳、石脂五石鍛鍊藥，皆金石也。

########## 二牒證結答

orig::  ^425a34

因味覺明，位登菩薩。
佛問圓通：如我所證，味因為上。

######### 五跋陀觀觸(二)

########## 初敘悟緣起
 ^426a2

 #CB02494;陀婆羅并其同伴十六開士，
即從座起，頂禮佛足，而白佛言：我等先於威音王佛聞法出家，
於浴僧時，隨例入室，忽悟水因，既不洗塵，
亦不洗體，中間安然，得無所有，宿習無忘，
乃至今時從佛出家，今得無學，彼佛名我#CB02494;陀婆羅。
commentary::  ^426a4

孤山云：#CB02494;陀婆羅，
此云賢守，自守護賢德，復護眾生。
或云賢首，以位居等覺，為眾賢之首。 ^426a10

熏聞云：古翻菩薩為開士。
開士，始士也。開謂心初開故，始謂始發心故。 ^426a12

資中云：准法華經，有二萬億威音王佛前後出世，
最初佛像法中，此#CB02494;陀等為增上慢，
毀常不輕，故千劫墮阿鼻獄，罪畢值佛後出家。 ^426a14

苕溪云：水因謂所觸之因也，塵體即能觸之緣也。
塵本無染，體亦常淨，能所如幻，二邊皆空，
故中間覺觸之心，安然契性矣。 ^426a16

孤山云：得等覺分果也。

########## 二牒證結答

orig::  ^426a20

妙觸宣明，成佛子住。
佛問圓通：如我所證，觸因為上。

######### 六迦葉觀法(二)

########## 初敘悟緣起
 ^426a22

摩訶迦葉及紫金光比丘尼等，即從座起，
頂禮佛足，而白佛言：我於往劫，於此界中，
有佛出世，名日月燈，我得親近，聞法脩學。
佛滅度後，供養舍利，然燈續明，以紫光金塗佛形像。
自爾已來，世世生生，身常圓滿紫金光聚。
此紫金光比丘尼等，即我眷屬，同時發心。
我觀世間六塵變壞，唯以空寂修於滅盡，
身心乃能度百千劫，猶如彈指。
我以空法成阿羅漢，世尊說我頭陀為最。
commentary::  ^426a24

長水云：摩訶迦葉翻大飲。
光氏，紫金光尼在家時婦。
孤山云：即九次第定中第九滅受想定也。
今迦葉於鷄足山尚能入定，以待彌勒。
頭陀，新云杜多，此翻抖擻。 ^426a34

熏聞云：九次第定，謂四禪、四空、滅、受、想也。

########## 二牒證結答

orig::  ^427a2

妙法開明，銷滅諸漏。
佛問圓通：如我所證，法因為上。
commentary::  ^427a4

補遺云：此敘圓通，准前應云妙法密圓，
我於法塵得成羅漢，今只云妙法開明，語略意周也。

######## 二觀五根悟道(五)

######### 初那律觀眼(二)

########## 初敘悟緣起

orig::  ^427a6

阿那律陀即從座起，頂禮佛足而白佛言：
我初出家常樂睡眠，如來呵我為畜生類。
我聞佛訶啼泣自責，七日不眠失其雙目。
世尊示我樂見照明金剛三昧，我不因眼觀見十方，
精真洞然如觀掌果，如來印我成阿羅漢。
commentary::  ^427a10

孤山云：二、觀五根悟道云云。
此由無始用諸妄想，此想不真，故有六根流轉。
今知常住真心，一體無二，故隨觀一根，悉得悟道。 ^427a16

孤山云：阿那律，此云如意，或曰無貪。
此人過去以一食施辟支佛，天上人間如意受樂，故名如意。
爾來無所乏短，故名無貧。
訶我為畜生。增一阿含云：佛在給孤園為眾說法，阿那律於中眠睡。
佛說偈訶曰：咄咄何為睡？
螺螄蚌蛤類。那律於是達曉不眠，眼根便失。
因是修禪得四大淨色，半頭而見，觀三千界猶如掌果。
今云金剛三昧見十方精真而與昔異者，
此經開顯故約內祕以談，昔引物機乃約現小而說。 ^427a18

苕溪云：阿含云修禪，蓋總略而示。
今云金剛三昧，則別顯其名，非謂金剛唯喻大定。
如阿難入電火三昧，此喻小乘無漏之智耳。
智論云：那律天眼，四大造色，半頭清淨。
佛天眼，四大造色，徧頭清淨。
天台智者云：三藏佛全頭天眼，徹見無礙。
故知全半之名，但約分滿相望，不以大小為異也。
下文善現天尚云精見現前，陶鑄無礙，
況今羅漢發真無漏，豈不得云真精洞然耶？ ^427a28

長水云：多樂睡眠。
如來訶云：咄！咄！何為睡？
螺螄蚌蛤類，一睡一千年，不聞佛名字。
故訶云：畜生類。
########## 二牒證結答

orig::  ^428a2

佛問圓通，如我所證，旋見循元，斯為第一。
commentary::  ^428a8

旋其妄見，脩彼真元，塵見既消，精真洞發，
一切無礙，豈止障外細色而已。
補遺云：旋根本之妄見，循藏性之真元，圓通之要也。
若前敘昔雖有精真之言，只是鹿苑事耳。

######### 二周利觀鼻(二)

########## 初敘悟緣起

orig::  ^428a10

周利槃特迦即從座起，頂禮佛足而白佛言：
我闕誦持無多聞性，最初值佛聞法出家，
憶持如來一句伽陀，於一百日得前遺後、得後遺前。
佛愍我愚，教我安居調出入息。
我時觀息微細窮盡，生住異滅諸行剎那，
其心豁然得大無礙，乃至漏盡成阿羅漢，住佛座下印成無學。
commentary::  ^428a16

長水云：周利槃特迦，此翻蛇奴，於路所生，或曰繼道。
資中云：槃特過去為大法師，善解經論，
有五百弟子，祕吝佛法，不肯教人，後生暗鈍。 ^428a24

手鑑云：成論曰：慳有五種：一、住處；二、護他物；
三、稱贊；四、財；五、法。
法慳七報：一、生生盲；二、生生愚痴；三、生惡家；
四、受胎或死；五、為諸佛惡；六、善人遠離；
七、無惡不造，後生暗鈍。
即法慳之餘報也。
宿習善故，遇佛出家，有五百比丘同教一偈。
經九十曰：得前忘後，佛知其根，教以數息，因茲得道。 ^428a26

熏聞云：我時觀息等，此似於數息中修六妙門觀。
所言六者，謂數、隨、止、觀、還、淨云云。
前三是定，後三是慧，定愛慧#CB15081;，
能發真明，故得漏盡，成阿羅漢。 ^428a34

釋要云：百日一句者，兄見其弟誦之不得，
乃謂弟曰：若不能誦，何不還作白衣？
槃時聞已，詣祇洹門泣。
佛問，具答上事。佛云：成菩提由汝兄。
佛即以手牽詣靜室令誦，守口攝意身莫犯，如是行者得度世。
誦得上口，佛曰：汝今年老，唯誦一偈，不足為奇，須解其義。
所謂身口意十，觀其所起，察其所滅，由之生天，
由之入淵，申之得道，菩提自然。
因此心開，得羅漢果。

########## 二牒證結答

orig::  ^429a2

佛問圓通，如我所證，返息循空，斯為第一。

######### 三憍梵觀舌(二)

########## 初敘悟緣起
 ^429a12

憍梵鉢提即從座起，頂禮佛足而白佛言：
我有口業，於過去劫輕弄沙門，世世生生有牛呞病。
如來示我一味清淨心地法門，我得滅心入三摩地，
觀味之知非體非物，應念得超世間諸漏，
內脫身心外遺世界，遠離三有如鳥出籠，
離垢銷塵法眼清淨成阿羅漢，如來親印登無學道。
commentary::  ^429a14

擕，李云：憍梵鉢提，此云牛王，智論翻為牛呞，緣起與今經異。
熏聞云：有牛呞病，食之已久，復出嚼之。
法華疏云：牛若食後，常事虗哨，其病似之。 ^429a22

孤山云：了味無味，名為一味。
雖舉味塵，蓋顯於舌。
故下即云：觀味之知，能知乃舌耳。
法門為味，如何顯是舌？
須知既云如來示我一味清淨，乃是佛為說所食之味。
了無味相，亦必須依事中味，令體之成法門也。
非體，舌也；非物，味也。
內脫身心，即正報解脫；外遺世界，即依報解脫。

########## 二牒證結答

orig::  ^429a24

佛問圓通：如我所證，還味旋知，斯為第一。
commentary::  ^429a34

補遺云：還味是塵，旋知是根，以舌乃合中知，
不約味塵，無以顯舌，是故經文兼味而說。
今敘圓通，亦言其二。
既言還旋，以味舌反歸藏性，非體非物。

######### 四畢陵伽觀身(二)

########## 初敘悟緣起

orig::  ^429a36

畢陵伽婆蹉即從座起，頂禮佛足，而白佛言：
我初發心，從佛入道，數聞如來說諸世間不可樂事。
乞食城中，心思法門，不覺路中毒刺傷足，舉身疼痛。
我念有知，知此深痛，雖覺覺痛，覺清淨心，無痛痛覺。
我又思惟：如是一身，寧有雙覺？
攝念未久，身心忽空。
三七日中，諸漏虗盡，成阿羅漢，得親印記，發明無學。
commentary::  ^430a4

孤山云：畢陵伽婆蹉，此云餘習，昔為婆羅門故。
餘習多慢，如罵河神為婢，非彼實心，蓋習氣也。 ^430a12

谷響云：過恒河水，咄！
小婢駐流。河神為之兩派。
神往訴佛，佛令懺謝，即合掌云：小婢莫瞋。
大眾笑之，懺而更罵。
佛言：本習如是，實無高心。 ^430a14

釋要云：雖覺覺痛者，雖覺即能觀也，雖觀能覺知所覺痛也。
覺清淨心者，覺亦觀也。
無痛痛覺者，無所覺痛及能覺痛之覺也。
雙覺者，兩觀也，即能觀觀慧也。 ^430a18

補遺云：然此敘昔在小之文，縱遣二覺，
妄去真存，真空而已。
若下，敘圓通中純覺遺身者，應以如來藏性即妄是真，
故曰純覺；達陰即法，故曰遺身。
故純覺遺身之言，猶附敘小有云也。

########## 二牒證結答

orig::  ^430a22

佛問圓通：如我所證，純覺遺身，斯為第一。
commentary::  ^430a28

長水云：能觀所觀，能痛所痛，寂無一法，故云純覺遺身。

######### 五空生觀意(二)

########## 初敘悟緣起

orig::  ^430a30

須菩提即從座起，頂禮佛足而白佛言：
我曠劫來心得無礙，自憶受生如恒河沙，
初在母胎即知空寂，如是乃至十方成空，
亦令眾生證得空性，蒙如來發性覺真空，
空性圓明得阿羅漢，頓入如來寶明空海，
同佛知見即成無學，解脫性空我為無上。
commentary::  ^430a32

補遺云：此下空生、身子、滿慈皆敘本地者，
蓋由此三人如來向已發其本迹之事，
其義既著四眾知聞，故於楞嚴本地直述心得無礙久證空也，
亦令眾生證得空性顯菩薩根也，頓入如來寶明空海同佛知見，
本地何疑？然此三尊者章既同述本地，
其敘昔之小乃是垂迹之小，雖小而大同體權也，不同前陳如等敘昔直且在小也。
若陳如等章敘圓通中，含容之小與垂迹之小雖似不同，同為同體權也。
又復應知陳如等非無本地垂迹之小，
空生等亦合同有含容小乘，文寄兩端互現其旨耳。 ^431a4

又如小般若云：我得無諍三昧也，非空法不能無礙。

########## 二牒證結答

orig::  ^431a16

佛問圓通：如我所證，諸相入非，非所非盡，
旋法歸無，斯為第一。
commentary::  ^431a20

資中云：初以單空空於諸相，次以重空空其空相。

######## 三觀六識悟道(六)

######### 初身子觀眼識(二)

########## 初敘悟緣起

orig::  ^431a22

舍利弗即從座起，頂禮佛足而白佛言：
我曠劫來心見清淨，如是受生如恒河沙世、
出世間種種變化，一見則通，獲無障礙。
我於中路逢迦葉波兄弟相逐，宣說因緣，
悟心無際，從佛所家見覺明圓，得大無畏，
成阿羅漢，為佛長子，從佛口生，從法化生。
commentary::  ^431a24

苕溪云：世出世間，四諦之境也。
種種變化，生滅之相也。
由眼識明利，故云一見則通等。
此且約解言之。 ^431a32

長水云：心見清淨，謂眼識發智，見世出世間一切諸法，
無不通達根本元，由斯則得世俗智，分別諸法，名為法眼。 ^431a34

孤山云：三觀六識悟道云云。
此由無始用諸妄想，此想不真，故有六識流轉。
今知常住真心，一體無二，故隨觀一識，悉得悟道。
迦葉波兄弟，即三迦葉也。
餘經皆言身子路逢馬勝，聞諸法從緣生，而得悟道。
今云逢迦葉波等者，彼對小機，止聞小法；
此對大機，乃聞大道。
所問既異，從人亦殊。 ^431a36

苕溪云：觀身子在家屬十二年前，故不可以人而異於法。
況今文云聞說因緣，義同馬勝緣生之語，
當知悟心無際，即初果見道也。
故阿含明初聞馬勝說法，得須陀洹果，
後至佛所七日，徧達佛法。
又云：經十五日，得阿羅漢。
以是言之，見覺明圓，亦從小說。
設作大解，則前之悟心，須該四果，後云羅漢，方受真名。 ^432a8

長水云：見覺明圓，即真覺妙明圓滿成就，從眼識顯。
斯由如來開示妙法，令我獲證，故云口從法。

########## 二牒證結答

orig::  ^432a16

佛問圓通：如我所證，心見發光，光極知見，斯為第一。
commentary::  ^432a20

從於眼識發顯智光，智光極處即佛知見，
即三智、五眼一時具足，故名為極。

######### 二普賢觀耳識(二)

########## 初敘悟緣起

orig::  ^432a22

普賢菩薩即從座起，頂禮佛足而白佛言：
我已曾與恒沙如來為法王子，十方如來教其子弟菩薩根者脩普賢行，
從我立名。世尊！我用心聞，分別眾生所有知見。
若於他方恒沙界外，有一眾生心中發明普賢行者，
我於爾時乘六牙象，分身百千皆至其處。
縱彼障深未得見我，我與其人暗中摩頂，擁獲安慰令其成就。
commentary::  ^432a24

擕李云：行彌法界曰普，位鄰極聖曰賢。
此非地前之賢，乃是金剛，喻定居眾位之頂，名之為賢。 ^432a32

長水云：心聞即耳識發明也。
從於耳識得真圓通，入法界理，生滅識滅，
寂滅現前，境智相冥，一體無二，還於心聞起用分別，
眾生知見可發明者，即現其身。 ^432a34

手鑑云：謂不假耳根，而於意根便發耳識，故曰心聞。
此即一根發六識，名互用自在也。
然不同餘聖具談初因者，則與觀音無異也。
若然，何得不是此界之當機耶？
謂塵非根則不了別，識非根則不發生。
若不依根，如何發識？
根親識疎，是故文殊約此以揀。
又心聞之義即是真因，初心絕分，故揀之矣。
即以心聞合法界體，境智無二，故法界中所有眾生心中發明，
普賢行者無不了知、無不起應，冥顯二機皆獲其益。
若於下即顯機顯應，縱彼下即冥機冥應。
又機召於應、應赴於機，乃有四句，謂冥機冥應、
冥機顯應、顯機顯應、顯機冥應。
此四為根本，一句有四句，展轉多句，如別所明。 ^433a2

補遺云：按此手摩其頂，為安慰#CB15081;進故。

########## 二牒證結答

orig::  ^433a16

佛問圓通：我說本因，心聞發明，分別自在，斯為第一。
commentary::  ^433a20

孤山云：心聞發明，內證也；分別自在，外用也。

######### 三難陀觀鼻識(二)

########## 初敘悟緣起

orig::  ^433a22

孫陀羅難陀即從座起，頂禮佛足而白佛言：
我初出家從佛入道，雖具戒律，於三摩地心常散動，未獲無漏。
世尊教我及俱絺羅觀鼻端白，我初諦觀經三七日，
見鼻中氣出入如煙，身心內明圓洞世界，
徧成虗淨猶如琉璃，煙相漸銷鼻息成白，
心開漏盡，諸出入息化為光明，照十方界得阿羅漢，世尊記我當得菩提。
commentary::  ^433a24

孫陀羅云：好愛，妻名也。
難陀云：歡憙，己號也。
慈、恩兩名，共翻艶、憙，為簡放牛難陀，故標其妻。
如來親弟教觀鼻端白者，以多散亂，且以事相止心，為入道方便也。
按禪波羅蜜云：五處繼心，名繫緣止：一、
頂上，二、髮際，三、鼻柱，四、臍間，五、地輪。
外國金齒三藏說此五禪門。 ^433a32

擕李云：前周利槃特觀出入息，即約鼻根，
今約觀識，條然有別。 ^434a2

長水云：前作數息，即約根說。
今約觀識，緣鼻端白，以駐其心，令不散動。
初觀白相，經三七日，後見息氣，猶如煙相。
此觀成時，身心內發，若身若器，一時空淨，
內外映徹，猶如琉璃。
此即因觀生滅息相，觀心融明，將發空慧，遂洞身界。
猶在方便，未能忘緣，故見其煙，變成白相。
無生空慧，既見現前，諸息不生，純是智慧。
慧光明照，一切皆如，世界眾生，無非圓妙。
由斯漏盡，當得菩提。 ^434a4

苕溪云：由觀鼻識，似發十六，特勝禪也。
熏聞云：十六特勝者，此禪興六妙門，橫竪淺深之異耳。
此禪始從知息出入，乃至觀於棄捨，攝四念處，
能見三界九地所證境界，故云圓洞世界等。
又能於地地中，以觀照了，破四顛倒，發真無漏，故云心開漏盡等。
亦可是通明之相，禪門備焉。
通明謂三事通觀，若觀息時，即照色心，
觀色及心，亦復如是，故曰通明。
又修此禪，能發六通三明故。 ^434a14

補遺云：世尊記我等者，前敘昔在小，今欲敘圓通，指法華授記已悟圓通也。

########## 二牒證結答

orig::  ^434a22

佛問圓通：我以銷息，息久發明，明圓滅漏，斯為第一。

######### 四滿慈觀舌識(二)

########## 初敘悟緣起
 ^434a26

富樓那彌多羅尼子即從座起，頂禮佛足而白佛言：
我曠劫來辯才無礙，宣說苦空深達實相，
如是乃至恒沙如來祕密法門，我於眾中微妙開示得無所畏。
世尊知我有大辯才，以音聲輪教我發揚，
我於佛前助佛轉輪，因師子吼成阿羅漢，世尊印我說法無上。
commentary::  ^434a28

苕溪云：宣說下，指小乘法。
如是下，示大乘義。
始阿含，終般若，故云乃至。
長水云：師子吼者，無畏說也。
內以禪定智慧伏斷見愛，外以神通說法降制魔外，
則涅槃城存，三寶不絕也。 ^434a36

熏聞云：以音聲輪者，謂身輪現通，口輪說法，
意輪鑒機，此口輪也。
助佛輪轉者，此法輪也。
口論是能轉，法輪是所轉。

########## 二牒證結答

orig::  ^435a4

佛問圓通：我以法音降伏魔怨，銷滅諸漏，斯為第一。
commentary::  ^435a8

補遺云：滿慈舌識，故以法音言之。
中道法音，降無明魔怨也。
說法可以制外，故以魔怨言之。

######### 五優波觀身識(二)

########## 初敘悟緣起

orig::  ^435a10

優波離即從座起，頂禮佛足而白佛言：
我親隨佛踰城出家，親觀如來六年勤苦，
親見如來降伏諸魔制諸外道，解脫世間貪欲諸漏，
承佛教戒，如是乃至三千威儀、八萬微細性業遮業悉皆清淨，
身心寂滅成阿羅漢。
我是如來眾中綱紀，親印我心，持戒脩身眾推無上。
commentary::  ^435a14

孤山云：優波離，此云上首，以其持律為眾紀綱故。
補遺云：綱紀猶言總攝，或翻近執，以佛為太子時，彼為親近執事之臣故。 ^435a22

資中云：此言隨佛出家。
律云：度諸釋種，先度波離。
稍似有異。蓋初雖踰城，後方入道耳。
約二百五十戒，各有四威儀，合為一千。
循三世轉為三千。
將三千威儀，分配身口七支，為二萬一千。
復約對治三毒及等，分成八萬四千。
今舉全數爾也。 ^435a24

孤山云：性業不由佛制，持之性自是善，
犯之性自是罪，如殺盜等。
遮業由佛遮制，犯之得罪，如懇土等。
手鑑云：且如一部律中，僧尼二部，戒本對境。
制戒雖多，不離性遮二種。
凡對有情境制者名性，對非情境制者名遮。
以一性字收一切性，以一遮字收一切遮。
性自是等者，如佛未制戒前，輪王以十善戒化人。
至佛出世，比丘有犯而重制故。
故南山云：性惡通於化制。
又佛出世，方有餘戒，如墾壞生。
外道譏言：無有慈心，損彼命等。
故佛隨制，遮彼之謗。
故南山云：遮戒因過便起。
應知性遮是所犯之戒，業是所招之報。
又犯性戒，得兩重罪：一業道，二違制。
苦犯遮罪，但有違制。
故南山引經云：受戒者罪重，不受者罪輕。
斯之謂也。
########## 二牒證結答

orig::  ^435a30

佛問圓通：我以執身身得自在，次第執心心得通達，
然後身心一切通利，斯為第一。
commentary::  ^436a12

孤山云：次第執心者，由戒清淨，故發定慧也。
定持心則止其散，慧持心則照其昏，故云心得通達。 ^436a16

苕溪云：按下文云：先持聲聞四棄八棄，
執身不動；後行菩薩清淨律儀，執心不起。
是則執心非約定慧明矣。
然以身心配於大小，此據麤細一往分之。
菩薩非不檢身，聲聞亦防意地。
如諸篇聚，制遠方便，豈非意地乎？
今所敘者，正言其小，故執身及心，從麤至細，以防身識之微也。
身識既滅，真智現前，斯所謂戒淨有智慧，便得第一道。 ^436a18

補遺云：此上首章敘圓通文也。
按下文先持聲聞四棄，後行菩薩清淨律儀，執心不起。
今云次第執心，指大乘戒直制心地以為圓通也。
只以此章為規模，乃驗前後敘昔在小，
敘圓通在大，為可信矣。

######### 六目連觀意識(二)

########## 初敘悟緣起

orig::  ^436a26

大目犍連即從座起，頂禮佛足而白佛言：
我初於路乞食，逢遇優樓頻螺、伽耶那提、
三迦葉波，宣說如來因緣深義，我頓發心得大通達，
如來惠我袈裟著身鬚髮自落，我遊十方得無罣礙神通發明，
推為無上成阿羅漢。
寧唯世尊，十方如來歎我神力圓明清淨自在無畏。
commentary::  ^436a34

孤山云優樓頻螺，此云木瓜癃，胷前癃如木瓜故。
伽耶，山名，即象頭山也，亦云城，城近此山故。
那提，河名，一兄二弟，故身子云逢迦葉波兄弟，即其人也。 ^437a6

苕溪云：神名天心，通名慧性，而此心性，即意識發明也。
大乘發如來藏，小乘發根本禪。 ^437a8

熏聞云：四禪、四等、四空，總名十二門禪，然其神通多依四禪而發。
孤山云：六神通中，唯漏盡通是其內證，餘之五神通皆屬外用。
問：身子、采菽，俱逢迦葉，同聞因緣，何以身子從眼識證真，采菽由意識成道？
答：人之根性，宿植不同，故使聞法，得益有異。
譬如藥草，種類若干，一雨所潤，而各滋茂。 ^437a12

補遺云：文從初至成阿羅漢，敘昔證；從寧唯世尊去，敘圓通也。
袈裟，此云不正色，非五方正色也。
翻梵書本單作，後人各添衣字。

########## 二牒證結答

orig::  ^437a18

佛問圓通，我以旋湛，心光發宣，如澄濁流，
久成清瑩，斯為第一。
commentary::  ^437a24

旋無明，歸湛性，意根法門。

######## 四觀七大悟道(七)

######### 初(烏芻)瑟摩觀火大(二)

########## 初敘悟緣起(二)

########### 初遇佛聞教

orig::  ^437a26

烏芻瑟摩於如來前，合掌頂禮佛之雙足，
而白佛言：我常先憶久遠劫前性多貪欲，
有佛出世名曰空王，說多婬人成猛火聚。
commentary::  ^437a28

資中云：烏芻瑟摩，此云火頭，觀火性得道，故以名焉。
孤山云：四觀七大，悟道分七云云。
此由無始用諸妄相，此想不真，故有七大流轉。
今知常住真心，一體無二，故隨觀一法，悉得悟道。 ^437a32

長水云：貪欲盛者，見鬼獄因，因為欲火所熾，
果為業火所燒，因果相當，俱名火聚。 ^437a36

苕溪云：貪婬盛者，現業來報，皆招火聚。

########### 二依教修觀(二)

############ 初觀成獲悟

orig::  ^438a2

教我徧觀百骸四支，諸冷煖氣，神光內凝，
化多婬心，成智慧火。
commentary::  ^438a4

苕溪云：教我下，徧觀四大，皆是觸塵之境。
百骸四支，地也。諸冷煖氣，即水火風也。
三昧既著，故曰神光內凝。
以多欲人火大偏盛，故變婬火而成智火。 ^438a6

補遺云：初後徧觀四大，知火大盛，所以別觀。
初成小果，後發大心，將非普現色身，以執金剛神輔佛揚化者乎？

############ 二重指釋成

orig::  ^438a8

從是諸佛皆呼名我，名為火頭。
我以火光三昧力故，成阿羅漢，心發大願：
諸佛成道，我為力士，親伏魔怨。
commentary::  ^438a14

補遺云：於火法門，無上首耳。
從心發大願去，敘圓通也。

########## 二牒證結答

orig::  ^438a18

佛問圓通，我以諦觀，身心煖觸，無礙流通，
諸漏既銷，生大寶#CB08504;，
登無上覺，斯為第一。
commentary::  ^438a20

煖觸即空，故云無礙。
性火妙發，故曰流通。
內凝外現，故生寶#CB08504;。

######### 二持地觀地大(二)

########## 初敘悟緣起(二)

########### 初遇佛受教(二)

############ 初(歷值諸佛)具修福業

orig::  ^438a24

持地菩薩即從座起，頂禮佛足而白佛言：
我念往昔普光如來出現於世，我為比丘，
常於一切要路、津口、田地險隘，有不如法妨損車馬，
我皆平填，或作橋梁，或負沙土，如是勤苦，經無量佛出現於世。
或有眾生於闤闠處要人擎物，我先為擎至其所詣，
放物即行，不取其直。
commentary::  ^438a26

谷響云：闤，市垣也。
闠，市門也。
############ 二(別值毗舍)親承開示

orig::  ^438a34

毗舍浮佛現在世時，世多饑荒，我為負人，
無問遠近，唯取一錢。
或有車牛被於泥溺，我有神力為其推輪，拔其苦惱。
時國大王延佛設齋，我於爾時平地待佛，
毗舍如來摩頂謂我：當平心地，則世界地一切皆平。
commentary::  ^438a36

苕溪云：毗舍浮翻，一切自在，賢劫前同尸葉佛時出世。
補遺云：七佛過去莊嚴劫後出世，次第三佛：
毗婆尸佛、尸棄佛、毗舍浮佛。
現在賢劫前出世，次第四佛：拘留孫佛、
拘那含牟尼佛、迦葉佛、釋迦佛。
三、四中間，隔遠空劫，止從釋迦種相已來故。
如戒疏云：七佛者，並在此土，應化迹在百劫之內。 ^439a6

長水云：平治路地，待佛經過，佛以自證法門，開示令平。
心地一切皆平者，心為萬法所依，平等含育，
長養一切，故名為地。
若能平等性觀，與此相應，則一切法無不平等，
自在無礙，由是佛名一切自在耳。 ^439a12

孤山云：地由心造，故心平則地平也。

########### 二因教獲悟(二)

############ 初正陳悟旨

orig::  ^439a18

我即心開，見身微塵與造世界所有微塵等無差別，
微塵自性不相觸摩，乃至刀兵亦無所觸。
commentary::  ^439a20

刀兵無觸者，以身塵、界塵一一平等空寂，
各各不相知，各各不相到，體本無生，故無觸摩？

############ 二因悟獲證

orig::  ^439a24

我於法性悟無生忍，成阿羅漢，迴心今入菩薩位中，
聞諸如來宣妙蓮華佛知見地，我先證明而為上首。
commentary::  ^439a28

苕溪云：我于法性下，由分證法身，而權取小果，故以無生忍簡之。
初自度，後化他，是謂回心也。 ^439a32

補遺云：經從回心入大去，敘菩提所證，前敘小證耳。
雖有無生忍言，乃小教真諦耳。
我有神力者，未證四果之前，得五通也。
常平心地等小乘，亦談諸法由心，則心平時，世界亦平也。
我即心開，真空發也。
見身微塵與世微塵等無差別者，若正若依，
積塵以成，本無自體，空理平等。
蓋由持地所敘，先為比丘，乃至成阿羅漢，初敘小證也。
回心今入去，方是大乘，故無可疑矣。
所謂今者，非指釋迦一化之中，葢言後時耳。 ^439a34

長水云：此人開悟大乘而證小果者，以隨彼意樂，要入即入。
如西域諸菩薩等，皆悟大道，嫌棄小乘，
猶如咳唾，多因王請，即證小果。
由人意樂，豈不然乎？

########## 二牒證結答

orig::  ^440a8

佛問圓通：我以諦觀身界二塵等無差別，
本如來藏虗妄發塵，塵銷智圓成無上道，斯為第一。

######### 三月光觀水大(二)

########## 初敘悟緣起(二)

########### 初值佛受教
 ^440a14

月光童子即從座起，頂禮佛足而白佛言：
我憶往昔恒河沙劫，有佛出世名為水天，教諸菩薩脩習水觀入三摩地。
commentary::  ^440a18

補遺云：宜陽應乾注經曰：月是太陰，能生於水，
與所值佛，皆由所習而得名號。

########### 二依正修觀(二)

############ 初備陳修行(二)

############# 初正成水想(二)

############## 初正作意

orig::  ^440a22

觀於身中水性無奪，初從涕唾，如是窮盡津液精血大小便利，
身中旋復水性一同，見水身中與世界外浮幢王剎諸香水海等無差別。
commentary::  ^440a24

長水云：一味水性，更非餘大之所相傾，故名無奪。
補遺云：身中之水，淨穢不相凌奪，仍與外之香水海，
大小不相凌奪，以其性水真空是同，故使大小無相奪倫也。 ^440a28

釋要云：從海湧現，故曰浮幢。
准華嚴經，華藏海中有大蓮華，其蓮華中有諸香水海，一一香水海為諸佛剎世界之種。
華嚴世界在香水中，故言浮幢王剎。
華藏二十重，累高是幢，最為廣大，故稱王。
今觀身水與彼海同，故無差別。
水想成時，但得無我，猶執小相，全是於身未亡法見，故未無身。

############## 二敘偏證

orig::  ^440a32

我於是時，初成此觀，但見其水，未得無身。
commentary::  ^441a4

資中云：此定果色，隨心所變，如十徧處，
入定則有，出定則無，不同業果色，共業同感，
不造世業，方得清淨。
小乘事障除，發得欲定，并得無色，不見自身。
今非謂此也。准下性合真空，方得亡身者，
乃是陰入皆如，達陰即法，故曰無身耳。
然初成此觀，已云性水真空，何下文遇無量佛，方云性合真空邪？
須知上文只云性水一同，但是解心，未有證悟，下云性合方入證耳。

############# 二因觀值緣(三)

############## 初入觀值緣

orig::  ^441a6

當為比丘室中安禪。
我有弟子窺窓觀室，唯見清水徧在室中，了無所見。
童稚無知，取一瓦礫投於水內，激水作聲，願盻而去。
commentary::  ^441a16

長水云當為下。初脩假想。
雖見其水與香水海等無差別，但自心見，非通他人。
今定力轉勝，果色亦然，乃通他見，亦定果也。
不同十徧處想，成自見耳。 ^441a20

手鑑云：十徧處者，前身中水與外香水無差別者，
作此觀時，所見皆水，即定果色，隨心所徧，
正同十徧處，入定則有，出定則無。
十者，青、黃、赤、白、地、水、火、風、空、識，皆從所觀境徧滿得名也。
亦名十一切處行相，如法界次第。 ^441a22

孤山云：定力增勝，能令外見。
如稠禪師入火光定，其室如焚。
補遺云：續高僧傳第十六初習禪傳止列二十三人，第八僧稠本傳無入火光定事。
稠從道房禪師房，佛陀之神足也。
佛陀本傳云：造別院居室內，有小兒見門隙內炎火赫然，
驚告院主，卒無所見。
此與月光皆兒童見之相類。
又後梁法聰禪師至襄陽傘蓋山築室，
梁晉安王往見一谷猛火洞然，良久忽變為水，水滅堂現。
以事相詢，乃知爾時入水火定。
宋高僧傳感通篇玄光傳：光見南嶽思大和尚證法華三昧，
陞堂者一人入火光三昧，一人入水光三昧。
通慧傳系曰：處胎經以禪定攝意入火界三昧，
剎土洞然，愚夫謂是遭焚。
若入水界三昧，愚夫見謂為水，投物于中。
菩薩心如虗空，不覺觸撓，此非三乘所能究盡。
迴視曰顧，邪視曰#CB04865;。

############## 二出觀如病

orig::  ^441a28

我出定後頓覺心痛，如舍利弗遭違害鬼。
我自思惟：今我已得阿羅漢道，久離病緣，云何今日忽生心痛？
將無退失？
commentary::  ^442a12

孤山云：身子居蘭若，當道入定。
有二鬼王，是過去世怨，以手擊之。
出定白佛，佛言：若不入定，遭彼所擊，必作微塵。
賴蒙定力，得平復耳。 ^442a16

釋要云：經云：舍利弗親剃髮竟，正身端坐，以衣覆頭。
于時有二夜叉：一名為害，二名復害。
爾時復害與為害言：我於今日欲以拳打剃頭沙門。
為害云：此有神德，汝勿因此受長夜苦。
時復害以惡熾盛故，故以拳打。
打已，地烈現身，陷入地獄。
今云為害，經舉同時逢者也。 ^442a18

苕溪云：按智論明諸聖人皆有身苦，今言已得羅漢，
久離病緣者，此蓋過去曾取小果，既無見思惑業之事，是離分段病苦之緣。
凡夫得病，由十因緣：一久坐，二食不節，
三多憂愁，四疲勞，五婬慾，六嗔恚，七忍大便，
八忍小便，九制上風，十制下風。
今羅漢已離此緣，其時回心，却入三界，
本無實疾，所以疑之。
然此菩薩所脩三昧，與前持地觀法大同，
但由無明尚在，未得無功用道，是故出定不知痛緣。 ^442a26

補遺云：淨名經中，持世菩薩出定，不覺魔嬈。
疏云：別教緣脩出定，不能即寂而照，所以不知。
例今月光，位在地住之前，非真修位，所以不知。
瓦礫之事，初證法身，分亡變易之身。
身中水性，與香水海性，同合真如空藏之性。

############## 三審緣獲安

orig::  ^442a36

爾時，童子捷來我前，說如上事，我則告言：
汝更見水，可即開門，入此水中，除去瓦礫。
童子奉教，後入定時，還復見水，瓦礫宛然，開門除出。
我後出定，身質如初。

############ 二因修獲證
 ^443a8

逢無量佛。如是至於山海自在通王如來。
方得亡身。與十方界諸香水海。
性合真空。無二無別。
今於如來。得童真名。
預菩薩會。
commentary::  ^443a12

長水云：前猶見水，今合真空，無水可得，
皆如來藏，故云亡身即證法空也。

########## 二牒證結答

orig::  ^443a16

佛問圓通：我以水性一味流通，得無生忍圓滿菩提，斯為第一？

######### 四琉璃光觀風大(二)

########## 初敘悟緣起(二)

########### 初遇佛受教
 ^443a18

瑠璃光法王子即從座起，頂禮佛足而白佛言：
我憶往昔經恒沙劫，有佛出世，名：無量聲，
開示菩薩本覺妙明，觀此世界及眾生身，皆是妄緣風力所轉。
commentary::  ^443a20

具云吠琉璃，此翻遠山寶。
由觀身心風力所轉，觀成得用，身心洞徹，
猶彼琉璃，故以名焉。
所值之佛，名無量聲，亦由觀風而立名耳。
經中既云開示菩薩本覺妙明，即云觀此世界及眾生身，
皆是妄緣風力所轉，當指初迷覺明，動為妄業，故有眾生界轉動之風也。
菩薩用觀，窮動轉之源耳。
達其源，則見本妙之不動也。
從喻得名，所證實相，內外映徹，若琉璃焉。
故下自敘曰：身心發光，洞徹無礙。
開示本覺而觀風者，風力即動相，既屬于妄，
欲顯無動，無動即本覺也。
由是欲顯無動，而觀於動。

########### 二依教修觀(二)

############ 初正依觀巧

orig::  ^443a24

我於爾時觀界安立、觀世動時、觀身動止、
觀心動念，諸動無二等無差別。
我時覺了此群動性，來無所從、去無所至，
十方微塵顛倒眾生同一虗妄，如是乃至三千大千一世界內所有眾生，
如一器中貯百蚊蚋啾啾亂鳴，於分寸中鼓發狂閙。

############ 二觀成獲益
 ^444a2

逢佛未幾，得無生忍。
爾時心開，乃見東方不動佛國，為法王子，
事十方佛，身心發光，洞徹無礙。
commentary::  ^444a8

觀察世界身心，皆由風動。
風自何生，而動諸物？
物不動時，去至何所？
風既無從，物成妄動。
故見十方一切眾生，狂自鼓閙，同一虗妄，本無所因。
依教觀察，受教未久，即證無生。
由觀生滅，證無生滅。
故見東方不動佛國，我身及器，咸即本覺妙明元體。
故云發光，洞徹無礙。

########## 二牒證結答

orig::  ^444a12

佛問圓通：我以觀察風力無依，悟菩提心入三摩地，
合十方佛傳一妙心，斯為第一。
commentary::  ^444a20

釋要云：意云：我既證得本覺，與十方如來所傳妙心無異。

######### 五虗空藏觀空大(二)

########## 初敘悟緣起(三)

########### 初同佛所得

orig::  ^444a24

虗空藏菩薩即從座起，頂禮佛足而白佛言：我與如來定光佛所得無邊身。

########### 二備顯神用
 ^444a26

爾時，手執四大寶珠，照明十方微塵佛剎，化成虗空。
又於自心現大圓鏡，內放十種微妙寶光，
流灌十方盡虗空際諸幢王剎，來入鏡內，涉入我身。
身同虗空，不相妨礙；身能善入微塵國土，
廣行佛事，得大隨順。

########### 三由觀獲證
 ^444a28

此大神力，由我諦觀四大無依妄想生滅，
虗空無二佛國本同，於同發明得無生忍。
commentary::  ^444a34

苕溪云：定光佛，即然燈佛也。
因觀四大色質，既得無邊法身，為顯此身徧融一切，故執寶珠照十方等而表示之。
上以珠表色，此以鏡表心，色從心造，全體是心，故放寶光灌十方等。 ^445a2

長水云：十種光者，十身盧舍那也。
苕溪云：華嚴云：清淨妙法身，湛然應一切。
前同虗空，法也；今入塵國，應也。
說三乘法為佛事，稱四悉機為隨順。 ^445a6

補遺云：四悉，具云四悉檀名，出智論。
悉是華言，檀是梵語。
悉之言徧，檀翻為施。
以歡喜、生善、破惡、入理四法，徧施有情，故曰四悉檀也。
南嶽云：如大涅槃，胡漢兼舉。
南嶽親證，不應錯用。
天台智者，依之釋義。

########## 二牒證結答

orig::  ^445a10

佛問圓通：我以觀察虗空無邊入三摩地，妙力圓明斯為第一。

######### 六彌勒觀識大(二)

########## 初敘悟緣起(二)

########### 初遇佛受教
 ^445a16

彌勒菩薩即從座起，頂禮佛足而白佛言：
我憶往昔經微塵劫，有佛出世名日月證明，
我從彼佛而得出家，心重世名好遊族姓。
爾時，世尊教我脩習唯心識定入三摩地。
commentary::  ^445a18

擕，李云彌勒，正云梅怛利曳那，此翻慈氏。
真際云：以不達徧計本空，依他幻有，故耽世名，
好遊族姓，唯遮境有，識簡心空，唯有自心，心外無法。 ^445a24

手鑑云：然此唯識具一切法門，而眾生有兩種：
一、多著外色，少著內識；二、多著內識，少著外色。
如上界多著內識，下二界多著外色。
外色多，內識少，如學問人多向外解。
破外向內，故須此觀。
又唯心識定有二種，謂影像、真實。
地前加行作影像唯識觀，初地見道作真實唯識觀。
一切法以識為相，真如為性，影像、真實雖殊，總名唯識觀。 ^445a26

長水云：初修此觀，已得對治，知世名利有無厚薄，
皆我自己唯識所變，不從他來，由此馳求，頓爾皆息。
孤山云：此相似位。

########### 二依教修觀(二)

############ 初文修離過

orig::  ^445a36

歷劫已來，以此三昧事恒沙佛，求世名心歇滅無有。

############ 二觀成得道(二)

############# 初證唯心
 ^446a4

至然燈佛出現於世，我乃得成無上妙圓識心三昧，
乃至盡空如來國土淨穢有無，皆是我心變化所現。
commentary::  ^446a6

長水云：此觀初成，位當解行。
今得三昧，已入初地，名真見道。
謂以一實根本無分別智，與法界冥合，
能所一如，無有二相。
故唯識頌云：若時于所緣，智都無所得，
爾時住唯識，離二取相故。
當爾之時，名方親證。
乃至盡空如來國土，淨穢有無，皆是我心變化所現。 ^446a10

孤山云：此分真位。
苕溪云：謂盡虗空界所有佛國等，唯心所現。
若以四土言之，心即寂光，變化即實報，
方便同居淨穢，但是三土之相，互有起滅耳。
從法身識性流出，報應無量。
佛身識性之言，乃庵摩羅。

############# 二現諸佛

orig::  ^446a16

世尊，我了如是唯心識故，識性流出無量如來，今得授記次補佛處。

########## 二牒證結答
 ^446a22

佛問圓通：我以諦觀十方唯識，識心圓明，
入圓成實，遠離依他及徧計執，得無生忍，斯為第一。
commentary::  ^446a24

手鑑云：識唯一識，復有分別識、無分別識，
故此唯識具一切法門，破外向內，令觀明白。
十法界法皆是一識，識空十法界空，識假十法界假，
識中十法界中，專以內心破一切法。
若外觀十法界，即見內心，當知若色、若識皆是唯識、
唯色，應知亦有分別色、無分別色，色寂、心寂二俱三昧。 ^446a28

苕溪云：此中三性，亦曰三相，廣在解深密經及唯識論。
一徧計所執性，二依他起性，三圓成實性。 ^446a34

資中云：橫計有情、眾生、壽者，及我我所，乃至情非情異。
執有實體，周徧計度，名徧計性。
計有因緣，世間和合，建立名相。
執此假相，定從種生，雖無我執，自然種性。
假色心等，為眾生五蘊等法，名依他性。
無漏智體，及真如法界，名圓成性。 ^446a36

補遺云：昔賢有頌曰：白日看繩繩是麻，
夜裏看繩繩是蛇，麻上生繩猶是妄，那堪繩上更生蛇？
麻繩，蛇境也。蛇喻徧計性，繩喻依他性，
麻喻圓成實性，本秪麻耳。
愚迷不了以麻為繩，抑又不了以繩為蛇，
依他執我，徧超我計，我本性空，圓成一實，
北方承習，豈徒然哉？

######### 七勢至觀根大(二)

########## 初敘悟緣起(二)

########### 初遇佛受教(二)

############ 初標指

orig::  ^447a6

大勢至法王子與其同倫五十二菩薩即從座起，
頂禮佛足而白佛言：我憶往昔恒河沙劫，
有佛出世名無量光，十二如來相繼一劫，
其最後佛名超日月光，彼佛教我念佛三昧。
commentary::  ^447a16

梵語摩訶那鉢，此云大勢至。
孤山云：觀經云：以智慧光普照一切，令離三途，
得無上力，是故號此菩薩名大勢至。
三昧，梵語，此翻正心行處。

############ 二敘教(二)

############# 初喻顯(二)

############## 初喻不念之失

orig::  ^447a22

譬如有人，一專為憶，一人專忘。
如是二人，若逢不逢，或見非見。
commentary::  ^447a26

專憶如念佛眾生，專忘謂眾生不念佛者，
佛恒普應生不能感，是故不定逢與不逢、或見非見也。
專忘作專念者非。

############## 二喻念佛之得

orig::  ^447a28

二人相憶，二憶念深，如是乃至從生至生，
同於形影，不相乖異。
commentary::  ^447a32

佛與眾生憶念相應，故佛與生如影隨形，從生至生永免乖異。

############# 二說合(二)

############## 初合不念

orig::  ^447a34

十方如來憐念眾生如母憶子，若子逃逝，雖憶何為？
commentary::  ^447a36

苕溪云：母憶子如佛專憶，子逃逝如人專忘，
縱得逢見，不蒙法利，與逃逝無異。
舍衛九億家，不其然也。 ^448a2

熏聞云：智論云：舍衛有九億家，三億眼見佛，
三億耳聞而不見，三億不聞不見。

############## 二合念佛(二)

############### 初提喻貼合

orig::  ^448a4

子若憶母，如母憶時，母子歷生，不相違遠。
若眾生心，憶佛念佛，現前當來，必定見佛，
去佛不遠，不假方便，自得心開。
commentary::  ^448a8

補遺云：勢至所說心開，既而自得，如所謂何藉劬勞，故云不假方便。

############### 二寄喻重顯

orig::  ^448a12

如染香人身有香氣，此則名曰香光莊嚴。
commentary::  ^448a14

長水云：染香有香氣，念佛得見佛，因果相稱，誰謂不然？

########### 二脩習獲證

orig::  ^448a16

我本因地以念佛心入無生忍，今於此界攝念佛人歸於淨土。
commentary::  ^448a18

苕溪云：以證驗修念佛之心，不可單作事相而解。
念存三觀，佛具三身，心破三惑，無生忍相，方可入焉。
如資中所引觀經是心是佛等釋之，斯亦大要也。
空觀念報身，破通別見思；假觀念應身，
破界內外塵沙；中觀念法身，破根本無明。
分別雖爾，然復須了即惑成觀，觀外無身，
三一互融，非相含然，非相生然，念之於無念，是真念佛矣。
淨土別指極樂，通及寂光。 ^448a20

補遺云：此譬喻文乃有二意：一、應親機疎喻，
二、機應相親喻。欲明相親，先舉機疎以誡一人專憶、一人專忘。
如佛念眾生而眾生無機，如是二人若逢不逢、
或見非見，既親疎不等，則有時而逢、有時而見，不能常相逢遇。
然既專忘，則當一向不逢不見，何故亦有逢見之時？
須知言忘者，必先相識而後專忘，以曾識故所以或逢，亦可云既一人專忘故不逢見。
二、機應相親譬，經二人相憶等也。
十方如來下，合法。
先喻應親機疎，次合相親喻。
又二：初、再提前喻。
事一心門，憶佛也；理一心門，念佛也。

########## 二牒證結答

orig::  ^448a28

佛問圓通：我無選擇，都攝六根，淨念相繼，
得三摩地，斯為第一。
commentary::  ^449a6

孤山云：無量壽經云：念佛者，不得如彈指頃念世五欲。
補遺云：念屬意根，正論修處，亦旁攝諸根，根根念佛也。
意根若淨，諸根咸攝，故無選擇。
如念佛時，眼不觀色，眼念佛矣；乃至身不著觸，身念佛矣。
故曰：都攝六根，根大明矣。
五、觀耳根悟道。此由無始用諸妄想，此想不真，故有耳根流轉。
今如常住真心，一體無二，故觀耳根，乃得悟道。
大佛頂如來密因脩證了義諸菩薩萬行首楞嚴經卷第五
 ^449a8
