
xu:: 
#  No. 1277-A
No. 1277-A
西天梵語出於三藏之總持。
是以像教之興。譯梵語為唐言。
以音聲為佛事。至於天台智者云。
所傳最盛行于東土。
盖念佛一法開化萬端。
如勝鬘之讚釋迦。
元公之念彌陀。歎佛功德代佛宣揚。
無非利益人天度脫生死之捷鋒也。
　高峰因師性天敏悟。
經義該通。會稡佛書編而成帙。
不私諸己務廣真傳。
後學得之立可深造闍梨地位。
此師之善巧方便厥施斯溥。
或者謂高峰叢林之老成也。
此書美則美矣。然佛不可以色相見。
不可以音聲求。廼今舍無漏之果而用心於有漏之因。
佛法恐未盡在是。
嗟夫百億化身所化境。
隨根隨類接群機。
此圓通八萬四千門。
門門解脫。顧夫人根器何如耳。
匹夫窶人苟能三熏三沐一讚一揚。
則念佛纔開口。華池已種蓮。
葢有十聲名號即生佛剎者。
若愚師之言豈欺我哉。
愚請引是以為或者辯。 ^1a5

至元丁亥上巳前三日靈寶法師兼行六通遺教法事　沈世昌　謹敘
other:: 
# 高峰龍泉院因師集賢語錄總目
高峰龍泉院因師集賢語錄總目
other:: 六祖院住持小師　如瑛　編錄
卷之一入壇敘時景門立春〔二段〕正月
〔三段〕元旦上元〔二段〕二月〔二段〕寒食三月
〔二段〕清明上巳四月〔二段〕五月〔二段〕端午
〔二段〕六月〔二段〕七月〔二段〕七夕中元八月
〔二段〕中秋〔二段〕九月〔二段〕重陽十月〔二段〕
下元十一月〔二段〕冬至十二月〔二段〕除夜閏月
〔二段〕曉景〔四段〕亭午日晡晚景〔三段〕夜景中夜月夜晴景陰雨
〔二段〕雨霽雪景雪霽霜天釋迦生日彌陀生日觀音生日聖帝生日華光生日卷之二入壇佛事門加持法事陳情文淨三業文
〔五段〕塗香灌掌語祝香文安慰文〔二段〕
淨水文〔三段〕去穢文〔二段〕普變文讚三寶文總讚佛文讚護法文大輪結界文卷之三音聲佛事門請佛文
〔二段〕請三寶文〔二段〕六献總文〔香　花　灯　水　茶　果〕
七献總文〔香　花　灯　水　茶　果　食〕
十二献總文〔香　灯　茶　果　齋　水　寶　米　衣　藥〕
卷之四歌揚讚佛門大三皈依〔三寶三段〕
古陽關〔三寶三段〕喬鼓社〔三寶四段〕柳含烟
〔三寶三段〕鶴冲天〔釋迦三段〕千秋歲五福降中天
〔釋迦五段〕臨江仙〔觀音地藏二段〕南聖朝
〔彌陀三段〕五雷子〔薦亡讚三寶〕巧笋笆
〔釋迦觀音二段〕賀聖朝〔佛涅槃三段〕滿庭芳
〔觀音　地藏三界各一段〕水調歌〔讚維摩八段〕
降魔讚〔二段〕望江南〔三寶三段送佛一段〕
聲〔聲〕慢〔二段〕卷之五陳意伏顧門生日語生七語受生語血盆語送星語還願語祈男語謝男語保胎語賽謝語保病語祈安語禳災語禳火語禳水語保苗語保蚕語修造語
〔住宅墳墓〕解結語祈雨語謝雨語祈晴語謝晴語祈雪語謝雪謝諸般偈讚門浴佛藥師佛彌陀佛熾盛光觀音佛地藏佛目連泗洲佛定光佛六祖僧伽伽藍社王預修道姑預修看華嚴懺血盆還燈願建燈懺塔眾信懺塔祈雨祈晴散花解結懺殺生起幡放生卷之六薦亡偈讚門薦亡通用
〔三〕薦婦人薦老人薦公薦婆薦父母薦父
〔二〕薦母〔二〕母小祥母大祥薦夫〔二〕薦妻
〔二〕妻產死薦兄兄新及弟死薦弟領舉弟薦男
〔三〕男幼亡〔二〕薦女〔四〕薦姊妹薦丈人〔二〕
葬丈母〔二〕薦女婿遶棺〔二〕葬父葬母停喪新葬移葬安墳明友新及第官員老人官武官老儒少儒赴省道士士人溺死薦僧
〔二〕薦醫僧薦法眷修行人僧薦恩母佃薦恩主師巫娼妓娼殺死縊死焚死卷之七諸般佛事門發道文開明文祭奠文讚祭文召亡文設浴儀卷之八諸般佛事門設斛文卷之九諸般佛事門散花文散花偈
〔保安　祈嗣　還願　保胎　乞巧　懺髮　祈蚕　薦亡　追薦　奉道〕
放生文遣船文卷之十諸家伏願門祝聖
〔五段〕官員〔八段〕士人〔六段〕僧〔五段〕道〔三段〕
農人〔三段〕工藝〔二段〕商賈〔二段〕公吏〔二段〕
醫士〔二段〕術士〔二段〕師巫〔二段〕師尼〔一段〕
老人〔三段〕婦人〔二段〕小兒〔三段〕合家〔三段〕
祝壽〔三段〕祈福〔四段〕禳災〔三段〕保安〔四段〕
保胎〔二段〕保蚕〔二段〕保苗〔二段〕保畜〔二段〕
保牛〔三段〕禳火〔一段〕禳水〔一段〕禳盜〔二段〕
還願〔三段〕預修〔二段〕總願〔一段〕卷之十一總願碎語門總願全段居官修文習武治家事公務農養蚕工匠商賈攻醫尅擇漁釣酒肆開肆屠戶愽弈篙工僧行道士尼師師巫相士論命牙僧娼妓卷之十二追薦陳意門
〔讚靈通用〕總薦亡〔三段〕薦祖父母薦父父五七
〔二段〕父小祥薦母母百日母小祥父百日婆六七女薦母夫薦妻子六七母四七二孫薦祖母叔母母并妻首七薦夫
〔二段〕薦妻〔二段〕薦兄弟薦男長子溺死薦女薦伯叔薦姊妹薦丈人薦丈母薦女壻
〔二段〕薦商死僧薦本師薦女薦亡伏願門薦亡通用
〔十六段〕薦婦人〔二段〕薦双魂〔三段〕薦溺死
〔四段〕薦僧卷之十三涅槃法語門舉哀
〔三段〕起龕〔二段〕掛真〔二段〕舉棺〔僧　俗人　女人　奴棺〕
秉炬〔春景　夏景　秋景　冬景　僧　道　士人　農　工　商　老　少〕
下火〔雙奴　僧　武官　老人　婦人　小兒　吏人　因醉傍橋溺死　僧溺死　妓溺死　耕生〕
入壙入塔〔二段又双僧〕撒土散#CB01926;
〔二段〕唱衣卷之十四抄題雜化門化鐘樓#CB00562;龍泉院前虹橋#CB00562;化粧藏#CB00562;彩#CB15148;水陸功德化粧廢寺佛化粧羅漢聖像化塑七身功德化粧佛#CB15148;壁#CB00562;化佛前燈#CB00562;化長明燈#CB00562;化設地獄齋化錢置常住化齋供#CB00562;起建華嚴閣鐘樓化瓦修盖化米開路#CB00562;化甃路#CB00562;化人披剃#CB00562;化度僧#CB00562;化度牒#CB00562;士人化度牒吏人化度牒道姑化度牒化三衣#CB00562;化百衲衣#CB00562;化鐘#CB00562;化磬#CB00562;化鐃鈸#CB00562;化鍋#CB00562;緣化#CB00562;題彌陀會#CB00562;題華嚴會疏題金剛會#CB00562;題盂蘭盆會#CB00562;卷之十五自陳情詞門因師自敘開山營創牓 ^1a35

高峰龍泉院因師集賢語錄總目〔終〕高峰龍泉院因師集賢語錄卷之一
editor:: 六祖院住持小師　如瑛　編
other:: 
# 編修記
 ^3c4

高峰山龍泉院第十一代住持傳法比丘德因。
叨為釋子。忝處梵宮。
承　國皇之勑命非輕。
感宗師之慈恩實重。
塵緣盡脫。心印單傳。
恪守清規。勤觀黃卷。
法教弘深而浩浩。
佛門廣大以巍巍。
雖云無量無邊。當究有宗有旨。
念遺訓既多訛舛。
誰加繩紏之功。雖微僧尚乏技能。
敢效編修之力。佛事則翦繁撮要。
科儀則按舊添新。
雖四方異俗所用或殊。
然天下同文無施不可。
儻垂採覧。猶幸剸裁。
other:: 
# 入壇敘時景門
入壇敘時景門
other:: 
## 立春
立春 ^3c16

時也條風微動木德初回。
鑾輿肅候於東郊。
嶰管飛 #CB01926;於緹室。
出土牛而占瑞。飾綵燕以迎祥。
泰來否極而草木生輝。
革故鼎新而山川改觀。
陳根槁#CB01807;乘暖氣以發萠。
伏介潛鱗遇陽和而啟蟄。
堯曆三百六旬而適當肇始。
箕疇次九五福而莫不修崇。
庸建法筵。茂迎景晚。 ^3c36

又 ^4a6

三陽鼎始。萬象咸亨。
金門葭管動浮#CB01926;。
解谷黍筒回太蔟。
東風解凍一天和氣散樓臺。
曉霧凝香万里祥光浮草木。
禍隨殘臘去。福逐早春來。
青圭式謹於東方。
縟典宜修於西竺。
other:: 
## 正月
正月 ^4a8

鳳曆闓端。龍#CB16586;易次。
犧畫協三陽而交泰。
麟經正五始以書春。
官梅飄粉而臘雪初銷。
御柳搖金而東風乍扇。
鴻鈞播暖化工密運於機緘。
燕谷收寒生意盡回於萠孽。
喜逢歲首正門迎百福之時。
樂運誠心屬會集萬靈之始。 ^4a18

又 ^4a28

周星既復。端月初臨。
趣訾會兩曜之躔。
太蔟協三陽之律。
東風着物迸沙嫩草綠新抽。
曉日載陽夾徑小桃紅尚淺。
式涓糓日。#CB05418;瀝菲誠。 ^4a30

又 ^4a36

歲華方改。月吉始和。
肇蒼龍著象之辰。
適青鳥司開之序。
十里樓臺添淑氣。
千家廉幙鎻祥煙。
恭對新陽。虔修佛事。
other:: 
## 元旦
元旦 ^4a38

序推五始。曆正三元。
稱觴舉柏葉之銘。
祝壽献椒華之頌。
獸樽有酒盈盈之仙醞凝香。
雞帖當門寂寂之妖祥退舍。
正萬姓服桃之日。
乃九重祈糓之朝。
other:: 
## 上元
上元 ^4a46

燈火燦千門。笙歌喧九陌。
仙洞之夭桃簇錦。
御溝之新柳搖金。
皓月浸嚴城粧點皇都之富貴。
香風穿禁陌施呈帝里之繁華。
譙樓之玉漏無聲。
秦道之金泥尚濕。
星橋開鐵鎻。火樹合銀花。
展慶賀之微誠。迎駢臻之百福。 ^4b6

又 ^4b16

端月方中。凍冰已泮。
五鳳雲中扶輦下。
六鼇海上駕山來。
瑤漢無雲處處之笙歌鼎沸。
璇題有月家家之簾幕風和。
千門燈火夜嬋娟。
十里綺羅春富貴。
好因緣好時節。大功德大莊嚴。
other:: 
## 二月
二月 ^4b18

時也蒼龍正序。玄鳥司分。
正豳風舉趾之初。
乃周制開冰之日。
燕語半和鶯語巧。
花香渾雜草香清。
陽和明媚而萬象生春。
法會修崇而一忱歸佛。 ^4b28

又 ^4b34

桃腮靚曉。柳眼窺春。
濛濛細雨濕香塵。
淡淡祥煙薰煖谷。
日烘山色釀成和氣閙眉峰。
風弄花香凝作韶華迷眼界。
上苑之春鶯巧囀。
#CB15148;堂之社燕新歸。
other:: 
## 寒食
寒食 ^4b36

枌榆收宿雨。桑柘起寒煙。
花輿爭巧鬪新粧。
麥粥相遺存舊制。
千家禁火朱盤呈#CB15148;鴨之祥。
九陌無塵綉檻舉鬪雞之戲。
適逢令節。願瀝誠心。
other:: 
## 三月
三月 ^4b44

日在胃躔。律調姑洗。
惠風和暢吹殘幾片之桃粧。
膏雨冥濛濕透千重之柳色。
燕子樓臺人寂寂。
楊花庭院日遲遲。
鸂#CB16574;浴晴江。
杜#CB15102;啼夜月。 ^4c4

又 ^4c10

榆莢雨晴。桃花浪暖。
濃蔭漸迷於四望。
韶華已過於三分。
紅杏妖嬈輕噴無煙之火。
綠楊裊娜低垂不繭之#CB02133;。
尋巢歸燕得泥忙。
翻翅仰蜂粘絮急。
other:: 
## 清明
清明 ^4c12

桃浪飜紅。萍池漲綠。
宮娥傳燭青煙散入於朱門。
燧氏鑽榆寒焰新生於紫陌。
柳絮顛狂飛水面。
桐華點綴發枝頭。
適際良辰。少伸丹悃。
other:: 
## 上巳
上巳 ^4c20

春方過二。節紀重三。
東堂之曲水紆#CB06873;。
南浦之惠風和暢。
紅杏香中爭蹴踘。
綠楊陰裏出秋水。
沂千風輕聽童子舞雩之詠。
蘭亭竹茂開群賢脩禊之筵。
other:: 
## 四月
四月 ^4c28

麥秋氣爽。槐夏風清。
濃綠池中蒲劒插開三尺水。
亂紅徑裏苔錢買住半分春。
早蟬斷續咽新聲。
乳燕呢喃調巧語。
適對清和之月。用伸嚴潔之誠。 ^4c36

又 ^4c42

青皇解篆。赤帝司衡。
稚笋成竿搖動一軒之翠葆。
圓荷浮葉鑄成滿沼之青錢。
舜絃初奏於薰風。
班扇乍搖於明月。
黃鶯求舊友。紫燕引新雛。
other:: 
## 五月
五月 ^4c44

楚岸風薰。鑑湖氣爽。
梅霖初歇奇雲聳漠外之峰。
槐蔭緩移畏日爍空中之火。
十里翠荷香馥馥。
兩窻綠竹淨娟娟。
仲夏適臨。法筵光啟。 ^5a4

又 ^5a10

日躔東井。斗指南方。
荷葉隨風搖動團團之綠蓋。
榴花映日蹙成簇簇之紅巾。
虞庭奏解慍之琴。
唐殿詠生凉之句。
蜩鳴螽動應時咸遂於物情。
燕處蝸居勝事聿崇於佛果。
other:: 
## 端午
端午 ^5a12

門垂綠艾。雨歇黃梅。
楚人祭屈巧纏絲。
漢俗祠陳皆潔服。
錦標插起龍舟鬪處鼓喧闐。
#CB15148;舫棹歸象板聲中人笑語。
幸對天中之令節。
肅迎海眾之慈尊。 ^5a22

又 ^5a28

南窓雨歇。東岸湖平。
萬家桃柳正懸門。
十里芰荷高蓋水。
玉腕結花蛇索子。
冰肌襯艾虎衫兒。
新月當空一輪寶鏡初開匣。
明星映水幾幅珠簾未上鈎。
other:: 
## 六月
六月 ^5a30

雲峰出岫。火傘張空。
紅藕香中水閣池亭無點俗。
清泉響處松關竹塢自生凉。
魚翻戲鬣動青荷。
蟬曳殘聲來翠柳。
一歲之光陰將半。
六通之典教庸修。 ^5a38

又 ^5a44

林鍾更舊律。柳宿驗新躔。
畏日流金正是庚金之初伏。
旱雲爍火應知大火之將西。
斑斑汙點濕衣襟。
赫赫暑威侵枕簟。
小灣紅芰#CB06171;來#CB05904;旎之清香。
曲岸綠楊移動扶疎之淡影。
對茲時節。宜建道場。
other:: 
## 七月
七月 ^5a46

斗指西方。日行南陸。
積雨霽而班扇漸却。
新凉生而韓燈可親。
零瀼玉露滴金盤。
淡蕩金風生玉宇。
渚蓮香散數星之螢火穿簾。
堤柳煙收一線之蟬聲入耳。
適臨素節。光啟法筵。 ^5b8

又 ^5b16

金神按節。玉宇生凉。
韓窓燈火已關心。
吳國蒪鱸偏動興。
梧桐葉底晚風蕭瑟報秋來。
楊柳梢頭曉露零瀼催暑去。
幸逢素景。宜建良因。
other:: 
## 七夕
七夕 ^5b18

九秋肇序。七夕屆期。
郝生曾曬腹中書。
阮氏盛鋪庭外錦。
月生璇宇彎彎高掛玉鈎纖。
露滴金盤密密亂排珠顆細。
双星銀漢會。午夜玉繩低。
正當天上之佳期。
是謂人間之良夜。
幸逢令節。宜建良因。
other:: 
## 中元
中元 ^5b26

孟秋既望。中氣分司。
珪月初圓#CB06327;灔寒光元不俗。
金風微扇淒清爽氣自生凉。
梧葉飄黃。蘆花飛白。
適尊者燃燈之日。
乃地官赦罪之時。
other:: 
## 八月
八月 ^5b36

律調南呂。令肅西宮。
蘆花蔌蔌滿汀洲。
木葉蕭蕭飄院宇。
風傳#CB15148;角數聲嗚咽斷愁腸。
鄰警寒砧萬杵丁當添別恨。
竹洗玉娥千點淚。
荷翻西子六銖衣。 ^5b44

又 ^5c2

豆雨開晴。蘋風薦爽。
澄宇星杓方建酉。
良霄土鼓已迎寒。
水光遠接於天光。
蛩韻雜添於砧韻。
映窓岩桂芬芳已 #CB06171;天香。
醉日芙蓉嬌軟新粧國色。
other:: 
## 中秋
中秋 ^5c4

三秋半度。百刻平分。
雲頭之寶月團團。
水面之珠星燦燦。
露濃梧影淡。風細桂香浮。
半草半真天外鴈行排錦字。
乍明乍滅江邊漁火燦星躔。 ^5c12

又 ^5c18

金莖有露。玉宇無塵。
素魄飛來寶鑑光中無點翳。
浮雲收盡瓊樓高處不勝寒。
笛聲響振於關山。
漏點音傳於城市。
袁渚悠揚撑#CB15148;舫。
庾樓談詠璩胡床。
other:: 
## 九月
九月 ^5c20

虹影侵堦。月華當戶。
正紅女授衣之候。
乃農人築圃之時。
葉落聲。乾蛩吟韻。
響籬下菊花新吐秀。
岩前桂子已飄香。
紅蓼開殘低映片帆歸遠浦。
碧梧凋盡亂隨一鴈落平沙。
幸對良辰。恭陳佛事。 ^5c28

又 ^5c36

日馭居房。斗杓建戌。
點點白蘋飛楚岸。
鮮鮮黃菊綻陶籬。
唱晚漁歌欵乃一聲歸別浦。
驚寒鴈陣翱翔幾點過長空。
水連萬頃稻粱豐。
霜熟滿林橙橘富。
other:: 
## 重陽
重陽 ^5c38

雲飛南浦。雨晴西山。
噪晚蟬聲凄切悲吟於翠幄。
驚寒鴈陣翱翔遠映於霞牋。
雅歌豳國之授衣。
會際龍山之落帽。
靖節採金英之菊。
長房囊珠寶之茱。
豐樂樓邊秋水遠連於銀漢。
滕王閣畔寒潭清徹於氷壺。
佳節俯臨。良因庸建。
other:: 
## 十月
十月 ^5c46

霜棃薦實。雪稻炊香。
橘綠橙黃占斷一年之好景。
菊殘荷盡催回十月之寒威。
晚風吹水鴈行斜。
夜雨滴堦蛩韵切。
當元英之肇始。宜法會之敷陳。 ^6a10

又 ^6a16

秦史書正。玄冥按節。
寒煙漠漠井桐零亂滿銀床。
暮雨瀟瀟籬菊離披依玉砌。
萬里之天低雲黯。
一時之風急霜嚴。
蛩聲偏接漏聲長。
鴈影更隨山影淡。
other:: 
## 下元
下元 ^6a18

菊謝籬金。冰生池玉。
當小春之屆候。適良月之云中。
吳江亂葉逐鴉飜。
楚岸敗芦藏鴈宿。
風簾搖翡翠。霜瓦凍鴛鴦。
日暮天低縹緲淡雲籠月彩。
夜深水冷嚴凝寒露肅波光。
木奴擘破洞庭霜。
橙子薦成銀甕雪。
下元適屆。上善宜崇。
other:: 
## 十一月
十一月 ^6a26

嚴風透幕。短日經簾。
數行賓鴈咽長空。
一陣寒魚依密藻。
竹籬茅舍芬芳梅蕚暗傳香。
雨壑霜林偃蹇松柯猶挺翠。
一陽既復。萬善當崇。 ^6a38

又 ^6a44

昴正仲冬。時稱亞歲。
寒風栗冽安排鴛瓦之嚴霜。
密霰飄零催促兔園之急雪。
小閣之獸紅圍煖。
幽窓之梅粉飄香。
蒼蒼勁竹色依然。
#CB15106;#CB15106;孤松青不改。
other:: 
## 冬至
冬至 ^6a46

一陽回煖律。六琯動飛#CB01926;。
律轉黃鐘魯史紀書雲之節。
影添紅線漢庭興慶日之儀。
急雪舞回風。凍雲籠愛日。
水寒金井。冰滿玉壺。
柳容已近臘風光。
栴粉暗傳春信息。
臨茲佳節。用展微誠。
other:: 
## 十二月
十二月 ^6b6

朔風凜凜。愛日溫溫。
江梅綻玉而漏泄新春。
岸柳含金而商量殘臘。
寒鵶打食團團圍沙渚之間。
凍#CB15179;藏身唧唧宿屋簷之畔。
獸炭紅生於煖閣。
漁灯光浸於寒江。
幸際深冬。宜修妙果。 ^6b16

又 ^6b24

臘容催柳。春信傳梅。
四野雲垂低#CB00746;漁舟欺酒力。
一天雪舞亂飄僧舍濕茶煙。
豳詩載詠於鑿冰。
呂令特書於建丑。
other:: 
## 除夜
除夜 ^6b26

夜雨餞寒。北風送臘。
嚴霜凜凜千家飜作玉樓臺。
瑞雪紛紛萬壑變成銀世界。
三百六旬告畢。七十二候云終。
椒花香泛於金盃。
#CB15090;竹聲沉於瑤砌。
幸際歲除之屆候。
虔修佛事以迎祥。
other:: 
## 閏月
閏月 ^6b34

斗指兩辰。月添一閏。
餘日取一終之數。
積分象六扐之奇。
周官已詔於居門。
堯典特書於成歲。
other:: 
## 曉
曉 ^6b44

柳眼藏煙。桃腮泣露。
鍾殘蕭寺司晨三唱促征程。
漏斷譙樓喚起一聲驚客夢。
山頂捲雲頻曉雨。
案頭宿霧濕晨衣。
〔春〕 ^6c2

雞聲纔唱。蝶夢初回。
殘星猶在柳梢頭。
濃露已沾荷葉上。
〔夏〕 ^6c8

金烏影現。銀漢光生。
濛濛白露#CB00746;秋江。
颯颯清風生曉岸。
〔秋〕 ^6c12

銅壺漏斷。#CB15148;鼓聲沉。
#CB15167;朧曉色映平郊。
隱映晨光浮遠岫。
板橋霜滑。江路風嚴。
幸對寅朝。廣陳佛事。
〔冬〕
other:: 
## 午
午 ^6c16

青天正晝。紅日方中。
山河萬象盡當陽。
鄰里群雞齊報午。
庭花散影重重疊疊上瑤臺。
堤柳搖光短短長長籠綺陌。
other:: 
## 晡
晡 ^6c22

槐陰轉午。柳影移西。
半窻斜日弄殘紅。
九陌輕煙拖淡紫。
濈濈羊群歸徑險。
紛紛蜂隊報衙喧。
other:: 
## 晚
晚 ^6c30

烏輪欲墜。兔魄將生。
#CB05580;山落日半有半無。
映水殘霞乍明乍滅。
行客奔程忙似箭。
漁翁撥棹急如梭。 ^6c36

又 ^6c40

歸鴉含野色。宿鴈起秋聲。
金烏欲墜於西山。
玉兔慚生於東海。
白雲徑裏牧童吹笛過柴關。
急水灘頭漁叟棹船歸柳岸。
other:: 
## 夜
夜 ^6c42

玉樓更動。銀漢星輝。
熒煌之鳳燭搖風。
點綴之漁灯映水。
螢火照開青草面。
蟾光穿破碧雲頭。
other:: 
## 中夜
中夜 ^7a2

時交子至。夜正陽生。
月色方中。天明似水。
漏箭數傳催午夜。
燭花頻灺欲三更。
林竹篩金。庭花弄玉。
萬里之風清霧捲。
一天之斗轉星移。
other:: 
## 月夜
月夜 ^7a8

清風入座。明月登空。
花陰覆地玉玲瓏。
竹影侵堦金 #CB07055;碎。
other:: 
## 晴
晴 ^7a16

日麗山川。風生阡陌。
幾幅綺羅張豔彩。
千重錦繡簇新紋。
花草飄香。禽魚得趣。
other:: 
## 雨
雨 ^7a22

雲驅鐵騎。電掣金蛇。
震天轟霹靂之雷。
倒海瀉霶#CB05505;之雨。 ^7a28

商羊舞起。石燕飛飜。
濃雲密#CB00746;九嶷峯。
好雨暗添三級浪。
other:: 
## 雨霽
雨霽 ^7a32

嶽麓收雲。乾坤霽雨。
青山不改數重古木密陰陰。
碧浪新添萬頃洪濤來衮衮。
other:: 
## 雪
雪 ^7a38

凍雲垂幕。密雪飛瓊。
宿簷之愁#CB15179;無聲。
依藻之寒魚不食。
梅開難辨。鷺起無蹤。
紛紛碎玉滿漁簑。
密密亂銀飄鶴氅。
other:: 
## 雪霽
雪霽 ^7a44

長空霽雪。淡月籠沙。
冷壓鷫鸘衾。寒侵鳷鵲殿。
秀色暗添梅富裕。
綠梢明報竹平安。
水國江城變作三千銀世界。
簱亭酒閣化成十二玉樓臺。
other:: 
## 霜
霜 ^7b4

露結昆明。波寒太液。
飛廉怒吼千郊草木盡凋零。
青女威稜四野園林俱寂寞。
當葉落歸根之候。
結花開見佛之緣。
other:: 
## 釋迦生日(四月初八日)
釋迦生日〔四月初八日〕 ^7b12

梅雨潤晨。槐風清午。
八莢蓂生於堯砌。
五絃琴奏於虞廊。
高柳咽新蟬。華堂飛乳燕。
適炎帝清和之候。
乃如來降誕之時。
祥光燦燦靄禪林。
瑞靄葱葱籠梵宇。
虔攄誠悃。特展賀儀。
other:: 
## 彌陀生日(十一月十七日)
彌陀生日〔十一月十七日〕 ^7b20

夏曆更新。首屆一陽之月。
堯階献瑞。方收二莢之蓂。
人間雪作玉樓臺。
嶺外梅薰香世界。
適北帝嚴凝之景。
當彌陁慶誕之辰。
other:: 
## 觀音生日(二月十九日)
觀音生日〔二月十九日〕 ^7b30

蓂收四莢。月仲三春。
千家簾幕捲香風。
萬里溪山浮瑞彩。
尋巢紫燕双双對舞於彫梁。
求友黃鶯兩兩齊迁於喬木。
官柳現真如之色。
仙花噴戒定之香。
鋪排青帝之韶光。
裝點觀音之誕節。
other:: 
## 聖帝生日(三月二十八日)
聖帝生日〔三月二十八日〕 ^7b38

堤柳垂絲。難繫三春勝景。
庭花簇綺。尚留兩日餘香。
東君將促於良辰。
聖帝幸逢於誕節。
other:: 
## 華光生日(九月二十八日)
華光生日〔九月二十八日〕 ^7b48

桂子榮開。適際九秋之老。
菊花雖晚。尚餘兩日之香。
當婺源孕秀之時。
正歙水儲英之日。
祥開一木。瑞應五王。
幸逢誕節之臨。宜竭誠心之賀。
高峰龍泉院因師集賢語錄卷之一
 ^7c6
