雜毒海卷二
editor:: 京都柏林嗣祖沙門　性音　重編
other:: 
# 雜讚

other:: 
## 禮祖像
禮祖像
other:: 
### 寰中
寰中
問其般若何為體。
依樣隨聲他答他。
句後更無針隙地。
半簷紅雨落殘花。
other:: 
### 法濟
法濟 ^61a10

門外刀兵隊隊來。
阿師掩息未全#CB01926;。
當時若斬為三段。
安得重新又活埋〔象潭泳〕。
other:: 
### 雲門
雲門 ^61a16

睦州用盡腕頭力。
負義忘恩忒殺乖。
要好當初休葢覆。
從教千古露屍骸〔浙翁琰〕。
other:: 
### 長慶
長慶 ^61a22

一言坐斷備頭陀。
萬古芝山翠不磨。
敢問當年簾不捲。
不知天下事如何〔石溪月〕。
other:: 
### 明覺
明覺 ^61a28

三皇五帝是何物。
辛苦曾經二十年。
一大藏教收不得。
至今狼藉乳峯前〔象潭泳〕。 ^61a34

日沉野水光明藏。
蘭吐春山古佛心。
不用低頭苦尋覓。
骨頭節節是黃金〔末宗本〕。
other:: 
### 天衣
天衣 ^61a38

毗嵐吹倒葛藤樁。
扶起韶陽大法幢。
黃鶴樓前藏不得。
幾回雁影落寒江〔介石朋〕。
other:: 
### 無著
無著 ^61a44

五臺凝望思遲遲。
白日青天被鬼迷。
最苦一般難理會。
玻璃盞子喫茶時〔象潭泳〕。
other:: 
### 保寧
保寧 ^61b2

乳寶峯前誓別時。
一言既出駟難追。
活埋三尺金陵土。
道不過人果不歸〔明極峻〕。
other:: 
### 明教
明教 ^61b8

如說如行炳日星。
回瀾一柱屹亭亭。
湖邊安得磨巖石。
只刻尊僧篇作銘〔介石朋〕。
other:: 
### 大覺
大覺 ^61b14

藤蘿深處鎖寒煙。
一塔巍巍萬象前。
縱火不焚龍腦 #CB00647;。
鄮峯高不到青天〔柏庭文〕。
other:: 
### 大慧
大慧 ^61b20

竹篦三尺恨難酬。
血濺空山草木秋。
不是自家親骨 #CB16595;。
合應千里竄巖州〔介石朋〕。
other:: 
### 宏智
宏智 ^61b26

正音不振妙高臺。
楊廣山前事可哀。
老柏臥波寒影動。
誰云無伴不成來〔明極峻〕。
other:: 
### 石田
石田 ^61b32

趁晴來刈石田禾。
三繞雲邊窣堵波。
竹引清風松帶露。
音容雖少語言多〔愚極慧〕。
other:: 
### 枯禪
枯禪 ^61b38

青鳳山前古#CB00589;邊。
屋簷頭上更無天。
而今冷地思量著。
細擘春雲作紙錢〔愚谷智〕。
other:: 
## 禮祖塔
禮祖塔
other:: 
### 華嚴塔
華嚴塔 ^61b44

山前馬廐普光殿。
門外牛欄正覺塲。
五十三人同日塟。
善財走得脚生瘡〔應菴華〕。
other:: 
### 禮六祖真塔
禮六祖真塔 ^61c4

曹溪滴水自靈源。
流入滄溟浪潑天。
多少魚龍爭變化。
源頭一脈尚泠然〔憨山清〕。
other:: 
### 送心上人禮大梅祖塔
送心上人禮大梅祖塔 ^61c10

即心即佛投巖虎。
非佛非心落網禽。
莫把炊巾容易展。
丈夫膝下有黃金〔恕中慍〕。
other:: 
### 送福上人禮祖師塔
送福上人禮祖師塔 ^61c16

祖師塔是鶻崙磚。
祇在山邊與水邊。
一一從頭巡禮遍。
草鞋依舊自還錢〔石屋珙〕。
other:: 
### 謁霜華諸祖塔
謁霜華諸祖塔 ^61c22

萬年一念口生埃。
枯木寒#CB01926;活自埋。
八伯高人扶不起。
至今無計出頭來〔靈谿昱二〕。
other:: 
### 禮石霜圓祖塔
禮石霜圓祖塔 ^61c28

西河獅子無窠窟。
踏破芒鞋賺我來。
惟有霜花潭上月。
寒光千古照荒臺。
other:: 
### 明招塔
明招塔 ^61c34

稍硬風頭早已乖。
更歸煖室自生埋。
翻令千古成蹤跡。
枉喫羅山白飯來〔介石朋〕。 ^61c40

藤深蔓短塔纍纍。
獨眼名龍恐是伊。
放下泥盤叉手立。
當年誤殺矮闍黎〔古智#CB15223;二〕。
other:: 
### 禮暹道者塔
禮暹道者塔 ^61c44

髑髏元自有靈光。
雪竇何曾抖屎腸。
截斷婆婆三寸舌。
至今雙劒倚天長。
other:: 
### 尋谷山禪師塔
尋谷山禪師塔 ^62a2

行盡湘西十里松。
到門却立數諸峯。
崇公事蹟無尋處。
庭下春泥見虎蹤〔洪覺範〕。
other:: 
### 禮黃龍南祖塔
禮黃龍南祖塔 ^62a8

石屋峻層覆骨堆。
炊巾三展笑顏開。
輕輕欲扣黃龍角。
忽地傾湫倒嶽來〔古梅友〕。
other:: 
### 謁準禪師塔
謁準禪師塔 ^62a14

同條生不同條死。
覿露全機誰後先。
一句鶻崙難擘破。
一時乞與子孫傳〔洪覺範〕。
other:: 
### 送元上人禮無準祖塔
送元上人禮無準祖塔 ^62a20

是他圓照下兒孫。
自遠趨風掃塔塵。
昔日烹金文武火。
至今煖氣尚如春〔月江印〕。
other:: 
### 禮虎丘隆祖塔
禮虎丘隆祖塔 ^62a26

今古雲巖氣象雄。
千門煙火列朝舂。
誰知瞌睡當年虎。
占斷東吳第一峯〔箬菴問〕。
other:: 
### 松源塔
松源塔 ^62a32

三督黃牙竅到天。
鷲峯何處有親傳。
自知終始無交涉。
一瓣兜樓拜塔前〔天目禮〕。
other:: 
### 禮高峯祖塔
禮高峯祖塔 ^62a38

二十餘年抱死關。
那來魂夢落青山。
臨行白骨無藏處。
擿向金毛舌上安〔紫柏可〕。
other:: 
### 禮建文君遺像
禮建文君遺像 ^62a44

陰謀休恨姚廣孝。
老佛曾傳楊應能。
斂却殘棋誰勝負。
閻浮提內兩員僧〔正法　二〕。 ^62b2

行無蹤影住無門。
留得空山像設存。
衲子莫驚珍御服。
從來何處不稱尊。
other:: 
### 東叟塔
東叟塔 ^62b6

虎生三日氣吞牛。
養子誰如孫仲謀。
老屋四櫩天在上。
此心有媿到杭州〔栯堂益〕。
other:: 
### 禮斷巖祖塔
禮斷巖祖塔 ^62b12

千丈巖前曾受屈。
父子不傳真妙訣。
蟭螟蟲子正揚聲。
大地山河一片雪〔六吉謙〕。
other:: 
### 禮笑巖老祖塔
禮笑巖老祖塔 ^62b18

九鼎曾經一綫危。
黃金充國塔崔嵬。
聖朝世廟親三到。
遍地兒孫盡受知〔呆翁悅〕。
other:: 
## 示徒
示徒 ^62b24

從來共住不知名。
任運相將祇麼行。
自古上賢猶不識。
造次凡流豈可名〔石頭遷〕。 ^62b30

學道之人不識真。
祇為從前認識神。
無量劫來生死本。
癡人喚作本來人〔長沙岑〕。 ^62b34

枯木龍吟真見道。
髑髏無識眼初明。
喜識盡時消息盡。
當人那辨濁中清〔曹山寂〕。 ^62b38

人情濃厚道情微。
道用人情世豈知。
空有人情無道用。
人情能得幾多時〔龍牙遁〕。 ^62b42

楊岐乍住屋壁疎。
滿牀盡撒雪珍珠。
縮却項暗嗟吁。翻憶古人樹下居〔楊岐會〕。 ^62b46

不是嶺頭攜得事。
豈從雞足付將來。
自古聖賢皆若此。
非吾今日為君裁〔瑞鹿安〕。 ^62c2

曉天雲淨濃霜白。
千峯萬峯鎖寒色。
驪龍失珠知不知。
無限平人遭點額〔明覺顯二〕。 ^62c6

門掩還同歲月催。
石窗經雨積莓苔。
一牀枕簟淨名老。
時見斷雲孤月來。 ^62c10

泥揑金剛水底走。
筆描菩薩火中行。
頂門有眼看不見。
丈二眉毛額下生〔保寧勇〕。 ^62c14

空門有路人皆識。
到者方知滋味長。
心地不生閒草木。
自然身放白毫光〔東山演〕。 ^62c18

此段本來無向背。
要須堅猛力行持。
金剛五眼通身是。
萬境來侵莫管伊〔圓悟勤〕。 ^62c22

昔日楊岐老祖翁。
牽犂拽耙逞神通。
兒孫帶水拖泥去。
熨斗煎茶銚不同〔大慧杲二〕。 ^62c26

一口吞盡三世佛。
正是吾家客作兒。
爭似璞禪無用處。
一毛頭上便忘機。 ^62c30

江上青山殊未老。
屋頭春色放教遲。
人言洞裏桃花嫩。
未必人間有此枝〔虎丘隆〕。 ^62c34

懸崖促拍舞三臺。
死虎驚忙眼豁開。
聖地不生凡草木。
果然親見瞎堂來〔瞎堂遠〕。 ^62c38

少室門庭冷似#CB01926;。
長年不見一人來。
汝今若解知慚愧。
那取工夫到一回〔應菴華三〕。 ^62c42

五十三州七百僧。
驢腮馬頷得人憎。
諸方若具羅籠手。
今日無因到淨明。 ^62c46

急水灘頭下釣時。
錦鱗紅尾尚遲疑。
驀然跳出洪波裏。
攫霧拏雲宇宙低。 ^63a2

圓通不開生藥舖。
單單祇賣死猫頭。
不知那箇無思算。
喫著通身冷汗流〔簡堂機〕。 ^63a6

南臺靜坐一爐香。
終日凝然萬慮忘。
不是息心除妄想。
都緣無事可商量〔南臺安〕。 ^63a10

情解泯時金翳眼。
疑團破盡鬼分贓。
被人說著心頭事。
鐵作心肝也斷腸〔或菴體九〕。 ^63a14

衲僧行履豈尋常。
出匣吹毛不隱藏。
奪食驅耕全正令。
東西無復鬼分贓。 ^63a18

暗撒驪珠成瓦礫。
閒傾鴆毒是醍醐。
冤將恩報滅胡種。
舉眼無親真丈夫。 ^63a22

著脚孤危草不生。
勿棲泊處等閒行。
臨風闊却噇空口。
斷送渾家入火坑。 ^63a26

生獰別是一般村。
品藻先賢薄後昆。
掉放孤峯爭合煞。
棒頭有眼葢乾坤。 ^63a30

瞎驢種草不消憑。
舊閣元關唾手贏。
湖海晏清還獨步。
功歸寸刃血長鯨。 ^63a34

 #CB15450;身捨命討冤讐。
熱血相噴肯便休。
及到大家無寸土。
空雙手去占雲頭。 ^63a38

赤骨力窮擔片板。
顛癡#CB00904;癩豎雙眉。
驀生做處難名狀。
佛祖當頭聽指揮。 ^63a42

一拳也是打爺來。
未有輸贏莫放開。
割捨拍盲窮性命。
嘴咼鼻塌見全材。 ^63a46

三冬水上打鞦韆。
百尺竿頭棹釣船。
寄語兩堂龍象眾。
毋勞掘地覓青天〔密菴傑二〕。 ^63b2

三月江南啼鷓鴣。
人行錦繡百花圖。
離微不犯通消息。
笑倒西天碧眼胡。 ^63b6

學道猶如守禁城。
晝防六賊夜惺惺。
中軍主將能行令。
不動干戈致太平〔性空菴主二〕。 ^63b10

不耕而食不蠶衣。
物外清閒適聖時。
未透祖師關捩子。
也須存意著便宜。 ^63b14

節外生枝莫謾尋。
根源坐斷祇如今。
鴛鴦繡出頭頭是。
誰肯輕拋一寸針〔月堂昌〕。 ^63b18

不依本分要參禪。
賣了山前祖父田。
赤手出門成活計。
好兒終不使爺錢〔松源嶽三〕。 ^63b22

心王及第未超情。
棒下承當翳眼睛。
勿謂少林人不見。
黃鸝時喚兩三聲。 ^63b26

敗壞多年苕帚樁。
等閒拈起定宗綱。
者些標格天然別。
不比諸方孟八郎。 ^63b30

見猶離見非真見。
還盡八還無可還。
木落秋空山骨露。
不知誰識老瞿曇〔破菴先〕。 ^63b34

大地撮來如粟粒。
九旬禁足誑嬰孩。
楊岐種子無#CB15156;記。
時把龜毛眼裏栽〔無際派〕。 ^63b38

盤陀石上共安居。
水遠山高一事無。
惟有多情峯頂月。
夜深移影到堦除〔萬菴柔〕。 ^63b42

太平時節息干戈。
滿路惟聞唱凱歌。
到此未應輕扎住。
更須合眼跳黃河〔無用全〕。 ^63b46

大道無南北。東西似掌平。
獨行無伴侶。高揖嶺南能〔大川濟〕。 ^63c2

四大聚成元兔角。
六根縛住白龜毛。
漚花影裏翻筋斗。
出沒閻浮是幾遭〔中峯本四〕。 ^63c6

濁水盡清珠有力。
亂心不動佛無虧。
眼前盡是家鄉路。
不用逢人覓指歸。 ^63c10

一爐古篆一枝蓮。
目挂寒空萬慮捐。
清泰故鄉歸便得。
誰分東土與西天。 ^63c14

一鈎蘿月照松龕。
門外無人宿草菴。
萬億紫金身化主。
不離當念是同參。 ^63c18

擬續當年雪隱絃。
行菩薩行更加鞭。
驀然自屎不覺臭。
插翅蒲鞋飛上天〔月江印〕。 ^63c22

全身荷負萬鈞重。
千里傳來一幅書。
且喜重闕俱透徹。
浩歌歸去倒騎驢〔東山源〕。 ^63c26

無相無形本寂寥。
擬擡眸處轉迢遙。
蒲團靜倚無餘事。
窗外一聲婆餅焦〔龍溪文〕。 ^63c30

三月韶光沒處收。
一時散在柳梢頭。
可憐不見春風面。
却看殘紅逐水流〔止翁□〕。 ^63c34

報恩門下透難還。
死款臨岐作麼翻。
觸著渠儂些子毒。
直教迸破鐵心肝〔何菴□〕。 ^63c38

瓦#CB00647;為貓方撲破。
伽黎因雨爛無蹤。
三更不用來分付。
明日堂堂下籜峯〔暮翁□〕。 ^63c42

驢事未了馬事到。
鈎鎖連環沒斷頭。
祇管今朝又明日。
等閒蹉過一生休〔天如則五〕。 ^63c46

 #CB04762;蜋負須常嫌少。
老鼠搬金不怕多。
祗道臨終將得去。
臨終却不奈他何。 ^64a2

病來便作死承當。
箇是單傳秘密方。
你若目前無主宰。
落湯螃蠏沒商量。 ^64a6

脩行如買世間物。
肯破慳囊事即圓。
祇把口頭閒議論。
恰如著價未還錢。 ^64a10

幻軀將逼從心年。
松下經行石上眠。
珍重北山龍象眾。
普通年話幾時圓〔行中仁〕。 ^64a14

年登六十一春秋。
祇合投閒待死休。
不料業風吹到此。
又同衲子結冤讐〔性原明〕。 ^64a18

開先寺裏迎賓日。
禪月堂前索偈時。
客路如天春似海。
子規啼斷落花枝〔愚菴及〕。 ^64a22

一片荒田一把鋤。
翻來覆去用工夫。
一鋤翻得春風轉。
也有瓜茄也有瓠〔石屋珙〕。 ^64a26

蔬園全仗眾工夫。
自己工夫不可無。
一旦糞多茄子大。
方知地壯菜根麤〔笑巖寶〕。 ^64a30

工夫未到方圓地。
幾度憑欄獨自愁。
今日是三明日四。
雪霜容易上人頭〔絕照輝〕。 ^64a34

昨日為儒今日僧。
轉凡成聖不多能。
翻思昔日靈山老。
也是其年得越城〔天隱脩〕。 ^64a38

未跨船舷三十棒。
那還何有岸堪登。
雲龍驚起千層浪。
無底船招舊住僧〔嵩乳密〕。 ^64a42

昏昏長夜莫能惺。
佛法真如照世燈。
點出當人頂門眼。
依前日午打三更〔鶴林門二〕。 ^64a46

叢林古制育英才。
選佛場今赤手開。
日用明明七件事。
要從檀越信心來。 ^64b2

一條白棒誰堪喫。
倚壁長年總不拈。
不是山僧情性懶。
萬中無一繼茆鐮〔隱明綸〕。 ^64b6

短拂高提在客司。
諸方有此亦全非。
報恩門下青苔滑。
祇放無毛#CB15143;子飛〔南菴依〕。 ^64b10

不是冤家不聚頭。
隨流得妙又何求。
好來扶我剎竿子。
鐵壁風高振九州〔汝風杲〕。 ^64b14

爛銀高涌響如雷。
大士全身現幾回。
要到普陀巖上見。
驢年保汝出頭來〔百癡元〕。 ^64b18

衲僧荷擔衲僧事。
極是尋常沒甚奇。
當念時流泛泛者。
不思慧命似懸絲〔呆翁悅六〕。 ^64b22

拶到心如牆壁了。
須知一擊百雜碎。
丈二眉毛額下生。
正眼摩醯誰敢#CB15111;。 ^64b26

須識源清流亦清。
冤家狹路總無情。
牢關平地如山險。
公驗分明不禁行。 ^64b30

老漢生平一句子。
從來在子#CB00647;囊收。
若言更有重分付。
何異更安頭上頭。 ^64b34

南磵西華十五年。
虎頭虎尾話方圓。
黃梅夜半苦心事。
又復挑燈為子傳。 ^64b38

總有定緣休勉強。
直鈎自古釣金鰲。
也隨拗曲安香餌。
縱得魚蝦直幾毫。
other:: 
## 贈別
贈別 ^64b42

草履初登南客船。
銅瓶猶#CB15663;北山泉。
衡陽舊寺秋歸後。
門鎖寒潭幾樹蟬〔清塞〕。 ^64b48

選得幽居愜野情。
終年無送亦無迎。
有時直上孤峯頂。
月下披雲笑一聲〔李翱〕。 ^64c4

化門舒卷豈同時。
出塞還須斬萬機。
道泰却施林下日。
捲簾閒看嶽雲歸〔雲峯悅〕。 ^64c8

羣峯杳藹留不住。
遠道依依祗藤屨。
舊隱蘿龕付與誰。
寒猿後夜啼高樹〔明覺顯〕。 ^64c12

極目春光水照空。
岸沙汀草碧茸茸。
三千里外生靈望。
獨倚寒藤振祖風。 ^64c16

澄江依棹碧光流。
風冷蒹葭雨乍收。
別夜新吟許誰約。
白蘋汀上月陵秋。 ^64c20

雪殘春島路迢迢。
水盡雲開見碧霄。
別後誰同此深意。
祇應孤月共寥寥。 ^64c24

乘興飛帆到翠峯。
水光春盡冷涵空。
道人若問曹溪意。
祇報盧能在下風。 ^64c28

禪石飛流濺碧莎。
利生還喜下雲坡。
途中若立三千客。
剔起眉毛不在多。 ^64c32

栴檀林裏振金毛。
四顧清風拂幾遭。
曾許全威作雲雨。
不知何處是塵勞。 ^64c36

雲衣輕拂下層巒。
松檜生風觸袖寒。
誰問親遊乳峯意。
百千年後與誰看。 ^64c40

古#CB15081;風高瓶浪闊。
春雲片段分清絕。
金盆後夜孤頂寒。
去去誰同落殘月。 ^64c44

鄞江秋晚忽成春。
況是台星作主人。
去去高#CB06078;古刀尺。
二千年運續芳塵。 ^64c48

三十餘年四海間。
親師擇友未曾閒。
今朝得到無心地。
却被無心趁出山〔暹道者二〕。 ^65a4

不是無心繼祖燈。
道慚未廁嶺南能。
三更月下離巖竇。
眷眷無言戀碧層。 ^65a8

撥轉千差向上機。
攙旗奪鼓不饒伊。
翻身踞地全生殺。
始是金毛獅子兒〔圓悟勤〕。 ^65a12

桶底脫時大地闊。
命根斷處碧潭清。
好將一點紅爐雪。
散作人間照夜燈〔大慧杲〕。 ^65a16

相逢相別兩無言。
萬柳亭邊上渡船。
勿謂空來又空去。
舉頭渾見舊山川〔松源嶽〕。 ^65a20

南來揩癢毒蛇頭。
一口親遭恨未休。
縱使兩川三峽水。
到頭難洗此冤讐。 ^65a24

雪老迎歸笑滿腮。
俊名喜與太原偕。
三年祇在天封寺。
不似揚州聽角來〔珍藏主三〕。 ^65a28

南方浩浩正談禪。
爭似君家博飯田。
待我寒衣都補了。
袖茶來訪钁頭邊。 ^65a32

 #CB06324;絲不可織寒衣。
煑字那能療得饑。
別欲與君安樂法。
正忙却未有閒時。 ^65a36

青箬笠前天地闊。
碧蓑衣底水雲寬。
不言不語知何事。
祇把心來不自瞞〔濟顛〕。 ^65a40

家住匡廬最上層。
孤猿啼處月華明。
如今底事思歸去。
莫記當年腸斷聲〔浙翁#CB15572;二〕。 ^65a44

幾年鏖戰歷沙場。
汗血功高孰可量。
四海狼煙今已息。
踏花歸去馬蹄香。 ^65a48

冷泉近日飯籮空。
無奈栽田歲不豐。
有箇休糧方子妙。
衲僧競去問天童〔石田薰〕。 ^65b4

孤蹤抹過海門東。
吳越溪山幾萬重。
一拜起來還一拜。
不知何處見圓通〔虗堂愚二〕。 ^65b8

正此補寒忙不徹。
遽來別我去參方。
鍼頭削下三觔鐵。
與你前途鑄脊梁。 ^65b12

內心纔起病目尋。
脫體須明不病人。
脚未跨門先轉步。
六橋官柳正搖春〔石林鞏〕。 ^65b16

去到雙林見舊遊。
眉橫新月眼橫秋。
寒暄未舉宜先問。
因甚橋流水不流〔石溪月〕。 ^65b20

興化當年打克賓。
叢林千載話猶存。
雲黃有棒且高閣。
祇麼煎茶送出門〔大歇謙〕。 ^65b24

興化當年為克賓。
棒頭敲出玉麒麟。
遁菴放過定禪客。
祇要渠儂眼自明〔遁菴演〕。 ^65b28

三呼三應便翻身。
六月螺江徹底冰。
歸到家山人不識。
一輪明月照廬陵〔枯禪鏡〕。 ^65b32

曾經巴峽聽啼猿。
萬想千愁舉不全。
十萬里風吹夢醒。
月明人在錦江船〔偃溪聞〕。 ^65b36

極目寥寥水照空。
白蘋紅蓼戰西風。
三千里外深深意。
鐵券誰將累祖翁〔西巖惠五〕。 ^65b40

白紙無端黑筆書。
分明一句却糢糊。
青燈夜雨湘江上。
添得平沙落雁圖。 ^65b44

千峯積雪初消後。
萬國春回物物新。
好箇轉身時節子。
鐵關難鎖玉麒麟。 ^65b48

龍從流水響泠泠。
一曲韶音和不成。
散作鄱陽湖上曲。
幾人篷底聽秋聲。 ^65c4

我居雙徑汝靈山。
一語臨風要說難。
紙襖幸然無點墨。
三冬途路要遮寒。 ^65c8

雲遮劒閣三千里。
水隔瞿塘十二峯。
抖擻屎腸都說了。
莫教錯認甕為鐘〔大川濟〕。 ^65c12

萬里波瀾一葉舟。
秋風如箭月如鈎。
不須更問途中事。
過得三巴即便休〔何菴〕。 ^65c16

瑞巖有句送東巖。
未舉分明落二三。
莫謂無人知此意。
石橋流水繞松杉〔少室陸〕。 ^65c20

鳳凰山下鳳凰兒。
文彩纔彰羽翼齊。
鐵網縵天攔不住。
歸心已在碧梧枝〔孤雲權〕。 ^65c24

烏石嶺頭相見了。
玲瓏巖畔又逢君。
臨行無可贈行色。
萬里西風捲斷雲〔東山源〕。 ^65c28

子規啼血染山花。
拄杖頭邊興轉賒。
眼底迢迢皆客路。
草鞵今夜脫誰家〔中峯本〕。 ^65c32

空拳打入長蛇陣。
殺氣連雲戰更酣。
輥到了無干涉處。
牛頭向北馬頭南〔無文燦二〕。 ^65c36

無數飛花舞曉風。
天開二十五圓通。
要知門戶從何入。
問取溪邊石耳峯。 ^65c40

動靜何曾涉葢纏。
何須更透未生前。
故園千里今歸去。
陸有征途水有船〔東州永〕。 ^65c44

佛香浮霧晝霏簾。
春#CB00589;鳴泉雪後添。
乞食歸來雙樹底。
散花如雨讀楞嚴〔見心復〕。 ^65c48

儋耳曾聞玉局歸。
潛龍猶記識天威。
朱巖滄海九千里。
一錫閒雲自在飛〔笑隱訢〕。 ^66a4

十萬里來傳一信。
一千七百箇封皮。
到家的的無文字。
問你展開知不知〔千巖長〕。 ^66a8

舊日廬山舊眼看。
阿師有甚不平安。
放蠅莫打紙窗破。
風雨落花春正寒〔天如則〕。 ^66a12

心未寧時為汝安。
落花小雨釀春寒。
斷橋流水孤山路。
楊柳絲絲拂畫欄〔愚極慧〕。 ^66a16

白雲飛落劒池旁。
紙#CB16556;新糊玉一方。
塔影忽然顛倒卓。
為渠懸筆寫提綱〔楚石琦二〕。 ^66a20

山上鯉魚生一角。
忽然#CB01387;跳上青天。
俱胝道者無尋處。
却把天龍鼻孔穿。 ^66a24

高高峯頂屹雲中。
八十溪翁也眼空。
相見莫言行脚事。
累他雙耳又添聾〔野翁同〕。 ^66a28

黑漆竹篦光爍爍。
拈來不用更商量。
為渠抝作百雜碎。
看你如何孟八郎〔如晦□二〕。 ^66a32

徑山老漢惡相逢。
要你生吞栗棘蓬。
丁字脚頭挨得入。
大家輥入草窠中。 ^66a36

五十三人病痛深。
海濤日夜助呻吟。
煩君大展活人手。
痛與膏肓下一鍼〔絕照輝二〕。 ^66a40

生鐵心肝冷面顏。
平欺佛祖眼頭寬。
試將一滴曹溪水。
漲起西江十八灘。 ^66a44

倒拈禿帚默施功。
向未屙前盡埽空。
一大藏經揩糞紙。
百千諸佛廁中蟲〔標指堂〕。 ^66a48

江水無情去不還。
惟留兩岸好青山。
輕雲藏跡能歸岫。
不向東風向素顏〔建文帝〕。 ^66b4

上人參禮何方去。
玉几難為指路頭。
有箇長汀憨布袋。
如今出化在饒州〔東生〕。 ^66b8

肩荷長長箇楖#CB05175;。
煙山煙水去尋師。
石頭踢破娘生脚。
帶累芒鞋喫苦皮〔破山明二〕。 ^66b12

病喫烏藤咄咄歸。
逢人謾把惡風吹。
砂鐺土竈埋深 #CB00589;。
活煑清泉接鈍機。 ^66b16

為號空門徹底空。
今年窮勝去年窮。
窮坑莫謂難填塞。
消得龍王多少風〔本陳忞〕。 ^66b20

幾番拽杖思歸省。
踏斷溪聲到處家。
煩語倚閭頭白毋。
好看隔岸柳絲斜〔玉林琇〕。 ^66b24

如今無處覓深山。
但得心閒即閉關。
吳越不分煙水路。
醉人秋色月初圓〔箬菴問〕。 ^66b28

雲厭春山日映紅。
老菴新理旋栽松。
偶偕清賞多生澀。
怕見鄰巖大小空〔三宜盂〕。 ^66b32

丈夫事業丈夫成。
葉茂枝榮根固深。
九到三登明徹底。
看來祇怕有心人〔石奇雲〕。 ^66b36

破浪乘風六月來。
清秋還駕天風去。
歸去西江十八灘。
為人好指曹溪路〔呆翁悅〕。
雜毒海卷二
 ^66b40
