
other:: 宗鑑法林卷八
editor:: 集雲堂　編
旁出諸祖
other:: 
## 河北智隍禪師
河北智隍禪師〔六祖能嗣〕 ^325c27

始參五祖。後結菴長坐二十餘載。
不見惰容。及遇#CB15081;禪師。
因同參六祖。祖愍其遠來。
便垂開決。師於言下豁然契悟。
前二十年所得總無影響。 ^325c29

當年睥睨此山阿。
欲著紅樓貯綺羅。
今日重來無一事。
却騎羸馬下坡陀。
〔常舒荊〕 ^325c37

白雲深處挂腰包。
遊罷江湖樂自饒。
堪笑刻舟求劍者。
要來陸地起波濤。
〔雪刃起〕
other:: 
## 洛京荷澤神會禪師
洛京荷澤神會禪師〔六祖能嗣〕 ^325c41

到思和尚處。思問什麼處來。
師曰曹溪來。思曰曹溪意旨如何。
師振身而立。思曰猶帶瓦礫在。
師曰和尚此間莫有真金與人麼。
思曰。設有。汝向甚麼處著。 ^325c45

玄沙備云。果然。　翠巖芝云。
真金瓦礫。錯下名言。
如今喚作什麼。　天聖泰云。
神會若不見思師。
焉知瓦礫。思和尚被他一問。
直得額頭汗出。　雲居錫云。
祇知玄沙道。果然是真金。
是瓦礫。 ^326a8

荷澤因鄉信至。報二親亡。
師乃入堂白椎曰。
父母俱喪。請大眾念摩訶般若。
眾纔集。便結椎曰。
勞煩大眾。 ^326a16

寶壽方云。大小荷澤雖然放去較危收來太速。
要莊嚴二親報地猶未可。
雪峰則不然。或有報二親俱亡。
亦入堂白椎云。父母俱喪請大眾撾法鼓。
左手鑼。右手舞。十字街頭嚇跳虎。
顧眾云。咄。走開走開。
莫來攔我毬門路。
other:: 
## 吉州耽源應真禪師
吉州耽源應真禪師〔南陽忠嗣〕 ^326a22

問忠國師。百年後有人問極則事。
作麼生。國曰。幸自可憐生。
須要箇護身符子作麼。 ^326a32

五祖戒云。和尚終是老婆心切。
　保寧勇云。粉骨碎身難報此恩。
　大溈泰云。大小耽源被國師一坐。
直至如今起不得。
大溈即不然。待國師恁麼道。
但云暗中為照燭。
險處作津梁。 ^326a38

護身符子最通靈。
國師起坐總將行。
耽源得用南方去。
為說令人睡眼醒。
〔汾陽昭〕 ^326a46

不重己靈猶自可。
護身符子更那堪。
為君旨外通消息。
秋月無風落碧潭。
〔海印信〕 ^326b2

真正道流行脚去。
護身符子不須擔。
國師實為耽源切。
不是臨岐作對談。
〔橫川珙〕 ^326b6

耽源遊方回。省覲馬祖。
却於祖前畵一圓相。
就上禮拜。祖曰。汝莫欲作佛否。
師曰某甲不解掜目。
祖曰我不如汝。 ^326b10

雪竇顯云。然猛虎不食其子。
怎奈來言不豐。要識耽源麼。
祇是個藏身露影漢。
　南堂欲云。耽源歸省獻個胡餅。
馬祖#CB02549;犢不勝其情。
雪竇云。猛虎不食其子。
爭奈來言不豐。檢點將來。
恰蹋著耽源影子。
　古南門云。耽源作個圓相。
佛固不欲作。爭奈早已揑目。
馬祖道我不如汝。
大似信其言而不觀其行。
雖然。馬駒蹋殺天下人。
莫道不食其子。 ^326b16

疋馬單槍入戰場。
有威全不犯鋒鋩。
玄關金鎖雖衝斷。
又被他家暗箭傷。
〔位中符〕 ^326b30

毒龍角上翻筋斗。
猛虎身邊展脚眠。
自謂技堪誇敏手。
鼻頭誰信被人牽。
〔山容波〕 ^326b34

拈起關山笛。吹殘畵閣風。
八十兒。三歲翁。不因今日節。
餘日定難逢。〔雪刃起〕 ^326b38

耽源與百丈在泐潭推車次。
師問車在者裏牛在何處。
丈以手斫額。師以手拭目。 ^326b42

承天怡云。百丈何不待耽源問如何是牛。
驀鼻拽云。者畜生管取車子。
須是耽源拽去。 ^326b46

你唱陽春我白雪。
淙淙聲韻許誰知。
相將賣弄些些子。
贏得清風帀地吹。
〔粟菴鼎〕 ^326c2

耽源因第二世麻谷問十二面觀音豈不是聖。
師曰是。谷便與師一摑。
師曰知你未到此境界。 ^326c6

江天銓云。麻谷好一摑。
當時因甚只令行一半。
　魯菴遠云。江天錯下名言。
殊不知麻谷末後放過。
比前一摑更為難勘。
何不當時麻谷問時便與一摑。
敢保麻谷瓦解冰消。 ^326c10

耽源因仰山入門畫一圓相以手托呈却叉手而立。
師乃以兩手交過握拳示之。
仰進前三步作女人拜。
師點頭而已。 ^326c18

資福玉云。目擊而道存。
尼父之見溫伯雪也。
祖師門下。且請二大老在館驛門生住孔。 ^326c24

渾身相見事非常。
送往迎來總大方。
轉到異中猶有序。
好看揖讓更趨蹌。
〔頻吉祥〕
other:: 
# 未詳法嗣
未詳法嗣
other:: 
## 公期和尚
 ^326c28

公期和尚因往羅漢。
路逢一騎牛翁。師問羅漢路向甚處去。
翁拍牛曰道道。師喝曰者畜生。
翁曰羅漢路向甚處去。
師拍牛曰道道。翁曰直饒與麼。
猶少蹏角在。師便打。
翁便拍牛走。 ^326c34

白巖符云。者兩箇漢。
一拳一踢未見輸贏。
大似赤眼撞著火柴頭。
若論羅漢路。直是遠在千里。
　法林音云。待伊拍牛去。
亦云猶少蹏角在。 ^326c42

問路指路。兩無差互。
彼此拍牛。有放有收。
機鋒相觸。鍼芥相投。
蕩蕩一條羅漢路。
大家把手去來休。
〔如菴用〕
other:: 
## 禪月貫休
 ^326c48

禪月貫休禪師有詩曰。
禪客相逢祇彈指。
此心能有幾人知。
大隨舉以問師如何是此心。
師無對。 ^327a4

歸宗柔代云。能有幾人知。
　寶壽方代彈指一下。
　出言宛爾同真悟。
對境依然還是迷。
珍重古今禪月老。
此心能有幾人知。
〔笑巖寶〕
other:: 
## 雲幽重惲
 ^327a8

婺州雲幽重惲禪師。
上堂。雲幽一隻箭。
虗空無背面。射去徧十方。
要且無人見。時有僧問如何是和尚一隻箭。
師曰盡大地人無髑髏。 ^327a14

聖箭從來無向背。
十方凡聖總難存。
靈機未審從誰發。
猛虎閒將白額吞。
〔永覺賢〕
other:: 
## 先淨照
 ^327a20

先淨照禪師問楞嚴大師。
經中道若能轉物即同如來。
若被物轉即名凡夫。
祖如昇元閣。作麼生轉。
嚴無對。 ^327a24

汾陽昭代云。彼此老大。
　寶壽方代云。今日被禪師一問。
直得口挂壁上。　法林音代云。
上座為我換淨瓶水來。
other:: 
## 唐朝因
 ^327a30

唐朝因禪師掘地次。
見一大塊。戲運槌猛擊之。
應手而碎。忽然大悟。 ^327a36

老宿聞云。盡山河大地。
被因禪師一擊百雜碎。
　應菴華云。老宿恁麼道。
縱知因禪師落處。
銜鐵負鞍有日在。
者裏著得眼去。也是徐六擔板。
other:: 
## 樓子
 ^327a40

樓子和尚因從街市過。
經酒樓下。偶整襪帶少住。
聞樓上人唱曰。你既無心我便休。
忽然大悟。 ^327a46

唱歌樓上語風流。
你既無心我也休。
打著奴奴心裏事。
平生恩愛冷湫湫。
〔慈受深〕 ^327b2

你既無心我也休。
鴛鴦帳裏懶擡頭。
家僮為問深深意。
笑指紗窗月正秋。
〔寶華鑑〕 ^327b6

因過花街賣酒樓。
忽聞語唱惹離愁。
利刀剪斷紅絲線。
你若無心我也休。
〔#CB05253;堂仁〕
other:: 
## 僧肇
 ^327b10

僧肇法師曰。諸法不異者。
不可續鳧截鶴。夷嶽盈壑。
然後為無異哉。 ^327b14

雲門偃云。長者天然長。
短者天然短。又云。
是法住法位。世間相常住。
乃拈拄杖云。不是常住法。
　天寧琦云。一家有事百家忙。
喝一喝。 ^327b18

肇公曰。三界惟心。
萬法唯識。 ^327b24

塘口濵裏沈秀才。
頭上頂個木棺材。
手裏捻片車扉板。
白眼洋洋叫死來。
〔朝宗忍〕 ^327b26

肇公曰。物不遷。 ^327b30

古德以茶盞就地撲破云。
者個是遷不遷。僧無對。
法眼代撫掌三下。
　綠雨蕉代云。貓。 ^327b32

憶昔西施窕窈容。
至今千載不相逢。
誰人識得西施面。
話到西施意更濃。
〔綠雨蕉〕 ^327b36

肇公曰。有物流動人之常情。 ^327b40

白雲端云。肇法師剛然不知有流動者。
　洞山度云。二大老各見一邊。
好與二十拄杖。且道洞山拄杖子還有分付處也無。
若緇素得出。分半院與伊。
良久。拂一拂云。青山祇解磨今古。
流水何甞洗是非。
喝一喝。 ^327b42

肇公曰。旋嵐偃嶽而常靜。 ^327c2

江天樂云。大冶精金。
應無變色。 ^327c4

肇公曰。功高二儀而不仁。
明逾日月而彌昏。 ^327c6

白雲端云。肇法師祇得半邊。
且作麼生是完全者。
乃云。左眼半斤。右眼八兩。 ^327c8

肇公臨刑說偈曰。
四大元無我。五蘊本來空。
將頭臨白刃。恰似斬春風。 ^327c12

玄沙備云。大小肇公臨死猶寐語在。
other:: 
## 圓通
 ^327c16

圓通和尚因僧問。
一塵纔起大地全收。
還見禪牀麼。師曰喚什麼作塵。
僧又問法燈欽。燈曰喚什麼作禪牀。 ^327c18

東禪齊云。此二尊宿語。
還是明伊問處。不明伊問處。 ^327c24

滯貨不積家不發。
石長青苔路自滑。
萬象之中獨露身。
渡河之後忘其筏。
〔雲林輅〕
other:: 
## 聖壽
 ^327c26

聖壽禪師示眾。月半前用鉤。
月半後用錐。僧便問正當月半時如何。
師曰泥牛蹋破澂潭月。 ^327c30

天童覺云。兩頭得用。
聖壽作家。直下忘功。
是誰體得。放行也互換主賓。
把定也不留朕迹。
還有體得底麼。玉女夜拋梭。
織錦於西舍。
other:: 
## 古德
 ^327c34

古德一日不赴堂。
侍者請赴堂。師曰我莊上喫油餈飽。
曰和尚不曾出入。
師曰汝去問莊主。
者方出門。忽見莊主來謝和尚到莊喫油餈。 ^327c40

徑山杲云。和尚不赴堂。
莊主謝臨屈。一字入公門。
九牛#CB15072;不出。
　西遯超云。一人見兔放鷹。
一人將錯就錯。可謂一隊普州人。
但祇莊主雖然伶利。
未免一牽便動。我若作莊主。
但向古德面前冷笑一聲。
管教老漢滿面慚惶。 ^327c46

近在口皮邊。遠在河沙國。
世間多少人。不得油餈喫。
〔鼓山珪〕 ^328a8

騎虎穿市過。把火去偷豬。
主人開眼睡。鄰舍叫失驢。
〔卍菴顏〕 ^328a12

阿魏無真。水銀無假。
潦倒鵝湖。可知禮也。
〔竹菴珪〕 ^328a16

蓬萊王母宴瑤池。
仙子尋踪隔水迷。
值得樵夫傳信至。
原來祇在案山西。
〔石照曄〕 ^328a18

古德何曾動口皮。
喫油餈飽幾人知。
而今冷地思量著。
暗寫愁腸寄與誰。
〔肯堂充〕 ^328a22

喫了油餈不赴齋。
莊師特特謝師來。
千山萬水俱尋徧。
踢破芒鞵眼未開。
〔無著總〕 ^328a26

張三未死人。李四來索命。
累他東村西舍。陳六王八。
官賣得田園罄。〔夢菴律〕 ^328a30

東街桺色拕烟翠。
西巷桃花相映紅。
左顧右盻看不足。
一時分付與東風。
〔南菴依〕 ^328a34

秦人慣弄楚人毬。
脫賺嬰兒逐兩頭。
不得東風相節拍。
管教狼藉在汀洲。
〔阿盤珠〕 ^328a38

學琴事棉弓。寫字相科斗。
天地泄其元。兒孫壞却手。
占波國裏覓同心。
赤髮波斯舂木臼。
〔節巖琇〕 ^328a42

海棠無語夢癡癡。
粉蝶偷香得意時。
無奈畵樓歌又作。
黃鶯不放宿高枝。
〔雪奇靜〕 ^328a46

半架薔薇滿院香。
一番風過一番凉。
落英昨夜飄零處。
惹得遊蜂上下狂。
〔法林音〕 ^328b2

閉門作活假惺惺。
一拶分明露賊身。
若也和贓齊捉敗。
免教莊主謝臨門。
〔#CB15117;三圓〕 ^328b6

古德曰。者一片田地分付來多少時也。
我立地待汝搆去。 ^328b10

法眼益云。山僧如今坐地。
待汝搆去。還有道理也無。
那個親。那個疎。試裁斷看。
　昭覺勤云。者一片田地分付來多少時也。
我今日當眾慶懺。
　慧雲盛云。三老橫身為物。
太煞婆心。其奈風波似難折合。
山僧則不然。者一片田地分付來多少時也。
我倦要睡去。　石霜尊云。
者一片田地分付來多少時也。
因甚諸人蹋不著。
祇為分明極。翻令所得遲。 ^328b14

古德因僧問。一陽來復。
日長一綫。未審佛法長多少。
德曰長一綫。又問一古德。
德曰一綫長。 ^328b28

薦福璨云。一等共行山下路。
眼中各自別烟雲。
　高峰妙云。就窠打劫。
還他二老本分鉗錘。
若謂佛法短長。端的未夢見在。
今日忽有問西峰佛法長多少。
祇向他道。東西十萬南北八千。
　象田現云。二老宿雖有補綴虗空手段。
要且紅線未斷。祇向長短上作活計。
今日有恁麼問。山僧祇向他道。
休將玉綫較長短。
好把金鍼繡出看。 ^328b32

古德於門上書心字。
囪上書心字。壁上書心字。 ^328b46

法眼益云。門上但書門字。
窗上但書窗字。壁上但書壁字。
　玄覺遂云。門上不要書門字。
窻上不要書窻字。
壁上不要書壁字。
何故。字義炳然。　龍唐柱云。
門上書個牕字。牕上書個壁字。
壁上書個門字。何故。
東磵水流西磵水。
南山雲起北山雲。
　白巖符云。老宿犯相違謗。
法眼犯增益謗。玄覺犯損減謗。
龍唐犯戲論謗。四個漢據款結案了也。
還有不甘者麼。試出來掙一頭看。
　聖可玉云。築萬里城連海岱。
牢牢鞏固舊山河。 ^328b48

鍾馗夜半貼門神。
貼到天明看自身。
笑指門神像自己。
不知自己是門神。
〔天岸昇〕 ^328c18

都來一節高一節。
高到極頂難轉折。
打個思量仔細看。
當時因底恁麼設。
〔#CB01900;放大〕 ^328c22

萬象從教當正眼。
何須較論是兼非。
誰能一鏃輕將起。
直破三關凱奏歸。
〔大戲〕 ^328c26

古德曰。祖師九年面壁為訪知音。
若恁麼會。喫鐵棒有日在。
又一老宿曰。祖師九年面壁何不慚愧。
若與麼會。更買艸鞵行脚三十年。 ^328c30

琅琊覺云。既不然。
且道祖師面壁意作麼生。
良久云。欲得不招無間業。
莫謗如來正法輪。
　天童傑云。二老宿敲甎打瓦。
琅琊覺畵虎成貍。
諸人要見祖師面壁底意旨麼。
窮坑難滿。 ^328c36

古德曰。佛法大有。
祇是牙痛。 ^328c44

徑山杲云。向道莫行山下路。
果聞猿叫斷腸聲。
　勝法法云。若是陶淵明。
攢眉便歸去。 ^328c46

古德曰。長者長法身。
短者短法身。 ^329a2

天童覺云。且道舜若多神喚什麼作法身。
良久云。不可續鳧截鶴夷嶽盈壑去也。 ^329a4

古德問曰。我三年前曾斷一人命根。
而今日夜憂愁。如何免得。 ^329a8

綠雨蕉云。幸無干證。
　法林音云。猶未絕氣在。 ^329a12

古德一夏竝不為人說話。
有僧歎曰。我祇恁麼空過一夏。
不敢望和尚說佛法。
得聞正因二字也得。
老宿聞乃曰。闍黎莫#CB05226;速。
若論正因。一字也無。
道了扣齒曰。適來無端。
不合與麼道。鄰壁一老宿聞曰。
好一鬴羮被一顆鼠糞污却。 ^329a14

報慈遂徵云。且道讚歎語不肯語。
若是讚歎。為甚道鼠糞污却也。
若不肯他。有甚麼過。
驗得麼。　翠峰顯云。
誰家鍋裏無一兩顆。
法林音云。自首者原其罪。
　黃龍清云。二老宿祇見錐頭利不見鑿頭方。
祇如者僧道不敢望和尚說佛法得聞正因兩字也得。
是會不會。參玄要具通方眼。
好向言中辯古今。
　徑山琇云。者僧無事生事。
老宿應病與藥。線去絲來。
鍼縫不露。爭奈未會末後句在。
祇如鄰壁老宿恁麼。
又且如何。三台須是大家催。 ^329a24

一夏調和一釜羮。
傅巖猶未許爭衡。
莫言污了無人見。
鄰壁禪翁隻眼明。
〔正覺逸〕 ^329a42

長夏無別趣。調和羮一釜。
滋味頗馨香。剛地成點污。
口是禍之門。舌是斬身斧。
陪却三斤鐵。祇因看錮鏴。
〔慈受深〕 ^329a46

泠泠寒溜泣秋壑。
纔會滄溟便泛舟。
見說許由曾洗耳。
可憐巢父更鞭牛。
〔虛堂愚〕 ^329b4

一言已出駟難追。
道了如何悔得來。
冷地被人相訐露。
牙關齩定口慵開。
〔無文璨〕 ^329b8

古德畜一童子竝不知軌則。
一行脚僧到菴乃教示童子朝昏禮儀。
其童晚見老宿外歸。
遂去問訊。老宿怪訝遂問誰教汝。
童曰堂中上座。老宿尋喚其僧來問。
上座傍家行脚是甚麼心行。
者箇童子養來二三年。
幸自可憐生。誰教上座教壞伊。
裝束了快去。黃昏雨淋淋地。
被它趁出。 ^329b12

法眼益云。古人與麼顯露些子家風。
甚奇怪。且道意在於何。
　法林音云。者僧當時何不回云。
恁麼則菴主也當出院。
看他又如何安置。 ^329b24

古德因僧問生死以何為舟航。
德曰年盡不燒錢。 ^329b30

年盡不燒錢。鼠穴被蛇穿。
直饒玄會得。對面隔西天。
〔曹源生〕 ^329b32

古德因僧問年窮歲盡時如何。
德曰家家盡看野狐兒。 ^329b36

家家盡看野狐兒。
鐵笛橫拈撩亂吹。
吹罷不知何處去。
夕陽已挂桺梢西。
〔松源岳〕 ^329b40

家家盡看埜狐兒。
見者雖多識者稀。
百怪千妖俱掃迹。
春風已到萬年枝。
〔晦叟光〕 ^329b44

古德埀語。十字街頭起一間茅廁。
祇是不許人屙。後僧舉似南堂靜。
堂曰。你先屙了。更教甚麼人屙。
宿聞焚香遙望南堂拜謝。 ^329b48

五祖蕉云。南堂知而故犯。
老宿一款便招。撿點將來。
總不出屙屎見解。 ^329c6

古德曰。日出心光曜。
天陰性地昏。不知天地者。
剛道有乾坤。 ^329c10

南石琇云。與麼說話。
古今徹悟者如稻麻竹葦。
錯會者如稻麻竹葦。
以拂子畫一畫云。
阿耨達池深四十由旬。
闊四十由旬。 ^329c14

古德因聖僧像被屋漏滴。
有人問。既是聖僧為甚麼有漏。
德無對。 ^329c20

天台韶代云。無漏不是聖僧。
　法林音代云。上座明日把茅蓋頭。
也有五千毳徒。 ^329c24

古德偈曰。五蘊山頭一段空。
同門出入不相逢。
無量劫來賃屋住。
到頭不識主人公。 ^329c28

有老宿云。既不識他。
當初問甚麼人賃。 ^329c32

古德因僧問古鏡未磨時如何。
德云不施功。曰磨後如何。
德曰不照燭。 ^329c34

龍池傳別云。古鏡未磨時如何。
云見明不見暗。云磨後如何。
云見暗不見明。 ^329c38

古德問僧近離甚處。
曰東川。師曰。雙#CB00589;孤松。
烟清月白。那箇是上座主人公。
曰始屆洞安便遭此問。
師曰記劍刻舟。破珠求影。
豈不是闍黎境界。
喫茶去。曰那箇是洞安正主。
師曰途中駒子不勝驊騮。
僧禮拜。師曰胡人打令舞拍全無。 ^329c42

仙巖鑑云。古德和糠糶米。
者僧竊艸為霸。若是正主。
俱未識在。 ^330a4

日竿曙色湧青巒。
萬壑千巖氣象寬。
誰料風雲多變態。
霎時雲雨滿山川。
〔永寧鼎〕 ^330a8

有二古德住菴旬日不會。
一日相見。上菴主問。
多時不見。向什麼處去。
下菴主曰。在菴中造箇無縫塔。
上菴主曰。某甲也要造一箇。
請借塔#CB15828;看。
下菴主曰。何不早說。
恰被人借去了也。 ^330a12

法眼益徵云。且道是借他 #CB15828;不借他#CB15828;。 ^330a20

無縫塔#CB15828;子。
兩手擡不起。被人借將去。
至今尋未已。尋未已。
天上人間知幾幾。
〔月菴果〕 ^330a22

恰好被人借去了。
莫言鄰舍不通容。
團圝無縫難安筆。
祇抹烟雲一兩重。
〔石林鞏〕
other:: 
## 尊宿
 ^330a26

尊宿因僧到相看。
值不在。遂看主事。
事曰參見和尚也未。
曰未。主事乃指狗子曰。
上人要見和尚。但禮拜者狗子。
僧無語。後古德歸得聞乃曰。
作麼生免得無語。 ^330a30

雲門偃云。欲觀其師先觀弟子。
　法林音代但向狗云。
待和尚歸來。莫道我無語好。
other:: 
## 座主
 ^330a38

座主念彌陀名號次。
小師遂喚和尚。及其回顧。
小師不對。如是數回。
座主叱之。小曰。和尚幾年喚它即得。
某甲纔喚便乃惡發。 ^330a42

石菴琈代云我不如汝。
　法林音代云。汝作惡發會那。
other:: 
## 入冥僧
 ^330a48

僧入冥見地藏菩薩問平生脩何行業。
僧曰誦法華經。藏曰。
止止不須說。我法妙難思。
為是說不說。其僧無對。 ^330b4

寶壽新代云。何必重宣。
　歸宗柔代云。此回歸去敢請流通。
　綠雨蕉云。與麼則趁便回向去也。
　法林音代云。大士三十年後莫忘却此語。
other:: 
## 老宿
 ^330b10

老宿因人問。魚以水為命。
為甚麼却死在水裏。 ^330b16

天龍機云。是伊為甚麼不去岸上死。
　綠雨蕉云。沒處去。
　愚菴及云。怕爛却那。
　法林音代云。梢郎子未遇人在。
other:: 
## 雲蓋僧
 ^330b18

雲蓋山僧乞瓦造殿。
有人問。既是雲蓋何用乞瓦。
僧無對。 ^330b24

綠雨蕉代云。春無三日晴。
　法林音代云。有勞功用。
other:: 
## 高麗聖像
 ^330b28

高麗國來錢塘刻觀音聖像。
及舁上船。竟不能動。
因請入明州開元寺供養。
後有設問。無剎不現身。
聖像為什麼不去高麗國。 ^330b30

長慶稜云。現身雖普。
覩像生偏。　法眼益別云。
識得觀音未。　曉菴昱云。
眾生顛倒。迷己逐物。
　法林音代云。莫道山僧令行不去。
other:: 
## 上經僧
 ^330b36

有僧因童子上經次。
僧令著函內。童曰某甲念底向那裏著。
僧無對。 ^330b42

 #CB15376;溪森云。
者僧何不道。看你狼藉。
是即是。風前橄欖。
日下恍榔。　法林音代云。
者童子得恁麼鈍置。
other:: 
## 藏主
 ^330b46

藏主問僧何不看經。
曰不識字。藏曰何不問人。
僧展手曰是什麼字。
藏無對。 ^330c2

法林音代云。前言不副後語。 ^330c6

袖中寶劍摩星斗。
肘後靈符照八方。
撥轉日前關棙子。
從教天下竟茫茫。
〔誰菴演〕 ^330c8

鶴立蛇行勢不休。
五天梵字鬼神愁。
孔門弟子無人識。
碧眼胡僧笑點頭。
〔六巖輝〕
other:: 
## 老宿
 ^330c12

老宿問一座主。疏鈔解義廣略如何。
主曰。鈔解疏。疏解經。
宿曰。經解什麼。主無對。 ^330c16

法林音代云。山下與汝飯喫者具眼不具眼。 ^330c20

生平蘊業頓偏圓。
開口全彰字字玄。
拶到羅紋結角處。
青山翠鎖斷雲烟。
〔粟菴鼎〕
other:: 
## 六通院僧
 ^330c22

台州六通院僧欲渡船。
有人問。既是六通。
為甚麼假船。僧無語。 ^330c26

天台韶代云。不欲驚眾。
　綠雨蕉代云。理長則就。
　法林音代云。山僧日前有人恁麼問。
也似今日恁麼答。
other:: 
## 住菴僧
 ^330c30

廣南住菴僧值大王出獵。
吏人報。大王來起。
僧曰。非但大王來。
佛來也不起。王乃問佛豈不是卿師。
僧曰是。王曰見師為什麼不起。
僧無語。 ^330c36

法眼益代云。未足醻恩。
　保寧勇代云。相識滿天下。
今朝遇一人。　天寧琦云。
欲觀其師。先觀弟子。
　白巖符代云。子不重則父不尊。
　河渚謙云。今日小出大遇。
　綠雨蕉代云。不是貧道見處。
　法林音代云。吏人今日勞汝證明。
other:: 
## 守衣#CB00647;侍者
 ^330c42

曹谿守衣#CB00647;侍者因僧到。
乃提起衣曰。者是大庾嶺頭提不起底。
僧曰為什麼却在上座手裏。
侍者無對。 ^331a4

雲門偃云。彼此不了。
又於無語處代云。
遠嚮不如親到。又云是獅子兒。
　天嶽晝云。負命者上鉤。
又云。大師滅度久矣。
　法林音代云。移盤喫飯漢。
other:: 
## 行者
 ^331a10

有一行者隨法師入佛殿。
向佛而唾。法師曰。
行者少去就。何以唾佛。
者曰將無佛處來與某甲唾。
法師無語。 ^331a16

溈山祐云。仁者却不仁者。
不仁者却仁者。　仰山寂代法師但唾行者。
行者若有語。即向伊道還我無行者處來。
　資福侶代法師便打。
又云。也祇救得一半。
　天嶽晝云。合取狗口。
　法林音代云。無佛處用唾作麼。
other:: 
## 塔頭侍者
 ^331a22

泗州塔頭侍者及時鎖門。
有人問。既是三界大師。
為甚麼被弟子鎖。
侍者無對。 ^331a32

法眼代云。弟子鎖。
大師鎖。　法燈代云。
還我鎖匙來。　老宿代云。
吉州鎖。虔州鎖。　法林音代但度鎖匙云。
牢牢收取。 ^331a36

及時關鎖意深深。
問處分明驗假真。
三月誰知桃李樹。
紅紅白白是陽春。
〔智觀慧〕
other:: 
## 道流
 ^331a42

有道流在佛殿前背坐。
僧曰道士莫背佛。
道流曰大德。本教中道佛身充滿於法界。
向甚麼處坐即得。
僧無對。 ^331a46

法眼代云。識得汝。
　法林音代云。又來山僧前放憨。
other:: 
## 感山主
 ^331b4

偃臺感山主到圓通院相看。
第一座問曰。圓通無路。
山主爭得到來。主無對。 ^331b6

歸宗柔代云。不期又得相見。
　法林音代云。公驗上為甚有姓無名。
other:: 
## 點燈僧
 ^331b10

有人問僧點甚麼鐙。
僧曰長明鐙。曰甚麼時點。
僧曰去年點。曰長明何在。
僧無對。 ^331b14

長慶稜代云。若不如此。
知公不受人瞞。　法眼別云。
利動君子。　法林音代云。
曾問幾人來。
other:: 
## 老聃
 ^331b18

老子李聃柱史曰。
道湛兮似或存。吾不知其誰之子。
象帝之先。 ^331b22

高峰妙云。咄哉。者漢錯下註脚。
湛兮似或存。吾不知其誰之子。
毗耶城裏老維摩。 ^331b26

老子曰。上士聞道勤而行之。
中士聞道若存若亡。
下士聞道大笑之。 ^331b30

薦福璨云。上士聞道勤而行之。
著甚死急。中士聞道若存若亡。
猶較些子。下士聞道大笑之。
却有衲僧氣息。三種人一時格下了也。
且道那個合受人天供養。
other:: 
## 宋太宗
 ^331b34

宋太宗幸相國寺。
問僧看什麼經。對曰仁王經。
帝曰。既是朕經。為甚麼在卿手裏。
僧無對。 ^331b40

雪竇顯代云。皇天無親惟德是輔。
　天寧琦云。若問永祚。
但以手頂戴經。云萬歲萬歲。
　雪軒成云。王言如絲。
其出如綸。　白巖符云。
我不似雪竇老學究。
待帝問。但對專為陛下流通。
他若是作家君王。
更問流通一句作麼生。
便合掌云。護國仁王經卷當第二。
　獅峰遜代云。某甲今日謝恩有分。
　法林音代云。陛下往年不似今日含糊。 ^331b44

太宗幸開寶塔。問卿是甚麼人。
對曰塔主。帝曰朕塔為甚麼卿作主。
僧無對。 ^331c10

翠峰顯代云。闔國咸知。
　曉菴昱云。誰敢動著。
　法林音代云。龍光佛時洎合忘却。 ^331c14

太宗因僧朝見乃問卿甚處來。
對曰廬山臥雲菴。
帝曰。朕聞臥雲深處不朝天。
卿因甚到此。僧無語。 ^331c18

翠峰顯代云。難逃至化。
　寶壽方代云。不學者死漢。
又云。特謝陛下顧問。
　佛日晳代云。祇因靈山一別。
　法林音代云。貧衲眼大。
賴有眉毛遮却。 ^331c22

試問臥雲深處客。
不知何以答昇平。
蕩然至化難逃避。
萬里遙天一點雲。
〔北磵簡二〕 ^331c28

不違咫尺面天顏。
彊項猶然憶故山。
直下肯將身許國。
與君同樂太平年。 ^331c32

白雲巖下不貪閒。
直欲敲開金鎖關。
不是無心逃至化。
大都有意面堯顏。
〔即念現〕 ^331c36

太宗因僧奏曰。藏經被回祿。
欲乞宣賜。帝召問。
昔日摩騰不燒。今日為甚却燒。
僧無對。 ^331c40

翠峰顯代云。陛下不忘付囑。
　白巖符代云。知陛下不吝寶藏。
　綠雨蕉代云。令不虗行。
　法林音代云。昔日摩騰。
今日摩騰。 ^331c44

太宗因僧入對次。
奏曰。陛下還記得臣僧麼。
帝曰甚處相見來。
曰靈山一別直至而今。
帝曰卿以何為驗。
僧無對。 ^332a2

翠峰顯代云。貧道特特而來。
　崇化能代僧拈起拂子。
　白巖符代云。將謂陛下忘却。
　法林音代云。鹽茶布袋錢。
有人還却。 ^332a8

靈山一別二千年。
聖主重逢豈偶然。
細掬清泉揩老眼。
撥開雲霧見青天。
〔石溪月〕 ^332a14

太宗一日擎起#CB00647;。
問丞相王隨曰。既是大庾嶺頭提不起。
為甚麼却在朕手裏。
隨無對。 ^332a18

慈明圓代云。陛下有力。
　法林音代云。今日臣為大庾嶺消案。 ^332a22

大地收歸掌握間。
鉢盂擎起有何難。
個中消息憑誰委。
秋水秋雲秋夜寒。
〔雲衲慶〕 ^332a26

太宗因夢神人勸發菩提心。
次日問廷臣。菩提心作麼生發。
羣臣無對。 ^332a30

翠峰顯代云。實為古今罕聞。
　別峰印代云。王言如絲。
其出如綸。　法林音代云。
律有明條。 ^332a34

菩提妙心作麼發。
日應萬機原不差。
回首瞥然輕覰著。
大千沙界是皇家。
〔松源岳〕 ^332a38

萬里謳歌聖化成。
條風塊雨樂樵耕。
不因嵩嶽三呼後。
無象誰知真太平。
〔雙杉元〕 ^332a42

菩提心發不為難。
祇在君王一念間。
聖聖相傳皆一揆。
綿綿國祚泰山安。
〔辛菴儔〕 ^332a46

太宗因寂大師進三界圖。
帝曰朕居何界。寂無對。 ^332b2

綠雨蕉云。總在吾皇化育中。
　法林音代云。者回貧道再不進此圖也。
other:: 
## 明高帝
 ^332b4

明高帝在天界寺聞漁鼓聲。
問僧。誰家飯僧耶。
曰無。帝曰誰家醻願耶。
曰無。帝曰若是都無。
則宜寂寥面壁參究本來。
胡為口喃喃地。 ^332b8

起玄生云。鐵輪天子寰中旨。
任它千聖出頭也移易絲毫不得。
時有僧問如何是寂寥底意旨。
玄曰。動也動也。
other:: 
## 錢塘鎮使
 ^332b14

錢塘鎮使在界上為鎮將。
凡見僧便問。若相契即留止宿。
一日因二僧至。遂問近離甚處。
曰江西馬大師處。
使曰馬大師有何方便。
曰道即心即佛。便被揖出。
又有二僧到亦如前問。
僧曰非心非佛。又被揖出。 ^332b20

是是非非俱請出。
巍巍萬仞如壁立。
平生心膽向人傾。
相識還如不相識。
〔無際派〕 ^332b30

碧油幢下立功勳。
韜略雙全獨見君。
一自赤心來報國。
邊頭刁斗不曾聞。
〔虗堂愚〕 ^332b34

截漢裁雲千丈壁。
卓然端是鳥難立。
從教過鴈與飛猿。
徒增日暮寒蟬泣。
〔道隆興〕 ^332b38

生成骨格傲王侯。
秦不居兮漢不留。
無限落花風掃盡。
餘香滿地倩誰收。
〔古風〕
other:: 
## 韓居士
 ^332b42

韓居士因三平遷化。
眾請作喪主。士乃以手巾覆鈔鑼。
上橫一口劍。置龕前曰。
道得即作喪主。眾無對。
士便趯却鈔鑼哭曰。
蒼天蒼天。先師遠矣。 ^332b46

羅山閒云。噫。大奇大奇。
三平門下六百來人。
總被者俗漢吞却也。
陳老師當時若在。
祇將三尺布蓋却頭。
橫亞一柄露刃刀。
揭起孝幕當堂而坐。
看韓家個漢要作喪主也未得。
要不作喪主也未得。
進之須有禮。退之須有禮。
other:: 
## 官人
 ^332c4

官人作無鬼論。中夜揮毫次。
忽見一鬼出曰。汝道無。
我#CB03129;。 ^332c14

東山演代以手作鵓鳩#CB01479;云。
谷谷孤。　靈隱遠以手加額云。
何似生。　法林音代但喚云快將紙筆來。
other:: 
## 長者
 ^332c18

一長者因僧托#CB00647;來家被狗齩。
長者乃指其僧所披袈裟曰。
龍披一縷。金翅不吞。
大師全披法服。為甚麼却被狗齩。
僧無語。 ^332c22

寶華忍代云。未看山頭土。
先觀屋下郎。　貫之理代云。
山僧行年在坎。命犯重煞。
　法林音代云。居士得恁麼負心。
other:: 
## 施主
 ^332c28

有施主進院行眾僧隨年錢。
知事僧曰聖僧前著一分。
施主曰聖僧年多少。
僧無對。 ^332c34

法眼益代云。心期滿處即知。
　保寧勇代云。祇恐施主力所不及。
　天寧琦代云。鉢盂無底。
　寶壽方代云。與麼則大眾今日不得半文也。
　貫之理代云。適纔一分而今兩分。
　法林音代云。消得也。
消得也。
other:: 
## 官人
 ^332c38

一官人入鎮州天王院。
覩神像因問院主曰。
此是什麼功德主。
曰護國天王。官曰祇護此國徧護餘國。
主曰在秦為秦。在楚為楚。
官曰。臘月廿九日打破鎮州城。
天王向什麼處去。
主無對。 ^332c46

法林音代云。官人我者裏用你不著。 ^333a6

青山日日摩霄漢。
流水年年洗海心。
逗到狂瀾涓滴盡。
通身泥水謾追尋。
〔磬山鼎〕
other:: 
## 跨驢人
 ^333a8

昔有跨驢人問眾僧何往。
僧曰道場去。人曰何處不是道場。
僧以拳毆之曰。者漢沒道理。
向道場裏跨驢不下。
其人無語。 ^333a12

報恩秀云。盡道者漢有頭無尾。
能做不能當。殊不知却是者僧前言不副後語。
既知舉足下足皆是道場。
何不悟騎驢跨馬無非佛事。
萬松要斷者不平公案。
更與花擘一上。喫拳沒興漢。
茅廣杜禪和。早是不剋己。
那堪錯過他。道場惟有一。
佛法本無多。留與闍黎道。
戶唵薩哩嚩。　龍唐柱云。
者僧太麤糙。向道場裏亂打人。
　法林音代但笑云。
不謂出家人也有者#CB15828;俗氣。
other:: 
## 賣餅婆
 ^333a18

澧陽路上有一婆子賣餅為業。
德山初出蜀。就其買餅。
點心婆指擔曰。上座擔頭是甚麼文字。
山曰青龍疏鈔。婆曰鈔何經。
曰金剛經。婆曰。我有一問。
若答得施與點心。
答不得請別處去買。
金剛經道過去心不可得。
現在心不可得。未來心不可得。
未審上座點那箇心。
山無語。 ^333a34

天童悟云。我若作德山。
祇向道山僧肚飢。
揀大者快般來。及至般來。
却肩擔便行。管教者婆子疑殺去在。
　棲霞成云。山僧今日勞倦。
　法林音代云。者#CB15160;點心祇好婆婆喫。
other:: 
## 燒菴婆
 ^333a46

一婆子供養一菴主經二十年。
常令一女子給侍。
一日令女子抱定曰。
正當恁麼時如何。
主曰。枯木倚寒巖。
三冬無暖氣。女子歸舉似婆。
婆曰。我二十年祇供養得箇俗漢。
遂遣出。燒却菴。 ^333b6

天童傑云。者婆子洞房深穩。
水洩不通。偏向枯木上糝花。
寒巖中發#CB08504;。
個僧孤身迥迥。慣入洪波。
等閒坐斷潑天潮。
到底身無涓滴水。
仔細檢點將來。敲枷打鎖不無二人。
若是佛法未夢見在。
　理安問云。淩弱助強。
古今皆是。長裙賣俏。
邪法難扶。山僧昔年曾被婆子換却眼睛。
道者僧蹉過婆子。
仔細檢點將來。却是婆子錯過者僧。
撫掌哈哈大笑云。
三十年後與汝諸人說破。
　崆峒慈云。眾中道菴主未在。
婆子作家。恁麼舉揚祇見錐頭利。
殊不知婆子不知菴主受用處。
菴主不知婆子作用處。
一對訝郎當。各與二十棒。
何故。獅巖者裏賞罰分明。
　東塔熹云。菴主牆高數仞關節不通。
婆子暗度重關要探閫中春色。
若非一場特地。爭見暗合明投。
　綠雨蕉云。女子抱定。
婆子燒菴。干他者僧甚麼事。
祇如枯木倚寒巖。
三冬無暖氣。又作麼生。
展兩手云。多少分明。
　盟石息云。婆子高高峰頂立。
就下應難。菴主深深海底行。
搆上不易。檢點將來二俱不了。
且道如何折合。以拂子打圓相云。
幸收一片荒基在。
歲歲年年艸自青。 ^333b14

不見人斑見虎斑。
算來莫願見人斑。
虎斑見後通回避。
惟有人斑避最難。
〔或菴體〕 ^333c2

鐵壁迸開雲片片。
黑山輥出月團團。
就中明暗相凌處。
天外出頭誰解看。
〔虗堂愚〕 ^333c6

貧人常妒富。富者不欺貧。
莫信直中直。須防仁不仁。
〔閒極雲〕 ^333c10

二十年來不具眼。
茅菴燒却是徒為。
三春暖氣無多子。
真實之言亦可師。
〔橫川珙〕 ^333c14

萬花藂裏不沾身。
陷殺閻浮多少人。
欲識者僧行履處。
軟綿團內有剛鍼。
〔無異來〕 ^333c18

敵手相逢各有奇。
神謀豈許外人知。
轉相陷害冤難了。
最毒心腸暗裏機。
〔永覺賢〕 ^333c22

雲滿深巖花滿郊。
乾坤化育實殷饒。
時人祇見朱門好。
誰識幽居價倍高。
〔天目琇〕 ^333c26

臨崖呈巧計。陷虎最無端。
莫謂橫身易。須知活#CB15179;難。
〔大鼎新〕 ^333c30

婆子燒菴。好花難攀。
偷香竊玉。解把天瞞。
〔覺浪盛〕 ^333c34

把住牢關向上行。
不將清節入風塵。
和光略借些些子。
賠了夫人又折兵。
〔天岸昇〕 ^333c36

作賊者不富。燒香者不貧。
幾多參學客。月下遇花神。
〔濟水洸〕 ^333c40

離位之機那個知。
毒龍#CB15072;在富那西。
劈開海水止觀妙。
不見尾巴更是奇。
〔聖可玉〕 ^333c44

曾怪留侯似美人。
自然赤帝暗消魂。
一椎一履相酬唱。
劫火燒來莫覓痕。
〔墨歷智〕 ^333c48

一帆開處一帆開。
水碧沙明兩岸苔。
各逞風流歸別浦。
從教鷗鷺自疑猜。
〔不韻音〕 ^334a4

正當與麼時。人見眾生見。
露柱入燈籠。山門出佛殿。
〔漢關喻〕 ^334a8

漢地尋幽蜀地居。
東吳西楚遞君書。
不談兵革人間事。
誘得孔明出草廬。
〔古帆順〕 ^334a12

興在天南天盡頭。
兩輪日月暗牽抽。
不知古錦#CB06873;文者。
錯喚雲門六不收。
〔法林音〕
other:: 
## 住菴婆
 ^334a16

一住菴婆。有僧參米湖入菴。
乃問婆有眷屬否。
婆曰有。曰在什麼處。
婆曰山河大地若艸若木皆是我眷屬。
曰婆莫作師姑來麼。
婆曰汝見我是什麼。
曰俗人。婆曰汝不可是僧。
曰婆莫溷亂佛法好。
婆曰我不溷亂佛法。
曰與麼豈不溷濫佛法。
婆曰。汝是男子。我是女人。
豈是溷濫。 ^334a20

竇家能釀消愁酒。
但是愁人便與消。
顧我共君俱寂寞。
祇因連夜復連朝。
〔銕容玄二〕 ^334a32

勸君莫惹老婆舌。
惹了呶呶鬧不歇。
況是梁山母大蟲。
得路沿家便打劫。 ^334a36

裙拕八幅湘江水。
髻綰巫山一段雲。
賣得通身渾是俏。
幾人憐惜幾人憎。
〔天岸昇〕宗鑑法林卷八
 ^334a40
