
other:: 
# 天台宗未決（問答十箇條）
 No. 942-1 天台宗未決　問答十
author:: 最澄在唐日問　#CB15035;座主決義
一　有別教菩薩登二地已上位迴入圓位乎二　通教第十地菩薩迴入圓教何位三　帶方便圓教為具四一四　造境即中造字訓五　三乘入住時有優劣否六　小乘者未斷所知障亦未滿地前利他功德何等二利菩薩乘乎七　三車四車從來有諍今天台所傳其車數何八　天台與華嚴四車同異九　唯識與一心同異十　唯識與唯心同異
一最澄問曰別教菩薩三賢位究竟入初地時即迴入圓教初住更不涉二地三地
〔云云〕今所疑若有別教菩薩登二地乃至十地及等覺位迴入圓教位乎。 ^671c34

座主答曰大師教中有其二說一者教道說二者證道說別人初地即是初住以證道同故更無二三等地也此約證道說也教道說者為有一分機緣宜聞淺深隔歷不融之法則說十地深淺證位各異下地不知上地功德但有教道無人也。 ^671c42

二最澄問曰通教第十地者名佛地若到此地菩薩迴入圓教何位乎。 ^672a10

座主答曰此菩薩入有二種一接入圓先既得空發此心時若破塵沙位在十信若破無明即入初住雖是圓解麤垢先落故如此也若至法華以開顯即並入初住故云汝等所行是菩薩道也。 ^672a14

三最澄問華嚴方等大品等所說帶方便圓教為具四一為當不具乎。 ^672a22

座主答曰諸經圓說圓人行之不隔漸四一無殊偏機情隔不能得入隨權人增減之異故有諸教不同也。 ^672a26

四最澄問曰造境即中者造字訓未得也。 ^672a32

座主答曰造詣詣於理故即中也圓人觀一念因緣生心即具一法界一法互具即十界百界即三千性相二千正報一千依報三千只一念中心悉皆具足情與無情本來不二若言二者則一心外更有法若別有法則不成圓觀此一念依正不二三觀觀之並是法界如來藏法性即佛性不異也故華嚴塵剎說法國土說法眾生說法也。 ^672a34

五最澄問曰三乘人同入初住時若有優劣否。 ^672a48

座主答曰疏中自云無別也。 ^672b2

六最澄問曰或人問曰小乘者未斷所知障亦未滿地前利他功德何等二利菩薩乘乎。 ^672b4

座主答曰被法華開一切權同歸一實一實外無法無空假中殊故利鈍人證理不異也。 ^672b8

七最澄問曰三車四車從來有諍今天台所傳其車數何。 ^672b12

座主答曰天台所傳其車數有四師師相傳此義不謬也。 ^672b16

八最澄問曰若天台所傳車數有四者與華嚴宗法藏師所立四車同異如何。 ^672b20

座主答曰大異少同也藏公所立四車者相對三乘別立一車即於同時有四車也未會三乘故天台所傳四車以所開三車合能開一車為先三後一以為四車是故先三之時一車隱三更無一車後一之時三車泯一更無三車是以不同彼藏公所立四車也。 ^672b24

九最澄問曰唯識與一心同異如何。 ^672b34

座主答曰唯識與一心其義不同唯識者未泯境故唯心心境不二故。 ^672b36

十最澄問曰唯識與唯心廣狹如何。 ^672b40

座主答曰唯識者亦狹亦淺所以者何存境故唯心者亦廣亦深何以故不存境故。 ^672b42

已上十問者最澄#CB07262;還學求法到入大唐國向天台山宿台州龍興寺極樂淨土院值遇天台座主道#CB15035;和尚所學問決義如右。 ^672c2

大唐貞元二十一年二月二十九日最澄并義真等記
 ^672c8
