比丘尼受戒錄
author:: 廣州南海寶象林沙門　弘贊在犙　述
undefined:: 
稽夫中邊得戒。始末源由。
中制十人受具。邊許五人得戒。
中是中天竺。天竺之東際白木調國。
南際靖善塔。西際一師黎仙人山。
北際柱國。自此四外。
名為邊國。震旦乃在白木調東二萬七千餘里。
開持律五人得授大戒。
昔漢明帝初。摩騰法蘭二法師來至此土。
與人出家。唯剃鬚髮。
披縵條衣。授彼五戒十戒而已。
以不滿五人。不得受具。
後至漢桓帝。一百餘年內。
猶三歸五戒十戒。
遞相傳授。桓帝已後。
北天竺國。有支法領等五沙門。
來至漢地。始於長安與人授具足戒。
其時大律未有。唯口誦出戒本一卷。
羯磨一卷。流行此土。
時尼眾來求受戒。
五僧曰。如律所明。
唯開邊地五人僧受具戒。
不論尼眾。是時諸尼辭退而還。
泣淚如雨。曹魏初三年。
中天竺曇摩迦羅〔此云法時〕。
至雒陽。譯出戒律。
立羯磨受法。準用十僧。
於是佛法大行震旦。
為東夏受戒律之始也。
時漢末魏初。東天竺國。
有二尼來到長安。
見諸尼眾問曰。汝等誰邊受戒。
尼眾答曰。我到大僧所。
受五戒十戒而已。
二尼歎曰。邊地尼眾。
悉未有具。即為還本國。
化得一十五人來。
三人在雪山死。二人墮黑#CB00117;死。
唯餘十人到此。諸尼悉赴京師。
與授具戒。後到吳地。
亦與彼尼眾受具。
西尼思慕本鄉。遂附舶南海而還。
及至上船。唯有七人。
三人命終。來去經途十有餘年。
又按高僧傳。宋元嘉十年。
西天僧伽#CB02494;摩。
至建康。敕住平陸寺。
為京師沙門慧照三百七十人。
渡蔡洲岸。於船中再受具戒。
或問其意。照曰。以疑先受。
若中若下。更求增勝。
故須重受。依本臘次。
十一年。求那#CB02494;摩。
於南林寺立戒壇。
為僧尼授戒。為震旦戒壇之始。
時師子國。比丘尼八人來未幾。
復有尼鐵索羅三人至。
足為十眾。乃請僧伽#CB02494;摩為師。
為景福寺尼慧果等。
於南林戒壇。依二部重受具戒。
度三百餘人。噫。古人忘身為法。
不憚數萬里而來。
然此方得戒者。豈可不生難遭想哉。
惜夫今當末法。知法秉羯磨者難得。
而二部僧尼受戒。
失傳久矣。昔摩騰羅漢。
并諸賢哲。多是果位聖人。
尚不敢違律。僧不滿數。
與人授具。一部僧而與尼授大戒。
我等何人。敢違佛教。
滅佛正法。致他永失比丘比丘尼性。
得虗假名。授受俱成非法矣。
順治十四年。余在廣州羊城。
時各縣餘尼來求受具。
余辭不獲已。因立二部僧。
各滿十人。與授大戒。
自後十人難得。但有五人以上。
亦與為授。要須持律清淨。
故云邊地持律五人得受具戒。
其尼親教師。要滿十夏。
而羯磨教授二師。
及餘證人。無論歲臘。
事須解律。縱律未能精鍊。
其羯磨者。必是持律明了。
方許秉法。若不如是。
強與他授。令他盡壽戒不霑身。
罪非小也。雖云邊地五人僧受。
不論尼眾。斯乃古人慎重。
邊地僧尚難得。尼眾何能易有。
茲以竊推。律既許僧。
尼必預列。昔迦旃延尊者。
在西天竺。阿槃提國。
有長者子名億耳。
出家求受具戒。時彼國無十人僧。
不得受具。乃往白佛。
佛聽邊地五人得受。
時因緣在僧。故未及論尼。
況今末法出家。遇正教者實難。
若不論尼。則尼部全缺。
八敬誰修。雖是邊地。
而有持律清淨十人。
別揀五人。律文不聽。
知非持戒清淨。方任揀擇。
以受戒事大。一不如法。
則戒體斯失。今諸方叢席。
為人授具。既不知作法結僧大界。
戒壇奚立。則戒無由得矣。
故云。若不結界。一切羯磨受戒等法。
俱是空作。復不依律作白羯磨。
唯師自心。在沙彌白衣前。
杜撰唱說。非法為法。
以譌傳譌。遞相踵習。
沿波日久。不覺其非。
佛言。若有秉羯磨說戒。
則正法未滅世間。
又云。毗尼藏住。佛法亦住。
是故弘紹之賓。特宜遵教。
俾正法而恒存。木叉而永固也。
已上略述得戒緣由。
向下錄得戒和尚阿闍黎。
二部僧名。并記自受戒年月日時。
以識戒臘尊卑也。
比丘尼弟子　　　　　　年　　月　　日　時生族姓　係　　府　　縣人於　　　　年月　　日拜　　師出家　僧部　　　　年　　月　　日依　　和尚受沙彌尼戒於　　　　年　　月　　日　時受　和尚具足戒秉羯磨阿闍黎名　　號　　軌範師尊證僧伽　　大德　　　大德　　　大德　　　大德　　大德　　　大德　　　大德　尼部親教師尼名　　字羯磨師尼名　　字教授師尼名　　字證戒尼僧　　賢部　　　賢部　　　賢部　　　賢部　　賢部　　　賢部　　　賢部附作法略儀 ^708b12

初受具足戒尼。未能即閱大律。
其親教闍黎二師。
當與戒本令其熟讀。
使知護持。無致虧犯。
及識布薩。自恣。受衣。
淨施等法也。
other:: 
# 布薩法
布薩法 ^709b32

。
other:: 
# 對首說戒法
對首說戒法 ^709b38

〔至布薩日。若有三人。
各各相向露頂。脫屣。
互跪。作如是言〕。 ^709b42

二大姊。一心念。今僧十〔五四〕日說戒。
我某甲比丘尼清淨〔三說。
後二人。亦如是說。
若只有二人。除上二字。
即云大姊〕。
other:: 
# 心念說戒法
心念說戒法 ^709b44

〔若只有一人。應心念口言〕。 ^709b48

今日眾僧十〔五四〕日說戒。
我某甲比丘尼清淨〔三說〕。
other:: 
# 對首安居法
對首安居法 ^709c2

〔前安居四月十六日。
應對一知法比丘尼言〕。 ^709c4

大姊一心念。我某甲比丘尼。
依某僧伽藍。前三月夏安居。
房舍破。修治故。好。
〔答言〕善〔若後安居。
至五月十六日。應云後三月〕。
other:: 
# 心念安居法
心念安居法 ^709c6

〔若無所依人對作法。
即自心念口言〕。 ^709c12

我某甲比丘尼。依某處某房。
前三月夏安居〔三說〕。
other:: 
# 對首受日法
對首受日法 ^709c14

。 ^709c16

大姊一心念。我某甲比丘尼。
受七日法出界外。
為某事故。還此中安居。
白大姊令知。
other:: 
# 對首自恣法
對首自恣法 ^709c20

。 ^709c26

三大姊一心念。今日眾僧自恣。
我某甲比丘尼自恣清淨〔三說。
若有三人二人亦如是作〕。
other:: 
# 心念自恣法
心念自恣法 ^709c30

〔若只有一人。應心念口言〕。 ^709c34

今日眾僧自恣。我某甲比丘尼。
自恣清淨〔三說〕。
other:: 
# 受五衣法
受五衣法 ^709c36

。 ^709c38

大姊一心念。我比丘尼某甲。
此安陀會。五條衣受。
一長一短。割截衣持〔三說〕。 ^709c42

大姊一心念。我比丘尼某甲。
此#CB15106;多羅僧。
七條衣受。兩長一短。
割截衣持〔三說〕。 ^709c46

大姊一心念。我比丘尼某甲。
是僧伽黎〔若干〕。條衣受〔若干〕。
長〔若干〕短。割截衣持〔三說〕。 ^710a2

大姊一心念。我比丘尼某甲。
是覆肩衣受。長四肘。
廣二肘半。是覆肩衣持〔三說。
佛制恐污三衣。用覆兩肩。
然後著三衣在上〕。 ^710a6

大姊一心念。我比丘尼某甲。
是衣厥修羅衣受。
長四肘。廣二肘。是衣厥修羅衣持。
other:: 
# 受尼師壇法
受尼師壇法 ^710a10

〔應云〕。 ^710a16

大姊一心念。我比丘尼某甲。
此尼師壇。是我助身衣受〔三說〕。
other:: 
# 受鉢法
受鉢法 ^710a18

大姊一心念。我比丘尼某甲。
此鉢多羅。應量受。
長用故〔三說〕。
other:: 
# 受十六枚器法
受十六枚器法 ^710a24

。 ^710a28

大姊一心念。我比丘尼某甲。
此某器。是我十六枚數。
今受〔三說〕。
other:: 
# 受非時藥
受非時藥 ^710a32

。 ^710a36

大姊一心念。我比丘尼某甲。
有某病緣故。此某非時漿。
為經非時服故。今於大姊邊受〔三說〕。
other:: 
# 受七日藥
受七日藥 ^710a40

〔酥。油。生酥。蜜。石蜜。
一受得七日自手取服。
八日即施與人。自不得服。
應云〕。 ^710a44

大姊一心念。我比丘尼某甲。
有某病緣故。此某七日藥。
為共宿七日服故。
今於大姊邊受〔三說〕。
other:: 
# 受盡形壽藥
受盡形壽藥 ^710a46

〔謂丸。散。一切鹹酸等。
不任為食者。一受得自取服盡。
應云〕。 ^710b2

大姊一心念。我比丘尼某甲。
有某病緣故。此某盡形壽藥。
為共宿。長服故。今於大姊邊受〔三說〕。
other:: 
# 淨施法
淨施法 ^710b4

〔有二種淨施。一真實施。
二展轉淨施。真實淨施。
應云〕。 ^710b8

大姊一心念。我比丘尼某甲。
有此長衣。未作淨。
今為淨故。捨與大姊。
為真實淨故〔謂真實捨與他。
欲要著。應問彼。乃著〕。
other:: 
# 展轉淨施法
展轉淨施法 ^710b10

。 ^710b14

大姊一心念。我比丘尼某甲。
有長衣。未作淨。為淨故。
施與大姊。為展轉淨故。
〔彼受淨者。應云〕大姊。
汝有此長衣。未作淨。
為淨故。與我。我今受之。
汝施與誰。〔答云〕施與某甲。
〔受淨者云〕大姊。汝是長衣未作淨。
為淨故施與我。今受之。
受已。汝與某甲。是衣某甲已有。
汝為某甲善護持著。
隨因緣。 ^710b18

〔其餘一切作法行護威儀。
備載羯磨本。及沙門日用中。
自當檢閱〕。
other:: 
# 八不可過法
八不可過法 ^710b32

。 ^710b34

一。雖百歲比丘尼。
見新受戒比丘。應起迎逆。
禮拜。與敷淨座令坐。
如此法應尊重。恭敬讚歎。
盡形壽不可過。 ^710b38

二。比丘尼不得罵詈比丘。
訶責。不應誹謗。言破戒。
破見。破威儀。如此法應尊重〔餘詞如上說〕。 ^710b44

三。比丘尼不應為比丘作舉。
作憶念。作自言。不應遮他覓罪。
遮說戒。遮自恣。比丘尼。
不應訶比丘。比丘應訶比丘尼。
如此法。應尊重〔餘詞如上〕。 ^710b48

四。式叉摩那學戒已。
從比丘僧乞受大戒。
如此法。應尊重〔餘詞如上〕。 ^710c6

五。比丘尼犯僧殘罪。
應二部僧中。行摩那埵。
如此法。應尊重〔餘詞如上〕。 ^710c10

六。比丘尼半月。從僧乞教授。
如此法。應尊重〔餘詞如上〕。 ^710c14

七。比丘尼不應在無比丘處夏安居。
如此法。應尊重〔餘詞如上〕。 ^710c16

八。比丘尼僧。夏安居竟。
應比丘僧中。求三事自恣。
見聞疑。如此法。應尊重〔餘詞如上〕。
如是阿難。我今說此八不可過法。
譬如有人於大水上安橋梁而渡。
女人若能行者。即是受戒〔云云〕。
比丘尼受戒錄〔終〕
 ^710c20
