
other:: 佛說阿彌陀經義疏聞持記卷下
commentary:: 
【疏】第二、正示行法，分三段：初、至彼國，簡餘善不生；
若有下，二、正示修法；我見下，三、結顯勸意。 ^529b6

△初中
orig::  ^529b8

舍利弗！不可以少善根福德因緣得生彼國。
commentary::  ^529b10

【疏】如來欲明持名功勝，先貶餘善為少善根。
【記】行法，揀餘善，正釋中，初立義。 ^529b12

【疏】所謂布施、持戒、立寺、造像、禮誦、坐禪、
懺念、苦行一切福業。 ^529b16

【記】所下，正揀。 ^529b18

【疏】若無正信迴向願求，皆為少善，非往生因。
【記】若無下，揀非。施戒等行，皆可莊嚴，但無信願，為今所揀。 ^529b20

【疏】若依此經，執持名號，決定往生，即知稱名是多善根，多福德也。 ^529b26

【記】若依下，顯是。既能執持，信向願求，無不具足，故稱多善。 ^529b28

【疏】昔作此解，人尚遲疑。
【記】引據中。初二句敘昔人疑。 ^529b32

【疏】近得襄陽石#CB15156;經本，
文理冥符，始懷深信。
【記】近下四句，敘後生信。 ^529b36

【疏】彼云：善男子、善女人，聞說阿彌陀佛，
一心不亂，專持名號，以稱名故，諸罪消滅，
即是多功德、多善根、多福德因緣。 ^529b40

【記】彼云下，正引文據。 ^529b44

【疏】彼石經本梁陳人書，至今六百餘載，竊疑今本相傳訛脫。 ^529b46

【記】彼石下較經得失，梁、陳乃南朝兩國之名，
朝散郎陳仁稜書#CB15156;，在襄州龍興寺。
本朝殿撰李公，諱友聞，字季益，甞守官於彼，持此經皈錢唐。
疏主得之，喜不自勝，遂復刊石，立于靈芝大殿之後。
續因兵火焚毀，悲夫！
逆推梁、陳，去晉未遠，可驗得真。
今本既經六百餘載，中間傳寫訛脫可知。 ^529b48

【疏】二中分三：初至不亂，專念持名；其人下，
二、臨終感聖；是人下，三、正念往生。 ^529c12

△初中
orig::  ^529c14

舍利弗！若善男子、善女人，聞說阿彌陀佛，
執持名號，若一日、若二日、若三日、若四日、
若五日、若六日、若七日，一心不亂。
commentary::  ^529c16

【疏】初二句索持機，不簡男女。
【記】修法，持名中，初科。
經云若有等者，若乃不定之詞。
經屬化教，開導信解，或違或順，任彼機緣。
不同制教，必須遵行，順則無過，違則結犯。
所以疏科若有男女，謂之索機。 ^529c22

【疏】次二句勸信受。
或披經典，或遇知識，聞必生信，信故持名。 ^529c30

【記】經云聞說執持等者，良由一切眾生，誰無一毫善種？
但以宿業障深，不能開發。
是故疏推披教典，遇知識以為信受之緣。
聞即聞慧，信則思慧，持即修慧。
從聞、思、修，往生決矣。 ^529c32

【疏】次七句示期限。
一日、七日，隨人要約，今經制法，理必依承。
若準大本觀經，則無日限，下至十念，皆得往生。
十念，即十聲也。 ^530a4

【記】今經期限，雖至七日，亦非定制，故皆云若但取成功為要。
然此制法，不延不促，疏勸依承。
大本觀經，既無日限，下至十念，攝機雖寬，猶恐下根不成行業。
後句義見次科。 ^530a8

【疏】後一句教繫想。
【記】正明淨業中。初句指經文。 ^530a16

【疏】此一句經，正明成業。
【記】次句點經意。 ^530a18

【疏】先須斂念，面向西方，合掌正身。
【記】先下，教方法。初三句示修儀。 ^530a20

【疏】遙想彼佛現坐道場，依正莊嚴，光明相好。
【記】遙下，想勝境。 ^530a24

【疏】自慨此身，久沈苦海，漂流生死，孤露無依。
【記】自下，令慨責。 ^530a28

【疏】譬如嬰兒，墮在坑穽，叫呼父母，急救危忙。
【記】譬下，舉事顯。 ^530a32

【疏】一志依投，懇求解免，聲聲相續，念念不移。
【記】一下，勸用心。聲即口業，念即心業。
心口相應，功不虗喪，故曰相續不移。 ^530a36

【疏】雖復理事行殊，定散機異，皆成淨業，盡得往生。 ^530a42

【記】雖下，結成業。 ^530a44

【疏】不然，則無記妄緣，定成虗福耳。
【記】不下，顯無功。孤山判此經屬散善。
霅川據此句經，別立四科廣破，略云：今經一心不亂。
新譯經云：繫念不亂，如說修行等。
云何散善而解此文？
且觀音經云：聞觀世音菩薩一心稱名，皆得解脫。
疏曰：聞即聞慧，心無所依即思慧，一心稱名即修慧。
此文雖窄，三慧意顯。
又曰：稱名有二：一、事，二、理。
若用心存想，相續不間，如請觀音繫念數息等，名事一心。
若達此心四性不生，無心無念，與空慧相應等，是理一心。
況彼無不亂二字，智者尚作空慧相應釋之。
今經顯云一心不亂，何苦貶為散善？
乃至若但事無理，則抑大士三昧之心；
若唯理缺事，則絕初心念佛之行云云。
霅川之說，其義頗優，雅合今疏，故略錄之。 ^530a46

【疏】善導問曰：何故不令作觀，直遣專稱名號，有何意耶？ ^530b24

【疏】答曰：乃由眾生障重，境細心麤，識颺神飛，觀難成就。
是以大聖悲憐，直勸專稱名號，正由稱名易故，相續即生。 ^530b28

【疏】又云：彌陀世尊本發深重誓願，以光明名號攝化十方，
但使信心求念，上盡一形，下至十聲、一聲等，
以佛願力，易得往生。 ^530b34

【記】初問中。欲示持名最勝，故挾世情而申教意。
玄義有此問答，故今引用。
初約鈍根障重易修答，次約彌陀本願攝受答。
余今經執持名號，但被障重眾生，應屬散善麤行耶？ ^530b38

【疏】問：達法本空，心淨土淨，何須念佛，求生淨土？ ^530b46

【疏】答：若真達理，語默皆如，不礙修持，何妨念佛？
【記】二、問中。達法者，達即觀照，法即十界依正心境等法。
觀智一如，萬法俱空，豈有心土念佛求生之別耶？
答中，對簡偏邪，故曰真達。
良由理無所存，徧在於事。
若或棄事談理，則成斷滅之見。
應知理事一體二名，理外無事，事外無理，
畢竟平等，無非法界。
若此妙達，何往不通？
終日修而未甞修，終日念而未甞念，故曰無礙等。
語默，即事理也。 ^530b48

【疏】若貶念佛，未曰達人。
【記】若貶下二句，疊計交責。 ^530c16

【疏】何以然者？既達法空，則不住於相。
【記】何下，覆示真達。
初句徵起。既下，正示。
即約三諦以彰妙理。
初二句，了達諸法本性空寂，相即非相，
蕩一切法，何甞住相？
即真諦也。 ^530c18

【疏】既常念佛，則不滯於空。
【記】次二句。雖達法空，法法宛然，非相即相，
立一切法，何甞滯空，即俗諦也。 ^530c26

【疏】超越二邊，從容中道。
【記】非真而真，非俗而俗，即遮而照，即照而遮，
遮照同時，真俗不二，故曰從容，即中諦也。
然此三諦，說有前後，用在一心，能知此者，可謂真達。 ^530c32

【疏】念念契合彌陀法身，聲聲流入薩婆若海。
【記】念下四句，明觀契境。
彌陀法身，即是三德。
秘藏薩婆若，翻一切智，即佛智也。
深廣莫測，喻之如海。
既達三諦任運，自與秘藏佛智相冥相即，故云契合流入也。 ^531a4

【疏】臨終決定上品上生。
【記】臨下二句，明因趣果。
所以決定上品上生者，以由上品必發三心：
至誠即今中諦，深心即真諦，迴向發願即今俗諦。
與彼三心，宛然符合，上品上生，故無疑矣。 ^531a14

【疏】豈非心淨佛土淨乎？
【記】豈下二句，決前問意。 ^531a22

【疏】故十疑論云：智者熾然求生淨土，達生體不可得，此乃真無生。
非謂生法外別有無生也。
淨名云：雖知諸佛國，及與眾生空，而常修淨土，教化諸群生。
即斯謂也。 ^531a24

【記】故下，引證。莫非三諦：熾然求生，俗諦也；
生體叵得，真諦也；真俗無偏，中道也。
此下，點示。即前真達，淨名論中自引，準上可解。 ^531a30

【疏】問：觀經云是心作佛，是心是佛，何須念他佛耶？ ^531a36

【記】三、問中。世人不知佛有已未，妄認經中心是之說，
遂起上慢，更不進修，故引觀經而為決破。 ^531a38

【疏】答：祇由心本是佛，故令專念彼佛。
【記】答中。初二句就問通答。 ^531a42

【疏】梵網戒云：常須自知我是未成之佛，諸佛是已成之佛。 ^531a46

【疏】汝心佛者，未成佛也；彌陀佛者，已成佛也。
【記】梵下，別分已、未。
佛雖是一，修性不同。
汝執心是，乃性具佛，全體在迷，如玉蘊石，
似金雜鑛，豈可下凡濫同上聖？
故曰汝心未成佛也。
一切諸佛，全性起修，修極性顯，安住秘藏，
證大涅槃，如無瑕玉，似純淨金，能施大用，
攝化眾生，故曰彌陀已成佛也。 ^531b2

【疏】未成之佛，久沈欲海，具足煩惱，杳無出期；
已成之佛，久證菩提，具足威神，能為物護。 ^531b14

【記】未下八句，雙顯過德。 ^531b16

【疏】是故諸經勸令念佛，即是以己未成佛，求他已成佛而為救護耳。 ^531b20

【記】是故諸經下，正示經意，成上由心是佛，令念彼佛之語。 ^531b22

【疏】是故眾生若不念佛，聖凡永隔，父子乖離，
長處輪迴，去佛遠矣。 ^531b26

【記】是故眾生下，躡前，反顯勸令修進。 ^531b28

【疏】問：四字名號，凡下常聞，有何勝能，超過眾善？
【記】四問中。據前行法，屢示稱名，是多功德。
今附淺識，再顯勝能。
初二句牒計，次二句詰問。 ^531b32

【疏】答：佛身非相，果德深高，不立嘉名，莫彰妙體。
【記】答中。初四句，通示立名所以。
非相即法身，經云：佛真法身，猶若虗空。
果德即應身，上冥下應即報身。
三身三德，高不可仰，深不可測，非是凡夫心力所及，故立嘉名以召其體。
是則一稱名號，三德全彰，豈謂常聞，輒生輕慢？ ^531b38

【疏】十方三世，皆有異名。
【記】十下二句，泛舉諸佛名同。 ^531c2

【疏】況我彌陀，以名接物！
【記】況下二句，別彰彌陀最勝。 ^531c6

【疏】是以耳聞口誦，無邊聖德，攬入識心，
永為佛種，頓除億劫重罪，獲證無上菩提。 ^531c10

【記】是下，顯示誦持益大。
為種除罪，現因也。
獲證菩提，來果也。 ^531c12

【疏】信知非少善根，是多功德也。
【記】信下，躡意，結皈上科。 ^531c16

【疏】華嚴云：寧受地獄苦，得聞諸佛名；不受無量樂，而不聞佛名。 ^531c20

【疏】藥師經云：若彼佛名入其耳中墮惡道者，無有是處。
阿難！諸佛境界誠為難信，皆是如來威力，
非聲聞、支佛所能信受，唯除補處菩薩耳。 ^531c24

【疏】占察經云：欲生他方現在淨土者，應當隨彼世界佛名，
專意念誦，一心不亂，決定得生彼佛淨土，
善根增長，速獲不退。
當知一切善根中，其業最勝等。 ^531c30

【記】華下，連引三經證成。 ^531c36

【疏】餘諸佛名，聞持尚爾，況我彌陀有本誓乎！
【記】餘下，舉彼況此。 ^532a2

【疏】末俗障重，多忽持名，故委引聖言，想無遲慮也。 ^532a6

【記】末下，斥世申意。 ^532a8

【疏】二、感聖中。
orig::  ^532a10

其人臨命終時，阿彌陀佛與諸聖眾現在其前。
commentary::  ^532a12

【疏】其人下，是人，并指上文執持名者。
【記】感聖中，初科，初點經文。 ^532a14

【疏】臨終，攝引彌陀本願。
大經云：十方眾生，至心發願，欲生我國，
臨壽終時，假令不與大眾圍繞，現其人前者，不取正覺。 ^532a18

【記】臨下，引本願，可解。 ^532a22

【疏】聖眾現前，亦有多別。
【記】次科，初二句總標。 ^532a24

【疏】或真佛化佛，觀音勢至，隨其品位，委在觀經。
【記】或真下，別示。隨其功行，感見不同。 ^532a26

【疏】或謂臨終見佛以為魔者，或云自心業現，實無他佛來者。 ^532a30

【疏】斯蓋不知生佛一體，感應道交。
【記】斯下，顯正。眾生諸佛，同一覺源。
諸佛心內眾生，新新造業；眾生心內諸佛，念念證真。
全佛是生，全生是佛，故云一體。
感則屬生，應則屬佛。
既即一體，所以眾生感自心之佛，諸佛應自心之生。
性惡相關，感應一際，故云道交。 ^532a34

【疏】自障障他，為過不淺，如別所明。
【記】自下，結斥。如別明，見觀經疏。 ^532a46

【疏】三、正念中。
orig::  ^532b2

是人終時，心不顛倒，即得往生阿彌陀佛極樂國土。
commentary::  ^532b4

【疏】凡人臨終，識神無主，善惡業種，無不發現。
【記】正念中。初通示善惡。
古德云：過現積集善惡業緣，每至臨終，咸來嘖報。
臨終惡念增盛，則眾惡皆現，牽生惡道。
臨終善念增盛，則眾善皆成，牽生善道。
故云無不發現。 ^532b6

【疏】或起惡念，或起邪見，或生繫戀，或發猖狂。
【記】或下，別示惡相。
一、無善種，故起惡念；二、無正信，故起邪見；
三、恩愛深重，故生繫戀；四、苦惱逼迫，故發猖狂。 ^532b16

【疏】惡相非一，皆名顛倒。
【記】惡下二句，總結顛倒，顯不顛倒。 ^532b24

【疏】因前誦佛，罪滅障除，淨業內熏，慈光外攝，
脫苦得樂，一剎那間。 ^532b28

【記】因下，正釋經文。
心不顛倒，誦佛修因也。
罪滅障除，威惡也。
淨業內熏，生善也。
上並自力。慈下三句，即假他力求生淨土。
雖云他力，必由自力方能感他。
父子相遇，啐啄同時，切莫專倚他力而失自行。
勉之！勉之！ ^532b30

【疏】下文勸生，其利在此。
【記】下文勸生，即經我見是利等。
問：所修淨業，是有是無？
在何處所？無則枉費精神，試垂定當。
問：雖云莊嚴淨土，未審如何莊嚴？
請示其相。問：臨終往生，為識神潛邁？
為佛來攝持？二俱有過。
問：往生之人，是何形狀？
為有為無？二俱有過。
問：此土陰壞，彼土陰生，生彼之陰，復與中陰何別？
聊陳五問，擊發同修，於此無疑，往生決矣。 ^532b40

【疏】三、結顯中。
orig::  ^532c6

舍利弗！我見是利故說此言。
若有眾生聞是說者，應當發願生彼國土。
commentary::  ^532c8

【疏】我見是利，即躡上科，故說此言。
覆示前段正報中文，對文可見。 ^532c12

【記】結顯中。即躡上科者，即指行法中專念持號，
臨終感聖，正念往生之文。
覆示前段者，即指化主名號，徒眾莊嚴，故云正報中文。
前結勸云眾生聞者，應當發願，此中又云聞是說者，
應當發願，故云覆示。 ^532c14

【疏】大段第三，勸信中三節：初至佛所說，
引諸佛同讚勸；若有人下，二、約三時因果勸；
如我今者下，舉諸佛互讚勸。
初中又二：初至之利，指前自讚；東方下，次引諸佛讚。 ^532c24

△初中
orig::  ^532c30

舍利弗！如我今者，讚嘆阿彌陀佛不可思議功德之利。
commentary::  ^532c32

【疏】如前所說，依正殊特，持名脫苦。
【記】第三，勸信，自贊中。
依正殊特，即二報莊嚴也。
持名脫苦，即正示行法也。 ^532c36

【疏】莫非彌陀大悲願行，從因至果，功德利益，殆非心思口議所及。 ^533a6

【記】莫下，正釋，當科不可思議功德之文也。 ^533a8

【疏】二中又二：初盡六方正列；於汝意云何下，釋經名。 ^533a12

【疏】初中但列六方，若依唐譯，則列十方。
【記】佛讚，總示中。初三句，對二經廣略。 ^533a16

【疏】今謂但舉六方四維自攝，但言略耳。
【記】今下，示今略攝廣。 ^533a20

【疏】下諸佛名，相承不釋。
【記】下下，明釋佛名。
上二句點古不釋。 ^533a24

【疏】今以義詳，或從色相，或取言音，或約行業，或從譬喻。 ^533a28

【記】今下，明今義詳。 ^533a30

【疏】大略不出果德三身，收無不盡，文或偏舉，義必兼含。 ^533a32

【記】大下，約身總收。 ^533a34

【疏】初、東方，分二：初、敘現通，二、引讚詞。
餘五例此，更不重分。 ^533a36

△初中
orig::  ^533a38

東方亦有阿閦#CB16014;佛、
須彌相佛、大須彌佛、須彌光佛、妙音佛，
如是等恒河沙數諸佛，各於其國出廣長舌相，
遍覆三千大千世界，說誠實言：
commentary::  ^533a40

【疏】阿閦#CB16014;，此云不動，
法身體寂，無遷變故。
【記】東方佛名中，初佛。
初約果釋。 ^533a46

【疏】若就因行，毀譽敬慢，同一如故。
【記】次就因釋。毀譽，口業也。
敬慢，身業也。八風不動，物我兩忘，故曰一如。 ^533b2

【疏】次列三名，皆從喻名。
眾山之中，須彌最勝，諸佛法身，超過諸法。
初言相者，其狀同也；次言大者，出過喻也；
三、言光者，光則表智，法兼報也。
妙音說法稱機，即應佛也。 ^533b8

【記】次三，莫非法身，但從喻別，後佛從應可見。 ^533b14

【疏】河沙佛土，略列五名，故云如是等。
【記】土若河沙，佛亦復爾，不可備舉，故云等也。
梵語恒伽，又云兢伽，翻天堂來。
應法師云：此河從無熱惱池東面象口流出，入于東海。
其沙至細，與水同流，以手掬之，則沙隨水去。
三千大千，且據娑婆一化為言。
一須彌山，一日月，一四天下，并上六欲梵世為一世界。
如是一千名小千，千倍小千名曰中千，千倍中千名一大千。
世謂三世界，即界分上下八方也。 ^533b18

【疏】各於其國者，正當釋迦說此經時，十方諸佛同時勸讚，令信是經。 ^533b34

【疏】若據諸佛，言無虗妄，但由眾生障重信難，
故現舌相，表示誠言。 ^533b38

【疏】諸佛常舌上至額際，今此現起長廣量等，
隨宜大小，何止大千乎！ ^533b42

【記】智論：問曰：世尊大德威重，何故出廣長舌，似如輕相？
答：今欲口說難信難解之法，是故出舌相為證，必真實也。
問：各於其國出舌，所覆大千，屬誰化境？
答：彼佛讚此，即知此佛化境也。 ^533b44

【疏】次引讚詞。
orig::  ^533c4

汝等眾生，當信是稱讚不可思議功德一切諸佛所護念經。
commentary::  ^533c6

【疏】當信是句絕。
【記】次贊詞中，初分句。 ^533c10

【疏】稱讚下，即經本題。
上句指前釋迦所說，下二句如後經文所解。 ^533c12

【記】稱下，示本題，總三句。
上句八字，釋迦所說者，即前經文依正莊嚴，
持名修法等，故名稱讚。
不可思議功德下二句，指後，即六方佛。
後徵示何故名一切諸佛所護念等。
然此一題，六方諸佛所說。
若其初句，猶是釋迦自語。
經云：如我今者讚歎阿彌陀佛不可思議功德。 ^533c14

【疏】餘見題中。下五並同此釋。
【記】餘下，指前釋題。
下下，例同，後不釋故。 ^533c26

【疏】二、南方中。
orig::  ^533c30

舍利弗！南方世界有日月燈佛、名聞光佛、
大#CB08504;肩佛、須彌燈佛、
無量精進佛，如是等恒河沙數諸佛，各於其國出廣長舌相，
徧覆三千大千世界，說誠實言：
commentary::  ^533c32

【疏】日、月、燈三皆破闇，或次對三身，次單喻智德。
【記】南方五佛。第一、從喻二義。
初對三身，日即法身，月即報身，燈即應身，或可配於三智。
次單喻智德者，一即三故。 ^534a2

【疏】名聞光者，名聞十方，如光遍照。
【記】第二，法、喻雙舉。 ^534a10

【疏】大#CB08504;肩者，言相則兩肩光#CB08504;，
在智則雙照真俗。 ^534a14

【記】第三、兩肩光#CB08504;，表顯真俗二智。 ^534a16

【疏】須彌燈者，山燈，即喻法、報二身。
【記】第四、山燈雙喻。
須彌高出，法身德也；燈能破暗，智慧也。 ^534a18

【疏】無量精進，從行為名，方便度生，未嘗暫懈。
眾生無量，悲智亦然。 ^534a22

【記】第五、無量精進，對機顯行，解脫用也。
orig::  ^534a24

汝等眾生，當信是稱贊不可思議功德一切諸佛所護念經。
commentary::  ^534a28

【疏】三、西方中。
orig::  ^534a32

舍利弗！西方世界有無量壽佛、無量相佛、
無量幢佛、大光佛、大明佛、寶相佛、淨光佛，
如是等恒河沙數諸佛，各於其國出廣長舌相，
徧覆三千大千世界，說誠實言：
commentary::  ^534a34

【疏】前三皆名無量：初即壽命，二即相好，三即所證。
法身無上，故喻如幢。 ^534a42

【記】西方七佛。一、二壽命與相，皆從報德。
第三幢喻高顯，法身最上故。 ^534a44

【疏】大光、大明，並喻佛智，自行化他，破障除惑。
【記】大光、大明，二皆以光顯智。
光能破暗，智能斷惑。 ^534a48

【疏】寶相者，應佛相好，如寶可貴。
【記】寶相，法喻雙舉，其相端嚴，如寶尊貴。 ^534b4

【疏】淨光者，亦即法報。
【記】淨光者，智光純淨，惑暗無餘故。 ^534b8

【疏】問：初無量壽即是彌陀，若自勸讚，於義非便。
答：同名甚多，必非極樂法藏所成之彌陀。 ^534b12

【記】次決疑，不應自讚故。
答中，且如彌陀對問顯意。
須知諸佛皆有同名同號，如法華二方同名日月燈明，壇#CB17739;有八百億同名釋迦等。
orig::  ^534b14

汝等眾生，當信是稱贊不可思議功德一切諸佛所護念經。
commentary::  ^534b22

【疏】四、北方中。
orig::  ^534b26

舍利弗！北方世界有#CB08504;肩佛、
最勝音佛、難沮佛、日生佛、綱明佛，如是等恒河沙數諸佛，
各於其國出廣長舌相，徧覆三千大千世界，
說誠實言：
commentary::  ^534b28

【疏】#CB08504;肩同前，但無大字。
最勝音同上妙音。
【記】北方五佛，初二指同。 ^534b34

【疏】難殂者，法身堅密，不可壞故。
殂，音敘，又音疽，壞也。 ^534b38

【記】三、即法身不可壞者。
遮那法體，眾魔一切不能沮壞故。 ^534b40

【疏】日生者，如世晨#CB04647;，破晦暝故。
【記】四中。如日照世，應身德也。 ^534b44

【疏】網明者，法門交暎，如帝網故。
【記】第五、網明三昧法門。
如帝珠網，互相交暎。
orig::  ^534b48

汝等眾生，當信是稱贊不可思議功德一切諸佛所護念經。
commentary::  ^534c4

【疏】五、下方中。
orig::  ^534c8

舍利弗！下方世界有師子佛、名聞佛、名光佛、
達磨佛、法幢佛、持法佛，如是等恒河沙數諸佛，
各於其國出廣長舌相，徧覆三千大千世界，
說誠實言：
commentary::  ^534c10

【疏】獅子者，眾聖中尊，故以獸王比焉。
又獅子一吼，獸聞皆死，喻佛說法，魔外消亡。 ^534c16

【記】下佛六。今第一、從喻二義：一、以法身無上，
故諭如王；次、以應身說法利機，魔外消伏。 ^534c18

【疏】名聞，名光，義同前釋。
【記】二、三同前。南方一佛，今分二號。 ^534c24

【疏】達磨翻法，單云法者，所證法身，軌持萬化故；
次云幢者，高出物表故；三云持者，任持常住故。 ^534c28

【記】四、與六，華、梵雖異，無非法身。
五即法、喻雙舉，亦法身德也。
orig::  ^534c30

汝等眾生，當信是稱贊不可思議功德一切諸佛所護念經。
commentary::  ^534c36

【疏】六、上方中。
orig::  ^535a4

舍利弗！上方世界有梵音佛、宿王佛、香上佛、
香光佛、大#CB08504;肩佛、
雜色寶華嚴身佛、娑羅樹王佛、寶華德佛、
見一切義佛、如須彌山佛，如是等恒河沙數諸佛，
各於其國出廣長舌相，徧覆三千大千世界，
說誠實言：
commentary::  ^535a6

【疏】梵音者，梵即淨，法音清朗，眾樂聞故。
【記】上方十佛，第一音聲，五、六據色相，第九從智解，餘六並從喻。
梵音清朗，應身德也。 ^535a14

【疏】宿王者，宿，音秀，星宿中王，所謂月也。
經云：眾星之中月，天子為第一。 ^535a20

【記】第二，以月星釋義，莫非居尊，並喻法身德。
初義見法華經，亦如律序云：眾星月為最。
【疏】或可北辰居天中，而眾星拱之，而辰星為宿中王，亦喻法身出過諸法也。 ^535a22

【記】次義。即論語云：譬如北辰，居其所而眾星拱之。 ^535a28

【疏】香上者，眾德如香，超諸菩薩，更兼智德，故云香光。 ^535a32

【記】香上獨喻法身，香光更兼般若。 ^535a34

【疏】#CB08504;肩、須彌同前，故不釋。 ^535a36

【疏】雜色寶華者，以萬行因華，嚴法身果德；
下寶華德，義亦同之。
娑羅，此翻堅固，冬夏不凋，即喻法身無變易故。
見一切義者，洞達諸法甚深義趣。 ^535a38

【記】六與八，並以華喻。
六即萬行莊嚴法身，八顯內德勝妙，第九即般若智報身德也。
餘名可曉。 ^535a42

【疏】諸佛果海，德量何窮！
三世道同，理無差異。
【記】結誥中。上四句，歎諸佛果德高深，佛佛皆同，
以海為喻，深廣無邊故。 ^535a48

【疏】隨機順物，一相為名。
【記】隨下，言各偏一相，立名有異。 ^535b6

【疏】以意裁量，略如上解，後賢披閱，更試講磨。
【記】以下，示今釋。隨相略顯，示謙囑後。
orig::  ^535b10

汝等眾生，當信是稱贊不可思議功德一切諸佛所護念經。
commentary::  ^535b14

【疏】次釋名中，分三：初至念經，徵前經名。
orig::  ^535b18

舍利弗！於汝意云何？
何故名為一切諸佛所護念經？
commentary::  ^535b20

【疏】上句已見前文，故但問；下二句恐未曉，故問釋之。 ^535b22

【記】經名，隨釋，徵名中。
本題三句，經文前後自明。
上句稱讚不可思議功德，已於前經見義；
下二未明，故茲徵顯。 ^535b24

【疏】舍利下，二、示義，又二：先敘聞持；是諸下，次明得益。 ^535b30

△初中
orig::  ^535b32

舍利弗！若有善男子、善女人，聞是經受持者，及聞諸佛名者。
commentary::  ^535b34

【疏】聞經受持者，牒上二報莊嚴，正明行法二大章也。
及諸佛名者，牒上引佛勸信第三一章初科所引六方名也。 ^535b38

【記】示義，聞持中。聞即耳根，受即意識，持即奉行，
總聞、思、修三慧也。
文中指前三大章，其義易領。 ^535b42

【疏】次得益中。
orig::  ^535b48

是諸善男子、善女人，皆為一切諸佛共所護念，皆得不退轉於阿耨多羅三藐三菩提。
commentary::  ^535c2

【疏】諸佛護念，直至菩提。
【記】得益中。初至果號，正釋護念。
薄下，推護念之因。
初中，初句標文。諸下，疊釋。 ^535c6

【疏】護，謂覆護，不使魔嬈。
念，謂記念，不令退失。 ^535c10

【疏】勢至章云：十方如來，憐念眾生，如母憶子。 ^535c12

【疏】大論云譬如魚母，若不念子，子即壞爛等。
【記】言護念者，不出慈、悲二心。
護故不令魔嬈，大悲也；念故不令退失，大慈也。
魔有四種：五蘊魔、煩惱魔、死魔、天魔。
今言嬈者，且指天魔。
引經、論二喻雖異，其義一也。 ^535c14

【疏】阿耨多羅，此翻無上，三藐云正等，三菩提云正覺，即佛果號。 ^535c24

【記】阿下，翻梵。莫非果上三德。
無上即法身，超出一切故。
正等即般若之智，不偏空有故。
正覺即解脫之用，覺圓滿故。 ^535c26

【疏】薄地凡夫，業惑纏縛，流轉五道，百千萬劫。
【記】推因中。初四句敘昔。
迷即三道流轉。薄音博，逼也。 ^535c32

【疏】忽聞淨土，志願求生，一日稱名，即超彼國，
諸佛護念，直趣菩提。 ^535c36

【記】忽下，今修感佛，正顯護念之意。 ^536a2

【疏】可謂萬劫難逢，千生一遇。
誓從今日，終盡未來，在處稱揚，多方勸誘。 ^536a4

【記】可下，疏主慶願。
初六句立願修因。
在處讚揚，自行也；多方勸誘，化他也。 ^536a6

【疏】所感身土，所化機緣，與阿彌陀等無有異。
【記】所感下四句，祈果。 ^536a10

【疏】此心罔極，唯佛證知。
【記】此下二句，結願求證。 ^536a14

【疏】是故下，三、勸信。
orig::  ^536a16

是故，舍利弗！汝等皆當信受我語及諸佛所說。
commentary::  ^536a18

【疏】信我語者，謂信教也。
如不信我，十方諸佛豈虗妄乎！ ^536a20

【記】勸信中。信即能信之心，教即所信之法，通指此經正宗行法也。
經中雙勸：一、信釋迦自語，二、信諸佛稱讚。 ^536a22

【疏】次三時因果中，初、正示；是故下，二、結勸。
△初中
orig::  ^536a28

舍利弗！若有人已發願、今發願、當發願，
欲生阿彌陀佛國者，是諸人等皆得不退轉於阿耨多羅三藐三菩提，
於彼國土若已生、若今生、若當生。
commentary::  ^536a30

【疏】已即過去，今即現在，當即未來。 ^536a36

【疏】發願是因，生即是果，三因三果，別對可知。
【記】三時，因果中。願因生果，皆約三世。
言別對者，已願已生，今願今生，當願當生。 ^536a38

【疏】欲顯淨土，唯恐無願，有願必生，定無漏失。
【記】欲下，正示經中發願引生之意。
有願必生者，華嚴云：唯此願王，不相捨難，
於一切時，引導其前，一剎那中，即得往生極樂世界。
上示得生。 ^536a44

【疏】十、疑論云：生彼國已，悉得無生，未有一人退落三界，為生死業縛等。 ^536b4

【記】十下，引論。顯生已不退三界生死業縛者，
以此土進修，有退墮之失，而顯淨土惟不退也。 ^536b6

【疏】次結勸中。
orig::  ^536b12

是故，舍利弗！諸善男子、善女人若有信者，應當發願生彼國土。
commentary::  ^536b14

【疏】若有信者，簡彼不信，任不發願，自甘塗炭，是誰之咎？ ^536b18

【記】結勸中。佛法大海，信為能入，智為能度。
經乃化誘之教，信與不信，任彼機緣。
自甘塗炭者，以不信之失，反顯能信之益。
泥塗火炭，喻三惡道。 ^536b20

【疏】三、諸佛互讚中二段：初、我讚諸佛；彼下，諸佛贊我。 ^536b26

△初文
orig::  ^536b28

舍利弗！如我今者，稱讚諸佛不可思議功德。
commentary::  ^536b30

【疏】如我今者等，即指前科六方勸信。
【記】諸佛互贊中。初我贊諸佛。
疏指前六方勸信，且六方如來乃勸眾生信受釋迦，所說經文皆是釋迦贊於彌陀。
今云稱贊諸佛者，蓋諸佛雖各各於國稱贊釋迦，
此土眾生無有知者，仍是釋迦顯示，故反為贊諸佛也。 ^536b32

【疏】二中又二：初、出彼讚詞；當知下，二、顯示誠實。
△初中
orig::  ^536b44

彼諸佛等亦稱說我不可思議功德，而作是言：
釋迦牟尼佛能為甚難希有之事，能於娑婆國土五濁惡世，
劫濁、見濁、煩惱濁、眾生濁、命濁中，得阿耨多羅三藐三菩提，
為諸眾生說是一切世間難信之法。
commentary::  ^536b48

【疏】釋迦翻能仁，即大慈垂應；牟尼翻寂默，即妙智冥真。
合此為佛，則三身備矣。 ^536c8

【記】贊我，佛號中。釋迦，姓也。
牟尼，名也。二皆翻梵成華，即顯法、報、應三身。
大慈垂應，應身也。
妙智，報身。世冥真，法身也。 ^536c10

【疏】佗不能為，故甚難；舉世未見，故希有。 ^536c16

【疏】下列二難：於此惡世修行成佛，一難也；
為諸眾生說此法門，二難也。 ^536c18

【記】甚難，總示中。世間一切智用，不為甚難希有。
於惡世中得道證聖，又能開示眾生往生法門，
可為甚難，可為希有。 ^536c20

【疏】初中。娑婆，亦云索訶，此翻堪忍。
【記】娑婆，梵語二名，奢切之異，同翻堪忍。 ^536c26

【疏】悲華經云：是諸眾生忍受三毒及諸煩惱故。
【記】引二經釋義，單複不同。
初即眾生深著濁惡，甘忍眾苦。 ^536c30

【疏】準佛剎經有二義：初、義同上；二、云彼有行菩薩乘者，
成就忍辱，將護有情，善自調伏，若人加害，
悉能含忍，終不放逸，故云堪忍。 ^536c36

【記】次即菩薩化他成就忍智。
或遇違逆，大慈悲心，終不棄捨。 ^537a4

【疏】五濁，亦云五滓。
又言惡者，謂能具造十惡業故。 ^537a8

【記】五濁中。濁則不清淨，滓則雜穢，惡則不善。
以惡業不清淨，故名濁滓。
稜嚴云：譬如砂土，投於清水，土失留礙，
水亡清潔，汩然渾濁。 ^537a10

【疏】劫者，梵云劫波，此翻時分。
下四濁聚在此時，從減劫人壽二萬歲時，即入劫濁。 ^537a16

【疏】見者，身見、邊見、邪見、戒取、見取、五利使也。 ^537a20

【疏】煩惱者，貪、嗔、癡、慢、疑五鈍使也。 ^537a22

【疏】眾生者，攬陰為人，假名眾生。 ^537a24

【疏】命者，剎那生滅，催年促壽。
【記】劫波，翻時分。悲華經云：人壽六萬歲，
百年減一，年至三萬，未得為濁。
二萬歲時，濁之始也。
釋迦出世，人壽百歲，濁可知矣。
劫濁為總，四種為別，二、三總於利、鈍，十、使。
身見者，於名、色、陰、入、界中妄計故。
邊見者，執偏之心，不履中故。
邪見者，邪心取理，作闡提行故。
戒取者，外道邪戒，或雖佛戒，偏心堅執故。
見取者，謬見涅槃故。
引取無厭曰貪，忿怒無慈曰嗔，迷惑不了曰癡，
自恃輕他曰慢，迷心乖理，猶預不決曰疑。
前五體輕易斷，故名利；後五重濁難斷，故名鈍。
四即五蘊法聚，為眾生假名。
五中催年促壽者，新新生滅，報限不久故。
悲華又云：寂意菩薩問佛：其餘諸佛，所有世界，清淨微妙。
今我世尊，何因緣故，處斯五濁惡世，成等正覺？
佛言：吾以大悲願力故，取此弊惡不淨土耳。 ^537a26

【疏】第二難中，念佛法門。
【記】二、說法難中。初至往生，顯法妙收機。
初二句疊法。 ^537b8

【疏】不簡愚智，不擇豪賤，不論久近，不選善惡。
【記】不下四句，所攝之機。
愚智則性有利鈍，貴賤則報有強弱，久近則功有淺深，善惡則行有好醜。 ^537b12

【疏】唯取決誓，猛信臨終惡相，十念往生。
【記】唯下三句，感生行相。
臨終惡相，即觀經下品下生地獄，眾火一時俱至等。
十念往生，即下生中具足十念等。 ^537b18

【疏】此乃具縛凡愚，屠沽下類，剎那超越成佛之法，可謂一切世間甚難信也。 ^537b24

【記】此則正顯難信之意。
具縛者，三惑全在故。
屠謂宰殺，沽即酤賣。
如此惡人，止由十念，便得超往，豈非難信？ ^537b26

【疏】二、顯實中。
orig::  ^537b32

舍利弗當知，我於五濁惡世行此難事，
得阿耨多羅三藐三菩提，為一切世間說此難信之法，是為甚難。
commentary::  ^537b34

【疏】承前二難，則彰諸佛所讚不虗，意使眾生聞而信受。 ^537b38

【記】顯實中。據經二難，皆順世情言之。
後稱甚者，以濁惡成佛之難，校其念佛少善，
能生極樂淨土，尤為甚也。 ^537b40

【疏】第三，流通分。正說既終，眾喜受持，展轉傳布，
遍於四海，垂於萬世，故因眾散以為流通。 ^537b46

【記】大段，流通中。初文八句，正顯流通意。
一下，疊釋經文。初中。
眾喜受持，即前序所列之眾。
徧於四海，橫廣也。
垂於萬世，竪深也。
因眾散為流通者，他經或不同故。
orig::  ^537b48

佛說此經已，長老舍利弗及諸比丘，一切世間天、
人、阿修羅等，聞佛所說，歡喜信受，作禮而去。
commentary::  ^537c8

【疏】一切世間，總收四部，別舉三趣，以決序文。 ^537c12

【疏】阿修羅，此翻非天。
受樂如天，懷諂同鬼，從行為名。 ^537c14

【記】疊釋中。四部，即天、龍、神、鬼。
前序總云無量諸天大眾，今此別列天、
人、阿修羅三眾，故云以決。
序文前別列聲聞、菩薩，今此但以等字總之。
阿修羅翻非天，釋義可見。
或翻無酒，由於四天下廣採百華，醞于大海，
覬其成酒，以魚龍業力，酒不能成，因立誓斷酒故。
又翻無端正，以形陋貌疎故。
大論此一趣徧於五道，楞嚴具有胎、卵、
濕、化四種不同，今此即上品修羅天趣所攝。 ^537c16

【疏】歡喜則出離有門，信受乃憶持修習。
【記】聞所未聞故歡喜，宜得踐行故信受。 ^537c32

【疏】得法閧懷，仰恩荷德，傾誠展敬，志願流通。
【記】得下四句，總釋作禮而去。
佛說阿彌陀經義疏聞持記卷下〔終〕
xu:: 
#  No. 420-B
No. 420-B ^537c36

此記足庵宗師淳熙年間撰。
至東方佛現通一科，示疾停筆，因而順寂。
不及全帙，聞者無不嗟惜。
雖圓修、超玄二記行世，諸方講解，病其文理未明，
罕有承用，由此疏亦湮塞。
〔余〕寓疏三山慶遠庵，因講次，二三子有請，為續其後。
誠故為狂簡，有玷於前。
又豈非青蠅附於驥尾，亦其一日千里也。 ^538a11

嘉定丁丑上春中澣石皷〔法久〕誌 ^538a21


 ^538a27
