會稽雲門湛然澄禪師語錄卷第五
other:: 門人明凡　錄
editor:: 吳興丁元公山陰祁駿佳　編
other:: 
# 頌古
頌古
other:: 
## 世尊初生
世尊初生
獅子初生便異羣。
等閒哮吼好驚人。
韶陽冷眼難瞞過。
打殺擬圖天下平。
other:: 
## 世尊陞座
世尊陞座 ^797c14

坐臥行藏本自然。
文殊特地逞顢頇。
阿誰日用不如此。
何故人人作話參。
須領略。有交關。山河莫向鏡中看。
other:: 
## 世尊拈花
世尊拈花 ^797c20

拈起人天盡失措。
頭陀解笑樂為苦。
承虗接響謾流傳。
賺殺兒孫無盡數。
other:: 
## 女子出定
女子出定 ^797c28

相逢不拈出。舉意便知有。
更欲問如何。金毛變作狗。
other:: 
## 南泉斬猫
南泉斬猫 ^797c34

是彼是此起論端。
幸有公心鹽鐵官。
提起利刀這一剁。
不知此外幾何般。
欲顯克家子。公案要伊圓。
豈識趙州解機變。
草鞋頭戴把人瞞。
other:: 
## 狗子佛性
狗子佛性 ^797c38

佛性有。佛性無。不許重重唱鷓鴣。
脚底若教紅線斷。
達摩元是老臊胡。
other:: 
## 臨濟參大愚
臨濟參大愚 ^797c46

牛身喫跌馬身翻。
始信婆心非等閒。
多口自招三築脇。
風顛繇是弄顢頇。
other:: 
## 曹山好顛酒
曹山好顛酒 ^798a4

獅子出窟恣游戲。
自在縱橫絕諱忌。
野干狐狼漫欲隨。
等閒哮吼驚天地。
other:: 
## 北斗藏身
北斗藏身 ^798a10

問得希奇答亦巧。
言前薦得猶遲了。
人皆愛月夜眠遲。
我獨惜花春起早。
other:: 
## 雲門對一說
雲門對一說 ^798a16

對一說。休辯別。踏著秤鎚原是銕。
韶陽靴裏動脚指。
宗門教門同話月。
other:: 
## 雲門倒一說
雲門倒一說 ^798a22

倒一說。六月紅罏飛片雪。
昨夜海神怒不已。
一鞭擊碎珊瑚月。
other:: 
## 法眼指簾
法眼指簾 ^798a28

當場掇出膠盆子。
沒眼韓獹逐塊來。
若解言前這一著。
清凉無地可藏埋。
other:: 
## 德山托鉢
德山托鉢 ^798a34

無言音韻語如雷。
逼塞胸襟祇自迷。
已得巖頭傍著眼。
得便宜處失便宜。
密啟意。絕施為。攔頭把柂共維持。
後來祇得三年活。
引得兒孫逐隊疑。
other:: 
## 若見不見自然非彼不見之相
若見不見。自然非彼不見之相 ^798a40

愁腸百結事難別。
啞子喫苦向誰說。
有語只可訴東風。
相知爭解心中屈。
other:: 
## 洛浦云雖在寰闠裏要且無人識
洛浦云。雖在寰闠裏。要且無人識 ^798a48

大隱居廛小隱山。
休將心識欲逃難。
天書天子簡點作。
誰識簡點趙大郎。
other:: 
## 臨濟云我當時得黃檗三頓痛棒爾今更思一頓又安得
臨濟云。我當時得黃檗三頓痛棒。爾今更思一頓又安得 ^798b6

三頓直如蒿子拂。
一喝從教三日聾。
黃河水是源頭濁。
此道方知異別宗。
other:: 
## 善財參德雲比丘
善財參德雲比丘 ^798b14

渺然雲水路途窮。
進退無尋沒影踪。
依稀似曲方堪聽。
又被風吹別調中。
other:: 
## 宋太祖問僧如來六年成道成得箇什麼僧無語雪竇著語云將謂陛下忘却
宋太祖問僧。如來六年成道。成得箇什麼。僧無語。雪竇著語云。將謂陛下忘却 ^798b20

皇帝面前不造次。
權將柳絮喚狐裘。
豈知逐語尋言者。
翰墨從教入御樓。
other:: 
## 京寺回祿太宗問僧白馬壇上放光為什麼這裏却遭回祿僧不對後有著語云陛下不忘付囑
京寺回祿。太宗問僧。白馬壇上放光。為什麼這裏却遭回祿。僧不對。後有著語云。陛下不忘付囑 ^798b28

寶壇放光。京寺火爍。
正眼看來。兩皆是錯。
只有金輪聖天子。
不昧靈山親付托。
other:: 
## 瑞巖主人公
瑞巖主人公 ^798b38

容谷步虗聲。一問還一答。
覓之無形影。音聲又非別。
求之不可求。撇之不可撇。
思量惱殺人。悶悶彊自歇。
other:: 
## 婆子燒庵
婆子燒庵 ^798b44

撲面來時無一物。
明眼衲僧莫輕忽。
髑髏一喝三日聾。
直下須彌踏出骨。
other:: 
## 馬祖三十年不少鹽醬
馬祖三十年不少鹽醬 ^798c2

一尺水。一丈波。知恩方解報恩多。
法堂高呌悔悔悔。
恨不當時兩踏何。
other:: 
##  #CB15583;賓國王斬尊者首因緣雪竇著語云作家君王天然猶在黃龍新和尚云既是作家君王因甚臂落大慧和尚云孟八郎漢又恁麼去也
#CB15583;賓國王斬尊者首因緣。雪竇著語云。作家君王。天然猶在。黃龍新和尚云。既是作家君王。因甚臂落。大慧和尚云。孟八郎漢又恁麼去也 ^798c8

公案參差較不多。
擬思量處轉誵訛。
老僧無力資譚柄。
只向人前念佛陀。
other:: 
## 臺山婆子
臺山婆子 ^798c20

一指點。二勘破。彼彼商量都話墮。
銕牛自是烱雙眸。
擬意思量却差過。
other:: 
## 皷山赴請
皷山赴請 ^798c26

中途折箭有因緣。
不是安排非偶然。
句裏若知虗實意。
#CB07416;尤雖勇怯軒轅。
other:: 
## 黃龍參慈明
黃龍參慈明 ^798c32

若有喫棒分。慈明不合恁麼道。
若無喫棒分。雲門不合恁麼道。
兩頭如不解。中間空懊惱。
若人認得聲。哩哩蓮花落。
other:: 
## 清淨本然云何忽生山河大地
清淨本然。云何忽生山河大地 ^798c38

有口道不得。有眼見不及。
報汝解空者。不許離聲色。
other:: 
## 五位正偏
五位正偏 ^798c46

正中偏。啞子喫苦向誰言。
開口已招人貶笑。
祇應肚裏哭蒼天。 ^799a2

偏中正。物物頭頭行正令。
信手拈來用得親。
擬欲求玄俱是病。 ^799a6

正中來。云何石女也懷胎。
天明生箇白頭子。
九月楊花遍地開。 ^799a10

偏中至。狹路相逢不須避。
線去針來本自然。
目擊道存兩會意。 ^799a14

兼中到。動靜不分真箇妙。
著衣喫#CB01366;本尋常。
却似大蟲裹紙帽。
other:: 
## 靈雲見桃花(以下四則俱無擇師請)
靈雲見桃花〔以下四則俱無擇師請〕 ^799a18

幸哉尋劒客。眼睛清且直。
手捉炤妖鏡。識破玄沙賊。
other:: 
## 臺山婆子
臺山婆子 ^799a24

青草當路出。特地成荊棘。
覿面有何故。却云好不識。
other:: 
## 三玄三要
三玄三要 ^799a28

老儂不識字。錯讀己已巳。
去問大大人。答我渠似你。
other:: 
## 猫兒偏愛捉老鼠
猫兒偏愛捉老鼠 ^799a32

磁石不吸銕。眼見水晶瑕。
彼彼不相到。和尚是僧家。
other:: 
## 黃龍三關
黃龍三關 ^799a36

佛手驢脚生緣。虗實兩般並拈。
不教徐六擔板。各自看做一邊。
昨日前村下雨。今朝火內生蓮。
石女呵呵大笑。說破值甚低錢。
other:: 
## 高峯無夢無想
高峯無夢無想 ^799a40

四大無我心如風。
箇中誰是主人公。
廓然撲落元無物。
始悔從前錯用功。
other:: 
## 師示眾云天童和尚頌臺山婆子可謂只解推倒不會扶起乃作三頌
師示眾云。天童和尚頌臺山婆子。可謂只解推倒。不會扶起。乃作三頌 ^799a48

趙州婆子。作用通天。
用而不用。談而不談。
聖莫能測。鬼莫能宣。
便是諸佛。口掛壁間。
且道何以如此。若知燈是火。
拍手哭蒼天。 ^799b8

同道方知路坦夷。
莫教脚下意遲疑。
欲從舌底求消息。
辜負先賢不借機。 ^799b14

是賊識賊。當行識行。
傍觀者哂。知味者甜。
臺山路直。何用商量。
欲問如何。北斗南看。
other:: 
## 世尊陞座
世尊陞座 ^799b18

打鼓弄琵琶。相逢兩會家。
既有知音者。下座脫袈裟。
other:: 
## 大顛扣齒
大顛扣齒 ^799b24

寰中端坐定龍蛇。
扣齒一般兩樣價。
半是文公半座元。
一寶拈來同一賽。
other:: 
## 孚上座勘鼓山
孚上座勘鼓山 ^799b28

口行人事探頭過。
便乃翻身入賊窩。
不是雪峯知的確。
雙雙跳入是非窠。
other:: 
## 德山托鉢
德山托鉢 ^799b34

托鉢無言方丈去。
諸方慢謂失便宜。
不是巖頭傍著眼。
從教後代逐狐疑。
other:: 
## 九峯侍者不肯泰首座
九峯侍者不肯泰首座 ^799b40

元座功成一炷香。
豁然脫去現空王。
九峯縱有渾身口。
欲問無門論短長。
other:: 
## 婆子燒庵(剡城周九賓求頌)
婆子燒庵〔剡城周九賓求頌〕 ^799b46

撲面來時無一物。
明眼衲僧莫輕忽。
屈屈。若是臨濟揣出骨。 ^799c4

德山棒。臨濟喝。這箇婆子與並列。
堪笑韓獹逐塊徒。
浩浩商量無盡歇。 ^799c8

明得目前事。老婆賊已敗。
打出虗空髓。莫教尋內外。 ^799c12

撲頭撲面。機如閃電。
擬欲相酬。即已不便。
other:: 
## 長水問瑯琊清淨本然話頌
長水問瑯琊清淨本然話頌 ^799c14

騎賊馬。奪賊鎗。於中無事可商量。
不知長水何緣故。
留得清名萬古揚。 ^799c18

瑯琊不曾言。長水無可悟。
八字如打開。兩手相分付。
other:: 
## 宋太祖托鉢問丞相王隨曰大庾嶺頭提不起今日為甚麼在朕手裏王無語
宋太祖托鉢問丞相王隨曰。大庾嶺頭提不起。今日為甚麼在朕手裏。王無語 ^799c22

貧人思舊債。美曲換新聲。
切勿隨他語。休論鉢重輕。
other:: 
## 臥雲深處不朝天
臥雲深處不朝天 ^799c28

一真法界本無方。
南北東西個裏圓。
舉意已知千里隔。
若欲凝然墮聖顏。
other:: 
## 漢月問再參馬祖因緣黃蘗云因師舉得見馬祖大機之用又仰山云此是顯大機大用請問如何是大機之用師云一喝分賓主炤用一時行(以下十七頌俱漢月請)
漢月問再參馬祖因緣。黃蘗云。因師舉。得見馬祖大機之用。又仰山云。此是顯大機大用。請問如何是大機之用。師云。一喝分賓主。炤用一時行〔以下十七頌俱漢月請〕 ^799c32

一棒一條痕。一掌一握血。
語下便知人。看孔方著橛。
other:: 
## 如何是大機大用師云棒下無生忍臨機不讓師
如何是大機大用。師云。棒下無生忍。臨機不讓師 ^799c44

句裏藏機作者知。
不教野干逐狐疑。
三日耳聾猶是鈍。
饒他吐舌也名遲。
other:: 
## 機用則不問如何是大的道理師云石女兒生子即向你道
機用則不問。如何是大的道理。師云。石女兒生子即向你道 ^800a2

舉意便令三界窄。
無心凡聖總包含。
泥牛昨夜狂心起。
觸碎須彌跳出欄。
other:: 
## 既有大機之用如何是大用之機師云入門便棒不名性#CB02578;
既有大機之用。如何是大用之機。師云。入門便棒。不名性#CB02578; ^800a10

霸陵橋斷數張飛。
百萬曹兵箇箇疑。
多智張遼雖識破。
劉君早已渡江西。
other:: 
## 進云更有問頭今世所略請和尚慈悲具答問馬祖而下賓主句具在再參公案中請問何處是賓中主師云擬欲買草鞋
進云。更有問頭。今世所略。請和尚慈悲具答。問馬祖而下。賓主句具在再參公案中。請問何處是賓中主。師云。擬欲買草鞋 ^800a18

隨流認得性。何喜復何憂。
逢場去作戲。不必起閑愁。
other:: 
## 何處是主中賓師云著衣與喫飯
何處是主中賓。師云。著衣與喫飯 ^800a28

使婢呼奴出現成。
隨緣成辦任天真。
若人識得東風面。
萬紫千紅總是春。
other:: 
## 何處是主中主師云舌頭短三寸
何處是主中主。師云。舌頭短三寸 ^800a32

朝堂獨坐無人問。
四海馳名天下歸。
善理萬機隨意轉。
龍牀憨臥許誰知。
other:: 
## 主中主從那裏得來師云甞年不出戶
主中主。從那裏得來。師云。甞年不出戶 ^800a38

本是深宮養聖軀。
自始繇終步不移。
當處湛然來去絕。
欲求解會喪全機。
other:: 
## 興化悟契棒因緣
興化悟契棒因緣 ^800a44

觸著磕著。知痛識癢。
爺死娘塟。全無伎倆。
other:: 
## 雪峰是什麼
雪峰是什麼 ^800b2

有語無語總是關。
擬思量處隔千山。
同生同死繇他說。
漢語胡言當等閑。
other:: 
## 有句無句
有句無句 ^800b6

開口咬著舌。不待他人說。
舉意便知親。活驚殺。
好笑殺。
other:: 
## 道吾捺倒
道吾捺倒 ^800b12

逐他言句覓疎親。
電光石火解翻身。
記得古人曾有語。
不知誰是我般人。
other:: 
## 銕牛過關
銕牛過關 ^800b18

千斤擔子人甞放。
這箇疑情脫下難。
若解竿頭重進步。
脫盡廉纖方始閒。
other:: 
## 華嚴上堂
華嚴上堂 ^800b24

說過單刀直入。何緣賊來不識。
若知諸法如夢。於中何有得失。
other:: 
## 鹿門問楚和尚
鹿門問楚和尚 ^800b30

解收不解放。就地轉身難。
若識其間意。前三三與後三三。
other:: 
## 婆生七子
婆生七子 ^800b36

呈橈舞棹出蘆叢。
活計扁舟送順風。
不識老婆何似者。
聖凡直使兩無踪。
other:: 
## 疎山造塔
疎山造塔 ^800b42

旱地雷聲。青天霹#CB15439;。
兩箇古錐。都來是賊。
other:: 
## 工部石帆岳居士室中四壁皆書太極圖師與一頌云
工部石帆岳居士室中四壁皆書太極圖。師與一頌云 ^800b48

六九繇來別兩儀。
分形設象示羣迷。
爭知太極前前事。
尼父猶云莫我知。
會稽雲門湛然澄禪師語錄卷第五
 ^800c6
