
other:: 祖庭事苑卷第四
editor:: 睦庵　〔善卿〕　編正
●雪竇祖英下三寶 ^359b15

實性論云。佛法僧何以名三寶。
曰。具六義故。一．希有如珍寶等。
二．離垢不染。三．勢力除貪去毒。
四．莊嚴。五．最勝。六．不改變。 ^359b17

○報恩經云。無師大智及無學法名佛寶。
盡諦無為名法寶。
聲聞無學功德智慧名僧寶。 ^359b21

○同相三寶者。一．佛體上有覺照義名為佛寶。
軌則義邊名為法寶。
違諍過盡是名僧寶。
即以無漏界功德為體。
二．法上有覺性即是佛寶。
軌持即是法寶。法體無遺即是僧寶。
三．僧上觀智為覺佛寶。
軌則為法寶。在眾無違眾生故名僧寶。 ^359b25

○同體三寶者。真如有覺性名佛寶。
真如有軌持義名法寶。
真如有和合義名僧寶○別體三寶者。
此有二宗。一．大乘說三身如來是佛寶。
空教是法寶。三賢．十聖是僧寶。
二．小乘說丈六金身是佛寶。
四諦．十二因緣．生空教法是法寶。
四果．圓覺是僧寶○住持三寶者。
範金雕木。繪塑形像是佛寶。
三藏文句是法寶。
剃髮染衣。同一理事是僧寶。 ^359b35

○大方便報恩經。
優波離問佛。若以法為師者。
於三寶中何不以法為初。
佛言。法雖是佛師。
而法非佛不弘。所謂道由人弘。
故以佛在初。或處 ^359c4

音杵。止也。投報 ^359c10

詩。投我以木瓜。報之以瓊玖。
襲 ^359c12

以入切。及也。泠泠 ^359c14

郎丁切。清泠。賡唱 ^359c16

上音庚。續也。書。迺賡載歌曰。
蝕木 ^359c18

垂力切。侵虧也。俄屬 ^359c20

音燭。連也。荒斐 ^359c22

下敷尾切。文章貌。
甘蔗 ^359c24

世尊別姓有五。一．瞿曇氏。
二．甘蔗氏。三．日種氏。
四．舍夷氏。五．釋迦氏。
此五氏中趣舉一姓。
即是言吾佛也。蓮捧足 ^359c26

大論云。佛足行時。
去地四指。蓮花捧足。
而現印輻文。在空者。
人疑難親附。在地者。
與常人同傷物命及汙其足。
故去地四指。玉毫 ^359c32

如來額廣平正相中有三相。
一者所謂白毛相。
佛初生時。王與夫人將太子詣阿私陀仙。
令相太子。仙人初見太子眉間白毛旋生。
於白毫邊有諸輪郭隨白毛旋。
相師見毛長大。即取其尺。
度量長短。足滿五尺。
如琉璃筩。又云眉間白毫相光流出眾光。
作百寶色。挨星 ^359c38

乙諧切。推也。挨星謂月也。
即面如淨滿月。貫休過竇道者詩云。
經秦歷魏松千尺。
浴海挨星月一輪。 ^360a2

又般泥洹經云。佛如明月。
弟子如明星與月相隨。
時佛好如是。螺髮 ^360a6

佛言。昔我在宮。乳母為我沐頭時。
大愛道來至我所。
悉達生時。多諸奇特。
有人若問我。汝子之髮為長幾許。
我云何答。今當量髮知其尺度。
即敕我伸髮。母以尺量。
長一丈二尺五寸。
放已右旋。還成螺文。
至我納妃沐頭。母復量髮。
正長一丈三尺五寸。
我出家時。天人捧去。
亦長一丈三尺五寸。
至於成道。以髮示父王。
即以手伸其髮。從尼拘樓陀精舍至父王宮。
如紺琉璃。遶城七匝。
大眾皆見若千色光。
不可具說。斂髮卷光。
宛轉還住佛頂。即成螺文。 ^360a10

○梁中大通五年。
詔遣沙門釋寶雲往扶南國迎佛髮。
正長一丈二尺。又中大通三年八月。
武帝改造阿育王寺塔。
出塔下舍利及佛爪．髮。
髮青紺色。眾僧以手伸之。
亦長一丈二尺。放之則旋屈如螺形。
見南史。古今注云。
以螺有文章。所以人髻婉轉盤綰似螺。
今佛順俗故爾。月眉 ^360a28

佛眉如初月相。脩緻紺色可觀。
已上三緣並見觀佛三昧經。
緻。直利切。密也。瓔珞花鬘 ^360a40

西域記云。國中人物。
首冠華鬘。身佩瓔珞。
梵云俱蘇摩。此云花。
梵云摩羅。此云鬘。
西域結鬘師多用蘇摩那花行列結之。
以為長貫。無問男女貴賤。
皆以莊嚴或首或身。
以為飾好。在頭曰瓔。
在身曰珞。鬘。音蠻。
 #CB05577;字 ^360a44

觀佛三昧經云。是時世尊被僧竭支。
示#CB05577;德字。
令諸比丘讀誦德字。
已知佛功德智慧莊嚴於卍字印中。
說佛八萬四千功德。
比丘見。讚嘆佛言。
世尊甚奇特。但於#CB05577;字說無量義。
何況佛心所有功德。
頂珠 ^360b6

佛頂珠。即世尊頂圓如珠。
常放光明。非今繪塑者別加首飾。
如第二十九烏瑟膩沙相。
謂佛頂髮骨肉合成。
量如覆拳。青圓殊妙。 ^360b16

又僧伽羅剎經云。
佛世尊頂與髮常放光明。
世尊有如是微妙之首。
窂堅無缺漏。猶如圓蓋。
觀肉髻相。無比無有飛見其頂者。
微妙之髮。善生在頂。
各各細耎。無有參差。
螺文右旋。煒煒光生。
其光照徹。無有比等。 ^360b20

又論云。佛頂肉髻螺文髮。
常如人剃髮後七日形。
由旬 ^360b28

此云合也。應也。計度量合應如此。
乃驛邏之類。五百里為一俱盧舍。
八俱盧舍為一由旬。
此當三十里也。梵語或俞旬。
或云由延。或云隃繕那。
皆一也。後得智 ^360b32

梁攝大乘論云。從真如流出正體智。
正體智流出後得智。
後得智流出大悲心。
大悲心流出十二部經。
名為勝流法界。通達勝流法界。
得無邊法音果。貫花 ^360b40

雜心論。解經具五義。
一謂涌泉。二謂貫花。
三謂顯示。四謂繩墨。
五謂結鬘。又梵語蘇怛羅。
此云綫取。貫穿攝持之義。
標月 ^360b48

圓覺修多羅教如標月指。
若復見月。了知所標畢竟非月。
過量劫 ^360c6

梵云劫波。此言時分。
又云日月歲數謂之時。
成住壞空謂之劫。
過量。謂過等數之量。
剎那心 ^360c10

新婆沙論云。彼剎那量云何可知。
有作是言。依施設論說。
如中年女。絹繢毳時。
抖擻細毛。不長不短齊。
此說為怛剎那量。
彼不欲說毛縷短長。
但說毳毛從指間出。
隨指出量。是怛剎那間。
問。剎那。何緣乃引施設怛剎那量。
答。此中舉麤以顯於細。
以細難知不可顯故。
謂百二十剎那成一怛剎那。 ^360c14

又俱舍云。有力丈夫一彈指頃有六十三剎那。
四衢 ^360c26

爾雅。一達謂之道路。
二達謂之岐旁。三達謂之劇旁。
四達謂之衢。五達謂之康。
六達謂之莊。七達謂之劇驂。
八達謂之達。五欲 ^360c28

謂色．聲．香．味．觸。大論云。
世間中五欲。無不愛樂。
於五欲中。觸為第一。
能繫人心。如人墮在深泥。
難可救濟。若受餘欲。
猶不失智慧。婬欲會時。
身心荒迷。無所省覺。
深著自沒。是故出家法中。
婬戒在初。綻 ^360c34

直筧以。說文云。衣綻解也。
蕖 ^360c44

強魚切。芙蕖。斥 ^360c46

昌石切。逐也。眾魔 ^360c48

梵云魔波旬。此言殺者。
又云奪命。能斷慧命。
故智論。問。云何者是魔。
答曰。魔名自在天主。
雖以福德因緣生彼。
而懷諸邪見。以欲界眾生是己人民。
雖復死生展轉。不離我界。
若復上生色．無色界。
還來屬我。若有得外道五通。
亦未出我界。皆不以為憂。
若佛及菩薩出世者。
化度我民。拔生死根。
入無餘涅槃。永不復還。
空我境界。是故起恨讎疾。
安車 ^361a2

法花云。此舍已為大火所燒。
我今諸子若不出時。
必為所焚。我今當設方便。
令諸子等。得免此害。
父知諸子先心各有所好種種珍玩奇異之物。
情必樂著。而告之言。
汝等所可玩好。希有難得。
汝若不取。後必憂悔。
如此種種羊車．鹿車．牛車。
今在門外。可以遊戲。
汝等於此火宅。宜速出來。
義天 ^361a16

涅槃云。以何義故。
十住菩薩名為義天。
以能善解諸法義故。
云何為義。見一切法是空義故。
熒熒 ^361a28

戶扄切。光明也。拯 ^361a32

蒸字上聲呼。舉也。
躊躇 ^361a34

音細除。猶豫不前也。
半偈 ^361a36

見雲門錄下。斆 ^361a38

音効。當作效。像也。
斆。教也。非義。全身 ^361a40

本行經云。我於過去千轉輪王。
王千四天下。臨欲終時。
千聖王各以國土付其太子。
於雪山中各立草庵。
求無上道。時有一大夜叉。
身長四千里。左手持劒。
右手持叉。住聖王前。
高聲唱言。唯王矜慜。
施少飲食。時千聖王言。
我等誓願一切施與。
各授以仙果。夜叉怒棄置地。
我今飢急。唯須心血。
何用果為。王告夜叉。
一切難捨。無過己身。
時有一婆羅門名窂度#CB02494;提言。
唯願大聖為我說法。
我今不惜心之與血。
時大夜叉即為說偈。
欲求無為道。不惜身心分。
割截受眾苦。能忍猶如地。
亦不見受者。求法心不悔。
一切無悋惜。猶如救頭然。
聞是偈已。即持利刀刺 #CB05577;出心。
授與夜叉。有五夜叉從四方來爭取分裂。
食已大呌。告千聖王。
如此施者。乃可成佛。
時千聖王驚怖退沒。
不欲菩提。生變悔心。
各還本國。激問 ^361a42

古歷切。發也。賾幽 ^361b24

士革功。探賾也。花雨 ^361b26

梁僧傳。釋法雲。姓周氏。
陽羨人。晉平西將軍處之七世也。
初產在草。見雲氣滿室。
因以名之。七歲出家。
更名法雲。大監中。
極受隆遇。初。雲年在息慈。
雅尚經術。於妙法華研精累思。
品酌義理。始未昭覽。
乃往幽巖獨講聖典。
竪石為人。松葉為拂。
自唱自導。兼通難解。
所以垂名梁代。甞一日講散。
感天花狀如飛雪。
滿空而下。延于堂內。
升空不墜。訖講方去。
虎馴 ^361b28

四祖至牛頭峯見嬾融。
融引祖入後庵。唯見虎狼之類。
祖乃舉兩手作怕勢。
融曰。猶有者箇在。
祖曰。適來見甚麼。
融無語。祖於融坐石上書一佛字。
融觀之悚然。祖曰。
猶有者箇在。融不之曉。
稽詮 ^361b44

上古兮切。留止也。
塚宿 ^361c4

十住論云。頭陀行。
常住於塚間死人處。
其有十利。一．常得無常想。
二．得死想。三．得不淨想。
四．一切世間不可樂想。
五．當得遠離一切所愛人。
六．常得悲心。七．遠離戲調心。
八．心常厭離。九．勤行精進。
十．能除怖畏。練若 ^361c6

亦云蘭若。又云阿蘭拏。
此云空寂。亦云閑寂。
閑亦無諍之義也。
諠猾 ^361c16

戶八切。狡猾也。方外 ^361c20

莊子．大宗師。孔子曰。
彼遊方之外者也。
而丘遊方之內者也。
方。謂區域也。三際 ^361c22

過去．未來．見在。四禪 ^361c26

初禪三天。梵眾．梵輔．大梵。
二禪三天。少光．無量光．光音。
三禪三天。少淨．無量淨．遍淨。
四禪九天。福生．福愛．廣果．無想．無煩．無熱．
善現．善見．色究竟。
其一十八梵禪。梵。
皆以清淨為義。逝水 ^361c28

論語。子在川上曰。
逝者如斯夫。不舍晝夜。
苾蒭 ^361c36

西國草名。含五義不飜。
一．體性柔軟。喻出家能折伏身語麤獷。
二．引蔓旁布。喻傳法度生延連不絕。
三．馨香遠聞。喻出家戒德芬馥。
為眾所聞。四．療疾病。
喻出家能斷煩惱毒害。
五．常不背日光。喻出家人常見光明。
苾。毗必切。蒭。測虞切。
馥 ^361c38

房祿切。芬馥也。僧祇 ^361c48

梵云僧祇。此言無量。
謂世尊經二僧祇修行。
自十信初發心。至世第一。
名初僧祇。從見道至第七地末。
名第二僧祗。從第八地至解脫道。
名第三僧祇。此三祇外。
方得成佛。玳瑁盂 ^362a2

玳瑁盂。經律所不載。
玳。音代。瑁。莫代切。
西漢．注。張揖云。形如觜#CB16444;。
甲有文。 ^362a10

又異物志云。玳瑁如龜。
生南海。大者如籧篨。
背上有鱗。鱗大如扇。
有文章。將作器。則煑其鱗。
如柔皮。佛制。除瓦鐵。
餘不許畜。頌家恐欲偶對耳。
今按南山。鉢器聽制因緣一二于下。 ^362a12

中阿含云。鉢者。應器。
律云。量腹而食。度身而衣。
趣足而已。律文大要有二。
泥及鐵也。五分有用白銅鉢者。
佛言此外道法。畜者得罪。
佛自作鉢坯。以為後式。
十誦畜金．銀．琉璃．鑞．木石等鉢。
非法得罪。四分亦爾。
三分畜木鉢。偷蘭。
僧祇云是外道標故。
又受垢膩。今世中有夾紵鉢．棍鉢．漆鉢．甆鉢。
並是非法義。須毀之。 ^362a20

又宣公問天人持鉢緣。
答曰。如來成道已。
至第三十八年。於祇桓精舍令文殊鳴鐘。
召集十方天龍及比丘眾．諸大菩薩。
普告示云。我初踰城。
至缾沙國。入山修道。
天魔迷道。山神示我。
即語我言。我曾於往古迦葉佛般涅槃時。
留一故瓦鉢。屬我護持。
待如來下生。令我付世尊。
世尊成道。先須受我此鉢。
次及四天王鉢。我語山神。
若得成佛。當如汝言。
此所謂孟傳古佛先也。
觜。即私切。蠵。弋規切。
籧。距於切。篨。直於切。
籧篨。竹席也。江東呼#CB15831;也。
棍。音混。束木也。虗生白 ^362a32

莊子。瞻彼闋者。虗室生白。
說者曰。瞻。觀照也。
彼。前境也。闋。空也。
夫觀察萬有。悉皆空宗。
故能虗其心室。乃照真源而智慧明白。
隨用而生白道也。
闋。苦穴切。羽翮 ^362b4

下革切。羽六翼。清羸 ^362b12

力為切。疲也。日角 ^362b14

朱建平相書云。#CB16447;有龍犀入髮。
左角日。右角月。皆極貴也。
上可以王天下。摛藻 ^362b16

上丑知切。下子皓切。
摛。布也。藻。文辭。玉堂 ^362b20

翰林院也。在禁中。
乃人主燕居之所。
承明．金鑾殿。皆在其間。
應供奉之人。學士已下。
工伎．群官．司隷。籍其間者。
皆稱翰林。彪炳 ^362b22

或問。君子言則成文。
動則成德。何以也。
以其弸中而彪外也。
彪。必幽切。弸。蒲萌切。
滿也。八元 ^362b28

高辛氏才子八人。
忠．肅．恭．懿．宣．慈．惠．和。
天下之人謂之八元。
曰伯奮．仲堪．叔獻．季仲．伯虎．仲熊．叔豹．季狸。
見左氏春秋傳。列旆 ^362b32

蒲蓋切。旗也。天籟 ^362b38

落蓋切。風吹萬物有聲也。
中台 ^362b40

黃帝泰階六符經云。
太階者。天之三階也。
亦云三台。上階為天子。
中階為諸侯．公卿．大夫。
下階為士．庶人。 ^362b42

又晉陽秋云。張華將死。
中台星遂圻。太元中後還合正。
蓋太傅謝安為相所致也。
鳥道 ^362b46

猶虗空也。洞山玄中銘。
舉足下足。鳥道無殊。
坐臥經行。莫非玄路。
伊途 ^362c2

當作伊余。猶是我也。
太白 ^362c6

四明之天童峰名。
扃 ^362c8

古營切。戶外之門關也。
商頌 ^362c10

毛詩．商頌。以中宗有桑穀之異。
懼而修德。其道後興。
故有此詩。 ^362c12

又莊子。曾子居衛。
縕枹無表。顏色腫噲。
手足肼胝。三日不舉火。
十年不製衣。正冠而纓絕。
捉衿而肘見。納屨而腫決。
曳縱而歌商頌。聲滿天地。
若出金石。郢歌 ^362c14

見祖英上陽春曰雪。
抒辭 ^362c22

當从木。作杼。文呂切。
機之持緯者。和頌 ^362c24

即和天童新和上見訪之什。
新後住金山。有朝陽集二十卷。
有訪酬雪竇并會宿二詩頗佳。
輒錄于後。貴知當日之勝集。 ^362c26

○訪雪竇禪師。我本人外人。
來尋人外境。衣飄飋飋風。
步上蒼蒼嶺。世路望已遠。
幽懷轉澄凝。殿閣出雲嵐。
杉松接清迥。此中有知識。
吾門日藩屏。道將諸祖齊。
身與虗空靜。見我服忽青。
連袂若形影。石磴對山花。
砂甌滿春茗。論禪道己同。
經宵目不瞑。擕手出長林。
月在諸峰頂。 ^362c30

○依韻酬雪竇島字十韻。
昔聞太白峯。海際如仙島。
松門多紫煙。#CB00589;壑生瑤草。
何期一日來。歸舟千里道。
放意逐雲泉。築室理衰槁。
勝遊既在茲。幽人亦探討。
古者三擇鄰。良恐不自保。
命駕登雪山。嗚足雪山老。
欽聞一夜話。軒豁十年抱。
賦性已昏默。通辭慚美好。
敢謂報瓊琚。璨璨垂高藻。 ^362c42

○山中會宿雪竇禪師。
蒲團斜倚枯木牀。
瓦爐烟冷栢子香。
或言或默坐長夜。
秋山月上芙蓉堂。
珍瓏 ^363a4

當作玲瓏。冽泉 ^363a10

當从水。作例。音列。
易。#CB16422;洌寒泉。
凝 ^363a12

乃挺切。叶韻。浮根 ^363a14

楞嚴。我今觀此浮根四塵只在我面。
九包 ^363a16

瑞應圖云。鳳有九包。
一曰歸命。二曰心合度。
謂天度也。三曰耳聽達。
四曰舌屈伸。五曰彩色光。
六曰冠短州。當朱色也。
七曰銳鈎。八曰音激揚。
九曰腹戶。十影 ^363a18

見祖英上十影神駒。
爭衡 ^363a26

相與提衡也。又衡平也。
言二人齊也。
東漢．陳蕃傳曰。蕃能樹立風聲。
抗論惛俗。而驅馳險阨之中。
與刑人腐夫同朝爭衡。
鬪茗 ^363a28

茶晚取者曰茗。磊 ^363a34

郎猥切。眾石貌。昏暝 ^363a36

天童詩云。經宵目不暝。
雪竇知照世。非昏暝。
然誤押暝為暝。暝。
音茗。目不明也。暝。
莫定切。从也。故字从日。
佇 ^363a38

直呂切。立也。武陵 ^363a44

合鼎州之邑名。元化 ^363a46

猶造化也。祕邃 ^363a48

雖遂切。深也。善卷 ^363b2

善或作單。武陵德山有善卷壇。
桃花 ^363b4

陶潛桃花源記。晉太元中。
武陵人捕魚。緣溪行。
忘路。忽逢桃花林。
夾數百步。無雜樹木。
漁人甚異之。復前行。
欲窮其林。林盡水源。
便得一山。山有小口。
彷彿若有光。便舍舟。
從口入。初極狹。行數十步。
豁然開朗。屋舍儼然。
男女衣著。悉如外人。
見漁人。乃大驚。問所從來。
具答之。便要還家。
為設酒殺鷄作食。
村中聞有此人。咸來問訊。
自云。避秦時亂。來此絕境。
不復出焉。漁人停數日。
辭去。既出。得其船。
便扶向路。處處記之。
及郡下。詣太守。說如此。
即遣人隨其往。尋向所志。
遂迷不復得路。麟趾 ^363b6

昔鼎之梁山甞有騶虞出。
騶虞。仁獸也。太平則出。
今言麟趾。蓋近似而用之耳。
吾祖 ^363b26

即宣鑒禪師。武陵太守薛延望請居德山古德禪院。
雪竇乃雲門之直派。
故云吾祖。消息 ^363b30

消。盡也。息。生也。謂可加即加。
可減即減。舜讓 ^363b34

見祖英上單卷。誕 ^363b36

徒旱切。育也。海甸 ^363b38

堂練切。郊也。周禮。
九夫為井。四井為邑。
四邑為丘。四丘為甸。
四甸為縣。摶風 ^363b40

莊子。北冥有魚。其名曰鯤。
鯤之大。不知其幾千里。
化而為鳥。其名曰鵬。
鵬之背。不知其幾千里。
怒而飛。其翼若垂天之雲。
是鳥也。海運則將徙於南冥。
南冥者。天池也。水激三千里。
搏扶搖而上者九萬里。
去以六月息也。搏。
鬬也。扶搖。旋風也。
俱字 ^363b44

雲門垂代云。會佛法如恒河沙。
百草頭上道將一句來。
自代云。俱。輥毬 ^363c6

見雲門室錄。藍一色 ^363c10

荀子。青。出於藍。而青於藍。
冰。水為之。而寒於水。
辰錦珠 ^363c12

洞山初頌云。辰錦朱砂未為赤。
今云敢言赤。反初意也。
辰．錦。二州名。丹砂所出之地。
錦州今源州麻源縣是矣。
紫羅帳 ^363c16

興化示眾云。我聞前廊也喝。
後廊也喝。直饒喝得興化上三十三天。
撲下無一點氣。待我穌省後。
向你道未在。何故。
興化未曾向紫羅帳裏撒真珠與人在。
玄沙猛虎 ^363c22

玄沙備與天龍入山。
見虎。龍云。前面是虎。
沙云。是汝。雪竇拈云。
要與人天為師。前面端的是虎。
溫故 ^363c30

論語。溫故而知新。
可以為師矣。溫。尋也。
尋以持之也。嚬呻 ^363c36

上毗真切。下失人切。
敵飜自在無畏。禦 ^363c40

音語。當也。瞞頇 ^363c42

上毋官切。下河干切。
大面貌。從事 ^363c44

墻從切。幕官。隍城 ^363c46

上湖光切。城地也。
有水曰池。無水曰隍。
芍藥 ^363c48

崔豹古今注云。芍藥有二種。
有草芍藥。有木芍藥。
木者。花大而色深。
俗謂牡丹。非也。牛亨問曰。
將離相別。贈以芍藥。
何也。答曰。芍藥一名何離。
故招贈猶相招。贈以文無。
文無。一名當歸也。
折柳 ^364a2

古樂府有折楊柳。
乃行役別離之意。
故送別多用此事。
非直謂折柳也。吳兢樂府題解序云。
樂府之興。肇於漢魏。
歷代文士。篇詠實繁。
或不取本章。便斷題取義。
贈夫利涉則迷。公無渡河。
慶彼再誕。乃引烏生八九子。
賦雉斑者。但美繡頸錦臆。
歌白馬者。序馳驟亂踏。
類皆若茲。不可勝載。
遽相祖襲。積用為常。
欲令後生何以取正。
未央 ^364a10

猶未半也。蘿龕 ^364a24

苦含切。龕。塔也。搘 ^364a26

章移切。拄也。冠 ^364a28

古玩切。首冠也。羸 ^364a30

當作羸。餘輕切。有餘賈利也。
羸。力為切。疲極也。
非義。滔空 ^364a32

當作#CB14530;空。
音咸。同也。濺 ^364a36

作甸切。說文云。激水散也。
與誰看 ^364a38

當作與人看。漣#CB15138; ^364a40

上力延切。下於離切。
風動水紋貌。賁 ^364a42

彼義切。飾也。愈風 ^364a44

魏陳琳。字孔章。太祖曹操令作徼書。
草成乃呈太祖。讀曰。
愈我頭風。 ^364a46

○檄。刑狄切。二尺書也。
从才敫聲。檄。宜布明白其事。
字从木者。古未有紙。
書文字於木。又插鳥羽於上。
以示速。又檄書者。
罪責當伐者也。又陳彼之惡。
說此之德。曉慰書也。
敫。音擊。舶 ^364a48

傍陌切。海中大船也。
惠持 ^364b10

當作慧持。鴈門僧。
即廬山遠之弟也。
國器 ^364b12

昔唐相始興公張九齡。
方為童。其家人#CB06078;拜六祖。
祖撫其頂曰。此奇童也。
必為國器。國器者。
言其器用重大。可施於國政也。
龍頭 ^364b14

魏志。華歆．邴原．管寧俱游學。
三人相善故。時人号三人為二龍。
謂歆為龍尾。原為龍腹。
寧為龍頭。故今為魁者號龍頭。
歆。虗金切。氣毬頌 ^364b20

仰山頌云。四大假合是虗妄。
肚裏元來無實相。
出門不見須菩提。
不覺騰身空裏颺。 ^364b26

法眼云。四大假合是虗妄。
從此與君談實相。
出門不見一纖毫。
滿目白雲與青嶂。
儱侗 ^364b28

上方董切。下它孔切。
未成器也。又直也。
一曰長大也。雪老入嶺 ^364b34

雪峰甞有頌云。光陰倐忽暫須臾。
浮世那能得久居。
出嶺始年三十二。
如今早是四旬餘。
它非不用頻頻舉。
己過當須旋旋除。
為報滿朝朱紫道。
閻羅不怕佩金魚。
渺茫 ^364b38

上彌沼切。渺茫。水遠貌。
子規深夜啼 ^364b46

沙門靈一宿越州雲門詩云。
幽人自愛山中宿。
況近葛洪丹井西。
門前有箇長松樹。
半夜子規來上。齊物 ^364b48

莊子．齊物篇大意均彼我。
平是非。明自然也。
郭象云。夫自是而非彼。
美己而惡人。物莫不皆然。
然故是非雖異。而彼我均也。
秋水 ^364c6

君子之交淡若水。
小人之交甘如醴。
君子淡以親。小人甘以絕。
彼無故以合者。則無故以離也。
見莊子。沖雲 ^364c12

音蟲。沖雲。謂天也。
茸茸 ^364c18

如容切。草生貌。滔霜 ^364c20

當作涌霜。相治 ^364c22

音持。攻理也。學海波瀾 ^364c24

崔珏哭李商隱。丞紀星郎字義山。
謫歸幽壤抱長歎。
辭林枝葉三春盡。
學海波#CB15046;一夜乾。
風雨易吹燈燭滅。
姓名長在齒牙寒。
應游物外攀琪樹。
便著霓裳上玉壇。
賦沖雲#CB15143; ^364c26

當云賦沖雲#CB15143;送豐進二上人。
雄飛星流。蓋相對二意。
喇 ^364c34

力葛切。喝喇。言急也。
風幡競辨 ^364c38

老盧自傳衣之後。
至儀鳳初。屆南海。
遇印宗法師於法性寺講涅槃。
盧寓止廊廡間。暮夜。
風颺剎幡。聞二僧對論。
一云風動。一云幡動。
往復醻對。曾未契理。
盧曰。可容俗士預高論否。
曰。願聞子說。曰。不是風動。
不是幡動。仁者心動。
印宗竊聆此語。悚然異之。
筏 ^364c40

房越切。大曰筏。小曰桴。
乘之渡水也。新開 ^365a4

即巴陵新開禪院顥鑒大師拈風幡因緣云。
祖師道。不是風動。
不是幡動。既不是風幡。
向甚麼處著。懵懂 ^365a6

上莫孔切。下多動切。
心亂也。漁父 ^365a12

說文云。漁。捕魚也。
南史云。漁父者。不知姓名。
亦不知何許人也。
太康孫緬為潯陽太守。
落日逍遙渚際。見一輕舟凌波隱顯。
俄而漁父至。神韻蕭洒。
垂綸長嘯。緬甚異之。
乃問。有魚賣乎。漁父笑而答曰。
其釣非釣。寧賣魚者邯。
緬益怪焉。遂褰裳涉水。
謂曰。竊觀先生有道者也。
終朝鼓枻。良亦勞止。
吾聞黃金白璧。重利也。
駟馬高蓋。榮勢也。
今方王道文明。守在海外。
隱淪之士。靡然向風。
子胡不贊緝熙之美。
何晦用其若是也。
漁父曰。僕山海狂人。
不達世務。未辨賤貧。
無論榮貴。乃歌曰。
竹竿籊籊。河水浟浟。
相忘為樂。貪餌吞鈎。
非夷非惠。聊以忘憂。
於是悠然鼓棹而去。
枻。音裔。楫也。籊。他的切。
竹竿貌。 #CB07668;#CB07668; ^365a14

而琰切。漸生貌。艇 ^365a40

徒鼎切。小船也。鯤鯨 ^365a42

上古渾切。下渠京切。
二大魚也。雄曰鯨。
雌曰鯤。嘔啊 ^365a44

上烏侯切。下烏何切。
小兒語也。嗚咿 ^365a48

上於胡切。嘆辭也。
下於祇切。喔咿。強笑噱也。
噓嚱 ^365b2

上音虗。下許其切。
戲。作聲也。暈 ^365b4

音運。日光氣也。偕游 ^365b6

音皆。俱也。韓愈 ^365b8

字退之。昌黎人。父仲卿。
無名位。愈生三歲而孤。
養於從父兄。幼刻苦學儒。
不俟獎勵。尋登進士第。
辟藩鎮賓佐。發言真率。
無所畏避。操行堅正。
拙於世務。累官至吏部侍郎。
年五十七卒。 ^365b10

憲宗元和十四年正月丁亥。
迎鳳翔法門寺佛骨至京師。
留禁中三日。乃送諸寺。
王公士庶奔走舍施如不及。
愈上佛骨論。極言其弊。
憲宗怒甚。間一日。
出疏示宰臣。將加極法。
斐度等諫言。愈罪太重。
乃貶潮州刺史。 ^365b16

愈至潮陽。上表。其略云。
臣經涉嶺海。水陸萬里。
州南世界。漲海連天。
毒霧瘴氛。日夕發作。
臣少多病。年才五十。
髮白齒落。理不久長。
單立一身。朝無親黨。
居蠻夷之地。與魑魅為群。
上覧而憫之。授袁州刺史。 ^365b26

而禪錄諸書載云。
憲宗迎佛骨入禁中。
而靈感發光。百辟拜賀。
唯愈端立。上問。何以不拜。
愈曰。臣頃曾看佛書。
佛光非青黃等相。
此但神龍荷助之光。
上問。如何是佛光。
愈無以為對。翌日遂撰佛骨論上進。
憲宗頗怒。貶愈潮州刺史。 ^365b34

愈嘗有詩示姪湘云。
一封朝奏九重天。
夕貶潮州路八千。
欲為聖明除弊事。
豈將衰朽惜殘年。
雲橫秦嶺家何在。
雪擁藍關馬不前。
知汝遠來深有意。
好収吾骨漳江邊。 ^365b42

既至潮。聆大顛禪師之名。
累邀之不至。一日。
大顛特往謁之。愈曰。
三請不來。不召何來。
曰。三請不來為侍郎。
不召而來為佛光。
愈曰。如何是佛光。
顛曰。看看。後又問曰。
軍國鞅掌。佛法省要處乞師一言。
顛良久。時三平為侍者。
乃敲禪牀三下。顛問。
作甚麼。平曰。先以定動。
後以智拔。愈曰。和上機峻。
愈却於侍者處得箇入路。
遂拜三平而退。 ^365c2

愈甞有三帖召顛云。 ^365c14

○愈啟。孟夏漸熱。
惟道體安和。愈弊劣。
無謂生事。貶官到此。
久聞道德。竊思見顏色。
昨到來。未獲參謁。
已帖縣令。具舟奉迎。
日久佇詹。愈白。 ^365c16

○愈啟。海上窮處。
無以話言。側承高道。
思獲披接。輒有咨屈。
北旬晴明不甚熱。
儻能乘閑一訪。實謂幸也。
愈白。 ^365c22

○愈啟。慧勻至辱答問。
珍悚無已。所示廣大深迥。
非造次可量。傳云。
書不盡言。言不盡意。
然則聖人之意。其終不可見邪。
如此讀來一百遍。
不如親面而對之。
愈聞道無凝滯。行止拘縛。
苟非所戀著。則山林閑寂與城隍無異。
大顛師論甚宏博。
而必守山林不至州郡。
自激修行。獨立空曠無累之地者。
非通道也。勞於一來。
安于所識。道故如是。
不宣。愈頓首。 ^365c26

○予甞讀韓子與孟簡書。
謂來袁州。留衣與大顛為別。
乃人之情。非崇信其法以求福田利益也。
今觀禪錄。大顛侍者三平擊禪牀以接韓。
凡曰。先以定動。後以智拔。
韓謂大顛曰。愈雖問道於師。
而在此上人處得入。
遂拜之。 ^365c40

若其實有所證入。
必不自欺自揜也。
書稱大顛實能外形骸。
以理自勝。韓既知大顛之理勝己。
是崇信其法而為此言也。
詳所答孟簡書。乃欲泯其信佛之迹而護其儒名耳。
不然。以三帖招大顛。
願見之。何耶。民瘼 ^365c48

莫各切。病也。買山 ^366a12

釋支遁。字道林。幼有神理。
聦明秀徹。年二十五出家。
受業講通之外。猶善莊．老。
為時賢所重。晚年入會稽剡山沃洲小嶺。
買山為嘉遁之鄉。
又甞入山陰講維摩。
許詢為都講。人甞有遺遁馬者。
遁愛而養之。時或有譏之者。
遁曰。愛其神駿。聊復畜耳。
後有餉鶴者。遁曰。
爾冲天之物。寧為耳目之翫乎。
遂放之。 ^366a14

世說新書云。支公因人就深公買隱山。
深公曰。未聞巢由買山而隱。
枉 ^366a26

紆往切。邪曲也。字人 ^366a30

養人也。易。十年乃字。
道安 ^366a32

梁僧傳。釋道安。姓衛氏。
家世英儒。七歲讀書。
十二出家。長於講論。
形質甚陋。才辯如流。
時人有語云。漆道人。
驚四鄰。時襄陽習聞齒。
鋒辯天逸。籠 #CB16336;當時。
聞安至止。即往造謁。
既坐。稱。四海習鑿齒。
安曰。彌天釋道安。
安又與行次。習在前云。
淘之汰之。瓦礫在後。
安云。颺之播之。糠粃在前。
人以為佳對。習甞有書與謝安石云。
來此見釋道安。無變化技術可以惑常人之耳目。
無重威大勢可以整群小之參差。
而師徒肅肅。自桓遵敬。
洋洋濟濟。乃吾由來所未見。
鴛鷺 ^366a34

上於無切。下魯故切。
職林云。文如鴛鷺之行。
武如虎豹之行。蒹葭 ^366b6

上古甜切。下古牙切。
蘆荻也。少室 ^366b10

即嵩山少林。初祖面壁之處。
西征記云。其山東為太室。
西謂少室。高八百六十丈。
上方十里。少室與太室相望。
但小耳。十字 ^366b12

其說見瀑泉．雪峰塔銘。
參星 ^366b18

參。星名。與商星出沒不相見。
今事有不偶者。故用此意。
春秋．昭元年傳。昔高辛氏有二子。
伯曰閼伯。季曰實沈。
居于曠林。不相能也。
日尋干戈以相征討。
後帝不臧。遷閼伯於商丘。
商人是因。故辰為商星。
遷實沈于大夏。主參。
唐人是因。以服事夏商。
閼。於葛切。沈。音審。
能。音耐。隔身 ^366b20

雲門。如何是隔身句。
自代云。初三十一。
扣門 ^366b32

僧問雲門。如何是扣門句。
門云。打。窠窟 ^366b34

上苦禾切。下枯骨切。
思遲遲 ^366b36

思。去聲呼。天倫 ^366b38

糓梁傳云。兄弟。天倫。
又楞嚴云。佛告阿難。
汝我同氣。情均天倫。 ^366b40

○兄弟上下相次。
恩愛相屬。蓋自然而然。
非使之然也。故曰天倫。
倫理均等也。亮禪者 ^366b42

亮。本蜀人。頗通經論。
參馬祖悟道。且曰。
某所講經論已。謂佛法無它。
今日被馬大師一問。
平生功夫氷釋。乃隱洪州西山。
自後更無消息。陸羽 ^366b46

字鴻漸。隱苕溪。自稱桑苧羽。
久拜召。不就。性嗜茶。
著經三篇。時鬻茶者。
至陶羽形置煬突間。
祀為茶神。見唐書．隱逸傳。
羽少事竟陵禪師智積。
異日。在它處聞禪師去世。
哭之甚哀。乃作詩寄情。
其略云。不羨白玉醆。
不羨黃金罍。不羨朝入省。
不羨暮入臺。千羨萬羨西江水。
曾向竟陵城下來。
見李孝美文房鑒古。
 #CB15179;舌 ^366c4

謂茶芽也。茶貴出處。
而不貴至嫩。古人謂茶牙無#CB15179;舌麥顆。
此言其嫩也。蓋北人無茶鑒。
遂以嫩為奇。今以茶為鎗旗者。
長雖盈寸。而尚未放葉。
 #CB15179;舌麥顆何足道哉。
解醒。 ^366c18

當作解酲。音呈。醉而覺也。
英．酲同韻。草中英 ^366c26

茶詩云。嫩芽香且靈。
吾謂草中英。夜臼和煙搗。
寒爐對雪烹。籮憂碧粉散。
甞見緣花生。最是堪珍重。
能令睡思清。此詩非鄭谷郡官也。
乃五代時鄭遨所作。 ^366c28

遨。字雲叟。滑州白馬人。
唐明宗祖廟諱遨。
故世行其字。遨少好學。
敏於文辭。唐昭宗時。
舉進士不中。見天下已亂。
有拂衣遠去之意。
欲擕其妻．子與俱隱。
其妻不從。遨乃入少室山為道士。
其妻數以書勸遨還家。
輒投之於火。後聞其妻．子卒。
一慟而止。 ^366c34

遨與李振故善。振後事梁貴顯。
欲以掾遨。遨不顧。
後振得罪南竄。遨徒步千里往省之。
由是聞者益高其行。 ^366c44

與道士李道殷．羅隱之友善。
世目以為三高士。
遨種田。隱之賣樂。
道殷有釣魚術。鈎而不餌。
又能化石為金。遨甞驗其信然。
而不之求也。唐明宗以左拾遺．晉高祖以諫議大夫召之。
皆不起。即賜號為逍遙先生。
遨好飲酒．弈碁。時時為詩章落人間。
人間多寫以縑素。
相贈遺以為寶。至或圖寫其形。
翫于屋壁云。屨 ^366c48

九遇切。履屬。拂雲霧 ^367a14

晉衛瓘見樂廣。曰。
見此人瑩然。若披雲霧而覩青天也。
白鷴 ^367a16

戶間切。形似雉。尾長四五尺。
青戢 ^367a20

阻立切。戢翼。放亦 ^367a22

當作放你。見它本。
峩峩 ^367a24

五何切。高峻貌。霄岸 ^367a26

猶天際也。少微星 ^367a28

少微。一名處士星。
晉陽秋云。會稽謝敷。
字慶緒。隱于若耶山。
忽月犯少微。時戴逵名著於敷時人憂之。
俄而敷死。故會稽人士嘲吳人曰。
吳中高士。求死不得。
三館 ^367a30

一．朝文。二．史館。三．集賢。
唐兩京皆有三館。
逐館命修撰文字。
而本朝三館合為一。
並在崇文院中。景祐中。
命修總目。即在崇文院。
餘各置局他所。蓋被人所見。
致君 ^367a38

謂致君為堯舜者。
重臣之職也。又白虎通曰。
致仕者。致其事於君。
君不使自去者。尊賢者也。
蒲輪 ^367a46

西漢枚乘。字叔。淮陰人也。
為吳王濞郎中。吳王謀逆。
乘奏書諫王。不納。
乘去而之梁。吳王果反。
卒見禽滅。漢既平七國。
乘繇是知名。武帝即位。
乘年老。廼以安車蒲輪徵乘。
道死。蒲輪。以蒲裹車輪。
懼聲之喧也。濞。正備切。
堰 ^367b2

於幰切。壅水也。嚬眉。 ^367b12

弼真切。笑也。當作顰蹙也。
悰 ^367b14

才宗切。慮也。浮圖 ^367b16

梵語佛陀。或云浮圖。
或云部多。或母#CB00501;。
或沒陀。皆五天語。
今並譯為覺。道士三破論云。
佛。舊經本云浮屠。
羅什改為佛徒。知其源惡故也。
所以詔為浮屠。胡人兇惡故。
老子化之。其始不欲傷形。
故髠其頭。況屠割也。 ^367b18

釋順法師曰。經云浮圖者。
梵語也。或可謂聖瑞靈圖浮海而至。
故云浮圖也。吳中。
石佛泛海倐來。即其事矣。
今子毀圖像之圖為刑屠之屠。
則泰伯端委而治。
故無慙德。仲雍翦髮文身。
從俗致化。遭子今日離吠聲之尤事。
有似而非。非而似者。
外書以仲尼為聖人。
內經云。尼者。女也。
或有謂仲尼為女子。
汝豈信之哉。猶如圖．屠之相類。
亦何以殊。否 ^367b26

部鄙切。塞也。辭黃蘗 ^367b42

臨濟義玄初參黃蘗運。
以契玄旨。一日。辭黃蘗。
蘗曰。甚麼處去。曰。
不是河南。即是河北。
蘗拈拄杖便打。濟捉住拄杖云。
者老和上。莫旨枷瞎棒。
已後錯打人去。蘗喚侍者。
把將几案．禪板來。
濟曰。侍者。把將火來。
蘗曰。不然。子但將去。
已後坐斷天下人舌頭去。
一角 ^367b44

春秋．感精符曰。麟一角。
明海內共一主也。
半途 ^367c8

雲門舉。盤山語云。
光境俱忘。復是何物。
直饒與麼道。猶是半途。
未是透脫一路。僧問。
如何是透脫一路。
門云。天台華頂。趙州石橋。
送文吉 ^367c10

正字避御名。缾謝 ^367c16

謝。猶落也。侃 ^367c18

空旱切。嘲 ^367c20

陟交切。嘲#CB01224;。
犀炬 ^367c22

晉溫嶠。至牛渚磯。
傳言水深不可測。
乃燬犀角照之。頃見水族奇怪。
或乘車馬。至夜。夢人謂曰。
與君幽明道隔。何苦相照。
嶠甚惡之。未幾而卒。
鳳膠 ^367c24

鳳膠出鳳麟洲。洲在西海中。
地面方正一千五百里。
四面皆弱水遶之。
上多鳳麟。數萬為群。
煑鳳喙及麟角合煎作膠。
名續紘膠。一名連金泥。
弓弩已斷之紘。刀釰已斷之鐵。
以膠連續。終不脫也。 ^367c30

漢武帝天漢三年。
巡北海祠。恒山王母遣使獻靈膠四兩。
帝以付外庫。不知膠之妙也。
以為西國雖遠。而貢者不奇。
帝幸華林苑射虎。
而弩紘斷。使者時隨駕。
因上言。請以膠一分。
口濡續弩紘。帝驚曰。
異物也。乃使武士數人。
對帝引之。終日不脫。
勝未續時也。膠。青色如碧玉。
見仙傳拾遺。景行 ^367c38

景伏也。謂景伏高行。
王簡栖頭陀#CB15156;。
景行迦葉。高躅 ^368a2

直錄切。蹈躅也。思雲侵 ^368a6

當作忽雲侵。示眾 ^368a8

此當是二頌。其始七言頌。
歇後一句以接學者。
後迺六言頌。凡四句。
文理章章可曉。勿疑也。
丫角女 ^368a10

投子古錄云。僧問。
和上住山。有何境界。
師竪起拂子云。會麼。
僧云。不會。師云。丫角女子白頭絲。
它錄脫竪拂子一節。
由是學者妄為穿鑿。
靜節 ^368a14

即陶潛淵明也。顏延年陶徵士誄序云。
夫實以誄。華名由諡。
苟高允德義。貴賤何異焉。
若其寬樂令終之美好。
廉克己之操。有合說典。
無愆前志。故詢諸友好。
宜諡曰靜節徵士。
潛既歸宗桑門。種五柳。
號五柳先生。隱居 ^368a20

陶弘景。字通明。長七尺七寸。
朗目疎眉。細形長額。
讀書萬卷餘。一事不知。
已為深恥。善琴碁。
工草隷。未弱冠。齊高祖作相。
引為諸王侍讀。除奉朝。
謂永明十年。脫朝服挂神武門。
上未辭祿。詔許之。
賜以束帛。月給伏苓五斤。
白蜜二升。以供服餌。
居於句曲茅山。立館。
自號華陽隱居。人聞書尺。
即以隱居代名。本便馬善射。
晚皆不為。唯聽吹笙而已。
時愛松風。庭院皆植松。
每聞其響。欣然為樂。
又甞夢佛授記。號勝力菩薩。
見南史。 ^368a30

甞有書答大鸞法師云。
去朝耳聞音聲。茲晨眼受文字。
或由頂禮績歲故。
致真應來儀。正爾整拂藤蒲。
採汲花水。端襟儼思。
佇聆警錫也。芝檢 ^368a46

漢書儀曰。天子信璽六。
皆以武都紫泥封。
青囊。白素裏。兩端無縫。
尺一板中暑皇帝。
紫泥。紫芝為泥也。
士龍 ^368b6

世說。荀鳴鶴．陸士龍二人未相識。
因會張茂先座。張公以其並有大才。
謂曰。二賢相見。可勿作常語。
陸舉首曰。雲間陸士龍。
荀。日下荀鳴鶴。陸曰。
既開青雲覩白雉。
何不張爾弓。挾爾矢。
張公曰。荀何遲。荀曰。
本謂雲龍騤騤。今乃見山鹿野麋。
獸弱弩強。是以發遲。
一座撫掌。騤。音逵。
馬行威儀也。彚 ^368b12

于貴劫。類也。菱花 ^368b24

魏武帝鏡名。香嚴 ^368b26

見雲門室中如來禪。
爍迦羅 ^368b28

此云金剛。又云堅固。
黐 ^368b30

尹知切。所以黏鳥。
興化 ^368b32

興化存獎常云。我南方行脚一回。
拄杖頭未曾撥著箇會佛法人。
魏府大覺問云。汝憑甚道理有此語。
化便喝。覺便打。化又喝。
覺又打。來日。興化從法堂過。
覺召曰。我直下疑汝昨日行底喝。
與我說來。化云。存獎平生於三聖處學得賓主兩喝。
盡被和上折倒了也。
願與存獎安樂法門。
覺曰。者瞎驢。卸却衲衣。
待痛決一頓。化即於言下領旨。
牽羊 ^368b34

牽羊納璧。受降之儀。
春秋。楚圍鄭伯。鄭伯肉袒牽羊。
示為僕隸也。納璧。
凡弱則降。降則#CB00881;璧而歸。
璧。國實也。降者親奉於君面。
縛。無手以執。故用曰#CB00881;也。
為道日損 ^368b48

老氏曰。為學日益。
為道日損。
保唐無住禪師問道士曰。
為學日益。為道日損。
損之又損。以至於無為。
無為而無所不為。
練師等息生會此是老子語。
士等皆高拱杜默而已。
久之。云。却請和上為說。 ^368c8

師云。為學日益者。
有心貪學知解。唯增生死塵勞。
是世間虗妄之益也。
為道日損者。道即眾生本性。
性離一切名相知解。
慕道之人不重於事。
即生死塵勞日減。
故曰日損也。損之又損之。
以至於無為。無為而無所不為者。
悟性微妙。即妄念不生。
是損之也。既妄念不生。
志無間斷。是又損之也。
為念寂滅。返本還源。
是以至於無為也。
修學無為。不以無無為證。
是無不為也。 ^368c16

明招謙甞作無題十頌。
有云。百歲看看二分過。
靈臺一點意如何。
貪生逐日迷歸路。
撒手臨岐識得麼。
雪竇頗類此頌。名紙 ^368c30

漢時未有紙。書姓名於刺。
削竹木為之。後用名紙代刺也。
唐文宗朝之前未有門狀。
朱崖李相貴盛於武宗朝。
百官無以取其意。
以舊刺禮輕。至是相扇具銜候起居之狀。
至合尚之。以貴賤通用。
謂之門狀。見事始。
倚天長劒 ^368c36

宋玉大言賦。方地為轝。
圓天為蓋。彎弓射扶桑。
長劒倚天外。青城 ^368c46

山名。在蜀。苧 ^369a2

直呂切。草可作布。
霜前竹 ^369a4

見池陽問葛陂。睠戀 ^369a6

上居倦切。還顧也。
下力眷切。慕也。拗 ^369a8

當作坳。於交切。地不平也。
拗。於絞切。拉也。非義。
從北 ^369a10

當作從此。使君 ^369a12

東漢．#CB02480;恂傳注使君。
君。尊之稱也。臺榭 ^369a14

說文曰。觀四方而高者曰臺。
爾雅。有木曰榭。秋波 ^369a16

越絕書云。太阿劒其色如秋水。
腐草 ^369a18

上扶雨切。朽也。物類志云。
季夏大暑之月。腐草化為螢。
其蟲腹下有火。流光熠然。
人命呼吸 ^369a20

四十二章經。佛問諸沙門。
人命在幾間。對曰。
在數日間。佛言。子未為道。
復問一沙門。人命在幾間。
對曰。在飯食間。佛言。
子亦未為道。復問一沙門。
人命在幾間。對曰。
呼吸間。佛言。善哉。
善哉。可為道者矣。
謝池 ^369a24

謝靈運登池上樓。
潛虬媚幽姿。飛鴻響遠音。
溥霄愧雲浮。棲川怍淵沈。
進德智所拙。退耕力不任。
徇祿反窮海。臥痾對空林。
衾枕昧節候。褰開暫窺臨。
傾耳聆波瀾。舉目眺嶮嶔。
初景革緒風。新陽改故陰。
池塘生春草。園柳變鳴禽。
祁祁傷豳歌。萋萋感楚吟。
索居易永久。離群難處心。
持操豈獨古。無悶徵在今。 ^369a34

謝作此詩未就。夢族弟惠連。
遂得此。因以為神助。
故合鱠炙人口。怍。
音昨。慙也。豳。音彬。
蘭亭 ^369a46

在今越之天章寺。
晉人傍蘭為亭。因以為名。
右軍 ^369b2

晉右將軍王義之。
字逸少。善草隷。為古合之冠。
論者稱其筆勢飃若游雲。
矯若驚龍。甞為越州內史。
永和九年三月上巳日。
與子弟輩至山陰之蘭亭。
修禊事也。曲水流觴。
賦詩為樂。遂製游蘭亭詩序。
辭翰冠絕。為世所寶。
蘇易簡文房四讚云。
逸少蘭亭敘。用蠶繭紙．鼠鬚筆。
遒媚勁徤。絕代更無。
唐太宗後得之。洎王華大漸。
語高宗曰。有一事。
汝從之。方展孝道。
高宗涕泣。引耳而聽。
言。得蘭亭序陪葬。
吾無恨矣。唐末亂。
罹諸陵溫韜所。發其所藏書#CB15148;。
皆剔取其裝軸金玉而棄之。
晉魏以來。諸賢墨蹟復流落於人間。
今所傳者。皆其模刻。
失真遠甚。蘭亭。唯長安薛本尤為精絕。
禊。音系。墨池 ^369b4

墨池在蘭亭之側。
乃逸少滌硯池也。
池之旁有細竹。竹之葉皆斑斑有墨點。
世傳當年逸少酒筆所及。
至今尚爾。或移植它處。
則不復見矣。蓋亦異事之可傳也。
昔雲門僧清隱常賦詩云。
枝枝葉葉洒成紋。
不比湘川有淚痕。
手裏鼠鬚池裏墨。
至今蹤跡記龍孫。
蓀 ^369b28

音孫。香艸．菖蒲是矣。
扶吾病起 ^369b40

六祖謂讓和上曰。
西天般若多羅讖汝足下出馬駒子。
踏殺天下人。病在汝身。
不須速說。讓自執侍左右一十五年。
穀雨 ^369b42

三月中氣也。穀雨之日萍始生。
二踈 ^369b48

漢踈廣為太子太傅。
子踈受為少傅。廣謂受曰。
吾聞知足不辱。知止不殆。
可以長久。巧遂身退。
天之道也。父子遂謝病。
上許之。賜金三十斤。
東宮復賜五十斤。
公卿故人設餞於都門。
送車百乘。既歸。散金鄉黨宗族。
其霑其賜。運青 ^369c2

當作韻清。蕭搔 ^369c12

當作蕭騷。#CB06444;。
蘇刀切。風聲。睽 ^369c14

苦圭切。乖異也。顏巷 ^369c16

論語。子曰。賢哉回也。
一簞食。一瓢飲。在陋巷。
人不堪其憂。回也不改其樂。
斯文 ^369c18

子畏於匡。曰。文王既沒。
文不在茲乎。天之將喪斯文也。
後死者。不得與於斯文也。
天之未喪斯文也。
匡人其如予何。負舂 ^369c22

六祖初謁五祖於黃梅。
法乳相投。遂負石於腰。
以供簸舂之務。寂住 ^369c28

投子大同和上甞問翠微云。
如何是真理。微云。
真理不理。如何是真空。
微曰。真空不空。微乃有讖偈曰。
真理何曾理。真空亦不空。
大同居寂住。敷演我真宗。
寂住。即投子。峰名也。
死中得活 ^369c32

投子大同悟翠微宗旨。
結茅而居。一日。趙州諗至桐城縣。
途中相遇。乃逆而問曰。
莫是投子山主麼。
師曰。茶鹽錢乞一文。
州無語。先到庵中坐。
師擕油瓶歸。州曰。
久嚮投子。到來只見箇賣油翁。
師曰。汝只見賣油翁。
且不識投子。如何是投子。
師曰。油。油。州又問。
死中得活時如何。
師云。不許夜行。投明須到。
州云。我早侯白。伊更侯黑。
龍朔 ^369c40

即唐高宗之年號。
乃六祖得法之時也。
清塵 ^370a6

漢書．注云。塵。謂行而起塵。
清者。尊貴之意。倧 ^370a8

作冬切。涪江 ^370a10

縛謀切。屬東川梓州。
今涪城縣是也。岌岌 ^370a12

魚及切。高貌。步武 ^370a14

曲禮云。堂上接武。
堂下布武。武。迹也。
謂每移足。各自成迹。
步武。言其足迹也。
抉 ^370a16

於決切。出也。勦絕 ^370a20

上子小切。絕也。勦絕。
古之重語。駕御昂枿 ^370a22

駕車御馬。猶執鞭之士也。
杜詩。君王自雄武。
駕御必英雄。昂枿。
車中之具也。然駕御昂枿。
亦無所出。一鶚 ^370a24

西漢孔融薦禰衡書云。
鷙鳥累百。不如一鶚。
指也乎其勢 ^370a30

當作指掌排其勢。
見寫本。蓋當時讎校之不工刀筆者。
猒其點畫之繁。則戲以簡易者易之。
率皆如此。行家所謂水玉一者是也。
夫是固不可不慎選其匠手矣。
良牧 ^370a32

翟方進奏曰。古選諸侯賢者以為州伯。
令部刺史居牧伯之位。
秉一州之統。請罷刺史。
置州牧。 ^370a40

○善為政者。故曰良牧。
牧。養也。置牧所以養民。
爵 ^370a44

即略切。文字音義云。
爵。量也。量其職。盡其林也。
棠樹 ^370a46

詩。甘棠。美召伯也。
召伯之教。明於南國。
蔽芾甘棠。勿翦勿伐。
召伯所苃。苃。音跋。
非煙 ^370a48

史云若煙非煙。若雲非雲。
郁郁紛紛。是謂慶雲。
彰王者之瑞也。 #CB05298; ^370b4

正作躡。足輒切。#CB01113;也。
貳職 ^370b8

貳。副貳也。白屋 ^370b10

顏師古云。白屋謂白蓋之屋。
以茅覆之。賤人所居也。
蓋。音合。陛 ^370b12

當作陞。音升。登也。
蠧 ^370b16

當故切。蝕木蟲也。
技倆 ^370b18

上渠倚切。下良蔣切。
藝也。巧也。德星 ^370b20

德星。瑞星也。亦曰景星。
其狀無常。常現於有道之國。
禮．稽命徵曰。內外之制。
各得其宜。四方之士無留滯。
則天有德星。 ^370b22

見漢陳仲弓從諸子姪造荀和父子。
于時德星聚。太史奏曰。
五百里賢人聚。 ^370b26

又弘明云。道開入境。
仙人星見。羅什入關。
德星見野。高興 ^370b30

當作高與。武夷 ^370b34

山名。在建州。十八人 ^370b36

社主遠法師。鴈門人。
年二十一。聞道安講般若。
豁然大悟。乃嘆曰。
儒道九流皆糠粃爾。
遂與弟慧持投簪落髮。
常以大法為己任。
後之廬山西林之側。
山神闢地運木。建寺居之。
於是謹律之侶。絕塵之客。
不期而至。所謂宗雷等一十八人。
同修淨土。影迹不至塵俗。
每送客。以虎溪為界。
年八十三。順寂于寺。 ^370b38

○劉遺民。名程之。
字仲思。既慕遠公之名。
乃錄潯陽柴桑以為入山之資。
公侯辟之皆不應。
遂易名遺民。感疾。
便依念佛三昧。果見白毫相。
次見佛真影。合掌向西而逝。 ^370c2

○雷次宗。字仲倫。
立館東林僧房。宋文帝徵至都。
立學於雞籠山。主生員百餘人。
久之。復還社中。 ^370c8

○周續之。字道祖。
與劉遺民．陶淵明為潯陽三隱。
武帝於東郭外開館待之。
乘輿降幸。或問之曰。
時踐王庭。何也。笑曰。
心馳魏闕者。以江湖為桎梏。
情致兩忘者。市朝亦巖穴爾。 ^370c12

○宗炳。字少文。善琴書。
累辟不起。衡陽王至其廬。
命之。角巾布衣引見不拜。
王曰。屈先生重祿可乎。
曰。祿如腐草。衰盛幾何。
甞游荊巫衡岳。晚年 #CB15148;圖於室。
曰。吾老矣。名山不可再覩。
唯澄懷觀道。臥以遊之。
撫琴動操。欲令眾山皆響。 ^370c20

○張野。字萊民。累徵不就。
一味之甘。一庾之粟。
與九族分之。躬自菲薄。
師敬遠公。自稱門人。 ^370c28

○張詮。字秀碩。雖耕鉏。
猶帶經自樂。累徵不就。 ^370c32

○西林慧永。內外洞達。
言常含笑。別立禪室於嶺上習禪。
年八十三而逝。山中聞香。
七日不絕。 ^370c34

○竺道生。預遠公社。
元嘉十一年冬講次。
法席將畢。忽見麈尾紛然而墜。
端坐正容。隱几而逝。 ^370c38

○慧持。遠公弟也。
徧學眾經。遊刃三藏。
風神俊爽。衲衣半脛。
常躡革屣。社中往來三千。
持為上首。 ^370c42

○佛陀耶舍。此云覺明。
入長安。羅什使姚興迎之。
誦曇無德律。興疑其謬。
令誦羗籍。王方可五萬言。
二日覆之。不誤一字。
預社後。還罽賓。 ^370c46

○佛陀#CB02494;陀。
甘露飯王裔。神變不一。
與遠公傾蓋如舊。
年七十一。示疾建鄴。 ^371a4

○慧叡。博學執節。
晉有四聖。叡其一也。 ^371a6

○曇順。義論精博。
志道不群。多以利濟為本。 ^371a8

○曇恒。年十三。講大乘經論。
德行孤清。歲寒不改。 ^371a10

○道昺。遠公弟子。
深達經律。獵涉外書。
一覽不再。 ^371a12

○道敬。遠公弟子。
每嘆戒律終身難全。
願淨六根。但稟一戒。
師亦聽之。後入若耶山。 ^371a14

○曇詵。遠公弟子。
善別識鳥獸俊鈍之性．草木甘苦之味。
昺。音內。菡萏 ^371a16

爾雅。荷．芙蕖。別名芙蓉。
江東呼荷。其莖茄。
其葉#CB16523;。
其木蔤。其花菡萏。
其實蓮。其根藕。其中的。
的中薏。薏。音憶。#CB16523;。
音遐。天常 ^371a22

楊子。孰有書不由筆。
言不由舌舌。吾見天常為帝王之筆舌。
說者曰。天常。五常也。
帝王之所制奉也。
類變 ^371a28

楊子。螟蛉之子殪而逢蜾蠃。
呪曰。類我類我。久則肖之。 ^371a34

搜神記曰。土蜂名蜾蠃。
俗謂蠮螉。細腰之類。
其為物而無雄。不交不產。
常抱桑蟲子。育之即化成己子也。 ^371a36

化書云。夫蠮螉之蟲。
孕螟蛉之子。傳其情。
交其精。湜其氣。和其神。
隨物大小。俱得其真。
蠢動無定情。萬物無定形。
小人由是知馬可使之飛。
魚可使之馳。土木偶可使之有。
知孾孩似乳母。斯道不遠。
螟蛉。音冥令。殪。音翳。
殺也。蜾蠃。音果蓏。
蠮螉。上烏結切。下於公切。
闔國 ^371a40

見頌古。小桂 ^371b4

二十七祖謂達磨曰。
吾滅後六十七年。
當往東方震旦國土廣設法藥。
度彼眾等。令獲菩提。
磨曰。後往震旦當有何難。
有得道者否。祖曰。
彼國有獲菩提者。
如稻麻竹葦。不可勝數。
汝當至彼。不久即出。
聽吾讖曰。路行跨水忽逢羊。
獨自悽悽闇渡江。
日下可憐雙象馬。
二株嫰桂九昌昌。
環中 ^371b6

莊子。彼是莫得其偶。
謂之道樞。樞始得其環中。
以應無窮。此言循環而無窮。
得其環中者也。靈徹 ^371b18

當作澈。唐江西使韋丹與東林僧靈澈。
忘形之契。篇什唱和。
月四五焉。序曰。澈公近以匡廬七詠見寄。
及吟味之。皆麗絕於文圃也。
俾予益起歸歟之興。
且芳時勝侶上遊三二道人。
心當攀躋千仞之峯。
觀九江之水。是時飄然而去。
不希京口之顧。默爾而遊。
不假東門而送。天地為一朝。
萬物任陶鑄。夫二林羽翼。
松徑幽邃。則何必措足於丹霄。
馳心於太古矣。偶為思歸絕句一首。
以寄上人法友。幸先達其深趣矣。
王事紛紛無暇日。
浮生冉冉只如雲。
已為平子歸休計。
五老巖前必共聞。 ^371b22

澈酬之云。年老心閑無外事。
麻衣草坐亦容身。
相逢盡道休官去。
林下何曾見一人。
靈澈。字源澄。大曆中。
授詩於嚴維。兼與皎然為友。
每講詩道。遂名著焉。
是知澈當作澈。澈。
直列切。慵 ^371b40

蜀庸切。嬾慵。慷愷 ^371c2

下當作慨。苦蓋切。
慷慨壯士不得志也。
卛 ^371c4

與率同。李將軍 ^371c6

漢．傳飛騎將軍李廣多與匃奴戰。
匃奴多敗破。單于素聞廣賢。
令曰。得李廣。必生致之。 ^371c8

胡騎一日得廣。置廣兩馬間。
絡而盛臥。行十餘里。
廣陽死。睨其旁有一胡兒騎善馬。
廣暫騰上胡兒馬。
因推墮兒。取其弓。
鞭馬南馳數十里。
復得其餘軍。因引而入塞。
匃奴捕者騎數百追之。
廣行取胡兒弓射殺追騎。
以故得脫。於是至漢。
廣後居北平。匃奴聞之。
號曰飛騎將軍。避之數載。
不敢入。凱歌 ^371c10

司馬法曰。得意即凱樂。
所以示喜也。唐天和二年。
方定其儀。凡命將征討有大功。
將入都門。鼓吹振作。
迭奏破陣樂等四曲。 ^371c24

其一曰破陣樂。受律辭元首。
相將討叛臣。咸歌破陣樂。
共賞太平人。其二曰應聖期。
應聖期昌運。雍熈萬寓清。
乾坤資化有。海嶽用休明。
闢土忻耕稼。銷戈遂偃兵。
殊方歌帝澤。執贄賀昇平。
其三曰賀朝歡。四海皇風被。
千年德水清。戎衣更不著。
今日告功成。其四曰君臣同慶樂。
主聖開昌曆。臣忠奉大猷。
君看偃革後。便是太平秋。
荊叢叢 ^371c28

吳均續齊譜記云。
京兆田真與弟田廣．田慶欲議分財。
庭前有紫荊。花葉甚盛。
一夕。樹即枯死。真見之。
驚謂弟曰。樹本一根。
見吾等異居。便乃枯悴。
況人兄弟孔懷而可離異。
是人不如樹也。二弟感其言。
遂已。樹一旦復榮。
莪叢叢 ^371c44

詩．蓼莪。刺幽王也。
民人勞苦。孝子不得終養焉。
蓼蓼者莪。匪莪伊蒿。
哀哀父母。生我劬勞。
蓼。音六。艸長大貌。
孝悌 ^372a6

下特計切。善事父母曰孝。
友于兄弟曰悌。沚中 ^372a12

詩。菁菁者莪。樂育材也。
君子能長育人材。
則天下喜樂矣。菁菁者莪。
在彼中沚。既見君子。
我心則喜。風之上 ^372a14

詩序曰。詩有六義焉。
一曰風。二曰賦。三曰比。
四曰興。五曰雅。六曰頌。
上以風化下。下以風刺上。
主文而譎諫。言之者無罪。
聞之者足以自戒。
故曰風。指馬 ^372a20

近一指。近取諸身也。
遠一馬。遠取諸物也。
澹交 ^372a28

見前頌秋水。照乘 ^372a30

魏惠王曰。若寡人之國雖小。
有徑寸之珠。照前後車各十二乘者十枚。
臆 ^372a32

於力切。巴歌 ^372a36

西漢．注云。巴。巴人也。
當高祖初為漢王。
得巴俞人。並趫揵善鬬。
與之定三秦滅楚。
因存其武樂也。即今之巴州．俞州。
宋玉所謂下俚巴歌。
國中屬而和者數千人矣。
趫。丘祅切。竺卿 ^372a38

釋子之通稱。謂竺國之卿輔也。
亦猶此方三公九卿也。
釋名曰。卿。慶也。言萬物皆慶賴焉。
伽耶城 ^372a46

吾佛降誕於迦毗羅城。
成道於伽耶城。轉法輪度五比丘已。
入滅拘尸那城。銘 ^372b2

莫經切。釋名曰。銘。
名也。記銘其功也。
選．注云。銘則述其功。
美使可稱也。剏 ^372b6

楚亮切。初也。虞 ^372b10

當作#CB08846;。
音巨。釋名曰。所以懸鍾。
橫曰栒。縱曰#CB08846;。
漢書．注曰。#CB08846;。
鹿頭龍身。神獸也。
謂鐘鼓之柎飾為此獸。
栒。音笋。警 ^372b12

居影切。寤也。槩 ^372b18

紫微趙公名。惡 ^372b20

音烏。安也。幽靈息苦 ^372b22

付法傳云。罽服吒王極大聦明。
威伏四海。殺九億人。
因聞馬鳴說法。方悟先非。
恐入地獄。後病。被逆臣坐於面上。
氣絕而死。墮大海中。
為千頭魚。常有釰輪隨身。
每聞鐘聲。小息其苦。
乃託夢與子。鐘令長打。 ^372b24

又僧傳。釋三果。有兄死生地獄。
其妻忽夢夫曰。已死備經諸苦。
今沐禪定寺僧智興鳴鐘聲震。
同受苦者一時解脫。
今生樂處。可備絹十匹奉之。
并伸吾意。後奉絹與興。
興曰。子常願也。絹乃施眾。
種智 ^372b32

根本智內證真如。
即法報二身。名一切智。
後得智外照有緣。
應物現形。如水中月。
即三種化身。名種智也。
故此二名云一切種智。
飛雄辯 ^372b42

世尊具飛流之大辯。
感通傳 ^372b48

傳云。西國修多羅院有一石鐘。
形如吳樣。色如青碧玉。
可受十斛。鼻上有三十三天像。
四面以金銀隱東西兩面。
有寶珠陷在其腹中。
大如五升。一角分耀。
狀若華形。周匝作十方諸佛初成道像。
至日出時。鐘上有諸化佛說十二部經。
舍衛城童男童女悉來聽之。
聞法證聖。犯欲者。
則不聞法。摩尼大將以金剛杵擊之。
百億世界中聞聲。
於光明中悉聞百千釋迦佛說修多羅經。
此鐘是拘留秦佛所造。
彼佛滅度後。娑竭龍王收去。
至釋迦佛興。龍復將來。
至佛滅後。鐘先唱言。
却後三月。當般涅槃。
鐘鼻諸天聞皆涕泣。
龍復將去。拘留孫 ^372c2

或言拘留秦。此云應已斷。
賢劫第一佛。錚錚 ^372c24

楚耕切。金聲也。淮甸 ^372c26

上戶乖切。水名。釋名曰。
圍也。圍繞楊州北界。
東至海也。百鈞 ^372c28

居勻切。三十斤為一鈞。
蹲熊 ^372c32

上徂尊切。坐也。下為恭切。
獸也。有爪而多力。
祇園 ^372c34

祇。此言勝氏。梵云僧伽藍摩。
此言眾園。祇園寺之通稱。
由祇陀太子園造佛精舍。
因以為名。殷殷 ^372c36

於謹切。雷聲也。師資 ^372c40

見雲門錄上。鏗鏗 ^372c42

口莖切。金石聲也。
索索 ^372c44

索鐸切。二聽 ^372c46

一．天聽。二．人聽。五觀 ^372c48

一．肉眼見麤事色。
二．天眼見因果細色。
三．慧眼見麤細色心徧真之理。
四．法眼見色心麤細因緣假名俗諦諸法。
五．佛眼見中道圓真佛性之理。
又能雙照麤細因緣事理。
梵#CB05266; ^373a2

餘招切。座也。駢羅 ^373a10

上#CB16520;眠切。
謂駢闐羅列也。干櫓 ^373a12

禮記．儒行。孔子對哀公曰。
儒有忠信為甲冑。
禮義為干櫓。戴仁而行。
抱義而處。雖有暴政。
不更其所。其自立有如此者○甲。
鎧。冑。兜鍪也。干櫓。
小盾大盾也。爰構 ^373a14

上雨元切。為也。於也。
下古候切。架也。鯨音 ^373a22

鯨魚名。生海中。雄曰鯨。
雌曰鯢。大者長十餘里。
常以五月就岸。生數萬子。
至八月。引子還海。
鼓浪成雷。噴水成雨。
水族畏之。眼為明珠。
或長一千里。 ^373a24

物類相感志云。海岸有獸曰蒲牢。
而性畏鯨魚。食於海畔。
鯨或躍。蒲牢則鳴聲如鐘。
今人多狀蒲牢獸形施於鐘上。
斵撞為鯨而擊之。
鯨本無聲。因鯨躍而蒲牢鳴。
故曰鯨音。增悲 ^373a30

猶悲增也。菩薩人不取涅盤而利生。
曰悲增也。遵晦 ^373a38

上將倫切。循也。下晦昧也。
陟明 ^373a42

中力切。陞進也。禹湯 ^373a44

禹事見瀑泉。湯。帝嚳之後。
名履。字天乙。母氏扶都。
見白氣貫月。感而生湯。
豐下兌上。身長九尺。
仕夏為諸侯。有聖德。
諸侯歸之。遭桀無道。
囚於夏臺。後得免。 ^373a46

桀無道。湯與諸侯同盟於景毫之地。
會桀於昆吾之墟。
大戰於鳴條之野。
桀奔於南巢。湯既克桀。
讓天下於務光。務光不受。
湯即位都於毫。元凱 ^373b4

八元。見前頌八元應主文。
八凱。即高陽氏有才子八人。
曰蒼舒．隤#CB16509;．檮戭．
大臨．尤降．庭堅．仲容．叔達八者。
齊聖廣淵。明允篤誠。
天下之民謂之八凱。
凱。和也。見春秋傳。
隤#CB16509;。
上徒回切。下五哀切。
檮戭。上徒勞切。下余忍切。
紺園 ^373b10

梵語僧伽藍摩。此云眾園。
西域有給孤獨園．祇園．金園．雞園之名。
園以群生種植福慧為義。
皆佛祠之通稱。紺園。
即紺宇也。釋名曰。
紺。含也。謂青而含赤色也。
內教多稱紺目．紺髮。
取此義也。
other:: 
# 雪竇開堂錄
●雪竇開堂錄筌蹄 ^373b20

見雲門忘筌。既浹 ^373b30

即協切。洽也。徹也。
開堂 ^373b32

說見雜志。白椎 ^373b34

見雜志。射虎 ^373b36

見祖英上。沒羽 ^373b38

王遇切。龍鬪 ^373b40

華嚴鬻香長者。人間有香。
名曰象藏。因龍鬪生。
若燒一丸。即起大香雲彌覆王都。
於七日中雨細香雨。
專孜 ^373b42

專孜無出。當作孜孜。
說文云。孜孜。汲汲也。
周書。孜孜無怠。又惟日孜孜。
自貽 ^373b48

當作自怡。日用而不勤 ^373c4

當作日月運而不動。
此句誤以月為用。
以動為勤。中脫運字。
誤二字。脫一字。鼷鼠 ^373c6

胡雞切。西漢．注。鼷鼠。
一名甘鼠。食人及鳥獸。
至盡不痛。 ^373c10

爾雅郭璞有螫毒者。
嘉幸 ^373c12

當作喜幸。義烈 ^373c14

當作義例。韓信臨朝底 ^373c16

漢呂后因人告韓信欲反。
后與蕭相國詐謀。
謂信曰。雖病。可強入賀。
信臨朝。呂后使武士縛信。
斬之長樂鍾室。信方斬。
曰。吾不用噲通。反為女子所詐。
曬浪 ^373c18

浪。當作#CB05171;。
曝也。寮舍 ^373c26

寮受命於日。寮疏之以受明。
明窻之室謂之寮舍。
 #CB02886; ^373c28

知咸切。鳥#CB10437;物。
月#CB15076; ^373c32

當作呢。尀耐 ^373c34

上正作叵。不可也。
韜略 ^373c36

韜謂六韜。武成王作也。
第一．霸典文論。第二．文師武論。
第三．龍韜主將。第四．虎韜偏裨。
第五．豹韜校尉。第六．大韜司馬。
略。謂三略。上．中．下。
黃石公作。韜謂韜藏天機。
略謂括略應變。揉 ^373c38

人久切。寄山 ^373c46

當作寄士。七十九 ^373c48

七十九或云八十一。
或云七十三。互出不同。
各有所主。七十九。
謂不敢競世尊之壽也。
八十一。將晦隱於中巖。
預為十年之約。然師實示寂於七十三歲。
韶陽奇句 ^374a2

雲門舉。長慶拈拄杖云。
識得者箇。一生參學事畢。
師云。識得者箇。為甚麼不住。
九萬 ^374a10

莊子。鵾化為鵬。搏風而上者九萬里。
歲月將闌 ^374a14

闌。希也。西漢．注。酒闌。
謂半罷半在曰闌。
如歲月亦然。復枕 ^374a16

當作伏枕。謂困病也。
一文一技 ^374a20

亡名寶人銘曰。一文一藝。
空中小蚋。一技一能。
日下孤燈。存歷 ^374a22

歷。止其所也。又時也。
言存而不忘其時也。
亮兮辜馬 ^374a26

見祖英下亮禪者。
齡難 ^374a28

當作令難。令。去聲呼。
負石 ^374a30

見祖英下負舂。投針 ^374a32

提婆菩薩自執師子國來求論難。
造龍猛門。龍猛素知其名。
遂滿鉢盛水。令弟子持出示之。
提婆見水。默而投針。
弟子將還。龍猛深嘉嘆曰。
水之澄以方我德。
彼來投針以窮其底。
若斯人者。可以論玄議道。
寶冠照水 ^374a34

見祖英上傅大士。
烈宿 ^374a44

當作列宿。從容 ^374a46

上七從切。欵曲也。
磨淬 ^374a48

當从火。作焠。堅刀刃也。
七內切。淬。滅火器也。
非義。幽游 ^374b2

當作優游。詩。優哉游哉。
羽韓 ^374b6

當作羽翰。音寒羽也。
other:: 
# 雪竇拾遺
●雪竇拾遺
other:: 
## 法語
 ^374b8

即雪竇錄中所未編集者。
得於四明寫本。或諸方石刻。
及禪人所藏手澤。
凡二十九篇。謹錄于左。 ^374b12

上堂云。要會與麼。
兔馬有角。古路坦平。
忽爾遭撲。復問如何。
千錯萬錯。會不與麼。
牛羊無角。古殿苔滑。
誰敢措脚。王者不來。
清風索索。隨聲便喝。 ^374b16

小參。舉法爾不爾。
云。不假功成。將何法爾。
法爾不爾。俱為脣齒。
不假三寸。衲僧又奚為開口。
除却二聽。且作麼作採取。
乃成頌曰。 ^374b22

乾城高鏁月。夏雲欲為雨。
若謂非全功。子細看規矩。 ^374b26

故經云。汝試於中。
次第標指此是文殊．此富樓那．此目犍連．
此須菩提．此舍利弗。
但如鏡中無別分析。
復成頌曰。 ^374b28

夏雲多奇峯。乾城冷相映。 ^374b32

借問諸禪僧。那箇堪憑定。
故經云。汝今諦觀。
法法何狀。若離色空。
動靜通塞。合離生滅。
越此諸相。終無所得。
生則色空。諸法等生。
滅則色空。諸法等滅。
作何形相。相狀不有。
界云何立。 ^374b34

代別。舉。王常侍一日訪臨濟。
同於僧堂看。侍云。
一堂僧還看經麼。
濟云。不看經。侍云。
還參禪麼。濟云。不參禪。
侍云。經又不看。禪又不參。
畢竟作甚麼。濟云。
總教成佛作祖去。
侍云。金屑雖貴。落眼成翳。
又作麼生。濟云。我將謂是箇俗漢。 ^374b42

師代別云。強將手下無弱兵。
直饒臨濟全機。也較三千里。 ^374c2

○承天宗和上錄中誤收。
other:: 
## 行錄
行錄 ^374c4

師行脚時。問大龍和上。
語者默者不是。非語非默更非。
總是總不是拈却。
大用現前。時人知有。
未審大龍如何。龍云。
子有如是見解。師云。
者老漢瓦解冰銷。
龍云。放你三十棒。
師禮拜歸眾。大龍却喚適來問話底僧。
師便出眾。龍云。老僧因甚麼瓦解冰銷。
師云。轉見敗闕。龍作色云。
叵耐。叵耐。師便休去。
南嶽雅和上聞舉。
云。大龍何不與本分草料。
師云。和上更須行脚。 ^374c6

○師問廬山羅漢和上云。
法爾不爾。如何指南。 ^374c20

漢云。實謂法爾不爾。
師云。且聽諸方斷看。
漢云。道者更須子細。
師云。喏。喏。 ^374c22

○師到舒州四面和上處。
才相見便問。古人道。
千里無來却肯伊。
即今和上還肯却無。
面云。識取來意好。
師云。暫時不在。面云。
知即得。師云。大眾一時記取。 ^374c24

○師到蘄州回峯和上處。
相見便問。舊時朋友忌諱總無。
今日主賓若為區別。
峯云。老兄遠來不易。
師云。將謂和上忘却。
峯云。放一線道。師云。
不與麼却與麼。峰云。
且坐喫茶。師云。喫茶。
喫茶。 ^374c30

○師問慧日和上。
明知生不生相為生之所流即不問。
頗有不知生不生相為生之所流也無。
日云。還見兩畔僧麼。
師云。三十年後此話大行。
日云。且禮拜著。來日師上問訊次。
日云。上座問底話甚奇怪。
師云。也是尋常。日云。
老僧未明上座問端。
師云。某甲觸忤和上。
日云。住持事繁。師遂辭去。
日云。上座諸處去來。
何不且住。師云。恩大難酬。
日云。前去。善自保愛。
師云。喏。喏。 ^374c36

○生不生相緣。見師子吼了義經。
經云。爾時文殊師利問菴提遮曰。
頗有明知生而不生相為生所流者否。
答曰。而雖自明見。
其力未充。而為生所流者是也。
又問曰。頗有無知不識生性。
有畢竟不為生所流者否。
答曰。無。所以者何。
若不見生性。雖因調伏。
少得安處。其不安之相常為對治。
若見生性者。雖在不安之處。
而安相常現前。若不如是知者。
雖有種種勝辯。說甚深典籍。
而即是生滅心。說彼實相密要之言。
如盲辯色。因它語故。
說得青黃赤白黑。
而不能見色之正相。
other:: 
## 疏古
疏古 ^375a2

寶冠峩峩寒映水。
陌路相逢呈卍字。
七十九年無處尋。
夜來相憶不相似。
other:: 
## 偶作
偶作 ^375a22

莫學牧童兒。騎牛無準則。
莫學取魚父。志筌要多得。
三箇兩箇知是誰。
風雨忽來天地黑。
other:: 
## 寄贈
寄贈
other:: 
### 追南嶽舊遊杼歌紀贈首座素禪客
追南嶽舊遊杼歌紀贈首座素禪客 ^375a26

瀟湘稱絕曾遊歷。
五十年來常記憶。
錦霞片段分水光。
藍岫憑凌鎖寒碧。
藏靈掩粹存奧區。
雪山草盛滄溟珠。
品流誕寄非閑境。
汵澹誰論蟾影孤。
素禪客兮聽斯語。
道無根兮應自許。
五天正令頻頻舉
other:: 
### 寄水陽張居士
○寄水陽張居士 ^375a30

水陽禪者張居士。
龐公淨名可為侶。
衰岸休云觀落花。
離城豈有意中語。
春風高兮掃雪巖。
寒雲影斷見霄月。
月中亦有雙桂樹。
三老對誰共攀折。
古兮今兮難不難。
西江吐盡滄海乾。
一言為報宣城客。
歸去應知天地寬
other:: 
### 石城病中寄謝王延評見訪
○石城病中寄謝王延評見訪 ^375a40

江城秋病客。門揜晝慵開。
鵲報禪家喜。風清國士來。
光塵迎不及。靜語愧難陪。
一日存輕策。重期謁象雷。
other:: 
## 餞送
餞送
other:: 
### 送一禪者歸越
送一禪者歸越 ^375a48

禪者名思一。遁迹會稽華嚴。
居常杜門。性介寡合。
予甞往見之。時年七十有五。
出示北頌。頌尾題云。
慶曆八祀正月。乳峯隱之病中書。 ^375b6

誰觀春草青。誰對春雲白。
若耶溪上寺。去去曾吾宅。
other:: 
### 送祥禪者
○送祥禪者 ^375b12

禪客秋思生。#CB06078;笻復卷衲。
或問何所來。不知若為答。
十萬迢迢非古今。
一言會與風雲合
other:: 
### 賦松拂送僧
○賦松拂送僧 ^375b14

落落歲寒枝。蒼蒼愧春色。
對揚曾有規。助語忽無迹。
殷勤將贈行。知意不知極
other:: 
### 送曉嚴禪者之瑯琊
○送曉嚴禪者之瑯琊 ^375b18

滁上有宗師。域中隱善賈。
烏兔懸高明。風雲擬何藉。
卞和未鑒玉。伯樂非辨馬。
羨君遠去尋。斯意斯人也
other:: 
### 送瓘禪者
○送瓘禪者 ^375b22

野水輕舟。乘興分流。
秋光不盡。誰也爭求。
握松為柄未極。析柳贈行豈休。
休休。百川駭浪兮空悠悠
other:: 
### 送僧
○送僧 ^375b26

萬里迢迢離蜀國。
四明得得訪禪家。
林間相見又相別。
惹裓亂飃松桂花
other:: 
### 小師元聳再歸省覲以頌送之
○小師元聳再歸省覲以頌送之 ^375b30

黃金列國無影樹。
曾泛龍舟振高古。
我是躭源來豫章。
西江吸盡對吾祖。
斯之歸兮非如斯。
寒空片段雲垂垂。
十萬九萬復何者。
一千一櫓休相隨。
噫。爭之潮落潮生未遠朝。
other:: 
## 弔悼
弔悼
other:: 
### 悼武威評事
悼武威評事 ^375b34

極數非論亦可論。
半為知幸半銷魂。
雖無爵祿資名位。
況有鸞凰作子孫。
鄞水好辭星未揜。
越山孤廣月應昏。
我慚老病松巖下。
空對悲風詠德門
other:: 
### 悼河間評事
○悼河間評事 ^375b42

隨喪人物百千重。
彈指郊原事已空。
唯有新#CB13747;小松栢。
為君遐古動悲風。 ^375b48

○門亦高門好子孫。
孝誠風雨雜愁雲。
靈兮後夜應生夢。
吾愛論文不在文。 ^375c2

○休歎光陰不可追。
冥搜何必在清奇。
道存交臂新新意。
曾許亡兮作者知。
other:: 
## 真贊
真贊
xu:: 
### 瑞光月禪師并序
瑞光月禪師并序 ^375c6

師雄峯斷際之宏胄也。
昔與我結象外之友。
萍依殊流。匪謂無定。
但二十年敻指霄極。
一日。有熈禪者自姑蘇而至。
以師真儀相示。復請為贊。
古巖蕭蕭。若欵善應。
因抽毫勉意。式用增仰。 ^375c10

○道兮孤絕。人將枉駕。
再生馬駒。踏殺天下。
二輪千輻。古今絕回。
飛雹擊電。烈風迅雷。
東西南北競頭走。
相對不知何處來。 ^375c18

○秋空廓徹兮雲崩騰。
滄海鼓蕩兮波澄澄。
瑞光之師兮無盡燈
other:: 
### 四明僧正定慧大師
○四明僧正定慧大師 ^375c22

太虗不雲。巨溟有月。
善應誰分。纖塵乃絕。
良工妙傳。神姿炳著。
定慧大師。像齡調御。
俯也仰也。為權為衡。
德迥嶽峙。辯列河傾。
天人聚中。#CB05116;然風清
other:: 
### 堯峰寶雲禪師
○堯峰寶雲禪師 ^375c26

雕檀不彰。肖像何土。
悲興遽圓。是謂方起。
起必潛殊。二兮乃圖。
塵消海嶠。翳絕天衢。
寶雲禪師。寒蟾影孤。
other:: 
## 示寂偈
示寂偈 ^375c32

白雲本無覊。明月照寰宇。
吾今七十三。天地誰為侶。 ^375c38

○此偈乃會稽思一禪者出示。
按呂夏卿塔#CB15156;云。
師將示滅。或曰。師獨無頌辭世。
而師曰。吾平生患語之多矣。
遂亡。想必有一偽。
然其頌頗類雪竇之作。
疑呂之說非。故錄之云。
祖庭事苑卷第四
 ^375c40
