五家正宗贊卷第四
other:: 
# 雲門宗
雲門宗
other:: 
## 雲門匡真禪師
雲門匡真禪師
師嗣雪峯。諱文偃。
秀州人。俗姓張。空王寺受業。
聽四分律。棄見睦州。
州纔見。便掩門拶折師足曰。
秦時#CB01323;轢鑽。
師大悟。州指見雪峯。 ^608b27

師至峯莊。見僧。問。
上座上山去那。 ^608b31

僧曰。是。
師曰。寄一則語問堂頭和尚。
不得道是別人語。 ^608b33

僧曰。諾。
師曰。上座到寺。見和尚上堂。
眾集。便出握腕立地曰。
者老漢項上鐵枷何不脫却。
其僧依師教。 ^608b35

峯見者僧與麼道。
便下座攔胸把住曰。
速道。速道。僧無語。 ^608b39

峯拓開曰。不是汝語。
僧曰。是某語。
峯曰。侍者將繩棒來。 ^608b41

僧曰。不是某語。是莊上一浙中上座教某來道。 ^608b43

峯曰。大眾。去莊上迎取五百人善知識來師次日上山。
峯一見便曰。因甚得到與麼。
師以手拭目趍出。
峯奇之。 ^608b45

靈樹二十年不請首座。
一日師至。即命之。
不辭就職。劉王每入寺。
樹不接。王欲撿其過。
樹已知之。遂入寂。
王至。眾言之。王曰。
有何言句。 ^608c2

眾曰。和尚去時封一合子。
待王至自開。 ^608c6

王開。見一小帖云。
人天眼目。堂中首座。
王即命師繼席。 ^608c8

前世之因。劉王乃鬻香人。
入寺涕唾僧堂中。
樹為堂司。偶而叱之曰。
如唾面上。爭之不休。
師諫之而去。 ^608c10

師有#CB15164;鑑一字關。
紅旗橫骨宗旨。臨示寂。
遺表曰。困風霜於十七年間。
涉南北於數千里外。 ^608c14

贊曰。
　　菰蒲生異材　浩氣吞雲漢
　　出空王寺　無心繫四分葛藤樁
　　跨睦州門　折脚悟秦時#CB01323;轢鑽
　　果經霜熟　軒知靈樹明窓下安排
　　金繞指柔　更入雪嶠洪爐中烹煅
　　見劉王憶僧堂唾面未乾
　　友玄沙笑漁舟通身紅爛
　　放洞山三頓棒　徹底老婆心
　　竪雲門一字關　瞎却宗師眼
　　水上紅旗立未収　暗中橫骨抽何限
　　雖十七年困風霜於逆旅途間
　　然數百世#CB15081;奇勛於瘴煙城畔 ^608c20

僧鳳兮人龍。繄誰奏九成。
攪重淵。使來儀奮飛於祖庭秋晚。
other:: 
## 香林遠禪師
香林遠禪師 ^608c46

師嗣雲門。諱澄遠。
漢州人。姓上官。師為侍者。
將紙衣錄門語句。
後歸蜀。於水晶宮接待往來茶湯。 ^609a4

僧問。美味醍醐為甚變成毒藥。 ^609a6

曰。導江紙貴。
僧問。如何是室內一椀燈。 ^609a8

曰。三人證龜成鱉。
僧問。如何是衲衣下事曰。
臘月火燒山。 ^609a10

僧問。如何是香林一脉泉。
曰。念無間斷。 ^609a12

曰。飲者如何。
曰。隨方斗秤。
師謂眾曰。老僧四十年方打成一片。 ^609a14

將示寂。辭知府宋公璫曰。
老僧行脚去通判曰。
者僧風狂。八十歲行脚去那裏。 ^609a16

宋曰。大善知識去住自由。 ^609a18

遠錄公探雲門宗入蜀。
見師人面山。 ^609a20

贊曰。
　　頂峭五峯　眼生三角
　　韶石象龍羣裏　奪得犀牛
　　岷峨山水窟中　奮飛鸑鷟
　　紙衣錄他人語句　認魚目作明珠
　　沙瓶煮待客湯茶　翻醍醐成毒藥
　　水晶宮冷香浮篆　倚圓蒲宴霽月光風
　　人面山高翠列屏　尾瘦笻訪青猿野鶴
　　證龜成鱉　室內燈減却光明
　　臘火燒山　衣下事恐難提掇
　　四十年打成一片　明皎皎暗昏昏
　　八十歲行脚諸方　峭巍巍活潑潑
　　探鑒咦宗旨　引遠錄公走得脚皮穿
　　起落賴門風　聽祚智門喫些辛苦著 ^609a22

香林一脉泉。間斷多時。
若要隨方。斗秤上自宜斟酌。
other:: 
## 洞山初禪師
洞山初禪師 ^609b2

師嗣雲門。諱守初。
鳳翔傅氏子。初參雲門。
門曰。近離甚處。 ^609b8

曰。查渡。
曰。夏在甚處。
曰。湖南報慈。
曰。幾時離彼曰。八月二十五。 ^609b10

曰。放汝三頓棒。
次日。師上問訊曰。
昨蒙和尚放三頓棒。
不知過在甚麼處。 ^609b12

曰。飯袋子。江西．湖南便恁麼去。 ^609b14

師大悟。遂曰。他後向無人烟處卓箇庵子。
不畜一粒米。不種一莖菜。
接待十方往來。盡與他抽釘拔楔。
拈却炙脂帽。脫却鶻臭衫。
教伊洒洒地作箇無事衲僧去。
豈不快哉。 ^609b16

門云。儞身如椰子大。
開得許大口。 ^609b22

示眾云。言無展事。
語不投機。承言者喪。
滯句者迷。還得麼。
儞衲僧分上。到者裡須具擇法眼始得。
只如洞山恁麼道。
也有一場過。且道過在什麼處僧問。
文殊．普賢來參時如何。 ^609b24

曰。趂向水牯牛欄裏著曰。
和尚入地獄如箭射。 ^609b30

曰。全憑子力。
問。師登師子座。請師唱道情。 ^609b32

曰。晴乾開水道。無事設曹司。
曰。恁麼則謝師指示。 ^609b34

曰。賣鞋老婆脚。#CB06372;趚。
問。離却心機意識。
請師一句。 ^609b36

曰。道士著黃瓮裏坐。
問。大眾雲臻。請師撮其樞要。
略舉大綱。 ^609b38

曰。水上浮漚呈五色。
海底蝦蟇呌月明。 ^609b40

問。蓮花未出水時如何。
曰。楚山頭倒卓。
曰。出水後如何。 ^609b42

曰。漢水正東流。
問。如何是佛。
曰。麻三斤。
問僧。甚處來。 ^609b44

曰。汝州。
曰。此去多少。
曰。七百里。
曰。蹈破幾緉草鞋。 ^609b46

曰。三緉。
曰。甚處得錢買。
曰。打笠子。
曰。參堂去。僧應喏。 ^609b48

贊曰。
　　間世賢　真法器
　　離報慈未出常情　見雲門方始瞥地
　　鳳生萬壑　虎豹子氣已食牛
　　電掣傾城　龍馬駒足應展驥
　　視渾身如椰子　能有幾長
　　開大口似紡車　略無少愧
　　於先師會中問有何過　合喫幾藤條
　　向無人烟處接待往來　不畜一粒米
　　酒粧公子面　把黃頭碧眼倒卓屎坑頭
　　花插美人頭　將文殊普賢趁向牛欄裏
　　賣鞋老婆脚#CB06372;趚　唱道情蠻子打鄉談
　　著瓮道士坐嵬堆　雜意識波斯入閙市
　　大海浮漚蝦蟇呌月　錯稱提韶石綱宗
　　楚山倒卓漢水東流　謾塗糊蓮花出水
　　問僧此去路多少　蹈破幾緉草鞋
　　答佛亂撮麻三斤　渾沒星兒臭氣 ^609c4

言無展事。語不投機。
說道理即不無。望少室門風白雲萬里。
other:: 
## 智門祚禪師
智門祚禪師 ^609c38

師嗣香林。諱光祚。
隨州人。上堂云。山僧記得在母胎時有一則語。
今日舉似大眾。諸人不得作道理商量。
還有人商量得麼。 ^609c44

僧問。金剛眼中著得箇甚麼。
曰。一把沙。 ^609c48

曰。為甚麼如此。
曰。非公境界。
問。荷花未出水時如何。 ^610a2

曰。蓮花。
曰。出水後如何。
曰。荷葉。
上堂云。汝等諸人橫擔拄杖。
出一叢林。入一叢林。
儞道叢林有幾種。
或有旃檀叢林。旃檀圍繞。
或有荊棘叢林。荊棘圍繞。
或有荊棘叢林。旃檀圍繞。
或有旃檀叢林。荊棘圍繞。
只如四種叢林。是汝諸人在阿那箇叢林安身立命。
若無安身立命處。
虗踏破草鞋。閻羅王徵儞草鞋錢有日在。 ^610a4

上堂。東家李四婆。
西家來乞火。門外立少時。
嗔他停滯我。惡發走歸家。
虗心屋裏坐。可憐羣小兒。
終日受飢餓。有眼不點睛。
空鎻髑髏破。 ^610a16

僧問。如何是般若躰。 ^610a20

曰。蚌含明月。
曰。如何是般若用。
曰。兔子懷胎問。如何是佛。 ^610a22

曰。蹈破草鞋赤脚走。
如何是佛向上事曰。
拄杖頭上挑日月。 ^610a24

問。曹溪路上還有俗談也無。
曰。六祖是盧行者。 ^610a26

問。古鏡未磨時如何。
曰。也只是箇銅片。 ^610a28

曰。磨後如何。
曰。且収取。
雪竇見師。問曰。不起一念。
云何有過。師召竇近前來。
竇纔近前。師以拂子驀口打。
竇擬開口。師又打。
竇大悟。 ^610a30

贊曰。
　　舌本瀾翻　胸襟無物
　　滄海親生翫月犀　香林放出遼天鶻
　　母胎中一則語　鋒鋩簇簇誰肯商量
　　金剛眼一把砂　翳膜重重如何洗刮
　　荷葉蓮花後先出水　不當截流機
　　旃檀荊棘圍繞叢林　活貶無生國
　　少時立門外　知李四婆來乞丙丁童
　　一念未生前　要顯闍梨痛喫龜毛拂
　　兔子懷胎蚌含明月　將般若體用沈埋
　　鯉魚喫棒雨似傾盆　把韶石家財籍沒
　　拄杖頭邊挑日月　老瞿曇的的被揶揄
　　曹溪路上有俗談　盧行者惺惺成淈#CB05272; ^610a36

拈出古鏡。將謂是一片頑銅。
放下手。元來却是箇木榾。
other:: 
## 雪竇明覺禪師
雪竇明覺禪師 ^610b14

師嗣智門。諱重顯。
遂州人。姓李氏。初住翠峯。
次住雪竇。法道大行。
遂號雲門中興。舊嘗典賓大陽。
與客論栢樹子話。
時韓大伯倚旁匿笑。
客去。師謂曰。汝何笑耶。 ^610b20

韓曰。笑知客有定古今舌。
無定古今眼。
師曰。豈有說乎。 ^610b26

對以偈曰。
一兔橫身當古路。
蒼鷹一見便生擒後來獵犬無靈驗。
空向枯樁舊處尋。 ^610b28

師異之。乃結為友。 ^610b30

李殿院甞訪福嚴雅禪師。
時師為藏主。與李論話間。
忽道士秀才至。李曰。
三教中那教最尊。
師起側立李曰。有口何不道。 ^610b32

師曰。對夫子難言。
李曰。休。休。便起師曰。
適來造次。 ^610b36

師頌大龍堅固法身公案。
問曾不知。答還不會。 ^610b38

月冷風高。古巖寒檜。
堪咲路逢達道人。
不將語默對。 ^610b40

手把白玉鞭。驪珠盡擊碎。
不擊碎。增瑕纇。國有憲章。
三千條罪。 ^610b42

頌忠國師無縫塔公案。
無縫塔。見還難。澄潭不許蒼龍蟠。 ^610b44

層落落。影團團。千古萬古與人看。 ^610b46

自贊。
上下三指。彼此七馬。
拈花未曾微笑。何也。 ^610b48

石謂玉兮器必分。
水凌虗兮月非下。
不知誰是旁觀者。 ^610c2

送重郜禪者。
春雨如膏。春雲如鶴。
忽此忽彼。乍休乍作。 ^610c4

枯荄離離。維風太遲。
幽石片片。遼空亦危。
一花五葉兮不相似。
獨運孤明兮還自知。 ^610c6

還自知。歷魏遊梁徒爾為。 ^610c8

晦跡自貽。
圖#CB15148;當年愛洞庭。
波心七十二峯青。 ^610c10

如今高臥思前事。
添得盧公倚石屏。 ^610c12

贊曰。
　　隋侯照乘珠　趙國連城璧
　　奪岷峨秀　形眉宇精華
　　分涇渭流　在心源絡繹
　　披剝萬象　擅蘇翰林擒錦繡之才
　　褒貶五宗　富魯司#CB02480;作春秋之筆
　　與遂府鉢盂安柄　笑黃梅半夜未是的傳
　　見冷泉屎橛放光　信韶石一言所供詣實
　　白玉鞭擊驪珠不增瑕纇　光皎皎冷如#CB01926;
　　無縫塔要澄潭不臥蒼龍　影團團黑似漆
　　無定古今眼　被韓太伯蒼鷹當路生擒
　　立分儒釋尊　使李殿院老虎通身汗出
　　多子塔前不曾拈花微咲　三指七馬何用掛唇
　　少林雪裏初無斷臂安心　五葉一花徒勞指的
　　住翠峯好住雪竇好　狗#CB02549;熱油鐺
　　說祖師禪說文字禪　蝸篆新泥壁
　　噴飛雪一千餘丈成瀑布　流出胸襟
　　愛洞庭七十二峯和石屏　収歸圖籍 ^610c14

高風逸韻古來今。
只許一人如北斗。
泰山仰之彌高。望之不及。
other:: 
## 洞山聦禪師
洞山聦禪師 ^611a2

師嗣文殊真。諱曉聦。
韶州杜氏子。初見文殊示眾云。
直鈎釣驪龍。曲鈎釣蝦蟇蚯蚓。
還有龍麼。良久。云。
勞而無功。乃有省。 ^611a8

師在雲居作燈頭。
見僧說泗洲大聖近在楊州出現。
有設問曰。即是泗洲大聖。
為什麼却向楊州出現。 ^611a12

師曰。君子愛財。取之有道。
後僧舉似蓮華峯祥庵主。
主大驚曰。雲門兒孫猶在。
中夜望雲居拜之。 ^611a16

上堂。舉。寒山云。井底生紅塵。
高峯起白浪。石女生石兒。
龜毛寸寸長。若要學菩提。
但看此模樣。良久。
云。還知落處也無。
若也不知落處。看看。
菩提入僧堂去也。
久立。 ^611a20

僧問。達磨未傳心地印。
釋迦未解髻中珠。
此時若問西來意。
還有西來意也無。 ^611a26

曰。六月雨淋淋。寬其萬姓心。 ^611a28

曰。恁麼則雲散家家月。
春來處處花。
曰脚跟下到金剛水際是多少。
僧無語。 ^611a30

乃曰。祖師西來。特唱此事。
自是上座不薦。所以從門入者。
不是家珍。認影迷頭。
豈非大錯。既是祖師西來。
特唱此事。又何必更對眾忉忉。
珍重。 ^611a32

上堂。晨雞報曉靈。
粥後天便明。燈籠猶瞌睡。
露柱却惺惺。復曰。
惺惺直是惺惺。歷歷直是歷歷。
明朝後日莫認奴作郎。
珍重。 ^611a38

示眾。天晴蓋却屋。
趂閑刈却禾。輸納王粗了。
鼓腹自高歌。 ^611a42

僧問。德山入門便棒。
猶是起模#CB15148;樣。
臨濟入門便喝。未免揑目生花。
離此二途。未審洞山如何為人。 ^611a44

師曰。天晴久無雨。
近日有雲騰。 ^611a48

曰。他日若有人問洞山宗旨。
教學人如何舉似。 ^611b2

曰。園蔬枯槁甚。擔水潑菠稜。
僧問。如何是離聲色句。 ^611b4

曰。南贍部洲。北#CB15106;單越。
曰。恁麼則學人知恩不昧也。 ^611b6

日。四大海深多少。
師一日不安。上堂辭眾。
述法身頌曰。 ^611b8

參禪學道莫茫茫。
問透法身北斗藏余今老倒尫羸甚。
見人無力得商量。 ^611b10

唯有钁頭知我道。
種松時復上金剛。 ^611b12

言訖而寂。 ^611b14

贊曰。
　　絕羅籠　沒巴鼻
　　立玄關於新豐洞前
　　闡化機於筠陽城裏
　　就文殊鈎頭脫去　入獰龍窟宅誰敢保明伊
　　答泗洲轉語顢頇　作雲門兒孫未暇打得儞
　　和塵磨古鏡　黃鶴樓前鸚鵡洲
　　入水見長人　瞎驢脚下金剛際
　　學菩提看石女生兒
　　辨奴郎要燈籠瞌睡
　　蓋屋輸官都了辨　唱歌鼓腹恣樂昇平
　　參禪學道莫商量　荷钁栽松且圖遊戲
　　翻身藏北斗　未是良謀
　　擔水潑菠稜　錯明宗旨 ^611b16

離聲色句。謾云北#CB15106;單越。
南瞻部洲。直饒謾得者僧。
難謾自己。
other:: 
## 雲居舜禪師
雲居舜禪師 ^611b44

師諱曉舜。嗣洞山。
瑞州人。姓胡氏。初參洞山。
一日。武昌行乞。首謁劉居士。
士高行。為時所敬。
意所與奪。莫不從之。
師時年少。不知其飽參。
頗易之。士曰。老漢有一問。
若相契。則開疏。如不契。
請還山。遂問。古鏡未磨時如何。 ^611c2

曰。黑似漆。
磨後如何。
曰。照天照地。
士長揖曰。且請上人還山。
拂袖入宅。 ^611c10

師懡#CB01334;而回。
山問。師言其事。山曰。
儞問我。與儞道。 ^611c12

師理前問。山曰。此去漢陽不遠。 ^611c14

師進後語。山曰。黃鶴樓前鸚鵡洲。
師有省。
師住廬山栖賢。槐都官守南康因私忿民其衣。
大覺璉曾入師室。
聞師還俗。遣人取至淨因。
以正寢居之。覺處偏室。
仁宗數召覺入內。
竟不言師事。 ^611c16

偶一日。嘉王取旨。
出淨因飯僧。見覺侍師旁甚恭。
回奏。仁宗召對便殿。
見之。歎曰。道韻奇偉。
真山林達士。於扇上書曰。
賜曉舜依舊為僧。
特旨再住栖賢。仍賜紫衣．銀鉢。 ^611c22

師退栖賢。時以二力舁轎。
至羅漢寺。二力曰。
既不是我院長老。
不能遠去。弃轎而回。 ^611c28

暨師再住。令人先慰二夫曰儞當時做得是。
但安心。不必疑懼。 ^611c32

師入院。上堂曰。無端被譖枉遭迍。
半年有餘作俗人。
今日再歸三峽寺。
幾多懽喜幾多嗔。 ^611c34

上堂。舉。夾山道。閙市門頭識取天子。
百草頭上薦取老僧。
雲居即不然。婦搖機軋軋。
兒弄口喎喎。 ^611c38

師常譏天衣說葛藤禪。
一日。懷遷化。師於法堂上曰。
且喜葛藤樁子倒了也。 ^611c42

秀圓通在會中作維那。
每見呵罵。謂同列曰。
我須與者老漢理會一上。
及夜參。又罵。秀厲聲出眾曰。
豈不見圓覺經中道。 ^611c44

師遽曰。久立大眾。
伏惟珍重。便歸方丈。 ^611c48

秀曰。者老漢通身是眼。
罵得懷和尚也。 ^612a2

上堂。諸方有弄虵頭。
撥虎尾。跳大海。劒刃裏藏身。
雲居者裏。寒天熱水洗脚。
夜間脫襪打睡。早朝旋繫行纏。
風吹籬倒。喚人夫劈篾縛起。 ^612a4

上堂。唯一堅密身。
一切塵中現。蝦蟇蚯蚓各有窟穴。
烏鵲鳩鴿亦有窠巢。
正當與麼時。為甚麼人說法。
良久。云。方以類聚。
物以羣分。 ^612a10

上堂。雲居不會禪。
洗脚上床眠。冬瓜直儱侗。
瓠子曲彎彎。 ^612a14

師一日舉鹽官和尚喚侍者。
將犀牛扇子來因緣。
拈曰。三伏當時正須扇子。
為侍者不了事。雖然如是。
鹽官太絮。何不大家割捨。
侍者當時若見鹽官道。
扇子既破。還我犀牛兒來。
便向道。已颺在榼#CB05579;堆頭了也。 ^612a16

贊曰。
　　艱棘中來　靈明不昧
　　凌霄漢深院脩筠　傲雪霜古巖寒檜
　　身歸三峽寺　添五老畿多嗔
　　脚跨鸚鵡洲　撲古鏡百雜碎
　　婦搖機軋軋　閙市頭識天子未真
　　兒弄口喎喎　百草上薦老僧不會
　　通身是眼　喜天衣懷倒了葛藤樁
　　平地生堆　笑槐都官枉入民衣罪
　　洗脚脫襪打睡　初無出格生涯
　　喚人劈篾縛籬　也是尋常家計
　　鳥鵲巢窠蝦蟇窟穴　堅密身出現塵中
　　冬瓜儱侗瓠子曲彎　祖師禪逈超言外
　　弄虵頭撥虎尾　聽諸方劒刃裏露影藏身
　　破扇子潑犀牛　謂鹽官糞堆頭成團作塊 ^612a26

道韻奇偉。得山林達士之名。
合浦珠還走蛟盤。
了無瑕纇。
other:: 
## 大覺璉禪師
大覺璉禪師 ^612b8

師嗣泐潭。諱懷璉。
漳州陳氏子。母夢僧伽而生。
因小字泗洲。師造泐潭法席。
投機印可。師事之十餘年。
去遊廬山。掌記圓通訥處。
仁宗召訥。訥倦。奏師代。
有旨住淨因。召對化成殿。
問佛法大意。稱旨。
賜大覺。 ^612b14

後遣中使問曰。才去竪拂。
人立難當。 ^612b20

師以頌回奏曰。
有節非干竹。三星繞月宮。 ^612b22

一人居日下。弗與眾人同。
帝覧大悅。又召對便殿。
賜羅扇。題元寂頌與師問答詩頌。
書以賜之。凡十七篇。
至和中。乞歸老山中。
進頌曰。 ^612b24

六載皇都唱祖機。
兩曾金殿奉天威。 ^612b28

青山隱去忻何得。
滿篋唯將御頌歸。 ^612b30

帝和頌不允。宣諭曰。
山即如如體也。將安歸乎。
再住京國。且興佛法。 ^612b32

師再進頌謝曰。
中使宣傳出禁圍。
再令臣住此禪扉。 ^612b34

青山未許藏千拙。
白髮將何補萬機。 ^612b36

霄露恩輝方湛湛。
林泉情味苦依依。 ^612b38

堯仁況是如天闊。
應任孤雲自在飛。
帝賜龍腦鉢師謝恩了。
捧鉢曰。吾法以壞色衣。
以瓦鐵器。此鉢非法。
遂焚之。中使回奏。
上加歎不已。 ^612b40

僧問。聖君御頌親頒賜。
和尚將何報此恩。 ^612b44

師以手托地曰。恁麼則一人有慶。
兆民賴之。 ^612b46

曰。半尋拄杖攪黃河。
開堂。僧問。諸佛出世。
利濟羣生。猊座師登。
將何拯濟。 ^612b48

曰。山高水闊。
曰。花發無根樹。魚跳萬仞峯。 ^612c2

曰。新羅國裏。
曰。慈舟不棹清波上。
劒峽徒勞放木鵝。 ^612c4

曰。脫却衣裳臥荊棘。
曰。人將語試。 ^612c6

曰。慣得其便。
僧撫掌曰。更#CB01387;跳。
上堂。文殊寶劒得者為尊。
乃拈拄杖曰。淨因今日恁麼。
直得千聖路絕。雖然如是。
猶是矛盾相攻。不犯鋒鋩。
如何運用。良久。曰。
野蒿自發空臨水。
江燕初歸不見人。
參。 ^612c8

治平中。上疏乞歸。
進頌曰。 ^612c14

千簇雲山萬壑流。
歸心終老此峯頭。 ^612c16

餘生願祝無疆壽。
一炷清香滿石樓。
英宗留之不可。詔許自便。
師渡江留金山西湖。
四明守以育王迎至韶九峯。
作勸請疏。四明人相與出力建閣。
藏所賜詩頌。榜曰宸奎。 ^612c18

東坡知杭。以書問師曰。
承要作宸奎閣#CB15156;。
謹以撰成。衰朽廢學。
不知堪上石否。見參寥說師出京。
英廟賜手詔。其略曰任性住持者。
不知果有否。如有。
切請錄示全文。欲添此一節。 ^612c24

師終藏而不出。逮委順後。
獲於篋笥。師以佛國白造蒙堂處之。
後世叢林因取法焉。
師住育王。作逸老堂。 ^612c30

贊曰。
　　家近榑桑國　波斯耳帶環
　　謂漳泉匾頭　灼然心毒
　　說泗洲入夢　莫被人謾
　　羅萬象於胸中　風雷陟頓
　　吐片言於舌上　錦繡斕班
　　 #CB15072;澄散聖虎頭關　笑収虎尾
　　焚銀璫使龍腦鉢　喜動龍顏
　　拈將拄杖攪黃河　報恩有分
　　脫却衣裳臥荊棘　濟物何慳
　　尊道德不忘韋布之交　讓舜老夫身居正寢
　　為佛法代赴紫泥之詔　使訥圓通名播塵寰
　　江燕初歸不見人　文殊劒鋒鋩太露
　　野蒿自發空臨水　千聖路蹈斷應難
　　錦帳鋪花　得蘇內翰雄文壯觀宸奎閣
　　囊錐脫頴　為韶九峯一疏來住育王山
　　屋縛歎根椽　令大地人蒙居養正
　　雲披三事衲　學住山翁逸老投閑
　　就梅影肱枕胡床　斫額望明月
　　破竹陰屨穿苔徑　倚檻看狂瀾 ^612c36

青出藍青於藍。欲窮端的意。
幽鳥語綿蠻。
other:: 
## 天衣懷禪師
天衣懷禪師 ^613a28

師諱義懷。嗣雪竇。
永嘉陳氏子。世以漁為業。
母夢星隕于屋除。
及產。多吉祥。兒稚坐父船尾。
漁得魚。付師貫。師不忍。
私投江中。父怒笞詬。
甘甜之。不以介意。
長遊京師。依景德寺為童行。
天聖中。試經得度。
謁金鑾善．葉縣省。
皆不契。由洛抵龍門。
復至都下。欲繼宗風。
意有未決。忽遇言法華。
撫師背曰。雲門．臨濟。 ^613a32

去。東遊至姑蘇。禮明覺於翠峯。
入室次。覺曰。恁麼也不得。
不恁麼也不得。恁麼不恁麼總不得。
師擬議。覺打出。如是者數四。 ^613a42

尋為水頭。因汲水檐折。
忽悟。作投機頌曰一二三四五六七。
萬仞峯前獨足立。 ^613a48

奪得驪龍頷下珠。
一言勘破維摩詰。 ^613b2

覺捬几稱善。
出世鐵佛。上堂。譬如鴈過長空。
影沈寒水。鴈無遺蹤之意。
水無留影之心。若能如是。
方解異類中行。不用續鳧截鶴。
夷岳盈壑。放行也。
百醜千拙。収來也。
攣攣拳拳。用之。則敢與八大龍王鬪富。
不用。都不直半文錢。 ^613b4

參次。住平江薦福。
接冲本秀夫。後榜方丈。
曰烹金爐。 ^613b12

楊無為贊曰。
冲本秀夫。四碧眼胡。 ^613b14

中間坐者。烹金之爐。
上堂。夫為宗師。須是驅耕夫之牛。
奪飢人之食。遇賤即貴。
遇貴即賤。驅耕夫之牛。
令他苗稼豐登。奪飢人之食。
令他永絕飢虗。遇賤即貴。
握土成金。遇貴即賤。
變金為土。老僧亦不驅耕夫之牛。
亦不奪飢人之食。
何謂。耕夫之牛我何用。
飢人之食復何飡。
我也不握土成金。
也不變金作土。何也。
金是金。土是土。玉是玉。
石是石。僧是僧。俗是俗。
古今天地。古今日月。
古今山河。古今人倫。
雖然如此。打破大散關。
幾箇迷逢達磨。 ^613b16

上堂。須彌頂上不扣金鐘。
畢鉢巖前無人聚會。
山僧倒騎佛殿。諸人返著草鞋。
朝遊檀特。暮到羅浮。
拄杖針筒。自家収取。 ^613b32

上堂。夜來寒霜凜冽。
黃河凍結。陝府鐵牛腰折。
盡道女媧煉石補天。
爭奈西天一缺。如今欲與他補却。
又恐大地人無出氣處。
且留者一竅與大地人出氣。
參。 ^613b38

僧問。牛頭未見四祖時如何。
曰。長江無六月。
曰。見後如何。 ^613b44

曰。一年一度春。
上堂。蜀魄連宵呌。
鵽鳭終夜啼。圓通門大啟。
何事隔雲泥。 ^613b46

辭世曰。紅日照榑桑。
寒雲封華嶽。三更過鐵圍。
拶折驪龍角。瑠璃雙磵月分破。
翡翠十峯雲掃開。
乃天衣境也。 ^613b48

贊曰。
　　笑花正眼　立雪元樞
　　早往京師試經　駕三車自鞭觳觫
　　長就翠峯養聖　奏九成日樂鶢鶋
　　巨口吞鈎　颺下知幾赤梢鯉
　　精金躍冶　不祥是四碧眼胡
　　寒水一匳清　印長空沈鴈影
　　匾擔兩頭折　抉驪頷奪明珠
　　眼有瞳人　初不在握土成金驅耕奪食
　　身行異類　又何須夷嶽盈壑截鶴續鳧
　　徹骨貧窮　敢與龍王鬪富
　　一言勘破　豈容摩詰名模
　　教人返著鞋　暮到羅浮朝遊檀特
　　被僧輕捬背　急尋明覺遠到姑蘇
　　半夜霜寒　結黃河凍陝府#CB05033;牛腰折
　　一年春到　引牛頭見四祖枯木花敷
　　鵽鳭啼夜蜀魄吟霄　圓通門大啟扄鑰
　　翡翠掃雲琉璃分月　天衣境巧#CB15148;成圖
　　出林師子　歷塊神駒 ^613c6

走過#CB05033;圍尋不得。
趙州東壁掛葫蘆。
other:: 
## 圓照本禪師
圓照本禪師 ^613c44

師嗣天衣。諱宗本。
常州管氏子。初見天衣。
室中問師。即心是佛時如何。 ^613c48

師曰。殺人放火有甚麼難。
於是名顯。 ^614a2

元豐間。李漕使復圭命師開法瑞光。
法席日盛。杭州守陳公襄以承天．興教二剎。
命師擇居。蘇人留之益甚。
又以淨慈堅請。移文諭道俗曰。
借師三年。為此 #CB15131;植福。
不敢久占。道俗始從。 ^614a4

元豐五年。神宗下詔。
闢相國寺六十四院為八。
禪二律六。召師為慧林第一祖。
既至。遣使問勞。翌日。
召對廷和殿問道。
賜坐。師即跏趺。帝問。
卿受業何寺。 ^614a10

奏曰。承天永安。帝大悅。
賜茶。即舉盞長吸。
又蕩撼之。帝喜其真。
喻以方興禪宗。宜善開導。 ^614a16

奏曰。陛下知有此道。
如日照臨。臣豈敢自怠。
即辭退。 ^614a20

帝目送之。謂左右曰。
真福慧僧也。
僧問。如何是祖師西來意。 ^614a22

曰。韓信臨朝底。
曰。中下之流如何領會。 ^614a24

曰。伏屍萬里。
曰。早知今日事。悔不慎當初。
曰。三皇塚上草離離。 ^614a26

上堂。頭圓像天。足方似地。
古皃稜層。丈夫意氣。
趯倒須彌。踏翻海水。
帝釋與龍王無著身處。
乃拈拄杖曰。却來拄杖上回避。
咄。任汝神通變化。
究竟須歸者裏。卓拄杖一下。 ^614a28

元祐元年。以老求歸。
得旨任便雲遊。州郡不得抑令住持。
擊鼓辭眾曰。本是無家客。
那堪任便遊。順風加櫓棹。
船子下楊州。 ^614a34

既出都城。王公大臣送者。
車騎相屬。師臨別誨之曰。
歲月不可把翫。老病不與人期。
唯勤修勿怠。是真相為。
聞者莫不流涕。其真慈善導。
感人如此。晚居蘇之靈巖。
示寂後。門弟子塔全身於寺之左。 ^614a38

贊曰。
　　真福慧僧　稟丈夫氣
　　倚烏藤古貌稜稜　發清談春風亹亹
　　到南泉不疑地　攀噲蹈鴻門
　　窮少室濫觴源　韓信臨朝底
　　蹈翻大海　聽龍王改宅他方
　　踢倒須彌　使帝釋容身無地
　　圓照堂前光皎皎　揭示祖師心
　　三皇塚上草離離　漏洩東君意
　　垂一機指人活路　大用雷奔
　　借三年植福此#CB15131;　惡聲鼎沸
　　一錫晚歸林下　輦寺無心宿斷雲
　　七絃高掛壁間　裏臺有月飜秋水 ^614a48

即心即佛。殺人放火有甚麼難。
到船子。下楊州。因甚麼感人流涕。
other:: 
## 圓通秀禪師
圓通秀禪師 ^614b26

師嗣天衣。諱法秀。
秦州人。俗姓辛。母夢老僧投宿。
乃有娠。先是。麥積山有老僧與應乾寺魯和尚善。
每欲從魯遊方。魯老之。
既去。乃曰。他日當尋我竹鋪坡前。
俄有兒生其所。往觀之。
兒為一笑。三歲願隨魯歸。
十九試經得度。勵志講肄。
習圓覺．華嚴。妙入精義。 ^614b32

聞無為鐵佛懷禪師法席盛。
徑往參禮。懷問。座主講甚麼經。 ^614b40

曰。華嚴。
曰。華嚴以何為宗。
曰。法界為宗。
曰。法界以何為宗。 ^614b44

曰。以心為宗。
曰。心以何為宗。師無語。
懷曰。毫釐有差。天地懸隔。
汝當自看。必有發明。 ^614b46

後聞僧舉。白兆問報慈云。
情生智隔。想變體殊。
情未生時如何。慈云。
隔。忽悟。直到方丈陳所證。 ^614b48

懷曰。汝真法器。吾宗異日在汝行矣。 ^614c4

師服勤八年。懷推為導首。
出世四面。後住本山。
上堂。少林九年冷坐。
却被神光#CB15111;破。
如今玉石難分。只得麻纏紙裹。
還會麼。笑我者多。
哂我者少示眾。山僧不會解說。
大都應箇時節。相喚喫椀湯茶。
亦無祖師妙訣。禪人若也未相諳。
蹈著秤鎚硬似鐵上堂。
寒雨細。朔風高。吹砂走石。
拔木鳴條。諸人盡知有。
且道風作何色。若識得去。
許儞具眼。若也不識。
莫恠相謾。 ^614c6

僧問。不離生死而得涅槃。
不出魔界而入佛界。 ^614c20

師曰。赤土塗牛嬭。
曰。謝師答話。
曰。儞話頭道什麼。
僧擬議。師便喝。 ^614c22

師嚴冷。叢林號為鐵面。
李伯時#CB15148;馬入神。
師勸曰。當想入馬腹中矣。
李有省。因令改#CB15148;觀音。
李從之。 ^614c24

山谷好作艶詞。人爭傳之。
師呵之。谷笑曰。又當置我於馬腹中耶。 ^614c28

師曰。公作艶詞以蕩人心。
不止馬腹。正恐生泥犂中耳。
谷驚愕。乃止。 ^614c30

贊曰。
　　靡羈束　何彳亍
　　麥積山夢裏飜身　竹鋪坡笑中含毒
　　頂門眼正　等天地若浮漚
　　魏闕心遊　以江湖為桎梏
　　悟報慈情生智隔　冷汗通身
　　指華嚴法界心宗　狂花眩目
　　玄中自得　幾星沙善解玉連環
　　妙處不傳　一蟻絲巧穿珠九曲
　　赤土塗牛嬭　入佛魔命若懸絲
　　生鐵褁面皮　辨龍蛇機如嚙鏃
　　金鎚影動輪掌上　圭角稜稜
　　寶劒光寒挂眉間　鋒鋩簇簇
　　 #CB15148;神駒得妙處入馬腹　喚醒李龍眠
　　作艶詞惑亂人陷泥犁　霍殺黃山谷
　　烹天衣紅爐裏　未辨金鍮
　　坐少林深雪中　難分石玉 ^614c34

巧說不會。應時節喫椀湯茶。
又何曾雨解吹砂。
風能#CB15072;木。
other:: 
## 大通本禪師
大通本禪師 ^615a20

師諱善本。嗣圓照。
穎人。董仲舒之後。
弱冠博極群書。無仕#CB06754;意。
往京師試經得度。
參圓照於瑞光。悟旨。
出世雙林。次住淨慈。
神考聞其名。有詔住上都慧林。
賜大通號。 ^615a26

上堂曰。上不見天。
下不見地畐。塞虗空。
無處回避。為君明破即不中。
且向南山看鱉鼻。
擲拄杖。下座。 ^615a32

僧問。寶塔元無縫。
如何指示人。
曰。煙霞生背面。星月遶簷楹。 ^615a36

曰。如何是塔中人。
曰。竟日不知清世事。
終年坐斷白雲鄉。 ^615a38

曰。向上更有事也無。
曰。太無厭生。
上堂。僧問。若論此事。
譬如兩家著碁。學人上來。
請師一著。 ^615a40

曰。早輸了也。
曰。錯。
曰。是。
曰。近前無路也。
師卓拄杖一下。曰。
爭奈者箇何。 ^615a44

曰。只如黑白未分時又作麼生曰。
且饒一著。 ^615a46

僧問。百尺竿頭。如何進步。
曰。嶮。
曰。便恁麼去又作麼生。 ^615a48

曰。百雜碎。
僧問。九夏賞勞即不問。
從今向去事如何。 ^615b2

曰。光剃頭。淨洗鉢。
曰。謝師指示。
曰。滴水難消。 ^615b4

贊曰。
　　併息諸緣　單明自己
　　仰面不見天　低頭不見地
　　優入聖域　透雲門胡餅之機
　　博綜羣經　抱仲舒絳帷之志
　　烟霞生背面　無縫塔勉強名模
　　黑白未分時　一局棊顢頇指示
　　百尺竿頭輕進步　嶮似懸崖
　　九夏堂中光剃頭　難消滴水
　　直鈎有香餌　入滄海釣金鰲
　　兩眼沒瞳人　向南山看鱉鼻
　　竟日不知清世事　髑髏識未全#CB01926;
　　長年坐斷白雲鄉　聖凡心猶欠洗
　　碧梧陰合　穩慧林祥鳳之巢
　　白雨聲喧　奮南宕老龍之臂 ^615b8

沒巴鼻處拋出八稜槌畐。
塞虗空。使大地人無處回避。
other:: 
## 雪峰慧禪師
雪峰慧禪師 ^615b38

師諱思慧。嗣大通。
錢塘人。俞氏子。上堂。
布大教綱。摝人天魚。
護聖不似老胡拖泥帶水。
只是見兔放鷹。遇麞發箭。
乃高聲召大眾曰。
中。 ^615b44

上座。昔日藥山早晚不參。
動經旬月。一日。大眾纔集。
山便歸方丈。諸禪德。
彼時佛法早自淡薄。
論來猶較些子。如今每日鳴鐘陞堂。
忉忉怛怛地。問者口似紡車。
答者舌如霹靂。總似今日。
靈山慧命殆若懸絲。
少室家風危如累卵。
又安得箇慨然有志扶竪宗乘底衲子出來喝散大眾。
非唯耳邊靜辨。當使正法久住。
豈不偉哉。如或捧上不成龍。
山僧倒行此令。以拄杖一時趁散。 ^615b48

上堂。南詢諸友。踏破草鞋。
絕學無為。坐消日月。
凡情易脫。聖解難忘。
但有纖毫。皆成滲漏。
可中為道。似地擎山。
應物現形。如驢#CB15111;井。
縱無計較。途轍已成。
若論相應。轉沒交涉。
勉諸仁者。莫錯用心。
各自歸堂。更求何事。 ^615c14

上堂。一法若通。萬緣方透。
拈拄杖曰。者裏悟了。
提拄杖海上橫行。
若到雲居山頭。為我傳語雪峯和尚。
咄。 ^615c22

上堂。一切法無差。
雲門胡餅趙州茶。
黃鶴樓前吹玉笛。
江城五月落梅花。
慚愧太原孚上座。
五更聞#CB15148;角。
天曉弄琵琶。喝一喝。 ^615c26

僧問。古殿無燈時如何。
曰。東壁打西壁上堂云。
眼睫橫亘十方。眉毛上透青天。
下徹黃泉。且道鼻孔在什麼處。
良久。云。劄。 ^615c32

贊曰。
　　雲門八世孫　叵把門墻闢
　　垂一機平地上波濤
　　示一境嶮崖中妙密
　　羅龍打鳳　藕絲網密布縵天
　　獵兔射麞　蒿枝箭硬教中的
　　口似紡車舌如霹靂　雪峯門下掘窖深埋
　　身如累卵命若懸絲　靈鷲山前槌胸呌屈
　　學無為坐消日月　渡水覔魚蹤
　　詢諸友蹈破草鞋　過山尋蟻跡
　　萬緣未透　徒勞拈拄杖海上橫行
　　一法無差　且聽落梅花江城狼籍
　　笑嵩山滿庭立雪　小魚吞大魚
　　住破院古殿無燈　東壁打西壁
　　聖解凡情絕纖毫無滲漏　途轍上轉見岐分
　　眉毛眼睫互十方透青天　鼻孔中元無氣出
　　徹骨風流　無人企及
　　錢塘江上弄琵琶　黃鶴樓前吹玉笛
　　千峯萬峯鎻寒碧
other:: 
## 月堂昌禪師
月堂昌禪師 ^615c38

師嗣雪峯慧。諱道昌。
寶溪吳氏子。上堂云。
未透祖師關。千難與萬難。
既透祖師關。千難與萬難。
未透時難則且置。
既透了。因甚却難。
放下笊籬雖得價。
動他杓柄也無端。 ^616a30

上堂云。與我相似。
共我無緣。打翻藥銚。
傾出爐煙。還丹一粒分明在。
流落人間是幾年。 ^616a36

師住玉几冷泉。塔于南山。 ^616a38

真歇和尚住徑山時。
行化寶溪。到師家中。
見乃母。歇以手摸其腹。
人訝之。歇曰。我重婆子者裏出一員古佛。 ^616a40

贊曰。
　　寶溪寶　非常寶
　　鯨吞水露出珊瑚枝
　　龍躍淵打失驪珠顆
　　辨真贗　撞著瞎波斯
　　較重輕　迷逢胡達磨
　　鋪陳玉几瞿曇舍利　寂寂無聞
　　拋擲冷泉靈鷲山王　忙忙尋討
　　祖師關寒光射透　見笊籬杓柄脫體現成
　　大還丹冷#CB08504;一揮　把藥銚爐烟盡情傾倒
　　當場定價　壓隋候照乘不直分文
　　韞櫝藏諸　咲趙國連城甘為死貨
　　老娘肚裏苦他人捫摸　愛同古佛放光
　　無星秤子等銖兩分明　不被先師謾了 ^616a46

白玉鞭擊碎覔無蹤。
聽千古萬古南宕山前。
草離離。日杲杲。 ^616b26

雲門至此九世共一十四人。
other:: 
# 溈仰宗
溈仰宗
other:: 
## 溈山大圓禪師
溈山大圓禪師 ^616b30

師諱靈祐。嗣百丈。
福州趙氏子。初參百丈。
侍立次。夜深。丈曰。
看爐中有火否。 ^616b36

師撥之曰。無。
丈起身。深撥。得少火。
舉而示之曰。汝道無。
者箇#CB06153;。 ^616b38

師大悟。禮謝。陳所見。
丈曰。此是暫時跂路耳。
經云。欲識佛性義。
當觀時節因緣。時節既至。
如迷忽悟。如忘忽憶。
方省己物不從他得。
故祖師云。悟了同未悟。
無心亦無法。只是無虗妄凡聖等心。
本來心法元自具足。
汝今既爾。善自護持。 ^616b40

師摘茶次。謂仰山曰。
終日摘茶。只聞子聲。
不見子形。仰撼茶樹。 ^616c2

師曰。子只得其用。
不得其體。
仰曰。未審和尚如何。
師良久。 ^616c4

仰曰。和尚只得其體。
不得其用師曰。放子三十棒。 ^616c6

雲巖來。師問。聞汝久在藥山。
是否巖曰。是。 ^616c8

師曰。如何是藥山大人相。
巖曰。涅槃後有。
師曰。如何是涅槃後有。 ^616c10

巖曰。水洒不著。巖却問師。
百丈大人相如何。 ^616c12

師曰。巍巍堂堂。煒煒煌煌。
聲前非聲。色後非色。
蚊子上鐵牛。無儞下觜處。 ^616c14

劉鐵磨來。師曰。老牸牛。
汝來也。 ^616c16

磨曰。來日臺山大會齋。
和尚還去麼。師乃放身作臥勢。
磨便出去。 ^616c18

師睡次。見仰山來。
師便面壁。仰曰。和尚何得如此。 ^616c20

師起曰。我適來得一夢。
儞試為我原看。仰度一盆水。
師便洗面。 ^616c22

少頃。香嚴至。師曰。
我適來得一夢。寂子為我原了。
汝更為原看。嚴點一盞茶來。 ^616c24

師曰。二子神通過於鶖子。
師泥壁次。李軍容具公裳至師背後。
端笏而立。師回首見。
便側泥盤作接泥勢。
李轉笏作進泥勢。
師拋泥盤。同歸方丈。 ^616c28

僧問。不作溈山一頂笠。
無由得到莫窯村。
如何是溈山一頂笠。 ^616c32

師喚曰。近前來。僧近前。
師與一蹈。
上堂。老僧百年後向山下檀越家作一頭水牯牛。
左脅書五字。曰溈山僧某甲。
當恁麼時。喚作溈山僧。
又是水牯牛。喚作水牯牛。
又是溈山僧。畢竟喚作什麼。
仰作禮而退仰山夏末問訊師。
師曰。子一夏不見上來。
在下面作何所務。 ^616c36

曰。某甲在下面鋤得一片畬。
下得一籮粟。
師曰。子今夏不虗過。 ^616c46

仰却問師。和尚一夏作得箇甚麼師曰。
日中一食。夜後一寢。 ^616c48

仰曰。和尚今夏亦不虗過。
道了。乃吐舌。 ^617a2

師曰。寂子何得自傷己命。 ^617a4

贊曰。
　　蠱毒家　滅胡種
　　心無半點淳　肉有千斤重
　　被大雄挾火　活換眼睛
　　引寂子撼茶　全彰體用
　　轉身猶不會　徒然要軍容進泥
　　瞌睡幾曾醒　倔強使香嚴原夢
　　鋤畬兒下得一籮粟　怪九旬不見上來
　　做笠僧行到莫窯村　喫一蹈不勝皇恐
　　書名脅左　誰云不是大溈僧
　　放臥身時　我疑去捉臺山供
　　先師大人相　眾皆知煒煒煌煌
　　本色住山翁　初不在儱儱侗侗 ^617a6

別立玄風闡化機。
雖古路斷#CB15156;橫。
惜未紀斯文之正統。
other:: 
## 仰山智通禪師
仰山智通禪師 ^617a32

師諱慧寂。嗣溈山。
韶州葉氏子。師辭親遊方日。
人有戱之者。於師扇上題曰。
寂子去行脚。諸魔使誰滅。 ^617a38

師續曰。龍生虵腹中。
借他十箇月。人皆異之。
蓋師出屠門。諸魔或曰猪毛。 ^617a40

初參耽源。已悟玄旨。
源謂師曰。國師當時傳得六代祖師圓相共九十七箇。
授與老僧曰。吾滅三十年。
南方有一沙彌到來。
大興此教。次第傳授。
毋令斷絕。我今付汝。
汝當奉持。遂將本付師。
師一覧便火却。 ^617a44

源一日問師。前來諸相。
甚宜秘惜。
曰。當時看了便燒却也。 ^617b4

源曰。吾此法門。無人能會。
唯先師及諸祖諸大聖人方可委悉。
子何得燒之。 ^617b6

師曰。某甲一覽。便知其意。
但用得。不可執本也。 ^617b8

源曰。雖然如此。於子即得。
後人信之不及。 ^617b10

師曰。和尚若要。重錄不難。
即重集一本上呈。
且無遺失。 ^617b12

源曰。然。
師參溈山次。師問。
如何是真佛住處。 ^617b14

溈曰。以思無思之妙。
返思靈#CB08504;之無窮。
思盡還源。性相常住。
事理不二。真佛如如。
師大悟。自此執侍十五年。 ^617b16

師為直歲。作務歸。
溈問。甚麼處來。 ^617b20

師曰。田中來。
溈曰。田中多少人。
師插鍬叉手而立。 ^617b22

溈曰。今日南山大有人刈茅。
師#CB15072;鍬便行。
一日。隨溈遊山到磐石上坐。
師侍立。忽鴉銜一紅柿落在面前。
溈拾得與師。師接洗了。
度與溈。溈云。子甚處得來師曰。
此是和尚道德所感。 ^617b24

溈曰。子也不得無分。
即分半與師。 ^617b30

溈問師。忽有人問汝。
作麼生祗對。
師曰。東寺師叔若在。
某甲不致寂寥。 ^617b32

溈曰。放汝一箇不祗對罪師曰。
生之與殺。只在一言。 ^617b34

溈曰。不孤汝見。別有一人不肯。 ^617b36

師曰。阿誰。
溈指露柱云。者箇。
師曰。道什麼。
溈亦曰。道什麼。 ^617b38

師曰。白鼠推遷。銀臺不變。
師夢入彌勒內院。
堂中諸位皆足。惟第二座空。
師就坐。有一尊者白槌曰。
今當第二座說法。 ^617b40

師起。白槌曰。摩訶衍法。
離四句。絕百非。諦聽。
諦聽。眾皆散去。 ^617b44

及覺。舉似溈。溈曰。
子已入聖位。師便禮拜。 ^617b46

香嚴有發明偈。溈聞得。
曰。此子徹矣。 ^617b48

師曰。此是心機意識著述得成。
待某甲親自勘過。 ^617c2

師後問嚴。見和尚贊師弟發明頌。
儞試舉看。
嚴乃舉。師曰。此是宿習記持而來。
若有正悟。別更說看。 ^617c4

嚴又舉去年貧。未是貧語。
師曰。如來禪許吾弟會。
祖師禪未夢見在。 ^617c6

嚴又曰。我有一機。
瞬目視伊。若人不會。
別喚沙彌。 ^617c10

師報溈曰。且喜閑師弟會祖師禪也。
南塔湧謁臨濟。後歸侍師。
師曰。汝來作什麼。 ^617c12

湧曰。禮覲和尚。 ^617c14

師曰。還見和尚麼。
湧曰。見。
師曰。和尚何似驢。
湧曰。某甲見和尚亦不似佛。 ^617c16

師曰。若不似佛。似箇什麼。
湧曰。若有所似。與驢何別。 ^617c18

師大驚曰。凡聖兩忘。
情盡體露。吾以此驗人已二十年。
無决了者。子保任之。 ^617c20

師每指謂人曰。此子肉身佛也。 ^617c22

贊曰。
　　鎮海珠　毒龍囝
　　十月借虵腹出生　一顆落蛟盤圓轉
　　近前叉手　單傳向上之機鋒
　　思盡還源　拶出無窮之靈焰
　　兜率第二座說法　白槌處嚇得魂飛
　　南山大有人刈茅　拔鍬去何曾夢見
　　道德所感　烏鴉銜柿盤石坐分
　　生殺在言　白鼠推遷銀臺不變
　　焚却諸圓相　使耽源懊惱尊懷
　　遇著小釋迦　被胡僧塗糊當面
　　喚沙彌印香嚴會得祖師禪
　　何似驢引南塔拔出吹毛劒 ^617c26

得人憎處。只許他家父子知。
然萬古徽猷。縱佛手亦難掩。
other:: 
## 南塔湧禪師
南塔湧禪師 ^618a4

師諱光湧。嗣仰山。
豐城人。章氏子。母乳之夕。
神光照室。廐馬皆驚。
因以光湧名之。少俊敏。
依仰山剃度。發明大事。 ^618a10

僧問。文殊是七佛之師。
文殊還有師否。
師曰。遇緣即有。 ^618a14

曰。如何是文殊師。
師竪起拂子。
僧曰。莫只者便是麼。
師放下拂子。 ^618a16

問。如何是妙用一句。
師曰。水到渠成。 ^618a18

問。真佛住在何處。
師曰。言下無相。也不在別處。 ^618a20

清化付參次。問。從何而來。
曰。鄂州。
曰。鄂州使君名什麼。 ^618a22

曰。化下不敢相觸。
曰。此地通不畏。
曰。大丈夫何必相試。 ^618a24

師囅然而笑。遂印可。
集雲峯下大禪佛。
傳燈具載。 ^618a26

贊曰。
　　光騰乳室　劒隱豐城
　　電翻空淵龍起蟄　駒墮地厩馬羣驚
　　謁臨濟生死猶昨夢
　　見仰山凡聖兩忘情
　　忽爾大驚　怪人前指謂肉身佛
　　囅然而笑　知化下敢觸使君名
　　獨露真常　雲收月現
　　全彰體用　水到渠成
　　南塔影中文殊師　錯豎拂子
　　集雲峯下大禪佛　悞喚師兄
　　一再次覧東平鏡　塵埃滿面
　　二十年咲驗人眼　#CB05233;瞎無睛 ^618a30

言下無相。則固是不在別處。
然真佛所住。窮伎倆到底難明。
other:: 
## 芭蕉清禪師
芭蕉清禪師 ^618b8

師諱慧清。嗣南塔。
新羅人也。師謂眾曰。
我十八上到仰山。
見南塔上堂曰。汝等諸人若是箇漢。
從娘肚裏屙出來便作師子吼解。
好麼。我於言下歇得身心。
便住五載。 ^618b14

示眾云。你有拄杖子。
我與你拄杖子。你無拄杖子。
我奪却你拄杖子。 ^618b20

僧問。如何是提婆宗。
師曰。赤幡在左。 ^618b22

問。如何是達磨西來意。
師曰。獨自恓恓暗渡江。 ^618b24

問。賊來須打。客來須看。
忽遇客賊俱來時如何。
師曰。屋裏有緉破草鞋。 ^618b26

曰。只如破草鞋還堪受用也無師曰。
汝若將去。前凶後不吉。 ^618b28

上堂。如人行次。忽遇前面萬丈懸崖。
背後野火來逼。兩畔荊棘林。
若向前。則墮坑落塹。
若退後。則野火燒身。
若轉側。又被荊棘林礙。
當恁麼時。作麼生免得。
若也免得。合有出身之路。
若也免不得。墮身死漢。 ^618b30

僧問。不問二頭三首。
請師直指本來面目。
師默然正坐。 ^618b38

問。如何是吹毛劒。
曰。進前三步。 ^618b40

曰。用者如何。
曰。退後三步。
問。北斗裏藏身時如何。 ^618b42

曰。九九八十一。
曰。會麼。
曰。不會。
曰。一二三四五。
問。古佛未出興時如何。 ^618b44

曰。千年茄子根。
曰。出興後如何曰。
金剛努眼睛。 ^618b46

承天確在師會下發明後。
僧問。眾罪如霜露。
慧日能消除時如何。 ^618b48

確曰。庭臺深夜雨。
樓閣靜時鐘。 ^618c2

曰。為什麼因緣會遇時。
果報還自受。
確曰。管筆能書。片舌解語。 ^618c4

贊曰。
　　脚頭未跨船舷　參徧大唐諸祖
　　竪提婆宗奪外道赤旛回
　　答西來意貶達磨渡江去
　　拄杖子一生與奪　未甞敲出玉麒麟
　　娘肚裏十月出生　幾曾吼作金師子
　　前凶後不吉　破草鞋難得受用時
　　退火進深坑　荊棘林那有出身路
　　新羅人難辨語　當的帝都丁
　　北斗裏穩藏身　一二三四五
　　兩口一無舌　看臨溪打開石鎻兩頭搖
　　雜毒深入心　致承天吐出庭臺深夜雨
　　默然正坐　本來面不在二頭
　　用者如何　吹毛劒豈拘三步 ^618c8

青出於藍青於藍。
信溈仰兒孫鸞翔鳳舞。
other:: 
## 芭蕉徹禪師
芭蕉徹禪師 ^618c36

師諱繼徹。嗣芭蕉清。
廣西人也。初謁風穴。
穴問。如何是正法眼。 ^618c40

曰。泥彈子。穴異之。
後參芭蕉。見上堂有云。
兩口一無舌。即是吾宗旨。
豁然大悟。 ^618c42

僧問。如何是深深處。 ^618c44

曰。石人開石戶。石鎻兩頭搖。
問。如何是臨溪境曰。
有山有水。 ^618c46

問。寂寂無依時如何。
曰。未是納僧分上事。 ^618c48

曰。如何是納僧分上事。
曰。要行便行。要坐便坐。
問。有一人不舍生死。
不證涅槃。師還提携否。 ^619a2

曰。不提携。
曰。為什麼不提携。 ^619a4

曰。臨溪粗識好惡。
示眾曰。昔日如來於波羅奈國。
梵王請轉法輪。如來不已而已。
有屈宗風。隨機逗教。
遂有三乘名字流傳於天上人間。
至今光揚不墜。若據祖宗門下。
天地懸殊。上上根機。
頓超不異。作麼生是混融一句。
還有人道得麼。若也道得。
有參學眼。若道不得。
天寬地窄。 ^619a6

示眾。眼中無翳。空裏無花。
水長船高。泥多佛大。
莫將問來。我也無答。
會麼。問在答處。答在問處。
偈云。 ^619a16

芭蕉的旨。不掛唇齒。
木童唱和。石女側耳。 ^619a20

贊曰。
　　人面虵　利刃蜜
　　閑行坐自要誇張　識好惡人信不及
　　泥彈子作正法眼　豈知老風穴綿褁蒺蔾
　　茄子根應古佛機　不學先芭蕉錦包特石
　　混融句地窄天寬　臨溪境山深水碧
　　遇衲僧問涅槃生死　要提携且待驢年
　　斥瞿曇說頓漸偏圓　屈宗風卒無了日
　　西來意　貼肉衫汗透千重
　　宗門事　脚跟下泥深三尺
　　木童唱和石人側耳　潑宗旨誰肯挂唇
　　眼中沒翳空裡無花　閑言語不勞拈出 ^619a24

人皆謂溈山五世。
到師寂爾無傳。殊不知萬仞門墻。
擬登者銀山#CB05033;壁。 ^619a48

溈仰宗至此五世。
other:: 
# 法眼宗
法眼宗
other:: 
## 清涼法眼禪師
清涼法眼禪師 ^619b4

師諱文益。餘杭魯氏子。
祝髮。詣開元覺律師受具戒。
及覺盛化四明。師往習毗尼。
工文章。覺奇之。目為吾門之游夏也。 ^619b10

師以玄機一發。雜務俱捐。
振錫南邁。抵福州。
初見長慶。無所契悟。
與進．修輩擬之湖外。
既發。值雨。少憩城西地藏。
入堂見藏坐地爐。
問師。此行何之。 ^619b14

曰。行脚去。
曰。行脚事作麼生。
曰。不知。
曰。不知最親三人附火。
因舉肇論。至天地與我同根處。
藏又曰。山河大地與自己。
是同是別。 ^619b20

修曰。同。
藏竪兩指熟視之。
兩箇。便起去。 ^619b24

雨霽辭行。藏送之。
問曰。上座尋常說三界唯心。
乃指庭下石曰。且道此石在心內。
在心外。 ^619b26

師曰。在心內。 ^619b28

曰。行脚人著甚來由。
安塊石在心頭耶。
師窘無以對。遂放包。
俱求決擇。近月餘。
呈見解。說道理。藏曰。
佛法不是恁麼。 ^619b30

曰。某甲到此。辭窮理絕也。
藏曰。若論佛法。一切見成。
師大悟。出世臨川崇壽。
一香為藏拈。 ^619b34

僧子方者。問曰。公久親長慶。
乃嗣地藏。何哉。
師曰。以不解長慶說萬象之中獨露身故。
方舉拂子示之。 ^619b38

師曰。撥萬象。不撥萬象。
方曰。不撥萬象。
師曰。獨露身#CB00768;。 ^619b42

方曰。撥萬象。
師曰。萬象之中#CB00768;。
方於是悟旨。
二僧參次。師指簾。
二僧齊去捲。師曰。
一得一失。 ^619b44

示眾云。盡十方世界皎皎地無一絲頭。
若有一絲頭。即是一絲頭。 ^619b46

金陵報恩則初參青峯。
問。如何是學人自己。
峯曰。丙丁童子來求火。 ^619c2

不契。見師。師問。甚處來。
曰。青峯師曰。青峯有何言句。 ^619c4

則舉前話。師曰。上座作麼生會則曰。
丙丁屬火。而更求火。
如將自己求自己。 ^619c6

師曰。與麼會又爭得。 ^619c8

則曰。某甲只恁麼。
未審和尚如何。
師曰。你問我。與你道。 ^619c10

則理前問。師曰。丙丁童子來求火。
則乃悟。 ^619c12

僧問。如何是學人一卷經。
師曰。題目分明。
師與李王論道次。
因看牡丹。王命作頌。
即曰。 ^619c14

擁毳對芳叢。由來趣不同。 ^619c16

髮從今日白。花是去年紅。
艶冶隨朝露。馨香逐晚風。 ^619c18

何須待零落。然後始知空。
王聞開悟。
師有偈曰。 ^619c20

幽鳥語如篁。柳搖金線長。
雲歸山谷靜。風送杏花香。 ^619c22

永日蕭然坐。澄心萬慮忘。
欲言言不及。林下好商量。 ^619c24

言百法明門。乃唯識綱宗也。 ^619c26

贊曰。
　　幼發玄機　遍行尋訪
　　小乘根拋弃覺闍梨
　　惡冤家撞著琛和尚
　　安片石寸心內　當機擊碎猶涉廉纖
　　露全身萬象中　盡力扶持依然鹵莾
　　指二僧捲簾去　得失未分明
　　勘童子求火來　是非難定當
　　如篁語幽鳥　山林意別是風標
　　擁毳對芳叢　牡丹詩竊誰體樣
　　是曹源一滴水　蟲禦木偶爾成文
　　問學人一卷經　蠅鑽紙全無趣向
　　唯心唯識　石頭城路列千差
　　無法無人　通玄峯雲橫疊嶂 ^619c28

盡十方世界皎皎地無一絲頭。
到者裏。百法明門只宜収抗。
other:: 
## 天台韶國師
天台韶國師 ^620a8

師諱德韶。嗣法眼。
處州龍泉陳氏子。
幼依龍歸寺得度。
十八受具。去謁龍牙。
問。雄雄之尊。因甚麼親近不得。 ^620a14

牙曰。如火與火。
師曰。忽遇水來又作麼生。
牙曰。汝不會我語。 ^620a18

又問。天不蓋。地不載。
此理如何。
牙曰。合如是。師不諭旨。
再請誨。 ^620a20

牙曰。道者。汝向後自會去。
師後於通玄峯澡浴。
忽省。遂焚香望龍牙禮拜曰。
當時若說向我。今日決定罵也。 ^620a22

見疎山。問。百匝千重是何人境界。 ^620a26

山曰。左搓芒繩縛鬼子。
曰。不落古今。請師說。
曰。不說。 ^620a28

曰。為甚不說。
曰。箇中不辨有無。
曰。師今善說。山駭之。 ^620a30

如是參五十四員知識。
後謁法眼。眼一見。
深器之。師倦於參請。
但隨眾而已。 ^620a32

一日。眼上堂。僧問。
如何是曹源一滴水。 ^620a34

眼曰。是曹源一滴水。
師大悟於座下。遂白眼。
眼曰。汝向後當為國王所師。
致祖道光大。吾不如也。 ^620a36

自是。諸方異唱。古今玄鍵。
與之決擇。不留微跡乾祐元年。
忠懿王嗣位。遣使迎之。
申弟子禮。 ^620a40

示眾。古聖方便猶若河沙。
祖師道。非風幡動。
仁者心動。斯乃無上心印。
至妙法門。我輩稱祖師門下客。
合作麼生會祖師意。
若言風幡不動。汝心妄動。
若言不撥風幡。就風幡處通取。
若言風幡動處是甚麼。
若言附物明心。不須認物。
若言色即是空。若言非風幡動。
應須妙會。與祖師意旨了沒交涉。
既不許如是會。諸上座便合知悉。
者裏悟去。何法門而不明。
雖百千諸佛方便。
一時洞了。若不如此。
設經塵劫。空自勞神。
無有是處。 ^620a42

住通玄峯。有偈云。
通玄峯頂。不是人間。
心外無法。滿目青山。 ^620b12

眼聞。乃曰。只此一偈。
可起吾宗。
示眾。古人道。若欠一法。
不成法身。若剩一法。
不成法身。若有一法。
不成法身。若無一法。
不成法身。此是般若之真宗也。
又曰。夫一切問答。
如針鋒相投。無絲毫參差。
事無不通。理無不備。
良由一切語言。一切三昧。
橫竪深淺。隱顯去來。
是諸佛實相門。只貴如今一時驗取。
珍重。又曰。言發非聲。
色前不物。始會天下太平。
大王長壽。久立。 ^620b14

僧問。古德道。登天不借梯。
遍地無行路。如何是登天不借梯。 ^620b28

師曰。不遺絲髮地。
曰。如何是遍地無行路。 ^620b30

師曰。適來向儞道什麼。
問。法眼寶印。和尚親傳。
未審今日一會。分付何人。 ^620b32

師曰。鼕鼕鼓。一頭打。
兩頭鳴問。古者道。
敲打虗空鳴殻殻。
石人木人齊應諾。
六月降雪落紛紛。
此是如來大圓覺。
如何是敲打虗空底師曰。
崑崙兒著鐵袴。打一棒行一步。 ^620b34

曰。恁麼則石人木人齊應諾。 ^620b40

師曰。儞還聞麼。
問。飲光持釋迦丈六衣。
在雞足山待彌勒下生。
將丈六之衣。披千尺之身。
應量恰好。只如釋迦身長丈六。
彌勒身長千尺。為復是身解短耶。
衣解長耶。 ^620b42

師曰。汝却會。明拂袖而出。
師曰。小兒子。山僧若答汝話不得。
當有因果。汝若不是。
吾當見之。 ^620b48

明歸七日嘔血。浮光和尚勸曰。
汝速去懺悔明至方丈。
悲泣曰。願和尚慈悲。
許某甲懺悔。 ^620c4

曰。如人倒地。因地而起。
不曾教汝起倒。 ^620c6

明又曰。若許某甲懺悔。
終身給侍。 ^620c8

師為出語曰。佛佛道齊。
宛爾高低。釋迦彌勒。
如印印泥。 ^620c10

有傳天台教義寂者。
乃螺溪是。屢言于師。
曰。智者之教。年紀濅遠。
慮多散失。今新羅國其本甚備。
自非和尚慈力。其孰能致之乎。
師聞于王。遣使航海傳寫。
備足而回。迄今盛行于世矣。 ^620c12

贊曰。
　　心法雙忘　乾坤獨步
　　登天不借梯　遍地無行路
　　機翻石火　爍破石頭城
　　掌握龍泉　笑出龍歸寺
　　天蓋地載　苦龍牙疊將餿飯祭閑神
　　百匝千重　被疎山左搓芒繩縛鬼子
　　去來隱顯明諸佛實相　要且顢頇
　　欠剩有無說般若真宗　不妨莽鹵
　　是曹源一滴水　悟玄機將豌豆作真珠
　　指通玄滿目山　起吾宗變甜瓜成苦瓠
　　祖師門下客　辨風幡帶水拖泥
　　大王長壽人　外聲色拋沙撒土
　　得法眼親傳寶印　鞔皮鼓兩頭鳴
　　應木人敲打虗空　崑崙兒著鐵袴
　　念南嶽天台教乘磨滅　往新羅國繕寫歸
　　論釋迦彌勒身衣短長　令興教僧嘔血去 ^620c20

諸方異唱。古今玄鍵。
決擇不留蹤。不謬為一國之師。
名喧寰宇。
other:: 
## 永明智覺禪師
永明智覺禪師 ^621a6

師諱延壽。嗣韶國師。
餘杭王氏子。自幼知敬佛乘。
既冠。不茄葷酒。日惟一食。
持法華七行俱下。
感羣羊跪聽。年二十八。
為華亭鎮將。屬翠巖參禪師遷止龍#CB04693;。
大闡玄化。師遂求出家。
請于朝。文穆王從其志。
禮參為師。執勞供眾。
身惟一布衲。 ^621a12

後往天台天柱峯。
九旬習定。有烏類斥鷃巢于衣襵中。
暨謁國師。一見深器之。
密授玄旨。仍謂師曰。
汝與元帥有緣。他日大作佛事。
惜吾不及見耳。 ^621a20

初住雪竇。上堂。雪竇者裏。
迅瀑千尋。不停纖粟。
奇巖萬仞。無立足處。
汝等諸人向甚麼處進步。 ^621a26

僧問。雪竇一徑。如何履踐。
曰。步步寒華結。言言徹底冰。
又偈曰。 ^621a30

孤猿呌落中巖月。
野客吟殘半夜燈。 ^621a32

此景此時誰得意。
白雲深處坐禪僧。
建隆元年。忠懿王請入靈隱。
為第一世。明年。請住永明。
為第二世。 ^621a34

僧問。如何是永明旨。 ^621a36

曰。更添香著。
曰。謝師指示。
曰。且喜沒交涉。有偈曰。 ^621a38

欲識永明旨。門前一湖水。
日照光明生。風來波浪起。 ^621a40

僧問。學人久在永明。
為什麼不會永明家風。 ^621a42

曰。不會處會取。
曰。不會處如何會。
曰。牛胎生象子。碧海起紅塵。 ^621a44

師著宗鏡錄一百卷。
播於海外。高麗國王覽師言教。
遣使賷書敘弟子禮。
又遣僧三十六人問道。
皆承印記。前後歸本國。
各化一方。以開寶八年十二月二十六日示寂淨慈。
塔于大慈山。 ^621a46

贊曰。
　　一出頭來　風標逈別
　　弃華亭鎮將　腰佩寶刀
　　依龍#CB04693;老僧　身被布衲
　　誦法華七行俱下　感群羊跪聽座隅
　　習大定三月方回　有斥鷃巢栖衣襵
　　天台得片言悟旨　念念幻緣空
　　乳峯指一路通玄　步步寒花結
　　迅瀑千尋不停纖粟　探水丈痕深
　　奇巖萬仞逈絕躋攀　望崖心路絕
　　牛胎生象子　垂示太分明
　　碧海起紅塵　家風重滿洩
　　枕藜床喚回清夢　野客吟殘半夜燈
　　倚蒲團坐斷白雲　孤猿呌落中巖月
　　著宗鏡一百餘卷　點#CB05033;成金
　　印高麗三十六僧　證龜作鱉 ^621b6

潛行密用。佛眼亦難窺。
真精進幢。慧日峯前亘百世。
光明燦發。 ^621b38

法眼至此三世。師雖印高麗三十六僧。
然傳燈不載名字．機緣。
茲不及贅。正宗讚終
w::  ^621b42

小師　居涇　焚香拜手稽首謹書于乳峯。
 ^621b48
