律苑事規卷第四
author:: 四明演忠律寺住持嗣祖比丘省悟編述
other:: 
# 荒　安居儀
荒　安居儀〔或有律剎先三日前呪沙水留大殿至安居日繞廊撒洒〕
四月初八日維那出安居詞句牌〔掛僧堂前右邊〕。 ^105c27

出十五日說戒牌〔掛僧堂前左邊〕。 ^105c29

 [fg_../figures/X/X60p0105_01.gif] ^105d2

安居詞句〔如說戒牌開寫〕 ^106a2

大德一心念我比丘〔某甲〕今依某寺大界內前三月夏安居房舍破修治故
〔三說〕〔對首告云〕知莫放逸〔答云〕受持〔問云〕
依誰持律者〔答云〕依某甲律師囑云有疑當往問。 ^106a4

今月　日　堂司比丘　〔某甲〕　咨稟 ^106a12

○維那又出方丈臨講文牌。 ^106a14

維那又於安居前量度僧數預排戒﨟資次圖。 ^106a18

禮懺圖〔掛懺殿右柱或分作諷誦禮懺二圖各掛其處〕
　減日圖〔掛懺殿左柱〕　鉢位圖〔今相承寫標貼床上〕
　皆於十五日晚掛之　更須審量九十日內直日者一夏幾人一人幾日先定的數到方丈稟過仍令堂司庫子依數請合直日人献湯湯罷維那叉手揖眾稟白資次輪流之意及或當次之人有緣告假須各自和會人代之毋得他詞致有喧諍
〔凡為悅眾必須委曲悅可眾心不然則人情不和矣〕
十五日晚堂司備湯令行者請作梵〔等人〕
献湯〔先須和會定〕及起初直日人陽〔恐未知規矩當教之〕
至十六日早鐘鳴時至懺殿將卓子一隻於中安禮懺圖圖上以燭照之其禮懺蒲團亦有十五日對圖排定不可臨時失事粥罷維那令直殿人并堂司行僕一同掃洒大殿於佛前鋪設蒲團行數多少悉令橫安以右為長又用小机案一隻置住持蒲團前備花柈安机机案上置靜槌於佛右邊設南山大智二師位於佛前兩傍柱前各香花爐燭供養
〔或法堂內亦可〕候兩廊敷設已備至齋罷維那令直殿人上諸殿堂香燭令堂司行者先覆首座次覆方丈云覆和尚打起凡係小板次第打之次鳴僧堂前鐘眾僧各備坐具香合披衣庠序齊集大殿如諷誦式排立次打大鐘鐘絕鳴大皷候轉通住持登殿上大香爐燒香退依位而立皷絕
〔打引二下〕維那舉消灾經念呪遶佛東出直日人先至殿外下邊立候住持行至門首佛前轉身問訊
〔引二下〕又轉身出殿門限直日問訊在住持下肩前行
〔踈踈打引或有以侍者二人撒洒沙水於前〕
次第繞廊右轉至諸殿堂諸房前燒香最後至土地堂燒香行道一二迊大眾立定維那磬聲了經經了念摩訶号百聲維那至土地前燒香回向合有四六之句大眾和佛如常維那入位舉南無本師釋迦牟尼佛
〔引二下〕大眾同聲念之直日打引引至大殿其頭首於殿外偏立各依戒次入殿從中至大香爐及天前燒香右遶而轉住持從第一行蒲團入至西頭第一位立眾皆立定直日
〔引二下〕眾問訊展坐具息佛聲禮三拜堂司行者隨拜打磬一時趺坐直日至槌所向外立之候眾坐定打槌一下眾合掌作梵人舉稽首禮諸佛
〔云云〕〔如布薩中〕梵絕住持執手爐三捻香舉傳香偈
〔如結界儀中〕放手爐執花柈舉散花偈
〔如結界儀中〕偈罷打槌一下直日歸位坐住持鳴尺二下取拂子叉手揖眾白席
〔或四六或散文任人作之宣告安居策修之意了　結云〕
住山謹白眾皆轉身兩兩相對更互作安居對首法各問各答
〔皆上首人先作之唯住持對首人並不問答〕
眾作法了轉身起立整肅直日至槌所立〔擬念佛打槌〕。 ^106a22

住持執手爐回向云　上來恭依律範行安居法事所萃洪因端為祝延今上皇帝聖壽萬安
〔迴向如結界儀中〕至波羅蜜再打槌一下梵音人作處世界唄維那舉南無本師釋迦牟尼佛住持收具上大香爐問訊燒三捻香退就住展具維那舉容顏甚奇妙
〔云云〕三拜立次舉南無南山祖師号及代有覺人偈
〔云云〕又次舉大智号及端嚴具足偈〔云云〕
各上香各三拜〔如上〕又舉諸大祖師菩薩眾皆三拜
〔不燒香〕　堂同行者〔隨拜打磬〕眾収坐具候齊整眾齊問訊　住持先行眾隨後右繞至佛前逐一問訊而出直日仍先在殿外
〔如上打引〕引至法堂右繞團轉而立住持當有數語白九旬同聚之意就此大展三拜白訖眾皆一展三拜了
〔打引二下〕問訊而散。 ^106c12

住持升轎堂司行者高聲喝云　請兩班耆舊大眾各賷香即刻詣方丈人事
〔維那預辨燭二條先安方丈香爐所座司亦然〕
眾皆候集於方丈前維那令堂司行者入覆侍者侍者引至住持前云　覆和尚兩班大眾禮拜住持出降堦接首座知事頭首進前
〔請云〕諸趺坐住持辭各炷香通寒暄訖送下堦西堂進耆舊進
〔接送如上〕大眾不侯接眾須陞堦上座為參頭
〔身上無人名上座〕近前〔請云〕請和尚趺坐容某等禮拜維那立右為首令眾三人為引出眾燒香三拜自東西排立次第皆然併有告誡之語或住持謙光不受此禮則混眾燒香謝講訓而止住持送下堦大眾詣諸司人事知事頭首互為參頭各備香偈然後大眾私行人事眾歸房歇息候堂頭巡寮住持先遣行者至首座知事頭首寮舍報云　方丈和尚回禮　若兩廊諸房就設位處報之推臘長者為參頭
〔請云〕請趺坐住持辭云已見盛禮次第敘寒暄之語知事頭首亦須準作一次報諸寮之禮堂司行者報云兩班巡寮拜謝若職事人私受禮數亦用別報之叢林盛禮不可簡傲也十七日粥堂打槌一下云。 ^106c42

白大眾安居既過一日餘有〔八十九〕日在當勤精進謹慎莫放逸。 ^107a36

侍者須於十六日晚稟住持云明日和尚特為首座大眾茶湯住持曰唯侍者具威儀詣首座寮問訊云方丈和尚明日粥罷特為首座煎茶伏望慈悲俯賜光降首座答云何勤謙德特為寵招謹當赴明日粥時方丈請客行者至粥堂巡堂請兩班大眾云方丈和尚請就法堂献茶至下堂鐘絕便鳴茶板以三下為節住持先到主位立侍者在東南角面西立候首座大眾至法堂侍者近前問訊引至堦次住持降堦接上與首座通寒暄訖次與大眾問訊住持揖首座歸分手位大眾依次立一齊問訊而坐侍者從東南角面北立候眾坐定離位過香爐前問訊又至住持前問訊過首座前問訊
〔謂之揖坐〕便轉身出爐前略問訊上香一捻仍從東上堂至首座前問訊
〔謂之揖香〕轉身仍出爐前退身問訊叉手而立備二行者各擎茶於住持首座邊側立伺候住持舉手揖眾便鳴茶板二下過茶與之次行大眾茶待徧侍者却來中間略問訊復從東進首座前問訊
〔謂之揖茶〕復歸中間問訊燒香一炷〔名光伴香〕
鳴板一下收盞再板二下住持送首座至香爐前
〔大眾皆歸西於首座後立〕首座問訊以敘謝茶之意住持問訊相送侍者近前又問訊相送而散　至齋罷侍者仍去首座寮請湯仍令請客行者請大眾湯
〔湯禮如茶一同〕此事皆須侍者提督方丈行僕備辨湯瓶盞托茶#CB17339;條柈齊整或報諸寮備辨就法堂排設座席香爐花瓶燭臺使有可觀　十八日首座都寺茶湯各當一次十九日堂賓二司亦各當一次並須侵早木魚未動時
〔或隔夜請〕親詣方丈覆侍者伺候住持請云
〔某甲〕明日粥罷特為和尚煎茶伏望慈悲俯垂光降住持云過沐盛禮見招當謹趍赴亦令堂司行者巡堂請大眾行禮
〔同上〕但首座西上至住持前問訊又從西出為異耳若都寺以下茶湯各須親到住持首座處請之蓋首座乃大眾之師席故特尊之行禮皆如前
〔凡兩班受戒事茶湯並同此法〕更須安居之初三日祈禱諷誦禮懺祈九旬進道無魔具一文疏第三日晚宣懺　二十日啟講筵#CB15081;勤來學維那當晚請應科日座首献湯先備紙一張具列三科一覆述科二引讀科三#CB15081;文科湯了維那白預科之意却令行者將卓子一隻置筆硯墨子於其上各隨所學三科之中僉與名字只此以為習讀之張本既畢維那將自子呈方丈僉押庶免進退習讀之舉却須維那預取方丈慈旨行與不行叢林法席悉在住持之責也其習讀之文須是方丈講文若用以次人所講者非獨滅絕住持抑亦招人輕議所拈鬮子須存公界俾預科日者不致墯慢每日晚講了或誦呪了打僧堂前鐘三下方丈或冗則當暫歇維那不可輙行不識規矩者多有妄作致有喧諍以敗叢林之清望也　禮塔人事今時多於安居後行之有違禁足之制理宜先行可也若禪規結制後有三日特為茶第一日方丈特為首座大眾茶第二日庫司特為首座大眾茶第三日首座特為後堂大眾茶並就僧堂行禮皆有茶榜貼僧堂前。 ^107a42

安居白席　萬象森羅一真境界夜夜青天明月朝朝綠樹啼鶯全彰圓覺伽藍揭示清淨戒體九旬禁足深防世俗之譏三月安居常護眾生之命不可心思口議寧容色見聲求若性若遮不持不犯圓陀陀光爍爍耀古騰今淨臝臝赤洒洒撑天拄地說甚隣鵝護雷從他驗蠟人氷　這裏總用不著今則仰遵聖制式稟#CB02351;章共安居各陳對首住山某謹白。 ^108a8

結制土地堂回向　三月安居式稟如來之嚴制一方住止全憑神聖之洪休仰冀靈聦俯垂明鑑茲裒眾侶旋繞梵居諷誦消災威德呪經稱念摩訶佛母聖號集茲功德迴向當山土地
〔列位〕合堂真宰迊寺聖賢專冀諸魔殄息一眾平安六根三業氷清七聚五篇雪淨行住坐臥願四事以無虧火盜公私冀一毫而不擾如斯祈禱悉望感彰。
other:: 
# 日　自恣儀
日　自恣儀 ^108a22

七月初八日維那出自恣詞句牌掛僧堂前上頰出差行事人牌掛下頰
〔與說戒一同但改說戒二字作自恣〕。 ^108a38

○自恣詞句 ^108a42

大德一心念眾僧今日自恣我比丘〔某甲〕亦自恣若見聞疑罪大德長老哀怋故語我我若見罪當如法懺悔。 ^108a44

今月　日　堂司　比丘　〔某甲〕　咨稟 ^108b2

住持於二三日前和會上首知法者三人一人答法二人為五德或有營待隨宜舉行十五日晚維那請行事六人献湯至暮亦習行事　十六日粥堂無日可減鳴槌一下白云。 ^108b4

大德僧听今黑月一日眾僧和合辰時就某處自恣粥罷維那令堂司行者人僕到自恣處洒掃令淨按僧數排蒲團
〔如說戒坐位〕仍具兩蒲團安眾僧前中間擬二五德作法處仍具香花籌水香爐燭瓶等
〔如說戒式〕預備青白草梅束約二三十莖長二尺許隨僧數多少辨之用二箱袱置小卓子上安中間兩柱前又置小机案於住持蒲團側安手爐拂子靜尺已上並須維那檢點悉令齊肅時至令直殿人上諸殿堂香灯及令覆首座住持打起鳴鐘撾皷眾集僧堂前誦聞鐘偈三拜趺坐五人起行事及秉白詞句
〔並同布薩儀中但秉唱時改說戒二字為自恣耳〕秉白至唱籌數竟下為含識聲絕時便云。 ^108b12

各誦律中清淨妙偈〔如布薩中〕眾念了秉白人且立槌所行事三人亦起散花如上滿堂散之秉白人舉散花偈
〔如結界儀中〕偈了秉白槌一下梵人作梵
〔如上〕畢更不用舉傳香訖偈但只住持執手爐三捻香
〔舉云〕戒香定香〔云云〕〔如結界儀中〕偈了秉白槌一下歸位而坐住持鳴尺二下執拂子叉手揖眾白席
〔云云〕〔如后宣告自恣之意〕至說差人中如云西堂
〔某甲〕律師為第一五德座元〔某甲〕律師為第二五德
〔某甲〕律師答所成法住山〔某〕謹白鳴尺一下揖答法人其答法人及眾亦當相應交揖然後問和索欲其欲法云。 ^108b36

大德僧听比丘〔某甲〕我受彼欲自恣彼如法僧事與欲自恣。 ^108c12

准鈔記不須問尼止有通答別答之異若通答者但云自恣羯磨後二五德正秉自恣單白不須問和便作法若別答者乃云差受自恣人白二羯磨後二五德再須問和也住持云差受自恣人白二羯磨大眾同心證明作法
〔詞語如羯磨經中〕白竟問云作白成不
〔答云〕成羯磨成不〔答云〕成〔結詞了問云〕
結詞成否〔答云〕結詞成〔住持云〕作法既成二五德出眾行事　二五德便收具香合問訊離位庠序而出到中間二蒲團所立定一齊問訊分兩邊行上香爐前各三捻香放香合於机案上退身兩傍出蒲團位問訊展具三拜起對坐少定二人叉手揖之前若通答而第一人云自恣單白羯磨大眾同心證明作法作法成否
〔答云〕作法成。 ^108c16

少憩維那點指行事四人出眾前排立一齊問訊每邊二人分東西而上各至草所一人擎箱一人分草住持前當跪授之次者低身授之不可平身拋擲僧各手受即舒開置坐具前地上擬一身所跪之闊。 ^108c42

行草既了放箱元處出香爐前一齊問訊歸位二五德却轉身面佛互跪合掌第二人唱云一切僧就草座偏袒右肩胡跪合掌二五德起身收具兩傍而出第一五德至住持前展具互跪合掌住持進前至草上互跪三陳詞句
〔如圖中〕第二人徐徐至住持下肩對一二人略問訊敷具互跪唱云　從是以下再說自恣　一二人再說訖第一人至次位敷具對三人互跪合掌云。 ^109a4

從是以下一說自恣　此二法相傳唱告不出部文所以略者律為難事轉近開再說一說若天熱處狹僧多並開略說無此略則不成二五德更互作對首亦對三人展具各陳詞句二五德亦入元位展具跪草互為對首大眾自恣竟二五德仍至中間蒲團位問訊如前燒香袖香合而退歸位展具齊禮一拜互跪第一人唱云　僧一心自恣竟　收具問訊復本位展具了大眾起立秉白至槌所住持執手爐回向云。 ^109a20

上來恭依律範行自恣法事〔餘祝延迴向等文並如剏結界儀中至〕
波羅蜜梵人作處世界梵了秉白人舉自慶偈一切恭敬
〔三歸依如布薩儀中亦須隨拜打槌打引〕
三歸了若處狹僧多眾收具右遶至佛前排立問訊展具立定舉釋迦佛號若自恣時一面已立了不須收具維那徑舉釋迦佛號住持上大香爐燒香維那舉讚及禮拜并祖師二位
〔並如安居中〕收具直日人打引維那舉楞嚴呪住持右遶而出至土地堂聖者堂燒香呪罷念摩訶號百聲維那近前回向
〔亦有四六句謝安居護持之意如后〕訖引至法堂團拜而散人事茶湯之禮
〔並如安居儀中〕。 ^109a38

○自恣白席　九旬修道要當精練身心三月護生貴在銷鎔罪垢人迷不自見過惡著安可飾非乞眾垂慈恣他舉罪內彰無私陰外顯有瑕疵五德昭明持毀之情易覩三根顯露治舉之法難容欲祈二犯氷清徒使五篇雪淨各應離座如次陳詞。 ^109b10

○土地堂回向　安居三月遵佛祖之#CB02351;章制滿一期藉神祗之麻庇恭裒大眾肅詣靈祠專伸奉祝當山土地
〔列位〕合堂真宰謝已往之洪恩錫將來之吉福山門寧靜僧侶平安惡去善存稗除苗長公私火盜時時永乞蠲除黍稷稻粱歲歲常期盈積。 ^109b20

 [fg_../figures/X/X60p0109_01.gif]律苑事規卷第四
 ^109d2
