居士傳四
other:: 
# 安陽董何魏陳劉傳
安陽董何魏陳劉傳
other:: 
## 安陽沮渠侯
安陽沮渠侯
京聲者。天水臨城縣人。
河西王蒙遜之從弟也。
為人疎通彊識。幼稟五戒銳意內典。
少時甞到于闐國。
經衢摩帝太寺。遇天竺法師佛陀斯陀。
咨問道義從受禪要秘密治病經。
既而東歸高昌。求得觀世音．彌勒二觀經各一卷。
及還河西。即譯出禪要。
居數年。魏主燾破河西。
安陽奔宋。晦志卑身不交世務。
常遊止塔寺。初出觀世音彌勒二觀經。
丹陽尹孟顗見而善之。
請與相見。厚設供養。
至孝建二年。比丘尼慧濬聞其諷禪經。
請得傳寫。遂出為五卷。
其年於鍾山定林寺續出佛母泥洹經一卷。
安陽居絕妻拏。不樂榮利。
從容法侶宣通經典。
是以緇白交敬禮焉。
大明末遘疾而卒〔出三藏記集〕。
other:: 
## 董吉
董吉 ^189b42

於潛人也。奉法三世。
至吉尤精進。恒齋戒誦首楞嚴經。
所居村人有疾病。
請吉誦經輙愈。同縣何晃亦奉法。
卒中毒。請吉往會。
溪水暴漲不得度。
吉默禱於大士。裸而戴囊經以度。
及岸忽囊經為水漂沒。
甚悲恨。至晃家懺悔自責。
俛仰之間乃見經囊在高座上。
啟視之。未甞沾濕。
於是縣人一時皆奉法。
吉家西北有山高險。
中多妖魅犯害居民。
吉欲降之。乃闢山地四五畆。
構造小屋。設高座。
轉首楞嚴經百餘日。
民害遂止。後有數人來謁曰。
聞君德行清肅。故來相觀。
并請一事。想當見聽。
吾世有此山。今君來止。
慮相犯冒。當更作界分。
以殺樹為斷。吉知是山鬼。
乃曰。僕貪此寂靜。
讀誦經典。不干君等。
願見祐助。鬼許諾而去。
越一宿。自吉所闢地四際之外。
樹皆枯死如焚焉。
other:: 
## 何曇遠
何曇遠 ^189c18

廬江人。宋御史中丞萬壽之子也。
少奉法持菩薩戒。
年十八居父喪。哀毀成疾。
遂歸心淨土。請僧數人於家懺悔宿業。
久而益#CB05418;。
一夕轉經竟。眾僧已眠。
曇遠忽自歌誦。僧異而問之。
曰。見佛身黃金色。
光丈餘。自西而至。
幡花翼從。充滿虗空。
佛熈怡微笑詔曇遠速去。
曇遠素羸弱。至是神色壯厲。
便取香花散之空中。
至五更忽然而終。
宅中芬香數日乃歇〔冥祥記〕。
other:: 
## 魏世子
魏世子 ^189c46

梁郡人。生當宋世。
奉佛精進。率諸子女修西方淨業。
唯婦獨不信。其女病死七日復蘇。
即升高座誦無量壽經。
下啟父言。兒去便往無量壽國。
兒及父兄池中各有大蓮華。
當生其內。唯母獨無。
不勝此悲。故歸啟報。
語竟而瞑。母自是亦奉法焉〔冥祥記〕。
other:: 
## 陳參軍
陳參軍 ^190a12

名鍼。荊州華容人。
天台智者禪師之兄也。
仕梁為普安王中兵參軍。
年四十遇仙人張果謂之曰。
吾觀汝相。陽筭已盡。
死在朞月。參軍懼以白智者。
智者授以童蒙止觀。
教行方等懺法。先具十法。
一者明信因果。二者生重怖畏。
三者深起慚愧。四者求滅罪方法。
所謂大乘經中明諸行法。
應當如法修行。五者發露先罪。
六者斷相續心。七者起護法心。
八者發大誓願度脫眾生。
九者常念十方諸佛。
十者觀罪性無生。
具此十法莊嚴道場。
著潔淨衣燒香散華。
於三寶前如法修行。
一七三七一月三月。
乃至經年專心懺悔。
即得重罪消滅禪定現前。
參軍奉教修習夙夜不怠。
未及一載復見果。
果大驚異曰服何藥而致此。
曰但修懺法未甞服食。
果以手加額曰。奇哉道力。
越死超生。後參軍於禪定中升天宮見金殿。
榜曰陳鍼之室。後十五年當生於此。
及期。徧謁親知言別。
端坐而逝〔佛祖統記．小止觀〕。
other:: 
## 劉謙之
劉謙之 ^190a22

魏孝文帝時中官也。
太和中自傷刑餘。
奏乞入山修道。齎華嚴經一部。
晝夜禮誦。絕粒飲水。
經三七日忽髯髭盡生。
復丈夫相。神思通悟洞曉幽旨。
遂殫精造華嚴經論共六百卷。
奏聞孝文。倍加敬信。
華嚴一教遂盛於時。
other:: 
## 嚴恭
嚴恭 ^190b6

泉州人也。隋開皇中客於揚州。
造精舍。寫法華經。
道俗崇敬常送錢供給。
後有人從貸經錢一萬。
恭不獲已與之。貸者載至中路。
船覆失錢。是日恭入庫。
見一萬錢如新出水。
怪之。已而其人以船覆告。
乃知庫中錢即其所貸也。
一商人至衖亭湖祭神。
夜夢神云。諸君以所贈物與嚴法華為書經用也。
其他感應甚眾。恭遂以書經終。
大業末。子孫猶傳其業。
群盜相約不入其里。
里人賴之。同時益州新繁有荀生者。
居縣西三十里許曰王李村。
工書。然自重不肯為人書。
人雖辱毆之。不顧也。
一日把筆走前村。
向空中四面書般若經。
數日而畢曰。好令諸天讀之。
人初不覺其異。其後大雷雨。
牧牛小兒住其地中可丈許。
雨不能濕。自後遇雨牧兒輙避雨其處。
武德中有異僧語村人曰。
此地空中有般若經。
諸天於上設葢覆之。
不可輕踐。村人遂以闌楯周之。
齋日設供。每聞天樂聲。
undefined::  ^190b18

知歸子曰。數君之奉法。
可謂專且勤矣。其能格天人而度生死也。
宜哉。夫陽氣奮而萌芽作。
秋風至而木葉零。
至誠而不動者。不亦鮮乎。
 ^190c2
