
pin:: 大方廣佛新華嚴經合論卷第七十七
other:: 唐于闐國三藏沙門實叉難陀譯經
author:: 唐太原方山長者李通玄造論
author:: 唐福州開元寺沙門志寧釐經合論
pin:: 如來隨好光明功德品第三十五之餘
orig:: 
【經】佛子！假使有人以億那由他佛剎碎為微塵，
一塵一剎復以爾許微塵數佛剎碎為微塵，
如是微塵悉置左手持以東行，過爾許微塵數世界乃下一塵，
如是東行盡此微塵，南、西、北方，四維、上、
下，亦復如是。如是十方所有世界，若著微塵及不著者，悉以集成一佛國土。
寶手！於汝意云何？
如是佛土廣大無量可思議不？
答曰：不也。如是佛土廣大無量，希有奇特，不可思議。
若有眾生聞此譬喻能生信解，當知更為希有奇特。
佛言：寶手！如是，如是，如汝所說。
若有善男子、善女人聞此譬喻而生信者，
我授彼記，決定當成阿耨多羅三藐三菩提，當獲如來無上智慧。
寶手！設復有人以千億佛剎微塵數如上所說廣大佛土抹為微塵，
以此微塵依前譬喻一一下盡，乃至集成一佛國土復抹為塵，
如是次第展轉乃至經八十反，如是一切廣大佛土所有微塵，
菩薩業報清淨肉眼於一念中悉能明見，
亦見百億廣大佛剎微塵數佛，如頗棃鏡清淨光明照十佛剎微塵數世界。
寶手！如是皆是清淨金網轉輪王甚深三昧福德善根之所成就。
commentary::  ^517a17

【論】十三、佛子！假使有人已下至末，有二十一行經，明此清淨金網轉輪王肉眼所見境界廣大難量分。
隨文釋義者，於此品中十三段文，約立三門：
一、說光明所因從何所來；二、蒙光觸者以何因緣；
三、明天鼓從何所因而能說法。
第一、說光所因從何所來者，從如來自體性自清淨法身、
根本無依住智自性清淨功德所生，能成相好，
無所依止，故名隨好光明功德品。
此之光明，一切眾生同共有之，為不以普賢行願助揚顯發，
不能顯現普賢願行；不以此光明體，亦不能得成法界無眼大用，
是故此經名為覺行互嚴經。
至此二行圓滿，遂乃各各自顯其功。
前品大人之相，因普賢行成，還令普賢說故。
此品隨好光明是佛自果，無作法身無依住根本智光是佛自說，
但依教主以取經意。
舉光之中，其隨好光無量。
今依此品，略舉其三：一、初舉如來、應、正等覺有隨好，
名圓滿王者，都陳根本智無依無性，而能普照自在，名圓滿王。
別舉此光中隨用云：此隨好中出大光明，名為熾盛。
此明隨用能破迷惑。
七百萬阿僧祇光明而為眷屬者，此明隨用備根。
七百者，都數約七菩提分，息六道苦，乃為七百。
百者，數之長也，皆令發起一乘中十地道故。
為此光體是佛果光，光所及者，皆依本故。
又約八地已前，有行者開發為七百。
萬者，萬行。阿僧祇者，明光體備根徧周。
次舉兜率天為菩薩時，放大光明，名幢王，
照十佛剎塵世界地獄眾生，得眾苦休息，
得十種眼、耳、鼻、舌、身、意清淨，捨地獄身，
生兜率天，聞天鼓音而為說法，得離垢三昧，登十地道。
此明光照往因十信解心，修力不固。
有因放逸生惡道者，遇光苦息，三業復本。
此明三生成果：第一生修十信解心，心不精專，
作諸惡業；第二生惡道，住地獄中；三蒙光照，
觸苦息，生兜率天，天鼓響音告法，成十地果。
此為三生。若也於此教中，依智發心，專求不懈，
無放逸心，修方便定，入佛智慧，生如來家，
為佛真子，便名成佛。
如輪王第一夫人所生太子，具輪王相，
雖未當位，是王真種，體無差別。
如是十住初發心菩薩，創從信種，修方便定，
自顯正智，生如來家，雖未有神足通力當其佛位，然其真智慧種與佛不殊。
從此一生，加行修治，隨其正智，入變易生，神通自在。
如人一生身、語、意業，修有為十善，尚得生天，
報得天神通，何況正智慧現前，法身體會，
無心作惡，專學慈悲，豈可不入變易生身也？
若也直約第一義論，通於生死，總為變化，
悟智即佛，不約神通，為神通是利眾生之權方便故。
若直取覺義，智是正覺，自餘神通降生成佛，總屬行收。
今至此品，明覺行圓滿。
佛前之二種光明，一名圓滿王，一名光幢王者，
且約佛果法身根本智圓明破惑之大用，
一切修道不會此根本智光，無成佛期。
二、舉足下千輻輪光，名圓滿王者，明成菩薩昇進加行之光，
為足表所行行故。
常放四十種光明者，成十信、十住、十行、十迴向地前四位也。
中有一光，隨於一切六道種種諸欲所樂，
皆令成熟，乃至阿鼻地獄受無間苦。
遇斯光者，皆生兜率天，天鼓響音說法，
及以悔除諸惑，得離垢三昧，或得無依智。
印定一光，是一切六道應根起信之光，
餘三是十住、十行、十迴向加行，成十地道果滿之光。
為地前三賢位，是圓會悲、智、願、行已終，
十地但成此地前十迴向之功，不別有位，
以此但放四十光明，不放五十也。
無功之果，是佛自位，不屬行故。
明足下光，是表十信、十住、十行、十迴向願、
行之位，十地約法而成，功滿前願故。
三、右手掌中一隨好光明，出現無量自在神力者，
此表引接光，以手是引接義故。
此乃宜同一切世間三界所行方便，非世間天人及三乘所知故。
且舉此三種光明，備世諸有已徧，自餘廣多不論。
第二、蒙光觸者。何因緣者，經意明先世有信心故。
如經云：汝往昔親近眾善知識。
即明昔曾有信心之種，雖造惡業，生於地獄，
為有信種，光及其身，苦息種存，便能發意，捨身生天。
若無先世信種，設光照身者，不覺不知。
三、明天鼓從何所因緣而能說法？
如經云：但以毗盧遮那三昧力故，般若波羅蜜威德力故，出音聲。
大約三緣而得聞之：一、毗盧遮那菩薩三昧之力；
二、於無體性三昧中，有自在無作妙慧；
三、眾生昔曾聞此無性法身大智慧之種，
方堪得聞如是妙聲，迷除得道。
如離垢三昧者，是無性妙理，自體無中邊等虗空性，
性自無垢，具無限智慧知見，自無我所，須以方便定發起方明。
如法慧菩薩入無量方便三昧是也。
又如善財於妙峯山上，得憶念一切諸佛智慧光明者是也。
總是十住初心創始顯發故。
至此品中，不離初處滿故，還向普光明殿說十信心處，
說此十一品、十一地及佛果之門，表此意也。
不離一念，不隔一時，而成果故。
方便三昧者，任無作性，蕩然自定，不收不攝，
任心自安，萬惑自淨，道自現爾，方可任用施為，不失其理。
然以普賢願行，方成悲智大用。
無作法界緣起之門，一如其上五位進修行者是也。
如經云：於色、聲、香、味、觸，其內具有五百煩惱，其外亦有五百煩惱。
瞋行多者二萬一千，貪行多者二萬一千，
癡行多者二萬一千，等分行者二萬一千，已上都有八萬四千。
如色、聲、香、味、觸，各有五蘊，共十使煩惱，皆意根為主。
如是色、聲、香、味、觸為外，受、想、行、識及意為內。
如因內外心境成緣，皆能成十使煩惱。
色、聲、香、味、觸、受、想、行、識及意，能所互參，內外各十。
如是內外十種煩惱，一一皆能起十使煩惱。
即內外所緣，各有五百煩惱。
由迷心境，內外相資。
由內五蘊成境，因外五境所起能緣。
由此內外能所二緣，十使煩惱因之不息，乃至八萬四千。
如是十使，皆因五蘊所成。
一一使中有百，以將十使中五蘊，以五蘊成十使。
一一蘊中一百，五蘊中有五百。
以五蘊成五塵，五塵中有五百。
以塵蘊為內外之上，共為一千。
配七識中有七千，分三世，三七二十一，當二萬一千。
即依貪、瞋、癡多者及等分，各二萬一千，共為八萬四千。
餘如文自具。如十使中，各有內外五蘊。
十使互參，即有一百。
於一百十使，一一使皆有五蘊，為五百。
由內心緣外境，互為主伴。
以此內外各有五百，共成一千。
由末那與六識相因作業，有七千煩惱。
法如前配，三七二十一，亦當二萬一千。
若約此品法門，天鼓所說無生理智，及說悔除過惡之法，甚善甚妙。
修道發菩提心者，可以持誦作意，倣而學之，
以方便定慧力，勤思觀察，還同此品，剎那成佛。
於中法門融通次第，具如此品。
如善財童子所見善知識，皆云我已先發阿耨多羅三藐三菩提心，
云何教我學菩薩道者，明菩提無求無修，
無三世故，但求其行。
菩提無修，此隨好光明功德，但與行作光明，令行無依無修。
作者，一切發心者，先修方便三昧，而以顯之。
從此理中，方當加行，是故名以果成因門，以因即果門。
以理智之外，無別行故，即理事無礙，以為進修。
是故但求其菩薩道，即行是菩提，明隨行無得故。
是以發普賢行，未圓滿故，求菩薩道。
以菩提無三世，不出一剎那，萬行皆圓滿，故名為佛乘。
即乃直論智境，不分三世延促等障。
凡夫及三乘，謂三無數劫，及無限劫，是此教中智境不遷之門故。
以本如是故，法如是故，非佛神通使然也。
三乘情見，謂佛神通，以迷實法，本來如是。
此普光明殿中，十一品法，是都該一部，
及無盡古今，總不移毫念也。
須當如是信解修行，名悟佛知見，入佛知見故。
當知十地，及等妙二位，總依十信十住十行十迴向法則而成。
pin:: 
# 普賢行品第三十六
普賢行品第三十六
commentary::  ^517b8

【論】將釋此品，約作四門分別：一、釋品名目；
二、釋品來意；三、釋說教之主；四、隨文釋義。
一、釋品名目者，何故名為普賢行品？
為明從初會菩提場如來是佛果，如十普賢菩薩，
并已下菩薩神天等眾，是佛普賢行故。
從第二會普光明殿，說不動智、佛無礙智等十智如來，
以成十信心，明其能信自心是不動智，佛是自心之本果。
餘九亦然。文殊師利！
覺首、目首等十首菩薩，是自身所行普賢之行。
以次十住、十行、十迴向、十地、十一地，所有十十等佛號、
十十等菩薩名，乃至無量佛號、無量菩薩名，皆是自身自心進修佛果。
自普賢行直至於此普賢行品，是一箇自心佛果，一箇自心普賢行。
至如來出現品，方明自己佛果現理智，體用方終。
以此出現品中，如來放眉間光灌文殊頂，
口中光灌普賢口，令其理智法身妙慧，
文殊師利共普賢菩薩自相問答如來出現所有境界，方明自身理智妙慧普賢行海。
佛果進修，始終圓滿，付囑流通，亦在出現品內。
離世間品是佛果後常道，無始終普賢行故。
法界品是佛常道法界，如以佛果後普賢行，依義亦可作利。
世間品是自己道行已滿，純是利益世間，
無世間可離，無出世間可至，故以普賢行恒利益眾生為本故。
餘義至後品重明，以此品通該十信已來至出現品一勢始終因果本末以立其品名。
大約此一會十定已來十一品經，總以十定之體通收始末，
不出一剎那際，故此品以明佛果位內自行普賢行滿，故以立其名。
二釋品來意者，為明前品果極性智光明以利眾生，此品明普賢行能利物故。
有理智無行理智乃處俗不圓，有行無理智其行無由出俗，
故理行體徹方成不二自在之門，以此此品須來。
三釋說教之主者，此品何故普賢為能說教之主者？
為此品行門是普賢之行滿故，還令普賢自說，
明普賢是法身本智妙理之用故，二法獨行即不圓故。
先舉法身性智之光，次說普賢之行故。
四隨文釋義者，於此一品經長科為十五段：
orig::  ^519a24

【經】爾時，普賢菩薩摩訶薩復告諸菩薩大眾言：佛子！
如向所演，此但隨眾生根器所宜，略說如來少分境界。
何以故？諸佛世尊為諸眾生無智作惡，
計我、我所，執著於身，顛倒疑惑，邪見分別，
與諸結縛恒共相應，隨生死流，遠如來道，故出興于世。
commentary::  ^519b46

【論】第一、爾時，普賢菩薩已下，至出興于世，
有五行半經，明眾生去佛道遠，佛乃出世。
前品所說，略說少分。
境界分隨文釋義者，如向所說者，言前十身相海品及隨好光明功德品是。
略說少分為邪見，恒與結使繫縛恒相應故，
遠離如來道，不云出現。
若以正見，何出何沒？
何成何壞？何梵何淨？
若得自心如是平等，不染不淨，是佛出興。
結縛者，六處結縛：眼、耳、鼻、舌、身、意。
邪見者，所謂八邪：邪念、邪命、邪思、邪精進、
邪定、邪語、邪業、邪慧。
計我、我所者，身邊二見是。
顛倒疑惑者，四倒：無常計常、無我計我、
非樂計樂、不淨計淨。
如來為如是眾生示現出興，略說少分福德境界，而實如來無出無沒。
唯道相應者，智境自會，不於諸佛作出生滅沒之見，
但自以定、觀二門以治心垢。
身邊見謝，智現相應。
orig::  ^519c8

【經】佛子！我不見一法為大過失，如諸菩薩於他菩薩起瞋心者。
何以故？佛子！若諸菩薩於餘菩薩起瞋恚心，即成就百萬障門故。
commentary::  ^519c36

【論】第二、佛子已下，至成就百萬障門，故有兩行半經，
明普賢菩薩眾生有大過惡，不曾見一過惡。
若見一菩薩有瞋心，成百萬障門分。
orig::  ^519c42

【經】何等為百萬障？
所謂：不見菩提障、不聞正法障、生不淨世界障、
生諸惡趣障、生諸難處障、多諸疾病障、
多被謗毀障、生頑鈍諸趣障、壞失正念障、
闕少智慧障、眼障、耳障、鼻障、舌障、身障、
意障、惡知識障、惡伴黨障、樂習小乘障、
樂近凡庸障、不信樂大威德人障、樂與離正見人同住障、
生外道家障、生魔境界障、離佛正教障、
不見善友障、善根留難障、增不善法障、
得下劣處障、生邊地障、生惡人家障、生惡神中障、
生惡龍、惡夜叉、惡乾闥婆、惡阿脩羅、惡迦樓羅、
惡緊那羅、惡摩睺羅伽、惡羅剎中障、不樂佛法障、
習童蒙法障、樂著小乘障、不樂大乘障、
性多驚怖障、心常憂惱障、愛著生死障、
不專佛法障、不喜見聞佛自在神通障、
不得菩薩諸根障、不行菩薩淨行障、退怯菩薩深心障、
不生菩薩大願障、不發一切智心障、於菩薩行懈怠障、
不能淨治諸業障、不能攝取大福障、智力不能明利障、
斷於廣大智慧障、不護持菩薩諸行障、
樂誹謗一切智語障、遠離諸佛菩提障、
樂住眾魔境界障、不專修佛境界障、不決定發菩薩弘誓障；
不樂與菩薩同住障；不求菩薩善根障；
性多見疑障；心常愚闇障；不能行菩薩平等施故，
起不捨障；不能持如來戒故，起破戒障；
不能入堪忍門故，起愚癡、惱害、瞋恚障；
不能行菩薩大精進故，起懈怠垢障；不能得諸三昧故，
起散亂障；不修治般若波羅蜜故，起惡慧障；
於處、非處中無善巧障；於度眾生中無方便障；
於菩薩智慧中不能觀察障；於菩薩出離法中不能了知障；
不成就菩薩十種廣大眼故，眼如生盲障；
耳不聞無礙法故，口如啞羊障；不具相好故，
鼻根破壞障；不能辯了眾生語言故，成就舌根障；
輕賤眾生故，成就身根障；心多狂亂故，
成就意根障；不持三種律儀故，成就身業障；
恒起四種過失故，成就語業障；多生貪、
瞋、邪見故，成就意業障；賊心求法障；斷絕菩薩境界障；
於菩薩勇猛法中心生退怯障；於菩薩出離道中心生懶惰障；
於菩薩智慧光明門中心生止息障；於菩薩念力中心生劣弱障；
於如來教法中不能住持障；於菩薩離生道不能親近障；
於菩薩無失壞道不能修習障；隨順二乘正位障；遠離三世諸佛菩薩種性障。
佛子！若菩薩於諸菩薩起一瞋心，則成就如是等百萬障門。
commentary::  ^519c48

【論】第三、何等為百萬障門已下，至成就如是等百萬障門，有四十四行。
經明舉一百箇障門，以彰百萬障門之首分。
已下說一百箇障門與百萬障門為首，
以防修道者於他菩薩起一念瞋心，如經自具。
如有修道者，大須慎之。
如上修道，創始發心，非慮亡想盡，其道乃會；
情在想存，我見求道，終不相應。
須依智人，自摧憍慢，敬心徹到，方以定、觀二門決擇。
上二界禪，聲聞、外道及權教菩薩所修定慧，
一一須知，方識正法，方始心無邪正，求差別智門，
以大願力，長大慈悲，成普賢行。
如作賊心、求法不善調心、慠慢心增，於他菩薩起一念瞋恨，
當入百萬障門，如經具明。
作惡神、惡鬼等難，已得一分求道之心，
助成勢力，怒不可當。
諸有發心者，應當防之，如法謙敬，一心志求。
亦可常須誦持此普賢行品，以防三業，令使應真。
orig::  ^520b28

【經】何以故？佛子！我不見有一法為大過惡，如諸菩薩於餘菩薩起瞋心者。
commentary::  ^520c10

【論】第四、何以故已下，至起瞋心者，有一行半，
經明都結已上，於他菩薩不起瞋心分。
orig::  ^520c14

【經】是故諸菩薩摩訶薩欲疾滿足諸菩薩行，應勤修十種法。
何等為十？所謂：心不棄捨一切眾生，於諸菩薩生如來想，
永不誹謗一切佛法，知諸國土無有窮盡，
於菩薩行深生信樂，不捨平等虗空法界菩提之心，
觀察菩提入如來力，精勤修習無礙辯才，
教化眾生無有疲厭，住一切世界心無所著。
是為十。佛子！菩薩摩訶薩安住此十法已，則能具足十種清淨。
何等為十？所謂：通達甚深法清淨，親近善知識清淨，
護持諸佛法清淨，了達虗空界清淨，深入法界清淨，
觀察無邊心清淨，與一切菩薩同善根清淨，
不著諸劫清淨，觀察三世清淨，修行一切諸佛法清淨。
是為十。佛子！菩薩摩訶薩住此十法已，則具足十種廣大智。
何等為十？所謂：知一切眾生心行智，知一切眾生業報智，
知一切佛法智，知一切佛法深密理趣智，
知一切陀羅尼門智，知一切文字辯才智，
知一切眾生語言、音聲、詞辯善巧智，於一切世界中普現其身智，
於一切眾會中普現影像智，於一切受生處中具一切智智。
是為十。佛子！菩薩摩訶薩住此十智已，則得入十種普入。
何等為十？所謂：一切世界入一毛道，一毛道入一切世界；
一切眾生身入一身，一身入一切眾生身；
不可說劫入一念，一念入不可說劫；一切佛法入一法，
一法入一切佛法；不可說處入一處，一處入不可說處；
不可說根入一根，一根入不可說根；一切根入非根，
非根入一切根；一切想入一想，一想入一切想；
一切言音入一言音，一言音入一切言音；
一切三世入一世，一世入一切三世。
是為十。佛子！菩薩摩訶薩如是觀察已，則住十種勝妙心。
何等為十？所謂：住一切世界語言、非語言勝妙心；
住一切眾生想念無所依止勝妙心；住究竟虗空界勝妙心；
住無邊法界勝妙心；住一切深密佛法勝妙心；
住甚深無差別法勝妙心；住除滅一切疑惑勝妙心；
住一切世平等無差別勝妙心；住三世諸佛平等勝妙心；
住一切諸佛力、無畏勝妙心。
是為十。佛子！菩薩摩訶薩住此十種勝妙心已，則得十種佛法善巧智。
何等為十？所謂：了達甚深佛法善巧智；
出生廣大佛法善巧智；宣說種種佛法善巧智；
證入平等佛法善巧智；明了差別佛法善巧智；
悟解無差別佛法善巧智；深入莊嚴佛法善巧智；
一方便入佛法善巧智；無量方便入佛法善巧智；
知無邊佛法無差別善巧智；以自心自力於一切佛法不退轉善巧智。
是為十。佛子！菩薩摩訶薩聞此法已，咸應發心，恭敬受持。
commentary::  ^520c18

【論】是故諸菩薩摩訶薩已下，至佛子！
菩薩摩訶薩應發心恭敬受持，有六段十法，
如經文義自明：一、諸菩薩欲疾滿足諸菩薩行，
應勤修十法；二、則能具足十種清淨分；
三、則能具足十廣大智分；四、則得十種普入分；
五、則住十種勝妙心分；六、則得十種善巧智分。
已上有十段經文。
如經云：知一切眾生心行智者，此名他心智。
以自無心，自他障絕，即自心與一切眾生心一體無二，
以此能知一切眾生心故；以自心、眾生心無二故，乃至知一切佛法深密理趣智亦爾。
以自心無自他心故，即聖凡一理同體；
聖凡一理同體，即聖凡心法悉知故；以聖凡心一理故，
即身無內外諸見；無內外見故，即無邊世界、
虗空界平等；自心與虗空界平等，即無大小、
遠近、中間；既自心無大小、遠近、中間，即智恒徧滿十方世界而無往來；
既智恒徧滿十方世界而無往來，即能隨根對現色身自在；
既能隨根對現色身自在，即應根說法自在，
即一身、多身相入自在。
已下諸自在法，皆如是修行，以禪定、智慧力，
性自融通，非生滅妄想所知。
如是自無心、無思、無妄想之正智，性自徧周而無來往，
隨時隨根為教化一切眾生故，現作一切等眾生之事業，
皆無作者，無有處所，任性智用故。
如響應聲，無有處所，無作者故，非往來故。
已下皆准此智知之、修之。
orig::  ^521b4

【經】何以故？菩薩摩訶薩持此法者，少作功力，
疾得阿耨多羅三藐三菩提，皆得具足一切佛法，悉與三世諸佛法等。
commentary::  ^521c2

【論】第十一、何以故已下，至與三世諸佛法等，
有兩行半經，明聞此法勸，恭敬受持，以少方便，速成佛分。
orig::  ^521c8

【經】爾時，佛神力故，法如是故，十方各有十不可說百千億那由他佛剎微塵數世界六種震動，
雨出過諸天一切華雲、香雲、末香雲、衣蓋、
幢幡、摩尼寶等，及以一切莊嚴具雲，雨眾妓樂雲，
雨諸菩薩雲，雨不可說如來色相雲，雨不可說讚歎如來善哉雲，
雨如來音聲充滿一切法界雲，雨不可說莊嚴世界雲，
雨不可說增長菩提雲，雨不可說光明照耀雲，雨不可說神力說法雲。
如此世界四天下菩提樹下菩提場菩薩宮殿中，
見於如來成等正覺演說此法；十方一切諸世界中，悉亦如是。
commentary::  ^521c14

【論】第十二、爾時，佛神力故已下，至一切世界中，
悉亦如是，有十一行經，明正法威感，地六震動。
天興供雲：供養法分，如地動。
興供有三義：一、法威感也，二、諸菩薩聞法適悅，
三、如經云法如是故。
經云：受持此法，少作功力，疾得菩提者，
一念無思，無依智現，即菩提也。
orig::  ^521c34

【經】爾時，佛神力故，法如是故，十方各過十不可說佛剎微塵數世界外，
有十佛剎微塵數菩薩摩訶薩來詣此土，
充滿十方，作如是言：善哉！
善哉！佛子！乃能說此諸佛如來最大誓願授記深法。
佛子！我等一切同名：普賢，各從普勝世界普幢自在如來所來詣此土，
悉以佛神力故，於一切處演說此法。
如此眾會，如是所說，一切平等，無有增減。
我等皆承佛威、佛力，來此道場，為汝作證。
如此道場，我等十佛剎微塵數菩薩而來作證；
十方一切諸世界中，悉亦如是。
commentary::  ^521c46

【論】第十三、爾時，佛神力故已下，至十方一切世界中，
悉亦如是，有十行半經，明普勝世界一切處普賢菩薩俱來作證分。
如十方各過十不可說世界佛剎微塵數世界外，
有十佛剎微塵數菩薩摩訶薩來詣此土，
充滿十方者，此即是普賢行滿故。
歎言善哉！善哉者，歎教法難遇故。
佛子！乃能說此諸佛如來最大誓願受記深法者，
明普賢行願是理、智、大悲圓滿法果，行已終故。
以果終是佛受記深法故，明法身、智身、
大悲之行，塵塵之內具佛普賢無盡行故，號曰甚深。
佛子！我等一切同名普賢，明法行無二，以此名同。
各從普勝世界普幢自在如來所來者，
處道謙和，名為普勝世界；能破自他憍慢及諸煩惱，號之普幢。
幢者，明心不隨境動，理、智、悲、行重重徧周，
故名為普勝幢；雖處生死，不與染俱，名為自在。
此佛號世界，是隨行因果之名。
來詣此土者，明昇進位極，至此法也。
以佛神力故，於一切處演說此法者，前明身業行周，此明語業徧周。
已下如文，可見。
orig::  ^522a16

【經】爾時，普賢菩薩摩訶薩以佛神力、自善根力，
觀察十方暨于法界，欲開示菩薩行，欲宣說如來菩提界，
欲說大願界，欲說一切世界劫數，欲明諸佛隨時出現，
欲說如來隨根熟眾生出現令其供養，
欲明如來出世功不唐捐，欲明所種善根必獲果報，
欲明大威德菩薩為一切眾生現形說法令其開悟，
而說頌言：
commentary::  ^522b4

【論】第十四、爾時普賢菩薩已下，有七行經，
明普賢菩薩觀眾，并陳說頌之意分。
如經欲開示菩薩行者，普賢行是。
欲說如來行菩提界者，法身無性根本智是。
欲說大願界者，是普賢發興大悲願者是。
欲說一切世界劫數者，如下頌中云：一劫入一切劫，
一切劫入一劫，一念入一切劫者是。
欲明如來出世功不唐捐者，明應根不失時。
欲明所種善根必獲果報者，明佛菩薩應根眾生獲益。
欲明大威德菩薩為一切眾生現形說法者，
明理智徧周無來往，而對現色身隨根授法。
已上十事法，皆已下頌中一一具明。
orig::  ^522b16

【經】
　　汝等應歡喜，捨離於諸蓋，一心恭敬聽。
　　菩薩諸願行。　往昔諸菩薩，最勝人師子，
　　如彼所修行，我當次第說，亦說諸劫數。
　　世界并諸業，及以無等尊，於彼而出興。
　　如是過去佛，大願出于世，云何為眾生？
　　滅除諸苦惱。　一切論師子，所行相續滿，
　　得佛平等法，一切智境界。
　見於過去世，
　　一切人師子，放大光明網，普照十方界，
　　思惟發是願：　我當作世燈，具足佛功德。
　　十力一切智，一切諸眾生，貪恚癡熾然，
　　我當悉救脫，令滅惡道苦。
　發如是誓願：
　　堅固不退轉，具修菩薩行，獲十無礙力。
　　如是誓願已，修行無退怯，所作皆不虗。
　　說名論師子。　於一賢劫中，千佛出于世，
　　彼所有普眼，我當次第說。
　如一賢劫中，
　　無量劫亦然，彼未來佛行，我當分別說。
　　如一佛剎種，無量剎亦然，未來十力尊，
　　諸行我今說。　諸佛次興世，隨願隨名號，
　　隨彼所得記，隨其所壽命，隨所修正法，
　　專求無礙道，隨所化眾生，正法住於世。
　　隨所淨佛剎，眾生及法輪，演說時非時，
　　次第淨羣生，隨諸眾生業，所行及信解。
　　上中下不同，化彼令修習，入於如是智。
　　修其最勝行，常作普賢業，廣度諸眾生。
　　身業無障礙，語業悉清淨，意行亦如是。
　　三世靡不然，菩薩如是行，究竟普賢道。
　　出生淨智日，普照於法界。
　未來世諸劫，
　　國土不可說，一念悉了知，於彼無分別。
　　行者能趣入，如是最勝地。
　此諸菩薩法，
　　我當說少分，智慧無邊際，通達佛境界。
　　一切皆善入，所行不退轉，具足普賢慧。
　　成滿普賢願，入於無等智，我當說彼行。
　　於一微塵中，悉見諸世界，眾生若聞者，
　　迷亂心發狂。　如於一微塵，一切塵亦然，
　　世界悉入中。　如是不思議，一一塵中有，
　　十方三世法，趣剎皆無量，悉能分別知。
　　一一塵中有，無量種佛剎，種種皆無量，
　　於一靡不知。　法界中所有，種種諸異相，
　　趣類各差別，悉能分別知，深入微細智。
　　分別諸世界，一切劫成壞，悉能明了說。
　　知諸劫脩短，三世即一念，眾行同不同，
　　悉能分別知。　深入諸世界，廣大非廣大，
　　一身無量剎，一剎無量身，十方中所有，
　　異類諸世界，廣大無量相，一切悉能知。
　　一切三世中，無量諸國土，具足甚深智，
　　悉了彼成敗。　十方諸世界，有成或有壞，
　　如是不可說，賢德悉深了。
　或有諸國土，
　　種種地嚴飾，諸趣亦復然，斯由業清淨。
　　或有諸世界，無量種雜染，斯由眾生感，
　　一切如其行，無量無邊剎，了知即一剎。
　　如是入諸剎，其數不可知。
　一切諸世界，
　　悉入一剎中，世界不為一，亦復無雜亂。
　　世界有仰覆，或高或復下，皆是眾生想。
　　悉能分別知。　廣博諸世界，無量無有邊，
　　知種種是一，知一是種種。
　普賢諸佛子！
　　能以普賢智，了知諸剎數，其數無邊際，
　　知諸世界化，剎化眾生化，法化諸佛化，
　　一切皆究竟。　一切諸世界，微細廣大剎，
　　種種異莊嚴，皆由業所起。
　無量諸佛子！
　　善學入法界，神通力自在，普徧於十方。
　　眾生數等劫，說彼世界名，亦不能令盡。
　　唯除佛開示，世界及如來，種種諸名號。
　　經於無量劫，說之不可盡，何況最勝智？
　　三世諸佛法，從於法界生，充滿如來地。
　　清淨無礙念，無邊無礙慧，分別說法界。
　　得至於彼岸。　過法諸世界，廣大及微細，
　　修習所莊嚴，一念悉能知。
　其中人師子，
　　修佛種種行，成於等正覺，示現諸自在。
　　如是未來世，次第無量劫，所有人中尊，
　　菩薩悉能知，所有諸行願，所有諸境界，
　　如是勤修行，於中成正覺。
　亦知彼眾會，
　　壽命化眾生，以此諸法門，為眾轉法輪。
　　菩薩如是知，住普賢行地，智慧悉明了。
　　出生一切佛，現在世所攝，一切諸佛土，
　　深入此諸剎，通達於法界。
　彼諸世界中，
　　現在一切佛，於法得自在，言論無所礙，
　　亦知彼眾會，淨土應化力，盡無量億劫，
　　常思惟是事，調御世間尊，所有威神力，
　　無盡智慧藏，一切悉能知，出生無礙眼。
　　無礙耳鼻身，無礙廣長舌，能令眾歡喜，
　　最勝無礙心，廣大普清淨，智慧徧充滿，
　　悉知三世法，善學一切化，剎化眾生化，
　　世化調伏化，究竟化彼岸，世間種種別，
　　皆由於想住，入佛方便智，於此悉明了。
　　眾會不可說，一一為現身，悉使見如來。
　　度脫無邊眾。　諸佛甚深智，如日出世間，
　　一切國土中，普現無休息，了達諸世間，
　　假名無有實。　眾生及世界，如夢如光影，
　　於諸世間法，不生分別見。
　善離分別者，
　　亦不見分別，無量無數劫，解之即一念。
　　知念亦無念，如是見世間。
　無量諸國土，
　　一念悉超越，經於無量劫，不動於本處。
　　不可說諸劫，即是須臾頃，莫見脩與短。
　　究竟剎那法，心住於世間，世間住於心，
　　於此不妄起，二非二分別。
　眾生世界劫，
　　諸佛及佛法，一切如幻化，法界悉平等，
　　普於十方剎，示現無量身。
　知身從緣起，
　　究竟無所著，依於無二智，出現人師子。
　　不著無二法，知無二非二，了知諸世間，
　　如#CB08504;如光影，如響亦如夢，
如幻如變化，
　　如是隨順入，諸佛所行處，成就普賢智。
　　普照深法界，眾生剎染著，一切皆捨離。
　　而興大悲心，普淨諸世間。
　菩薩常正念，
　　論師子妙法，清淨如虗空，而興大方便。
　　見世常迷倒，發心咸救度，所行皆清淨，
　　普徧諸法界，諸佛及菩薩，佛法世間法，
　　若見其真實，一切無差別。
　如來法身藏，
　　普入世間中。　雖在於世間，於世無所著，
　　譬如清淨水，影像無去來，法身徧世間，
　　當知亦如是，如是離染著，身世皆清淨。
　　湛然如虗空，一切無有生。
　知身無有盡，
　　無生亦無滅，非常非無常，示現諸世間。
　　除滅諸邪見，開示於正見。
　法性無來去，
　　不著我我所。　譬如工幻師，示現種種事，
　　其來無所從，去亦無所至，幻性非有量。
　　亦復非無量，於彼大眾中，示現量無量。
　　以此寂定心，修習諸善根，出生一切佛。
　　非量非無量，有量及無量，皆悉是妄想。
　　了達一切趣，不著量無量，諸佛甚深法，
　　廣大深寂滅，甚深無量智，知甚深諸趣，
　　菩薩離迷倒，心淨常相續，巧以神通力，
　　度無量眾生，未安者令安，安者示道場。
　　如是徧法界，其心無所著，不住於實際。
　　不入於涅槃。　如是徧世間，開悟諸羣生，
　　法數眾生數，了知而不著，普雨於法雨。
　　充洽諸世間，普於諸世界，念念成正覺。
　　而修菩薩行　未曾有，退轉　世間種種身。
　　一切悉了知，如是知身法，則得諸佛身。
　　普知諸眾生，諸劫及諸剎，十方無涯際，
　　智海無不入。　眾生身無量，一一為現身，
　　佛身無有邊，智者悉觀見，一念之所知，
　　出現諸如來，經於無量劫，稱揚不可盡。
　　諸佛能現身，處處般涅槃，一念中無量。
　　舍利各差別。　如是未來世，有求於佛果，
　　無量菩提心，決定智悉知。
　如是三世中，
　　所有諸如來，一切悉能知，名：住普賢行。
　　如是分別知，無量諸行地，入於智慧處。
　　其輪不退轉，微妙廣大智，深入如來境。
　　入已不退轉，說名普賢慧。
　一切最勝尊，
　　普入佛境界，修行不退轉，得無上菩提。
　　無量無邊心，各各差別業，皆由想積集。
　　平等悉了知，染汙非染汙，學心無學心，
　　不可說諸心，念念中悉知，了知非一二。
　　非染亦非淨，亦復無雜亂，皆從自想起。
　　如是悉明見，一切諸眾生，心想各不同。
　　起種種世間，以如是方便，修諸最勝行。
　　從佛法化生，得名為普賢。
　眾生皆妄起，
　　善惡諸趣想，由是或生天，或復墮地獄。
　　菩薩觀世間，妄想業所起，妄想無邊故。
　　世間亦無量，一切諸國土，想網之所現，
　　幻網方便故，一念悉能入。
　眼耳鼻舌身，
　　意根亦如是，世間想別異，平等皆能入。
　　一一眼境界，無量眼皆入，種種性差別，
　　無量不可說，所見無差別，亦復無雜亂。
　　各隨於自業，受用其果報。
　普賢力無量，
　　悉知彼一切，一切眼境界，大智悉能入。
　　如是諸世間，悉能分別知，而修一切行。
　　亦復無退轉。　佛說眾生說，及以國土說，
　　三世如是說，種種悉了知。
　過去中未來，
　　未來中現在，三世互相見，一一皆明了。
　　如是無量種，開悟諸世間，一切智方便。
　　邊際不可得。
commentary::  ^522b38

【論】第十五、正申頌意。
此一段頌有一百二十一行，竝一時普頌。
前十法明普賢行終因果，理智悲願皆圓滿故，如頌中自明。
大方廣佛新華嚴經合論卷第七十七
w:: 音切
note:: 頑 ^524c26

〔五還切。〕鈍
〔徒困切。〕闕
〔苦穴切。〕庸
〔涌從切。〕啞
〔於雅切。〕懶
〔落旱切。〕墯 ^524c41

〔徒果切。〕洎
〔巨義切。〕汙
〔烏故切。〕蕩
〔徒浪切。〕暨
〔巨至切。〕澍
〔注音。〕
 ^524c43
