住鼎州梁山廓庵和尚十牛圖頌〔并〕序
xu:: 
# 序

夫諸佛真源。眾生本有。
因迷也沈淪三界。
因悟也頓出四生。
所以有諸佛而可成。
有眾生而可作。是故先賢悲憫。
廣設多途。理出偏圓。
教興頓漸。從麤及細。
自淺至深。末後目瞬青蓮。
引得頭陀微笑。正法眼藏自此流通天上人間。
此方他界。得其理也。
超宗越格。如鳥道而無蹤跡。
得其事也。滯句迷言。
若靈龜而曳尾。 ^773b10

間有清居禪師。觀眾生之根器。
應病施方。作牧牛以為圖。
隨機設教。初從漸白。
顯力量之未充。次至純真。
表根機之漸照。乃至人牛不見故。
標心法雙亡。其理也。
已盡根源。其法也。
尚存莎笠。遂使淺根疑悞。
中下紛紜。或疑之落空亡也。
或喚作墮常見。今觀則公禪師。
擬前賢之模範。出自己之胷襟。
十頌佳篇。交光相映。
初從失處。終至還源。
善應群機。如救飢渴。
慈遠是以探尋妙義。
採拾玄微。如水母以尋飡。
依海蝦而為目。初自尋牛。
終至入鄽。強起波瀾。
橫生頭角。尚無心而可覓。
何有牛而可尋。泊至入#CB04622;。
是何魔魅。況是祖禰不了。
殃及兒孫。不揆荒唐。
試為提唱。
other:: 
# 尋牛序一
尋牛序一 ^773b22

從來不失。何用追尋。
由背覺以成疎。在向塵而遂失。 ^773c4

家山漸遠。岐路俄差。
得失熾然。是非鋒起。
頌曰。
　　忙忙撥草去追尋　水闊山遙路更深
　　力盡神疲無處覔　但聞楓樹晚蟬吟 ^773c6

和
author:: 石皷夷和尚。
　　只管區區后外尋　不知脚底已泥深
　　幾迴芳草斜陽裏　一曲新豐空自吟 ^773c12

又
author:: 壞衲璉和尚。
　　本無蹤跡是誰尋　誤入烟蘿深處深
　　手把鼻頭同歸客　水邊林下自沈吟
other:: 
# 見跡序二
見跡序二 ^773c18

依經解義。閱教知蹤。
明眾器為一金。體萬物為自己。 ^773c26

正邪不辯。真偽奚分。
未入斯門。權為見跡。
頌曰。
　　水邊林下跡偏多　芳草離披見也麼
　　縱是深山更深處　遼天鼻孔怎藏他 ^773c28

和。
　　枯木巖前差路多　草窠裏輥覺非麼
　　脚跟若也隨他去　未免當頭蹉過他 ^773c34

又。
　　見牛人少覔牛多　山北山南見也麼
　　明暗一條來去路　箇中認取別無他
other:: 
# 見牛序三
見牛序三 ^773c40

從聲得入。見處逢原。
六根門著著無差。
動用中頭頭。 ^773c48

顯露。水中鹽味。色裏膠青。
眨上眉毛。非是他物。
頌曰。
　　黃鸝枝上一聲聲　日暖風和岸柳青
　　只此更無回避處　森森頭角#CB15148;難成 ^774a2

和。
　　識得形容認得聲　戴崧從此妙丹青
　　徹頭徹尾渾相似　子細看來未十成 ^774a10

又。
　　驀地相逢見面呈　此牛非白亦非青
　　點頭自許微微笑　一段風光#CB15148;不成
other:: 
# 得牛序四
得牛序四 ^774a16

久埋郊外。今日逢渠。
由境勝以難追。戀芳叢而不已。 ^774a24

頑心尚勇。野性猶存。
欲得純和。必加鞭楚。
頌曰。
　　竭盡神通獲得渠　心強力壯卒難除
　　有時纔到高原上　又入烟雲深處居 ^774a26

和。
　　牢把繩頭莫放渠　幾多毛病未曾除
　　徐徐驀鼻牽將去　且要迴頭識舊居 ^774a32

又。
　　芳草連天捉得渠　鼻頭繩索未全除
　　分明照見歸家路　綠水青山暫寄居
other:: 
# 牧牛序五
牧牛序五 ^774a38

前思纔起。後念相隨。
由覺故以成真。在迷故而為妄。 ^774a46

不唯由境有。惟自心生。
鼻索牢牽。不容擬議。
頌曰。
　　鞭索時時不離身　恐伊縱步入埃塵
　　相將牧得純和也　羈鎻無抑自逐人 ^774a48

和。
　　共分山林寄此身　有時亦踏馬蹄塵
　　不曾犯者人苗稼　來往空勞背上人 ^774b6

又。
　　牧來純熟自通身　雖在塵中不染塵
　　弄來却得蹉跎力　林下相進笑殺人
other:: 
# 騎牛歸家序六
騎牛歸家序六 ^774b12

干戈已罷。得失還無。
唱樵子之村歌。吹兒童之野曲。 ^774b20

橫身牛上。目視雲霄。
呼喚不回。撈籠不住。
頌曰。
　　騎牛迤邐欲還家　羗笛聲聲送晚霞
　　一拍一歌無限意　知音何必鼓唇牙 ^774b22

和。
　　指點前坡即是家　旋吹桐角出烟霞
　　忽然變作還鄉曲　未必知音肯伯牙 ^774b28

又。
　　倒騎得得自歸家　篛笠簑衣帶晚霞
　　步步清風行處穩　不將寸草挂唇牙
other:: 
# 忘牛存人序七
忘牛存人序七 ^774b34

法無二法。牛目為宗。
喻蹄兔之異名。顯筌魚之差別。 ^774b42

如金出鑛。似月離雲。
一道寒光。威音劫外。
頌曰。
　　騎牛已得到家山　牛也空兮人也閑
　　紅日三竿猶作夢　鞭繩空頓草堂間 ^774b44

和。
　　欄內無牛趂出山　烟簑雨笠亦空閑
　　行歌行樂無拘繫　贏得一身天地間 ^774c2

又。
　　歸來何處不家山　物我相忘鎮日閑
　　須信通玄峰頂上　箇中渾不類人間
other:: 
# 人牛俱忘序八
人牛俱忘序八 ^774c8

凡情脫落。聖意皆空。
有佛處不用遨遊。
無佛處急須。 ^774c16

走過。兩頭不著。千眼難窺。
百鳥含花。一場懡#CB01334;。
頌曰。
　　鞭索人牛盡屬空　碧天寥廓信難通
　　紅爐焰上爭容雪　到此方能合祖宗 ^774c18

和。
　　慚愧眾生界已空　箇中消息若為通
　　後無來若前無去　未審憑誰繼此宗 ^774c26

又。
　　一鎚擊碎太虗空　凡情無蹤路不通
　　明月堂前風颯颯　百川無水不朝宗
other:: 
# 返本還源序九
返本還源序九 ^774c32

本來清淨。不受一塵。
觀有相之榮枯。處無為之凝寂。 ^774c40

不同幻化。豈假修治。
水綠山青。坐觀成敗。
頌曰。
　　返本還源已費功　爭如直下若盲聾
　　庵中不見庵前物　水自茫茫花自紅 ^774c42

和。
　　靈機不隨有無功　見色聞聲豈用聾
　　昨夜金烏飛入海　曉天依舊一輪紅 ^774c48

又。
　　用盡機關費盡功　惺惺底事不如聾
　　草鞋根斷來時路　百鳥不啼花亂紅
other:: 
# 入鄽垂手序十
入鄽垂手序十 ^775a6

柴門獨掩。千聖不知。
埋自己之風光。負前賢之途轍。 ^775a14

提瓢入市。#CB15081;杖還家。
酒肆魚行。化令成佛。
頌曰。
　　露胷跣足入#CB04622;來　抹土塗#CB01926;笑滿腮
　　不用神仙真祕訣　直教枯木放花開 ^775a16

和。
　　者漢親從異類來　分明馬面與驢腮
　　一揮鐵棒如風疾　萬戶千門盡擊開 ^775a22

又。
　　袖裏金鎚劈面來　胡言漢語笑盈腮
　　相逢若解不相識　樓閣門庭八字開
十牛圖頌〔終〕
 ^775a28
