
other:: 般若綱要卷二
other:: 古南沙門　通門　閱正
author:: 七空居士　葛#CB17830;　提綱
卷四十九之十一葉〔大乘鎧品〕 ^63c39

菩薩擐一切法功德鎧，放大光明徧照世界變動大地，
其中地獄火等苦具，鬼界恐怖飢渴傍生，
所有眾苦皆得除滅，便為稱讚三寶功德，令生人天見佛聞法。
如是幻事雖有所為而無一實。
何以故？諸法性空皆如幻故。 ^63c41

卷五十　卷五十一 ^64a6

善現白佛言：菩薩不擐功德鎧，當知是為擐大乘鎧。
何以故？一切法一切法相空，菩薩菩薩相空，擐功德鎧擐功德鎧相空。
佛言：如是！如是！當知一切智智無造無作，
一切有情亦無造無作，由諸作者不可得故。
由此義故，不擐功德鎧，當知是為擐大乘鎧。 ^64a8

一切法無所有故、遠離故、寂靜故、空故、
無相故、無願故、無生故、無滅故、無染故、
無淨故，無縛無解，名擐無縛無解大乘鎧者〔大乘鎧品竟〕。 ^64a18

卷五十一之十三葉〔辯大乘品〕 ^64a24

善現白佛言：云何當知菩薩大乘相？
云何發趣大乘？如是大乘從何處出至何處住？
如是大乘為何所住？
誰復乘是大乘而出？
佛告善現：汝問菩薩大乘相者，六波羅蜜多是菩薩摩訶薩大乘相。 ^64a26

內空、外空乃至無性自性空是菩薩摩訶薩大乘相。
善現白佛言：云何內空？
佛言：內謂內法，即是眼、耳、鼻、舌、身、意。
云何外空？佛言：外謂外法，即是色、聲、香、
味、觸、法。云何內外空？
佛言：內外謂內外法，即是內六處、外六處。
云何空空？佛言：空謂一切法空。
云何大空？佛言：大謂十方，即是東、西、南、
北、四維、上、下。云何勝義空？
佛言：勝義謂涅槃。
云何有為空？佛言：有為謂欲界、色界、無色界。
云何無為空？佛言：無為謂無生、無住、無異、無滅。
云何畢竟空？佛言：畢竟謂諸法究竟不可得。
云何無際空？佛言：無際謂無初、中、後際可得，及無往來際可得。
云何散空？佛言：散謂有放、有棄、有捨可得。
云何無變異空？佛言：無變異謂無放、無棄、無捨可得。
云何本性空？佛言：本性謂一切法本性，
若有為法性，若無為法性，皆非聲聞所作，
非獨覺所作，非菩薩所作，非如來所作，亦非餘所作。
云何自相空？佛言：自相謂一切法自相，
如變礙是色自相，領納是受自相，取像是想自相，
造作是行自相，了別是識自相，如是等若有為法自相，若無為法自相。
云何共相空？佛言：共相謂一切法共相，
如苦是有漏法共相，無常是有為法共相，
空、無我是一切法共相，如是等有無量共相。
云何一切法空？佛言：一切法謂五蘊、十二處、
十八界，若有色、無色，有見、無見，有對、無對，
有漏、無漏，有為、無為法。
云何不可得空？佛言：不可得謂此中一切法不可得，
若過去不可得，未來不可得，現在不可得，
若過去無未來、現在可得，若未來無過去、
現在可得，若現在無過去、未來可得。
云何無性空？佛言：無性謂此中無少性可得。
云何自性空？佛言：自性謂諸法能和合自性。
云何無性自性空？
佛言：無性自性謂諸法無能和合性，有所和合自性。 ^64a34

復次，云何有性由有性空？
有性謂五蘊，此有性由有性空，五蘊生性不可得故。
云何無性由無性空？
無性謂無為，此無性由無性空。
云何自性由自性空？
謂一切法皆自性空，此空非智所作，非見所作，亦非餘所作。
云何他性由他性空？
謂若佛出世、若不出世，一切法法住、法定、
法性、法界、平等性、離生性、真如、不虗妄性、
不變異性、實際皆由他性故空。
善現！是為菩薩摩訶薩大乘相。 ^64b44

卷五十二至五十六 ^64c12

復次，善現！菩薩摩訶薩大乘相者，謂健行三摩地、
寶印三摩地乃至無染著如虗空三摩地，
如是等三摩地有無量百千，是為菩薩摩訶薩大乘相。
爾時，善現白佛言：世尊！
云何名為健行三摩地？
佛言：善現！謂若住此三摩地時，能受一切三摩地境，
能辦無邊殊勝健行，能為一切等持導首，是故名為健行三摩地。
世尊！云何名為寶印三摩地？
善現！謂若住此三摩地時，能印一切三摩地境及定行相所作事業，
是故名為寶印三摩地。
世尊！云何名為師子遊戲三摩地？
善現！謂若住此三摩地時，於諸等持遊戲自在，是故名為師子遊戲三摩地。
世尊！云何名為妙月三摩地？
善現！謂若住此三摩地時，如淨滿月普照諸定，是故名為妙月三摩地。
世尊！云何名為月幢相三摩地？
善現！謂若住此三摩地時，普能執持一切定相，
如淨滿月垂妙光幢，是故名為月幢相三摩地。
世尊！云何名為一切法涌三摩地？
善現！謂若住此三摩地時，普能涌出諸三摩地，
如大泉池涌出眾水，是故名為一切法涌三摩地。
世尊！云何名為觀頂三摩地？
善現！謂若住此三摩地時，能觀一切三摩地頂，是故名為觀頂三摩地。
世尊！云何名為法界決定三摩地？
善現！謂若住此三摩地時，決定照了一切法界，是故名為法界決定三摩地。
世尊！云何名為決定幢相三摩地？
善現！謂若住此三摩地時，能決定持諸定幢相，是故名為決定幢相三摩地。
世尊！云何名為金剛喻三摩地？
善現！謂若住此三摩地時，能摧諸定，非彼所伏，是故名為金剛喻三摩地。
世尊！云何名為入法印三摩地？
善現！謂若住此三摩地時，普能證入一切法印，是故名為入法印三摩地。
世尊！云何名為三摩地王三摩地？
善現！謂若住此三摩地時，統攝諸定，如王自在，是故名為三摩地王三摩地。
世尊！云何名為善安住三摩地？
善現！謂若住此三摩地時，持諸功德，令不傾動，是故名為善安住三摩地。
世尊！云何名為善立定王三摩地？
善現！謂若住此三摩地時，於諸定王，善能建立，是地名為善立定王三摩地。
世尊！云何名為放光三摩地？
善現！謂若住此三摩地時，於諸定光，普能開發，是故名為放光三摩地。
世尊！云何名為無忘失三摩地？
善現！謂若住此三摩地時，於諸等持境界行相，
皆能記憶，令無所遺，是故名為無忘失三摩地。
世尊！云何名為放光無忘失三摩地？
善現！謂若住此三摩地時，放勝定光，照有情類，
令彼憶持曾所更事，是故名為放光無忘失三摩地。
世尊！云何名為精進力三摩地？
善現！謂若住此三摩地時，能發諸定精進勢力，是故名為精進力三摩地。
世尊！云何名為莊嚴力三摩地？
善現！謂若住此三摩地時，能引諸定莊嚴勢力，是故名為莊嚴力三摩地。
世尊，云何名為等涌三摩地？
善現，謂若住此三摩地時，令諸等持平等涌現，是故名為等涌三摩地。
世尊，云何名為入一切言詞決定三摩地？
善現，謂若住此三摩地時，普於一切決定言詞皆能悟入，是故名為入一切言詞決定三摩地。
世尊，云何名為入一切名字決定三摩地？
善現，謂若住此三摩地時，普於一切決定名字皆能悟入，是故名為入一切名字決定三摩地。
世尊，云何名為觀方三摩地？
善現，謂若住此三摩地時，於諸定方普能觀照，是故名為觀方三摩地。
世尊，云何名為總持印三摩地？
善現，謂若住此三摩地時，總能任持諸妙定印，是故名為總持印三摩地。
世尊，云何名為諸法等趣海印三摩地？
善現，謂若住此三摩地時，令諸勝定等皆趣入，
如大海印攝受眾流，是故名為諸法等趣海印三摩地。
世尊，云何名為王印三摩地？
善現，謂若住此三摩地時，令諸事業皆得決定，
如獲王印所欲皆成，是故名為王印三摩地。
世尊，云何名為徧覆虗空三摩地？
善現，謂若住此三摩地時，於諸等持能徧覆護，
無所簡別如太虗空，是故名為徧覆虗空三摩地。
世尊，云何名為金剛輪三摩地？
善現，謂若住此三摩地時，普能任持一切勝定，
令不散壞如金剛輪，是故名為金剛輪三摩地。
世尊！云何名為三輪清淨三摩地？
善現！謂若住此三摩地時，不執諸定、定者、
定境，是故名為三輪清淨三摩地。
世尊！云何名為無量光三摩地？
善現！謂若住此三摩地時，放種種光過諸數量，是故名為無量光三摩地。
世尊！云何名為無著無障三摩地？
善現！謂若住此三摩地時，於一切法無執無礙，是故名為無著無障三摩地。
世尊！云何名為斷諸法轉三摩地？
善現！謂若住此三摩地時，能截一切流轉之法，是故名為斷諸法轉三摩地。
世尊！云何名為棄捨珍寶三摩地？
善現！謂若住此三摩地時，於諸定相尚皆棄捨，況不棄捨諸煩惱相！
是故名為棄捨珍寶三摩地。
世尊！云何名為徧照三摩地？
善現！謂若住此三摩地時，徧照諸定令彼光顯，是故名為徧照三摩地。
世尊！云何名為不眴三摩地？
善現！謂若住此三摩地時，於此等持其心專一，
餘定餘法無取無求，是故名為不眴三摩地。
世尊！云何名為無相住三摩地？
善現！謂若住此三摩地時，不見諸定法有少相可住，是故名為無相住三摩地。
世尊！云何名為不思惟三摩地？
善現！謂若住此三摩地時，不起一切心及心所，是故名為不思惟三摩地。
世尊！云何名為降伏四魔三摩地？
善現！謂若住此三摩地時，於四魔怨皆能降伏，是故名為降伏四魔三摩地。
世尊！云何名為無垢燈三摩地？
善現！謂若住此三摩地時，如持淨燈照了諸定，是故名為無垢燈三摩地。
世尊！云何名為無邊光三摩地？
善現！謂若住此三摩地時，能發大光照無邊際，是故名為無邊光三摩地。
世尊！云何名為發光三摩地？
善現！謂若住此三摩地時，照諸等持，令其無間引發種種殊勝光明，
是故名為發光三摩地。
世尊！云何名為普照三摩地？
善現！謂若住此三摩地時，於諸定門皆能普照，是故名為普照三摩地。
世尊！云何名為淨堅定三摩地？
善現！故若住此三摩地時，得諸等持淨平等性，是故名為淨堅定三摩地。
世尊！云何名為師子奮迅三摩地？
善現！謂若住此三摩地時，於諸垢穢縱任棄捨，
如師子王自在奮迅，是故名為師子奮迅三摩地。
世尊！云何名為師子頻申三摩地？
善現！謂若住此三摩地時，起勝神通自在無畏，
降伏一切暴惡魔軍，是故名為師子頻申三摩地。
世尊！云何名為師子欠呿三摩地？
善現！謂若住此三摩地時，引妙辯才處眾無畏，
摧滅一切外道邪宗，是故名為師子欠呿三摩地。
世尊！云何名為無垢光三摩地？
善現！謂若住此三摩地時，普能蠲除一切定垢，
亦能徧照諸勝等持，是故名為無垢光三摩地。
世尊！云何名為妙樂三摩地？
善現！謂若住此三摩地時，領受一切等持妙樂，是故名為妙樂三摩地。
世尊！云何名為電燈三摩地？
善現！謂若住此三摩地時，照諸等持如電燈焰，是故名為電燈三摩地。
世尊！云何名為無盡三摩地？
善現！謂若住此三摩地時，引諸等持功德無盡，
而不見彼盡不盡相，是故名為無盡三摩地。
世尊！云何名為最勝幢相三摩地？
善現！謂若住此三摩地時，如最勝幢超眾定相，是故名為最勝幢相三摩地。
世尊！云何名為帝相三摩地？
善現！謂若住此三摩地時，於諸等持得自在相，是故名為帝相三摩地。
世尊！云何名為順明正流三摩地？
善現！謂若住此三摩地時，於明正流並皆隨順，是故名為順明正流三摩地。
世尊！云何名為具威光三摩地？
善現！謂若住此三摩地時，於諸等持威光獨盛，是故名為具威光三摩地。
世尊！云何名為離盡三摩地？
善現！謂若住此三摩地時，見諸等持一切無盡，
而不見少法有盡不盡相，是故名為離盡三摩地。
世尊！云何名為不可動轉三摩地？
善現！謂若住此三摩地時，令諸等持無動、
無著、無退轉、無戲論，是故名為不可動轉三摩地。
世尊！云何名為寂靜三摩地？
善現！謂若住此三摩地時，於諸等持皆見寂靜，是故名為寂靜三摩地。
世尊！云何名為無瑕隙三摩地？
善現！謂若住此三摩地時，令諸等持照無瑕隙，是故名為無瑕隙三摩地。
世尊！云何名為日燈三摩地？
善現！謂若住此三摩地時，於諸定門發光普照，是故名為日燈三摩地。
世尊！云何名為淨月三摩地？
善現！謂若住此三摩地時，於諸等持除闇如月，是故名為淨月三摩地。
世尊！云何名為淨眼三摩地？
善現！謂若住此三摩地時，能令五眼咸得清淨，是故名為淨眼三摩地。
世尊！云何名為淨光三摩地？
善現！謂若住此三摩地時，於諸等持得四無礙，
亦令彼定皆能發起，是故名為淨光三摩地。
世尊！云何名為月燈三摩地？
善現！謂若住此三摩地時，除諸有情愚闇如月，是故名為月燈三摩地。
世尊！云何名為發明三摩地？
善現！謂若住此三摩地時，令諸定門發明普照，是故名為發明三摩地。
世尊！云何名為應作不應作三摩地？
善現！謂若住此三摩地時，知一切等持應作不應作，
亦令諸定如此事成，是故名為應作不應作三摩地。
世尊！云何名為智相三摩地？
善現！謂若住此三摩地時，見諸等持所有智相，是故名為智相三摩地。
世尊！云何名為金剛鬘三摩地？
善現！謂若住此三摩地時，通達一切等持及法，
於定及法都無所見，是故名為金剛鬘三摩地。
世尊！云何名為住心三摩地？
善現！謂若住此三摩地時，心不動搖、不轉、
不照，亦不虧損，不念有心，是故名為住心三摩地。
世尊！云何名為普明三摩地？
善現！謂若住此三摩地時，於諸定明普能照了，是故名為普明三摩地。
世尊！云何名為妙安立三摩地？
善現！謂若住此三摩地時，於諸等持妙能安立，是故名為妙安立三摩地。
世尊！云何名為寶積三摩地？
善現！謂若住此三摩地時，見諸等持皆如寶聚，是故名為寶積三摩地。
世尊！云何名為妙法印三摩地？
善現！謂若住此三摩地時，能印諸等持，
以無印印故，是故名為妙法印三摩地。
世尊！云何名為一切法平等性三摩地？
善現！謂若住此三摩地時，不見有法離平等性，是故名為一切法平等性三摩地。
世尊！云何名為棄捨塵愛三摩地？
善現！謂若住此三摩地時，於諸定法棄捨塵愛，是故名為棄捨塵愛三摩地。
世尊！云何名為法涌圓滿三摩地？
善現！謂若住此三摩地時，令諸佛法涌現圓滿，是故名為法涌圓滿三摩地。
世尊！云何名為入法頂三摩地？
善現！謂若住此三摩地時，能永滅除一切法闇，
亦超諸定而為上首，是故名為入法頂三摩地。
世尊！云何名為寶性三摩地？
善現！謂若住此三摩地時，能出無邊大功德寶，是故名為寶性三摩地。
世尊！云何名為捨喧諍三摩地？
善現！謂若住此三摩地時，捨諸世間種種喧諍，是故名為捨喧諍三摩地。
世尊！云何名為飄散三摩地？
善現！謂若住此三摩地時，飄散一切等持法執，是故名為飄散三摩地。
世尊！云何名為分別法句三摩地？
善現！謂若住此三摩地時，善能分別諸定法句，是故名為分別法句三摩地。
世尊！云何名為決定三摩地？
善現！謂若住此三摩地時，於法等持皆得決定，是故名為決定三摩地。
世尊！云何名為無垢行三摩地？
善現！謂若住此三摩地時，能發無邊清淨勝行，是故名為無垢行三摩地。
世尊！云何名為字平等相三摩地？
善現！謂若住此三摩地時，得諸等持字平等相，是故名為字平等相三摩地。
世尊！云何名為離文字相三摩地？
善現！謂若住此三摩地時，於諸等持不得一字，是故名為離文字相三摩地。
世尊！云何名為斷所緣三摩地？
善現！謂若住此三摩地時，絕諸等持所緣境相，是故名為斷所緣三摩地。
世尊！云何名為無變異三摩地？
善現！謂若住此三摩地時，不得諸法變異之相，是故名為無變異三摩地。
世尊！云何名為無品類三摩地？
善現！謂若住此三摩地時，不見諸法品類異相，是故名為無品類三摩地。
世尊！云何名為入名相三摩地？
善現！謂若住此三摩地時，悟入諸法名相實際，是故名為入名相三摩地。
世尊！云何名為無所作三摩地？
善現！謂若住此三摩地時，一切所為無不皆息，是故名為無所作三摩地。
世尊！云何名為入決定名三摩地？
善現！謂若住此三摩地時，悟入諸法決定名字都無所有但假施設，
是故名為入決定名三摩地。
世尊！云何名為無相行三摩地？
善現！謂若住此三摩地時，於諸定相都無所得，是故名為無相行三摩地。
世尊！云何名為離翳闇三摩地？
善現！謂若住此三摩地時，諸定翳闇無不除遣，是故名為離翳闇三摩地。
世尊！云何名為具行三摩地？
善現！謂若住此三摩地時，於諸定行中雖見而不見，是故名為具行三摩地。
世尊！云何名為不變動三摩地？
善現！謂若住此三摩地時，於諸等持不見變動，是故名為不變動三摩地。
世尊！云何名為度境界三摩地？
善現！謂若住此三摩地時，超諸等持所緣境界，是故名為度境界三摩地。
世尊！云何名為集一切功德三摩地？
善現！謂若住此三摩地時，能集諸定所有功德，
於一切法而無集想，是故名為集一切功德三摩地。
世尊！云何名為無心住三摩地？
善現！謂若住此三摩地時，心於諸定無轉無墮，是故名為無心住三摩地。
世尊！云何名為決定住三摩地？
善現！謂若住此三摩地時，於諸定心雖決定住，
而知其相了不可得，是故名為決定住三摩地。
世尊！云何名為淨妙華三摩地？
善現！謂若住此三摩地時，令諸等持皆得清淨，
嚴飾光顯猶如妙華，是故名為淨妙華三摩地。
世尊！云何名為具覺支三摩地？
善現！謂若住此三摩地時，令一切定於七覺支速得圓滿，是故名為具覺支三摩地。
世尊！云何名為無邊辯三摩地？
善現！謂若住此三摩地時，於諸法中得無邊辯，是故名為無邊辯三摩地。
世尊！云何名為無邊燈三摩地？
善現！謂若住此三摩地時，於一切法皆能照了猶若明燈，是故名為無邊燈三摩地。
世尊！云何名為無等等三摩地？
善現！謂若住此三摩地時，令諸等持得無等等，是故名為無等等三摩地。
世尊！云何名為超一切法三摩地？
善現！謂若住此三摩地時，於三界法皆得超度，是故名為超一切法三摩地。
世尊！云何名為決判諸法三摩地？
善現！謂若住此三摩地時，見諸勝定及一切法，
為諸有情分別無亂，是故名為決判諸法三摩地。
世尊！云何名為散疑三摩地？
善現！謂若住此三摩地時，於諸等持及一切法，
所有疑網皆能除散，是故名為散疑三摩地。
世尊！云何名為無所住三摩地？
善現！謂若住此三摩地時，不見諸法有所住處，是故名為無所住三摩地。
世尊！云何名為一相莊嚴三摩地？
善現！謂若住此三摩地時，不見諸法而有二相，是故名為一相莊嚴三摩地。
世尊！云何名為引發行相三摩地？
善現！謂若住此三摩地時，於諸等持及一切法，
雖能引發種種行相，而都不見能引發者，是故名為引發行相三摩地。
世尊！云何名為一行相三摩地？
善現！謂若住此三摩地時，見諸等持無二行相，是故名為一行相三摩地。
世尊！云何名為離諸行相三摩地？
善現！謂若住此三摩地時，見諸等持都無行相，是故名為離諸行相三摩地。
世尊！云何名為妙行三摩地？
善現！謂若住此三摩地時，令諸等持雖起種種微妙勝行而無所執，
是故名為妙行三摩地。
世尊！云何名為達諸有底遠離三摩地？
善現！謂若住此三摩地時，於諸等持及一切法得通達智，
得此智已，於諸有法通達遠離，是故名為達諸有底遠離三摩地。
世尊！云何名為入一切施設語言三摩地？
善現！謂若住此三摩地時，悟入一切三摩地法，
施設語言而無所恃，是故名為入一切施設語言三摩地。
世尊！云何名為堅固寶三摩地？
善現！謂若住此三摩地時，能引無邊無退無壞微妙殊勝功德珍寶，
是故名為堅固寶三摩地。
世尊！云何名為於一切法無所取著三摩地？
善現！謂若住此三摩地時，於諸法中無所取著，
以一切法離性相故，是故名為於一切法無所取著三摩地。
世尊！云何名為電焰莊嚴三摩地？
善現！謂若住此三摩地時，發種種光照諸冥闇，
復以無量功德莊嚴，是故名為電焰莊嚴三摩地。
世尊！云何名為除遣三摩地？
善現！謂若住此三摩地時，除遣無邊煩惱習氣，是故名為除遣三摩地。
世尊！云何名為法炬三摩地？
善現！謂若住此三摩地時，照了諸法自相共相，是故名為法炬三摩地。
世尊！云何名為慧燈三摩地？
善現！謂若住此三摩地時，照了諸法空無我理，是故名為慧燈三摩地。
世尊！云何名為趣向不退轉神通三摩地？
善現！謂若住此三摩地時，能引無量不退難伏最勝神通，是故名為趣向不退轉神通三摩地。
世尊！云何名為解脫音聲文字三摩地？
善現！謂若住此三摩地時，見諸等持解脫一切音聲文字眾相寂滅，
是故名為解脫音聲文字三摩地。
世尊！云何名為炬熾然三摩地？
善現！謂若住此三摩地時，於諸等持威德獨盛，
照了諸定猶如熾炬，是故名為炬熾然三摩地。
世尊！云何名為嚴淨相三摩地？
善現！謂若住此三摩地時，於諸等持嚴淨其相，是故名為嚴淨相三摩地。
世尊！云何名為無相三摩地？
善現！謂若住此三摩地時，於諸等持不見其相，是故名為無相三摩地。
世尊！云何名為無濁忍相三摩地？
善現！謂若住此三摩地時，於一切法得無濁忍，是故名為無濁忍相三摩地。
世尊！云何名為具一切妙相三摩地？
善現！謂若住此三摩地時，諸定妙相無不具足，是故名為具一切妙相三摩地。
世尊！云何名為具總持三摩地？
善現！謂若住此三摩地時，能總任持諸定勝事，是故名為具總持三摩地。
世尊！云何名為不喜一切苦樂三摩地？
善現！謂若住此三摩地時，於諸等持苦樂之相不樂觀察，是故名為不喜一切苦樂三摩地。
世尊！云何名為無盡行相三摩地？
善現！謂若住此三摩地時，不見諸定行相有盡，是故名為無盡行相三摩地。
世尊！云何名為攝伏一切正邪性三摩地？
善現！謂若住此三摩地時，於諸等持正性邪性，
攝伏諸見皆令不起，是故名為攝伏一切正邪性三摩地。
世尊！云何名為斷憎愛三摩地？
善現！謂若住此三摩地時，不見諸定法有憎有愛相，是故名為斷憎愛三摩地。
世尊！云何名為離違順三摩地？
善現！謂若住此三摩地時，不見諸定法有違有順相，是故名為離違順三摩地。
世尊！云何名為無垢明三摩地？
善現！謂若住此三摩地時，於諸等持若明若垢咸悉不見，是故名為無垢明三摩地。
世尊！云何名為極堅固三摩地？
善現！謂若住此三摩地時，令諸等持無不堅固，是故名為極堅固三摩地。
世尊！云何名為滿月淨光三摩地？
善現！謂若住此三摩地時，令諸等持功德具足，
如淨滿月增諸海水，是故名為滿月淨光三摩地。
世尊！云何名為大莊嚴三摩地？
善現！謂若住此三摩地時，令諸等持成就種種微妙希有大莊嚴事，
是故名為大莊嚴三摩地。
世尊！云何名為無熱電光三摩地？
善現！謂若住此三摩地時，放清冷光照有情類，
令息一切黑闇毒熱，是故名為無熱電光三摩地。
世尊！云何名為能照一切世間三摩地？
善現！謂若住此三摩地時，照諸等持及一切法，
令有情類咸得開曉，是故名為能照一切世間三摩地。
世尊！云何名為能救一切世間三摩地？
善現！謂若住此三摩地時，能救世間種種憂苦，是故名為能救一切世間三摩地。
世尊！云何名為定平等性三摩地？
善現！謂若住此三摩地時，不見等持定散差別，是故名為定平等性三摩地。
世尊！云何名為無塵有塵平等理趣三摩地？
善現！謂若住此三摩地時，了達諸定及一切法有塵無塵平等理趣，
是故名為無塵有塵平等理趣三摩地。
世尊！云何名為無諍有諍平等理趣三摩地？
善現！謂若住此三摩地時，不見諸法及一切定有諍無諍性相差別，
是故名為無諍有諍平等理趣三摩地。
世尊！云何名為無巢穴無標幟無愛樂三摩地？
善現！謂若住此三摩地時，破諸巢穴，捨諸標幟，
斷諸愛樂而無所執，是故名為無巢穴無標幟無愛樂三摩地。
世尊！云何名為決定安住真如三摩地？
善現！謂若住此三摩地時，於諸等持及一切法，
常不棄捨真如實相，是故名為決定安住真如三摩地。
世尊！云何名為器中涌出三摩地？
善現！謂若住此三摩地時，令諸等持出生功德，
如天福力食涌器中，是故名為器中涌出三摩地。
世尊！云何名為燒諸煩惱三摩地？
善現！謂若住此三摩地時，燒諸煩惱令無遺燼，是故名為燒諸煩惱三摩地。
世尊，云何名為大智慧炬三摩地？
善現，謂若住此三摩地時，發智慧光照了一切，是故名為大智慧炬三摩地。
世尊，云何名為出生十力三摩地？
善現，謂若住此三摩地時，令佛十力速得圓滿，是故名為出生十力三摩地。
世尊，云何名為開闡三摩地？
善現，謂若住此三摩地時，能為有情開闡法要，
令速解脫生死大苦，是故名為開闡三摩地。
世尊，云何名為壞身惡行三摩地？
善現，謂若住此三摩地時，雖不見有身而息身惡行，是故名為壞身惡行三摩地。
世尊，云何名為壞語惡行三摩地？
善現，謂若住此三摩地時，雖不見有聲而息語惡行，是故名為壞語惡行三摩地。
世尊，云何名為壞意惡行三摩地？
善現，謂若住此三摩地時，雖不見有心而息意惡行，是故名為壞意惡行三摩地。
世尊，云何名為善觀察三摩地？
善現，謂若住此三摩地時，於諸有情能善觀察根性勝解而度脫之，
是故名為善觀察三摩地。
世尊，云何名為如虗空三摩地？
善現，謂若住此三摩地時，於諸有情普能饒益，
其心平等如太虗空，是故名為如虗空三摩地。
世尊，云何名為無染著如虗空三摩地？
善現，謂若住此三摩地時，觀一切法都無所有，
猶如虗空無染無著，是故名為無染著如虗空三摩地。
善現，如是等有無量百千三摩地，當知是為菩薩摩訶薩大乘相。 ^64c14

大乘相者，謂四念住，以無所得而為方便，
雖於內外身住循身觀，而竟不起身俱尋思，
是為身念住；雖於內外受住循受觀，而竟不起受俱尋思，
是為受念住；雖於內外心住循心觀，而竟不起心俱尋思，
是為心念住；雖於內外法住循法觀，而竟不起法俱尋思，
熾然精進具正念知，是為法念住。
善現白佛言：云何於內外俱身、受、心、法，
住循身、受、心、法觀？
佛言：菩薩修行般若波羅蜜多時，以無所得而為方便，
審觀自身，行時知行，住時知住，坐時知坐，
臥時知臥，如如自身威儀差別，如是如是具正念知；
審觀自身，正知往來，正知瞻視，正知俯仰，
正知屈伸，服僧伽胝，執持衣鉢，嘗食歠飲，
臥息經行，坐起承迎，寤寢語默，入出諸定，
皆念正知；審觀自身，入息出息，若長若短；
審觀自身，地水火風，四界差別；審觀自身，
從足至頂，種種不淨，充滿其中，外為薄皮之所纏裹，
誰有智者，寶玩此身，唯諸愚夫，迷謬耽著，
往澹泊路，觀所棄屍，死經一日，或經二日，
乃至七日，其身肨脹，色變青瘀，臰爛皮穿，
膿血流出，見是事已，自念我身，有如是性，
具如是法，未得解脫，終歸如是。
菩薩於內身如是差別，住循身觀，熾然精進，
具念正知，為欲調伏世間貪憂故，於外身住循身觀，
亦復如是，於受、心、法，住循受、心、法觀，隨其所應，
皆應廣說，是為菩薩摩訶薩大乘相。 ^69b42

四正斷，謂斷惡生善。 ^69c38

四神足：修欲三摩地斷行成就神足，依離、
依無染、依滅迴向捨；修勤三摩地、修心三摩地、
修觀三摩地斷行成就神足，依離、依無染、依滅迴向捨。 ^69c40

五根：信根、精進根、念根、定根、慧根。 ^69c46

五力：信力、精進力、念力、定力、慧力。 ^69c48

七覺支：念等覺支、擇法等覺支、精進等覺支、
喜等覺支、輕安等覺支、定等覺支、捨等覺支。
依離、依無染、依滅、迴向捨。 ^70a2

八正道：正見、正思惟、正語、正業、正命、正精進、
正念、正定、依離、依無染、依滅、迴向捨。 ^70a8

三三摩地；觀一切法自相皆空，其心安住，
名空解脫門，亦名空三摩地；觀一切法自相空故皆無有相，
其心安住，名無相解脫門，亦名無相三摩地；
觀一切法自相空故皆無所願，其心安住，
名無願解脫門，亦名無願三摩地； ^70a12

大乘相者，謂法智、類智、世俗智、他心智、
苦智、集智、滅智、道智、盡智、無生智、如實智。
若智以無所得而為方便，知五蘊等差別相轉，
是為法智；知蘊界處及諸緣起，若總若別是無常等，
是為類智；知一切法假設名字，是為世俗智；
知他有情心心所法及修行證滅，是為他心智；
知苦應不生，是為苦智；知集應永斷，是為集智；
知滅應作證，是為滅智；知道應修習，是為道智；
知貪瞋癡盡，是為盡智；知有趣不復生，
是為無生智；如來一切智、一切相智，是為如實智。 ^70a22

三無漏根：若諸學者於諸聖諦未已現觀、
未得聖果，所有信根乃至慧根，是為未知當知根。
若諸學者於諸聖諦已得現觀、已得聖果，
所有信根乃至慧根，是為已知根。
諸無學者若阿羅漢、若獨覺、若菩薩已住十地，
若諸如來、應、正等覺，所有信根乃至慧根，是為具知根。 ^70a40

三三摩地；若離欲惡不善法，有尋有伺，
離生喜樂，入初靜慮具足住，是為有尋有伺三三摩地；
若初靜慮、第二靜慮中間定，是為無尋惟伺三三摩地；
若第三靜慮乃至非想非非想處，是為無尋無伺三三摩地； ^70b4

十隨念，謂佛隨念、法隨念、僧隨念、戒隨念、
捨隨念、天隨念、寂靜厭離隨念、入出息隨念、
身隨念、死隨念。 ^70b12

佛十力，如實了知因果等法處非處相，
是為處非處智力；如實了知諸有情類過去、
未來、現在諸業法受種種因果相，是為業異熟智力；
如實了知諸有情類無量界相，是為種種界智力；
如實了知諸有情類無量勝解相，是為種種勝解智力；
如實了知諸有情類根勝劣相，是為根勝劣智力；
如實了知諸有情類徧行行相，是為徧行行智力；
如實了知諸有情類靜慮、解脫、等持、等至、
雜染、清淨根力覺支、道支等相，是為靜慮、
解脫、等持、等至、雜染、清淨智力；如實了知諸有情類無量無數宿住事相，
是為宿住隨念智力；如實了知諸有情類無量無數死生事相，
是為死生智力；如實了知諸漏永盡，無漏心解脫、
無漏慧解脫，於現法中自作證具足住，
能正了知我生已盡、梵行已立、所作已辦、
不受後有，是為漏盡智力。 ^70b16

四無所畏。若以無所得為方便，自稱我是正等覺者，
設有立難及令憶念，言於是法非正等覺，
我於彼難正見無由，得安隱住無怖無畏，是為正等覺無畏。
若以無所得為方便，自稱我已永盡諸漏，
設有立難及令憶念，言有如是漏未永盡，
我於彼難正見無由，得安隱住無怖無畏，是為漏盡無畏。
若以無所得為方便，為諸弟子說障道法，
設有立難及令憶念，言習此法不能障道，
我於彼難正見無由，得安隱住無怖無畏，是為障法無畏。
若以無所得為方便，為諸弟子說盡苦道，
設有立難及令憶念，言修此道不能盡苦，
我於彼難正見無由，得安隱住無怖無畏，是為盡苦道無畏。 ^70b44

四無礙解，謂義無礙解、法無礙解、詞無礙解、辯無礙解。 ^70c20

十八佛不共法，謂我如來、應、正等覺從初證得阿耨多羅三藐三菩提夜，
乃至最後所作已辦入無依餘大涅槃夜，
於其中間常無誤失、無卒暴音、無忘失念、
無不定心、無種種想、無不擇捨，志欲無退、
精進無退、念無退、慧無退、解脫無退、解脫知見無退，
一切身業智為前導隨智而轉、一切語業智為前導隨智而轉、
一切意業智為前導隨智而轉，於過去世所起智見無著無礙、
於未來世所起智見無著無礙、於現在世所起智見無著無礙，
如是十八佛不共法無不皆以無所得為方便。 ^70c24

大乘相者，謂諸文字陀羅尼門。
善現白佛：云何文字陀羅尼門？
佛言：字平等性、語平等性、言說理趣平等性入諸字門，是為文字陀羅尼門。
云何入諸字門？善現！
若菩薩摩訶薩修行般若波羅蜜多時，
以無所得而為方便，入#CB00733;字門，
悟一切法本不生故；入洛字門，悟一切法離塵垢故；
入跛字門，悟一切法勝義教故；入者字門，
悟一切法無死生故；入娜字門，悟一切法遠離名相無得失故；
入砢字門，悟一切法出世間故，愛支因緣永不現故；
入柁字門，悟一切法調伏寂靜真如平等無分別故；
入婆字門，悟一切法離繫縛故；入茶字門，
悟一切法離熱矯穢得清淨故；入沙字門，
悟一切法無罣礙故；入縛字門，悟一切法言音道斷故；
入#CB00714;字門，悟一切法真如不動故；
入也字門，悟一切法如實不生故；入瑟吒字門，
悟一切法制伏任持相不可得故；入迦字門，
悟一切法作者不可得故；入娑字門，悟一切法時平等性不可得故；
入磨字門，悟一切法我及我所性不可得故；
入伽字門，悟一切法行取性不可得故；
入他字門，悟一切法處所不可得故；入闍字門，
悟一切法生起不可得故；入濕縛字門，
悟一切法安隱性不可得故；入達字門，
悟一切法界性不可得故；入捨字門，悟一切法寂靜性不可得故；
入佉字門，悟一切法如虗空性不可得故；
入羼字門，悟一切法窮盡性不可得故；
入薩#CB00714;字門，悟一切法任持處、
非處令不動轉性不可得故；入若字門，
悟一切法執著義性不可得故；入呵字門，
悟一切法因性不可得故；入薄字門，悟一切法可破壞性不可得故；
入綽字門，悟一切法欲樂覆性不可得故；
入颯磨字門，悟一切法可憶念性不可得故；
入嗑縛字門，悟一切法可呼召性不可得故；
入蹉字門，悟一切法勇健性不可得故；
入鍵字門，悟一切法厚平等性不可得故；
入搋字門，悟一切法積集性不可得故；
入拏字門，悟一切法離諸喧雜、無往無來、
行住坐臥不可得故；入頗字門，悟一切法徧滿果報不可得故；
入塞迦字門，悟一切法聚積蘊性不可得故；
入逸娑字門，悟一切法衰老性相不可得故；
入酌字門，悟一切法聚集足跡不可得故；
入吒字門，悟一切法相驅迫性不可得故；
入擇字門，悟一切法究竟處所不可得故。
善現！如是字門能悟入法空邊際，除如是字表諸法空更不可得。
何以故？如是字義不可宣說、不可顯示、
不可執取、不可書持、不可觀察，離諸相故。
若菩薩能聽如是入諸字門印相、印句，
聞已受持、讀誦、通利，得二十種殊勝功德，當知是為菩薩摩訶薩大乘相。
已上答大乘相問竟，向下答菩薩摩訶薩發趣大乘。 ^70c44

佛告善現：汝問云何菩薩摩訶薩發趣大乘？
者，菩薩修行六波羅蜜多時，從一地趣一地，當知是為發趣大乘。
善現言：云何從一地趣一地？
佛言：若菩薩知一切法無所從來亦無所趣。
何以故？以一切法無去無來、無從無趣，
由彼諸法無變壞故，菩薩於所從趣地不恃不思，雖修治地業而不見彼地。
世尊！何謂菩薩修治地業？
善現！菩薩摩訶薩住初極喜地時，應善修持十種勝業：
一者、以無所得而為方便，修治淨勝意樂業，勝意樂事不可得故。
二者、以無所得而為方便，修治一切有情平等心業，一切有情不可得故。
三者、以無所得而為方便，修治布施業，
施者、受者及所施物不可得故。
四者、以無所得而為方便，修治親近善友業，
善友、惡友無二相故。
五者、以無所得而為方便，修治求法業，諸所求法不可得故。
六者、以無所得而為方便，修治常樂出家業，所棄捨家不可得故。
七者、以無所得而為方便，修治愛樂佛身業，諸相隨好不可得故。
八者、以無所得而為方便，修治開闡法教業，所分別法不可得故。
九者、以無所得而為方便，修治破憍慢業，諸興盛法不可得故。
十者、以無所得而為方便，修治恒諦語業，一切語性不可得故。
復次，善現！菩薩摩訶薩住第二離垢地時，
應於八法思惟修習令速圓滿：一者、清淨禁戒。
二者、知恩報恩。三者、安住忍力。
四者、受勝歡喜。五者、不捨有情。
六者、恒起大悲。七者、於諸師長以敬信心，諮承供養如事佛想。
八者、勤求修習波羅蜜多。
復次，善現！菩薩摩訶薩住第三發光地時，
應住五法：一者、勤求多聞常無厭足，於所聞法不著文字。
二者、以無染心常行法施，雖廣開化而不自高。
三者、為嚴淨土植諸善根，雖用迴向而不自舉。
四者、為化有情，雖不厭倦無邊生死而不自高。
五者、雖住慚愧而無所著。
復次，善現！菩薩摩訶薩住第四焰慧地時，
應住十法常行不捨：一者、住阿練若常不捨離。
二者、少欲。三者、喜足。
四者、常不捨離杜多功德。
五者、於諸學處未曾棄捨。
六者、於諸欲樂深生厭離。
七者、常樂發起寂滅俱心。
八者、捨諸所有。九者、心不滯沒。
十者、於諸所有無所顧戀〔五十三卷止〕。
復次，善現！菩薩摩訶薩住第五難勝地時，
應遠離十法：一者、應遠離居家。
二者、應遠離苾蒭尼。
三者、應遠離家慳。
四者、應遠離眾會忿諍。
五者、應遠離自讚毀他。
六者、應遠離十不善業道。
七者、應遠離增上慢傲。
八者、應遠離顛倒。
九者、應遠離猶豫。
十者、應遠離貪、瞋、癡。
復次，善現！菩薩摩訶薩住第六現前地時，
應圓滿六法：一者、應圓滿布施波羅蜜多。
二者、應圓滿淨戒波羅蜜多。
三者、應圓滿安忍波羅蜜多。
四者、應圓滿精進波羅蜜多。
五者、應圓滿靜慮波羅蜜多。
六者、應圓滿般若波羅蜜多。
復應遠離六法：一者、應遠離聲聞心。
二者、應遠離獨覺心。
三者、應遠離熱惱心。
四者、見乞者來心不厭慼。
五者、捨所有物無憂悔心。
六者、於來求者終不驕誑。
復次，善現！菩薩摩訶薩住第七遠行地時，
應遠離二十法：一者、應遠離我執、有情執乃至知者執、見者執。
二者、應遠離斷執。
三者、應遠離常執。
四者、應遠離相執。
五者、應遠離因等見執。
六者、應遠離名色執。
七者、應遠離蘊執。
八者、應遠離處執。
九者、應遠離界執。
十者、應遠離諦執。
十一者、應遠離緣起執。
十二者、應遠離住著三界執。
十三者、應遠離一切法執。
十四者、應遠離於一切法如理、不如理執。
十五者、應遠離依佛見執。
十六者、應遠離依法見執。
十七者、應遠離依僧見執。
十八者、應遠離依戒見執。
十九者、應遠離怖畏空法。
二十者、應遠離違背空性。
復應圓滿二十法：一者、應圓滿通達空。
二者、應圓滿證無相。
三者、應圓滿知無願。
四者、應圓滿三輪清淨。
五者、應圓滿悲愍有情，及於有情無所執著。
六者、應圓滿一切法平等見，及於此中無所執著。
七者、應圓滿一切有情平等見，及於此中無所執著。
八者、應圓滿通達真實體趣，及於此中無所執著。
九者、應圓滿無生忍智。
十者、應圓滿說一切法一相理趣。
十一者、應圓滿滅除分別。
十二者、應圓滿遠離諸想。
十三者、應圓滿遠離諸見。
十四者、應圓滿遠離煩惱。
十五者、應圓滿奢摩他、毗鉢舍那地。
十六者、應圓滿調伏心性。
十七者、應圓滿寂靜心性。
十八者、應圓滿無礙智性。
十九者、應圓滿無所愛染。
二十者、應圓滿隨心所欲往諸佛土，於佛眾會自現其身。
復次，善現！菩薩摩訶薩住第八不動地時，
應圓滿四法：一者、應圓滿悟入一切有情心行。
二者、應圓滿遊戲諸神通。
三者、應圓滿見諸佛土，如其所見而自嚴淨種種佛土。
四者、應圓滿供養承事諸佛世尊，於如來身如實觀察。
復次，善現！菩薩摩訶薩住第九善慧地時，
應圓滿四法：一者、應圓滿知諸有情根勝劣智。
二者、應圓滿嚴淨佛土。
三者、應圓滿如幻等持數入諸定。
四者、應圓滿隨諸有情善根應熟故，入諸有自現化生。
復次，善現！菩薩摩訶薩住第十法雲地時，
應圓滿十二法：一者、應圓滿攝受無邊處所大願，隨有所願皆令圓滿。
二者、應圓滿隨諸天、龍、藥叉乃至人非人等異類音智。
三者、應圓滿無礙辯說智。
四者、應圓滿入胎具足。
五者、應圓滿出生具足。
六者、應圓滿家族具足。
七者、應圓滿種性具足。
八者、應圓滿眷屬具足。
九者、應圓滿生身具足。
十者、應圓滿出家具足。
十一者、應圓滿莊嚴菩提樹具足。
十二者、應圓滿一切功德成辦具足。
爾時，善現白佛言：世尊！
云何菩薩摩訶薩修治淨勝意樂業？
佛言：善現！若菩薩摩訶薩以應一切智智心，
修習一切善根，是為菩薩摩訶薩修治淨勝意樂業。
世尊！云何菩薩摩訶薩修治一切有情平等心業？
善現！若菩薩摩訶薩以應一切智智心，
引發慈、悲、喜、捨四種無量，是為菩薩摩訶薩修治一切有情平等心業。
世尊！云何菩薩摩訶薩修治布施業？
善現！若菩薩摩訶薩於一切有情，無所分別而行布施，是為菩薩摩訶薩修治布施業。
世尊！云何菩薩摩訶薩修治親近善友業？
善現！若菩薩摩訶薩見諸善友勸化有情，
令其修習一切智智，即便親近恭敬供養、
尊重讚歎、諮受正法，晝夜承奉無懈倦心，是為菩薩摩訶薩修治親近善友業。
世尊！云何菩薩摩訶薩修治求法業？
善現！若菩薩摩訶薩以應一切智智心，
勤求如來無上正法，不墮聲聞、獨覺等地，是為菩薩摩訶薩修治求法業。
世尊！云何菩薩摩訶薩修治常樂出家業？
善現！若菩薩摩訶薩一切生處，恒厭居家牢獄喧雜，
常欣佛法清淨出家無能為礙，是為菩薩摩訶薩修治常樂出家業。
世尊！云何菩薩摩訶薩修治愛樂佛身業？
善現！若菩薩摩訶薩暫一覩見佛形像已，
乃至證得無上菩提，終不捨於念佛作意，是為菩薩摩訶薩修治愛樂佛身業。
世尊！云何菩薩摩訶薩修治開闡法教業？
善現！若菩薩摩訶薩於佛在世及涅槃後，
為諸有情開闡法教，初、中、後善文義巧妙，
純一圓滿清白梵行，所謂契經、應頌、記別、
諷頌、自說、緣起、譬喻、本事、本生、方廣、希法、
論義，是為菩薩摩訶薩修治開闡法教業。
世尊！云何菩薩摩訶薩修治破驕慢業？
善現！若菩薩摩訶薩常懷謙敬伏憍慢心，
由此不生下姓卑族，是為菩薩摩訶薩修治破驕慢業。
世尊！云何菩薩摩訶薩修治恒諦語業？
善現！若菩薩摩訶薩稱知而說言行相符，是為菩薩摩訶薩修治恒諦語業。
世尊！云何菩薩摩訶薩清淨禁戒？
善現！若菩薩摩訶薩不起聲聞、獨覺作意，
及餘破戒障菩提法，是為菩薩摩訶薩清淨禁戒。
世尊！云何菩薩摩訶薩知恩報恩？
善現！若菩薩摩訶薩行菩薩行時，於得小恩尚不忘報，況大恩惠而當不酬！
是為菩薩摩訶薩知恩報恩。
世尊！云何菩薩摩訶薩住安忍力？
善現！若菩薩摩訶薩設諸有情來見侵毀，
而於彼所無恚害心，是為菩薩摩訶薩住安忍力。
世尊！云何菩薩摩訶薩受勝歡喜？
善現！若菩薩摩訶薩所化有情既得成熟，
身心適悅受勝歡喜，是為菩薩摩訶薩受勝歡喜。
世尊！云何菩薩摩訶薩不捨有情？
善現！若菩薩摩訶薩拔濟有情心恒不捨，是為菩薩摩訶薩不捨有情。
世尊！云何菩薩摩訶薩恒起大悲？
善現！若菩薩摩訶薩行菩薩行時，作如是念：
我為饒益一切有情，假使各如無量無數殑伽沙劫，
處大地獄受諸劇苦，或燒、或煑、或斫、或截、
若刺、若懸、若磨、若擣，受如是等無量苦事，為欲令彼乘於佛乘而般涅槃。
如是一切有情界盡，而大悲心曾無厭倦，是為菩薩摩訶薩恒起大悲。
世尊！云何菩薩摩訶薩於諸師長以敬信心，諮承供養如事佛想？
善現！若菩薩摩訶薩為求無上正等菩提，
恭順師長都無所顧，是為菩薩摩訶薩於諸師長以敬信心，
諮承供養如事佛想。
世尊！云何菩薩摩訶薩勤求修習波羅蜜多？
善現！若菩薩摩訶薩於諸波羅蜜多，專心求學遠離餘事，是為菩薩摩訶薩勤求修習波羅蜜多。
世尊！云何菩薩摩訶薩勤求多聞常無厭足，於所聞法不著文字？
善現！若菩薩摩訶薩發勤精進，作是念言：
若此佛土、若十方界，諸佛世尊所說正法，
我皆聽習、讀誦、受持，而於其中不著文字。
是為菩薩摩訶薩勤求多聞常無厭足，於所聞法不著文字。
世尊！云何菩薩摩訶薩以無染心常行法施，雖廣開化而不自高？
善現！若菩薩摩訶薩為諸有情宣說正法，
尚不自為持此善根迴向菩提，況求餘事！
雖多化導而不自恃，是為菩薩摩訶薩以無染心常行法施，
雖廣開化而不自高。
世尊！云何菩薩摩訶薩為嚴淨土植諸善根，雖用回向而不自舉？
善現！若菩薩摩訶薩勇猛精進修諸善根，
為欲莊嚴諸佛淨國，及為清淨自他心土，
雖為是事而不自高，是為菩薩摩訶薩為嚴淨土植諸善根，
雖用回向而不自舉。
世尊！云何菩薩摩訶薩為化有情，雖不厭倦無邊生死而不自高？
善現！若菩薩摩訶薩為欲成熟一切有情，
植諸善根嚴淨佛土，乃至未滿一切智智，
雖受無邊生死勤苦，而無厭倦亦不自高，
是為菩薩摩訶薩為化有情，雖不厭倦無邊生死而不自高。
世尊！云何菩薩摩訶薩雖住慚愧而無所著？
善現！若菩薩摩訶薩專求無上正等菩提，
於諸聲聞、獨覺作意具慚愧故終不暫起，
而於其中亦無所著，是為菩薩摩訶薩雖住慚愧而無所著。
世尊！云何菩薩摩訶薩住阿練若常不捨離？
善現！若菩薩摩訶薩為求無上正等菩提，
超諸聲聞、獨覺等地故，常不捨阿練若處，是為菩薩摩訶薩住阿練若常不捨離。
世尊！云何菩薩摩訶薩少欲？
善現！若菩薩摩訶薩尚不自為求大菩提，況欲世間利譽等事！
是為菩薩摩訶薩少欲。
世尊！云何菩薩摩訶薩喜足？
善現！若菩薩摩訶薩專為證得一切智智故，
於餘事而無所著，是為菩薩摩訶薩喜足。
世尊！云何菩薩摩訶薩常不捨離杜多功德？
善現！若菩薩摩訶薩常於深法起諦察忍，是為菩薩摩訶薩常不捨離杜多功德。
世尊！云何菩薩摩訶薩於諸學處未曾棄捨？
善現！若菩薩摩訶薩於所學戒堅守不移，
而於其中能不取相，是為菩薩摩訶薩於諸學處未曾棄捨。
世尊！云何菩薩摩訶薩於諸欲樂深生厭離？
善現！若菩薩摩訶薩於妙欲樂不起欲心，是為菩薩摩訶薩於諸欲樂深生厭離。
世尊！云何菩薩摩訶薩常能發起寂滅俱心？
善現！若菩薩摩訶薩達一切法曾無起作，是為菩薩摩訶薩常能發起寂滅俱心。
世尊！云何菩薩摩訶薩捨諸所有？
善現！若菩薩摩訶薩於內外法曾無所取，是為菩薩摩訶薩捨諸所有。
世尊！云何菩薩摩訶薩心不滯沒？
善現！若菩薩摩訶薩於諸識住未嘗起心，是為菩薩摩訶薩心不滯沒。
世尊！云何菩薩摩訶薩於諸所有無所顧戀？
善現！若菩薩摩訶薩於一切物無所思惟，是為菩薩摩訶薩於諸所有無所顧戀。
世尊！云何菩薩摩訶薩應遠離居家？
善現！若菩薩摩訶薩志性好遊諸佛國土，
隨所生處常樂出家，剃髮去鬚執持應器，
被三法服現作沙門，是為菩薩摩訶薩應遠離居家。
世尊！云何菩薩摩訶薩應遠離苾蒭尼？
善現！若菩薩摩訶薩常應遠離諸苾蒭尼，
不與共居如彈指頃，亦復於彼不起異心，是為菩薩摩訶薩應遠離苾蒭尼。
世尊！云何菩薩摩訶薩應遠離家慳？
善現！若菩薩摩訶薩作是思惟：我應長夜利益安樂一切有情，
令此有情自由福力感得如是勝施主家，故我於中不應慳嫉。
是為菩薩摩訶薩應遠離家慳。
世尊！云何菩薩摩訶薩應遠離眾會忿諍？
善現！若菩薩摩訶薩作是思惟：若處眾會，
其中或有聲聞、獨覺，或說彼乘相應法要，
令我退失大菩提心，是故定應遠離眾會。
復作是念：諸忿諍者，能使有情發起瞋害，
造作種種惡不善業，尚違善趣，況大菩提！
是故定應遠離忿諍。
是為菩薩摩訶薩應遠離眾會忿諍。
世尊！云何菩薩摩訶薩應遠離自讚毀他？
善現！若菩薩摩訶薩於內外法都無所見，
故應遠離自讚毀他，是為菩薩摩訶薩應遠離自讚毀他。
世尊！云何菩薩摩訶薩應遠離十不善業道？
善現！若菩薩摩訶薩作是思惟：此十惡法尚礙善趣二乘聖道，
況大菩提！故應遠離。
是為菩薩摩訶薩應遠離十不善業道。
世尊！云何菩薩摩訶薩應遠離增上慢傲？
善現！若菩薩摩訶薩不見有法可起慢傲，是為菩薩摩訶薩應遠離增上慢傲。
世尊！云何菩薩摩訶薩應遠離顛倒？
善現！若菩薩摩訶薩觀顛倒事都不可得，是為菩薩摩訶薩應遠離顛倒。
世尊！云何菩薩摩訶薩應遠離猶豫？
善現！若菩薩摩訶薩觀猶豫事都不可得，是為菩薩摩訶薩應遠離猶豫。
世尊！云何菩薩摩訶薩應遠離貪、瞋、癡？
善現！若菩薩摩訶薩都不見有貪、瞋、癡事，
是為菩薩摩訶薩應遠離貪、瞋、癡。
世尊！云何菩薩摩訶薩應圓滿六波羅蜜多？
善現！若菩薩摩訶薩圓滿六種波羅蜜多，超諸聲聞及獨覺地。
又住此六波羅蜜多，佛及二乘能度五種所知海岸。
何等為五？一者、過去。
二者、未來。三者、現在。
四者、無為。五者、不可說。
是為菩薩摩訶薩應圓滿六波羅蜜多。
世尊！云何菩薩摩訶薩應遠離聲聞心？
善現！若菩薩摩訶薩作如是念：諸聲聞心非證無上大菩提道故應遠離。
是為菩薩摩訶薩應遠離聲聞心。
世尊！云何菩薩摩訶薩應遠離獨覺心？
善現！若菩薩摩訶薩作如是念：諸獨覺心定不能得一切智智，
故我今者應遠離之。
是為菩薩摩訶薩應遠離獨覺心。
世尊！云何菩薩摩訶薩應遠離熱惱心？
善現！若菩薩摩訶薩作如是念：怖畏生死熱惱之心非證無上正等覺道故應遠離。
是為菩薩摩訶薩應遠離熱惱心。
世尊！云何菩薩摩訶薩見乞者來心不厭慼？
善現！若菩薩摩訶薩作如是念：此厭慼心於大菩提非能證道，
故我今者定應遠離。
是為菩薩摩訶薩見乞者來心不厭慼。
世尊！云何菩薩摩訶薩捨所有物無憂悔心？
善現！若菩薩摩訶薩作如是念：此憂悔心於證無上正等菩提定為障礙，
故我應捨。是為菩薩摩訶薩捨所有物無憂悔心。
世尊！云何菩薩摩訶薩於來求者終不矯誑？
善現！若菩薩摩訶薩作如是念：此矯誑心定非阿耨多羅三藐三菩提道。
何以故？菩薩摩訶薩初發無上菩提心時，
作是誓言：凡我所有施來求者隨欲不空。
如何今時而矯誑彼？
是為菩薩摩訶薩於來求者終不矯誑。
世尊！云何菩薩摩訶薩應遠離我執、有情執乃至知者執、見者執？
善現！若菩薩摩訶薩觀我、有情乃至知者、
見者畢竟不可得故，是為菩薩摩訶薩應遠離我執、
有情執乃至知者執、見者執。
世尊！云何菩薩摩訶薩應遠離斷執？
善現！若菩薩摩訶薩觀一切法畢竟不生，
無斷義故，是為菩薩摩訶薩應遠離斷執。
世尊！云何菩薩摩訶薩應遠離常執？
善現！若菩薩摩訶薩觀一切法無常性故，是為菩薩摩訶薩應遠離常執。
世尊！云何菩薩摩訶薩應遠離相想？
善現！若菩薩摩訶薩觀雜染性不可得故，是為菩薩摩訶薩應遠離相想。
世尊！云何菩薩摩訶薩應遠離因等見執？
善現！若菩薩摩訶薩都不見有諸見性故，是為菩薩摩訶薩應遠離因等見執。
世尊！云何菩薩摩訶薩應遠離名色執？
善現！若菩薩摩訶薩觀名色性都不可得，是為菩薩摩訶薩應遠離名色執。
世尊！云何菩薩摩訶薩應遠離蘊執？
善現！若菩薩摩訶薩觀五蘊性都不可得，是為菩薩摩訶薩應遠離蘊執。
世尊！云何菩薩摩訶薩應遠離處執？
善現！若菩薩摩訶薩觀十二處性都不可得，是為菩薩摩訶薩應遠離處執。
世尊！云何菩薩摩訶薩應遠離界執？
善現！若菩薩摩訶薩觀十八界等性都不可得，是為菩薩摩訶薩應遠離界執。
世尊！云何菩薩摩訶薩應遠離諦執？
善現！若菩薩摩訶薩觀諸諦性都不可得，是為菩薩摩訶薩應遠離諦執。
世尊，云何菩薩摩訶薩應遠離緣起執？
善現，若菩薩摩訶薩觀諸緣起性不可得故，是為菩薩摩訶薩應遠離緣起執。
世尊，云何菩薩摩訶薩應遠離住著三界執？
善現，若菩薩摩訶薩觀三界性都不可得，是為菩薩摩訶薩應遠離住著三界執。
世尊，云何菩薩摩訶薩應遠離一切法執？
善現，若菩薩摩訶薩觀諸法性皆如虗空都不可得，是為菩薩摩訶薩應遠離一切法執。
世尊，云何菩薩摩訶薩應遠離於一切法如理、不如理執？
善現，若菩薩摩訶薩觀諸法性都不可得，
無有如理、不如理性，是為菩薩摩訶薩應遠離於一切法如理、
不如理執。世尊，云何菩薩摩訶薩應遠離依佛見執？
善現，若菩薩摩訶薩知依佛見執不得見佛故，是為菩薩摩訶薩應遠離依佛見執。
世尊，云何菩薩摩訶薩應遠離依法見執？
善現，若菩薩摩訶薩達真法性不可見故，是為菩薩摩訶薩應遠離依法見執。
世尊，云何菩薩摩訶薩應遠離依僧見執？
善現，若菩薩摩訶薩知和合眾無相無為不可見故，是為菩薩摩訶薩應遠離依僧見執。
世尊，云何菩薩摩訶薩應遠離依戒見執？
善現，若菩薩摩訶薩知罪福性俱非有故，是為菩薩摩訶薩應遠離依戒見執。
世尊，云何菩薩摩訶薩應遠離怖畏空法？
善現，若菩薩摩訶薩觀諸空法皆無自性，
所怖畏事畢竟非有，是為菩薩摩訶薩應遠離怖畏空法。
世尊！云何菩薩摩訶薩應遠離違背空性？
善現！若菩薩摩訶薩觀一切法自性皆空，
非空與空有違背故，是為菩薩摩訶薩應遠離違背空性。
世尊！云何菩薩摩訶薩應圓滿通達空？
善現！若菩薩摩訶薩達一切法自相皆空，是為菩薩摩訶薩應圓滿通達空。
世尊！云何菩薩摩訶薩應圓滿證無相？
善現！若菩薩摩訶薩不思惟一切相，是為菩薩摩訶薩應圓滿證無相。
世尊！云何菩薩摩訶薩應圓滿知無願？
善現！若菩薩摩訶薩於三界法心無所住，是為菩薩摩訶薩應圓滿知無願。
世尊！云何菩薩摩訶薩應圓滿三輪清淨？
善現！若菩薩摩訶薩具足清淨十善業道，是為菩薩摩訶薩應圓滿三輪清淨。
世尊！云何菩薩摩訶薩應圓滿悲愍有情，及於有情無所執著？
善現！若菩薩摩訶薩已得大悲及嚴淨土，
是為菩薩摩訶薩應圓滿悲愍有情，及於有情無所執著。
世尊！云何菩薩摩訶薩應圓滿一切法平等見，及於此中無所執著？
善現！若菩薩摩訶薩於一切法不增不減，
及於此中無取無住，是為菩薩摩訶薩應圓滿一切法平等見，
及於此中無所執著。
世尊！云何菩薩摩訶薩應圓滿一切有情平等見，及於此中無所執著？
善現！若菩薩摩訶薩於諸有情不增不減，
及於此中無取無住，是為菩薩摩訶薩應圓滿一切有情平等見，
及於此中無所執著。
世尊！云何菩薩摩訶薩應圓滿通達真實理趣，及於此中無所執著？
善現！若菩薩摩訶薩於一切法真實理趣，
雖如實通達而無所通達，及於此中無取無住，
是為菩薩摩訶薩應圓滿通達真實理趣，及於此中無所執著。
世尊！云何菩薩摩訶薩應圓滿無生忍智？
善現！若菩薩摩訶薩忍一切法無生無滅、
無所造作，及知名色畢竟不生，是為菩薩摩訶薩應圓滿無生忍智。
世尊！云何菩薩摩訶薩應圓滿說一切法一相理趣？
善現！若菩薩摩訶薩於一切法行不二相，是為菩薩摩訶薩應圓滿說一切法一相理趣。
世尊！云何菩薩摩訶薩應圓滿滅除分別？
善現！若菩薩摩訶薩於一切法不起分別，是為菩薩摩訶薩應圓滿滅除分別。
世尊！云何菩薩摩訶薩應圓滿遠離諸想？
善現！若菩薩摩訶薩遠離一切小大無量想，是為菩薩摩訶薩應圓滿遠離諸想。
世尊！云何菩薩摩訶薩應圓滿遠離諸見？
善現！若菩薩摩訶薩遠離一切聲聞、獨覺等見，是為菩薩摩訶薩應圓滿遠離諸見。
世尊！云何菩薩摩訶薩應圓滿遠離煩惱？
善現！若菩薩摩訶薩棄捨一切有漏煩惱習氣相續，是為菩薩摩訶薩應圓滿遠離煩惱。
世尊！云何菩薩摩訶薩應圓滿奢摩他、毗鉢舍那地？
善現！若菩薩摩訶薩修一切智、道相智、
一切相智，是為菩薩摩訶薩應圓滿奢摩他、毗鉢舍那地。
世尊！云何菩薩摩訶薩應圓滿調伏心性？
善現！若菩薩摩訶薩於三界法不樂不動，是為菩薩摩訶薩應圓滿調伏心性。
世尊！云何菩薩摩訶薩應圓滿寂靜心性？
善現！若菩薩摩訶薩善攝六根，是為菩薩摩訶薩應圓滿寂靜心性。
世尊！云何菩薩摩訶薩應圓滿無礙智性？
善現！若菩薩摩訶薩修得佛眼，是為菩薩摩訶薩應圓滿無礙智性。
世尊！云何菩薩摩訶薩應圓滿無所愛染？
善現！若菩薩摩訶薩於外六處能善棄捨，是為菩薩摩訶薩應圓滿無所愛染。
世尊！云何菩薩摩訶薩應圓滿隨心所欲往諸佛土，於佛眾會自現其身？
善現！若菩薩摩訶薩修勝神通，從一佛國趣一佛國，
供養恭敬、尊重讚歎諸佛世尊，請轉法輪饒益一切，
是為菩薩摩訶薩應圓滿隨心所欲往諸佛土，於佛眾會自現其身。
世尊！云何菩薩摩訶薩應圓滿悟入一切有情心行？
善現！若菩薩摩訶薩以一心智，如實徧知一切有情心、
心所法，是為菩薩摩訶薩應圓滿悟入一切有情心行。
世尊！云何菩薩摩訶薩應圓滿遊戲諸神通？
善現！若菩薩摩訶薩遊戲種種自在神通，
為見佛故，從一佛國趣一佛國，亦復不生遊佛國想，是為菩薩摩訶薩應圓滿遊戲諸神通。
世尊！云何菩薩摩訶薩應圓滿見諸佛土，如其所見而自嚴淨種種佛土？
善現！若菩薩摩訶薩住一佛土，能見十方無邊佛國亦能示現，
而曾不生佛國土想，又為成熟諸有情故，
現處三千大千世界轉輪王位而自莊嚴，
亦能棄捨而無所執，是為菩薩摩訶薩應圓滿見諸佛土，如其所見而自嚴淨種種佛土。
世尊！云何菩薩摩訶薩應圓滿供養承事諸佛世尊，於如來身如實觀察？
善現！若菩薩摩訶薩為欲饒益諸有情故，
於法義趣如實分別，如是名為以法供養承事諸佛，
又諦觀察諸佛法身，是為菩薩摩訶薩應圓滿供養承事諸佛世尊，
於如來身如實觀察。
世尊！云何菩薩摩訶薩應圓滿知諸有情根勝劣智？
善現！若菩薩摩訶薩住佛十力，如實了知一切有情諸根勝劣，
是為菩薩摩訶薩應圓滿知諸有情根勝劣智。
世尊！云何菩薩摩訶薩應圓滿嚴淨佛土？
善現！若菩薩摩訶薩以無所得而為方便，
嚴淨一切有情心行，是為菩薩摩訶薩應圓滿嚴淨佛土。
世尊！云何菩薩摩訶薩應圓滿如幻等持數入諸定？
善現！若菩薩摩訶薩住此等持，雖能成辦一切事業而心不動，
又修等持極成熟故，不作加行數數現前，是為菩薩摩訶薩應圓滿如幻等持數入諸定。
世尊！云何菩薩摩訶薩應圓滿隨諸有情善根應熟，故入諸有自現化生？
善現！若菩薩摩訶薩為欲成熟諸有情類，
殊勝善根隨其所宜，故入諸有而現受生，
是為菩薩摩訶薩隨諸有情善根應熟，故入諸有自現化生。
世尊！云何菩薩摩訶薩應圓滿攝受無邊處所大願，隨有所願皆令圓滿？
善現！若菩薩摩訶薩已具修六波羅蜜多極圓滿故，
或為嚴淨諸佛國土，或為成熟諸有情類，
隨心所願皆得圓滿，是為菩薩摩訶薩應圓滿攝受無邊處所大願，
隨有所願皆令圓滿。
世尊！云何菩薩摩訶薩應圓滿隨諸天、
龍、藥叉、健達縛、阿素洛、揭路荼、緊捺洛、
莫呼洛伽、人非人等異類音智？
善現！若菩薩摩訶薩修習殊勝詞無礙解，
善知有情言音差別，是為菩薩摩訶薩應圓滿隨諸天、
龍、藥叉、健達縛、阿素洛、揭路荼、緊捺洛、
莫呼洛伽、人非人等異類音智。
世尊！云何菩薩摩訶薩應圓滿無礙辯說智？
善現！若菩薩摩訶薩修習殊勝辯無礙解，
為諸有情能無盡說，是為菩薩摩訶薩應圓滿無礙辯說智。
世尊！云何菩薩摩訶薩應圓滿入胎具足？
善現！若菩薩摩訶薩雖一切生處實恒化生，
而為饒益有情現入胎藏，於中具足種種勝事，是為菩薩摩訶薩應圓滿入胎具足。
世尊！云何菩薩摩訶薩應圓滿出生具足？
善現！若菩薩摩訶薩於出胎時，示現種種希有勝事，
令諸有情見者歡喜獲大利樂，是為菩薩摩訶薩應圓滿出生具足。
世尊！云何菩薩摩訶薩應圓滿家族具足？
善現！若菩薩摩訶薩或生剎帝利大族姓家，
或生婆羅門大族姓家，所稟父母無可譏嫌，是為菩薩摩訶薩應圓滿家族具足。
世尊！云何菩薩摩訶薩應圓滿種姓具足？
善現！若菩薩摩訶薩常預過去諸大菩薩種姓中生，是為菩薩摩訶薩應圓滿種姓具足。
世尊！云何菩薩摩訶薩應圓滿眷屬具足？
善現！若菩薩摩訶薩純以無量無數菩薩而為眷屬，
非諸雜類，是為菩薩摩訶薩應圓滿眷屬具足。
世尊！云何菩薩摩訶薩應圓滿生身具足？
善現！若菩薩摩訶薩於初生時，其身具足一切相好，
放大光明徧照無邊諸佛世界，亦令彼界六種變動，
有情遇者無不蒙益，是為菩薩摩訶薩應圓滿生身具足。
世尊！云何菩薩摩訶薩應圓滿出家具足？
善現！若菩薩摩訶薩於出家時，無量無數天、
龍、藥叉、人非人等之所翼從，往詣道場，
剃除鬚髮，服三法衣，受持應器，引導無量無數有情，
令乘三乘而趣圓寂，是為菩薩摩訶薩應圓滿出家具足。
世尊！云何菩薩摩訶薩應圓滿莊嚴菩提樹具足？
善現！若菩薩摩訶薩殊勝善根廣大願力，
感得如是妙菩提樹，吠瑠璃寶以為其莖，
真金為根，枝、葉、華、果皆以上妙七寶所成，
其樹高廣徧覆三千大千佛土，光明照耀周徧十方殑伽沙等諸佛世界，
是為菩薩摩訶薩應圓滿莊嚴菩提樹具足。
世尊！云何菩薩摩訶薩應圓滿一切功德具足？
善現！若菩薩摩訶薩滿足殊勝福慧資糧，
成熟有情、嚴淨佛土，是為菩薩摩訶薩應圓滿一切功德具足。
〔卷五十四〕 ^71b36

世尊！云何當知已圓滿第十法雲地菩薩摩訶薩，與諸如來應言無異？
善現！是菩薩已圓滿一切佛法故，若復永斷一切煩惱習氣相續便住佛地，
是故當知已圓滿第十法雲地菩薩摩訶薩，與諸如來應言無異。
善現當知！是為菩薩摩訶薩發趣大乘。 ^77b20

已上答發趣大乘竟，向下答如是大乘從何處出、至何處住。 ^77b30

善現！如是大乘從三界中出，至一切智智中住，
由為一切智智而出三界故，然無二故無出無至。
所以者何？若大乘、若一切智智，如是二法非相應非不相應、
非有色非無色、非有見非無見、非有對非無對，
咸同一相，所謂無相，無相之法無出無至。
其有欲令無相之法有出有至者，則為欲令一切法有出有至。
所以者何？一切法不能從三界中出，亦不能至一切智智中住。
何以故？一切法自性空故，無相之法無動轉故。 ^77b34

次答大乘為何所住？
者，善現！如是大乘都無所住。
所以者何？以一切法皆無所住。
何以故？諸法住處不可得故，然此大乘住無所住。 ^77c2

次答：誰復乘是大乘而出？
者，善現！都無乘是大乘而出者。
所以者何？若所乘乘、若能乘者、由此、為此、
所出、所至及出至時，如是一切皆無所有都不可得。
何以故？以一切法皆無所有都不可得，畢竟淨故。 ^77c8

一切法非已可得、非當可得、非現可得，畢竟淨故。
般若綱要卷二
 ^77c16
