淨土資糧全集卷之三
other:: 古杭雲棲寺蓮池禪師　袾宏　校正
collector::  #CB05860;李桐邑淨業弟子　莊廣還　輯
other:: 
# 淨土誓願章
淨土誓願章
other:: 
## 論修淨業人宜發願
論修淨業人宜發願〔梵網經有不發願戒〕
orig:: 
歸元直指曰。慈照宗主云。
有行無願。其行必孤。
有願無行。其願必虗。
無願無行。空住閻浮。
有願有行。直入無為。
此乃佛祖修淨業之根本也。
何以故。理由智導。
行由願興。行願得均。
理智兼俻。夫願者。
樂也。欲也。欲生西方淨土。
樂見阿彌陀佛。必須發願。
乃得往生。若無願心。
善根沉沒。華嚴經云。
不發大願。魔所攝持。
一切佛事。從大願起。
欲成無上道。故須得願波羅蜜。
所以普賢廣無邊願海。
彌陀有六八願門。
是知十方諸佛。上古先賢。
皆因願力成就菩提。
commentary::  ^559c39

攷證　阿含經云。
須彌山南有天下。
名閻浮提。其土有大樹。
名閻浮。此樹下有閻浮那檀金聚。
以此勝金出樹下。
故因以名樹名洲○新娑婆論。
又名贍部。其土南狹北廣。
此土有大樹。名贍部。
其葉上廣下狹。地形象之。
故名贍部。
orig::  ^560a14

經曰。歸依佛。歸依法。
歸依僧。我今發心。
不為自求人天福報。
聲聞緣覺。乃至權乘諸位菩薩。
惟依最上乘發菩提心。
願與法界眾生。一時同得阿耨多羅三藐三菩提。
commentary::  ^560a24

〔還〕謹按此經。乃發願之大綱。
後願文。俻諸節目耳。
綱以立其體。目以達其用。
發願其庶幾哉。 ^560a32

考證
note:: 三歸
初門曰。歸依佛者。
歸以返還為義。返邪師。
還事正師。故名歸。
依者憑也。歸依佛者。
終不更歸依其餘諸外天神也。
歸依法者。返邪法。
還修正法。憑佛所說。
得出三塗及三界生死。
歸依僧者。返九十五種邪行之侶。
歸心出家三乘正行之伴。
及出三界生死○發隱曰。
按折伏羅漢經云。
忉利天子。壽終當受猪身。
詣佛求救。佛教歸命佛法僧。
於七日七夜。精勤三歸。
得免猪胎。為長者子。
又木槵子經云。佛告琉璃王。
穿木槵子稱三寶。
當斷結業。得無上果。
故知三寶。一切眾生歸依處也。
人天福報 ^560a36

經云。人天路上。作福為先。
廣修善事。是名作福。
必有福報也。聲聞 ^560b10

四教儀與發隱相參○聲聞位分二。
曰凡。曰聖。凡有二。
外凡內凡。身居有漏。
聖道未生。皆號曰凡。
外凡則未見法性。
尚在理外。內凡則漸見法性。
心遊理內故也。外凡中。
自分三。初。五停心。
多貪不淨觀。多嗔慈悲觀。
多散數息觀。愚癡因緣觀。
多障念佛觀。二。別想念處。
即四念處。身念不淨。
受念是苦。心念無常。
法念無我也。三。總相念處。
念身不淨。亦念身是苦。
身無常。身無我。受心法皆然也。
已上三科名外凡。
內凡四者。謂暖。頂。
忍。世第一。煖者。從總相念生煖善根。
具觀四諦。修十六行。
發相似解。伏煩惱惑。
得佛法氣分。如鑽木先熱。
將春先和。名曰煖也。
頂者。用觀同前。轉更明朗。
如登高遠視。名曰頂也。
忍者。堪忍。又忍可義。
分下中上。下忍遍視八諦。
修三十二行。中忍漸減。
乃至上忍。惟有一行三剎那在。
名曰忍也。世第一者。
從上忍二剎那心。
一剎那盡。餘一剎那猶在忍。
更一剎那心盡。即入世第一。
有漏名世。世間最勝。
名第一也。此四位為內凡。
此七方便。入聖之階。
過此。則聖位教義。
聖位分三。一。見道。
初果。二。修道。二果三果。
三。無學道。四果。一。
須陀洹。此云預流。
此位斷三界八十八使見惑。
見真諦。故名為見道。
二。斯陀含。此云一來。
此位斷欲界九品思中。
斷六品思盡。後三品猶在。
故更一來。三。阿那含。
此云不來。此位斷欲界殘思盡。
進斷上八地思。此二位名修道。
四。阿羅漢。此云無學。
此位斷見思俱盡。
子縛已斷。果縛猶在。
名有餘涅槃。此名無學道。
聲聞如此○永嘉集曰。
因聲教而悟解。故號聲聞。
原其所修。四諦而為本行。
見苦常懷厭離。斷集恒畏其生。
證滅獨契無為。修道惟論自度。
大誓之心未普。設化之道無施。
六和之敬空然。三界之慈靡運。
因乖萬行。果闕圓常。
六度未修。非小何類。
如是。則聲聞之道也。
緣覺 ^560b14

華嚴疏曰。辟支。此云緣覺。
又云獨覺。獨但自悟。
緣依教悟也。獨覺自分二類。
其利根者曰麟喻。
喻麟之獨出無佛世。
見物變易。自覺無生。
其鈍根者曰部行。
亦出無佛世。部黨而行。
師徒訓化也。緣覺依佛教。
觀十二緣。作流轉還滅二觀法者也○四教儀曰。
緣覺值佛出世。稟十二因緣教。
與前四諦開合之異耳。
謂無明。行。愛。取。有。
此之五支。合為集諦。
七支為苦諦也。緣覺先觀集諦。
所謂明緣行。行緣識。
乃至生緣老死。此則生起。
若滅觀者。無明滅。
則行滅。乃至生滅。
則老死滅。因觀十二緣。
覺真諦理。故言緣覺。
又言獨覺。兩名不同。
行位無別。此人斷三界。
與聲聞同。獨覺發真無漏。
功德力大。能侵除習氣。
聲聞但斷正使。不侵除習氣。
故緣覺居聲聞之上○永嘉集曰。
緣散而體真。故名緣覺。
原其所習。十二因緣而為本行。
觀無明而即空。達諸行而無作。
二因既非其業。五果之報何醻。
愛取有以無疵。老死亦何所累。
心唯善寂。意翫清虗。
獨宿孤峯。觀緣散滅。
利他不普。自益未圓。
於下有餘。於上不足。
兩非其類。位處中央。
如此。辟支佛道也。
菩薩 ^560c32

四教儀曰。從初發心。
緣四諦觀。發四弘誓○初門曰。
四弘誓者。一未度者令度。
言未度苦諦。令度苦諦。
苦者生死也。生死有二種。
一。分段生死。謂六道眾生。
有形質分段之成壞。
二。變易生死。謂羅漢。
辟支。及大力菩薩。
三種得意生身。雖無分段之麤報。
猶有細微因轉果移。
變易生成之所遷也。
若一切未度二種生死苦者。
菩薩發心。願令得度。
即眾生無邊誓願度也。
二。未解者令解。言未解集諦。
令解集諦。集者。即是煩惱潤業。
能招聚生死。亦有二種。
一。四住地煩惱。潤分段生死業。
能招集煩惱生死苦果也。
二。無明住地煩惱。
潤變易生死業。能招集變易生死苦果也。
若一切未解此二種集者。
菩薩發心。願令得解。
即煩惱無盡誓願斷也。
三。未安者令安。言未安道諦。
令安道諦。即是能通涅槃之正助道也。
亦有二種。一。偏緣真諦。
修正助道。此道但得至小乘盡苦涅槃。
二。正緣中道實相。
修正助道。此道能到大乘大般涅槃。
若一切未安此二種道者。
菩薩發心。願令得安。
即法門無量誓願學也。
四。未涅槃者。令得涅槃。
言未得滅諦。令得滅諦。
滅諦者。即是業煩惱滅。
生死苦果滅也。亦有二種。
一。分段生死業。四住地煩惱滅。
則分段生死苦果滅。
即二乘所得滅諦也。
一。變易生死業。無明住地煩惱滅。
即變易生死苦果滅。
諸佛及大菩薩。所得不共。
究竟滅諦也。若一切未得此二種滅諦者。
菩薩發心。願令得滅。
即佛道無上誓願成也。
既已發心。須行行填願。
於三阿僧祇修六度行。
百劫種相好○永嘉集曰。
如其心無所緣。而能利物。
慈悲至大。愛見不拘。
人法俱空。故名菩薩。
原其所修六度而為正因。
行施。則盡命傾財。
持戒。則吉羅無犯。
忍辱。則深明非我。
割截何傷。精進。則勤求至道。
剎那無間。禪那。則身心寂泊。
安般希微。智慧。則了知緣起。
自性無生。廣修萬行。
等觀羣方。下及諦緣。
上該不共。大誓之心普被。
四攝之道通收。悲智雙運。
福慧兩嚴。超越二乘。
獨居其上。如是。則大乘之道也○權乘諸位菩薩。
即二乘。聲聞未得圓證者。
非大乘菩薩也。最上乘 ^561a26

黃檗心要曰。如來欲說一乘真法。
則眾生不信。沒於苦海。
若都不說。則墮慳貪。
不為眾生溥捨妙道。
遂設方便。說三乘法。
乘有大小。得有淺深。
皆非本性。故云惟有一乘道。
餘二則非真。然終不能顯一心法。
故召迦葉。別付一心。
離言說法。此一枝令別行。
若契悟者。便至佛道矣○宗鏡錄曰。
眾盲觸象。各言己得見象。
其觸牙者。言象形如萊菔。
觸耳者。言象形如箕。
觸鼻者。言象形如杵。
觸蹄者。言象形如臼。
觸腹者。言象形如床。
眾相之外。更無別象。
但非象之全體。不可以言見象也。
欲見象之全體者。
其唯明眼之人乎。
今聲聞之四諦。緣覺之十二緣。
菩薩之六度。雖皆佛法。
終非佛道之全。不可以言佛也欲得佛之全體者。
其唯最上乘乎。發菩提心 ^561c6

華嚴經曰。發菩提心者。
發大悲心。普救一切眾生故。
發大慈心。等祐一切世間故。
發安樂心。令一切眾生滅諸苦故。
發饒益心。令一切眾生離惡法故。
發哀愍心。有怖畏者咸守護故。
發無碍心。捨離一切諸障碍故。
發廣大心。一切法界咸徧滿故。
發無邊心。等虗空界。
無不往故。發寬愽心。
悉見一切諸如來故。
發智慧心。普入一切智慧海故。
是名發菩提心○宗鏡錄曰。
海中有寶。名曰寶藏。
普現海中莊嚴事。
菩提心寶。亦復如是。
普現一切智海諸莊嚴事。
阿耨多羅三藐三菩提 ^561c34

蓮師疏云。阿者。此云無。
耨多羅。此云上。三藐。
此云正等。三菩提。
此云正覺。言無上正等正覺也。
鈔云。究竟極果。對下而言。
名之曰無上。正觀真諦。
對邪而言。名之曰正。
等觀俗諦。對偏而言。
名之曰等。亦名曰徧。
覺者靈明自心。正覺者。
兼上正等二義。言此覺者。
是無上正等之正覺也。
良以蠢動含靈。皆有佛性則菩提者。
佛與眾生本來無二。
無明所覆。遂成迷妄。
是則邪覺。不名為正。
聲聞辟支。止破見思。
雖得菩提其道未中。
是則偏覺。不名為等。
一切菩薩。已盡塵沙。
未盡無明。雖得正等菩提。
佛道猶遠。不名無上。
惟佛一人。妄盡覺滿。
如望夜月更無有覺過於此者。
名無上正等正覺也○維摩經曰。
菩提者。不可以身得。
不可以心得。寂滅是也。
菩提滅諸相故。不觀是菩提。
離諸緣故。不行是菩提。
無憶念故。斷是菩提。
捨諸見故。離是菩提。
離諸妄想故。障是菩提。
障諸願故。不入是菩提。
無貪著故。順是菩提。
順於如來故。住是菩提。
住法性故。至是菩提。
至實際故。不二是菩提。
離意法故。等是菩提。
等虗空故。無為是菩提。
無生住滅故。知是菩提。
了眾生心行故。不會是菩提。
諸入不會故。不合是菩提。
離煩惱習故。無處是菩提。
無形色故。假名是菩提。
名字空故。如化是菩提。
無取捨故。無是菩提。
常自靜故。善寂是菩提。
性清靜故。無取是菩提。
離攀緣故。無異是菩提。
諸法等故。無比是菩提。
無所諭故。微妙是菩提。
諸法難知故○僧肇曰。
道之極者。稱曰菩提。
盖是正覺無相之真智乎。
○附四諦 ^562a6

初門曰。諦以審實為義。
此四諦法門。正為聲聞人。
從聞生解。故必藉教詮理。
今明教理不虗。故云審實也○一。
苦諦。苦以逼惱為義。
一切有為心行。常為無常患累之所逼惱。
故名苦諦。二。集諦者。
集以招聚為義。若心與結業相應。
未來定能招聚生死之苦。
故名集諦。三滅諦者。
滅以滅無為義。結業既盡。
則無生死之患累。
故名為滅。若發見思無漏真明。
而斷結者。則三界九十八使俱滅。
以煩惱結使滅。故三界業亦滅。
若三界業煩惱滅者。
即是滅諦。有餘涅槃也。
因滅故果滅。捨此報身時。
後世苦果。永不相續。
名入無餘涅槃。真滅度也。
四。道諦者。道以能通為義。
正道及助道。是二相扶。
能通至涅槃。故名為道正道實觀三十七品。
三解脫門。緣理慧行。
名為正道。助道者。
得解觀中。種種諸對治法。
及諸禪定。皆為助道。
審定不虗。即是道諦○四教儀云。
四諦之中。分世出世間。
前二諦為世間因果。
苦因集果也。後二諦為出世間因果。
滅果道因也。問。何故世出世前果後因耶。
答。聲聞根鈍。知苦斷集。
慕果修因。是故然也○合七法為三十七品。
一。四念處。二。四正勤。
三。四如意足。四。五根。
五。五力。六。七覺分。
七。八正道也。一。四念處者。
一身念處二受念處。
三心念處。四法念處也。
二。四正勤者。一。已生惡法為除斷。
一心勤精進。二。未生惡法不令生。
一心勤精進。三。未生善法為生。
一心勤精進。四。已生善法增長。
一心勤精進。三。四如意足者。
一。欲如意足。二。精進如意足。
三。心如意足。四。思惟如意足也。
下四五六七。俱見阿彌陀經考證三解脫門者。
見修禪章明宗篇考證。
other:: 
## 西方願文
西方願文
author:: 〔蓮池禪師撰〕
　　稽首西方安樂國　接引眾生大導師
　　我今發願願往生　惟願慈悲哀攝受
orig::  ^562b14

弟子〔某甲眾等〕普為四恩三有。
法界眾生。求於諸佛。
一乘無上菩提道故。
專心持念阿彌陀佛。
萬德洪名。期生淨土。
又以業重福輕。障深慧淺。
染心易熾。淨德難成。
今於佛前。翹勤五體。
披瀝一心。投誠懺悔。
我及眾生。曠劫至今。
迷本淨心。縱貪嗔癡。
染穢三業。無量無邊所作罪垢。
無量無邊所結冤業。
願悉消滅。從於今日。
立深誓願。遠離惡法。
誓不更造。勤脩聖道。
誓不退隋。誓成正覺。
誓度眾生。阿彌陀佛以慈悲願力。
當證知我。當哀愍我。
當加被我。願禪觀之中。
夢#CB00895;之際。
得見阿彌陀佛金色之身。
得歷阿彌陀佛寶嚴之土。
得蒙阿彌陀佛。甘露灌頂。
光明照身。手摩我頭。
衣覆我體。使我宿障自除。
善根增長。疾空煩惱。
頓破無明。圓覺妙心。
廓然開悟。寂光真境。
常得現前。至於臨欲命終。
預知時至。身無一切病苦厄難。
心無一切貪戀迷惑。
諸根悅豫。正念分明。
捨報安詳。如入禪定。
阿彌陀佛。與觀音勢至諸聖賢眾。
放光接引。垂手提携。
樓閣幢旛。異香天樂。
西方聖境。昭示目前。
令諸眾生。見者聞者。
歡喜感嘆。發菩提心。
我於爾時。乘金剛臺。
隨從佛後。如彈指頃。
生極樂國。七寶池內。
勝蓮華中。華開見佛。
見諸菩薩。聞妙法音。
獲無生忍。於須臾間承事諸佛。
親蒙授記得授記已。
三身四智。五眼六通。
無量百千陀羅尼門。
一切功德。皆悉成就。
然後不違安養。迴入娑婆。
分身無數。徧十方剎。
以不可思議自在神力種種方便。
度脫眾生。咸令離染。
還得淨心。同生西方。
入不退地。如是大願。
世界無盡。眾生無盡。
業及煩惱。一切無盡。
我願無盡。願今禮佛發願。
修持功德。回施有情。
四恩總報。三有齊資。
法界眾生。同圓種智。
commentary::  ^562c32

考證
note:: 四恩
父母。師長。國王。施主。
三有 ^563a42

欲有。色有。無色有。
即三界之因果不忘。
故名為有也。五體 ^563a44

二肘。二膝。及額也。
懺悔 ^563a48

壇經曰。懺悔者。懺其前非。
從前所有惡業。愚迷憍誑嫉妬等罪。
悉皆盡懺。永不復起。
是名為懺。悔者。悔其後過。
從今已後。所有惡業。
愚迷憍誑嫉妬等罪。
今已覺悟。悉皆永斷。
更不復作。是名為悔。
故稱懺悔。凡夫愚迷。
只知懺其前 #CB00985;。
不知悔其後過。以不悔故。
前#CB00985;不滅。
後過又生。何名懺悔○發隱曰。
冥祥記云。沙門慧達。
於地府見觀世音菩薩。
言沙門白衣。見身為過。
及宿世罪。種種惡業。
能於眾中盡自發露。
勤誠懺悔罪即消滅。
觀此。則知懺悔功德。
不可勝量。菩薩於幽顯中。
皆教人悔罪也○宗鏡錄曰。
若欲懺悔者。端坐念實相。
則直了無生之心。
當處解脫。此大懺悔也。
故云斷惑懺罪。比餘漸教。
如#CB00626;花千斤。
不如真金一兩○四教儀論懺悔有二。
一事懺。二理懺。今壇經發隱所論。
事懺也。宗鏡所言。
理懺也。未悟其理者。
事為急矣。手摩衣覆 ^563b2

法華經云。若有受持讀誦法華經者。
當知是人。為釋迦牟尼手摩其頭。
衣之所覆○往生集云。
晉劉遺民於定中。
見阿彌陀佛手摩其頭。
引袈裟覆之。三身 ^563b34

法數曰。法身如月之體。
報身如月之光。應身如月之影○如來三身者。
毗盧遮那。此云遍一切處。
法身也。盧舍那。此云淨滿。
報身也。釋迦牟尼。
此云能仁寂默。化身也○黃檗曰。
佛有三身。法身說自性虗通法。
報身說一切清淨法。
化身說六度萬行法。
法身說法。不可以言語音聲形相文字而求。
無所說。無所證。自性虗通而已。
故曰無法可說。是名說法。
報身化身。皆隨機感現。
所說法。亦隨事應為攝化。
皆非真法。故曰。報化非真佛也。
四智 ^563b42

證道歌云。三身四智體中圓。
註云。四智者。大圓鏡智。
平等性智。妙觀察智。
成所作智也。束四智為三身者。
以成所作智妙觀察智為化身。
平等性智為報身。
圓鏡智為法身也。
五眼 ^563c14

金剛經有肉眼。天眼。
慧眼。法眼。佛眼○肉眼者。
照見胎卵濕化色身起滅因緣也。
天眼者。照見諸天宮殿。
雲雨明暗。五星二曜旋復因緣也。
慧眼者。照見眾生慧性深淺。
上品下生。輪迴托蔭因緣也。
法眼者。照見法身徧充三界。
無形無相。盡虗空徧法界因緣也。
佛眼者。照見佛光普照。
無障無碍。圓滿十方。
尋光見體。知有涅槃國土也。
若上根上智之人。
能識此五者因緣。
即名大乘菩薩。六通 ^563c22

天眼。天耳。他心。宿命。
漏盡。身得如意。詳見一卷往生勝果篇○正訛集曰。
道與通自別。眼徹視。
耳徹聽者。通也。入色界。
眼不受色惑。入聲界。
耳不受聲惑者。道也。
如以通而已矣。則神亦有通。
鬼亦有通。妖亦有通。
與道何涉。認通為道。
遂至墮魔羅境。生外道種。
可勿慎諸。迴入娑婆 ^563c40

賾禪師曰。若位居不退。
果證無生。在欲。無欲居塵。
出塵方能興無緣慈。
運同體悲。迴入塵勞。
和光五濁。其有淺聞單慧。
或與少善相應。便謂永出四流。
高超十地。詆訶淨土。
耽戀娑婆。掩目空歸。
宛然流浪。並肩牛馬。
接武泥犂。不知自是何人。
擬此大權菩薩。由此觀之。
則迴入娑婆。未可易言也。
法界 ^564a4

出三界者。不受輪迴生死。
四種聖人。諸佛菩薩緣覺聲聞是也。
四聖得意生身。於三界內外。
無住無不住。總而言之。
有十法界。在人用心不同。
各循行業。諸趣攝之。 ^564a18

十法界之圖 ^564b2

 [fg_../figures/X/X61p0564_01.gif] ^564b4

諸佛〔修六度萬行三心圓發得證法身〕 ^564b18

菩薩〔修次第觀行六度行得成大乘菩薩〕 ^564b20

緣覺〔修體法空觀十二因緣行道成緣覺〕 ^564b22

聲聞〔修祈法空觀依四諦行道成阿羅漢〕 ^564b24

諸天〔修上品十善兼修禪定故得生天道〕 ^564b26

人倫〔修中品十善五戒五常故得為人倫〕 ^564b28

修羅〔修下品十善五常欲勝他故為修羅〕 ^564b30

餓鬼〔作下等十惡正作能悔故為餓鬼道〕 ^564b32

畜生 ^564b34

地獄 ^564b36

天如祖師十法界圖解○天如祖師升座云。
若人欲了知三世一切佛。
應觀法界性。一切惟心造。
世出世間。聖凡境界。
只此一偈。包括無餘。
所言法界者。有四聖六凡。
合成為十界。是十法界。
本無自體。本無自性。
亦無自種亦無自根。
皆惟一心之所造也。
所言心者。如大虗空。
本來清淨。不知何故而言法界惟心造哉。
原夫此心。雖曰不變。
而亦隨緣。以其隨緣。
故曰能造。隨緣者。
或因一念瞥生。或因外境相觸。
故曰因緣。纔有因緣。
便成法界譬如水體本淨。
遭遇風觸。則波浪隨生。
故曰水能造波。波因水而有也。
心能造法界法界因心而有也。
然則一乘任運。萬德莊嚴者。
諸佛之法界也。圓修六度。
總攝萬行者。菩薩之法界也。
見局因緣。證偏空理者。
緣覺之法界也。功成四諦。
歸小涅槃者。聲聞之法界也。
廣修戒善作有漏因者。
天道之法界也。愛染不息。
雜諸善緣者。人道之法界也。
鈍執勝心。常懷嗔鬪者。
修羅之法界也。愛見為根。
慳貪為業者。餓鬼之法界也。
欲貪不息。痴想橫生者。
畜生之法界也。造十習因。
受六交報者。地獄之法界也。
若廣而論之。有種種之法界。
皆由此心隨緣變造。
若能一心不生。了悟了證。
則種種法界。隨其所了而空也。
是故十習既斷。六交不生。
地獄之心了也。欲貪既斷。
痴想不生。畜生之心了也。
愛見既斷。慳貪不生。
餓鬼之心了也。勝心既斷。
嗔鬪不生。修羅之心了也。
愛染既斷。正念現前人道之心了也。
捨有漏因。修無漏業。
天道之心了也。不執四諦。
不守真空。聲聞之心了也。
不局因緣。回心入大。
緣覺之心了也。六度功成。
頓超地位。菩薩之心了也。
圓滿菩提。歸無所得。
諸佛之心了也今我了心於六凡法界之中。
必已了悟無疑矣。
且道四望法界之中。
所了之心。落在甚麼界。
喝一喝。下座○纂靈記云。
一人死至地獄門。
遇地藏菩薩授以一偈。
若人欲了知三句。
謂之曰。誦得此偈能破地獄苦。
故知若觀此心。不惟破地獄界乃至十法界一時破。
other:: 
## 論發願人宜發誓
論發願人宜發誓〔梵網經有不發誓戒〕
orig::  ^564c2

戒疏發隱曰。期其志而必到者。
願為之先導也。堅其願而不退者。
誓為之後驅也。故疏稱誓為願中勇烈意。
吾願雖發。若無大誓。
安克有終。 ^565a28

楞嚴經曰。若我滅度後。
其有比丘。發心決定修三摩地。
能於如來形像前。
身然一燈。燒一指節。
爇一香炷。我說是人。
雖未即明無上覺路。
是人於法已決定心。 ^565a34

蓮池禪師曰。燒身燒臂。
大乘經中屢開。此得忍大士所為。
非初心境界也。求生西方者若能用然臂之精#CB05418;勇猛。
以治其惡習。則所然亦多矣。
古云善學柳下惠。
不其然歟。
commentary::  ^565a40

〔還〕謹按諸佛菩薩。
皆有誓願以為究竟之地。
今人生於濁世而求#CB08764;上乘。
不可無決定心。欲發決定心。
不可無誓願。予故不效諸經〔然臂〕之事。
而學佛菩薩誓願之規。
其以學柳下惠者。
而學蓮師歟。 ^565a48

考證
note:: 宜發誓
阿含經云。比丘不發誓者。
終不成佛道。誓願之福。
不可稱計。得至甘露滅盡之處。
故願後必須發誓也。
○發隱曰。問願多期望之語。
誓類呪咀之詞。修行本擬出離。
云何動稱地獄。答。
誓願中之勇烈意也。
呪呾。怨中之毒害意也。
柰何以願為怨。以勇烈為毒害乎。
世有魔師。教授魔種。
閉門塞竇。險語以堅其信根。
惡咀以閉其外問。
終身蔽錮。累劫牢籠。
而莫之能出也。哀哉。
善學柳下惠 ^565b10

魯男子獨處一室鄰婦之屋。
夜為風雨所敗。求寄宿。
男子閉門不納。婦曰。
汝獨不聞柳下惠之覆寒女乎。
男子曰。在柳下惠則可。
在我則不可。以我之不可。
學柳下惠之可。故曰。
善學柳下惠。
other:: 
## 西方誓文
西方誓文
author:: 〔弟子廣還撰〕
orig::  ^565b28

弟子〔某〕謹於〔某〕年〔某〕月〔某〕日。
發願修持淨業。立誓于佛菩薩之前曰。
弟子〔某〕修持淨業。
願依#CB08764;上乘發菩提心。
願比然臂事。發決定心。
奉持齋戒。遵行日課。
圓通宗法。必期如西方願文而後已。
否則情隨事遷。終致退轉。
空過一生。輪迴永劫可不痛哉。
自今已後。若違初願。
不加精進者。是則欺誑十方如來。
必受譴罰。若得往生。
見佛聞法。了證無生法忍。
成就一切功德。而自利自足。
不普度法界眾生者。
亦同前誓。惟佛昭明。
尚其鑒之。 ^565b40

又詣三洲感應護法韋#CB00501;尊天之前〔先讚後誓〕。 ^565c16

讚曰。韋#CB00501;天將。
菩薩化身。永護法佛誓弘深。
寶杵鎮魔軍。功德難論。
祈禱赴凡忱。 ^565c20

誓曰〔誓與前同〕。
commentary::  ^565c24

考證
note:: 三洲
長阿含經云。須彌山南。
名閻浮提。又云贍部。
須彌山東。名弗于逮。
又名弗菩提。又名東勝神。
須彌山西。名瞿耶尼。
又名瞿陀尼。又名西牛貨。
須彌山北。名北俱蘆。
又名#CB15106;單越。
四洲而曰三洲感應。
何也。佛祖統紀云。
北洲佛不出生。故不聞佛法。
既無佛法。則韋#CB00501;不往矣。
故止言三洲也。考經四方皆有佛。
何言北洲無佛法。
曰。北洲無佛。只言娑婆世界耳。
極言四方。有無量四天下。
故言有佛。韋#CB00501;尊天 ^565c26

一百十七世。世世為童真。
其所作功德浩大。
不能盡述。寶華琉璃光佛時成道。
名普眼菩薩。釋迦如來會上成道。
名童真菩薩。手持金剛寶杵。
重八萬四千斤。發大誓願。
若金剛寶杵壞。即破童真身。
佛佛出世。擁護佛法。
不見僧尼之過。頂戴鳳翅兜鍪。
足穿黑履。身著黃金鎻甲○智論云。
護世四天王。各有八將軍。
周四天下。護助出家人。
韋將軍於三十二將中。
最存弘護。比丘道力微者。
為魔所惑。韋將軍恓惶奔赴。
應機剪除。淨土資糧全集卷之三
 ^565c44
